
CENSURA  EX  PARTE  ORDINIS 


Nos  infrascripti,  de  mandato  Reverendissimi  Patris  Ministri  Generalis, 
hoc  examinavimus  voluinen  II.  Libri  Oxoniensium  Beati  Ioannis  Duns  Scoti, 
Doctoris  Subtilis  ac  Mariani,  cura  et  opere  R.  P.  Mariani  Fernandez  Garcia 
iterum  editi,  atque  non  tantum  declaramus  nobis  constare  de  fidelitate  et 
authenticitate  textus,  sed  insuper  editorem  laudandum  existimamus,  eo  quod 
litteram  Magistri  ita  disposuerit  ut  simul  maxime  commendari  debeat  Lecto- 
ribus,  studentibus  iisque  concionatoribus  qui  e  fonte  scotistico  sua  argu- 
menta  pro  instructione  et  aedificatione  populi  desumere  cupiunt.  Quapropter 
vehementer  optamus  ut  quamprimum  totius  Operis  incoepti  editio  complea- 
tur.  Coeterum,  ad  fidem  et  mores  quod  attinct,  planum  est  nihil  nisi  catho- 
licum  in  hoc  volumine  contineri,  quippe  quod  Doctoris  Subtilis  integerrimam 
doctrinam  verbotenus  exhibet. 

Romae,  1  Nov.  1913. 

Fr.  SERArHiNus  Belmond,  Sacrae  Theol.  Lect.  Glis. 
Fr.   M.  Albertus  0'Neill,  Sacrae  Theol.  Lect.  Glis. 

Fr.  pacificus  monza 

TOTIUS    ORDINIS    FRATRUM    MINORUM    MINISTER    GENERALIS 
ET,    HUMILIS    IN    DOMINO    SERVUS. 

DECRETUM. 

Cum  nova  editio  Libri  II.  Commentariorum  Oxoniensium  nostri  B.  Doctoris 
Ioannis  Duns  Scoti  ad  Magistrum  Sententiarum,  curis  R.  P.  Mariani  Fer- 
nandez  Garcia,  Nostrae  Provinciae  S.  Iacobi  in  Hispania  alumni  et  S.  Congr. 
de  Religiosis  Consultoris  adornata,  a  duobus  Patribus  examinatoribus  re- 
cognita  fuerit,  nihilque  in  ea  contra  fidem  bonosve  mores  inveniatur,  facul- 
tatem  libenter  facimus  ut  publici  iuris  fiat,  servatis  aliis  servandis,  eiusque 
frequentem  lectionem  Fratribus  Studentibus  cunctisque  Patribus  enixe  com- 
mendamus. 

Datum  Romae,  ad  S.  Antonii,  die  VIII  Nov.,  Doctori  Subtili  in  Ordine 
nostro  sacra,  anni  1913. 


Fr.  Pacificus,  Min.  Glis. 


IMPRIMATUR : 
Fr.  Albertus  Lepidi  0.  P.,  S.  P.  Ap.  Mag. 


IMPRIM  ATUR : 

Franciscus  Faberi,    Vic.   Urbis  Adsessor. 


Nihil  obstat. 
Can.  Frid.  Lapini,  censor.  eccl. 


IMPRIMATUR: 

Florentiae,  7  Ianuarii  1914. 

A.  Can.  Cassulo,   Vic.  Gen. 


LIBER  SECUNDUS  SENTENTIARUM 


DISTINCTIO  PRIMA. 


TEXTUS  MAGISTRl  SENTENTIARUM. 

Unum  esse  rerum  principium  ostendit,  non  plura,  ut  quidam  pu- 
taverunt.  —  «  Creationem  rerum  insinuans  Scriptura,  Deum  esse 
Creatorem  initiumque  temporis  atque  omnium  visibilium  vel  invisibi- 
lium  creaturarum,  in  primordio  sui  (1)  ostendit  »  (2)  dicens :  In  prin- 
cipio  creavit  Deus  coelum  et  terram.  «  His  etenim  verbis  Moyses, 
Spiritus  Dei  afnatus,  in  uno  principio  a  Deo  Creatore  mundum  fa- 
ctum  refert »  (3),  elidens  errorem  quorumdam,  plura  sine  principio 
fuisse  principia  opinantium.  «  Plato  namque  tria  initia  existimavit, 
Deum  scilicet  et  exemplar  et  materiam,  et  ipsam  increatam  sine  prin- 
cipio,  et  Deum  quasi  artificem,  non  creatorem  (4) » .  Creator  enim  est 
qui  de  nihilo  aliquid  facit. 

Et  creare  proprie  est  de  nihilo  aliquid  facere;  facere  vero  non 
modo  de  nihilo  aliquid  operari,  sed  etiam  de  materia.  Unde  et  homo 
vel  Angelus  dicitur  aliqua  facere,  sed  non  creare,  vocaturque  factor 
sive  artifex,  sed  non  creator  ;  hoc  enim  nomen  soli  Deo  proprie  con- 
gruit,  qui  et  de  nihilo  quaedam  et  de  aliquo  aliqua  facit.  Ipse  est 
ergo  creator  et  opifex  et  factor;  sed  creatoris  nomen  sibi  proprie  re- 
tinuit,  alia  vero  etiam  creaturis  communicavit.  —  In  Scriptura  tamen 
saepe  creator  accipitur  tamquam  factor,  et  creare  sicut  facere,  sine 
distinctione  significationis. 

Quod  haec  verba,  scilicet  agere  et  facere,  et  huiusmodi,  non  di- 
cuntur  de  Deo  secundum  eam  rationem  qua  dicuntur  de  creaturis.  — 
Verumtamen  sciendum  est,  haec  verba,   scilicet   creare,  facere,  agere, 

' ^  t>  "K 

(1)  Gen.  c.  I,  v.  1.  (2)  Beda,  i".  Hexaem.  in  initio. 

(3)  Strab.  Prothem.  in  Gloss.  ?  ^ 

(4)  Ib.  —  Cfr.  etiam  S.  Ambros.  I  Hexaem.  c.  1.  et  2. 
Tom.  II. 

et  alia  huiusniodi,  de  Deo  non  posse  dici  secundum  eam  rationem  qua 
dicuntur  de  creaturis.  Quippe  cum  dicimus  eum  aliquid  facere,  non 
aliquem  in  operando  motum  illi  inesse  intelligimus,  vel  aliquam  in 
laborando  passionem,  sicut  nobis  solet  accidere,  sed  eius  sempiternae 
voluntatis  novum  aliquem  significamus  effectum,  id  est  aeterna  eius 
voluntate  aliquid  noviter  existere.  Cum  ergo  aliquid  dicitur  facere, 
tale  est  ac  si  dicatur,  iuxta  eius  voluntatem  vel  per  eius  voluntatem 
aliquid  noviter  contingere  vel  esse,  ut  in  ipso  nihil  novi  contingat, 
sed  novum  aliquid,  sicut  in  eius  aeterna  voluntate  fuerat,  fiat  sine 
aliqua  motioDe  vel  sui  mutatione.  Nos  vero  operando  mutari  dicimur, 
quia  movemur ;  non  enim  sine  motu  aliquid  facimus.  Deus  ergo  aliquid 
agere  vel  facere  dicitur,  quia  causa  est  rerum  noviter  existentium, 
dum  eius  voluntate  res  novae  esse  incipiunt,  quae  ante  non  erant, 
absque  ipsius  agitatione;  ut  actus  proprie  dici  non  queat,  cum  vide- 
licet  actus  omnis  in  motu  consistat,  in  Deo  autem  motus  nullus  est. 
Sicut  ergo  ex  calore  solis  aliqua  fieri  contingit,  nulla  tamen  in  ipso 
vel  in  eius  calore  facta  motione  vel  mutatione,  ita  ex  Dei  voluntate 
nova  habent  esse  sine  mutatione  Auctoris,  qui  est  unum  et  solum  et 
omnium  principium. 

Aristoteles  vero  duo  dixit  principia,  scilicet  materiam  et  spe- 
ciem,  et  tertium  operatorium  dictum;  mundum  quoque  semper  esse 
et  fuisse. 

Quod  catholicum  est  docet.  —  Horum  ergo  et  similium  errorem 
Spiritus  Sanctus  evacuans,  veritatisque  disciplinam  tradens,  Deum  in 
principio  temporum  mundum  creasse,  et  ante  tempora  aeternaliter 
extitisse  significat,  ipsius  aeternitatem  et  omnipotentiam  commendans ; 
cui  voluisse  facere  est,  quia,  ut  praediximus,  ex  eius  voluntate  et 
bonitate  res  novae  existunt.  —  «  Credamus  igitur,  rerum  creatarum, 
coelestium  vel  terrestrium,  visibilium  vel  invisibilium  causam  non  esse 
nisi  bonitatem  Creatoris,  qui  est  Deus  unus  et  verus.  Cuius  tanta  est 
bonitas,  ut  summe  bonus  beatitudinis  suae,  qua  aeternaliter  beatus 
est,  alios  velit  esse  participes;  quam  videt  et  communicari  posse 
et  minui  omnino  non  posse.  Illud  igitur  bonum,  quod  ipse  erat  et 
quo  beatus  erat,  sola  bonitate,  non  necessitate,  aliis  communicari  vo- 
luit,  quia  summe  Boni  erat  prodesse  velle,  et  Omnipotentissimi  nocere 
non  posse  »  (1). 

Quare  rationalis  creatura  facta  sit?  —  «  Et  quia  non  valet  eius 
beatitudinis  particeps  existere  aliquis  nisi  per  intelligentiam,  quae 
quanto  magis  intelligitur,  tanto  plenius  habetur,  fecit  Deus  rationa- 
lem  creaturam,  quae  summum  bonum  intelligeret,  et  intelligendo  ama- 


(1)  Hugo  a  S.  Victore.  /.  De  Sacram.  p.  II.  c.  4. 

ret,  et  amando  possideret,  ac  possidendo  frueretur.  Eamque  hoc  modo 
distinxit,  ut  pars  in  sui  puritate  permaneret,  nec  corpori  uniretur, 
scilicet  Angeli,  pars  corpori  iungeretur,  scilicet  animae.  Distincta  est 
i  taque  rationalis  creatura  in  incorpoream  et  corpoream ;  et  incorporea 
quidem  Angelus,  corporea  vero  homo  vocatur,  ex  anima  rationali  et 
carne  subsistens.  —  Conditio  ergo  rationalis  creaturae  primam  cau- 
sam  habuit  Dei  bonitatem  »  (1). 

Quare  creatus  sit  homo  vel  Angelus  f  —  « Ideoque  si  quaeratur, 
quare  creatus  sit  homo  vel  Angelus  ?,  brevi  sermone  responderi  potest : 
propter  honitatem  eius.  Unde  Augustinus  in  lib.  De  Doctrina  Chri- 
stiana  (2) :  Quia  bonus  est  Deus,  sumus ;  et  in  quantum  sumus,  boni 
sumus  » . 

Ad  quid  creata  sit  rationalis  creaturaf  —  «  Et  si  quaeritur,  ad 
quid  creata  sit  rationalis  creatura?,  respondetur:  ad  laudandum  Deum, 
ad  serviendum  ei,  ad  fruendum  eo ;  in  quibus  proficit  ipsa,  non  Deus, 
Deus  enim,  perfectus  et  summa  bonitate  plenus,  nec  augeri  potest 
nec  minui.  Quod  ergo  rationalis  creatura  facta  est  a  Deo,  referendum 
est  ad  Creatoris  bonitatem  et  ad  creaturae  utilitatem  (3)  » . 

Brevissima  responsio  cum  quaeritur,  quare  vel  ad  quid  facta  sit 
rationalis  creaturaf  —  «  Cum  ergo  quaeritur,  quare  vel  ad  quid 
facta  sit  rationalis  creatura  ? :  brevissime  responderi  potest :  propter 
Dei  bonitatem,  et  suam  utilitatem.  Utile  nempe  ipsi  est  servire  Deo 
et  frui  eo.  Factus  ergo  Angelus  sive  homo  propter  Deum  dicitur  esse : 
non  quia  creator  Deus  e.t  summe  beatus  alterutrius  indiguerit  officio, 
qui  bonorum  nostrorum  non  eget  (4),  sed  ut  serviret  ei  ac  frueretur 
eo,  cui  servire  regnare  est ;  in  hoc  enim  proficit  serviens,  non  ille  cui 
servitur  »  (5). 

Sicut  factus  est  homo  ut  serviret  Deo,  sic  mundus  ut  serviret 
homini.  —  «  Et  sicut  factus  est  homo  propter  Deum?  id  est  ut  ei 
serviret,  ita  mundus  factus  est  propter  hominem,  scilicet  ut  ei  ser- 
viret.  Positus  est  ergo  homo  in  medio,  ut  et  ei  serviretur  et  ipse 
serviret,  ut  acciperet  utrinque,  et  reflueret  totum  ad  bonum  hominis, 
et  quod  accepit  obsequium,  et  quod  impendit.  Ita  enim  voluit  Deus 
sibi  ab  homine  serviri,  ut  ea  servitute  non  Deus,  sed  homo  serviens 
iuvaretur;  et  voluit  ut  mundus  serviret  homini,  et  exinde  similiter 
iuvaretur  homo.  Totum  igitur  bonum  hominis  erat,  et  quod  factum 
est  propter  ipsum,  et  propter  quod  factus  est  ipse.  Omnia  enim,  ut 
ait  Apostolus  (6),  nostra  sunt,  scilicet  superiora  et  aequalia  et  inferiora. 


(1)  Id.  ib.:  De  Diligendo  Deo  (inter  Opera  8.  August.). 

(2)  Lib.  I.  c.  32. 

(3)  Lib.  cit.  De  Dilig.  Deo.  (5)  Lib.  cit.  De  Dilig.  Deo. 

(4)  Ps.  XV.  v.  2.  (6)  /.  Cor.  c.  III.  v.  22:  Rom.  c.  VIII.  v.  32. 

Superiora  quidem  nostra  sunt  ad  perfruendum,  ut  Deus-Trinitas 
aequalia  ad  convivendum,  scilicet  Angeli,  qui,  etsi  modo  nobis  supe- 
riores  sint,  in  futuro  erunt  aequales ;  qui  et  modo  nostri  sunt,  quia 
ad  usum  nobis  sunt,  sicut  res  dominorum  dicuntur  esse  famulorum, 
non  dominio,  sed  quia  sunt  ad  usum  eorum;  ipsique  Angeli  in  qui- 
busdam  Scripturae  locis  (1)  nobis  servire  dicuntur,  dum  propter  nos 
in  ministerium  mittuntur  » . 

Quomodo  dicitur  allquando  in  Scriptura:  homo  factus  est  propter 
reparationem  angelici  casusf  —  De  homine  quoque  in  Scriptura  in- 
terdum  reperitur,  quod  factus  sit  propter  reparationem  angelicae  ruv- 
nae.  Quod  non  ita  est  intelligendum,  quasi  non  fuisset  homo  factus, 
si  non  peccasset  Angelus  ;  sed  quia  inter  alias  causas,  scilicet  prae- 
cipuas,  haec  etiam  nonnulla  causa  extitit.  Nostra  igitur  sunt  superiora 
et  aequalia;  nostra  etiam  sunt  inferiora,  quia  ad  serviendum  nobis 
facta. 

Quare  ita  sit  homo  institutus,  ut  anima  sit  unita  corpori?  — 
Solet  etiam  quaeri,  cum  maioris  dignitatis  videretur  esse  anima,  si 
absque  corpore  permansisset,  cur  unita  sit  corpori  ?  —  Ad  quod  primo 
dici  potest:  quia  Deus  voluit,  et  voluntati  eius  causa  quaerenda  non 
est.  —  Secundo  autem  dici  potest,  quod  ideo  Deus  voluit  eam  cor- 
pori  uniri,  ut  in  humana  ostenderet  conditione  novum  exemplum  bea- 
tae  unionis  quae  est  inter  Deum  et  spiritum,  in  qua  diligitur  ex  toto 
corde  (2),  et  videtur  facie  ad  faciem  (3).  Putaret  enim  creatura,  se  non 
posse  uniri  Creatori  suo  tanta  propinquitate,  ut  eum  tota  mente  di- 
ligeret  et  cognosceret,  nisi  videret  spiritum,  qui  est  excellentissima 
creatura,  tam  infimae,  id  est  carni,  quae  de  terra  est,  in  tanta  dile- 
ctione  uniri,  ut  non  valeat  arctari  ad  hoc,  ut  velit  eam  relinquere, 
sicut  Apostolus  ostendit  dicens  (4) :  Nolumus  corpore  expoliari,  sed 
supervestiri,'  per  quod  ostenditur  spiritum  creatum  Spiritui  increato 
ineffabili  amore  uniri.  «  Pro  exemplo  ergo  futurae  societatis,  quae 
inter  Deum  et  spiritum  rationalem  in  glorificatione  eiusdem  perficienda 
erat,  animam  corporeis  indumentis  et  terrenis  mansionibus  copulavit, 
luteamque  materiam  fecit  ad  vitae  sensum  vegetare,  ut  sciret  homo, 
quia  si  potuit  Deus  tam  disparem  naturam  corporis  et  animae  in 
foederationem  unam  et  in  amicitiam  tantam  coniungere,  nequaquam 
ei  impossibile  futurum,  rationalis  creaturae  humilitatem,  licet  longe 
inferiorem,  ad  suae  gloriae  participationem  sublimare.  Quia  ergo  pro 
exemplo  rationalis  spiritus  in  parte  usque  ad  consortium  terreni  cor- 
poris  humiliatus  est,  ne  forte  in  hoc  nimis  depressus  videretur,  addi- 

(1)  Hebr.  c.  I.  v.   14.  (3)  /.  Cor.  c.  XIII.  v.  12. 

j    Matth.  c.  XXII.  v.  87.  (4)  iT.   Cor.  c.  V.  v.  4. 

dit  Dei  providentia,  ut  postmodum  cum  eodem  corpore  glorificato  ad 
consortium  illorum  qui  in  sua  permanserunt  puritate  sublimaretur,  ut 
quod  minus  ex  dispensatione  Creatoris  sui  acceperat  conditus,  post- 
modum  per  gratiam  eiusdem  acciperet  glorificatus.  Sic  ergo  conditor 
noster  Deus  rationales  spiritus  varia  sorte  pro  arbitrio  voluntatis 
suae  disponens,  illis,  quos  in  sua  puritate  reliquerat,  sursum  in  coelo 
mansionem,  illis  vero,  quos  corporibus  terrenis  sociaverat,  deorsum 
in  terra  habitationem  constituit;  utrisque  regulam  imponens  obedien- 
tiae,  quatenus  et  illi  ab  eo  ubi  erant  non  caderent,  et  isti  ab  eo  ubi 
erant,  ad  id  ubi  non  erant,  ascenderent.  Fecit  itaque  Deus  hominem 
ex  duplici  substantia,  corpus  de  terra  componens,  animam  vero  de  nihilo 
faciens  (1)  » .  —  Ideo  etiam  unitae  sunt  animae  corporibus,  ut  in  eis 
Deo  famulantes  maiorem  mereantur  coronam. 

Post  sacramentum  Trinitatis,  de  creatura  tripartita  agendum  est, 
et  prius  de  digniori,  id  est  angelica  —  Ex  praemissis  apparet  ra- 
tionalem  creaturam  in  angelicam  et  humanam  fuisse  distinctam,  qua- 
rum  altera  tota  est  spiritualis,  id  est  angelica;  altera  ex  parte  spiri- 
tualis  et  ex  parte  corporalis,  id  est  humana.  —  Cum  itaque  de  his 
tractandum  sit,  scilicet  de  spirituali  et  corporali  creatura,  et  de  ra- 
tionali  et  non  rationali,  primo  de  rationali  et  spirituali,  id  est  de 
Angelis,  agendum  videtur,  ut  a  contuitu  Creatoris  ad  cognitionem 
creaturae  dignioris  ratio  nostra  intendat;  deinde  ad  considerationem 
corporeae  tam  illius  quae  est  rationalis,  quam  illius  quae  non  est  ra- 
tionalis,  descendat,  ut  Trinitatis  increatae  sacramentum  tripartitae 
creaturae  eique  concretorum  atque  contingentium  sequatur  docu- 
mentum. 


(1)  S.  August.   Lib.  De  Spiritu  et  Anima,  c.  14. 

B.  IOANNIS  DUNS  SCOTI 

DOCTORIS    SUBTILIS    AC    MARIANI 

SUPER  DISTINCTIONE  I.  LIBRI  II.  SENTENTIARUM 

QUAESTIONES 


1.  ( i  )  —  Libri  II.  obiectum.  —  Circa  creationem,  in  hoc  $e- 
cundo,  ut  dictum  est  in  lectione,  tractat  Magister  de  Deo  quan- 
tum  ad  causalitatem  eius  primariam,  et  hoc  specialiter  circa 
causalitatem  triplicis  causae,  quam  habet  respectu  creaturae. 

QUAESTIO  I. 

2.  —  Proponitur  quaestio.  —  Quaero  primo  circa  hoc: 
Tltrum  prima  causalitas  respectu  omnium  causabiliwm 

de  necessitate  sit  in  tribus  personis? 

3.  —  Intellectus  quaestionis.  —  Etintelligo  respectu  omnium 
causabilium,  in  quocumque  esse,  et  hoc  de  necessitate,  ita 
quod  non  possit  esse  nisi  in  tribus  personis. 

4.  —  Argumenta  principalia(l).  —  Quod  non:  —  a)  Richard. 
De  Trinii.  1.  III.  c.  16:  Si  tantum  esset  unapersona,  adhuc 
esset  in  ea  plenitudo  potentiae  et  sapientiae ;  ergo  posset 
producere  omne  possibile. 

b)  Item,  actio  est  suppositi ;  igitur  plurium  supposi- 
torum  plures  actiones;  igitur  trium  personarum  non  potest 
esse  una  actio;  igitur  nec  una  potentia  activa,  vel  *  una  *  cau- 
salitas  respectu  omnium  causabilium;  quia  cuius  est  potentia 
eius  est  actus:  I.  De  Somno  et  Vigilia. 

c)  Praeterea,  sicut  se  habet  principium  operationis  ad 
principium,  ita  operatio  ad  operationem.  Haec  propo- 
sitio  patet  in  potentia  sensitiva,  intellectiva  et  volitiva  et  acti- 


(1)  Solvuntur  ad  n.  21. 

bus  earum.  Sed  principium  creationis  est  aliquid  essentiate, 
quia  comrnune  tribus:  et  tale  est  prius  aliquo  modo  notionali 
sive  personali;  igitur  et  actio  actione. 

5.  ( 2 )  —  Gontra :  —  a)  Personae  divinae  plus  conveniunt 
quain  substantia  et  virtus  in  creatura :  sed  ista  non  possunt 
separari  in  operatione;  ergo  nec  illae(l). 

b)  Item,  bonitas  Dei  praesupponitur  bonitati  creaturae; 
ergo  productioni  productio. 

6.  —  Henrici  sententia.  —  *  Hic  dicitur  ab  Henrico,  Quod- 
libet.  VI.  q.  2.,  quae  in  forma  talis  est*(2). 

(1)  Vid.  explicationem  n.  22. 

(2)  Ita  ed.  Ven.  1490,  quae  sat  obscuram  sententiae  Henrici  exposi- 
tionem  pro  Scoti  textu  nobis  dat,  quam  Mauritius  in  sua  edit.  1506  uti  ad- 
ditionem  reportavit.  Aliae  editiones,  ex.  gr.  1478,  1481  et  1497,  simpliciter  ha- 
bent:  «  Hic  dicitur  ab  Henrico,  Quodlib.  VI.  q.  2.,  vide  ibi  » .  Apud  Mau- 
ritium  vero,  uti  additionem,  aliam  eiusdem  Henrici  sententiae  habemus  ex- 
positionem,  quae  apud  Waddingum  in  Scoti  textum  transiit,  supra  relatis 
verbis  ita  modificatis:  «  Hic  dicit  Henricus,  Quodlib.  VI.  q.  2,  tria  per  or- 
dinem  ».  —  Quae,  pro  lectoris  commodo,  uti  apud  Mauritium  et  Waddingutn 
habentur,  hic  subnectimus:  «  Hic  dicit  Henricus  Quodlibet.  VI.  q.  2.  tria  per 
ordinem :  —  a)  Primum  est,  quod  licet  tota  notitia  quae  est  in  Filio  sit 
realiter  in  Patre,  quia  nihil  cognoscit  Filius  quod  non  cognoscat  Pater,  et 
amor  qui  est  in  Spiritu  Sancto  sit  in  Patre  et  Filio,  quia  nihil  amat  Spi- 
ritus  Sanctus  quod  non  ament  Pater  et  Filius,  tamen  notitia  quae  est  in 
Filio  ut  in  Filio  habet  quamdam  rationem  specialem,  quam  non  habet  ut 
est  in  Patre:  similiter  amor  qui  est  in  Spiritu  Sancto  ut  in  Spiritu  Sancto 
habet  quamdam  rationem  specialem,  quam  non  habet  ut  in  Patre  et  Filio. 
Notitia  enim  ut  in  Patre  tantum  habet  rationem  notitiae  simjjlicis ;  in  Fi- 
lio  autem  habet  rationem  notitiae  dispositivae.  Filius  autem  in  Divinis  nihil 
aliud  est  quam  ars  vel  notitia  declarativa  eorum  quae  Patcr  cognoscit  in 
simplici  intelligentia,  et  dispositiva  et  ordinativa  eorum  quae  producenda 
sunt  et  modorum  operandi.  Amor  etiam  in  Patre  et  Filio  habet  rationem 
amoris  simplicis  complacentiae ;  sed  in  Spiritu  Sancto  habet  rationem  affe- 
ctativi  et  quasi  impulsivi  ad  opus.  —  Haec  autem  distinctio  notitiae  et 
amoris  in  Divinis  potest  accipi  secundum  proportionem  duplicis  notitiae  et 
amoris  quae  percipiuntur  in  nobis.  Nam  artifex  primo  intuetur  simpliciter 
et  simplici  intuitu  formam  operis :  secundo  ordinat  et  disponit  de  faciendo 
et  modo  faciendi;  et  haec  est  notitia  dispositiva,  quae  concipitur  ex  priori. 
Similiter  ex  parte  voluntatis,  quando  offertur  artifici  forma  operis,  com- 
placet  sibi  primo  simpliciter  in  ea:  secundo  afficitur  ex  complacentia 
ad  productionem  eius ;  et  ex  tali  affectione  dicitur  amor  affectativus,  qui 
oritur  ex  primo.  —  Sic  imaginandum  est,  secundum  illum,  in  Divinis,  sci- 
licet  quod  in  Patre  est  quasi  notitia  simplex,  non  dispositiva,  de  produ- 
ctione    rei    et    modo    producendi;  sed  in  Filio  est  notitia  habens    rationem 

7.  ( 3 )  —  Impugnatur  —  Contra  istud :  —  a)  Primo  videtur 
sequi  quod  Pater  formaliter  noncreat;  nihil  enim  formaliter 
agit  quod  non  est  in  actu  secundum  illud  quod  est  proxima 
ratio  agendi:  Pater  autem  non  est  formaliter  in  actu  Verbo 
vel  Spiritu  Sancto:  secundum  autem  istam  positionem  Ver- 
bum  et  Spiritus  Sanctus  sunt  proxima  ratio  agendi  et  cau- 
sandi,  sicut  intellectio  et  volitio  sunt  remotae  rationes  cau- 
sandi;  igitur  Pater  non  causat  formaliter  et  proxime. 


huius  notitiae  dispositivae.  Similiter  in  Patre  et  Filio  est  amor  simplicis 
complacentiae  in  rebus  intellectis;  sed  in  Spiritu  Sancto  est  amor  habens 
rationem  affectativam  et  inclinativam  ad  opus. 

«  Secundum  quod  dicit  opinio  ista  est  quod  ad  hoc  quod  producatur 
effectus  non  sufficit  notitia  simplex  ex  parte  intellectus,  sed  requiritur  notitia 
dispositiva;  nec  etiam  sufficit  volitio  simplex  ex  parte  voluntatis,  sed  re- 
quiritur  amor  vel  volitio  affectativa. 

«  Ex  quo  sequitur  tertium,  scilicet  quod  productio  extrinseca  creatura- 
rum  praesupponit  in  essentia  divina  istas  personas  ut  quasdam  rationes 
formales  essentiae,  per  quas  creaturae  immediate  producuntur,  et  praesup- 
ponit  productiones  sicut  per  quas  istae  rationes  formales  acquiruntur. 
(3)  «  Unde  haec  est  conclusio  huius  opinionis :  quod  productio  extrinseca 
creaturarum  praesupponit  intrinsecam,  sicut  causam,  per  quam  habet  for- 
malem  principium  productivum  immediate.  Sicut  enim  expresse  vult  Do- 
ctor  iste,  quaestione  praenotata,  sine  Verbo  et  Amore  productis  actus  es- 
sentiales  notitiae  et  amoris  in  Divinis  non  essent  perfecti  et  sufficientes  ad 
producendum;  perficiuntur  autem  per  Verbum  et  Amorem  productum;  et 
ideo  isti  duo  termini  producti,  scilicet  Verbum  et  Amor,  perficientes  actus 
essentiales  intelligendi  et  volendi  in  tribus  personis,  sunt  immediatae  ra- 
tiones  formales  et  immediata  principia  producendi  creaturas. 

Pro  ista  opinione  videtur  idem  Doctor  ibidem  innuere  tres  rationes: 

Prima  talis:  illud  quod  producitur  per  cognitionem  simplicis  notitiae 
et  amorem  simplicis  complacentiae,  sicut  per  immediata  principia  produ- 
cendi,  producitur  necessario  necessitate  naturalis  determinationis  ad  produ- 
cendum  et  modum  producendi.  Hoc  patet,  quia  talis  notitia  et  amor  modo 
naturali  se  habent  ad  suum  effectum  producendum,  et  ad  unum  determina- 
tum  modum  producendi,  non  minus  quam  calor  ad  calefaciendum.  Unde  et 
Philosophi,  qui  non  posuerunt  in  Deo  talem  notitiam  et  talem  amorem, 
posuerunt  mundum  procedere  necessario  a  Deo  necessitate  naturalis 
determinationis  ad  producendum  et  ad  unum  modum  producendi  tan- 
tum.  ita  quod  non  posset  non  producere,  nec  alio  modo  producere 
quain  produxit,  ut  patet  per  Aviccnnam  IX.  Metaph.  Ergo  ad  hoc 
quod  Deus  produxerit  mundum  non  de  necessitate,  oportet  quod  ipsum  pro- 
duxerit  tamquam  per  immediata  principia,  non  per  cognitionem  simplicis 
notitiae  et  amorem  simplicis  complacentiae,  sed  per  notitiam  dispositivam 
seu  consiliativam  de  producendo  et  modo  producendi  et  per  volitionem  ele- 

Et  si  dicas  quod  omnes  creant,  quia  omnes  habent  unum 
Verbum  in  intellectu  suo  communi,  quo  Verbo  perficitur  intel- 
lectus  essentialis,  licet  istud  Verbum  sit  a  Patre  solo  dicente 
vice  omnium,  et  omnes  habent  unum  Amorem  in  voluntate 
communi,  iicet  ille  Amor  spiretur  a  Patre  et  Filio  simul  vice 
omnium  trium,  contra  istud  sic  arguo:  quaero,  quomodo  Pa- 
ter  habet  istam  notitiam  genitam  ?  Non  formaliter,  secundum 
August.  VII.  De  Trin.  c.  1,  quia,  secundum  eum  ibidem,  Pater 
non  est  sapiens  sapientia  genita;  sed  habet  sicut  correlativum, 


ctivum  et  libere  inclinativam  in  opus,  quasi  per  actus  supervenientes  prio- 
ribus  actibus  praedictis:  sed  talis  notitia  dispositiva  et  talis  anior  affecta- 
tivus  sunt  Verbum  et  Spiritus  Sanctns  in  Divinis;  ergo  mundus  producitur 
per  Verbum  et  Amorem  productum,  sicut  per  immediata  principia  produ- 
cendi  ipsum. 

(4)  «  Secunda  ratio  talis  est:  sicut  se  habet  forma  naturalis  ad  producen- 
dum  effectum  suum  naturaliter,  sic  forma  intellectualis  et  volitio  concomi- 
tans  ipsam  ad  producendum  effectum  intelligibiliter  et  artificialiter:  sed 
forma  naturalis  non  est  immediatum  principium  operis,  secundum  quod  est 
perfectio  eius  in  quo  est,  sed  solum  in  quantum  induit  respectum  ad  opus: 
sed  sapientia  intellectualis  essentialis  et  amor  essentialis  non  induit  istum 
respectum  nisi  ut  sunt  in  Verbo  et  Amore  producto;  igitur  Verbum  et 
amor  productus  in  quocumque  artifice  sunt  immediatum  principium  ope- 
randi  artificialiter.  —  Ubi  advertendum,  secundum  istum  Doctorem,  quod 
sapientia  intellectualis  ut  essentialis  est  quasi  forma  naturalis  agentis  secun- 
dum  quod  est  perfectio  eius  in  quo  est:  sed  ipsa  sapientia  ut  induit  ratio- 
nem  Verbi  est  quasi  ipsa  forma  naturalis  ut  habens  respectum  et  ordinem 
ad  effectum.  Unde,  secundum  ipsum,  Verbum  ex  ipsa  ratione  Verbi  habet 
respectum  et  ordinem  ad  ipsas  res  creandas,  quod  non  habet  sapientia  es- 
sentialis  in  quantum  huiusmodi. 

«  Tertia  ratio  talis  est :  sapientia  speculativa  et  amor  sibi  correspon- 
dens  non  sunt  immediatum  principium  operandi;  sed  solum  sapientia  pra- 
ctica  et  amor  sibi  correspondens,  ut  patet  in  artifice  rationali ;  quia  notitia 
universalis,  qua  considerat  operabile  in  universali  et  secundum  principia 
sua  communia,  non  est  sibi  ratio  operandi,  sed  notitia  quaedam  particu- 
laris  accepta  de  universali :  sed  sapientia  in  Divinis  ut  est  essentialis  per- 
fectio  est  solum  specidativa,  habens  ut  sic  ideas  speculativas  et  rationes 
cognoscendi  tantum ;  Sapientia  vero  personalis,  quae  Verbum  est,  non  est 
tantum  speculativa  ad  cognoscendum,  sed  practica,  continens  in  se  ideas  ut 
sunt  principia  operandi ;  ergo  Verbum  et  Amor  sibi  correspondens  sunt 
immediatum  principium  operandi  et  producendi  in  Divinis.  » —  Confirmatur 
haec  ratio  per  illud  I.  ad  Cor.  c.  I.  v.  24. :  Praedicamus  Christum  Dei  vir- 
tutem  et  Dei  sapientiam:  Virtus  autem  habet  rationem  scientiae  practicae. 
Secundum  hoc  etiam  dicitur  Verbum  potentia  operativa  Patris,  in  quantum 
scilicet  habet  rationem  scientiae  practicae  » . 

scilicet  ut  proclucens  habet  productum :  secl  sic  habens  non  est 
in  actu  formaliter  eo  quod  habet;  ergo  nec  formaliter  agit 
actione  illa  respectu  cuius  habitum,  sive  illud  quod  habetur 
non  est  formalis  ratio  agendi. 

b)  Vicletur  etiam  ultra  sequi  quod  Filius  et  Spiritus 
Sanctus  non  creent;  quia  communiter  formalis  ratio  agencli 
non  agit  illa  actione  respectu  cuius  dicitur  formalis  ratio  agendi, 

Et  si  dicatur  quod  Filius  creat,  et  Spiritus  Sanctus  creat, 
*  contra  *,  neutra  tamen  persona  vicletur  proxime  creare,  quia 
neutra  est  in  actu  per  alteram  formaliter:  et  omne  agens 
proxime  per  intellectum  et  voluntatem  est  in  actu  tam  notitia 
quam  volitione  necessariis  ad  talem  actum. 
( 6 )  c)  Praeterea  secundo,  quaero,  quid  intelligis  per  sapien- 
tiam  dispositivam  vel  disponentem  et  amorem  affectantem? 
Aut  enim  ista  sunt  appropriata  Verbo  et  Spiritui  Sancto,  aut 
sunt  propria.  Si  appropriata,  ergo  secundum  veritatem  sunt 
communia  tribus;  et  ita  duae  personae  non  sunt  proximae 
rationes  formales  creandi.  Si  sunt  propria,  cum  dicunt  re- 
spectum  rationis  ad  creaturas,  quia,  secundum  ipsum,  dispo- 
sitio  dicit  respectum  rationis  ad  disposita;  ergo  aliquis  re- 
spectus  rationis  est  proprius  alicui  personae  divinae:  quod 
est  improbatum  dist.  18,  1.  lib.  [n.  854]  de  Dono,  et  dist.  27. 
I.  [n.  973]  cle   Verbo. 

d)  Praeterea,  quod  dicit  de  ideis  practicis,  quod  non  sunt 
in  Patre,  secl  in  Verbo,  ac  si  una  persona  non  sufflceret  ad 
productionem,  videtur  esse  contra  August.  XV.  De  Trin.  c.  14: 
Ideo  Verbum  hoc  vere  veritas  est,  quia  quidquid  est  in  ea 
scientia  de  qua  genitum  est,  et  in  ipso  est;  quod  autem  in 
ea  non  est,  nec  in  ipso  est.  Et  paulo  post :  Novit  omnia  Deus 
Pater  in  seipso,  novit  et  in  Filio:  *  sed  in  seipso  tamquam 
seipsum,  in  Filio  tamquam  Verbum  suum*.  Etpost:  Omnia 
quae  sunt  in  eorum  scientia  unusquisque  eorum  simul  vi- 
det.  Ex  quibus  et  aliis  verbis  ibidem  positis  videtur  velle  ma- 
nifeste  quod  nihil  actualius  est  in  Verbo  quam  in  intellectu 
Patris,  et  per  consequens  non  est  ibi  distinctius  quam  in  in- 
telligentia  Patris. 

e)  Praeterea,  quod  dicitur  ibi,  Verbum  esse  ad  perficien- 
dum  intellectionem  essentialem,  videtur  falsum;  quia  illud 
quod  est    ratio    agencli  alicui    actione  non  manente   in   agente 

non  perficitur  illa  actione,  sicut  calidum  in  quantum  calidum 
non  percitur  calefactione,  quae  recipitur  in  passo:  sed,  secun- 
dum  istum,  intellectio  essentialis  est  ratio  gignendi  Verbum,. 
et  ista  gignitio  non  est  actio  formaliter  immanens  ipsi  Patri, 
quia  terminus  gignitionis  non  est  formaliter  Patris;  ergo  intel- 
lectio  essentialis,  quae  est  ratio  gignendi  Verbum,  secundum 
eum,  non  perficitur  Verbo  producto. 

( 7 )  f)  Quod  etiam  dicit  de  notitia  universali,  quod  sit  spe- 
cutativa,  improbatum  et  supra  in  Prooemio  [I.  n.  120  seqq.] 
de  scientia  Theotogica,  utrum  sit  specutativa  vel  practica; 
quia  conclusiones  practicae  resolvuntur  in  principia  practica, 
et  non  in  principia  speculativa,  sicut  conclusiones  speculativae 
in  principia  speculativa,  et  non  in  principia  practica. 

g)  Quod  etiam  dicit,  quod  ideo  posuerunt  Philosophi  Deum 
necessario  producere  aliud  a  se,  quia  negaverunt  in  eo  Sa- 
pientiam  procedentem  dispositivam  vel  disponentem,  et  Amo- 
rem  affectantem  esse  productum,  non  videtur  verum;  quia 
volitio  essentiatis,  sive  ut  in  tribus,  sive  ut  in  Filio,  sive  ut 
in  Patre,  non  est  necessario  alterius  a  se,  *  ut  creaturae  *; 
nihil  enim  aliud  a  se  vult  voluntas  divina  necessario,  etiamsi 
per  impossibile  non  esset  principium  productivum  ad  intra; 
quia  tunc  necessario  dependeret  ad  creaturam:  quod  est  incon- 
veniens  maximum. 

8.  ( * )  —  Quaestionis  divisio.  —  Ad  sotutionem  quaestionis 
tria  sunt  videnda:  Primo,  quod  prima  causalitas  respectu  crea- 
turarum  est  necessario  in  tribus  personis  divinis,  et  hoc  respectu 
earum  ut  causatarum  quantum  ad  verum  esse,  sive  quantum 
ad  esse  simpliciter.  —  Secundo,  propter  illud  quod  additum 
est  in  quaestione  de  causabilibus  secundum  quodcumque  esse, 
videndum  est  de  causalitate  respectu  omnium  causabilium 
quantum  ad  esse  secundum  quid,  ut  esse  cognitum  vel  esse 
volitum.  —  Tertio,  propter  iilud  quod  additur  in  quaestione, 
scilicet  quod  non  possit  atiter  esse  quam  in  tribus,  videndum 
est  si  per  impossibile  poneretur  una  persona  absoluta,  utrum 
posset  esse  in  ea  perfecta  causalitas  respectu  omnium  causa- 
bilium. 

9.  —  Ostendittir  causalitatem  respectu  omnium  creaturarum 
necessario  esse  in  tribus  divinis  personis.  —  Quantum  ad  primum 

dico  quocl  illa  causalitas  perfecta  necessario  est  in  tribus.  — 
Quocl  probatur  tripliciter: 

a)  Primo,  quia  principium  duarum  productionum,  neces- 
sariae  videlicet  et  contingentis,  necessario  est  prius  princi- 
pium  necessariae  quam  contingentis;  non  enim  potest  effectus 
necessarius  praesupponere  contingentem,  *  licet  e  converso  *  (a) : 
sed  aliquid  in  Divinis  est  principium  productionis  intrinsecae, 
quae  est  necessaria,  et  aliquid  est  principium  productionis 
extrinsecae,  quae  est  contingens;  igitur  prius  necessario  est 
in  Deo  aliquod  principium  productionis  necessariae  et  ad  in- 
tra  quam  in  eo  sit  aliquod  principium  productionis  contin- 
gentis  et  ad  extra.  In  illo  autem  priori,  completa  productione 
ad  intra,  communicatur  tribus  personis  omnis  foecunditas  quae 
eis  non  repugnat;  et  per  consequens  communicatur  eis  illucl 
quocl  est  principium  productivum  *communicationis  *  (b)  ad 
extra;  igitur  in  illo  instanti,  in  quo  est  proximum  principium 
in  Deo  ad  producendum  aliud  contingens  ad  extra,  ilJud  com- 
municabitur  tribus. 

(9)  b)  Item,  prius  naturaliter  est  primum  obiectum  prae- 
sens  potentiae  respicienti  tale  obiectum  ut  primum  quam  se- 
cundarium  obiectum  sit  praesens;  et  hoc  maxime  verum  est 
quando  solum  primum  obiectum  ex  natura  rei  et  ex  se  est 
obiectum,  et  secundarium  obiectum  non  ex  se  est  illius  po- 
tentiae,  sed  fit  per  actum  istius  potentiae  in  tali  esse,  hoc 
modo:  primum  obiectum  intellectus  divini  et  voluntatis  di- 
vinae  est  sola  essentia  divina,  et  omnia  alia  sunt  tantum 
secundaria  obiecta  et  producta  aliquo  modo  in  tali  esse  ob- 
iecti  per  actum  intellectus  divini;  prius  igitur  naturaliter 
est  essentia  divina  praesens  intellectui  suo  ut  primum  obie- 
ctum  quarn  aliquid  aliud:  sed  intellectus  divinus  habens  es- 
sentiam  *divinam  *  obiectum  sibi  praesens  non  tantum  est  po- 
tentia  operativa  circa  illud,  sed  etiam  potentia  productiva  no- 
titiae  adaequatae  illi  intellectui  ut  principio  prociuctivo  et  illi 
essentiae  cuius  est  ut  obiecti;  igitur  tunc  est  productiva  Verbi 
infiniti,  et  per  consequens  Verbi  geniti  in  natura  divina.  —  Simi- 
liter  voluntas  habens  essentiam  illam  actu  intellectam  ut  obie- 
ctum    sibi    praesens    non  tantum  est  potentia  operativa,    qua 

(«)  Wadd.  sed  bene  e  contra. 
{b)  Wadd.  causationis. 

scilicet  formaliter  habens  eam  amet  ipsum  obiectum,  sed  etiam 
potentia  productiva  Amoris  adaequati  infiniti,  et  per  conse- 
quens  personae  spiratae  in  natura  divina.  —  Prius  ergo  na- 
turaliter  quam  intellectus  et  voluntas  divina  habeant  vel  re- 
spiciant  aliquod  aliud  obiectum  secundarium  habetur  completa 
ratio  productionis  personarum  divinarum  intrinsecarum;  et  per 
consequens  illae  personae  prius  producuntur  quam  aliquod 
aliud  obiectum  praesentetur ;  et  per  consequens  multo  magis 
prius  quam  aliquod  aliud  obiectum  causetur. 
(io)  c)  Praeterea  tertio,  habitudo  naturae  ad  suppositum  prior 
est  habitudine  eius  ad  actum  secundum,  quia  agere  praesup- 
ponit  esse:  et  habitudo  naturae  ad  suppositum  est  essentialis 
et  in  quid:  iila  autem  habitudo  quae  est  naturae  ad  agere 
non  videtur  ita  essentialis;  natura  igitur  divina  prius  habet 
esse  in  illis  personis  quam  sit  principium  productionis  extrin- 
secae. 

10.  —  Praedictorum  ratio  assignatur.  —  Secundo  quantum 
ad  istum  articulum  videndum  est  quae  sit  ratio  huius. 
(")  Dico  quocl  ratio  huius  non  est,  sicut  positio  prima  innuebat, 
scilicet  quod  Verbum  et  Spiritus  Sanctus  sint  rationes  formales 
proxime  creandi,  vel  quod  aliquo  modo  compleant  causalitatem 
Palris;  immo  eadem  causalitas  et  aeque  perfecta  est  in  Patre  sicut 
in  tribus.  Ista  ergo  primitas  talis  est  in  tribus  personis  respectu 
creaturae,  qualis  est  dicta  dist.  12.  I.  lib.  [n.  745]  in  Patre  et 
Filio  respectu  Spiritus  Sancti.  Non  enim  hoc  ponitur  ibi,  quasi 
imperfectior  foecunditas  sit  in  una  persona  quam  in  duabus, 
sed  quia  prius  communicatur  foecunditas  illa  Filio  *  quae  sibi 
non  repugnat  *  quam  Spiritus  Sanctus  spiretur;  et  tunc  in  illo 
instanti  originis  quo  Pater  producit  *  Filium,  secunda  foecun- 
ditas  qua  producitur  Spiritus  Sanctus  est  in  Patre  et  in  Filio  *  {a)\ 
ex  hoc  sequitur  quod  tunc  producitur  Spiritus  Sanctus  a  duobus, 
in  quibus  est  illa  una  foecunditas.  Ita  hic  prius  naturaliter  com- 
municatur  natura  divina  tribus  suppositis  divinis,  secundum  ra- 
tiones  istas  prius  positas,  quam  creatura  possit  immediate  pro- 
duci;  et  ideo  in  illo  primo  instanti,  in  quo  creatura  est  imrae- 
diate  producibilis,  causalitas  illa  una  est  in  tribus  personis 
respectu  creaturarum  producendarum.  —  Et  haec  est  sententia 

(a)  Wadd.  .  .  .  quo  Pater  producit  Spiritum  Sanctum,  illa  foecunditas 
qua  producitur.      .  . 

August.  V.  De  Trin.  capit.  14.,  quod  sicut  Pater  et  Filius  ad 
Spiritum  Sanctum  sunt  unum  principium,  sic  omnes  tres  sunt 
unum  principium  creaturae  ad  ipsam  producendam. 

11.  (12)  —  Absurda  quae  sequerentur  ex  sententia  Henrici. 
—  Quantum  ad  secundum  ariiculum  principalem  [n.  8],  vi- 
detur  quocl  si  in  intellectu  Patris  sint  ideae  practicae,  sicut 
est  argutum  contra  opinionem  primam  [n.  1  d],  ergo  Verbum  est 
genitum  de  creatura  ut  est  idea  in  intellectu  Patris.  Quod 
etiam  confirmatur  per  August.  XV.  De  Trinit.  c.  14:  Natum 
est  de  omnibus  his  quae  sunt  in  scientia  Patris  (1). 

Sed  contra  istud  arguitur :  —  a)  Quia  tunc  Spiritus  San- 
ctus  non  spiratur  tantum  ut  amor  essentiae  divinae,  sed  ut 
amor  omnis  amabilis  intellecti;  et  ita  ex  vi  productionis  suae 
esset  amor  creaturae  sicut  essentiae  divinae;  vel  ergo  Deus 
necessario  amaret  creaturas,  vel  Spiritus  Sanctus  non  necessa- 
rio  produceretur :  quorum  utrumque  est  falsum. 

b)  Item,  non  tantum  Pater  novit  creaturas  formaliter,  sed 
etiam  novit  Filium  formaliter;  igitur  si  de  omnibus  ut  notis 
Patri  gignitur  Verbum,  et  de  Verbo  ut  noto  Patri  gignitur 
Verbum,  et  ita  Verbum  gignitur  de  Verbo. 

c)  ltem,  nulla  relatio  realis  alicuius  personae  divinae  vi- 
detur  esse  ad  aliquid  aliud  extra  ipsam,  ut  ad  creaturam, 
ex  dist.  30.  I.  [n.  1025]:  sed  geniti  ad  illud  de  quo  gignitur,  si 
est  distinctum  realiter,  est  relatio  realis;  ergo  Verbum  non 
est  genitum  de  tapide  ut  noto  Patri. 

12.  ('3)  —  Ordo  naturae  et  originis  in  Divinis.  —  Quantum 
ad  hoc  igitur  dico  sic:  quod  duo  ordines  possunt  intelligi  in 
Divinis,  scilicet  ordo  naturae  et  ordo  originis;  qui  sunt  alte- 
rius  rationis;  et  in  quocumque  gradu  unius  ordinis  potest 
ioius  alius  ordo  assignari.  —  Exemptum  *primo*  in  creatura, 
ubi  est  ordo  naturae,  ordo  originis  et  ordo  durationis,  qui 
sunt  alterius  et  alterius  rationis;  et  totus  unus  ordo  potest  as- 
signari  in  uno  gradu  alterius  ordinis.  Accipiatur  enim  unum 
instans  durationis;  in  illo  instanti  possunt  assignari  omnia  ordi- 
nata  secundum  originem  et  naturam,  *  sicut  in  sole  et  radio, 
quia  in  eodem  instanti  iemporis  est  sol  prius  naiura  et  ra- 
dius  posterius  natura  *.   Accipiatur  etiam   unum   instans  na- 


(1)  D.   Augustini  littera:  est  de  his  omnibus  quae  sunt  in  seipso. 


LIB.    II.    DIST.    I.    QUAEST.    I.  15 

turae ;  in  eo  possunt  assignari  omnia  ordinata  secundum  ori- 
ginem.  —  Simpliciter  tamen  in  Divinis  ordo  naturae  primus 
est,  ita  quod  simpliciter  procedendo  in  primo  instanti  naturae 
debet  assignari  totus  primus  ordo  originis;  et  si  in  secundo 
instanti  naturae  assignetur  ordo  originis,  non  est  primus  ordo 
originis,  sed  secundus.  —  Quod  intelligo  sic:  ordo  naturae 
accipitur  comparando  obiecta  ad  intellectum  et  voluntatem  di- 
vinam;  quia  comparando  essenliam  suam  ad  intellectum  et 
voluntatem  eius,  quae  est  primum  obiectum  intellectus  sui  et 
volunfatis  suae,  est  primum  instans  naturae:  et  comparando 
alia  obiecta,  quae  sunt  secundaria,  ad  intellectum  et  volunta- 
tem  divinam,  quae  non  sunt  ex  se  obiecta,  sed  producta  per 
intellectum  et  voluntatem  in  esse  obiecti,  est  secundum  instans 
naturae. 

13.  —  In  primo  instanti  naturae  originantur  divinae  perso- 
nae(l).  —  In  primo  igitur  instanti  naturae,  stando  in  illo, 
habetur  persona  perfecta  habens  memoriam  perfectam  essen- 
tiae  divinae,  id  est  habens  intellectum,  cui  essentia  divina  est 
praesens  in  ratione  obiecti  actu  intelligibilis;  et  ista  persona 
ista  memoria  essentiae  divinae  potest  formaliter  operari  et  for- 
maliter  producere,  sicut  dictum  est  in  I.  lib.  [n.  3136],  et  prius 
aliquo  modo  intelligitur  ista  persona  operari  ista  memoria  quam 
producere;  et  in  illo  priori  intelligitur  ista  persona  in  se  per- 
fecta  et  vere  beata  in  actu  intellectus,  intelligendo  essentiam 
divinam  sicut  obiectum  suum.  Eadem  etiam  persona  produ- 
cendo  ista  memoria  producit  notitiam  adaequatam  huic  obiecto; 
et  cum  hoc  obiectum  sit  infinitum,  producit  personam  forma- 
liter  infinitam  per  se  subsistentem.  Illi  autem  personae  com- 
municatur  voluntas  ut  actus  primus,  non  habens  adhuc  termi- 
num  adaequatum  productum;  ista  una  voluntate  persona  prima 
et  secunda  operantur  circa  essentiam  divinam  tamquam  obie- 
ctum,  amando  eam  infinite,  et  tunc  sunt  in  se  perfectae  et  vere 
beatae  in  essentia  divina.  Praeter  hoc  autem,  ista  eadem  vo- 
luntate  una  in  eis  istae  personae  producunt  amorem  adaequa- 
tum  huic  obiecto  cognito  sub  ratione  amabilis,  et  ita  producunt 
amorem  infinitum,  et  ita  spirant  personam  divinam,  quia  nihil 
est  formaliter  infinitum  nisi  quod  per  identitatem  est  Deus. 


(1)  Ofr.  I.  d.  2.  qq.  IV.  —  VII.  n.  3136.;  d.  5.  q.  2.  n.  566. 

(14)  Stando  igitur  praecise(a)  m  primo  instanti  naturae,  coin- 
parando  essentiam  divinam  ad  intellectum  et  voluntatem,  ha- 
betur  totus  ordo  originis  primus,  quia  scilicet  duae  personae 
perfectae  originantur,  et  tota  perfectio  divinarum  personarum 
ad  intra  in  intellectu  divino  et  voluntate  habetur  in  primo  in- 
stanti  naturae  ut  sunt  potentiae  operativae  circa  illam  es- 
sentiam:  quia  tota  perfectio  simpliciter  cuiuslibet  personae  est 
in  intelligendo  et  volendo  essentiam  divinam,  quia  in  intelli- 
gendo  et  volendo  eam  sunt  beatae  formaliter  (b).  —  Hoc  ergo 
quantum  ad  primum  instans  naturae. 

14.  —  In  secundo  instanti  naturae  producuntur  alia  a  Deo  in 
esse  cognito.  —  Sequitur  secundum  instans  naturae,  in  quo 
comparatur  intellectus  et  voluntas  divina  ad  aliud  obiectum 
secundarium ;  et  quia  in  illo  instanti  obiectum  illud  non  est 
ex  se  actu  intelligibile,  sed  fit  actu  intelligibile  per  inteltectum, 
ideo  non  habet  esse  in  memoria  divina  ut  memoria  est,  sed 
producitur  actu  inteltigentiae  in  tali  esse  obiecti:  sicut  in  nobis 
intentiones  secundae  producuntur  per  intellectum,  et  non  sunt  in 
memoria  ut  memoria  est.  Et  sive*etiam*  poneretur  quod  habe- 
rent  esse  per  memoriam,  sive  quod  producerentur  per  intelli- 
gentiam  in  esse  cognito,  saltern  prius  natura  quam  habeant 
esse  in  memoria  vel  in  intelligentia  tam  memoria  quam  intel- 
ligentia  est  in  tribus  personis;  et  ita  in  quantum  memoria  vel 
intelligentia  est  in  istis  tribus  personis  erit  ratio  producendi 
ista  in  esse. 

15.  ('5)  —  Ergo  Verbum  divinum  non  producitur  de  creatu- 
ris  ut  in  memoria  Patris.  —  Non  igitur  Verbum  prima  pro- 
ductione  producitur  de  lapide  ut  est  in  memoria  Patris;  quia 
vel  lapis  non  habet  esse  in  memoria  Patris  ut  memoria  est 
principium  pjroducendi  Verbum,  vel  si  habet  esse  in  memoria, 
non  tamen  prius  naturaliter  quam  ipsa  intelligatur  in  tribus. 

16.  —  Ergo  causalitas  omnium  causabilium,  etiam  in  esse  co- 
gnito,  necessario  est  in  tribus  personis  divinis.  —  Et  ita  potest 
probari  quod  prima  causalitas  respectu  causabilium  in  esse  co- 
gnito  necessario  sit  in  tribus  personis,  sicut  fuit  probatum  in 
secunda  ratione  ad  primum  articulum  [n.  9  b\  quae  aeque 
valet  ad  istum  articulum. 

(a)  Ed.  Ven.  praeeipue. 

(b)  Ed.  Ven.  addit:  et  perfectio  complere  in  isto  instanti. 

17.  (16)  —  Praedicta  magis  explicantur.  —  In  secundo  ta- 
men  instanti  naiurae  potest  assignari  quidam  ordo  originis; 
quia  prius  origine  Pater  intelligit  lapidem  quam  Filius;  quia 
Pater  intelligit  a  se,  Filius  non  a  se,  sed  hoc  habet  a  Patre, 
et  Spiritus  Sanctus  *  habet  hoc  *  a  Patre  et  Filio. 

Sed  iste  secundus  ordo  originis  non  est  originatio  simpli- 
citer,  qua  scilicet  personae  divinae  producuntur  in  esse  natu- 
rae  divinae  simpliciter,  sed  est  quasi  originatio  secundum  quid, 
sive  consequens  personas  iam  productas. 

Exemplum  huius  in  creaturis:  si  sit  origo  Socratis  a  Pla- 
tone  per  se  secundum  humanitatem,  ordo  originis  in  istis  in 
habendo  humanitatem  est  primus  ordo  originis  simpliciter ; 
ordo  autem  eorum  in  habendo  risibilitatem  est  alius  ordo  ori- 
ginis  quasi  secundum  quid;  quia  sicut  in  primo  instanti  na- 
turae  Socrates  habet  humanitatem  a  Platone,  ita  in  secundo 
habet  risibilitatem  ab  eo;  et  si  prius  naturaliter  ambo  habe- 
rent  humanitatem  quam  risibilitas  produceretur,  ambo  causa- 
rent  simul  risibilitatem;  et  tamen  quod  hoc  causarent  unus  ha- 
beret  ab  alio. 

(17)  Ita  dico  in  proposito,  quod  Verbum  esse  notitiam  infinitam 
genitam  est  ipsum  esse  infinitam  notitiam  infinitae  essentiae, 
et  hoc  est  per  originationem  ipsius  a  Patre  in  primo  instanti 
naturae ;  sed  Verbum  esse  notitiam  lapidis  vel  habere  notitiam 
lapidis  a  Patre  gignente,  hoc  est  quasi  originare  Verbum  se- 
cundum  quid,  sive  secundum  aliquid  adveniens  Verbo  enti 
simpliciter.  Hoc  enim  non  est  ipsum  gigni  simpliciter  sub  ra- 
tione  personae  clivinae,  quia  nec  sub  ratione  notitiae  simpliciter 
inflnitae  et  formaliter  infinitae  essentiae  ut  obiecti  per  se ;  licet 
enim  concomitanter  notitia  illa  infinita,  quae  est  infinitae  essen- 
tiae  ut  obiecti  per  se,  sit  notitia  lapidis,  quatenus  tamen  est 
lapidis  non  habet  a  lapide  formaliter  infinitatem. 

Et  sicut  dictum  est  de  producto  in  esse  intellecto,  consi- 
militer  dici  potest  de  esse  volito. 

18.  (''8)  —  Solvuntur  difficultates.  —  a)  Et  si  arguaiur 
contra  istud,  quia  Pater  prius  origine  producit  lapidem  in 
esse  cognito  quam  Filius  illum  producat;  igitur  vel  Filius  non 
producit  illum,  vel  idem  bis  producitur,  vel  saltem  producere- 
tur  postquam  intelligitur  esse  productum,  praeintelligitur  enim 
in  illo  priori  originis  esse  productum  a  Patre;  respondeo:  Pa- 

Tom.  II.  2 

ter  producit  lapidem  prius  origine  quam  Filius,  hoc  est  a  se, 
et  Filius  non  a  se;  et  tamen  Filius  eadem  productione  pro- 
ducit  lapidem  et  in  eodem  instanti  naturae;  et  tamen  in  eo- 
dem  instanti  naturae  possunt  assignari  omnes  gradus  ordinis 
originis.  Et  ideo  non  sequitur  quod  sit  bis  productus,  nisi 
prius  naturaliter  et  in  priori  instanti  naturae  produceretur 
a  Patre  quam  a  Filio:  qnod  non  est  verum;  nam  in  illo  in- 
stanti  naturae  in  quo  Pater  producit  lapidem  in  tali  esse  Fi- 
lius  habet  eamdem  naturam,  et  per  consequens  omnem  foecun- 
ditatem  productivam  quae  sibi  non  repugnat,  et  ita  virtutem 
producendi  lapidem,  et  ante  illud  instans  ordine  naturae  non 
praeintelligitur  lapis  productus  in  esse  cognito  *  prius  a  Patre 
quam  a  Filio  *. 

b)  Et  si  dicas:  saltem  prius  origine  praeintelligitur  pro- 
ductus  a  Patre  quam  a  Filio;  igitur  non  potest  produci  a  po- 
steriori  origine;  igitur  nec  a  Filio,  quia  Filius  non  potest  pro- 
ducere  Filinm,  quia  ante  originem  vis  generativa  ut  in  Patre 
habet  terminum  adequatum  sibi;  respondeo  et  dico  quod  non 
est  ita  in  originatione  secundum  quid  sicut  in  originatione 
simpliciter;  originatio  enim  simpliciter  ponit  originatum  in 
esse  simpliciter,  et  ideo  quod  in  esse  reali  praecedit  origina- 
tionem  simpliciter  praecedit  et  originatum  simpliciter,  et  ideo 
non  potest  esse  ab  ipso  originato;  et  inde  est  quod  Verbum 
non  potest  producere  aliud  Verbum.  Sed  in  originatione  secun- 
dum  quid  originans  non  producit  originatum  in  aliquo  esse  sim- 
pliciter;  et  ideo  potest  stare  cum  hoc  quod  produclio  eius  prae- 
cedat  sic  aliquod  originatum,  quod  tamen  simpliciter  non  prae- 
cedat  illud  originatum. 

(•9)  c)  Sed  hoc  non  videtur  sufflcere;  quia  semper  videtur 
dubium  quomodo  Verbum  potest  producere  lapidem  in  esse 
cognito,  et  quomodo  lapis  possit  produci  a  Verbo,  cum  prius 
origine  producatur  a  Patre  in  tali  esse,  et  tamen  Verbum  non 
pdtest  producere  Verbum,  igitnr  nec  lapidem  in  esse  cognito, 
si  ista  sit  ratio  ibi,  quare  Verbum  non  potest  producere  Ver- 
buin,  quae  ponitur  communiter,  scilicet  quia  praeintelligitur 
iam  terminus  adaequatus  illius  virlulis  vel  vis  generativae  ut 
in  Patre.  —  Respondeo:  ista  propositio,  omnis  potentia  prae- 
habens  origine  terminum  adaequatum  antequam  sit  in  atio 
non  est  illi  principium  producendi,  non  est  vera   nisi  adda- 


LIB.    II.   DIST.    I.    QUAEST.    I,  19 

tur  quod  habens  illud  principium  communicatum  non  possit 
esse  realiter  ante  terminum  illum,  vel  nisi  addatur  quod  ab 
illo  habente  illud  principium  ille  terminus  non  est  secundo 
producibilis.  Ita  est  in  productione  simpliciter,  quod  Ver- 
bum  habens  memoriam  eamdem  cum  Patre  non  potest  esse 
prius  realiter  quam  Verbum  simpliciter  sit  productum,  nec 
etiam  est  aliquod  verbum  producibite  a  Verbo  habente  memo- 
riam  illam.  Non  sic  autem  est  in  productione  creaturarum  in 
esse  intelligibili. 

d)  Sed  ista  responsio  destruit  positionem  quamdam  quae 
ponitur  a  multis  dist.  7.  I.  lib.,  quae  ponit  quod  Filius  non 
potest  generare;  non  enim  illa  est  tota  ratio,  quia  scilicet  me- 
moria  ut  in  Patre  habet  terminum  adaequatum ;  sed  oportet 
addere  quod  habet  terminum  adaequatum  illi  principio  non 
producibilem  ab  eo  cui  communicatur  tale  principium;  quia 
si  esset  producibile  ab  eo  cui  communicatur  tale  principium, 
tunc  communicaretur  ei  tale  principium  in  ratione  principii 
ad  producendum,  et  ita  eo  posset  producere. 

Quaerendo  autem  ultra,  quare  Verbo  habenti  eamdem 
memoriam  cum  Patre  non  communicatur  ipsa  memoria  in  ra- 
tione  principii  productivi,  videtur  quod  oporteat  probare  per 
aliud  quam  per  terminum  adaequatum  rationi  illius  principii 
ut  in  Patre  (1). 

19.  (20)  —  Si  per  impossibile  esset  una  tantum  persona  ab- 
soluta,  esset  in  ea  perfecta  causalitas  respectu  omnium  causabilium. 

—  Quantum  ad  tertium  articulum  [n.8],  intelligendum  est  quod 
in  creaturis  si  comparetur  causa  ad  duos  effectus  ordinatos,  es- 
sentialior  est  eius  comparatio  ad  effectum  utrumque  quam  unius 
effectus  ad  alterum ;  propter  enim  dependentiam  eorum  ad  cau- 
sam  eamdem  ordinate  dependent  ad  invicem,  et  non  e  converso 
propter  dependentiam  unius  ad  alterum  dependent  ordinate  ad 
causam  eamdem.  Igitur  si  per  impossibile  destruatur  ibi  ordo 
effectuum  inter  se  ordinatorum,  non  propter  hoc  adhuc  est  ne- 
gandus  ordo  et  dependentia  utriusque  ad  causam;  quia  propter 
minus  impossibile  non  est  concedendum  maius  impossibile,  nec 
propter  minus  necessarium  est  negandum  maius  necessarium. 

—  Exemplum:  si  ponatur  ignem  habere   istos   duos   effectus 


(lj  Cfr.  Quodlib.  q.  2.  per  totarn. 

ordinatos,  scilicet  calefacere  et  ignire,  si  essentialius  se  habeat 
ignis  ad  utrumque  quam  ignire  ad  calefacere,  quamvis  ignire 
praesupponat  calefacere,  si  ponatur  per  impossibile  ignem  non 
posse  calefacere,  non  propter  hoc  negandum  est  ipsum  posse 
ignire.  Et  ideo  obligans  seipsum  ad  tenendum  antecedens  non 
est  obligatus  ad  tenendum  consequens;  non  enim  teneret  ista 
consequentia :  si  ignis  non  possit  calefacere,  igitur  nec  ignire, 
nisi  per  hanc  propositionem  affirmativam  intellectam,  potens 
ignire  potest  calefacere,  quae  destruitur  expositione,  ubi  po- 
nitur  perfecta  ratio  ipsius  ignis;  nam  posse  ignire  potest  stare 
cum  opposito  eius  quod  est  calefacere;  et  ita  illud  quod  est 
immediatius  igni  quam  sit  calefacere,  quod  est  ignire,  potest 
stare  cum  opposito  eius  quod  est  calefacere,  quia  cum  non  ca- 
lefacere  ponitur  stare  ignire;  et  ita  illa  positio  destruit  *  ibi  * 
talem  consequentiam,  quia  destruit  illam  propositionem  per 
quam  tenet  talis  consequentia. 

(21)  Ita  ad  propositum  applicando  dici  potest  quod  aliquid  est 
in  Deo  principium  productionis  intrinsecae,  et  aliquid  in  eo 
est  principium  productionis  extrinsecae,  ita  quod  istae  produ- 
ctiones  ordinatae  sunt  ad  idem  principium;  et  quodammodo 
magis  necessarius  est  ordo  utriusque  productionis  ad  causam 
quam  alterius  ad  alteram.  Si  igitur  per  impossibile  ponatur 
aliquod  principium  non  esse  principium  productionis  prioris, 
quod  ponitur  ponendo  unam  personam  esse  absolutam  et  ne- 
gando  productionem  intrinsecam,  non  propter  hoc  videtur  esse 
negandum  illud  principium  *  esse  principium  *  productionis  ex- 
trinsecae;  quia  adhuc  hoc  posito  habetur  tota  ratio  principii 
productionis  extrinsecae,  et  tantummodo  negatur  ille  ordo  pro- 
ductionis  ad  productionem,  qui  non  stat,  sed  destruitur  per  po- 
situm. 

Et  ideo  si  arguatur:  ista  persona  non  potest  producere 
intra;  igitur  nec  extra;  neganda  esset  consequervtia  ab  obli- 
gato  ad  antecedens;  non  enim  illa  consequentia  tenet  nisi  per 
hanc  propositionem,  potentia  ad  aliquid  producendum  extra 
praesupponit  productionem  intra,  quae  destruitur  per  hypo- 
thesim.  Et  ideo  videtur  quod  causalitas  perfecta  ex  sui  ratione, 
in  quantum  scilicet  dicit  comparationem  ad  productum  extra 
vel  ad  productionem  extrinsecam,  non  requirat  habitudinem  ad 
productionem  intrinsecam,  licet  idem  fundamentum  necessa- 

rio  sit  ratio  et  causa  utriusque  productionis  intrinsecae  et  ex- 
trinsecae,  et  prius  intrinsecae  quam  extrinsecae. 

Ex  hoc  videtur  quod  Philosophi  non  posuerunt  habitudi- 
nem  in  eis;  licefc  enim  viderent  necessariam  habitudinem  crea- 
tionis  vel  productionis  extrinsecae  ad  efficiens  vel  producens, 
non  tamen  viderunt  necessariam  habitudinem  creationis  vel  pro- 
ductionis  extrinsecae  ad  productionem  intrinsecam;  et  ideo 
licet  negarent  illam  productionem  intrinsecam,  concederent  ta- 
men  illam  productionem  extrinsecam. 

20.  (22)  —  Solutio  quaestionis.  —  Ad  quaestionem  igitur 
principalem  [nn.  2-3]  patet  quod  *  de  *  necessitate  causalitas 
perfecta  respectu  causabilium  extra  est  in  tribus,  et  hoc  re- 
spectu  omnium  causabilium  in  quocumque  esse  causabili,  sive 
simpliciter  sive  secundum  quid,  ita  quod  non  posset  non  esse 
in  tribus.  —  Tamen  si  per  impossibile  esset  una  persona  ab- 
soluta,  consequenter  esset  dicendum  quod  in  illa  persona  abso- 
luta  simpliciter  esset  talis  causalitas  perfecta;  et  ita  causalitas 
perfecta  ex  ratione  istius  termini  non  videtur  necessario  in- 
cludere  quod  ipsa  sit  in  tribus,  sicut  nec  ex  ratione  istius  ter- 
mini  includit  rationem  productionis  ad  intra,  licet  illa  in  re 
necessario  praesupponatur  sibi:  sicut  nec  posse  ignire  ex  ra- 
tione  sui  necessario  includit  posse  calefacere,  licet  in  re  prae- 
supponatur. 

21.  (23)  —  Solvuntur  argumenta  principalia.  —  Ad  argu- 
menta  principalia.  —  Ad  Richard.  [n.  4  a]  patet  quod  con- 
cludit  pro  tertio  articulo  quaestionis  [n.  19]. 

b)  Ad  secundum  [n.  4  b]  dictum  est  in  simili  dist.  12 
I.  lib.  [n.  752],  ubi  dictum  est  quomodo  Pater  et  Filius  sunt 
unum  principium  Spiritus  Sancti;  et  melius  quoad  propositum 
dist.  4.  I.  lib.,  [n.  532],  ubi  dictum  est  de  veritate  huius,  Deus 
est  Pater  et  Filius  et  Spiritus  Sanctus,  et  tactum  est  supra, 
dist.  20.  I.  lib.  de  Potentia,  quomodo  est  eadem  in  tribus 
personis. 

c)  Ad  tertium  [n.  4  c]  dico  quod  licet  aliquod  essentiale 
sit  principium  productionis  alicuius  ad  extra,  non  tamen  est 
principium  statim  applicabile  ad  actum  nisi  ut  intelligitur  in 
tribus,  quia  sicut  dictum  est  dist.  12.  I.  [n.  746  a\  illud  quod 
est  principium  activum  ordinatorum  non  intelligitur  esse  in  po- 
tentia  proxima  ad  actum  remotum,  nisi  ut  est  sub  actu  priori: 

sicut  anima  nunquam  intelligitur  esse  in  potentia  proxima  ad 
actum  volendi,  nisi  ut  est  actu  intelligens,  quia  quando  est  in 
potentia  proxima  volendi  aliquid  actu  intelligit  illud,  quia  nihil 
est  volitum  nisi  cognitum.  Et  ita  licet  quodlibet  essentiale  ad 
se  praecedat  aliquo  modo  notionale,  tamen  non  oportet  omne 
essentiale  sub  omni  respectu  ad  extra  posse  praecedere  quod- 
cumque  notionale. 

22.  —  Explicantur  rationes  propositae  n,  5.  —  a)  Ad  pri- 
mum  argumentum  in  oppositum  [n.  5  a]  dico  quod  personae 
divinae  necessario  conveniunt  in  omni  operatione  ad  extra  plus 
quam  substantia  et  virtus,  quia  personae  divinae  unam  ope- 
rationem  habent,  qua  sunt  simpliciter  unus  operator.  Tamen 
si  per  impossibile  illa  virtus  esset  in  una  persona  absoluta, 
nihil  perfectionis  deesset  sibi,  quin  perfecte  posset  producere 
omne  producibile. 

b)  Ad  secundum  [n.  5  b]  dico  quod  procedit  de  facto, 
quod  productio  praesupponit  productionem;  non  tamen  ut /br- 
maliter  causam  suam,  sub  ratione  qua  est  productio,  sed  quia 
principium  immediatius  comparatur  ad  unam  productionem 
quam  ad  aiiam. 

QUAESTIO  II. 

23.  (')  —  Proponitur  quaestio.  —  Secunclo  quaero : 
Utrum  Deus  possit  aliquid  creare? 

24.  —  Argumenta  principalia(l).  —  Videtur  quocl  non:  — 
a)  Quia  si  aliquid  producitur  quocl  non  prius  producebatur, 
hoc  est  quia  aliquid  aliter  se  liabet  nunc  quam  prius :  istud 
in  proposito  non  potest  poni  passum,  quia  non  praefuit;  igitur 
oportet  agens  aliter  se  habere  nunc  quam  prius,  et  per  con- 
sequens  mutari :  secl  primum  Agens  non  potest  mutari ;  igi- 
tur,  etc. 

Si  dicatur  quod  agens  sine  sui  mutatione  potest  produ- 
cere  novum  effectum,  contra  :  quia  agens  dat  esse  icleo  pro- 
ductum  vel  passum  recipit  esse,  et  non  e  converso  quia 
productum  recipit  esse  icleo  producens  dat  esse;  igitur  in 
agente  oportet  naturaliter  praecedere  aliquam  habitudinem 
novam  ad  procluctum,  et  non  e  converso;  igitur  et  mutatio- 
nem:  quae  non  est  ponenda  in  Deo;  igitur  nec  creatio. 

b)  Item,  causa  semper  aeque  determinata  ad  agenclum 
aeque  videtur  agere  semper  et  effectum  producere;  quia  non 
videtur  ratio  quare  nunc  debeat  aliquid  producere,  et  non  alias, 
si  fuit  alias  ita  determinata  ad  agendum  sicut  modo:  sed  si 
creatur  aliquid  nunc,  aliter  aliquo  moclo  se  habet  nunc  quam 
prius,  et  per  maiorem  determinationem  causae  ad  ipsum  nunc 
quam  prius;  ergo  causa  illa  aliquando  est  magis  determinata 
ad  producendum  effectum  quam  *  alias  *  (a),  et  sic  non  aeque 
semper,  et  per  consequens  mutata. 


(a)  Wadd.  aliter. 

(1)  Solvuntur  ad  n.  34. 

(2)  c)  Praeterea,  II.  De  Generatione :  ldem  manens  iclem 
semper  natum  est  facere  idem;  ergo  non  erit  aliqua  variatio 
in  effectu,  nisi  prius  naturaliter  ponatur  in  causa. 

d)  Praeterea,  si  nulla  ponatur  mutatio  ex  parte  causae, 
ut  modo  dicatur  magis  approximata  vel  minus  approximata 
quam  alias,  nec  possit  esse  aliquod  impedimentum  ex  parte 
eius,  non  videtur  ratio  quare  nunc  agit,  et  prius  non  egit. 

Et  si  dicas  quod  voluntarie  agit,  et  ideo  potest  agere 
quando  vult,  contra  hoc:  non  videtur  ratio  quare  voluntarium 
agens  aliquando  agat,  et  non  alias,  nisi  quia  expectat  maio- 
rem  opportunitatem  agendi  tunc  quam  alias:  hoc  autem  assi- 
gnari  non  potest  in  prirno  Movente  respectu  sui  effectus;  ergo 
nec  quia  voluntarie  agit  potest  agere  quando  vult. 

25.  —  Oppositum:  Gen.  c.  I.  v.  1 :  In  principio  creavit 
Beus  coelum  et  terram. 

26.  (3)  -  Quid  sit  creatio  et  quo  sensu  eam  Philosophi  ad- 
mittant(l).  —  Respondeo:  creare  est  aliquid  de  nihilo  pro- 
ducere  in  effectum.  —  De  autem,  licet  possit  multipliciter  sumi, 
sicut  patet  per  Ansel.  MonoL  c.  8,  uno  tamen  modo  accipitur 
ut  notat  ordinem.  —  Tamen  ut  notat  ordinem  adhuc  est  multi- 
pliciter  dictum:  quia  potest  notare  ordinem  naturae,  vel  du- 
rationis.  —  Si  primo  modo,  concedunt  Philosophi  Deum  posse 
creare,  et  aliquid  de  nihilo  producere,  ut  patet  per  Avicen.  VI. 
Melaph.  cap.  2.:  quaere  litteram  eius.  *  Causatum  quantum  est 
ex  se  est  ei  ut  non  sit;  quantum  vero  ad  suam  causam  est 
ei  ut  sit.  Quod  autem  est  ei  de  se  apud  intellectum  prius  est 
non  duralione  eo  quod  est  ei  ex  alio;  et  hoc  apud  sapientes 
vocatur  creatio  *  (2).  —  Et  intelligo  istud  de  prioritate  natu- 
rae  sic:  prius  natura  potest  aliquid  d\ci  positive,  quia  ipsum 
inest  alicui,  et  prior  est  entitas  eius  quam  illa  quae  dicitur 
posterius  natura  inesse  illi :  sicut  est  de  animali  et  rationali 
in  homine,  de  substantia  et  accidente  in  composito  per  acci- 
dens,  de  materia  et  forma  respectu  compositi  per  se.  —  Alio 
modo  prius  natura  dicitur  esse  unum  alio  quasi  privative, 
quod  scilicet  non  inest  ei  cui  dicitur  primo  convenire,  sed  in- 
esset  ei  nisi  per  aliud  impediretur :  sicut  si  dicatur  in  ma- 
tcria  prius  naturaliter  esse  privatio  quam  forma:  non  qui- 

(1)  Cfr.  1.  n.  253 

(2)  Haec  est  littera  Avicen.  [vid.  I.  n.  685;]. 


LIB.    II.    DIST.   I.    QUAEST.    II.  25 

dem  quod  ista  duo  sint  simul  in  materia,  ita  quod  privatio 
prius  insit  quam  forma ;  sed  privatio  pro  tanto  potest  dici 
prior  nalura  et  prius  natura  in  materia  quam  forma,  quia 
privatio  semper  inesset  materiae  nisi  ab  aliquo  agente  reci- 
peret  formam,  ita  quod  ad  habendum  privationem  sufficit 
sola  materia  cum  negatione  vel  privatione  causae  extrinsecae; 
acl  habendum  autem  formam  requiritur  causa  extrinseca.  Nec 
tamen  privatio  est  de  ratione  materiae,  sicut  nec  forma,  nec 
ambo  sunt  simul  in  materia. 

Ita  intelligo  in  proposito,  quod  creatura  non  habet  ex  se 
non  esse,  nec  ex  se  esse,  nec  quod  simul  sint  in  ea  esse  et 
non  esse,  quasi  simul  sint  esse  et  non  esse ;  nec  aliquo  modo 
habet  non  esse  quando  est;  sed  quantum  est  ex  se  haberet 
non  esse,  nisi  causa  extrinseca  suum  non  esse  impediret  dando 
sibi  esse;  quia  ex  sola  ratione  creaturae  non  haberet  esse, 
circumscripta  omni  causa  extrinseca  dante  esse,  quia  nullo 
modo  haberet  esse  nisi  per  causam  extrinsecam  produceretur 
in  esse:  ita  quod  magis  proprie  dicendum  est  creaturam  non 
habere  esse  ex  se  formaliter  (quam  habere  non  esse  ex  se 
formaliter(a)),  quia  formaliter  prout  ex  se  affirmatur:  nec  habet 
*  sic  *  esse  ex  se,  nec  non  esse. 

27.  —  Aliorum  probatio  infirmatur.  —  a)  Proista  opinione 
sic  intellecta  arguitur:  agens  perfectius  minus  praesupponit  in 
agendo  quam  agens  imperfectius:  sicut  natura  minus  praesup- 
ponit  in  agendo  quam  ars,  quia  natura  praesupponit  ens  in  po- 
tentia,  et  ars  ens  in  actu:  sed  Deus  est  agensperfectius  quam 
natura  vel  ars ;  igitur  minus  praesupponit  quam  natura  *  vel  * 
ars  in  sua  actione,  et  ita  minus  quam  ens  in  potentia,  quod 
est  praesuppositum  a  natura,  et  ita  nihU,  et  per  consequens 
potest  creare. 

b)  Istam  rationem  adducunt  aliqui  ad  secundum  membrum, 
prout  de  notat  ordinem  durationis.  —  Sed  ibi  omnino  non 
valet;  quia  etsi  Deus  nihil  praesupponat  in  producendo  de 
quo  producat,  non  tamen  sequitur  quod  possit  producere  no- 
vum  *  effectum  *  (b),  sicut  nec  de  natura  et  arte  sequitur  ex 
virtute  argumenti  quod  quia  natura  non  praesupponit  in  actione 
sua  ens  in  actu,  igitur  potest  pr\^?ucere  aliquid  omnino  novum 

(a)  Deest  in  Ed.  Ven. 

(b)  Wadd.  novum  sic. 

secundum  esse  in  actu;  non  sequitur.  —  Sed  nec  ad  istud  pri- 
mum  membrum  valet,  quia  secundum  Philosophos,  quaecum- 
que  intelligentia  est  agens  superior  *  vel  simplicior  *  (quam 
agens(a))  naturale,  et  tamen  non  conceditur  *  communiter  ab 
eis  ad  posse  creare  *  (b)9  licet  Avicenna  concedat  quod  Intelli- 
gentia  possit  creare,  sive  aliquid  de  nihilo  producere. 

28.  ( 4 )  —  Probatio  Doctoris.  —  Ideo  aliter  arguo  ad  istud 
membrum  sic:  Deus  potest  immediate  aliquid  causare  et  effl- 
cere;  igitur  potest  creare  et  aliquid  de  niliilo  facere.  —  Ante- 
cedens  est  manifestum;  quia  Deus  est  primurn  efflciens,  ex  2. 
dist.  I.  lib.  [n.  221seqq.];  (igitur  potest  aliquid  immediate  fa- 
cere;  imrao(a))  si  nihil  potest  immediate  facere,  tunc  nec  etiam 
mediate  potest  facere  aliquid,  quia  est  primum  efflciens,  et  ita 
nullum  effectum  producet.  —  Consequentiam  probo  sic:  quia 
si  potest  efficere  aliquid,  igitur  illud  non  habet  esse  ex  se  ne- 
cessarium  formaliter,  et  *  ita  *  habet  esse  a  causa;  igitur 
habet  esse  post  non  esse,  secundum  intellectum  istius  membri. 
—  Immediate  etiam  producit,  nullo  alio  praesupposito;  quia  si 
aliquid  ajiud  praesupponeretur,  illud  aliud  esset  effectum  ab 
eo,  sicut  patet  ex  dist.  8.  I;  igitur  istud  non  esset  immediate 
effectum  ab  eo.  —  Habemus  igitur  a  prirno  antecedente  ad 
istud  consequens,  quod  producit  aliquid  ordine  naturae  de 
non  esse  ad  esse9  et  nullo  praesupposito;  secundum  ergo  istum 
intellectura  creat.  —  Ista  ratio  videtur  innui  ab  Avicen.  VI. 
Metaph.  c.  2,  ubi  prius;  quaere  eam  ibi. 

29.  (;>)  -^"  Exponitur  sententia  Philosophorum  negantium 
creationem  in  tempore.  —  De  secundo  membro  prout  de  notat 
ordinem  durationis,  negatur  communiter  creatio  a  Philoso- 
phis;  quia  dicunt  Bguhi  necessario  producere  quicquid  imme- 
diate  producit  et  nullo  praesupposito;  quod  autem  mediate 
producit  producit  aliquo  praesupposito  de  quo  producit,  quia 
tunc  producit  per  causas  secundas;  et  ita  nec  mediatum  nec 
immediatum  effectum  contingenter  producit  de  nihilo,  sic  ac- 
cipiendo  de. 

30.  —  Impugnatur.  —  a)  Sed  contra  istud  probatum  est 
dist.  8.  I.  lib.  [n.  689  seqq.],  et  tactum  est  dist.  39.  eiusdem 
[n.  1126],  quod  Deus  causaV/mnia  quae  sunt  ad  extra  coniin- 

(a)  Deest  in  Ed.  Ven. 

[b)  Wadd.  non  coneeditur  consequenter  ab  eis,  licet .... 

genter;et  ex  hoc  sequitur  quod  non  necessario,  et  per  conse- 
quens  nec  sempiternum,  quia  Philos.  IX.  Metaph.  videtur 
concedere  omne  necessarium  esse  sempiternum;  idem  etiam 
videtur  innuere  I.  De  Coel.  et  Mund.  contra  Platonem,  qui  con- 
cessit  aliquid  sempiternum  esse,  et  tamen  possibile  non  esse. 

b)  Sed  instabis  huic  rationi,  quod  non  oportet  ubi  est 
contingentia  in  effectu,  quod  ibi  inferatur  possibilitas  ad  no- 
vitatem;  Deus  enim  contingenter  vult  A,  ex  dist.  8.  lib.  [n. 
689  seqq.],  et  tamen  non  potest  de  novo  non  velle  A,  quia  tunc 
esset  mutabilis.  —  Respondeo :  novitas  potest  esse  in  produ- 
ctione  divina  propter  novitatem  producti,  licet  non  sit  novitas 
in  ipso  producente,  qu'i<\  inproductione  prima  novitas  est  ex  parte 
producti,  sicut  patebit  respondendo  ad  primum  argumentum 
principale  [n.  34  a\.  Sed  circa  velle  non  potest  esse  novitas 
vel  mutatio  ex  parte  voliti,  nisi  esset  aliqua  novitas  ex  parte 
actus  volendi;  quia  actus  volendi  idem  et  eodem  modo  se  ha- 
bens  non  potest  esse  alicuius  noviter  voliti;  volitum  enim  non 
habet  esse  voliium  nisi  per  actum  volendi,  et  ita  non  est  no- 
vum  in  esse  volito,  nisi  per  novum  actum  volendi.  —  Sic  igitur 
videtur  aliqualiter  sequi  quod  si  Deus  possit  aliquid  contin- 
genter  causare,  potest  etiam  contingenter  causare  aliquid  no- 
vum ;  quia  non  est  ratio  quare  non  possit  causare  non  sempi- 
ternum,  contingenter,  sicut  potest  contingenter  causare  sempi- 
ternum,  ex  quo  non  causat  necessario ;  quod  enim  oporteret 
causatum  esse  sempiternum,  videtur  sequi  ex  necessitate  cau- 
sationis,  vel  ex  immutabilitate  ipsius  causantis:  quorum  neu- 
trum  infert  sempiternitatem;  igitur  possibilis  est  novitas  inferri. 

c)  Arguitur  etiam  ad  istud  membrum :  quia  si  aliquid  sit 
novum,  quaero,  a  qua  causa  sit  novum?  Sit  illa  causa  A. 
Tunc  arguo:  aut  A  eodem  modo  se  habens  produxit  hoc  no- 
vum,  aut  aliter.  Si  eodem  modo  *  se  habens  *,  habetur  pro- 
positum,  quia  ab  eadem  causa  non  mutata  potest  esse  aliquis 
effectus  novus.  Si  ab  A  aliter  se  habente,  quaero,  a  quo  mo- 
vente  aliter  se  habuit  ad  hunc  novum  effectum  producendum? 
Non  est  processus  in  infinitum;  ergo  stabitur  tandem  quod  ali- 
quid  erit  novum  a  causa  uniformiter  se  habente. 

d)  Et  confirmatur  ratio,  quia  si  potest  esse  a  primo  Mo- 
vente  haec  pars  motus  nova,  quae  nunquam  praefuit,  quare 
non  potest  ita  aliquid  totum  esse  novum,  cuius  nihil  unquam 

praefuit?  —   Sed  ista  ratio  cum   sua   confirmatione  contra 
Philosophos  parum  valet  et  leviter  solveretur  ab  eis. 

e)  Conclusio  tamen  vera  est,  quod  ab  aliquo  agente  non 
mutato  potest  esse  productum  quod  omnino  sit  novum. 

31.  (6)  —  Exponitur  sententia  tenens  creationem  praesuppo- 
nere  quoddam  esse  essentiae,  ideoque  non  esse  simpliciter  de  nihilo. 
—  In  isto  tamen  membro  secundo,  scilicet  intelligendo  de  prout 
dicit  ordinem  durationis,  distingui  potest  de  nihilo,  quod  po- 
test  accipi  pro  nihilo  omnimodo,  vel  pro  nihilo  secundum 
esse  existentiae,  aliquo  tamen  secundum  esse  essentiae.  —  Et 
ponitur  ah  aliquibus:  —  aj  quod  licet  Deus  possit  creare  de  nihilo 
secundo  modo,  non  tamen  primo  modo;  quia  non  potest  ali- 
quid  producere  quod  non  est  ex  parle  sui  possibile,  secundum 
Avicen.  II.  Metaph.:  nihil  autem  non  est  possibile  ex  parte 
sui,  quia  non  est  ratio  aliqua  quare  unum  nihil,  *  puta  chi- 
maera  *,  non  esset  possibile,  et  aliud  nihil  esset  possibile. 

b)  Confirmatur  ista  ratio:  quia  in  omni  creatura  est  com- 
positio  ex  actu  et  potentia,  et  ubicumque  ista  sunt  praecedit  or- 
dine  naturae  possibilitas  vel  potentialitas;  igitur  potentialiias 
in  quacumque  re  creata  sic  praecedit  naturaliter  et  est  prior 
natura  actualitaie ;  et  tunc  ista  potentialitas  non  est  nihil,  sed 
est  alicuius  entis  secundum  aliquod  esse:  *  sed  non  secundum  * 
esse  existentiae ;  igitur  secundum  esse  quidditativum.  —  Et 
hoc  ponitur  secundum  illum  modum  qui  recitatus  est  dist.  43.  I. 
[n.  1170];  ibi  enim  ponitur  quod  per  potentiam  activam  Dei 
ad  se  producitur  primo  res  in  esse  possibili  passive  ad  se,  et 
tunc  ultra  potest  produci  in  esse  existentiae,  non  tamen  nisi 
prius  natura  fuerit  producta  in  esse  quidditativo,  et  in  esse 
possibili  passive.  [Vid.  I.  n.  1078]. 

32.  —  Impugnatur.  —  a)  Contra  illud  est  argumentum 
ibi  dist.  43.  [n.  1172];  quia  non  producitur  res  aliqua  in  esse 
possibili  per  omnipotentiam,  sed  per  intellectum,  quo  produ- 
citur  in  esse  intelligibili;  et  quando  est  in  esse  intelligibili 
non  repugnat  sibi  esse,  nec  est  ex  se  formaliter  necessarium; 
igitur  est  possibile. 

b)  Similiter,  sicut  argutum  est  dist.  36.  I.  [n.  1079]  con- 
tra  illud  esse  essentiae:  si  illud  esse  esset  verum  esse,  produ- 
ctio  in  illo  esse  vere  esset  creatio,  quia  ad  aliquid  esse  sim- 
pliciter  de  nihilo;  igitur  illa  productio  est    simpliciter    alia    a 

productione  rei  in  esse  possibili;  quia  si  res  non  sit  possibilis 
antequam  sit  in  esse  essentiae,  et  producitur  in  isto  esse,  igitur 
aliquid  producitur  in  aliquo  esse  aJiqua  productione,  quod  non 
est  possibile  ex  parte  sui. 

33.  (?)  —  Sententia  Doctoris.  —  Quantum  ad  istum  arti- 
culum  dico  quod  de  nihilo,  id  est  non  de  aliquo  secundum  esse 
existentiae,  potest  Deus  creare,  et  per  consequens  de  nihilo, 
id  est  non  de  aliquo  secundum  esse  essentiae;  quia,  ut  proba- 
tum  est  dist.  36.  lib.  I.  [n.  1083],  nunquam  esse  essentiae  sepa- 
ratur  realiter  ab  esse  existentiae.  —  Tamen  non  polest  ali- 
quid  creari,  id  est  produci  ad  esse  simpticiter  de  nihilo,  id 
est  nullo  modo  ente,  nec  simpliciter,  nec  secundum  quid;  ni- 
hil  enim  creatur  quod  non  prius  habuit  esse  inteltectum  vel 
volitum;  et  in  esse  intellecto  fuit  possibile  formaliter,  sicut  di- 
ctum  est  in  prima  ratione  contra  illam  positionem  [n.  32  a\, 
et  tunc  fuit  quasi  in  potentia  propinqua  ut  posset  esse  obie- 
ctum  omnipotentiae  et  poni  in  esse  simpliciter.  —  Potest  tamen 
aliquid  produci,  licet  non  creari  de  simpticiter  nihilo,  id  est 
non  aliquo  secundum  esse  essentiae,  nec  secundum  esse  exi- 
stentiae,  nec  secundum  aliquod  esse  secundum  quid  *  simpli- 
citer  * ;  quia  creatura  producitur  in  esse  intetligibiti,  non  de 
aliquo  esse,  nec  simpliciter,  nec  secundum  quid,  nec  possibiti 
ex  parte  sui  in  isto  esse;  istud  tamen  produci  non  est  creari, 
quia  non  terminatur  ad  esse  simpliciter,  sed  secundum  quid. 

34.  (8)  —  Soivuntur  argumenta  principalia.  —  a)  Ad  pri- 
mum  argumentum  principale  [n.  24  a\  dico  quod  *  prima  * 
Causa  potest  primo  et  immediate  aliquem  effectum  novum  pro- 
ducere  absque  omni  novitate  in  ipsa.  Quod  patet  per  exem- 
plum:  si  ponatur  Sol  semper  esse  in  se  aeque  luminosus,  et 
creetur  aliquod  medium  perspicuum  approximatum,  de  novo 
illuminabit  illud,  ita  quod  nihil  novum  erit  in  Sole,  ad  hoc 
quod  ab  ipso  sit  nova  illuminatio;  et  si  posset  ex  se  ponere 
medium  perspicuum  *  in  esse  *,  et  sub  lumine,  sicut  causat  in 
ipso  lumen,  ita  poneret  in  esse  hoc  totum,  scilicet  medium  illu- 
minatum,  sine  aliqua  novitate  in  seipso. 

Et  si  dicas:  hoc  non  posset  si  esset  agens  naturate  et 
uniformiter  se  habens,  quia  tunc  semper  uniformiter  produce- 
ret;  igitur  exemplum  non  valet  ad  propositum  ostendendum; 
respondeo :  verum  est  quod  istud  exemplum  quoad  hoc  valuit, 

quod  non  oportet  propter  novitaiem  effeclus  ponere  novitaiem 
in  causa ;  tamen  non  valuit  quoad  hoc,  quod  effectus  possit 
esse  novus  a  causa  naturaliter  agente  et  totali,  quia  tale 
agens  semper  uniformiter  ageret,  si  tale  esset  respectu  effe- 
ctus;  agens  autem  tiberum  potest  eadem  volitione  antiqua  effe- 
ctum  novum  producere,  pro  *  illo  tunc  pro  quo  *  vnlt  effectum 
novum  esse;  non  enim  est  necesse  si  sempiternaiiter  vult,  et 
non  potest  de  novo  velle,  igitur  vult  pro  sempiterno:  sicut 
non  est  necessarium  in  me  quod  si  nunc  volo  aliquid,  quod 
pro  nunc  velim  illud;  secl  possum  velle  illud  esse  pro  cras, 
et  eadem  volitione  stante,  sine  omni  mutatione  a  parte  volun- 
tatis  meae,  possum  illud  novum  causare  cras,  pro  quo  volo 
illud. 

Et  quando  arguitur  contra  istud  per  illam  rationem, 
quod  oportet  habitudinem  novam  aliquam  naturaliter  prae- 
cedere  in  producente  ad  productum,  et  non  e  contrario,  dico, 
sicut  dictum  est  dist.  35.  I.  [n.  1072/;]  et  alias  frequenter,  quod 
ad  absolutum  in  causa  immediate  sequitur  absolutum  in  effe- 
ctu,  et  in  effectu  primo  consequitur  respectus  ad  causam,  et 
tunc  si  aliquis  est  respectus  causae  ad  ^ffectum,  ille  respectus 
ad  effectum  est  ultimus,  et  aliquando  nullus.  —  Cum  igitur 
dicis  quod  quia  causa  dat  esse  ideo  effectus  recipit  esse,  et 
non  e  contrario,  dico  quod  si  intendas  per  ly  quia  reduplica- 
tionem  relationis  in  causa  vel  aliquam  realitatem  novam  in 
causa,  sive  relativam  sive  absolutam,  propositio  est  falsa;  si 
autem  intelligas  reduplicare  actum  primum  causae  qui  prae- 
cedit  naturaliter  causatum,  illo  modo  propositio  est  vera;  ab- 
solutum  enim  in  causa  praecedit  naturaliter  causatum. 

Et  si  dicas  quod  non  tantum  quia  est  absolutum  causat, 
quia  tale  est,  scilicet  absolutum,  quando  non  causat,  dico  quod 
in  illo  instanti  in  quo  causat  adhuc  causat  ut  prius  naturati- 
ter  ipsa  causatione;  et  *  tunc  *  ut  sic  nihil  intelligitur  nisi 
absolutum,  a  quo  ponitur  ipsum  causatum  in  esse;  et  ideo 
nihil  potest  accipi  causa  huius  quod  est  causati,  nisi  illud  sit 
prius,  nec  respectu  huius  instantis,  nec  respectu  alterius.  Fallit 
aiUein  imaginatio,  quia  semper  videtur  quod  causa  sit  inde- 
terminata  usque  ad  illud  instans  quando  causat,  et  tunc  quod 
aliqua  retaiio  determinans  ipsam  ad  effectum  primo  requira- 
tur  a  parte  eius:  quod  falsum  est;  illud  enim  idem  absolutum 

quod  in  causa  praecessit  tam  natura  quam  duratione  ipsum 
effectum  productum  vel  causatum  est  etiam  in  ea  in  illo  in- 
stanti  prius  naturaliter  quam  causet,  et  secundum  illud  ab- 
solutum  secundum  quod  prius  fuit  causativum,  est  nunc  cau- 
sans,  et  non  secundum  aliquid  additum,  neque  absolutum,  ne- 
que  respectivum. 

(9)  b)  Ad  secundum  [n.  24  b]  patet  per  idem;  quia  causa 
aeque  determinata  ad  producendum  aliquod  produetum,  quan- 
tum  est  ex  parte  sui,  potest  quandoque  producere,  et  quando- 
que  non  producere;  quia  sicut  in  naturalibus  causam  deter- 
minari  ex  parte  sui  est  ipsam  habere  formam  qua  causet,  ita 
in  Uberis  causam  esse  determinatam  est  ipsam  habere  voli- 
iionem  respectu  volibilis;  et  sicut  ibi  forma  haberi  potest  an- 
tequam  efFectus  causetur,  si  tunc  est  impedimentum  extra  vel 
absentia  passi,  ita  quoque  hic  potest  volitio  haberi  antequam 
volibile  habeatur,  et  prius  natura  et  duratione. 

c)  Ad  tertium  [n.  24  c]  de  Philosopho  II.  De  Generat., 
dico  quod  Philosophus  intelligit  de  agente  naturali,  sicut  patet 
per  eum  ibi. 

d)  Ad  quartum  [n.  24  d]  dico,  sicut  dictum  est  dist.  8. 
1.  [n.  697  e]  indisciplinati  est  quaerere  omnium  demonstra- 
lionem,  secundum  Philos.  IV.  Metaph.;  principiorum  enim 
demonstrationis  non  est  demonstratio;  et  eodem  modo  in  con- 
tingentibus;  alioquin  esset  processus  in  infinitum  in  contingen- 
tibus,  quia  contingentia  non  sequuntur  ex  necessariis.  —  Et 
ideo  ista  voluntas  Dei,  qua  vult  hoc  et  producit  pro  nunc,  est 
immediata  prima  causa,  cuius  non  est  aliqua  alia  causa  quae- 
renda;  sicut  enim  non  est  ratio  quare  voluit  naturam  huma- 
nam  in  hoc  individuo  esse,  et  esse  possibile  et  contingens,  ita  non 
est  ratio  quare  hoc  voluit  nunc,  et  non  tunc  esse;  sed  tantum 
quia  voluit  hoc  esse,  ideo  bonum  fuit  illud  esse;  et  quaerere 
huius  propositionis,  licet  contingentis,  immediate  causam,  est 
quaerere  causam  sive  rationem  cuius  non  est  ratio  quaerenda. 

(10)  Et  cum  dicit  de  expectare,  verum  est  quod  ipsa  voluntas 
quae  habet  bonitatem  ex  ipso  volibili  ipsa,  si  est  recta,  vult 
volitum  statim  esse,  nisi  sit  aliqua  ratio  propter  quam  velit 
aliquid  aliud  esse(a),  et  tunc  eocpectet  illud  aliud  esse  tempore 


(a)  Ed.  Ven.  mendose:  vult  Magister  illud  alias  esse. 

opportuniori;  sed  vohmtatem  quae  nullam  habet  bonitatem  ex 
volito,  sed  e  converso,  nec  rationem  habet  quare  nunc  vult 
aliquid,  sicut  nec  absolute  rationem  habet  quare  hoc  velit,  non 
oportet  aliam  opportunitatem  in  volito  expectare.  [I.  n.  697]. 

35.  —  Solvuntur  rationes  alterius  sententiae.  —  a)  Quocl 
arguebatur  pro  secunda  positione  [n.  31  a]  de  esse  es- 
sentiae,  patet  responsio  per  dicta  prius  [n.  33] ;  concedo 
enim  quod  omne  creabile  prius  erat  possibile  creari  ex  parte 
sui;  sed  ista  possibilitas  non  fundatur  in  aliquo  esse  simpli- 
ciier,  sed  in  esse  cognito,  ita  quod  esse  cognitum  concomita- 
tur  possibilitas  ad  esse  simpliciter;  licet  formaliter  esse  cogni- 
tum  non  sit  esse  possibile,  quia  esse  cognitum  est  esse  in  actu, 
licet  secundum  quid;  esse  possibile  est  esse  in  potentia  ad 
esse  simpliciter,  et  non  in  actu;  nec  tamen  esse  in  potentia 
est  esse  simpliciter,  sed  est  fallacia  secundum  quid  et  simpli- 
citer :  sicut  nec  fulurum  esse  est  esse  simpliciter,  nec  esse 
praeteritum  est  esse  simpliciter;  sicut  enim  praeterisse  in  esse 
simpliciter  non  infert  esse  simpliciter,  sic  nec  futurum  esse 
in  esse  simpliciter  (infert  esse  simpliciter(a) );  igitur  nec  multo 
magis  posse  esse  simpliciter  infert  esse  simpliciter;  quia  posse 
esse  videtur  esse  remotius  ab  esse  simpliciter  quam  fore. 

b)  Per  idem  ad  aliam  rationem  de  compositione  ex  actu 
et  potentia  [n.  31  #];  licet  enim  concedatur  potentiam,  scilicet 
obiectivam  praecedere  actum,  non  tamen  ipsa  est  in  aliquo 
actu  reali,  licet  sit  in  aliquo  esse  cognito,  secundum  quod  con- 
ceditur  esse  cognitum,  non  tamen  est  formaliter  esse  cognitum. 

Ista  tamen  ratio  non  valet,  quia  compositio  non  est  ex  po- 
tentia  obiectiva  et  actu  terminante,  sed  alio  modo  est  ipsa 
compositio,  sicut  dictum  est  dist.  8.  I.  lib. 


(a)  Deest  in  Ed.  Ven. 

QUAESTIO  III. 

36.  —  Proponitur  quaestio.  —  Tertio  quaeritur: 

Utrwn  possibile  sii  Deum  producere  aliquicl  aliucl  a  se 
sine  principio  durationis  (1)? 

37.  ( i )  —  Argumenta  principalia  (2).  —  Videtur  quod  sic: 
—  a)  Philosophus  /.  Physic.  probat  quod  materia  est  inge- 
nita  et  incorruptibilis,  alioquin  esset  processus  in  infinitum  in 
materiis;  igitur  materia  vel  non  fuit  producta,  vel  fuit  pro- 
ducta  sine  principio:  et  hoc  est  propositum;  vel  si  non,  sal- 
tern  aliqua  forma  fuit  in  ea  producta  sine  principio,  quia  ma- 
teria  nunquam  fuit  sine  forma;  igitur,  etc. 

b)  Praeterea,  tempus,  secundum  Philosoph.,  VIII.  Physic. 
et  XII.  Melaph.,  est  sine  principio;  quod  probari  videtur  ex 
hoc,  quia  si  non,  igitur  prius  potuit  fuisse  tempus  quam  fuit, 
vel  prius  esse  quam  esset:  sed  ante  est  differentia  temporis ; 
igitur  ante  tempus  fuit  tempus. 

c)  Tertio  sic:  secundum  Philosoph.  7".  De  Generat.,  Ge- 
neratio  unius  est  corruptio  alterius;  igitur  nunquam  fuit 
aliqua  prima  generatio;  et  per  consequens  sine  principio 
sunt  aliqua  generabilia. 

cl)  Item,  causa  non  agens  per  motum  et  non  impedibilis 
potest  habere  effectum  sibi  coaevurn,  sicut  apparet  in  crea- 
turis;  igitur,  etc. 

38.  —  Contra(3):  —  a)  August.  aci  Felicianurn  assignat 
clefinitionem  creaturae,  et  dicit  quod  creatura  est  ex  eo  quod 


(1)  Doctor  aliorum  refert  sententias  et  argumenta,  nihil  ipse  ex  se  re- 
sol  vens. 

(2)  Solvuntur  ad  n.  45. 

(3)  Cfr.  n.  46. 

Tom.  II.  3 

omnipotentis  Dei  voluntate  ex  non  esse  ad  esse  producta  est 
eius  substa?ztia:  sed  si  de  ratione  creaturae  est  produci  ex 
non   ente,   igitur  impossibile  est  eam  produci  sine  prmcipio. 

b)  Praeterea,  qua  ratione  Deus  potuisset  produxisse  unum 
sine  principio,  et  aliud,  et  ita  essent  producta  actu  infinita 
in  multitudine ;  potuisset  etiam  aggregasse  omnes  lapides  qui 
postea  fuissent,  et  ita  infinitum  mole  fecisse:  sed  tam  infini- 
tas  in  numero  quam  in  mole  improbatur  III.  Physic. 

39.  (2)  —  Rationes  pro  sententia  tenente  Deimi  potuisse 
producere  aliquid  aliud  a  se  sine  principio(l).  —  Hic  diciiur 
quod  Deus  potuit  producere  aliquid  aliud  a  se  sine  prin- 
cipio.  —  a)  Quia  ipsum  non  potuisse  hoc  fecisse,  scilicet  pro- 
duxisse  aliquid  sine  principio,  non  potest  demonstrari  nec 
per  medium  eoctrinsecum,  nec  per  medium  intrinsecum.  Non 
per  medium  extrinsecum,  quia  illud  est  voluntas  Dei,  cuius 
non  potest  sciri  nec  haberi  ratio  quare  magis  vult  hoc  esse 
cum  principio  quam  sine  principio.  Nec  per  medium  intrin- 
secum,  scilicet  per  quod  quid  est  ipsius  factibilis,  quia  quod 
quid  est  abstrahit  ab  hic  et  nunc;  ergo  non  est  ratio  demon- 
strandi  hic  et  nunc. 

b)  Item,  quodlibet  aliud  a  Deo  factum  esse  ex  tempore, 
est  articulus  fidei;  ergo  ad  hoc  non  expedit  fleri  demonstra- 
tiones,  nec  propter  fideles,  nec  propter  infideles;  immo  videtur 
periculosum:  quantum  ad  fideles  quiclem,  quia  sic  evacuaretur 
meritum  fldei,  ut  videtur:  nec  quantum  ad  infideles,  quia  tunc 
possent  nos  arguere  quod  talia  crederemus  propter  demon- 
sirationes,  et  sic  tenerent  nos  esse  sine  fide,  et  si  viderentur 
eis  esse  sophistica,  sicut  quibusdam  fidelibus  videntur,  *  pos- 
set  dubitare  infidelis  *  (a)  quod  propter  talia  crederemus. 
(3)  c)  Praeterea  tertio,  August.  VI.  De  Trin.  c.  l,dicitquod 
si  ignis  esset  aeternus,  splendor  ab  eo  causatus  sibi  esset  coae- 
ternus.  —  p]t  ex  hoc  arguitur  efficaciter  pro  ista  opinione,  ut 
videtur:  quia  consequentia  Augustini  est  naturalis,  alioquin  non 
valeret  contra  Arrium  ad  probandum  coaetemitatem  FiJii  cum 
Patre:  non  autem  potest  tenere  nisi  ex  perfecta  ratione  causae 
et  causati;  igitur  sicut  ibi  infertur  ex  perfecta  causa  naiu- 
raliter  agente  coaeterniiatis  necessitas,  ita  ex  perfecta  causa 

(1)  Cfr.  n.  42. 

(a)  Wadd.  possent  deridere  infideles. 

voluntarie  causante  potest  inferri  possibilis  coaevitas  effe- 
ctus  limitati  ad  causam  illimitatam;  quia  non  videtur  esse  dif- 
ferentia  inter  agens  naturale  et  liberum,  nisi  in  contingenter 
et  naturaliter  agere;  non  est  autem  differentia  in  posse  agere 
et  non  posse  agere,  quia  quidquid  potest  nalurale  agens  agere, 
et  liberum,  et  non  differunt  nisi  in  modo  causandi. 

Et  illud  argumentum  potest  multipliciter  replicari:  quia 
nulla  conditio  perfectionis  in  secunda  causa  reperitur,  qua- 
cumque  positione  facta,  quae  conditio  perfectionis  non  sit  in 
prima  causa  ut  causa :  sed  perfectionis  est  in  aliqua  causa 
secunda  habere  effectum  sibi  coaevum,  et  ex  hoc  si  esset  ae- 
ternus  vel  coaeternus  effectus  suae  causae,  perfectio  esset  in 
causa;  igitur,  etc. 

Aliter  etiam  deducitur,  et  est  quasi  idem :  quia  modus 
causandi  non  formaliter  variat  ipsum  causatum,  secundum  Am- 
bros.,  De  Incarnatione  Verbi:  sed  si  Deus  naturaliter  cau- 
saret,  necessario  causaret,  et  posset  causare  effectum  sibi  co- 
aevum  et  coaeternum;  igitur  si  modo  voluntarie  causaret, 
licet    non  necessario    causet,    poterit  tamen  causare  effectum 

*  hmitatum  *  sibi  coaevum. 

Et  si  dicatur  Augustinum  intelligere  de  splendore  imma- 
nente  igni,  qui  non  est  formaliter  causatus  ab  eo,  contra  hoc 
est  littera  sua  quae  dicit:  Splendor  ab  eo  genitus  atque  dif 
fusus.  Eamdem  etiam  sententiam  dicit  August.  Super  Ioan., 
homil.  26,  de  virgulto  et  imagine  eius  in  aqua;  certum  est 
autem  quod  imago  *  talis  *  si  esset,  esset  causata  et  genita  a 
virgulto. 

( * )  d )  Praeterea  quarto,  quicquid  non  repugnat  limitationi 
non  repugnat  creaturae,  si  est  aliqua  entitas :  sed  quantacum- 
que  duratio  non  repugnat  limitationi  *  creaturae  *,  quia  ens 
non  est  perfectius  *  quia  *  durat  (a)  per  decem  annos  quam 

*  quia  *  durat  per  unam  diem;  igitur  videtur  quod  infinita 
duratio  non  poneret  maiorem  perfectionem  in  creatura  quam 
minor,  et  per  consequens  non  ponit  repugnantiam  eam  semper 
fuisse  sine  principio. 

e)  Item,  creatura  ita  tendit  in  non  esse,  quantum  est  ex 
se,  si  semper  esset,  sicut  si  non  semper  esset,  et  hoc  quia  est 


(a)  Wadd.  quia  non  est  perfectius  quod  durat. 

ex  nihilo:  sed  absque  contradictione  potest  aliqua  creatura 
semper  tendere  in  non  esse,  et  tamen  semper  esse,  sicut  patet 
de  angelo  et  anima;  igitur  absque  contradictione  potest  sem- 
per  fuisse,  et  tamen  quantum  est  eoo  se  habuisse  non  esse. 

40.  —  Adducuntur  auctoritates  pro  eadem  sententia  (1).  — 
a)  Item,  August.,  X.  De  Civit.  c.  31,  dicit  quod  si  pes  ab  ae- 
terno  vel  ex  aeternitate  fuisset  in  pulvere,  semper  ei  subesset 
vestigium:  quod  tamen  vestigium  a  calcante  esse  factum  nemo 
dubitaret,  nec  alterum  altero  prius  esset,  quamvis  alterum 
ab  altero  factum  esset. 

(3)  b)  Item,  ibidem,  lib.  XI.  cap.  4:  Modo  quodam  vix  intel- 
ligibili  Philosophi  dixerunt  mundum  esse  factum,  et  tamen 
non  habere  principium  durationis  (2);  igitur  ille  modus  si  est 
vix  intelligibilis,  est  intelligibilis ,  et  ita  non  includit  contra- 
dictionem  aliquid  semper  fuisse  et  sine  principio. 

c)  Confirmatur  etiam,  quia  non  videtur  probabile  quod 
tam  praeclari  Philosophi,  et  tam  diligenter  veritatem  inqui- 
rentes,  et  tam  perspicaciter  rationem  terminorum  concipientes, 
non  vidissent  contradictionem  inclusam,  si  fuisset  inclusa  in 
terminis. 

d)  Et  confirmatur  etiam  secundum  Philosophos,  quod 
non  sit  contradictio :  quia  non  solum  Naturalis  considerat 
quatuor  causas,  sed  etiam  Metaphysicus,  sub  priori  tamen  et 
cominuniori  ratione;  efficiens  ergo  in  plus  est  quam  movens 
vel  mutans,  et  per  consequens  potest  dare  esse  sine  motu; 
Primum  igitur  efficiens  potest  dare  esse  absque  hoc  quod  det 
esse  per  motum  vel  mutationem,  et  ita  absque  hoc  quod  det 
esse  *  post  non  esse  vel  esse  *  novum  post  non  esse. 

41.  (G)  —  Rationes  pro  opinione  tenente  aliud  a  Deo  fuisse 
sine  principio  includere  contradictionem  (3).  —  Contra  istam  posi- 
tionem  arguitur,  quod  includat  contradictionem  aliud  a  Deo 
fuisse  sine  principio:  —  a)  Quia  de  omni  producto  aliquando 
verum  est  vel  aliquando  erit  verum  dicere  quod  producitur  ; 
quia  de  Filio  Dei  in  aeternitate  producto  vere  potest  dici  quod 


(1)  Cfr.  n.  43. 

(2)  Qui  aufem  a  Deo  quidem  factum  fatentur,  non  tamen  eum  volunt 
temporU  habere,  sfd  suae  creationis  initium,  ut  modo  quodam  vix  intelligi- 
bili  8emper  8it  factus... 

(3)  Cf.  n.  44. 

producitur  in  aeternitate ;  creatura  igitur  aut  semper  pro- 
clucitur  quanclo  est,  aut  aliquando  producitur  et  non  semper 
*  est  *.  —  Si  secundo  modo,  in  illo  instanti  in  quo  sic  produ- 
citur  primo  capit  esse  *  post  non  esse,  et  *  patet  propositum, 
quia  quocl  primo  capit  esse  habet  principium.  —  Si  primo 
modo,  igitur  creatura  est  in  continuo  fieri:  quod  vicletur  in- 
conveniens,  quia  tunc  non  esset  permanens. 

Videtur  etiam  quod  tunc  non  differret  creari  a  conser- 
vari:  quod  improbatur  dupliciter:  primo  quia  creari  est  pro- 
duci  denon  esse  ad  esse;  conservari  autem  est  ipsius  praehabiti 
esse,  et  ita  creari  non  est  conservari:  secundo  quia  agens  par- 
ticulare  generat,  et  non  conservat;  igitur  ubi  ambo  concur- 
runt  in  eodem,  aliud  est  unum,  et  aliud  est  alterum. 

Et  additur  huic  rationi,  quia  creatura  habet  esse  acqui- 
situm,  et  per  consequens  esse  post  non  esse,  alias  *  haberet 
esse  sine  acquisitione,  sicut  Filius  Dei  *  (a). 

b)  Secundo  arguitur:  ornne  quod  est  quando  est  necesse 
est  esse:  I.  Perihermen.  Igitur  nihil  potest  non  esse  nisi  quia 
potentia  praecedit  esse  eius,  per  quam  potest  impediri  eius 
esse:  sed  si  aliquicl  fuit  ab  aeterno  a  Deo,  nulla  potentia  prae- 
cessit  esse  eius  a  Deo;  ergo  non  potuit  non  esse  a  Deo. 

Instat  sibi,  quia  praedestinatus  potest  salvari,  et  non  sal- 
vari;  ergo  a  simili  de  facto  ab  aeterno  possibile  est  ipsum 
fuisse,  et  non  fuisse.  —  Respondet  quod  praedestinatio  re- 
spicit  rem  extra  pro  certo  nunc,  pro  quo  scilicet  res  potest 
non  esse,  et  ita  non  praedestinari,  quia  praedestinatio  corre- 
spondet  naturae  rei:  sed  dare  esse  alicui  ab  aeterno  respi- 
cit  potenliam  pro  infinita  aeternitate,  in  qua  nulla  est  po- 
tentia  acl  oppositum,  et  ita  nec  in  actu  *  creandi  *(#).  —  Con- 
firmatur,  quia  in  perpetuis  non  differt  esse  a  posse:  IX.  Phys. 
et  III.  Metaph.  c.  pen.;  igitur  nullum  sempiternum  est  in  po- 
tentia. 

c)  Praeterea  tertio  arguit  iclem  alibi  sic:  quaelibet  spe- 
cies  aeque  est  in  potentia  ut  sic  comparando  ad  Deum  ut 
clantem  esse;  igitur  sicut  Sol  potuit  fuisse  ab  aeterno,  ita  et 
asinus,  et  hic  perfectus,  potens  generare;  et  ab  illo  possent 
fuisse  omnes  asini  alii  generati  qui  sunt  vel  fuerunt  usque  ad 

(a)  Wadd.  alias  esset  Deus. 

(b)  Wadd    essendi. 

hunc  cliem  moclo  geniti.  Et  tunc  quaero,  utrum  omnes  fuis- 
sent  tunc  finiti,  aut  infiniti?  Si  finiti,  igitur  totum  tempus 
ab  illo  usque  ad  istum  fuisset  fmitum.  Si  infiniti,  igitur  po- 
sitis  extremis  potuissent  media  fuisse  infinita  actu :  quod  est 
inconveniens. 

d)  Praeterea  quarto  arguit  sic:  creatura  ab  aeterno  pos- 
sibilis  est  esse  et  possibilis  est  non  esse;  si  ergo  ponatur  in 
esse,  habet  illud  esse  acquisitum ;  ergo  duratione  non  esse 
suum  praecessit  suum  esse  novum  vel  acquisitum.  —  Vel  format 
eam  sicut  solvendo  formatur  et  ponitur  prolixe  nimis  in  Quo- 
libet.  VIII.  q.  9. 

e)  Item  arguitur  pro  ista  opinione,  cruod  sequitur  fuisse 
infinitas  animas  intellectivas,  si  potuisset  mundus  fuisse  sine 
principio. 

f)  Praeterea,  contra  rationem  infiniti  in  quantiiate  est 
ipsum  posse  excedi,  vel  esse  totaliter  acceptum,  sicut  patet 
ex  deflnitione  eius  III.  Physic  infinitum  est  cuius  quanti- 
tatern  accipientibus  semper  est  aliquid  ultra  sumere  (a):  sed 
si  mundus  potuisset  fuisse  ab  aeterno  et  sine  principio,  infi- 
nita  duratio  fuisset  accepta ;  igitur  nihil  fuisset  ulterius  ac- 
cipienclum. 

Non  valet  responsio  illa  quae  clicit  quod  fuissent  infinita 
in  potentia  *  quantum  ad  significationem  (b)  intellectus,  et 
semper  in  accipiendo  esse,  et  non  in  accepto  esse  *  (c),  quia 
significatio  (b)  intellectus  nihil  facit  ad  hoc  quod  infinitum  sit 
acceptum  actu,  quia  impossibile  est  infinitum  futurum  aliquando 
fuisse  acceptum,  licet  nullus  intellectus  fuisset  qui  signaret 
partes  illius  temporis  infiniti. 

( 8 )  g)  Item  arguitur  quod  pars  esset  maior  toto.  Quia  sit 
meridies  huius  diei  A,  et  meridies  crastinae  diei  sit  B.  Si  ex 
utraque  parte  A  *  tempus  *  potuit  esse  tempus  infinitum,  pari 
ratione  de  praeterito  respectu  B  ad  futurum  respectu  B ;  ergo 
quocumque  praeteritum  ad  B  est  maius  eo  futurum  ad  B, 
quod  est  aequale  praeterito  ad  B,  est  maius  (quia  sunt  aequa- 


(a)  Ita  Philosophus  iuxta  Doctoris  expositionem  in   Physic.  III:  Expo- 
sit.  text.  61  n.  30.  Ed.  Ven.  habet:  cuius  nihil  est  accipere  ultra. 

(b)  Alias:  signationem....  signatio. 

(c)  Wadd....  infinita  in  potentia,  et  semper  in  accipiendo    quantum   ad 
significationem  intellectus,  et  non  in  accepto  esse,  quia  signatio.... 

lia(a)):  sed  praeterito  ad  A  est  maius  praeteritum  ad  B,  sicut 
totum  parte;  ergo  futurum  ad  B,  quod  est  aequale  praeterito 
ad  B,  est  maius  praeterito  ad  A:  sed  futurum  ad  A  est  ae- 
quale  praeterito  ad  A;  igitur  futurum  ad  B  esset  maius  fu- 
turo  ad  A;  et  ita  pars  maior  toto. 

h)  Aliae  rationes  possunt  multae  adduci,  aliquae  sunt  so- 
phisticae,  et  aliae  multae  fiunt  saepe. 

42.  ( 9 )  —  Respondetur  ad  rationes  primae  opinionis.  —  Te- 
nentes  istam  positionem,  potissime  quia  ponunt  eamdem  im- 
possibilitatem  esse  ex  parte  speciei  cuiuscumque,  et  cum  in 
aliqua  specie,  sicut  in  successivis,  omne  quod  est  acceptum 
videtur  esse  finitum,  licet  toturn  sit  infinitum  in  accipiendo 
partem  post  partem,  respondent  ad  rationes  primae  opi~ 
nionis : 

a)  Ad  primam  [n.  39  a]:  licet  non  posset  sciri  naturaliter 
voluntas  Dei,  an  sit  respectu  huius,  tamen  naturaliter  potest 
sciri  quod  ipsa  non  est  alicuius  quod  non  est  ex  se  volibile, 
et  ideo  omne  illud  includit  contradictionem,  et  per  consequens 
incompossibilitatem :  voluntas  autem  divina  non  est  eius  cuius 
non  est  ratio.  Sed  tunc  oportet  ponere  non  volibilitatem  ex  parte 
obiecti,  sicut  *  incompossibilitatem  *,  ex  dist.  43  I.  [n.  1174]. 

Et  tunc  cum  arguitur,  quocl  quod  quid  est  non  est  me- 
dium  demonstrandi  hic  et  mmc,  dicitur  quod  etsi  illud  ve- 
rum  sit,  tamen  creatura  potest  esse  medium  demonstrandi  in- 
ceptionem  existentiae  eius.  —  Contra  hoc,  quia  medium  illud 
per  quod  demonstrabitur  inceptio  existentiae  non  potest  esse 
quod  quid  est,  secundum  istos;  igitur  existentia;  et  tunc  vi- 
detur  illa  ratio  dupliciter  peccare:  primo  secundum  fallaciam 
consequentis,  quia  existentia  in  minori  non  infert  existen- 
tiam  actualem:  secundo  quia  praemissa  in  qua  applicatur  exi- 
stentia  ad  lapidem  erit  contingens,  et  ita  demonstratio  illa 
non  erit  ratio  multum  probabilis,  sed  sophistica. 

Ad  argumentum  tamen  potest  responderi  quod  licet  quod 
quid  est  contingenter  se  habet  ad  existentiam  actualem  vel  non 
actualem,  et  ideo  non  sit  medium  demonstrandi  existentiam 
absolute,  nec  aliquam  conditionem  existentiae  absolutam,  alicui 
tamen  quod  quid  est  potest  repugnare  aliqua  conditio  existen- 


(a)  Deest  in  Ed.  Ven. 

tiae;  et  ideo  potest  esse.  medium  demonstrandi,  ita  quod  exi- 
stentia  sub  tali  conditione  potest  demonstrari  per  quod  quid 
est  ipsius:  sicut  quidditas  lapidis,  licet  in  se  non  includat  exi- 
stere,  tamen  sibi  repugnat  ex  se  esse  increatum,  et  ldeo  ex 
ratione  huius  quidditatis  potest  concludi  quod  non  habet  esse 
increatum,  nec  sempitemum.  —  Ita  dicendum  est  in  propo- 
sito,  secundum  istam  positionem,  quod  lapidi  repugnat  existere 
sempiternum,  et  ideo  ex  quidditate  lapidis  potest  demonstrari 
quod  non  habeat  esse  sempiternum ;  et  ideo  ex  hoc  ultra,  non 
absolute  quod  habeat  esse  novum,  sed  si  est  quocl  habet  esse 
novum:  quod  est  propositum.  —  Aliter  etiam  peccat  ratio,  ut 
videtur,  secundum  fallaciam  consequentis ;  non  enim  sequitur: 
oppositum  huius  non  potest  demonstrari;  igitur  istud  est 
possibile;  sed  est  fallacia  consequentis ;  nam  prima  impossi- 
bilia  sunt  impossibilia  ex  terminis,  sicut  opposita  eorum,  sci- 
licet  prima  necessaria,  sunt  necessaria  ex  terminis,  licet  eo- 
rum  opposita  non  possint  demonstrari,  quia  sunt  prima  vera. 
Sed  oporteret  ad  istud  antecedens,  oppositum  non  potest  de- 
monstrari,  addere  quod  oppositum  non  est  necessarium  pri- 
mum,  sive  notum  ex  terminis;  et  forte  illud  negaretur  ab 
aliquibus  in  proposito,  licet  illa  necessitas  oppositi  ex  terminis 
latens  sit,  et  non  evidens  cuicumque  intellectui  confuse  conci- 
pienti  terminos. 

('0)  b)  Ad  secundum  [n.  39  b]  dici  potest  quod  si  sint  ratio- 
nes  aliquae  necessariae  pro  creditis,  non  est  periculosum  eas 
adducere,  nec  propter  fideles,  nec  propter  infideles.  Non  quan- 
tum  ad  fideles,  non  enim  doctores  catholici  inquirentes  verita- 
tem  creditorurn  per  rationes,  et  nitentes  intelligere  illud  quod 
crediderunt,  per  hoc  intendebant  destruere  meritum  fidei,  immo 
Augustinus  et  Anselmus  crediderunt  meritorie  laborare  ut  intel- 
ligerent  quod  crediderunt,  secundum  illud  Isaiae  c.  VII.  v.  9,  se- 
cundum  aJiam  translationem:  Nisi  credideritis,  non  intellige- 
tis  (1);  credentes  enim  inquirebant,  ut  intelligerent  ea  quae  credi- 
derunt  per  rationes.  Si  autem  demonstrationes,  si  quae  possent 
haberi,  evacuant  fidem  vel  non,  de  hoc  in  lib.  III  de  materia 
*  incarnationis  *  fldei  (2).  —  Nec  periculosum  est  quantum  ad 
infideles,  si  rationes  necessariae  possent  haberi;  et  si  non  pos- 

(1)  Vulgata  habct:  Si  non  credideritis,  non  permanebitis. 

(2)  D.  24. 

sunt  haberi  rationes  necessariae  ad  probandum  esse  factum, 
scilicet  articulum  fidei,  si  tamen  haberentur  ad  probandum 
possibilitatem  facti,  etiam  utile  esset  eas  adducere  contra  in- 
fldelem;  quia  per  hoc  aliqualiter  persuaderetur,  ne  resisteret  ta- 
libus  creditis  sicut  impossibilibus.  —  Adducere  tamen  *  sophi- 
stica  *  pro  demonstrationibus  periculosum  esset  contra  infi- 
deles,  quia  ex  hoc  exponeretur  fides  derisioni;  et  ita  etiam  est 
in  omni  materia  alia  etiam  indifferenti,  ut  in  geometricis,  si 
sophismata  tamquam  demonstrationes  proponerentur;  melius 
est  enim  ignorantem  se  scire  ignorare  quam  propter  sophi- 
smata  opinari  se  scire.  Illi  autem  qui  dicunt  partem  oppo- 
sitam  dicunt  se  non  adducere  *  sophistica  *,  sed  rationes  ne- 
cessarias  et  veras  demonstrationes,  et  ideo  nullum  praeiudi- 
cium  facere  fidei,  nec  respectu  fidelium,  nec  respectu  infide- 
lium,  sed  magis  confirmare  eam  huiusmodi  rationibus. 
(ii)  cj  Ad  teriium  [n.  39  c]  dico  quod  licet  dicatur  ibi  mul- 
tipliciter  a  diversis,  respondeo  tamen  breviter :  quod  in  eadem 
consequentia  possunt  esse  multae  rationes,  propter  quas  illatio 
sit  necessaria,  et  ita  multi  loci  sumpti  ex  multis  rationibus 
talis  consequentis  in  ipso  antecedente;  et  ideo  ubicumque  ali- 
qua  illarum  rationum,  sive  aliquis  illorum  locorum  inveniri 
potest,  similis  illatio  inveniri  potest  et  inferri.  Exemplum: 
homo  currit;  ergo  animal  currif,  sequitur  bene  per  locum  a 
specie,  et  non  solum  hoc,  sed  etiam  per  locum  communiorem, 
quia  per  locum  a  parte  subiectiva ;  et  non  tantum  ubicumque 
est  illatio  speciei  ad  genus  est  bona  consequentia,  sed  et  ubi- 
cumque  est  argumentum  a  parte  subiectiva  ad  totum  est  bona 
consequenlia.  Et  posset  poni  aliud  exemplum,  ubi  plures  ra- 
tiones  inferendi  concurrunt;  sed  istud  sufficit  ad  propositum. 
—  Ita  dico  quod  sequitur:  ignis  est  in  hoc  nunc  non  impedi- 
tus;  igitur  lux  est:  locus  est  a  causa  naturaliter  causante  non 
impedita;  et  non  solum  hoc,  sed  etiam  a  ratione  quadam  com- 
muniore  in  antecedente  potest  ista  consequentia  tenere,  scilicet 
a  ratione  producentis  naturatiter,  et  non  impediti;  non  enim 
tantum  causa  causans  naturaliter  non  impedita  habet  causatum 
sibi  coaevum,  II.  Physic,  sed  etiam  producens  naturaliter  ha- 
bet  productum  sibi  coaevum,  sicu.t  est  manifestum  per  similem 
rationem.  Ubicumque  igitur  est  similis  ratio  inferendi,  non  tan- 
tum  secundum  illam  rationem  generalem,  sed  etiam  specialem 


42  LIB.    II.    DIST.    I.    QUAEST.    III. 

erit  consequentia  necessaria  et  naturalis.  —  Et  ita  dico  quod 
exemplum  bene  est  ad  propositum,  quod  si  ignem  esse  ab  ae- 
terno  inferat  sptendorem  diffusum  esse  ab  aeterno,  per  ra- 
tionem  producentis  naturatiter,  licet  antecedens  hoc  fuerit 
impossibile  et  incompossibile,  et  consequens  similiter,  conse- 
quentia  tamen  est  necessaria  et  bona.  Igitur  ubicumque  est  illa 
ratio  illationis  erit  consequentia  bona  et  necessaria,  quomodo- 
cumque  sit  de  antecedente  et  consequente.  Sed  ita  est  hic  de 
Patre  et  Filio;  quia  Pater  est  producens  naturaliter  respectu 
Filii;  igitur  ibi  erit  similis  consequentia  bona  et  necessaria. 
(12)  Per  hoc  patet  ad  confirmationem  illius  rationis,  quod 
nulla  perfectio  tollitur  a  prima  Causa  quae  potest  esse  in  se- 
cunda ;  posse  autem  habere  causatum  simpliciter  necessarium 
non  est  perfectionis  in  causa  secunda;  immo  hoc  nullicausae  se- 
cundae  convenit,  ut  dictum  est  dist.  2.  I.  Libri  [n.  242  (1)],  licet 
aliqua  causa  secunda  hoc  habeat  secundum  quid ;  simpliciter 
enim  necessario  causare  includit  contradictionem ;  et  ideo  hoc 
nulli  causae  secundae  convenit.  Nec  ex  hoc  tamquam  ex  im- 
possibili  inferendo  quodlibet  ex  parte  ignis  arguit  Augustinus, 
secl  ex  ratione  communiori  arguit  Augustinus,  scilicet  ex  ra- 
tione  producentis,  quod  non  includit  contradictionem;  et  hoc 
sufficit  ad  rationem  suam. 

Per  idem  patet  ad  illam  aliam  rationem :  quod  cliversus 
modus  causandi  non  variat  causatum  formaliter;  verum  est  de 
diversis  modis  causandi  qui  possunt  esse  causae  in  aliqua  cau- 
satione;  sed  si  unus  modus  in  causando  sit  possibilis,  et  alius 
impossibilis,  secundum  modum  possibilem  causatum  erit  tale, 
et  secundum  modum  impossibilem  causatum  erit  aliud:  sicut 
ex  impossibili  sequitur  impossibile;  naturali  tamen  consequen- 
tia.  Ita  dico  quod  naturali  consequentia  sequitur  quod  si  na- 
turaliier  causaret,  quod  necessario  causaret  et  coaeteme;  sed 
iste  modus  causandi  includit  contradictionem  acl  ipsum  cau- 
sare.  Alius  autem  modus  causandi,  scilicet  libere,  compossibilis 
est  causae,  et  icleo  non  tollit  compossibilitatem  in  antecedente 
et  consequente. 

d)  Ad  quartum  [n.  39  d]  diceret  aliquis  pro  ista  via, 
quod  sempiternum  esse  includit  aliquam  illimitationem,  quia 


(1)  Cfr.  etiam  d  8.  q.  5. 

includit  adaequari  Deo  secundum  aliquid,  scilicet  secundum 
illimitationem  durationis,  quod  non  posset  esse  sine  illimita- 
tione  entitatis,  quia  non  posset  sibi  adaequari  in  aliquo  uno 
sine  alio.  —  Sed  hoc  nihil  est,  quia  etiam  coexistens  Deo  ho- 
die  non  propter  hoc  aequatur  aeternitati,  cui  coexistit  hodie; 
quia  etiam  aeternitas  ut  coexistens  huic  diei  est  infinita  et 
independens,  et  creatura  ut  hodie  coexistens  aeternitati  est 
finita  et  dependens,  et  ideo  non  coaequatur  sibi.  Oporteret 
igitur  dicere  quod  sempiternum  esse  aliquam  illimitationem 
dicit  in  creatura  unde  repugnet  sibi:  sed  unde  sit  illa  illimi- 
tatio  et  repugnantia,  quilibet  ostenderet  per  illam  rationem 
fundamentalem  quam  pro  se  poneret. 

(13)  e)  Ad  quintum  [n.  39  #]  respondetur  ducendo  ad  oppositum; 
quia  sicut  creatura  non  potest  actualiler  tendere  in  non  esse, 
et  tamen  semper  fore,  ita  non  potest  actualiter  fuisse  post  non 
esse,  et  tamen  semper  fuisse.  De  ratione  autem  creaturae, 
secundum  istam  positionem,  non  tantum  est  habuisse  non  esse 
ante  esse  aptitudinaliter,  sed  etiam  actualiter  ante  essse  ha- 
buisse  non  esse. 

43.  —  Explicantur  auctoritates  adductae  pro  prima  opi- 
nione.  —  a)  Ad  auctoritates  dico  quod  auctoritas  August.  X. 
De  Civit.  Dei  [n.  40  a\  non  est  secundum  intellectum  suum 
ibi  posita,  sed  ponit  eam  secundum  intellectum  Philosophorum ; 
unde  praemisit  ibi  de  Philosophis;  sic  enim  inquiunt:  si  pes 
esset  in  pulvere  ab  aeterno,  etc.  Unde  secundum  veritatem, 
pedem  semper  fuisse  et  causasse  vestigium  in  pulvere  includit 
contradictionem,  quia  vestigium  causatur  per  impressionem 
pedis  in  pulvere  per  motum  localem;  et  ita  motum  aliquem 
talem  fuisse  sine  principio,  qui  de  ratione  sua  est  inter  oppo- 
sita,  contradictio  est. 

(i*)  b)  Ad  illud  de  vix  inteltigibili  [n.  40  b']  dico  quod  con- 
tradictoria  possunt  apprehendi  ab  intellectu,  et  etiam  simul 
apprehenduntur,  alioquin  nullo  modo  intellectus  diceret  ea  esse 
contradictoria,  sicut  generaliter  patet  ex  argumento  Philosophi, 
II.  De  Anima,  ubi  probat  de  sensu  communi  et  aliis  sensibus 
particularibus  quod  nullus  sensus  nec  intellectus  comparat  ex- 
trema,  nisi  apprehendat  utrumque;  sed  sic  apprehendi  est  vix 
intelligi  (a),  quia  non  est  intelligi  (a)   cum    assensu,    quomodo 

(«)  Ed.  Ven.  intelligibile. 

dicimus  nos  intelligere  quod  credimus  esse  verum,  et  non  in- 
telligere  quod  non  credimus  esse  verum,  licet  tamen  appre- 
hendamus  illud.  —  Vel  aliter  polest  dici  quod  si  accipiatur 
intelligibile  pro  eo  cui  intellectus  potest  assentire,  et  dicatur 
modus  istorum  Philosophorum  fuisse  vix  sic  intelligibilis, 
potest  exponi  quod  in  suo  universali  modus  ille  fuit  intelli- 
gibilis,  non  autem  in  se  et  in  particuiari ;  intelligibilis  enim 
erat  cum  assensu  in  ratione  proclucentis,  et  non  in  ratione 
causantis,  et  intelligere  causans  in  ratione  producentis  est  in- 
telligere  causans  imperfecte  etiam  in  universali,  sicut  intelli- 
gere  hominem  in  ratione  animalis  est  intelligere  hominem  im- 
perfecte.  —  Vel  tertio  modo  potest  dici,  et  forte  ad  mentem 
eius,  quod  contradictoria  latentia,  quamcliu  non  percipitur 
contradictio  evidens  in  eis,  possunt  aliquo  modo  apprehendi 
ab  intellectu,  non  tamen  certitudinaliter,  et  ita  contradictio  ista 
si  est,  tamen  latuit,  et  potuit  ab  eix  vix  inielligi. 
('6)  c)  Ad  illud  [n.  40  c)  quod  additur  de  Philosophis  potest 
dici  quod  multas  contradictiones  latentes  concesserunt,  sicut 
negaverunt  communiter  esse  aliquod  primum  principium  con- 
tingenter  causans,  sed  dixerunt  primam  Causam  (a)  esse  ne- 
cessario  causantem;  et  tamen  dixerunt  contingentiam  esse 
in  entibus  et  aliqua  contingenter  fleri:  sed  contradictionem 
includit  aliquid  contingenter  fieri  in  entibus,  et  primam  Cau- 
sam  necessario  causare,  sicut  deductum  est  dist.  8  J.  [n.  696] 
et  dist.  2  [n.  245],  39  eiusdem  [n.  1118],  et  aliquantulum  in 
quaest.  praecedente  [n.  30]. 

d)  Ad  illud  quod  additur  de  quaiuor  causis  [n.  40  d],  quae 
considerantur  a  Metaphysico,  potest  dici  quod  probat  abstractio- 
nem  secundum  inteUectum  efficientis  a  movente  et  mutante; 
non  autem  omne  abstractum  secundum  considerationem  intel- 
lectus  oportet  posse  separari  secundum  esse  ab  eo  a  quo  po- 
test  fieri  abstractio  secundum  intellectum;  et  ideo  ex  hoc  non 
sequitur  quod  in  re  sit  aliquod  efflciens  quod  non  est  movens 
vel  muians. 

44.  (16)  —  Respondetur  ad  rationes  alterius  opinionis.  —  Te- 
nentes  primam  opinionem  [n.  39],  potissime  propter  hoc  quod 
non  invenitur  contradictio  in  istis    terminis,    aliud  a  Deo    et 


[a)  Ed.  Ven.  cansantem  primum. 

esse  sempiternum:  et  secundo  propter  hoc  quod  rationes  quae 
videntur  probare  contradictionem  sunt  speciales,  et  ideo  si  de 
aliquo  speciali  probent  contradictionem,  non  probant  hoc  de 
omni  alio  a  Deo:  et  tertio  quia  quaedam  rationes  flunt  de 
praeterito,  quae  videntur  similiter  posse  fleri  de  futuro  sicut 
de  praeterito,  cum  tamen  nulli  negent  possibilitatem  futuri 
sine  fine,  aut  possent  fleri  de  successione  sicut  de  perma- 
nentia,  isti  respondent  ad  rationes  contra  istam  opinionem 
quae  probant  contradictionem : 

a)  Ad  primam  [n.  41  a]  dicunt  quod  creatura  aliqua 
potuit  semper  producta  fuisse:  puta  Angelus,  cuius  esse  est 
in  aevo. 

Et  si  dicas  quod  illa  creatura  aliquando  fit,  concederent 
quod  illa  fit  in  instanii  aevi.  *  Et  tunc  ultra,  ornne  quod  flt 
quando  flt  necesse  est  fleri  *.  —  Et  cum  infertur  quod  tunc 
esset  successivum,  non  sequitur;  quia  Filius  Dei  semper  ge- 
neratur,  et  tamen  non  est  aliquid  successivum,  sed  summe 
permanens,  quia  idem  instans  in  quo  generatur  semper  ma- 
net;  ita  dicerent  isti  quod  iclem  nunc  manet,  in  quo  Angelus 
*  manet  et  *  accipit  esse,  et  ita  non  est  successio;  successiva 
enim  semper  *  aliam  et  *  aliam  partem  accipiunt  *  secun- 
dum  *  (a)  esse. 

Ad  aliam  probationem  de  conservari  et  creari  patebit 
in  quaestione  de  aevo  (1), 

Ad  illud  additum  de  esse  acquisito  concedunt  quod  ha^ 
bet  esse  acquisitum,  quia  non  habet  esse  quod  ex  se  sit  for- 
maliter  necessarium;  tamen  non  videtur  necessarium  quod  sit 
acquisitum  post  non  esse ;  quia  acquisitio  sicut  et  receptio 
videtur  sunicienter  stare  si  ex  se  non  habeat  illud  quod  cii- 
citur  acquirere,  sive  sit  novum  sive  antiquum. 
(•7)  bj  Ad  secundam  rationem  [n.  41  b]  de  Philosopho  I.  Pe- 
rihermenias,  omne  quod  est,  etc.  patet  responsio  dist.  39.  I. 
[n.  1124],  ubi  est  adducta  ista  instantia  ad  probandum  quod  ni- 
hil  contingenter  est  in  illo  instanti  pro  quo  est,  quoniam  op- 
positum  tunc  posset  inesse.  Ex  hoc  patet  quod  assumptum 
est  falsum,  immo  in  illo  istanti  *  et  pro  illo  instanti  *  in  quo 
et  pro  quo  est  contingenter  est,  sicut  ibi  deductum  est  et  de- 

(a)  "Wadd.  sui  esse. 
(1)  Infra,  d.  2.  q.  1. 

terniinatum.  Et  idem  dico  de  causa,  quod  causa  non  causat 
in  quantum  praecedit  effectum  duratione,  sed  est  causa  in 
quantum  praecedit  effectum  natura.  Si  igitur  omnis  causa  pro 
illo  istanti  pro  quo  causat  necessario  causat,  et  nulla  contin- 
genter,  omnis  causa  in  quantum  causat  necessario  causat,  et 
nulla  contingenter. 

c)  Ad  tertium  [n.  41  c\  posset  negari  *  assumptum  *,  in 
quacumque  specie  *  esse  *  similis  impossibilitas  ad  aeternita- 
tem  et  sempiternitatem,  quia  non  apparet  contradictio  ex  parte 
cuiuscumque  speciei,  et  ideo  nec  similis  possibilitas.  —  Vel  si 
conceclatur  de  asino  quod  potuit  fuisse  productus  ab  aeterno, 
et  potuit  generare,  et  per  consequens  ab  ipso  potuissent  fuisse 
omnes  asini  geniti  usque  ad  istum,  et  cum  quaeris,  utrum 
fuissent  flniti  vel  infiniti,  negatur  quod  sint  infiniti,  immo 
finiti.  —  Et  cum  infers,  igitur  tota  duratio  a  productione 
illius  asini  usque  ad  istum  fuisset  flniia,  negatur  consequentia; 
ille  enim  etsi  productus  fuisset  ab  infinito,  non  tamen  potuit 
generasse  ab  infmito;  quia  generatio  necessario  includit  in 
creaturis  quod  sit  mutatio  inter  terminos  oppositos,  scilicet 
privationem  et  formam,  et  quicquid  est  inter  opposita  sibi 
succedentia  non  potest  esse  semyiternum. 

('18)  Et  si  dicas  quod  tunc  oportuit  ipsum  per  tempus  infinitum 
quievisse  ad  generandum,  cum  tamen  fuisset  perfectus  et  po- 
tens  generare,  quod  videtur  inconveniens,  *  responsio  *:  asinus 
non  fuisset  factus  perfectior  ab  aeterno  ad  generandum  quam 
Deus  ad  *  causandum  *,  et  tamen,  per  te,  oportuisset  Deum 
quievisse  a  *  causando  *  per  infinitum  quasi  imaginatum,  ita 
quod  contradictio  esset  ipsum  aliquid  creasse,  quin  infinitum 
quasi  praeteritum  imaginatum  praecessisset ;  et  tamen  in  crea- 
tione  eius,  scilicet  in  dando  totum  esse  ei,  *  scilicet  *  quod  ba- 
bet  in  se  esse,  non  videtur  ita  necessario  includi  noviias  sicut 
in  generatione,  quae  est  a  privatione  ad  formam.  Non  igitur  est 
inconveniens,  si  oportuit  asinum  generasse,  quod  quievisset 
per  infinitum  imaginatum  a  parte  ante  ab  illa  actione  *  vel 
causatione*  quae  necessario  includit  quod  sit  nova,  cum  po- 
nas  Deum  necessario  quievisse  ab  illa  actione,  quam  non  osten- 
dis  includere  formaliter  novitatem. 

d)  Ad  quartum  [n.  41  d]  dico  quod  tota  deductio  de  po- 
tentiis  illis  videtur  esse  superflua,  et  multipliciter  peccare;  et 

tamen  loquendo  cle  potentia  sicut  ipse  procedit  in  argumen- 
tando  in  fine,  concludendum  esset,  secundum  eum,  quod  po- 
tentia  ad  non  esse  necessario  praecedit  potentiam  ad  esse ;  et 
si  argumentum  suum  valet  de  potentiis  contrariis,  secundum 
quod  accipitur  a  Philosopho  /.  De  Coelo  et  Mundo,  debet  in- 
telligi  de  potentiis  incompossibilibus  actibus  suis,  et  tunc  si 
potentia  acl  non  esse  necessario  praecedat  potentiam  ad  esse, 
tunc  esse  necessario  praecedit  non  esse;  quia  potentia  ad  non 
esse  nunquam  est  secundum  esse  intellectum  nisi  in  eodem 
praecesserit  esse. 

Ubi  sciendum  est  quod  loquendo  proprie  cle  potentia, 
scilicet  ante  actum,  subiectum  immediatorum  oppositorum  nun- 
quam  est  in  potentiis  oppositis  simul,  quia  tunc  careret  utro- 
que  actu  simul,  et  ita  non  essent  opposita  immediata  circa  il- 
lud  subiectum.  Et  de  *  istis  *  verum  est  quod  potentia  acl 
unum  non  est  sine  actu  alterius:  non  quod  ille  actus  sit  re- 
ceptivus  illius  potentiae,  immo  subiectum  tantum  recipit  illam 
potentiam,  sicut  et  eius  actum;  si  enim  actus  A  prior  sit  po- 
tentia  ad  B,  quia  ratio  receptivi,  igitur  ipso  B,  quia  in  eodem 
est  prius  natura  potentia  actu,  IX.  Metaph.;  B  autem  pari  ra- 
tione  prius  est  potentia  ad  A,  et  *  ita  ipso  A,  et  ita  *  idem 
prius  et  posterius  eodem;  sed  *  potentiam  *  ad  unum  neces- 
sario  concomitatur  alterius  actus,  propter  immecliationem 
actuum  ad  unum. 

Ad  propositum  dico  quod  non  fuit  ab  aeterno  sub  potentia 
ad  esse  et  sub  potentia  ad  non  esse.  —  Sub  qua  "tamen  prius 
*est?*.  Dico  quod  sub  potentia  ad  esse  secunclum  veritatem 
quam  (a)  sub  non  esse,  et  ita  non  sub  potentia  ad  illud.  Si 
autem  fuisset  ab  aeterno,  fuisset  semper  sub  potentia  ad  non 
esse,  et  nunquam  sub  potentia  ad  esse,  sed  sub  actu. 

Si  autem  non  loquaris  de  potentia  ante  actum,  sed  quasi 
subiectiva,  et  assumas.ibi  creaturam  (b)  non  esse  sic  in  poten- 
tia  ad  esse,  nisi  sub  non  esse,  falsum  est,  et  supra  improbatum. 
(19)  Omittendo  igitur  de  potentiis,  argumentum  breviter  vi- 
detur  stare  in  hoc:  opposita  quae  insunt  eidem  ordine  naturae 
non  possunt  eidem  inesse  simul  ordine  durationis,  quia  prius 
duratione   inest    quod    prius  natura  inest.  Esse  igitur  et   non 

(a)  Ed.  Ven.  quia. 

(b)  Ed.  Ven.  essentiam. 

esse,  cum  insint  ordine  naturae  lapidi,  non  possunt  simul  in- 
esse  eidem  *lapidi*  duratione,  nec  indifferenter  se  invicem 
praecedere;  sed  necessario  non  esse  praecedit  duratione  ipsum 
esse,  et  ita  non  potuit  semper  fuisse.  —  Quod  autem  non  esse 
prius  natura  insit  quam  esse,  hoc  probatur:  quia  non  esse 
competit  lapidi  ex  se ;  aliud,  scilicet  esse,  non  competit  sibi  ex 
se,  sed  ex  alio. 

Hic  dico  quod  duo  opposita  non  insunt  ordine  naturae 
eidem  quasi  positive,  loquendo  de  ordine  naturae  sicut  est  de 
animati  et  rationali,  substantia  et  accidente,  sed  quasi  priva- 
tive,  scilicet  quod  alterum  inesset  nisi  impediretur;  qui  mo- 
dus  expositus  est  in  quaest.  praeced.  [n.  26]  exponendo  opinio 
nem  Avicennae.  Et  hoc  modo  non  oportet  illud  quod  prius  na- 
tura  convenit  alicui  prius  duratione  convenire  sibi.  Potest  enim 
illud  quod  non  habet  esse  aliquod  ex  se  praeveniri  a  causa  po- 
sitiva  dante  sibi  aliquid  quod  istud  non  habet  ex  se,  et  ita 
prius  duratione  haberet  oppositum  quam  istud  *  quod  habet 
ex  se  *.  —  Ita  responsio  palet  in  aliis.  Probaret  enim  argu- 
mentum  quod  Deus  non  posset  creare  materiam  sub  forma, 
quia  materia  prius  natura  est  privata  quam  informata,  quia 
ex  se  habet  quod  sit  privata,  *  et  *  ex  alio  quod  sit  infor- 
mata;  igitur  non  posset  in  materia  esse  forma  nisi  duratione 
praecessisset  materia  informis.  Sed  hoc  non  concludit,  quia  ma- 
teria  non  est  ex  se  positive  privata,  sed  privative  tantum; 
quia  non  ex  se  habet  formam,  sed  ab  alio,  ut  generante  vel 
creante;  et  ipsa  sola,  sine  alia  causa  positiva,  sufficit  ad  hoc 
quod  ipsa  sit  privata;  esset  igitur  semper  privata  nisi  esset 
aliqua  causa  positiva  impediens  eius  privationem  continuam; 
et  tamen  quia  causa  positiva  potest  a  principio  impedire  ip- 
sius  *  essentiae  *  materiae  privationem  dando  sibi  esse,  ne  sem- 
per  sit  privata,  ideo  non  oportet  ex  tali  prioritate  naturae 
necessario  concludere  prioritatem  durationis. 
(20)  e)  Ad  atiud  de  infinitis  animabus  [n.  41  <?]  respondeo: 
quicquid  non  potest  fieri  a  Deo  in  uno  die,  quia  includit  contra- 
dictionem,  hoc  non  posset  fieri  in  infinito  praeterito,  si  fuisset, 
propter  eamdem  rationem;  in  ista  enim  die  sunt  infinita  in- 
stantia,  imo  in  una  hora  unius  diei,  in  quorum  quolibet  pos- 
set  creare  animam  sicut  in  uno  die  totius  temporis  infmiti,  si 
esset;  non  enim  oportet  eum  quiescere  a  die  in  diem,  ut  creet 

unam  animam  post  aliam;  et  ita  si  in  infinitis  instantibus 
huius  diei  non  potest  creare  infinitas  animas,  quia  hoc  non  est 
factibile,  nec  in  infinitis  diebus  totius  praeteriti  posset  infinitas 
animas  creasse. 

Et  si  dicas  instantia  huius  diei  non  fuisse  in  actu  sicut 
sunt  infiniti  dies  praeteriti,  hoc  non  sufficit;  quia  sicut  in- 
stantia  infinita  infinitorum  dierum,  in  quibus  creasset,  fuissent 
in  potentia,  per  te,  sicut  indivisibile  est  in  continuo,  et  non 
in  actu,  quia  nullum  illorum  fuisset  in  actu  terminus  illius 
temporis,  ita  est  etiam  d^  infinitis  instantibus  huius  diei;  igi- 
tur  aequalem  infinitatem  videntur  habere  instantia  unius  diei, 
vel  huius  horae,  cum  infinitis  instantibus  infinitorum  dierum; 
et  ita  videtur  sequi  propositum.  —  Concederent  tamen  aliqui 
Philosophi  non  esse  impossibile  infinitatem  esse  in  accidentaliter 
ordinatis,  sicut  patet  per  Avicen.   VI.  Metaph.  c.  de  Causis  (1). 

f)  Ad  aliud  de  transitu  infiniti  [n.  41/)  videtur  im- 
probare  sempiternitatem  successivorum ;  sed  secundum  tenen- 
tes  istam  opinionem  non  est  similis  ratio  impossibilitatis  in 
successivis  et  in  permanentibus,  quia  permanentia  quaecum- 
que,  licet  secundum  motus  suos  possint  mensurari  tempore, 
tamen  secundum  esse  substantiale  ponuntur  mensurari  aevo ; 
et  ideo  ponens  permanens  esse  sine  principio  non  videtur 
ponere  aliquod  infinitum  esse  acceptum.  —  Istam  rationem 
de  infinito  successivo  confirmat  illa  imaginatio  de  linea  con- 
versa;  quia  si  aliqua  linea  esset  quasi  protensa  in  infinitum 
incipiens  ab  hoc  puncto  A,  non  esset  possibile  quod  esset  per- 
transita;  igitur  videtur  quocl  esset  e  contrario,  imaginando 
lineam  quasi  sic  acceptam  in  praeteritum,  non  videtur  possi- 
bile  quod  sit  accepta  usque  ad  A. 

g)  Ad  ultimum  argumentum  [n.  41  g\  dici  potest  quod 
aequale,  maius  et  minus  non  conveniunt  quantitati  molis  nisi 
finitae;  quia  prius  dividitur  quantum  per  finitum  et  infini- 
tum  quam  sibi  conveniat  aequate  vel  inaequale.  De  ratione 
enim  quantitatis  maioris  est  excedere  et  minoris  excedi  et  ae- 
qualis  commensurari :  quae  omnia  videntur  concludere  fini- 
tatern;  et  ideo  negaretur  infinitum  esse  aequate  infinito,  quia 
aequale  et  inaequale,  et  maius  et  minus  sunt  differentiae  quan- 
titatis  finitae,  et  non  infinitae. 

(1)  Cf.  L.  I.  n.  227. 

Tosi.  II.  4 

45.  (21)  —  Solvuntur  argumenta  principalia.  —  a)  Ad  pri- 
mum  argumentum  principale  [n.  37  a]  concedo  quod  materia 
est  ingenita  et  incorruptibilis ;  non  tamen  ex  hoc  sequitur 
quod  sit  sempiterna,  quia  non  habet  materiam  unde  fiat;  est 
tamen  producta  tota;  quae  productio  non  est  generatio,  quia 
generatio  et  corruptio  sunt  compositorum,  non  simplicium. 

b)  Ad  aliud  cle  sempiternitate  temporis  [n.  37  b]  dico 
quod  non  valet;  quia  alias  concludit  movens  non  posse  (sine 
novitate,  seu  mutatione  (a) )  mutare,  et  responsum  est  ad  illud 
in  quaest.  praec.  [n.  34].  —  Et  quod  arguitur  de  ante,  dico 
quod  non  concludit  nisi  de  ante  imaginato  vel  privato:  sicut 
aeternitas  est  ante  *  tempus  et  ante  instans  temporis  *,  quod 
nihil  est:  sicut  extra  universum  nihil  est  ibi,  vel  negatur  extra, 
vel  non  affirmatur  nisi  imaginatum  extra. 

c)  Ad  illud  I.  De  Generatione  [n.  37  c],  quamvis  ista  sit 
aliquo  modo  probabilis,  corruptio  unius  est  generatio  alte- 
rius,  quod  pro  tanto  verum  est,  quia  nullum  agens  naturale 
per  se  intendit  corrumpere  aliquid,  sed  per  accidens  cor- 
rumpit  illud  quod  est  incompossibile  generato,  quod  per  se  in- 
tendit,  tamen  ex  illo  non  sequitur  perpetuitas  generationis; 
quia  ultima  corruptio  potest  concomitari  ultimam  generatio- 
nem :  puta  quanclo  omnia  mixta  resolventur  in  elementa ;  et 
tunc  erit  slatus  tam  generationis  quam  corruptionis,  licet  illa 
ultima  corruptio  non  sit  annihilatio,  quia  est  ad  materiam, 
*  quae  non  est  nihil  *.  —  Philosophus  tamen  supponit  cum  ista 
propositione  unam  aliam  propositionem,  scilicet  quod  tale  ge- 
nerabile  est  iterum  corruptibile,  et  eius  generatio  alterius 
sit  corruptio,  quod  non  est  verum.  Sed  arguendo  in  praete- 
ritis  oportet  accipere  istam,  generaiio  unius  est  corrupiio 
alterius;  et  ista  non  est  ita  vera  ex  per  se  intentione  agentis 
naturalis  sicut  illa  praecedens;  accidit  enim  quod  generans 
corrumpat  propter  incompossibilitatem  termini  corrumpendi 
curn  termino  quem  intendit,  quia  non  potest  producere  for- 
mam  quam  intendit,  nisi  in  materia  praeexistente,  et  illa  ma- 
teria  praeexistens  communiter  est  sub  forma  incompossibili 
formae  quam  intendit.  Et  ideo  oportet  ipsum  corrumpere  com- 
positum  praeexistens,  ut  generet  illud  quod  intendit.  —  Et 
dato  quod  ex  hoc  sequeretur  quod  nulla  esset  generatio   nisi 

(«)  Deest  in  Ed.  Ven. 

quando  producitur  totum,  non  oportet  quod  pars  eius  praeexi- 
stat  sub  forma  incompossibili;  et  ideo  talem  productionem  ali- 
cuius  entis  non  oportet  esse  destructionem  alicuius  alterius 
entis,  sed  tantum  destructionem  nihili,  sive  non  entis  prae- 
cise;  et  tunc  non  oportet  illam  primam  productionem  praeces- 
sisse  aliam,  quia  terminus  a  quo  huius  productionis  non  fuit 
terminus  acl  quem  alterius  productionis,  quia  nihil  *  in  illa*(&) 
productione  producebatur. 

(22)  clj  Ad  illud  quartum  argumenium  de  successione  propter 
moium  [n.  37  d]9  quando  dicitur  quod  agens  non  causans  per 
motum,  et  non  impeclibilis,  potest  habere  effectum  sibi  coae- 
vum9  diceretur  quod  ubi  agens  et  effectus  possunt  habere  es- 
sentiam  unigeneam,  vera  est  maior  illa ;  sed  ubi  non  possunt 
esse  unigenea,  sed  priorilas  naturae  in  causa  de  necessitate 
requirit  prioritatem  durationis  eius  respectu  effectus,  ibi  maior 
est  falsa:  sic  est  in  proposito. 

46.  —  Explicantur  argumenta  in  oppositum.  —  a)  Ad  pri- 
mum  in  oppositum  [n.  38  a]  dico  quod  vel  illa  non  est  defi- 
nitio  creaturae,  sed  descriptio  quaedam  concessa  ab  Arrio, 
contra  quem  arguit  August.,  quia  dicit  Filium  Dei  aliquando 
non  fuisse,  et  tunc  sufflcit  Augustino  accipere  istam  definitio- 
nem  vel  descriptionem  contra  eum  ut  concessam,  et  ex  nega- 
tione  huius  descriptionis  a  Filio  Dei  concessae  ab  eo  conclu- 
dere  contra  eum  quod  non  sit  creatura:  vel  si  est  definitio 
creaturae  proprie  loquendo  de  creatura  in  quantum  crea- 
tura,  non  tamen  propter  hoc  est  definitio  cuiuslibet  alterius 
a  Deo9  puta  Angeli  vel  hominis,  quia  diceretur  quod  huic  quod 
est  esse  creaturam  accidit  haec  definitio:  *  sicut  si  aliqua 
poneretur  definitio  incipieniis,  tunc  arguendo  sic:  omne  inci- 
piens  est  creatum:  sed  de  facto  omne  aliud  a  Deo  est  inci- 
piens  *  (b)\  ergo  omne  aliud  a  Deo  est  creatura;  non  sequitur, 
sed  est  fallacia  accidentis  propter  extraneitatem  meclii  respectu 
tertii  in  quantum  comparatur  ad  primum ;  non  enim  quicquid 
repugnat  accidenti  repugnat  subiecto  cui  accidit  tale  accidens. 

b)  Ad  aliud  [n.  38  b~\  de  infiniio  in  muitiiudine  et  ma- 
gnitudine  responsum  est  prius  in  responsione  de  infinitate 
actuali  animarum  [n.  44  e]. 

(a)  Wadd.  nulla. 

(b)  Wadd.  Sed  si  illa  poneretur  definitio  incipientis  et  de  facto  ita  esset 
omne  aliud  a  Deo,  tunc  arguendo  sic:  omne  aliud  a  Deo  est  incipiens;  ergo.... 


QUAESTIONES  IV  ET  V.  0) 

47.  —  Proponitur  questio  IV  (2): 

Utrum  creatio  Angeli  sit  idem  Angelo? 

48.  (i)  —  Argumenta  principalia  (3).  —  Et  arguitur  primo 
quocl  non:  —  a)  Quia  secundum  Avicen.  V.  Metaph.,  equinitas 
est  tantum  equinilas,  nec  una  nec  plures;  igitur  pari  ra- 
tione  Angelus  tantum  est  Angelus,  et  non  est  idem  sibi  realiter 
aliquis  respectus. 

b)  Praeterea,  creatio  Angeli  non  est  nisi  in  primo  instanti 
naturae,  quando  Angelus  accipit  esse:  sed  Angelus  manet  post 
primum  instans:  et  nihil  manet  sine  eo  quod  est  idem  sibi 
realiter;  igitur,  etc. 

c)  Item,  si  ita  esset,  Deus  non  posset  Angelum  annihila- 
tura  eumdem  numero  reparare:  consequens  est  falsum ;  igitur 
et  antecedens.  —  Probatio  consequentiae :  quia  non  potest 
eamdem  creationem  reparare,  ut  videtur,  quia  nec  eumdem 
motum  numero,  secundum  aliquos,  quia  interrwptio  prohiberet 
illum  esse  eumdem  numero. 

d)  Praeterea,  ignis  genitus  est  causaliter  ab  alio  igne  ge- 
nerante,  et  per  consequens  habet  naturam  ab  ipso:  et  tamen 
creatio  non  est  in  igne  genito  causaliter  ab  igne  generante; 
igitur,  etc.  —  Minor  probatur,  quia  tunc  ignis  genitus  haberet 
ab  igne  generante  quod  esset  creatura,  quia  a  quocumque 
agente  est  creatio  in  igne,  ab  illo  ignis  creatur:  consequens 
videtur  esse  falsum,  quia  ipsum  esse  creaturam  tantum  clicit 
respectum  ad  Creatorem. 

(1)  Quas  Waddingus  sub  una  quaest.  IV  complectitur. 

(2)  Solvitur  ad  n.   70. 

(3)  Solvuntur  ad  n.  71. 

(2)  e)  Item,  mutatio  differt  a  termino  ad  quem:  creatio  est 
mutatio;  igitur,  etc.  —  Probatur  maior:  tum  quia  mutatio 
praecedit  terminum :  tum  quia  mutatio  est  in  genere  passionis, 
quia  et  motus,  secundum  Commen.  V.  Physic. :  terminus  au- 
tem  intrinsecus  est  eiusdem  generis  cum  terminato,  sicut  pun- 
ctus  circuli  *-cum  circulo  *:  forma  autem  ad  quam  est  mu- 
tatio  vel  motus  non  est  de  genere  passionis,  ex  V.  Physic.  — 
Probatio  minoris:  tum  quia  nova  relatio  non  advenit  alicui 
sine  mutatione  alterius  extremi:  per  creationem  est  nova  re- 
latio  creaturae  ad  Deum,  quia  aliquid  novum  dicitur  de  Crea- 
tore,  et  non  nisi  propter  novam  relationem  in  eo  ad  quod  di- 
citur;  confirmatur  per  August.  V.  De  Trinit.  c.  ult. :  Ea  quae 
swit  relativa  ad  Deum  cum  mutaiione  eius  de  quo  dicuntur 
existunt  (1):  tum  quia  in  omni  genere  est  aliquid  unum  quod 
est  mensura  omnium  aliorum  quae  sunt  in  illo  genere,  ex  X. 
Metaph. :  primum  autem  in  genere  mutaiionum  non  videtur 
posse  poni  generatio,  quia  non  est  ratio  mutabilitatis  in  omni- 
bus  mutabilibus,  quia  non  omnia  mutabilia  sunt  genita :  simi- 
liter  non  est  maxima  oppositio  inter  terminos  generationis, 
qui  sunt  privatio  et  forma;  sed  maior  oppositio  est  inter 
terminos  creationis,  qui  sunt  contradictorii,  ut  ens  et  nihil; 
igitur  creatio  est  prima  mutaiio. 

49.  —  Oppositum:  Quia  si  est  alia,  aut  ergo  Creator:  quod 
non  convenit,  quia  creatio  est  nova;  aut  medium  inter  Creato- 
rem  et  creaturam:  quod  non  convenit,  quia  non  est  medium; 
aut  posterius  re  creata:  quod  non  convenit,  quia  est  quasi  via 
ad  esse  creaturae ;  igitur  *  est  idem  *,  etc. 

50.  ( 3 )  —  Proponitur  quaestio  V  (2).  —  Et  quia  haec  quaestio 
dependet  a  quadam  alia,  scilicet  de  identiiate  relationis  ad 
suum  fundamentum,  et  *  hoc  *  specialiter  loquendo  de  rela- 
tione  quae  est  creaturae  ad  Deum,  ideo  quaero  quinto: 

Uirum  relatio  creaturae  ad  Deum  sit  eadem  funda- 
mento  ? 


(1)  D.  August.  verba:  Quomodo  igitur  obtinebimus  nihil  secwidum  acci- 
dens  dici  Deum,  nisi  quia  ipsius  naturae  niliil  accidit  quo  mutetur,  ut  ea 
sint  accidentia  relativa  quae  cum  aliqua  mutatione  rerum  de  quibus  dicuntur 
accidunt? 

(2)  Solvitur  ad  n.  64. 

51.  —  Argumenta  principalia  (1).  —  Quod  non:  —  a)  Si 
omnia  alia  a  Deo  habent  relationem  ad  ipsum,  igitur  omnia 
alia  essent  acl  aliquid,  non  tantum  accidentaliter,  sed  etiam 
per  identitatem:  consequens  videtur  impossibile;  quia  illud 
infert  Philosophus  IV.  Melaph.  ex  dictis  dicentium  omnia  ap- 
parentia  esse  vera. 

b)  Praeterea,  praedicamenta  sunt  primo  diversa,  ex  V. 
et  X  Metaph.,  et  simpliciter  diversa  entia,  quia  ens  secun- 
dum  se  dividitur  in  illa  (a);  ergo  nihil  unius  praedicamenti 
est  idem  ens  alicui  alterius  praedicamenti;  ergo  nulla  relatio 
est  eadem  alicui  absoluto. 

52.  —  Oppositum:  Non  minus  dependet  quodlibet  creatum 
ad  Deum  quam  quodcumque  causatum  ad  aliud  *  causans  *  (b), 
quia  dependentia  ad  Primum  videtur  esse  essentialissima:  sed 
totum  habet  relationem  ad  partes  eamdem  sibi,  quia  non 
potest  esse  totum,  et  non  esse  ex  partibus;  ergo  pari  ratione 
ad  Gausam  primam,  licet  extrinsecam,  habebit  dependentiam 
eamdem  sibi;  licet  enim  causa  extrinseca  non  componat  rem, 
sicut  facit  causa  intrinseca,  perfectius  tamen  causat  rem  quam 
causa  intrinseca;  componere  enim  *  rem  *  includit  imperfectio- 
nem,  scilicet  potentialitatem. 

53.  ( * )  —  Exponitur  sententia  tenens  relationem  esse  eam- 
dem  fundamento  (2).  —  Hic  dicitur  quod  omnis  relatio  est  ea- 
dem  fundamento.  —  Pro  ista  opinione  arguitur  multipliciter: 
—  a)  Primo  quia  relatio  transfertur  ad  Deum  secundum  pro- 
priam  rationem  relationis;  et  ideo  in  Divinis  dicuntur  ma- 
nere  duo  praedicamenta  proprie,  scilicet  subsiantia  et  relatio: 
sed  si  de  ratione  relationis  esset  quod  esset  alia  res  a  fun- 
damento,  igitur  in  Deo  est  res  et  res,  et  ita  compositio :  quod 
est  contra  simplicitatem  divinam.  —  Et  ex  hoc  medio  arguitur 
generaliter,  scilicet  ex  simplicitate  divina;  non  enim  est  com- 
positius  album  simile  quam  album  tantum,  et  per  consequens 
relatio  similitudinis  non  addit  aliam  rem  a  fundamento;  *  ergo 
nec  est  alia  res  *. 

b)  Secundo  hoc  idem  arguitur  per  viam  mutationis: 
quia  si  esset   alia   res  a  fundamento,    igitur  cuicumque   fun- 


(a)  Ed  Ven.  addit:  hoc  mediate.  (b)  Wadd.  causatum. 

(1)  Solvuntur  ad  n.  68. 

(2)  Cuius  argumenta  solvuntur  ad  n.  59. 

damento  ipsa  adveniret  de  novo,  ipsum  rnutaretur  realiter: 
hoc  videntur  negare  multae  auctoritates  Philos.  V.  Physic,  ubi 
negat  in  ad  aliquid  esse  motum  vel  mutationem:  *  secundum 
etiam  Boetium,  /.  De  Trinit.  c.  11,  qui  dicit:  Non  igitur  dici 
polest  per  praedicationem  relativam  quicquam  rei  de  qua 
dicitur  secundum  se  addere  vel  minuere  vel  rnutare,  quae 
tota  non  in  eo  quod  est  esse  consistit,  sed  in  eo  quod  est  in 
comparatione  aliquo  modo  se  habere.  Gommentator  enim 
Boetii  dicit  super  istud,  quod  praedicata  negativa  et  relativa 
nullam  compositionem  faciunt.  Anselmus  etiam,  Monolog.  3 
dicit:  Constat  namque  quod  homini  post  annum  istum  na- 
scituro,  nec  maior,  nec  minor,  aequalis  sui  (?),  nec  dissimitis; 
omnes  autem  has  relationes  namque  cum  natus  fuerit  sine 
omni  mei  mutatione  habere  potero  et  amittere,  secundum 
quod  crescet,  vel  per  qualitates  diversas  mutabitur  (a)  *. 

c)  Tertio  arguitur  ex  hoc:  si  relatio  esset  alia  res  a  fun- 
damento,  ergo  similitudo  haberet  suum  proprium  inesse 
aliud  ab  inesse  albedinis:  quod  videtur  inconveniens  prima 
facie,  quia  tunc  relatio  fundata  super  substantiam,  si  qua  esset, 
esset  accidentalis  propter  suam  propriam  accidentatitatem : 
quod  videtur  esse  contra  Simplicium,  Super  Praedicamenta, 
ubi  dicit  quod  Philosophus  prius  tractat  de  quantitate  et  qua- 
litate  quam  de  retatione,  quia  relatio  fundatur  in  istis  imme- 
diate,  *  et  non  fundatur  in  substantia  immediate  *,  et  hoc  lo- 
quendo  de  relatione  accidentali;  igitur  relatio  fundata  super 
substantiam  non  habet  ex  se  propriam  accidentalitaiem.  — 
Probatur  etiam  idem  illatum  prius  esse  inconveniens,  quia  tunc 
genus  reiationis  non  esset  simplex,  sed  quasi  compositum  ex 
in.ei  ad:  quod  videtur  inconveniens,  quia  primus  conceptus 
cuiuslibet  generis  primi  debet  esse  simplex  omnino,  ut  videtur; 
ergo,  etc. 

d)  Quarto,  si  esset  ita  quod  esset  alia  res  a  fundamento, 
esset  tunc  processus  in  infinitum  in  relationibus;  nam  si  ista 
relatio  sit  alia  res  a  fundamento,  pari  ratione  et  illa  alietas,  quae 
est  quaedam  relatio,  est  alia  res  a  fundamento  (b) :  et  sic  erit 
processus  in  infinitum  in  relationibus:  et  hoc  est  inconveniens. 

(a)  Wadd.    et    antiquiores    editiones  habent  tantum :    « Boetii,   ZZX  De 
Trinit.  Anselmi  etiam  Monol.  3.,  quaere  eum  ibi  » . 

(b)  Ed.  Ven.  addit:  et  ita(?)  alietas  alia  a  suo  fundamento. 

e)  Quinto,  relatio  non  habet  distinctionem  in  species  suas 
nisi  penes  fundamenta;  non  enim  differt  dominium  a  pater- 
nitate  penes  hoc  quod  est  esse  ad,  sed  penes  fundamenium; 
nec  relationes  illae  disquiparantiae  distinguuntur  vel  sunt 
eaedem  cum  relationibus  aequiparantiae,  nisi  propter  unita- 
tem  et  difformitatem  in  fundamentis:  sed  si  relatio  esset  alia 
res  a  fundamento,  haberet  ex  se  formaliter  distinctionem  in 
suas  species;  igitur,  etc. 

54.  (5)  —  Praefata  sententia  impugnatur  ratione.  —  Con- 
tra  istam  opinionem  arguo  sic:  —  a)  Primo,  nihil  est  idem 
realiter  A  sine  quo  A  potest  esse  realiter,  sine  contradictione : 
sed  multae  sunt  relationes  sine  quibus  fundamenta  possunt 
esse,  sine  contradictione;  ergo  multae  sunt  relationes  quae  non 
sunt  realiter  eaedem  cum  fundamento. 

Probatio  maioris:  quia  quod  idem  ens  realiter  sit  rea- 
liter  et  non  sit  realiter  videtur  esse  oppositum  primi  principii, 
ex  quo  *  primo  *  principio  videtur  statim  concludi  diversitas 
entium;  quia  si  de  aliquibus  cluobus  dicantur  contradictoria, 
eodem  modo  quo  dicuntur  de  eis  videntur  esse  non  idem, 
et  ita  si  confradictoria,  esse  et  non  esse,  dicantur  de  eis,  vi- 
dentur  esse  non  idem  in  esse,  sive  non  idem  ens.  —  Confir- 
matur  istud,  quia  si  illa  maior  negetur,  non  videtur  re- 
linqui  unde  possit  distinctio  entium  probari;  diceretur  enim 
a  protervo  non  tantum  quod  in  uno  supposito  plures  naturae, 
ut  substantia  et  accidentia,  sunt  eadem,  sed  quod  Socrates 
et  Plato,  vel  Socrates  et  lapis  vel  album,  non  differunt 
realiter.  —  Et  si  arguatur  contra  eum  quod  Socrates  potest 
esse  Socrates,  non  existente  lapide,  et  per  hoc  concludatur 
distinctio  unius  ab  alio,  vel  Socrates  potest  esse  Socrates, 
et  non  esse  albus,  et  per  hoc  concludatur  distinctio  subiecti 
et  accideniis,  negabitur  consequentia,  quia  protervus  negabit 
tibi  propositionem  cui  inniteris  et  cui  innituntur  istae  conse- 
quentiae,  quam  propositionem  etiam  tu  negas.  —  Hanc  etiam 
propositionem,  illa  sunt  distincta  realiier  quorum  unum  po- 
test  manere  sine  altero,  negaret  protervus.  Negala  vero  ista, 
perit  tota  doctrina  Philosophi  VII.  Topicor.,  qua  docet  quocl 
propositio  vel  problema  faciliter  destruitur  per  contradictio- 
nem  inventam,  sed  *  difticiliter  construitur  *:  si  autem  negetur 
propositio  ista,  non  videtur  posse  destrui,  quia  si  non  destrui- 

tur  per  contradictionem,  nec  per  aliquam  aliam  oppositionem, 
aut  saltem  non  facititer;  et  facillime  videtur  posse  sustineri, 
quia  nullus  locus  secundum  eum  vel  ab  eo  assignatus  videtur 
efficax  ad  destruendum  aliquid,  si  iste  locus  destruatur. 

( 6 )  [n  ista  etiam  via  Philosophi  fundatur  illa  via  de  motu 
sive  mutatione,  ad  probandum  distinctionem,  qua  utitur  Phi- 
losophus  ad  probandum  materiam  esse  aliam  rem  a  forma, 
quia  manet  eadem  sub  oppositis  formis.  —  Qua  etiam  utitur 
Philosophus  IV.  Physic.  ad  probandum  locum  esse  aliud  a 
locato,  quia  idem  locus  manet  cum  diversis  locatis. 

Minor  etiam  apparet  in  omnibus  relationibus  quarum 
fundamenta  possunt  esse  sine  terminis,  sicut  est  in  omnibus 
relationibus  aequiparantiae,  sicut  sunt  simile,  aequale  et 
huiusmodi;  si  enim  hoc  album  sit,  et  aliud  album  non  sit,  hoc 
album  est  sine  similitudine;  et  si  aliud  album  fiat,  in  hoc  albo 
est  similitudo;  potest  igitur  esse  *  sine  isto  et  cum  isto  *  (a). 
—  Similiter  est  in  multis  relationibus  disquiparantiae ;  si  enim 
iste  sit  homo,  et  nnllus  alius  subsit  potestati  suae,  est  sine  do- 
minatione  et  potest  esse  dominus  servorum  accessione,  sicut 
dicit  Boetius;  et  ita  est  de  multis  aliis,  de  quibus  omnibus  non 
oportet  exempla  adducere. 

(7)  Confirmatur  etiam  ista  ratio  quantum  ad  se  totam,  quia 
istae  confirmationes  taciae  valent  pro  maiori  et  minori;  si 
enim  relatio  nihil  aliud  sit  realiter  a  fundamento,  quod  tamen 
manet  sine  ea,  videtur  negari  Incamatio  et  separatio  acc  - 
dentium  a  subiecto  in  Eucharistia;  videtur  etiam  negari  omnis 
compositio  in  entibus,  et  omnis  causalitas  causarum  secun- 
darum. 

Probatio  primi  inconvenientis:  si  idem  realiter  naturae 
humanae  sit  unio  eius  ad  Verbum,  igitur  si  Verbum  nun- 
quam  assumpsisset  naturam  illam,  et  fecisset  illam  absolutam 
eamdem,  ipsa  aeque  realiter  fuisset  unita  Verbo  sicut  modo 
est  unita  Verbo,  quia  tota  realitas  fuisset  tunc(6)  quae  moclo; 
si  etiam  deponeret  illam  naturam,  manente  tamen  ipsa  eaclem 
in  se,  maneret  illa  natura  realiter  unita  Verbo,  et  ita  realiter 
sicut  nunc  est  unita,  quia  salvaretur  tota  realitas  naturae 
tunc  sicut  modo. 


(a)  Wadd.  sine  ista  et  eum  ista. 

(b)  Ed.  Ven.  addit:  assumpta. 

Secundum  etiam  de  Eucharistia  probatur:  quia  si  ma- 
net  eadem  quantitas  quae  prius  erat  panis,  et  nihil  aliud  est 
inhaerentia  eius  panis  quam  realiier  ipsamet  quantitas,  igitur 
illa  unitur  realiter  pani,  vel  eum  informat  nunc  sicut  prius. 

Teriium  probatur:  quia  si  A  et  B  componant  AB,  et 
istarum  partium  unio  ad  invicem  nihil  aliud  sit  realiter  nisi 
ista  absoluta,  A  et  B,  ergo  separatis  realiter  A  et  B,  manet 
tota  realitas  illa  quae  est  ipsorum  A  et  B  unitorum,  et  tunc 
A  et  B  separata  manent  realiter  unita,  et  ita  manet  compo- 
situm,  separatis  partibus  componentibus,  et  ita  compositum 
non  erit  compositum,  quia  quod  manet  compositum,  separatis 
partibus  componentibus,  non  est  compositum  ex  eis;  nihil  enim 
esset  tunc  nisi  unum  aggregatione,  sicut  Philosophus  videtur 
deducere  *  VIII.  *  Metaph.  (1). 

Probatur  etiam  quartum:  quia  quidquid  causatur  a  di- 
versis  causis  secundis  praeexigit  in  eis  debitam  proportionem 
et  approximationem,  ad  hoc  quod  causetur  ab  eis:  sed  si  ista 
approximatio  et  proportio  nihil  sint  nisi  ipsamet  absoluta, 
igitur  ista  sunt  realiter  ita  causativa  huius  effectus  quando 
non  sunt  approximata,  et  ita  ipsa  approximata  nihil  possunt 
causare  realiter,  quod  non  possunt  causare  etiam  non  appro- 
ximata;  nulla  enim  realitate  alia  posita,  non  potest  aliqua  res 
causari,  quae  prius  non  potuit  causari.  Et  ita  potuit  fuisse  ar- 
gutum  in  tertio  inconvenienti  de  (a)  partibus  co?nponentibus  ; 
quia  si  A  et  B  separata  non  componant  AB,  igitur  nec  ipsa 
unita,  quia  eadem  res  sicut  absque  omni  realitate  alia  non 
potest  aliquid  causare  modo  quod  prius  non  potuit,  ita  nec 
eaedem  res  absque  omni  realitate  possunt  aliquid  componere, 
quocl  prius  non  potuerunt  componere;  igitur,  etc. 
(R)  b)  Praeterea  secundo  arguo  sic  contra  praedictam  opi- 
nionem:  nihil  finitum  continet  secundum  perfectam  continen- 
tiain  formalem  *  vel  *  virtualem  opposita  formaliter ;  quia 
quantumcumque  concedatur  in  Deo  perfectissima  continentia 
omnium  perfectionum  secundum  identitatem  quae  sunt  in  eo, 
non  tamen  potest  continere  opposita  formaliter  absoluta  in 
se,  licet  in  se  possit  habere  talia  opposita  virtuatiter ,  et  re- 
tativa  formaliier ;  sed  ex  hoc  concluditur  infi.nitas  fundamenti: 

(a)  Ed.  Ven.  membro  ex. 
(1)  Text.  6-VII.  text.  60. 

sed  aequalitas  et  inaequalitas  sunt  opposila  formaliter,  et 
similitudo  et  dissimilitudo  similiter,  saltem  ad  idem  correlati- 
vum:  ista  autem  possunt  perfecte  fundari  in  eodem  funda- 
mento  successive;  igitur  idem  fundamentum  neutrum  istorum 
continet  *  formaliter  *  (a)  et  secundum  perfectam  identita- 
tem,  quia  qua  ratione  non  ambo,  eadem  ratione  nec  alterum. 

c)  Praeterea  tertio  arguitur:  idem  non  continet  plura 
eiusdem  rationis  secundum  perfectam  identitatem  eadem  sibi: 
sed  plures  relationes  eiusdem  rationis  sunt  in  eodem  funda- 
mento,  sicut  plures  similitudines  fundantur  in  eadem  albedine ; 
*  ergo,  etc.  *  —  Maior  apparet  inductive  in  omnibus  quae  con- 
tinent  plura  per  identitatem,  quia  unum  continens  continet 
unum   tantum  eiusdem  rationis. 

d)  Item  quarto  sic:  continens  aliquid  per  identitatem  si 
est  perfectius,  concludit  etiam  contentum  in  eo  esse  perfectius 
per  identitatem:  sicut  anima  perfectior  habet  perfectiorem  iniel- 
lectum,  et  secundum  ponentes  eamdem  esse  formam  intellecti- 
vam  et  sensitivam  corporeitatis  et  substantiae,  intellectiva  per^ 
fectiorem  sensitivam  includit  quam  sit  sensitiva  in  brutis:non 
autem  semper  fundamentum  perfectius  continet  in  se  perfe- 
ctiorem  relationem,  quia  non  omne  albius  est  similius,  ut  ma- 
nifestum  est  ad  sensum;  igitur,  etc. 

( 9 )  e)  Praeterea  quinto,  contenta  in  aliquibus  per  identita- 
tem  non  minus  differunt  in  continentibus  magis  distinctis :  sed 
relationes  fundatae  in  cluobus  generibus  minus  differunt  quam 
duae  relationes  fundatae  in  re  eiusdem  generis,  immo  in  ea- 
dem  specie  specialissima;  quia  aequalitas,  quae  fundatur  su- 
per  quantitatem  et  similitudo  fundata  super  qualitatem  mi- 
nus  differunt,  quia  unius  modi,  quam  simititudo  et  relatio 
potentiae  activae,  quae  possunt  fundari  super  eumdem  calo- 
rem,  quia  alterius  modi :  igitur,  etc. 

f)  Sexto,  relatio  rationis  est  alia  res  rationis  a  suo  fun- 
damento;  ergo  relatio  realis  erit  alia  res  realis  a  suo  funda- 
mento.  —  Consequentia  probatur :  quia  sicut  relatio  rationis 
est  modus  obiecti  in  primo  actu  intellectus,  et  tamen  non  est 
in  se  nihil  in  genere  intelligibilium,  sed  est  in  se  aliquid  vere- 
intelligibile,  licet  non  ita  primum  vel  aeque  primum  sicut  il- 


(a)  Wadd.  virtualiter. 

lud  cuius  est  modus,  et  ita  nou  intelligitur  nisi  in  actu  re- 
flexo,  et  ideo  non  ita  perfecte  sicut  illud  cuius  est  modus,  ita 
etiam  relatio  realis,  licet  sit  modus  sui  fundamenti,  et  non 
aeque  primo  cum  eo,  nec  aeque  perfectum  cum  eo,  tamen  in 
se  est  res  aiiqua,  quia  quod  in  se  nihil  est  nullius  est  modus 
realis;  non  enim  est  aliquod  nomen  generalius  quam  ens  vel 
res,  secundum  Avicen.  I.  Metaph.  c.  5,  et  ideo  cui  non  convenit 
esse  ens  vel  res,  ei  non  convenit  aliquod  esse  reale. 

55.  (10)  __  Impugnatur  etiam  auctoritate.  —  Praeterea,  pro- 
batur  conclusio  ista,  ad  quam  adductae  sunt  raliones,  per 
auctoritates.  —  a)  Et  primo  per  August.  V.  De  Trin.  cap.  4: 
In  rebus  creatis  atque  mutabilibus  quod  non  secundum  sub- 
siantiam  dicitur,  restat  ut  secundum  accidens  dicatur ;  ubi 
expresse  vult  quod  relatio  sit  accidens  in  creatura;  et  licet 
sit  dubium  si  hoc  habeat  intelligi  de  relatione  quae  est  crea- 
turae  ad  Deum,  tamen  verum  est  de  illa  relatione  quae  amitti 
potest  manente  fundamento,  et  secundum  veritatem,  et  secun- 
dum  suam  intentionem. 

b)  Item,  per  Ambros.  1.  De  Trin.  c.  5:  Si  prius  erat 
Deus,  et  postea  Pater,  generationis  accessione  mutatus  est : 
avertat  Deus  hanc  dementiam  a  fidelium  mentibus;  ergo 
per  solam  accessionem  relationis  realis  fieret  mutatio  in  per- 
sona  divina,  secundum  ipsum:  quod  non  esset  nisi  esset  illa 
relatio  aliqua  res  alia  a  fundamento,  quia  fundamentum  prae- 
existit. 

c)  Item,  Hilar.  XII.  De  Trin.  *  c.  8  *  dicit:  Nasci  quod 
erat  iam  non  tantum  nasci  est,  sed  seipsum  demonstrare 
nascendo ;  et  loquitur  de  nativitate  Filii  Dei;  igitur  relationem 
novam  dicit  nasci. 

d)  Item,  Philosophus  in  Praedicamentis:  Ad  aliquid  sunt 
quaecumque  hoc  ipsum  quod  sunt  ad  aliud  sunt;  et  per 
hanc  rationem  excluduntur  substantiae,  quae  licet  sint  alio- 
rum,  non  tamen  sunt  ad  aliquid;  igitur  accipitur  hoc  ipsum 
quod  sunt  non  pro  esse  in  intellectu,  sed  pro  esse  in  re,  sci- 
licet  quod  relationes  in  re  hoc  ipsum  quod  sunt  aliorum  sunt: 
fundamentum  autem  non  est  ad  aliud  hoc  ipsum  quod  est; 
igitur  est  aliud  esse  huius,  et  aliud  esse  illius;  ergo,  etc. 

e)  Item  Simplicius,  ibidem,  Super  Praedicamenta,  ex  in- 
tentione  declarat  relaiionem  ad  aliud  esse. 

f)  Item,  Philosophus  XII.  Meiaph.  c.  2,  *  et  Commentatory 
com.  19*,  vult  quocl  sicut  principiata  sunt  alia,  ita  et  princi- 
pia;  et  exemplificat  specialiter  de  distinctione  retationis  ad 
alia,   et  principiorum  relationis  ad  principia  aliorum. 

g)  Item,  Avicen.  ///.  Metaph.  c.  de  Retaiione,  videtur  velle 
ex  intentione  quod  relatio  habeat  certitudinem  propriam,  et  in 
principio  capitis  vult  quod  secundum  suam  certitudinem  habeat 
proprium  inesse,  propriam  accidentalitatem. 

56.  (ii)  —  Impugatur  sententia  tenens  relationem  esse  tan- 
tum  ens  rationis.  —  Et  quia  posset  proterviri  de  relationibus, 
concedendo  eas  non  esse  easdem  realiter  fundamento,  non 
tamen  esse  alias  realitates,  negando  eas  esse  aliquas  res,  di- 
cendo  relationem  tantum  esse  in  actu  intellectus  comparantis, 
contra  hoc  arguitur:  primo  quia  hoc  destruit  unitatem  uni- 
versi:  secundo  quia  destruit  omnem  compositionem  in  uni- 
verso,  substantialem  et  accidentalem :  tertio  quia  destruit 
omnem  causalitatem  causarum  secundarum:  quarto  quia  rea- 
litatem  scientiarum  malhematicarum  destruit. 

a)  Primum  probatur  faciliter,  quod  scilicet  destruat  uni- 
tatem  universi:  quia  secundum  Philosophum,  XII.  Metaph., 
unitas  universi  est  in  ordine  partium  ad  se  invicem  et  ad  Pri- 
mum:  sicut  unitas  exercitus  est  in  ordine  partium  exercitus 
inter  se  et  ad  ducem.  Et  ex  hoc  contra  negantes  relationem 
esse  rem  extra  actum  intellectus  potest  dici  verbum  Philo- 
sophi  XII.  Metaph.,  quod  tales  qui  sic  dicunt  inconnexam  fa- 
ciunt  universi  substantiam. 

b)  Secundum  probatur:  quia  nihil  est  compositum  sine 
unione  partium  componentium,  ita  quocl,  partibus  separatis,  non 
manet  compositum:  nihil  autem  reate  dependet  ab  eo  quod  est 
tantum  ratio,  et  praecipue  quocl  est  tantum  ratio  causata  per 
actum  intellectus  nostri,  et  saltem  reale  tale  quod  non  est  ar- 
tificiale;  igitur  nullum  totum  compositum  erit  reale  naturale, 
si  necessario  ad  suum  esse  requirat  relationem,  quae  relatio 
nihil  est  nisi  ens  rationis. 

('2)  c)  Tertium  probatur:  quia  causatio  effectus  reatis  non 
requirit  ens  rationis  in  causa,  et  non  possunt  causae  secundae 
causare  nisi  proportionatae  et  approximatae  [I.  n.  555];  igitur 
si  ista  approximatio  est  tantum  ens  rationis,  non  poterunt  *  se- 
cundae  causae  *  sub  ista  approximatione  causare  aliquid  reale,. 

quod  sine  ista  approximatione  non  possunt  causare:  et  si  ista 
approximatio  quae  est  relatlo  nulla  res  est,  per  te,  igitur  cau- 
sae  secundae  nihil  confert  ad  posse  causare. 

d)  Quartum  probatur:  quia  omnes  conclusiones  mathema- 
tlcae  demonstrant  relationes  de  substantiis.  Quod  apparet  primo 
ex  auctoritate  Philos.  XIII.  Metaph.  c.  1  in  fine:  Boni  autem 
maxima  species  et  ordo  et  commensuratio  et  deiermina- 
ium,  quae  maxime  ostendunt  mathematicae  scientiae ;  quia 
illa  ars  est  in  proportione  et  mensuris  aliquorum  ad  invi- 
cem.  —  Secundo,  patet  hoc  per  experienliam  discurrendo  per 
conclusiones  mathematicas,  in  quibus  omnibus  communiter  prae- 
dicatum  est  aliqua  passio  relativa:  sicut  patet  incipiendo  a 
prima  conclusione  Geometriae,  ubi  ostenditur  aequalitas  late- 
rum  de  triangulo,  vel  de  linea  recta  hoc  praedicatum  posse 
esse  basim  vel  latus  trianguli  aequilateri;  et  ita  in  omnibus 
aliis,  pula  quod  triangulus  habet  tres  angulos  aequales  cluo- 
bus  rectis,  passio  demonstrata  de  tribus  angulis  trianguli  est 
ista,  scilicet  aequalitas  duobus  rectis;  et  ita  est  in  aliis. 

57.  (13)  — t  Solvuntur  instantiae.  —  a)  Quod  si '  adhuc  pro- 
terviatur,  quod  licet  relationes  non  sint  formaliter  entia  ra- 
tionis,  sed  aliquid  extra  intellectum,  et  non  idem  fundamento, 
non  tamen  sunt  alia  res  a  fundamento,  sed  tantum  sunt  modi 
proprii  rei,  ista  instantia  videtur  tantum  contendere  de  nomine 
modi  et  rei.  Licet  enim  modus  *  rei  *  non  sit  ita  res  sicut 
illa  cuius  est  modus,  non  tamen  nutla  res  est,  sicut  nec  nul- 
lum  ens,  quia  tunc  nihil  esset.  Dicit  enim  B.  August.  7.  De 
Doct.  christ.  c.  1,  quod  signum  secundum  quod  tantum  est 
signum  est  res  aliqua  et  modus  signati;  et  hoc  probat,  quia 
omnino  quod  nulla  res  est  nihil  est.  Et  ita  relatio  cadit  sub 
divisione  enlis  secundum  se,  secundum  Philosophum,  V.  Me- 
tapli.;  nec  omnia  in  quae  dividilur  ens  secundum  se  sunt  ae- 
que  perfecta  entia;  immo  qualitas  (a)  respectu  substantiae 
potest  dici  modus,  et  tamen  in  se  est  vera  res.  Ita  reiatio  \\- 
cet  sit  modus,  adhuc  tamen  est  imperfectior  modus  qualitate  (a), 
si  sit  extra  intellectum,  et  non  mocius  intrinsecus  fundamenti, 
sicut  est  infmitas  in  Deo  et  omnium  essentialium  quae  sunt 
in  eo,  sicut  dictum  est  dist.  8.  I.  Jib.  [nn.  348  b,  676  et  1042  a~\, 


'{a)  Ed.  Ven.  quantitas....  quantitate. 

sequitur  quod  talis  modus  alius  a  re  ex  natura  rei  sit  res  alia 
a  fundamento,  accipiendo  rem  generalissime,  ut  dividitur  in 
decem  genera. 

(14)  b)  Et  si  dicas  quod  genus  relationis  est  res,  non  propter 
modum  illum  qui  est  habitudo  ad  atiud,  sed  propter  rem  cui 
convenit  esse  ad  aliud,  hoc  non  est  verum;  quia  omne  ens 
ad  se  consideratum  sub  ratione  absoluta  potest  pertinere  es- 
sentialiter  ad  aliquod  genus  absoluium,  si  est  per  se  unum; 
nullus  enim  modus  concipiendi  cum  quo  stare  potest  unitas 
per  se  conceptus,  qui  conceptus  sit  absolutus,  tollit  quin  illud 
conceptum  pertineat  ad  genus  absolutum,  quia  illud  sic  con- 
ceptum  includit  aliquid  absolutum  dictum  de  se  in  quid,  et 
aliquid  in  quale,  per  quod  distinguitur  ab  aliis  conceptibus 
absolutis,  ut  genus  et  differentia  extra  intellectum :  omnis  talis 
est  respectus  sive  habitudo  sive  retatio,  sive  qualitercum- 
que  nominetur,  quia  ista  sunt  synonima,  ei  ille  respectus  po- 
test  per  se  concipi  ut  per  se  unum  habens  aliquod  praedica- 
tum  quidditativum  dictum  de  eo  in  quid,  et  est  aliquid  extra 
animam,  ut  probatum  est  [n.  56],  distinctum  ab  illo  in  quo 
fundatur,  ut  probatur  in  1.  artic.  [n.  54];  ergo  potest  habere 
quilibet  istorum  respectuum  genus  proprium,  ut  respectus  sunt, 
non  includendo  essentialiter  fundamenta,  et  ita  realitas  eorum 
quae  sunt  in  isto  genere  non  est  praecise  talis  propter  fun- 
damentum,  formaliter  loquendo,  quia  fundamentum  *  formali- 
ter*  est  extra  per  se  rationem  istorum  ut  habent  completam 
rationem  entis  in  genere  reati. 

58.  —  Corollarium.  —  Sic  igitur,  cleclarata  reaiitate  rela- 
tionis  in  secundo  ariic.  [n.  56]  et  etiam  eius  distinciione 
reali  a  fundamento  in  primo  artic.  [n.  54],  et  hoc  quantum 
ad  illas  relationes  de  quibus  concludunt  rationes  ibi  adductae, 
videtur  sufflcienter  improbata  prima  opinio  [n.  53],  secundum 
quemcumque  intellectum  ponatur  intelligi. 

59.  ('5)  —  Solvuntur  argumenta  supra  adducta  pro  indistin- 
ctione  relationis.  —  a)  Ad  primum  alterius  opinionis  [n.  53  a] 
dico  quod  nihil  alicuius  generis  dicitur  de  Deo,  sicut  dictum 
est  dist.  8.  I.  [q.  3.];  et  sicut  absoluta,  ita  reiationes  quae 
formaliter  dicuntur  de  Deo  non  sunt  alicuius  generis,  sed 
transcendentia  *  omnia  genera  *,  et  *  sunt  *  passiones  entis 
in  communi;  quia    quicquid  convenit  enti  in  quantum   est  in- 

differens  ad  finitum  et  infinitum  convenit  ei  prius  quani  di- 
vidatur  in  genera,  et  ita  est  iranscendens.  —  Ad  illud,  quod 
non  est  compositius  album  simile  quam  album  tantum,  quam- 
vis  illud  posset  faciliter  exponi,  faciendo  vim  in  vocabulo,  di- 
cendo  compositio  est  simul  positio,  tamen  non  curando  de  vo- 
cabulo,  dicendum  est  consequenter  quod  album  simile  est  com- 
positius  quam  album  tantum,  quia  habet  in  se  acturn  et  poten- 
tiafn,  distincta  realiter.  —  Hoc  etiam  debet  concedere  ille  pro 
cuius  opinione  flt  istud  argumentum;  concedit  enim  ipse  nusquam 
esse  clifferentiam  intentionis  sine  compositione,  et  quod  re- 
latio  differt  a  fundamento  in  creaturis  differentia  intentionis: 
concedit  etiam  in  Divinis  personam  esse  quasi  compositam, 
et  essentiam  esse  quasi  potentiam,  et  relationem  quasi  actum: 
sed  ubi  ista  sunt  quasi  actus  et  quasi  potentia,  ibi  est  quasi 
compositio;  igitur  ubi  est  actus  et  potentia,  ibi  est  vere  com- 
positio;  non  tamen  est  compositio  ex  duabus  entitatibus  abso- 
lutis,  quia  altera  entitas  non  est  absoluta  entitas(l). 

bj  Ad  secundum  de  mutatione  [n.  53  b]  respondet  Simpli- 
cius,  Super  Praedicam.,  quod  sicut  relatio  non  est  forma  ad  se, 
sed  acl  alterum,  ita  ille  cui  advenit  non  mutatur  ad  se,  sed  ad 
aliud.  —  Et  si  tunc  mutari  dicatur  solum  illud  quod  aliter 
se  habet  ad  se  nunc  quam  prius,  tunc  non  est  mutatio  in  ad 
aliquid.  Si  vero  mutari  sit  commune  ad  aliter  se  habere 
ad  se  et  ad  alterum,  tunc  mutatio  est  in  ad  aliquid,  sicut 
vult  Simplicius;  quia  secundum  relationem  se  habet  aliquid 
aliter  ad  alterum.  —  Philosophus  tamen,  quia  ponit  quod 
non  est  possibile  aliquid  aliter  se  habere  ad  alterurn,  nisi  ali- 
ter  se  habeat  ad  se,  ideo  dicit  quod  in  ad  aliquid  non  est 
rnotus.  Unde  solum  ostendit  in  quibus  praedicamentis  est  per 
se  primo  motus,  et  in  quibus  non.  Item  Philosophus  ibi  ostendit 
quocl  in  substantia  non  est  motus:  et  tamen  ibi  est  mutatio ; 
ergo  ex  intentione  Philosophi  non  potest  habere  nisi  quocl  in 
ad  aliquid  non  sit  motus;  cum  quo  tamen  stat  quod  ibi  sit 
mutatio.  —  Et  confirmatur  ista  responsio  per  auctorita- 
tem  Ambrosii  supra  [n.  55  b]  adductam,  qui  relationem  con- 
cedit  esse  aliam  rem  a  fundamento,  et  esse  mutaiionem  ad 
illam. 


(1)  Cf.  Lib.  I.  d    5.  q.  2.  n.  551. 

('6)  c)  Ad  tertium  de  inesse  [n.  53  c]  concedo  quod  relatio  habet 
proprium  suum  inesse,  sicut  dicit  Avicen.  III.  Metaph.,  et  ta- 
men  non  sequitur  compositio  istius  generis  ex  aliquibus  es- 
sentialiter  inclusis;  quia  etiam  quantitas  habet  suum  inesse, 
quod  non  est  de  ratione  sui  generis  formaliter,  et  tamen  non  est 
composita  compositione  respiciente  naturam  generis.  Hoc  autem 
ideo  est  quia  passio  inest  rei  cuius  est,  et  non  est  de  per  se 
intellectu  illius :  quod  tamen  magis  videtur  esse  verum  de  pas- 
sione  quam  de  relatione.  —  Cum  ergo  arguitur  quod  relatio 
fundata  super  substantiam  haberet  propriam  accidentalitatem , 
quia  proprium  inesse,  respondeo :  si  aliqua  sit  talis  relatio, 
et  de  ipsa  concludant  rationes  supradictae  in  primo  articulo, 
concedo  conclusionem :  utraque  pars  antecedentis  videtur  esse 
vera  cle  identitate  specifica  individui  ad  aliud  indivicluum  in 
specie,  sive  de  similitudine  essentiali  secundum  formam  spe- 
cificam. 

d)  Ad  quartum  de  processu  in  infinitum  [n.  53  d]  dico 
quod  non  sequitur;  quia  relatio  seipsa  refertur  ad  fundamentum, 
non  enim  potest  esse  absque  fundamento,  nec  absque  se,  sine  con- 
traclictione;  ipsa  enim  existente  et  fundamento  simul,  ambo  sunt 
extrema  illius  relationis,  *  scilicet  alietatis  *,  quae  est  eius  ad 
fundamentum;  ergo  ipsa  non  est,  absque  contradictione,  sine 
relatione  eius  ad  fundamentum,  et  ita,  sine  contradictione,  non 
potest  esse  sine  fundamento,  et  ita  relatio  illa  qua  ad  funda- 
mentum  refertur  erit  eadem  sibi.  Et  hoc  magis  patebit  in  pro- 
xima  solutione  sequentis  quaest.  [n.  65]. 

e)  Ad  quintum  de  distinctione  [n.  53  e]  dico  quod  relatio 
habet  suam  distinctionem  in  suas  species,  sicut  aliud  genus  habet 
distinctionem  in  species  suas;  et  tamen  illa  non  innotescit  nisi 
per  fundamenta,  propter  modicam  entitatem  suam,  quam  habet 
in  fundamentis  suis;  ita  etiam  et  in  aliis  accidentibus  quae 
habent  maiorem  entitatem  et  realitatem;  *  et  *  quod  aliquando 
distinctio  sit  per  extrinseca,  *  et  cognoscitur  ex  distinctione 
extrinseca;  in  eis  est  tamen  formalis  intrinseca  *  (a);  sed  non 
innotescit  nisi  per  extrinsecam. 


(a)  Ita  edd.  Ven.  1478,  1481,  1490  et  1497;  sed  apud  Mauritium  (1505) 
et  Wadd. :....  sit  per  extrinseca,  et  per  illam  cognoscitur  distinctio  intrin- 
seca,  quae  est  in  eis,  est  tamen.... 

Tom.  II.  5 

60.  (17)  —  Exponitur  sententia  tenens  relationes  creaturae  ad 
Deum  esse  easdem  fundamento.  —  Hoc  ergo  viso  cle  relationibus 
in  communi,  videnclum  est  de  relationibus  in  speciali  creatu- 
rae  ad  Deum.  —  Et  est  una  opinio  quae  dicit  illam  relatio- 
nem  esse  eamdem  fundamento ;  et  hoc  ita  quod  fundamen- 
tum  nihil  est  nisi  quaedam  relatio  ad  Deum,  quia  licet  crea- 
tura  in  se  sit  ens,  in  respectu  tamen  ad  Deum  dicitur  non 
ens,  secundum  Anselm.;  sic  etiam  licet  in  se  sit  ens  absolu- 
tum,  tamen  respectu  Dei  non  est  nisi  quidam  respectus.  — 
Cum  ista  videtur  concordare  illud  quod  dicitur  quod  relatio 
sit  ratitudo  sui  fundamenti,  quod  improbatum  est  dist.  3.  I. 
quaest.  de   Vestigio  [n.  436  seqq.]. 

61.  —  Impugnatur.  —  a)  Contra  istam  opinionem  est 
August.  VII.  De  Trinit.  cap.  2:  Omne  quod  relative  dicitur 
est  aliquid,  excepto  relativo.  Et  in  principio  3:  Quod  nihil 
est  ad  se  non  est  quod  ad  alterum  dicatur.  Fundamentum 
ergo  relationis  est  aliqua  entitas  formaliter,  non  includens 
illam  relationem  formaliter;  quia  si  formaliter  includeret  eam, 
non  esset  formaliter  relatio  ad  aliud,  sed  ad  se,  quia  funda- 
mentum  suum  est  formaliter  ad  se,  cum  quo  ponitur  forma- 
liter  idem.  —  Nec  posset  esse  fundamentum  primum  relatio- 
nis;  *adhuc*(a)  enim  esset  quaerere  de  illa  relatione  prima  in 
qua  poneretur.  —  Non  est  ergo  praecise  aliqua  relatio  fun- 
damentum  alicuius  relationis.  —  Quod  etiam  apparet  in  re- 
lationibus  divinis,  ubi  est  maxima  identitas  in  funclamento, 
et  tarnen  fundamentum  non  est  formaliter  relatio,  quia  tunc 
non  esset  perfectio  formaliter  infinita. 

(i8)  b)  Praeterea,  deflnitio  inclicat  totam  quidditatem  rei, 
si  est  perfecta:  sed  definitio  lapidis  non  includit  essentialiter 
vel  formaliter  respectum  ad  aliud;  quia  tunc  non  esset  definitio 
lapiclis  ut  est  in  genere  absoluto ;  et  ita  non  esset  clefinitio 
lapidis  ut  est  in  genere  substantiae  vel  ut  species  substantiae; 
ergo  in  essentia  lapiclis  non  includitur  formaliter  aliquis  re- 
spectus. 

c)  Tertio  sic:  secundum  istam  opinionem  creaturae  non 
magis  distinguuntur  a  Deo  quam  relationes  in  Divinis  inter  se; 
quia  omnes  relationes  oppositae  sunt  aeque  distinctae,  et  spe- 


(a)  Wadd.  ad  hoc. 

cialiter  quae  pertinent  ad  eumdem  modum  relativorum;  rela- 
tiones  autem  divinae  quae  sunt  relationes  originis  pertinent 
ad  secundum  mndum  relativorum,  ad  quem  etiam  videntur 
pertinere  illae  relationes  quae  sunt  in  Deo  ratione  causae  effl- 
cientis  ad  creaturam;  igitur  si  creatura  tantum  sit  retaiio, 
et  relatio  opposita  in  Deo,  sicut  filiatio,  est  relatio  subsistens 
opposita  relationi  Patris,  aequalis  erit  distinctio  hinc  et  inde. 
—  Et  confirmatur  ratio,  quia  tunc  suppositum  creatum  non 
esset  nisi  relatio  quaedam  subsistens,  et  sic  difficilius  esset 
concipere  modum  existendi  personae  creatae  quam  increatae. 
Et  si  dicas  quod  creaturae  differunt  in  natura  absoluta 
in  se,  non  sic  divinae  personae,  hoc  videtur  desiruere  posi- 
tum,  quia  tunc  creatura  habebit  essentiam  absotutam,  quae 
non  tantum  erit  relatio.  —  Videtur  etiam  sequi  ulterius  quod 
minus  differat  creatura  a  Deo  quam  una  persona  divina  ab 
alia  persona  divina,  quia  in  personis  divinis  est  relatio  realis 
et  muiua;  sed  inter  creaturam  et  Deum  non  est  mutua  re- 
latio  realis;  ergo,  etc. 

d)  (19)  Quarto  ad  principale  arguitur  sic:  quae  distin- 
guuntur  formaliter  non  sunt  idem  formaliter  et  praecise;  quia 
distinguerentur  formaliter,  et  non  distinguerenturformaliter,quia 
nihil  essent  nisi  illud  *  indistinctum  *  (a)  formaliter:  sed  relatio 
creaturae  ad  Deum  non  distinguitur  formaliter  nec  specie  in 
diversis  creaturis;  igitur  vel  creaturae  non  differunt  specie, 
vel  creatura  non  erit  praecise  illa  relatio.  —  Probatio  mi- 
noris:  illis  relationibus  omnibus  in  creaturis  correspondet  idem 
extremum  ex  parte  Dei :  relationibus  autem  alterius  rationis 
non  correspondet  terminus  eiusdem  rationis. 

e)  Quinto  sic:  in  creatura  est  iriplex  relatio  ad  Deum; 
igitur  qua  ratione  ipsa  nihil  erit  nisi  una  relatio,  pari  ratione 
nihil  erit  nisi  alia  relatio;  igitur  non  potest  praecise  esse  ali- 
qua  una  istarum.  Nec  potest  esse  omnes  istae;  quia  omnes 
istae  differunt  formaliter  inter  se,  et  tunc  quaelibet  una  essen- 
tia  haberet  distinctionem  formalem  a  seipsa.  —  Vel  sic:  una 
natura  formaliter  et  speciflce  non  est  plura  specifice :  sed  quae- 
libet  natura  habet  tres  relationes  respectu  Dei  specie  differen- 
tes;  quod  patet,  quia  e  converso  in  Deo  ad  creaturam  sunt 
tres  relationes  secundum  rationem;  igitur,  etc. 

(a)  Wadd.,  contra  editiones  1478,  1481,  1490,  1497  et  1505,  distinctum. 

62.  (20).  —  Exponitur  sententia  tenens  relationem  Angeli  ad 
Deum  differre  realiter  ab  essentia  Angeli(l).  —  Aliter  ponitur 
quod  ista  relatio  Angeli  ad  Deum  differt  realiter  ab  essentia 
Angeli.  —  Quod  confirmatur  per  August.  V.  De  Trinit.  cap. 
5,  ubi  dicit  quod  in  creaturis  quicquid  non  secundum  sub- 
stantiam  dicitur,  restat  ut  secundum  accidens  dicatur;  et 
*  arguit  *  quod  in  creaturis  relatio  sit  accidens.  Quod  etiam 
expresse  vult  in  eodem  lib.  V.  cap.  16.  dicens:  llla  sunt  acci- 
dentia  relativa  quae  cum  aliqua  mutatione  rerum  de  qui- 
bus  dicuntur  accidunt.  Et  vult  ex  hoc  relationem  creaturae 
ad  Deum  esse  accidens;  non  autem  eam  qua  relative  dicitur 
Deus  ad  creaturam;  et  hoc  expressius  ibidem  in  fine:  Quod 
ergo  temporaliter  Deus  dici  incipit  Deus,  ut  quod  antea 
non  dicebatur,  manifesium  est  relative  dici;  non  tamen 
secundum  accidens  Dei,  quod  ei  aliquid  acciderit,  sed  plane 
secundum  accidens  eius  ad  quod  dici  aliquid  Deus  incipit 
relative. 

63.  —  Impugnatur.  —  Contra  istud:  —  a)  Substantia  est. 
prior  accidente  tripliciter,  secundum  Philosophum.,  VII.  Metaph., 
scilicet  cognitione,  definitione  et  tempore.  —  Et  hoc  quod 
est  esse  prius  tempore  intelligitur  sic:  quod  nulla  est  contra- 
dictio  ex  parte  substantiae  quin  prior  posset  esse  duratione 
omni  accidente.  —  Ergo  non  est  contradictio  quod  lapis  esset 
prior  duratione  omni  dependentia  ad  Deum ;  et  per  consequens 
non  est  contradictio  lapidem  non  dependere  ad  Deum:  quod 
videtur  absurdum. 

b)  Praeterea,  August.  aut  accipit  ibi  accidens  communiter 
pro  quolibet  mutabili,  et  turic  substantia  quaelibet  creata  erit 
accidens,  quia  est  mutabilis :  aut  accipit  ibi  accidens  pro  mu- 
tabili,  id  est  amissibili,  scilicet  quod  potest,  alio  manente, 
scilicet  substantia,  amitti,  et  hoc  *  manente  eo  quod  est  prius 
vel  *  (a)  duratione  vel  natura.  Si  hoc  modo,  igitur  relatio  crea- 
turae  ad"  Deum  non  est  accidens,  quia  non  potest  creatura 
rnanere,  nec  duratione,  nec  natura,  sine  ista. 

Et  hoc  modo  videtur  ipse  loqui  cap.  5.  quomodo  sunt  ali- 
qua  accidentia  inseparabilia,  quia  etsi  corvus  manens  non 
possit   amittere   nigredinem,    tamen  potest    amittere   plumas 

(a)  Wadd.  et  hoc  manifeste  est  posterius  duratione. 
(1)  Cuius  argumenta  solvuntur  ad  n.  69. 

et  alia  quaedam.  Haec  quidem  non  tantum  est  mutatio,  quia 
si  sic,  ipsa  amissio  plumae  esset  mutatio,  sed  est  amissio,  quia 
sicut  pluma  est  prior  natura  nigredine,  ita  etiam  posset  esse 
posterius  natura  nigredine,  hoc  est  non  primo  corrumpi  cor- 
ruptione  nigredinis. 

64.  (21)  —  Quaestionis  V.  solutio.  —  Ad  quaestionem  istam 
[n.  50]  igitur  dico  quod  relatio  acl  Deum  communis  omni 
creaturae  est  idem  realiter  fundamento;  non  tamen  idem 
formaliter,  nec  praecise  idem,  sive  non  idem  identitate  ddae- 
quata,  ita  quod  fundamentum  sit  tantum  relatio  formaliter. 

65.  —  Probatur  primo  relationem  creaturae  ad  Deum  esse 
idem  realiter  suo  fundamento.  —  a)  Proponitur  prima  ratio. 

—  Primum  probatur  per  duas  rationes:  quia  illud  quod  piro- 
prie  dicitur  inesse  alicui,  *  et  *  sine  quo  illud  non  potest  esse, 
sine  contradictione,  est  idem  sibi  realiter :  relatio  autem  ad 
Deum  proprie  inest  tapidi,  et  sine  ea  non  potest  esse  lapis, 
sine  contradictione;  ergo  illa  relatio  est  eadem  realiter  lapidi. 

—  Probatio  maioris:  quia  sicut  contradictio  dicta  de  aliquibus 
est  via  concludendi  distinctionem,  ita  impossibilitas  recipiendi 
praedicationem  contradictoriorum  *  participantium  *  (a)  ad  esse 
est  via  concludendi  identitatem  in  esse,  et  hoc  ubi  non  est 
dependentia  essentialis,  quae  requirit  distinctionem  manifestam. 
Quod  declaro  sic:  quia  impossibilitas  quod  A  sit  sine  B  aut 
est  propter  identitatem  B  ad  A,  aut  est  propter  prioritatem 
aut  simultatem  in  natura;  ergo  si  B  non  sit  prius  naturaliter 
quam  A,  nec  necessario  simul  natura,  et  A  non  potest  esse 
absque  B,  sequitur  quod  A  sit  idem  B.  Si  autem  sit  aliud  et 
posterius  eo,  non  est  verisimile  quod  non  possit  esse  sine  eo 
naturaliter,  absque  contradictione.  Sed  quod  inest  alicui  proprie 
sicut  retatio  inest  fundamento,  hoc  est,  ita  *  sibi  *  inest  quod 
si  esset  aliud,  esset  posterius  eo  natura,  tale  nec  est  prius 
natura,  nec  simul  cum  eo  cui  inest;  ergo  si  necessario  requi- 
ritur  ad  esse  *  eius  *,  ita  quod  illud  aliud  non  potest  esse  sine 
eo,  necessario  est  idem  realiier  sibi.  Ita  est  in  proposito.  — 
Minor  est  manifesta,  quia  sicut  incompossibile  est  lapidem 
esse  sine  Deo,  ita  incompossibile  est  lapidem  esse  sine  depen- 
dentia  eius  ad  Deum;  nam  si  posset  esse  sine  dependentia  illa, 


(a)  Wadd.  pertinentium. 

posset  esse  sine  iermino  illius  dependentiae ;  non  enim  est  in- 
compossibilitas  essendi  absque  termino,  nisi  propter  ipsam  de- 
pendentiam :  non  est  autem  aliquid  non  necessarium  simpliciter 
ratio  simpliciter  necessarii;  ergo,  etc. 

(22)  b)  Solvitur  instantia.  —  Contra  rationem  istam  insto: 
quia  tunc  quaelibet  relatio  quae  inest  essentiae  divinae  per 
actum  intellectus  divini  esset  eadem  illi  essentiae.  Probatio : 
quia  incompossibile  est  illi  essentiae  esse  sine  ea;  si  enim  ta- 
lis  relatio  posset  esse  nova,  ergo  intellectus  divinus  posset  mu- 
tari,  quod  est  incompossibile :  sed  ponere  talem  eamdem  illi 
est  ponere  inconveniens,  quia  tunc  esset  realis:  quicquid  enim 
est  idem  rei  est  reale:  illa  autem  relatio  non  est  realis,  ex 
dist.  30  I  [n.  1031];  ergo,  etc.  —  Respondeo:  incompossibi- 
litas  separationis  potest  esse  ex  ratione  ipsius  a  quo  aliquid 
est  inseparabile,  et  potest  esse  ab  aliquo  extrinseco.  —  Exem- 
plum  huius  secundi:  quia  secundum  Philosophum  contradi- 
ctio  est  coelum  esse  sine  motu:  non  quidem  ex  causa  intrin- 
seca  in  coelo,  quia  est  receptivum  motus,  et  indifferens  ad 
quietem  sicut  ad  motum,  sed  ex  causa  extrinseca  movente. 
Non  tamen  sequitur  quod  coelum  sit  motus  suus,  licet  non  pos- 
set  esse  sine  eo.  Modo  dico  quod  incompossibililas  essendi 
lapidem  absque  dependentia  eius  ad  Deum  est  ex  ratione  tapidis 
praecise;  ex  qua  etiam  est  ratio  incompossibilitatis  essendi  la- 
pidem  sine  termino  dependentiae  *  illius  *;  quicquid  enim  est 
ratio  requirendi  terminum  dependentiae  est  ratio  habendi  de- 
pendentiam  illam.  —  Sed  in  ista  instantia  adducta  non  est 
necessitas  simpliciter  inhaerentiae  talis  relationis,  nec  incom- 
possibilitas  oppositi  ex  natura  rei  ex  parte  essentiae  divinae, 
quasi  incompossibile  sit  eam  esse  nisi  exigat  terminum  ad 
quem,  quem  impossibile  est  non  esse;  sed  tantum  est  incom- 
possibilitas  ex  causa  extrinseca,  scilicet  in  intellectu  divino 
simpliciter  necessario  agente,  et  ideo  incompossibilitas  est  ex 
parte  eius  noviter  agere. 

66.  (23)  —  Idem  probatur  secundo.  —  a)  Proponitur  se- 
cunda  ratio.  —  Secunda  ratio  principalis  ad  primum  mem- 
brum  solutionis  [n.  64]  est  ista :  quod  uniformiter  dicitur  de 
omni  alio  a  Deo  (a)  nulli  dicto  ad  Deum  (b)  accidil:  sed  talis 

(a)  Ed.  Ven.  addit:  a  termino. 

(b)  Ed.  Ven.:  ad  talem  terminum. 

relatio  communis  omni  creaturae  uniformiter  dicitur  cle  omni 
alio  a  Deo  ad  ipsum  Deum ;  ergo  nulli  accidit,  et  ita  est  idem 
fundamento.  —  Probatio  maioris:  quia  si  alicui  accideret, 
pari  ratione  et  alteri:  ut  puta,  si  relatio  effectus  acl  causam 
accideret  lapidi,  et  per  consequens  esset  res  alia  a  lapicle,  pari 
ratione  ipsa  haberet  relationem  ad  Deum  ut  effectus  acl  cau- 
sam,  et  tunc  accideret  sibi  alia  relatio  effectus,  et  ita  esset 
alia  relatio,  et  sic  in  infinitum. 

(24)  b)  Solvitur  instantia.  —  Contra  istam  rationem  insto :  quia 
non  videtur  inconveniens  procedere  in  infinitum  in  relationibus ; 
dictum  est  enim  in  I.  Libr.  [n.  861  seqq.]  quod  relatio  fundatur 
supra  relationem  sicut  proportionalitas  (a)  supra  proportio- 
nem.  Ex  hoc  arguitur:  Socrates  est  iclem  Platoni;  ergo  illa 
identitas  Socratis  est  eadem  identitati  Platonis,  et  pari  ratione 
illa  iclentitas  est  eadem  identitati,  et  prima  identitas  erat  alia 
ab  iclentitate  funclamenti,  quia  fundamentum  poterat  esse  sine 
ea;  ergo  pari  ratione  quaelibet  identitas  erit  alia  ab  identitate 
illius  cuius  est,  et  ita  erunt  infinitae  relationes  reales.  Et  ita 
potest  argui  de  proportionalitatibus  et  similitudinibus.  —  Ad 
istud  respondeo  quod  status  est  in  secundo.  —  Quocl  ut  in- 
telligatur,  accipiantur  prima  fundamenta  Socratis  et  Platonis, 
inter  quae  est  identitas  mutua;  et  dicatur  iila  in  Socrate  A  et 
illa  in  Platone  B;  identitas  autem  A  ad  B  dicatur  G,  et  illa 
identitas  e  contrario  in  B  dicatur  D.  Dico  tunc  quod  A  differt 
a  Socrate,  quia  Socrates  potest  esse  sine  A,  quia  potest  esse 
sine  eius  termino,  et  ipsa  non  potest  esse  sine  termino.  A 
tamen  non  differt  a  C,  sed  C  est  iclem  sibi,  quia  A  non  potest 
esse  sine  B,  cum  sint  simul  natura,  et  per  consequens  contra- 
clictio  est  A  esse  nisi  tam  fundamentum  eius  (quod  es  C  (b) ) 
quam  etiam  terminus  eius  *sint*:  secl  fundamento  et  termino 
ipsius  C  existentibus,  necessario  erit  C;  ergo  contradictio  est 
A  esse  sine  C,  et  C  inest  formaliter  A,  quia  A  dicitur  idem  ipsa 
eaclem  identitate  quae  est  C ;  ergo  C  est  idem  ipsi  A,  et  per 
consequens  ibi  erit  status. 

Et  si  quaeras,  qua  identitate  est  C  iclem  ipsi  A?  Dico 
quod  ipso  A;  quia  illa  identitas  non  est  nisi  rationis,  quia 
simpliciter  eiusclem  ad  se.  Eodem  mocio  est  status  in  similitudi- 

(a)  Ed.  Ven.  proportionabilitas. 

(b)  Deest  in  ed.  Ven. 

nibus  proportionalitatum;  quia  una  proportionalitas  est  similis 
alteri  similitudine  essentiali;  duo  etiam  individua  eiusdem  spe- 
ciei  dicuntur  similia  in  forma  specifica;  et  ita  sicut  est  status 
in  identitate  *  A  *  specifica  in  secundo,  *  et  *  non  in  primo, 
ita  et  in  similitudine  proportionalitatum. 

67.  (25)  —  Probatur  relationem  creaturae  ad  Deum  tion  esse 
eamdem  formaliter  et  praecise  suo  fundamento.  —  a)  Secundum 
*  articulum  *,  scilicet  quod  relatio  non  sit  eaolem  formaliter 
fundamento  [n.  64],  suppono  manifestum  ex  intellectu  eius 
quod  dicitur  formaliter  idem;  quia  per  se  ratio  respectus 
non  includit  formaliter  rationem  absoluti,  nec  absolutum  per 
se  includit  formalem  rationem  respectus.  —  Similiter  quod 
ibi  additur,  quod  fundamentum  non  sit  praecise  ipsa  relatio, 
hoc  probatur  contra  *  illam  *  opinionem  [nn.  53  et  60].  —  Et 
tunc  intelligo  qualiter  possit  esse  vera  identitas,  et  non  prae- 
cisa  hoc  modo :  quando  in  creaturis  aliquid  continet  per  identi- 
tatem  sive  unitive  (a)  plura  non  est  hoc  ex  perfectione  illius 
contenti,  sed  ex  perfectione  continentis :  sicut  si  anima  intelle- 
ctiva,  secundum  aliquos,  contineat  animam  vegetativam  et  for- 
mam  substantiae,  non  est  hoc  ex  perfectione  formae  substan- 
tiae,  quia  ipsa  non  continet  omnes  formas  alias,  sed  ex  per- 
fectione  animae  intellectivae.  Similiter  si  hoc  (b)  ens  contineat 
quamlibet  passionem  entis,  ut  veritatem  et  bonitatem  et  unita- 
tem,  non  est  tamen  ista  continentia  ex  perfectione  contenti, 
sed  ex  perfectione  continentis.  Quemadmodum  et  in  Divinis, 
quod  relatio  sit  eadem  fundamento,  non  est  ex  perfectione 
relationis,  quasi  ipsa  contineat  essentiam  per  identitatem,  sed 
ex  infinitate  formali  essentiae,  propter  quam  ipsa  habet  in 
se  relationem  per  identitatem  (1). 

b)  In  omnibus  istis,  et  maxime  in  creaturis,  continens  non 
est  *  formaliter  (c)  *  contentum;  sed  est  ita  perfecta  entitas 
in  se  sicut  esset  contentum,  si  contentum  esset  extra  se  vel 
sibi  additum;  imo  perfectior  entitas  est,  quia  ex  perfectione 
sua  continet  omnem  aliam  entitatem.  Unde  anima  intellectiva 
non  tantum  est  forma  substantialis,  quia  tunc  non   esset   per- 

(a)  Ed.  Ven.  unitatem. 

(b)  Ed.  Ven.  quodlibet. 

(c)  Wadd.  praecise. 

(1)  Cf.  Lib.  I.  nn.  325  seqq.  et  d.  8.  q.  4  per  tot. 

fecta,  sed  est  ita   perfecta   illa   ultima   entitas  quae  est  ibi  si- 
cut  si  praesupponeret  aliam  entitatem  a  se. 

c)  Ita  dico  in  proposito,  quod  fundamentum  non  est  tan- 
tum  relatio  quam  continet  per  identiiatem,  sed  est  ita  ab- 
solutum  sicut  si  relatio  esset  sibi  addita  vel  omnino  nullam 
haberet  relationem;  quia  non  est  hoc  ex  imperfectione  sua, 
sed  ex  perfectione,  vel  *  simplici  vel  aliquali  *(a);  quia  con- 
tinet  illam  relationem  per  identitatem;  ita  quod  ipsa  conti- 
nentia  quasi  praevenit  ipsam  accidentatitatem  relationis,  ne 
ipsa  possit  esse  accidens,  quia  ipsa  perfecte  continetur  in  sub- 
stantia,  quae  tamen  relatio  si  non  sic  contineretur  *  quantum 
est  *  ex  se,  non  haberet  forte  quod  esset  per  identitatem  sub- 
stantia. 

68.  (26)  —  Solvuntur  argumenta  principalia  quaestionis  V.  — 
Ad  argumenta  principalia  huius  quaestionis.  —  a)  Ad  primum 
de  IV.  Metaph.  [n.  51  a\  dicitur  quod  infert  omnia  esse  ad 
aliquid,  ut  ad  opinionem  et  sensum.  —  Sed  contra:  conse- 
quens  debet  differre  ab  antecedente  improbato.  —  Ideo  dico 
quod  inconveniens  est  omnia  esse  ad  aliquid,  ita  quod  ipso- 
rum  esse  sit  formaliter  ad  aliud  esse,  sicut  dicit  illa  opinio 
quae  dicit  omnia  apparentia  esse  vera;  quae  etiam  dicit  quod 
ipsum  esse  rei  est  formaliter  in  apparere.  Nec  sic  concedo 
omnia  esse  ad  aliquid,  ita  quod  eorum  esse  sit  formatiter 
ad  aliud;  imo  ipsorum  esse  est  formaliter  ad  se,  licet  per 
identitatem  contineant  esse  illorum  quae  sunt  ad  aliud  (b), 
[vid.  L.  I.  n.  439]. 

b)  Ad  secundum  [n.  51  b} :  etsi  negari  posset  de  retativis 
vel  eorum  quae  sunt  in  diversis  generibus,  quia  tunc  dice- 
rentur  esse  primo  diversa,  quantum  scilicet  ad  rationes  for- 
males  eorum,  ita  quocl  nullum  illorum  formaliter  includit  al- 
terum  nec  aliquid  alterius,  licet  per  identitatem  in  existendo 
unum  contineat  alterum,  potest  tamen  dici  consequenter  ad  alias 
[n.  59  a\  dicta,  quod  huiusmodi  relatio  est  transcendens ;  quia 
quod  convenit  enti  antequam  descendat  ad  genera  est  trans- 
cendens:  sed  quod  convenit  omni  enti  convenit  enti  ante- 
quam  in  genera  descendat;  ergo  quod  est  tale  est  transcendens, 

(a)  Wadd.  siinpliciter  vel  aliqualiter. 

(6)  Ed.  Ven.  addit:  Alia  responsio  infert  omnia  esse  ad   aliquid  ut  ad 
opinionem  et  sensuin. 

et  non  alicuius  generis  determinati,   sicut  sunt    huiusmodi  re* 
lationes;  ergo. 

69.  —  Solvuntur  argumenta  sententiae  tenentis  relationem 
Angeli  ad  Deum  differre  realiter  ab  essentia  Angeli.  —  Ad  au- 
ctoritatem  August.  pro  uttlma  opinione  [n.  62]  concedo  quod 
relationes  in  creaturis  sunt  accidentia,  loquendo  de  relatio- 
nibus  creaturarum  ad  illa  ad  quae  non  dependent  essentiali- 
ter ;  ad  quaecumque  autem  essentialiter  dependet  A,  ipsa 
dependentia  eius  essentialis  non  est  sibi  accidens,  hoc  est  non 
est  aliud  realiter.  —  Et  tunc  illud  primum  quod  adducitur 
*  de  cap.,  5  *,  quod  in  rebus  creaiis  illud  quod  non  secundum 
substantiam  dicitur,  restat  etc,  exponendum  est  secundum 
accidens  dici,  quod  non  per  se  praedicatur  in  quid,  et  cum 
hoc  est  etiam  mulabile,  non  tamen  manente  fundamento,  secl 
per  mutaiionem  fundamenti.  Et  prima  conditio  deflcit  in 
praedicamentis  essentialibus,  vel  potius  in  substantialibus  dictis 
de  creaturis:  secunda  conditio  deficit  in  relationibus  divinis; 
sed  ambae  concurrentes  sufficiunt.  Et  ita  potest  exponi  ultima 
auctoritas  de  16  cap.,  quia  illa  sunt  accidentia  in  his  ad  quae 
dicitur  Deus,  hoc  est  sunt  simpliciter  mutabilia,  non  tamen 
amissibilia,  et  sunt  dicta  accidentaliter,  hoc  est  non  *  natu- 
raliter  vel  *  essentialiter  de  substantiis;  et  una  conditio  deficit 
in  relationibus  divinis. 

70.  (27)  —  Solvitur  quaestio  IV.  —  Ad  primam  quaestionem 
de  creatione  [n.  47]  dico  quod  creatio  non  tantum  videtur 
importare  relationem  ad  Deum  in  ratione  causae  efficientis, 
sed  etiam  respectum  ad  non  esse  praecedens,  et  hoc  ordine  du- 
rationis,  ut  accipitur  proprie  creatio.  Sed  iste  ordo  potest 
intelligi  vel  ad  non  esse  immediate  praecedens,  vel  indistin- 
cte.  —  Et  primo  modo  tantum  dicitur  res  creari  in  primo 
instanti.  Et  secundo  modo  potest  dici  res  semper  creari  (a) 
dum  manet.  —  Si  loquamur  de  pri?na  relatione,  scilicet  ad 
causam  efficientem,  patet  solutio  ex  quaest.  praec  [n.  64].  —  Si: 
de  secunda  relatione,  videtur  quod  illa  non  sit  eadem  funda- 
mento,  quod  sequitur  ex  illo  secundo  modo,  prout  tantum  conve- 
nit  rei  in  primo  instanti,  si  idem  respectus  ad  non  esse  maneat 
tantum  in  illo  inslanti,  absolutum  autem   manet  post  illud  in- 


(a)  Ed.  Ven. :  esse  creatura. 

stans,  et  manenti  non  manens  non  est  idern  realiter.  —  Sed 
de  ordine  illo  acl  non  esse  indistincte  accepto  videtur  idem, 
nisi  probari  possit  contradictio,  quod  illa  essentia  posset  esse 
absque  respectu  ad  non  esse  duratione  praecedens ;  quod  si 
probetur  hoc  in  tertia  quaeslione  quaesita,  quod  contradictio 
sit  lapidem  esse  sine  respectu  ad  non  esse  praecedens  dura- 
tione,  tunc  posset  dici  consequenter  quocl  iste  respectus  non 
differt  a  fundamento;  nisi  diceretur  quod  iste  respectus  non  est 
clependentia  ad  aliquid,  acl  quod  habens  illum  essentialiter  de- 
pendeat;  non  est  autem  generaliter  dictum  in  praeced.  quae- 
stione  quod  omnis  respectus  est  idem  realiter  cum  suo  funda- 
mento,  sed  omnis  respectus  dependentiae  ad  aliquid,  sine  quo 
dependens  non  potest  esse,  idem  est  clepenclenti.  Si  autem  non 
sit  contradictio  lapidem  esse  sine  tali  ordine  ad  non  esse,  tunc 
planum  est  illum  ordinem  non  esse  idem  fundamento.  —  Sic 
ergo  vel,  secundum  unam  opinionem,  creatio  secundum  utrumque 
respectum  quem  clicit  est  idem  fundamento,  vel  saltem  quan- 
tum  ad  primum  respectum,  Jicet  non  quantum  ad  secundum. 
71.  (28]  _  Solvuntur  argumenta  principalia  quaestionis  IV. 
—  a)  Secundum  primam  opinionem  potest  responderi  ad 
primum  argumentum  [n.  48  a\  quod  auctoritas  loquitur  de 
his  praecise  quae  per  se  includuntur  in  quidditate  rei  unde 
quidditas  est;  unde  excludit  unum  et  multa,  acium  et  po- 
tentiam,  quia  nullum  tale  est  de  per  se  intetlectu  quidditatis. 
Et  ita  concedo  quod  nulla  relatio  sit  idem  formaliter  funda- 
mento.  etsi  realiter  et  per  identitatem  quandoque  continea- 
tur  in  eo,  ut  est  in  proposito. 

b)  Ad  secundum  [n.  48  b]  patet  quod  ille  respectus  ad. 
Deum  non  tantum  manet  in  primo  instanti,  sed  semper  dum 
manet  res,  sicut  dicetur  in  2.  q.  2.  dist.  huius  Libri. 

c)  Ad  tertium  [n.  48  c] :  etsi  non  sit  verum  Deum  non  posse 
reparare  eumdem  motum,  de  quo  in  IV  (1)  dicetur,  tamen  si  hoc 
concedatur,  conceditur  propter  interruptionem,  quae  secun- 
dum  eos  prohibet  identitatern  motus  reparati  et  destructi;  sed 
hoc  non  concludit  in  proposito  nisi  quod  creatio  non  posset 
reparari  eadem  in  quantum  dicit  ordinem  immediatum  ad 
non  esse,  non  autem  in  quantum  dicit  respectum  ad  causam. 

(1)  Cf.  d.  43.  q.  1. 

Unde  idem  respectus  potest  reparari;  quia  eadem  maternitas 
fuit  in  Matre  Chrisli  ad  ipsum  post  resurrectionem  quae  ante 
fuit. 

d)  Ad  quartum  [n.  48  d\  concedi  potest  quod  creatio  pas- 
siva  inest  igni  ab  igne  generante,  illa  scilicet  creatio  qua  omne 
aliud  a  Deo  dicitur  creari,  sive  creetur,  sive  generetur.  Nec 
sequitur:  si  inest  ab  igne  generante,  ergo  est  ad  ignem  gene- 
rantem  ut  ad  terminum;  nam  similitudo  inest  huic  albo  et  illi 
albo  a  generante  ipsa,  et  tamen  non  oportet  illam  similitudi- 
nem  esse  ad  generans  sicut  ad  terminum. 
(29)  e)  Ad  quintum  [n.  48  e\  cum  arguitur  de  mutatione,  ubi  vi- 
detur  esse  difficultas  de  maiori  et  minori;  dico  quod  in  muta- 
tione  naturali,  ubi  est  materia  et  forma,  et  agens  et  compositum 
ex  materia  et  forma,  sunt  respectus  multi,  puta:  respectus  agen- 
tis  ad  compositum  productum,  et  e  converso  respectus  com- 
positi  producti  ad  agens;  respectus  materiae  ad  formam,  et- 
e  converso;  et  utriusque  respectus  ad  totum,  et  e  converso; 
et  respectus  compositi  et  formae  praesentis  ad  oppositurn 
praecedens.  Et  non  solum  ista  absotuta,  scilicet  compositum 
et  formam  praecesserunt  sua  opposita,  sed  etiam  illos  re— 
spectus  materiae  ad  formam,  et  e  converso,  et  formae  ad  com- 
positum,  et  e  converso,  praecesserunt  opposita  sua.  Et  ideo 
potest  esse  respectus  omnium  istorum  respectuum  ad  op- 
posita  sua.  Nec  hoc  tantum,  sed  etiam  omnes  isti  respectus 
sunt  ab  agenie,  et  ideo  potest  esse  respectus  istorum  respe- 
ctuum  ad  agens.  Ita  quod  de  istis  multis  respectibus,  acci- 
piendo  illos  qui  sunt  ad  propositum,  materia  habet  respectum 
ad  formam  sicut  perfectibile  et  illud  quod  perflcitur  ad  per- 
fectionem.  Et  ista  coaeva  sunt  existentiae  compositi.  Iste 
etiam  respectus  est  ab  agente  effective  inducente  formam  et 
perficiente  materiam  hac  perfectione  formali,  ita  quod  in  re- 
spectu  isto  qui  est  materiae  ad  formam  ut  receptivi  ad  per- 
fectionem,  sive  ut  perfectibilis  ad  perfectionem,  fundatur  re- 
spectus  passivi  ad  agens.  Iste  etiam  respectus  succedit  suo 
opposito,  quia  materia  non  prius  fuit  formata.  —  Istos  tres 
respectus  videtur  dicere  muiatio  passiva,  scilicet  respectum 
materiae  ad  formam,  ut  receptivi  ad  perfectionem,  sive  ut 
perfectibilis  ad  perfectionem,  et  respectum  passivi  sive  pro- 
ducti  ad  agens  sive  producens,    et  respectum  posterioris  ad 

oppositum  praecedens.  —  Duo  autera  istorum  respectuum, 
scilicet  primus  et  tertius,  videntur  universaliter  concurrere  ad 
mutationem  absolute,  non  comparando  eam  ad  agens;  et  isti 
exprimuntur  per  illam  rationem  mutationis  qua  dicitur  aliquid 
mutari,  quia  aliquid  aliter  se  habet  nunc  quam  prius,  si 
habere  exprimat  respectum  materiae  ad  formam,  sive  perfe- 
ctibilis  ad  perfectionem,  secundum  quam  sic  se  habet,  hoc  est, 
quod  actuatur  illa  perfectione,  sed  aliter  quam  prius.  —  Ecce 
alius  respectus  fundatus  in  alio  respectu  materiae  ad  formam, 
sive  perfectibilis  ad  perfectionem.  Et  si  addatur  quod  mutari 
est  aliquid  aliter  se  habere  nunc  quam  prius  ab  aiiquo  mu- 
tante,  ecce  tertius  respectus. 

(30)  Ad  propositum  ergo  potest  dici  quod  mutaiio  accepta 
proprie  non  est  eadem  formae;  quia  mutatio  tunc  (a)  mane- 
ret  manente  forma;  nec  est  eadem  respectu  materiae  ad  for- 
mam,  nec  e  converso,  quia  tunc  semper  maneret  dum  ma- 
net  compositum.  —  Sed  est  ordo  materiae  ad  formam  ut 
novus,  id  est  immecliatus  ad  talem  ordinem ;  et  neuter  istorum 
ordinum  est  dependentia  essentialis  ad  aliquid  ad  quod  depen- 
deat  habens  illum  ordinem ;  et  ideo  neuter  est  idem  absotuto. 
—  Sic  ergo  conceditur  maior  huius  rationis. 

Et  ad  minorem  dico  quod  creatio  est  productio  iotius 
creati  in  esse,  non  praesupposita  aliqua  parte  eius,  ita  quod 
licet  creatum  habeat  duas  partes,  quarum  altera  naturaliter 
posset  praecedere  alteram  et  eam  recipere  ut  suam  perfectio- 
nem,  tamen  ut  totum  creatur  non  videtur  primus  terminus 
creationis  esse  pars  aliqua,  sed  totate  esse.  Aut  saltem  si 
loquamur  de  Angelo  creato,  ibi  (b)  nihil  est  potentiale  recipiens 
aliquod  actuale,  sub  cuius  opposito  praefuerit;  et  tunc  si  di- 
catur  mutatio  habitudo  potentialis  ad  actuale  novum,  ita  quod 
potentiale  praefuerit  in  se,  et  tamen  sine  illo  actu,  patet 
quod  nulla  creatio  est  mutatio,  quia  nullum  potentiate  prae- 
existebat.  —  Si  autem  mutatio  dicatur  nova  actuatio  ipsius 
potentialis,  ita  quod  illud  potentiale  non  praefuit  sub  *  illo  * 
actu,  nec  tamen  oportet  quod  in  se  praefuerit,  nec  sic  crea- 
tio  Angeli  est  mutatio,  quia  nullum  potentiale  est  in  eo. 
Tamen  sic  posset  dici  quod  creatio  ignis  est  mutatio,  si  ignis 

(a)  Ed.  Ven.  semper. 
(5)  Ed.  Ven.  ubi. 

crearetur,  quia  in  eo  est  potentiale  et  actuaretur  per  formam 
et  atiter  se  haberet  nunc  quam  prius:  non  quod  prius  fuerat, 
sed  quod  non  sic  se  habuerit  prius  sicut  modo.  —  Et  videtur 
quod  in  definitione  mutationis  illud,  aliter  se  habere  nunc 
quam  prius,  non  oporteat  quod  accipiatur  positive,  quia  pla- 
num  est  quod  non  refertur  ad  subiectum,  sed  ad  terminum 
a  quo :  terminus  autem  a  quo  mutationis  proprie  non  est  ali- 
quid  positivum,  sed  privatio,  secundum  Philosophum,  V.  Phy- 
sic.  —  Dico  tunc  quod  vel  nulla  creatio  est  mutatio,  si  opor- 
teat  semper  potentiale  in  se  praefuisse  et  noviter  actuari  a 
forma  recepta,  quia  nullius  creati  potentiale  praefuit,  vel  sal- 
tem  creatio  simpticis  non  est  mutatio,  si  sufflciat  potentiale 
non  fuisse  sub  illo  actu  in  quo  nunc  est,  et  ita  noviter  fuisse 
sub  actu  per  mutationem.  —  Sed  quomodocumque  sit,  ratione 
illius  ordinis  immediati  ad  non  esse,  propter  quem  concessum 
est  mutationem  differre  a  forma,  concessum  est  etiam  *sic* 
creationern  non  esse  eamdem  realiter  fundamento,  quia  ille  ordo 
immediatus  ad  non  esse  non  est  idem,  si  non  maneat  nisi  in 
primo  instanti,  sicut  propter  illum  eumdem  ordinem  non  ma- 
net  creatio  nisi  in  primo  instanti  cum  forma. 

QUAESTIO  VI  (1). 

72.  ( ''  )  —  Proponitur  quaestio.  —  Sexto  et  ultimo  circa 
hanc  distinctionem,  ubi  Magister  tractat  de  creatura  mere 
spirituati  et  creatura  composita  ex  corporati  et  spirituali, 
quaeritur: 

Utrurn  Angetus  et  anima  differant  specie? 

73.  —  Argumenta  principalia  (2).  —  Quod  non :  —  a)  Primo, 
quia  si  essentiae  differunt  specie,  ergo  et  potentiae,  quae  fun- 
dantur  in  eis;  et  si  potentiae,  ergo  et  operatipnes ;  et  ulterius, 
ergo  et  obiecta,  ex  II.  De  Anima:  consequens  est  falsum, 
quia  idem  est  obiectum  intellectus  Angeli  et  animae  (a). 

b)  Secundo  sic:  August.  De  Lib.  Arb.  3:  Angetus  etanima 
sunt  natura  pares,  sed  officio  impares:  sed  paritas  naturae 
non  est  in  differentrbus  specie,  etc. 

c)  Tertio,  quia  si  sint  alterius  speciei,  una  secundum  se 
totam  erit  nobilior  altera,  et  per  consequens  quodlibet  indivi- 
duum  nobilioris  erit  nobilius  quoiibet  individuo  ignobilioris ;  et 
ita  vel  quilibet  Angelus  erit  perfectior  qualibet  anima,  vel  e 
converso.  Et  tunc  ulterius,  cum  capacitas  sequatur  naturam, 
vel  erit  capacitas  maior  cuiuslibet  Angeli  capacitate  cuiuslibet 
animae,  vel  e  converso.  Et  cum  beatitudo  requirat  totam  ca- 
pacitatem  naturae  (b)  satiari,  sequitur  quod  maior  perfe- 
ctio  necessario  est  in  quolibet  Angelo,  ad  hoc  quod  sit  beatus, 
quam  sit  in  qualibet  anima,  vel  e  converso:  quorum  utrumque 


(a)  Ed.  Ven.  mei. 

(b)  Ed.  Ven.  addit:  animae. 

(1)  Waddingo  V,  quia  IV  et  V  praecedentes  ab  invicem  non  disiunxit. 

(2)  Solvuntur  ad  n.  81. 

est  falsum,  quia  Angelus  et  anima  se  habent  sicut  excedentia  et 
excessa  in  beatitudine. 

74.  —  Gontra:  Quanto  forma  creata  est  nobilior,  tanto 
distinguitur  in  plures  gradus  nobilitatis:  sicut  sunt  plures 
formae  mixti  quam  elementares,  et  plures  formae  animati  quam 
inanimati,  et  forte  plura  animalia  differentia  specie  quam 
plantae;  igitur  plura  erunt  differentia  specie  in  natura  intelle- 
ctiva  quam  non  intellectiva :  hoc  non  potest  esse  nisi  Angelus 
et  anima  differant  specie;  igitur,  etc. 

75.  ( 2 )  —  Solutio  quaestionis.  —  Conclusio  istius  quae- 
stionis  est  certa,  scilicet  quod  Angelus  et  anima  differant 
specie;  quia  formae  eiusdem  rationis  habent  eamdem  rationem 
perficiendi  et  non  perficiendi:  sed  anima  naturaliter  est  per- 
fectiva  corporis  organici  ut  forma:  Angelus  autem  naturaliter 
est  non  *  perfectivus  *  (a)  alicuius  materiae;  igitur,  etc. 

76.  —  Prima  sententia  circa  rationem  primam  distinctionis 
specificae  animae  humanae  ab  Angelo.  —  Sed  quae  sit  prima 
ratio  huius  distinctionis  specificae,  dicitur  ab  aliquibus  quod 
unibilitas  ad  materiam  et  non  unibilitas  ad  materiam. 

77.  —  Impugnatur.  —  Contra:  forma  est  finis  materiae, 
ex  II.  Phys.,  et  ideo  distinctio  materiae  est  propter  distinctio- 
nem  formae,  et  non  e  converso.  Unde  membra  cervi  diffe- 
runt  a  membris  leonis,  quia  anima  differt  ab  anima.  Igitur 
non  erit  prima  distinctio  specifica  huius  et  illius  per  wMeriam 
et  non  rnateriam,  sed  prior  erit  distinctio  ipsorum  actuum 
in  se.  —  Quod  confirmatur  manifeste;  quia  enim  haec  natura 
est  talis  et  illa  non,  ideo  haec  non  est  illa.  Igitur  ista  ratio 
perficiendi  et  non  perficiendi  non  erit  prima  ratio  distin- 
ctiva. 

78.  —  Sententia  altera.  —  Aliter  dicitur  quod  gradus 
intelligendi  maior  vel  minor  in  Angelo  et  anima  est  princi- 
pium  distinctivum  unius  ab  alio.  —  Quod  confirmatur  per 
simile:  quia  anima  sensitiva  non  videtur  distingui  in  brutis,  nisi 
secunclum  diversos  gradus  sentiendi;  et  tamen  ibi  est  diffe- 
rentia  specifica;  igitur  ita  potest  esse  hic  penes  diversos  modos 
intelligendi,  perfectiorem  et  imperfectiorem.  —  Quis  autem  sit 
iste  distinctus  modus  intelligendi,   ponitur   quod  Angelus  in- 


(a)  Wadtl.  perfectio. 

telligit  sine  discursu,  et  anima  intelligit  cum  discursu,  lo- 
quendo  de  intellectu  naturali.  Et  isti  modi  sunt  distincti  specie 
et  sunt  intellectualitatis  alterius  et  alterius  speciei. 

79.  ( 3 )  —  Impugnatur.  —  Contra :  —  a)  Anima  non  di- 
scurrit  circa  principia,  sed  circa  conclusiones ;  ergo  si  co- 
gnoscere  sic  et  sic  est  alterius  speciei,  et  ideo  requirat  in- 
tellectualitatem  alterius  speciei,  erunt  duae  intellectualitates 
alterius  speciei  in  una  anima:  una  in  quantum  intelligit  prin- 
cipia,  et  alia  in  quantum  intelligit  conclusiones. 

b)  Praeterea,  anima  beata  in  obiecto  beatifico  non  discur- 
rit  circa  illud:  discurrit  autem  circa  obiectum  cognitum  na- 
turaliter ;  igitur  esset  alia  intellectualitas  specie  beati  in  quan- 
tum  intelligit  Deum,  et  in  quantum  intelligit  aliquid  natu- 
ratiter. 

c)  Item  tertio,  si  intellectualitas  Angeli  et  animae  diffe- 
runt  specie,  igitur  illa  quae  dependent  essentialiter  ab  isia  et 
illa  differunt  specie:  sed  ab  istis  dependet  essentialiter  visio 
beatifica  Angeli  et  animae,  licet  enim  Angelus  non  sit  tota 
causa  visionis  suae,  nec  anima  suae,  tamen  utraque  visio  es- 
sentialiter  dependet  ab  intellectualitate  naturae  cuius  est; 
igitur  ista  visio  beatifica  et  illa  differunt  specie:  quod  est 
talsum,  quia  omnes  species  diversae  habent  ordinem  delermi- 
natum  secundum  perfectius  et  imperfectius,  ita  quod  quod- 
libet  individuum  perfectioris  speciei  excedit  quodlibet  indivi- 
duum  imperfectioris;  et  tunc  sequeretur  quod  vel  quaelibet 
beatitudo  cuiuslibet  Angeli  excederet  quamJibet  beatitudinem 
cuiuslibet  animae,  vel  e  converso:  quorum  utrumque  est  fal- 
sum,  quia  se  habent  sicut  excedentia  et  excessa  in  beatitudine. 

d)  Item  quaeritur,  quid  intelligitur  per  hoc  quod  dicitur 
Angelum  non  intelligere  discurrendo?  Aut  quod  Angelus  non 
habet  potentiam  qua,  cognitis  principiis,  possit  cognoscere 
conclusiones,  si  illae  non  essent  sibi  prius  notae  actu  vel  ha- 
bitu;  et  hoc  tunc  non  videtur  esse  perfectionis  in  intellectu 
creato,  immo  hoc  videtur  esse  imperfectionis  in  intellectu  creato, 
quia  perfectio  in  intellectu  nostro  est  supplens  imperfectionem, 
quod  possit  ex  quibusdam  cognitis  virtualiter  includentibus 
alia  illorum  aliorum  cognitionem  acquirere:  aut  intelligitur 
quod  ideo  non  potest  discurrere,  quia  omnes  conclusiones  sunt 
sibi  actualiter  notae  a  principio,  et  ita  non  potest  eas  cogno- 

Tom.  II.  6 

scere  discurrendo;  sed  hoc  est  falsum,  quia  non  omnia  a  prin- 
cipio  actu  et  distincte  cognoscit  et  intelligit:  aut  ideo  quia 
omnia  sibi  surit  nota  habitualiter  a  principio,  et  ideo  non  po- 
test  habitualem  notitiam  illorum  acquirere  ex  principiis;  et 
boc  non  ponit  differentiam  essentialem  intellectualitatis  An- 
geli  a  nobis,  quia  sic  esset  in  anima  mea,  quia  si  omnes  con- 
clusiones  essent  sibi  notae  a  principio,  Deo  imprimente  simul 
notitiam  principiorum  et  conclusionum,  ipsa  non  posset  discur- 
rere:  non  propter  impotentiam  naturae,  sed  quia  iam  praeha- 
bet  cognitionem,  et  non  potest  acquirere  de  novo  id  quod  prae- 
habet.  Hoc  modo  anima  Christi  non  discurrebat,  sed  ipsa  no- 
vit  habitualiter  omnia  principia  et  conclusiones  in  principio  (a) : 
et  tamen  ipsa  non  fuit  natura  angelica. 

80.  (  '» )  —  Sententia  Doctoris.  —  Dico  tunc  ad  quaestionem : 

—  a)  Quod  quicquid  est  potens  agere  est  aliquod  ens  habens 
actum  primum;  et  prior  est  sibi  secundum  naturani  ratio 
actus  primi  secundum  se  quain  in  comparatione  ad  acturn 
secundum  cuius  potest  esse  principium,  ita  quod  licet  illud 
quo  tale  ens  est  principium  actus  secundi  non  sit  aliud  a 
natura  sua,  non  tamen  prima  entitas  sua  est  natura  sua  ut 
est  principium  talis  actus  secundi,  sed  natura  sua  ut  in  se 
est  haec.  Et  ita  prima  distinctio  entis  non  est  per  naturam 
suam  in  quantum  est  principium  talis  operationis,  sed  per 
naturam  suam  ut  haec  natura,  licet  per  identitatem  ipsa  sit 
principium  talis  actus  secundi. 

b)  Ita  dico  in  proposito,  quod  licet  natura  angelica  sit 
principium  intelligendi  et  volendi,  et  anima  similiter,  ita 
quod  istae  potentiae  nihil  dicunt  essentiae  animae  additum, 
taraen  primura  hic  et  ibi  est  haec  natura  et  illa  natura  ad  se. 

—  Et  ista  distinctio  prima  est,  ad  quam  sequitur  illa  distin- 
ctio  principiorum  operandi,  sive  eiusdem  actus,  sive  opera- 
tionura  aliarura;  quia  enim  est  haec  natura,  ideo  est  princi- 
pium  tatis  operationis,  et  non  e  converso.  —  Exemplum 
huius  est:  Sol  habet  virtutem  generandi  multa  mixta  infe- 
rius.  Et  si  quaeras  primam  rationem  distinctionis  solis  a 
ptanta,  non  est  priraa  ratio  distinctionis  unius  ab  alio  per 
potentiam  generandi  plantara  ex  parte  Solis,  quia  si  iila  po- 


a    Wadd.  in  principiis  a  principio. 


LIB.    II.    DIST.    I.    QUAEST.    VI.  83 

tentia  communicaretur  alii,  non  propter  hoc  illud  esset  Sol,  nec 
distingueretur  a  planta  *  sicut  *  (a)  Sol  distinguitur.  Pfima 
ergo  ratio  distinguendi  est  quia  forma  Solis  est  talis  forma  et 
forma  plantae  est  talis,  et  ad  hanc  sequitur  quod  ista  forma 
potest  esse  principium  talium  operationum,  et  alia  non. 
( 5 )  c)  Ita  dico  in  proposito,  quod  quia  Angelus  est  lalis  natura 
ad  se,  et  anima  talis  natura  ad  se,  ideo  primo  distinguun- 
tur  specie,  non  quidem  sicut  duae  species,  sed  sicut  species 
et  pars  speciei;  quia  anima  non  est  proprie  species,  sed  pars 
speciei;  et  tamen  ipsa  est  prima  ratio  distinguencli  suam  spe- 
ciem,  cuius  pars  est,  ab  Angelo;  et  ideo  prima  ratio  distinctionis 
specificae  ex  parte  speciei  suae  est  in  ipsa. 

e)  Potest  etiam  addi,  licet  non  sit  necessarium  pro  solu- 
tione  quaestionis,  quod  intellectualitas  Angeli  iri  quantum  in- 
tellectualitas  non  differt  specie  ab  intellectualitate  animae  in 
quantum  intellectualitas,  hoc  est,  quod  licet  iste  actus  primus 
et  ille  differant  specie,  ut  considerantur  absolute  in  se,  non 
tamen  secundum  iliam  perfectionem  quam  virtualiter  continent, 
secundum  quam  sunt  principia  actuum  secundorum.  Quod 
videtur  per  hoc  quod  sunt  circa  obiecta  eiusdem  rationis  et  ad 
obiecta  eiusdem  rationis.  —  Simile  huius  est,  quia  si  anima 
bovis  et  aquilae  differunt  specie,  non  tamen  propter  hoc  vis 
visiva  hic  et  ibi,  in  quantum  talis  perfectio  et  talis,  differunt 
specie. 

d)  Istud  autem  est  bene  possibile,  quod  continentia  ali- 
qua  differunt  specie,  et  tamen  contenta  non  differunt  specie, 
sicut  passiones  entis  continentur  per  identitatem  in  entibus 
quantumcumque  distinctis,  et  tamen  illae  passiones  in  eis  non 
distinguuntur  specie;  unitas  enim  lapidis,  quae  non  est  rea- 
liter  aliud  a  lapide,  et  unitas  hominis,  quae  est  realiter  ea- 
dem  homini,  non  ita  distinguuntur  formaliter  specie  sicut  homo 
et  tapis,  immo  haec  unitas  et  illa  tantum  videntur  differre 
numero. 

e)  Hoc  etiam  declaratur  per  aliud:  quia  sicut  in  eodem 
possunt  contineri  per  identitatem  illa  quorum  est  distinctio 
formatis  quasi  specifica,  sicut  in  eadem  anima  includuntur 
perfectiones   inteltectivae   et  sensitivae,  quae  ita  sunt  distin- 


(a)  Wadd.  ea  distinctione  qua.... 

ctae  formaliter  sicut  si  essent  duae  res,  ita  et  e  converso 
potest  aliquid  indistinctum  formaliter  contineri  in  distinctis.  — 
Et  si  hoc  est  verum,  tunc  planum  est  quod  Angelus  et  aniraa 
sic  non  distinguuntur  specie  primo  per  talem  et  talem  intel- 
lectualitatem,  immo  nec  primo  nec  non  primo,  quia  talis  intel- 
lectualitas  in  eis  non  distinguitur  specie.  —  Aut  si  istud  non 
est  verum,  sed  relinquatur  istud  modo  sicut  dubium,  saltem 
primum  dictum  videtur  satis  clarum,  scilicet  quod  per  istud 
non  est  prima  distinctio  eorum. 

81.  (6)  —  Solvuntur  argumenta  principalia.  —  a)  k&pri- 
mum  argumentum  principale  [n.  73  a]  potest  concedi  quod 
essentiae  Angeli  et  animae  possunt  differre  specie,  et  tamen 
non  potentiae,  si  illud  dictum  ultimum  in  solutione  sit  ve- 
rum;  et  tunc  illud  argumentum  non  procedit.  —  Vel  potesl 
clici  quod  potentiae  differentes  specie  ex  parte  fundamenti, 
non  tamen  ex  parte  obiecti,  possunt  habere  actus  differentes 
specie,  in  quantum  illi  actus  dependent  a  fundamento  illius 
potentiae,  licet  isti  sint  eiusdem  speciei  m  quantum  dependent 
ab  obiectis.  Et  tunc  concederetur  quod  intellectio  Angeli  et 
hominis  de  eodem  intelligibili  ex  parte  obiecti  est  eadem 
specie;  ex  parte  autem  fundamenli,  in  quantum  fundamentum 
est  potentiae  ratio  agendi,  sunt  alia  specie.  Et  tunc  oporteret 
concedere  quod  operationes  simpliciter  differunt  specie,  quia 
illa  identitas  secundum  quid  (a)  ex  parte  obiecti  simpliciter 
non  est  identitas  in  specie,  sed  alia  diversitas  simpliciter  est 
diversitas,  et  identitas  secundum  quid,  quaecumque  enim  dif- 
ferentia  sufficit  ad  destinguendum,  sed  non  quaecumque  iden- 
titas  sufficit  ad  perfectam  identitatem  aliquorum.  Et  titnc  vi- 
detur  sequi  illud  inconveniens  quod  illatum  est  [n.  79  c]  contra 
secundam  opinionem  de  actibus  beatificis ;  nisi  forte  diceretur 
quod  tota  causa  actus  beatifici  est  obiectum,  et  quod  potentiae 
se  habeant  ibi  respectu  illius  actus  ut  tantum  receptivae  et 
passivae,  et  receptiva  non  distinguunt  formas  receptas  in 
specie,  sicut  patet  de  albedine  in  lapide  et  in  ligno. 

b)  Ad  secundum  [n.  73  b]  et  ad  omnes  auctoritates  con- 
similes  patet  per  istam  auctoritatem  August.  anima  sola  ve- 
ritate  prima  formaiur :  propter  hoc    quidem    nihil    superius 


"     Ed.  Ven.  secundum  se. 

est  anima;  verum  enim  est  in  ratione  obiecti  in  quo  quiescit, 
et  quoad  hoc  par  est  ipsa  anima  Angelo,  quia  nulla  natura  in- 
tellectualis  potest  quietari  nisi  in  obiecto  infinito  (1);  et  ita 
intelligenda  est  illa  auctoritas  et  omnes  similes. 

c)  Ad  tertium  [n.  73  c]  concedi  potest  quod  quodlibet  in- 
dividuum  unius  excedit  quodlibet  individuum  alterius;  sed 
quod  sit  illud,  non  oportet  explicare  ante  III  Librum  (2),  compa- 
rando  animam  Christi  ad  naturam  angelicam.  Et  concedendum 
est  totum  argumentum  usque  ad  illud,  quod  tota  capacitas 
naturae  saciatur  in  beatitudine ;  illa  enim  propositio  non  est 
vera  loquendo  de  capacitate  mere  naturali;  praecise  enim  sa- 
tiatur  secundum  proportionem  ad  merita  communiter  loquendo, 
et  in  hoc  satiatur  sufficienter  appetitus  deliberativus.  Qualiter 
autem  stare  potest  perfecta  beatitudo  ex  sola  tali  satietate, 
etiam  si  appetitus  naturalis  possit  esse  ad  ulteriorem  perfe- 
ctionem  non  habitam,  poterit  tractari  alias  in  materia  de  bea- 
titudine  (3). 


(1)  Cf.  Lib.  I.  d.  1.  qq.  1  et  b:  d.  2.  qq.  1  et  2.  n.  225. 

(2)  Dist.  13. 

(3)  Lib.  IV.  dd.  49  et  50. 

Quae  consideranda  sunt  de  angelica  natura.  —  De  angelica  itaque 
natura  haec  primo  consideranda  sunt :  quando  creata  fuerit,  et  ubi,  et 
qualis  facta  sit,  dum  primum  conderetur:  deinde  qualis  effecta  aver- 
sione  quorumdain  et  conversione  quorumdam.  De  excellentia  quoque 
et  ordinibus  et  donorum  differentia,  et  de  officiis  ac  nominibus  aliisque 
pluribus  aliqua  dicenda  sunt. 

Quando  facti  sunt  Angeli  prius  dicit,  in  quo  videntur  sibi  ob- 
viave  auctoritates.  —  Quaedam  auctoritates  innuere  videntur  quod 
ante  omnem  creaturam  creati  sunt  Angeli.  Unde  illud :  Primo  omnium 
creata  est  sapientia  (1),  quod  intelligitur  de  angelica  natura,  quae  in 
Scriptura  saepe  vita,  sapientia  et  lux  dicitur.  Nam  sapientia  illa  quae 
Deus  est  creata  non  est ;  Filius  enim  sapientia  Patris  est  genita,  non 
facta,  nec  creata;  et  tota  Trinitas  una  sapientia  est,  quae  nec  facta, 
nec  creata  est,  nec  genita  vel  procedens.  —  De  angelica  ergo  vita 
illud  accipiendum  est,  de  qua  dicit  Scriptura,  quando  facta  est,  sci- 
licet  primo  omnium.  Sed  rursum  alia  Scriptura  (2)  dicit :  In  principio 
creavit  Deus  coelum  et  terram.  Et  in  Propheta  (3) :  Initio  tu,  Domine, 
terram  fundasti,  et  opera  manuum  tuarum  sunt  coeli.  Et  videtur  con- 
trarietas  quaedam  oriri  ex  assertionibus  istis.  Nam  si  primo  omnium 
creata  est  sapienta,  omnia  post  ipsam  facta  videntur,  et  ita  post  ipsam 
facta  videntur  coelum  et  terra,  et  ipsa  facta  ante  coelum  et  terram. 
Item,  si  in  principio  creavit  Deus  coelum  et  terram,  nihil  factum  est 
ante  coelum  et  terram ;  nec  ipsa  sapientia  facta  est  ante  coelum  et  ter- 
ram.  Cum  igitur  haec  contraria  videantur,  nec  in  divina  Scriptura  fas  sit 
sentire  aliquid  esse  contrarietatis,  requiramus  intelligentiam  veritatis. 

Quid  tenendum  sit  docet,  praemissas  auctoritates  determinando. 
—  Videtur  itaque  hoc  esse  tenendum,  quod  simul  creata  est  spiri- 
tualis  creatura,  id  est  angelica,  et  corporalis,  secundum  quod  potest 
accipi  illud  Salomonis  (4) :  Qui  vivit  in  aeternum  creavit  omnia  simul, 
id  est  spiritualem  et  corporalem  naturam;  et  ita  non  prius  tempore 
creati  sunt  Angeli  quam  illa  corporalis  materia  quatuor  elementorum. 
Et  tamen  primo  omnium  creata  est  sapientia,  quia  etsi  non  tempore, 
praecedit  tamen  dignitate.  —  Quod  autem  simul  creata    fuerit    spiri- 


(1)  Eccli.  c.  I.  v.  4.  (3)  Ps.  CI.  v.  2(5. 

(2)  Gf.n.  c.  I.  v.  1.  (4)  Eccli.  c.  XVIII.  v.   1. 

tualis  corporalisque  creatura,  Augustinus,  Super  Genesim  (1),  aperte 
ostendit  dicens,  per  coelum  et  terram  spiritualem  corporalemque  crea- 
turam  intelligi.  Et  haec  creata  sunt  mprincipio,  scilicet  temporis,  vel 
in  principio,  quia  primo  facta  sunt. 

Quod  nihil  factum  est  ante  coelum  et  terram,  nec  etiam  tempus, 
cum  tempore  enim  creata  sunt,  sed  non  ex  tempore.  —  Ante  ea  enim 
nihil  factum  est;  nec  etiam  tempus  factum  est  ante  spiritualem,  sci- 
licet  angelicam  naturam,  et  ante  corporalem,  scilicet  materiam  illam 
quatuor  elementorum  confusam;  illa  enim  cum  tempore  creata  sunt, 
nec  ex  tempore,  nec  in  tempore ;  sicut  nec  tempus  in  tempore  creatum 
est,  quia  non  fuit  tempus  antequam  esset  coelum  et  terra.  Unde  Augu- 
stinus  in  libr.  De  Trinit.  (2)  dicit  quod  Deus  fuit  Dominus  antequam 
esset  tempus,  et  non  in  tempore  coepit  esse  Dominus,  quia  fuit  Do- 
minus  temporis,  quando  coepit  esse  tempus ;  nec  utique  tempus  coepit 
esse  in  tempore,  quia  non  erat  tempus  antequam  inciperet  tempus. 

Quod  simul  cum  tempore  et  cum  mundo  coepit  corporalis  et  spi- 
ritualis  creatura.  —  Simul  ergo  cum  tempore  facta  est  corporalis  et 
spiritualis  creatura,  et  simul  cum  mundo  /  nec  fuit  ante  angelica  crea- 
tura  quam  mundus;  quia,  ut  ait  Augustinus  (3) :  «  Nulla  creatura  est 
ante  saecula,  sed  a  saeculis  cum  quibus  coepit  » .  —  Hieronymus  ta- 
men,  Super  epistolam  ad  Titum(4z),  aliud  videtur  sentire  dicens:  «  Sex 
millia  necdum  nostri  temporis  implentur  annorum,  et  quantas  prius 
aeternitates,  quanta  tempora,  quantas  saeculorum  origines  fuisse  arbi- 
trandum  est,  in  quibus  Angeli,  Throni,  Dominationes,  caeterique  Or- 
dines  servierunt  Deo,  absque  temporum  vicibus  atque  mensuris,  et 
Deo  iubente,  subsisterunt  » .  His  verbis  quidam  adhaerentes  dixerunt, 
cum  mundo  coepisse  tempus  saeculdre,  sed  ante  mundum  extitisse 
tempus  aeternum  sine  mutabilitate ;  et  in  eo  immutabiliter  et  intem- 
poraliter  adstruunt  Angelos,  Deo  iubente,  substitisse    eique    servisse. 

—  Nos  autem  quod  prius  dictum  est,  pro  captu  intelligentiae  nostrae 
magis  approbamus,  salva  tamen  reverentia  secretorum,  in  quibus  nihil 
temere  asserendum  est;  et  illud  Hieronymum  dixisse  non  ita  sen- 
tiendo,  sed  aliorum  opinionem  referendo  arbitramur. 

Ubi  Angeli  mox  creati  fuerint,  in  empyreo  scilicet,  quod  statim 
factum  repletum  est  Angelis.  —  Iam  est  ostensum  quando  creata  fue- 
rit  angelica    natura.  Nunc  autem  attendendum  est    ubi    facta    fuerit. 

—  Testimoniis  quarumdam  auctoritatum  evidenter  monstratur  Angelos 
ante  casum  fuisse  in  coelo,  et  inde  corruisse  quosdam  propter  super- 
biam,  alios  vero,  qui  non  peccaverunt,  illic  perstitisse.  Unde  Dominus 
in  Evangelio  (5)  ait :    Videbam  Satanam  tamquam  fulgur  de  coelo  ca- 

(1)  Sup.  Gen.  ad  Ut.  lib.  I.  c.  1:  De  Civit    Dei,  lib.  XI.  c.  33. 

(2)  Lib.  V.  c.  16.  (4)  Ad  c.  I.  v.  3. 

(3)  De  Gen.  ad  lit.  1.  V.  c.  19.  (5)  Luc.  c.  X.  v.  18. 

dentem.  Nec  appellatur  hic  coelum  firmamentum,  quod  secunda  die  fa- 
ctum  est,sed  coelum  splendidum,  quod  dicitur  empyreum,  id  est  igneum,a, 
splendore,  non  a  calore ;  quod  statim  factum  Angelis  est  repletum,  quod 
est  supra  firmamentum.  Et  illud  empyreum  quidam  expositorum  sacrae 
Scripturae  nomine  coeli  intelligi  volunt,  ubi  Scriptura(l)  dicit :  Inprin- 
cipio  creavit  Deus  coelum  et  terram.  «  Coelum,  inquit  Strabus,  non  visi- 
bile  firmamentum  hic  appellat,  sed  empyreum,  id  est,  igneum  vel  intel- 
lectuale,  quod  non  ab  ardore,  sed  a  splendore  dicitur,  quod  statim  factum 
repletum  est  Angelis.  Unde  Iob(2):  Ubi  eras  cum  me  laudarent  astra 
matutina?  etc. ».  — De  hoc  quoque  Beda  ita  ait:  «  Hoc  superius  ooe- 
lum,  quod  a  volubilitate  mundi  secretum  est,  mox  ut  creatum  est,  sanctis 
Angelis  impletum  est,  quos  in  principio  cum  coelo  et  terra  conditos  testa- 
tur  Dominus  dicens:  Ubi  eras  cum  me  laudarent  astra  matutina,  et  iu- 
bilarent  omnes  filii  Dei?  Astra  matutina  et  filios  Dei  eosdem  Angelos 
vocat.  Coelum  enim  in  quo  posita  sunt  luminaria,  non  in  principio,  sed 
secunda  die  factum  est  » .  —  Ex  his  liquet  quod  in  empyreo  omnes 
Angeli  fuerunt  ante  quorumdam  ruinam,  simulque  creati  sunt  Angeli 
cum  coelo  empyreo  et  cum  infbrmi  materia  omnium  corporalium. 

Quod  simul  creata  est  visibilium  rerum  materia  et  invisibilium 
natura,  et  utraque  informis  secundum  aliquid,  formata  secundum  ali- 
quid.  —  Simul  ergo  visibilium  rerum  materia  et  invisibilium  natura 
condita  est,  et  utraque  informis  fuit  secundum  aliquid,  et  formata 
secundum  aliquid.  Sicut  enim  corporalium  materia  confusa  et  permixta, 
quae  secundum  Graeeos  dicta  est  chaos,  in  illo  exordio  conditionis 
primariae  et  formam  confusionis  habuit,  et  non  habuit  formam  distin- 
ctionis  et  discretionis,  donec  postea  formaretur  atque  distinctas  reci- 
peret  species,  ita  spiritualis  et  -angelica  natura  in  sua  conditione  se- 
cundum  naturae  habitum  formata  fuit,  et  tamen  illam,  quam  postea 
per  amorem  et  conversionem  a  Creatore  suo  acceptura  erat,  formam 
non  habuit,  sed  erat  informis  sine  illa.  Unde  Augustinus  (3),  mul- 
tipliciter  exponens  praemissa  verba  Genesis,  per  coelum  dicit  intelligi 
informem  naturam  vitae  spiritualis,  sicut  in  se  potest  existere  non 
conversa  ad  Creatorem,  in  quo  formatur:  per  terram  corporalem  ma- 
teriam  sine  -omni  qualitate,  quae  apparet  in  materia  fbrmata. 

Quomodo  dicat  Lucifer  secundum  Isaiam:  Ascendam  in  coelum,  et 
ero  similis  Altissimo,  cum  esset  in  coelo?  —  Hic  quaeri  solet,  si  in  coelo 
empyreo  fuerunt  Angeli  quam  statim  facti  sunt,  quomodo,  ut  legitur  in 
Isaia(4),  dicit  Lucifer:  Ascendam  in  coelum  et  exaltabo  solium  meum,  et 
<■)■<>  similis  Altissimo?  —  Sed  ibi  caelum  vocat  Dei  celsitudinem,  cui  parifi- 
cari  volebat,  et  est  tale:  Ascendam  in  coelum,  id  est,  ad  aequalitatem  Dei. 

(1)  Gen.  c.   I.  v.  1.  (2)  Cap.  XXXVIII  v.  7. 

De   Gen.  ad  lit.  lib.  I.  e.  10.  -  Confes.   lib.   XII.  c.  9. 
(4)  Cap.  XIV.  v.   13. 

QUAESTIO  I. 

82.  (  'i)  —  Proponitur  quaestio.  —  Circa  distihctionem  se- 
cundam,  ubi  agit  Magister  de  loco  creationis  Angeli  et  tem~ 
pore  quando  creabatur,  quaero  primo  de  cluobus:  primo  de 
mensura  durationis  existentiae  Angelorum,  et  secundo  de  toco 
Angelorum.  —  Quantum  ad  primum  quaero: 

Utrum  in  existentia  actuali  Angeli  sit  aliqua  successio 
formaliter?  (1) 

83.  —  Argumenta  principalia (2).  --  Quod  non:  —  a)  Quia 
quantitas  non  potest  recipi  in  non  quanto;  ergo  nec  successio, 
quae  quantitas  est,  potest  recipi  in  existentia  Angeli,  quae  in- 
divisibilis  est.  —  Confirmatur  ratio,  quia  quantitas  permanens 
non  potest  recipi  in  indivisibili;  igitur  nec  quantitas  successiva. 

b)  Praeterea,  prius  et  posterius  in  ratione  numeri  pos- 
sunt  integrare  rationem  temporis;  ubicumque  autem  est  suc- 
cessio,  ibi  est  prius  et  posterius,  et  ibi  potest  inveniri  ratio 
numeri  et  mensurae ;  igitur  si  in  existentia  actuali  Angeli 
esset  successio  formaliter,  ipsa  mensuraretur  tempore. 

c)  Praeterea,  August.  LXXXIII  Quaest.  q.  72:  Aevum  est 
stabile,  tempus  autem  mutabile.  —  Item  Dionysius,  De  Divin. 
Nomin.  cap.  5  et  10:  Haec  cum  ibi  videntur,  ibi  dicuntur  esse. 

84.  ( 2 )  —  Contra  (3) :  —  a)  N6n  necesse  est  Deum  creare 
unum    Angelum   quando    creat  alium  Angelum;  igitur    potest 


(1)  Qua  in  quaestione  Doctor  nihil  resolutive  concludit,  licet  ex  contextu 
propendere  videatur  in  sententiam  negantem,  tunc  communiorem. 

(2)  Quae  directe  nullibi  solvuntur. 

(3)  Cfr.  n.  95. 

aliquis  Angelus  esse,  alio  non  existente,  et  potest  Angelus  alius 
creari,  ita  quod  ille  sit,  alio  existente;  igitur  ille  qui  fuit,  isto 
non  existente,  et  est  cum  isto  nunc  existente,  videtur  esse  prior 
isto,  et  esse  eius  ut  non  cum  isto  videtur  praecedere  esse  eius 
ut  cum  isto. 

b)  Praeterea,  Angelus  potest  annihilari,  circumscripto  tem- 
pore.  Quaero,  inquommc?  Non  in  nunc  temporis,  quia  illud 
non  est:  nec  in  nunc  aeiernitatis  formaliter;  nec  in  nunc  aevi, 
quia  nunc  illud  manet  unum  et  iclem,  per  te;  igitur  in  eodem 
erit  et  non  erit:  quae  sunt  contradictoria. 

c)  Item,  aliquis  Angelus  potest  *  creari  *  et  potest  annihi- 
lari,  et  iterum  reparari:  sed  esse  reparatum  non  est  ita  unum 
cum  esse  creato  sicut  si  nulla  interruptio  fuisset,  alioquin  ita 
unum  esset  aliquod  interruptum  sicut  non  interruptum:  quod 
est  falsum;  igitur  in  alio  nunc  erit  istud  esse  Angeli  repara- 
tum,  et  in  alio  nunc  prius  erat  creatum.  Et  si  hoc,  igitur 
si  mansisset  sine  interruptione,  fuisset  in  alio  nunc  quam  modo. 
—  Probatio  huius  consequentiae :  tanta  mora  fuisset  quie- 
scenlis  quanta  quietis,  et  per  consequens  tanta  mora  non  ten- 
dentis,  potentis  tamen  tendere,  quanta  esset  si  actu  tenderet. 

85.  (3)  —  Proponitur  cum  suis  rationibus  sententia  tenens 
in  existentia  Angeli  esse  successionem  formaliter  (1).  —  Hic  clici- 
tur  quod  in  existentia  actuali  Angeli  est  successio  forma- 
liter.  —  Et  dicitur  (2)  quod  in  aevo  est  ponere  prius  et  po- 
sterius,  et  est  ponere  aliquam  successionem,  aliam  tamen  suc- 
cessionem  quam  in  tempore ;  in  tempore  enim  est  successio 
cum  variatione,  et  prius  et  posterius  cum  veteratione  et  in- 
novatione ;  in  aevo  vero  est  prius  et  posterius  quod  dicit  clu- 
rationis  extensionem,  quod  tamen  nullam  dicit  variationem, 
nec  innovationem. 

Quod  si  forte  quaeratur,  quomodo  potest  esse  prius  et  po- 
sterius  sine  novitate  circa  esse?  Dicendum  quod  sicut  videmus 
quod  aliter  egreditur  rivutus  a  fonte,  aliter  radius  a  Sole,  sic 
in  proposito  videtur;  nam  rivulus  sic  egreditur   a   fonte   quod 


(1)  Cfr.  nn.  89  scqq. 

-  Quae  sequuntur,  usque  ad  «  Pro  ista  opinione  »,  desumpta  sunt  ad 
litteram  e  S.  Bonaventura  {Sent.  II.  d.  2.  p.  1.  q.  3);  desiderantur  in  edi- 
fcionibus  Venetis  1478,  1481  et  1497;  apud  Mauritium  (1506)  et  Waddingum 
habentur  ad  instar  additionw;  Ed.  Ven.  1490  in  Scoti  textum  ea  recepit. 

nova  aqua  semper  exit,  non  eaclem;  radius  a  Sole  continue 
egreditur,  non  quia  semper  novum  aliquid  emittatur,  sed  quia 
quod  emissum  est  continuatur.  Unde  Solis  influentia  non  est 
aliud  quam  continuatio  clati,  supposito  quod  Sol  stet,  quia  mo- 
tus  Solis  est  causa  variationis  radii.  —  Similiter  in  motu,  et 
tn  esse  rei  mobilis  aliqua  proprieta>s  habita  amittitur,  vel  non 
habita  acquiritur.  Secl  in  esse  rei  aeviternae  cjuod  primo  da- 
tum  est  per  continuam  Dei  influentiam  continuatur ;  nulla 
enim  aevi  creatura  est  omnis  actus,  id  est  purus  actus,  nec 
aliqua  eius  virtus;  unde  continue  indiget  divina  virtute  coope- 
rante.  Ideo  etsi  esse  totum  habeat,  tamen  continuationem  esse 
non  habet  totam  simul.  Et  ideo  est  ibi  successio  sine  aliqua 
innovatione  circa  esse  vel  proprietatem  absolutam.  Tamen  ibi 
est  vera  continuatio,  respectu  cuius  creatura  habet  esse  quo- 
dammodo  in  potentia,  ac  per  hoc  habet  successionem.  Solus 
ergo  Deus,  qui  est  actus  purus,  est  actus  infinitus,  et  totum 
esse  et  possessionem  esse  simul  habel. 

(4)  Pro  ista  opinione  arguitur  quadrupliciter:  —  a)  Primo 
ex  parte  conservationis.  Et  fundatur  ratio  super  auctoritatem 
August.  Super  Genes.  ad  litteram,  lib.  VIII.  c.  19,  ubi  vult  quod 
sicut  aer  respectu  Solis  non  est  factus  lucidus,  sed  fi/t  lucidus, 
alioquin  absente  Sole  remaneret  aer  lucidus,  ita  se  habet  crea- 
tura  respectu  Dei.  Idem  etiam  vult  IV.  Super  Genes.  acl  lit- 
teram  *  c.  14  *,  quocl  Deus  non  ita  se  habet  respectu  creaturae 
sicut  aedificator  respectu  domus.  —  Ex  isto  arguitur  sic:  si 
creatura  respectu  Dei  non  est  facta  in  esse  ab  ipso  Deo,  sed 
est  quasi  in  fieri  formaliter,  ergo  formaliter  semper  ponitur 
in  esse  a  Deo,  et  ita  sicut  continue  manet,  ita  continue  est 
creatio  eius  a  Deo. 

Confirmatur  istud,  quia  conservare  non  est  tantum  non 
clestruere,  sed  est  aliqua  actio  Dei  positiva;  alioquin  diceretur 
conservare  lumen  qui  non  claudit  fenestram.  Similiter  tunc  an- 
nihilare  esset  actio  positiva:  quod  falsum  est,  quia  annihilare 
est  non  agere;  igitur  conservare  est  agere.  —  Quod  etiam 
apparet  ex  hoc,  quia  nulla  creatura  est  in  esse  suo  independens, 
quia  nec  actus  purus;  igitur  continue  in  essencio  dependet  a 
causa,  et  non  tantum  a  causa  quae  cledit  esse,  et  modo  non 
dat,  quia  conservare  tunc  nihil  esset  nisi  prius  egisse,  et  moclo 
non  destruere. 

( s )  Si  concedantur  omnia  ista,  quod  Deus  conservando  agat 
positive  aliquid  circa  creaturam,  tamen  non  actione  aliqua 
continua,  quia  nulla  est  ibi  forma,  secundum  quam  possit 
assignari  continuatio  actionis;  nec  etiam  alia  et  alia  actione, 
sed  semper  eadem,  contra :  hac  actione  non  habetur  formaliter 
et  ultimate  illud  esse  quod  potest  non  haberi  posita  hac  actione. 
—  Hanc  probo,  quia  causa  causans  hac  causatione  est  causa 
ultimate  applicata  ad  producendum  effectum  in  esse;  igitur  si 
cum  hac  causatione  possit  stare  effectum  non  esse,  non  vi- 
detur  quod  hac  causatione  habeatur  esse  *formaliter*  ulti- 
mate,  sed  hac  causatione  posita,  qua  Angelus  producebatur  in 
esse,  potest  Angelus  non  habere  esse  cras;  igitur  non  habet 
illud  esse  formaliter  et  ultimate  illa  causatione:  et  habet  sic 
esse;  igitur  alia  causatione. 

Si  dicas  quod  non  habet  esse  cum  coexistentia  in  tempore 
crastino  ex  prima  factione,  sed  ad  hoc  requiritur  illud  futu- 
rum  existere,  et  illo  futuro  existente,  tunc  illa  ratio  futuri  est 
ratio  coexistendi  in  Angelo,  contra:  ita  est  in  aeternitate, 
quod  non  habet  coexistentiam  cum  tempore  in  quantum  coe- 
xistentia  est,  sed  solum  ex  hoc  quod  tempus  est  coexistens  ei; 
et  ideo  si  haec  est  causa,  non  differunt  aevum  et  aeterntias. 
(6)  Similiter,  non  tantum  posita  creatione  futura  Angelus  po- 
test  non  habere  esse  cum  futuro,  sed  potest  non  habere  fun- 
damentum  illius  coexistentiae,  scilicet  esse  absolutum;  ergo  il- 
lud  esse  absolutum  non  habet  ex  tali  coexistentia. 

b)  Item  secunclo:  si  esse  eius  est  simplex  et  immutabile, 
ergo  sicut  Deus  non  potest  facere  Angelum  non  fuisse,  ita  nec 
non  fore.  —  Item,  in  eo  qui  habet  toium  esse  simul  idem  est 
fuisse  et  esse  et  futurum  esse :  sed  quod  fuit  impossibile  est 
cogitari  non  fuisse,  si  intelligatur  fuisse;  ergo  si  in  aeviterno 
idem  est  fuisse  et  fore,  *  igitur  *  impossibile  est  cogitare  non 
fore:  hoc  solius  Dei  est  proprium  (a). 

Confirmatur  ratio,  quia  in  aeternitate  non  sunt  contra- 
dictoria  vera  de  voluntate  divina,  neque  etiam  volitio  divina 
est  respectu  contradictoriorum  ut  contradictoria  sunt:  sed  Deus 
in  aeternitate  potuit  velle  creare  Angelum  unum,  et  e.umdem 
annihilare;  igitur  voluit  ipsum  esse,  et  voluit  ipsum  non  esse, 


(a)  In  Ed    Yen.  haec  ratio  priori  praeponitur. 

vel  non  voluit  eum  esse,  et  voluit  eura  esse;  igitur(a)  oportet 
hic  invenire  aliquas  conditiones  ex  parte  esse  et  non  esse,  ut 
non  sint  contradictoria :  sed  ista  quae  tollerent  contradictionem 
non  videntur  posse  assignari  nisi  diversa '  nunc,  puta,  quocl  vo- 
luit  ipsum  esse  pro  A,  et  non  voluit  ipsum  esse  pro  B;  igitur 
impossibile  fuit  Deum  velle  creare  Angelum  unum,  et  annihilare 
euradem,  nisi  vellet  hoc  et  illud  pro  diversis  nunc :  sed  potuit 
velle  hoc  et  illud  absque  respectu  ad  tempus;  ergo  necesse 
est  *  potuisse  *  ex  parte  Angeli  intelligi  aliud  et  aliucl  nunc 
absque  respectu  ad  tempus:  ista  alietas  non  potest  esse  nisi 
ipsorum  nunc  aevi;  igitur,  etc. 

(^)  c)  *  Tertia  via  arguit  de  *  infinitate:  quia  cum  Angelus 
durabit  in  infinitum  cum  toto  tempore  futuro,  si  nunc  habet 
iotam  suam  durationem  quam  habebit  semper,  igitur  nunc 
formaliter  habet  duraiionem  infinitam.  —  Hoc  confirmatur, 
quia  illucl  nunc,  quod  est  ex  se  tale  quod  potest  coexistere 
infiniio,  est  formaliter  infinitum :  sicut  si  Angelus  nunc  habe- 
ret  in  se  unde  posset  coexistere  omni  loco,  esset  infinitus  se- 
cunclum  locum. 

Et  si  dicatur  quocl  hoc  non  est  verum,  nisi  habeat  ex  se 
unde  possit  sic.coexistere,  contra:  licet  non  habeat  ex  se  unde 
sic  sit  coexistens,  et  icleo  effective  ex  se  non  habeat  infinitatem, 
tamen  sicut  formaliter  habet  unde  sic  coexistat,  ita  vicletur 
formaliter  infinitum,  sicut  si  haberet  unde  esset  praesens 
*  omni  *  loco  actuali  et  potentiali,  licet  effective  a  Deo  esset 
immensus,  licet  non  a  se  effective,  et  licet  immensitas  sua  non 
aequaretur  immensitati  clivinae  secundum  intensionem,  tamen 
aequaretur  secunclum  extensionem,  ita  quocl  nusquam  posset 
Deus  esse  per  suam  immensitatem  nisi  ubi  posset  esse  An- 
gelus. 

Et  confirmatur  ista  ratio,  quia  negatio  negationis  est  af- 
firmatio  posiiionis;  igitur  negationes  infinitarum  negationum 
ponunt  infinitas  positiones,  vel  unam  formaliter  [virtualiter?] 
infinitam:  sed  Angelus  habens  istam  existentiam  simplicem 
habet  ex  ipsa  negationes  infinitarum  negationum,  scilicet  non 
esse  cum  infinitis  instantibus  temporis;  igitur  habet  ex  ipsa 
infinitas  positiones,  vel  unam  positionem  virtualiter   infinitam. 


(a)  Ed  Ven.  sed. 

( 8 )  d)  *  Quarta  via  est  *  ex  orcline  eorum  quae  possunt  esse 
in  aevo;  potuit  enim  Angelus  fuisse  creatus  non  peccator,  sed 
innocens,  et  potuit  postea  peccare  et  non  peccare,  circumscripto 
omni  tempore;  igitur  iste  Angelus  prius  fuisset  innocens  quam 
peccator;  ergo  prius  et  posterius  sunt  in  esse  eius. 

Similiter  potuit  unus  Angelus  prius  creari,  et  postea  sta- 
tim  annihilari,  et  postea  alius  creari;  ille  primus  nunquam 
fuit  illo  secundo  existente;  ergo  nec  in  eodem  nunc  cum  illo; 
igitur  est  prius  unus,  et  alius  posterius ;  quia  si  fuerunt,  et 
non  simul,  igitur  unus  post  alium;  igitur  si  unus  alius  exti- 
tisset  cum  illis  ambobus,  fuisset  in  esse  eius  prius  et  poste- 
rius,  sicut  esse  unius  istorum  est  prius  quam  esse  alterius. 

S6.  ((J)  —  Praefata  sententia  auctoritate  firmatur(l).  — 
Pro  ista  *  positione  *  sunt  auctoritates :  —  a)  Beati  August.  XI. 
Confession.  *  c.  14*:  Nunc  temporis  si  semper  staret,  et  non 
flueret  vel  in  praeteritum  non  transsiret,  non  esset  tempus,  secl 
aeternitas;  et  videtur  ibi  loqui  de  vera  aeternitate  Dei,  expo- 
nendo  illud  Psal.  (2) :  Tu  autem  iclem  ipse  es,  et  anni  tui  non 
deficient;  *  igitur  similiter  de  nunc  aevi  *.  —  Praeterea,  idem 
IV.  Super  Genes.  c.  12:  Pater  meus  usque  moclo  operatur,  etc. 
*  Quod  *  auiem  ait:  Usque  modo,  continuationem  operis  signi- 
flcat.  Hoc  probat  subdens:  Aliter  enim  posset  intelligi  si  di- 
ceret:  et  nunc  operatur,  ubi  non  esset  necesse  ut  operis  con- 
tinuationem  acciperemus;  aliter  autem  cogit  intelligi  cum 
ait:  Usque  nunc,  ex  illo  scilicet  quo  cuncta  cum  conderet 
operatus  est  vel  condidit  ex  nihilo.  Haec  ille. 

b)  Praeterea,  Boetius,  De  Trinit.:  Quamvis  secundum  Phi- 
tosophos  de  corporibus  coelestibus  et  spiritibus  possit  dici 
quod  sunt  semper,  magna  tamen  est  differentia  in  semper 
esse :  in  Deo  enim  tantum  praesens  est  non  currens;  nunc 
autem  fluens  facit  sempiternitatem ,  id  est  aevum. 

c)  Praeterea,  Damasc.  lib.  I.  c.  25:  Saeculum  dicitur  quod 
semper  protenditur  cum  aeternis  velut  spatium. 

d)  Item,  Gregor.,  XXVII.  Moral.,  super  illud  Iob.  (3):  Nu- 
merus  dierum,  etc,  de  Angelisait:  ln  eis  initium  cernimus 
cum  mentem  retro  revocamus:  Deus  non  recipit  ex  quo, 
nec  quousque. 

(1)  Cfr.  n.  94.  (2)  Ps.  CI.  v.  28. 

(3)  Cap.  XXXYI.  v.  26. 

e)  Praeterea,  Ansel.  Prosol.  24 :  Hoc  quoque  modo  transis 
omnia  etiam  aetema,  quia  tua  et  illorum  aeternitas  tota 
tibi  praesens  est  cum  illa  nondum  habeant  de  sua  aeterni- 
tate  quod  venturum  est,  sicut  iam  non  habent  quod  prae- 
teritum  est. 

f)  Item,  Hieron.  ad  Marcellum,  *  et  est  in  glossa  Exod. 
5  cap.  Et  Isidorus  1.  VII.  Ethimol.  * :  Solus  Deus  non  novit 
fuisse,  nec  futurum  esse. 

87.  (10)  —  Proponitur  sententia  negans  successionem  in  dura- 
tione  Angeli(l).  —  Contra  istam  positionem  arguitur  quod 
includat  contradictionem:  —  a)  Quia  ubi  est  successio,  ibi 
est  prius  et  posterius,  quae  non  sunt  simul,  secl  adveniente 
posteriori  prius  decidit,  et  per  consequens  prius  veterascit  et 
posterius  novum  est. 

b)  Sed  si  intelligatur  successionem  esse  in  mensura,  absque 
hoc  quod  innovatio  sit  in  mensurato,  contra  hoc  arguitur,  quia 
secundum  Philos.  IV.  Physic,  prius  et  posierius  sunt  in 
tempore  propter  prius  et  posterius  in  motu,  ita  quod  si 
non  esset  aliud  et  aliud  in  motu,  non  esset  prius  et  poste- 
rius  in  tempore ;  igitur  a  simili,  si  non  sit  aliqua  existentia 
nova  in  aeviterno,  nec  aliqua  novitas  in  aevo;  et  sic  si  non 
sit  prius  et  posterius  in  mensurato,  non  erit  aliqua  distinctio 
inter  prius  et  posterius  in  mensura.  —  Hoc  etiam  confirmatur 
per  Philos.  X  Metaph. ;  quia,  secundum  eum,  mensura  debet 
esse  unigenea  mensurato,  et  ita  si  mensura  sit  divisibilis,  et 
mensuratum.  Quod  etiam  probatur  per  hoc,  quia  indivisibile 
in  quantum  indivisibile  non  potest  mensurari  divisibili. 

c)  Praeterea,  nunc  aevi  si  desinit,  et  non  semper  manet 
idem,  hoc  non  potest  esse  propter  defectum  subiecii,  quia,  per 
te,  subiectum  manet  idem;  nec  potest  poni  per  aliquam  cau- 
sam  corrumpentem,  quia  non  videtur  assignari  posse  causa 
corrumpens;  igitur  non  deficit;  aliter  est  de  nunc  temporis, 
quia  ipsius  subiectum  proximum  *  vel  mensuratum  proximum  * 
deficit,  scilicet  mutatio. 

(M)  d)  Praeterea,  si  est  hic  aliqua  innovatio  et  inveteratio 
manens  circa  idem,  ergo  illud  proprie  mutatur,  quia  illud  aliter 
se  habet  nunc  quam  prius:  mutationis  autem  mensura  est  nunc 

(1)  Cfr.  n.  90. 

temporis;  ergo  aeviternum,  in  quantum  ponitur  mensurari  nunc 
aevi,  mensurabitur  nunc  temporis. 

e)  Pro  hac  positione  est  auctoritas  August.  De  Civit.  lib.  II. 
c.  2.  Quaere. 

f)  Hanc  conclusionem  negativam  tenendo  *dupliciter  *  po- 
nitur  differentia  aevi  ad  tempus  et  aeiernitatem  (1). 

88.  (!2)  —  Impugnatur.  —  Contra  istum  moclum  ponendi 
arguo:  —  a)  Videtur  enim  contradicere  sibi  ipsi;  quia  si  in 
aeriterno  non  est  successio,  sequitur  quod  esse  quod  habet 
in  praesenti  nunc  habeat  in  sequenti  nunc,  *  et  sic  de  aliis, 
et  sic  habet  esse  interminatum,  quod  est  contra  eum?  imo  * 
esse  Angeli  quantum  est  ex  se  habet  terminari,  sicut  dicit 
expresse,  et  ponit  quod  aevum  potest  in  quolibet,  instanti,  quan- 
tum  est  ex  se,  deficere ;  igitur  si  istud  aeviternum  habeat  for- 
maliter  esse  cum  isto  nunc,  hoc  non  potest  esse  secundum  il- 
lud  idem  esse,  quia  illud  esse  habuit  terminari  cum  illo  nunc, 
secundum  illos;  igitur  oportet  quod  vel  alio  esse  sit  cum  isto 
nunc  secundo,  vel  eodem  iterum  posito. 

b)  Praeterea,  *  quod  *  dicit  impossibilia  esse  quae  infe- 
runtur  et  illa  non  sequi  ex  hoc  quod  aevum  ponitur  indivi- 
sibile,  sed  ex  negaiione  temporis,  quae  negatio  est  incompos- 
sibilis  cum  positione  aevi,  et  propter  illam  incompossibilitatem 
sequitur  impossibile  de  aeviterno,  hoc  non  videtur  rationabile, 
quia  secundum  ipsum  quidquid  est  prius  natura,  quantum 
est  ex  se,  potest  esse  prius  duratione,  hoc  est  ex  parte  sui 
sibi  non  repugnat  esse  prius  duratione,  quin  absque  contradi- 

(1)  In  editionibus  Venetis  1478,  1481,  1490  et  1497  sequitur  statim 
«  Contra  istum  modurn...  Mauritius  autem  (Ven.  1506)  sequentem  habet  ad- 
di/ionem,  ab  Waddingo  quoque  reproductam: 

«  Aevum  differt  dupliciter  ut  medium  ab  aeternitate  et  tempore  ut  ex- 
tremis:  primo  quia  aeternitas  permanens  mensurat  sine  possibilitate  permu- 
tationis;  tempus  vero  est  mensura  rnotus;  aevum  sic  mensurat  permanens 
ut  mutabilitatem  non  abigat.  —  Secundo,  quia  aeternitas  mensurat  indefi- 
ciens  et  indefectibile;  tempus  vero  defectibile  et  deficiens:  aevum  vero  me- 
dians  indeficiens  sic  mensurat,  ut  tamen  defectibile  sit,  id  est  potens  defi- 
cere:  primo  quia  aeternitas  mensurat  rem  non  mutationi  subiectam,  nec  ad 
mutationem  habentem  potentiam ;  aevum  vero    et   tempus    opposito    modo: 

ndo,  aeternitaa  indeficiens  et  indefectibilis ;  aevum  defectibile,  licet  non 
deficiatur;  tempus  vero  defectibile  et  deficiens:  tertio,  aeternitas  est  per- 
manens,  et  similiter  aevum;  tempus  vero  successivum  tamquam  mensura 
motus   secundum  prius  et  posterius  in  partibus  mobilis,  ex  IV.  Physic». 

ctione,  quantum  est  ex  parte  sui,  *  possit  *  esse  sine  poste- 
riore,  respectu  cuius  dicitur  esse  prius  natura ;  et  *  ita  *  ipso 
posito,  et  posteriore  non  posito,  nulla  contradictio  est  ex  parte 
prioris  naturaliter,  nec  alicuius  quod  pertinet  ad  ipsum  in  quan- 
tum  prius  est:  sed  aeviternum  et  mensura  eius  propria  sunt 
naiuraliier  priora  omni  respectu  ad  tempus,  sicut  fundamen- 
tum  est  prius  relatione;  igitur  ex  tali  hypothesi  non  sequitur 
*  aliqua*  incompossibilitas  ex  parte  aeviterni,  in  quantum  aevi- 
ternum  est. 

(13)  Exemplum  huius  est,  quia  licet  necessario  ad  subiectum 
sequatur  propria  passio,  tamen  quia  subiectum  est  prius  na- 
tura  passione,  non  est  contradictio  ex  parte  subiecti,  quod  su- 
biectum  sit  prius  duratione  sua  propria  passione,  quantum 
est  ex  parte  subiecti.  Et  si  hoc  ponatur,  nulla  incompossibili- 
tas  sequitur  ex  parte  subiecti  in  se  *  eodem  *  modo  quo  est 
prius  passione.  Gontradictio  igitur  si  aliqua  sequatur,  hoc  est 
per  locum  extrinsecum,  ex  habitudine  scilicet  causae  ad  effe- 
ctum.  —  Ita  igitur,  si  est  necessaria  habitudo  aevi  ad  tempus 
tamquam  prioris  natura  ad  posterius  natura,  propter  nega- 
tionem  posterioris  ponendo  prius,  non  sequeretur  aliqua  con- 
tradictio  ex  parte  prioris  secundum  se;  nec  ex  parte  alicuius 
alterius  quod  convenit  priori  secundum  se.  —  Ista  autem  il- 
lata,  scilicet  Angeluni  non  posse  esse  priorem  alio  Angelo,  vel 
non  posse  esse  post  suum  non  esse,  sunt  incompossibilia  per 
se  ex  parte  aeviterni,  in  quantum  aeviternum  est;  igitur,  etc. 

c)  Et  quod  probat  etiam  illam  necessitatem  concomitantiae 
temporis  ad  aevum  propter  ordinem  perfectioris  ad  imper- 
fectius,  non  videtur  sutficere;  hoc  enim  non  concluderet  de 
continentia  quasi  quantitaiiva,  sed  quidclitativa :  sicut  quid- 
ditas  superior  continet  inferiorem:  sed  cum  tali  continentia 
stat  quod  superior  potest  esse  sine  inferiori,  et  quod  sibi  con- 
veniat  esse  quod  est  proprium  sibi  absque  inferiori,  aut  sal- 
tem  non  conveniat  sibi  in  respectu  ad  inferius.  —  Ita  igitur 
in  proposito  dicendum  est  quod  nihil  proprium  aevo  conveniet 
praecise  sibi  in  ordine  ad  tempus. 

89.  (>£)  —  Prima  sententia  amplius  explicatnr.  —  Qui  vult 

tenere  primarn  opinionem  [n.  85],  quae  videtur  probabilis  et 

habere  pro  se  rationes  probabiles,  potest  dicere  secundum   in- 

tentionem  ponentis,  quod  aevum  proprie  est  quantitas,  et  per 

Tom.  II.  7 

consequens  habet  propriam  dwisibilitatem :  non  autem  perma- 
nentem;  igitur  successivam:  tale  est  indivisibile  succedens  in- 
divisibili,  sicut  aliud  alii;  et  ita  nunc  aevi,  quantum  est  ex  se, 
raptim  transit,  et  esse  aeviterni  ut  positum  est  in  *  illo  *  nunc, 
ex  vi  istius  positionis,  praecise  habet  esse  in  isto  nunc,  et  sta- 
tim  non  esse,  isto  nunc  transacto,  nisi  eadem  causa  alia  cau- 
satione  poneret  idem  esse  in  alio  nunc;  et  ita  *  conservat  *  po- 
sitive  causando  non  aliud  esse,  sicut  est  in  successivo,  sed 
idem  esse  infinities:  ita  quod  prima  causatio  dicitur  creatio, 
quia  sequitur  immediate  non  esse  ordine  durationis;  quaeli- 
bet  autem  causatio  sequens  sequitur  ad  non  esse  in  subiecto 
mediate  ordine  durationis,  et  non  esse  immediate  ordine  na- 
turae,  quod  non  esse  *  tunc  (a)  *  inesset,  nisi  causa  conservans 
daret  esse:  *  et  sequitur  esse  secundo  positum  ordine  dura- 
tionis  esse  prius  positum  (b)  *,  et  per  hoc  est  continuatio  et 
conservatio  eiusdem  esse. 

Exemplum  huius  est,  quia  si  Angelus  habeat  aliquam 
quantitatem  virtualem,  per  quam  potest  esse  praesens  defini- 
tive  alicui  loco,  ita  per  eam  est  praesens  huic  loco,  quod  non 
potest  esse  praesens  simul  alii  loco,  nec  absolute  (c)  potest 
esse  praesens  alii  loco,  nisi  aliqua  mutatione  facta  circa  ipsam 
per  respectum  ad  alium  locum :  vel  quod  ipsa  fiat  maior  for- 
maliter,  vel  quod  ipsa  transferatur  de  loco  ad  locum,  vel  quod 
per  potentiam  divinam  sit  in  alio  loco,  non  derelinquendo  istum. 
Ita  est  in  proposito,  qnod  illud  esse  quod  habet  Angelus  unica 
*  creatione  (d)  *  limitatum  est  ad  hoc  nunc,  et  nullo  facto  novo 
circa  ipsum  non  potest  vi  huius  *  creationis  (d)  *  esse  ultra  hoc 
nunc ;  sed  Deus  dans  ei  quantitatem  durativam  perpetuam,  et 
boc  una  *  creatione  (d)  *  continua,  vel  infinitis  *  creationibus  (d)  * 
eiusdem  esse,  dat  ei  semper  (e)  uniformiter  quo  extendatur 
toti  tempori. 

90.  (is)  —  Solvuntur  argumenta  facta  contra  primam  sen- 
tentiam,  —  Ad  argumenta  contra  illam  positionem.  —  a)  Ad 


(a)  Wadd.  tempore. 

(b)  Wadd.  sed  ipsuin  esse  secundo  positum   sequitur    ordine    durationis 
esse  primo  positum. 

(c)  Ed.  Ven.  absente. 

Wadd.  causatione...  causationis. .  causationibus. 
(<>)  Wadd.  addit:  vim  coexistendi. 


LIB.    II.    DIST.    II.    QUAEST.    I.  99 

primum  [n.  87  a],  quod  probat  contradictionem  sequi  ex 
ea,  respondeo  quod  in  illa  duratione  sive  mora  essendi,  quae 
est  praecise  successiva,  est  innovatio,  et  pars  eius  una  rece- 
dit,  et  alia  succedit,  et  generaliter  una  pars  succedit  alteri; 
non  tamen  est  innovatio  aliqua  in  illa  existentia  cuius  est  illa 
mora:  sicut  si  poneretur  caro  non  habens  partem  et  partem 
sub  eadem  quantitate  permanente,  tunc  esset  ibi  alietas  par- 
tium  in  ipsa  extensione  formaliter,  quae  quantitas  est,  absque 
extensione  vel  diversitate  partium  eius  cui  accidit  talis  extensio. 

b)  Et  cum  probatur  [n.  87  b]  non  esse  distinctionem  in 
mensura,  per  Philos.  IV.  Physic,  nisi  fuerit  distinctio  in 
mensurato,  dico  quod  bene  sequitur  si  partes  temporis  sunt 
aliae,  quod  partes  motus  sint  aliae,  sicut  ab  effectu  ad  cau- 
sam;  sed  non  est  necesse  quod  in  quibuscumque  partes  dura- 
tionis  sunt  aliae,  quod  aliqua  distinctio  partium  priorum  sit  causa 
huius  distinctionis;  quia  illa  distinctio,  quae  alicui  est  secunda, 
potest  in  alio  esse  prima.  —  Exemplum  huius  est:  ignis  ca- 
lefacit  et  desiccat  propter  accidentia  distincta  *  determinate  * 
ordinata  in  igne,  ita  quod  distinctio  actionum  est  ibi  secunda, 
praesupponens  aliam  distinctionem  priorem,  scilicet  distinctio- 
nem  accidentium  activorum:  sed  ex  hoc  non  sequitur  quod 
ubicumque  est  distinctio  actionum,  quod  ipsa  sit  secunda; 
quia  si  in  Sole  continerentur  virtualiter  illa  accidentia  distin- 
cta  ignis,  tunc  prima  distinctio  ibi  esset  actionum,  quae  tamen 
fuit  secunda  respectu  ignis.  Sic  dicendum  est  in  proposito. 
(16)  c)  Ad  aliud  argumentum  [n.  87  c)  dico  quod  nunc  potest 
deftcere,  quia  ex  se  habet  tantum  raptim  transire,  licet  sub- 
iectum  eius  maneat  idem,  nec  aliquod  agens  corrumpat  ipsum. 
Et  quod  nunc  temporis  deficiat  deficiente  suo  proprio  subiecto 
accidit  sibi  quod  subiectum  eius  proximum  deficiat,  quia  si  illud 
maneret  idem,  sicut  est  in  quiescente,  tunc  posset  dici  quod 
illud  idem  agens,  per  quod  est  aliud  nunc  succedens  isti,  pro- 
ducendo  aliud  nunc  incompossibile  isti,  destruit  istud  (a),  non 
ex  se  primo,  sed  ex  consequenti. 

Et  si  quaeras  tunc,  in  quo  deficiat  istud  nunc:  aut  in 
se,  aut  in  alio,  sicut  arguit  Philos.  IV.  Physic,  dico  quod 
deficere  sicut  et  desinere  potest  exponi  dupliciter:  uno   modo 


(a)  Ed.  Ven.  illud. 

per  positionem  praesentis  et  negationem  futuri:  vel  per  posi- 
tionem  praeteriti  et  negationem  praesentis.  Primo  modo  clebet 
exponi  in  *  inclivisibilibus  *  (a),  et  in  his  quae  habent  ultimum 
sui  esse,  illa  enim  non  habent  primum  sui  non  esse,  et  tunc 
desinunt  cum  sunt.  Et  hoc  modo  nunc  desinit  *  esse  *  in  se, 
quia  nunc  est,  et  post  hoc  non  erit.  Et  si  quaeras  primum  sui 
non  esse,  nullum  est,  sicut  nec  alicuius  habentis  ultimum  esse. 

91.  (17)  —  Alia  eiusdem  primae  sententiae  expositio.  —  Alio 
modo  posset  conclusio  sustineri,  licet  non  ad  intentionem  po- 
nentis  illam  positionem  principalem :  quod  tota  existentia  An- 
geli  manet  secundum  quocl  absoluta  est,  habens  tamen  novum 
et  novum  respeclum  ad  ipsam  causam,  ita  quod  ipsa  tota  ut 
sub  uno  respectu  ad  causam  suam  causantem  succedit  sibi  ipsi 
ut  sub  alio  respectu  acl  conservantem.  —  Et  ista  via  forte 
esset  facilior  ad  tenendum  successionem  quam  prior  quae 
ponit  quantitatem,  licet  esset  ex  alia  parte  multum  clifficile 
sustinere  quomodo  esset  ibi  vera  successio  absque  omni  di- 
stinctione  in  absoluto  quocumque,  sive  in  fundamento,  sive  in 
termino. 

92.  (I8)  —  Impugnatur  conclusio  primae  sententiae.  —  Sed 
contra  conclusionem  dictae  opinionis  in  se,  sive  primo  [n. 
89]  sive  secundo  modo  [n.  91]  sustineatur,  arguo  sic:  —  a) 
Aut  nunc  aevi,  quod  ponitur  aliud  et  aliud  absolutum  secun- 
dum  primum  modum  sustinendi  opinionem,  est  idern  existen- 
tiae  actuali,  aut  aliud.  —  Si  idern,  patet  quod  sicut  existentia 
actualis  manet  eadem,  ita  et  nunc  aevi.  —  Si  aliud,  contra: 
sicut  ipsa  existentia  potest  infinities  poni  in  esse,  ita  videtur 
quod  illud  idem  nunc  absolutum  aliud  ab  ea  potest  frequenter 
poni  in  esse;  et  ita  potest  conservari  idem  nunc  aevi  sicut 
eadem  existentia. 

b)  Si  dicatur  quocl  si  ponatur  in  esse  frequenter,  ponitur 
in  diversis  nunc,  contra:  illud  nunc  absolutum  aliud  ab  esse 
existentiae,  si  potest  frequenter  poni  in  esse  in  alio  et  alio  nunc, 
adhuc  eadem  erit  ratio  quocl  in  quolibet  poterit  conservari,  et 
tunc  erit  processus  in  infinitum,  vel  status  erit  in  hoc,  quod 
sicut  existentia  conservatur  eadem,  ita  quoclcumque  absolutum 
in  Angelo  potest  conservari  iclem. 


(a)  "Wadd.  divisibilibus. 

c)  Similiter  in  sequenti  quaesl.  probabitur  quod  non  est 
in  Angelo  *  aliquod  aliud  absolutum  *  ab  existentia  eius,  et 
ita  non  poterit  esse  identitas  in  existentia  et  successio  in  ali- 
quo  alio  absoluto  sui.  Et  sive  sic  sive  sic,  non  videtur  posse 
esse  novus  respectus  sine  novitate  fundamenti  vel  termini; 
nam  respectus  consequens  extrema,  ita  quod  uno  vel  altero 
posito  sequitur  respectus  ex  natura  extremorum,  non  potest 
esse  novus,  ut  videtur,  sine  novitate  in  altero  extremo:  nihil 
autem,  per  te,  est  novum  in  fundamento  huius  respectus,  nec 
in  termino,  ut  patet:  similiter  iste  respectus  est  idem  funda- 
mento,  ut  patet  ex  quaest.  praecedenti;  igitur  non  potest  iste 
respectus  esse  alius,  fundamento  existente  eodem. 

d)  Potest  ergo  dici  quod  nulla  est  necessitas  ponendi  ali- 
quid  novum,  sive  aliquam  successionem  in  aliquo  Angelo,  quod 
scilicet  sit  in  eo  formatiter ;  quia  quidquid  est  ibi  potest  ma- 
nere  idem,  sicut  existentia  manet  eadem,  et  per  consequens  qui- 
libet  respectus  consequens  absolutum. 

93.  (19)  —  Solvuntur  argumenta  sententiae  tenentis  in  exi- 
stentia  Angeli  esse  successionem  formaliter.  —  Ad  argumenta 
pro  prima  opinione.  —  a)  Ad  primum  [n.  85  a\  dico  quod 
utraque  via  salvat  dictum  Augustini;  nam  sicut  prima  via 
dicit  creaturam  semper  essentialiter  aeque  dependere  a  Deo, 
ita  quod  sit  quasi  una  continua  *  creatio  (a)  *,  vel  inflnitae 
*  creationes  (a)  *  sint  (b)  conservatio  rei,  ac  per  hoc  semper 
ita  actualiter  causat  rem  sicut  in  primo  instanti  causavit,  licet 
ista  causatio  ut  consideratur  in  primo  instanti  dicatur  creatio, 
in  aliis  conservatio,  ita  secunda  positio  [n.  87]  non  videns  ra- 
tionem  continuationis  in  hac  *  creatione  (a)  *,  quia  nullam  for- 
mam  continuatam,  nec  videns  tantam  rationem  distinctionis, 
quia  non  videns  illam  distinctionem  nec  in  creante,  nec  in 
creato  quantum  ad  term/inum  formalem,  dicit  quod  una  actio 
semper  manens  respectu  creaturae  est  creatio,  in  quantum 
intelligitur  coexistere  primo  nunc  temporis,  *  quod  (c)  *  nunc 
temporis  praecessit  non  esse  illius  creati;  et  illa  eadem  actio 
manens  dicitur  conservatio,  in  quantum  coexistit  aliis  partibus 
temporis  non  immediate  sequentibus  non  esse,  sed  esse  prae- 

(a)  Wadd.  causatio...  causationes...  causatione. 

(b)  Edd.  1478  et  1490:  sicut. 

(c)  Wadd.  quia. 

habitum  cum  illis  partibus  temporis,  et  ita  illa  actio  est  quasi 
continuatio  esse  praehabiti,  non  comparando  ad  esse,  ubi  non 
est  prius,  nec  posterius,  sed  comparando  ad  partes  temporis 
quibus  coexistit. 

Sed  praeter  intentionem  Augustini  ratio  ibi  adducta  vide- 
tur  habere  difficultatem,  scilicet  quod  alia  causatione  res  ha- 
beat  esse  cum  uno  nunc,  et  cum  alio,  quia  illud  non  habetur 
completive  aliqua  causatione,  cuius  oppositum  videtur  stare 
posita  tali  causatione. 

(20)  Respondeo  igitur  quod  ista  propositio  est  distinguenda 
secundum  compositionem  et  divisionem ;  quia  in  sensu  com- 
positionis  est  vera;  quia  illud  non  habetur  aliqua  causatione 
completive,  cuius  oppositum  stat  stante  tali  causatione,  ita  quod 
ista  sint  simul;  sed  in  sensu  divisionis  est  falsa,  quia  ipsa 
res  *  poterit  *  non  esse,  licet  posita  fuerit  causatio  qua  res 
habet  suum  esse  ultimate.  Ita  etiam  licet  posita  sit  creatio  An- 
geli,  potest  tamen  divisim  hac  posita  stare  quod  Angelus  non 
sit,  licet  non  coniunctim. 

Et  per  hoc  patet  ad  simile  argumentum,  quod  non  possunt 
simul  stare  quod  Angelus  creetur  et  annihiletur,  *  sed  bene 
possunt  simul  stare  quod  conservetur  et  postmodum  annihile- 
tur  *;  ergo  non  est  idem  creari  et  conservari,  quia  quando 
conservatur  potest  annihilari,  non  autem  quando  creatur.  — 
Respondeo:  sicut  non  stant  simul  in  sensu  composiiionis  An- 
gelum  conservari  et  annihilari,  ita  nec  creari  et  *  annihilari  *(a) 
stant  simul  in  sensu  compositionis ;  sed  in  sensu  divisionis 
stat  circa  Angelum  esse  quandoque  creationem  sive  conser- 
vationem,  et  tamen  quod  quandoque  possit  non  esse,  et  sic 
possit  esse  annihilatio,  sicut  dictum  est  in  materia  de  prae- 
destinatione  et  praescientia  Dei  (1),  quod  in  sensu  divisionis 
est  in  potentia  ad  unum  oppositum,  manente  alio,  non  tamen 
quod  sit  potentia  ad  illud  oppositum  (simul  esse  cum(b))  alio 
opposito  manente. 

(21)  b)  Ad  secundum  fn.  85  b]  dicitur  quod  non  est  aliud  ex 
parte  Angeli  ipsum  esse,  fuisse  et  fore;  tamen  aliam  habi- 
tudinem  ipsius  esse  ad  tempus  notant  ista,  quia,  sicut  dictum 


(a)  Wadd.  conservari.  (1)  Cfr.  Lib.  I.  dd.  39  et  40. 

(b)  Deest  in  Ed.  Ven. 

est  dist.  9.  1.  [n.  704]  de  generari  et  genitum  esse,  per  quae 
consignificatur  nunc  aetemitatis  in  quantum  coexistens  diver* 
sis  partibus  temporis,  ita  dicerent  etiam  isti  de  nunc  aevi, 
quod  idem  potest  esse  et  coexistere  omnibus  partibus  temporis. 

Et  cwn  dicitur  in  argumento:  non  potest  facere  Angelum 
non  fuisse,  negatur  ista,  ut  est  nota  rei  significatae  per  fuisse, 
quia  illa  res  significata  per  fuisse  est  illud  idem  esse  quod 
nunc  habet  Angelus. 

Et  si  dicatur :  praeteritum  non  potest  non  fuisse,  negatur 
minor,  quia  hoc  non  est  praeteritum  in  se.  —  Exemplum 
huius  est:  si  Filius  Dei,  cum  hoc  quod  generatur  in  aeternitate, 
acciperet  aliam  naturam,  secundum  quam  dependeret  a  Patre 
per  impossibile,  tunc  diceretur  idem  in  eo  esse  generari  et 
genitum  esse,  et  illud  esse  Filii  posset  absolute  non  esse,  et 
in  quantum  istud  esse  quasi  immediate  sequeretur  suum  non 
esse  diceretur  generari,  et  in  quantum  quasi  mediate  seque- 
retur  suum  non  esse  ut  coexistens  aliis  partibus  temporis  di- 
ceretur  genitum  esse.  Et  ita  conservatio  et  productio  sive 
creatio  differunt  sola  actione  intellectus,  et  potest  conserva- 
tum  non  esse  quando  conservatur,  et  quando  producitur  in 
sensu  divisionis. 

Et  si  arguatur:  praeteritum  non  potest  non  coextitisse 
isti;  ergo  istud  non  potest  non  fuisse;  videtur  esse  fallacia 
figurae  dictionis  commutando  quando  in  quid. 

(22)  Ad  confirmationem  illius  secundae  rationis  de  con- 
tradictoriis  volitis  in  aeternitate  potest  dici  quod  licet  Deus 
voluit  me  sedere  pro  A,  et  non  sedere  pro  B,  tamen  prius  na- 
turaliter  volita  sunt  ab  eo  ipsa  obiecta  quam  ipsa  nunc  men- 
surantia;  et  in  illo  priori  oportet  quaerere  non  contradictionem 
istorum  volitorum;  alioquin  per  ipsa  nunc  posteriora  eis  adie* 
cta  non  videtur  posse  tolli  illa  contradictio  respectu  huius.  Ita 
hic,  si  vellet  Angelum  esse  pro  hoc  nunc,  et  non  esse  pro 
hoc  nunc,  primo  quaerenda  est  possibilitas,  quomodo  vellet 
Angelum  esse,  et  non  esse.  Dico  tunc  quod  si  nunc  ponatur 
in  quocumque  aeviterno  tamquam  proprium  sibi,  Deus  vult 
ipsum  esse  in  illo  nunc  positive,  et  vult  ipsum  non  esse  ne- 
gative,  volendo  illud  nunc  non  esse.  Et  tunc  si  aliud  aeviter- 
num  sit,  in  cuius  nunc  fiant  ambo  ista,  hoc  accidit  ipsi  nunc, 
nam  iliud  nunc  illius  aeviterni  non  est  propria  mensura  eorum; 

sicut  nec  aeternitas,  in  qua  aeternitate  possunt  esse  contradi- 
ctoria,  quae  succedunt  sibi  in  omnibus  mensuris.  Aut  si  non 
ponatur  in  aliquo  aeviterno  aliquod  nunc  aliud  ab  existentia 
actuali  ipsius  Angeli,  sicut  dicetur  in  quaest.  seq.,  tunc  vult 
istum  esse  cum  aeternitate,  et  vult  ipsum  non  esse  cum  aeter- 
nitate  secundum  omnem  praesentialitatem  aeternitatis:  nec 
non  esse  cum  tota  aeternitate  hoc  modo,  quia  tunc  esset  con- 
tradictio.  Non  est  autem  contradictio  comparando  ista  ad  aeter- 
nitatem  non  secundum  totam  rationem  praesentiae  suae  infinitae. 
(23)  c)  Ad  tertium  [n.  85  c]  dico  quod  ad  hoc  quod  ex  coe- 
ocistentia  alicuius  quanti  virtualis  cum  alio  quanto  proprie, 
scilicet  molis,  debet  concludi  infinitas  quanti  virtualis,  oportet 
illud  necessario  coexistere  omnibus  partibus  quanti  alterius. 
Probo,  quia  quantum  aliud  non  esset  infinitum  nisi  haberet 
(necessario(a))  omnes  partes  possibiles:  sicut  tempus  *  si  simul 
esset,  non  *  esset  actu  inflnitum,  nisi  haberet  necessario  omnes 
partes  eius  sibi  possibiles  simul;  ergo  nihil  concluditur  esse 
infinitum  virtualiter  ex  coexistentia  eius  cum  toto  tempore, 
nisi  necessario  coexistat  cum  omnibus  partibus  temporis:  taie 
autem  non  est  aevum.  —  Dico  tunc  quod  licet  formaliter  ha- 
beat  unde  possit  coexistere  infinitis  partibus  temporis,  non 
sequitur  propter  hoc  quod  sit  in  se  inftnitum,  quia  non  habet 
formaliter  unde  necessario  sic  coexistat. 

Ad  aliud  simile  de  immensitate  dico  quod  ibi  non  est  si- 
mile,  quia  ibi  *  illud  quod  *(b)  posset  esse  praesens  omni  loco 
esset  in  eo  simul,  et  non  per  aliquam  conservationem  causae 
extrinsecae.  In  proposito  autem  *  nunc  per  se  non  *  habet  (c) 
unde  coexistat  partibus  temporis,  sed  (d)  nihil  haberet  per  quocl 
coexisteret,  nisi  idem  causaretur  quasi  continue  ab  aliqua  causa 
extrinseca,  licet  non  alia  causatione;  ita  quod  simile  huius  ma- 
gis  esset  de  isto,  si  causaretur  continue  coexistentia  eius  cum 
alio  et  alio  loco.  Et  si  hoc  posset  eadem  causatione,  nunquam 
tamen  ut  simul  coexistens  haberet  infinitam  praesentiam  loco, 
et  ita  illucl  nunquam  esset  immensum.  Ita  in  proposito. 

Contra:  finitum  non  potest  coexistere  simul   toti    infinito, 


(a)  Deest  in  Ed.  Ven. 
\>>)  Wadd.  illud  per  quod. 

(c)  Wadd.  et  antiquiores  editiones:   In  proposito  autem  habet... 

(d)  Ed.  Yen.  quia. 

ita  quod  in  se  totum  habeat  unde  possit  ei  coexistere;  ergo 
quod  sic  coexistit  est  inflnitum.  —  Respondeo:  antecedens  ne- 
gatur  de  illo  inflnito  quod  est  in  successione,  et  de  illo  finito 
formaliter  habente  quod  semper  eadem  actione  habet,  ita  quod 
non  sine  tali  actione. 

(24)  d)  Ad  quartum  [n.  85  d]  conceditur  quod  unum  aevum 
succedit  alteri  aevo,  et  existentia  aeviterni  succedit  suo  oppo- 
sito,  et  unum  est  post  alterum;  sed  ex  hoc  non  concluditur 
aliqua  successio  in  aliqua  una  existentia  aeviterni  alicuius. 

Et  per  hoc  patet  ad  omnia  alia  argumenta,  quod  illi  duo 
Angeli,  de  quibus  conceditur  prius  et  posterius,  quod  unus 
manet  post  alium,  si  tamen  tertius  coexisteret  ambobus,  in 
esse  illius  tertii  nullum  est  prius  et  posierius:  sicut  si  dies 
hodiernus  et  crastinus  coexisterent  aeternitati,  non  propter  hoc 
est  prius  et  posterius  in  aeternitate. 

Similiter  conceditur  quod  prius  est  existentia  (a)  Angeli 
quam  ipsius  cutpa,  ita  quod  ipsa  existentia  sub  innocentia 
esset  cum  opposito  illius  existentiae,  et  ex  illa  secunda  exi- 
stentia  sequeretur  oppositum  sui  et  oppositum  primi;  non  ta- 
men  existentia  Angeli  in  sua  natura  haberet  aliquam  succes- 
sionem,  nec  ut  sub  innocentia  existens,  nec  ut  existens  sub 
culpa,  sed  tantum  esset  successio  in  actibus,  hoc  est,  quod  exi- 
stentia  unius  actus  est  post  alterius  existentiam,  sine  tamen  (b) 
diversitate  alterius  in  se. 

94.  —  Explicantur  auctoritates  adductae  pro  eadem  sententia. 
—  Auctoritates  adductas  [n.  86]  pro  illa  opinione  concedo, 
quia  nulla  creatura  est  a  Prima  Gausa  independens,  sed  semper 
dependens  a  causa,  non  tamen  dependentia  continua,  nec  alia 
et  alia,  sed  eadem.  Et  propter  istam  eamdem  potest  quaelibet 
creatura  habere  esse  cum  una  parte  temporis,  et  non  cum 
alia,  et  pro  tanto  potest  quasi  cadere  sub  tempore,  hoc  est,  ut 
coexistat  uni  parti  temporis,  et  non  alteri,  et  ita  dicatur  fuisse, 
non  fore,  et  ita  non  aeternum. 

95.  (25)  _  Solvuntur  argumenta  principalia  (1).  —  Ad    ar- 

(ci)  Ed.  Ven.  natura. 

(b)  Ed.  Ven.  et  antiquiores:  sive  cum. 

(1)  Praeter  morem,  argumenta  principalia  hic  dicit  Doctor  rationes  fun- 
damentales  sub  verbo  Contra  n.  84  positas  in  favorem  sententiae  propu- 
gnantis  successionem  in  existentia  actuali  Angeli,  ex  quo  colligere  licet  eum 
sententiae  contrariae  n.  87  favere. 

gumenta  principaUa,  —  a)  Ad  primum  [n.  84  a\  conceditur 
quod  unus  Angelus  creatur  prius  alio;  sed  non  propter  hoc 
sequitur  quod  in  esse  Angeli  prius  creati  sit  prius  et  poste- 
rius. 

b)  Ad  secundum  [n.  84  b]  similiter  potest  dici  quod  An- 
gelus  potest  annihilari  in  eodem  nunc  negative,  si  habet  nunc, 
id  est  quod  suum  nunc  deficiat  secum;  si  autem  suum  nunc 
non  differat  a  sua  existentia,  tunc  potest  annihilari  cum  aeter- 
nitate,  et  esse  cum  aeternitate.  sed  non  cum  toia  ratione  prae- 
sentialitatis  aeternitatis. 

c)  Ad  ultimum  [n.  84  c]  dico  quod  esse  reparati  sequitur 
non  esse  annihilati,  et  illud  non  esse  praecessit  non  esse  crea- 
bilis ;  et  ita  idem  esse  sequitur  seipsum  idem  esse  mediante 
non  esse  interrumpente.  *  Non  tamen  *  sequitur  ex  hoc  aliqua 
continuatio  in  ipso  esse,  si  non  fuisset  annihilatum,  quia  modo 
non  est  successio  in  aliquo  uno,  sed  unius  oppositi  ad  alterum. 

Contra:  ergo  ita  simul  est  existentia  interrupta  cum  seipsa 
reparata  sicut  non  interrupta.  —  Respondeo :  si  non  esset  ibi 
successio  oppositi  ad  oppositum,  quod  oppositum  ibi  mediat 
inter  hoc  esse  et  *  esse  (a)  *  sequeretur  quod  esset  tanta  simultas 
sicut  si  oppositum  non  interveniret.  Nunc  autem  oppositum 
quasi  mediat  inter  esse  creatum  et  ipsum  esse  reparatum.  Et 
hoc  oppositum  est  aliquod  medium,  vel  aliquam  habitudinem 
habet  ad  utrumque  extremum,  et  ideo  non  sunt  ita  simul  sicut 
si  non  esse  non  intervenisset:  si  tamen  modo  sit  idem  nunc 
reparatum  vel  *  eadem  existentia  si  *  nullum  requirit  nunc 
vere  idem,  et  in  eodem  est  existentia  reparata  et  creata,  sine 
omni  successione  in  illo  in  se,  licet  ipsum  ut  in  esse  positum 
succedit  sibi  ipsi  ut  prius  positum  in  esse,  ita  fuisset  in  eodem 
nunc  si  non  fuisset  interruptum  et  absque  omni  successione 
utroque  modo. 


[«)  Wadd.  cum  editionibus  1478  et  1506  se;  ed.   1497  esse  reparatum. 

96.  (')  —  Proponitur  quaestio.  —  Secundo  quaero : 
Utrum  in  Angelo    actualiter   existente  necesse   sit   po- 

nere  aliquid  mensurans    eius   existentiam    vel   durationem 
existentiae  eius,  realiter  aliud  ab  ipsa  existentia? 

97.  —  Argumenta  principalia(l).  —  Quod  sic:  —  a)  Tem 
pus  differt  a  motu  per  hoc  quod  raensurat  ipsum,  sicut  probat 
Philos.  IV.  Physic,  per  hoc  quod  tempus  non  est  velox  nec 
tardum,  motus  autem  dicitur  velox  et  tardus,  et  per  alias  ra- 
tiones;  ergo  a  simili  aevum  est  aliquid  aliud  ab  existentia 
aeviterna  mensurans  ipsum. 

b)  Secundo  sic:  quantitas  permanens  et  successiva  sunt 
eiusdem  generis;  ergo  utrumque  est  aliquid  aliucl  a  suo  sub- 
iecto,  maxime  si  illucl  pertineat  ad  genus  substantiae ;  ergo 
sicut  quantitas  permanens  est  aliud  ab  eo  cuius  est  mensura, 
ita  et  quantitas  successiva. 

98.  —  Contra:  de  illo  alio,  si  sit,  quaero,  quo  durat  in 
esse?  —  Si  seipso,  ergo  pari  ratione  ipsa  existentia  poterit 
seipsa  durare  formaliter,  quia  istud  aliucl  non  erit  perfectius 
ipsa  actuali  existentia  eius,  cum  sit  quasi  passio  eius.  —  Si 
autem  alio  a  se  absoluto  clurat  in  esse,  erit  processus  in  infi- 
nitum  in  rnensuratis  et  mensuris. 

99.  ( 2 )  —  Aliorum  sententiae.  —  a)  Respondeo :  patet 
enim  quod  prima  opinio  in  praec.  quaest.  [n.  85]  debuit  con- 
ceclere  partem  afflrmativam ;  quia  aevum  vere  potest  habere  ra- 
tionem  mensurae,  et  esse  quantitatem  proprie,  et  ita  differre 
ab  existentia  Angeli,  quae  non  est  in  se  formaliter  quanta, 
sed  inclivisibilis:  similiter  in  illa  existentia  succedunt    sibi    in- 


(1)  Solvimtur  ad  n.  106. 

vicem  nunc  aevi  alia  et  alia;  ergo  utrumque  differt  ab  ipsa 
existentia  Angeli  sicut  quoddam  absolutum,  secundum  illam 
positionem,  quia  sunt  indivisibilia  de  genere  quantitatis. 

b)  Similiter  aliqui  tenentes  secundam  opinionem  in 
praec.  quaest.  [n.  87],  scilicet  de  indivisibilitate  aevi,  dicunt 
ipsum  aevum  pertinere  ad  genus  quantitatis,  non  sicut  divi- 
sibile,  sed  indivisibile  in  genere  illo,  ita  quod  ex  multis  indi- 
visibilibus  eiusdem  speciei,  mensurantibus  scilicet  existentias 
plurium  aeviternorum  eiusdem  speciei,  potest  componi  quan- 
titas  discreta,  quae  sit  numerus  et  mensura  in  aeviternis, 
sicut  numerus  in  corporaiibus  est  ex  indivisibilibus  unitatibus 
discretis  in  eis.  —  Pro  hoc  adducunt  rationes.  Quaere. 

100.  (3)  —  Impugnantur.  —  a)  Contra  istud  arguitur, 
sicut  prius  argutum  est  in  quaest.  5.  1.  dist.  huius  II.  in  solu- 
tione  principali  [n.  64seqq.]:  illud  quocl  si  est  distinctum  ab 
aliquo,  esset  posterius  eo  naturaliter,  necessario  est  idem  illi, 
si  incompossibile  est  ijlud  aliud  esse  sine  eo.  Igitur  si  impos- 
sibile  est  esse  Angelum  sine  aliquo  extrinseco,  quod  sit  men- 
sura  actualis  existentiae  eius,  cum  illud  si  esset  aliud  esset 
posterius  naturaliter  ipsa  actuali  existentia  Angeli,  sequitur 
quod  non  est  aliud  ab  existentia  eius:  aut  si  est  aliud,  et 
per  consequens  posterius,  poterit  actualis  existentia  absque  con- 
tradictione  esse  sine  eo,  et  ita  non  est  necessarium  ponere  illud. 

b)  Confirmatur  ratio  ista,  et  illa  similiter,  de  qua  flt 
mentio  in  5  quaest.  dist.  I.  huius  II. :  quia  distinctio  aliquo- 
rum,  quorum  unum  proprie  inest  alteri,  non  concluditur  nisi 
vel  ex  separatione  actuali,  vel  potentiali,  vel  nisi  sint  talia 
quae  sic  se  habeant  ad  invicem  sicut  aliqua  alia  quorum 
unum  est  separabile  ab  alio.  Hoc  iertium  addo,  quia,  secun- 
dum  Philos.  VII.  Metaph.  cap.  de  partibus  definitionis,  pa- 
rabola  Socratis  minoris  vel  iunioris  multos  seduxit  a  veritate 
dicentis  quod  si  non  est  circulus  nisi  in  aere,  non  propter 
hoc  esset  aes  in  deflnitione  *  eius  *,  et  a  simili  inferentis  quod 
non  oportet  carnes  esse  in  definitione  hominis,  licet  homo  non 
sit  sine  carnibus.  Dato,  inquam,  quod  esset  incompossibilis  se- 
paratio  istorum  ab  invicem,  si  tamen  ista  sic  se  habeant  ad 
invicem  sicut  aliqua  alia  quorum  est  possibilis  separatio,  con- 
cluditur  ista  esse  distincta:  puta  si  ex  ratione  propria  circuli 
et  trjanguli,  carnis  et  ligni,  concluditur  circulum  sic  se  habere 

ad  lignum  sicut  triangulum  ad  carnem,  et  probatur  separa- 
bilitas  ex  una  parte,  concluditur  distinctio  ex  alia.  Et  dato 
quod  sit  inseparabilitas  ab  una  parte,  hoc  non  est  ex  propria 
ratione;  sed  ex  aliquo  extrinseco. 

c)  Accipio  ergo  quod  nihil  potest  concludi  esse  distin- 
ctum  ab  alio,  nisi  vel  propter  separationem  actualem,  vel 
poteyitiatem,  vel  propter  proportionem  istorum  ad  aliqua  alia 
quorum  alterum  est  ab  altero  separabite.  Sed  in  proposito 
nullum  istorum  contingit;  non  enim,  per  te,  est  hic  aliqua  se- 
paratio  actuatis,  vel  potentuilis,  nec  ista  se  habent  ad  invi- 
cem  sicut  aliqua  distincta  *  et  *  separabilia  (a),  quia  nihil  di- 
stinctum  ab  alio  realiter,  sine  quo  non  potest  esse  sinecontra- 
dictione,  est  prius  eo,  sed  vel  est  posterius  eo  naturaliter,  vel 
simul  natura  cum  eo:  istud  autem  quod  ponitur  aliud  ab  An- 
gelo,  si  esset,  esset  posterius  naturaliter;  igitur,  etc. 

101.  ('*)  —  Instantia.  —  Instatur  contra  istud  sic:  quia 
nunc  secundum  substantiam  se  habet  ad  substantiam  mobi- 
lis  sicut  istud  quod  ponitur  mensura  durationis  existentiae 
Angelorum  se  habet  aci  illam  existentiam ;  quia  sicut  ista  exi- 
stenlia  manet  eadem  mensurata  hoc  indivisibili,  ita  ponitur  ex 
alia  parte  de  nunc  et  de  substantia  mobilis:  et  tamen  ex  illa 
parte  invenitur  distinctio  inter  substantiam  mobilis  et  substan- 
tiam  ipsius  nunc;  igitur  et  hic.  —  Quod  autem  debeat  poni 
aliquod  tale  nunc  mensurans  mobile,  idem  secundum  substan- 
tiam,  videtur  esse  intentionis  Philos.  IV.  Physic,  ubi  videtur 
quasi  solvere  quaestionem  quam  movet  de  nunc,  utrum  sit 
idem  in  toto  tempore,  dicendo  quod  est  unum  et  idem  se- 
cundum  substantiam,  differens  secundum  esse. 

102.  —  Solvitur.  —  Istam  instantiam  excludendo  —  a) 
Primo  ostendo  quod  illud  quod  supponit  de  nunc  secundum 
substantiam  sit  falsum  et  contra  intentionem  Philosophi ;  quia 
Philosophus  probat  quod  nunc  sequitur  illud  quod  fertur  per 
hoc,  quia  eo  quod  fertur  cognoscimus  prius  et  posterius  in 
motu,  et  ipso  nunc  cognoscimus  prius  et  posterius  in  tern- 
pore:  sed  haec  non  sunt  vera  de  mobili  secundum  substan- 
tiam,  sed  secundum  quod  est  sub  mutatione  alia  et  alia ;  quia 


(a)  Ed.  1478  et  1497;  separabilia;  editiones   vero   1490,  1506  et  Wad- 
dingiana :  inseparabilia. 

si  accipiatur  mobile  secundum  substantiam  absolute,  non  co- 
gnoscitur  eo  prius  et  posterius  in  motu;  igitur  nec  per  idem 
nunc  secundum  substantiam  cognoscimus  prius  et  posterius 
in  tempore,  sed  per  aliud  et  aliud.  Similiter  Philosophus  in 
tertia  proprietate  de  nunc  dicit  quod  non  est  sine  tempore, 
nec  e  contrario,  quia  motus  non  est  sine  mobili,  nec  e  con- 
trario ;  et  sicut  motus  ad  mobile  ita  numerus  motus  vel  unitas 
motus  ad  numerum  sive  unitatem  mobilis:  falsum  est  autem 
quod  mobile  secundum  subsiantiam  suam  non  possit  esse  sine 
motu ;  sed  praecise  verum  est  de  mobili  ut  est  sub  mutatione ; 
si  igitur  sit  alterum  mobiie  in  tolo  motu,  ergo  et  nunc  sibi 
correspondens. 

b)  Praeterea,  quomodo  posset  ipsum  nunc  indivisibile  fluere 
secundum  diversa  esse,  quae  necessario  essent  indivisibilia,  quin 
totus  fluxus  eius  componeretur  ex  indivisibilibus?  Probat  enim 
Philosophus  ex  intentione  VI.  Physic.  quod  indivisibile  non 
potest  moveri,  quia  tunc  motus  eius  componeretur  ex  indi- 
visibilibus,  quia  prius  pertransiret  minus  vel  sibi  aequale  quam 
maius;  ergo  tempus  est  compositum  ex  indivisibilibus :  quod 
est  contra  Philosophum. 

c)  Ad  hoc  etiam  sunt  duae  rationes  Philosophi,  quarum 
una  est  talis:  illa  dicuntur  simul  quae  sunt  in  eodem  indi- 
visibili;  igitur  si  est  instans  idem  secundum  substantiam, 
omnia  sunt  aeque  praesentia  et  simul,  et  quae  nunc,  et  quae 
m  millesimo  anno,  IV.  Physic. 

C6)  d)  Alia  ratio  est,  quia  cuiuslibet  continui  sunt  duo  ter- 
mini  distincti.  —  Quam  rationem  sic  declaro:  quia  nunc  se- 
cundum  substantiam,  si  est  ipsa  substaniia  mobilis,  non  est 
nisi  contendere  de  verbis,  Si  autem  est  aliud  ab  ipsa,  puta 
aliquod  indivisibile  de  genere  quantitatis,  quaero,  cuius  sit 
continui  terminus,  vel  cuius  cliscreti  pars?  Quia  omne  in- 
divisibile  *  quod  est  per  se  *  de  genere  quantitatis  vel  est 
terminus  continui  vel  pars  discreti.  —  Si  ponatur  pars  di- 
screti,  ergo  ponitur  tempus  discretum,  quod  Philosophus  non 
concessit.  —  Si  ponatur  terminus  continui,  ergo  oportet  quod 
sit  aliud  et  aliud  secundum  substantiam,  secundum  quod  ter- 
minat  aliam  et  aliam  partem  continui,  scilicet  temporis,  quia 
impossibile  est  idem  secundum  substantiam  esse  per  se  termi- 
num  alicuius  quantitatis  et  eiusdem  principium. 

Et  si  dicas  quod  terminat  secundum  diversa  esse,  con- 
tra:  cum  ista  accidunt  illi  nunc  eidem  secundum  substantiam, 
quia,  per  te,  illud  manet  idem  sub  diversis  esse,  et  per  con- 
sequens  ista  accidunt  sibi,  et  omne  indivisibile  de  genere  quan- 
titatis  vel  per  se  terminat  quantitatem,  vel  est  pars  discreti, 
sequitur  quod  istud  nunc  non  sit  indivisibile  per  se  de  genere 
quantitatis. 

Praeterea,  ista  *  duo  *  esse  quaero,  cuius  generis  sunt? 
Si  sint  indimsibilia  de  genere  quaniitatis,  igitur  sufficiunt 
ad  terminandum  proprium  continuum  absque  illo  nunc  secun- 
dum  substantiam:  quod  est  inconveniens,  quia  nullum  indivi- 
sibile  per  se  terminat,  nisi  ratione  qua  est  terminus  huius  di- 
visibilis.  —  Si  autem  sunt  alterius  generis,  puta  qualitatis, 
igitur  qualitas  erit  per  se  ratio  terminandi  continuum  in  ge- 
nere  quantitatis. 

( 6 )  e)  Item,  hoc  argumentum  facit  Commen.  IV.  Physic: 
instans  est  finis  et  terminus  alicuius  finiti :  sed  omne  finitum 
habet  duos  terminos  et  duos  fines;  igitur  et  duo  instantia. 

f)  Et  praeterea,  quomodo  non  mutaretur  ipsum  nunc  se- 
cundum  substantiam,  si  mutatur  secundum  diversa  esse?  Et 
tunc  oportet  eius  et  suorum  esse  quaerere  mensuram,  et  sic  in 
infinitum. 

g)  Praeterea,  aut  istud  nunc  secundum  substantiam  idem 
est  in  quolibet  mobili,  aut  praecise  in  uno :  non  in  quolibet, 
quia  *  tunc  *  unum  accidens  numero  esset  in  diversis  subiectis. 
—  Nec  in  uno  mobili  praecise:  patet  ex  se. 

h)  Ad  Philosophum  |n.  101 1  dico  quod  non  intelligit  nunc 
manere  idem  secundum  substantiam,  quia  oppositum  sequitur 
ex  dictis  eius;  sed  quodcumque  unum  nunc  consideratum  se- 
cundum  se  est  idem,  et  hoc  dicitur  esse  idem  secundum  sub- 
stantiam;  consideratum  autem  in  ordine  acl  tempus  praeteri- 
tum  et  futurum,  cum  sit  terminus  praeteriti  et  principium 
futuri,  dicitur  distinctum  secundum  esse. 

Et  ad  hoc  declarandum  est  illud  simile  de  mobili,  quod 
manet  idem:  non  quidem  mobile  ut  absolute  precedit  mutatio- 
nem,  quia  hoc  modo  nunc  non  est  mensura  eius,  nec  aliquid 
pertinens  ad  tempus;  sed  mobile  ut  est  sub  una  mutatione 
est  idem  secundum  substantiam,  hoc  est  secundum  esse  illius 
mutationis  consideratae  secundum  se;  et  est  aliud   secundum 

esse,  hoc  est  ut  sab  illa  mutatione  terminat  praeteritum  et 
initiat  futurum;  et  secundum  hoc  dicitur  alibi  et  alibi  esse, 
non  quidem  actu,  sed  in  uno  ubi  medio  inter  extrema,  in 
quantum  illud  terminat  motum  secundum  prius  ubi,  et  inchoat 
motum  secundum  posterius  ubi ;  dicitur  alibi  et  alibi,  quia 
muiari  est  *  aliquid  *  utriusque  extremi.  Unde  Philos.  VI. 
Physic.  vult  quod  quamvis  aliquid  unum  sit  in  uno  medio, 
tamen  illud  est  aliud  secundum  extremum  utrumque. 
(')  i)  Sed  quomodo  ex  hoc  solvitur  illa  quaestio  Philosophi 
quam  movet  IV.  Physic,  utrum  idem  nunc  secundum  substan- 
tiam  maneat  in  toto  tempore,  vel  non?  —  Dico  quocl  quae- 
stionem  illam,  utrum  tempus  sit,  nunquam  solvit  expresse; 
sed  aliqua  dicit  ex  quibus  potest  colligi  eius  solutio.  Ita  et  in 
isto  *  nunc  *.  Si  enim  quodcumque  unum  mobile  praecise  ha- 
beat  identiiatem  secundum  substantiam,  hoc  est  ad  se,  et  di- 
stinctionem  secundum  esse,  hoc  est  secundum  orciinem  ad  aliam 
et  ad  aliam  partem  motus,  et  eodem  modo  cie  instanii  respectu 
partium  temporis,  et  non  est  tanta  identitas  instantis  in  toto 
tempore  quanta  est  unius  instantis  respectu  substantiae  mo- 
bilis;  igitur  instans  in  toto  tempore  est  aliud  et  aliud  secun- 
dum  substaniiam. 

k)  Dico  tunc  ad  instantiam :  si  aliquod  nunc  similiter  se 
habet  acl  substantiam  mobilis  sicut  aevum  ad  substantiam  An- 
geli,  illud  nunc  non  est  atiud  et  aliud  ab  ipsa  substantia,  nec 
est  aliquod  indivisibile  in  genere  quantitatis.  —  Et  si  finga- 
tur  aliquod  nunc  de  genere  quantitatis  mensurare  mobile  se- 
cundum  substaniiam,  nihil  tale  est  in  Angelo  actualiter  exi- 
stente,  sicut  prius  probatum  est. 

103.  (8)  —  Instantia  altera.  —  a)  Proponitur.  —  Sed  con- 
tra  istud  arguitur  sic:  mobile  potest  considerari  tripliciter:  vel 
ut  est  sub  medio  mutationum,  id  est  inter  terminos  mutationum, 
vel  sub  terminis  mutationum,  vel  ut  est  prius  motu  et.mu- 
tatione,  possibile  tamen  recipere  ista.  —  Primo  modo  corre- 
spondent  sibi  cliversa  nunc  secundum  esse:  secundo  modo  cor- 
respondet  sibi  tempus  medium  inter  illa  nunc;  igitur  tertio 
modo  correspondebit  sibi  aliqua  propria  mensura :  sed  hoc 
non  est  nisi  nunc  secundum  substantiam;  igitur,  etc. 

b)  Solvitur.  —  Respondeo:  si  oportet  tem.pus  clifferre  a 
motu,  et  per  consequens  instans  a  mutatione,  non  est  similis 

ratio  quod  ponatur  aliquicl  differens  ab  existentia  ipsius  An- 
geii  uniformi,  quocl  sit  mensura  eius,  *  sicut  ex  alia  parte  cle 
motu  et  mensuratione  respectu  suarum  mensurarum  *;  nam  si 
tempus  differt  a  motu,  hoc  ideo  est  quia  partes  eiusdem  pro- 
portionis  alicuius  motus  non  necessario  sunt  aequales  in  nu- 
meroet  quantitate  partium  eiusdem  proportionis  temporis:  nulla 
autem  quantitas  est  eaclem  alteri  quantitati,  nisi  partes  eius- 
dem  proportionis  et  quantitatis  in  ea  sint  aequales  partibus 
eiusdem  proportionis  in  reliqua,  et  hoc  aequales  tam.  in  nu- 
mero  quam  in  magnitudine.  Loquendo  autem  de  quantitate 
quae  est  in  motu,  quam  habet  ex  parte  magnitudinis  sive 
formae  secundum  quam  est  motus,  possunt  aliquae  partes 
motus,  puta  decem  partes  integrantes  totum  motum,  esse  cum 
decem  partibus  temporis ;  sed  non  sunt  eaedem  eis,  quia  cum 
eisdem  partibus  temporis  possunt  esse  plures  partes  motus  ae- 
quales  prioribus  partibus  motus,  vel  tot  inaequales;  quia  si  du- 
pla  virtus  movet  idem  mobile,  et  per  consequens  duplo  veiocius, 
nulla  pars  erit  in  motu  tardiori  quae  non  erit  in  motu  velo- 
ciori,  loquendo  de  partibus  quas  habet  in  magnitudine  vel  de 
partibus  quas  habet  secundum  formam  qua  est;  quia  movens 
mobile  motu  velociori  non  facit  simut  pertransire  aliquas 
partes  magnitudinis,  sed  praecise  alteram  post  atteram;  ergo 
tot  partes  sunt  in  motu  velociori  et  tantae,  loquendo  de  ista 
quantitate,  quot  et  quantae  sunt  in  motu  tarcliori :  non  potest 
autem  idem  tempus  et  habens  easdem  partes  esse  cum  isto 
motu  et  cum  illo  motu;  ergo  illae  partes  temporis  non  erunt 
eaedem,  nec  partibus  istius  motus,  nec  illius,  quia  non  in  ea- 
dem  proportione  se  habentes  ad  totum,  *  et  *  nec  sunt  aequales 
istis  partibus  totius. 

( 9 )  Si  hoc  est  verum,  ex  hoc  concluderetur  quod  inclivisibile 
unius  quantitatis  non  est  indivisibile  alterius  quantitatis;  sed 
ex  hoc  non  sequitur  quocl  in  aliquo  permanente  habente  sem- 
per  esse  uniforme  oporteat  ponere  aliquid  atiud  a  se  pro  men- 
sura,  quia  ibi  non  tenet  ratio  de  illis  magnitudinibus,  nec  par- 
tibus  earum. 

Est  ergo  fallacia  consequentis  a  maiori  afflrmative :  si 
mutatio  et  motus  habeant  mensuras  alias  a  se,  igitur  et  ipsa 
substantia,  quae  prior  est  raotu  et  mutatione,  habet  mensuram 
aliam  a  se;  minus  enim  videtur  esse  distinctio  sive  non  idea- 

Tom.  II.  8 

titas  in  permanente  quam  in  fluxu  sive  in  motu  et  eius  men- 
sura.  —  Si  tamen  placeat  dare  aliquam  aliam  mensuram  illi 
mobili  secundum  quod  est  in  se  prius  motu  et  mutatione,  illa 
mensura  erit  aevum,  sicut  patebit  in  quaestione  de  mensura 
operationum  Angeli  (1). 

Et  si  quaeras  aliam  mensuram  eius,  in  quantum  est  in 
se  et  in  quantum  est  susceptivum  motus  et  mutationis,  dico 
quod  non  est  aliud;  quia  subiectum  secundum  illud  quod  est 
in  se  est  susceptivum  suae  propriae  passionis;  et  similiter 
si  qua  sit  mensura,  eadem  est.  Unde  non  est  alia  mensura 
superficiei  in  quantum  superficies  est  et  in  quantum  susceptiva 
est  albedinis  et  nigredinis.  —  Ita  dico  quod  si  substantia 
primi  mobilis,  vel  cuiuscumque  alterius  mensuretur  aevo,  non 
est  alia  mensura  eius  in  quantum  est  prius  motu  naturaliter 
et  mutatione,  et  in  quantum  est  receptivum  motus  et  mutationis. 

Et  si  dicatur  quod  in  quantum  quiescens  est  habebit 
aliam  mensuram  quam  aevum,  hoc  falsum  est,  sicut  .pate- 
bit  ibi. 

104.-  (10)  —  Mensurae  definitio  et  distinctio.  —  Ad  secundam 
partem  quaestionis  [n.  96],  qua  quaeritur,  an  debeat  poni  in  An- 
gelo  existente  aliquid  mensurans  eius  existentiam? ,  dico  quod 
mensurare  est  quantitatem  ignotam  certificare  per  quanti- 
tatem  magis  notam.  Certificatio  autem  aliquando  potest  fieri 
per  quantitatem  existentem  in  re,  vel  imaginatione:  sicut  ar- 
iifex  expertus  per  aliquam  quantitatem  quam  habet  in  sua 
imaginatione  mensurat  quantitatem  quamcumque  sibi  occurren- 
tem.  —  Aliquando  autem  potest  fieri  per  quantitatem  aliquam 
existentem  in  re,  et  hoc  tripliciter :  vel  excedentem;  et  tunc 
certificatur  intelleclus  de  quantitate  minore  per  accessum  eius 
ad  quantitatem  maiorem  vel  recessum  ab  ea;  et  hoc  modo 
mensura  ponitur  in  quidditatibus  rerum;  et  mensura  est  per- 
fectior  ipso  mensurato,  quae  dicitur  esse  notior  naturaliter 
ipso  mensurato:  sicut  albedo  ponitur  mensura  in  genere  co- 
lorum,  et  Deas  dicitur  prima  mensura  omnium  quae  sunt  in 
quocumque  genere  (a).  —  Alio  modo  mensuratur  per  quanti- 
tatem  excessam;  quia  quantitas  nota  minor  est  et  pars  quantita- 
ti^  raaioris,  quae  magis  ignota  est;  et  tunc  illa  quantitas  minor 

(1)  Cfr.  q.  4. 

{a    Ed.  Ven.  in  genere  aliquo. 

per  sui  replicationem  mensurat  ipsum  totum  quantum  maius; 
et  hoc  moclo  minor  motus  potest  esse  mensura  maioris  motus 
ex  natura  rei.  —  Tertio  modo  mensuratur  quantitas  ignota  per 
aliam  quantitatem  notam  et  distinctam  et  aequalem  sibi;  et 
hoc  flt  per  applicationem  sive  superpositionem.  Et  quia  illucl 
quod  est  mensura  ex  natura  rei  ciebet  esse  notius  naturaliter 
ipso  mensurato,  ideo  in  isto  modo,  scilicet  tertio,  unum  aequa- 
lium  non  est  mensura  aliorum,  nisi  illa  aequalitas  nota  fuerit 
ex  natura  rei.  Et  hoc  modo  tempus,  si  est  alia  quantitas  a 
motu  et  notior  eo,  potest  esse  mensura  motus  ex  natura  rei. 
—  Alicui  tamen  intellectui  potest  illud  esse  mensura  quod 
ex  natura  rei  non  est  mensura:  puta  si  alicui  sit  nota  quan- 
titas  ulnae,  et  quantitas  panni  ignota,  potest  tunc  quantitas 
ulnae  esse  mensura  quantitatis  panni,  licet  ex  natura  rei  neu- 
tra  quantitas  habeat  rnaiorem  certitudinem  alia. 

105.  (ii)  —  Demonstratur  in  actuali  existentia  Angeli  non 
esse  aliquam  mensuram  intrinsecam  distinctam  ab  ipsomet  mensu- 
rato.  —  Ad  propositum  igitur  applicando,  dico  quod  in  actuali 
exisientia  Angeli  non  oportet  quaerere  aliquam  mensuram 
intrinsecam  aliam  a  natura  rei  ipsius  mensuratae;  quia, 
sicut  probatum  est  iam  nihil  est  ibi  aliud  reaiiter  a  natura 
rei  mensuratae:  mensura  autem  ex  natura  rei  aliud  est  a 
mensurato.  —  Et  patet  quod  si  ponitur  in  Angelo  aliqua  men- 
sura  *  quae  est  ex  natura  rei  *,  non  poneretur  in  eo  nisi  hoc 
tertio  modo  [n.  104];  nec  enim  est  excedens,  nec  excessa, 
sed  aequatis.  —  Nec  illa  existentia  videtur  posse  esse  mensura 
sui  ipsius,  sicut  in  aliis;  quantitas  enim  ut  distincte  cognita 
potest  esse  mensura  sui  ipsius  secunclum  partes  suas  confuse 
cognitas;  non  ita  est  hic,  cum  ista  existentia  sit  indivisibilis, 
in  qua  non  possunt  concipi  partes  confuse  (a),  quia  non  habet 
in  se  partes. 

Simpliciter  ergo  non  est  necesse  in  Angelo  existente  po- 
nere  aliquid  aliud  ab  actuali  eius  existentia,  quod  sit  mensura 
illius  existentiae  actualis.  —  Et  si  non  est  pluratitas  ponenda 
sine  necessitate,  et  hic  non  sit  necessitas,  non  videtur  hic  esse 
ponenda  pluralitas.  —  Non  solum  autem  non  est  necessarium 
ponere  aliquid  absotutum  pro  mensura,  sed    nec    relationem 


(a)  Ed.  Ven.  non  potens  concipere  partes  confuse  in  se. 

aliquam;  quia  non  est  necesse  hic  aliani  relationem  aliquam 
ponere  quam  illam  quae  est  ad  causam  efficientem  vel  con- 
servantem,  et  illa  non  est  aliud  a  fundamento,  ex.  quaest.  5. 
1.  dist.  huius  II. 

106.  —  Solvuntur  argumenta  principalia.  —  a)  Ad  primum 
principale  [n.  97  a]  patet  quod  consequentia  non  valet  de 
tempore  et  motu  comparando  ad  existentiam  Angeli.  Et  ratio 
prius  [n.  103  £]  dicta  est  respondendo  ad  unum  argumentum; 
quia  illud  quod  concludit  differentiam  motus  et  temporis  non 
concludit  hic  esse  aliquid  distinctum  et  aliud  ab  existentia, 
actuali  Angeli,  ideo  nec  mensura  (a). 

b)  Ad  secundum  [n.  97  b]  patet  quod  non  conceditur  aliquid 
esse  in  actuali  existentia  Angeli  quod  sit  proprie  quantitas, 
nec  indivisibile  de  genere  quantitatis;  quia  sola  existentia  vi- 
detur  posse  nosci,  absque  omni  alio  addito. 


(«)  Ed.  Ven.  mensuratur. 


QUAESTIO  III. 

107.  (1)  —  Proponitur  quaestio.  —  Tertio  quaero: 

Utrum  omnium  aeviternorum  sit  unum  aevum? 

108.  —  Argumenta  principalia(l).  —  Quod  non:  —  a)  Primo, 
quia  tunc  illud  esset  in  uno  subiecto,  quo  destructo  vel  mutato, 
mutarentur  omnia  alia  aeviterna:  quod  videtur  inconveniens. 

b)  Et  similiter,  destructis  aliis,  videtur  illud  mutari,  quia 
non  esset  in  eo  aevum  respectu  aliorum. 

109.  —  Contra(2):  Unum  est  ternpus  omnium  temporalium, 
IV.  Physic;  ergo  unum  aevum  omnium  aeviternorum. 

110.  —  Aliorum  sententia.  —  Hic  dicitur  quod  tot  sunt 
aeva  quot  aeviterna,  ita  quod  in  quolibet  aeviterno  est  ali- 
quod  indivisibile  proprium  pertinens  ad  genus  quantitatis,  et 
ex  multis  talibus  potest  constitui  unus  numerus,  sicut  recita- 
tum  est  prius  [n.  99  6]. 

111.  (2)  —  Impugnatur.  —  Sed  ista  positio  ponere  videtur 
pluralitatem  sine  necessitate.  —  Ideo  videtur  dicendum  contra 
eam,  sicut  in  praec.  quaesl.  dictum  est,  quia  aut  aevum 
vocatur  actuatis  existentia  Angeli  aeviterni,  et  hoc  modo 
quot  sunt  Angeli  tot  sunt  aeva :  aut  dicitur  aliquid  intrinsecum 
Angelo  (a)  actualiter  existenti,  mensurans  ipsam  existentiam, 
et  hoc  modo  aevum  nihil  est,  sicut  probatum  est  in  praec. 
quaest.:  aut  aevum  dicitur  aliquid  extrinsecum  aliud  ab  actuali 
existentia  aeviterni,  quod  tamen  extrinsecum  ex  natura  sui  na- 
tum  est  mensurare   actualem   existentiam  ipsius  aeviterni. 

112.  —  Triplex  sententia  exponitur.  —  Et  tunc  potest  poni 
tripticiter : 

a)  Quia  vel  potest  negari  omne  tale  extrinsecum  ex  na- 
tura  sui  natum  mensurare  actualem  existentiam  ipsius  aeviterni, 

(1)  Solvuntur  ad  n.  116.  [a)  Ed.  Ven.  alicui. 

(2)  Cf.  n.  117. 

ponendo  omnia  aeviterna  habere  existentiam  aeque  invariabi- 
lem,  quia  licet  una  existentia  sit  perfectior  alia,  et  per  hoc 
posset  eam  mensurare  tali  mensuratione  quidditativa,  sicut 
loquitur  Philos.  X.  Metaph.,  quod  primum  in  omni  genere,  etc; 
tamen  mensuratione  durativa,  quae  aliquo  modo  *reclucitur* 
ad  genus  quantitatis,  non  videtur  una  existentia  invariabilis 
esse  invariabilior  alia,  quia  cuilibet  omnino  repugnat  successio 
partium  in  ipsa.  Et  tunc  diceretur  quod  cum  aevum  ponatur 
mensura  alicuius  in  quantum  durans  est  invariabiliter,  et  illud 
sic  extrinsecum  oporteret  esse  notius  ex  natura  rei  secundum 
rationem  invariabilitatis,  et  cum  non  sit  talis  differentia  inter 
existentias  aeviternorum,  nihil  sic  erit  aevum. 
(3)  b)  Vel  alio  modo  potest  dici  quod  quaelibet  existentia  su- 
perior  est  simplicior  qualibet  existentia  inferiori,  et  nata  cer- 
tificare  de  ipsa  existentia  inferiori  ex  natura  rei,  et  pro 
tanto  quaelibet  existentia  *  uniformis  superioris  *  posset  dici 
aevum  respectu  inferioris;  et  tunc  tot  sunt  aeva  quot  aeviterna, 
excepto  hoc,  quod  in  ultimo  aeviterno  non  est  aevum,  quia  exis- 
tentia  eius  nullam  aliam  existentiam  invariabilem  mensurat.  Et 
similiter  existentia  supremi  Angeli  est  tantum  aevum  respectu 
aliorum  inferiorum,  quia  existentia  eius  invariabiliter  mensurat 
omnes  alios,  et  non  habet  aevum  aliquod  isto  modo,  quia  nullam 
aliam  existentiam  habet  superiorem  se. 

c)  Vel  potest  dici  tertio  modo  quod  si  aevum  non  dicatur 
quaecumque  existentia  simplicior  alia  et  notior,  nata  certiflcare 
de  ea,  sed  illa  simplicissima,  quae  ex  ratione  sua  formali  et 
in  se  est  certissima,  et  primo  nota  nata  certificare  de  aliis, 
hoc  modo  potest  concedi  tantum  unum  aevum,  scilicet  exis- 
tentia  primi  Angeli,  respectu  omnium  aliorum  aeviternorum. 

113.  —  Conclusio.  —  Quaecumque  autem  istarurn  viarum 
ponatur,  saltem  non  est  in  aliquo  aeviterno  suum  aevum,  nec 
in  ultimo  aeviterno  est  aliquod  aevum,  nec  primum  sive  su- 
premum  aeviternum,  in  quo  est  primum  aevum,  mensuratur 
aliquo  aevo,  quia  nihil  tale  habet  in  se,  ex  quaest.  praeced.; 
nec  in  alio  ex  nalura  rei  nata  est  certificari,  quia  quaelibet  alia 
est  minus  certa. 

114.  (4)  —  Instantia.  —  Contra  istucl  primo  arguitur, 
quia  tunc  sequeretur,  si  ita  est,  quod  primus  motus  non  men- 
surabitur  tempore,  sicut  nec  primum  aeviternum  mensuratur 

aevo;  videtur  enim  similis  comparatio  hinc  et  inde.  —  Gon- 
ceditur  consequens  propter  istam  rationem,  quia  secundum 
Philos.  IV.  Physic,  Omne  quod  est  in  tempore  exceditur 
a  tempore  et  corrumpitur  et  tabescit  in  tempore.  et  ideo  ne- 
cessaria  et  impossibilia  non  sunt  in  tempore.  Primus  igitur 
motus,  qui  non  corrumpitur  in  tempore,  nec  exceditur  ab  eo, 
non  est  in  tempore,  nec  mensuratur  tempore. 

115.  —  Solvitur.  —  Sed  ista  ratio  non  valet,  quia  aliquid 
esse  in  tempore  est  sicut  aliquid  esse  in  numero:  non  est  autem 
de  ratione  *  entis  *  existentis  in  numero  quod  excedatur  a  nu- 
mero,  immo  si  accipiatur  primum  numeratum,  hoc  est  adaequa- 
tum  numeratum,  illud  adaequatur  ipsi  numero;  sed  de  ratione 
numerati  *  primi  *  est  quod  pars  eius  excedatur  a  nuinero,  quia 
ipsum  *  totum  *  est  maius  sua  parte,  et  ipsum  totum  est  adae- 
quatum  numero ;  igitur  pars  eius  exceditur  a  numero.  —  Ita 
dico  de  ente  in  tempore,  quod  ex  quo  omne  tale  ens  est  de  ne- 
cessitate  variabile  secundum  aliud  et  aliud  esse,  necesse  est  se- 
cundum  aliquid  sui,  puta  secundum  aliquam  dispositionem  (a) 
quam  habet  ex  parte  temporis,  quod  excedatur  a  tempore,  quia 
aliter  se  habebit  in  alia  parte  temporis;  et  ideo  impossibitia 
et  necessaria  non  sunt  in  tempore,  quia  non  est  alia  et  alia 
dispositio  in  eis,  ut  possint  excedi  a  tempore,  vel  aliter  se 
habere.  —  Primus  autem  motus,  licet  secundum  se  totum  non 
excedatur  a  tempore,  tamen  exceditur  a  tempore  secundum 
quamlibet  eius  pariem.  Et  hoc  sufficit  ad  hoc,  ut  vere  dicatur 
mensurari  tempore.  Et  videtur  inconveniens  quocl  tempus,  cum 
sit  mensura  uniformis,  non  habeat  aliquod  primum  mensura- 
tum  uniforme:  tale  videtur  primus  motus. 

Tunc  ad  argumentum:  nego  consequentiam,  quia  non 
est  similis  ratio  hic  et  ibi.  Similiter  etiam  primus  motus  men- 
suratur  tempore,  hoc  est,  quia  vel  *  A  *  motus  ponitur  aliud 
a  tempore  propter  illam  rationem  quae  superius  posita  est 
de  IV.  Physic,  vel  ponendo  tempus  esse  idem  motui,  po- 
test  ille  motus  mensurare  se,  non  quidem  primo,  sed  secun- 
dum  partem,  quae  nota  est  nata  mensurare  totum,  sicut  dicit 
Philos.  IV.  Physic,  tempus  mensurat  ipsum  motum  in  de- 
terminando   quemdam    motum,  qui    postea    mensurabit  totum 


(a)  Ed.  Ven.  distinctionem  temporis;  et  ideo  tempore... 

motum,  sicut  longitudinem  cubitus  in  determinando  aliquam 
magnitudinem,  quae  metietur  totum.  Neutra  tamen  ratio  potest 
esse  in  proposito;  quia  non  est  aliquid  in  aeviterno  primo  aliud 
ab  existentia  sua,  nec  ipsa  existentia  sua  est  quanta,  ut  men- 
surare  possit  seipsam  secundum  aliquam  partem  notam  sibi. 

116.  (3)  —  Solvuntur  argumenta  principalia.  —  a)  Ad 
primum  argumentum  [n.  108  a]  dico  quod,  destructo  primo, 
non  sequitur  alia  mutari,  nisi  secundum  quamdam  relationem 
in  eis:  puta  quia  tunc  non  erunt  mensurata  a  primo,  sicut 
prius  fuerant  mensurata.  Nec  est  inconveniens  ponere  talem  mu- 
tationem  in  aliquo,  quod  prius  habuit  relaiionem,  et  modo  non. 

b)  Similiter  quod  infertur  [n.  108  b~]  quod  illud  mutabitur, 
destructis  aliis,  dico  quod  non  sequitur;  quia  prius  ad  illa 
alia  non  habuit  relationem  realem,  sed  tantum  rationis,  quia 
non  se  habuit  ad  illa  sicut  mensura  dependens  ad  mensurata, 
sed  sicut  excedens;  et  ideo,  destructis  aliis,  non  mutabitur 
absolute,  nec  secundum  aliquam  relationem  realem,  quia  nulla 
relatio  realis  prius  fuit  in  eo  ad  illa. 

117.  —  Explicatur  ratio  fundamentalis,  —  Ad  argumentum 
in  oppositum  [n.  109]  potest  dici  quod  loquendo  de  aevo  prout 
dicit  aliquid  eocirinsecum  aliud  ab  existentia  Angeli  mensurata, 
prima  opinio  [n.  112  a\  sola  negat  unum  aevum  illo  modo; 
secunda  [ib.  b]  autem  et  tertia  [ib.  c]  concedunt  unum  aevum, 
licet  secunda  non  concedat  unum  aevum  tantum. 

Et  tunc  si  arguas  quod  tantum  est  unum  tempus  om- 
nium  temporalium;  ergo  debet  esse  tantum  unum  aevum  om- 
nium  aeviternorum,  consequentia  non  valet ;  quia  non  omnis 
motus  superior  habet  rationem  mensurae  ex  natura  rei  respectu 
inferioris,  nec  habet  conditiones  mensurae  ex  natura  rei,  sicut 
habet  quaelibet  existentia  superior  respectu  inferioris,  loquendo 
de  existentiis  invariabilibus  Angelorum;  et  ideo  non  est  similis 
ratio  hic  et  ibi,  scilicet  quod  sicut  ibi  tantum  est  unum  tempus 
omnium  temporalium,  quod  ita  sit  hic  tantum  unum  aevum 
omnium  aeviternorum. 


>h&%<^- 


QUAESTIO  IV. 

118.  ( i )  —  Proponitur  quaestio.  —  Quarto  et  ultimo  quaero 
quantum  ad  istam  materiam : 

Utrum  operatio  Angeli  mensuretur  aevo? 

119.  —  Argumenta  principalia  (1).  —  Quod  non:  —  a)  Per 
Auctorem  Be  Causis,  propos.  penult. :  Inter  rem  cuius  substantia 
et  actio  mensuratur  tempore  (a)  et  rern  cuius  substantia  et 
actio  mensuratur  aeternitate  est  res  media,  cuius  substantia 
mensuratur  aeternitate  vel  aevo,  et  actio  mensuratur  tempore: 
Angelus  est  huiusmodi;  ergo,  etc. 

b)  Praeterea.  VIII.  Physic:  Nihil  generatur  ut  statim 
non  sit;  ergo  omnis  operatio  Angeli  durat  per  tempus,  et  per 
consequens  praecise  non  est  in  instanti:  si  autem  esset  in  aevo, 
cum  non  sit  sempiterna,  esset  praecise  in  aliquo  instanti; 
ergo,  etc. 

120.  —  Oppositum:  Operatio  Angeli  non  mensuratur  tem- 
pore,  nec  aetemitate;  igitur  aevo.  —  Consequentia  proba- 
tur,  quia  non  ponuntur  plures  mensurae  in  mora  essendi.  -- 
Antecedens  probatur :  et  patet  de  aeternitate;  de  tempore 
probatur,  quia  Angelus  posset  habere  operationem,  non  exi- 
stente  motu  coeli :  sed  motu  coeli  non  existente,  non  est  tem- 
pus;  ergo,  etc. 

121.  (2)  —  Aliorum  sententia.  —  a)  Proponitur.  —  Hic 
dicitur  quod  operatio  Angeli  intrinseca  mensuratur  tempore 
discreto ;  quod  ponitur  sic :  mensura  quae  est  durationis  rei 
est  modus  quo  res  mensuratur,  et  ipsa  proportionatur  men- 
surato,  sicut  mensura  permanentis  est  permanens  et  fluentis 
est    fluens;    igitur    talem  proportionem    oportet   invenire  inter 


(a)  Ed.  Ven.  aevo. 

(1)  Solvimtur  ad  n.  129. 

cognitiones  vel  operationes  intrinsecas  Angeli  et  mensuras 
eorum:  istae  autem  cognitiones  sunt  transeuntes,  quia  An- 
gelus  non  omnino  habet  unam  intellectionem  sibi  possibilem, 
sed  multas,  quae  fluunt  et  transeunt  ordine  quodam,  ita  quod 
una  post  aliam ;  et  tamen  absque  connexione,  ita  quod  An- 
gelus  non  habet  unam  cognitionem  connexe  post  aliam,  vel  ex 
alia,  quia  non  discurrit :  absque  etiam  successione,  quia  nulla 
istarum  operationum  est  in  continua  acquisitione  et  deperdi- 
tione,  sed  dum  est  est  tota  simul  et  indivisibilis ;  ergo  corre- 
spondebit  eis  mensura  proportionalis  habens  partes  transeuntes 
ordinatas  et  indivisibiles:  tale  est  tempus  discretum ;  igitur,  etc. 

Et  confirmatur  ista  ratio  per  August.  Super  Genes.  ad 
litteram,  ubi  vult  quod  Deus  movet  creaturam  spiritualem  per 
tempus;  *  corporalem  per  locum  et  tempus  *. 

b)  Quid  sit  tempus  discretum.  —  Si  autem  quaeritur , 
quid  sit  illud  discretum  tempus?  —  Diciiur  quod  est  vere 
quantitas,  et  quanfitas  discreta,  distincta  specie  a  continua.  Nec 
est  species  discretae  quae  est  numerus  (aut  oratio  (a));  quia 
partes  huius  iemporis  non  permanent ;  numeri  quidem  partes 
permanent,  ita  quod  si  non  permaneant,  hoc  accidit  numero ; 
pars  autem  orationis  necessario  non  permanet,  et  tamen  non 
continuatur  cum  alia  parte.  Convenit  ergo  tempus  discretum 
cum  oratione  per  hoc  quod  pars  eius  non  permanet ;  sed 
differt  ab  oratione,  quia  quaelibet  pars  orationis  vocalis  con- 
tinuatur  cum  vocali,  vel  consonantis  cum  consbnante,  et  potest 
esse  in  tempore  nostro  vere  et  mensurari  ab  aliqua  parte  tem- 
poris,  licet  non  necessario  continuetur  alii  parti.  Nulla  autem 
cognitio  Angeli  potest  in  se  mensurari  tempore,  quia  indivisibile 
est,  nec  potest  continuari  cum  alia. 

(3)  c)  De  mente  Aristotelis.  —  Sed  si  quaerilur,  quare  istam 
quantitatem  discretam  non  ponit  Aristoteles  inter  species  quan- 
titatis?  —  Respondetur  quod  posuit  Intelligentias  esse  quos- 
dam  deos,  et  ideo  non  posuit  aliquam  mensuram  correspon- 
dentem  operationi  tali  eorum  *  non  *  simul  totam. 

d)  Differentia  temporis  discreti  a  tempore  nostro.  —  Si 
quaeratur,  quomodo  se  habet  istud  tempus  discretum  ad  tem- 
pus  nostrum  ?  —  Dicitur  quod  nunc  temporis  discreti  neces- 


(a)  Deest  in  Ed.  Ven. 

sario  coexistit  alicui  parti  temporis  nostri,  et  per  consequens 
omnibus  partibus  quae  sunt  simul  cum  illo  instanti ;  si  enim 
Angelus  cum  aliquo  instanti  nostro  habeat  primo  aliquam  co- 
gnitionem,  non  statim  in  proximo  instanti  habebit  aiiam,  sed 
in  tempore  sequenti  habet  aliam  cognitionem,  et  in  ultimo  in- 
stanti  illius  temporis  sequentis  potest  habere  aliam  cognitionem 
continue  cum  tempore  nostro. 

Et  additur  quod  instans  istud  non  habet  aliquam  propor- 
tionem  ad  instantem  nostrum;  quia  idem  nunc  illius  temporis 
discreti  potest  coexistere  cum  quantocumque  nostro  tempore 
maiori  vel  minori,  secundum  quod  Angelus  potest  continuare 
eamdem  intellectionem  indivisibilem  cum  maiori  vel  minori 
parte  temporis  nostri,  absque  al-ia  nova  intellectione. 

122.  U)  —  Impugnatur  conclusio  praefatae  sententiae.  — 
Contra  conclusionem  huius  positionis  arguo  primo  sic:  — 
a)  Quae  habent  uniformem  modum  manendi,  dum  manent, 
habent  mensuram  eiusdem  rationis  in  *  mensurando  *  (a), 
licet  una  diutius  maneat.  quam  altera:  sed  ista  cognitio  An- 
geli  durn  manet  habet  modum  manendi  eumdem  cum  exi- 
stentia  Angeli,  licet  non  habeat  tantam  durationem  sicut  exi- 
stentia.eius  habet ;  igitur  habet  rnensuram  eiusdem  rationis 
cum  illa  existentia,  et  ita  mensuratur  aevo  sua  operatio,  et  non 
tempore.  —  Maior  probatur :  quia  formali  rationi  existentiae 
Angeli  secundum  uniformitatem  vel  difformitatem  *  eorumdem  * 
correspondet  propria  ratio  mensurae,  secundum  istos,  distin- 
guendo  tres  rnodos  mensurae  rerum,  secundum  triplex  esse 
rerum.  Et  ita  patet  maior.  —  Patet  etiam  minor ;  quia  volunt 
quod  mensura  media  correspondeat  illi  quod  habet  moram 
indivisibilem,  et  tamen  defectibilem,  ita  quod  potest  ex  se  non 
esse.  et  illam  mensuram  ponunt  aevum.  Nunc  autem,  sicut 
Angeli  existentia  est  indivisibilis,  et  tamen  defectibilis,  ita  et 
cognitio  eius,  secundum  istos. 

Si  dicatur  quod  cognitio  non  semper  erit,  et  existentia 
eius  semper  erit,  et  ita  non  est  simile  de  existentia  eius  et 
cognitione,  istud  non  videtur  valere,  quia  etiam  si  Angelus 
foret  statim  annihilandus,  non  propter  hoc  non  mensuraretur 
aevo  dum  manet. 


(«)  Wadd.  manendo. 

Si  etiam  dicatur  quod  in  potestate  eius  est  habere  co- 
gnitionem  istam,  vel  non  habere  :  sic  non  est  de  actuali  exi- 
stentia  eius;  nec  hoc  videtur  valere;  quia  sicut  aliquando 
non  fore  non  variat  existentiae  mensuram,  dum  manet,  ita 
multo  magis  illa  causa,  per  quam  potest  ista  potentiaiitas  re- 
duci  ad  actum,  puta  per  creatam  vel  increatam,  non  variabit 
formatem  rationem  mensurae  existentiae  eius  vel  moram 
eius  in  existendo. 

(S)  b)  Praeterea  secundo:  omnes  concedunt  actum  beatificum 
Angeli  mensurari  aevo,  *  et  *  patet  per  August.  De  Fide  ad 
Petrum,  18:  ille  autem  actus  necessario  includit  vel  praesup- 
ponit  actum  naturatem,  et  hoc  ponendo  Angelum  habere  ali- 
quam  productionem  in  actu  suo  beatifico,  licet  non  possit  ex 
se  in  totalem  productionem  actus  beatifici :  impossibile  autem 
est  aeviternum  necessario  includere  vel  praesupponere  aliquid 
posterius  aeviterno,  quod  scilicet  mensuratur  mensura  poste- 
riori  aevo;  igitur  ille  actus  naiuralis  qui  includitur  in  actu 
beatifico  non  potest  esse  temporatis. 

123.  —  Impugnatur  etiam  aliorum  modus  ponendi.  —  Contra 
modum  ponendi:  —  a)  Videlur  concedere  magnam  muttitu- 
dinem  temporum  sine  necessitate.  Sequitur  enim  quod  quili- 
bet  Angelus  habeat  suum  tempus  discretum;  quia  unus  potest 
continuare  cognitionem  suam  cum  die  nostro,  et  Angelus  alius 
potest  suam  continuare  cum  dimidio  die,  tertius  cum  hora; 
et  ita  unus  Angelus  habebit  quatuor  instantia  sui  tem- 
poris  discreti,  dum  alius  habet  unum  instans.  Imo  sequitur 
quod  in  quolibet  Angelo  erunt  duo  tempora  discreta ;  quia 
quilibet  poterit  continuare  intetlectionem  suam,  non  conti- 
nuando  volitionem,  et  ita  habebit  duo  instantia  intellectionis, 
et  tantum  unum  instans  volitionis. 

b)  Praeterea,  aeva,  secundum  istum,  in  diversis  aeviternis 
sunt  atterius  rationis,  si  existentiae  actuales  aeviternorum 
sunt  alterius  rationis,  et  in  Angelis  diversarum  specierum  po- 
nit  aeva  diversarum  specierum;  igitur  similiter  inteliectio- 
num  atterius  speciei  erunt  nunc  temporis  discreti  alterius 
speciei. 

( '• )  Ex  hoc  arguo  sic:  nulla  una  quantitas  componitur  ex 
pluribus  omnino  diversarum  rationum;  quia  licet  senarius 
possit  componi  ex   binariis  et  temariis,   quod    tamen    negat 

Philos.  V.  Metaph.  *  cap.  de  Quali,  quia  *  sex  sunt  tantum 
semel  sex,  et  Avicen.  III.  MeiapJi.,  tamen  nulla  quantitas  compo- 
sita  ex  pluribus,  quantumcumque  clistinctarum  rationum,  potest 
esse  eadem  quantitas :  puta  quocl  senarium  posset  esse  ex  de- 
nariis  et  binariis  et  quibuscumque.  Sed  dum  fluit  clies  nostra 
posset  Angelus  intelligere  quaecumque  intelligibilia  naturalia 
distinctarum  rationum,  puta  lapidem,  lignum,  ferrum,  aquam 
et  quodcumque  aliucl  post  quodcumque  aliucl;  ergo  et  tempus 
suum  componeretur  ex  instantibus  diversarum  rationum  cor- 
responclentibus  illis  intellectionibus  diversarum  specierum.  Pos- 
set  etiam  non  cogitare  ista  vel  intelligere,  sed  alia  plura,  vel 
tot  aliarum  specierum.  Posset  etiam  per  consequens  tempus 
suum  correspondens  isti  diei  esse  compositum  ex  omnibusaliis 
partibus,  et  in  nulla  determinata  positione  se  habentibus  ad 
istud  tempus;  ergo,  etc. 

(7)  c)  Praeterea,  quocl  ponitur  [n.  121  d]  unum  nunc  illius 
temporis  necessario  coexistere  pluribus  instantibus  nostri  tem- 
poris,  videtur  esse  fuga,  et  propter  hoc  poni  videtur,  ne  con- 
ceclatur  tempus  nostrum  esse  cliscretum ;  quia  si  instantia  il- 
lius  temporis  praecise  coexisterent  instantibus,  temporis  nostri, 
tunc  sequeretur  quod  sicut  illucl  tempus  est  discretum,  ita  et 
nostrum  tempus  esset  discretum;  et  hoc  fugiendo  videtur  poni 
istud  sine  ratione:  quod  oporteret  unum  instans  illius  temporis 
coexistere  multis  partibus  nostri  temporis.  —  Quod  autem  hoc 
non  sit  necessarium,  probo:  quia  quotcumque  intelligibilia  pos- 
sum  ego  intelligere  in  aliquo  tempore,  tot  intelligibilia  vel  plura 
potest  Angelus  intelligere  in  eodem  tempore  distincte;  quia 
in  intelleclu  creato,  qui  non  potest  omnia  simul  intelligere, 
vicletur  esse  perfectionis  posse  multa  intelligere  sine  aliqua 
mora,  nam  hoc  magis  *  inest  *  ingeniosioribus :  secl  intel- 
lectus  humanus  potest  habere  intellectionem  aliquam  in  ali- 
quo  uno  instanti,  et  post  statim  potest  habere  aliam,  et 
sic  multas  iri  aliquo  tempore  clato;  igitur  non  est  necesse 
intellectum  Angeli  si  intelligat  A  cum  aliquo  instanti  no- 
stro,  sistere  in  intellectione  ipsius  A  per  aliquod  tempus  et 
per  instantia  illius  temporis,  in  quorum  aliquo  posset  intelle- 
ctus  meus  habere  aliam  intellectionem.  Si  enim  dicatur  quod 
intellectus  meus  post  instans  non  potest  intelligere  immediate, 
sed  oportet   quod  per  tempus   maneat  in  illa  cognitione,  alio- 

quin  non  esset  dare  primum  instans  illius  cognitionis  sequentis; 
si  enim  poneretur  intellectionem  illam  indifferenter  mensurari 
tempore  et  instanti,  non  concJuderet  argumentum,  tunc  enim 
sicut  non  est  medium  inter  instans  et  tempus,  ita  nec  inter 
intellectionem  meam,  quae  est  in  instanti,  et  illam  quae  est 
in  tempore  immediate  habito;  et  tunc  secundae  intellectionis 
non  est  dare  primum:  sed  inconveniens  videtur  quod  similes 
intellectiones  non  habeant  praecise  similes  mensuras. 

Si  autem  intellectio  Angeli  mensuretur  aevo,  sicut  postea 
[n.  124]  dicetur,  tunc  etiam  posset  esse  aliqua  cum  uno  in- 
stanti,  et  aliqua  cum  tempore  habito,  et  illa  secunda  habet 
primum  sui  esse  sicut  et  prior,  quia  illa  secunda  habet  men- 
suram  indivisibilem  sicut  et  prima  habet;  sed  tamen  nihil 
temporis  nostri  (primum  (a))  coexistit  illi  secundae  intellectioni. 
Et  hoc  modo  est  de  intellectionibus  Angeli;  quia  si  aliquid  intel- 
ligat  cum  *  tempore  *  (b)  nostro,  non  oportet  illam  intellectio- 
nem  manere  per  tempus  habitum.  Sed  si  statim  habeat  aliam 
intellectionem,  illa  coexistit  tempori  habito  instanti  (c)  cum  quo 
fuit  prior  intellectio;  et  tunc  nihil  erit  temporis  nostri  primum 
coexistens  illi  secundae  intellectioni. 

( * )  d)  Praeterea,  videtur  quod  iste  deberet  dicere  *  similiter 
consequenter  quod  intellectiones  *  (d)  nostraemensurentur  (em- 
pore  discreto ;  quia  intellectiones  nostrae  videntur  esse  totae 
simut,  secundum  Philos.  X.  Ethic,  cum  sint  perfectae  et  tran- 
seuntes  et  ordine  quodam  se  habentes. 

Et  si  dicatur,  sicut  ipse  videtur  dicere,  quod  habent  con- 
nexionem,  quia  inlelligimus  discurrendo,  discendo  (e)  hoc  ex 
hoc,  Angelus  non  sic,  contra:  hoc  non  facit  per  se  continua- 
tionem  vel  non  per  se  continuationem  intellectionis  ad  intellectio- 
nem ;  non  enim  magis  successive  acquiritur  cognitio  *  rei  *,  vel 
intellectio  conclusionis  ex  hoc,  quia  pars  acquiritur  post  partem 
et  cognitio  conclusionis  acquiritur  post  (et  per(a))  cognitionem 
principii,  quam  si  ista  cognitio,  videlicet  conclusionis,  habere- 


(a)  Deest  in  Ed.  Ven. 

(b)  Wadd.  instanti. 

(c)  Wadd.  post  instans. 

(d)  Wadd.  eonsequenter  quod  similiter  intcllectiones. 
(c)  Ed.  Ven.  dicendo. 

tur  praecise  post  cognitionem  principii  et  sine  ea.  —  Similiter 
possumus  habere  intellectiones  distinctas  succedentes  sibi  ab- 
sque  discursu,  et  si  illae  sint  *  totae  *  (a)  simul,  igitur  illae 
essent  *  non  *  continuatae  quasi  in  tempore  discreto:  quod  est 
contra  Philos.  in  De  Memor.  et  Reminisc,  quia  intelligimus 
cum  continuo  et  tempore. 

e)  Praeterea,  quod  dicitur  [n.  121  b]  de  differentia  nwmeri 
et  orationis  et  huius  temporis,  quia  partes  numeri  manent, 
et  partes  orationis  possunt  esse  in  se  continuae,  sed  partes 
temporis  istius  nec  manent,  nec  possunt  esse  in  se  continuae, 
omnes  istae  differentiae  videntur  esse  materiales,  et  non  for- 
maliter  distinguere  rationem  quantitatis  discretae  m  quantum 
discreta  est;  accidit  enim  quantitati  habenti  partes  non  copu- 
latas  ad  terminum  communem,  *  sive  *  illae  simul  maneant, 
sive  fluant,  sive  quaelibet  in  se  sit  indivisibilis,  sive  non. 

124.  (9)  —  Conclusio  Doctoris.  —  Concedo  conclusionem 
duarum  primarum  rationum  [n.  123 a,b\  quod  intellectiones 
Angeli  mensurantur  aevo ;  et  breviter  quaecumque  existentia 
actualis  invariabilis,  hoc  est  cui  repugnat  ut  secundum  ipsam 
sit  variatio  sive  fluxus  vel  acquisitio  partis  post  partem,  nec 
enim  perpetuitas  aliquorum  vel  corruptio  vel  annihilatio  ali- 
quorum  variat  mensuram  formaliter,  dummodo  existentia  sit 
eiusdem  rationis  dum  manet, 

125.  —  Obiectio.  —  Sed  contra  hoc,  quia  tunc  videtur 
quod  omnia  permanentia  mensurantur  aevo ;  nihil  enim  est 
permanens  cuius  existentia  non  maneat  eadem  dum  manet, 
et  hoc  absque  successione  proprie  dicta,  quae  sit  acquisitio 
vel  perditio  partis  post  partem.  —  Consequens  videtur  esse 
inconveniens  propter  duo: 

a)  Primo,  quia  secundum  Philos.  IV.  Physic.  quies  men- 
suratur  tempore;  igitur  illa  circa  quae  natus  est  esse  motus 
*  et  quae  quiescunt  *,  quando  non  sunt  in  motu,  mensurantur 
tempore,  sicut  si  essent  in  motu : 

b)  Secundo,  quia  omnium  generabilium  et  corruptibi- 
lium  generationes  et  corruptiones  mensurantur  instanti  tem- 
poris:  cuius  autem  primum  esse  mensuratur  nunc  temporis 
eius  esse  habitum  mensuratur  tempore ;  ergo  omnium  istorum 
esse  habitum  post  generationem  mensuratur  tempore. 

(a)  Wadd.  notae. 

126.  —  Solvitur.  —  a)  Ad  primum  dico  quod  in  entibus 
ista  se  habent  secundum  quemdain  ordinem:  primo  fluocus 
formae:  secundo  forma  secundum  quam  est  actualiter  fluxus: 
et  tertio  forma  secundum  quam  potest  esse  fluxus  partis  post 
partem:  et  quarto  permanens,  in  quo  non  est  natus  esse  fluxus 
partium,  tamen  necessario  habet  formam  consequentem,  in  qua 
natus  est  esse  fluxus:  quinto  illud  in  quo  nec  potest  esse 
fluxus,  nec  in  aliquo  antecedenle  ipsum  naturaliter. 

Primum  essentialiter  mensuratur  tempore,  quia  cpntra 
rationem  eius  formalem  est  permanentia,  vel  quod  aliqua 
pars  eius  maneat  eadem,  sed  ratio  eius  requirit  partem  eius 
succedere  parti.  —  Quintum  omnino  invariabiliier  manet 
idem  dum  manet,  et  ideo  nullo  modo  mensuratur  tempore, 
nec  secundum  totum  nec  secundum  partem  eius,  nec  etiam 
mensuratur  tempore  per  accidens.  —  Quartum  non  mensu- 
ratur  tempore  per  se,  nec  secundum  ipsum  est  proprie  quies, 
quia  non  est  natum  moveri;  quiessit  tamen  per  accidens, 
quia  quies  est  secundum  aliquam  formam  necessario  conse- 
quentem  ipsum.  —  Secundum  et  tertium  est  eadem  forma, 
licet  secundum  diversam  dispositionem  accepta;  et  secunduvn 
illam  uno  modo  acceptam  est  actu  motus,  et  secundum  alium 
modum  acceptam  est  actu  quies. 

(10)  De  ista  forma  potest  dici  quod  licet  non  habeat  esse  actu 
variatum,  *quia*(a)  est  quies  secundum  ipsam,  habet  tamen 
esse  variabile,  et  ideo  nunquam  mensuratur  aevo,  quamquam 
non  sit  actu  variatum,  quia  aevum  requirit  in  suo  mensurato 
esse  invariabile,  cui  repugnat  successio  partis  post  partem. 

Si  tamen  dicatur  omne  esse  non  variatum  mensurari 
aevo,  tunc  potest  concedi  quod  ista  forma,  quando  secundum 
eam  non  est  actu  motus,  potest  dici  mensurari  aevo.  —  Sed 
ista  pars  videtur  minus  probabilis  quam  prima,  quia  ipsa 
actualiter  nunc  existens  videtur  habere  instans  temporis  pro 
mensura,  non  autem  nunc  aevi;  quod  tamen  oporteret  ponere  po- 
nendo  ipsum  in  quantum  est  actualiter  sub  motu  mensurari  nunc 
temporis,  et  ut  est  actualiter  sub  quiete  mensurari  nunc  aevi. 

Quando  ergo  infertur  [n.  125]  quod  omnia  permanentia 
mensurantur  nunc  aevi  vel  aevo,  patet  quod  non  sequitur  se- 


(«)  Wadd.  quando. 

cundum  unam  viam,  sed  sola  illa  quae  sunt  vere  permanentia, 
scilicet  invariabilia  duni  manent  in  actu.  —  Et  tunc  improbatio 
prima  consequentis  de  quiete  [ib.  a]  non  valet;  quia  quies  non 
est  secundum  aliquam  talem  formam,  sed  secundum  illam  prae- 
cise  secundum  quam  naturaliter  est  motus. 

Si  tamen  aliquis  vellet  concedere  calorem  in  quantum  ha- 
bet  esse  non  variatum  mensurari  aevo,  potest  dici  quod 
quies  eius  mensuratur  tempore,  et  tarnen  calor  cui  inest 
mensuratur  aevo,  quia  quies  non  est  nisi  privatio  alicuius  suc- 
cessionis  partis  post  partem,  secundum  quod  vult  Philos.  V. 
Physic,  ubi  tractat  de  contrarietate  motus  et  quietis,  quod 
quies  est  privatio  moius,  et  alibi;  ista  autem  privatio  prae- 
supponit  actualem  existentiam  illius  formae  in  qua  est  ista 
privatio,  ita  quod  ipsa  non  est  prima  ratio  existentiae  actualis. 
Licet  ergo  *  haec  *  privatio  mensuretur  sic  tempoi-e,  non  ta- 
men  sequitur  propter  hoc  quod  existentia  talis  formae  men- 
suretur  iempore,  *  sicut  calor  *,  sed  magis  alia  mensura  priore. 
(>i)  Et  si  dicas,  quomodo  potest  ista  privatio,  ut  distinguitur 
contra  aciualem  existentiam,  mensurari.  tempore-i  —  Dico 
quod  sicut  vacuum,  si  esset,  mensuraretur  eadem  magnitudine 
qua  plenum;  si  enim  esset  ista  domus  vacua,  maior  distantia 
esset  mei  ad  unum  parietem  quam  acl  alium,  sicut  natum  est 
esse  maius  plenum  inter  me  et  illum  parietem  quam  inter  me 
et  alium;  tunc  enim  diceretur  vacuum  esse  tantum  quantum 
corpus  illud,  si  vacuum  non  esset,  esset  interceptum  in  vacuo, 
et  quantum  natum  esset  esse  plenum;  ita  in  proposito  tanta 
privatio  est  successionis  in  partibus  formae,  quanta  nata  est 
esse  per  motum  in  eadem  forma;  haec  enim  mensuratio  est 
quietis,  non  positive,  sed  privative  per  motum,  *  scilicet  *  qui 
tunc  posset  inesse  quando  ista  privatio  inest,  sicut  in  aliis  pri- 
vatio  semper  mensuratur  suo  habitu;  tantum  enim  malum  est 
caecitas  in  oculo  apto  nato  ad  videndum  in  determinato  tem- 
pore  quantum  bonum  est  visio. 

Hoc  modo  licet  Aristot.  dicat  quod  quies  non  mensuretur 
nisi  per  accictens,  potest  dici  hoc  modo  quocl  mensuratur  per 
se,  eo  modo  scilicet  quo  privatio  mensuratur  per  se;  quia  hoc 
convenit  privationi  per  se  quod  convenit  ei  in  quantum  est 
ialis  hatura:  hoc  autem  quod  ipsa  sit  tanta  vel  tanta  con- 
venit  ei  in  quantum  est  tanti  vel  tanti  positivi.  Etsi  igitur  con- 
Tom.  II.  9 

cederetur  calorem  in  quantum  quiescentem,  sive  quietem  ca- 
loris,  mensurari  tempore,  non  tamen  oportet  quod  existeniia 
caloris  actuatis  mensuretur  tempore,  quae  praecedit  natura- 
liter  istam  rationem  quietis;  illa  enim  secundum  se  non  babet 
habitudinem  ad  tempus  in  quantum  talis.  nec  actualem,  nec 
aptitudinalem. 

Si  tamen  coneeditur  secundum  illam  aliam  viam  omnem(a) 
talem  formam  dum  manet  habere  existentiam  variabilem,  et 
existentiam  non  tantum  variatam,  sed  etiam  variabitem  mensu- 
rari  tempore,  tunc  omnino  est  ponendum  illa  entia  non  mensu- 
rari  aevo  secundum  quorum  formas  potest  esse  motus.  Sed  bene 
concedendum  est  substantias  generabiles  et  corruptibiles  per  se 
mensurari  aevo,  licet  per  accidens,  hoc  est  secundum  quanti- 
tatem  naturalem  consequentem  eas,  mensurentur  tempore. 
(•12)  oj  Et  tunc  ad  secundam  instantiam,  quae  est  de  genera- 
bilibus  et  corruptibilibus,  dicendum  quod  accipiendo  istarum 
substantiarum  mutationem  secundum  quod  loquitur  Philoso- 
phus  de  ea,  illa  est  indivisibilis,  *  quia  non  habet.ur  per  mo- 
tum,  sed  mutatio  est  *  necessario  concomitans  indivisibile  ter- 
minans  motum;  ita  quod  (cum  dicitur(Z>)  )  mutari  est  aliter  se 
habere  nunc  quam  prius,  aliter  se  habere  nunc  accipitur  pro 
indivisibili ;  sed  quam  prius  accipitur  pro  divisibili.  Primum 
igitur  esse  formae  per  se  terminans  fluocum  per  se  primo 
mensuratur  instanti,  et  ad  illud  proprie  est  mutatio;  secl  ad 
primum  esse  formae  quod  non  est  per  se  terminans  fluxum 
non  est  proprie  mutatio  et  primo,  sed  quasi  secundario,  in 
quantum  illud  primum  esse  concomitatur  mutationem  proprie 
dictam. 

Concedo  igitur  quod  primum  esse  substantiae  generabilis, 
in  quantum  concomitatur  mutationem  proprie  dictam,  mensu- 
ratur  insianii.  Sed  non  sequitur  ultra:  ergo  esse  habitum  post 
illud  instans  mensuratur  iempore ;  quia  in  primo  instanti  com- 
paratur  illud  esse  ad  causam  pariicularem  generantem  a  qua 
est,  et  post  illud  instans  non  habet  dependentiam  ad  illam  par- 
ticularem  causam generaniem,  sed  tantum  ad  Primam  Causam 
conservantem,  <>\  tunc  habet  habitudinem  uniformem  ad  illam 


(a)  Ed.  Ven.  communem. 

(/>)  Deest  in  Ed.  Ycn. 

causam  conservantem,  sicut   esse  Angeli,  quia  conservatur  in 
identitate  perfecta  absque  varietate. 

127.  (13)  —  Solvitur  difficultas,  —  Et  ex  hoc  patet  ad  ar- 
gumentum  quod  posset  fieri  de  successione  in  aevo ;  quia  si 
est  successio,  ergo  innovatio  et  per  consequens  mutatio.  Et 
ulterius  mutatio  mensuratur  instanti  temporis;  ergo  aeviter- 
num  est  temporale,  quia  quicquid  mensuratur  tempore  vel 
instanti  temporis  est  temporale.  —  Respondeo  quod  non  omnis 
forma  secundum  quam  est  innovatio  vel  variatio  mensuratur 
lempore  vel  instanti  temporis,  sed  solum  illa  secundum  quam 
mutabile  aliter  se  habuit  successive  quam  nunc  se  habet  in- 
divisibiliter,  hoc  est  cuius  termino  ad  quem  divisibiliter  ha- 
bito  necessario  praesupponitur  terminus  a  quo  indivisibiliter 
et  in  termino  habitus,  et  hoc  vel  secundum  quem  fuit  motus 
mensuratus  tempore,  vel  ut  necessario  concomitans  motum  men- 
suratum  tempore. 

128.  —  Corollarium.  —  Per  hoc  etiam  patet  quod  Deus 
posset  creare  aliquid  sine  omni  tempore,  dato  etiam  quod 
creatio  vel  annihilatio  diceretur  esse  mutalio,  quoad  hoc  quod 
est  ibi  successio  formae  post  negationem  eius,  quia  non  est  mu- 
tatio  eo  modo  quo  Philosophus  loquitur  de  mutatione,  quia 
non  est  indivisibile  necessario  terminans  fluxum  sui  oppositi, 
nec  ut  primo  fluentis,  nec  ut  necessario  concomitantis  motum 
mensuratum  tempore. 

129.  (14)  —  Solvuntur  argumenta  principalia.  —  a)  k&pri- 
mum  argumentum  principale  [n.  119  a]  dico  quod  doctrina 
De  Causis  tradita  est  secundum  doctrinam  Avicen.  erroneam, 
ac  si  intelligeret  ille  auctor  Intelligentias  esse  deos  quosdam,  et 
earum  operationes  mensurari  nunc  iemporis:  non  quidem  m- 
trinsecam  operationem,  quia  *  ad  *  hoc  non  poneret  poten- 
tialitatem,  nec  successionem,  sed  extrinsecam  circa  corpus 
esse  *  vere  *  in  momento  temporis;  et  ideo  auctoritas  illa 
non  est  habenda  sicut  auctoritas,  quia  tradita  est  per  radicem 
erroneam. 

b)  Ad  secundum  [n.  119  b]  potest  concedi  quod  intellectio 
Angeli  non  raptim  est,  sed  durat  cum  aliquo  tempore  nostro; 
et  tamen  non  propter  hoc  sequitur  quod  sit  in  tempore;  potest 
enim  quod  est  in  aevo  durare  cum  nostro  tempore.  —  Vel 
potest  dici  quod  aliqua  intellectio  potest    inesse  Angelo    prae- 

cise  cum  instanti  temporis  nostri,  et  post  illud  instans  potest 
habere  aliam  intellectionem  immediate. 

Et  qaando  dicis:  natura  nihil  producit  ut  statim  non 
sit,  verum  est  quod  natura  non  intendit  hoc  statim  non  esse 
quod  producit,  nec  etiam  natura  per  generationem  aliquid  pro- 
ducit,  quin  inter  generationem  et  corruptionem,  quae  sunt  in 
instantibus  temporis  continui,  sit  tempus  medium.  Et  ideo  ge- 
neratio  et  corruptio  non  possunt  continuari  sibi  invicem  per- 
petuo  secundum  intentionem  Philosophi  ibi;  tamen  non  est  in- 
conveniens  aliquid  esse  non  in  tempore  continuo,  et  statim  non 
esse,  sicut  apparet  de  mutatione  et  instanti,  quae  non  habent 
esse  nisi  raptim,  et  statim  non  sunt. 

130.  —  Solvitur  argumentum  aliorum.  —  Ad  aliud  quod 
adducitur  pro  prima  opinione  [n.  121  a]  secundum  August., 
Deus  movet  per  iempus,  potest  dici  quod  accipit  ibi  tempus  pro 
omni  eo  quod  potest  habere  esse  post  non  esse,  sicut  expositae 
sunt  auctoritates  in  1.  quaest.  de  aevo  [n.  94].  Et  hoc  modo 
quodlibet  aliud  a  Deo  est  temporale;  et  illud  potest  dici  mo- 
veri  per  tempus  quod  habet  aliquid  succedens  alteri,  ut  esse 
post  non  esse,  licet  succedens  vel  illud  cui  succedit  non  sit 
proprie  temporale,  quia  non  esse  vel  nihil  nullam  habet  men- 
suram.  —  Ita  dicendum  est  in  proposito. 

QUAESTIONES  V.  ET  VI. 

131.  —  Proponitur  quaestio  V.  —  Quinto  circa  secundam 
partem  huius  distinctionis,  in  qua  tractat  Magister  ubi  fue- 
rint  Angeli  creati,  quaeritur  de  loco  Angeli.  —  Ubi  quaero 
circa  hoc: 

Utrum  Angelus  sit  in  toco? 

132.  —  Argumenta  principalia  (1).  —  Videtur  primo  quod 
non :  —  a)  Boetius,  De  Hebdomad. :  Communis  animi  conce- 
ptio  est,  incorporatia  non  esse  in  loco. 

b)  Secundo  sic:  August.  LXXXIII.  QQ.  q.  20,  videtur  pro- 
bare  ex  intentione  quod  Deus  non  est  in  loco  per  hoc  medium, 
quod  non  est  corpus:  praemissa  est  vera  de  Angelo;  ergo  et 
conclusio.  —  Item  Super  Genes.  dicit  de  Deo  quod  movet  crea- 
turam  corporalem  per  locum  et  tempus,  spiritualem  per  tem- 
pus  tantum;  ergo  negat  a  spirituali  motionem  per  locum,  et 
ita  negat  eam  esse  in  loco. 

c)  Tertio,  Aristot.  IV  Physic.  Locus  est  uttimum  corporis 
continentis  immobile  primum,  etc. :  sed  nullum  corpus  con- 
tinet  Angelum;  quia  continens  est  actualius  contento:  nullum 
autem  corpus  est  actualius  Angelo;  ergo,  etc. 

d)  Quarto  sic:  onme  locatum  habet  sitwn:  sed  situs  non 
convenit  nisi  quanto.  —  Quod  patet,  quia  positio  uno  modo 
est  differentia  quantitatis,  et  illo  modo  non  convenit  nisi  quan- 
titati:  alio  modo  ut  est  praedicamentum  est  passio  fundata  in 
quantitate;  ergo  nullo  modo  convenit  Angelo;  ergo  nec  locus. 

133.  —  Contra  hoc  est  Magister  in  littera  et  dist.  37.  I. 
[Lib.  I.  pag.  1188],  et  adducit  ad  hoc  auctoritates.  —  Similiter 
Damasc.  (a)  c.  13  et  16  et  20. 


(a)  Ed  Ven....  et  adducit  auctoritatem    Damasceni...   Quam    tamen  au- 
ctoritatem  frustra  apud  Magistrum  citatis  locis  quaereres. 
(1)  Solvuntur  ad  n.  143. 

134.  ( i )  —  Proponitur  quaestio  VI.  (1).  —  Sexto,  iuxta  hoc 
quaero  sine  argumentis; 

Vtrum  Angelus  requirat  determinatum  locum,  ita  quod 
nec  in  maiori,  nec  in  minori  possit  esse,  sed  praecise  in 
tanto  loco?  —  Et  *  includit  hoc  *:  Utrum  possit  esse  in  loco 
punctuali?  —  Et  utrum  in  quantumcumque  magno  toco  et 
quantumcumque  parvo  ? 

135.  —  Prima  sententia.  —  Ad  primam  quaestionem  di- 
citur  quod  Angelus  est  in  loco  per  operationem  praecise.  — 
Ad  quod  probandum  adducitur  Damasc.  c.  13:  Incorporea, 
inquit,  natura  ubi  adest  et  operatur,  non  corporaliter ,  sed 
spiritualiter  continetur.  Et  infra  eod.  c:  Intetligentia  dici- 
tur  circumscribi,  ubi  adest  inteliectuatiter  et  operatur.  Et 
c.  16:  Intellectualiter  adesse  et  operari,  ubi  utique  missi 
fuerint.  Ita  quod  semper  videtur  cum  esse  Angeli  in  loco  ad- 
iungere  operari,  quasi  hoc  sit  Angelum  esse  in  loco,  ipsum 
operari  in  loco. 

136.  —  Impugnatur.  —  Contra  hoc  est  quia  istud  videtur 
esse  damnatum,  sicut  quidam  articulus  damnatus  ab  Episcopo 
Parisiensi  et  excommunicatus.  —  Quod  si  dicatur  quod  ex- 
communicatio  non  transeat  mare  vel  dioecesim,  si  tamen  fuit 
articulus  condemnatus  sicufc  articulus  haereticus,  ubique  est 
condemnatus  sicut  haereticus,  non  auctoritate  dioecesani  tan- 
tum,  sed  etiam  auctoritale  Papae:  Extra  de  haer.  c.  Ad 
abolendam  (a).  Vel  saltem  sententia  est  suspecia,  quando  in 
aliqua  Universitate  solemniter  est  damnata. 

137.  (2)  —  Sententia  altera.  —  Atii  autem  nolentes  verbo 
suspecto  uti,  Angelum  videlicet  esse  in  loco  per  operationem, 
dicunt  ipsum  esse  in  loco  per  applicationem  eius  ad  locum. 

138.  —  Impugnatur.  —  Sed  isti  videntur  idem  sub  alio 
vocabulo  occultare.  Non  enim   videtur    appticatio  posse   intel- 

(1)  Solvitur  ad.  n.  142  c,  et  144. 

(d)  Ed.  Ven.  addit:....  «  abolendam,  et  in  can.  di.  et  15.  c.  ultimo:  Si 
montanus,  ubi  dicitur  quod  omnes  haerexes  qsi  epi  [quasi  Episcopi?]  eorum- 
que  discipuli  docuerunt  vel  conscripserunt  non  solum  reputanda  [sic],  verum 
etiam  ab  omni  ecclesia  romana  ad  q  [quam?]  cuin  suis  auctoritatibus  au- 
ctorum  sequacibus  sub  anathematis  indissolubili  vinculo  in  aeternuin  confi- 
tentur  esse  damnatum,  vel  saltem»...  Quam  sententiam,  certe  corruptam, 
nec  citato  loco  nec  alibi  invenire  potuimus. 

ligi  aliquid  esse  nisi  sit  actus  primus,  vel  actus  secundus: 
non  actus  primus,  patet;  nec  actus  secundus,  quia  si  intelli- 
gitur  actus  secundus,  ergo  operatio :  et  non  immanens,  ut 
intellectio  vel  volitio,  quia  operatio  eius  immanens  ita  abstra- 
hit  a  loco  sicut  essentia  Angeli;  igitur  applicatio  est  opera- 
tio  transiens  in  corpus,  et  ita  erit  in  loco  per  operationem 
eius  circa  corpus  in  loco. 

139.  (3)  —  Demonstratur  Angelum  non  esse  in  loco  praecise 
per  operationem.  —  Contra  conclusionem  huius  opinionis  ar- 
guitur:  —  a)  Primo  quod  sic  ponens  contradicat  sibi  ipsi; 
quia  in  quaest.  illa,  an  Deus  sit  ubique  *  sive  in  omnlbus 
rebusl  *,  probat  quod  sic,  per  hoc  quia,  secundum  Philos.  VII. 
Physic*  movens  est  simul  cum  motd  *  et  efficiens  cum 
effectu*:  et  Deus  est  primum  efficiens,  et  ideo  potens  movere 
omne  mobile.  Ex  hoc  concludit  quod  est  in  omnibus  et  p)-ae~ 
sens  omnibus.  —  Quaero,  quid  intendit  per  hoc  concludere? 
Aut  esse  praesentem  omnibus,  hoc  est  moventem:  et  tunc  est 
pelitio  principii,  quia  idem  est  praemissa  et  conclusio ;  et 
nihil  ad  propositum,  quia  ibi  intendit  concludere  immensitatem 
Dei,  secundum  quam  Deus  est  praesens  omnibus.  Aut  intendit 
concludere  illam  praesentiam  quae  competit  Deo  in  quantum  est 
immensus;  et  tunc  ex  operatione  alicubi,  secunduin  ipsum, 
sequitur  praesentia  illa  quae  pertinet  acl  immensitatem  divi- 
nam,  quae  est  Dei  in  quantum  Dei,  ita  quod  prius  naturali- 
ter  erit  praesens  in  quantum  immensus  quam  in  quantum 
operans,  et  hoc  concluditur  ex  hoc  quod  est  in  omnibus  per 
operationem  sicut  ex  posteriori.  —  Igitur  a  simili  in  proposito, 
prius  naturaliter  est  Angelus  praesens  alicui  loco  secundum 
essentiam  quam  sit  praesens  secundum  suam  operationem. 

Confirmatur  ratio,  quia  minus  videtur  de  Deo,  quod 
oporteat  ipsum  esse  praesentem  ei  in  quod  agat  per  praesen- 
tiam  sive  per  essentiam  quam  Angelus;  quia  illud  quod  est 
illimitatae  potentiae  videtur  posse  agere  in  quantumcumque 
distans;  sed  illud  quocl  est  determinatae  et  limitatae  virtutis 
requirit  determinatam  approximationem  passi,  ad  hoc  quod 
agat  in  ipsum,  nullum  enim  videtur  agens  virtutis  limitatae 
et  determinatae,  cuius  actio  non  possit  impediri  per  nimiam 
distantiam  ad  passum;  et  ita  magis  videtur  necessario  ponere 
Angelum  esse  praesentem  acl  hoc  quod  agat  (a). 

(a)  Ed.  Ven.  addit:  quam  e  converso. 

Confirmatur  etiam,  quia  si  actio  aliqua  est  in  corpore 
ab  Angelo,  quaero,  quomodo  se  habet  actio  ista  ad  virtutem 
illam  a  qua  procedit,  aut  mediate,  aut  immediate?  —  Si  est 
immediata  illi  a  qua  procedit,  igitur  immediate  est  Angelus 
in  tali  corpore  vel  iuxta  tale  corpus.  —  Si  mediata,  igitur 
est  ab  illa  virtute  per  aliud  medium,  et  de  illo  medio  fiat  eadem 
quaestio;  et  tunc  oportebit  stare  ad  hoc  quod  illud  quod  primo 
est  a  tali  virtute  immediatum  est  tali  virtuti,  et  per  conse- 
quens  illi  cuius  est  talis  virtus,  et  ita  e  converso  *  operabitur 
quia  *  erit  praesens  ibi. 

(4)  b)  Praeterea  secundo,  sequitur  quod  Angelus  aliquando, 
immo  frequenter,  nusquam  sit;  nihil  enim  operatur  in  coelo 
empyreo,  quia  illud  non  est  miitabile,  nec  mobile;  igitur  nus- 
quam  Angelus  est  in  coelo  empyreo:  *  ibi  autem  *  est  ut  plu- 
rimuin.  —  Item,  si  transeat  de  coelo  ad  terram,  potest  operari 
in  locis  extrernis,  nihii  agendo  in  omnibus  locis  intermediis, 
quia  potest  esse  aliquis  Angelus  qui  non  est  motor  alicuius 
orbis  intermedii;  igitur  nec  ille  tunc  erit  in  coelo,  nec  in  terra, 
nec  in  medio. 

c)  Praeterea  tertio,  si  Angelus  est  in  loco  per  operatio- 
nem,  ergo  ibi  primo  est  ubi  primo  operatur:  sed  primo  ope- 
ratur  in  toto  coelo,  totum  enim  coelum  est  primo  proportio- 
natum  virtuti  Angeli,  ita  quod  totum  primo  movet,  et  ita  pro- 
portionatum  secundum  Philos.  II.  De  Coelo  et  Mundo,  quod  si 
adderetur  una  stella,  moveretur  cum  poena  et  labore:  et  tamen 
non  est  primo  in  toto  coelo;  ergo,  etc. 

Si  dicas  quod  primo  movet  aliquam  unam  partem,  et  ibi 
est,  et  per  motum  illius  partis  movet  aliam  partem,  quasi  im- 
pellendo  vel  trahendo,   contra  hoc:  licet  Philosophus  imagine- 
tur  illuin  rusticum  habere  pedes  et  caput  in  polis  et   brachia 
protensa  et  extensa  ad  Orientem  et  Occidentem,  secundum  ve- 
ritatem  tamen  si  primum  coelum  ponatur  mobile,  et  non  quie 
scens,  nullus  punctus    est   in    coelo    magis  oriens  quam  alius 
sed  quilibet  punctus  est  oriens  successive;   nullus    etiam    pun 
ctus  est  magis  capax  motus  quam  alius,  secundum  veritatem 
et  ideo  non  est  in  coelo  ex  natura  rei  dextrum   et    sinistrum 
sicut  in  animali;  pars  enim  dextra  quae  est  in  animali  magis 
capax  est  virtutis  animae  quam  pars  sinistra.  In  nulla  parte  potest 
poni  Angelus  primo  ex  hoc  quod  primo  illarn  partem  moveat. 

Hoc  etiam  confirmaiur,  quia  si  esset  in  aliqua  parte 
quasi  quiescens  per  se,  motus  tamen  per  accidens,  sicut  nauta 
in  navi,  ita  quod  semper  circunferretur  cum  illo  motu,  vide- 
retur  inconveniens  talem  motum  attribuere  Angelo  moventi 
orbem.  Nec  etiam  potest  poni  quasi  per  se  quiescens,  et  quod 
iuxta  illum  sit  quasi  fluens  pars  et  pars  ipsius  coeli,  et  quod 
partem  magis  illi  praesentem  semper  primo  moveat:  non  enim 
est  assignare  in  quo  quiescat  ille  Angelus,  cum  continue  mo- 
veat  partem  praesentem,  et  existendo  in  aliquo,  in  quantum  est 
motum,  non  erit  quiescens  in  eo,  ut  videtur. 
(o)  cl)  Praeterea,  illud  quod  est  ratio  Angelo  existendi  in  loco 
est  in  eo  formaliter ,  alioquin  Angelus  nullo  modo  erit  for- 
maliter  in  loco:  operatio  autem  transiens  in  corpus  non  est 
formaliter  in  Angelo;  ergo,  etc. 

e)  Praeterea,  illa  operatio  est  commensurative  in  loco  per 
accidens;  igitur  si  per  eam  Angelus  est  in  loco,  et  nullo  alio 
modo,  est  ibi  commensurative. 

f)  Praeterea,  Damasc,  cui  maxime  innituntur  [n.  135],  non 
est  pro  eis:  tum  quia  omnes  auctoritates  communiter  semper 
copulant  ad  esse  et  operari,  ubi  esset  superfluitas  nisi  aliud 
esset  formaliter  Angelum  esse  in  loco  quam  ipsum  operari 
in  loco.  Dicit  enim  in  prima  auctoritate:  ubi  adest  et  opera- 
tur,  et  in  secunda  auctoritate  dicitur  Angelum  esse  in  loco 
propter  adesse  intellectualiter  et  operari;  et  in  tertia  intel- 
lectualiter  adesse  et  operari,  ubi  utique  fuerunt  missi.  Simi- 
liter  idem  Damasc.  cap.  20  dicit  quod  coelum  est  continentia 
visibilium  et  invisibilium  creaturarum,  et  infra  ipsum  An- 
gelorum  virtutes  includuntur.  Ita  igitur,  secundum  ipsum, 
sunt  modo  Angeli  in  coelo,  *  quia  *  (a)  includuntur  intra  coe- 
lum  :  non  sic  autem  includebantur  in  principio  suae  creationis ; 
quia  ipse  cap.  17  videtur  assentire  Gregorio  Theologo,  quod 
conditi  fuerunt  ante  corporalem  creaturam ;  tunc  enim  non 
erant  in  loco  sicut  modo  sunt,  quia  modo  continentur  in  loco, 
tunc  autem  non  continebantur;  et  tamen  tunc  potuerunt  iniel- 
ligere  creaturam  corporalem,  secundum  August.,  Super  Genes., 
quia  prius  habuerunt  cognitionem  matutinam  quam  vesperti- 
nam,  et  potuerunt  intelligere  obiectum    ex    parte    obiecti    sub 


(«■)  Wadd.  quod. 

eadem  ratione  qua  modo  intelligunt  illud;  ergo  per  solani  in- 
teltectionem  obiecti  non  ponit  eos  Damascenus  esse  praesentes 
obiecto. 

140.  (^)  —  Sex  (a)  proprietates  loci  corporum  recensentur.  — 
Ad  quaestionem  igitur  istam  solvendam  primo  videndum  est  de 
loco  corpo)'is.  Cuilibet  enim  corpori,  praeter  ultimum,  cuius 
non  est  aliud  extra  continens,  sex  conveniunt:  —  a)  primo 
esse  in  loco:  —  b)  secunalo  esse  in  loco  actuali:  —  c)  tertio 
esse  in  loco  determinato,  quia  aeqnali:  —  d)  quarto  esse  in 
loco  commensuraiive:  —  e)  quinto  esse  in  loco  determinate 
hoc  vel  illo:  —  f)  sexto  esse  in  loco  naturaliter  vel  violen- 
ter.  —  Quatuor  prima  conveniunt  corpori  in  quantum  quan- 
tum,  vel  in  quantum  corpus:  quintum  convenit  sibi  ab  agente: 
ultimum  convenit  sibi  in  quantum  est  corpus  naturale ;  licet 
enim  nullum  quantum  existat  nisi  ipsum  sit  quale,  tamen  exi- 
stens  prius  naturaliter  est  quantum  quam  quale ;  et  secun- 
dum  hoc  prius  naturatiter  est  mathematicum  quam  quale, 
hoc  est  tale  quale  primo  consideratur  a  mathematico  per  se 
et  primo.  Et  hoc  intelligit  Philos.  IV.  Physic.  c.  de  Vacuo, 
ubi  vult  quod  si  corpus  cubum  ponatur  in  aere  vel  aqua,  licet 
nullam  habeat  passionem  naturalem  tantum,  tamen  facit  di- 
stare  (latera  corporis  continentis  (b))  quantum  est  ipsum  corpus 
ibi  positum,  ita  quod  quantum  est  ipsum  corpus  tantum  facit 
distare,  et  hoc  non  convenit  sibi  in  quantum  est  naturale  tan- 
tum,  secl  in  quantum  est  quantum  praecise,  et  ita  mathema- 
iicum. 

141.  (")  —  Quae  per  ordinem  exponuntur.  —  Exponendo 
autem  ista  per  ordinem,  dico:  —  a)  Quod  omne  corpus  tale 
aliud  a  primo,  primo  est  in  toco,  hoc  est  in  continente  prae- 
cise,  etiam  immobili.  Hoc  enim  intelligitur  per  illam  definitio- 
nern  Philosophi,  quam  ponit  IV.  Physic,  de  toco,  scilicet:  lo- 
cus  est  uttimum  corporis  continentis  immobile  primum,  etc; 
dn-isibite  enim  secundum  illam  dimensionem  secundum  quam 


(a)  Ed.  Ven.  quinque,  quia  esse  in  loco  et  esse  in  loco  ac tual l  sub  primo 
exprimit,  quainvis  non  congruenter  ad  expositionem  inferius  positam.  Ideo 
retinenda  lectio  Waddingi,  a  qua  Ed.  Veneta  differt  etiam  in  docursu  huius 
quaestioni8  ubicumque  oceurrunt  verba  primo,  secundo,  etc.  relate  ad  hanc 
divisionem. 

b)  Deest  in  Ed.  Ven. 

est  clivisibile  non  potest  immediate  esse  applicatum  alicui  ut 
continens  ipsum;  sed  praecisum  continens  alicuius  est  indivi- 
sibile.  Nihil  autem  indivisibite  de  genere  quantitatis  per  se 
existit,  sed  in  aliquo  divisibili;  et  ideo  sequitur  illud  praeci- 
sum  continens  esse  uliimum  alicuius  divisibilis  continentis. 
Ista  autem  ultimitas  non  est  de  ratione  loci  sicut  est  de  ratione 
continentis  (a)  praecise;  quia  si  potest  indivisibile  per  se  esse, 
et  nullius  divisibilis  ultimum,  illud  indivisibile  vere  manens 
per  se  posset  esse  praecisum  continens. 

Ultra  autem  istam  continentiam  praecisam  addit  locus 
immobilitatem,  qua  distinguitur  a  vase,  secundum  Philos.  IV. 
Physic.  Quam  immobilitatem  *  nisi  *  sunt  diversi  diversi- 
mode  salvare  per  respectum  ad  polos  et  ad  centrum.  —  Sed 
breviter  dico  quod  si  subiectum  non  maneat  idem,  nullum 
accidens  absolutum  vel  respectivum  manet  idem,  secundum 
PhiJos.,  et  ideo  cum  manifestum  sit  omnem  substantiam  quae 
continet  hoc  corpus  posse  moveri  localifer,  et  non  manere  idem 
numero,  patet  omne  accidens  ab*olutum  et  respectivum,  quod 
est  in  continente  istud  corpus,  manere  non  posse  idem  nu- 
mero ;  et  ideo  nec  locum,  sive  locus  ponatur  esse  aliquid  ab- 
solutum  in  tali  corpore,  sive  respectivum. 

Et  si  dicatur  quocl  est  ultimum  totius  universi,  et  licet 
ut  est  ultimum  continentis  varietur,  tamen  ut  est  uttimum 
universi  non  variatur,  nec  hoc  salvat;  quia  non  est  ultimum 
totius  universi  nisi  quia  primo  est  ultimum  alicuius  partis 
eius;  et  ideo  si  est  aliud  et  aliud  ut  est  alterius  et  alterius 
partis,  non  est  idem  ut  est  totius  universi;  licet  enim  in  ali- 
quo  toto  sint  multae  partes,  tamen  quod  competit  sibi  per 
unam  partem  primo  praecise,  et  post  aliam  praecise  non  est 
idem  numero. 

(8)  .Dico  igitur  quocl  locus  habet  immobiliiatem  oppositam 
motui  locali  omnino,  et  incorruptibilitatem  secundum  aequi- 
vatentiam  per  comparaiionem  acl  motum  localem.  —  Primum 
patet,  quia  si  est  aliquo  modo  mobile  localiter,  quantumcum- 
que  accipiatur  per  accidens,  posset  dici  esse  in  loco  per  ac- 
cidens,  et  ei  assignari  alius  et  alius  locus:  sicut  licet  simili- 
tudo  moveatur  quasi  accidentaliter  per  accidens,  quia   scilicet 

(«)  Ed    Ven.  .  non  est  de  ratione    loci,    sed  est    de    ratione    quantitatis 
praecise. 

in  quarto  vel  in  quinto  gradu,  quia  primo  corpus,  et  per  hoc 
superficies,  et  per  hoc  albedo,  et  per  hoc  similitudo ,  tamen 
superficies  vel  albeclo  vel  similitudo  vere  est  quando  movetur 
in  toto  corpore  in  alio  et  alio  loco.  Similiter  tunc  aliquid  quie- 
scens  posset  moveri  localiter ;  nam  quod  habet  alium  et  alium 
locum  successive  localiter  movetur:  fixum  autem  posset  ha- 
bere  alium  et  alium  locum  continentem,  si  moveretur  locus 
per  accidens. 

Secundum  probo,  quia  licet  locns  corrumpatur,  moto  eius 
subiecto  localiter,  ita  quocl,  moto  aere  localiter,  non  manet  in 
eo  eaclem  ratio  loci  quae  prius,  sicut  patet  ex  iam  probato, 
nec  eadem  ratio  loci  potest  manere  in  aqua  succedente,  quia 
idem  accidens  numero  non  potest  manere  in  duobus  subiectis, 
tamen  illa  ratio  loci  succedens,  quae  est  alia  a  ratione  prae- 
cedenti  secunclum  veritatem,  est  eadem  praecedenti  per  aequi- 
valentiam  quantum  ad  motum  localem;  nam  ita  incompossi- 
bile  est  localem  motum  esse  ab  hoc  loco  in  hunc  locum,  sicut 
si  esset  omnino  idem  locus  numero. 

('9)  Nullus  autem  idem  motus  localis  potest  esse  ab  uno  ubi 
ad  aliucl  ubi,  quae  duo  ubi  non  correspondent  duobus  locis 
differentibus  specie,  propter  spatium  interceptum,  quia  haben- 
tibus  alium  respectum,  non  tantum  numero,  sed  etiam  specie 
ad  totum  universum,  ex  hoc  illi  respectus  qui  sunt  tantum 
*  duo  *  numero  alii  videntur  unus  numero,  quia  ita  sunt  in- 
distincti  respectu  motus  localis  sicut  si  tantum  esset  unus  re- 
spectus. 

Eocemplum  huius  patet  aliqualiter  in  nominibus  signiflca- 
tivis:  quia  haec  vox  homo,  quotiescumque  prolata,  dicitur  una 
vox  numero,  et  *  distinguitur  *  ab  hac  voce  lapis  numero,  cum 
tamen  non  possit  eadem  vox  numero  bis  proferri,  ita  quocl  quot 
sunt  prolationes  tot  sunt  voces  distinctae  numero;  et  haeo  vox 
homo  et  haec  vox  lapis  non  tantum  numero,  sed  etiam  specie 
distinguuntur;  tamen  quia  ad  finem  vocis,  scilicet  ad  expri- 
nienduui  conceptum,  per  aequivalentiarn  sunt  idem  numero 
homo  et  Jiomo,  lapis  et  lapis,  quotiescumque  prolata,  ideo 
dicuntur  esse  una  vox  numero  respectu  illius  finis. 

Sic  dico  in  proposito,  quod  locus  est  immobilis  per  se  et 
per  accidens  localiter;  est  tamen  corrupiibilis,  moto  subiecto 
localiter,  quia  tunc  amplius  non  manet  in    eo    iJla    relatio;  et 

tamen  non  est  corruptibilis  in  se  et  secundum  aequivalenliam; 
quia  necessario  succedit  illi  corpori  in  quo  fuit  ista  ratio  loci 
aliud  corpus  in  quo  est  alia  ratio  loci  numero  a  praecedenti, 
et  tamen  eadem  praecedenti  secundum  aequivalentiam  per 
comparationem  ad  motum  Jocalem. 

(io)  Sed  nunquid  omne  corpus  aliud  a  primo  corpore  neces- 
sario  est  in  loco  quia  quantum?  —  Philosophus  diceret  quod 
sic;  quia  diceret  non  posse  esse  aliquocl  corpus  aliud  a  corpore 
coelesti,  quin  sit  in  sphaera  activorum  et  passivorum,  et  di- 
ceret  illud  necessario  contineri  sub  aliquo  praecise  continente, 
Tamen  oppositum  videtur  verum  secundum  catholicos; 
quia  Deus  posset  facere  lapidem,  non  existente  aliquo  alio  cor- 
pore  locante,  et  Japidem  existentem  separatum  ab  (a)  omni 
alio  corpore;  quia  posset  iilum  facere  extra  universum ;  et 
utroque  modo  esset  non  in  loco,  et  tamen  esset  idem  secundum 
omne  absolutum  in  se.  Per  nihil  igitur  absolutum  in  se  ne- 
cessario  requirit  esse  in  loco ;  sed  tantum  habet  necessario 
potentiam  passivam  qua  possit  esse  in  loco,  et  hoc,  posito 
loco  in  existentia  actuali,  et  posita  praesentia  eius  respectu 
alicuius  corporis  Jocantis. 

b)  De  secundo  dico  quod,  supposito  primo,  corpus  quan- 
tum  est  in  loco  in  actu,  quia  in  praeciso  continente  actualiter; 
non  enim  potest  esse  in  loco,  quin  istucl  ultimum  quod  est 
proximum  continens  faciat  illud  esse  actu,  quia  facit  latera 
corporis  continentis  distare;  secus  est  de  parte  in  toto,  quae 
non  facit  superficiem  in  potentia  continentem  ipsam  esse  in 
actu,  et  icleo  non  est  pars  in  toto  sicut  locatum  in  loco:  IV. 
Physic. 

c)  De  tertio  clico  quod  propter  eamdem  quantitatem  ne- 
cessario  exigit  corpus  locum  sibi  aequalem. 

d)  Et.propter  hoc  iclem  est  in  loco  commensurative,  ita 
quod  pars  superficiei  contenti  correspondet  parti  superficiei 
continentis,  et  totum  toti. 

e)  Quintum  competit  corpori  ex  determinato  loco  lo- 
cante  *  ipsum  *. 

f)  Sextum  competit  sibi  in  quantum  est  corpus  naturale, 
ex  hoc  scilicet  quod  in  quantum  habet  formam   substantialem 


(a)  Ed.  Ven.  absque. 

determinatam  et  qualitates  determinatas  natum  est  ab  aliquo 
locante  conservari  et  salvari,  et  ab  aliquo  corrumpi;  et 
quando  continetur  ab  ultimo  illius  quod  natum  est  ipsum  sal- 
vare  dicitur  esse  in  loco  naturali,  licet  naturalitas  multum 
accidat  rationi  loci.  Pro  tanto  igitur  est  in  loco  naturali,  quia 
est  in  locante  naturaliter ,  id  est  in  ultimo  alicuius  continentis 
quod  natum  est  salvare  contentum. 

142.  (ii)  —  Explicatur  quae  proprietates  loci  corporum  con- 
gruant  loco  Angelorum.  —  Ad  propositum  igitur  ista  appli- 
cando,  de  Angelo  dico:  —  a)  Quod  Angelus  non  necessario  est 
in  loco  (a)  [n.  140  a]\  quia  multo  magis  posset  fleri  Angelus 
sine  creatione  creaturae  corporalis,  vel  facta  creatura  corpo- 
rali,  posset  fieri  et  esse  extra  omnem  creaturam  corporalem. 
—  Et  tamen  in  Angelo  est  potentia  passiva  qua  posset  esse 
in  loco.  Et  ista  potentia  vel  fundatur  immediate  in  eius  sub- 
stantia,  qua  posset  esse  in  loco,  vel  in  ipsa  in  quantum  est 
natura  limitata  actualiter  existens,  vel  in  aliquo  extrinseco 
ipsi  Angelo,  quidquid  sit  illud.  Et  ideo  non  oportet  quaerere 
aliquam  intrinsecam  rationem  essendi  Angelum  in  loco  ne- 
cessario,  quia  ibi  nulla  est,  sed  tantummodo  est  in  ipso  po- 
tentialitas  passiva  qua  potest  esse  in  loco,  quia  non  repu- 
gnat  sibi. 

b)  Supposito  igitur  isto  primo,  non  oportet  quod  sit  in 
loco  in  actu  [n.  140  b];  quia  non  oportet  quod  sit  in  aliquo 
continente  indivisibili  *  tamquam  in  termino  divisibilis  actua- 
liter  existentis  (b)  * ;  non  enim  facit  latera  continentis  distare, 
et  ideo  non  facit  superficiem  continentem  in  actu. 

c)  De  tertio  [n.  140  c]  est  dubium,  et  de  hoc  mota  est 
secunda  quaestio  [n.  134].  —  Conceditur  tamen  communiter 
quod  non  potest  esse  in  loco  quantumcumque  magno,  quia 
hoc  est  proprium  Dei;  et  ex  hoc  videtur  non  posse  esse  in 
loco  quantumcumque  parvo,  ex  35.  primi  Euclidis,  ubi  vult 
*  Euclides  ostendere  demonstrative  quare  cum  ubi  quod  quod- 
libet  locabile  habeat  determinatum  locum,  et  *  quod  quid- 
quid  potest  esse  in  uno  aequalium,  et  in  reliquo,  si  sibi  flgu- 
ratio  non  repugnat.' 


(a)  Ed.  Ven.  addit:  tribus  primis  modis. 
l'i  Wadd.  indivisibili  actualiter  existentc. 

(12)  Ex  hoc  arguo  sic:  quiclquid  potest  esse  in  uno  aequali 
potest  esse  in  altero,  si  sibi  non  repugnat  figuratio  aliqua,  se- 
cundum  quam  unum  distinguitur  ab  alio:  sed  Angelo  nulia 
figuratio  loci  in  quo  est  repugnat;  igitur  si  potest  esse  in  uno 
aequali,  et  in  altero,  et  per  consequens  si  potest  esse  in  qua- 
drato  quantumcumque  parvo  vel  stricfo,  quod  oportet  ponere 
dicendo  quod  non  repugnat  sibi  esse  in  quantocumque  loco, 
sequitur  quod  non  repugnat  sibi  esse  in  loco  quantumcumque 
longo,  quia  quadrangulus  est  aequalis  isti  quadrato  parvo, 
in  quo  potest  esse.  —  Istud  declaratur  per  oppositum  in 
corpore  naturali:  ideo  enim  aqua,  quae  potest  esse  in  qua- 
drato,  non  potest  esse  in  quadrangulo  quantumcumque  longo, 
quia  non  potest  esse  in  loco  quantumcumque  stricto,  et  ideo 
non  potest  quantumcumque  protendi  secundum  magnitudinem; 
non  enim  potest  protendi  secundum  longitudinem,  nisi  constrin- 
gatur  secundum  latiludinem,  et  si  non  potest  in  infinitum  con- 
stringi  secundum  latitudinem,  non  potest  in  infinitum  protendi 
secundum  iongituciinem.  —  Oppositum  est  in  proposito:  si 
enim  Angelus  non  determinet  quantumcumque  locum  in  minus, 
tunc  poterit  esse  in  loco  quantumcumque  strictiori,  etc. 

Praeterea,  si  quantitas  aliqua  virtutis  (a)  est  in  Angelo, 
secundum  quam  potest  esse  in  aliquo  loco  proportionabiliter 
secundum  ultimum  potentiae  suae,  puta  *  iste  (b)  *  tantum  et 
*ille(£)*  tantum,  posset  tamen  secundum  ultimurn  potentiae 
suae  facerese  in  minori  loco  isto  quantumcumque  sibi"adaequato, 
hoc  autem  posse  est  alicuius  virtutis  activae  in  eo,  quia  in 
potestate  sua  est  ut  posset  utiea  ad  effectum  sibi  adaequatum, 
vel  non,  igitur  magis  posse  habere  istam  quantitatem  in  po- 
testate  sua  est  perfeetius,  quia  maiorem  habet  virtutem  acti- 
vam,  et  ita  est  potens  uti  illa  virtute  activa  in  infinitum  ad 
essendum  in  minori  et  minori(c)  loco  quam  sit  ille  locus  sibi 
adaequatus;  igitur  habet  potentiam  infinitam:  consequens 
est  inconveniens;  igitur  et  antecedens.  Sicut  igitur  si  posset 
in  infinitum  esse  in  maiori  et  maiori  loco,  concluderetur  infi- 
nitas  virtutis  suae,  ita  concluderetur  infinitas  virtutis  suae 
si  posset  esse    in  infinitum  in   minori  et  minori  *  loco  *. 

(a)  Ed.  Ven.  aliqua  virtus. 
(&)  Wadd.  isto....  illo. 
(c)  Ed.  Ven.  maiori. 

(H)  Si  tamen  posset  essem  puncto,  vel  non  [n.  134],  non  videtur 
ratio  necessaria  nec  acl  unam  partem,  nec  ad  aliam ;  quia  licet 
Angelus  sit  indivisibitis,  non  habet  tamen  indivisibilitalem  li- 
mitatam  sicut  punctus,  et  ideo  non  oportet  ipsum  esse  in 
puncto  sicut  in  loco.  —  Nec  forte  repugnat  sibi  esse  in  pun- 
cto  sicut  in  loco;  quia  nullum  inconveniens  videtur  ex  hoc  in- 
ferri;  quia  si  ex  esse  in  puncto  sicut  in  loco  hoc  inferatur, 
quod  non  posset  moveri  localiter,  nisi  spatium  esset  ex  pun- 
ctis,  non  sequitur;  posset  enim  immediate  ex  loco  punctuati 
ferre  se  in  continuum,  cuius  continui  punctus  est  terminus.  . 
De  isto  igitur  articulo  videtur  concludenclum  quod  habet 
locum  determinatum ,  indeterminate  tamen,  hoc  modo:  quia 
aliquis  locus  est  quo  maiorem  non  posset  habere,  et  aliquis 
(luo  non  posset  habere  minorem,  loquendo  cle  loco  continuo, 
licet  forte  posset  esse  in  puncto. 

(''»■)  Utrum  autem  determinatum  locum  requirat  et  determi- 
nate,  ita  quod  habens  tantam  virtutem  si  est  praesens  loco, 
de  necessitate  est  praesens  tanto  loco,  nec  in  potestate  sua  est 
quod  sit  praesens  maiori  et  minori  loco,  sicut  est  de  cor- 
poribus,  quia  quocllibet  est  necessario  in  loco  sibi  aequali, 
anima  etiam  intellectiva  necessario  est  in  loco  totius  corporis 
animati,  ita  quod  non  est  in  potestate  eius  esse  in  loco  maiori 
vel  minori,  hoc  *  ideo  *  dubium  est,  quia  nec  videtur  posse 
faciliter  probari  una  pars,  nec  alia.  Quod  *  enim  *  incon- 
veniens  est  si  quantitas  sua  virtualis,  per  quam  potest 
esse  praesens  alicui  loco  *  sua  virtute  *,  sit  naturalis  ratio 
essendi  in  tanto  loco  suo  modo,  sicut  quantitas  corporis  est 
naturalis  ratio  essendi  in  tanto  loco  suo  modo,  ita  quod  li- 
cet  in  potestate  mea  sit  me  esse  in  hoc  loco  vel  in  illo  loco, 
non  tamen  est  in  potestate  mea  esse  in  tanto  loco  vel  in 
tanto:  quia  iste  effectus  est  naturaliter  consequens  quantitatem 
quae  non  subest  potestati  meae;  *  et  *  sicut  nec  in  se  *quan- 
titas  est  in  potestate  mea  *,  ita  nec  quantum  ad  istum  effe- 
ctum,  esse  scilicet  in  tanto  loco  vel  tanto.  *  Nullum  *  ergo 
videtur  sequi  inconveniens  si  ita  poneretur  in  Angelis.  —  Vel 
si  ponatur  quod  quantitas  eorum  habeat  aliquem  locum  adae- 
qualum,  quo  maiorem  non  posset  habere  secunclum  conditiones 
suae  virtutis  et  essentiae,  licet  tamen  ipsa  subsit  voluntati  An- 
geli,  ut  possit  non  semper  habere  illum  locum,  sed  maiorem 
vel  minorem,  non  sequitur  inconveniens. 

(4  5)  d)  De  quarlo  patet  quod  non  est  in  loco  coynmensurative, 
quia  non  habet  partem  et  partem  cum  partibus  loci. 

e)  De  quinio  dico  quod  est  in  hoc  loco  vel  illo,  quia  non 
est  ubique.  —  Et  huius  ratio  quaerenda  est.  Dico  igitur  quod 
si  aliquid  posset  esse  secundum  se  in  potentia  passiva  deter- 
minate  ad  aliquod  genus  pbysicum,  et  non  est  determinate 
in  potentia  passiva  ad  aliquam  speciem  illius  generis,  tunc 
ab  eodem  reducitur  illud  ad  actum  illius  generis  et  speciei: 
sicut  si  superficies  unde  superflcies  sit  ex  se  determinata 
acl  colorem,  et  non  sit  ex  se  determinata  ad  albedinem  vel 
nigredinem,  tamen  ab  eodem  agente  reducitur  ad  actum  co- 
loris  et  alicuius  coloris,  quia  non  est  colorata  nisi  quia 
sic  colorata.  Ita  dico  hic  quod  licet  Angelus  sit  in  potentia 
ad  ubi  in  communi,  et  non  ex  se  determinatus  ad  hoc  ubi 
vel  illud,  tamen  ab  eodem  agente  reducitur  ad  hoc,  ut  sit 
actualiter  in  loco,  et  in  hoc  loco  vel  illo.  Illud  autem  quo 
primo  potest  esse  in  loco  est  a  Deo  producente  ipsum  super 
creaturam  corporalem  continentem;  sed  ex  tunc  potest  redu- 
cere  seipsum  ad  actum  istum,  sicut  patebit  in  quaestione  de 
motu  Angeli  [infra  q.  10]. 

(16)  De  sexto  dico  quod  non  est  in  aliquo  Joco  naturaliter, 
quia  tunc  esset  in  aliquo  loco  violenter;  tunc  etiam  aliquod 
corpus  haberet  naturalem  aptitudinem  ad  ipsum  conservan- 
dum  in  loco,  et  aliquod  corpus  ad  ipsum  corrumpendum. 

Et  conflrmatur  ratio  per  Avicen.  IX.  Metaph.,  ubi  vult 
quod  motus  coeli  non  est  naturatis,  quia  tunc  terminaretur 
ad  quietem  naturalem,  et  motus  ab  illa  quiete  esset  violentus. 
Et  ita  est  in  proposito,  et  hoc  accipiendo  naturalitatem  pro- 
prie,  sicut  illucl  dicitur  moveri  naturaliier  quod  inclinaiur 
naturaliter  ad  motum. 

Ex  isto  patet  quod  illa  poteniia  passiva  quae  est  in  An- 
gelo  ad  essendum  in  loco  non  est  naturalis,  nec  violenta,  sed 
neutra ;  quia  nec  istud  passum  inclinatur  ex  se  naturaliter  ad 
istam  formam,  nec  ad  oppositum,  sed  neutro  modo  se  habet  ad 
ista:  sicut  superficies  ad  albedinem  et  nigredinem  indiffe- 
renter  se  habet. 

143.  —  Solvuntur  argumenta  principalia  quaest.  V.  —  Ad 
argumenta.  —  a)  Omnes  auctoritates  [n.  132  a,  b]  quae  negant 
Angelum    esse   in   loco    sunt  exponendae,  quod  verum  dicunt 

Tou.  II.  10 

ipsum  non  esse  in  loco  circumscriptive.  Circumscriptio  autem 
includit  *  aliquid  *  esse  in  loco  *  in  *  actu  et  aequali,  et  com- 
mensurative  iuxta  secundam,  tertiam  et  quartam  conditiones 
locati,  quae  non  conveniunt  Angelo  [n.  140  et  142]. 
('")  c)  Ad  illud  Philosophi  [n.  132  c]  potest  concedi  quod  su- 
perficies  aliqua  corporis  continet  Angelum;  non  tamen  ex  hoc 
sequitur  quod  sit  agens  influens  vel  continens  respectu  eius, 
quia  continentia  loci  est  alterius  rationis  a  continentia  formae 
vel  speciei;  talis  enim  continentia  nihil  aliud  est  hic  nisi  con- 
tentum  esse  intra  hanc  superficiem  continentem,  et  nihil  eius 
esse  extra;  et  hoc  verum  est  in  quocumque  contento  defini- 
iive,  quia  nihil   eius  est  extra  locum  ambientem. 

d)  Ad  illud  de  situ  [n.  132  d),  sive  ut  accipitur  pro  dif- 
ferentia  quantiiatis,  sive  ut  est  praedicamentum,  si  illud 
praedicamentum  praesupponat  quantitatem,  neutro  modo  rnaior 
est  vera,  quia  non  oportet  omne  ens  in  loco  habere  situm  ai- 
tero  illorum  modorum,  nisi  sit  in  loco  circumscriptive. 

144.  —  Solutio  quaest.  VI.  —  Ad  secundam  quaest.  [n.  134] 
patet  ex  dictis  in  3.  artic,  scilicet  de  loco  determinato  [n.  142c]. 

QUAESTIO  VII. 

145.  —  Proponitur  quaestio.  —  *  Septimo  quaero  * : 
Ulrum  unus  Angelus  possit  esse  simul  in  pluribus  locis? 

146.  (i)  —  Argumenta  principalia  (1).  —  Quod  non:  — 
a)  Quia  tunc  distaret  a  se,  sicut  locus  dislat  a  loco.  —  Con- 
sequentia  probatur  ex  opposito  consequentis,  quia  illa  quae 
sunt  simul  alicui  teriio  sunt  simut  inter  se. 

b)  Item,  Angelus  est  natura  omnino  limitata;  igitur  se- 
cundurn  quodlibet  quod  potest  inesse  sibi;  igifcur  secundum  lo- 
cum;  ergo  non  potest  simul  esse  in  pluribus  locis. 

c)  Praeterea,  duo  ubi  sunt  formaliter  contraria,  quia  in- 
ter  ea  potest  esse  distantia  localis,  et  per  consequens  motus:  et 
motus  est  inter  duo  contraria,  vel  a  contrario  in  medium;  et 
in  praeced.  quaest.  [n.  141  a]  dictum  est  quod  omnia  distincta 
ubi  differunt  specie,  et  quae  differunt  specie  sub  eodem  genere 
sunt  contraria,  et  contraria  non  possunt  simul  inesse  eidem, 
quia  maxime  distant,  sicut  nec  contradictoria ;  ergo,  etc. 

d)  ltem,  si  sic,  tunc  posset  simul  quiescere  et  moveri, 
quia  quiescere  secundum  unum  ubi  et  moveri  secundum  aliud: 
sed  quiescere  et  moveri  inferunt  quiescere  et  non  quiescere, 
quae  sunt  incompossibilia  in  eodem;  igitur,  etc. 

e)  Praeterea,  aut  posset  moveri  simul  ad  illa  duo  ubi, 
aut  ab  uno  ubi  moveri  ad  aliud,  et  tamen  manere  in  illo  primo 
ubi  et  acquirere  secundum  cum  hoc.  —  Non  primo  modo, 
quia  duo  motus  eiusdem  speciei  non  possunt  inesse  eidem,  III. 
Physic,  neque  multo  magis  duo  motus  contrarii.  —  Nec  se- 
cundo  modo,  quia  termini  motus  sunt  incompossibiles,  et  ideo 
mobile  acquirendo  terminum  ad  quem,  necessario  amittit  ter- 
minum  a  quo ;  igitur,  etc. 


(1)  Solvuntur  ad  n.  149. 

147.  —  Contra:  —  a)  Angelus  potest  esse  in  aliquo  loco 
toto,  puta  pedali.  Faciat  igitur  se  in  extremis  huius  loci,  non 
exhibendo  se  praesentem  medio,  quia  non  est  ibi  ut  forma, 
nec  aliquo  moclo  alio  qui  vicleatur  necessario  requirere  prae- 
sentiam  toti(a);  igitur  erit  in  duobus  locis  non  continuis. 

b)  Praeterea,  corpus  potest  esse  in  duobus  locis  simul; 
ergo  multo  magis  spiritus.  —  Antecedens  cleclarabitur  in  IV., 
in  materia  cle  Eucharistia. 

148.  (2)  —  Solutio  quaestionis.  —  a)  In  ista  quaestione 
Damasc.  dicit  c.  33  et  c.  16,  quod  de  facto  non  est  simul  in 
duobus  locis;  quia,  secundum  eum,  cum  sunt  in  coelo  non  sunt 
in  terra,  nec  e  converso.  Hoc  est  de  facto. 

b)  De  possibilitate  tamen  eorum  naturati  videtur  proba- 
bile  quod  non  potest  unus  simul  esse  in  duobus  locis,  quorum 
uterque  sibi  sit  adaequatus  secundum  ultimum  potentiae  suae : 
puta  si  secundum  uldmum  potentiae  suae  posset  esse  in  loco 
unius  miliaris,  non  posset  virtute  propria  esse  in  duobus  locis 
talibus,  quia  tunc  iste  locus  non  videretur  sibi  esse  adaequalus 
secundum  virtutem  suam  naturalem. 

c)  Sed  utrum  in  duobus  locis  discontinuis  posset  esse, 
quorum  nec  unus,  nec  alius  est  sibi  adaequatus,  clubium  est, 
nec  videtur  ratio  necessaria  pro,  nec  contra. 

d)  Sed  quod  in  cluobus  locis,  sive  adaequatis  sive  non, 
posset  esse  per  potentiam  divinam,  certum  puto,  quia  nullam 
contradictionem  includit,  ut  dicetur  in  IV.,  in  materia  de  Eu- 
cliaristia  (1). 

149.  —  Solvuntur  argumenta  principalia.  —  Et  ideo  ad  ar- 
gumenia  ad  primam  partem,  quae  videntur  probare  non  tan- 
tum  impossibilitatem  de  potentia  Angeli  naturali  loquenclo, 
verum  etiam  impossibilitatem  simpliciter,  quia  contradictio- 
nem,  respondendum  est: 

a)  Ad  primum  [n.  146  a~\  dico  quod  non  sequitur,  sicut 
nec  e  converso,  quando  illud  tertium  ad  quod  comparantur 
extrema  est  illimitatum  secundum  illud  secundum  quod  ex- 
trema  comparantur  ad  ipsum:  sicut  patet  de  anima  in  manu 


(1)  Dist.  10.  q.  2:  Utrum  idem  corpus  possit  esse  localiter  simul  in  di- 
versh  /oris  S 

(a)  Wadd.  totius;  Ed.  Ven.  1490:  acquirere  praesentiam  totam  toti; 
aliae  editiones  uti  supra  in  textu. 

dextra  et  sinistra,  quae  anima  non  distat  a  se,  efc  tamen  ma- 
nus  distat  a  manu.  Ita  Deus  non  disiat  a  se,  et  tamen  distant 
inter  se  illa  quae  cum  illo  sunt  hic  et  Romae.  Quodcumque 
autem  ponitur  idem  in  duobus  ubi,  quacumque  virtute  sit  in 
eis,  est  aliquo  modo  illimitatum  ad  illa.  Et  ideo  neutra  con- 
sequentia  valet. 

b)  Ad  secundum  [n.  146  b~\  dico  quod  ex  se  limitatus 
est  ad  naturam  et  proprietates  naturales;  sed  ad  passionem 
accidentalem,  sive  ad  respectum  qualem  dicit  ubi,  vel  sal- 
tem  non  est  sine  respectu,  non  oportet  ipsum  esse  limitatum 
ad  unum  adaequatum  omnino,  ita  quod  impossibile  sit  ipsum 
habere  duo  talia  ;  licet  forte  virtute  naturali  sit  limitatus  ad 
unum  adaequatum. 

c)  Ad  tertium  [n.  146  c\  quaerere  *  rationem,  quia  istud 
potest  inveniri  in  IV.  d.  10.  q.  2.  in  solutione  primi  argumenti.  * 
(3)  d)  Ad  quartum  [n.  146  d]  dico  quod  sicut  moveri  est 
aliter  se  habere  nunc  quam  prius,  ita  quiescere  est  nunc 
se  habere  sicut  prius:  non  est  autem  inconveniens  respectu 
*  huius*  ubi  aliquid  se  habere  nunc  ut  prius,  et  respectu  alte- 
rius  ubi  aliter  se  habere  nunc  quam  prius.  et  ita  non  est  in- 
conveniens  quod  hic  possit  quiescere  et  ibi  moveri.  —  Et  ex 
hoc  concedo  absolute  quod  quiescit  simul  et  movetur,  quia 
praedicata  afflrmativa  simpliciter  sumpta  sequuntur  ex  seipsis 
sumptis  cum  determinatione  non  diminuente.  —  Et  cum  in- 
fertur  ulterius:  igitur  quiescii  et  non  quiescii,  ibi  est  igno- 
rantia  elenchi  et  fallacia  secundum  quid  et  simpliciter ;  nam 
quiescere  non  infert  non  moveri  absoluie,  sed  tantum  cum 
illa  determinatione  cum  qua  accipiebatur  quiescere  prout  an- 
tecedebat  ad  quiescere  simpliciter;  et  ideo  non  sequitur  nisi 
quod  hoc  movetur  in  hoc  ubi  et  non  movetur  in  illo  ubi,  quae 
non  sunt  contradictoria.  —  Exemptum  huius  est:  hoc  est  du- 
plum  ad  A  et  dimidiurn  ad  B;  igitur  est  duplum  et  dimi- 
dium;  sed  non  sequitur:  ergo  est  duplum  et  non  duplum; 
non  enim  sequitur  ex  primis  antecedentibus  nisi  cum  ista  de- 
terminatione ,  quod  est  duplum  ad  A  et  non  duplum  ad  B;  et 
ex  illis  non  sequitur  ulterius:  ergo  duplum  et  non  duptum, 
sed  est  ibi  ignorantia  elenchi.  Ita  quod  in  omnibus  talibus 
in  quibus  contrahuntur  praedicata  inferunt  afflrmativas,  in 
quibns  eadem  praedicata  *  formaliter  *  simpliciter  includuntur; 

secl  non  inferunt  negativas,  in  quibus  praedicata  inferuntur 
simpliciter  subiectis  non  convenire  propter  causas  dictas. 
(*)  e)  Ad  ultimum  [n.  146  e]  dico  quod  utroque  modo  est 
possibile.  —  Et  cum  improbatur  primus  modus,  dico  quod 
non  est  incompossibilitas  motuwm  nisi  propter  incompossibili- 
tatem  formarum,  secundum  quas  sunt  motus.  Et  irteo  si  duo 
ubi  non  sunt  formaliter  incompossibilia,  nec  ut  habent  esse  in 
motu,  nec  ut  babent  esse  in  fluxu,  nec  duo  motus  ad  duo  ubi 
in  eodem  simul  erunt  incompossibiles.  Est  autem  dictum  Phi- 
losophi  III.  Physic.  verum  de  motibus  secundum  formas  in- 
compossibiles,  quales  sunt  forte  formae  absolutae,  sed  non 
*  respectivae  *  eiusdem  speciei.  Et  de  hoc  alias.  —  Et  cum 
improbatur  secundus  modus,  dico  quod  sicut  generatio  et 
corruptio  sunt  duo  motus  distincti  et  habent  proprios  termi- 
nos  distinctos,  licet  frequenter  concurrant,  et  tunc  sunt  quatuor 
termini,  duo  scilicet  a  quibus,  una  privatio  et  una  forma,  et 
duo  termini  ad  quos,  scilicet  una  privatio  et  una  forma,  ita 
in  motibus  est  recessus  a  termino  a  quo  et  accessus  ad  ter- 
minum  ad  quem;  et  tamen  sicut  generatio,  absque  contradi- 
ctione,  potest  esse  sine  corruptione,  vel  e  converso,  quia  non 
sunt  eadem  mutatio,  ita  potest  esse  motus  vel  mutatio,  in 
quantum  est  accessus  ad  terminum  ad  quem  absque  alio 
motu  qui  est  recessus  a  termino  a  quo.  —  Et  tunc  cum  di- 
citur  *adhuc*:  termini  motus  sunt  incompossibiles,  vo num  est 
de  proximis  terminis  eiusdem  motus,  sed  non  est  verum  de 
terminis  qui  possunt  esse  quorumcumque  motuum  differentium. 

QUAESTIO  VIII. 

150.  (')  —  Proponitur  quaestio.  —  Octavo  quaero: 
Utrum  cluo  Angeli  possint  simul  esse  in  eodem  loco? 

151.  —  Argumenta  principalia  (1).  —  Quod  non:  —  a)  Quia 
duae  causae  totales  non  possunt  esse  simul  respectu  eiusdem 
effectus:  Angelus  autem  existens  in  loco  est  totalis  causa  re- 
spectu  operationis  in  tali  loco,  propter  quam  dicitur  esse  ibi; 
igitur  non  potest  esse  causa  cum  eo  alius  Angelus  propter 
aliquam  operationem  ibi  exercitam. 

b)  Alia  ratio  ponitur  ab  aliis:  quia  quae  habent  eumdem 
modum  essendi  in  non  possunt  esse  simul.  —  Quod  declaratur 
de  duobus  corporibus  gloriosis,  quae  non  possunt  naturaliter 
simul  esse  in  eodem  loco,  licet  corpus  gloriosum  possit  simul 
esse  cum  non  glorioso:  ita  de  duobus  diis  si  essent  pares, 
neuter  posset  esse  cum  alio,  secundum  Damasc.  cap.  5;  et  ta- 
men  Deus  potest  esse  simul  cum  creatura  propter  alium  mo- 
dum  essendi  eorum  in  loco.  Gum  igitur  Angeli  habeant  eum- 
dem  modum  essendi  in  loco,  non  poterunt  simul  esse  in  eo- 
dem  loco. 

152.  (2)  —  Solutio  quaestionis.  —  a)  In  ista  quaestione 
non  est  veritas  ita  clara  et  certa  de  facto,  sicut  est  in  prae- 
ced.  quaest.;  quia  Richard.  IV.  De  Trinit.  videtur  arguere 
daemones  non  habere  corpora,  per  hoc  quod  legio  fuit  in  cor- 
pore  unius  obsessi,  *  Marc.  V.  et  XV.  [sic]  scilicet*;  non  enim 
potuisset  legio  fuisse  in  aliquo,  si  habuissent  corpora :  ideo  vide- 
tur  arguere  quod  si  habuissent  corpora,  fuissent  corpora  eo- 
rum  simul  in  eodem  loco;  igitur  modo  quando  non  habent 
corpora,  videtur  dicendum  quod  simul  fuerunt  absque  corpo- 
ribus. 


(1)  Solvuntur  ad  n.  153 

b)  Si  etiam  unus  Angelus  movens  coelum  sit  in  meridie, 
et  alius  bonus  Angelus  missus  de  coelo  ad  terram  debeat 
transire  per  illum  locum,  non  videtur  necessitas  quod  non 
transeat  quasi  per  lineam  rectam,  vel  quod  alius  cedat  sibi. 

c)  Si  etiam  omnes  Angeli  fuissent  creati  ante  creaturam 
corporalem,  sicut  videtur  verum,  secundum  Damasc.  c.  17  et  21, 
non  videtur  facile  assignare  quomodo  tunc  non  fuissent  simul; 
et  si  tunc  non  fuisset  inconveniens  eos  esse   simul,  nec  modo. 

Quicquid  autem  sit  de  facto  et  de  possibili,  de  potentia 
dico  naturali  eorum,  de  possibili  tamen  respectu  potentiae  di- 
vinae  non   videtur   esse   impossibile    quin    per  ipsam   possent 


esse  simul. 


153.  (3)  —  Solvuntur  argumenta  principalia.  —  Et  tunc 
ad  argumenta  prima,  quae  videntur  probare  oppositum,  re- 
spondendum  est: 

a)  Ad  primum  [n.  151  a]  dico  quocl  falsum  supponit, 
scilicet  quod  Angelus  non  sit  in  loco  nisi  per  operationem, 
quod  improbatum  est  in  1.  quaest.  huius  materiae  [n.  139].  — 
Si  etiam  illud  suppositum  admitteretur,  posset  unus  Angelus 
operari  circa  illucl  una  operatione  et  alius  alia  operatione,  et 
uterque,  secundum  illos,  posset  poni  per  suam  operationem  in 
loco,  videlicet  illius  corporis  ubi  operarentur,  et  sic  esse  simul: 
quod  est  oppositum  conclusionis  argumenti.  —  Et  si  dicas 
quod  non  possunt  operari  nisi  corporaliter  movendo,  nec  hoc 
iuval,  quia  sicut  Angelus  movet  libere,  ita  potest  movere  se- 
cundum  ultimum  potentiae  suae  vel  citra  ultimum  poten- 
tiae  suae.  Et  si  movet  ciira  ultimum  potenliae  suae,  alius 
potest  movere  illud  mobile  secum :  sicut  apparet  in  homine, 
qui  secundum  ultimum  potentiae  suae  potens  portare  quatuor 
lapides,  potest  citra  terminum  potentiae  suae  tantum  portare 
duos,  ita  quod  potentia  sua  motiva  non  habet  actum  suum 
nisi  circa  duos,  et  tunc  potest  habere  *  alium  *  cooperantem 
portantem  secum  idem.  Cum  ergo  Angelus  sit  substantia  agens 
Ubere,  potest  aliud  movere  secum. 

b)  Ad  secundum  [n.  151  b]  dico  quod  illa  maior,  quae 
esl  famosa  in  mulfis  materiis,  non  est  rationabilis;  nam  esse 
in  nullam  habitudinem  essentialem  dicit  necessario  ad  illud  in 
quo  est;  esse  autem  ab  dicit  dependentiam  essentialem  ad  il- 
lud  a  (juo  est  aliquod.  Quae  igitur    rationabilitas,  quod  plura 


LIB.    II.    DIST.    II.    QUAEST.    VIII.  153 

possunt  esse  ab  eodem  et  eodem  modo,  et  non  possunt  plura 
esse  in  eodem,  eodem  modo  essendi  in?  Quare  enim  plus  re- 
pugnat  respectus  accidentalis  unius  rationis  quam  dependen- 
tia  essentialis  unius  rationis?  Similiter,  habent  temporalia  eum- 
dem  respectum  ad  tempus  sicut  locata  adlocum;  ex  hoc  ergo 
videtur  sequi  quod  non  possunt  plura  temporalia  esse  in  eo- 
dem  tempore:  quod  videtur  absurdum.  —  Quod  autem-  addu- 
citur  de  duobus  corporibus  gloriosis  et  de  duobus  diis,  si 
simul  essent,  si  verum  esset,  oporteret  aliunde  probare  quam 
ex  ratione  eius  quod  est  esse  in  loco  eodem  modo  essendi  in; 
quia  ex  hoc  non  videtur  esse  repugnantia  aliqua  simultatis. 

QUAESTIO  IX. 

154.  (')  —  Proponitur  quaestio.  —  *  Nono  quaero  * : 
Utrum  Angelus  possit  moveri  de  loco  ad    locum  motu 
continuo  ? 

Articulus  I. 

PROPONUNTUR   ARGUMENTA    PRINCIPALIA. 

§  1.  —  1.  Argumentum  principale  (1). 

155'.  —  Negatur  in  genere,  Angelum  posse  moveri.  —  Primo 
arguitur  quod  uon  possit  moveri;  quia  motus  est  actus  entis 
in  potentia  secundum  quod  in  potentia,  ex  III.  Pysic. :  ubi 
autem  vel  locus  non  est  actus  Angeli  nec  perfectio,  quia 
omnis  perfectio  videtur  esse  nobilior  perfectibili  aliquo  modo: 
non  sic  autem  ubi  respectu  naturae  angelicae. 

§  2.  —  //.  Argumentum  principale  (2). 

156.  (2)  —  Divisio.  —  Secundo,  quod  non  possit  moveri 
motu  continuo  arguitur;  et  primo  in  communi,  quod  nullum 
successivum  sit  continuum;  et  hoc  duplici  via  probatur: 
prima  ex  hoc  quod  omne  tale  componitur  ex  indivisibilibus : 
secunda  quia  componitur  ex  minimis. 

157.  —  Arguitur  nullum  successivum  ese  continuum,  quia 
componitur  ex  indivisibilibus  (3).  —  Primam  consequentiam 
probat  Philos.  VI.  Physic,  quia  indivisibile  uon  potest  con- 


(1)  Vid.  solutionem  ad  n.   166. 

(2)  Solvitur  Art.  III.  §  2. 

(3)  Vid.  n.  167  seqq. 

tinuari  indivisibili,  cum  non  habeat  ultimum.  —  Antecedens 
illud,  scilicet  quod  successivum  componatur  ex  indivisibilibus, 
probo  dupliciter: 

a)  Primo  quia  dividitur  in  indivisibilia ;  igitur  compo- 
nitur  ex  eis.  —  Probatio  huius  antecedenlis :  possibile  est 
ipsum  dividi  in  illa  omnia  \\\  quae  est  divisibile.  Subiectum 
videtur  includere  praedicatum  huius  propositionis.  —  Et  ex 
hoc  videtur  ulterius  possibile  ipsum  esse  divisum  in  omnibus 
in  quibus  ipsum  possibile  est  dividi.  Ista  consequentia  proba- 
tur  per  illud  VI.  Physic,  *  quod  impossibiie  est  fieri  impjos- 
bile  est  factum  esse  *,  et  III.  Metaph.  et  II.  De  Gener.  dicit 
Philosophus  idem.  —  Ulterius  ista  de  possibili  ponatur  in  esse,  et 
sequetur:  igitiir  est  actu  divisum  in  illa  omnia  in  quae  possi- 
bile  est  ipsum  dividi;  et  ex  hoc  sequitur  quod  est  divisum  in 
indivisibitia ;  quia  si  non,  non  est  divisum  in  omnibus  in  qui- 
bus  posset  dividi,  quia  adhuc  posset  ulterius  dividi  in  partes 
illorum  divisibiliimi  (1). 

b)  Secundo  probo  idem :  quia  successivi  nihil  est  actu 
nisi  indivisibite ;  quia  si  aliquid  eius  esset  divisibite  actu, 
simul  esset  successivum  et  non  esset  successivum.  Ulo  igitur 
indivisibili  non  existente  actu,  sed  raptim  transeunte,  quaero, 
quid  succedit  sibi?  Si  aliquod  indivisibile  succedit  sibi  in  con- 
tinuo,  habetur  propositum,  quod  indivisibile  sit  immediatum 
indivisibili,  et  sic  continuum  erit  compositum  ex  indivisibili- 
bus.  —  Si  non  succedit  sibi  aliud  indivisibile ,  igitur  tunc  non 
erit  actu;  nam  indivisibile  eius  non  est  actu,  et  sicut  assumptum 
est,  successivum  non  est  in  actu  nisi  quia  aliquod  indivisi- 
bile  eius  est;  igitur,  etc.  (2). 

158.  ( 3 )  —  Arguitoir  nullum  successivum  esse  continuum,  quia 
componitur  ex  minimis.  —  Secunda  via  est,  quia  componitur 
ex  minimis;  igitur  non  est  continuum.  —  Consequentia  proba- 
tur,  quia  minimum  simpliciter,  quo  scilicet  nihil  est  minus  ipso, 
non  habet  pariem  ex  qua  sit,  quia  tunc  illa  esset  minor  eo; 
igitur  est  omnino  non  quantum,  quia  omne  quantum  habet 
partem  minorem  se:  sed  non  quantum  non  potest  continuari 
non  quanto;  ergo  minimum  non  potest  continuari.  —  Anie- 
cedens  probatur  et  auctoriiaiibus  et  ratione. 


(1)  Vid.  solutionem  ad  n.   179-183. 

(2)  Vid.  solutionem  ad  n.  185-189. 

159.  —  Arguitur  auctoritate  Philosophi,  successiva  componi  ex 
minimis(l).  —  a)  Primo  auctoritate  Philosophi,  I.  Physic, 
ubi  rationes  suae  videntur  contra  Anaxagoram  inniti  isti  prin- 
cipio:  quod  est  accipere  minimum  naturale,  ut  minimarn  car- 
nem  vel  minimum  ignem  :  secl  secundum  ipsum,  VI.  Physic, 
eiusdem  rationis  est  ipsum  motum  et  magnitudinem  et  tempus 
componi  ex  indivisibilibus  et  dividi  in  eis;  igitur  oportebit 
ponere  minimum  motum  et  minimum  tempus,  sicut  permanens 
minimum. 

b)  Idem  videtur  haberi  a  Philos.  II.  De  Anima,  ubi 
vult  quod  omnium  natura  constantium  delerminata  est  ratio 
magnitudinis  et  augmenti:  non  solum  autem  permanentia  sunt 
naturalia  (a),  sed  etiam  successiva;  igitur  habent  determina- 
tam  parvitatem  et  magnitudinem. 

c)  Patet  idem  etiam  per  Philos.  in  De  Sensu  et  Sensato, 
in  illa  prima  dubitatione,  ubi  videtur  velle  quod  passio- 
nes  naturales  non  sunt  divisibiles  in  infiniium.  —  Et  hoc  vi- 
detur  probare,  quia  tunc  sensus  videretur  posse  intendi  in 
infinitum,  quia  ad  percipiendum  minimum  indivisibile  requiritur 
acutior  sensus  in  infinitum. 

160.  —  Idipsum  arguitur  ratione(2).  —  Ratione  autem 
probatur  secundo  idem  antecedens:  —  a)  Ex  hoc  quod  est 
dare  primam  partem  motus,  'igitur  et  minimam.  —  Conse- 
quentia  patet,  quia  si  quaelibet  pars  haberet  minorem  partem 
se,  haberet  etiam  aliquid  sui  prius  aiiquo  sui  in  infinitum.  — 
Antecedens  istud  de  primitate,  scilicet  quod  contingat  dare 
primam  partem  motus,  ostenditur  auctoritatibus  Philos. 
I.  Physic  et  VIII,  ubi  dicit  Philosophus:  Non  enim.  si  par- 
tibile  in  infinitum  est  quod  alteratur,  propter  hoc  et  alte- 
ralio,  sed  velox  fit,  sicut  muttotiens  densatio;  ubi  habet  Com- 
mentator  subito,  et  exponit,  hoc  est  in  instanti,  et  non  in 
tempore. 

Et  quasi  obiicit  contra  se,  quia  videtur  hoc  repugnare 
illi  quod  dicitur  in  VI,  scilicet  quod  ante  omne  moveri  *  prae- 
cedit  *  mutatum  esse,  et  ante  omne  mutatum  esse  *  est  *  mo- 


"     Ed.  Ven.:  Non  autem  permanentia  naturalia  sunt  sol-um. 
(1)  Vid.  solutionem  ad  n.    190. 
('2j  Vid.  solutionem  ad  n.  191. 

veri.  Et  responctet  solvendo,  quod  illud  ibi  intelligitur  de  motu 
in  quantum  continuus  est  et  clivisibilis ;  istud  autem  intelli- 
gitur  hic  de  motu  in  quantum  est  generatus,  sive  productus 
acl  actum. 

(4)  Ad  istam  intentionem  videtur  Philosophus  praemisisse 
quoddam  exemplum  de  guttis :  quod  non  est  necesse,  si  mul- 
tae  guttae  aliquam  partem  amoverent  de  lapide  penetrando 
lapidem,  quod  etiam  quaelibet  gutta  aliquid  amoveat  et  quod 
semper  pars  amoveatur  ante  partem,  sed  aliquando  totum 
simut  amovetur.  Quando  igitur  dicit:  tot  guttae  amovent  de 
lapide  tantum  in  aliquo  tempore;  pars  autem  illarum  in  nullo 
tempore  tantum  amovet,  exempiificat :  sicut  multi  trahunt  na- 
vem,  nullus  autem  per  se  etiam  (a)  in  multo  tempore  traheret 
eam.  Videtur  ergo  innuere  quod  post  aliquas  guttas,  tandem 
tota  pars  lapidis  simul  amoveatur.  Et  ita  est  in  aiteratione, 
quod  non  semper  pars  sequitur  partem,  sed  quandoque  alte- 
ratio  tota  simul  flt. 

b)  Expressius  hoc  dicit  in  secuncla  clubitatione  De  Sensu 
et  Sensato,  ubi  vult  quod  non  oportet  quod  similiter  sit  in  al- 
teratione  et  iatione;  contingit  enim  aliquid  simul  totum  al- 
terari,  et  non  dimidium  prius,  velut  aquam  simul  totam  coa- 
gulari;  attamen  si  fuerit  multum  quod  calerlt  aut  coagulatur, 
habitum  ab  habito  *  fit  vel  *  patitur:  primum  autem  ab  ipso 
faciente  transmutari  et  simul  alterari  et  subito  est  necesse. 

c)  Idem  probatur  per  rationem:  quia  inter  contraclictoria 
non  est  medium;  igitur  inter  non  esse  formae  inducendae  per 
motum  et  esse  ipsius  non  est  medium:  non  esse  autem  ipsius 
fuit  in  uitimo  instanti  formae  praecedentis;  igitur  inter  istud 
instans  et  illud  quod  mensurat  esse  formae  succedentis  non 
est  medium:  secl  si  nullum  esset  primum,  inter  esse  formae 
inducendae  per  motum  et  non  esse  ipsius  esset  medium ;  ergo 
ibi  est  dare  primum,  et  *  non  esset  minimum  illud  primum  * 
in  se  nisi  esset  indivisibile.  —  Ex  ista  primitate  probata  con- 
cluditur  quod  illud  primum  sit  minima  pars;  non  enim  po- 
test  istud  *  esse  primum  nisi  indivisibile  *  (&);  quia  Philos. 
VI.  Physic.  ostendit  quocl  non  contingit  accipere  primam  mu- 
tationem  in  motu. 


(a)  Wadd.  ergo. 

(b)  Wadding.  primum  esse  indivisibile. 

§  3.  —  111.  Argumentum  principale  (1). 

161.  (5)  —  Arguitur  Angelum  non  posse  moveri,  quia  indi- 
visibilis.  —  Tertio  principaliter  arguitur  quod  Angelus  non 
posset  moveri,  quia  est  indivisibilis.  —  Probat  enim  Philos.  VI. 
Physic.  cap.  2  et  penuliimo,  quod  nullum  indivisibile  potest 
moveri.  Hoc  probat  ex  intentione.  Et  illam  rationem  quam 
facit  c.  2  replicat  capitulo  *  ultimo  *;  quia  omne  quod  movetur 
partim  est  in  termino  a  quo  et  partim  in  termino  ad  quem; 
quando  enim  totaliter  est  in  termino  a  quo  non  movetur,  sed 
quiescit;  quando  autem  est  in  termino  ad  quem  totaliter  motum 
est:  indivisibile  (a)  autem  non  potest  esse  in  uno  termino  par- 
tim  et  partim  in  alio,  quia  non  habet  partem  et  partem;  igi- 
tur,  etc. 

b)  Secunda  ratio  sua  est  cap.  penult.:  quia  omne  quod 
movetur  prius  periransit  spatium  sibi  aequale  vel  minus 
quam  maius:  sed  indivisibile  non  potest  prius  pertransire 
minus  se;  igitur  pertransit  prius  aequale  quam  maius  se,  et 
pertranseundo  semper  spatium  sibi  aequale  pertransibit  (b)  to- 
tum  continuum  supra  quod  movetur;  igitur  illud  componere- 
tur  ex  indivisibilibus  aequalibus  indivisibili  moto:  consequens 
est  falsum;  ergo  et  anlecedens. 

c)  Tertia  raiio  sua  videtur  esse,  quia  omnis  motus  est 
in  teinpore,  sicut  prius  probavit  in  eodem  VI.  Physic,  et  omni 
tempore  erit  accipere  minus  tempus,  in  quo  minori  potest 
minus  mobile  moveri;  igitur  omni  mobili  potest  accipi  minus 
mobile  in  infinitum,  et  ita  nullum  indivisibile  est  mobile. 

§  4.  —  IV.  Argumentum  principale  (2). 

162.  ((i)  —  Arguitur  Angelum  non  posse  moveri  localiter 
continue,  quia  non  habet  resistentiam  (3).  —  Quarto  principali- 
ter  arguitur:  a)  Quod  non  possit  moveri  localiter  continue, 
quia  non  habet  resistentiam ;  quia,  sicut   dicit   Commentator 

(a)  Ed.  Yen.  igitur  quando  movetur  indivisibile  non  potest  esse. 

(b)  Ed.  Vcn.  addit:  in. 

1  Solvitur  Art.  III.  §  3. 

2  Solvitur  Art.  III  §  4.  (3)  Vid.  solut.  ad  n.  196. 

super  IV.  Physic,  cap.  de  Vacuo,  *  com.  22,  dicit  quod  *  suc- 
cessio  in  motu  est  ex  resistentia  mobilis  ad  motorem,  vel  me- 
dii  ad  mobile,  vel  medii  ad  motorem :  nulla  istarum  resisten- 
tiarum  est  in  proposito;  non  enim  Angelus  resistit  medio,  nec 
e  converso,  nec  sibi  ipsi  ut  motori. 

b)  Et  confirmaiur  ratio,  quia,  secundum  ipsum,  grave 
in  vacuo  moveretur  in  non  tempore,  quia  ibi  nulla  esset  resi- 
stentia  quae  posset  causare  successionem  in  motu.  Non  autem 
magis  resistit  Angelus  sibi  vel  medio  quam  grave  vacuo,  vel 
vacuum  gravi,  si  poneretur;  igitur,  etc. 

163.  —  Idipsum  arguitur  rationibus  Philosophi  (1).  —  Item 
per  rationem  Philosophi  ibi ;  arguit  enim  sic :  —  a)  Quae  est 
proportio  medii  ad  medium  in  subtilitate  et  densitate,  ea- 
dem  est  proportio  motus  ad  motum  in  velocitate  et  tarditate : 
sed  nulla  est  proportio  vacui  ad  plenum  in  subtilitate:  igitur 
nec  motus  ad  motum  (a)  in  velocitate  et  tarclitate:  sed  omnis 
motus  possibilis  ad  omnem  motum  possibilem  potest  esse  aliqua 
proportio  in  velocitate;  igitur  nullus  motus  est  possibilis  in 
vacuo,  sed  aliquis  est  possibilis  in  pleno. 
( 7 )  Sicut  ipse  arguit  ex  parte  medii,  ita  potest  argui  in  pro- 
posito;  nam,  caeteris  paribus,  quae  est  proportio  motus  ad 
motum  (a)  in  velocitate,  eadem  est  proportio  Angeli  ad  corpus 
in  subtilitate:  sed  nulla  est  proportio  Angeli  ad  corpus  in 
subtilitate;  igitur,  etc,  sicut  in  ratione  sua. 

b)  Alia  ratio  sua  est  ibi:  quia  si  in  vacuo  fiat  moius, 
accipiatur  aliud  corpus  ptenum  subtile  in  tanta  proportione 
excedere  aliud  corpus  in  subtilitate  in  quanta  tempus  motus 
vacui  minus  est  quam  tempus  motuspleni;  per  illud  medium 
plenum  subtilius  erit  motus  *  in  tempore  aequali  *  (b)  motui 
in  vacuo:  quod  habet  pro  impossibili. 

Ita  potest  in  proposito  argui  ex  parte  mobilium;  si  enim 
Angelus  quantumcumque  velocius  moveatur  quam  corpus,  ac- 
cipiatur  aliquod  corpus  subtilius  quam  corpus  illud  datum,  in 
tanta  proportione  in  quanta  tempus  motus  Angeli  minus  est 
tempore  motus  corporis  dati;  illud  corpus  in  tali  proportione 
subtilius  in  aequali  tempore  movebitur  cum  Angelo. 

(a)  Ed.  Ven.  mobilis  ad  mobile. 

(b)  Wadd.  motus  aequalis  motui. 
(1)  Vid.  solut.  ad  n.  197. 

164.  —  Ad  oppositum  videtur  esse  Damasc.  cap.  33  et  26., 
ubi  vult  quocl  non  sunt  simul  in  coelo,  et  in  terra  et  frequenter 
mittuntur  in  terram,  ut  apparet  per  Scripturam. 

Artigulus  II. 

SOLVITUR    QUAESTIO. 

165.  (8)  —  Ostenclitur  Angelos  posse  moveri  de  loco  ad  lo- 
cum  moto  continuo.  —  Ad  quaestionem  dico:  —  a)  Quod  sic: 
quia  omne  receptivum  formarum  alicuius  generis,  quocl  non 
est  ex  se  determinatum  ad  aliquam  unam  illarum  formarum, 
nec  est  illimiiatum  ad  illas,  potest  moveri  sive  mutari  ab 
una  illarum  formarum  ad  aliam.  Ista  propositio  patet  per 
se,  quia  subiectum  includit  praedicatum.  Sed  Angelus  est  re- 
ceptivus  alicuius  ubi  definitive,  licet  non  circumscriptive,  sicut 
patet  prius  in  la  qitaest.  de  locatione  Angeli  [n.  113];  nec  est 
illimitatus  ad  omnia  ubi,  quia  non  est  immensus;  ergo  potest 
mutari  ab  uno  ubi  ad  aliud. 

b)  Et  quod  continue  patet;  ciuia  inter  duo  ubi  sunt  infi- 
nita  ubi  media;  quod  probatur  ex  continuo  motu  corporis  per 
omnia  illa  ubi:  per  omnia  autem  illa  potest  Angelus  transire, 
ita  quocl  in  nullo  illorum  ubi  sit  nisi  indivisibiliter;  et  per 
consequens  non  potest  omnia  illa  pertransire,  nisi  continue  mo- 
veatur. 

c)  Hoc  etiam  confirmaiur ;  quia  anima  beata  aequabitur 
Angelis,  iuxta  promissum  Salvatoris,  Matih.  c.  XXII.  v.  30: 
Erunt  sicut  Angeli:  anima  autem  beata  movetur,  immo  anima 
*  beatissima  quae  est  Cbristi  *  movebatur  localiter,  quia  de- 
scendit  ad  inferos,  sicut  dicit  articulus  fidei. 

d)  Patet  etiam  ex  Scriptura,  quod  Angeli  mittantur  quan- 
doque  cum  corpore  assumpto.  Et  si  tunc  cum  corpore  move- 
bantur,  videtur  quod  tunc  fuerit  aliqua  motio  passiva  ipso- 
rum,  alia  formaliter  ab  ipsa  motione  passiva  ipsius  corporis, 
quia  non  erant  formaliter  aliquid  ipsius  corporis. 

e)  Siiniliter  credibile  est  quocl  frequenter  missi  sint  sine 
corpore,  sicut  de  illo  misso  ad  Ioseph,  cle  conceptu  Beatae  Ma- 
riae  dubitantem. 

ARTICULUS    III. 
SOLVUNTUR   ARGUMENTA   PRINGIPALIA. 

§  1.  —  Solvitur  I.  Argumentum  principale. 

166.  (9)  —  Ostenditur  locum  posse  aliqualiter  esse  perfectio- 
nem  Angeli.  —  Ad  argumenta  quaest.  [n.  155]  dico  quod  non 
est  inconveniens  omne  causatum,  quantumcumque  sit  perfe- 
ctum,  dummodo  tamen  non  habeat  in  essentia  sua  omnem  per- 
fectionem,  esse  capax  vel  potentiale  respectu  alicuius  perfe- 
ctionis,  licet  illa  absolute  minor  sit  sua  natura:  sicut  Angelus 
habet  intellectionem,  quae  est  perfectio  potentiae  intellectivae, 
et  tamen  intellectio  est  simpliciter  ignobilior  (sive  imperfe- 
ctior(a))  natura  angelica.  Et  ita  potest  concedi  de  ubi  vel  prae- 
sentia  corporali  cum  Angelo,.  quod  sit  aliqua  perfectio  Angeli, 
sicut  aliquis  actus  dicitur  perfectio,  sed  longe  ignobilior  illa 
natura  cui  inest. 

§  2.  —  Solvitur  II.  Argumentum  principate» 

1 67.  —  Per  Philosophum  probatur  successivum  non  componi  ex 
indivisibilibus.  —  Ad  secundum  [n.  156]  nego  illucl  quod  assu- 
mitur,  scilicet  nullum  successivum  est  continuum.  —  Antece- 
dens  etiam  quod  assumitur  [n.  157]  ad  eius  probationem,  scili- 
cet  quod  componatur  ex  indivisibilibus,  nego  et  eius  falsi- 
tatem  probo:  —  a)  Per  rationem  Philos.  VI.  Physic,  de 
proportione  sesquialtera,  quae  plus  convincit  adversarium,  licet 
forte  aliquae  rationes  eius  magis  sint  a  causa,.  quia  supponit 
quod  in  quacumque  proportione  possit  motus  accipi  velocior 
omni  motu  dato,  et  per  consequens  motu  aliquo  dato  mensurato 
tribus  instantibus  erit  accipere  motum  in  duplo  velociorem, 
qui  mensuratur  vel  mensurabitur  instanti  cum  dimidio. 

(,0)  b)  Istud  etiam  de  successivo  probo  per  continuitatem  per- 
manentis:  quia  permanens  est  continuum;  igitur  et  successi- 
vum.  —  Consequentiam    probo,  quia    si   in  motu  indivisibilia 


(a)  Deest  in  Ed.  Ven. 

Tom.  II.  11 

sint  invicem  immediata,  quaero  de  mobili  et  ipsis  ubi  quae 
habet  in  ipsis  instantibus  immediatis:  si  inter  ultimum  unius 
ubi  et  alterius  nihil  sit  medium,  igitur  ultimum  unius  imme- 
diatum  est  ultimo  alterius.  —  Si  inter  illa  duo  ubi  sit  aliquid 
medium,  quaero  de  ultimo  ipsius  mobilis,  quando  est  in  ipso 
medio?  —  Non  in  altero  instanti,  quia  nec  in  illis  duobus  indi- 
visibilibus;  est  igitur  in  medio  aliquo  inter  illa  duo  instantia; 
ergo  illa  duo  instantia  non  erant  immediata.  —  Et  istam  con- 
sequentiam  declarat  Philos.  VI.  Physic,  quod  scilicet  eius- 
dem  rationis  est  motum  et  inagnitudinem  et  tempus  componi 
ex  indivisibilibus.  —  Antecederis  probari  potest  manifestius 
de  permanentibus  quam  de  successivis  per  rationes  Philos. 
VI.  Physic,  quia  magis  est  evidens  et  manifestum  quod  in- 
divisibilia  permanentia  non  faciant  maius  quam  de  indivisibi- 
libus  sibi  invicem  succedentibus. 

168.  —  Exponitur  prima  probatio  geometrica  ad  idem.  — 
Tamen  efflcacius  probatur  antecedens  illud  per  duas  probatio- 
nes  geometricas,  *  sicut  patet  in  praesenti  flgura  *. 

Quarum  prima 
est  ista  :  super 
centrum  quodli- 
bet,quantumlibet 
occupando  spa- 
tium,  contingit 
circulum  designa- 
re,  secundum  il- 
larn  petilionern 
secundam  primi 
Euclidis.  Super 
centrum  igitur 
aliquod  datum, 
quod  dicatur  A, 
describantur  duo 
circuli:maior,qui 
dicatur  B,  et  mi- 
nor,  qui  dicatur 

D.  Si  circumferentia  maioris  componatur  ex  punctis,  cluo  puncta 
immediata  sibi  signentur,  quae  sunt  B  et  C;  ducatur  linea  recta 
ab  A  ad  B  ct  linea  recta  ab  A  ad  C,  *  quia  *  secundum  illam 

primam  petitionem  primi  Euclidis,  a  puncto  ad  punctum 
contingit  lineam  rectam  ducere,  etc.  Istae  lineae  rectae  ductae 
transibunt  per  circumferentiam  minoris  circuli.  Quaero,  aut 
secabunt  eam  in  eodern  puncto,  aut  in  alio.  Si  in  alio,  igitur 
tot  puncta  erunt  in  minori  circulo  sicut  in  maiori:  sed  impos- 
sibile  est  duo  inaequalia  componi  ex  partibus  aequalibus  in 
magnitudine  et  in  multitudine;  punctus  enim  non  excedit  pun- 
ctum  in  magnitudine:  et  puncta  in  circumferentia  circuli  mi- 
noris  sunt  tot  quot  in  circumferentia  circuli  maioris;  ergo  rni- 
nor  circumferentia  est  aequalis  maiori,  et  per  consequens  pars 
est  aequalis  toti. 

Si  autem  duae  rectae  lineae  A  B  et  A  C  secent  minorem 
circumferentiam  in  eodem  puncto,  sit  ille  *  punctus  *  D;  super 
lineam  A  B  erigatur  linea  recta  secans  scilicet  eam  in  puncto 
D,  quae  sit  D  E,  quae  sit  etiam  contingens  respectu  minoris 
circuli,  ex  decimoquinto  tertii  Eucliclis.  Ista  cum  linea  A  B  * 
et  similiter  cum  linea  A  C*  constituit  duos  rectos  Angulos  vel 
aequales  duobus  rectis,  (ex  decimotertio  primi  Euclidis  (a)); 
igitur  *  si  *  angulus  A  D  E  et  etiam  angulus  B  D  E  valent 
duos  rectos,  pari  ratione  angulus  A  D  E  et  angulus  G  D  E 
valent  duos  rectos:  sed  quicumque  duo  anguli  recti  sunt  ae- 
quales  quibuscumque  duobus  rectis,  ex  tertia  petitione  primi 
Euclidis;  igitur  dempto  communi,  scilicet  A  D  E,  residua  erunt 
aequalia;  igitur  angulus  B  D  E  erit  aequalis  angulo  G  D  E,  et 
ita  pars  erit  aequalis  toti. 

169.  (M)  —  Obiectio.  —  a)  Proponilur.  —  Ad  istud  dice- 
ret  adversarius  quod  D  B  et  D  C  non  includunt  aliquem  an- 
gulum,  quia  tunc  posset  illi  angulo  basis  subprotendi  a  pun- 
cto  B  ad  punctum  C,  quod  est  oppositum  positi,  quia  B  C  po- 
nuntur  puncta  immediata;  quando  ergo  accipitur  quod  angu- 
lus  C  D  E  est  totalis  acl  angulum  B  D  E,  negatur,  quia  angulo 
B  D  E  nihil  additur  in  angulo  C  D  E,  quia  inter  B  et  C  in 
concursu  eorum  in  D  non  est  angulus. 

b)  Solviiur.  —  Ista  responsio,  licet  videatur  absurda,  ne- 
gando  angulum  ubi  duae  lineae  concurrunt,  quae  expandun- 
tur  super  superficiem  et  applicantur  non  directe,  et  in  hoc  con- 
tradicat  definitioni  anguli  primo  Eucludis;  negando  etiam  a  B 


(a)  Deest  in  Ed.  Ven. 


1(34  LIB.    II.    DIST.    II.    QUAEST.    IX.    ART.    III.    §   2. 

in  G  lineani  posse  duci  neget  primmn  petilionem  primi  Eu- 
clidis,  tanien  quia  haec  non  reputarentur  iriconvenientia,  quia 
sequuntur  ad  propositutn,  contra  responsionem  aliter  arguo : 
angulus  C  D  E  includit  totum  angulum  B  D  E,  et  addit  saltem 
punctum,  licet  protervias  quod  non  addit  angulum;  et  punctus, 
per  te,  est  pars;  igitur  angulus  C  D  E  addit  super  angulum  B  D 
E  partem  aliquam;  igitur  est  totum  ad  illud.  —  Assumptum 
patet,  quia  si  angulus  dicatur  spatium  interceptum  inter  li- 
neas,  non  includendo  lineas,  tunc  punctus  primus  lineae  B  D 
extra  circumferentiam  minorem  nihil  erit  anguli  B  D  E,  et  est 
aliquid  anguli  C  D  E.  —  Si  autem  angulus,  ultra  spatium  in- 
clusum,  includit  lineam  includentem,  et  tunc  primus  punctus 
lineae  D  C  extra  circunferentiam  rainorem  nihil  erit  anguli  B 
D  E,  et  est  aJiquid  anguli  C  D  E,  et  ita  utroque  modo  angulus 
C  D  E  addit  punctum  super  angulum  B  D  E. 
(12)  Nec  potest  aliquo  modo  obviari  demonstrationi  principali, 
quasi  in  illa  circumferentia  non  incipiant  lineae  dividi  a  se, 
sed  alibi  propinquius  centro  vel  remotius;  quia  ubicumque  hoc 
posueris,  ibi  describam  circumferentiam  minorem. 

Istam  secundam  partem,  scilicet  quod  minor  circumfe- 
rentia  non  secetur  in  uno  eodem  puncto,  si  secetur  a  cluabus 
lineis,  non  oporteret  probare,  nisi  propter  proterviam  adver- 
sarii;  quia  satis  est  manifestum  quocl  eaclem  linea,  si  protra- 
hatur  in  continuum  et  directum,  nunquam  terrainabitur  ex  ea- 
dem  parte  ad  cluo  puncta.  Et  si  istucl  manifestum  verum  con- 
ceditur,  statim  ex  deductione  in  prima  parte  patet  propo- 
situm. 

170.  (13)  —  Secunda  probatio  geometrica.  —  Secunda  pro- 
batio  est  ex  quinta  et  septima  decirni  Eucliclis.  Dicit  enim 
illa  quinta  quod  omnium  quantitatum  commensurabilium  pro- 
portio  est  ad  invicem  sicut  alicuius  numeri  ad  aliquem  nume- 
rum,  et  per  consequens,  sicut  vult  sepiima,  si  lineae  aliquae 
sint  comraensurabiles,  quadrata  illarum  se  habebunt  ad  invicem 
sicut  unus  numerus  quadratus  ad  aliquem  alium  quaclratum : 
quadratum  autem  diametri  non  se  habet  ad  quadratum  costae 
sicut  numerus  aliquis  quadratus  ad  alium  numerum  quadra- 
tum;  igitur  nec  linea  illa  quae  erat  diameter  quadrati  com- 
meiisurabilis  erit  costae  istius  quadrati.  —  Minor  huius  patet 
ex  penult.  primi,  quod  quadratum   diametri    est   duplum    ad 

qnadratum  costae,  pro  eo  quod  est  aequale  quadratis  duarum 

costarum,  *  sicut  patet  in  hac  flgura  *. 

Nullus     autem 

numerus  quadratus 

est  duplus  ad  alium 

numerum    quadra- 

tum,  sicut  patet  di- 

scurrendo  per  om- 

nes    quadratos   ex 

quibuscumque   ra- 

dicibus  in  se  ductis. 

Ex    hoc     patet 

ista  conclusio,  quod 

diameter    est    as- 

symmeter    costae, 

id    est   incommen- 

surabilis. 

Si  autem  lineae 

*  istae  *   compone- 

rentur  ex  punctis,  non  essent  incommensurabiles,  haberent  enim 

se  puncta  unius  ad  puncta  alterius  in  aliqua  proportione  numerali. 

Nec  solum  sequeretur  quod  non  essent  incommensurabiles  lineae, 

sed  etiam  quod  essent  aequales:  quod  est  plane  contra  sensum. 

—  Probatio  huius  consequentiae :  accipiantur  duo  puncta  im- 

mediata  in  costa,  et  alia  duo  opposita  in  alia  costa,  et  ab  istis 

ad  illa  ducantur  duae  lineae    rectae   aeque   distantes   ipsi  co- 

stae  (a);  istae  secabunt  diametrum,  *  sicut  patet  in  hac  flgura  *. 

Quaero,  aut  in   punctis  imme- 

diatis,  aut   mediatis?  Si  in  imme- 

diatis,  igitur  non  plura   puncta  in 

diametro  sunt  quam  in  costa;  igi- 

tur  non  est  diameter  maior  costa. 

Si  in  punctis  mediatis,  accipio  pun- 

ctum  medium  inter  illa  duo  puncta 

mediata  diametri,   a  quo  trahatur 

linea  in  continuum  et  directum;  il- 

lud  cadet  extra   utramque  lineam 

istam,  ex  datis;  et  ab   illo  puncto  duco  aeque  distantem  utri- 

(a)  Ed.  Ven.  basi. 

que  lineae  datae,  ex  trigesimaprima  primi.  Ista  aeque  distans 
ducatui*  in  continuum  et  directum.  Ex  secunda  parte  primae 
petitionis  primi  secabit  costam,  et  in  neutro  puncto  eius  dato, 
sed  inter  utrumque,  alioquin  concurreret  cum  illa  cum  qua  po- 
nitur  aeque  distans,  quod  est  contra  definitionem  aeque  distan- 
tium,  quae  est  ultima  definitio  posita  in  primo;  igitur  inter  illa 
duo  puncta  quae  ponebantur  immediata  in  costa  est  punctus 
medius.  Sequitur  hoc  ex  hoc  quod  dicebatur,  inter  duo  puncta 
diametri  esse  punctum  medium;  igitur  ex  opposito  consequentis 
sequitur  oppositum  antecedentis;  igitur  inter  duo  puncta  prima 
in  diametro  non  est  punctum  medium.  Immo  generaliter  totus 
decimus  Euclidisdestruit  illam  compositionem  lineae  ex  punctis; 
quia  nulla  esset  omnino  linea  irrationalis  sive  surda,  cum 
tamen  principaliter  tractet  ibi  de  irrationabitibus,  sicut  patet 
ibi  de  multis  speciebus  irrationalis  Jineae  quas  assignat. 

171.  (14)  —  Ostenditur  successivum  non  componi  ex  minimis. 
—  Ex  eodem  etiam  apparet  improbatio  alterius  antecedentis 
de  partibus  minimis  [nn.  158  seqq.] :  quia  aut  illud  minimum 
posset  praecise  terminare  lineam  indivisibilem  simpliciter,  aut 
posset  intercipi  inter  terminos  duarum  linearum.  —  Si  primo 
niodo,  minimum  ponitur  simpliciter  punctus  indivisibilis,  et 
tunc  est  idem  ponere  isto  modo  minimum  et  simpliciter  in- 
dioisibile  pro  parte.  —  Si  secundo  modo,  ducantur  igitur 
duae  lineae  protractae  a  centro  ad  terminos  talis  minimi  in 
circumferentia  maiore,  ita  quod  includant  praecise  tale  mini- 
mum  in  illa  circumferentia ;  tunc  quaero,  aut  includunt  aliquod 
minimum  in  circumferentia  minore,  aut  praecise  nihil  inclu- 
dunt,  sed  omnino  habent  idem  indivisibile  continuans.  —  Si 
primo  modo,  igitur  erunt  tot  minima  in  minori  circulo  quot 
sunt  in  maiori;  erunt  igitur  aequales.  —  Si  secundo  modo, 
sequitur  quod  circumferentia  minor  secabitur  in  uno  puncto  a 
duabus  rectis  lineis  exeuntibus  ab  eodem  puncto:  quod  est  im- 
probatum  in  primo  membro  [n.  168],  imo  sequitur  absurdius, 
scilicet  quod  lineae  illae  in  circumferentia  maiori  includant 
illud  minirnum;  et  ducatur  a  termino  unius  ad  terminum  al- 
terius  linea  recta  secundum  primam  petitionem  primi,  et  tunc 
illa  erit  basis  trianguli  duorum  laterum,  et  per  consequens  po- 
terit  dividi  in  duo  aequalia,  ex  decima  primi,  et  ita  non  erat 
minimum  quod  datum  est  esse  minimum:  irno  ulterius  ducatur 

aliqua  linea  aeque  distans  ilii  basi  trianguli,  illa  erit  minor 
illa  base  ex  vigesima  prima  primi,  et  ita  erit  aliquid  minus 
minimo.  Similiter  ista  positio,  sive  uno  modo,  sive  alio  modo, 
si  tamen  intelligatur  tale  quid  quod  non  habet  partem  et  par- 
tem  in  toto,  concludit  commensurabilitatem  diametri  ad  costam, 
imo  aequalitatem,  sicut  deductum  est  prius  [n.  168]  contra 
primam  opinionem. 

172.  ('5)  —  Exponitur  sententia  tenens  dari  minimum  secun- 
dum  formam,  non  secundum  materiam.  —  Ad  ista  argumenta 
respondetur  quod  non  concludunt  contra  minimum  secundum 
formam;  et  ita  ponitur  minimum  secundum  formam,  non 
autem  secundum  materiam.  Et  habetur  ista  distinctio  a  Philos. 
I.  De  Generat.  c.  de  Augmentatione,  ubi  vult  quod  pars  secun- 
dum  speciem  quaelibet  augeatur,  et  non  secundum  materiam. 

Istud  dictum  tripliciter  intelligi  potest:  —  a)  Yel  quod 
pars  secundum  speciem  dicatur  pars  secundum  formam,  pars 
autem  secundum  materiam  dicatur  pars  quanti  in  quantum 
quanta  est,  quia  quantitas  consequitur  materiam.  —  Et  tunc 
redit  in  quoddam  antiquum  dictum,  scilicet  quod  quanta  se- 
cundum  quod  quanta  sunt  divUibilia  in  infmitum,  non  autem 
secundum  quod  yiaturatia. 

b)  Vel  potest  intelligi  pars  secundum  speciem  quae  potest 
per  se  esse  in  actu,  et  pars  secundum  materiam  dicatur  pars 
secundum  potentiam,  videlicet  pars  ut  existit  in  toto.  —  Et 
tunc  redit  in  idem  cum  alio  dicto  antiquo,  quod  est  dare  mi- 
nimum  quod  potest  per  se  existere,  non  autem  est  minimum 
in  toto,  quo  non  est  minus  existens  in  eo  in  potentia. 

c)  Aut  potest  intelligi  tertio  modo  discordando  ab  istis 
duobus  dictis  antiquis,  quod  sit  in  aliquo  ut  minima  pars  for- 
mae  sive  totius  in  quantum  habet  formam,  et  non  minima  pars 
aliqua  materiae  aut  totius  secundum  materiam.  —  Et  tunc 
videtur  manifeste  falsum;  quia  nulla  pars  materiae  in  toto  est 
sine  forma  in  actu,  nec  etiam  sine  forma  eiusdem  rationis  in 
totis  homogeneis;  imo  ibi  sicut  totum  dividitur  in  partes  ho- 
mogeneas,  ita  materia  per  accidens  et  forma  per  accidens 
dividitur  in  partes  suas  homogeneas,  et  eo  modo  quo  est  mi- 
nimum  totius  est  minimum  utriusque  partis,  et  e  converso. 

173.  (16)  —  Impugnatur  primo  auctoritate.  —  Omittendo 
igitur  istum  tertium  intellectum,    illos    alios    duos    intellectus 

excludendo,  ostendo  quod  non   impediunt  probationes   prae- 
cedentes. 

a)  Primo  quidem  hic  arguo  contra  primam  viam  aucto- 
ritate  Gomment.  super  III.  Physic.  super  illud:  Et  videmus 
Platonem,  comment.  61;  quaere  eum  ibi. 

b)  Secundo  Aristot.,  De  Sensu  et  Sensato,  in  dubitatione 
illa  prima,  ubi  allegatur  in  oppositum  [n.  159 c])  ibi  enim  li- 
cet  dubitationem  illam  obscure  solvat,  hoc  tamen  certum  dicit, 
quod  qualitates  sensibiles  sunt  determinatae  secundum  species. 
Quod  probat,  quia  ubi  extrema  sunt  posita  necesse  est  media 
esse  finita:  in  omni  autem  genere  qualitatum  sensibilium  ex- 
trema  sunt  posita,  quia  contraria.  Sed  de  quacumque  una  qua- 
litate  singulari,  utrum  ipsa  habeat  terminabilitatem  in  se, 
videtur  dicere  quocl  non;  quia  existunt  cum  continuitate,  ideo 
habent  aliud  in  actu,  aliud  in  potentia,  sicut  continuum,  hoc 
est  sicut  continuum  unum  est  per  se  in  actu,  et  plura  in  po- 
tentia,  in  quae  per  se  est  divisibile,  ita  qualitas  sensibilis  ut 
existens  in  continuo  est  una  in  actu  et  plures  in  potentia,  li- 
cet  per  accidens;  et  tunc  reducta  potentialitate  quanti  per  se 
ad  acturn,  reducitur  etiam  potentialitas  passionis  per  accidens 
ad  actum,  ita  quod  nunquam  quantitas  per  divisionem  dividi- 
tur  in  quanta  mathematica,  quia  sicut  ipse  arguebat  ad  quae- 
stionem,  quod  naturale  non  componitur  ex  partibus  mathe- 
maticis,  sed  naturalibus,  ita  etiam  in  tales  partes  dividitur. 
—  Qualiter  autem  non  faciat  ad  propositum,  patebit  respon- 
dendo  [n.  190^]. 

174.  (17)  —  Impugnatur  secundo  ratione.  —  Istud  etiam  ad 
quocl  adductae  sunt  auctoritates  Comment.  et  Aristot.  probatur 
per  rationes :  —  a)  Quia  quando  aliqua  passio  convenit  alicui 
praecise  secundum  aliquam  rationem,  cuicumque  convenit  ae- 
qualiter  secundum  illam  rationem,  eidem  convenit  simpliciter 
aequaliter:  sicut  videre  natum  est  praecise  competere  animali 
secundum  oculos,  et  non  secunclum  manus :  cuicumque  aequa- 
liter  convenit  secundum  oculos,  ei  simpliciter  aequaliter  con- 
venit,  licet  non  conveniat  ei  secundum  manus:  sed  dividi  in 
partes  integrales  eiusdem  rationis  extensas  nulli  convenit  nisi 
per  quantitatem  formaliter,  nec  maximo  naturali  magis  quam 
minimo;  igitur  cum  minimo  conveniat  secundum  istam  ratio- 
nem,  ita  simpliciier  conveniet  minimo  sicut  maximo. 

b)  Quod  si  dicatur  quod  forma  minimi  prohibet  istud 
quod  competeret  *  sibi  *  ex  quantitate,  quantum  est  ex  parte 
quantitatis,  conira,  si(a)  per  se  consequentia  aliqua  sunt  in- 
compossibilia,  et  illa  ad  quae  consequuntur  illa  sunt  incompos- 
sibilia,  et  multo  magis  si  illa  quae  sunt  de  essentiali  ratione 
aliquorum  sunt  incompossibilia,  et  ipsa  erunt:  sed  divisibilitas 
in  tales  partes  vel  essentialiter  consequitur  quantitatem,  vel 
est  de  per  se  ratione  eius,  sicut  Philosophus  assignat  rationem 
eius  talem  V.  Metaph. ;  ig\t\xr  cuicumque  formae  ponitur  istud 
incompossibile,  ei  est  quantitas  incompossibilis,  et  ita  simpli- 
citer  non  erit  illud  divisibile  in  quantum  quantum,  quia  sim- 
pliciter  non  est  quantum. 

c)  Hoc  etiam  probatur,  quia  non  est  intelligibile  aliquid 
esse  quantum,  quin  sit  ex  partibus;  nec  quod  sit  ex  parti- 
bus,  quin  pars  sit  minor  toto ;  et  ita  non  est  intelligibile  quod 
aliquid  sit  quantum  indivisibile,  ita  quod  non  sit  aliquid  in 
eo  minus  eo  inexisfens.  Nec  etiam  potest  poni  aliqua  caro  sim- 
pliciter  indivisibilis  in  tota  carne,  quia  sicut  punctus  separatus 
non  faceret  quantum  separatum,  ita  nec  caro  punctualis,  si 
esset  cum  alia,  faceret  aliquid  maius,  nec  continuum,  nec  con- 
tiguum.  Unde  ita  improbant  rationes  Philos.  VI.  Physic.  indi- 
visibilitatem  partis  alicuius  rei  naturalis,  sicut  alicuius  partis 
quanti  in  quantum  quantum. 

175.  (•*)  —  Corollarium.  —  Dico  igitur  quod  ista  re- 
sponsio  de  naturali  secundum  quod  quantum  et  secundum 
quod  naturale  si  potest  habere  aliquam  veritatem,  debet  in- 
telligi  afflrmando  et  negando  rationem  formalem  divisibi- 
litatis;  ita  quod  illa  responsio  quae  dicit  quod  dividitur  in 
quantum  quantum  dicit  quod  dividitur  per  rationem  quan- 
titatis  tamquam  per  rationem  formalem  divisionis  \b),  et  illa 
quae  dicit  quod  non  dividitur  in  quantum  nalurale  negat 
naturalitatem  esse  rationem  formalem  huius  divisionis :  sicut 
si  diceretur  quod  animal  in  quantum  habet  ocidos  videt,  non 
in  quantum  habet  manus. 

Iste  intellectus  verus  est ;  sed  ex  hoc  non  sequitur 
quod  simpliciter  ei  non  conveniat  quod  convenit  ei  secundum 
quantitatem ;  non  enim  per  naturalitatem    concurrentem  im- 

(a)  Ed.  Ven.  addit:  alicui.   —    (b)  Ed.  Ven.  habet  tantum:  dicit  quod 
dividitur  in  quantum  naturale,  et  illa  quae.... 

peditur  illud  quod  convenit  naturaliter  quantitati,  sicut  nec 
per  manus  concurrentes  in  animali  tollitur  illud  quod  con- 
venit  ei  simpliciter.  secundum  oculos.  Ita  igitur  absolute  est 
omne  naturale  divisibile  in  semper  divisibilia  in  infinitum,  si- 
cut  si  illa  quantitas  quae  est  cum  forma  naturali  esset  per  se 
sine  omni  forma  naturali.  —  Et  ita  omnes  rationes  quae  pro- 
cedunt  de  quantitate  absolute  secundum  rationem  quantitatis 
concludunt  de  ea  ut  est  in  naiuralibus,  quia  divisibilitas  est 
passio  naturalis  eius,  et  ex  consequenti  dicitur  de  naturali 
cuius  est  haec  passio. 

176.  ('•»)  —  Impugnatur  iterum  ratione  quoad  secundum  intel- 
lectum.  —  Secunda  responsio  [n.  172&]:  —  a) non  videtur  exclu- 
dere  rationes  praedictas,  quin  totum  non  esset  compositum  ex 
indivisibilibus  vel  ex  minimis  partibus  in  toto;  tamen  videtur 
posse  poni  minimum  in  motu,  pro  eo  quod(a)  pars  motus  per 
se  est  antequam  sit  aliquid  ulterius  totius,  et  illa  pars  formae 
secundum  quam  est  motus  praecedit  omnes  alias  partes  illius 
formae,  non  tantum  natura,  sed  etiam  duratione ;  et  ita  tunc 
videtur  esse  per  se,  et  non  in  toto.  Si  igitur  sit  minimum  in 
naturalibus  quod  possit  per  se  esse,  videtur  esse  minima  pars 
formae,  quae  potest  induci  per  motum,  et  ita  minimus  motus. 

b)  Sed  contra  istam  responsionem  arguo:  quia  sicut  es- 
sentiale  est  quanto  posse  dirvidi  in  partes,  ita  est  ei  essentiale 
quod  singulum  eorum  in  quae  dividitur  possit  esse  hoc  aliquid; 
igitur  nulli  eorum  repugnat  per  se  esse. 

c)  Confirmaiur  ratio  et  ista  consequentia :  tum  quia 
partes  illae  sunt  eiusdem  rationis  quantum  ad  formam  et  ma- 
teriam  cum  toto;  igitur  possunt  habere  per  se  existentiam, 
sicut  et  totum  potest:  tum  quia  si  essent  per  se,  essent  indi- 
vidua  eiusdem  speciei,  cuius  totum  est  individuum:  absurdum 
autem  videtur  quod  aliquid  babeat  in  se  naturam  illam  unde 
sit  individuum,  vel  posset  esse  individunm  alicuius  speciei,  ita 
quod  simpliciter  non  repugnat  sibi  posse  esse  individuum  il- 
lius,  *  et  sibi*(&)  repugnet  posse  esse  simpliciier,  et  hoc  saltem 
de  illis  quae  non  sunt  accidentia;  loquimur  enim  modo  de  sub- 
siantiis  homogeneis,  quae  non  inhaerent  essentialiter :  tum 
etiam  quia  partes  sunt  naturaliter  priores  toto;  igitur  non  re- 


a)  Ed.  Ven.  addit:  sicut.    —    (b)  Wadd.  etsi. 

pugnat  eis  contradictorie  posse  esse  priores  duratione  ipso  toto, 
sicut  quia  repugnat  ipsi  toti  esse  prius  natura  hoc  modo,  ideo 
sibi  repugnat  (a)  contradictorie  ex  parte  sui  esse  prius  duratione. 
d)  Videtur  ergo  quoad  hoc  dicendum  quod  sicut  forma 
naturalis  non  tollit  a  toto  naturali  quin  ita  sit  totum  semper 
divisibile  per  quantitatem  sicut  quantitas  esset,  si  sola  esset,  ita 
etiam  non  tollit  quin  quodlibet  divisum  posset  per  se  esse  quan- 
tum  ex  se  est  et  ex  parte  sui,  sicut  posset  quaelibet  pars 
quantitativa  in  quam  divideretur  quantum. 

177.  (20)  —  Solvitur  instantia.  —  Et  si  dicas  quod  statim 
converteretur  in  continens,  ista  responsio  non  videtur  esse 
ad  intellecturn  quaestionis:  quaerimus  enim  minimum  potens 
per  se  esse  ex  ratione  intrinseca,  hoc  est  cui  per  aliquod  in- 
trinsecum  repugnat  contradictorie  minus  eo  per  se  esse:  nulla 
autem  ratio  huius  impossibitatis  intrinseca  assignatur,  si  to- 
tum  corrumpatur.  Circumscribamus  enim  omne  corruptivum, 
et  quod  aqua  sola  sit  in  universo:  quaecumque  aqua  data  divi- 
datur,  quia  hoc  est  possibile,  ut  probatum  est  contra  primam 
responsionem  [n.  174]:  ista  in  quae  fit  divisio  non  erunt  ni- 
hila,  quia  hoc  est  contra  rationem  divisionis;  nec  erunt  non 
aqua  ex  sola  ratione  divisionis,  quia  tunc  aqua  componeretur 
ex  non  aquis;  non  etiam  repugnabit  formae  aquae  ista  par- 
vitas,  quae  iam  est  in  actu,  quia  ita  parva  praefuit,  licet 
in  toto ;  nec  per  ipsam  divisionem  corrumpitur  aqua,  quia  cir- 
cumscriptum  est  omne  corruplivum,  ex  hypothesi.  Non  videtur 
igitur  aliqua  ratio  intrinseca  quare  naturali  repugnet  quin 
semper  quocumque  per  se  existente  possit  aliquid  minus  eo 
per  se  existere;  licet  ratio  extrinseca  forte  impeditiva  talis 
per  se  existentiae  assignetur  contrarietas  corrumpentis/ 

178.  —  Impugnatur  adhuc  quoad  utrumque  intellectum.  —  Ar- 
guo  etiam  contra  utramque  responsionem  simul  [n.  172  a,  b]: 
—  a)  quia  neutra  salvat  minimum  in  motu,  propter  quod  im- 
probandum  tacta  est  aliqualiter  praecedens  decluctio;  licet  enim 
medium  in  motu  locali  non  posset  cedere  mobili,  nisi  esset 
naturale,  tamen  si  per  impossibile  medium  mathematicum 
posset  cedere  mobili  mathematico,  vere  esset  successio  in  motu. 
tali  propter  divisibilhatem  medii;  prius  enim  pertransiret  mo- 


(a)  Ed.  Ven.  addit:  eis. 

bile  priorem  partem  spatii  quam  posteriorem.  Etiam  modo, 
sicut  per  accidens  est  in  locato  ex  parte  locati,  in  quantum 
locatum  est,  quod  habeat  qualitates  naturales,  sicut  patet  per 
Philos.  IV.  Pliysic.  de  cubo,  et  per  accidens  ex  parte  loci, 
in  quantum  iocus  est,  quod  habeat  qualitatem  naturalem,  ex 
q.  1  de  loco,  quia  licet  naturalitas  conveniat  locanli,  tamen 
per  accidens  convenit  loco,  ita  etiam  Jicet  necessario,  tamen 
omnino  per  accidens  convenit  motui  secundum  locum  sive 
motui  secundum  ubi,  quod  est  in  *  loco  *  (a)  per  se,  in  quantum 
respicit  per  se  locum,  quod  qualitas  naturalis  sit  in  ipso  motu, 
vel  quod  sit  in  illo  secundum  quoci  est  motus,  sive  in  magni- 
tudine  super  quam  fit  motus  per  se;  igitur  ratio  successionis 
est  quantitas  vel  in  magnitudine  vel  in  mobili  vel  in  utroque. 

b)  Ex  hoc  destruitur  prima  responsio  [n.  172  a],  quod 
non  faciat  pro  minimo  motu;  quia  ex  quo,  secundum  eam, 
non  est  accipere  in  eo  minimum  secundum  quod  quantum, 
et  successio  est  in  motu  locali  per  se  ex  ratione  alicuius  in 
quantum  quantum,  sequitur  quocl  in  motu  locali  nullo  modo 
posset  esse  minimum;  et  ita  nec  in  aliis  motibus,  quia  *licet* 
non  ita  immediate  concedatur  de  alteratione,  si  ponatur  motus 
vel  successio  secundum  formam,  tamen  sequitur  per  locum 
a  maiori  negative;  nullus  enim  motus  velocior  est  latione, 
et  ita  nullus  potest  habere  partes  indivisibiles,  si  iste  neces- 
sario  habeat  partes  divisibiles. 

(2i)  c)  Ex  eociem  etiarn  destruitur  secunda  responsio  [n.  160  6], 
quod  non  faciat  pro  minimo  motu,  quia  in  magnitudine  super 
quam  est  motus  non  est  accipere  minimam  partem  *inesisten- 
tem  *;  igitur  nec  minimum  transitum  super  illam  magnitudi- 
nem,  quia  illo  minimo  transitu  oporteret  pertransire  minimam 
partem  magnitudinis. 

d)  Secunda  etiarn  responsio  quantum  ad  minimum  mo- 
tum  destruitur  etiam  per  alia:  primo,  quia  quando  movens 
est  praesens  et  vincens  super  motum  non  potest  poni  illa  ratio 
extrinseca  [n.  177],  propter  quam  negatur  tale  minimum  posse 
per  se  esse,  scilicet  praesentia  corruptivi,  quia  praesentia  mo- 
ventis  et  producentis  tale  minimum  tunc  vincit  omne  contra- 
rium  corruptivum. 


(c)  Wadd.  locato. 

Similiter  quodcumque  datum  minimum  in  successivis  posse 
esse  in  fluendo,  hoc  est  minimum  ibi  simpliciter  esse  in  toto; 
quia  pars  successivi  non  habet  aliud  esse  in  toto  quam  unam 
partem  fluere  ante  aliam  partem,  quae  partes  fluentes  inte- 
grant  totum;  sicut  igitur  in  toto  permanente,  hoc  est,  par- 
tem  esse  in  toto,  est  partem  permanentem  esse  continuam  al- 
teri  parti  permanenti  in  toto,  ita(a)in  successivo  partem  esse 
in  toto  est  partem  fluentem  continuari  alteri  parti  fluenti. 

179.  (22)  —  Solvitur  ratio  prima  adducta  ad  probandum  suc- 
cessivum  dividi  in  indivisibilia.  —  Sic  igitur  improbatis  illis  dua- 
bus  deductionibus  antecedentibus,  respondenclum  est  ad  pro- 
bationes  adductas  pro  eis. 

Ad  primam  [n.  157  a\  dicitur  quod  licet  possibile  sit  con- 
tinuum  posse  dividi  secundum  omne  signum,  non  tamen  est 
possibile  divisum  esse,  quia  ista  divisio  est  in  potentia  et  in  fieri, 
et  nunquam  potest  esse  tota  in  facto  esse.  —  Et  tunc  ad  illas 
probationes  adductas  in  oppositum  conceditur  de  quacumque 
una  potentia  ad  unam  factionem,  non  tamen  de  infinitis  actio- 
nibus,  cum  quarum  una  reducta  ad  actum  necessario  stat 
alia  (b)  non  reducta  ad  actum.  Ita  est  in  proposito,  quod  sunt 
infinitae  potentiae  ad  infinita  dividi,  cum  quarum  una  reducta 
ad  actum  necessario  stat  alia  non  reducta  ad  actum,  et  ideo  licet 
concedatur  possibilitas  ad  dividi,  non  tamen  ad  divisum  esse. 

Confirmatur  ista  responsio  per  Averr.,  super  III.  Physic. 
*  com.  60  *,  ubi  assignat  rationem  illius  probationis  Philosophi, 
quantam  contingit  magnitudinem  esse  in  potentia,  tantam 
contingit  esse  actu;  non  sic  in  numeris,  propter  hoc  quod 
omnes  illae  potentiae  quae  sunt  ad  partes  magnitudinis  sunt 
potentiae  eiusdem  potentialitatis  et  eiusdem  rationis:  non  sic 
in  numeris. 

180.  —  Instantia.  —  Contra  istud:  sequitur,  per  te,  con- 
tinuum  potest  dividi  secundum  A;  igitur  possibile  est  ipsum 
esse  divisum  secundum  A,  et  ita  de  B  et  C  et  quocumque 
alio  singulari,  et  hoc  determinato  vel  indeterminato,  quia 
nulla  una  divisio  potest  esse  quae  non  potest  esse  completa  ; 
igitur  omnes  singulares  antecedentis  inferunt  omnes  singula- 
res  consequentis ;   igitur   antecedens  infert  consequens:  *si* 


(«)  Ed.  Ven.  addit:   hic.  —  (b)  Ed.  Ven.  addit:  ratio. 

potest  dividi  in  infinitum;  ergo  possibile  est  divisionem  esse 
iam  factam  in  actu  in  infinita.  —  Quod  si  dicis  singularia  con- 
sequentis  repugnare,  non  autern  singularia  antecedentis,  contra: 
ex  compossibilibus  nunquam  sequuntur  incompossibilia:  sed  ex 
singularibus  illis  sequuntur  ilJa;  patet  inductive;  igitur,  etc. 

181.  (23)  —  Aliorum  solutio.  —  Sed  respondetur :  —  a)  Quod 
ista  propositio,  possibile  est  continuum  dividi  secundum  quod- 
libet  signum,  posset  distingui  secundum  compositionem  et 
divisionem,  ut  esset  sensus  compositionis  iste:  quod  haec  pro- 
positio  est  possibilis,  possibile  est  continuum  dividi  secundum 
quodtibet  signum;  sensus  autem  divisionis  est,  quod  in  con- 
tinuo  est  dividi  posse  ad  quodcumque  signum.  Primus  sensus 
est  verus;  secundus  falsus. 

b)  Vel  potest  distingui  secundum  quod  signum  potest  di- 
stribuere  divisive  vel  cottective  *  accipi  *. 

c)  Posset  etiam  distingui,  quod  possibile  posset  praece- 
dere  signum  vel  subsequi :  et  si  praecederet,  esset  propositio 
falsa,  quia  notaretur  esse  una  *  propositio  et  pro  uno  instanti 
esse  distributionem  subiecti  actu  *  (a)  ad  attributionem  prae- 
dicati.  Si  sequeretur,  esset  vera,  quia  notaretur  potentia  mul- 
tiplicari  ad  multiplicationem  subiecti. 

182.  —  Infirmatur.  —  lstae  responsiones  non  videntur  mul- 
tuin  logicae:  —  Tertia  non,  quia  modus  compositionis,  puta 
possibilitas,  non  videtur  posse  distribui  ad  plures  possibilitates 
sive  impossibilitates  pro  pluribus  instantibus  possibilibus  vel  im- 
possibilibus  seu  (b)  incompossibilibus,  et  non  notaretur  praedi- 
catum  uniri  subiecto  pro  aliquo  uno  instanti.  —  Nec  secunda 
responsio  aliquid  valet,  quia  illa  non  habet  locum  nisi  accepto 
hoc  signo  omnis  in  plurali,  sicut  ibi:  omnes  Apostoli  Dei 
sunt  duodecim.  —  Nec  responsio  prima  videtur  valere,  quia 
necesse  est  *  quod  *  accipiendo  extrema  pro  eodem  tempore 
vel  pro  alio,  quod  possibititas  dicat  modum  compositionis 
unientis  extrema. 

183.  l2*)  —  Solutio  Doctoris.  —  Omittendo  longas  et  pro- 
lixas  evasiones  illarum  improbationum,  dico  quod  ista  propo- 
sitio  signat  unionem  praedicati  cum  subiecto  possibiliter    pro 


{<i)  Wadd.  notaretur  esse  una  potentia  ad  attributionem. 
{]))  Ed.   Ven.  pro  pluribus  instantibus  impossibilibus.... 

aliquo  uno  nunc,  licet  illud  nunc  sit  indeterminatum;  et  lunc 
illa  exposilio  [a)  esset  vera,  si  talis  ampliatio  compositio- 
nis  (b)  possit  fieri  virtute  possibilitaiis ;  non  enim  potest 
fieri  ampliatio  ad  plura  nunc,  ut  non  notetur  possibilitas  com- 
positionis  pro  aliquo  uno  nunc,  sive  extrema  accipiantur  pro 
eodem  nunc,  sive  pro  alio,  pu(a  si  sedens  accipiatnr  pro  uno 
instanti  et  slans  pro  alio.  In  omni  sensu  oportet  quod  possi- 
biliias  modificet  ipsam  composiiionem  iungentem  extrema  pro 
aliquo  uno  nunc,  tamen  indeterminato .  —  Ita  in  proposito, 
notatur  dividi  uniri  coniinuo  secundum  signum  et  pro  quoli- 
bet  eius,  et  hoc  pro  aliquo  nunc  indeterminato :  hoc  autem 
est  impossibile,  quia  quandocumque  unitur  sibi  praedicatum 
pro  aliquo  vel  aliquibus  singularibus,  necessario  sibi  repugnat 
pro  aliis;  necesse  est  enim,  sicut  dicit  prima  responsio  [n.  179], 
quod  cum  reductione  potentiae  non  tantum  ad  factum  esse, 
sed  ad  fieri  stet  alia  potentia  non  reducta,  nec  ad  actum  facti 
esse,  nec  etiam  fieri,  quia  necesse  est  divisione  existente  in 
fieri  vel  in  facto  esse  secundum  A,  aliquid  continuum  termi- 
nari  per  A,  et  ita  potentiam  quae  est  in  illa  parte  continui 
non  reduci  ad  actum. 

184.  —  Solvuntur  instantiae.  —  a)  Sed  si  arguas:  quae- 
libet  singularis  est  vera;  igitur  et  universalis;  posset  dici  quod 
singulares  sunt  verae,  non  tamen  compossibiles,  et  utrumque 
requiritur  ad  possibilitatem  universatis. 

b)  Contra,  simul  haec  est  vera,  continuum  potest  dividi 
secundum  A  et  secundum  B  et  C,  et  sic  de  quolibet  alio  sin- 
gulari  simul.  —  Et  si  dicas  quod  singulares  sunt  compossibi- 
les  accipiendo  potentiam,  sed  non  actum  terminantem  poten- 
tiam  pro  eodem,  puta  est  simul  possibile  continuum  dividi 
secundum  A  et  secundum  B  et  C,  non  tamen  possibile  est  si- 
mul  dividi  secundum  A  et  B  et  C,  etc,  arguo  quod  non  oportet 
accipere  possibilitatem  dividendi(c)  pro  eodem  nunc,  ad  hoc  ut 
universalis  sit  vera,  quia  singulares  absolute  enunciantes  prae- 
dicaturn  de  singularibus  sufiicienter  enumeratis  inferunt  univer- 
sale  absolute  enuncians  idem  praedicatum:  sed  si  tales  singula- 
res  sunt  verae  omnes  in  se  et  absolutae,  igitur  et  universales. 


(a)  Ed.    Ven.    proportio.    —    (6)    Ed.    Ven.    propositionis.    —     (c)   Ed. 
Ven.  dividi. 

Respondeo  quocl  singulares  propositiones  de  possibili  ab- 
solute  sumptae  non  inferunt  formaliter  universalem  cle  possi- 
bili,  sed  est  fallaeia  figurae  dictionis  a  pluribus  determinatis 
ad  unum;  possunt  enim  singulares  ex  vi  sermonis  unire  prae- 
dicatum  subiecto  pro  aliquo  nunc;  universalis  autem  unit 
praeclicatum  subiecto  pro  quolibet  eius  universaliter,  et  ideo 
procedit  ex  forma  significandi  a  pluribus  determinatis  ad  unum. 
Ista  est  ratio  quare  a  praemissa  de  possibili  ut  nunc  et  alia 
de  possibili  pro  alio  nunc  non  sequitur  conclusio  de  possibili 
simpliciter  et  absolute,  quia  praemissae  illae  non  significant 
ex  firma  sua  extrema  uniri  ipsi  medio,  et  sic  non  sequitur 
unio  extremorum  inter  se,  nec  etiam  est  possibilis  pro  aliquo 
eodem. 

(25)  c)  Et  si  quaeras,  qualiter  sint  accipiendae  singulares  de 
possibili,  ut  sufficienter  inferant  universalem?  Dico  quod  opor- 
tet  eas  accipi  in  compositione  specificata  pro  eodem  nunc  in- 
determinato :  puta  possibile  est  dividi  secundum  A  pro  ali- 
quo  nunc,  et  possibile  est  dividi  secundum  B  pro  eodem,  et 
secunclum  C  pro  eodem  nunc,  et  sic  cle  singulis;  et  tunc  sequi- 
tur  universalis,  et  aliter  non. 

d)  Et  si  arguas,  quod  istae  singulares  sunt  alterius  uni- 
versalis,  puta  istius,  possibile  est  continuum  dividi  secun- 
dum  quodlibet  signum  secundum  unum  nunc,  quae  forma- 
liter  cliffert  ab  illa  alia,  respondeo  quod  differunt  secundum 
vocem,  quia  hoc  quoci  ista  exprimit  hic,  alia  ex  consignifica- 
tione  verbi  clemonstrat  extrema  uniri. 

e)  Et  si  dicas  quod  etiam  hoc  modo  specificando  prae- 
dicatum  pro  aliquo  nunc  determinato  vel  incleterminato,  nulla 
singularis  repugnat  alii,  ut  possibile  esi  dividi  secundum  *  A  * 
pro  eodem  nunc  non  repugnat  isti,  possibile  est  dividi  secun- 
dum  *  B  *  pro  eodem  nunc,-  et  ita  cle  C,  et  *  ita  *  cle  quolibet 
alio  singulari;  quia  si.  aliqua  repugnaret,  aut  esset  illa  quae 
reciperet  punctum  immediatum,  aut  mediatum :  non  illa  quae 
acciperet  mediatum,  quia  divisio  secundum  unum  signum  non 
impedit  divisionem  secunclum  aliucl  signum  mediatum :  nec  ista 
quae  immediaium,  quia  nulluin  est  immediatum;  igitur  sin- 
gulares  ut  inducunt  universalem  istam  ut  nunc  sunt  verae  et 
compossibiles ;  respondeo :  dico  quod  cuilibet  singulari  acceptae 
vel  acceptibili  nulla  singularis  determinata  accepta  vel  accepti- 

bilis  repugnat  indeterminata  compositione  pro  eodem  nunc ; 
tamen  cuicumque  acceptae  repugnant  infinitae  indeterminatae. 
(26)  Et  ratio  illius  repugnantiae  est  assignata  prius  *  realis  * 
[n.  179]  ex  impossibilitate  reductionis  omnium  potentiarum  si- 
mul  ad  actum.  —  Huius  simile  non  habetur  faciliter  in  aliis; 
bene  enim  potest  poni  exemplum  ubi  quaelibet  singularis  est 
possibilis,  et  tamen  universalis  non  est  possibilis,  quia  aliqua 
una  singularis  alicui  uni  singulari  est  incompossibilis :  sicut 
possibite  est  omnem  colorem  tibi  inesse;  haec  est  impossibi- 
Jis,  quia  aliqua  una  determinata  singularis  alteri  determinatae 
repugnat:  sicnt  te  esse  album  repugnat  isti,  te  esse  nigrum. 
Tamen  ponamus  quod  iste  non  potest  portare  decem  lapides, 
sed  novem  tantum,  et  sint  illi  lapides  decem  aequales,  ista 
propositio,  possibile  est  omnem  lapidem  portari  ab  isto, 
falsa  est:  et  non  quia  aliqua  singularis  determinata  sit  alicui 
alteri  determinatae  incompossibilis,  sed  aliquibus  determinatis 
est  aliqua  indeterminata  incompossibilis ;  quaecumque  enim  no- 
vem  singularia  sunt  compossibilia,  et  decimum  indeterminate 
est  incompossibile  eis. 

Isto  modo  debet  intelligi  responsio  Averr.  super  I.  De 
Generatione,  qui  dicit  quod  facta  divisione  in  uno  puncto, 
prohibetur  fleri  divisio  in  alio  puncto:  non  quidem  in  aliquo  alio 
determinato,  signato  vel  signabili,  sed  in  aliquo  indeterminato. 

Et  tunc  respondetur  ad  argumentum  factum  contra  me 
prius  de  mediato  et  immediato,  quod  etiam  fit  contra  eum. 
Dico  quod  non  est  dandum  divisionem  fieri  in  aliquo  imme- 
diato,  sed  in  aliquo  mediato;  non  tamen  determinato,  sive 
signato  sive  signabili,  sed  indeterminato ;  quia  quodcumque 
determinatum  mediatum  accipiatur,  posset  divisio  stare  secun- 
dum  illud  signum  simul  cum  divisione  secundum  istud  signi- 
flcatum;  repugnabit  tamen  divisioni  isti  divisio  secundum  aliud 
signiflcatum  (a)  mediatum,  secundum  aliquid  scilicet  quod  non 
est  in  continuo  determinato  ad  hoc  indivisibile. 

f)  Sed  si  quaeras  de  ista  propositione,  possibile  est  con- 
tinuum  dividi  secundum  quodcumque  signum,  ista  potest  con- 
cedi,  quia  hoc  signum  quodcumque  non  tantum  est  distribu- 
tivum,  sed  etiam  partitivum ;  ita  quod   ad  veritatem  univer- 


(a)  Ed.  Ven.  signum. 

Tom.  II.  12 

salis  cuius  subiectum  distribuitur  per  quodcumque  sufficit 
*  singillata  *  attributio  praedicati  cuicumque  singulari;  ita  quod 
non  omni  singulari  simul,  sed  cuicumque  indifferenter,  et  non 
oportet  quod  aliis.  —  Omnis  autem  non  sic  significat,  secl  si- 
gnifieat  subiectum  simul  accipi  pro  quolibet  respectu  prae- 
dicati.  —  De  hoc  autem  signo  quilibet  est  dubium  utrj.im  si- 
gniflcet  idem  cum  eo  quod  est  omnis,  vel  cum  eo  quod  est 
quicumque.  Et  quodcumque  horum  ponatur,  dicendum  est  de 
illo  sicut  de  ilJo  cui  aequivalet.  —  Cum  tamen  de  intellectu 
constat,  non  est  vis  facienda  in  nomine. 

185.  (27)  —  Exponitur  sententia  negans  indivisibile  esse  quid 
positivum.  —  Ad  secundam  probationem  illius  antecedentis 
[n.  157  b]  dicitur  quod  indivisibile  nihil  est  nisi  carentia 
continui;  ita  quod  nihil  formaliter  est  instans  nisi  carentia 
successionis  continuae,  et  ita  punctus  est  carentia  longitudi- 
nis  et  nihil  positivum  dicit.  Et  tunc  neganda  esset  illa  propo- 
sitio,  quod  successivum  praecise  habeat  esse,  quia  suum  in- 
divisibile  sit;  immo  praecise  habet  esse  *  suum  *  successi- 
vum,  quia  pars  eius  fluit,  et  *nunquam*  quia  indivisibile  eius 
sit  aliquid  positive.  —  Pro  ista  positione  videntur  multa  facere: 

a)  Primo  quia  posita  sola  ratione  continui,  circumscripto 
omni  absoluto,  videtur  esse  terminatum,  si  non  sit  infinitum(a). 
—  Nec  videtur  quod  possit  Deus  separare  finitatem  a  linea, 
nec  per  consequens  puncium :  quod  non  videtur  esse  probabile, 
si  punctus  esset  alia  essentia  absoluta  a  linea. 

b)  Similiter  si  essent  duae  essentiae  absolutae,  non  videtur 
possibile  quomodo  fieret  aliquod  unum  ex  eis,  nisi  unum  al- 
teri  acciderei;  non  enim  sunt  unum  secundum  identitatem 
perfectam,  quia  ponuntur  duae  essentiae  absolutae;  nec  unum 
tertium  compositum  ex  eis,  quia  neutrum  respectu  alterius 
est  actus  aut  potentia. 

c)  Similiter  indivisibile  haberet  esse  et  non  esse  absque 
generatione  et  corruptione;  quia  si  *  est  tantum  in  potentia  *, 
in  medio  lineae  continuae  est  tantum  unus  punctus,  ipsa  au- 
tem  divisa  sunt  duo  puncta  in  actu;  igitur  est  ibi  aliquis  pun- 
ctus  qui  non  praefuit  ibi,  et  sine  generatione,  quia  non  videtur 
probabile  quod  dividens  (p)  generaverit  ibi  aliquam   essentiam 


(a)  Ed.  Ven.  licet  non  sit  absolutum.  —  (b)  Ed.  Ven.  generans. 

absolutam.  Similiter  de  figura  incisionis,  videtur  per  Auctorem 
Sex  Principiorum,  quod  non  sit  aliquid  positive  dictum;  et 
tamen  ibi  est  superficies  in  actu,  quae  prius  non  fuit  in  actu. 
186.  (28)  —  Impugnatur.  —  Sed  contra  istud:  —  a)  Tunc 
sequitur  quod  generatio  substantiae,  quae  non  est  per  se  ter- 
minus  continui,  nihil  erit,  vel  saltem  in  nihilo,  quia  non  est  eius 
aliqua  mensura  positiva;  et  ita  est  de  illuminatione  et  de  omni- 
bus  mutationibus  subiectis  quae  non  sunt  per  se  termini  *  mo- 
tus.  Et  licet  posset  evadi  de  mutationibus  quae  sunt  termini  * 
motuum  et  fiunt  in  instanti,  sicut  nihil  in  nihilo  vel  privatio 
continuitatis  in  privatione  continuitatis,  tamen  de  istis  videtur 
absurdum,  quia  non  sunt  per  se  termini  continuitatis  alicuius 
continui,  quia  nihil  sunt  continui,  nec  positive,  nec  privative. 

b)  Praeterea,  secundum  Philos.  I.  Poster.,  ratio  lineae  est 
ex  punctiSy  hoc  est  in  ratione  essentiali  lineae  cadit  punctus; 
quae  ratio  dicitur  de  linea  primo  moolo  dicendiper  se:  nulla 
autem  privatio  pertinet  per  se  ad  rationem  essentialem  posi- 
tivi;  igitur,  etc. 

c)  Praeterea,  ex  eodem  sequitur  quod  si  punctus  tantum 
est  privatio,  quod  etiam  linea  tantum  erit  privatio,  et  super- 
fieies  (a)  et  corpus;  semper  enim  terminatum.  definitur  per 
terminans,  et  positivum  non  includit  essentialiter  privationem. 

d)  Similiter  sequitur  idem  propter  aliud:  quia  tunc  linea 
tantum  erit  carentia  latitudinis,  et  superficies  tantum  caren- 
tia  profunditatis,  et  tunc  non  erit  nisi  unica  dimensio,  quae 
ponetur  corpus,  cum  tamen  illa  dimensio  quae  dicitur  pro- 
funditas  posset  alio  respectu  dici  latitudo,  istae  enim  tres  di- 
mensiones  distinguuntur  secundum  imaginationem  trium  linea- 
rum  se  intersecantium  in  eodem  puncto. 

e)  Ex  hoc  infertur  ulterius  inconveniens:  quod  si  superfi- 
cies  est  tantum  privatio  profunditatis,  quomodo  erit  punctus  nisi 
privatio  privationis  ?  Nihil  enim  videtur  privare  privationem, 
nisi  formaliter  positivum. 

f)  Praeterea,  secundum  superficiem  insunt  multae  quali- 
tates  corporales  et  sensibiles,  ut  videtur;  ergo  non  est  tantum 
privatio.  —  Antecedens  probatur  de  coloribus  et  figuris,  quo- 
rum  utrumque  est  per  se  visibile  et  per  consequens  positivum; 


(<z)  Ed.  Ven.  addit:  profundidatis. 

figura  etiarn  propriissime  sequitur  speciem  sicut  determina- 
tiva  organizationis  corporis  humani,  et  ideo  videtur  accidens 
manifestativum  speciei(a):  non  autem  videtur  probabile  enti- 
tatem  positivam  talis  consequentis  speciem  naturaliter  et  ma- 
nifestantis  eam  includere  essentialiter  vel  pro  subiecto  habere 
immediate  privationem. 

187.  —  Solvitur  instantia.  —  Si  autem  dicatur  quod  in- 
divisibile  per  quod  successivum  habet  esse  est  tantum  in  po- 
tentia,  Jwc  nihil  iuvat,  quia  eodem  modo  quo  habet  esse  in 
toto,  quando  cedit,  quaero,  quid  sibi  succedat?  Si  aliud  indivi- 
sibile,  stat  argumentum.  Si  non,  tunc  successivum  non  erit. 

188.  (29)  —  Solvitur  ratio  altera  adducta  ad  probandum  suc- 
cessivam  dividi  in  indivisibilia.  —  Respondeo  acl  argumentum 
[n.  157  b]  quod,  eo  cedente,  succedit  pars  continua  fluens,  et 
non  indivisibile  immediate,  nec  aliquid  immediate,  nisi  sicut 
continuum  est  immediatum  indivisibili. 

189.  —  Solvitur  obiectio.  —  Et  si  obiicis:  ergo  non  sem- 
per  habet  tempus  esse  uniformiter  et  aequaliter,  quia  quando 
illud  instans  positivum  est  iempus  est,  quia  suum  indivisibile 
est;  illo  autem  transacto  immediate  non*  est,  quia  aliquid  eius 
indivisibile  non  est;  respondeo:  sicut  linea  non  uniformiter 
habet  esse  ubique,  prout  ubique  distribuit  pro  partibus  li- 
neae  et  indivisibilibus  lineae,  quia  in  istis,  scilicet  partibus, 
habet  esse  ut  in  ultimis,  et  in  illis,  scilicet  in  punctis,  ut  in 
terminis,  et  tamen  ubique  est  uniformiter  secundum  quod  ubi- 
que  distribuit  praecise  pro  istis  vel  praecise  pro  illis,  ita  est 
in  proposito,  si  semper  distribuit  praecise  pro  indivisibilibus 
vel  praecise  pro  partibus,  tunc  uniformiter  habet  esse,  sed  si 
pro  utrisque  simul,  non  habet  esse  uniformiter. 

190.  (30)  —  Solvuntur  auctoritates  Philosophi  adductae  ad 
probandum  successivum  componi  ex  minimis.  —  Ad  probationes 
alterius  antecedentis,  de  partibus  minimis,  respondeo:  — 
<<)  Ad  prirnam  [n.  159  a]  dico  quod  Philosophus  contra  Ana- 
xagoram  satis  habet  si  per  ablationem  a  toto  minoretur  totum, 
ita  quod  non  semper  possit  de  eo  aequale  abstrahi.  Oportebit 
enim  Anaxagoram  dicere,  sicut  imponit  sibi  Philosophus,  quod 
facta  segregatione  a  carne  cuiuscumque  generabilis  de  carne, 

Ed.  Ven.  figura  etiam  propriissime  sequitur  superficiem,  et  ideo  vi- 
detur  accidens  manifestum  superficiei. 

adhuc  remaneret  caro  tanta  ut  ex  ea  posset  ulterius  segre- 
gari  seu  generari  quodcumque  generabile;  et  hoc  est  impossi- 
bile,  quia  quantumcumque  caro  potest  in  infinitum  dividi  et 
minorari,  saltem  non  remaneret  tanta  ut  posset  ex  ea  quodcum- 
que  generabile  generari,  quia  generabile  quodcumque  requirit 
quantitatem  determinatam  illius  ex  quo  generatur,  maxime  si 
generatio  sit  tantum  segregatio  vel  motus  localis  seu  lationis, 
quod  imponitur  Anaxagorae;  et  ultra  quantitatem  illam  omnem 
ex  qua  generatur  minueretur  (a)  caro  per  continuam  segre- 
gationem  aliorum  ex  ipsa.  Non  ergo  propter  intentionem  Phi- 
losophi  ibi  oportet  ponere  minimum  in  naturalibus,  etiam  se- 
paratum  per  se  existens,  nec  in  toto. 

b)  Ad  aliud  Philos.  De  Sensu  et  Sensato  [n.  159  c]  dico 
quod  passiones  sunt  divisibiles  quantumcumque,  ita  quod  nun- 
quam  quantum  posset  dividi  nisi  divisa  passione  sensibili,  et 
tamen  non  dividitur  in  infinitum  in  quantum  sensibilis,  id  est 
in  quantum  est  perceptibilis  a  sensu,  sicut  ipse  vult  ibi,  quod 
pars  quantumcumque  minima  potest  esse  sensibilis  virtute, 
licet  non  actione,  hoc  est,  quod  ipsa  in  toto  potest  cooperari 
aliis  partibus  ad  sensum  immutandum,  et  *  tamen  *  licet  pos- 
set  fieri  divisio  in  eam,  etiam  per  se  existentem,  non  tamen 
immutaret  sensum. 

Et  tunc  patet  ad  argumentum  eius  quod  adducitur  in  oppo- 
situm,  quod  sensus  crescit  in  infinitum,  si  *apponatur*,  etc, 
verum  est,  si  sensibile  in  quantum  actu  perceptibile  a  sensu 
potest  dividi  in  infinitum;  non  autem  sequitur  si  illud  quod 
est  sensibile  potest  dividi  in  infinitum. 

(31)  c)  Ad  aliud  de  II.  De  Anima  [n.  159  6]  patet  quod  loqui- 
tur  de  quantitate  naturali  augmentabilis  et  diminuibilis,  quod 
concedo,  quia  illa  quantitas  cuicumque  naturali  perfecto  est 
determinata  in  maius  et  minus,  loquendo  de  illa  quantitate 
in  qua  naturaliter  producitur,  aut  saltern  in  minus  in  anima- 
tis,  loquendo  de  illa  quantitate  ad  quam  procedit  diminutio. 
Philosophus  tamen  non  loquitur  ibi  nisi  de  termino  magnitu- 
dinis  et  augmenti;  et  ideo  praecise  in  illo  loco  intendit  Phi- 
losophus  quod  quantitas  perfecta  cuiuslibet  rei  naturalis  est 
determinata  in  maius;  ex    quo   habet   propositum   suum  quod 


(a)  Ed.  Ven.  immutaretur. 

intendit  probare,  scilicet  quod  ignis  non  est  principium  augmen- 
tans  in  aliqua  generatione  vel  in  aliqua  specie;  oportet  enim 
principale  agens  in  aliqua  specie  esse  determinatum  ad  quan- 
titatem  perfectam  illius  speciei,  ut  illam  solam  producat,  et 
non  ultra  illam:  ignis  autem  non  est  determinatus  ad  quanti- 
tatem  determinatam  in  aliqua  specie,  quia  quantum  est  ex  se 
produceret  maius  *  quantumcumque  *  (a),  quia  crescit  in  infl- 
nitum,  si  apponantur  combustibilia  in  inflnitum. 

191.  —  Solvuntur  rationes  adductae  ad  probandum  successi- 
vurn  componi  ex  minimis.  —  a)  Et  cum  probatur  [n.  160  a\ 
illud  antececlens  de  minimo  per  hoc  quod  convenit  accipere 
primum  in  motu,  posset  consequentia  negari;  quia  illi  qui 
dixerunt  primum  in  motu  dixerunt  mutationem  primam  esse 
partem  motus  (b).  Tamen  nego  primum  utroque  modo,  et  pri- 
mum  motum  et  mutationem  primam;  quia  Philos.  VI.  Physic. 
ex  intentione  osteudit  oppositum,  scilicet  quod  omne  moveri 
praecedit  mutatum  esse  in  infinitum,  et  e  contrario.  —  Et  per- 
suadetur  hoc  sic:  quia  si  ignis  causaret  aliquid  primum  in 
motu,  pari  ratione  posset  causare  aequale  illi  simul  cum  eo 
immediatum,  et  ita  aut  necesse  esset  flngere  quod  inter  pri- 
mum  causatun?  simul  et  secundum  aequale  illi  oporteret  quie- 
scere  agens,  et  ita  motus  componeretur  ex  motibus  et  quieti- 
bus  intermediis,  aut  oporteret  agens  post  primum  inductum 
inducere  totum  habitum  successive:  quod  videtur  valde  irra- 
tionabile,  quia  cum  sit  aequalis  virtutis  et  aeque  approxima- 
tum  passo,  sicut  potest  aliquem  gradum  simul  causatum  pri- 
mum  simul  inciucere,  ita,  illo  inducto,  potest  inducere  ipsum 
totum  simul,  et  ita  componeretur  totus  motus  immediate  ex 
mutationibus  immediatis  vel  ex  mutationibus  sive  motibus  et 
quietibus  intermediis. 

Est  ergo  iste  processus:  sit  forma  sub  esse  quielo  et  sub 
aliqua  immutatione  (c),  corrumpenda  per  motum :  puta  in  al- 
teratione  *  quae  incipit  *  sub  calore  in  esse  quieto;  huius,  in- 
quam,  immutationis  (c)  est  accipere  ultimum,  scilicet  immu- 
tationem  terminative;  quia  mobile  se  habet  nunc  indivisibi- 
liter   sicut   prius   divisibiliter,  et   hoc   est   immutari  (c),   sicut 

(a)  Wadd.  quantum. 

(h)  Ed.  Ven.  mutationem  esse  illam  partem  motus. 

(c)  Ed.  Ven.  mutatione...  mutationis...  mutari. 

mutari  est  aliter  se  habere  nunc  indivisibiliter  quarn  prius 
divisibiliter;  ideo  autem  est  sub  forma  eadem  sub  qua  quievit 
in  instanti  immutationis,  quia  tunc  agens  quod  debet  ipsum 
movere  nihil  egit  prius,  nec  nunc  agit  circa  ipsum,  ab  illo 
instanti  incipit  movere  illud  mobile,  et  hoc  successive,  vel  pro- 
pter  partes  mobilis,  quia  nulla  pars  mobilis  est  aeque  propin- 
qua  agenti,  sed  pars  propinquior  altera  parte  in  inflnitum, 
et  solus  punctus  mobilis  est  se  toto  immediatus  agenti,  et  ille 
non  est  mobilis,  sive  propter  partes  formae  secundum  quas 
debet  esse  motus,  quarum  quaelibet  ante  aliam  est  inducibilis 
a  movente  praesente,  quia  ratio  extrinseca  propter  quam  mi- 
nimum  non  posset  esse  per  se  in  naturalibus  est  praesentia 
corrumpentis;  haec  autem  tollitur  propter  praesentiam  cor- 
rumpentis;  hoc  autem  tollitur  propter  praesentiam  agentis 
corrumpentis  omne  corruptivum  sui  effectus.  Ab  illo  ergo 
instanti  immutationis  (a)  continue  remittitur  calor  qui  infuit, 
et  acquiritur  frigus;  non  enim  verisimile  est  quod  sit  solus 
motus  remissionis  usque  ad  aliquod  instans,  et  tunc  primo  in- 
ducatur  aliquid  frigoris;  vel  enim  calor  remittendus  haberet 
ultimum  sui  *inesse  (b)  *,  si  in  isto  dicto  instanti  maneret  calor 
et  in  tempore  sequenti  induceretur  primo  frigus  *,  quod  negat 
Philos.  VIII.  Physic,  vel  si  non,  saltem  frigus  immediate  se- 
quens  ipsum  haberet  primum  sui  esse,  et  tunc  esset  prima  mu- 
tatio  motus  infrigidationis :  quod  est  ita  inconveniens  sicut  de 
prima  remissione  motus  caloris.  Inconveniens  etiam  videtur 
quod  agens  remittat  calorem  nisi  causando  in  ipso  aliquid  in- 
compossibile  sibi  secundum  aliquem  gradum,  et  secundum  quod 
illud  causat  in  maiori  vel  minori  gradu  corrumpit  gradum  et 
gradum  ipsius  existentis. 

(32)  Hoc  etiam  vult  Phiios.  manifeste  VI.  Physic,  quod  omne 
quod  movetur  habet  aliquid  utriusque  extremi.  Et  videtur 
manifestum  ad  sensum,  quod  aquae  successive  calefaciendae 
aliquid  caloris  inest,  manenle  adhuc  frigiditate  hac  *  aquae  * 
et  non  adhuc  *  secundum  se  *  totaliter  corrupta.  Concurrunt 
ergo  simul  ab  instanti  immutationis  (a)  motus  remissionis  ca- 
loris  et  motus  intensionis  frigoris,  quorum  neutrius  est  aliquid 
primum  (c),  et  in  aliquo  instanti  in  quo  per  mutationem  subi- 

(a)  Ed.  Ven.  mutationis. 

(b)  Wadd.  esse.  —  (c)  Ed.  Ven.  in  primo. 

tam  inducitur  aliquis  gradus  frigoris  omnino  incompossibilis 
calori,  in  illo  primo  calor  non  est,  et  usque  ad  illum  calor  fuit, 
ita  quod  calor  nullum  ultimum  habet  sui  esse,  sed  habet  ul- 
timum  in  esse  quieto  *  primo  modo  accepto  *,  et  frigus  nullum 
primum  (a)  habet  sui  esse  simpliciter,  licet  habeat  primum  in 
esse  quieto,  quocl  scilicet  accipit  per  immutationem  (b),  licet 
illud  non  sit  quies. 

Cum  ergo  probatur  primum  per  Philos.  VIII.  Physic. 
[n.  160  a],  dico  quod  intentio  Philosophi  est  ista,  scilicet  pro- 
bare  quod  non  omnia  semper  moventur ;  et  contra  eos  qui 
dicunt  omnia  semper  moveri  dicit  quod  manifeste  convincun- 
tur,  si  consideremus  illos  motus  ex  quibus  movebantur;  moti 
enim  erant  ad  hoc  ponendum  ex  augmentatione  et  diminutione 
animatorum,  quam  videbant  fieri  perceptibiliter  in  aliquo  ma- 
gno  tempore,  puta  in  anno,  et  tamen  in  nulla  parte  eius.  Ex 
hoc  concludebant  quod  illa  fiebant  in  toto  tempore  et  in  nulla 
parte  temporis  *  partialiter  *  (c);  quibus  Aristoteles  obviat  quod 
bene  potest  tale  mobile  quiescere  per  aliquod  tempus,  et  in 
parvo  aliquo  tempore  moveri  illo  motu,  ita  quod  non  oportet 
moveri  semper  ipsum  illo  motu.  —  Et  probat  hoc  per  exem- 
plum  de  guttis  cadentibus  cavantibus  lapidem,  quae  in 
aliquo  certo  tempore  et  numero  cadunt,  et  nihil  auferunt  de 
lapide;  tanclem  tamen  una  cadens,  puta  centesima,  aufert  in 
virtute  omnium  aliarum  aliquam  partem  lapidis,  quae  tota  si- 
mul  aufertur,  et  non  pars  ante  partem.  Non  intendit  ergo  Phi- 
losophus  ibi  quod  ablatio  partis  lapidis  sit  in  instanti  vel  tota 
simul ;  nam  ista  ablatio  *  lapidis  *  est  motus  localis  (d),  qui 
nullo  modo  posset  fieri  nisi  pars  mobilis  prius  pertranseat  spa- 
tium  quam  totum  mobile;  sed  ista  una  pars  lapidis  quae  au- 
fertur  per  ultimam  guttam  in  virtute  omnium  praecedentium, 
licet  successive  auferatur,  tamen  ablatio  eius  non  est  succes- 
siva  correspondens  toti  successioni  casus  guttarum ;  non  enim 
quot  erant  guttae  cadentes,  tot  erant  partes  ablationis  huius 
partis  a  lapicle,  sed  tota  ista  parva  pars  per  ultimam  guttam 


(a)  Ed.  Ven.  ultimum. 

(b)  Ed.  Vcn.  mutatione. 

(c)  Wadd.  temporis  perceptibiliter,  licet  in  qualibet  parte  temporis  im- 
perceptibiliter,  quibus. 

(d)  Ed.  Ven.  addit:  et  iste  motus  est  localis. 

aufertur,  licet  successive.  Negat  ergo  Philosophus  successionem 
huic  correspondentem,  scilicet  toti  successioni  casus  guttarum, 
ac  per  hoc  ille  lapis  motus  non  movebatur  semper,  licet  quando 
movebatur  per  ultimam  guttam,  tunc  successive  movebatur. 
Et  secundum  istam  intentionem  subdit  postea  de  alteratione, 
quod  non  est  necesse  quod  propter  hoc  sit  tota  alteratio  infinita; 
frequenter  enim  ubi  habet  littera  nostra  velox,  illa  Gommenta- 
toris  habet  subito  (a),  et  exponit  Commentator  subito,  id  est 
in  instanti,  et  non  in  tempore  inferendo. 
(33)  Quae  expositio  est  litterae  contraria.  Quod  patet  ex  trans- 
latione  sua  in  multislocis;  quia  in  IV.  Physic,  ubi  translatio 
nostra  habet  repente,  sua  translatio  habet  subito.  Et  notifica- 
tur  ibi  quod  illud  dicitur  fleri  subito  quod  flt  in  ternpore  im- 
percepiibili,  et  ita  exponit  ipse  ibi.  Igitur  exponere  velox  vel 
subito  per  instans  est  exponere  tempus  per  instans. 

Sed  intentio  Philosophi  est  ista:  quod  non  oportet  *  quod  * 
sicut  alterabile  est  divisibile  in  infinitum,  quod  ita  tempus  infi- 
nitum  correspondeat  alterationi  alterabilis,  sive  semper  dum 
alterabile  est  quod  pars  eius  post  partem  continue  alteretur, 
sicut  posset  esse  successio  ex  ratione  partium  alterabilis;  sed 
frequenter  alteratio  est  velox  sive  subito,  id  est  quiescente 
prius  usque  tunc  illo  alterabili,  et  tunc  non  sunt  simul,  nec 
secundum  primam  mutationem,  nec  secundum  primam  partem 
motus,  sed  successive.  Et  hoc  est  quod  subdit  statim  ratio  ap- 
posita  a  Philosopho  ad  eamdem  conclusionem,  quod  quando  quis 
sanatur  sanatio  eius  est  in  tempore,  et  non  in  termino  temporis. 
Et  tamen  mobile  non  semper  movetur  illo  motu,  quia  iste  mo- 
tus  finitus  est  inter  duo  contraria.  Quomodo  ergo  acciperet 
ipse  in  ratione  praecedenti  alterationem  fieri  in  instanti,  ad 
hoc  ut  probaret  non  omnia  esse  in  motu,  et  in  secunda  ra- 
tione  accipit  oppositum,  scilicet  quod  sanatio  non  est  in  ter- 
mino  temporis,  sed  in  tempore,  et  tamen  non  semper  est  mo- 
tus,  quia  est  inter  contraria,  et  ideo,  acquisito  illo  contrario, 
cessabit  motus? 

Subdit  ergo  Philosophus  quod  dicere  omnia  continue  mo- 
veri  multum  in  manifestis  ambigere  est;  ubi  continue  ac- 
cipitur  pro  semper,  quia    illud    membrum   quintum  divisionis 


(a)  Ed.  Ven.  addit:  pro  velox  in  nostra  translatione. 

quinti  membri  improbat  per  omnia  ista.  Et  adhuc  ponitur  ibi 
ulterior  expositio,  quia  lapis  manet  durus;  ergo  non  alteratur. 
Non  ergo  ex  aliquo  verbo  quod  hic  dicitur  negat  totam  sen- 
tentiam  suam  in  VI.  Physic.  Et  dato  quod  hic  esset  aliquod 
verbum  quod  expresse  hoc  videretur  sonare,  licet  nullum  sit 
nisi  ex  falso  intellectu  sumptum,  magis  tamen  esset  exponen- 
dum  secundum  illucl  quod  hic  dicitur,  quam  totum  istud  quod 
est  hic  principale  alibi  retractare,  propter  aliqua  quae  dicun- 
tur  alibi,  non  ita  principaiiter,  nec  ex  intentione  sicut  hic. 
(34)  b)  Ad  aliud  De  Sensu  et  Sensato  [n.  160  b]  dicetur  in 
argumento  ultimo  ultimae  quaest.  huius  clist. 

c)  Ad  rationem  de  contradictoriis  [n.  160  c\  diciiur  quocl 
illa  sunt  contradictoria  quae  sunt  accepta  pro  eodem  tempore 
et  secundum  alias  conclitiones  requisitas;  et  illa  non  sunt  con- 
tradictoria  quae  non  sunt  accepta  pro  eodem  tempore.  Quocl 
probatur  per  definitionem  contradictionis  positam  I.  Elen- 
chor.  Et  icleo  non  esse  caloris,  ut  praecessit  in  ultimo  instanti 
immutationis,  et  esse  caloris  susceptum  in  tempore  habito,  non 
sunt  contradictoria  respectu  caloris. 

Contra:  esse  caloris  et  non  esse  absolute  sumpta,  non 
prout  intelliguntur  in  eodem  instanti,  sunt  incompossibilia  sim- 
pliciter,  ita  quod  quia  sunt  incompossibilia  simpliciter,  ideo 
non  possunt  esse  in  eoclem  instanti,  et  non  e  converso.  Et  ra- 
tio  incompossibilitatis  pro  eodem  instanti  non  est  alia  nisi  quia 
ipsa  formaliter  sunt  opposita :  nulla  alia  oppositione  formaliter 
quam  contradictoria;  igitur;  etc. 

Confirmatur  hoc  per  simile  in  aliis:  quia  contrarium  con- 
trario  succedens  vere  est  ei  contrarium,  licet  non  *sint*simul 
in  eoclem  instanti.  Similiter  forma  ut  est  terminus  ad  quem 
privationis  vere  opponitur  sibi  privative  (ut  est  terminus 
a  quo{a)).  Et  est  *  iste  *  motus  inter  opposita  formaliter.  Unde 
Philos.  I.  Physic.  c.  25,  vult  quod  omnis  motus  sit  inter  con- 
traria  opposita,  vel  privativa,  vel  media  inter  haec;  et  tamen 
ista  ut  sunt  termini  transmutationis  nunquam  simul  sunt. 

Posset  etiam  argui  quod  creationis  termini  non  essent  con- 
tradictorii,  quia  non  esse  quoci  praecedit  esse  creati  non  po- 
test  ei  esse  contradictorium,    nec   privativum,  nec  medium 


(«)  Deest  in  Ed.  Ven. 

inter  haec,  quia  in  nullo  susceptivo  est,  et  si  (a)  non  esset  con- 
tradictorium  ei,  creatio  ergo  non  esset  inter  contradictoria  vel 
contraria:  quod  videtur  absurdum. 

Quod  autem  adducitur  de  definitione  coniradictionis  est 
aequivocatio;  quia  alio  modo  contradictio  est  in  complexis  et 
alio  modo  est  in  incomplexis :  comptexa  non  sunt  contradi- 
ctoria  nisi  accipiantur  pro  eodem  instanii,  pro  quo  oportet 
illa  ambo  enuntiare  praedicatum  de  subiecto:  incomptexa  au- 
tem  absolute  sumpta,  non  determinando  ad  aliquod  instans, 
sunt  contradictoria.  De  contradictione  prima  loquitur  Philos. 
in  *  I.  *  Periherm.,  de  secunda  vero  in  Praedicamentis. 
(35)  Aliter  respondeo  ad  argumentum  [n.  160  c],  quod  imme- 
diatum  potest  accipi  dupliciter:  uno  modo  inter  quod  secun- 
dura  se  totum  et  aliud  non  est  medium:  alio  rnodo  quod  se- 
cundum  se  totum  est  cum  altero  statira  vel  post  alterum. 
—  Primo  modo  continuum  est  immediatum  suo  termino,  quia 
inter  indivisibile  (b)  terminans  et  divisibile  terminatum  nihil 
cadit  medium :  secundo  modo  indivisibili  terminanti  continuum 
nihil  est  imraediatum;  nihil  enim  secundum  se  totum  statim 
sequitur  illud  indivisibile;  sed  pars  illius  totius  quod  est  im- 
mediatum  totum  primo  modo  sequitur  indivisibile  secundum 
partem  ante  partem  in  infinitum. 

Ad  propositum  ergo  dico  quod  sicut  mensurae  islae  se  ha- 
bent,  ita  et  mensurata,  scilicet  quod  quando  unum  contradi- 
ctorium  mensuratur  indivisibili,  et  aliud  mensuratur  divisibili. 
Et  tunc  minor  est  falsa  ;  nullum  enim  est  medium  inter  con- 
tradictorium,  secundum  quod  est  in  tota  mensura  sua,  et  con- 
tradictorium  aliud,  sicut  nec  inter  totam  mensuram  eius  et 
mensuram  alterius.  Gontradictorium  tamen  quod  mensuratur 
*  indivisibili  *  (c)  non  est  alicui  immediatum,  ita  quocl  secundum 
aliquid  esse  sui,  videlicet  prout  est  *  in  *  mensura  sua,  statim 
reliquum  contradictorium  sequatur.  Ita  dico  in  proposito,  quod 
non  esse  fuit  in  indivisibili;  esse  autem  formae  inductae  per 
motum  est  in  toto  tempore  habito;  et  ideo  nullum  est  medium 
inter  illa;  et  tamen  quod  sequitur  in  tempore  non  est  imme- 
diatum  secundo  modo  praeexistenti  in  instanti. 

(a)  Ed.  Ven.  et  sic. 

(b)  Ed.  Ven.  divisibile. 

(c)  Wadd.  divisibili. 

§  3.  —  Solvitur  III.  Argumentum  principale. 

192.  (36)  —  Quod  Angelus  sit  indivisibilis  non  obstat  quomi- 
nus  possit  moveri.  —  Ad  iertium  argumentum  principale  quae- 
stionis:  quando  dicitur  [n.  161  a]  quod  Angelus  non  possit 
moveri,  quia  est  indivisibilis,  quamvis  potest  faciliter  respon- 
deri  quod  Angelus  occupat  locum  divisibilem,  et  ideo  respectu 
loci  se  habet  ac  si  esset  divisibilis,  aut  si  occupat  locum  pun- 
ctualem,  Qt  ita  ut  punctualiter  existens  non  potest  continue  mo- 
veri,  ut  semper  habeat  esse  punctuale,  tamen  quia  non  videtur 
ratio  quare  negatur  indivisibile  moveri,  etiamsi  esset  indi- 
visibile  quantitatis  per  se  existens,  ideo  potest  concedi  quod 
Angelus  habens  ubi  punctuale  potest  continue  moveri  ut  in 
puncto  semper  existens. 

193.  —  Ostenditur  indivisibile  posse  moveri.  —  Et  istud  quod 
assumptum  est  de  indivisibili  probatur  multipliciter : 

a)  Prima  probatio.  —  Primo,  quia  sphaera  super  planum 
mota  describit  in  plano  lineam,  et  tamen  non  tangit  nisi  in 
puncto;  ergo  illud  punctum  pertransit  totam  lineam;  et  tamen 
non  propter  hoc  tota  linea  illa  quae  sic  pertransitur  a  puncto 
componitur  ex  punctis;  ergo  a  simili,  nec  hoc  sequeretur  si 
ille  punctus  esset  per  se. 

b)  Solvuntur  instantiae.  —  Hic  respondetur  multipli- 
citer:  primo,  quod  non  est  sphaericum  in  natura,  sed  tantum 
in  intellectu  vel  imaginatione.  —  Sed  hoc  nihil  est,  quia  coe- 
lum  simpliciter  est  sphaericum;  et  tamen,  dato  quod  non  esset 
aliquod  sphaericum  in  natura,  adhuc  non  esset  contradictio  ex 
parte  sphaerae  et  plani,  quod  hoc  super  illud  moveatur,  ut 
sphaera  super  planum;  esset  autem  contradictio  si  ex  motu 
indivisibilis  super  aliquid  sequeretur  ipsum  esse  indivisibile 
vel  componi  ex  indivisibilibus. 

Aliter  dicitur  quod  naturalis  sphaera  tangit  planum  in 
linea,  non  in  puncto.  —  Sed  hoc  videtur  impossibile,  quia 
quod  applicatur  lineae  circulari,  ita  quod  eam  totam  tangit,  ne- 
cessario  est  circulare,  quia  quaelibet  pars  lineae  circularis  est 
circularis,  sicut  linea  recta  est  in  qualibet  parte  recta ;  nam 
rectae  lineae  (a)  nulla  pars  est  circularis  vel  curva. 

(ci)  Ed.  Ven.  Rectae  autem  lineae. 

Aliter  dlcitur  quod  quia  punctus  ille  per  accidens  mo- 
vetur,  ideo  non  oportet  quod  commensuret  sibi  spatium  super 
quod  movetur:  sphaera  autem  per  se  movetur  et  etiam  est 
divisibilis.  —  Secl  contra  istucl,  quia  quamvis  pars  in  toto 
moveatur  per  accidens,  tamen  semper  est  in  spatio  sibi  aequali, 
et  pertranseundo  illa  describit  totum  spatium;  imrno  si  albedo, 
quae  magis  movetur  per  accidens,  moto  quanto,  quam  aliquid 
quod  est  pars  vel  terminus  quanti,  secundum  quantitatem  suam 
quam  habet  per  accidens  comparetur  ad  spatium,  adhuc  eius 
quantitas  accidentalis  commensuraretur  spatio.  Unde  non  vide- 
tur  quod  quantum  ad  commensurationem  aliquid  auferat  mo- 
veri  per  accidens  aliter  quam  per  se  moveri.  —  Item  linea 
ista  supposita  non  commensuratur  spbaerae,  quia  tunc  esset 
corpus  sphaericum;  sed  commensuratur  alicui  moto  super 
ipsam;  ergo  tantum  puncto  moto  super  eam. 

Si  etiam  ponatur  sphaeram  esse  in  vacuo,  et  solam  li- 
neam  esse  plenam,  et  per  impossibile  sphaera  posset  moveri  in 
vacuo,  et  iste  punctus  super  lineam  plenam,  illa  linea  plena 
non  describeretur  nisi  praecise  ex  puncto  illo,  et  ita  sequitur 
propositum  ex  istis. 

c)  Secunda  probatio.  —  Praeterea,  accipiatur  corpus  cu- 
bum,  et  moveatur  prima  superficies  eius:  vel  semper  est  in 
aliquo  sibi  aequali,  et  ita  in  superficie:  vel  correspondet  sibi 
aliquid  in  magnitudine  supposita,  puta  linea,  et  sic  semper  per- 
transeundo  prius  aliquid  magnitudinis  quam  aiiud  pertransit 
totam  magnitudinem;  ergo  tota  magnitudo  supposita  componi- 
tur  ex  linea,  si  ratio  illorum  valeat. 

d)  Tertia  probatio.  —  Praeterea,  signetur  punctus  pri- 
mus  in  linea,  super  quam  alia  linea  movetur;  iste  punctus  in 
linea  supposita  describit  totam  lineam  motam;  quia  sicut  sem- 
per  quicumque  punctus  lineae  motae  est  continue  in  alio  et 
alio  puncto  lineae  suppositae,  ita  est  e  converso  quicumque 
punctus  lineae  suppositae  supponitur  alii  et  alii  puncto  lineae 
motae;  et  tamen  cum  omnibus  istis  stat  continuitas  motus. 
(37)  e)  Corollarium.  —  Potest  ergo  concedi,  cum  non  videatur 
nisi  fuga  dicere  de  moveri  per  accidens  (a),  quod  indivisibile 
posset  per  se  moveri,  si  per  se  esset,  et  tamen  continue.  Nec 


(a)  Ed.  Ven.  differentia  de  moto  per  accidens. 

ex  hoc  sequeretur    magnitudinem    pertransitam  esse   composi- 
tam  ex  indivisibilibus. 

194.  —  Solvuntur  rationes  Philosophi  adductae  ad  proban- 
dum  Angelum  non  posse  moveri,  quia  indivisibilis.  —  Propter  ta- 
men  intentionem  Aristotelis,  qui  allegabatur  [n.  161],  oportet 
intelligere:  —  a)  Quod  in  motu  locali  est  successio  ex  duplici 
causa:  videlicet  ex  divisibilitate  mobilis,  et  ex  divisibilitate 
spatii;  quarum  utraque  causa,  si  esset  per  se  et  praecisa,  esset 
sufficiens  ratio  successionis.  Nam  quodlibet  mobile  prius  per- 
transit  unam  partem  spatii  quam  aliam,  et  ita  esset  successio 
ex  parte  spatii,  comparando  idem  mobile  ad  diversas  partes 
eius.  Quodcumque  etiam  idem  in  spatio  prius  pertransit  mo- 
bile  secundum  primam  partem  sui  mobilis  *  in  spatio  *  quam 
secundum  secundam,  et  ita  esset  successio  ex  parte  mobilis, 
comparando  ad  quodcumque  idem  in  spatio.  —  Ita  etiam  posset 
assignari  in  motu  augmentationis. 

b)  Negat  igitur  Philosophus,  et  bene,  quod  indivisibile , 
quantum  est  ex  se,  possit  moveri  vel  movere,  ita  quod  ex 
eius  parte  possit  accipi  continuitas  motus,  ita  quod  sit  mo- 
bile  habens  in  se  rationem  completam  mobilis  continui,  quia 
non  habet  in  se  quod  continue  moveatur.  Non  tamen  est  illud 
cui  repugnat  continue  moveri  vel  movere,  accipiendo  ab  alio 
continuitatem  motus. 

Et  istud  concludunt  rationes  suae,  et  non  plus,  sicut  patet 
discurrendo  per  rationes  eius  omnes: 

c)  Cum  enim  primo  accipitur  [n.  161  a\  quod  omne  quod 
movetur  partim  est  in  termino  a  quo  et  partim  in  termino 
ad  quem,  verum  est,  si  sit  tale  mobile  ex  cuius  ratione  sit 
successio  motus;  tale  enim  mobile  est  *  semper  *  secundum 
partem  et  partem  sui  in  termino  *  alio  et  alio;  sed  tamen(a)* 
non  ita  solum,  sed  secundum  idem  sui  est  partim  in  termino 
uno,  et  partim  in  alio,  hoc  est  in  aliquo  medio,  non  quiescendo, 
sed  in  quantum  est  aliquid  utriusque,  hoc  est  in  quantum  est 
per  quod  tendit  ab  uno  in  alterum,  hoc  est  dictu,  quod  est  sub 
mutatione  et  sub  aliquo  subiacente  mutationi,  et  sic  continuat 
partes  motus. 

(38)   d)  Cum  autem  accipitur  indivisibile  non  potest  esse  par- 
tim  in  uno  termino,  et  partim  in  alio,  quia  non  habet  partes, 

(a)  Wadd.  iu  termino,  et  .  .  . 

verum  est  de  prima  partibilitate ,  et  ideo  concludendo  quod 
sic  non  est  mobile,  concedo:  falsum  autem  est  de  secunda 
partibilitate. 

e)  Ad  aliud  cum  dicitur  [n.  161  b]  quod  prius  pertransit 
omne  mobile  aequale  vel  minus  quam  pertransit  maius,  re- 
spondeo  et  dico  quod  pertransiri  potest  accipi  pro  transitione 
*  divisibili  *(a)  vel  *  indivisibili* (a).  Si  *  indivisibili  *(a),  falsa 
est  propositio,  si  intelligatur  quod  ante  omne  pertransire  maius 
universaliter  pertranseat  indivisibile  aequale;  tunc  enim  opor- 
teret  concedere  quod  esset  dare  primam  mutationem  in  motu 
locali;  quod  etiam  nec  ipsi  perversores  Aristotelis,  non  expo- 
sitores,  dicentes  ipsum  retractare  quod  dicit  in  VI.  Physic, 
possunt  rationabiliter  dicere  quocl  in  VIII.  contradicat  sibiipsi. 
Non  ergo  oportet  quod  omnem  *  pertransitionem  *  successivam, 
quae  est  maior  ipso  mobili,  praecedat  pertransitio  indivisibilis. 
—  Si  autem  intelligatur  de  pertransitione  *  divisibili  *  (a), 
tunc  potest  intelligi  non  de  toto  ratione  totius,  sed  ratione 
partis,  et  hoc  non  comparando  partem  ad  ubi  sibi  aequale,  et 
totum  ad  ubi  sibi  aequale,  quia  continuum  est  cuius  motus 
est  unus  et  indivisibilis,  ex  V.  Metaph.,  et  ita  similiter  per- 
transit  pars  spatium  sibi  correspondens,  et  totum  mobile  spa- 
tium  totum  sibi  correspondens;  sed  intelligendo  respectu  ali- 
cuius  certi  et  determinati  puncti  in  spatio,  prius  pertransit 
totnm  ratione  partis  alicuius  illud  punctum,  et  in  hoc  quod 
pertransit  illud  pertransit  aliquid  minus  se,  loquendo  de  ubi 
alio  a  suo  primo  ubi  totali,  quam  sic  pertranseat  aequale  vel 
maius,  et  hoc  est  per  accidens,  in  quantum  mobile  potest 
habere  ubi  minus  suo  totali  *  scilicet  *  ubi.  —  Sed  si  loqua- 
mur  de  ubi  maiori  et  minori  et  aequali,  secundum  quae  atten- 
ditur  immediate  continuitas  motus,  quorum  infinita  sunt  ali- 
quid  primi  ubi,  simpliciter  prius  pertransit  maius  se  quam 
aequale  sibi. 

(39)  Ad  propositum  igitur,  salvando  illucl  quod  est  de  per  se 
ratione  motus  continui,  non  oportet  salvare  illud  quod  non 
est  de  per  se  ratione  eius. 

f)  Et  si  obiicis  quod,  quicquid  sit  de  ratione  Aristotelis 
in  se,  semper  iste  punctus  est  in  spatio  sibi  aequali,  et  sic  per- 


(a)  Wadd.  divisibilis  .  .  .  indivisibilis. 

transit  totum,  ergo  commensurat  *  sibi  *  totam  lineam  suppo- 
sitam,  et  ita  illa  linea  supposita  erit  composita  ex  punctis,  dico 
quod  semper,  id  est,  in  quolibet  indivisibiti  est  in  spatio  sibi 
aequali;  non  autem  semper,  id  est,  in  quacumque  parte  tem- 
poris. 

Idem  argui  potest  de  superficie  prima  corporis  cubi,  quia 
licet  in  quolibet  nunc  temporis  supponatur  praecise  lineae 
super  quam  movetur,  tamen  in  tempore  medio  inter  duo  in- 
stantia  fluit  super  medium  continuum  inter  illa  extrema. 

g)  Ad  ultimam  rationem  [n.  161  c]  bene  concedo  quod 
omni  tempore  dato  contingit  accipere  rninus  tempus;  sed 
ex  hoc  non  sequitur  in  illo  minori  tempore  posse  moveri  mi- 
nus  mobile,  nisi  loquendo  de  mobili  continuo,  quod  erat  ex 
parte  sui  causa  continuitatis  motus. 

§  4.  —  Sotvitur  IV.  Argumentum  principate. 

195.  (^0)  —  Explicatur  unde  sit  possibilitas  et  necessitas  suc- 
cessionis  in  motu.  —  Ad  quartum  argumentum  principale 
[n.  162]  de  causa  successionis  in  motu,  dico  quod  licet  pos- 
set  fieri  contentio  et  altercatio  de  intentione  *  Aristot.  vel  * 
Averrois,  et  in  quo  contraciicit  Avempace,  sicut  apparet  IV. 
Physic.  c.  de  Vacuo,  *  breviter  tamen  dico:  —  a)  Quod  *  causa 
successionis  *  motus  *  in  quolibet  motu  est  resistentia  mobitis 
ad  motorem:  non  quidem  talis  quocl  movens  non  possit  vin- 
cere  mobile,  tunc  enim  non  moveret  ipsum,  sed  nec  etiam 
talis  quod  mobile  reinclinetur  ad  oppositum,  quia  sic  est  prae- 
cise  in  motu  violento;  sed  talis  resistentia  quod  mobile  sem- 
per  est  sub  aliquo  cui  non  potest  immediate  succedere  termi- 
nus  intentus  a  movente. 

b)  Et  ista  resistentia  mobilis  ad  motorem  est  propter  de- 
fectum  virtutis  moventis,  et  curn  hoc  propter  resistentiam  me- 
dii  ad  movens  et  mobile;  per  quocl  medium  potest  intelligi 
omne  illud  quod  necessario  praecedit  inductionem  termini  in- 
tenti.  Sed  tale  mcdium  non  est  necessario  medium  nisi  virtuti 
limitatae;  si  enim  esset  virtus  infinita,  posset  statim  ponere 
mobilc  in  termino  ad  quem,  ita  quod  nec  propter  formam 
oppositam  termino  a  quo,  quam  mobile  iam  haberet,  nec  pro- 
pter  meclia  naturaliter  orclinata  inter  iliam  formam  quam  habet 

mobile  et  terminum  ad  quem,  esset  necessitas  quod  tale  movens 
prius  moveret  per  talia  media  quam  induceret  terminum. 

c)  Possibititas  igitur  successionis  est  ex  resistentia  *  mo- 
bilis  ad  motorem,  quae  est  ex  resistere  *  medii  ad  mobile  et 
acl  motorem,  ita  quod  hic  est  una  resistentia ;  mobile  enim,  in 
quantum  habet  talem  formam,  inter  quam  et  terminum  nata 
sunt  esse  talia  media,  potest  continue  moveri  per  illa  ad  ter- 
minum;  et  per  ista  media  quae  resistunt  mobili  ut  possit  non 
statim  esse  in  termino  potest  intelligi  divisibilitas  partium 
mobilis,  vel  divisibilitas  formae,  secundum  quam  est  motus, 
vel  utraque  simul.  —  Necessitas  tamen  successionis  nunquam 
est  ex  hac  resistentia,  sed  praecise  comparando  istam  ad  agens, 
cui  mobile  resistit  propter  istam  resistentiam  medii  ad  ipsum, 
ita  quod  sicut  erat  possibilitas  ex  sola  resistentia  medii  ad 
mobile,  ita  virtus  illa  limitata  non  possit  tollere  istam  resisten- 
tiam,  et  ideo  resistit  illa  resistentia  agenti,  ne  statim  inducat 
terminum. 

196.  (4'i)  —  Ostenditur  in  Angeli  actione  sufficientem  inve- 
niri  posse  resistentiam  ad  successionem  in  motti  habendam.  — 
a)  Tunc  ad  illa  quae  adducuntur  ad  oppositum,  [n.  162«], 
quod  scilicet  Angeli  acl  se  nulla  est  resistentia,  dico  quod  ex 
quo  agit  non  ex  infinitate  virtutis  activae,  quando  est  in  coelo, 
inter  quod  ubi  et  suum  ubi  in  terra  nata  sunt  esse  multa 
media,  quae  etiam  virtuti  suae  motivae  sunt  media,  ita  quod 
nec  virtus  sua  motiva  potest  omnia  media  facere  simul  et  ter- 
minum,  nec  etiam  potest  stalim  terminum  facere,  nisi  prius  fa- 
ciendo  illa  media,  et  ideo  est  hic  resistentia  tota  quae  requi- 
ritur  ad  successionem  \\\  motu. 

b)  Et  cum  arguitur  [n.  162  b]  de  *  ipso  *  dicto  ipsius 
Averrois  de  gravi  si  ponatur  in  vacuo,  quod  descenderet 
subito  propter  defectum  resistentiae  a  parte  medii,  dico  quod 
si  vacuum  poneretur,  grave  non  moveretur  in  ipso,  secundum 
Philosophum,  quia  vacuum  non  posset  cedere  gravi,  et  dimen- 
siones  separatae  non  possent  esse  simul;  tamen  si  poneretur 
vacuum  posse  cedere,  et  esse  spatium,  et  non  quod  latera 
pleni  essent  simul,  quia  tunc  non  esset  vacuum,  dico  tunc 
quod  motus  gravis  esset  successive  \\\  vacuo,  quia  prior  pars 
vacui    prius   cederet(«),  et  totum    grave  prius   transiret  hanc 

(«)  Ed.  Ven.  primo  esset. 

Toai.   II.  13 

partem  spatii  quam  illam,  et  sicut  dictum  fuit  prius  in  pre- 
cedenii  argumento  (a)  et  modo,  per  se  successio  est  in  motu 
locali  ex  spatio  in  quantum  quanto. 

197.  (42)  —  Explicantur  auctoritates  Philosophi  adductae  ad 
probandum  Angelum  non  posse  moveri  localiter  continue,  quia  non 
habet  resistentiam.  —  Ad  argumenta  Pliilosophi  in  quantum 
inducuntur  ad  propositum  dico:  —  a)  Quod  illa  propositio 
[n.  163  a\  quae  est  proportio  medii  acl  medium,  etc,  vera  est, 
caeteris  paribus;  et  ideo  sequitur  motum  non  esse  in  vacuo; 
aut  saltem  vera  est  contra  eos  qui  posuerunt  vacuum  esse  to- 
tam  causam  motus  sive  successionis  in  motu. 

Sod  ad  propositum  arguendo  hic  similiter  de  mobilibus 
sicut  ibi  de  spatiis,  ista  propositio  negari  potest:  quae  est 
proportio  mobilis  ad  mobile  in  subtilitate,  eadem  est  proportio 
motus  ad  .motum  in  velocitate. 

Et  si  accipias,  quae  est  proportio  huius  sub  ratione  qua 
mobite  est,  et  alterius  sub  ratione  qua  mobite,  concedo ;  sed 
tunc  minor  est  falsa;  Angelus  enim  mobilis  est  continue,  in 
quantum  habet  quantitatem  virtualem,  secundum  quam  po- 
test  coexsistere  loco  quanto;  sicut  corpus  per  quantitatem  suam 
formalem  potest  coexsistere  loco  quanto. 

b)  Similiter  quod  Philosophus  infert  in  secunda  raiione 
sua  [n.  163  b'j,  quod  motus  fit  in  aequali  tempore  per  vacuum 
et  plenum,  si  inferatur  hic  aliquid  illi  simile,  scilicet  quod  in 
aequali  tempore  movereUir  Angelus  et  corpus,  non  est  impos- 
sibile;  ibi  autem  est  impossibilitas  ex  ratione  mediorum,  se- 
cundum  quod    videtur  ratio  eius  procedere. 

Sed  dato  quod  rationes  Philosophi  non  multum  conclu- 
dant  ad  propositum,  quia  non  ita  se  habent  hic  mobilia.  sicut 
ibi  spatia,  valent  (amen  rationes  suae  simpliciter,  ita  quod  sua 
prima  ratio  [n.  103  a]  est  ostensiva,  ct  reliqua  [ib.  b]  ducens 
ad  impossibile. 

(43)  Respondeo  igitur  quod  si  vacuum  posset  cedere,  et  motus 
posset  esse  in  eo,  quod  ex  divisibilitate  spatii  motus  haberet 
divisibilitatem  H  successionem,  sicut  modo  ex  divisibilitate 
spatii  pleni  motus  habet  per  se  successionem  essentialem.  — 
S'^l  ultra  istam  successionem  potest  addi  retocitas  vel  tarditas 


a)  Ed    Ven    in  primo  articulo. 

ratione  conditionis  accidentalis  ipsius  medii  in  quantum  est 
promotivum  vel  impedilivum  ipsius  motus,  sive  ratione  subti- 
litatis  per  quam  promovet,  aut  saltem  non  impedit,  aut  ra- 
tione  densitatis  oppositae.  Tunc  igitur  fieret  motus  succes- 
sivus  m  vacuo,  et  esset  proportionabilis  motui  in  pleno,  et  hoc 
loquendo  de  successione  essentiali,  non  de  velocitate  et  tardi- 
tate  superaddita;  quia  omnino  nullam  velocitatem  aut  tardita- 
tem  superadditam  haberet  mobile  in  vacuo,  haberet  autem  ali- 
quam  in  pleno:  sed  nihit  ad  atiquid  non  est  proportio  prae- 
cise;  ergo  habet  Philosophus  ex  hoc  contra  adversarium  di- 
centem  motum  esse  in  vacuo,  quod  nullus  motus  habens  ali- 
quam  velocitatem  vel  tarditatem  accidentalem  superadditam 
essentiali  potest  esse  in  vacuo;  et  ideo  negat  Philosophus  ta- 
lem  accidentalem  successionem  posse  esseinmotu;  et  hoc  non 
est  inconveniens,  si  poneret  praccise  esse  motum  in  vacuo; 
secl  esset  si  cum  hoc  poneret  vacuum  esse  medium  promoti- 
vum  in  motu,  vel  medium  necessarium  in  rnotu,  ex  parte  cuius 
sumeretur  velocitas  vel  tarditas  motus. 

Eodem  etiam  modo  illud  quod  infert  in  secunda  ra- 
tione  [n.  163  b]  non  est  impossibile  adversario  dicenti  praecise 
motum  esse  in  vacuo,  quia  medium  plenum  potest  aequari 
medio  vacuo,  in  quantum  est  ratio  vel  causa  successionis  es- 
sentialis  m  motu;  et  si  aliquod  plenum  acciperetur  in  tali 
proportione,  in  quali  accipit  Philosophus  ad  motum  datum, 
illud  esset  omnino  neutrum,  nullam  qualitatem  accidentalem 
dans,  nec  medium  plenum,  nec  medium  vacuum. 

Quid  ergo  habet  Philosophus  contra  adversarium  ex  illa 
ratione?  Dico  quod  habet  tantum  quod  vacuum  nullam  quali- 
tatem  accidentalem  habet  ultra  successionem  essentialem;  quia 
si  sic,  potest  aliquod  medium  plenum  dari  aequale,  et  tunc 
per  medium  plenum  et  vacuum  fieret  motus  in  tanto  tempore 
quantum  tempus  corresponderet  iili  conditioni  accidentali  mo- 
tus:  quod  est  impossibile,  quia  secundum  hoc  media  essent 
improportionabilia. 


QUAESTIO  X. 

198.  (i)  —  Proponitur  quaestio.  —  Decimo  quaero: 
Utrum  Angelus  possit  movere  se? 

199.  —  Argumenta  principalia(l).  —  Quod  non:  —  a)  Quia 
nihil  iclem  potest  simul  esse  in  potentia  et  in  actu  secundum  idem : 
movens  autem  secundum  quod  movens  est  in  actu,  et  motum 
secundum  quod   motum  est  in  potentia;  ergo  nihil  movet  se. 

Conflrmatur  ratio  per  hoc,  quod  aliqua  dividentia  ens, 
ut  substantia  et  quantitas,  sunt  incompossibilia  in  aliquo  uno 
eodem;  ergo  pari  ratione  actus  et  potentia  in  quolibet  uno  sunt 
incompossibilia.  *  Contra  [Quod?]  probatur,  quia  si  dividentia 
remotiora  ab  ente  sunt  incompossibilia,  multo  magis  immediata  *. 

b)  Item,  omne  quod  movet  se  dividitur  in  duo,  quorum 
alterum  est  primo  movens,  alterum  primo  moturn,  ex  VIII. 
Physic.  Et  probatur  ex  prima  conclusione  VII.,  quod  nihil 
movet  se  primo,  quia  tunc  quiesceret  ad  quielem  partis,  et 
non  quiesceret  ad  quietem  eius.  Quae  probatio  tenet  de  cor- 
pore  moto.  Et  ex  hoc  sequitur  quod  in  quocumque  corpore 
movente  se  requiratur  talis  distinctio;  eadem  enim  videtur  in- 
compossibilitas  quod  idem  non  corpus  moveat  se  primo,  sicut 
quod  idem  corpus  moveat  se  primo.  Sed  Angelus  non  divi- 
ditur  in  cluo,  quorum  alterum  sit  primo  movens  *  et  *  alte- 
rum  primo  motum;  ergo,  etc. 

200.  —  Gontra :  Angelus  potest  moveri  localiter,  ex  prae- 
cecl.  quaest.:  et  non  a  corpore  effective,  ut  videtur;  nec  tan- 
tum  miraculose  a  Deo;  ergo  movetur  a  seipso. 

201.  (2)  —  Ostenditur  Angelum  posse  a  seipso  moveri  loca- 
liter.  —  Concedo  quod  potest  a  se  *  ipso  *  localiter  moveri; 
quia  cuicumque  inest  potentia  passiva  ad  aliquid  acquirendum 
vel    hahendum    per    motum  non  est  imperfectionis  in  eo  quod 

(1)  Solvuntur  ad  n.  207. 

habeat  potentiam  activam  per  quam  possit  illud  acquirere,  sed 
perfectionis  est,  etc.  —  Quod  apparet,  quia  animatis  data  est 
potentia  activa  respectu  quantitatis  perfectae,  ad  quam  sunt 
in  potentia  *  passiva  *  quando  generantur.  Patet  etiam  in  gra- 
vibus  et  levibus,  ubi  est  potentia  activa  ad  illud  ubi,  cuius 
sunt  receptiva  naturaliter.  —  Similiter  animalia  habent  poten- 
tiam  activam  respectu  sensationis,  ad  quam  sunt  in  potentia 
passiva ;  totalem  tamen  habere  non  possunt,  sicut  declaratum 
est  dist.  3.  I.  [n,  499  et  505],  quia  potentia  non  potest  habere 
omnia  obiecta.  —  Igitur  cum  Angelo  insit  potentia  ad  ubi  quod 
potest  acquirere  per  motum,  non  est  imperfectionis  in  eo,  si 
habeat  potentiam  activam  respectu  eiusdem,  (imo  videtur  esse 
imperfectionis  in  eo,  si  non  habeat  potentiam  activam  respectu 
eiusdem  (a) ),  ex  quo  non  repugnat  aliis  entibus  minus  per- 
fectis  habere  talem  potentiam  activam. 

202.  —  Obiectio.  (1)  —  Et  si  dicatur  quod  hoc  tantum  con- 
venientibus  imperfectioribus,  ut  animalibus  secundum  par- 
tem,  quia  possunt  dividi  in  duo,  scilicet  *  in  *  movens  et  mo- 
tum ;  et  quod  assumptum  est  de  gravibus  et  levibus  falsum 
est  et  contra  intentionem  Philos.  VIII.  Physic,  ubi  videtur 
specialiter  contra  hoc  facere  quatuor  rationes :  primo  per  hoc 
quod  grave  non  est  animal:  secundo  per  hoc  quod  non  po- 
test  sistere  se:  tertio  quia  non  potest  movere  se  motibus  di- 
versis:  quarto  quia  est  continuum,  id  est  eiusdem  dispositio- 
nis  in  parte  et  in  toto,  et  tale  non  potest  movere  se;  et  sol- 
vendo  quaestionem  dicit,  quod  scilicet  tantum  habent  naturalia 
principium  patiendi  respectu  motus,  et  non  faciendi;  primo 
ostendo  oppositum  per  auctoritates :  secundo  per  rationes. 

203.  ( 3 )  —  Ostenditur  auctoritate  gravia  et  levia  habere 
potentiam  activam  ad  motum  localem.  —  a)  Auctoritas  prima 
est  Philos.,  VIII.  Physic,  ubi  solvens  dubitationem  de  gra- 
vibus  et  levibus,  dicit  quod  quia  potentia  dicitur  multiplici- 
ter,  propter  hoc  non  est  manifestum  a  quo  movetur  grave. 
Distinguit  autem  potentiam  ad  actum  primum  et  ad  actum 
secundum,  ut  patet  de  potentia  ad  scientiam  et  *  ad  *  consi- 
derationem.  Et  applicando  ad  propositum  dicit  quod  ignis  est 
in  potentia  essentiali  ut  fiat  frigidus,  prout  scilicet  aqua  ge- 
neratur  ex  eo;  cum  autem  genita  fuerit  aqua  est  in    potentia 

(a)  Deest  in  Ed.  Ven.  (1    Solvitur  directe  ad  n.  205. 

accidentali  ad  agendum,  id  est  ad  infrigidandum,  nisi  impe- 
diatur.  Ita  etiam  dicit  ipse  de  gravi  et  levi;  leve  enim  fit  ex 
gravi,  ut  ex  aqua  aer;  cum  autem  est  iam  leve  operabitur 
mox,  nisi  prohibeatur;  actus  autem  levis  est  alicubi  esse  et 
sursum;  prohibetur  autem  cum  in  contrario  loco  fit  (a).  — 
Unde  nihil  valet  exponere  quod  cum  sit  in  actu  leve  est  actu 
leve,  ita  quod  levis  est  *  actu  ascendere.  quia  tunc  idem  est 
dicere  *  quod  actu  leve  est,  et  dicere  quod  quia  leve  est,  actu 
ascendit,  quod  nihil  aliud  est  nisi  causaliter  dictum.  Dicit  enim 
quod  mox  operabitur  nisi  prohibealur;  quod  non  polest  in- 
telligi  de  actu  levis  primo,  quia  actus  levis  non  potest  prohi- 
beri  vel  impediri  dum  est  actualiter  talis.  Similiter  dicit  quod 
prohibetur  cum  est  in  contrario  loco ;  non  autem  est  non  leve 
(actu  primo  (b) )  quia  est  in  contrario  loco.  Ergo  intendit  de 
actit  secundo,  scilicet  quod  actus  eius  est  *  esse  *  alicubi,  id 
est  quod  actus  eius,  qui  est  sursum  (sive  sursumitas  (b)  )  sit 
operatio  eius.  Sicut  ergo  ignis  habens  calorem  in  actu  primo 
vere  et  effective  se  habet  ad  calefactionem,  quae  est  operatio 
eius  secunda,  ita  et  ignis  actu  exsistens  levis  effective  se  habet 
ad  esse  sursum,  sive  ad  operationem  secundam,  quae  est 
ferri  sursum. 

(4)  b)  Idem  etiam  IV.  Physic,  c.  de  Vacuo,  dicit  quod  den- 
sum  et  rarum  concomitantur  duae  contrarietates,  videlicet 
grave  et  leve,  dururn  et  molle;  et  loquens  de  contrarietate 
gravis  et  levis,  dicit  quod  secundum  hanc  contrarietatem  erunt 
activa  motus:  secundum  autem  (c)  durum  et  molle  passiva; 
igitur,  etc. 

c)  Et  si  obiicias  *  quod  *  ista  non  est  intentio  sua,  quam- 
vis  sic  sonent  verba,  quia  II.  De  Generat.,  enumerans  qualita- 
tes  activas,  excludit  grave  et  leve  a  qualitatibus  vere  activis 
et  passivis,  respondeo :  dico  quod  conlradiceret  sibi  ipsi  in  VIII. 
Plujsic.  per  illud  II.  De  Generat.,  nisi  alio  modo  intelligeret 
hic  et  ibi.  Nam  in  VIII.  Physic,  sicut  pro  istis  allegatum  est, 
dicit  quod  *  naiuralia  *  habent  principium  non  agendi,  sed 
paiiendi;  in  II.  autem  De  Generat.  dicit  quod  grave  et  leve 
nec  sunt  acliva,  nec  passiva;  et  probatio  sua  patet  ibi.  Aliter 
igitur  loquitur  ipse  de  actione  in  VIII.  Physic.  et  aliter  in  II. 

(o)  Ed.  Yen.  eum  inest  ei  contrarium. 

(bj  Deest  in  Ed.  Ven.  (c)  Ed.  Ven.  addit:  actum. 

De  Generat.,  ubi  occurrit  sermo  de  actione  et  passione:  et 
aliter  in  I.  De  Generat.  et  aliter  in  II.  De  Generat.,  *  et  aliter 
ibi  ubi  occurrit  sermo  de  generatione  *.  Sicut  enim  in  lib.  Phy- 
sic.  loquitur  de  molu  in  generali  et  universali,  in  lib.  autem 
De  Generat.  de  motu  ad  formam,  ita  in  III.  Physic.  loquifcur 
de  actione  et  passione  in  communi  et  in  universali,  et  ita 
verum  est  quod  dicit  *  in  *  VIII.  Physic,  quod  habent  prin- 
cipiuin  patiendi,  *  scilicet  *  respectu  motus  localis:  in  lib.  au- 
tem  De  Generatione  loquitur  de  aciione  *  univoca  *  ad  for- 
mam,  ubi  agens  et  patiens  sunt  contraria,  quod  utique  verum 
est  de  actione  univoca  eorum  quae  sunt  in  principio  dissimilia 
et  contraria,  et  in  fine  sunt  similia  (a).  Similiter  in  actione 
aequivoca  simile  est  agens  producto  secundum  formam  simi- 
litudine  aequivoca,  sicut  ipse  concedit  ibi  in  I.  De  Generat. 
aliquod  agens  non  communicare  cum  passo,  sicut  nec  medici- 
nam  cum  corpore  sanato.  Hoc  autein  modo  negat  in  II.  De  Ge- 
nerat.  gravia  et  levia  non  solum  esse  principia  agencli  vel 
faciencli,  sed  etiam  patiendi;  et  hoc  expresse  sonat  ratio  sua, 
quia  ista  non  sunt  principia  agendi  alia,  nec  patiendi  ab  aliis: 
et  ideo  *  dicit  quod  *  non  sunt  principia  producendi  aliquid 
secundurn  formam  *  subsiantialem  *  aliquam,  de  qua  produ- 
ctione  loquitur  ibi,  nec  principia  patiendi  ab  aliquo  agente 
correspondente  tali  actioni;  sunt  tamen  principia  activa  aliquo 
modo  respectu  motus  locaiis  ad  ubi,  et  aliquo  modo  passiva 
respectu  eiusdem;  qttorum  utrumque  expressit  ipse  in  VIII. 
Physic,  quod  passiva  in  hoc  quod  naturalia  habent  in  se 
principium  patiendi,  *  et  *  activa  in  hoc  quocl  dicit  operatio- 
nem  levis  esse  alicubi  sicuti  scientis  considerare. 
(5)  d)  Ad  hoc  etiam  potest  adduci  auctoritas  Comment.  III. 
De  Coelo  et  Mundo,  com.  28.  In  simplicibus,  inquit,  idem 
est  secundum  speciem  (b)  moior  et  motum,  sed  differunt  se- 
cundum  modum:  lapis  enim  movet  se  in  quantum  gravis  in 
actu,  et  movetur  in  quantum  est  *  in  *  potentia  inferius.  Inve- 
nitur  enim  uno  modo  in  actu,  alio  modo  in  potentia.  Et  causa 
huius  est  haec,  quia  componitur  ex  materia  et  forma.  Sed  de 


(a)  Ed.  Ven...  actione  univoca  in  quae  agimt  et  patiuntur,  in  principio 
sunt  dissimilia  et  contraria  et  in  fine  similia,  quae  sunt  in  principio  aequi- 
voca  et  in  fine  sunt  univoca. 

(b)  Ed.  Ven.  rationem. 

hoc  videtur  varie  l.oqui;  quia  in  com.  28  illius  III.  De  Coelo  et 
Mundo  et  VIII.  Physic.  videtur  velle  quod  raoveat  se  per  accidens 
pellendo  medium,  sicut  nauta  movet  se  movendo  navem  in  qua 
exsistit,  Et  ideo  auctoritatibus  eius  non  est  multum  innitendum. 
204.  —  Idipsum  ostenditur  ratione.  —  Ad  istam  conclusio- 
nem  sunt  rationes.  —  a)  Prima  talis:  omnis  effectus  quando  in 
actu  causatur  habet  causam  in  actu.  Hoc  patet  per  Aristot.  II. 
Physic.  et  V.  Melaph.  cap.  de  Causa:  efflciens  in  achi  et 
causatum  in  actu  simul  sunt  et  non  suni.  Patet  etiam, 
si  nulla  esset  auctoritas,  per  rationem  manifestam;  quia  quod 
non  est,  quando  non  est  non  producit  aliquid  ad  esse.  Igitur 
quando  descensus  gravis  est  in  actu,  tunc  aliquid  est  causans 
in  actu.  —  Non  autem  tunc  est  in  actu  a  removenie  prohi- 
beris,  neque  per  consequens  ab  impeltente  ipsum  grave  fertur 
deorsum,  quia  pellens  non  (a)  per  se  movet  deorsum,  quia  in 
hoc  est  quasi  removens  prohibens,  et  tale  rnovens,  secundum 
Philos.  VIII.  Physic,  est  quasi  movens  per  accidens,  et 
praeter  movens  per  accidens  oportet  dare  movens  per  se  effi- 
ciens,  quia  omne  per  accidens  habet  reduci  acl  per  se.  —  Nec 
istud  potest  esse  centrum  trahens;  quia  si  per  impossibile  nul- 
lum  grave  esset  in  centro,  sed  tota  terra  amota  ab  eo  et  re- 
manente  centro  sub  sola  ratione  centri  ut  prius,  adhuc  grave 
naturaliter  tenderet  ad  centrum.  —  Quid  ergo  attrahit?  Nun- 
quid  ubi  mathematicum?  Gonstat  quod  non,  quia  non  est  forma 
activa.  —  Nec  etiam  influenfia  coeli,  quia  hoc  videtur  esse 
fuga,  recurrere  ad  agens  universale,  quia  est  negare  effectus 
particulares  et  causas  particulares.  Influentia  etiam  coeli,  quan- 
tum  est  de  se,  uniformis  est  in  toto  medio;  quare  ergo  unarn 
partem  in  toto  medio  moveret  sursum,  et  aliam  deorsum,  nisi 
poneretur  agens  particulare  determinans?  —  Nec  istud  actu 
movens,  quando  actu  movet,  potest  poni  actu  grave  motum; 
quia  nihil  movet  se  univoce  ad  illud  quod  *  iam  *  habet,  et 
praeter  hoc  motus  est  quid  extrinsecum  gravi.  —  Nec  gene- 
ram  *  grave  :i:,  quia  tunc  potest  rion  esse.  —  Ergo  oportet  dare 
quod  sit  aliquid  intrinsecum  ipsi  gravi,  vel  ipsummet  grave 
per  aliquid  intrinsecum. 

( (i  )   Quia    igitur   oportet    dare    aliquid    intrimecum,    dicitur 
quod  generans  manet  in  virtute  in  gravi,  et  per  hoc  movet 


a)   Ed  Ven.  neque  pellens... 

ipsum  grave.  —  Contra  istud:  non  manet  in  virtute  nisi  sicut 
causa  in  suo  effectu,  et  quod  sic  manet  non  est  ens  in  se,  sed 
tantum  quia  manet  in  suo  effectu.  Et  tunc  virtus  illa  respectu 
motus  pertinet  ad  genus  causae  efficientis.  Si  generans  di- 
catur  efficere,  et  nihil  efficit  nisi  secundum  quod  est  in  actu, 
necesse  est  igitur  quod  efficiens  efficiat  actu,  quia  illud  quod 
est  efficiens  in  virtute  tantum  non  efficit  (a).  Et  ita  sequitur 
adhuc  propositum. 

b)  Praeterea,  illud  quod  non  movet  alitid  nisi  prius  natu- 
raliter  ab  alio  motum  ab  eodem  habet  quod  moveat  et  quod 
sit  motum:  sed  grave  cui  alligatum  est  leve,  cuius  levitas  non" 
excedit  gravitatem  eius,  movet  illud  leve  trahendo  illud  secum 
ad  centrum,  et  non  movet  nisi  quia  motum;  ergo  prius  natu- 
raliter  est  motum  quam  moveat,  et  ab  eodem  movetur  a  quo 
habet  quocl  moveat  iJlud  sibi  obligatum:  movet  autem  illud  non 
per  aliud  quam  per  gravitatem  suam;  igitur  et  seipsum. 

Posset  confirmari  ista  ratio,  quia  quando  aliquid  habet 
potentiam  activam  respectu  alicuius  formae  potest  eam  cau- 
sare  in  quocumque  passo  proportionato  et  approximato:  sed 
grave  habet  potentiam  activam  respectu  ubi  deorsum,  sicut 
habet  respectu  illius  quod  trahit  secum,  et  ipsummet  quando 
est  extra  illum  locum  est  receptivum  illius  formae,  carens  ea, 
et  est  proportionatum  et  approximatum  sibi  *  ipsi  *;  ergo  po- 
test  istam  formam  causare  in  seipso. 

Hoc  etiam  poterit  satis  patere  si  consideretur  quod  quies 
requirit  causam  actualiter  causantem  *  et  exsistentem  *,  sicut 
et  motus;  tunc  enim  oportet  dare  causam  coaeve  causantem 
quietem  naturaliter  gravis  cum  ipso  gravi :  nulla  autem  *  est 
talis  *  causa  coaeve  causans  quietem  istam  in  gravi  m&i  grave; 
*  ergo  grave  se  habet  effective  ad  quietem  *,  et  per  conse- 
quens  movetur  ad  illam  quietem  a  se  ipso  (b),  quia  ista  duo 
sunt  ab  eadem  causa. 

( ~ )  c)  Praeterea,  grave  impeditum  a  motu  removet  prohibens, 
si  gravitas  eius  vincit  virtutem  illius  impedientis  vel  resisten- 
tis:  puta  si  superponatur  (c)  alicui  continuo,  et    gravitas  eius 


(a)  Ed.  Ven.  necesse  est  quod  sic  moveat:  sed  illud    quod  est    efficlens 
solum  virtute  non  sic  movet. 

(b)  Ed.  Ven.  et  per  consequens  grave  causat  motum  ad  quietem. 

(c)  Ed.  Ven.  supponatur. 

superet  rationem  continuitatis,  frangit  illud,  et  sic  solvendo 
continuitatem  eius  solvit  impedimentum  descensus  eius:  huius 
autem  fractionis,  cum  sit  motus  violentus,  oportet  ponere  exsi- 
stentem  causam  extrinsecam:  et  non  videtur  rationabile  fin 
gere  aliam  causam  quam  ipsummet  grave:  non  autem  frangit 
illud  nisi  quia  intendit  facere  se  in  centro;  igitur  ab  eodem 
principio  activo  habet  se  facere  in  centro,  a  quo  habet  illud 
impediens  removere. 

Hoc  etiam  declarari  potest  aliter;  quia  gravius  movetur 
velocius,  et  tamen  ab  eodem,  videlicet  generante,  posset  gene- 
rari  aliquid  gravius  et  etiam  aliquid  minus  grave,  et  possent 
ista  duo  esse  in  eadem  distantia  ad  centrum  et  in  eaclem  in- 
fluentia  coeli;  igitur  diffbrmitas  motuum  in  istis  est  ab  aliqui- 
bus  intrinsecis. 

d)  Item,  motus  naturalis  intenditur  in  fine,  secundum  Phi- 
los.  I.  De  Coelo  et  Mundo;  cuius  difficile  esset  assignare 
causam,  si  effectivum  istius  motus  esset  praecise  aliquid  ex- 
trinsecum. 

205.  ( 8 )  —  Solvitur  directe  obiectio  supra  proposita.  —  Re- 
spondeo  tunc  ad  PhilosopJium  qui  adducitur  [n.  202]  in  con- 
trarium:  —  a)  Et  quod  sit  pro  me  *ostendo*:  sicut  adduxi 
[n.  203],  quocl  grave  se  movet  effective,  sicut  sciens  movet  se 
effective  ad  actum  specutandi.  Et  intelligo  sic:  sicut  habens  for- 
mam  aliquarfi  quae  nata  est  esse  principium  alicuius  actionis 
univocae  potest  per  illam  formam  agere  in  receptivum  ap- 
proximatum  et  proportionatum,  ita  etiam  habens  formam  quae 
nata  est  esse  principium  actionis  aequivocae  potest  per 
ipsam  (a)  agere  aequivoce  in  passum  approximatum,  et  si 
ipsuinmet  sit  receptivum  illius  actionis  vel  effectus  aequivoci, 
et  carens  eo,  ex  quo  est  maxirne  approximatum  et  propor- 
tionatum  sibi  ipsi,  non  solum  poterit  (causare  effectum  illum 
in  alio  (b)  )  immo  summe  causabit  istum  effectum  in  seipso. 
—  Jta  in  proposito,  lapis  exsistens  sursum  est  in  potentia  ad 
itbi  deorsum:  gravitas  autem  respectu  istius  ubi  est  princi- 
piuin  activum  aequivocum,  sicut  universaliter  respectu  ubi 
non  oportet  quaerere  nisi  principium  aequivocum;  non  enim 
movens  movet  mobile  ad  aliquod  ubi  quia  formaliter  movens 


(a)   Ed.   Ven.    seipsum.  (b)   Deest  in   Ed.  Ven. 

est  in  actu  secundum  illud  ubi,  sed  tanturn  quia  virtualiter ; 
quia  igitur  ipsummet  grave  receptivum.  est  *  respectu  *  ipsius 
effectus  aequivoci,  et  caret  eo,  causat  in  seipso  primo  istum 
effectum,  et  in  nullo  alio,  nisi  prius  causando  in  se ;  ita 
quod  causare  istud  est  operatio  gravis,  sicut  dicit  Philo- 
sophus,  ut  calidi  calefacere:  sed  quod  causet  hoc  in  se  accidit 
ei;  accidit  enim  sibi  in  quantum  est  activum  respectu  huius 
causationis  vel  respectu  huius  causabilis,  quod  ipsummet  sit 
receptivum  eiusdem  effectus.  Istud  posset  intelligi  *  universa- 
liter  *,  si  grave  manens  sursum  posset  propellere  aliud  *  a  se* 
ad  centrum;  tunc  enim  non  dubitaret  aliquis  quomodo  grave 
esset  principium  descensus  iii  altero;  nec  modo  minus  est  causa 
activa  respeclu  clescensus  sui  ipsius. 

(9)  b)  Tamen  propter  unum  verbum  Philosophi  addo  ultra 
quod  motus  iste  nou  est  naturalis  in  se  ex  hoc  quod  habet 
principium  activum  in  se,  sed  solum  ex  hoc  quod  mobile  ha- 
bet  principium  intrinsecum  passivum  naturaliter  inclinans  ad 
motum.  Quod  patet  per  definitionem  naturae,  II.  Physic,  quia 
est  principium  rnotus  eius  in  quo  est  primo  per  se  et  non 
per  accidens;  nihil  enim  est  principium  naturatiter  movencli 
alicui,  nisi  in  quantum  est  per  se  et  primo  in  eo  quod  mo- 
vetur:  non  est  autem  per  se  et  primo  in  aliquo  quod  move- 
tur,  nisi  in  quantum  est  passivum;  ergo  non  est  aliquid  na- 
tura  vel  principium  naturale  alicuius  nisi  quia  est  principium 
passivum  in  moto.  Hoc  etiam  patet,  quia  ideo  aliquid  mo- 
vetur  naturaliter,  quia  movetur  sicut  aptum  natum  est  ipsum 
moveri.  Ita  est  in  proposito,  ita  quod  (a)  licet  hic,  sicut  et  in 
multis  aliis,  principium  activum  sit  principium  movendi,  non 
tamen  propter  iliud  principium  activum  movetur  naturatiter, 
sed  propter  principium  passivum,  propter  quocl  sic  movetur. 
Et  hoc  est  quod  subclit  Philosophus,  postquam  dixit  quod 
actus  levis  est  esse  alicubi  *  ad  *  sursum;  tamen  dicit  ipse: 
quaeritur,  quare  moventur  in  ipsorum  toca?  Et  respondet: 
causa  autem  est,  quia  apta  nata  sunt  ibi  esse.  Et  signanter 
dicit  in  ipsorum  loca,  hoc  est  naturatiter  moventur  in  loca 
illa,  quia  apta  nata  sunt  ibi  esse,  id  est  habent  naturalem 
inclinationem  ad  illud  ubi.  Et  hoc  modo    postea  subdit  quod 


(a)  Ed.  Ven.  quia. 

habent  principium  tantum  patiendi  et  non  faciendi,  scilicet 
respectu  motus  in  quantum  naturalis  est.  Et  ita  ibi  in  solutione 
istius  dubitationis  de  motu  gravium,  quasi  intercalariter  lo- 
quitur  de  principio  effeclivo  huius  motus  et  de  principio  na- 
turali  huius  motus,  quod  tantum  passivum  est. 
(I0)  c)  Rationes  etiam  eius  non  concludunt  contra  me ;  nam 
primae  tres  [n.  202],  quae  habent  unam  vim,  ostendunt  grave 
non  movere  sicut  agens  per  cognitionem  movet  se,  non  enim 
animal  posset  sistere  se  citra  ultimum  terminum  intentum, 
nec  etiam  posset  movere  se  diversis  motibus  (a),  nisi  ageret 
per  cognitionem;  et  ex  hoc  satis  sequitur  propositum  Philoso- 
phi,  quod  ista  non  sunt  prima  moventia;  nam  primum  mo- 
vens  movet  per  cognitionem,  quia  sapientis  est  dirigere,  sicut 
ostensum  est  de  Deo  supra  dist.  2  I.  [n.  245]  de  cognitione  Dei. 

Quarta  ratio  sua  de  continuo  non  concludit  praecise  in 
quantum  quantum,  sed  de  continuo,  hoc  est,  quod  est.  eius- 
dem  dispositionis  in  omni  parte.  Probat  enim  quod  grave 
non  movet  se  effective,  quia  non  est  pars  una  in  actu  quae 
potest  facere  aliam  in  actu  secundum  eamdem  qualitatem; 
quomodo  ipse  dicit  in  De  Sensu  et  Sensato.  Et  concedo  quod 
hoc  modo  pars  gravis  exsistens  in  actu  non  causat  motum 
in  alia  parte,  sed  totum  grave  est  in  actu  secundum  actum 
primum  et  causat  in  se  actum  secundum. 

206.  (M)  —  Solvitur  instantia.  —  Sed  *  si  *  obiicies:  quo- 
modo  Philosophus  si  concedat  grave  sic  moveri  effeciive  a  se, 
licet  non  per  cognitionem,  nec  etiam  quod  naturaliias  eius  sit 
ab  eo  in  quantum  habet  principium  activum,  quomodo  habe- 
bit  principale  propositum  suum,  quod  ista  necessario  moventur 
ab  alio,  quod  ipse  intendit  principaliter  probare?  —  Dico  quod 
satis  habet  hoc  ex  distinctione  potentiae  [n.  203];  ista  enim  non 
redticuntur  seipsa  de  potentia  secunda  ad  actum  secundum, 
nisi  prius  reducta  fuerint  de  potentia  prima  ad  actum  pri- 
mum,  vel  saltem  possent  recluci  ad  acttim  primum ;  quod  dico 
pro  toiis  elementis,  quae  tota,  secundum  ipsum,  sunt  ingene- 
rabilia  et  incorruptibilia,  et  tamen  quia  sunt  eiusdem  rationis 
cum  partibus  suis,  non  repugnat  eis  recluci  de  potentia  prima 
ad  actuui  primum,  sicut  partes    eorum    reducuntur.  Sequitur 


(a)  Ed.  Ycn.  hoc  est  dirigere. 

ergo  quod  omne  grave  et  leve,  licet  moveat  se  effective  de 
potentia  secunda  ad  actum  secundum,  tamen  mobile  est 
vel  movetur  ab  aliquo  alio  extrinseco  a  potentia  prima  ad 
actum  primum ;  non  enim  oportet  quod  si  omne  quod  move- 
tur  ab  alio  quod  in  omni  motu  moveatur  ab  alio.  Et  sufficit 
Philosopho  primum;  quia  per  hoc  devenietur  ad  aliquod  aliud 
ab  omnibus  istis ;  quod  nec  in  uno  motu  nec  in  quocumque 
poterit  moveri  ab  alio,  sed  est  omnino  movens  immobile. 

Similiter  etiam  potest  dici  'quod  in  isto  motu  etsi  mo- 
veantur  a  se  effective,  non  tamen  moventur  a  se  sicut  a  pri- 
mis  moventibus,  ex  quo  non  movent  se  per  cognitionem,  se- 
quitur  quod  praesupponant  aliquid  sic  movens  per  cognitio- 
nem,  et  ita  licet  moveant  se  effective,  non  tamen  sic  quin  mo- 
veantur  ab  alio,  licet  non  sicut  a  causa  proxima. 

207.  ('2)  —  Solvuntur  argumenta  principalia.  —  a)  Ad  pri- 
mum  argumentum  principale  [199  a]  dictum  est  dist.  3.  I.  q.  6. 
[n.  501]  quomodo  potest  aliquid  agere  in  se,  et  responsum  est 
ibi  ad  illud  argumentum. 

Quod  autem  additur  pro  confirmaiione,  quod  quaedam 
dividentia  ens  sunt  incompossibilia  in  quocumque,  igitur  et 
ista,  concedo  de  istis  ut  sunt  opposita:  opposita  autem  sunt 
prout  dicunt  modos  cuiuslibet  entis,  prout  scilicet  idem  est 
ens  in  potenlia  antequam  actu  sit  et  ens  in  actu  quando  iam 
est;  et  isto  modo  nulli  eidem  conveniunt  nec  formaliter,  nec 
etiam  denominative,  quod  scilicet  idem  dicatur  ens  denomina- 
tum  simul  ab  aliquo  in  aliquo  actu  et  ab  eodem  in  potentia. 
Ut  tamen  actus  accipitur  pro  principio  activo  et  potentia 
pro  principio  passivo,  quae  cadunt  infra  essentiam  cuiuslibet 
derlnibilis  vel  deiiniti,  sic  non  sunt  opposita,  nec  sic  dividunt 
ens,  nec  repugnant  alicui  eidem. 

b)  Ad  secundum  argumentum  [n.  199  U]  dico  primo  ad 
auctoritatem  illam  VIII.  Physic,  quod  scilicet  omne  movens  per 
cognitionem,  *  organice  *  dividitur  in  duo,  quorum  unum  est 
primo  movens  et  aliud  est  primo  motum.  Et  ratio  huius  est 
quia  potentia  motiva  talis  moventis  est  potentia  organica,  ita 
quod  illa  requirit  non  tantum  distinctionem  inter  corpus  et 
animam,  sicut  inter  movens  et  motum,  sed  forte  in  ipso  cor- 
pore  in  quo  *est  *  virtus  organica  requirit  partem  corporis  mo- 
ventem  distinctam  a  parte  mota.  Non   est   autem  ita   necesse 

de  movente  se  non  organlce,  quia  totum  est  uniforme  quan- 
tum  ad  actum  primum  et  totum  in  potentia  quantum  ad 
actum  secundum. 

(•3)  Sed  ad  probationem  illius  propositionis  quae  accipitur 
ex  principio  VII.  Plrysic  ,  ubi  probatur  quod  nihil  movet  se 
primo,  dico  quod  hoc  quod  dicit  primo  dupliciter  potest  accipi : 
—  Uno  moclo  potest  dici  idem  quod  est  secundum  tolum,  et 
opponitur  ei  quod  est  secundum  partem ;  et  hoc  modo  accipit 
Philosophus  moveri  primo  iri  V.  Physic,  ubi  distinguit  quod 
aliquid  movetur  secunclum  accidens,  aliquid  secundum  partern 
et  aliquid  primo  (a).  Et  similiter  in  VI.,  ubi  dicit  quod  quid- 
quid  movetur  in  aliquo  tempore  primo  movelur  in  quolibet 
illius  lemporis;  et  alibi  frequenfer.  —  Alio  rnodo  hoc  quod  est 
primo  dicit  causalitatem  praecisam,  quomodo  accipitur  in  I. 
Poster.  m  deflnitione  iiniversalis. 

Dico  tunc  quod  ratio  Aristot.  in  principio  VII.  bene  probat 
quod  nullum  corpus  movetur  a  se  primo  hac  duplici  primi- 
tate  simul;  quia  si  movetur  a  se  primo,  id  est  secundum  se 
totum,  igitur  motus  inest  cuitibet  parti  eius.  Consequenlia 
tenet  per  hoc  quod  totum  in  quantum  movens  est  homoge- 
neum  et  moveri  est  passio  homogenea:  passio  autem  homo- 
genea  non  inest  toti  primo  hac  primitate,  nisi  insit  cuilibet 
parti  eius;  sequitur  igitur  quod  si  totum  movetur  primo  hoc 
modo,  quod  si  pars  quiescit,  totum  quiescit.  —  Accipiendo 
autem  aliam  primitatem  causalitatis  praecisae,  si  totum  mo- 
vetur  a  se  primo,  non  removetur  hoc  praedicatum,  quod  est, 
moveri  ab  ipso  propter  hoc  quod  removelur  ab  aliquo  quod 
non  est  ipsum;  nec  removetur  ab  ipso  propter  id  quod  re- 
movetur  ab  aliquo  quod  est  aliquod  eius;  si  enim  triangulus 
habet  tres  primo  hac  primitate,  non  solum  non  removetur  ab 
eo  habere  tres,  si  removeretur  a  quadrangulo,  qui  nihil  est 
<iius  (b);  imo  etiam  non  removetur  ab  eo  propter  hoc  quod 
removetur  a  parte  trianguli,  puta  ab  hoc  angulo  vel  illo.  Igi- 
tur  et  moveri  non  removebitur  a  toto  cui  primo  inest  hac 
primitate,  etiamsi  removeatur  a  parte  eius,  quae  pars  non  est 
ipsum;  et  ideo  si  totum  movetur  hac  primitate  primo,  non 
quiescit  ad  quietem   partis.    Prius    autem    illatum   est  hoc  de 

(a)  Ed.  Ven.  secundum    totum. 

(b)  Ed.  Ven.  qui  quadrangulus  est  aliud  eius. 

illo  (a)  quod  *  si  *  movetur  primo  altera  primitate,  *  quod  * 
quiescit  ad  quietem  partis.  —  Impossibile  igitur  est  totum  mo- 
veri  primo  utraque  primitate  simul,  et  includit  contradi- 
ctionem,  *  et  sic*i#)  contradictio  sequitur;  tamen  altera  pri- 
mitate  praecise  potest  aliquod  totum  moveri  a  se  primo. 
(4  4)  In  proposito  autem  dico  quod  grave  movetur  a  se  primo, 
quia  secundum  quamtibet  partem  et  movet  et  movetur,  et  cui- 
libet  parti  competit,  licet  non  primo,  sed  in  quantum  est  in 
toto,  et  movere  et  moveri. 

Sed  nunquid  convenit  gravi  primo  moveri  deorsum  pri- 
mitate  secundo  modo  dicla?  —  Dico  quod  possumus  loqui  de  mo- 
veri  deorsum  in  communi,  vel  de  hoc  moveri  quod  convenit 
huic  toti   gravi,    vel  de   parte    huius    moveri  quod    convenit 

*  parti  huius  *  gravis.  Et  dico  quod  sicut  totum  grave  et  pars 
gravis  sunt  homogenea  in  gravitate,  ita  moveri  totale,  quod 
est  passio  totalis  totius,  et  moveri  partiale,  quod  est  passio 
partis,  sunt  moveri  eiusdem  rationis;  et  sicut  moveri  deorsum 
naturaliter  in  communi  inest  primo  primitate  causalitatis 
praecisae  gravi  in  communi,  ita  hoc  moveri  totale  inest  liuic 
gravi  totali  simili  primitate,  et  hoc  moveri  partiate,  quod  est 
pars  huius  moveri  totalis,  inest  parti  huius  gravis  simili  pri- 
mitate.  Non  ergo  hoc  totum  homogeneum  grave  movetur  a  se 
primo,  ita  quod  moveri  ut  est  commune  sibi  et  cuilibet  parti 
eius  insit  sibi  primo  secundum  hanc  primitatem,  quia  tunc 
non  removeretur  a  toto,  etsi  removeretur  a  parte.  Hoc  autem 
est  falsum  propter  aliam  primitatem  necessario  concurrentem 
cum  ista,  si  isia  ponuntur  in  subiecto  homogeneo  respectu 
passionis  homogeneae.  Tamen  grave,  etiam  hac  primitate  cau- 
salitatis  videlicet  praecisae,  movetur  hac  motione;  et  verum 
est  quod  haec  motio  totalis  non  removeretur  a  totali  gravi 
propter  hoc  quod  removeretur  haec  motio  totalis  a  quocum- 
que  *  quod  non  est  hoc  grave:  verum  est  autem  quod  pars 
huius    totius    gravis   non    movetur    hac    motione    totali  *    nec 

*  tamen  *   propter  hoc  removetur   haec    motio    totalis    ab   hoc 
gravi  totali. 

208.  (4  ^)  —  Solvitur  obiectio.  —  Sed  obiicies  quod  saltem 
removetur  a  toto  gravi  motio  totalis,  si   a  parte  eius   remo- 

(a)  Ed.  Ven.  illatum  est  veri  quod. 

(b)  Wadd.  sicut. 

veatur  molio  partialis;  ergo  motio  totalis  non  inest  toti  primo 
causalitate  praecisa  vel  primitate  causaliiatis  praecisae ;  quia 
si  sic  inesset,  nullo  modo  removeretur  ab  ipso  propter  remo- 
tionem  alicuius  alterius  praedicati  ab  eo  quod  non  est  ipsum. 

Respondeo  et  dico  quod  hoc  totale  grave  in  quantum  est 
tale  homogeneum  est  ex  partibus  similibus,  et  partes  istae  sunt 
priores  aliquo  modo  ipso  toto,  ita  quod,  destruclis  istis  in  ra- 
tione  partium,  non  manet  totum.  lta  dico  quod  non  est  incon- 
veniens  quod  eis  insint  suae  passiones  ut  motiones  partiales, 
et  quodammodo  prius  quam  motio  totalis  conveniat  ipsi  toti, 
quia  motio  totalis  componitur  ex  partium  motionibus  partiali- 
bus,  sicut  totum  grave  ex  partibus  gravis.  Et  tunc  nego  hanc 
propositionem  assumptam,  quod  convenit  alicui  primo,  id  est 
secundum  causalitatem  praecisam,  non  removetur  eo  quia 
aliquid  quod  non  esi  illud  praedicatum  removeiur  ab  ali- 
quo  quod  non  est  ipsum  subiectum ;  haec  enim  propositio  est 
falsa  universaliter,  ubi  subiectum  habet  subiectum  prius  et 
passio  passionem  priorem;  tunc  enim  ad  remotionem  prioris 
passionis  a  priori  subiecto  sequitur  passionem  posteriorem  re- 
moveri  a  posteriori  subiecto. 

Praecise  ergo  probat  ratio  Aristot.  [n.  199  b]  quod  totum 
non  movetur  a  se  primo,  hoc  est  quod  moveri  quod  est  pas- 
sio  homogenea  non  inest  toti  homogeneo  primo,  hoc  est  se- 
cundum  causalitatem  praecisam,  in  quantum  illa  passio  acci- 
pitur  ut  homogenea,  hoc  est  ut  eiusdem  rationis  toti  quanto 
et  parti  quanti;  quia  sic  non  removeretur  a  toto,  licet  remo- 
veretur  a  parte,  quod  falsum  est  propter  primitatem  totalita- 
tis,  quae  infertur  hic  ex  ratione  causalitatis  praecisae.  Tamen 
non  probat  quin  totum  potest  moveri  a  se  primo,  loquendo 
de  illa  motione  totali,  cuius  partes  sunt  motiones  partium  et 
de  primitate  causalitatis  praecisae.  Et  cum  hoc  stat  quod 
moveatur  priino  alia  primitate,  scilicet  totalitatis,  accipiendo 
moveri  \\\  communi,  prout  scilicet  convenit  toti  et  cuilibet 
parti  totius;  ita  quod  alio  *  et  alio  *  modo  oportet  accipere 
praedicatum  quod  debet  inesse  toti  hac  primitate  et  illa. 

QUAESTIO  XI. 

209.  —  Proponitur  quaestio.  —  Utrum  Angelus  possit  mo- 
veri  in  instanti? 

210.  ( i  )  —  Argumentum  principale  (1).  —  Quod  non;  quia 
tunc  maior  virtus  potest  moveri  in  minori  quam  in  instanti.  — 
Probatio  consequentiae :  ita  enim  arguit  Philos.  VI.  Physic, 
quod  si  maior  virtus  movet  in  tempore,  et  maxima  virtus 
movet  in  instanti. 

211.  —  Gontra:  Aliqui  motus  ab  aliquibus  corporibus  mo- 
ventibus  sunt  in  instanti,  ut  illuminatio  medii;  igitur  et  motus 
Angeli  multo  fortius  potest  esse  in  instanti,  quia  maior  est 
virtus  moventis  et  minor  resistentia  medii. 

212.  (2)  —  Aliorum  sententiae.  —  Hic  dicitur:  —  a)  Quod 
Angelus  potest  moveri  in  instanti,  sed  non  temporis  continui, 
sed  discreti.  Quod  probatur.  Quaere  in  Thoma. 

b)  Alius  Doctor  dicit  de  isto  tempore  discreto.  Quaere. 

213.  —  Impugnatur  prima  sententia,  —  Contra  primam 
positionem  arguo:  — a)  Videtur  enim  contraclicere  sibi  ipsi ; 
videtur  enim  Angelum  ponere  esse  in  loco  per  operationem 
[n.  135];  et  si  intelligat  de  operatione  transeunte  in  corpus, 
illa  operatio  erit  in  tempore  communi,  .vel  in  instanti  tempo- 
ris  communis;  si  autem  intelligat  de  operatione  immanente, 
scilicet  intellectione  et  volitione,  illa,  patet  ex  dictis  prius  in 
materia  de  aevo  [n.  121  seqq.],  nec  est  in  tempore  nostro  com- 
muni,  nec  in  alio,  sed  in  aevo,  secundum  eum;  igitur,  etc. 

b)  Praeterea,  ratio  sua  non  videtur  concludere;  quia  tunc 
sequeretur  quod  in  ultimo  instanti  prolationis  verborum  in  con- 
secratione  esset  ibi  vera  forma  panis  quae  praefuit  in  toto 
tempore  illius  prolationis.  Similiter  cum  aer  quievit  in  esse  te- 


(1)  Solvitur  ad  n.  218. 
To.m.  II.  14 

nebroso  per  totum  tempus,  sequeretur  quod  in  ultimo  instanti 
illuminationis  illius  aeris  tenebrosi  aer  esset  tenebrosus,  et  ita 
sequeretur  quod  illuminatio  non  fieret  in  instanti. 

Et  si  dicas  quod  ista  illuminatio  est  terminus  motus  lo- 
calis,  quo  sol  fit  praesens  medio,  contra :  ponatur  sol  creatus 
de  novo  et  medium  praeexsistens.  Modo  etiam,  licet  cum  ubi 
terminante  motum  localem  concurrat  illuminatio  medii  a  sole 
sic  *  facto  *  praesente,  tamen  ista  illuminatio  non  est  per  se 
terminus  motus  localis,  sed  aliquod  ubi  acquisitum  ipsi  soli; 
nec  etiam  potest  per  hoc  evadi  quin  aer  quieverit  sub  esse 
tenebroso  usque  ad  boc  instans. 

(3)  c)  Praetera,  si  oportet  Angelum  in  quocumque  tempore 
quiescentem  in  ultimo  instanti  illius  temporis  immutatum  esse 
in  eodem  ubi,  igitur  nunquam  mutatur,  nec  in  tempore  con- 
tinuo,  nec  in  tempore  discreto.  —  Probatio  consequentiae : 
accipio  aliquam  partem  temporis,  cum  qua  quiescit,  et  per 
consequens  cum  ultimo  illius  immutatus  est.  —  Si  etiam  in 
aliquo  instanti  temporis  discreti  debeat  moveri  localiter,  quaero, 
aut  illud  est  immediatum  instans  nostro  instanti  terminanti 
tempus  quietis,  aut  mediatum.  —  Si  mediatum,  ergo  inter 
instans  nostrum,  in  quo  fuit  Angelus  immutatus,  et  hoc  instans 
est  tempus  medium,  in  quo  etiam  quiesceret  Angelus;  ergo  et 
in  illo  et  cum  illo  ultimo  instanti  illius  temporis  immutatus 
erit,  et  ita  in  illo  instanli  mediato  in  quo  ponebatur  mutari 
non  mutatur.  —  Si  autem  est  instans  immediatum,  quaero, 
quid  correspondet  ei  in  tempore  nostro?  Si  instans,  igitur  in- 
stans  in  tempore  nostro  est  immediatum  instanti ;  igitur  tem- 
pus  nostrum  est  discretum.  —  Si  tempus,  igitur  in  illo  instanti 
nun  mutatur  Angelus  instantanee,  quia  illud  instans,  per  te, 
coexsistit  parti  temporis  nostri,  in  qua  vel  cum  qua  potest  con- 
tinue  moveri  vel  quiescere. 

214.  ( M.  —  Impugnatur  sententia  altera.  —  Propter  istud 
argumentum  forte  ponit  secunda  positio  [n.  212  U]  quod  inter 
duo  instantia  temporis  discreti  cadit  quasi  quies  media  ipsius 
Angeli  cuin  parte  media  temporis  nostri. 

Sed  contra  illam  secundam  positionem :  —  a)  Probatum 
es1  supra  [quaest.  4]  quod  non  est  necesse  operationem  Angeli 
durare  cum  instantibus  temporis  nostri;  igitur  nec  illa  duratio 
erit  ratio  quietis  in  termino  transitus  subiti.  Quare  etiam    ne- 


LIB.    II.    DIST.    II.    QUAEST.    XI.  211 

cesse  erit  ponere  Angelum  post  transitum  subitum  quiescere, 
non  videtur  aliqua  ratio,  sed  tantum  fuga,  ne  ponatur  tempus 
nostrum  discretum,  ex  hoc  quod  ponitur  talis  transitus  eius 
in  discreto  tempore(a). 

b)  Praeterea,  quod  ponit  quod  in  tali  nunc  potest  rnutari, 
ita  quod  simul  habeat  plura  ubi  aequalia,  inter  quae  non  erit 
ordo  nisi  tantum  naturae  vel  imaginatione,  non  autem  dura- 
ratione,  videtur  impossibile  quod  Angelus  virtute  sua  naturali 
habeat  in  uno  instanti  temporis  nostri  et  sui  plura  ubi  sibi 
aequalia,  et  hoc  declarat  exemplum  de  gravi,  quod  ipsi  ad- 
ducunt  ad  oppositum.  Si  enim  vacuum  posset  cedere  corpori 
ibi  posito,  et  ita  esse  motus  in  vacuo,  non  esset  intelligibile 
quod  grave  esset  in  pluribus  ubi  sibi  aequalibus,  sed  prius 
in  uno  ubi  quam  in  alio  ubi,  et  prius  in  priori  ubi  quam  in 
posteriori,  et  prius  duratione  una  pars  gravis  esset  in  spatio 
quam  alia  pars. 

c)  Quod  etiam  ipse  adducit  de  corpore,  quod  pertransit 
infinita  ubi  in  tempore  flnito,  propler  hoc  quod  non  est  nisi 
in  potenlia  in  illis  ubi,  bene  concludit  quocl  tempus  Angeli 
bene  potest  esse  ex  partibus  finitis  eiusdem  quantitatis,  et  ta- 
men  in  illo  tempore  potest  pertransire  spatium  inflnitum;  sed 
non  concludit  quod  in  uno  instanti  possit  pertransire  tantum 
spatium,  immo  concludit  oppositum;  corpus  enim  ita  pertransit 
totum  spatium  in  aliquo  tempore,  quocl  in  alia  et  alia  parte 
temporis  pertransit  aliam  et  aliam  partem  spatii. 

215.  (3)  —  Ostenditur  non  esse  necessarium  quod  Angelus 
in  instanti  temporis  discreti  moveatur.  —  Dico  ergo  ad  quae- 
stionem  quod  quia  pluralitas  non  est  ponenda  sine  necessitate, 
et  non  est  necessitas  quare  clebeat  poni  tempus  discretum  men- 
surans  motum  Angeli,  nam  quicquid  salvatur  per  illud  tempus* 
discretum  salvabitur  etiam  per  tempus  continuum  in  com- 
muni,  sicut  enim  oportet  eos  dicere  quod  si  transeat  in  in- 
stanti,  non  potest  immediate  habere  alium  transitum  instanta- 
neum,  ita  potest  poni  si  transeat  instantanee  in  instanti  tem- 
poris  continui,  ita  quocl  licet  post  illud  instans  possit  habere 
motum  continuum  in  tempore  habito,  non  tamen  potest  ha- 
bere  transitum  instantaneum  irnmediatum;  non  ergo  est  incon- 

(a)  Ed  Ven.  transitus  discretus  in  tempore.  —  Ed.  1478  transitus  eius 
discretum  tempus. 

veniens  ponere  Angelum  in  quantum  participat  conditionem 
corporalem,  id  est  quae  potest  esse  eiusdem  rationis  aliquo 
modo  in  ipso  et  etiam  in  corpore,  quod  etiam  participet  men- 
suram  corporis  aliquo  modo:  in  quantum  autem  movetur  lo- 
caliter  participat  ubi,  quocl  est  conditio  et  passio  corporalis, 
aliquo  modo  eiusdem  rationis  in  ipso  et  in  corpore;  ergo  etiam 
potest  mensurari  mensura  primi  corporis  moti. 

216.  —  Solvitur  obiectio.  —  Et  si  obiicias  quod  potest 
moveri,  stante  coelo;  ergo  non  oportet  motum  eius  esse  in  cor- 
pore;  respondeo :  ita,  stante  coelo,  poterit  Petrus  post  resurre- 
ctionem  ambulare,  et  tamen  ista  ambulatio  non  fingetur  esse 
in  tempore  quodam  alio  a  communi  tempore  nostro  continuo. 
Similiter  etiam,  non  existente  primo  motu  coeli,  mensuratur 
quidem  quies  ipsius  motus  coeli  potentialiter,  sicut  dictum 
est  prius  tempore  illo  quo  motus  primus  mensuraretur,  si 
esset  positive  et  actualiter,  et  in  illo  tempore  potentiali  potest 
mensurari  motus  alius  tunc  actualiter  exsistens,  ita  quocl  non 
est  necesse  mensuratum  a  motu  primi  coeli  dependere  in  esse 
vel  essentia  a  motu  illo:  sicut  fuit  motus  sub  tempore  losue(l), 
stante  coelo;  quia  mensuratio  ista  quanti  per  quantum,  ut 
aequalis  per  aequale,  non  est  per  aliquid  a  quo  mensuratum 
essentialiter  dependeat,  sicut  est  in  mensuris  quidditativis,  secl 
tantum  sufflcit  quod  motus  iste  quando  est  possit  distincte  co- 
gnosci  secundum  quantitatem  suam  ex  cognitione  distincta  tem- 
poris,  et  hoc  vel  actuatis  vel  potentialis.  Et  ita  dico  quod 
quando  iste  motus  coeli  non  erit,  poterit  tamen  alius  motus 
mensurari  per  tempus  huius  motus  primi  coeli,  in  quantum 
scilicet  motus  ille  posset  fleri  cum  tanta  parte  quietis,  cum 
quanta  pars  motus  posset  esse. 

217.  (  c  )  —  Solutio  quaestionis.  —  Hoc  ergo  supposito,  quod 
non  est  necesse  ponere  pro  motu  Angeli  aliam  mensuram  a 
tempore  communi,  cum  quaeritury  utrum  possit  mutare  vel 
moveri  in  instanti,  dico  quod  dupliciter  potest  intelligi  mu- 
tatio  et  potest  dici  duplex  mutatio:  una  includens  totam  rea- 
litaiem  motus:  alia  praecise  includens  realitatem  termini  mo- 
tus.  —  Exemplum  huius  est:  quod  istucl  mutatur  ab  A  ubi 
usque  ad  B  ubi,  potest  inlelligi  dupliciter:  vel  quod  simul 
habeat  omnia  ubi  intermedia,  sicut  haberet  si  praecise  move- 

(1)  Ios.  c.  X.  v.  13. 

retur  successive:  vel  quod  illa  mutatione  praecise  haberet  ul- 
timum  ubi,  sicut  haberet  si  illa  mutatio  esset  ultimus  ;Jer- 
minus  motus.  —  Primo  modo,  contradicendo  secundae  opi- 
nioni  [n.  212  b\  non  video  qualiter  Angelus  virtute  naturali 
potest  mutari  vel  moveri  in  insianti;  quia  non  videtur  quocl 
virtute  sua  naturali  potest  habere  plura  ubi  sibi  aequalia; 
*  et  ideo  non  videtur  virtute  naturali  sua  posse  moveri  vel 
mutari  in  istanti  *.  —  Secundo  modo  non  videtur  inconve- 
niens  quin  posset  mutari  in  instanti;  quia  quod  terminus  mo- 
tus  non  statim  inducatur,  hoc  est  ex  imperfectione  virtutis 
ipsius  moventis,  quae  imperfectio  non  est  attribuenda  Angelo, 
nisi  aliqua  necessitas  appareret,  quia  dignificanda  est  natura 
quantum  apparentia  permittunt. 

218.  (7)  —  Solvitur  argumentum  principale.  —  Ad  argu- 
mentum  in  oppositum  [n.  210]  dico  quod  illa  consequentia 
Philosophi  tenet  ex  hoc  quod  in  antecedente  includitur  men- 
suram  esse  divisibilem  per  hoc  quod  ponitur  in  eo:  in  qua- 
cumque  autem  mensura  divisibili  potest  aiiqua  virtus  aliquid 
facere,  maior  potest  facere  in  minori.  Sed  in  isto  antecedente, 
Angelus  mutatur  in  indivisibili,  non  includitur  esse  divisi- 
bile.  Haec  igitur  consequentia :  movetur  in  instanti;  igitur 
aliquid  (potest  moveri  (a) )  in  minori,  tenet  non  tantum  ex 
propositionibus  veris  et  ex  natura  rei,  sed  ex  aliqua  falsa  quae 
includitur  in  illo  antecedente;  est  enim  ista  vera  ex  natura  rei: 
quidquid  causat  aliqua  virtus  in  mcnsura  divisibili,  maior 
virlus  potest  hoc  causare  in  mensura  minori:  sed  minor 
quae  erit  ibi  sumenda  sub  illa  maiori  vera  non  est  vera  ex 
natura  rei,  sed  tantum  ex  hypothesi  ista,  videlicet  quod  motus 
est  in  instanti.  Si  autem  dicatur  Angelum  mutari  in  instanti, 
et  per  hoc  debeat  inferri  quod  aliqua  virtus  debeat  ipsum  mu- 
tare  in  minori  quam  in  instanti,  minor  quae  ibi  erit  sumenda 
sub  maiori  ista  vera  non  erit  vera  ex  natura  rei,  nec  ex  hypo- 
thesi;  et  ideo  consequentia  non  *  valebit  *,  —  Et  ex  hoc  patet 
quod  multae  consequentiae  enthymematicae  tenent  non  praecise 
virtute  alicuius  verae  subintellectae,  sed  quandoque  virtute  ali- 
cuius  falsae  subintellectae,  dum  tamen  includatur  in  antecedente. 

(a)  Deest  in  Ed.  Ven. 


QUAESTIO  XII. 

219.  (')  —  Proponitur  quaestio.  —  *  Ultimo  quaero:* 
Utrum  Angelus  posslt  moveri  ab  extremo  in  extremum 

non  transeundo  per  medium? 

220.  —  Argumenta  principalia  (1).  --  Quod  sic:  —  a)  Quia 
aut  Angelus  est  in  loco  per  operalionem,  secundum  aliquos 
[n.  135],  et  videtur  planum  quod  potest  operari  in  extremo,  non 
operando  in  medio:  aut  saltem  imperio  voluntaiis  movet  se, 
licet  per  aliquam  aliam  potentiam  executivam,  et  potest  velle 
esse  in  extrerno,  non  volendo  esse  in  medio,  sicut  potest  in- 
telligere  extremum,  non  intelligendo  medium. 

b)  Praeterea,  Corpus  Christi  prius  exsistens  in  coelo  em- 
pyreo,  nunc  est  in  altari,  et  non  transit  medium;  igitur  hoc 
poterit  Angelus,  cum  corpus  magis  videatur  sequi  leges  loci 
quam  spiritus. 

221.  —  Contra:  Nulla  pars  temporis  potest  transire  a  fu- 
turo  in  praeteritum  nisi  per  praesens:  sed  ita  videtur  essen- 
tialis  ordo  inter  partes  loci  sicut  inter  partes  temporis;  ergo 
non  potest  localiter  pertransiri  ab  extremo  ad  extremum  nisi 
per  medium. 

222.  ( 2 )  —  Aliorum  et  Doctoris  solutio.  —  Hic  dicunt  qui- 
dam  quod  extrema  possunt  intelligi  aut  duo  ubi  distantia, 
inter  quae  est  aliquod  medium,  quod  nihil  est  extremoriim: 
aut  duo  immediata,  inter  quae  sunt  media,  quorum  tamen 
quodlibet  est  aliquid  extremorum. 

a)  Loquendo  de  mediis  secundo  modo  et  de  motu  conti- 
nuo  Angeli,  dico  quod  non  potest  transire  continue  ab  uno 
<ixfremo  in  extreraum,  *  loquendo  de  sic  extremis*,  nisi  per- 
transeundo  per  tale  medium,  quod  est  aliquid  utriusque  ex- 


(1)  Solvuntur  ad  n.  224. 

tremi;  quia  tale  medium  est  ratio  continuitatis  inter  extrema 
transita,  *  V.  Physic.*,  sicut  apparet  ex  definitione  medii,  X. 
Melaph. 

b)  Similiter  etiam  videtur  esse  loquendo  de  motu  conti- 
nuo  et  de  medio  alio  modo  dicto;  quia  si  movetur  continue, 
non  est  totaliter  in  altero  termino;  ergo  partim  in  uno  et 
partim  in  alio,  vel  in  medio  inter  ambo;  non  enim  potest  clici, 
ut  videtur,  quod  sit  in  parte  unius  extremi  et  in  parte  alte- 
rius,  et  tamen  quod  omnino  non  sit  in  tali  medio  inter  talia 
extrema;  quia  tunc  esset  in  duobus  locis  discontinuis,  et  nullo 
modo  in  loco  medio:  quod  non  videtur  sibi  posse  competere 
virtute  naturali. 

c)  Si  autetn  loquamur  de  motu  indivisibili,  dico  quod  in 
tali  motu  potest  pertransire  ab  extremo  in  extremum  imme- 
diatum,  non  transeundo  per  mediurn  quod  est  aliquid  utrius- 
que  extremi:  immo  necesse  est  hoc,  quia  si  transiret  per  tale 
meclium,  continue  transiret  et  non  instantanee. 

d)  Sed  de  extremis  distantibus  habentibus  medium  distin- 
ctum  ab  extremis  est  dubitatio.  —  Patet  quidem  ex  quaest. 
praec.  quod  non  potest  se  facere  in  extremo  clistante  muta- 
titione  includente  totam  realitatem  motus. 

(3)  e)  Sed  nunquid  potest  facere  se  in  extremo  distante  mu- 
tatione  praecise  includente  realiiatem  termini  motus,  ita  quod 
in  aliquo  toto  tempore  sit  in  A  ubi,  et  in  instanti  illius  tem- 
poris  praecise  sit  in  B  ubi,  ita  quod  B  ubi  sit  distans  ab  A 
ubi  per  aliquod  meclium,  in  quo  medio  nunquam  fuerit,  nec 
in  tempore,  nec  in  instanti?  —  Videtur  probabiliter  quod 
non;  quia  ordo  praefixus  a  superiori  agente  vicietur  esse  ne- 
cessarius  cuicumque  agenti  inferiori,  quando  habet  actionem 
praecise  circa  talia  ordinata.  —  Exemphim:  ordo  formarum 
naturalium  succedentium  sibi  in  generatione  naturali  determi- 
natus  est  ab  instituente  naturam;  et  ideo  respectu  cuiuscum- 
que  agentis  naturalis  est  necessarius,  ita  quod  nullum  agens 
naturale  potest  facere  immediate  acetum  ex  vino.  —  Ergo 
cum  a  Deo  sit  praeflxus  ordo  partium  principalium  universi 
cuilibet  agenti  creato  et  virtuti  creatae,  videtur  iste  ordo  esse 
necessarius  quando  debet  agere  circa  ista  quorum  est  talis 
orclo.  Igitur  Angelus  quando  movet  se  per  corpora  quorum 
est  talis  ordo  non  potest    absque    omni   ordine  de  quocumque 

ubi  facere  se  in  quodcumque  ubi  immediate ;  tunc  enim  nulla 
distantia  (a)  videretur  impedire  aclionem  eius. 

223.  —  Solvitur  obiectio.  —  Et  si  obiicias  quod  ista  ratio 
concludit  contra  illud  membrum  de  mediis  quae  sunt  aliquid 
extremorum,  dico  quod  non;  quia  *  ibi  *  pertranseundo  ab 
uno  ubi  immediate  acl  aliud  ubi  m  instanti,  habet  omnia  ista 
ubi  ordine  quodam  naturae,  inter  quae  est  ordo  potentialis 
ex  natura  rei;  sed  non  oportet  quod  habeat  ea  ordine  dura- 
tioais.  Si  autem  transiret  a  distanti  in  distans  absque  ordine 
omnimodo,  tunc  nec  ordine  naturae  nec  durationis  haberet 
illa  quorum  est  ordo  naturalis,  circa  quae  tamen  operatur 
praesupponens  necessario  ordinem  eorum. 

224.  —  Solvuntur  argumenta  principalia.  —  a)  Ad  primum 
afgumentum  [n.  220  a]  dico  quod  malus  Angelus  potest  in- 
ordinate  velle;  nec  oportet  quod  possit  illud  quod  sic  vult. 
Bonus  tamen  ordinate  vult,  *  et  ita  si  vult  *  statim  esse  in 
aliquo  ubi,  non  tamen  vult  quod  potentia  propria  sit  ibi, 
quia  hoc  esset  inordinate  velle,  si  talis  potentia  sibi  non  con- 
veniat;  sed  vult  quod  poteniia  Dei  statim  sit  ibi;  et  verisi- 
mile  est  quocl  Deus  condescendat  voluntati  eius,  si  talis  sit  ut 
faciat  eum  in  tali  ubi;  nunquam  autem  poientia  propria 
potest  alicubi  esse,  nisi  eo  modo  quo  convenit  suae  potentiae. 

b)  Ad  secundum  [n.  220  b]  dico  quod  Corpus  Ghristi  po- 
tentia  infinita  fit  prae<ens  in  altari,  de  quo  in  IV.  lib.  *  dist. 
10*;  ista  autem  potentia  quodcumque  medium  inter  extrema 
potest  habere  pro  non  medio  et  ordinem  pro  non  ordine,  quia 
est  supra  illum  ordinem,  praefigens  illum  et  non  habens  illum 
pro  praefixo;  non  sic  virtus  Angeli  timiiata. 

225.  (  '» )  —  Solvitur  quaedam  auctoritas  Philosophi  adducta 
quaest.  IX.  —  Ex  isto  apparet  ad  illud  De  Sensu  et  Sensato 
quod  praetermissum  fuit  in  quaest.  1.  de  *  locatione  *  Angeli 
[n.  160  b  et  191  #].  Non  enim  est  inconveniens  aliquam  al- 
terationem  toiam  esse  simut,  quando  scilicet  agens  respicit  to- 
tuin  passum  tamquam  terminum  indivisibilem  et  formam  secun- 
dum  ultimum  gradum  secundum  quem  ipsam  totam  inducit 
tamquam  indivisibilem;  tunc  mutatione  indivisibili  inducitur 
forma  perfecte  in  passo  divisibili.  Sed  secundum  talem  formam 


(a)  Ed.   Ven.  addit:  vel  distincta. 

non  est  motus,  sed  tantum  mutatio  una,  vel  forte  plures  ha- 
bitae  aut  ordine  durationis  aut  naturae,  sicut  ipse  dicit  ibi, 
quod  si  magnum  fuerit  habitum  ab  habito  patitur.  —  Quod  po- 
test  intelligi  dupliciter:  uno  'modo  quod  pars  posterior  a  parte 
priori  prius  naturaliter  perfecta  perficitur  naturaliter  poste- 
rius,  ita  quod  sit  tantum  ordo  naturae  inter  mutationem  prioris 
partis  et  posterioris.  —  Alio  modo  quod  sit  ordo  durationis, 
puta  quod  pars  posterior  movetur  successive  a  parte  priore,  et 
tamen  pars  prior  mutata  est  praecise  ab  ipso  agente  extrinseco. 
—  Iste  secundus  modus  videtur  improbabilior,  nisi  poneretur 
partem  priorem  transmutatam  esse  *  imperfectiorem  *(a)  tran- 
mutante  ipsam,  et  ita  non  potest  subito  transmutare,  sicut  ipsa 
transmutatur  subito  ab  agente  extrinseco.  Dicit  ergo  ibi  Philo- 
sophus  quod  non  est  ita  in  multiplicatione  soni  sicut  in 
*  luce  *  (b),  quia  multiplicatio  soni  (c)  quae  fit  cum  motu  locali 
necessario  est  successiva ;  non  sic  illa  multiplicatio  *  lucis  *  (&). 
Et  ita  non  repugnat  simultas  ratione  alterationis,  sicut  ratione 
loci  mutationis,  et  hoc  comparando  ad  virtutem  naturalem.  Sed 
tamen  nunquam  est  *  nec  *  in  alterationibus  quae  sunt  motus 
prima  mutatio,  sicut  nec  in  loci  mutationibus,  quia  ubi  est  mu- 
tatio  instantanea,  ibi  non  est  mutatio  initians  motum,  nec  etiam 
universaliter  ibi  motus  sequitur,  si  est  dare  immutalionem  quae 
est  terminus  quietis  praecedentis;  ubi  autem  quietem  sequitur 
mutatio  immediate  propter  perfectionem  virtutis  ipsius  agentis, 
ibi  non  est  immutatio  terminans  quietem  praecedentem. 

(a)  Wadd.  perfectiorem. 

(6)  Wadd.  lumine....  luminis. 

(c)  Ed.   Ven.  addit:  quae  cum  qu:mto  vel  continuo. 

DISTINCTIO  TERTIA 


TEXTUS  MAGISTRl  SENTENTIARUM. 

Quales  facti  fuerint  Angeli,  et  quod  quatuor  eis  attributa  sunt  in 
ipso  initio  suae  conditionis.  —  Ecce  ostensum  est  ubi  Angeli  fue- 
rint  mox  ut  creati  sunt.  Nunc  consequens  est  investigare  quales 
facti  fuerint  in  ipso  primordio  suae  conciitionis.  —  Et  quatuor  qui- 
dem  Angelis  videntur  esse  attributa  in  initio  subsistentiae  suae,  sci- 
licet :  essentia  simplex,  id  est  indivisibilis  et  immaterialis :  et  discretio 
personalis,  et  per  rationem  naturaliter  insitam  inteUigentia,  memoria 
et  voluntas  sive  dilectio,  liberum  quoque  arbitrium,  id  est  libera  in- 
clinandae  voluntatis  sive  ad  bonum  sive  ad  malum  facultas ;  poterant 
enim  per  liberum  arbitrium,  sine  violentia  et  coactione,  ad  utrumlibet 
propria  voluntate  deflecti. 

An  omnes  Angeli  fuerint  aequales  in  tribus,  scilicet  in  sapientia, 
in  essentia,  in  libertate  arbitrii?  —  Hic  considerandum  est,  utrum  in 
sua  substantia  spirituali  et  sapientia  rationali  et  libertate  arbitrii, 
quae  omnibus  inerant,  omnes  aequales  fuerint :  ut  sit  prima  conside- 
ratio  de  substantia,  secunda  de  forma,  tertia  de  potestate.  —  Persona 
quippe  substantia  est,  sapientia  forma,  arbitrium  potestas.  —  Et  ad 
substantiam  quidem  pertinet  naturae  subtilitas,  ad  formam  vero  in- 
telligentiae  perspicacitas  et  ad  potestatem  voluntatis  rationalis  ha- 
bilitas. 

Illae  igitur  essentiae  rationales,  quae  personae  erant,  et  spiritus 
erant,  naturaque  simplices  et  vita  immortales,  differentem  essentiae 
tenuitatem,  et  differentem  sapientiae  perspicacitatem,  atque  differen- 
tem  arbitrii  habilitatem  recte  habuisse  intelliguntur :  sicut  in  corpo- 
ribus  nonnulla  differentia  est  secundum  essentiam  ac  formam  et  pondus ,' 
quaedam  enim  aliis  meliorem  ac  digniorem  essentiam  et  formam  habent, 
et  alia  aliis  leviora  atque  agiliora  sunt.  Ad  hunc  ergo  modum  creden- 
dum  est  illas  spirituales  naturas,  convenientes  suae  puritati  et  excellen- 
tiae,  et  in  essentia,  et  in  forma,  et  in  facultate  differentias  accepisse 
in  exordio  suae  conditionis,  quibus  alii  inferiores,  alii  superiores, 
Dei  sapientia  constituerentur,  aliis  maiora,  aliis  minora  dona  prae- 
stantis:  ut  qui  tunc  per  naturalia  bona  aliis  excellebant,  ipsi  etiam 
post  per  munera    gratiae  eisdem  praeessent.  Qui  enim  natura   magis 

subtiles,  et  sapientia  amplius  perspicaces  creati  sunt,  hi  etiam  maio- 
ribus  gratiae  muneribus  praediti  sunt  et  dignitate  excellentiores  aliis 
constituti.  Qui  vero  natura  minus  subtiles  et  sapientia  minus  per- 
spicaces  conditi  sunt,  minora  gratiae  dona  habuerunt  inferioresque 
constituti  sunt  sapientia  Dei  aequo  moderamine  cuncta  ordinantis.  In 
ipsa  facultate  arbitrii  differentia  animadvertenda  est  secundum  diffe- 
rentem  naturae  virtutem  et  differentem  cognitionis  et  intelligentiae 
vim.  Et  sicut  differens  vigor  et  subtilitas  naturae  infirmitatem  non 
adducit,  minorque  cognitio  sapientiae  ignorantiam  non  ingerit,  sic  li- 
bertas  inferior  nullam  arbitrio  necessitatis  voluntatem  imponit. 

Quae  communia  et  aequalia  liabuerunt  Angeli.  —  Et  sicut  in 
praedictis  Angeli  differebant,  ita  et  quaedam  communia  et  aequalia 
habebant :  quod  spiritus  erant,  quod  indissolubiles  et  immortales  erant, 
commune  omnibus  et  aequale  erat;  in  subtilitate  vero  essentiae  et 
intelligentia  sapientiae  et  libertate  voluntatis  differentes  erant.  Has 
discretiones  intelligibiles  invisibilium  naturarum,  ille  solus  compre- 
hendere  potuit  et  ponderare  qui  cuncta  fecit  in  pondere,  numero  et 
mensura  (1). 

An  boni  vel  mali,  iusti  vel  iniusti  creati  sint  Angeli,  et  an  aliqua 
mora  fuerit  inter  creationem  et  lapsum?  —  Illud  quoqne  investiga- 
tione  dignum  videtur,  quod  etiam  a  pluribus  quaeri  solet,  utrum 
boni  vel  mali,  iusti  vel  iniusti  creati  sint  Angeli,  et  an  aliqua  mora 
fuerit  inter  creationem  et  lapsum,  vel  sine  mora  in  ipso  creationis 
exordio  ceciderint. 

Opinio  quorumdam  dicentium  Angelos  in  malitia  creatos,  et  sine 
omni  mora  ruisse.  —  Putaverunt  enim  quidam  Angelos  qui  cecide- 
runt  creatos  esse  malos,  et  non  libero  arbitrio  in  malitiam  declinasse, 
sed  etiam  in  malitia  a  Deo  factos  esse,  nec  aliquam  fuisse  moram  inter 
creationem  et  lapsum,  sed  ab  initio  apostatasse;  alios  vero  creatos 
fuisse  plene  beatos.  Qui  opinionem  suam  muniunt  auctoritate  Augu- 
stini,  Super  Genesim  (2),  ita  dicentis :  «  Non  frustra  putari  potest,  ab 
initio  temporis  diabolum  cecidisse,  nec  cum  sanctis  Angelis  pacatnm  ali- 
quando  vixisse  et  beatum,  sed  mox  apostatasse ;  unde  Dominus  ait  (3) : 
Ille  liomicida  erat  ab  initio,  et  in  veritate  non  stetit,  ut  intelligamus, 
quia  in  veritate  non  stetit  ex  quo  creatus  est,  qui  staret  si  stare  vo- 
luisset  » .  Idem  in  eodem  (4) :  «  Non  frustra,  inquit,  putandum  est,  ab 
ipso  initio  temporis  vel  conditionis  suae  diabolum  cecidisse,  et  nun- 
quam  in  veritate  stetisse.  Unde  quidam  in  hanc  malitiam  libero  arbi- 
trio  non  esse  inflexum,  sed  in  hac,  quamvis  a  Deo,  putant  esse  crea- 


(1)  Sap.  c.  XI.  v.  21.  (3)  loan.  c.  VIII.  c.  44 

(2)  Lib.  XI.  c.  16.  (4)  Cap.  19  et  20. 

tum,  secundum  illud  beati  Iob  (1) :  Hoc  est,  inquit,  initium  figmenti  Dei, 
quod  fecit  Deus,  ut  illudatur  ei  ab  Angelis  eius ;  et  Propheta  ait  (2): 
Draco  iste,  quem  formasti  acl  illudendum  ei :  tamquam  primo  factus 
sit  malus  et  invidus  et  diabolus,  non  voluntate  depravatus».  —  His 
aliisque  testimoniis  utuntur  qui  dicunt  Angelos  qui  ceciderunt  creatos 
fuisse  mcdos  et  sine  mora  corruisse.  Eos  vero  qui  perstiterunt  per- 
fectos  et  beatos  fuisse  creatos,  astruunt  auctoritate  Augustini,  qui  Su- 
per  Genesim  (3)  dicit  per  coelum  significari  creaturam  spiritualem, 
quae  ab  exordio  quo  facta  est,  et  perfecta  et  beata  est  semper. 

Aliorum  sententia  probabilis,  qui  dicunt  omnes  Angelos  creatos 
esse  bonos,  et  aliquam  morulam  fuisse  inter  creationem  et  lapsum.  — 
Aliis  autem  videtur  omnes  Angelos  creatos  esse  bonos,  et  in  ipso  crea- 
tionis  primordio  bonos  exstitisse,  id  est  sine  vitio,  iustosque  fuisse,  id 
est  virtutum  exercitium  habentes;  nondum  enim  praediti  erant  vir- 
tutibus,  quae  stantibus  appositae  fuerunt  in  confirmatione  per  gratiam, 
aliis  per  liberum  arbitrium  superbientibus  et  ideo  cadentibus.  Ali- 
quam  etiam  fuisse  morulam  aiunt  inter  creationem  et  lapsum  ac 
confirmationem',  et  in  illa  brevitate  temporis  omnes  boni  erant;  non 
quidem  per  usum  liberi  arbitrii,  sed  per  creationis  beneficium.  Et 
tales  erant  qui  stare  poterant,  id  est  non  cadere,  per  bona  creationis, 
et  cadere  per  liberum  arbitrium ;  poterant  enim  peccare  et  non  pec- 
care :  sed  non  poterant  proficere  ad  meritum  vitae,  nisi  gratia  supe- 
radderetur y  quae  addita  est  quibusdam  in  confirmatione.  Et  ad  hoc  con- 
nrmandum  utuntur  testimonio  Augustini,  qui  Super  Genesim  (4)  dicit 
Angelicam  naturam  primo  informiter  creatam  et  coelum  dictam,  po- 
stea  formatam  et  lucem  appellatam,  quando  ad  Creatorern  est  con- 
versa,  perfecta  dilectione  ei  inhaerens.  Unde  prius  dictum  est  (5) :  In 
principio  creavit  Deus  coelum  et  terram,  et  postea  subditum  (6) :  Dixit 
Deus:  Fiat  lux,  et  facta  est  lux',  quia  in  primo  agitur  de  creatione 
spiritualis  naturae  informis,  postea  de  formatione  eiusdem.  —  Ratio 
quoque  obviat  illis  qui  dicunt  Angelos  [non  ?]  creatos  fuisse  malos ;  non 
enim  potuit  Creator  optimus  auctor  mali  esse;  et  ideo  totum  bonum 
erat,  quod  ex  ipso  illis  erat,  et  totum  bonum  erat,  quoniam  ex  ipso 
totum  erat.  Hoc  modo  probatur  quod  boni  erant  omnes  Angeli  quando 
primo  facti  sunt,  sed  ea  bonitate  quam  natura  incipiens  acceperat. 

Probationem  Augustini  contra  illos  inducit,  qui  dicunt  Angelos 
factos  malos.  Verba  etiam  Iob  determinat,  quae  illi  pro  se  induce- 
bant.  —  Ideoque  Augustinus  exterminans  opinionem  eorum  qui  An- 
gelos  creatos  fuisse  malos  putant,  auctoritate  et  rcdione  probat  bonos 


(1)  Cap.  XI..  v.   14  iuxta    LXX.  (4)  Lib.   I.  c     1. 

(2)  Ps.  0 II I    v.  26.  (5)  Gen.  c    I.  v.  1. 

(3)  Lil>.   I.  c.   1.  (H)  Ib    v.  3. 

fuisse  creatos,  et  verba  praemissa  beati  Iob,  quae  illi  pro  se  induce- 
bant.  quomodo  sint  intelligenda  aperit  ita  dicens  Super  Genesim  (1) : 
«  Omnia,  inquit,  fecit  Deus  valde  bona ;  naturam  igitur  Angelorum 
bonam  fecit.  Et  quia  iniustum  est,  ut  nullo  merito  hoc  in  aliquo 
quod  creavit  Deus  damnet,  non  naturam,  sed  voluntatem  malam  pu- 
niendam  esse  credendum  est ;  nec  eius  naturam  significatam  esse  cum 
dicitur:  Hoc  est  initium  ftgmenti  Dei,  etc,  sed  corpus  aereum,  quod 
tali  voluntati  aptavit  Deus,  vel  ipsam  ordinationem  Dei,  in  qua  eum 
invitum  etiam  fecit  utilem  bonis,  vel  ipsius  Angeli  facturamj  quia 
etsi  praesciret  Deus  voluntate  malum  futurum,  fecit  tamen  eum,  pro- 
videns  quanta  de  illo  sua  bonitate  esset  facturus.  Figmentum  ergo 
Dei  dicitur,  quia  cum  sciret  Deus  eum  voluntate  malum  futurum  ut 
bonis  noceret,  creavit  tamen  illum  ut  de  illo  bonis  prodesset.  Hoc 
autem  fecit  ut  illudatur  eij  illuditur  enim  ei  cum  Sanctis  proficit 
tentatio  eius ;  sicut  et  mali  homines,  quos  Deus,  malos  futuros  prae- 
videns,  creavit  tamen  ad  Sanctorum  utilitatem,  illuduntur,  cum  prae- 
statur  Sanctis  eorum  tentatione  profectus.  Sed  ipse  est  initium,  quia 
praecedit  antiquitate  et  principatu  malitiae.  Haec  autem  illusio  fit 
Angelis  malis  et  hominibus  malis  per  Angelos  sanctos,  quia  subdit 
eis  Angelos  malos  et  homines  malos,  ut  non  quantum  nituntur,  sed 
quantum  sinuntur  possint  nocere  » .  —  Ecce  aperte  ostendit  qualiter 
praedicta  verba  Iob  intelligenda  sint,  et  Angelicam  naturam  bonam 
creatam  asseruit. 

Quomodo  intelligenda  sint  verba  praemissa  Domini  disserit,  evi- 
dententer  tradens  Angelos  esse  creatos  bonos,  et  post  creationem  ceci- 
disse.  —  Deinde,  qualiter  verba  Domini  quae  supra  posuit  accipienda 
sint,  Augustinus  aperit,  ubi  etiam  sua  quae  praedixit  verba  deter- 
minat,  evidenter  docens  Angelos  bonos  fuisse  creatos  et  post  creatio- 
nem,  interposita  aliqua  morula,  cecidisse,  ita  inquiens  (2) :  «  Quod 
putatur  diabolus  nunquam  beatam  vitam  duxisse,  sed  ab  initio  ceci- 
disse,  non  sic  accipiendum  est,  ut  malus  a  bono  Deo  creatus  esse 
putetur,  quia  ab  initio  non  cecidisse  diceretur;  non  enim  cecidit,  si 
talis,  id  est,  malus,  factus  est;  a  quo  enim  caderet?  Factus  ergo 
prius,  statim  a  veritate  se  avertit,  propria  potestate  delectatus,  bea- 
taeque  vitae  dulcedinem  non  gustavit,  quam  acceptam  non  fastidivit, 
sed  nolendo  accipere  amisit.  Sui  ergo  casus  praescius  esse  non  potuit, 
quia  sapientia  fructus  est  pietatis.  Continuo  autem  ut  factus  est  ce- 
cidit,  non  ab  eo  quod  accepit,  sed  ab  eo  quod  accepisset,  si  Deo  subdi 
voluisset » .  —  Ecce  hic  aperte  declarat  Angelos  bonos  esse  creatos  et 
post  creationem  cecidisse.  —  Et  fuit  ibi  aliqua  morida,  licet  brevis- 
sima.  Quod  Origiues  confirmat,  Super  Ezechielem(3)  dicens:    «  Serpens 

(1)  Lib.  XI.  ce.  21-22.  (2)  Ib.  c  23.  (3)  Homil.  I. 

liostis  contrarius  veritati,  non  tamen  a  principio,  neque  statim  super 
pectus  et  ventrem  suum  ambulavit;  sicut  Adam  et  Eva  non  statim 
peccaverunt,  ita  et  serpens  aliquando  fuit  non  serpens,  cum  in  Pa- 
radiso  deliciarum  moraretur ;  Deus  enim  malitiam  non  fecit » .  —  Ecce 
aperte  dicit  post  creationem,  interposita  morula,  cecidisse.  —  Ideoque 
illa  verba  sic  accipienda  videntur :  Ilomicida  erat  ab  initio,  vel  men- 
dax,  id  est,  statim  post  initium,  quando  sibi  aequalitatem  Dei  pro- 
misit  et  seipsum  occidit,  qui  homo  dicitur  in  Evangelio  (1).  Nec  in 
veritate  stetit,  quia  in  ea  non  fuit,  sed  ab  initio  temporis,  id  est  statim 
post  initium  temporis,  apostatavit.  —  Potest  etiam  sic  accipi  illud, 
ab  initio  homicida  fuit,  vel  mendax,  id  est,  ex  quo  homo  fuit  con- 
ditus,  quem  per  invidiam  in  mortem  praecipitavit  et  fallaciter  seduxit. 
—  Ex  praedictis  ergo  liquet  Angelos  omnes  bonos  esse  creatos,  et  post 
creationem  quosdam  cecidisse  a  bono,  quod  habuissent,  si  perstitissent. 

Quod  triplex  fuit  sapientia  in  Angelis  ante  casum  vel  confirma- 
tionem.  —  Hic  inquiri  solet,  quam  sapientiam  habuerunt  ante  casum 
vel  confirmationem  ?  —  Erat  in  eis  triplex  naturalis  cognitio,  qua 
sciebant  quod  facti  erant,  et  a  quo  facti  erant,  et  cum  quo  facti 
erant,  et  habebant  aliquam  boni  et  mali  notitiam,  intelligentes  quid 
appetendum  vel  respuendum  illis  foret. 

An  aliquam  habuerint  Dei  dilectionem  vel  sui  invicem?  —  Solet 
etiam  quaeri,  utrum  aliquam  Dei  vel  sui  invicem  dilectionem  ha- 
buerint?  —  Ad  quod  dici  potest  quod  naturalem  dilectionem  habe- 
bant,  ut  memoriam,  intellectum  et  ingenium,  qua  Deum  et  se  ali- 
quatenus  diligebant,  per  quam  tamen  non  merebantur. 

'1)  Matth.  XIII.  v.  28. 

226.  (')  —  Distinctionis  III.  obiectum  et  divisio.  —  Circa  di- 
stinctionem  tertiam  quaero  primo  de  distinctione  personali 
in  Angelis.  —  Et  ad  videndum  de  ista  distinctione  in  eis,  primo 
quaerendum  est  de  distinctione  individuali  in  substantiis  ma- 
terialibus.  De  qua  sicut  diversi  diversimode  dicunt,  ita  con- 
sequenter  dicnnt  de  pluralitate  individuorum  in  eadem  spe- 
cie  angelica,  et  etiam  de  implurificabilitate.  —  Et  ut  videa- 
tur  de  diversis  opinionibus  distincte  quae  quaeruntur  de  di- 
stinctione  vel  indistinctione  substantiae  materialis,  quaero 
singillatim  de  diversis  modis  ponendi. 


QUAESTIO  I. 

227.  —  Proponitur  quaestio.  —  Primo: 

Utrum  materialis  substaniia  ex  se  sive  ex  natura  sua 
sit  individua  vel  singutaris  ? 

228.  —  Argumentum  principale  (4).  —  Videtur  quod  sic: 
Philos.  VII.  Metaph.,  contra  Platonem,  probat  quod  substantia 
cuiuscumque  rei  est  propria  illi  cuius  est,  et  non  inest  alii; 
igitur  substantia  materialis  ex  natura  *  sua  *,  circumscripto 
omni  alio,  est  propria  ei  cui  inest,  ita  quod  ex  natura  sua  non 
potest  inesse  alii;  ergo  ex  natura  sua  est  individua. 

229.  —  Contra:  —  a)  Quidquid  inest  alicui  ex  natura  sua 
per  se  inest  ei  in  quocumque;  igitur  si  natura  lapidis  de  se  est 
haec,  in  quocumque  est  lapidis  natura,  ista  natura  esset  Jiic 
lapis:  consequens  est  inconveniens,  loquendo  de  singularitate 
determinata,  de  qua  est  quaestio. 

(1)  Solvitur  ad  n.  239. 

b)  Praeterea,  cui  de  se  convenit  unum  oppositum,  ei  de 
se  repugnat  aliud  oppositum;  igitur  si  natura  de  se  sit  una 
numero,  ex  se  repugnat  ei  multiludo  numeralis. 

230.  —  Exponitur  sententia  tenens  naturam  esse  ex  se  singu- 
larem.  —  Hic  dicitur  quod  sicut  natura  ex  se  formaliter  est 
natura,  ita  ex  se  est  singularis,  ita  quod  non  oportet  quaerere 
aliam  causam  singularitatis  a  causa  naturae,  quasi  natura 
prius  tempore  vel  natura  sit  natura  antequam  sit  singidaris, 
et  tunc  per  aliquid  adveniens  contrahatur  ut  fiat  singularis. 

Quod  probatur  per  simile:  quia  sicut  natura  habet  ex  se 
verum  esse  extra  animam,  non  autem  habet  esse  in  anima 
nisi  ab  alio,  id  est  ab  ipsamet  anima  (et  ratio  est,  quia  esse 
verum  convenit  ei  simpticiier,  esse  autem  in  anima  est  esse 
eius  secundum  quid),  ita  universalitas  non  convenit  rei  nisi 
secundum  quod  habet  esse  secundum  quid,  scilicet  in  anima; 
singularitas  autem  convenit  rei  secundum  verum  esse,  et  ita 
ex  se  et  simpliciter.  Est  ergo  quaerenda  causa,  quare  natura 
est  universalis,  et  dandus  est  intellectus  pro  causa;  non  au- 
tem  quaerenda  est  aliqua  causa,  quare  natura  est  singularis 
alia  a  natura  rei,  medians  inter  ipsam  et  singularitatem  eius: 
sed  quae  sunt  causae  unitatis  (a)  rei  sunt  et  causae  singula- 
ritatis  rei;  igitur,  etc. 

231.  (2)  —  Impugnatur  primo.  —  Contra  istud  arguitur 
sic:  obiectum  in  quantum  obiectum  est  prius  naturaliter  ipso 
actu;  et  in  illo  priori,  per  te,  obieclum  est  de  se  singulare, 
quia  hoc  semper  convenit  naturae  non  acceptae  secundurn 
quid,  sive  secundum  esse  quod  habet  in  anima;  igitur  intel- 
lectus  intelligens  illud  obiectum  sub  ratione  universalis  intel- 
ligit  ipsum  sub  ratione  opposita  suae  rationi;  nam  (^)  ut  prae- 
cedit  actum  determinatur  ex  sead  oppositum  illius  rationis;  *  non 
igitur  in  quantum  obiectum  est,  ut  scilicet  praecederet  actum, 
determinatur  ex  se  ad  actum  illius  rationis,  scilicet  universalis  *. 

232.  —  Impugnatur  secundo.  —  Praeterea,  cuiuscumque  uni- 
tas  reatis  propria  et  sufficiens  est  minor  unilate  numerali,  illud 
non  est  de  se  unum  unitate  numerali,  sive  non  est  de  se  hoc: 
sed  naturae  lapidis  exsistentis  in  isto  lapide  unitas  propria  realis. 
sive  sufficiens  est  minor  unitate  numerali;  ergo,  etc. 

(«)  Ed.  Ven.  univer*itatis. 

(b)  Ed.  Ven.  hoc  autein  est  natura. 

Malor  de  se  patet,  quia  nihil  est  de  se  unum  unitate 
maiori  unitate  sibi  sufficiente;  nam  si  propria  unitas  quae  de- 
betur  alicui  de  se  sit  minor  unitate  numerali,  unitas  nume- 
raiis  non  convenit  sibi  ex  natura  *  sua  *  et  secundum  se,  aliter 
praecise  ex  natura  sua  haberet  maiorem  et  minorem  unitatem, 
quae  circa  idem  et  secundum  idem  sunt  opposita,  quia  cum 
unitate  minori,  sine  contradictione,  stare  potest  multitudo  op- 
posita  maiori  unitati,  quae  multitudo  non  potest  stare  cum 
unitate  maiori,  quia  sibi  repugnat;  igitur,  etc. 

Probatio  minoris ;  quia  si  nulla  est  unitas  realis  naturae 
minor  singularitate,  sed  omnis  unitas  alia  ab  unitate  singu- 
laris  est  unitas  rationis  tantum,  igitur  nulia  erit  unitas  realis 
minor  unitate  numerati:  consequens  est  falsum:  quod  probabo 
quinque  vel  sex  viis;  ergo,  etc. 

233.  ( 3 )  —  Ostenditur  multipliciter  aiiquam  esse  unitatem 
reaiem  minorem  unitate  numerali.  —  a)  Prima  via  est  talis: 
secundum  Philos.  X.  Metaph.,  in  omni  genere  est  unum 
primum,  quod  est  metrum  et  mensura  omnium  quae  sunt 
illius  generis;  ista  unilas  *primi  mensurantis  *  est  realis,  quia 
Philosophus  probat  quod  uni  convenit  prima  ratio  mensurae; 
et  declarat  per  ordinem  quomodo  illud  est  unum  cui  convenit 
ratio  mensurandi  in  omni  genere:  ista  autem  unitas  est  ali- 
cuius  in  quantum  *  est  * primum  in  genere;  ergo  est  realis,  quia 
mensurata  sunt  realia  et  realiter  mensurata:  ens  autem  reale 
non  potest  realiter  mensurari  ab  ente  rationis;  igitur  unitas 
illius^primi  est  realis.  Ista  autem  unitas  non  est  unitas  singu- 
laris  vel  numeralis  *  simpliciter  *,  quia  nullum  est  singulare 
\\\  genere  quod  sit  mensura  omnium  illorum  qu;ie  sunt  in  illo 
genere;  nam,  secundum  Philos.  III.  Metaph.,  in  indiriduis 
eiusdem  speciei  non  est  hoc  prius,  illud  posterius;  quod 
prius,  licet  Comment.  exponat  de  priori  constituente  poste- 
rius,  tamen  nihil  ad  B  [n.  232],  quia  Philos.  intendit  ibi  as- 
signare  rationem  quare  Plato  posuit  rationem  speciei  separa- 
tam,  et  non  generis,  quia  in  speciebus  est  ordo  essentialis, 
propter  quod  posterius  potest  reduci  ad  prius.  Et  ideo,  secun- 
dum  eum,  non  oportet  ponere  ideam  generis,  per  cuius 
participationem  species  sunt  iliud  quod  sunt,  sed  ideam  spe- 
ciei,  aci  quam  omnes  aliae  reducuntur.  Sed  in  individuis,  se- 
cundum  Platonem  et  secundum  Philosophum  recitantem,  non 
Toai.  II.  15 

est  talis  ordo;  igitur  etc.  Est  ergo  intentio  Philosophi  ibi,  in 
quo  concordat  cum  Platone,  quod  in  individuis  eiusdem  spe- 
ciei  non  est  ordo  essentialis;  nullum  ergo  individuum  est  per 
se  raensura  eorum  quae  sunt  in  specie  sua;  igitur  nec  unitas 
individualis,  nec  numeralis. 

b)  Praeterea  secundo  probo  quod  idem  consequens  est 
falsum  :  quia  secundum  Philos.  VII.  Physic,  in  specie  atoma 
fit  comparatio,  quia  est  una  natura ;  non  autem  in  gene- 
re,  quia  genus  non  habet  talem  unitatem.  Ista  vero  unitas 
non  est  unitas  rationis,  quia  conceptus  generis  est  ita  unus 
apud  intellectum  sicut  conceptus  speciei,  alioquin  nullus  con- 
ceptus  diceretur  in  quid  de  multis  speciebus,  et  ita  nullus  con- 
ceptus  esset  genus,  si(a)  tot  essent  conceptus  dicti  de  speciebus, 
quot  sunt  conceptus  specierum,  quia  tunc  in  singulis  praedi- 
cationibus  idem  praedicaretur  de  se.  Similiter  unitas  conceptus 
vel  non  conceptus  nihil  ad  intentionem  Philosophi  *  ibi  *,  sci- 
licet  ad  comparationem,  vel  non.  Ergo  Philosophus  intendit 
naturam  specificam  ibi  csse  unam  unitate  naturae  specificae, 
non  autem  intendit  ipsara  sic  esse  unam  unitate  numerali, 
quia  in  unitate  numerali  non  fit  comparatio ;  igitur,  etc. 
( 4 )  c)  Item  tertio,  secundum  Philo^.,  V.  Metaph.  cap.  de  Ad 
aliquid,  idem,  simile  et  aequale  fundantur  supra  unum,  ita 
quod  licet  similitudo  habeat  pro  fundamento  rem  de  genere 
qualitatis,  relatio  tamen  non  est  realis,  nisi  habeat  fundamen- 
tum  reale  et  rationem  proximam  fundandi  realem ;  ergo  unitas 
quae  req.uiritur  in  fundamento  similitudinis  relationis  est  realis: 
11011  autem  est  numeralis,  quia  nihil  unum  et  idem  est  simile 
et  aequale  sibi  ipsi. 

d)  Praeterea  quarto,  unius  oppositionis  realis  sunt  duo 
extrema  realia  :  contrarietas  est  oppositio  realis;  quod  patet, 
quia  realiter  unum  destruit  et  corrumpit  aliud,  circumscripto 
oinni  opere  intellectus,  et  non  nisi  quia  sunt  contraria;  igitur 
utrumque  primum  extremum  istius  oppositionis  realis,  ut  est 
extremum,  est  unum  aliqua  unitate  reali:  non  autem  unitate 
numerali,  quia  tunc  praecise  hoc  album  esset  primurn  contra- 
riura  huic  nigro,  vel  praecise  aliud  album:  quod  est  inconve- 
niens,  quia  tunc  essent  tot  contrarietates  priraae  quot  individua 
contraria ;  igitur,  elc. 

Ed.  Ven.  sed. 


LIB.    II.    DIST.    III.    QUAEST.    I.  227 

e)  Praeterea  quinto,  unius  actionis  sensus  est  unum  obie- 
ctum  secundum  aliquam  unitatem  realem:  sed  non  nume- 
ralem;  ergo  est  aliqua  alia  unitas  realis  quam  unitas  nume- 
ralis.  —  Probatio  minoris:  quia  potentia  cognoscens  obie- 
tum  sic,  in  quantum  scilicet  hac  unitate  unum,  cognoscit 
ipsum  in  quantum  distinctum  a  quolibet  quocl  non  est  hac 
unitate  unum:  secl  sensus  non  cognoscit  obiectum  in  quan- 
tum  est  distinctum  a  quolibet  quocl  non  est  unum  ista  unitate 
numerali;  quoci  patet,  quia  nullus  sensus  clistinguit  hunc  ra- 
dium  Solis  differre  numeraliter  ab  illo  radio,  cum  tamen  sint 
diversi  per  motum  Solis,  si  circumscribantur  omnia  sensibilia 
communia,  puta  diversitas  loci  vel  situs;  et  si  ponerentiir  cluo 
quanta  simul  omnino  per  potentiam  divinam,  quae  essent 
omnino  similia  et  aequalia  in  albedine  et  quantitate,  visus  non 
distingueret  ibi  esse  duo  alba;  si  tamen  eognosceret  alterum 
istorum,  in  quantum  est  unum  unitate  numerali,  cognosceret 
ipsum  in  quantum  distinctum  numeraliter  a  quolibet  alio. 

(5)  Posset  etiam  iuxta  lioc  argui  de  primo  obiecto  sensus, 
quod  est  unum  in  se  aliqua  unitate  reali;  quia  sicut  obiectum 
huius  potentiae  in  quantum  obiectum  praececlit  intellectum, 
ita  etiam  seeundum  unitatem  suam  realem  praecedit  omnem 
actum  intellectus.  —  Sed  ista  ratio  nou  ita  concludit  sicut 
praecedens;  posset  enim  poni  aliquod  primum  obiectum  ut  est 
adaequatum  potentiae  esse  aliquod  commune  abstractum  ab 
omnibus  obiectis  particularibus,  et  ita  non  habere  unitaiem 
nisi  communitatis  ad  ista  plura  obiecta  partieularia;  sed  de 
uno  obiecto  unius  aetus  sentiendi  non  videtur  vere  posse  ne- 
ga ri  quin  neeessario  haberet  unitatem  reatem.,  et  minorem 
unitate  numerali. 

f)  Item  seoc to,  qum  si  omnis  unitas  realis  est  numeralis, 
ergo  omnis  diversitas  realis  est  numeratis:  sed  consequens 
est  falsum,  quia  omnis  diversitas  numeralis  in  quantum  nu- 
meralis  est  aequaiis,  et  ita  omnia  essent  aeque  distincta,  et 
tunc  sequitur  quod  non  plus  potest  intellectus  abstrahere  a 
Socrate  et  Platone  aliquod  commune  quam  a  Socrate  et  linea, 
et  esset  quodlibet  universale  purum  figmentum. 

(6)  Prima  consequentia  probatur  dupliciter:  Primo,  *  quia  * 
unum  et  mutta,  idem  et  diversum  sunt  opposita,  X.  Metaph.: 
toties  autem  dicitur  unum  oppositum   quoties  et   reliquum,  ex 

I.  Topic;  ergo  cuilibei  unitati  correspondet  sua  propria  di- 
versitas.  —  Praeterea  secundo,  quia  cuiuslibet  diversitatis 
utrumque  extremum  est  in  se  unum ;  et  eodem  modo  quo  est 
unum  in  se,  eodem  modo  videtur  diversum  a  reliquo  exiremo, 
ita  quod  unitas  extremi  unius  potest  per  se  esse  ratio  diversi- 
tatis  alterius  extremi.  —  Conftrmatur,  quia  si  tantum  est  in 
hac  re  unitas  realis  numeralis,  quaecumque  entiias  (a)  est  in 
re,  illa  est  ex  se  una  numero ;  ergo  istud  et  illud  secundum 
omnem  entitatem  in  eis  sunt  primo  diversa,  et  {b)  in  nullo 
aliquo  modo  convenientia.  —  Confirmatur  etiam  per  hoc, 
quia  diversitas  numeralis  est  hoc  singulare  non  esse  illud  sin- 
gulare,  supposita  tamen  entitate  utriusque  extremi:  sed  talis 
unitas  est  necessario  alterius  extremi. 

g)  Item  septimo,  nullo  exsistente  intellectu,  ignis  causaret 
ignern,  et  corrumperet  aquam,  et  esset  aliqua  unitas  reaiis 
generantis  ad  genitum  secundum  formam,  propter  quam  ge- 
neratio  esset  univocaj  intellectus  enim  considerans  non  facit 
generationem  esse  univocam,  sed  cognoscit  eam  esse  univocam. 

234.  (7)  —  Ostenditur  substantiam  materialem  ex  natura 
sua  non  esse  individuam.  —  Ad  quaestionem  igitur  concedo 
conclusionem  istarum  rationum,  et  dico  quod  substantia  ma- 
ierialis  ex  natura  sua  non  est  de  se  haec ;  quia  tunc,  sicut 
deducit  prima  ratio  [n.  231],  non  posset  intellectus  intelli- 
gere  ipsam  sub  opposito,  nisi  intelligeret  obiectum  suum  sub 
ratione  intelligendi  repugnanti  rationi  talis  obiecti;  sicut  etiam 
deducit  secunda  ratio  [n.  232-233]  cum  suis  probationis  omnibus, 
aliqua  est  unitas  in  re  reaiis,  absque  omni  operatione  intelJe- 
ctus,  minor  unitate  numerali  sive  unitate  propria  singularis, 
quae  unitas  est  naturae  secundum  se;  et  secundum  istam  uni- 
tatem  propriam  naturae,  ut  natura  est,  natura  est  indifferens 
ad  unitatem  singularem;  non  ergo  de  se  est  sic  una  unitate 
illa,  scilicet  unitate  singularitatis. 

235.  —  Explicatur  qualiter  possit  intelligi  naturam  esse  de 
se  indifferentem  ad  unitatem  singularem.  —  a)  Qualiter  autem 
potest  hoc  intelligi,  potest  aequaliter  videri  per  dictum  Avi- 
cennae,  V.  Metaph.,  ubi  vult  quod  equinitas  sit  tantum  equi- 
nitas,  nec  ex  se  una,  nec  plures,  nec  universalis,  nec  par- 


(a)  Ed.  Ven.  unitas.     —     (b)  Ed.  Ven.  addit:  quia  diversa  sunt. 

ticularis.  Intellige,  non  est  ex  se  una  unitate  numerali;  nec 
plures,  pluralitate  opposita  illi  unitati;  nec  universalis  actu,  eo 
modo  quo  aliquid  est  universale  factum  ab  intellectu,  non  ut 
obiectum  intellectus;  nec  est  particularis  de  se;  licet  enim  nun- 
quam  sit  realiter  sine  aliquo  istorum,  non  tamen  est  de  se 
aliquod  istorum,  sed  est  prius  naturaliler  omnibus  istis.  Et 
secundum  istam  prioritatem  naturalem  est  quod  quid  esl  et 
per  se  obiectum  intellectus,  et  per  se  ut  sic  consideratur  a 
Metaphysico,  et  exprimitur  per  definitionem;  et  propositiones 
per  se  {a)  primo  modo  sunt  verae  ratione  quidditatis  sic  ac- 
ceptae,  quia  nihil  dicitur  de  quidditate  per  se  primo  rnodo, 
nisi  quod  includitur  in  ea  essentialiter  in  quantum  ipsa  abstra- 
hitur  ab  omnibus  istis,  quae  sunt  posteriora  ipsa  naturaliter. 

b)  Non  solum  autem  ipsa  natura  est  de  se  indifferens  ad 
esse  in  intellectu  et  in  particulari,  ac  per  hoc  ad  esse  univer- 
sale  et  singulare,  sed  et  ipsa  habens  esse  in  intellectu  non  ha- 
bet  primo  ex  se  universalitatem ;  licet  enim  ipsa  intelligatur 
sub  universalitate  ut  sub  modo  intelligendi  ipsam,  tamen 
universalitas  non  est  pars  conceptus  eius  primi,  quia  non 
conceptus  metapliysici,  sed  logici.  Logicus  enim  considerat  se- 
cundas  intentiones  applicatas  primis,  secundum  ipsum  Avi- 
cennam.  Prima  ergo  intellectio  est  naturae  ut  ei  non  cointel- 
ligitur  aliquis  modus,  neque  qui  est  eius  in  intellectu,  neque 
qui  est  eius  extra  intellectum,  licet  illius  intellecti  modus  in- 
telligendi  sit  universalitas,  sed  non  modus  *  intellecti  (b),  id 
est  rei  intellectae.  * 

c)  Et  sicut  secundum  illud  esse  non  est  natura  de  se  uni- 
versalis,  sed  quasi  universalitas  accidit  illi  naturae  secundum 
primam  rationem  eius,  secundum  quam  est  obiectum,  ita  etiam 
in  re  extra,  ubi  natura  est  cum  singularitate,  non  est  natura 
illa  de  se  *determinata  *  ad  singularitatem,  sed  est  prior  natu- 
raliter  illa  ratione  contrahente  ipsam  ad  singularitatem  illam; 
et  in  quantum  est  prior  naturaliter  ipso  eontrahente,  non  re- 
pugnat  sibi  esse  sine  illo  contrahente. 

d)  Et  sicut  obiectum  in  intellectu  secundum  illam  entita- 
tem  eius  et  universalitatem  habet  vere  esse  intelligibile,  ita 
etiam  in  rerum  natura  secundum  illam  entitatem  habet  verum 


[a)  Wadd.  verae.    —    (b)  Wadd.  intellectus. 

esse  extra  animam  realej  et  secundnm  illam  entitatem  habet 
unitatem  sibi  proportionabilem,  quae  est  indifferens  ad  singu- 
laritatem,  ita  quod  non  repugnat  illi  unitati  de  se  quod  cum 
quacumque  unitate  singularitatis  ponatur. 

236.  —  Corollarium.  —  Hoc  ergo  modo  intelligo  naturam 
habere  unitatem  realem  minorem  unitate  numerali ;  et  licet 
non  habeat  eam  de  se,  ita  quod  sit  intra  rationem  naturae, 
quia  equinitas  est  tantam  equinitas,  secundum  Avicen.  V. 
Metaph.,  (amen  illa  unitas  est  passio  propria  naturae  secun- 
dum  suam  entitatem  primam,  et  per  consequens  nec  est  ex  se 
haec  intranee,  nec  secundum  entitatem  propriam  necessario 
inclusam  in  ipsa  natura  secundum  primam  entitatem  suam. 

237.  (8)  —  Obiectiones.  --  Sed  contra  istud  videntur  esse 
duae  obiectiones:  —  a)  Una,  quia  videtur  ponere  universale 
esse  aliquid  reale  in  re:  quod  est  contra  Comment.  l.De  Anima, 
com.  8.,  qui  dicit  quod  inteltectus  facit  universalitatem  in 
rebus,  ita  quod  non  exsistit  nisi  per  ipsum,  et  sic  est  ens  tan- 
turn  rationis.  —  Probatio  consequentiae :  nam  ista  natura,  se- 
cundum  quod  est  ens  in  isto  lapide,  prior  tamen  naturaliter 
singularitate  lapidis,  est,  ex  dictis,  indifferens  ad  hoc  singu- 
lare  et  ad  illud. 

b)  Praeterea,  Damascenus,  cap.  8.  Oportet,  inquit,  scire 
quod  aliud  est  rem  considerare,  et  aliud  ratione  et  cogita- 
tione;  igitur  in  omnibus  creaturis  hypostasum  quidem  di- 
visio  re  consideratur ;  communitas  autem  et  coputatio  in- 
tellectu  consideratur.  Intetligimus  enim  intettectu,  quoniam 
Petrus  et  Paulus  unius  sunt  naturae,  et  communem  habent 
naturam,  neque  enim  liae  hypostases  in  se  invicem  sunt; 
seorsum  enim  unaquaeque  et  secundum  partem,  id  est,  se- 
cundum  se  ipsum  separata.  Et  post:  In  increata  vero  et 
supersubstantiali  et  incomprehensibiti  Trinitale  est  e  con- 
verso;  iitic  euim  comynune  quidem  et  unum  re  considera- 
tur,  cognitione  vero  est  divisurn. 

238.  —  Solvuntur.  — a)  Ad  primum  dico  quod  universale 
in  actu  est  illud  quod  *aliquam*  unitatem  habet  indifferentem, 
secundum  quam  ipsum  idem  est  in  potentia  proxima  ut  dica- 
tur  d<3  quotibet  supposito;  quia  I.  Poster.:  Universale  est  quod 
est  unum  in  multis  et  de  multis.  Nihil  enim  secundum  quam- 
libet  unitatem  in  re  est  tale,  quod  secundum  ipsam  unitatem 

praecisam  sit  in  potentia  proxima  acl  quodlibet  suppositura, 
ut  dicatur  de  quolibet  supposito  praedicatione  dicente  hoc  est 
hoc;  quia  licet  alicui  exsistenti  in  re  non  repugnet  esse  in  alia 
singularitate  ab  illa  in  qua  est,  non  tamen  illud  vere  dici  po- 
test  de  quolibet  inferiori,  quod  quodlibet  esl  ipsum,  hoc  est 
enim  solum  possibile  cle  obiecto  eodem  indifferenti  actu  consi- 
derato  ab  intellectu;  quod  quiclem  ut  inteliectum  habet  unita- 
tem  etiam  numeralem  obiecti  (a\  secundum  quam  ipsum  idem 
est  praedicabile  de'  omni  singulari,  clicendo  quod  hoc  est  hoc. 
(9)  Ex  hoc  apparet  improbatio  illius  dicti,  quocl  intellectus 
agens  facit  universalitatem  in  rebus,  per  hoc  quod  denudat 
ipsum  quod  quid  est  in  phantasmate  exsistens;  nam  ubicumque 
est,  antequam  in  intellectu  possibili  habeat  esse  obiective,  sive 
in  re  sive  in  phantasmate,  sive  habeat  esse  certum,  sive  de- 
ductum  per  rationem,  et  si  sit  non  per  aliquod  lumen,  sed 
semper  sit  talis  natura  ex  se,  cui  non  repugnet  esse  in  alio; 
non  tamen  est  tale  cui  potentia  proxima  conveniat  dici  cle  quo- 
libet,  sed  tantum  est  in  potentia  proxima  ut  est  in  intellectu 
possibili(^);  est  ergo  in  re  commune  quod  non  est  de  se  hoc, 
et  per  consequens  ei  de  se  non  repugnat  esse  non  hoc.  Sed  tale 
commune  non  est  universale  in  actu,  quia  deflcit  ei  illa  *  indiffe- 
rentia  *,  secundum  quam  completive  universale  est  universale, 
secundum  quam  scilicet  ipsum  idem  aliqua  identitate  est  prae- 
dicabile  de  quolibet  individuo,  ita  quod  quocllibet  sit  ipsum. 

b)  Acl  secundam  instantlam  de  Damasceno  dico  quocl  eo 
modo  quo  in  Divinis  cornmune  est  unum  reale,  eodem  modo 
commune  in  creaturis  non  est  unum  reate;  ibi  enim  com- 
mune  est  singulare  et  individuum,  quia  ipsa  natura  divina  de 
se  est  haec.  *Et*  eodem  modo  manifestum  est  quod  nullum  uni- 
versale  in  creaturis  est  realiter  unum;  hoc  enim  ponendo 
esset  ponere  quod  aliqua  natura  creata  non  divisa  praedica- 
retur  de  multis  inclividuis  praedicatione  dicente  Jioc  est  Jioc, 
sicut  dicitur  Pater  est  Deus  et  Filius  est  idem  Deus.  Tamen 
in  creaturis  est  aliquod  commune  unum  unitate  reali  minori 
unitate  numerati;  et  illud  quidein  commune  non  est  ita  com- 


(«)  Ed.  Ven.  hoc  est  enim  possibile  quod  obiecto  eodem  numero  actu 
considerato  ab  intellectu,  quod  quidein  solum  ut  intellectum  habet  unitatem 
numeralem  obiecti. 

(b)  Ed.   Ven.  sed   tantum  est  potcntia  proxima  in  intellectu  possibili. 

mune  quod  sit  praedicabite  de    multis,  licet  sit  ita   commune 
quod  non  repugnet  sibi  esse  in  alio  quam  in  eo  in  quo  est. 

Dupliciter  igitur  patet  quomodo  auctoritas  non  est  con- 
tra  me:  primo  quia  loquitur  de  unitate  singularitatis  in 
.Divinis;  et  hoc  modo  non  solum  universale  creatiim  non  est 
unum,  sed  nec  commune  in  creaturis:  secundo  quia  loquitur 
de  communi  praedicabili,  non  praecise  de  communi  quod  de- 
terminatum  est  de  facto,  licet  non  repugnet  sibi  esse  in  alio, 
quale  commune  praecise  potest  poni  in  creatura  realiter. 

239.  (10)  —  Solvitur  argumentum  principaie.  —  Et  per  hoc 
patet  ad  *illud*  [n.  228]  argumentum  principate ;  quia  Philoso- 
phus  improbat  illam  fictionem  quam  imponit  Platoni,  quod  scili- 
cet  non  possit  hic  homo  per  se  exsistens,  qui  ponitur  idea,  per 
se  esse  universale  omni  homini;  quia  omnis  substantia  per  se 
exsistens  est  propria  ei  cuius  est,  hoc  est,  vel  ex  seipsa,  vel  est 
propria  per  aliquod  contrahens  facta  propria,  quo  contrahente 
posito,  non  potest  inesse  alteri,  licet  non  repugnet  ei  ex  se  inesse 
alii.  —  Ista  etiain  glossa  vera  est,  loquendo  de  substantia  se- 
cundum  quod  sumitur  pro  natura;  et  tunc  sequitur  quod  idea 
non  erit  substantia  Socratis,  quia  nec  natura  Socratis,  quia 
nec  cx  se  propria,  nec  appropriata  Socrati,  ut  sit  tantum  in 
eo,  sed  etiam  in  alio  secundum  ipsum.  Si  autem  accipiatur 
substantia  pro  subsiantia  prima,  tunc  verum  est  quod  quae- 
libet  substantia  est  ex  se  propria  illi  cuius  est;  et  tunc  multo 
magis  sequitur  quod  illa  idea  quae  ponitur  substantia  per  se 
exsistens  isto  modo  non  possit  esse  substantia  Socratis  vel  Pla- 
tonis.  —  Sed  primum  membrum  ad  propositum  sufflcit. 

240.  —  Solvitur  argumentum  prioris  opinionis.  —  Ad  confirma- 
tionem  opinionis  [n.  230]  patet;  quia  non  ita  se  habet  communi- 
tas  et  singularitas  ad  naturam  sicut  esse  in  intellectu  et  esse 
verum  extra  animam,  quia  communitas  convenit  naturae  extra 
intellectum,  et  similiter  singularitas;  et  communitas  convenit 
ex  se  naturae,  singularitas  autem  convenit  naturae  per  aliquid 
in  re  contrahons  ipsarn;  sed  universalitas  non  convenit  rei  ex 
se.  —  Et  ideo  concedo  quod  quaerenda  est  causa  universati- 
tatis,  non  tamen  quaerenda  est  causa  communitatis  alia  ab 
ipsa  natura;  et  posita  commtmitate  in  ipsa  natura  secundum 
propriam  entitatem  et  unitatem,  necessario  oportet  quaerere  cau- 
sum  singularitatis,q\i9Le  superaddit  aliquid  illi  naturae  cuius  est. 

241.  —  Proponitur  quaestio.  —  *  Secundo  quaerendum  est*: 
Utrum  subslantia  materialis  per  aliquid  positivum  in- 

trinsecum  sit  de  se  individua? 

242.  ( i  )  —  Argumentum  principale  (1).  —  Quocl  non;  quia 
unum  non  dicit  nisi  privationem  divisionis  in  se  et  privatio- 
nem  identitatis  ad  aliud;  igitur  cum  singularitas  vel  indivi- 
duatio  non  dicat  nisi  duplicem  negationem,  non  oportet  eius 
causam  positivam  quaerere,  sed  sufficit  negaiio.  —  Prima 
propositio  probatur,  quia  si  unum  diceret  rationem  positivam, 
*  non  diceret  eamdem*  (a)  quam  dicit  ens,  tunc  enim  esset  nuga- 
tio  dicendo  ens  unum;  nec  aliam  rationem  dicit,  quia  tunc  in 
quocumque  ente  esset  entitas  addita  entitati:  quod  est  inconveniens. 

243.  —  Contra:  Prima  substantia  per  se  generatur,  VII. 
Metaph.,  et  per  se  operatur,  I.  Metaph.,  et  ex  hoc  distinguitur 
a  secunda,  cui  neutrum  convenit  (per  se  primo  (b)  );  ergo  ista 
conveniunt  primae  substantiae  per  illud  quod  addit  supra  secun- 
dam  substantiam:  non  autem  conveniunt  ista  alicui  formaliter 
per  negationem;  ergo  prima  substantia  non  addit  tantum  ne- 
gationem  supra  secundam. 

244.  —  Exponitur  sententia  tenens  substantiam  materialem 
non  esse  individuam  per  aliquod  positivum.  —  Hic  dicitur  quocl 
non  individuatur  per  aliquod  positivum;  quia  illud  esset 
materia  vel  forma,  vel  aliquid  consequens  materiam  vel  for- 
mam;  et  hoc  vel  est  absolutum  vel  respectivum.  —  Non  per 
materiam,  ut  post  ostendetur  (2).  —  Nec  per  formam;  quia 
quaeram  de  forma,  per  quid  individuatur?  quia  nec  ex  se  ipsa, 
sicut  nec  natura,  de  qua  dictum  est  supra  [n.  234];  quaeram 
ergo  per  quid,  et  ulterius  de  illo  alio,  et  sic  in  inflnitum.  — 
—  Nec  potest  dari  aliquid  consequens  absolutum,  quia  quaeram 

(a)  Wadd.  non  dicerct  nisi  eaindem.     —     (b)  Deest  in  Ed.  Ven. 

(1)  Solvitur  ad  n.  248. 

(2)  Quaest.  5. 

de  illo  eodem  modo.  —  Nec  per  respectivum,  quia  respectus 
praesupponit  fundamentum,  et  sic  non  individuat  ipsum.  — 
Ergo  negatio  est  ratio.  Uncle  po.nit  Henricus  duplicem  nega- 
tionem  esse.  Vide  in  Quodtib.  5,  quaes/.  8. 

245.  (2)  —  Intellectus  quaestionis.  —  Contra  ista:  primo 
expono  inteUectum  quaestionum  motarum  de  ista  materia : 
—  a)  Non  enim  quaero,  quo  natura  est  singularis  vel  indi- 
vidua,  si  ista  significent  intentionem  secundam;  quia  tunc 
intentionc  secunda  formaliter  esset  natura  singularis,  et  effe- 
ctive  ab  intellectu  causante  illam  intentionem  secundam,  *con- 
ferento(a)  scilicet  hanc  naluram  ad  naturam  *,  sicut  subiicibile 
ad   praedicabile. 

b)  Nec  etiam  quaeritur  de  unitate  numerati  reali,  quo(&) 
formaliter  natura  est  sic  una ;  nam  unitate  nuinerali  reali  est 
res  formaliter  una,  sive  illa  unitas  convertatur  cum  ente,  sivesit 
de  genere  quantitatis,  sive  dicat  privationem,  sive  positionem. 

c)  Sed  quia  in  entibus  est  aliquid  indivisibile  in  partes 
subiectivas,  hoc  est,  cui  formaliter  repugnat  dividi  in  plura 
quorum  quodlibet  sit  ipsum,  quaeritur  non  quo  formaliter  illud 
sibi  repugnat,  quia  sic  repugnantia  formaliter  repugnat,  sed  quo 
ut  fundamento  proximo  et  inti-inseco  ista  repugnantia  insit  isti. 

d)  Est  ergo  intellectus  quaestionis  de  hac  materia,  quid  sit 
in  hoc  lapide  per  quod  sicut  per  fundamentum  proximum  sim- 
pliciter  repugnat  sibi  dividi  in  plura,  quorum  quodlibet  sitipsum, 
qualis  divisio  est  propria  toli  universali  in  suas  partessubiectivas. 

246.  —  Ostenditur  individuum  non  constitui  formaliter  per 
negationem  vel  privationem.  —  Hoc  modo  intelligendo,  probo 
quod  non  sit  aliquod  individuum  formaliter  per  negaiio- 
nem  vel  privationem,  sicut  videtur  ista  positio  ponere.  — 
a)  Primo  quia  nihil  simpliciter  repugnat  alicui  enti  per 
solam  privationem  in  eo,  sed  per  aliquid  positivum  in  eo; 
igitur  dividi  in  partes  subiectivas  non  repugnat  lapidi,  in 
eo  quod  est  quoddam  ens,  per  aliqu;is  negationes.  —  Proba- 
tio  antecedentis :  quia  quantumcumque  negatio  tollat  poten- 
tiam  proximam  ad  agere  et  pati,  ut  per  hoc  ideni  ens  in  quo 
est  negatio  careat  potentia  proxima  ad  aliquid,  non  tamen  po- 
nit  formalem  repugnantiam  illius  entis  ad  aliquid;  quia  per 
possibile  vel  impo^sibile  circumscriptis   iliis  negationibus    cum 

(<i)  Wadd.  intentionem  secundarn  conferentem,  scilicet  hanc  naturam. 
(b)  Wadd.  qua. 

non  sint,  staret  tale  cum  opposito  illarum  negationum,  et  ita 
cum  illo  cui  dicitur  repugnare  per  se:  quocl  est  impossibile:  — 
Exemplum  huius:  si  substantia  intelligatur  non  quanta,  non 
est  divisibilis,  hoc  est  non  possibilis  dividi  potentia  propinqua; 
non  tamen  repugnat  sibi  dividi,  quia  tunc  repugnaret  sibi  re- 
cipere  quanti(atem,  per  quam  formaliter  posset  dividi.  Stante 
igitur  natura  substantiae  corporeae,  non  repugnat  sibi  quod 
sit  divisibilis.  —  Similiter  si  non  habere  vlsum  tollat  poten- 
tiam  proximam  ad  videndum,  non  tamen  facit  repugnantiam 
ad  videre,  quia  potest  stare  eadem  natura  positiva  in  qua  fuit 
haec  negatio,  et  potest  sibi  inesse  oppositum  illius  negationis, 
sine  repugnantia  ex  parte  naturae. 

(3)  Ita  potest  argui  in  proposito:  cum  iste  ponat  naturam 
ex  se  non  esse  unam  et  individuam,  nunquam  tamen  per  ali- 
quam  negationem  positam  in  natura  repugnabit  sibi  formali- 
ter  dividi,  et  ita  nunquam  erit  aliquod  ens  positivum  in  rebus 
quod  erit  complete  individuum. 

Et  si  aliquo  modo  instetur  primae  propositioni  huius  ra- 
tionis,  saltem  assumo  istam  propositionem:  nulla  imperfectio 
repugnat  alicui  *  formaliter  *  nisi  propter  aliquid  positivum 
in  eo,  * quia  *  (a)  nulla  imperfectio  repuguat  alicui  nisi  propter 
aliquam  perfectionem,  quae  est  aliquid  positivum  et  entitas 
positiva:  sed  divicli  est  quaedam  imperfectio,  et  icleo  non  potest 
competere  naturae  divinae;  ergo,  etc. 

b)  Item,  negaiione  non  constituitur  aliquid  formaliter  in 
entitate  perfectiori  quam  sit  illa  entilas  praesupposita  nega- 
tioni,  alioquin  negatio  esset  formaliter  entitas  positiva:  sed 
prima  substantia,  per  Philos.  in  Praedicamentis,  est  maxime 
substantia,  et  etiam  magis  substantia  quam  secunda;  ergo  non 
formaliter  constituitur  in  entilate  primae  substantiae  per  nega- 
tionem,  \w  quantum  distinguitur  a  secunda. 

c)  Iiem,  de  singulari  per  se  primo  praeclicatur  illud  cuius 
est  singulare:  sed  de  aliquo  ente  accepto  sub  negaiione  non 
praedicatur  per  se  aliqua  entitas  ratione  totius  subiecti,  quia 
totum  non  est  per  se  unum;  si  ratione  partis,  tunc  non  est 
praedicatio  superioris  de  inferiori,  sed  eiusdem  de  se. 

( 4 )  d)  Praeterea,  licet  ista  positio  videatur  esse  falsa  in  se, 
propter  argumenta  iam  facta,  si  intelligat  individuum  consti- 

(a)  Wadd.  ita  quod. 

tui  in  entitate  et  unitate  singalaritatis  per  negationem,  tarnen 
videtur  omnino  superflua,  et  non  respondere  ad  quaestionem; 
quia  ipsa  posita,  adhuc  rernanet  eadem  quaestio;  nam  de  du- 
plici  negatione  quam  ponit  quaero,  *  quae  est  ratio  *  quare 
negatio  ista  convenit  illi?  Si  istam  duplicem  negationem  dicit 
esse  per  se  sicut  per  se  causam  (a),  dat  causam  suipsius.  —  Si 
non  dat  causam  huius,  non  respondetur  ad  quaestionem;  quae- 
ritur  enim  illud  per  quod  repugnat  oppositum  istarum  nega- 
tionum,  et  per  consequens  per  quid  insunt  istae  negationes. 
Similiter  quaero,  unde  negatio  sit  haec,  cum  sit  eiusdem  ra- 
tionis  in  isto  et  in  illo?  Nam  sicut  in  Socrate  est  duplex  ne- 
gatio  opposita  illi  quae  est  in  Platone,  ita  in  Platone  est  ne- 
gatio  *  duplex  eiusdem  rationis*(6).  Unde  ergo  Socrates  est  sin- 
gularis  hac  singularitate  propria  et  determinata,  et  non  singu- 
laritate  Platonis?  Non  potest  dici  nisi  dicatur  unde  negatio  sit 
haec  negatio,  et  hoc  non  potest  esse  nisi  per  aliquid  positivum. 

247.  —  Corollarium.  —  Goncedo  igitur  conclusionem  ista- 
rum  rationuin:  quod  necesse  est  per  aliquod  positivum  intrin- 
secum  huic  lapidi,  tamquam  per  rationera  propriara,  repugnare 
sibi  dividi  in  partes  subiectivas:  et  illud  positivum  erit  quod 
dicitur  esse  per  se  causa  individuationis;  *quia*(c)  per  in- 
dividuationem  intelligo  istam  indivisibilitatem  sive  repugnan- 
tiam  ad  divisibilitatem. 

248.  —  Solvitur  argumentum  principale.  —  Ad  argumentum 
ad  oppositum  [n.  242],  licet  assumptum  sit  falsum,  de  quo  forte 
alias,  tamen  si  verum  esset  quod  unurn  significaret  formaliter 
illam  duplicem  negationem,  non  sequitur  quod  non  habeat  ali- 
quam  causam  positivam  per  quam  insit  ei  illa  duplex  nega- 
tio;  nam  et  unitas  specifica  pari  ratione  significaret  dupJi- 
cem  negationem,  et  tamen  nullus  negat  entitatem  positivam 
esse  rationem  unitatis  specificae,  a  qua  entitate  positiva  sumitur 
ratio  differentiae  speciricae. 

Et  istud  est  bonum  argumentum  pro  solutione  quaestio- 
nis  et  pro  opinione)  quia  cum  in  qualibet  unitate  minore  uni- 
tate  numerali  sit  dare  entitatem  positivam,  quae  sit  ratio  per 
se  illius  unitatis  et  illius  repugnantiae  ad  multitudinem  oppo- 
sitara,  maxime  vel  aequaliter  erit  hoc  dare  in  unitate  perfe- 
ctissima,  quae  est  unitas  numeralis. 

(a)  Ed.  Ven.  sicut  per  causam  sui. 
b    Wadd.  negatio  duplicis  rationis.     —     (c)  Wadd.  et. 


QUAESTIO  III. 

249.  (] )  —  Proponitur  quaestio.  —  Tertio  quaero  sine  ar- 
gumentis : 

An  substantia  materialis  per  aciuatem  exsistentiam  sit 
individua  vel  ratio  individuandi  atiquid  aliud? 

250.  —  Exponitur  sententia  tenens  substantiam  materialem 
per  actualem  exsistentiam  esse  individuam.  —  Dicitur  quod  sic; 
quia  ex  VII.  Metaph.  actus  determinat  et  distinguit;  ergo  ul- 
tima  distinctio  est  per  ultimum  actum:  ultimus  autem  actus 
est  individuorum  secundura  esse  exsistentiae,  quia  quodlibet 
aliud  ab  ipso  intelligitur  in  potentia  ad  ipsum. 

251.  —  Impugnatur.  —  Contra  isiud:  —  a)  Primo  quia 
quod  non  est  ex  se  distinctum,  nec  determinatum  non  potest 
esse  primum  distinguens  vel  determinans  aliud:  sed  esse  exsi- 
stentiae  eo  modo  quo  distinguitur  ab  esse  essentiae  non  est 
ex  se  distinctum,  nec  determinatum;  non  enim  esse  exsistentiae 
habet  proprias  differentias,  alias  a  differentiis  esse  essentiae, 
quia  tunc  oporteret  ponere  propriam  coordinationem  exsisten- 
tiarum,  aliam  a  coordinatione  essentiarum;  sed  praecise  deter- 
minatur  ex  determinatione  alterius;  igitur  non  determinat  ali- 
quid  aliud. 

b)  Ex  hoc  potest  argui  aliter:  quia  illud  quod  praesup- 
ponit  coordinationem  et  distinctionem  alterius  non  est  ratio 
distinguendi  ipsum  vel  determinandi  ipsum :  sed  exsistentia 
ut  determinata  et  distincta  praesupponit  ordinem  et  distin- 
ctionem  essentiarum;  igitur,  etc. 

( 2 )  Et  si  dicatur  quod  praesupponit  distinctionem  et  deter- 
minationem  omnem  aliam  ab  illa  quae  est  ad  individua,  sed 
istam  quae  est  quasi  per  individuum  causat,  igitur,  etc;  con- 
tra:  in  coordinatione  praedicamentali  sunt  omnia  quae  per  se 
pertinent  ad  illam   coordinationem,    circumscripto    quocumque 

quod  nihil  est  illius  coordinationis;  quia,  secundura  Philos. 
I.  Poster.,  status  est  in  quolibet  praedicamento,  et  in  sursum 
et  in  deorsum;  igitur  sicut  invenitur  supremura  in  genere, 
praecise  considerando  illud  sub  ratione  essentiae,  et  *  ita  *  in- 
veniuntur  genera  intermedia  et  species  et  differentiae,  ita  in- 
venitur  etiam  infimura,  id  est,  singulare  absque  ornni  exsisten- 
tia  actuali ;  quod  patet  evidenter,  quia  hic  homo  non  plus  in- 
cludit  forraaliter  existentiam  actualem  quam  homo. 

c)  Praeterea,  eadern  quaestio  est  de  exsistentia,  quo  et 
unde  contrahitur  ut  sit  haec,  quae  est  et  de  natura  ;  nain  si 
natura  speciflca  eadera  sit  in  pluribus  individuis,  habet  exsisten- 
tiam  eiusdem  rationis  in  eis;  sicut  ergo  probatur  in  solutione 
primae  quaestionis  [n.  234],  quod  ista  natura  non  sit  de  se 
haec,  ita  potest  quaeri  per  quid  exsistentia  sit  haec,  quia  non 
est  dare  quod  sit  de  se  haec;  et  ita  non  sufficit  dare  primam 
exsistenliam,  qua  natura  sit  haec. 

252.  ( * )  —  Solvitur  argumentum  praeexpositae  sententiae.  — - 
Per  hoc  patet  ad  argumentum  pro  opinione  [n.  250]:  dico  quod 
actus  distinguit  eo  modo  quo  est  actus;  sed  actus  accidentalis 
distinguit  accidentaliter,  sicut  actus  essentialis  distinguit  essen- 
tialiter.  lta  dico  quod  ultima  distinctio  in  coordinatioue  prae- 
dicamentali  est  distinctio  individualis,  et  illa  est  per  ultimum 
actum  per  se  pertinentem  ad  coordinationera  praedicamentalem: 
sed  ad  hauc  coordinationem  praedicamentalem  non  per  se  per- 
tinet  exsistentia  actualis;  actualis  autem  exsistentia  est  ultiinus 
actus,  sed  posterior  tota  coordinatione  praedicamentali.  Et  ideo 
concedo  quod  exsistentia  distinguit  ullimate,  sed  distinctione 
quae  est  extra  totam  per  se  coordinationem  praedicamentalem, 
quae  distinctio  est  aliquo  modo  accidentalis,  licet  non  sit  vere 
accidentalis;  tamen  sequitur  totam  distinctionem  secundum  esse 
quidditativum.  Eo  ergo  modo  quo  est  actus  distinguit,  et  in 
quo  est  ultimus  actus  ultimate  distinguit. 


•e^sx^vj)- 


QUAESTIO  IV. 

253.  —  Proponitur  quaestio.  —  *  Quarlo  quaero:  * 
Utrum  substantia  materialls  sit  per  quaniitatem   indi- 

vidua  vel  sirigularis? 

254.  —  Argumenta  principalia  (1).  —  Quod  sic:  —  a)  Boe- 
tius,  De  Trinit. :  ln  numero  differentiam  variabilitas  ac- 
cidentium  facit;  nam  tres  homines  nec  specie,  nec  genere 
differunt,  sed  suis  accidentibus.  Nam  si  animo  cuncia  his 
accidentia  separemus,  tocus  tamen  cunctis  diversus  est, 
quern  unum  fingere  duobus  minime  possumus.  Duo  igitur 
corpora  unum  locum  non  obtinebunt,  qui  esi  accidens,  et 
ideo  sunt  phtres  numero,  quanio  accidentia  ptura  sunt.  Inter 
omnia  autem  aecidenlia  primum  est  quantitas,  quam  *etiam* 
videtur  specialiter  exprimere  in  toco,  dicendo  quod  eumdem  lo- 
cum  fingere  duobus  non  possumus,  qui  competit  eis  in  quan- 
tum  quanta. 

b)  Praeterea,  Damasc.  in  Elementario,  cap.  5.  non  com- 
putando  prooemium :  Omnis  res  in  qua  dijfert  hypostasis 
ab  eiusdem  speciei  hypostasi  dicitur  adventitia  differen- 
tia,  et  characteristica  proprietas,  et  qualitas  hypostatica. 
Hoc  autem  accidens  est,  velut  homo  differt  ab  altero  homine, 
quoniam  hic  quidem  longus,  hic  autem  brevis. 

c)  Praeterea,  V.  Metaph.  Avicen. :  Naturae,  quae  eget 
materia  ad  eius  esse,  adveniunt  accidentia  et  dispositiones 
extrinsecae,  per  quas  individuatur. 

255.  —  Gontra:  Sicut  arguitur  ad  secundam  quaest.  [n.  243], 
prima  substantia  per  se  generatur,  et  per  se  operatur,  et  hoc 
in  quantum  distinguitur  a  secunda,  cui  ista  non  conveniunt 
per  se:  sed  ista  non  conveniunt   enti  per  accidens.  De  gene- 


(1)  Solvuntur  ad  n.  272. 

rari  patet  VI.  (a)  Melaph.;  de  operari  patet,  quia  unum  per 
se  agens  est  unum  per  se  ens,  et  hoc  in  uno  ordine  causae. 

256.  (2)  —  Exponitur  sententia  tenens  substantiam  niate- 
rialem  esse  singularem  et  individuam  per  quantitatem  (1).  —  Hic 
dicitur  quod  substantia  materialis  est  singularis  et  ind.ivi- 
dua  per  quantitatem,  et  ponitur  talis  ratio:  —  a)  Quia  quod 
primo  convenit  alicui,  et  per  se  convenit  cuilibet  alteri  per 
rationem  eius:  sed  substantia  et  quantitas  non  faciunt  unum 
per  se,  sed  tantum  unum  per  accidens,  et  per  consequens 
nulla  proprietas  convenit  per  se  una  eis  simul  et  aeque  pri- 
mo,  sed  uni  per  aliud:  dividi  autem  in  partes  eiusdem  ratio- 
nis  est  proprietas  una  quae  per  se  convenit  quantiiati,  ex 
V.  Metaph.;  ergo  convenit  alii,  scilicet  substantiae,  per  ralio- 
nem  eius:  talis  est  divisio  speciei  in  eius  individua,  quia  ista 
dividentia  (b)  non  sunt  formaliter  alterius  rationis,  sicut  sunt 
species  dividentes  genus. 

Et  ex  hoc  ultra,  esse  divisibile  in  partes  eiusdem  ratio- 
nis  convenit  alicui  ralione  quantitatis,  ex  V.  Metaph.,  et  idem 
est  principium  divisionis  in  aliqua  natura  et  distinctionis  di- 
visorum;  igitur  per  quantitatem  distinguuntur  individua  in- 
dividualiter  ab  invicem,  et  ex  hoc  conciuditur  quod  per  quan- 
titatem  convenit  rei  divisio  in  individua,  cui  primo  convenit 
talis  distinctio;  ergo  per  quantitatem  individuum  fit  indi- 
viduum. 

b)  Praeterea,  hic  ignis  non  differt  ab  illo  igne,  nisi  quia 
forma  differt  a  forma:  nec  forma  differt  a  forma,  nisi  quia 
recipitur  in  alia  et  alia  parte  materiae;  nec  pars  materiae  ab 
alia  parte,  nisi  quia  est  sub  alia  et  alia  parte  quantitatis ; 
ergo  tota  distinctio  huius  ignis  ab  illo  igne  reducetur  ad  quan- 
titaiem  sicut  ad  primum  distinctivum. 

Confirmatur  ratio,  quia  generans  generat  aliud  propter 
distinctionem  materiae;  materia  ista  geniti  necessario  praesup- 
ponitur  quanta  et  sub  quantitate  distincia.  —  Quod  quanta 
patet,  quia  agens  naturale  non  potest  agere  in  non  quanlum. 
—  Patet  etiam  quod  quanta  alia  quantitaie,  quia  non  potest 
esse  quanta  quantitate  generantis.  —  Sed  ista  quantitas  prae- 
cedit   naturaliter    esse    ipsius    geniti;    igitur    et    distinctionem 

(a)  Ed.  Ven.  VII.     —     (b)  Ed.  Ven.  individua. 
(1)  Guius  rationes  solvuntur  ad  nn.  267seqq. 

ipsius  generantis  et  geniti:  non  autem  praecederet  naturaliter 
si  non  esset  naturaliter  requisitum,  et  per  se  ut  distinctivum 
ipsius. 

257.  (3)  —  Proponuntur  quinque  viae  ad  ostendendum  quod 
nec  quantitas  nec  quodcumque  aliud  accidens  potest  esse  ratio  in- 
dividuationis  substantiae  materialis.  —  Contra  istam  conclusio- 
nem  arguo  quatuor  viis:  a)  P timo  ex  identitale  raiionis  nu- 
merdlis,  sive  individuationis  vel  singularitatis:  —  b)  secundo 
ex  ordine  substantiae  ad  accidentia:  —  c)  tertio  ex  ratione 
coordinationis  praedicamentalis.  —  Et  istae  tres  viae  pro- 
babunt  communiter  quod  nullum  accidens  potest  esse  per  se 
ratio  per  quam  substantia  materialis  individuatur.  —  d) 
Quarta  via  erit  specialiter  contra  quantitatem,  quantum  ad 
conclusionem  opinionis:  —  e)  et  quinto  arguetur  specialiter 
contra  illas  rationes  opinionis. 

258.  —  Explicat  Doctor  quid  intelligat  per  individuationem 
sive  unitatem  numeralem  sive  singularitatem.  —  Quantum  ad 
*  primum  *,  primo  expono  quid  intelligo  per  individuatio- 
nem  sive  unitatem  numeralem  sive  per  singularitatem :  non 
quidem  unitatem  indeterminatam,  secundum  quam  quodlibet 
in  specie  dicitur  unum  numero,  sed  unitatem  signatam  ut 
hanc,  ita  quod,  sicut  prius[n.  245  c\  dictum  est  quod  individuum 
impossibile  est  dividi  in  partes  subiectivas,  et  quaeritur  ratio 
impossibilitatis,  ita  dico  quod  individuwm  est  incompossibile 
non  esse  hoc  signatum  hac  singularitate,  et  quaeritur  causa 
non  singularitatis  in  communi,  sed  huius  singularitatis  in  spe- 
ciali  signatae,  scilicet  ut  est  haec  determinate. 

259.  —  Ex  identitate  rationis  numeralis  ostenditur  nullum 
accidens  esse  principium  individuationis.  —  Hoc  modo  intelligendo 
singularitatem,  ex  prima  via  [n.  257 a]  arguitur  dupliciter: 

a)  Primo  sic:  substantia  actu  exsistens,  non  mutata  aliqua 
transmutatione  substantiali,  non  potest  fieri  de  hac  non  haec, 
quia  ista  singularitas,  sicut  modo  dictum  est,  non  potest  inesse 
alia  et  alia  eidem  substantiae  manenti  eadem,  non  substantia- 
liter  mutatae:  sed  substanlia  actu  exsistens,  nulla  substantiali 
mutatione  facta  in  ipsa,  vel  mulata,  potest,  sine  contradictione, 
esse  sub  alia  et  alia  quantitate  et  quocumque  accidente  abso- 
luto;  ergo  nullo  modo  lali  est  formaliter  liaec  substantia  hac 
singidaritate  signala.  —  Minor  patet,  quia  non  est  contra- 
Tom.  II.  10 

tradictio  quod  Deus  substantiam  quantam  ista  quantitate  eanr- 
dem  conservet,  et  informet  eam  alia  quantitate;  nec  propter 
hoc  substantia  illa  actu  exsistens  mutabitur  mutatione  substan- 
tiali,  quia  non  erit  *  ibi  *  mutatio  nisi  a  quantitate  in  quanti- 
tatem.  Similiter  si  mutetur  a  quocumque  accidente  sine  muta- 
tione  substantiali,  sive  hoc  sit  possibile,  sive  impossibile,  non 
propter  hoc  erit  formaliter  non  Jiaec. 

(4*)  Sl  dicas  quod  istud  est  miraculum,  et  ideo  non  concludit 
contra  rationem  naturalem,  contra:  miraculum  non  est  respe- 
ctu  contradictoriorum,  ad  quae  nulla  est  potentia:  sed  con- 
tradictio  est  eamdem  substantiam  manentem  esse  duas  sub- 
stias,  sine  mutatione  substantiali,  et  hoc  tam  successive  quam 
simul:  quod  tamen  sequitur  si  per  aliquod  accidens  esset  forma- 
liter  haec  substantia;  tunc  enim  accidente  succedente  accidenti, 
eadem  substantia  non  mutata  esset  successive  duae  substantiae. 

Confirmatur  etiam  illud  per  simile  de  unitate  specifica; 
quia  impossibile  est  unam  substantiam  manentem  non  muta- 
tam  specifice  esse  simul  vel  successive  hanc  speciem,  et  non 
hanc  speciem;  ergo  a  simili  in  proposito. 

b)  Secundo  sic:  duarum  productionum  completarum  in 
esse  substantiali  non  potest  esse  eadem  substantia  primus  ter- 
rninus.  —  Probo,  quia  tunc  utraque  acciperet  perfectum  esse 
substantiale,  ex  quo  utraque  est  completa,  et  ita  idem  bis  pro- 
duceretur  complete;  et  tunc  si  istae  duae  productiones  non 
essent  simul,  eadem  substantia  per  se  et  actu  exsistens  produ- 
ceretur  cum  iam  actu  exsistit;  saltem  igitur  duarum  productio- 
num  successivarum  extremum  et  terminus  idem  esse  non  po- 
test.  Sed  generationis  panis  erat  hic  panis  terminus  primus; 
panis  autem  iste  transubstantiatus  est,  manente  eadem  quanti- 
tate;  creetur  igitur  alius  panis  et  afficiatur  ista  quantitate  ma- 
nente;  sequitur  quod  terininus  creationis  erit  panis  idem  cum 
illo  pane  qui  erat  terminus  generationis,  quia  eadem  singulari- 
tate  numero  erit  hic  panis  formaliter  hic  qua  fuit  alius  panis 
hic;  et  sequitur  ultra  quod  idem  panis  erit  transubstantiatus 
ei  non  transubstantiatus;  imo  sequitur  quod  nullus  panis  sit 
transubstantiatus,  quia  non  panis  universalis,  nec  panis  hic 
singularis,  quia  iste  panis  manet  non  mutata  quantitate,  qua 
<ir;it  formaliter  hic  panis,  ex  dato;  rgitur  nihil  omnino  est  tran- 
substantiatum  in  corpus  Christi:  quod  est  haereticum  dicere. 

260.  ( 5 )  —  Idem  ostenditur  ex  ordine  substantiae  ad  accidentia. 
—  Ex  secunda  via  [n.  257  6]  argruitur  sic:  —  a)  Substantia 
est  prior  naturaliter  omni  accidente,  secundum  Philos.  VII. 
Metaph.,  et  est  intentio  sua  de  subslantia  secundum  quod  est 
unum  istorum  quae  dividunt  ens ;  ita  quod  exponere  ibi  sub- 
stantiam  pro  Deo  vel  pro  prima  causa  nihil  est  ad  intentio- 
nem  eius;  ita  enim  probat  substantiam  esse  primam,  quomodo 
probat  substantiam  esse  de  numero  dividentium  ens,  quod  est 
prior  omni  accidente;  ita  scilicet  ad  determinandum  de  omnibus 
quae  dividunt  ens  sufficit  determinare  de  substantia  tamquam 
de  primo,  pro  eo  quod  cognitio  accidentium  habetur  ex  eo 
quod  attribuuntur  substantiae.  Istud  autem  non  potest  esse  nisi 
de  substantia  secundum  totalem  coordinationem  suam;  igitur 
nihil  posterius  ista  coordinatione  potest  esse  ratio  formalis  qua 
aliquid  est  in  ista  coordinatione.  Ex  ratione  igitur  prioritatis 
substantiae  (a),  secundum  quod  communis  est,  sufficit  de- 
terminatio  substantiae  primae,  cui  convenit  ista  prioritas  na- 
turalis  ad  omne  accidens;  ergo  convenit  substantiae  primae 
ex  ratione  sua  quod  sit  haec  prius  naturaliter  quam  determi- 
netur  aliquo  accidente. 

Et  potest  conflrmari  consequentia,  quia  si  aliquid  sit  prius 
ad  aliud,  maxime  primum  illius  est  primum  ad  illud:  sed  ma- 
xime  primum  substantiae  in  communi  est  substantia  prima; 
igitur  substantia  prima  est  prior  simpliciter  omni  accidente,  et 
ita  est  prius  haec  quam  aliquo  modo  determinetur  per  ali- 
quid  aliud. 

Hic  dicitur  quod  licet  prima  substantia  sit  prior  quantitate 
in  essendo,  non  tamen  in  dividendo  (et  in  individuando  (b) ), 
sicut  etiam  substantia  est  prior  in  entitate,  non  tamen  in  di- 
visibilitate.  —  Contra,  ista  responsio  seipsam  destruit;  quia 
si  prima  substantia  est  prior  naturaliter  in  essendo  ipsa  quan- 
tilate,  et  non  potest  intelligi  prima  substantia  in  suo  esse  nisi 
in  quantum  haec,  ergo  non  erit  haec  per  quantitatem. 
( 6 )  b)  Praeterea,  forma  est  simpliciter  prior  composito,  se- 
cundum  probationem  Aristot.  VII.  Metaph.  cap.  2;  ergo  si 
quantitas  sit  forma  primae  substantiae,  ipsa  erit  prior  prima 
substantia   in  essendo ;   quod  si   non    sit  forma  in  esssendo, 


(a)  Ed.  Ven.  addit:  universaliter  vel.  —  (b)  Decst  in  Ed.  Ven. 

igitur  nec  in  unitate  competente  primae  substantiae  in  quan- 
tum  tale  ens;  quamlibet  enim  entitatem  consequitur  propria 
unitas,  non  habens  aliam  causam  propriam  sui  quam  causam 
entitatis. 

c)  Praeterea,  eodem  modo  substantia  est  prior  naturali- 
ter  omni  accidente  quo  est  subiectum  omnium  accidentium; 
in  quantum  enim  subiectum  probatur  esse  prius  definitione 
omni  accidente,  quia  sic  ponitur  in  ordine  cuiuslibet  definitio- 
nis  per  additamentum:  sed  ut  est  subiectum  est  liaec  substan- 
tia,  quia  secundum  Philos.  XII.  Meiaph.,  singularium  sunt 
causae  singulares  in  quocumque  genere  causae;  igitur  singu- 
laris  accidentis  singulare  subiectum  est  causa. 

Et  confirmatur  maxime  de  accidente  per  accidens,  quia 
illud  primo  inest  singulari,  secundum  Philos.  V.  Metaph.  cap. 
de  Eoclem. 

d)  Praeterea,  omne  quocl  est  prius  alio  natura  est  prius 
duralione,  hoc  modo  scilicet,  quod  quantum  est  de  se  non  re- 
pugnat  sibi  contradictorie  posse  esse  prius  duratione  suo  po- 
steriori;  universaliter  enim  prioritas  naturae  includit  in  priori 
posse  esse  sine  posteriori,  sine  contradictione,  ex  V.  Metaph. 
cap.  de  Priori;  igitur  sine  contradictione  posset  quaecumque 
substantia,  quantum  est  ex  se,  esse  prius  duratione  omni  ac 
cidente,  et  ita  quantitate. 

261.  (7)  —  Idem  ostenditur  ex  ratione  coordinationis  praedi- 
camentalis.  —  Ex  tertia  via  [n.  257  c\  arguitur  sic:  —  a)  In 
quacumque  coordinatione  praedicamentali  sunt  omnia  pertinen- 
tia  ad  illam  coordinationem,  circumscripto  quocumque  alio  quod 
non  est  aliquid  illius  coordinationis  essentialiter.  —  Hoc  pro- 
batur,  quia  duae  coordinationes  sunt  primo  diversae,  et  ita 
nihil  unius  est  tale  per  aliquid  coordinationis  alterius.  --  Sed 
ad  coordinationem  istam  in  quantum  finita  est,  et  in  sursum  et 
deorsum,  secundum  Philos.  I.  Poster.,  sicut  pertinet  aliquid 
primum  praedicatum,  de  quo  nihil  praedicatur,  ita  pertinet 
infimum  subiectum,  cui  nihil  subiicitur;  ergo  singulare  vel  in- 
dividuum  est  in  qualibet  coordinatione  per  nihil  alterius  coor- 
dinationis. 

b)  Praeterea  secundo,  in  qualibet  coordinatione,  circum- 
scripto  quocumque  alterius  coordinationis,  est  ratio  speciei; 
nam  speciem  nulla  opinio  fingit  in  aliquo  genere  esse  per  ra- 

tionem  alterius  generis,  loquendo  de  absolutis:  sed  de  ratione 
speciei  est  quod  sit  de  pluribus  differentibus  numero  prae- 
dicabilis;  ergo  in  qualibet  coordinatione  potest  inveniri  aliquid 
intrinsece  individuum  et  singulare,  de  quo  species  praedica- 
tur,  aut  saltem  potest  inveniri  aliquid  non  de  multis  praedica- 
bile,  alioquin  non  erit  in  ista  coordinatione  aliquid  species  spe- 
cialissima,  de  cuius  ratione  est  esse  praedicabile,  si  nihil  huius 
sit  subiicibile. 

c)  Praeterea  tertio,  infimum  subiicibile  et  subiectum  reci- 
pit  per  se  praedicationem  cuiuslibet  praedicabilis,  sicut  primum 
praedicatum  praedicatur  per  se  de  quolibet  *  subiecto  *  illius 
coordinationis:  sed  ens  per  accidens  in  quantum  ens  per  acci- 
demxmWms  recipit  praedicationem  per  se;  igitur  infimum  subii- 
cibile  non  potest  esse  ens  per  accidens:  aggregans  autem  res 
diversorum  generum  est  ens  per  accidens,  secundum  Philos. 
V.  Metaph.  c.  de  Uno. 

.(•8)  d)  Praeterea,  quando  aliquid  convenit  seu  natum  est  con- 
venire  alicui  praecise  secundum  aliquam  rationem,  cuicumque 
convenit  essentialiter  secundum  illam  rationem,  convenit  ei  sim- 
pliciter  et  essentialiter :  sed  esse  singulare  vel  universale  in 
coordinatione'  generis  substantiae  convenit  alicui  praecise  in 
quantum  est  illius  coorclinationis,  circumscriplo  omni  quod  est 
alterius  generis;  igitur  cui  essentialiter  convenit  communitas, 
in  quantum  est  istius  coordinationis,  convenit  ei  simpliciter  et 
esseniialiter :  sed  quantumcumque  contrahatur  per  aliud  alte- 
rius  generis,  nihil  tamen  lollitur  circa  ipsum  pertinens  ad 
suam  coordinationem;  quantumcumque  enim  Socrates  determi- 
netur  per  album  vel  nigrum,  ad  quae  fuit  in  potentia,  non 
est  Socrates  magis  determinate  in  genere  substantiae  quam 
erat  prius,  quia  prius  erat  hic;  igitur  quantumcumque  pona- 
tur  natura  in  genere  substantiae  contrahi  ad  individua  per  ali- 
quod  alterius  generis,  remanebit  illa  natura  communis  forma- 
liter  contracta  sicut  non  contracta;  et  ideo.  ponere  commune 
fieri  individuum  per  aliquid  alterius  generis  est  ponere  illud 
esse  commune  sirnul  et  individuum  et  singulare. 

262.  ( 9 )  —  Exponitur  alius  sententiae  supra  impugnatae  di- 
cendi  modus.  —  Propler  argumenta  forte  istarum  duarum  via- 
rum  fugienda  tenetur  positio  de  quaniitate  alio  hoc  modo, 
scilicet,  quod  sicut  extensio  materiae  est  alia  natura  a  natura 

quantitatis  ipsius  materiae,  et  nihil  addit  super  essentiam 
materiae  sic  signatam,  sic  signatio  materiae  quam  habet  cau- 
saliter  per  quantiiatem  est  alia  a  signatione  quantitatis  et 
prior  naturaliter  signatione  quam  habet  per  quantitatem.  Et 
ista  signatio  materiae  est  alia  ab  illa  quae  est  quantitaiis, 
sed  non  est  alia  a  substantia,  ita  quod  sicut  materia  non  est 
habens  partes  per  naturam  quantitatis,  quia  pars  materiae  est 
materia,  sic  substantia  signata  non  est  nisi  subslantia;  signatio 
enim  solum  dicit  modum  se  habendi. 

263.  —  Impugnatur.  —  Contra,  ista  positio  videlur  inclu- 
dere  contradictoria  dupliciter:  —  a)  Primo  quia  impossibile  est 
aliquid  dependens  a  posteriori  naturaliter  esse  idem  priori  na- 
turaliter,  quia  tunc  esset  prius  et  non  prius:  sed  substantia 
est  prior  naturaliter  quantitate,  per  eos;  igitur  nihil  causa- 
tum  per  quantitatem,  sive  qualitercumque  praeexigens  natu- 
ram  quantitatis,  potest  esse  idem  substantiae;  non  igitur  ista 
signatio  est  idem  substantiae,  et  tamen  causata  a  quantitate. 
—  Probatio  maioris:  ubi  est  vera  et  realis  identitas,  licet  non 
sit  formalis,  ibi  impossibile  est  hoc  esse  et  illud  non  esse, 
quia  tunc  idem  realiter  esset  et  non  esset:  sed  possibile  est 
prius  naturaliter  esse  sine  posteriori  naturaliter;  ergo  per  con- 
sequens  multo  magis  absque  eo  quod  derelictum  est  vel  cau- 
satum  a  posteriori  naturaliter. 

b)  Praeterea,  illud  quorJ  e*t  necessaria  conditio  causae 
in  causando  non  potest  habere  esse  a  causato ;  quia  tunc  causa 
in  quantum  sufficiens  ad  causandum  esset  causata  a  causato, 
et  esset  illud  causatum  suiipsius  causa,  et  pro  tanto  posset 
dare  causae  causationem  suiipsius:  sed  singularitas  substan- 
tiae  sive  signatio  est  necessaria  conditio  in  substantia  ad  cau- 
sandum  quantitatem,  quia,  sicut  argutum  est,  causatum  sin- 
gulare  requirit  causam  singularem;  ergo  impossibile  est  istam 
signationem  esse  a  causato  a  substantia  in  quantum  singu- 
laris. 

c)  Praeterea,  quaero,  quid  est  quantitatem  derelinquere 
vel  causare  modum  talem  in  substantia?  Si  nihil  est,  nisi  quod 
praefuit  quantitati,  tunc  nullo  modo  est  signatio  per  quanti- 
tatcm,  quia  tunc  simpliciter  signatio  substantiae  praecederet 
naturaliter  quantitatem.  Si  autem  aliquid  aliud,  quaero,  quo- 
modo  causetur  a  quantitate  et  quo  genere  causae?  Non  vide- 

tur  posse  assignari  ibi  nisi  genus  causae  efflcientis:  sed  quan- 
titas  non  est  forma  activa. 

d)  Praeterea, "  quare  magis  derelinquit  quantitas  talem 
moclum  in  substantia  eumdem  realiter  substantiae  quam  *qua- 
titati*(a),  ut  albedo,  non  videtur  ratio;  quia  sicut  albedo  seipsa 
est  forma  superficiei,  et  non  mediante  aliqua  aiia  forma  dere- 
licta,  ita  videtur  quantitas  esse  lorma  substantiae,  qua  sub- 
stantia  est  quanta,  el  non  derelinquere  formam. 

264.  (10)  —  Ostenditur  specialiter  quantitatem  non  esse  prin- 
cipium  individuationis  substantiae  materialis.  —  Ex  quarta  via 
[n.  257 d]  arguo  sic:  —  a)  Quantitas  ista  qua  substantia  est 
haec  signata  aut  est   quantitas   terminata,  aut  interminata. 

—  Non  terminata,  quia  illa  sequitur  esse  formae  in  materia, 
et  per  consequens  singidaritatem  subsfantiae;  quia  sicut  sub- 
stantia  est  causa  eius  ut  est  terminata,  ita  haec  substanlia  est 
causa  eius  ut  est  haec  terminata.  —  Si  autem  quantitas  in- 
terminata  sit  causa  quare  substantia  est  haec,  contra :  illa 
quantitas  interminata  manet  eadem  in  generato  et  corrupto; 
ergo  non  est  causa  alicuius  signationis  terminatae. 

Si  dicatur  quod  non  sequitur,  quia  quantitas  non  poni- 
tur  causa.  singularitatis  nisi  praesupposita  unitate  specifica : 
sed  generatum  et  corruptum  non  sunt  eiusdem  speciei;  con- 
tra:  pono  quod  ex  aqua  primo  generetur  ignis,  secundo  ex 
igne  generetur  aqua ;  in  prima  aqua  corrupta  et  secunda  ge- 
nerata  est  eadem  quantitas,  et  non  solum  quantitas  intermi- 
nata,  sed  etiam  terminata,  quia  potest  habere  eumdem  termi- 
num  a  forma,  vel  saltem  sufflcit  eadem  interminata:  et  illa,  per 
te,  est  causa  singutaritatis,  praesupposita  unitate  specifica ; 
ergo  prima  aqua  et  secunda  aqua  sunt  haec  aqua  eadem  nu- 
mero:  quod  videtur  impossibile,  quia  idern  individuum  numero 
non  redit  naturaJi  aclione,  ex  II  De  Generatione  et  V.  Pliysic. 

b)  Praeterea,  si  quantitas  sit  primo  individuans  subslan- 
tiam,  oportet  quocl  ipsa  in  se  primo  sit  haec  et  de  se  distin- 
cta  numeraliter  ab  alia :  seci  tunc  tua  propositio  non  est  vera, 
scilicet  quod  omnis  differentia  formalis  est  specifica,  quanti- 
tas  enim  haec  et  ilta  sunt   formae ;   ergo  differunt  specifice. 

—  Et  si  quantitatem  excipias  ab  ista    proposilione  fundamen- 


[a)  Wadd.  qualitas  quantitati. 

tali  aedificii  ruinosi,  unde  probatur  quod  differentia  formatis  sit 
specifica?  Quaecumque  enim  ratio  fuit  adducta  ex  forma, 
aeque  babebit  locum  in  proposito,  cum  quantitas  sit  forma, 
sicut  alia  praedicata. 

(' ')  Et  si  dicas,  imo  quantitas  babet  ex  se  situm  determinatum, 
et  per  boc  distinguitur  ex  se  ab  alia  quantitate,  contra,  quaero, 
de  quo  situ  loqueris?  Aut  de  situ  qui  est  praedicamentum, 
et  iste  est  naturaliter  posterior  quantitate,  aut  de  situ  qui 
est  differentia  quantitatis,  prout  quantitas  dicitur  constare  ex 
partibus  habentibus  positionem,  et  tunc  est  eadem  quaestio 
quae  prius,  qualiter  scilicet  situs  istius  quantitatis  differt  ab 
illo  situ  illius  quantitatis?  Quae  quaestio  realiter  est,  quomodo 
numeraliter  quantitas  haec  differt  ab  illa?  Et  ita,  ut  videtur, 
assignas  rationem  suiipsius;  non  enim  notius  est  partes  per- 
manentes  et  continuatas  in  isto  toto  seipsis  distingui  a  partibus 
permanentibus  et  continuatts  in  illo  toto,  quae  duo,  scilicet  con- 
tinuationem  et  permanentiam,  includit  positio  ut  est  differentia 
quantitatis,  quam  quod  liaec  quantitas  differat  seipsa  ab  illa. 

c)  Praeterea,  omnia  argumenta  quae  facta  sunt  contra  opi- 
nionem  in  1.  quaest.  [n.  231  seqq.]  ad  probandum  quod  ca.ro  non 
sit  de  se  haec,  possunt  eadem  fieri  ad  probandum  quod  quan- 
titas  non  sit  de  se  haec;  nam  manifestum  est  quod  ratio  li- 
neae  de  se  communis  est  huic  lineae  et  illi,  nec  maior  est  con- 
tradiciio  intelligere  lineam  sub  ratione  universalis  quam  car- 
nem.  —  Habet  etiam  linea  aliquam  unitatem  realem  minorem 
unitate  nume.rali,  sicut  et  caro  babet,  propter  easdem  ratio- 
nes  quae  positae  sunt  in  secunda  raiione  contra  opinionem 
in  1.  quaest.  [n.  233].  —  Patetetiam  quod  linea  et  superficies 
sunt  eiusdem  rationis  in  hac  aqua  et  in  illa ;  quare  ergo  baec 
aqua  <ist  haec  aqua  et  singularis?  Et  non  loquor  de  singula- 
ritate  vaga  et  indeterminata,  sed  signata  et  determinata. 

265.  (12)  —  Arguitur  specialiter  contra  rationes  illius  opi- 
nionis.  :  Contra  raiiones  opinionis  arguo:  —  a)  Primo  con- 
tra  primam  [n.  256  a],  quod  quantitas  non  sit  ratio  divisibi- 
litalis  in  individua:  quia  quidquid  est  ratio  divisibilitatis  inest 
formaliter  illi  quod  est  divisibile  ista  divisione:  sed  quantitas 
non  inest  formaliter  speciei  seu  toti  universali,  in  quantum  est 
divisibilis  in  partes  subiectivas;  igitur  ipsa  non  est  ratio  divisi- 
bilitatis  talis  totius  in  partes  tales. 

Confirmaiur  ratio,  quia  totum  universale,  quod  dividitur 
in  individua  et  in  partes  subiectivas,  praedicatur  de  qualibet 
illarum  partiura  subiectivarum,  ita  quod  quaelibet  pars  subie- 
ctiva  est  ipsum:  partes  autem  quantitativae,  in  quas  fit  divisio 
totius  coniinui,  nunquam  recipiunt  praedicationem  totius  divisi 
in  ipsas;  et  licet  concurrant  *simul*  divisio  totius  homogenei 
in  partes  quantitativas  et  divisio  speciei  sive  divisio  totius  uni- 
versalis  in  partes  subiectivas,  quae  partes  sunt  individua, 
non  tamen  sunt  unius  totius  divisi,  quia  totum  quantum  divi- 
ditur  divisione  quantitativa,  et  non  praedicatur  de  aliqua  parte 
dividente,  sicut  nec  quantum  heterogeneum  de  suo  dividente; 
universaliter  enim  nulla  pars  quantitativa  est  totum  illud  cuius 
est  pars,  sed  cum  hoc  concomitatur  quod  sunt  piura  indivi- 
dua  (a)  habentia  idem  *  esse  *  commune,  quod  commune  divi- 
ditur  in  ipsa  alia  divisione,  et  illud  commune  non  erat  illud 
quantum  quod  dividebatur  divisione  quantitativa.  Est  igitur 
aliud  totum  divisum  hac  divisione  et  illa,  et  tamen  in  easdem 
partes  per  accidens,  sed  formaliter  partes  alterius  rationis 
respectu  huius  totius  et  illius,  quia  respectu  huius  integrales, 
et  respectu  illius  subiectivas.  Et  propter  istum  concursum 
duarum  divisionum  duorum  totorum  in  partes,  in  quibus  con- 
currit  diversa  ratio  partis,  putaverunt  aliqui  quod  ista  duo 
tota  dividerentur  in  partes  eiusdem  rationis. 
('3)  Et  quod  accipitur  a  Philosopho,  dicendum  quod  Philo- 
sophus  non  dicit  quantum  dividi  in  partes  eiusdem  rationis, 
sed  quod  est  divisibile  in  ea  quae  insunl,  quor%mi  utrumque 
vel  singulum  est  natum  esse  aliquid  et  hoc  aliquid,  in  ea 
quae  insunt,  inquit,  tamquam  componentia  totum  cui  insunt; 
igitur  non  sicut  in  (b)  partes  subiectivas,  quae  non  sic  insunt, 
quorum  utrumque,  si  divisio  fiat  in  duo,  aut  singula,  si  in 
plura,  natum  est  esse  aliquid  per  se  scilicet  exsistens,  eo  modo 
quo  totum,  quia  in  quantum  aliquid  est  pars  quantitativa  di- 
videns,  ita  per  se  potest  esse  sicut  totum  divisum;  et  hoc  con- 
tra  divisionem  compositi  in  materiam  et  formam  et  hoc  ali- 
quid,  et  hoc  contra  divisionem  generis  in  species.  Et  si  nu- 
merus  componeretur  ex  diversis  numeris,  non  obstaret  rationi 
nuineri  in  quantum  quantus  quod  divideretur    in  numeros  al- 

(a)  Ed.  Vcn.  quod  talia  sunt  individua. 

(6)  Ed.  Ven.  sed  totum  univcrsale  dividitur  in. 

terius  rationis;  et  eodem  modo  non  obstaret  universali,  puta 
quanto,  quod  divideretur  in  partes  alterius  rationis,  si  corn- 
poneretur  ex  bicubito  et  tricubito,  quae  differunt  specie;  ita 
etiam  quantitati  non  obstaret  divisio  suiipsius  in  partes  eius- 
dem  rationis. 

('*)  Concedo  ergo  universaliter  de  facto,  quod  licet  totum  non 
requirat  quod  dividatur  in  partes  alterius  rationis,  tamen  non 
requirit  eas  esse  distinctae  rationis,  quia  in  quantum  sunt 
partes  quanti  non  sunt  alterius  rationis;  licet  enim  caput,  cor, 
et  manus  sint  partes  quantitativae  et  alterius  rationis,  non 
tamen  sunt  alterius  rationis  in  quantum  sunt  praecise  partes 
quanti.  Eo  ergo  modo  quo  verum  est,  licet  a  Pbilosopho  non 
posset  accipi,  quod  quantum  dividatur  in  partes  eiusdem  ra- 
tionis,  omnino  non  est  ad  propositum,  quia  non  dividitur  in 
partes  in  quibus  includatur  ratio  divisi,  sed  in  partes  quae  in- 
fuerunt  diviso  et  habent  rationem  unam,  non  illius,  sed  alicuius 
communis  illi  toti  et  ipsis;  species  autem  dividitur  in  partes 
eiusdem  rationis,  quarum  quaelibet  includit  raiionem  divisi,  et 
non  aliquid  aliud  alterius  rationis  commune  diviso  et  dividentibus. 
b)  Praeterea  arguo  contra  secundam  rationem  [n.  256  ¥] : 
generans  in  quantum  generans,  circumscripto  omni  alio,  distin- 
guitur  a  genito  *  in  quantum  genito  *,  quia  non  est  intelligi- 
bile  quod  idem  generet  se;  etiam  in  Divinis  persona  non  generat 
se:  sed  generans  in  quantum  generans  non  includit  quantitatem 
sicut  proprium  generativum,  nec  genitum  ut  genitum  includit 
quantitatem  ut  per  se  formatem.  terminum  generationis;  ergo 
circumscripta  utraque  quantitate,  scilicet  gignentis  et  geniti, 
haec  substantia  distingueretur  ab  illa  numeraliter. 

266.  —  Corollarium.  —  Concedo  ergo  conclusionern  omnium 
istarum  rationum,  quod  impossibiie  est  per  aliquod  accidens 
substantiam  esse  individuam,  hoc  est,  quod  per  aliquod  ac- 
cidens  sibi  dividatur  in  partes  subiectivas,  et  quod  per  illud 
repugnet  sibi  esse  non  hanc. 

267.  (13)  —  Solvuntur  rationes  prioris  opinionis,  —  Ad  pri- 
mam  rationem  pro  opinione  [n.  256 a],  patet  ex  V.  art.  ad 
quaest.  [n.  265 a],  quomodo  male  accipit  minorem,  et  quae 
non  potest  haberi  a  Philosopho,  et  eo  modo  quo  haberi  potest 
vera  illa  minor  non  est  ad  propositum  de  divisione  totius  in 
partes  quantitativas. 

Quando  etiam  ulterius  accipit  quod  eodem  est  aliquid  di- 
visibite  per  quod  partes  dividentes  distinguuniur ,  hoc  falsum 
est,  nam  natura  communis  divisibilis  est  ex  se  in  dividentia, 
non  autem  dividentia  clistinguuntur  ex  ratione  naturae,  sed 
ex  propriis  distinctivis  (a) ;  ita  enim  apparet  in  genere,  quia 
genus  est  divisibile  secundum  se  in  plura  genera  et  in  plures 
species,  et  tamen  genus  non  est  ralio  distinctionis  specierum, 
sed  differentiae  constituentes  plures  species. 

b)  Ad  secundam  rationem  [n.  256  b]  patet  quomodo  ex  illa 
potest  concludi  per  idem  quod  idem  generaret  se.  —  Sed  ad 
formam  argumenti  dico  quod  ambae  praemissae  sunt  fal- 
sae,  licet  enim  alia  forma  sit  in  alia  materia,  nontamen  pro- 
pter  alietatem  materiae  est  alia  forma,  sed  sicut  entitas  for- 
mae  est  prior  illa,  ita  et  sua  alieias.  —  Similiter  alia  prae- 
missa,  scilicet  quod  est  alia  pars  materiae  propter  aliam  par- 
tem  quantitatis,  falsa  est,  quia  sive  sit  distinctio  partium  ma- 
teriae  in  se  propter  (b)  quantitatem,  sive  non,  prior  est  distin- 
ctio  partium  materiae  quam  quantitatis,  quia  huius  accidentis 
subiectum  est  hoc  aliquid. 

Ad  confirmationem,  cum  dicitur  quod  generans  non  ge- 
nerat  nisi  de  materia  quanla  alia  quantitate,  sive  ita  sit,  sive 
non,  de  quo  alias,  saltem  in  partibus  materiae  distinctis  se- 
cundum  formam  quantitatis,  dico  quod  unitas  materiae  est 
passio  immediata,  ita  quod  unitas  eius  naturaliter  praecedit 
rationem  quamcumque  generationis ;  ratio  enim  generantis  prae- 
cedit  generans  tale,  scilicet  naturale,  quod  scilicet  requirit 
extra  materiam  suam  aliam  de  qua  generat,  et  requirit  istarn 
quantitatem,  sicut  concomitantem  distinctionem  materiae  a  ma- 
teria;  et  deberet  probari  quod  quantitas  esset  propria  ratio 
unitatis  talis,  scilicet  singularitatis  in  substantia,  etprobari(c) 
quod  est  ratio  sine  qua  non  respectu  ultimi.  —  Unde  locus 
illius  consequentiae  nullus  est. 

268.  ('6)  —  Solvitur  obiectio.  —  Si  obiicitur  quod  saltem 
ex  confirmatione  habebitur  quod  quantitas  praecedit  natu- 
raliter  individuationern  substantiae  generandae,  quocl  est  con- 
tra  conclusionem  secundae  viae  improbantis  opinionem  [n.  260], 

(a)  Ed.  Ven.  distinctionibus. 

(b)  Wadd.  praeter. 

(c)  Ed.  Ven.  probatur. 

nam  si  generans  prius  requirat  materiam  quantam  antequam 
generet,  ergo  naturaliter  praesupponitur  quantitas  materiae 
individuationi  ipsius  geniti,  respondeo  quod  individuationi  ge- 
niti  praesnpponitur  quantitas  corrupti  et  orania  accidentia 
corrupti  ordine  durationis,  quia  corruptum  praeexsistit  cum 
omnibus  partibus  suis;  sed  ex  hoc  nihil  *  consequitur  *  ad  B, 
quod  scilicet  sit  prioritas  naturaliter  quantitatis  ad  eius  indivi- 
duationem  *  vel  divisionem  *  (substantiae  («))  illius  in  qua  est 
quantitas;  nam  ista  accidentia  corrupti,  quae  praecedunt  tem- 
pore  genifum,  sequuntur  substantiam  illam  in  qua  sunt,  et 
etiani  illam  ut  singidarem,  et  eodem  modo  accidentia  geniti  se- 
quuntur  substantiam  genitam. 

209.  —  Instantiae.  —  a)  Sed  adhuc  ulterius  deducitur  (b) 
argumentum,  quia  quantitas  non  tantnm  praecedit  ut  in  cor- 
rupto  genitum,  secl  praecedit  naturaliter  in  genito  formam 
geniti.  Probatio,  alioquin  in  istanti  in  quo  generans  inducit 
formam  induceret  in  non  quantum:  quod  videtur  esse  contra 
illam  propositionem,  quod  agens  particulare  non  attingit  ad 
substantiam  materiae,  sed  praecise  (c)  attingit  eam  in  quantum 
quantam. 

b)  Similiter  hoc  videtur  esse  contra  Averroem  in  De  Sub- 
stantia  orbis,  ubi  videtur  velle  quod  maneat  eadem  quan- 
titas  in  generato  *  et  *  corrupto,  alioquin  generans  generaret  de 
non  corpore  corpus. 

270.  —  Solvuntur.  —  Contra  istud:  —  a)  Primo  arguitur 
quod  haec  ratio  non  valet,  nec  debet  adduci  pro  ista  positione, 
quia  fundator  huius  positionis  videtur  tenere  contra  [ioc  addu- 
ctum;  tenet  enim  quod  quantitas  non  sit  primus  actus  mate- 
riae,  neque  quocl  aliqua  forma  corporeitatis  manet  eadem  in 
generato  et  corrupto,  Joquendo  de  corporeitate  in  genere  sub- 
stantiae,  dicit  nullam  quantitatem  manere  eamdem  numero  in 
isto  et  in  illo,  et  etiam  cum  ponat  earn  perflcere  substantiam 
composiiam  et  non  materiam  immediate  ut  subiectum,  debet 
ponere  illam  aliam  quantitatem  geniti  posteriorem  naturaliter 
ipsq  genito,  sicut  illam    corrupti    posteriorem    naturaliter  ipso 


(a)  Deest  in  Ed.  Ven. 

(b)  Ed.  Ven.  ad  hoc  ulterius  redueitur. 
'•)  Ed.  Ven.  praecipue. 

corrnpto.  Et  ita  ista  deductio  de  prioritate  (a)  quantitatis  ad 
substantiam  (b)  vel  formam  geniti,  quidquid  sit  de  Averroe,  non 
est  de  opinione  ponentis  eam.  —  Hoc  quoad  hominem. 
(•7)  Sed  *  quo  *  ad  conclusionem  \w  se  clico  cum  isto  quoad  istud 
quod  si  nulla  forma  corporeitatis  maneat  formaliter  in  igne  et 
in  aqua,  nullum  omnino  accidens  quod  requirit  pro  subiecto 
substantiam  compositam  potest  manere  idem  numero,  sed  quod- 
libet  vel  erit  in  corrupto  ut  in  subiecto  vel  in  genito  ut  in 
subiecto.  Et  ita  quantltas  et  quodcumque  aliucl  accidens  erit 
posterius  naturaliter  substantia,  et  ita  quantiias  corrupti  et 
quodcumque  acciclens  eius  fuit  naturaliter  posterius  substantia 
corrupta.  Et  tunc  de  illa  propositione  non  multum  curo,  quia 
videtur  impossibilis;  nihil  enim  aliud  videtur  esse  agens  attin- 
gere  passum  in  ratione  passi  quam  inducere  in  ipsum  actum 
quo  perficiatur:  agens  autem  particulure  inducit  formam  sub- 
stantialem,  qua  materia  perficitur  in  quantum  materia,  et  non 
materia  in  quantum  quanta,  ita  quod  quantitas  sit  ratio  media 
inter  agens  et  passum;  ergo  agens  naturale  illam  attingit  se- 
cundum  substantiam  nudam,  ut  passum  ab  eo  immediate  trans- 
mutatum. 

b)  Ad  Averroem  dico  quod  de  eo  quocl  aliquando  esset 
non  corpus  posset  generari  corpus;  sed  forte  non  posset  na- 
turale  agens  generare  de  non  corpore  corpus,  sicut  de  cor- 
rupto,  (quia  materia  non  corrumpitur,  sed  totum(c));  sed  de 
eo  quod  fuit  corpus  usque  ad  instans  generationis,  et  hoc  quan- 
titate  inhaerente  sibi,  potest  agens  naturale  aliud  quantum  alia 
quantitate  generare  in  illo  instanti,  quia  sicut  potest  producere 
substantiam,  quae  non  praefuit,  ita  potest  producere  omnia 
acciclentia  consequentia  eam. 

271.  —  Solvitur  ultima  instantia,  —  Et  si  dicas  quod  si 
non  producat  corpus  de  non  corpore  ut  corrupto,  producet  ta- 
men  de  materia  non  ut  quanta  aliquod  corpus  quantum,  clico 
quod  necesse  est  de  non  composito  ut  parte  fieri  vel  produci 
compositum,  vel  ibitur  in  infinitum;  et  ita  de  materia  secun- 
clum  suam  substantiam  absolute  ut  cle  parte  potest  produci 
corpus  aliquod,  quod  est  substantia  composita  et  concomitatur 

(a)  Ed.  Ven.  posterioritate. 
{b)  Ed.  Ven.  materiam. 
(c)  Deest  in  Ed.  Ven. 

substantia  quanta,  quia  quantitas  est  passio  istius  substantiae 
compositae. 

Ista  responsio  negat  dimensionem  interminatam  manere 
eamdem  numero  in  generato  composito  et  corrupto,  de  quo 
alias  diffusius,  si  oscurrat;  sed  nunc  tactuni  est  propter  argu- 
menta. 

272.  (4  8)  —  Solvuntur  argumenta  principalia.  —  Ad  aucto- 
ritates  quae  adducuntur.  —  a)  Ad  Boetlum  [n.  254«]  concedo 
quod  variabilitas  accidentium  facit  in  substantia  differentiam 
numeratern,  eo  modo  quo  forma  dicitur  facere  differentiam,  quia 
omnes  distinctae  formae  faciunt  aliquam  differentiam  in  eis  in 
quibus  sunt;  accidentia  autem  non  possunt  facere  differentiam 
s]jecificam  in  substantia  in  qua  sunt,  ex  X.  Metaph.  cap.  pe- 
nult,  sed  faciunt  in  substantiis  differentiam,  et  hoc  numera- 
lem;  sed  non  faciunt  primam  differentiam,  sed  alia  est  prior 
differentia  numerati{a)\  nec  illa  sola  faciunt  differentiam  nume- 
ralem.  Et  nullum  istorum  dicit  auctoritas  illa,  et  nisi  alterum 
istorum  duorum  haberetur,  non  haberetur  propositum  quod  in- 
tenditur. 

Sed  quid  ad  inieniionem  Boetii?  Dico  quod  Boetius  in- 
tendit  probare  quod  non  est  differeniia  numeralis  divinarum 
personarum.  Et  licet  sparsim  in  principio  illius  libelli  De  Tri- 
nitate  possint  haberi  tales  propositiones,  videtur  tamen  quod 
velit  sic  arguere:  in  nurnero  varietas  accidentium  differentiam 
facit:  sed  in  personis  divinis  nulla  est  talis  varietas  acciden- 
tium,  quia  forma  simplex  subiectum  esse  non  potest;  igitur 
ibi  non  est  differentia  numeralis.  —  Videtur  argumentum  non 
valere,  nisi  ipse  intenderet  quod  sota  accidentia  possent  di- 
stinguere  numeraliter;  si  enim  distinctio  numeralis  potest  esse 
per  aliqua  alia,  ergo  ex  negatione  accidentis  non  sequitur  ne- 
gatio  distinctionis  numeralis.  —  Dico  quod  omnem  distinctio- 
nem  numeralem  concomitatur  distinctio  accidentium,  et  pro- 
pterea  ubi  nulla  potest  esse  accidentium  varietas,  ibi  nulla 
potest  esse  distinctio  numeralis.  —  Et  ex  hoc  patet  argumen- 
tum  Boetii  tenere,  quod  cum  non  possit  in  Divinis  esse  acci- 
dens  aliquod,  nec  accidentium  varietas,  ibi  non  potest  esse  di- 
stinctio  numeralis  vel  differentia  numeralis:  non  sicut  a  causa 


(«)  Ed.  Ven.  numeralis. 

praecisa  negata  ad  negationem  illius  cuius  est  causa,  sed  tam- 
quam  a  necessario  concomiiante  (negato,  ad  negationem  (a)) 
illius  quod  necessario  concomitatur. 

(•9)  Sed  quomodo  ad  istam  intentionem  est  verum  quod  va- 
rietas  accidentium  facit  differentiam  numeraiem?  Dico  quod 
facit  aliquam  differentiam,  sed  non  primam,  et  necessario  con* 
comitatur  omnem,  et  ita  habet  intelligi  quod  facit  differentiam 
numeralem.  —  Nec  videtur  ista  glossa  extorta  a  littera,  sed 
littera  ipsa  facit  ut  sic  intelligatur,  cum  oporteat  eos  neces- 
sario  exponere  quod  ipse  subdit  ibi  de  loco:  non  enim  est 
locus  principium  distinguens  duo  inciividua  ad  invicem,  nec 
loquendo  de  loco  qui  est  passio  locantis,  nec  de  loco  qui  est 
passio  locati,  scilicet  de  ubi  derelicto  in  locato.  Cum  ergo 
oporteat  exponere  locum  pro  quantitate,  secundum  opinionem 
suam,  quid  mali  est  exponere  facit  differentiam  pro  facere 
non  primam,  serl  facere  aliquam  et  concomitantem  primam? 
b)  Ad  Damasc.  [n.  2Mb]  patet  per  ipsum  in  fine  cap. 
illius,  ubi  exponit  quomodo  intelligit  ibi  accidens,  dicens: 
Quaecumque  in  atiquibus  earum  quae  unius  speciei  hypo- 
stases  sunt,  in  aliquibus  autem  non  sunt,  accidentia  et  ad- 
ventitia  sunt.  Concedo  igitur  quod  quidquid  est  extra  ratio- 
nem  per  se  ipsius  naturae  speciflcae,  et  non  est  per  se  con- 
sequens  naturam  illam,  est  tali  naturae  accidens;  et  boc  modo 
quidquid  ponitur  individuans  est  accidens;  non  tamen  est 
proprie  accidens,  sicut  alii  intelligunt.  Et  quod  ipse  non  in- 
telligat  proprie  de  accidente,  patet  per  ipsum  I.  lib.  Sent., 
cap.  8:  InteUigimus  enim  intellectu,  quoniam  Petrus  et  Pau- 
lus  sunt  eiusdem  naturae,  et  communem  habent  naturam. 
Et  paulo  post:  Neque  enim  hae  hypostases  in  se  invicem 
sunt;  seorsum  autem  unaquaeque  et  secundum  partem,  id 
est,  secundum  seipsam  separata  est,  plurima  separantia 
eam  ab  atiera  habens.  Etenim  loco  distant  et  tempore  dif- 
ferunt,  et  mente  dividuntur  et  virtute  et  forma,  id  est, 
figura  et  habitu  et  compiexione  et  dignitate  et  adinveniio- 
nibus  et  omnibus  distinctis  characteristicis  proprietatibus. 
Et  subdit  notabile:  Plus  autem  omnibus,  eo  quod  non  sunt 
in  se  invicem,  sed  separatim  sunt;  unde  et  duo  et  tres  ho- 


(a)  Deest  in  Ed.  Ven. 

mines  dicuniur  et  miilli.  Hoc  autem  et  in  omni  videre  est 
creatura. 

(20)  Nota  valde  quoci  dicit,  quod  plus  quam  characteristicis 
proprietatibus  differunt  hypostases  creatae  per  non  in  se  in- 
vicem  esse,  secl  separatim;  et  per  oppositum  ibidem  statim 
dicit,  hypostases  Trinitatis  in  se  invicem  esse,  causa  cuius  est 
unitas  naturae,  praesupposita  distinctione  personali,  ex  dist. 
2.  I.  Est  ergo  divisio  naturae  in  suppositis  creatis  prima  et 
maxime  ratio  clistinctionis. 

c)  Acl  Avicennam  [n.  254 c\  clico  quocl  praecisissime  con- 
siderat  quidditatem  in  quantum  nihil  includit  quod  non  per- 
tinet  ad  per  se  raiionem  quidditatis  eius;  et  hoc  modo  equi- 
nitas  tantum  est  equinitas,  et  nec  una  nec  plures,  quantum- 
cumque  unitas  eius  non  sit  alia  res  acldita,  secl  necessario  con- 
sequatur  istam  entitatem,  sicut  et  omne  ens  secunclum  quam- 
cumque  entitatein  consequitur  propria  unitas,  non  tamen  ista 
unitas  est  intra  formatem  rationem  quidditatis  ut  quidditas 
est,  sed  est  quasi  passio  consequens  quidditatem,  et  omne  tale 
apud  eum  vocatur  accidens.  Et  hoc  modo  Philosophus  quan- 
cloque  accipit  accidens,  a  quo  dicitur  fallacia  accidentis,  pro 
omni  eo  quod  est  extra  rationem  formatem  alterius;  omne 
autem  tale  est  extraneum  illi  alteri,  ex  comparatione  ad  aliud; 
et  hoc  modo  differentia  accidit  generi  et  quidquid  est  indivi- 
duans  accidit  naturae  speciflcae;  sed  non  sicut  ipsi  intelligunt 
cle  accidente;  et  ideo  ibi  est  aequivocatio  cle  accidenie. 


QUAESTIONES  V  ET  VI. 

273.  (')  —  Proponitur  quaestio  V(l).  —  *  Quinto  quaero:* 
Utrum  substantia  materialis  sit  haec  et  individua  per 

materiam  ? 

274.  —  Argumentum  principale  (2).  —  Quod  sic:  quia  se- 
cuncium  Philos.  V.  Metaph.  cap.  de  TJno,  Unum  numero  sunt 
quorum  materia  una,  etc. 

275.  —  Gontra:  I.  Metaph.  antiquae  translationis:  In  funda- 
mento  naturae  nihil  est  distinctum:  secl  quod  non  est  secun- 
dum  se  distinctum,  nec  diversum,  non  potest  esse  prima  ratio 
distinctionis  vel  diversitatis  alterius:  sed  maieria  est  funda- 
mentum  naturae  omnino  indistinctum  et  indeterminatum;  ergo 
non  potest  esse  prima  ratio  distinctionis  vel  diversitatis  al- 
terius. 

276.  —  Exponitur  sententia  tenens  substantiam  materialem  esse 
individuam  per  materiam(3).  —  Hic  dicitur  quod  sic:  — a)  Quod 
maxime  tenetur  propter  multas  auctoritates  Aristot.  quae  hoc 
videntur  sonare.  Quarum  una  est  in  VII.  Metaph.,  quocl  gene- 
rans  generat  aliud  propter  rnateriam:  Callias,  inquit,  et  So- 
crales  sunt  diversa  quidem  propter  materiam,  idem  vero 
specie;  nam  individua  est  species. 

b)  Item,  in  VII.  c.  de  partibus  definitionis :  Quod  quid 
erat  esse  in  quibusdam  substantiis  idem  est;  quaecumque 
vero  in  materia  sunt  vel  accepta  sunt  cum  materia  non 
idem.  Et  idem  videtur  in  VIII.  c.  3:  nam  anima  et  animae 
esse  idem,  homo  et  hominis  esse  non  idem,  nisi  et  anima 
homo  dicatur.  Ergo  videtur  quod  materia  sit  extra  ra- 
tionem  quidditatis  et  cuiuslibet  habentis  primo  quidditatem, 
et  ita   cum  sit  in  entibus  aliquid.  videtur  esse  pars   individui 

(1)  Solvitur  n.  292.  (2)  Solvitur  ad  n.  293. 

(3)  Cuius  argutnenta  solvuntur  ad  n.  294. 

Tom.  II.  17 

sive  individuatio  totius;  nam  quiequid  («)  est  in  individuo 
quod  repugnat  rationi  quidditatis  omnino,  hoc  potest  poni 
prima  ratio  individuandi ;  quare,  etc. 

(2)  c)  Praeterea,  XII.  Metaph.  probat  quod  non  possunt  esse 
plures  coeli:  Si,  inquit,  essent  ptures  coeti,  ut  homines,  fo- 
ret  principium  quidem  circa  unumquodque  specie  unum, 
numero  vero  mutta;  sed  quaecumque,  inquit,  numero  sunt 
mutia  materiam  habent.  Quia  auiem  quod  quid  erat  esse 
non  habet  materiam  primam,  entelechia  enim.  TJnum  igi- 
tur,  et  ratione,  et  numero  primum  movens  immobile  ens. 
Et  ista  ratio,  qua  concluditur  unitas  coeli  ex  uniiate  moioris, 
et  unitas  moloris  non  tantum  specie,  sed  numero,  propter 
hoc  quod  non  habet  materiam,  non  videtur  valere  nisi  di- 
stinctio  numeralis  fieret  per  illam;  ergo,  etc. 

d)  Praeterea,  I.  Coeli  et  Mundi:  Cum  dico  coelum,  dico 
formam;  cum  dico  hoc  coelum,  dico  materiam. 

277.  (3)  —  Impugnatur.  —  Contra  istud:  —  a)  Primo 
per  auctoritates  eiusdem  Philosophi,  VII.  Metaph.  cap.  de 
partibus  definitionis :  Palam  auiem  ei  quod  anima  quidem 
substantia  prima,  corpus  vero  materia,  homo  vero  aut  ani- 
mal  quod  est  ex  utrisque  ut  universale ;  Coriscus  autem  et 
Socrates  ut  singulariter,  supple,  ex  his  *  dicuntur  *.  Siqui- 
dem  igitur  anima  dupticiter  dicitur.  Et  postea  subdit:  Si 
vero  anima  haec  et  corpus  hoc,  ut  homo,  quidem  univer- 
sale  et  singulare.  Et  ante  in  eodem  cap.:  Homo  et  equus, 
et  quae  ita  in  singulis,  universaliter  autem  non  sunt  sub- 
stantia,  id  est  forma,  sed  simul  quoddam  totum,  id  est  com- 
positum  ex  hac  materia  et  hac  ratione;  ubi  per  Jy  hac 
non  intelligit  materiam  uniformem  et  singularem,  sed  deter- 
minatam;  alioquin  contradiceret  sibi  ipsi.  Unde  subdit  ibid.: 
ut  universaliter ;  et  subdit  postea:  Singulare  vero  ex  ultima 
materia,  ut  Socrates,  iam  est,  etc. 

b)  Praeterea,  idem  per  eumdem  XII.  Metaph.  cap.  4,  ubi 
vult  quod  principia  sunt  eadem  sicut  principiata;  et  horum, 
inquit,  quae  sunt  in  eadem  specie  diversa  non  specie,  sed 
quia  singutarium  atiud  tua  materia,  et  movens  et  species, 
et  mea,  sed  iamen  raiione  universali  eadem.  Ergo  ita  con- 


(a)  Ed.  Ven.  quidquid  autem. 

cedit  distinctionem  formae  sicut  materiae  in  particulari,  et 
ita  unitatem  materiae  in  communi  sicut  formae,  et  ideo  opor- 
tet  adhuc  quaerere,  quo  materia  sit  haec. 

cj  Praeterea,  sicut  probatur  ex  multis  locis  VII.  Metaph. 
€ap.  de  partibus  definitionis,  materia  est  de  essentia  sub- 
stantiae  compositae,  puta  hominis:  et  non  est  tale  compositum 
praecise  essentia  formae;  ergo  sicut  illud  compositum  non  po- 
test  de  se  esse  hoc,  ex  1.  quest.  [n.  234],  ita  nec  materia,  quae 
est  pars  eius,  est  de  se  haec;  quia  non  potest  esse  compositum 
commune  et  eiusdem  rationis  in  diversis,  quin  quodlibet  quod 
est  de  essentia  eius  posset  esse  eiusdem  rationis  cum  eis. 

d)  Praeterea,  per  rationem:  materia  est  eadem  in  gene- 
rato  et  corrupto;  ergo  habet  eamdem  singutaritatem  in  ge- 
nito  et  corrupto. 

Et  si  respondeas  quod  non  sit  eiusdem  speciei  in  genito 
et  corrupto,  arguo  sicut  prius  contra  quantitatem  indetermi- 
natam,  et  ita  erit  generatio  cireularis:  primo  ignis  ex  aqua: 
secundo  aqua  ex  igne.  Aqua  primo  corrupta  et  aqua  secundo 
genita  habent  eamdem  materiam  et  sunt  eiusdem  speciei:  ergo 
sunt  realiter  haec  aqua;  igitur  primum  redit  naturaliter  idem 
numero  :  quod  est  contra  eos. 

278.  —  Proponitur  quaestio  VI  (1).  —  Quia  vero  solutio  au- 
ctoritatum  Philosophi  ad  oppositum  requirit  solutionem  sextae 
quaestionis,  *  sexto  *  quaero: 

TJtrum  substantia  materialis  sit  individua  per  atiquam 
entitatem  positivam,  per  se  determinantem  naturam  ad  sin- 
gularitatem? 

279.  ( i )  —  Argumenta  principalia  (2).  —  Quod  non :  — 
a)  Quia  tunc  illud  determinans  ad  illam  naturam  haberet  se  ut 
actus  ad  potentiam;  ergo  ex  natura  specifica  et  illo  determi- 
nante  esset  vere  et  proprie  compositum  unum:  quod  est  in- 
conveniens;  nam  illuci  determinans  aut  esset  materia,  aut  forma, 
aut  compositum  ex  eis:  quodcumque  detur,  est  inconveniens, 
quia  tunc  in  composito  esset  alia  materia  ab  illa  *  materia,  vel 
alia  forma  ab  illa  *  forma,  quae  ponitur  pars  naturae,  vel  aliud 
€ompositum  quam  compositum  naturae. 

(1)  Solvitur  a  n.  285.  (2)  Solvuntur  ad  n.  290. 

b)  Item,  tunc  singulare  compositum  ex  natura  et  illo  per 
se  determinante  esset  per  se  unurn;  ergo  per  se  intelligibile : 
quod  videtur  contra  Philos.  III.  De  Anima  et  VII.  Metaph., 
ubi  videtur  aperte  velle  quod  intellectio  est  universalis  et  sen- 
sus  vel  sensatio  singularis. 

c)  Praeterea,  si  esset  per  se  intelligibile,  posset  de  ipso 
esse  demonstratio  et  scientia,  et  ita  de  singularibus  esset 
scientia  propria  in  quantum  singularia:  quod  negat  Philos. 
VII.  Metaph.  cap.  de  partibus  definitionis. 

d)  Item,  si  includeret  naturam  specificam  et  illud  per  se 
determinans,  posset  per  se  definiri  per  ista  duo  inclusa  *  per 
se  *  in  ratione  sua,  et  ita  esset  alia  deflnitio  individui  et  alia 
speciei,  saltem  addens  super  deflnitionem  speciei,  sicut  definitio 
speciei  addit  super  definitionem  generis. 

280.  (2)  —  Oppositum:  —  Omne  inferius  includit  in  se  ali- 
quid  quod  non  includitur  in  intellectu  superioris;  alioquin  con- 
ceptus  inferioris  esset  aeque  communis  sicut  conceptus  superio- 
ris,  et  tunc  per  se  inferius  non  esset  per  se  inferius,  quia  non 
subesset  communi  et  superiori;  ergo  aliquid  per  se  includitur  in 
ratione  individui  quod  non  includitur  in  ratione  naturae:  il- 
lud  autem  inclusum  est  entitas  positiva,  ex  solutione  2.  quaest. 
[n.  246  seq.]  et  facit  unum  per  se  cum  natura,  ex  solutione 
4.  quaest.  [n.  257seqq.];  ergo  est  per  se  determinans  illam  na- 
turam  ad  singularitatem,  sive  ad  rationem  illius  inferioris. 

281.  (3)  —  Aliorum  sententia  (1).  —  Hic  dicitur  quod  na- 
tura  specifica  de  se  est  haec,  et  tamen  per  quantitatem  potest 
esse  natura  communis  in  pluribus  singularibus,  sive  quantitas 
potest  esse  ratio  quare  plura  singularia  possunt  esse  sub  natura. 

Primum  sic  declaratur :  —  a)  Species  specialissima  de  se 
est  atoma;  ergo  et  indivisibilis.  —  Et  hoc  confirmatur  per 
illud  Porphyrii :  descendentibus  nobis  per  divisionem  a  gene- 
ralissimis  ad  specialissima  iubet  Plato  qiriescere:  sed  si 
possibile  esset  divisioneni  esse  ulteriorem  huius  naturae,  non 
esset  quiescenduin  in  illa  natura;  ergo,  etc.  —  Praetera,  Boet. 
lib.  Division.,  enumerans  omnes  divisiones  non  tantum  per  se, 
sed  etiam  per  accidens,  non  enumerat  divisionem  speciei  in 
individua;  ergo  natura  specifica  non  est  haec  per  aliquid  aliud. 


(1)  Cuius  argumenta  solvuntur  ad  n.  291. 

b)  Item,  si  aliqua  realitas  esset  in  individuo  praeter  solam 
realitatem  (a)  specificae  naturae,  species  non  diceret  totum 
esse  individuorum:  quod  est  contra  Porphyrium. 

c)  *  Item  *  secundum  declaratur;  quia  licet  quantitas  non 
sit  formalis  ratio  divisionis  alicuius  in  partes  subiectivas, 
tamen  qnando  totum  quantitativum  dividitur  in  partes  quan- 
titativas,  natura  dividitur  per  se  in  illa  quae  sunt  eiusdem 
rationis:  (hoc  autem  convenit  ei  per  quantitatem  (&));  idem 
*  enim  *  est  principium  divisionis  in  aliqua  et  principium  di- 
stinctionis  illorum  dividentium;  ergo  sicut  ipsa  quantitas  est 
principium  divisionis,  ita  est  principium  distinctionis  illorum 
dividentium :  sed  illae  sunt  partes  subiectivae  naturae  commu- 
nis;  ergo  quantitas  est  principium  distinctionis  talium  partium. 

Qualiter  autem  ista  duo  membra  possunt  stare  simul,  pa- 
tet  per  exemplum ;  quia  secundum  Philos.  I.  Physic,  sub- 
stantia  de  se  est  indivisibilis,  loquendo  de  partibus  eiusdem 
rationis,  et  tamen  adveniente  quantitate  est  partibilis  in  partes 
tales,  immo  tunc  habet  tales  partes;  ita  ergo  potest  natura 
speciei  esse  de  se  haec,  et  tamen  per  quantitatem  advenien- 
tem  sibi  extrinsece  esse  haec  et  haec  et  itla,  etc. 

282.  ( * )  —  Duplex  eiusdem  sententiae  intellectus.  —  Ista 
positio  videtur  posse  habere  duplicem  intellectum:  —  a) 
unum,  quod  substantia  materialis  in  quantum  distinguitur  es- 
sentialiter  a  quantitate  maneat  eadem  omnino  non  distincta 
secundum  rationem  suae  propriae  et  essentialis  entitatis,  et 
tamen  recipiat  multas  quantitates,  et  recipiendo  eas  cum  eis 
constituat  multa  singularia.  Hoc  est  dictu  planis  verbis,  quod 
eadem  substantia  materialis  in  se  non  divisa  nec  distincta  in- 
formatur  multis  quantitatibus,  et  ex  hoc  sunt  multa  individua 
sub  specie. 

b)  Alio  modo  potest  intelligi  quod  ista  substantia  mate- 
rialis,  quae  de  se  esset  haec,  circumscripta  omni  quantitate, 
postea,  quantitate  informante,  erit  haec  et  haec;  ita  quod  non 
tantum  recipit  quantitates  distinctas,  sed  ipsa  habet  distin- 
ctionem  in  se  in  entitate  sua  substantiali;  ita  quod  ista  substantia, 
quae  subiicitur  illi  quantitati,  et  distinguitur  ab  ea  essentialiter, 
non  est  illa  quae  subest  alii  quantitati,  et  distinguitur   ab  ea 


(a)  Ed.  Ven.  naturam.  (b)  Deest  in  Ed.  Ven. 

essentialiter,  licet  tamen  istud,  scilicet  quod  haec  non  sit  illa, 
non  possit  esse  sine  quantitate  in  hac  et  in  illa. 

283.  ( 5 )  —  Impugnatur  quoad  primum  intellectum.  —  Pri- 
mus  intellectus  videtur  impossibilis;  quia  ex  eo  sequuntur  in- 
convenientia  in  Theologia,  Metaphysica  et  Scientia  Naturali. 

a)  In  Theologia,  scilicet  quod  non  sit  proprium  essentiae 
divinae  esse  hanc9  sic  quod  ipsa,  exsistens  una  in  se  indistincta, 
possit  esse  in  pluribus  suppositis  distinctis;  quod  tamen  non 
intelligitur  communiter  nisi  de  personis  tantum  relative  di- 
stinctis:  hic  autem  poneretur  quod  una  natura  substantialis, 
nullo  modo  in  se  distincta,  haberet  plura  supposita  re  absoluta 
distincta. 

Secunalo  sequitur  quod  non  possit  aliqua  substantia  panis 
et  vini  transubstantiari  in  Corpus  et  Sanguinem,  nisi  tota  sub- 
stantia  vini  transubstantiaretur;  quia  vinum  non  transubstan- 
tiaretur  nisi  secundum  substantiam  suam;  nam  quantitas 
manet  eadem,  et,  per  te,  substantia  quae  est  in  hoc  vino  est 
eaclem  illi  quae  est  in  illo  vino:  iclem  autem  non  est  transub- 
stantiatum  et  non  iransubstantiatum;  ergo,  etc. 
( 6 )  b)  In  Metaphysica  sequuntur  inconvenientia :  —  Primum 
quia  poneretur  iclea  Platonis  vel  plusquam  idea  quam  posuit 
Plato;  Plato  enim  posuit  ideam  esse  naturam  per  se  exsistentem, 
separatam,  sine  accidentibus,  sicut  sibi  imponitur  a  Philosopho, 
in  qua  esset  tota  natura  speciei,  quae,  secundum  quod  impo- 
suit  sibi  Aristoteles,  diceretur  de  quolibet  individuo  praedica- 
tione  formali  dicente  hocest  hoc:  haec  autem  opinio  dicit  hanc 
substantiam  dici  de  quolibet  huius  speciei  praedicatione  di- 
cente  hoc  est  hoc,  et  tamen  esse  sub  hoc  accidente  et  illo;  haec 
ergo  opinio  ponit  tantam  communitatem  quantam  posuit  Plato 
in  ideis. 

SecunclOy  quia,  per  istos,  duo  accidentia  eiusdem  speciei 
non  possunt  esse  in  eodem  subiecto,  si  fuerint  accidentia  abso- 
luta;  quia,  secundum  eos,  sequeretur  contradictio  manifesta, 
quod  scilicet  idem  esset  in  actu  et  in  potentia  secundum  idem: 
oppositum  autem  sequitur  ex  isto,  quia  eadem  natura  erit  in 
actu  secundum  multos  actus  eiusdem  speciei. 

Et  iuxta  hoc  potest  inferri  impossibile  ad  mathematicum9 
in  quantum  pertinet  ad  considerationem  mathematici,  scilicet 
quod  duae  quantitates  dimensivae  eiusdem  rationis  simul  idem 

perficerent  subiectum  (a):  quod  est  contra  propriam  rationem 
quantitatum  climensivarum  eiusdem  rationis,  loquendo  secundum 
intentionern  mathematici. 

(~)  c)  Tertio  in  Scientia  Naturali  sequuntur  duo  inconvenien- 
tia:  —  Primum  quod  nulla  substantia  naturalis  potest  ge- 
nerari  et  corrumpi:  non  quidem  generari,  quia  si  hic  lapis 
est,  erit  in  eo  omnis  substantia  quae  potest  esse  in  lapide  quo- 
cumque;  potest  tamen  huic  substantiae  lapidis  acquiri  tanta 
quantitas  et  tanta,  et  non  in  natura  alia  (&):  acquisitio  autem 
novae  quantitatis  non  est  generatio;  patet  ex  terminis  generatio- 
nis;  ergo,  etc.  Similiter,  hoc  lapide  manente,  manet  natura  la- 
pidis  specifica  in  isto:  omnis  autem  natura  lapidis  est  ipsa  na- 
tura;  ergo,  manente  ista  natura,  manet  omnis  natura,  et  sic 
nulla  (o  corrumpitur,  manente  isto  lapide;  licet  quantitas  vel 
qualitas  non  sit  eadem,  et  sic  de  qualibet  substantia  naturali. 

Secundo  sequitur  quod  licet,  secundum  fictionem  illius 
maledicti  Averrois  de  unitate  intellectus,  in  omnibus  homini- 
bus  possit  sic  fingi  de  corporibus  tuo  et  meo,  sicut  de  lapidi- 
bus  illo  et  isto,  tamen  non  tantum  secundum  fidem,  sed  se- 
cundum  Philosophiam  veram,  necessario  tenendo  aliam  et  aliam 
animam  intellectivam,  non  potest  poni  natura  humana  esse  de 
se  atoma,  et  tamen  alia  et  alia  per  quantitatem,  quia  in  isto  et 
in  illo  homine  est  alia  et  alia  forma  substantialis(d)  praecedens 
naturaliter  quantitatem.  —  Et  ideo  ad  istam  instantiam  tam- 
quam  insolubilem  non  nituntur  ipsi  respondere,  et  ideo  tran- 
sferunt  se  ad  alia  homogenea,  lapidem  vel  aquam;  et  tamen  si 
haberent  aliquid  pro  se  ex  ratione  naturae  specificae  atomae, 
ita  concederent  de  homine  sicut  de  lapide.  Possunt  igitur  vi- 
dere  quod  nulla  sunt  principia  ex  quibus  procedunt,  cum  ex 
eis  sequuntur  manifesta  impossibilia. 

284.  ( 8  )  —  Impugnatur  quoad  secundum  intellectum.  —  Secun- 
clus  intellecius  videtur  destruere  seipsum;  quia  illud  quod  est  cle 
se  hoc,  illo  modo  quo  expositum  est  prius  [n.  282  #],  est  de  se 
cui  repugnat  per  se  clividi  in  plures  partes  subiectivas,  cui 
etiam  repugnat  de  se  esse  non  hoc:  tale  per   nihil  adveniens 

(a)  Ed.  Ven.  quantum. 

(b)  Ed.  Ven.  147S  et  1490...  et  tanta  natura  alia  acquisitio. 

(c)  Edd.  cit. :    « et  sic  natura  corrumpitur  »;  et  nihil  amplius. 

(d)  Ed.  Ven.  addit:  alietate  praecedente. 

potest  dividi  in  plures  partes;  quia  si  sibi  ex  se  repugnat  di- 
vidi,  sibi  repugnat  ex  se  aliquid  recipere  per  quod  fiat  non 
hoc.  Dicere  ergo  naturam  esse  de  se  hanc,  secundum  intelle- 
ctum  praeexpositum  de  natura  quae  de  se  est  haec,  et  tamen 
ipsam  posse  esse  hanc  et  illam,  quocumque  alio  adveniente, 
est  dicere  contradictoria. 

Et  hoc  patet  in  exemplo  posito  in  illa  positione;  quia 
licet  substantia  materialis  non  sit  ex  se  divisa  in  partes  eius- 
dem  rationis,  tamen  ipsa  non  est  de  se  indivisibilis  in  par- 
tes  tales;  quia  si  esset  de  se  indivisibilis,  hoc  est  repugnaret 
ei  divisio,  non  posset  recipere  quantitatem  qua  formaliter  di- 
viditur  in  tales  partes.  Quod  patet,  nam  anima,  quae  de  se 
est  indivisibilis  hoc  modo,  non  potest  recipere  quantitatem, 
sicut  nec  partes.  Videtur  ergo  deceptio  in  consequentia  hac: 
non  est  de  se  tale;  ergo  est  de  se  non  tale :  fallacia  conse- 
quentis;  vere  enim  substantia,  secundnm  aliquam  positionem, 
non  est  habens  de  se  partes  eiusdem  rationis,  et  tamen  non 
est  de  se  non  habens  tales  partes  eiusdem  rationis,  ita  quod 
*  repugnaret  *  sibi  habere  partes;  quia  tunc  non  posset  recipere 
formaliter  per  aliquod  sibi  adveniens  tales  partes,  et  ita  natura 
speciei  specialissimae  non  est  de  se  haec,  sicut  nec  aliquid 
divisibile  ex  natnra  sua  est  de  se  hoc,  ita  quod  repugnet  sibi 
de  se  dividi  in  partes,  quia  tunc  non  posset  recipere  aliquid 
per  quod  formaliter  competeret  sibi  talis  divisio. 

285.  (9)  —  Ostenditur  substantiam  materialem  esse  indivi- 
duam.per  aliquam  entitatem  positivam  per  se  determinantem  na- 
turam  ad  singularitatem.  —  Ad  quaestionem  ergo  respondeo 
quod  sic.  —  Ad  quod  sic  arguo:  —  a)  Sicut  unitas  in  com- 
muni  per  se  consequitur  entitatem  in  communi,  ita  quaecumque 
unitas  per  se  consequitur  aliquam  eniitaiem;  ergo  unitas  sim- 
pliciter,  qualis  est  unitas  individui  saepe  prius  [n.  258]  descripta, 
scilicet  cui  repugnat  divisio  in  plures  partes  subiectivas  et  cui 
repugnat  non  esse  hoc  signatum,  si  est  in  entibus,  sicut  omnis 
opinio  supponit,  consequitur  per  se  aliquam  entitatem:  non  au- 
tem  consequitur  per  se  entitatem  naturae,  quia  illius  est  aliqua 
unitas  propria  et  per  se  realis,  sicut  probatum  est  in  prima  so- 
lutione  1.  quaest.  [n.  233];  igitur  consequitur  aliquam  entitatem 
aliam  determinantem  istam;  et  illa  faciet  unumper  se  cum  enti- 
tate  naturae;quia  totum  cuius  est  haec  unitas  perfectum  estde  se. 

b)  Jtem,  omnis  differentia  differentium  reducitur  ad  aliqua 
primo  diversa;  alioquin  non  esset  status  in  differentibus:  sed 
individua  proprie  differunt,  quia  sunt  diversa  aliquid  idem 
entia;  ergo  eorum  differentia  reducitur  ad  aliqua  primo  di- 
versa:  illa  primo  diversa  non  sunt  natura  in  illo  et  natura 
in  isto,  quia  non  est  idem  quo  aliqua  convenhmt  formaliter 
et  quo  differunt  realiter,  licet  idem  possit  esse  distinctum 
realiter  et  conveniens  formaliter  (a);  multum  enim  refert  esse 
distinctum  et  esse  quo  aliquid  primo  distinguitur ;  ergo  sic 
erit  de  unitate;  igitur,  praeter  naturam  in  hoc  et  in  illo,  sunt 
aliqua  primo  diversa,  quibus  hoc  et  illud  differunt,  illud  in  illo 
et  hoc  in  isto:  ista  non  possunt  esse  negationes,  ex  2.  quaest. 
[n.  246J,  nec  aliqua  accidentia,  ex  4,  quaest.  [n.  257  seqq.]; 
ergo  erunt  aliquae  entitates  positivae  per  se  determinantes  na- 
turam  *  ad  esse  hanc  *. 

286.  (|0)  —  Solvitur  obiectio.  —  a)  Contra  primam  rationem 
obiicitur:  quia  si  est  aliqua  uni-tas  realis  minor  unitate  nume- 
rali  [n.  233],  aut  est  alicuius  in  eodem  uno  numeraliter,  aut  in 
aliquo  alio :  non  in  eodern  numero,  quia  quicquid  est  in  *  uno  * 
eodem  numero  est  unum  numero:  nec  est  in  duobus,  quia 
in  eis  nihil  est  unum  numero  realiter,  quia  hoc  est  proprium 
suppositi  in  Divinis,  sicut  expositum  est  dictum  Damasc.  su- 
pra  [n.  238  6].  —  Respondeo :  sicut  dictum  est  in  solutione  i. 
quaest.  de  hac  materia  [n.  233],  quod  natura  est  prius  natura- 
liter  quam  haec  natura,  et  unitas  propria  consequens  naturam 
ut  natura  prior  est  naturaliter  unitate  eius  ut  haec  natura,  et 
sub  ista  ratione  (b)  est  de  ea  consideratio  metaphysica  (c)  et  as- 
signatur  clefinitio  eius  et  sunt  propositiones  per  se  primo 
modo ;  in  eodem  ergo  quod  est  idem  numero  est  aliqua  enti- 
tas  quam  consequitur  minor  unitas  quam  sit  unitas  nurnera- 
lis,  et  est  realis,  et  illud  cuius  est  unitas  talis  formaliter  non 
est  de  se  unum  unitate  numerali.  —  Goncedo  ergo  quod  uni- 
tas  realis  non  est  alicuius  entitatis  exsistentis  in  duobus  incli- 
viduis,  sed  in  uno. 

b)  Et  cum  obiicis:  quicquid  est  in  eodem  individuo  nu- 
mero  est  idem  numero;  respondeo  primo  in  alio  simili  ma- 
nifestiori:  quicquid  est  in  una    specie   est  unum  specie ;  color 

(a)  Ed.  Ven.  realiter.  (b)  Ed.  Ven.   consideratione. 

(c)  Ed.  Ven.  addit:  de  natura. 


266  LIB.    II.    DIST.    III.    QUAEST.    V.    ET    VI. 

ergo  in  albedine  est  unum  specie;  ergo  non  habet  unitatem 
minorem  unitate  speciei;  non  sequitur;  nam,  sicut  alias  dictum 
est,  scilicet  in  I.  Lib.  quaest.  de  attributis,  solvendo  primum 
dubium  (n.  673],  aliquid  potest  dici  animatum  denominative, 
ut  corpus,  vel  per  se  primo,  ut  homo;  et  ita  superficies  dici- 
tur  alba  denominative,  superficies  alba  dicitur  alba  per  se 
primo  modo,  quia  subiectum  incluclit  praedicatum.  lta  dico  quod 
potentiale  quod  contrahitur  per  actuale  informatur  ab  *  isto  * 
actuali,  et  per  hoc  informatur  ab  *  ista  *  unitate  consequente 
illam  actualitatem  sive  illum  actum.  et  ita  est  unum  unitate 
propria  illius  actualis,  sed  denominative  est  sic  unum;  non  au- 
tem  est  de  se  sic  unum,  nec pnmo,  nec  per  partem  essentialem. 
Color  ergo  in  albedine  est  unum  specie,  licet  non  cle  se,  nec 
per  se,  nec  primo,  sed  denominative  tantum.  Differentia  autem 
specifi.ca  est  una  specie  primo ;  quia  sibi  prirno  repugnat 
clividi  in  plura  specie;  albedo  est  una  specie  per  se,  sed  non 
primo,  quia  per  aliquid  intrinsecum  sibi,  ut  per  illam  diffe- 
rentiam.  —  Ita  concedo  quod  quicquid  est  in  isto  lapide  est 
unum  numero,  vel  primo  vel  per  se,  vel  denominative.  Primo 
forte,  ut  illuci  per  quod  unitas  talis  convenit  huic  composito: 
per  se,  ut  hic  lapis,  cuius  illucl  quod  est  primo  unum  hac 
unitate  est  per  se  pars:  denominative  tantum,  ut  illud  po- 
tentiale  quod  perficitur  isto  actuali,  quod  quasi  denominative 
respicit  actualitatem  eius  et  unitatem  similiter. 

287.  (M)  —  Declaratur  quid  sit  entitas  individualis  per  simile 
ad  diilerentiam  specificam.  —  Ulterius  declarando  solutionem  istam, 
quae  sit  ista  entitas  a  qua  sit  unitas  ista  perfecta,  per  simile 
acl  entitatem  a  qua  sumitur  differentia  specifica  potest  cle- 
clarari.  —  Nam  differentia  quiclem  specifica  sive  entitas  a  qua 
sumitur  differentia  specifica  potest  comparari  ad  illud  quod 
est  infra  se,  vel  ad  illud  quod  est  supra  se,  vel  ad  illud  quocl 
est  iuxta  se. 

a)  Primo  modo  differentiae  specificae  et  illi  entitati  spe- 
cificae  repugnat  per  se  dividi  in  plura  essentialiter  specie 
vel  natura,  et  per  hoc  repugnat  toti  cuius  illa  entitas  est  per 
se  pars.  —  Ita  in  proposito,  huic  entitati  individuali  (a)  re- 
pugnat  primo  dividi  in  quascumque  partes  subiectivas,  et  per 


(a)  Ed.  Ven.  indivisibili. 

ipsam  repugnat  talis  clivisio  per  se  toti,  cuius  illa  entitas  est 
pars.  Et  tantummodo  est  differentia  in  hoc,  quia  illa  unitas 
naturae  specificae  minor  est  ista  unitate,  et  propter  hoc  illa 
non  excludit  omnem  divisionem,  quae  est  secundum  partes 
subiectivas  (a),  sed  tantum  illam  divisionem  quae  est  partium 
essentiatium ;  ista  autem  excludit  omnem. 

Et  ex  hoc  confirmatur  satis  propositum;  quia  ex  quo 
quaecumque  ,unitas  minor  unitate  ista  habet  entitatem  pro- 
priam,  quam  per  se  consequitur,  non  videtifr  probabile  isti 
unitati  perfectissimae  negare  propriam  entitatem  quam  con- 
sequitur. 

(12)  —  o)  Comparando  autem  ad  illud  quod  est  supra  se, 
dico  quod  illa  realitas  {b)  a  qua  sumitur  differentia  specifica 
est  actualis  respectu  illius  realitatis  a  qua  sumitur  genus  vel 
ratio  generis,  ita  quod  haec  realitas  non  est  formaliter  illa ; 
alioquin  in  deflnitione  esset  nugatio  et  solum  genus  sufficien- 
ter  deflniret,  quia  indicaret  totam  entitatem  deflniti  sine  diffe- 
rentia.  —  Quandoque  tamen  illud  contrahens  est  aliud  a  forma 
a  qua  sumitur  ratio  generis,  quanclo  scilicet  species  adclit 
*  realitatem  *  (c)  aliquam  super  naturam  generis;  quandoque 
autem  non  est  res  alia,  sed  tantum  alia  formalitas  vel  alius 
conceptus  *  formalis  *  (d)  eiusdem  rei.  Et  secunclum  hoc  ali- 
qua  differentia  specifica  habet  conceptum  non  simpticiter  sim- 
plicem,  puta  quae  sumitur  a  forma  (e);  aliqua  habet  conce- 
ptum  simpliciter  simplicem,  quae  scilicet  sumitur  ab  ultima 
abstractione  f0r7nae.De  qua  distinctione  differentiarum  *speci- 
ficarum  *  (f)  clictum  est  dist.  3.  Lib.  I.  [n.  386 a\  qualiter  aliquae 
differentiae  specificae  includunt  ens,  et  aliquae  non.  Quoad  hoc 
ista  realitas  individui  est  similis  realitati  specifixae,  quod  est 
quasi  actus  determinans  illam  realitatem  speciei  quasi  possibi- 
lem  et  potentialem.  Sed  quoad  hoc  dissimilis,  quia  ista  nun- 
quam  sumitur  a  forma  addita,  secl  praecise  ab  ultima  reali- 
tate  formae.  Quoad  aliud  etiam  est  dissimile,  quia  illa  realitas 
specifica  constituit  compositum  cuius  est  pars  in  esse  quiddi- 
tativo,  quia  ipsa  est  entitas  quaedam  quiclclitativa;  ista  autem 
entitas  individui  est  primo  diversa  ab  omni  entitate  quicldi- 
tativa.  Quod  probatur  ex  hoc,  quia    intelligendo  quamcumque 

(a)  Ed.  Ven.  quantitativas.         (b)  Ed.  Ven.  entitas.         (c)  Wadd.  rem. 
(d)  Wadd.  realis.         (e)  -Wadd.  formali.         (/)  Wadd.  specierum. 

entitatem  quiddiiativam,  loquendo  de  quidditativa  entitate  li- 
mitata,  non  habetur  in  quidditate  intellecta  unde  ipsa  sit  haec; 
ergo  illa  entitas  quae  de  se  est  haec  est  alia  entitas  a  quid- 
ditate  vel  ab  entitate  quidditativa ;  non  potest  ergo  constituere 
totum  cuius  est  pars  in  esse  quidditativ o,  sed  in  esse  alterius 
rationis. 

('3)  Et  quia  apud  Philosophum  quidditas  dicitur  forma  fre- 
quenter,  ut  patet  V.  Metaph.  cap.  de  Causa  et  in  VII.  c.  de 
partibus  definitionis,  quod  in  quibuscumque  non  est  materia 
idem  est  quod  quid  est  cum  eo  cuius  est,  sicut  exponitur  lo- 
quendo  de  materia  et  forma,  et  materia  apud  eum  vocatur 
quodlibet  habens  quidditatem  contractam,  et  Boetius  vult  quod 
nulla  forma  potest  esse  subiectum  accidentis,  in  lib.  De  Trinit., 
quia  forma  dicitur  in  quid  de  quocumque  alio,  et  si  humani- 
tas  sit  subiectum,  hoc  non  convenit  ei  in  quantum  est  forma, 
humanitas  quidem  non  est  forma  alterius  partis  compositi,  ut 
formae  vel  materiae,  sed  totius  compositi  habentis  quidditatem 
contractam,  sive  in  quo  est  quidditas  contracta,  ideo  omnis 
realitas  specifica  constituit  in  esse  formali,  quia  in  esse  quid- 
ditaiivo,  et  realitas  individui  constituit  praecise  in  esse  mate- 
riali,  hoc  est  in  esse  contracto.  Et  ex  hoc  sequitur  illa  distinctio 
logicalis,  quod  ista  entitas  essentialiter  est  formalis  et  illa 
materialis,  quia  ista  constituit  in  ratione  subiicibilis  et  illa  in 
ratione  praedicabilis  praecise:  praedicatum  autem  formale 
habet  rationem  formae  et  subiicibile  habet  rationem  materiae. 

c)  Comparando  vero  ad  illud  quod  est  iuxta  se,  scilicet 
differentiam  specificam,  licet  quandoque  posset  esse  nonpri- 
mo  diversa  ab  alia,  sicut  est  illa  entitas  quae  sumitur  a  forma, 
tamen  ultima  differentia  specifica  est  primo  diversa  ab  alia, 
illa  scilicet  quae  habet  conceptum  simpliciter  simplicem.  — 
Et  quoad  hoc  dico  quod  differentia  individualis  assimilatur 
differentiae  specificae  ultimo  sumptae,  quia  omnis  entitas  in* 
dividualis  (a)  est  primo  diversa  a  quocumque  alio. 

288.  ('*)  —  Soivitur  obiectio.  —  Et  per  hoc  apparet  responsio 
ad  istam  obiectionem:  obiicitur  enim:  aut  haec  entitas  et  illa 
sunt  eiusdem  rationis,  aut  non.  —  Si  sic,  ergo  potest  ab  eis 
aliqua  entitas  specifica  abstrahi,  et  de  illa  quaerendum  est  per 


[a)  Ed.  Ven.  indisibilis. 

quid  contrahitur  acl  hanc  entitatem  et  illam.  Si  de  se,  pari 
ratione  potuit  esse  status  in  natura  lapiclis.  Si  per  aliud,  igi- 
tur  erit  processus  in  infinitum.  —  Si  autem  alterius  rationis, 
igitur  et  constituta  erunt  alterius  rationis,  et  sic  non  erunt  in- 
dividua  eiusdem  speciei.  —  Respondeo :  differentiae  specificae 
ultimae  sunt  primo  diversae,  et  icleo  ab  eis  nihii  unum  per 
se  commune  potest  abstrahi.  Non  tamen  propter  hoc  sequitur 
quod  constituta  sint  primo  cliversa  et  non  alicuius  unius  ra- 
tionis.  —  Aliqua  enim  aequaliter  distingui  potest  intelligi 
clupliciter:  vel  quia  aequaliter  incompossibilia,  scilicet  quia 
non  possunt  inesse  eidem,  vel  quia  aequaliter  in  nullo  con- 
veniunt.  —  Et  primo  modo  verurn  est  quocl  distincta  sunt 
aeque  diversa  sicut  ipsa  distinguentia;  non  enim  possunt  di- 
stinguentia  esse  incornpossibilia,  quin  etiam  clistincta  sint  in- 
compossibilia.  --  Secundo  modo  universaliter  est  impossibile; 
quia  distincta  non  solum  includunt  distinguentia,  sed  etiam 
aliquid  quod  est  quasi  potentiale  respectu  distinguentium.  Et 
tamen  distinguentia  in  eo  non  conveniunt.  —  Et  sicut  respon- 
sum(tt)  est  de  differentiis  primo  diversis,  ita  respondeo  de  en- 
titabus  individuantibus,  quae  sunt  primo  diversa,  id  est  in 
nullo  eodem  numero  convenientia;  et  tamen  non  oporlet  distincta 
simpliciter  esse  diversa.  —  Sicut  tamen  illae  entitates  sunt  in- 
compossibiles,  ita  etiam  indiviclua  habentia  illas  entitates. 

289.  ('£>)  —  Declaratur  quae  sit  entitas  individualis.  —  Et  si 
quaeras,  quae  est  ista  entitas  individualis  a  qua  sumitur  dif- 
ferentia  individualis :  estne  materia,  vel  forma,  vel  compo- 
situm?  —  Respondeo :  omnis  entitas  quidditativa,  sive  par- 
tialis  sive  totalis  alicuius  generis,  est  de  se  indifferens  ut 
entitas  quidditativa  ad  hanc  entitatem  et  illam,  ita  quodut 
entitas  quidditativa  est  naluraliter  prior  ista  entitate  ut  est 
haec,  et  ut  prior  est  naturaliter,  sicut  non  convenit  sibi  esse 
hanc,  ila  non  repugnat  sibi  ex  ratione  sua  suum  oppositum. 
—  Et  sicut  compositum  non  includit  suam  entitatem  qua  est 
hoc  in  quantum  natura,  ita  nec  materia  in  quantum  natura 
includit  suam  entitatem  qua  est  haec  materia;  nec  forma  \\\ 
quantum  natura  includit  suam.  —  Ergo  ista  entitas  non  est 
materia,  vel  forma,  nec  compositum,  in   quantum  quodlibet 


[a)  Ed.  Ven.   visum. 

istorum  est  natura ;  sed  est  ultima  reatitas  entis  quod  est 
materia,  vel  quod  est  forma,  vel  quod  est  compositum,  ita  quod 
quodlibet  commune,  et  tamen  determinabite,  adhuc(a)  potest 
distingui,  quantumcumque  sit  una  res,  in  piures  realiiates 
formaiiter  distinctas,  quarum  liaec  formaliter  non  est  itla, 
sed  haec  est  formaliter  entitas  singularis  et  illa  est  entitas 
naturae  formaliter.  Nec  possunt  istae  duae  realitates  esse  res 
et  res,  sicut  possunt  esse  realitas  unde  accipitur  genus  et 
realitas  unde  accipitur  differentia,  ex  quibus  realitas  (b)  spe- 
cifica  accipitur,  sed  semper  in  eodem,  sive  parte  sive  toto, 
sunt  *  quaecumque  *  realitates  eiusdem  rei  formaliter  di- 
stinctae. 

290.  (4  6)  _  Solvuntur  argumenta  principalia  quaest.  VI.  — 
a)  Et  per  hoc  patet  ad  argumentum  primum  principale  [n.  279  d\ 
quod  concludit  quod  omne  individuum,  in  quo  natura  est  con- 
trahibilis,  est  compositius  illa  natura.  —  Dico  quod  cornpo- 
sitio  potest  intelligi  proprie,  prout  est  ex  re  actuali  et  re 
potentiali:  vel  minus  proprie,  prout  est  ex  realitate  et  rea- 
litate  actuali  et  potentiali  in  eadem  re.  —  Primo  modo 
non  est  individuum  compositius  respectu  naturae  speciflcae, 
quia  nullam  rem  addit,  quia  nec  materiam,  nec  formam,  nec 
compositum,  sicut  procedit  argumentum.  —  Secundo  modo 
est  necessario  compositius  (c);  quia  illa  realitas  a  qua  acci- 
pitur  differentia  speciflca  potentialis  est  respectu  huius  rea- 
litatis  a  qua  accipitur  differentia  individualis ,  sicut  si  essent 
res  et  res ;  non  enim  realitas  specifica  ex  se  habet  unde  per 
identitatem  includat  realitatem  individualem,  sed  tantum  ali- 
quod  tertium  includit  ambo  ista  per  identitatem.  —  Et  haec 
est  talis  compositio  qualis  non  potest  stare  cum  simpticitate 
divina;  illa  enim  non  tantum  non  compatitur  compositionem 
rei  et  rei  actualis  et  potentialis,  sed  nec  realitatis  actualis 
cum  realitate  potentiali;  comparando  enim  quodcumque  es- 
sentiale  ad  quodcumque  essentiale  in  Divinis  est  formaliter 
infiniium,  et  ideo  ex  se  habet  unde  per  identitatem  includat 
quodcumque  quod  potest  secum  esse,  sicut  frequenter  tactum 
est  supra  in  I.  Lib.  quaest.  de  attributis  solvendo  *  argu- 
mentum  *  principate  primum  [n.  676],  quia  non  sunt  praecise 

(a)  Ed.  Ven.  ad  haec.  (b)  Ed.  Ven.  entitas. 

(c)  Ed.  Ven.  compositurn. 

illa  extrema  eadem  perfecte,  quia  aliquod  tertium  includit 
utrumque  perfecte.  —  Sed  in  proposito  nec  entitas  specifica 
includit  per  identitatem  entitatem  individualem,  nec  e  con- 
verso,  sed  aliquod  tertium  tantum,  cuius  ista  ambo  quasi  sunt 
primo  per  se  partes,  includit  ambo  ista  per  identitatem ; 
et  ita  tollitur  ista  compositio  perfectissima  quae  est  ex  re  et 
re,  non  tamen  omnis;  universaliter  enim  quaecumque  natura 
non  est  de  se  haec,  sed  determinabilis  ad  essendum  haec,  sive 
determinetur  per  aliam  rem,  quod  est  impossibile  in  quocumque, 
sive  per  aliam  realitatem,  non  est  simpliciter  simplex. 

b)  Ad  secundum  [n.  279  b]  concedo  quod  singulare  est 
per  se  intelligibile,  quantum  est  ex  parte  sui;  si  autem  alicui 
intellectui  non  sit  per  se  intelligibile,  puta  nostro,  de  hoc 
alias  (1);  saltem  non  est  impossibilitas  ex  parte  singularis 
quin  per  se  posset  intelligi;  sicut  nec  ex  parte  Solis  est  im- 
possibilitas  videndi  vel  visionis  in  noctua,  sed  ex   parte  oculi. 

c)  Ad  illud  de  definitione  [n.  279  d]  dico  quod  etsi  ali- 
qua  ratio  possit  exprimere  quidquid  concurrit  ad  eniitatemin- 
dividui,  non  tamen  illa  ratio  erit  perfecta  definitio,  quia  non 
exprimit  quod  quid  erat  esse,  et  secundum  Philos.  I.  Topic, 
definitio  est  exprimens,  etc.  Et  ideo  concedo  quod  singulare 
non  est  definibile  definitione  alia  a  deflnitione  speciei.  Et  tamen 
est  per  se  ens,  addens  aliquam  entitatem  entitati  speciei;  sed 
illa  per  se  entitas  quam  addit  non  est  entitas  quidditativa. 

d)  Per  hoc  patet  ad  aliam  de  scientia  et  demonstratione 
[n.  279  c],  quia  definitio  subiecti  est  medium  in  demonstra- 
tione  potissima :  singulare  autem  non  habet  definitionem  pro- 
priam,  sed  tantum  definitionem  speciei,  et  ita  non  est  de  ipso 
demonstratio  propria,  sed  tantum  demonstratio  quae  est  de 
specie;  non  enim  habet  aliquam  passionem  propriam,  sed  tan- 
tum  passionem  speciei. 

291.  (i?)  —  Solvuntur  argumenta  sententiae  expositae  n.  281 
—  Ad  argumenta  pro  opinione.  —  a)  Gum  primo  dicitur 
[n.  281  a]  quod  species  est  atoma,  dico  quod  est  atoma,  hoc  est 
indivisibilis  in  plures  species;  non  est  tamen  pure  atoma,  hoc  est 
simpliciter  indivisibilis ;  indivisibilitas  enim  in  plures  species 
compatitur   secum    divisibilitatem  in  plura   eiusdem  speciei. 


(1)  Infra,  q    8.  n.  (15);  q.  11,  n.  (9);  d.  9.  q.  1-2,  n.  (10)  seqq. 

—  Et  cum  probatur  indivisibiliias  per  illud  Porphyrii, 
quod  iubet  Plato  quiescere  etc,  dico  quod  divisio  artificialis 
statum  habet  ad  speciem  specialissimam,  quia  ulterius  proce- 
dere  est  in  infinita,  quae  sunt  relinquenda  ab  arte,  secundum 
ipsum;  non  est  enim  ex  parte  individuorum  unde  sit  eorum 
numerus  certus,  sed  possunt  esse  infinita,  non  repugnante  ra- 
tione  eorum.  —  Et  si  accipiatur  divisio  stricte,  prout  est  in 
illo  quod  requirit  determinatas  partes  in  multitudine  et  ma- 
gnitudine,  hoc  modo  species  non  dividitur  in  individua;  genus 
autem  requirit  determinatam  multitudinem  specierum,  quia 
secundum  Boetium  genus  primo  divisibile  est  in  duo;  quan- 
tum  autem  requirit  determinatam  magnitudinem,  et  ista  prae- 
supponit  determinatam  multitudinem,  quia  sunt  in  toto  duae 
medietates.  Et  si  stricte  accipiatur  divisio,  prout  est  in 
partes  proportionem  habentes  acl  totum,  quae  vel  constituunt 
vel  sub  eo  continentur  in  determinata  multitudine  vel  magni- 
tudine,  species  per  se  non  dividitur  in  individua.  —  Et  per 
hoc  potest  exponi  tam  Plato  quam  Porphyrius.  —  Si  autem 
accipiatur  divisio  communiter,  prout  est  in  quaecumque  par- 
ticipantia  naturam  divisi,  sive  habeant  talem  proportionem  ad 
totum  in  integrando,  sive  in  subiiciendo,  sive  non,  species  per 
se  dividitur  in  individua.  —  Et  reducitur  ista  divisio  ad  ge- 
nus  apud  Boetium;  quia  illae  conditiones  et  proprietates  quas 
assignat  Boetius  in  divisione  generis  conveniunt  huic  divisioni 
quae  est  speciei  in  individua. 

('9)  b)  Ad  aliud  [n.  281  b]  specie  dicit  esse  totum  etc,  dico  quod 
ibi  esse  accipitur  pro  esse  quidditativo,  sicut  Porphyrius  lo- 
quitur  in  cap.  de  Differentia,  ubi  vult  quod  differentia  per 
se  non  recipit  magis  neque  minus,  et  probat  ibi :  Esse  enim 
unicuique  unum  et  idem  est,  nec  intensionem,  necremissio- 
nem  suscipiens;  accipit  esse  pro  quidditate,  sicut  Philos. 
VIII.  Metaph.:  Anima  et  animae  esse  sunt  idem.  Et  quia 
ista  entitas  quam  addit  singulare  super  speciem  non  est  en- 
titas  quidditativa,  ideo  dico  quocl  iota  quidditas  quae  est  in 
individuo  est  entitas  speciei,  et  ita  species  clicit  totum  {esse 
individuorum;  non  sic  autem  genus  dicit  iotum  esse  speciei, 
quia  species  superaddit  entitatem  quidditativam  (a)  ). 


(a)  Dcest  in  Ed  Ven. 

c)  Ad  argumentum  pro  *  secundo  *  membro  de  quanti- 
tate  [n.  281  c\  dico  quod  ista  propositio  est  falsa :  idem  est 
principium  divisibilitatis  et  distinctionis  dividentium:  con- 
ceptus  quidem  quidditativus  secundum  se  communis  speciebus 
est  ratio  divisibilitatis  eius  in  species,  sed  non  est  ratio  distin- 
guendi  species  ab  invicem,  sed  species  una  ab  alia  distinguitur 
per  differentiam.  In  quantitativa  (a)  autem  divisione  tota  quan- 
titas  (a)  ut  confuse  continens  omnes  partes  est  ratio  divisibili- 
tatis  in  toto  quanto;  non  sic  autem  est  ratio  distinctionis  par- 
tium  ad  invicem,  sed  haec  quantitas  in  quantum  distincta  in 
actu  non  est  illa  in  actu  quae  est  in  toto. 

Quod  etiam  deducitur  ultra,  quod,  diviso  toto  quanto  ho- 
mogeneo,  habetur  per  quantitatem  divisio,  sit  iia;  tamen  ista 
divisio  non  estprirna  divisio  individuorum,  sed  haec  substantia 
et  illa  habent  divisionem  ab  invicem  et  distinctionem,  in  quan- 
tum  haec  et  haec,  priorem  naturaliter  distinctione(^),  in  quan- 
tum  erant  partes  distincti  quanti  peraccidens;  accidebat  enim 
eis  esse  partes:  tamen  facta  divisione  secundum  partes  quan- 
tilativas  (c)  per  accidens,  flt  divisio  secundum  partes  su- 
biectivas. 

292.  (20)  —  Solutio  quaest.  V.  —  Ad  quaestionem  quintam 
praecedentem  de  materia  [n.  273]  patet  solutio  per  argumenta 
contra  opinionem  [n.  283  seq.];  concedo  enim  quod  materia  ab- 
solute  ut  natura  *  est  *  non  est  ratio  distinctionis  nec  individua- 
tionis;  quicquid  enim  est  natura  m  quocumque  genere,  totalis 
vel  partialis,  non  est  de  se  hoc,  et  ideo  inquirendum   est  per 

■quid  sit  hoc. 

293.  —  Solvitur  argumentum  principale  quaest.  V.  —  Ad  aucto- 
ritatem  Arist.  V.  Metaph.  [n.  274],  unum  numero,  etc,  respon- 
deo  quod  ibi  accipit  materiam  pro  illa  entitate  individuali (d) 
quae  constituit  in  esse  materiali,  non  autem  in  ess^  formali, 
prout  quidditas  dicitur  forma,  quia  ista  entitas  non  est  quiddi- 
tativa.  Et  ista  expositio  patet  propter  illud  quod  subdit:  unum 
specie  quorum  ratio  est  una,  etc;  ratio  enim  sumitur  pro 
quidditate,  quae  dicitur  forma  respectu  esse  individualis  (d). 

(a)  Wadd.  quidditativa  . .  .   quidditas. 

(b)  Ed.  Ven.  in  quantum  hic  et  haec  prior  est  naturaliter  . . . 

(c)  Ed.  Ven.  quidditativas. 

(d)  Ed.  Ven.  indivisibili  .  .  .  indivisibilis. 

Tom.  II.  18 

294.  —  Solvimtur  argumenta  sententiae  tenentis  substantiam 
materialem  esse  individuam  per  materiam.  —  a)  Per  idem  patet 
ad  illud  de  coelo  et  de  hoc  coelo  [n.  276 d~],  quod  confirmat 
propositum. 

b)  Per  idem  ad  *  illud  *  XII.  Metaph.  [n.  276  c\  quod  con- 
cedo  quod  non  possunt  esse  plures  motores  primi,  quia  in  Primo 
Motore  non  est  materia,  hoc  est  non  est  in  eo  aliquid  contra- 
hens  ut  materia  vel  aliquid  aliud;  sed  est  de  se  hoc,  sine  alio 
contrahente ;  nam  talis  contractio  non  stat  cum  perfecta  sim- 
plicitate,  et  ideo  quidditas  Dei  est  de  se  haec. 

c)  Ad  illud  VII.  Metaph.  [n.  276  6],  in  eis  quae  sunt  sine 
materia  quod  quid  est  rei  est  idem  cum  eo  cuius  est,  dico: 
quod  quld  rei  potest  comparari  ad  illud  cuius  est  per  se  et 
primo,  et  ad  illud  cuius  est  per  se,  et  non  primo;  et  uni- 
versaliter  eo  modo  quo  est  alicuius,  eo  modo  est  idem  sibi, 
quia,  sicut  Philos.  arguit  c.  5.  VII,  Singulum.  etc,  quod  quid 
erat  esse  dicitur  singuli  substantia.  Si  enim  illucl  quod  non 
est  ens  nihil  est,  quod  quid  autem  rei  est  illud  quo  primo 
res  est,  et  ideo  cuius  est  quod  quid  *  est  *  primo  ipsum  est 
idem  ipsi  primo,  cuius  est  per  se  ipsum  est  idem  illi  per  se; 
cuius  est  per  accidens  illi  idem  est  per  accidens,  et  ideo  illi 
non  est  simpliciter  idem.  —  Unde  quod  ipse  vult  in  3.  cap. 
quod  in  dictis  per  accidens  non  est  idem  quod  quid  est  cum 
eo  cuius  est.  non  mirum,  quia  in  2.  cap.  declaravit  quod 
nihil  eorum  est  quod  quid  est,  nec  definitio.  Habens  autem 
quod  quid  est  potest  intelligi  vel  ipsa  natura,  cuius  est  primo 
quod  quid  est,  vel  suppositum  naturae,  cuius  est  quod  quid 
est  per  se,  licet  non  primo.  Primo  modo  quod  quid  est,  tam 
in  materialibus  quam  in  immaterialibus,  est  idem  cum  eo  cuius 
est  etiam  primo,  quia  primo  habet  quod  quid  est.  Secundo 
modo  habens  non  est  idem  *  cum  quod  quid  est  primo,  quia 
includit  entitatem  extra  rationem  suae  quidditatis,  quod  non 
est  idem  cum  quod  quid  est  primo,  quia  quod  quid  est  non 
est  eius  primo,  pro  eo  quod  habens  illud  includit  entitatem  ali- 
quam  extra  rationem  eius  quod  est  quod  quid  est  primo*  (a). 


(a)  Ita  etiam  ed.  1478;  Wadd.  autem :  idem  ipsi  quod  quid  est  primo. 
quia  quod  quid  est  non  est  cius  primo,  pro  eo  quod  habens  illud  includit 
entitatem  aliquam  extra  rationem  eius  quod  est  quod  quid  est  primo. 

(2i)  Ad  propositum  ergo  Philosophi  dico  quod  in  non  con- 
stitutis  cum  materia.,  hoc  est  cum  non  entitate  individuali 
contrahente  quidditatem,  idem  est  quod  quid  est  primo  cum 
eo  cuius  est,  quia  tale  cuius  est  nullam  rationem  includit  ex- 
tra  rationem  eius  quod  est  primo  quod  quid  est;  in  consti- 
tutis  autem  cum  materia,  hoc  est  cum  entitate  individuali 
contrahente  quidditatem,  non  est  idem  primo  quod  quid  est 
cum  eo  cuius  est;  quia  sic  acceptum  primo  non  habet  quod 
quid  est  ex  se,  sed  tantum  per  partem,  scilicet  per  naturam 
quae  contrahitur,  scilicet  per  illam  entitatem  individualem. 
—  Non  igitur  ex  isto  habetur  quod  materia  quae  est  altera 
pars  compositi  sit  extra  rationem  per  se  quidditatis,  imo 
vere  pertinet  ad  quidditatem,  et  species  habens  formam  in 
universali  habet  primo  quod  quid  est  et  primo  est  idem  sibi; 
et  ideo  non  sequitur  quod  materia  quae  est  altera  pars  com- 
positi  sit  individuans,  sed  tantum  sequitur  de  materia  quae 
est  entitas  contrahens;  quod  concessi. 

Utrum  autem  carentia  materiae  quae  est  altera  pars  in- 
ferat  carentiam  huius  entitatis  individualis  secundum  Phi- 
losophum,  de  hoc  in  quaest.  seq.  [n.  301  a]. 
(22)  d)  Ad  illud  Aristot.,  quod  generans  generat  aliud  propter 
materiam  [n.  276  a],  dico  quod  intentio  Philosophi  est  ibi 
quod  ideae  non  sunt  necessariae  ad  generationem,  quia  tam 
distinctio  gignentis  a  genito  quam  assimilatio  geniti  cum  ge- 
nerante,  quae  duo  requiruntur  ad  generationem  univocam, 
possunt  haberi  sine  eis;  agens  enim  particulare  ex  forma  sua 
habet  unde  assimilet  sibi  passum,  et  generans  genitum,  et  ex 
materia  habet  quod  sit  distinctum  a  genito,  non  principaliter, 
licet  tamen  sequatur  necessario  quod  distinguitur  per  mate- 
riam  a  genito,  quia  materiam  non  suam,  sed  aliam  perflcit  per 
formam  terminantem  generationem ;  sua  enim  materia  iam  per- 
fecta  est  forma.  Et  ex  hoc  quod  assimilat  per  formam  perficit 
aliam  materiam  quam  suam,  et  ita  *  materia  *  sua  alia 
est  ab  illa  quae  privatur  forma  tali:  cuiuscumque  autem  est 
alia  materia,  ex  quo  materia  est  pars  essentialis  rei,  ipsum 
est  aliud  ab  eo.  —  Dico  tunc  quod  assimilationis  vel  simili- 
tudinis  principalis  ratio  est  ipsa  forma  inter  generans  et  ge- 
nitum,  et  hoc  non  secundum  unitatem  vel  identitatem  indivi- 
dualem  in  quantum  forma  haec,  sed  secundum   unitatem    vel 

identitatem  illam  minorem  in  quantum  forma  est,  et  secun- 
clum  hoc  est  ratio  gignendi.  Forma  autem  est  principalior 
ratio  distinctionis  quam  materia;  quia  sicut  forma  est  illud 
principalius  quo  compositum  est  quam  materia,  ita  est  prin- 
cipalius  quo  compositum  est  unum,  et  per  consequens  in  se 
indistinctum  et  ab  alio  distinctum.  Appropriate  tamen,  di- 
stinguendo  assimilativum  contra  distinetivum,  forma  est  assi- 
milativa,  ita  quod  non  materia  proprie,  quia  non  est  qualitas 
substantialis  vel  accidentalis;  materia  autem  est  distinctiva  ap- 
propriate  loquendo,  quia  necessario  ex  hoc  quod  caret  forma 
distinguitur  ab  illa  materia  quae  praehabet  formam,  et  ita 
compositum  a  composito. 

Potest  etiam  alio  modo  compositum  intelligi  aliud  propter 
materiam,  sicut  propter  causam  alietatis  praeexsistentem: 
forma  enim  geniti,  licet  sit  causa  alietatis  in  composito  prin- 
cipalior  quam  materia,  non  tamen  est  causa  praeexsistens  huius 
alietatis,  sed  materia,  et  hoc  quia  ipsa  praeexsistit  privata,  et 
ideo  non  potest  esse  eadem  cum  materia  informata. 


QUAESTIO  VII. 

295.  ( i )  —  Proponitur  quaestio.  —  Ultimo  quaero  quan- 
tum  ad  istam  materiam: 

Utrum  sit  possibile  plures  Angelos  esse  in  eadem  specie? 

296.  —  Argumenta  principalia(l).  —  Quod  non:  —  a)  Quia 
Philos.,  VII.  Metaph.  cap.  de  partibus  definitionis,  dicit  quocl 
in  his  quae  sunt  sine  materia  idem  est  quod  quid  est  et  illud 
cuius  est;  igitur  cum  Angelus  sit  sine  materia,  quod  quid  est 
eius  est  idem  ipsi  Angelo;  ergo  impossibile  est  Angelum  distin- 
gui  ab  Angelo,  nisi  quod  quid  est  eius  distinguatur  a  quod 
quid  est  alterius;  ergo  non  potest  esse  distinctio  individuorum 
in  Angelis,  manente  eodem  quod  quid  est. 

b)  Praeterea,  Avicen.  IX.  Meiaph.  ponit  ordinem  Intelli- 
gentiarum,  ubi  videtur  velle  quod  Intelligentia  inferior  prodn- 
catur  a  superiore  quasi  ipsam  creante:  illa  causalitas  non 
est  in  aliquo  respectu  aiterius  eiusdem  speciei. 

c)  Praeterea,  arguo  per  rationem:  omnis  differentia  for- 
malis  est  differentia  specifica:  Angeli,  cum  sint  plures  et 
formae,  differunt  aliqua  differentia  formali;  ergo  specifice. 
—  Probatio  maioris  sumitur  ex.  VIII.  Metaph.,  ubi  formae 
comparantur  numeris,  in  quibus  quodcumque  additum  vel  sub- 
tractum  variat  speciem:  ita  in  formis;  igitur,  etc. 

d)  Item,  X.  Metaph. :  Masculus  et  foemina  non  differunt 
specie,  quia  masculinitas  et  foemineitas  sunt  differentiae 
materiates  forrnae  humanitatis ;  ex  hoc  innuens  quod  diffe- 
rentiae  formales  omnes  distinguant  specie,  quia  forma  et 
species  idem  sunt. 

(2)  e)  Praeterea,  omnis  forma  separata  a  materia  in  se  ha- 
bet  totam  perfectionem  speciei  illius;  ergo  si  ponatur  aliqua 


(1)  Solvuntur  ad  u.  301 

talis  forma  in  specie,  ut  forma  huius  Angeli  et  illius,  illa  erit 
ista,  et  ista  erit  illa,  quia  uterque  Angelus  est  forma  separata 
a  materia,  et  per  consequens  quilibet  habet  perfectionem  to- 
tius  speciei.  —  Probatlo  antecedenlis :  quia  quod  forma  non 
habet  totam  essentiam  speciei,  hoc  est  quia  participat  eam : 
non  autem  habet  essentiam  formae  per  participationem,  nisi 
ut  est  in  materia;  igitur,  etc. 

f)  Praeterea,  in  entibus  perfectis  nihil  est  quod  non  in- 
tendatur  a  natura:  sed  pluralitas  numeralis  non  per  se  in- 
tenditur  a  natura,  quia  differentia  numeralis,  quantum  est  ex  (a) 
se,  potest  intendi  in  infinilum:  infinitas  autem  non  intenditur 
per  se  ab  aliquo  agente:  quae  autem  sunt  in  Angelis,  tamquam 
in  perfectissimis  entibus  universi,  sunt  per  se  intenta  *  ab  aliquo 
agente  *;  ergo  non  est  in  eis  differentia  numeratis(b),  sed  solum 
specifica,  in  qua  principaliter  consistit  pulchritudo  universi. 

g)  Praeterea,  II.  De  Anima  videtur  haberi  quod  multi- 
tudo  inciividuorum  non  est  nisi  propter  salvationem  speciei : 
secl  in  incorruptibilibus  salvatur  sultlcienter  natura  in  uno  in- 
divicluo;  ergo,  etc. 

Confirmatur  *  etiam  *  I.  De  Coel.  et  Mund,;  quia  in  cor- 
poribus  supercoelestibus  non  est  nisi  unum  individuum  unius 
speciei,  sicut  unus  Sol  et  una  Luna;  ergo,  etc. 

297.  —  Oppositum  arguitur  per  Damasc.  in  Elementario, 
cap.  1 2 :  Secundum  unamquamque  speciem  fecit  Deus  Angetos. 

298.  ( 3 )  —  Exponitur  sententia  tenens  non  posse  plures  An- 
gelos  esse  in  eadem  specie.  —  Qui  dicunt  acl  quaestiones  praece- 
dentes  de  individuatione  principium  individuationis  esse  quan- 
titatem  vel  materiam,  dicunt  consequenter  ad  istam  quaestio- 
nem  negative,  scilicet  quod  nonpossunt  esse  ptures  Angeti  in 
eadem  specie ;  quia  non  potest  in  Angelis  ratio  propria  talis 
clifferentiae  inveniri.  Et  habent  dicere  quod  non  tantum  hoc  est 
impossibile  ex  proprietate  intrinseca,  sed  etiam  ex  proprietate 
extrinseca,  quia  simpliciter  est  incompossibile,  ita  quod  *  na- 
turae  isti  non  potest  *  competere  distinctio  individualis,  ex 
quo  sibi  repugnat  illud  quod  praecise  potest  esse  principium 
tatis  distinctionis :  sicut  impossibile  esset  sub  animali  esse 
plures  species,  si  repugnaret  animali  alia  et  alia  actualitas, 
per  quas  species  distinguerentur. 

(a)  Ed.  Ven.  in.  (b)  Ed.  Ven.  materialis. 

Fundamenta  autem  istius  opinionis  in  aliis  quaesiionibus 
praecedentibus  dicta  sunt  [nn.  254  seqq.  et  274seqq.]. 

299.  —  Ostenditur  possibile  esse  plures  Angelos  esse  in  eadem 
specie.  —  Tenenda  est  ergo  conclusio  simpliciter  opposita,  quod 
scilicet  simpliciter  est  possibile  plures  Angelos  esse  in  eadem 
specie.  —  Quod  probatur:  —  a)  Primo,  quia  omnis  quidditas 
quantum  est  de  se  communicabilis  est,  etiam  quidditas  di- 
vina;  quia  nec  ex  perfectione  repugnat  sibi,  ut  patet  de  es- 
sentia  divina,  nec  ex  imperfectione  repugnat,  quia  convenit 
generabilibus  et  corruptibilibus:  nulla  autem  est  communicabi- 
lis  in  identitate  numerali,  nisi  sit  infinita ;  ergo  quaelibet 
alia  est  communicabilis,  et  hoc  cum  distinctione  numerali,  et 
ita  propositum. 

(4)  o)  Praeterea,  quaelibet  quidditas  creaturae  potest  intel- 
ligi  sub  ratione  universalis,  absque  contradictione :  si  autem 
ipsa  de  se  esset  haec,  contradictio  esset  intelligere  eam  sub 
ratione  universalis:  sicut  est  contradictio  intelligere  essentiam 
divinam  sub  ratione  universalis  vel  universalitatis;  quia  ratio 
intelligendi  repugnat  omnino  subiecto  infellecto:  quod  est  in- 
tellectum  esse  falsum. 

c)  Praeterea,  si  Deus  potest  hunc  Angelum  in  hac  specie 
annihilare,  isto  annihilato,  potest  istam  speciem  de  novo  pro- 
ducere  in  aliquo  alio  individuo:  non  autem  in  isto,  secundum 
illos  qui  sunt  istius  opinionis,  quia  homo,  secundum  istos,  non 
posset  resurgere  idem  numero,  nisi  anima  intellectiva  mane- 
ret  eadem  numero. 

d)  Item,  animae  intellectivae  ciistinguuntur  numero  in 
eadem  specie,  et  tamen  sunt  formae  purae,  licet  perfectivae 
materiae;  igitur  non  est  impossibilitas  a  pa rte  formarum  quod 
distinguantur  numero  in  eadem  specie;  quicquid  enim  conclu- 
deret  istam  impossibilitatem  ratione  formae  in  Angelis  con- 
cluderet  in  animabus. 

Quoci  si  dicas  quod  animae  habent  inclinationem  ad 
diversa  corpora;  igitur  per  haec  clistinguuntur;  contra:  in- 
clinatio  non  est  entitas  absoluta,  quia  non  potest  aliquid  in- 
clinari  ad  se;  ergo  praesupponit  aliquam  entitatem  absolutam 
et  distinctam;  quia  enim  est  haec  anima,  ideo  habet  talem 
inclinationem,  et  non  e  converso;  ergo  haec  inclinatio  non  est 
ratio  essencli  hanc  animam,  secl  praesupponit  eam. 

e)  Et  confirmatur  hoc  etiam  per  aliquos,  quibus  est  in- 
conveniens  quod  aliqua  species  simul  iota  sit  damnata  natu- 
rae  intellectualis  simpliciter:  multae  autem  species  essent  An- 
gelorum,  in  quibus  nulla  *  natura  *  esset  salvata,  posita  ista 
positione;  igitur  non  est  vera. 

( s )  f)  Et  persuadelur  prima  positio  per  hoc  quod  dicit  Au- 
gust.  in  Ench.  cap.  28:  Placuit  itaque  universalitatis  crea- 
tori  atque  moderaiori  Deo,  ut  quoniam  non  tota  multitudo 
Angelorum  Deum  deserendo  perierat,  ea  quae  perierat  in 
perpetua  perditione  rernaneret;  quae  autem  cum  Deo,  illa 
deserente,  perstiterat  de  sua  certissime  cognita  semper  fu- 
tura  felicitate  gauderet;  alia  vero  creatura  rationalis,  quae 
in  hominibus  erat,  quoniam  peccatis  atque  suppliciis,  et 
originalibus  et  propriis,  toia  perierat,  ex  eius  parte  repa- 
rata,  quod  angelicae  societaii  ruina  illa  diabolica  minue- 
rat,  suppleretur.  Ista  totalitas  et  partialitas  in  Angelis  non 
videtur  esse  rationabilis,  nisi  ponatur  quod  nulla  species  ange- 
lica  quantum  ad  omnia  individua  totaliter  perierat,  et  ita  ali- 
qui  de  quacumque  specie  corruerunt,  et  aliqui  perstiterunt; 
igitur,  etc. 

g)  Praeterea,  si  concedatur  quod  quidditas  Angeli  ex  se 
in  plura  sit  divisibilis (a)  vel  pluribus  communicabilis,  et  per 
consequens  quantum  est  de  se  in  infinitum,  quia  non  est  ra- 
tio  finitatis  ex  parte  multitudinis  numeralis,  si  per  hoc  quod 
ipsa  natura  producta  est  in  ipso  individuo  aufertur  possibili- 
tas  eius  essendi  in  pluribus,  est  ergo  in  hoc  individuo  secun- 
dum  totam  communicabilitatem  suam,  et  per  consequens  infi- 
nite,  quia  est  infinite  communicabilis  secundum  quidditatem 
suam;  igitur  ille  unus  Angelus  esset  formaliter  infinilus: 
consequens  autem  est  inconveniens;  igitur  antecedens. 

300.  —  Gorollarium.  —  Dico  igitur  quod  omnis  natura  quae 
non  est  de  se  actus  purus  potest,  secundum  illam  realitatem  se- 
cundum  quam  est  natura,  esse  potentialis  ad  realitatem  illam 
qua  est  haec  natura,  *  et  per  consequens  potest  esse  haec*) 
et  sicut  de  se  non  includit  aliquam  entitatem  quasi  singula- 
rem,  ita  non  repugnant  sibi  quotcumque  tales  entitates,  et  ita 
potest  in  quotcumque  talibus  inveniri.  In  Eo  tamen  quod  est 
necesse  esse  ex  se  est  determinatio  in  natura  ad  esse  *haec*{b), 

ia)  Ed.  Ven.  communicata.  (b)  Wadd.  hoc. 

(quia  tantum  est  quantum  potest  esse(a)),  quia  quicquid  potest 
esse  in  natura  est  ibi,  ita  quod  determinatio  non  potest  esse 
per  aliquod  extrinsecum  ad  singularitatem,  si  possibilitas  sit 
in  natura  per  se  ad  infinitatem;  secus  est  in  omni  natura  pos- 
sibili  *  ubi  *  (b)  potest  cadere  multitudo. 

301.  (6)  —  Solvuntur  argumenta  principalia.  —  aJAd  pri- 
mum  argumentum  [n.  296 a]  dico  quod  licet  Philosophus  intel- 
ligat  ibi  per  se  de  materia,  hoc  est  de  entitate  contrahente  per 
se  quidditatem,  tamen  applicando  ad  habens  materiam  quae 
est  altera  pars  compositi,  et  non  habens,  concedo  intellectum 
Philosophi  fuisse  quod  omne  non  habens  materiam  pro  ali- 
qua  natura  componente  est  idem  suo  quod  quid  est  primo(c); 
quia  omne  tale  quod  quid  est  ponit  per  se  hoc.  —  Et  ratio 
ad  hoc  est,  quia  omne  tale  quod  non  habet  materiam  partem 
sui  posuit  formaliter  necessarium:  quicquid  autem  potest 
esse  in  natura  formaliter  *  necessariuni  *  (d)  est  in  ea;  ergo 
quodlibet  quod  potest  habere  illam  quidditatem  habet  eam, 
quia  non  est  potentia  distans  ab  actu;  igitur  omnem  possibili- 
tatem  quam  posuit  in  tali  natura  ad  supposita  posuit  in  actu. 
Si  autem  ibi  esset  possibilitas  (e)  ad  plura  individua,  esset  pos- 
sibilitas  ad  infinita ;  igitur  essent  infinita  in  actu.  Quare  cum 
infinitas  sit  impossibilis  in  aliqua  natura,  igitur  et  in  hac  na- 
tura,  secundum  eum,  est  impossibiiitas  ad  inflnitatem,  ideo  est 
de  se  haec,  secundum  ipsum. 

Sed  discordamus  ab  eo  in  hac  propositione,  omnis  quid- 
ditas  non  habens  materiam  est-formaliter  necessaria,  et  ideo 
in  conclusione;  rationabilius  est  enim  Theologo  discordanti  a 
Philosopho  in  principio,  propter  quod  tenet  aliquam  conclusio- 
nem,  consequenter  discordare  in  conclusione,  quain  errare  cum 
eo  in  conclusione,  et  discordare  ab  eo  in  principio  propter 
quod  ipse  erravit;  ita  enim  concordare  cum  eo  nec  est  philo- 
sophari,  nec  theologice  sentire;  quia  talis  non  habet  rationern 
quaevaleat  apud  Philosophum,  quia  nec  Philosophus  concede- 
ret  illam  conclusionem  nisi  propter  principium  illud;  nec  ad 
conclusionem  suam  habet  principium  theologicum,  quia  prae- 
cise  ad  ea  est  principium    philosophicum,  quod  ipse  negat. 

(a)  Deest  in  Ed.  Ven.  (d)  Wadd.  necessaria. 

(b)  Wadd.  ut.  (e)  Ed.  Ven.  potentialitas. 

(c)  Wadd....  quod  quid  est.  Primo  quia. 

b)  Per  idem  patet  ad  Avicen.  [n.  296  6].  Dico  quod  inten- 
tio  eius  fuit  quod  tantum  sit  unus  Angelus  in  una  specie;  sed 
propositio  cui  haec  conclusio  innititur,  scilicet  quod  Angelus  su- 
perior  creat  inferiorem,  a  nullo  Theologo  vel  catholico  concedi- 
tur;  quare  nec  eius  conclusio  debet  concedi  ab  aliquo  Theologo. 
(7)  c)  Ad  rationem  primam  [n.  296  c]  alias  [Lib.  I.  n.  843 c] 
fuit  dictum  quod  differeniia  formalis  potest  accipi  pro  diffe- 
rentia  in  forma,  et  hoc  videtur  proprie  significare  hoc  quod  di- 
citur  differentia  formatis:  vel  potest  accipi  differentia  formalis 
pro  differentia  formarum,  licet  non  sit  in  forma  ut  in  ratione 
differendi.  —  Primo  modo  potest  concecli  maior,  et  sic  est 
minor  falsa.  —  Probatio  autem  minoris,  scilicet  quod  An- 
gelus  differt  ab  Angelo  qui  est  forma,  ergo  habent  differen- 
tiam  formalem,  includit  fallaciam  consequentis ;  non  enim 
sequitur:  formae  differunt;  ergo  formaliter  differunt  vel  dif- 
ferunt  in  forma;  sicut  non  sequitur:  homines  plures  diffe- 
runt,  igitur  in  humaniiate  differunt;  aliud  enim  est  aliquid 
distingui,  et  aliud  ipsum  esse  primam  raiionem  distinguendi 
vel  distinctionis;  quia  cum  hoc  quod  ipsum  sit  distinctum 
stat  quod  ipsum  non  sit  ratio  distinguendi ;  cum  hoc  autem 
quod  ipsum  sit  prima  ratio  distinguendi  non  stat  ipsum 
non  esse  disiinctum.  —  Et  ratio  logica  est  ad  hoc,  quia  ne- 
gatio  inclusa  in  nomine  differentiae  non  tantum  confundit  ter- 
minum  huius  relationis  confuse  et  distributive,  sed  etiam  illud 
quod  speciflcat  differentiam,  ut  in  quo  notatur  esse  differentia; 
hoc  quippe  confunditur  quantum  ad  negationem  inclusam  in  hoc 
nomine  differentia;  quia  si  Socrates  differt  a  Platone  in  albe- 
dine,  non  est  idem  sibi,  nec  in  hac  albedine,  nec  in  illa.  albedine. 
( s  )  Si  autem  accipiatur  maior  improprie,  scilicet  secundum 
intellectum  secundum,  nego  maiorem.  —  Ad  probationem  dico 
quod  Philosophus  loquitur  in  VIII.  Metaph.  de  forma  prout 
indicat  quidditatem;  quod  apparet  ex  prima  comparatione 
formarum  ad  numeros.  Dicit  enim :  S^  enim,  inquit,  sunt  ali- 
qualiter  numeri  substaniiae,  sic  sunt,  nam  definiiio  nume- 
rus  quidam,  divisibilis  enim  etiam  in  indivisibilia ;  non 
enirn  infinitae  rationes,  et  numerus  autem  tale;  hoc  est,  reso- 
lutio  definitionis  sic  stat  ad  indivisibile  (a)  sicut  resolutio   nu- 


(«)  Ed.  Ven.  indiffinibile. 

merorum  ad  indivisibile;  et  talis  clefinitio  est  eius  quod  vocat 
substantiam,  hoc  est  quidditatis,  non  formae,  quae  est  altera 
pars  eius.  —  Hoc  autem  modo  dico  quod  nihil  additur  formae, 
quin  variet  speciem:  vel  simpliciter,  hoc  est  de  una  specie 
aliam  facit  contrariam  vel  disparatam:  vel  secundum  quid,  hoc 
est  de  non  tali  specie  *  faciat  *  talem  speciem;  puta,  si  adda- 
tur  differentia  pertinens  ad  esse  quidditativum  generi,  faciet 
speciem  specialissimam,  et  non  praefuit  talis  species  specia- 
lissima,  sed  tantum  praefuit  species  intermedia.  —  Et  hoc 
modo  dico  quod  quicquid  est  citra  naturam  in  inferioribus 
nihil  addit  formae:  sive  sit  proprietas  individualis,  sive  magis 
vel  minus,  vel  quodcumque  aliucl,  quod  non  respicit  naturam 
*  ut  *  (a)  est  in  suo  esse  quidditativo,  non  aufert  nec  addit 
aliquid  substantiae  hoc  modo.  —  Exemplum  huius  esset,  si  uni- 
tas  in  quantum  pars  ternarii  (b)  esset  pars  praecise  in  quan- 
tum  differentia  numeralis  vel  individualis,  et  tamen  ipsa 
posset  in  se  intendi  et  remitti;  ista  differentia  esset  eius  per 
se,  et  per  accidens  in  quantum  est  pars  ternarii  (&);  ideo 
non  esset  alius  ternarius(#)  unitate  intensa  et  remissa. 

Quando  ergo  dicis  quod  quaecumque  distinctio  formarum 
est  sicut  distinctio  numeri,  falsum  est,  nisi  sit  earum  secun- 
cium  esse  formale  quod  pertinet  ad  quidditatem  per  se:  et 
talis  non  est  hic. 

(9)  d)  Ad  illud  de  X.  Metaph.  [n.  296 d]  dico  quod  est  fat- 
lacia  consequentis,  inferendo  ex  textu  omnes  formas  differre 
specifice ;  vere  enim  Philosophus  vult  ibi  quod  differentia  *non 
formalis*  non  est  specifica;  sed  ex  hoc  non  sequitur  quod 
omnis  differentia  formalis  sit  specifica  (c);  sed  istud  est  quod 
isti  volunt  habere:  sicut  (d)  non  sequitur  in  affirmativis  aequi- 
pollentibus  istis;  quia  universalis  afflrmativa  non  convertitur, 
terminis  eodem  modo  se  habentibus.  A  Philosopho  igitur  ac- 
cipi  potest  quod  sola  differentia  formalis  est  specifica,  non 
quocl  omnis  differentia  formalis  est  specifica;  quia  licet  exclu- 
siva  inferat  affirmativam  de  terminis  transpositis,  non  tamen  (e) 


(a)  Wadd.  et. 

(b)  Ed.  Ven.  trinarii . .  .   trinarius. 

(c)  Ed.  Ven.  differentia  non  specifica  est  non  formalis. 

(d)  Ed.  Ven.  dico  quod. 

(e)  Ed.  Ven.  addit:    amrmativa. 

eodem  modo  de  terminis  non  transpositis,  sed  est  fallacia  con- 
sequeniis:  sicut  convertendo  indeflnitam  in  universalem  afflr- 
mativam.  —  lmo  ex  illo  loco  magis  videtur  accipi  oppositum 
huius  propositionis,  omnis  differentia  formarum  est  speci- 
fica ;  differentia  enim  hominis  albi  et  equi  nigri  est  diffe- 
rentia  formarum,  et  aliquo  modo  per  formas,  non  tamen  spe- 
cifica  differentia,  secundum  eum  ibi;  quia  illae  formae  re- 
spectu  naturarum  in  quibus  sunt  non  sunt  formales,  imo  con- 
sequentes  individua,  non  autem  per  se  consequentes  vel  per 
se  determinantes  esse  quidditativum. 

e)  Ad  aliud  [n.  296  e\  dico  quod  si  aliquod  individuum 
ex  hoc  solo  quod  est  sine  materia  habet  in  se  toiam  speciei 
perfectionem,  quae  ex  se  nata  est  esse  in  infinitis  quantum 
est  ex  se,  igitur  videretur  habere  perfectionem  infinitam  ex 
sola  carentia  materiae:  quicquid  autem  potest  habere  perfectio- 
nem  inflnitam  habet  eam;  et  ita  in  qualibet  specie  esset  per- 
fectio  infinita,  et  per  consequens  perfectio  speciei  non  esset 
finita  vel  determinata  per  determinationem  vel  specificationem 
vel  limitationem  differentiae  ultimae,  quae  ultimate  speciem 
constituit  addita  generi:  quod  est  falsum  et  contra  omnes  Phi- 
losophos.  Falsa  est  ergo  ista  propositio,  quod  scilicet  illud  in- 
dividuum  quod  potest  esse  sine  materia,  ex  hac  sola  causa 
privativa,  quia  est  sine  materia,  habet  totam  perfectionem 
speciei,  quia  si  cum  hoc  ponatur  quod  nihil  positive  flat  circa 
ipsum,  sed  sola  separatio  materiae,  nihil  ponitur  quod  non 
praefuit,  *  et  ita  non  est  perfectius  quam  prius  *. 
(,0)  Si  autem  intelligatur,  prout  habet  aliquam  probabilitatem, 
quod  scilicet  forma  si  esset  separata  a  materia,  ipsa  haberet 
totam  perfeciionem  speciei,  quia  non  participabilis  a  materia, 
illa  esset  falsa  et  petit  principium,  nisi  intelligatur  prout  ma- 
teria  dicit  illam  entitatem  individualem  contrahentem  formam : 
hoc  modo  intelligendo  aequivocationem  istius  propositionis  as- 
sumptae,  omnis  forma  habet  totam  perfectionem  speciei,  *  quae 
etiam*  est  de  se  haec  (quae  non  est  participabilis  a  materia(a)); 
et  tunc  est  minor  sumpta  sub  de  Angelo  simpliciter  falsa; 
quia  licet  ista  essentia  non  sit  participabilis  a  materia,  quae 
est  altera  pars  compositi,  est  tamen  participabilis  a  pluribus 


(a)  Dest  in  Ed.  Ven. 

materiaiibus,  icl  est  a  pluribus  individuis  habentibus  quidcli- 
tates  materiales,  quae  dicuntur  materiales,  sicut  saepe  dictum 
est,  respectu  quidditatis  contractae,  prout  quidditas  dicitur 
forma. 

f)  Ad  aliud  [n.  296/]  dico  quod  in  forma  arguencli  est 
fallacia  consequentis :  infinitas  non  intenditur;  igitur  nec  plu- 
ralitas  numeralis ;  non  enim  pluralitas  numeralis  est  de  se 
infinita,  sed  tantum  stare  potest  infinitas,  ipsa  non  repugnante; 
licet  ergo  nullus  intendat  infinitatem  *  numeralem  *  per  se, 
tamen  aliquis  potest  intendere  multitudinem  numeralem,  quae 
de  se  non  est  infinita;  quia  sicut  compatitur  secum  infinitatem, 
ita  et  finitatem.  Et  sic  potest  intelligi  illud  communiter  dictum 
eorum.  —  Et  secundum  veritatem,  licet  in  toto  universo  prin- 
cipaliter  ordo  attenditur  secundum  clistinctionem  specierum, 
in  quibus  est  imparitas  pertinens  ad  ordinem,  tamen,  quia, 
secundum  August.  De  Civit.  lib.  XIX.  cap.  13,  ordo  est  pa- 
rium,  impariumque  rerum  unicuique  loca  sua  distribuens 
congrua  dispositio,  ab  illo  autem  agente  qui  principaliter  in- 
tendit  ordinem  universi,  sicut  principale  bonum  intrinsecum 
sibi,  non  tantum  intenditur  ista  imparitas,  quae  est  unum  re- 
quisitum  ad  ordinem,  scilicet  specierum,  sed  etiam  paritas 
individuorum  in  eadem  specie,  quae  est  aliud  concurrens  ad 
ordinem,  et  similiter  individua  intencluntur  ab  ipso  Primo 
prout  ipsum  intendit  aliquid  aliud  a  se,  non  ut  finem,  sed  ali- 
quid  aliud  ad  finem;  uncle  propter  bonitatem  suam  commu- 
nicanclam  et  propter  suam  beatitudinem  plura  in  eadem  specie 
produxit.  —  In  principalibus  autem  entibus  est  a  Deo  inten- 
tum  individuum  principaliter.  —  Et  cum  hoc  modo  sumitur  (a) 
non  intenditur  differentia  numeralis,  falsum  est.  —  Et  cum 
probatur  hoc  modo:  potestesse  infinitas,  non  sequitur  (b),  po- 
test  esse  infinitas,  et  ista  infinitas  non  intenditur;  ergo  nulla 
differentia  numeratis  intenditur,  non  sequitur ;  potest  enim 
esse  aliqua  differentia  numeralis  finita  et  est,  et  ista  potest 
intencli  et  intenditur. 

(M)  g)  Ad  ultimum  [n.  296 g]\  licet  Philosophus  dicat  quod 
generatio  est  perpetua  ad  salvandum  esse  divinum,  et    hoc  in 

(«)  Ed.  Ven.  infinitum    non    est    a    Deo    intentum  principaliter,   et  ta- 
men  quod  hoc  modo  non  intenditnr. 

(b)  Ed.  Ven.  addit:  dicit  numeralis. 

corruptibilibus,  *  in  quibus  non  potest  species  semper  manere 
in  uno  individuo,  non  tamen  dicit  quod  multitudo  est  praecise 
in  individuis  corruptibilibus  *;  unde  ista  est  una  causa  multi- 
tudinis  individuorum  in  eadem  specie,  sed  non  praecipua  causa, 
sed  illa  quae  dicta  est. 

Et  quod  adclitur  de  corporibus  coelestibus,  quod  tantum 
in  una  specie  est  unum  singulare  *  et  unum  individuum  *  cor- 
pus,  respondeo :  sua  ratio  fuit  quod  tale  corpus  singulare 
fiiit  ex  tota  materia  illius  speciei,  et  hoc  non  tantum  actuali, 
sed  etiam  potentiali,  secundum  eum,  quia  secundum  eum  nulla 
erat  materia  *  potentialis  in  aliqua  specie  tali  *  (a),  quae  non 
erat  tota  in  uno  singulari  in  tali  specie;  nihil  enim  posuit  posse 
produci  novum  in  immobilibus  seu  in  sempiternis,  secundum 
quod  talia  sunt,  scilicet  immobilia  et  sempiterna.  Et  quia  non 
concordant  cum  eo  Theologi  in  hac  propositione,  omne  corpus 
sempiternum  est  ex  tota  materia  illius  speciei  actuali  et  po- 
tentiali,  ideo  non  est  concordanclum  cum  eo  in  conclusione. 


(a)  Wadd.  possibilis,  manente  specie  tali. 


mwnk&* 


QUAESTIO  VIII. 

302.  ( ' )  —  Proponitur  quaestio.  —  Girca  cognitionem  An- 
gelorum  quaero: 

Utrum  Angelus  possit  se  cognoscere  per  essentiam  suam, 
ita  quod  essentia  sua  sit  ratio  cognoscendi,  sine  aliquo  re- 
praesentante  praecedente  actum  naturaliier? 

303.  —  Argumenta  principalia  (1).  —  Quod  non:  --  a)  Quia 
hoc  non  esset  nisi  quia  eius  essentia  est  actu  intelligibilis  et 
praesens  *ipsi  intellectui:  sed  anima  nostra  est  actu  intelligibilis 
et  actu  sibi  praesens  *,  secundum  Augustinum  in  pluribus  locis; 
ergo  ipsa  esset  ratio  intelligendi  seipsam  respectu  sui  ipsius: 
sed  hoc  est  contra  Philos.  III.  De  Anima,  qui  vult  quod  anima 
intelligat  se  sicut  alia,  et  quod  nihil  eorum  est  quae  sunt 
ante  intelligere,  et  quod  non  potest  se  intelligere,  aliis  non 
intellectis. 

b)  Praeterea,  essentia  Angeli  est  singularis:  singulare 
autem  non  est  per  se  intelligibile,  nec  per  se  ratio  intelti- 
gendi;  ergo,  etc. 

(2)  c)  Praeterea,  omnem  cognitivam  potentiam  oportet  secun- 
dum  se  denudari  ab  illo  quod  est  ratio  cognoscendi:  sed  An- 
geius  in  quantum  cognitivus  non  denudatur  ab  essentia  sua; 
ergo  non  est  ratio  cognoscendi  seipsum.  —  Probatio  maioris: 
tum  secundum  Philos.  II.  De  Anima:  Oportet,  inquit,  oculum 
esse  extra  omnem  cotorem,  ad  Jwc  ut  omnem  colorem  possit 
videre:  tum  ex  III.  De  Anima,  ubi  vult  quod  intellectus  est 
immixtus  et  immaterialis,  ad  hoc  ut  omnia  possit  intelligere. 

d)  Praeterea,  nihil  idem  patitur  a  seipso,  quia  idem  esset 
in  actu  et  in  potentia:  essentia  Angeli  est  idem  sibi;  non  ergo 
est  obiectum  imprimens  immediate  in  ipsum  intellectum. 


(1)  Solvuntur  ad  n.  312. 

e)  Item,  si  ita  esset,  tunc  ista  intellectio  esset  eadem  vel 
idem  cum  Angelo  vel  essentia  sua:  consequens  est  falsum, 
quia  hoc  proprium  est  soli  Deo,  quod  sua  intellectio  sit  idem 
cum  essentia  sua;  ergo  et  antecedens  est  falsum.  —  Probatio 
consequentiae :  quia  medium  inter  extrema  magis  inest  utri- 
que  extremo  quam  alterum  extremum  alteri  extremo:  .intelli- 
gere  mediat  inter  potentiam  et  obiectum ;  ergo  si  idem  est  po- 
tentia  et  obiectum,  multo  magis  erit  iclem   actus  cum  obiecto. 

304.  —  Contra:  Aliqua  forma  materialis  est  ratio  agendi 
secundum  essentiam  suarn,  sicut  calor  in  igne  ad  calefacien- 
dum,  aut  saltern  aliqua  forma  in  communi;  aliter  esset  pro- 
cessus  in  infinitum  in  rationibus  agendi;  ergo  cum  immate- 
rialia  magis  sint  activa  quam  materialia,  forma  immaterialis 
erit  per  essentiam  suam  ratio  agendi  actionem  suam  sibi  com- 
petentem :  talis  est  ratio  obiecti  ad  actum  cognoscendi. 

305.  ( 3 )  —  Exponitur  sententia  tenens  essentiam  Angeli  esse 
principium  totale  suae  intellectionis  (1).  —  Hic  dicitur  (a):  — 
a)  Quod  licet  in  actione  transeunte  obiectum  sit  separatum 
ab  agente,  tamen  in  actione  immanente  oportet  esse  unitum 
ipsi  operanti,  et  ut  unitum  est  ratio  formalis  talis  operationis 
immanentis,  sicut  species  visionis  in  oculo.  Ex  hoc  ultra,  cum 
essentia  Angeli  de  se  sit  unita  intellectui  suo,  potest  esse  prin- 
cipium  intellectionis,  quae  est  operatio  immanens. 

b)  Et  si  obiiciatur  quod  oportet  formam  talem  inesse 
illi  cui  inest  talis  operatio,  videntur  respondere  quod  forma 
exsistens  in  alio  est  principium  operandi;  et  si  per  se  esset, 
nihil  minus  esset  ratio  agencii,  sicut  calor  separatus  esset  prin- 
cipium  caloris  quantum  ex  se  est;  ergo  ita  est  de  essentia 
Angeli,  quod  licet  per  se  subsistat,  potest  tamen  esse  ratio 
operandi  istas  operationes  immediate. 

c)  Et  si  obiicis  iterum  quod  oportet  passum  aliquid  re- 
cipere  ab  agente:  hic  autem  intellectus  nihil  recipit  ab  ipsa 
essentia,  quia  non  ponitur  aliqua  species  praececlens  actum, 
respondent  quod  potentia  cognitiva  aliqua  quandoque  est  co- 
gnoscens  in  potentia,  quandoque  in  actu;  alia  autem  non  sic  : 
quod  aulem  oporteat  eam  recipere,  hoc  non  est  quia  potentia 

(«)  Ed.  Ven.    «  Aliter  dicitur,  quod  sic,  quia  »,  quia  huic  sententiae  al- 
teram  infra  n.  307  expositam  praemittit. 
(1)  Cfr.  Lib.  I  nn.   489  seqq. 

Hiognitiva,  seci  tantum  quia  est  in  potenlia  ad  actum:  non  sic 
hic;  quare,  etc. 

306.  ( * )  —  Impugnatur.  —  Contra:  —  a)  Haec  opinio  ponit, 
ut  videtur,  quod  intellectus  sit  in  potentia  esseniiali  ad  opera- 
tionem  vel  intellectionem  quam  ponit  immanentem,  et  quod  tota 
ratio  operationis  sit  obiectum  unitum  sibi  in  sua  operatione,  sicut 
calor  est  in  ligno  tota  ratio  calefaciendi.  —  Ex  hoc  arguo: 
nihil  potest  habere  principium  operationis  (a)  alicuius  imma- 
nentis,  nisi  sit  in  actu  per  illucl  quod  est  principium  talis 
operationis  (a) :  intellectus  autem  non  est  in  actu  per  illam 
essentiam,  in  hoc  quod  *  est  *  per  se  subsistens,  quia  non  in- 
format,  nec  activitatem  (b)  aliquam  tribuit  ipsi  intellectui;  ergo 
per  hoc  quod  talis  essentia  per  se  exsistens  est  praesens  ipsi 
intellectui  non  potest  intellectus  habere  operationem,  cuius  es- 
sentia  vel  similitudo  nata  est  esse  ratio. 

Confirmatur  istud  per  exemplum  suum  contra  ipsum: 
quia  licet  calor  separatus  esset  calefaciens  vel  ratio  calefactio- 
nis,  non  esset  tamen  ratio  calefactionis  ligno  a  quo  esset  se- 
paratus,  ita  quod  si  calere(c)  dicatur  operatio  immanens,  im- 
possibile  est,  calore  separato  a  ligno,  lignum  habere  istam  ope- 
rationem  immanentem  quae  est  calere.  Ita  in  proposito. 

b)  Item  secundo,  contra  illud  quod  dicit  quod  potentia 
cognitiva  nihil  recipit,  quia  non  est  in  potentia  quandoque, 
quancloque  in  actu,  contra:  obiectum  respectu  eius  quod  est 
in  intellectu  de  eo,  scilicet  respectu  intellectionis,  non  est  tan- 
tum  causa  in  fieri.  sicut  est  aedificator  respectu  domus,  sed 
est  causa  tam  in  fieri  quam  in  esse ;  alioquin  sicut,  aedifica- 
tore  corrupto,  manet  domus,  ita,  obiecto  quantumcumque  ab- 
sente  vel  corrupto  in  ratione  obiecti,  remaneret  illud  quod  est 
eius  ut  obiecti  apud  intellectum:  quod  est  falsum,  sicut  in  visu 
apparet:  causa  autem  in  esse  et  in  fieri  semper  aeque  causat, 
ut  patet  de  Sole  respectu  radii;  ergo  si  obiectum  respectu  cuius- 
libet  sui  est  apud  intellectum  sine  receptione  suae  speciei,  quia 
ponitur  principium  intellectionis,  et  cum  obiectum  semper  aeque 
causet,  et  per  consequens  intellectus  semper  aeque  recipit  (d), 


(a)  Ed.  Ven.  actionis.        (b)  Ed.  Ven.  formam.         (c)  Ed.  Ven.  calefactio. 

(d)  Ed.  Ven.  ergo  obiectum,  quia  ponitur  principium  operationis  intel- 
lectionis,  et  semper  aeque  causat,  et  per  consequens  intellectus  semper  aeque 
recipit  illud  ab  obiecto ;  non  igitur... 

Tom.  II  19 

non  igitur  solum  ab  obiecto  recipit  intellectus,  quia  recipit 
actum  novum,  quem  quandoque  non  recipit,  sed  quia  ipsum 
est  causa  in  esse  respectu  eius  quod  habet,  semper  recipit 
illud  ab  eo. 

307.  ( 5 )  —  Exponitur  sententia  tenens  Angelum  cognoscere  se 
per  habitum  scientialem  (a).  —  Ideo  dicit  Gandensis  aliter,  Quoli- 
beto  5,  quaest.  14,  quod  Angelus  non  cognoscit  se  per  essentiam 
suam,  sed  per  habilum  scientialem,  in  quo  intellectui  suo  re- 
praesentatur  sua  essentia,  sicut  essentiae  aliorum,  ita  quod  si 
per  se  in  nuda  substantia  sua  per  impossibile  poneretur,  absque 
omni  habitu  scientiali,  a  nullo  omnino  immutaretur  ad  actum 
intelligendi,  neque  a  sua  essentia  propria,  neque  ab  alia.  — 
Ratio  autem  quae  ibi  innuitur  est  haec:  intellectus  angelicus 
per  se  et  primo  nullam  essentiam  particularem  per  se  intel- 
ligit,  sicut  nec  intellectus  noster,  quia  essentiae  non  repraesen- 
tantur  intellectui  nisi  ut  sunt  abstractae  ab  omnibus  conditio- 
nibus  particularibus  (b),  quia  scientia  non  est  nisi  eorum  quae 
necessaria  sunt  et  incommutabilitatem  (c)  suae  essentiae  sor- 
tiuntur,  secundum  Boet.  in  sua  Arithmetica,  *  qualia  *  solum 
sunt  essentiae  ut  abstractae  a  conditionibus  singularibus.  — 
Sed  essentia  per  seipsam  in  actuali  exsistentia  non  praesenta- 
tur  intellectui  nisi  sub  ratione  particularitatis  (d)\  in  habitu 
autem  praesentatur  et  relucet  sub  ratione  unwersalis ;  igitur 
primo  intelligit  suam  essentiam  ut  relucet  in  habitu,  et  illa 
cognita  in  universali  ab  intellectu  Angeli,  est  mndium  cogno- 
scendi  suam  essenliam  singularem,  sicut  et  quaelibet  alia  spe- 
cies  est  sibi  ratio  cognoscendi  quaecumque  singularia  sub  ipsa. 

308.  (6)  —  Impugnatur.  —  Contra  istam  opinionem  *  ar- 
guitur  sic  *:  —  a)  Inconveniens  est  quod  intellectus  creatus  per- 
fectus  ex  toto  ordine  causarum  naturalium  non  possit  in  actum 
intelligendi  intelligibile  sibi  proportionatum,  quia  hoc  potest  in- 
tellectus  imperfectior,  ut  humanus,  cum  ordine   causarum  na- 


(a)  Cuius  sententiae  expositio  et  impugnatio,  quae  in  aliquibus  editio- 
nibus  desiderantur,  in  Ed.  Ven.  1490  praeexpositae  sententiae  anteponuntur 
et  sie  exordiuntur:    «  Hic  dicitur  quod  » . .. 

(b)  Ed.  Ven...  essentiae  non  repraesentantur  in  conditionibus  particu- 
laribus... 

(c)  Ed.  Ven.  immutabilitatem. 

(d)  Ed.  Ven.  nisi  particularitas. 

turalium,  ut  cum  phantasmatibus  et  cum  intellectu  agente:  sed 
hoc  sequitur  si  Angelus  nihil  possit  intelligere  nisi  per  istum 
habiium,  quia  ille  habitus  a  solo  Deo  est,  et  ita  omnes  causae 
naturales  activae  et  passivae  non  possunt  istum  habitum  causare. 

b)  Praeterea,  si  non  potest  intelligere  essentiam  suam  nisi 
ut  relucet  in  habitu,  aut  hoc  est  quia  obiectum  non  est  iniel- 
ligibile  nisi  sit  relucens  in  habitu :  aut  quia  non  est  huic  in~ 
tellectui  intelligibile  nisi  ut  sic  sit  relucens:  aut  quia  requiri- 
tur  praesentia  obiecti  per  informationem.  —  Non  primo  modo, 
quia  tunc  Deus  non  posset  illam  cognoscere  nisi  per  habitum 
vel  nisi  in  habitu,  quia  non  potest  cognoscere  aliquid  nisi  sit 
*  cognoscibile  *.  —  Nec  secundo  modo,  quia  huic  intellectui  est 
summe  proportionata,  *  nam  omne  intelJigibile  in  se  est  alicui 
intellectui  proportionatum  *,  et  non  est  obiectum  magis  adae- 
quatum  et  proportionatum  alicui  intellectui  quam  suo.  —  Nec 
tertio  modo,  quia  non  requiritur  praesentia  per  informatio- 
nem,  ad  hoc  ut  aliquod  intelligibile  sit  praesens  intellectui, 
■quia  tunc  Deus  non  cognosceret  essentiam  suam.  —  Unde  suf- 
flcit  quod  sit  praesens  sub  ratione  qua  potest  ad  eam  redire 
reditione  completa;  ergo  est  proportionatum  intellectui  eius 
praesentatum  praeterquam  per  habitum;  igitur  alio  modo  est 
ab  *  intellectu  *  intelligibile  quam  per  habitum. 
( t)  c)  Praeterea,  secundum  sic  opinantem,  eadem  est  ratio  in- 
tellectivitatis  (a)  et  intellig  ibilitatis ,  (quia  immateynalitas  se- 
-cundum  ipsum  (b) ):  sed  essentia  Angeli  est  immateriatis  secun- 
dum  se;  (igitur  secundum  se  (b) )  est  intelligibilis:  sed  tanta  est 
intelligibilitas(c)  uniuscuiusque  quanta  est  eius  immateriali- 
tas;  ergo  Angelus  secundum  se,  sine  habitu  tali,  est  intellecti- 
vus  (et  intelligibilis  (b) ). 

d)  Praeterea,  si  Angelus  non  potest  intelligere  nisi  per 
talem  habitum,  sequitur  quod  non  potest  cognoscere  exsisten- 
tiam  rei.  —  Probo:  quia  illud  cognoscens  non  potest  praecise 
cognoscere  exsistentiam  rei  quod  cognoscit  per  rationem  indif- 
ferentem  ad  exsistentiam  et  non  exsistentiam:  sed  talis  habitus, 
si  ponatur,  indifferenter  se  habet  ad  repraesentandum  exsisten- 
tiam  et  non  exsistentiam,  quia  quicquid  repraesentat  naturaliter 

(a)  Ed.  Ven.  immaterialitatis. 

(b)  Ueest  in  Ed.  Ven. 

(c)  Ed.  Ven.  inteliectualitas. 

repraesentat:  aut  igitur  sibi  repraesentat  A  fore  et  nonfore, 
et  tunc  nihil  repraesentat,  quia  contradictoria :  aut  tantum  A 
esse,  et  sic  non  cognosceret  ipsuin  quando  non  est:  aut  tantum 
A  non  esse,  et  sic  e  converso;  igitur,  etc. 

Confirmatur,  quia  impossibile  est  quod  aliquid  sit  re- 
praesentativum  alicuius  secundario,  nisi  primum  obiectum  re- 
praesentatum  determinetur  ad  illud:  quidditas  autem,  quae 
primo  per  istum  habitum  repraesentatur,  non  determinatur  ad 
exsistentiam ;  ergo,  etc. 

e)  Praeterea,  contra  hoc  quod  dicitur,  quocl  non  intelligit 
per  se  particulare  nisi  per  wiiversale.  —  *  Patet  quod  *  sin- 
gularitas  non  impedit  quin  intelligatur;  aliter  Deus  non  posset 
seipsum  intelligere.  —  Nec  etiam  limitatio,  quia  sic  quiddi- 
tas  (angelica  (a) )  *  non  posset  esse  ab  eo  intelligibilis  per  se  *. 
—  Nec  est  ibi  materialitas,  aut  *  aliqua  *  alia  conditio  im- 
pediens;  ergo,  etc. 

f)  Praeterea,  rationes  quas  facit  contra  speciem  sunt  ae- 
que  contra  habitum,  ut  patet  intuenti. 

309.  ( 8 )  —  Ostenditur  Angelum  posse  se  intelligere  per  essen- 
tiam  suam.  —  Ad  quaestionem  igitur  dico  quod  Angelus  potest 
intelligere  se  per  essentiam  suam  secunclum  intellectum  expo- 
situm  in  principio  quaest.  —  Quod  probo:  —  a)  Primo,  quia 
obiectum  habet  aliquam  causalitatem  partialem  respectu  intel- 
lectionis,  et  hoc  in  quantum  est  actu  intelligibile,  et  intellectus 
habet  suam  causalitatem  respectu  eiusdem  actus,secundum  quam 
concurrit  cum  obiecto  ad  talem  actionem  perfecte  producendam, 
ita  quod  ista  duo,  quando  sunt  in  se  perfecta  et  unita,  sunt  una 
causa  integra  respectu  intellectionis  [Vid.  Lib.  I.  nn.  496seqq.] 
Ex  hoc  arguitur  sic:  omnis  causa  partialis,  quae  est  in  actu  sibi 
perfecto  proprio,  secundum  quocl  talis  causa,  potest  causare 
causalitate  sibi  correspondente  effectum,  et  quando  est  unita  al- 
teri  causae  partiali  in  suo  actu  potest  cum  ea  perfecte  causare: 
sed  essentia  Angeli  est  de  se  in  actu  primo  correspondente 
obiecto,  quia  de  se  est  actu  intelligibilis,  et  etiam  cle  se  est 
unita  intellectui  sicut  obiectum  in  coniunctione  utriusque  causae 
partialis;  ergo  potest  immediate  cum  alia  causa  partiali  unita 
habere  actum  perfectum  intellectionis  respectu  suae  essentiae. 


(a)  Deest  in  Ed.  Ven. 

b)  Praeterea,  in  intellectibus  (a)  habentibus  species  intelli- 
gibiles,  istae  species  virtute  obiectorum  cum  intellectu  causant 
intellectionem,  in  quibus  tamen  obiecta  habent  esse  diminutum; 
ergo  si  in  se  habent  *  tale  esse  absolutum  et  esse  simpliciter, 
scilicet  actu  intelligibile  *  (&),  possent  melius  et  verius  causare 
eumdem  effectum,  *  quia  *  quicquid  potest  causari  ab  aliquo 
diminute  tali  in  aliquo  esse  virtute  alicuius  simpliciter  talis 
potest  ab  illo  simpliciter  tali  causari:  sed  essentia  Angeli  ut 
in  se  est  praesens  intellectui  suo,  quae  quidem  essentia  est 
simpliciter  tale,  scilicet  actu  intelligibilis  in  se,  qualis  ipsa  est 
secundum  quid  in  specie  intelligibili;  igitur  si  in  specie  intel- 
ligibili,  ubi  habet  esse  tale  secundum  quid,  potest  causare  in- 
tellectionem,  multo  magis  hoc  potest  ut  est  in  se  secunclum 
esse  simpliciier  et  absolutum. 

310.  (9)  —  Obiectiones.  —   Obiicitur  contra  istud: 

a)  Primo,  quia  secundum  hoc  etiam  res  sensibilis  posset  ira- 
mediate,  absque  specie  intelligibili,  causare  intellectionem:  quod 
negatum  est  in  I  Lib.  dist.  3.  [n.  457].  —  Probaiur  consequen- 
tia:  quia  res  sensibilis  praesens  sensui  est  simpliciter  talis 
qualis  est  secundum  quid  in  specie  intelligibili ;  igitur  si  in 
specie  intelligibili,  ubi  est  secundum  quidf  potest  causare  in- 
tellectionem,  igitur  multo  magis  ut  est  in  se  secundum  esse 
simpliciier  et  absolutum. 

b)  Praeterea,  videtur  contra  istam  positionem  posse  argui 
sicut  argutum  est  contra  opinionem  [n.  306a];  quia  nihil  est  ali- 
cui  ratio  operandi  operatione  immanente  nisi  informet  illud: 
essentia  autem  Angeli,  licet  sit  actu  intelligibilis  et  praesens 
intellectui,  tamen  non  informat  istum  intellectum;  ergo  non 
-est  ei  ratio  operandi  operatione  immanente. 

c)  Praeterea,  ista  duo  agentia  semper  concurrunt  ad  eum- 
dem  effectum  communem;  igitur  habent  ordinem,  cum  non  sint 
eiusdem  rationis;  alterum  igitur  est  prius  sive  superius.  alte- 
rum  posterius  sive  inferius,  et  ita  unum  est  movens  motum, 
et  alterum  in  respectu  eius  erit  movens  non  motum:  obiectum 
autem  non  est  movens  motum  respectu  intellectus;  igitur  in- 
tellectus  est  movens  motum  respectu  obiecti. 

(a)  Ed.  Ven.  intellectionibus. 

(6)  Wadd.  tale  esse  absolutum  simpliciter,  et  esse  scilicet  actu   intelli- 
gibile. 

d)  Praeterea  quarto,  quod  dicitur  de  istis  causis  partiali- 
bus  concurrentibus  ad  eumdem  effectum  communem  videtur  in- 
conveniens;  quia  duo  distincta  genere  non  possunt  causare 
effectum  eiusclem  rationis:  spirituale  et  corporale,  sive  intel- 
ligibile  et  sensibile  differunt  genere;  quare,  etc.  —  Probo  ma- 
iorem:  tum  quia  duabus  illis  rationibus  in  causis  partialibus 
correspondent  aliqua  duo  distincta  in  effectu,  et  ita  idem  effe- 
ctus  erit  corporalis  et  spiritualis,  quod  est  inconveniens :  tum 
secundo,  quia  omne  agens  est  praestantius  patiente:  corporale 
autem  sive  sensibile  nullo  modo  est  praestantius  spirituali;  igi- 
tur  non  potest  esse  agens  respectu  eius,  nisi  virtute  alicuius 
alterius  praestantioris  agentis,  et  ita  erit  movens  et  motum : 
tum  tertio,  quia  tunc  unum  posset  ita  intendi,  quod  virtus 
tota  amborum  esset  in  altero,  et  tunc  illud  potest  causare  istum 
effectum  sufficienter  sinealio:  quod  est  inconveniens  de  talibus 
duobus  agentibus. 

311.  (,0)  —  Solvuntur.  —  a)  Ad  primum  dico,  sicut  di- 
ctum  est  dist.  3.  I  [n.  451] :  ideo  posita  est  species  intelligibilis 
differens  ab  actu,  quia  obiectum,  sive  ut  in  se  exsistens,  sive 
in  quacumque  specie  extra  intellectum  possibilem,  non  habet 
rationem  actu  intelligibilis;  et  tunc  conceditur  hoc,  quod  ubi- 
cumque  est  aliquid  exsistens  secundum  quid  tale,  et  potest  ali- 
quid  facere  simpliciter,  *  idem  *  si  esset  ibi  simpliciter  tale  in 
actu,  posset  simpliciter  idem  facere:  obiectum  autem  tale  se- 
cundum  quid  est  in  specie  intelligibili,  et  non  est  extra  istam 
actu  intelligibile ,  et  ideo  licet  in  isto,  ubi  est  secundum  quidt 
possit  causare  diminutam  intellectionem,  nunquam  tamen  extra 
illam  potest  causare  nec  diminutam,  nec  perfectam,  quia  non 
est  extra  istam  aciu  ens  tale,  sed  potenlia  tantum,  quale  est 
suum  activum :  essentia  autem  Angeli  est  diminute  ens  tale  in 
specie,  est  autem  in  se  simpliciter  ens  tale,  scilicet  in  actu  in- 
telligibile;  quare,  etc. 

b)  Ad  secundum  dico  quod  contra  illam  opinionem  [Lib.  I. 
n.  484],  quae  non  ponit  intellectum  habere  activitatem  aliquam 
aliam  ab  illa  quam  habet  formaliter  ab  obiecto  vel  per  speciem 
obiecti,  sicut  nec  lignum  habet  aliquam  actionem  in  calefaciendo 
aliam  ab  illa  quae  est  caloris,  necessario  sequitur  quod  intelle- 
ctus  non  habens  aliquid  formaliter  non  operatur  formaliter,  et 
ita  argutum  est  contra  primam  [n.  306a]  opinionem,  quae  hoc 

idem  videtur  sentire  de  intellectu;  sed,  sicut  dictum  fuit  in  I 
Lib.  [n.  485  seqq.],  intellectus  habet  activitatem  suam  propriam, 
sive  obiecto  praesente  in  se,  sive  in  specie  sua  concurrente  secum 
ad  causandum  effectum  communem  amborum,  ita  quod  sufflcit 
unio  et  approximatio  istarum  partialium  causarum;  nec  tamen 
requiritur  quod  altera  alteram  informet,  quia  neutra  dat  alteri 
actum  pertinentem  ad  suam  causalitatem  partialem. 
(H)  c)  Ad  tertium  dico  quod  movens  motum  potest  intelligi 
duobus  modis:  vel  quod  recipiat  a  movente  non  moto  formam 
aliquam  qua  moveat,  sicut  actum  primum :  vel  quod  ipsa 
forma  *primo*  habita  sicut  actus  primus,  recipiat  ab  eo  aliam 
formam  ulteriorem  sicut  actum  secundum,  qua  agat  [Vid.  Lib.  I. 
n.  497  a\.  —  Primo  modo  est  in  quibusdam  causis  ordinatis, 
quod  prima  dat  virtutem  secundae.  Hoc  modo  non  est  in  pro- 
posito,  quia  nec  intellectus  ut  agens  causalitate  sua  partiali  dat 
speciei  obiecti  istum  actum  quo  operatur  ad  intellectionem,  nec 
multo  magis  e  converso,  quia  species  nullam  activitatem  dat 
intellectui  pertinentem  ad  causalitatem  eius.  —  Secundo  modo 
videtur  esse  in  quibusdam  moventibus  localiter,  sicut  manus 
movet  baculum,  et  baculus  movet  pilam;  non  autem  manus  dat 
baculo  duritiem,  per  quam  expellit  corpus  extra  locum,  sed 
dat  praecise  baculo  moiionem  localem,  qua  scilicet  applicatur 
ad  istam  expulsionem,  propter  incompossibilitatem  corporis  duri 
acl  aliud  corpus  quod  non  cedit  ei.  Hoc  modo  videtur  esse  in 
agentibus  ad  aliquem  effectum  productum  per  generationem 
vel  per  alterationem;  quia  licet  ibi  causae  ordinatae  habeant 
aliam  rationem  causandi,  et  inferior  non  causet  nisi  in  virtute 
superioris,  ista  tamen  virtus  sive  assistentia  sive  influentia, 
quomodocumque  nominetur,  non  est  impressio  alicuius  formae 
vel  alicuius  inhaerentis  in  causa  inferiori  *  a  superiori  *,  sed 
tantum  est  ordo  sive  actualis  coniunctio  talium  causarum  acti- 
varum,  ex  quibus  sic  coniunctis  et  suis  propriis  activitatibus 
praesuppositis  coniunctioni  sequitur  effectus  communis  ambarum 
causarum. 

(■2)  Ad  propositum  igitur  dico  quod  non  solum  ista  non  sunt 
movens  et  motum  primo  modo,  sed  nec  secundo  modo  pro- 
prie,  sicut  se  habet  Sol  et  pater  in  generatione;  sed  tantum 
sunt  duae  causae  quasi  ex  aequo  se  habentes,  quantum  ad 
hoc,  quod  neutra  per  se  totaliter  movet;  et  tamen  una  habet 

priorem  causalitatem  respectu  effectus  quam  altera.  Forte 
enim  causa  inferior  nunquam  agit  in  virtule  causae  superioris, 
proprie  loquendo,  nisi  in  forma  sua  qua  agit  aliquo  modo  de- 
pendeat  a  superiori  forma;  licet  non  tunc  quando  agit  recipiat 
eam  ab  illo,  sed  prius  duratione  vel  natura.  Nec  enim  obie- 
ctum  dependet  ab  anima,  saltem  ut  est  intellectus  possibilis, 
quantum  ad  istam  formam,  qua  actualiter  operatur  ad  istam 
intellectionem ;  nec  multo  magis  e  converso.  Et  ideo  nullo  modo 
est  obiectum  movens  *  non  *  motum  (a)  respectu  animae  ut  ope- 
ratur  ad  intellectionem.  Potest  tamen  esse  movens  respectu 
eius  in  quantum  ipsa  recipit  speciem  intelligibilem ;  sed  tunc 
non  movet  animam  quantum  ad  causatitatem  quam  habet 
anima  per  se,  sed  per  accidens  quantum  ad  istam  formam 
quam  habet  respectu  causae  partialis  in  quantum  operatur  ad 
illam.  Et  hoc  modo  dictum  fuit  in  I.  dist.  3.  [n.  494  seqq.]  quod 
intellectus  agens  et  phantasma  sunt  una  causa  totalis  speciei 
intelligibilis;  et  ulterius  species  intelligibilis  et  aliquid  animae, 
sive  sit  intellectus  agens  sive  possibilis,  sunt  una  causa  totalis 
intellectionis;  ita  quod  in  primo  signo  obiectum  sive  phan- 
tasma  movet  animam  ad  intellectionem,  et  non  ad  actum  pri- 
murn  qui  sit  animae  ut  anima  est,  sed  ad  illum  qui  est  reli- 
qua  causa  partialis  sibi  praevia;  in  secundo  autem  signo 
obiectum  omnino  non  movet  animam  neque  ad  acturn  primum, 
neque  ad  aliquam  aliam  causam  concurrentem,  sed  praecise 
agit  ad  effectum  communem ;  et  tunc  anima  per  suum  actum 
quem  habuit  agit  in  suo  ordine  ad  eumdem  effectum,  ita  quod 
nulla  est  ibi  motio  animae  ad  agendum  prior  naturaliter  ef- 
fectu  producto.  Ad  effectum  tamen  movetur  anima  non  in 
quantum  activa,  sed  in  quantum  receptiva  illius  effectus;  et 
iicet  sit  mota,  non  tamen  est  movens  mota,  quia  non  movetur 
ad  movere  active,  sed  ad  recipere. 

d)  Ad  quartum  dico  quod  illa  propositio  priina  est  falsa 
de  causis  partialibus  quomodocumque  ordinatis  ad  eumdem 
effectum,  hoc  est  quod  sit  ordo  essentialis  earum,  et  non  sint 
omnino  eiusdem  rationis;  tales  enim  quae  sunt  alterius  ra- 
tionis  non  sunt  tantum  distinctae  specie,  quia  huiusmodi  non 
concurrunt  communiter  ut  causae  ordinatae  acl  eumdem  effe- 


(a)  Wadd.  movens  motum. 

ctum,  nec  tantum  clistinctae  nurnero,  quia  tunc  non  essent  al- 
terius  rationis  vel  generis;  igitur  distinctae  genere.  —  Et  si 
accipias  quod  non  in  tali  genere,  ex  ratione  distinctionis  ge- 
neris  non  potest  quaeri  magis  hoc  in  hoc  genere  quam  in  alio. 

312.  (i3)  —  Solvuntur  argumenta  principalia.  —  Ad  argu- 
m.enta  principalia.  —  a)  Ad  primum  [n.  303  a~\  concedo  quod 
anima  de  se  actu  intelligibilis  est  et  praesens  sibi.  Et  ex  hoc 
sequitur  quod  possit  intelligere  se,  si  non  esset  impedita ;  nihil 
enim  deficit  actui  primo,  neque  ex  parte  unius  causae,  neque 
ex  parte  ambarum,  neque  a  parte  unionis  earum,  et  ita  totus 
actus  primus  de  se  perfectus  est,  ad  quem  debet  sequi  iste 
actus  secundus  qui  est  intellectio.  Et  forte  propter  hoc  dicit  fre- 
quenter  Augustinus  quod  anima  novit  semper  se,  propter  istam 
propinquitatem  ad  actum  noscendi,  ubi  nulla  est  imperfectio 
in  actu  primo.  —  Hoc  autem  modo  anima  non  semper  novit 
lapidem;  quia  etsi  semper  habeat  actum  perfectum  intelli- 
gendi  lapidem,  ratione  suae  propriae  causalitatis  partialis,  non 
tamen  semper  habet  aliam  causam  partialem  in  actu  praesen- 
tem;  et  ideo  potest  dici  quod  quandoque  est  in  poteniia  es- 
sentiali  ad  intelligendum  lapidem,  quando  scilicet  caret  ista 
forma,  qua  tamquam  alia  partiali  causa  (a)  nata  est  esse  in 
actu  et  in  actu  uniri  sibi.  —  Et  hoc  modo  irinitatem  ponit 
Augustinus,  et  tamen  ad  solam  memoriam  pertinere;  quia 
istud  totum  non  est  nisi  praesentia  obiecti  sub  ratione  intelli- 
gibilis,  quod  pertinet  ad  memoriam;  sed  in  hoc  est  intellectio 
virtualis  obiecti  illius,  quae  pertinet  ad  intelligentiam.  Et  hoc 
modo  cum  voluntas  sit  praesens  ut  actus  primus  perfectus  ad 
habendum  actum  secundum  respectu  sui,  est  quodammodo 
actus  secundus  (b)  sicut  effectus  in  causa  efflciente,  ut  in  vo- 
luntate,  et  in  eo  sine  quo  non,  ut  in  intellectione.  Sed  quia 
nihil  est  de  isto  toto  in  actu  nisi  solum  quod  pertinet  ad  me- 
moriam,  ideo  tota  ista  trinitas,  quae  scilicet  nata  est  esse 
trinitas,  tantum  est  in  memoria  quantum  ad  realitatem  eius 
actualem.  [Vid.  Lib.  I.  n.  521  seq.]. 

Sed  quare  non  exit  iste  actus  totalis  primus  in  actum 
secundum,  cum  sit  per  se  sufficiens  principium  eliciendi  actum 

(a)  Ed.  Ven...    forma,  qua  partialis  nata  est. 

(b)  Ed.  Ven....  ut  aetus  primus,  et  quodam  modo  volitio  virtualis  sicut 
effectus.... 

secundum?  —  Respondeo:  quia  est  irapedimentum  quod  ista 
causa  vincere  non  potest:  sicut  quantumcumque  poneretur 
causa  naturalis  perfecta,  nuraquam  tamen  (a)  posset  agere  pro- 
pter  impedimentura  vincens. 

Sed  quod  est  istud  impedimentum?  —  Respondeo :  in- 
tellectus  noster  pro  statu  isto  non  est  natus  moveri  immediate 
nisi  ab  aliquo  imaginabili  vel  sensibili  extra  prius  moveatur.  — 
Et  quare  hoc?  Forte  propter  peccatum,  sicut  videtur  Augustinus 
dicere  XV.  Trinit.  cap.  ult. :  Hoc  tibi  fecit  infirmitas.  Et  quae 
causa  infirmitatis  nisi  iniquitas?  Idem  dicit  Gomment.  VI. 
Ethic.  et  Linconiens.  ibidem  et  Super  I.  Poster.  similiter.  — 
Vel  forte  ista  causa  est  naturalis,  prout.  natura  isto  raodo  insti- 
tuta  est,  non  absolute  naturalis:  puta  si  ordo  iste  potentiarumr 
de  quo  dictum  est  in  I.  [nn.  456  c  et  466  d]  diffuse,  necessario 
hoc  requirat,  quod  quodcumque  universale  intellectus  intelligat, 
oportet  phantasiam  actu  phantasiare  singulare  eiusdem:  sed  hoc 
non  est  ex  natura,  nec  ista  causa  est  absolute  naturalis,  sed  est 
ex  peccato,  et  non  solum  ex  peccato,  sed  etiam  ex  natura  po- 
tentiarum  pro  statu  isto,  quicquid  dicat  Augustinus.  [Vid.  Lib.  I. 
nn.  391  seq.]. 

(i£)  Ad  formam  argumenti  igitur  dico  quod  ista  causa  quae 
est  ex  parte  Angeli  est  sufficiens  ad  hoc  quod  essentia  Angeli 
sit  sufficiens  ratio  intelligendi  se;  etiam  ipsa  talis  est  ex  parte 
animae;  sed  in  anima  sunt  impedimenta,  in  Angelo  non ; 
non  enim  intellectus  Angeli  habet  talem  ordinem  ad  imagina- 
bilia,  sicut  habet  intellectus  noster  pro  statu  isto.  Et  propter 
istam  impotentiam  intelligendi  immediate  intelligibilia  in  actu, 
quae  impotentia  non  est  ex  impossibilitate  intrinseca,  sed  ex- 
trinseca,  quam  etiam  experiebatur  Philosophus,  et  non  ali- 
quam  possibilitatem,  *  ideo  *  dixit  ipse  Philosophus  quod  in- 
tellectus  non  est  aliquod  intelligibilium  ante  intelligere,  id 
est  non  possibile  intelligi  a  se  ante  intelligere  aliorum.  Quae 
propositio  multiplex  est  secunclum  compositionern  et  divisio- 
nem,  sicut  illa  VI.  Topic,  hoc  nunc  est  primo  immortale 
vel  incorruptibile,  ex  eo  quod  praepositio  cum  suo  casuali 
aequipollet  adverbiali  determinationi,  et  potest  construi  cum 
infinitivo    illo   significante  terminura    potentiae,   et  est   sensus 


(a)  Ed.  Ven.  ratio. 

compositionis;  vel  cum  ipsa  compositione  significata  per  ter- 
minum  vel  per  verbum  indicativum,  et  est  sensus  divisionis. 
Ut  primus  sensus  sit  iste:  non  est  possibile  intellectum  intel- 
ligi  a  se  ante  intelligere  aliorum,  et  iste  sensus  verus  est,  se- 
cundum  eum:  alius  sensus  est  quod  ante  intelligere  aliorum 
intelligibilium  a  se  non  potest  intellectus  inielligere  se:  et  sic 
falsa  est,  sicut  ista,  hoc  nunc  primo  est  immortale,  falsa  est  pro 
homine  in  statu  innocentiae.  Et  hoc  modo  Philosophus  dicit 
quod  anima  intelligit  se  sicut  alia.  Et  secundum  istum  mo- 
dum  expositionis  movetur  ab  obiectis  imaginabilibus,  et  eis 
cognitis,  potest  ex  eis  cognoscere  rationes  communes  im- 
materialibus  et  materialibus,  et  ita  reflectenclo  cognoscit  se 
sub  ratione  communi  sibi  et  imaginabilibus.  Non  autem  po- 
test  statim  intelligere  se,  nullo  alio  intellecto,  quia  non  potest 
statim  moveri  a  se,  propter  ordinem  potentiarum  eius  neces- 
sarium  pro  statu  isto  ad  imaginabilia. 

b)  Ad  secundum  [n.  303  b]  unus  Doctor  dicit  quod  singu- 
lare  potest  per  se  intelligi,  licet  non  singulare  materiale,  quia 
singularitas  non  prohibet,  sed  materiatitas;  alioquin  Deus 
non  esset  intelligibilis,  cum  sit  singulare:  quod  falsum  est.  Et 
tunc  patet  responsio,  quocl  propositio  assumpta  de  non  intelli- 
genclo  singulare  non  est  vera,  nisi  de  singulari  materiali. 

Alius  dicit  quod  non,  *  quod  *  scilicet  nec  se,  nec  alia  in- 
telligit  sub  ratione  singularis  materialis  vel  immaterialis,  sed 
sub  ratione  universalis,  quod  est  per  se  obiectum  intellectus; 
quod  etiam  relucet  in  habitu  intelligibili.  —  Et  secundum  hoc 
patet  responsio  ad  argumentum. 

Neutrum  credo  esse  verum,  nisi  forte  loquendo  de  intel- 
lectu  qui  propter  imperfectionem  sui  non  potest  forte  quod- 
cumque  intelligibile  intelligere;  non  sic  intellectus  angelicus. 
(|6)  c)  Ad  teriium  [n.  303  c]  clico  quod  ratio  istius  proposi- 
tionis  maioris  in  potentiis  sensitivis  *  est  ista,  quod  *  (a)  omnis 
potentia  sensitiva  requirit  determinatum  organum.  Unde  ex 
determinato  numero  potentiarum  organicarum  (b)  concludit 
Philos.  II.  De  Anima  determinatum  numerum  actionum  vel 
obiectorum.  Istud  autem  organum  oportet  ita  esse  disposi- 
tum,  ut  possit  recipere  ipsum  sensibile  sine  materia;  et  in  cor- 
poralibus  quicquid   est  receptivum   formae    sine  materia   non 

(a)  Wadd.  est  vera,  eo  quod.  (b)  Ed.  Ven.  possibili  organorum. 

est  receptivum  fortnae  cum  materia  communiter.  Ideo  dico 
communiter,  quia  non  est  modo  sermo  de  organo  tacius,  de 
quo  est  difficultas  specialis.  Organum  igitur  sensus  oportet  esse 
non  tale,  hoc  est  carens  obiecto  secundum  suum  esse  materiale 
et  sensibile;  non  tantum  in  actu,  sed  etiam  potentia,  quod 
non  sit  receptivum  istius  secundum  esse  materiale  secundum 
quod  esse  ipsum  est  obiectum  sensus:  sicut  bene  apparet  de 
colore,  cuius  receptivum  secundum  esse  materiale  est  super- 
ficies  corporis  terminati,  receptivum  autem  eius  sine  materia 
est  corpus  perspicuum,  sive  non  terminatum.  Et  ita  opposi- 
tae  dispositiones  requiruntur  in  organo  sensus,  quod  debet 
esse  receptivum  sensibilis  sine  materia,  et  in  eo  quod  debet 
recipere  obiectum  secundum  esse  materiale;  ideo  oportet  or- 
ganum  denudari  a  forma  quam  recipit,  et  per  consequens 
sensum  qui  est  in  tali  organo.  Ex  hoc  sequitur  propositum 
Philos.  III.  De  Anima,  quod  scilicet  intellectus  non  sit  poten- 
tia  organica,  et  ideo  separatur  ab  omni  materia,  sicut  ab  omni 
organo  quo  operatur.  Si  enim  requireret  aliquod,  illud  esset 
determinatae  dispositionis,  sicut  est  omne  organum  corporeum, 
et  ideo  ex  hoc  quod  esset  receptivus  aliquorum  secundum 
esse  materiale  determinatum,  propter  determinatam  dispositio- 
nem  corporis,  non  esset  receptivus  omnium  formarum  corpo- 
ralium  secundum  esse  immateriale,  et  ita  intellectus  non  pos- 
set  recipere  formas  omnium  materialium  ut  obiectorum,  si 
esset  virtus  materialis  et  organica.  Tamen,  hoc  habito,  quod 
sit  non  organica,  non  oportet  ipsum  esse  non  tale  realiter,  quale 
illud  cuius  debet  esse  receptivus  intellectualiter ;  non  enim 
oportet  oppositam  esse  dispositionem  in  receptivo  alicuius  rea- 
liter  et  intellectualiter,  supposito  quod  intellectus  non  sit  vir- 
tus  organica;  quod  tamen  requireretur  si  esset  virtus  orga- 
nica;  idem  enim  intellectus  potest  esse  ipsemet  realiter  et  in 
actu  per  habitum  realiter,  et  tamen  receptivus  intellectualiter, 
et  sui,  et  habitus,  et  cuiuscumque  informantis  eum  realiter. 
Et  est  tota  ratio,  quia  talia  sic  recepta  intellectualiter  non  re- 
quirunt  in  recipiente  determinatam  dispositionem  oppositam  enti 
intelligibili  reali.  —  Ista  igitur  propositio  quae  dicit  quod 
oportet  cognoscens  esse  non  tale,  vel  esse  denudatum  ab  eo 
quod  cognoscit  vel  recipit  et  a  ratione  cognoscendi,  si  genera- 
liter  accipiatur,  concludit  omnem  intellectum  esse  nihil;  quia 

omnis  intellectus  secundum  se  est  totius  entis,  et  ita  ipse  nihil 
erit  entium;  et  intellectus  iste  est  falsus.  Sed  tantum  non  est 
materiale  vel  organicum,  ut  sit  capax  omnium;  quia  si  esset 
materiale  vel  organicum,  esset  tantum  capax  aliquorum  sine 
materia,  quorum  talis  receptio  non  repugnaret  suae  entitati 
materiali:  suae  autem  entitati  intellectuali  non  repugnat  receptio 
intellectualis  quorumcumque. 

d)  Ad  quartum  [n.  303  d]  responsum  est  frequenter  [Lib.  I. 
n.  501.  —  II.  n.  207]  quod  idem  potest  se  movere,  non  tantum 
motione  corporali,  sed  etiam  spirituali;  et  etiam  universaliter 
quaecumque  actio  virtualis  univoca  potest  stare  cum  potentia 
ad  actum  suum  formalem.  Et  tunc  quomodo  idem  non  sit  in 
potentia  et  in  actu  prout  sunt  differentiae  entis  oppositae, 
neque  per  se,  neque  denominative,  et  tamen  idem  est  in  po- 
tentia,  hoc  est  principium  passivum,  et  in  actu,  hoc  est  prin- 
cipium  activum  eiusdem,  hoc  frequenter  dictum  est. 
(i~)  e)  Ad  uttimum  [n.  303  e]  etsi  aliqui  concedant  conclusio- 
nem  illam  ibi  illatam  (a),  videtur  impossibilis,  quia  tunc  se- 
queretur  quod  illa  intellectio  esset  actu  infinita,  potest  enim 
inteilectus  quicumque  esse  infinitorum  intelligibilium,  et  si  tunc 
haberet  intellectionem  eamdem  sibi,  pari  ratione  intellectio  cu- 
iuslibet  esset  eadem  sibi,  et  ita  haberet  intellectionem  eamdem 
sibi  quae  esset  vel  esse  posset  infinitorum  intelligibilium ;  nego 
igitur  consequentiam  [Vid.  Lib.  I.  n.  615].  —  Et  ad  probatio- 
nem  dico  quod  intellectio  illa  secundum  veritatem  est  extre- 
mum  tam  respectu  potentiae  quam  respectu  obiecti,  quia  ef- 
fectus  est  amborum;  sicut  quando  a  diversis  cognoscente  et 
cognito  paritur  notitia,  notitia  illa  est  effectus  communis  istorum 
duorum,  IX.  De  Trin.  cap.  ult.;  ita  etiam  quando  gignitur  ab 
eodem  habente  rationem  tam  potentiae  quam  obiecti  est  effectus 
illius  unius  habentis  realiter  illam  duplicem  causalitatem,  et 
non  medians  inter  idem  et  se  secundum  naturam  rei,  quomodo 
mediat  medium  inter  contraria,  et  de  tali  medio  prout  est  ex 
natura  rei,  vera  est  ista  propositio,  quod  plus  convenit  cum 
extremo  quocumque  quam  extrema  inter  se. 


(a)  Ed.  Ven.  addit:  quae. 

QUAESTIO  IX. 

313.  (  i )  —  Proponitur  quaestio.  —  Secundo  quaero  de 
intellectione  Angeli  aliorum  a  se.  — E<  primo : 

An  Angelus  habeat  notitiam  naturalem  distinctam  es- 
sentiae  divinae? 

314.  —  Argumenta  principalia(l).  —  Quod  non:  —  a)  Quia 
aut  esset  per  essentiam  divinam,  aut  per  speciem  essentiae: 
non  per  essentiam,  quia  tunc  esset  naturaliter  beatus,  quod 
non  potest  competere  creaturae:  non  per  speciem,  quia  essen- 
tia  divina  est  intimior  intellectui  quam  sit  ista  species;  igitur 
superfluit  ibi  ponere  speciem,  quia  essentia  divina  potest  ibi  {a) 
efficacius  per  se  facere  illud  propter  quod  ponitur  species  quam 
ipsa  species. 

b)  Philosophus  *  autem  *  in  III.  De  Anima  non  videtur 
assignare  speciem  necessariam  nisi  quia  obiectum  non  est  per 
se  in  anima:  lapis,  inquit,  non  est  in  anima,  sed  species 
lapidis;  quare,  etc. 

315.  —  Contra:  Vel  igitur  Angelus  nullam  notitiam  haberet 
essentiae  divinae,  et  tunc  frustra  esset  sibi  datum  illud  praece- 
ptum,.videlicet,D&7i<7es  Dominum  Deum  tuum,  etc;  frustra  enim 
praecipitur  illius  dilectio  quod  omnino  ignoratur:  vel  tantum 
haberet  notitiam  confusam  istius  essentiae,  et  tunc  videtur  in- 
tellectus  iste  esse  possibilis  sicut  noster,  qui  potest  procedere 
a  confuso  ad  distinctum :  quod  videtur  inconveniens. 

316.  (2)  —  Exponitur  sententia  tenens  Angelos  non  habere 
naturaliter  notitiam  distinctam  essentiae  divinae  (2).  —  Hic  con- 
cordant  aliqui  in  ista  negativa:  quod  Angeli   non  habent  di« 


(a)  Ed.  Ven.  sibi. 

(1)  Solvuntur  ad  n.  326. 

(2)  Cuius  rationes  solvuntur  ad  n.  324. 

stinctam  notitiam  naturatiter{a).  —  Probant:  —  a)  Primo 
•sic:  omnis  propria  ratio  intelligendi  aliquod  obiectum  per  ad- 
aequationem  repraesentat  illud  obiectum :  nulla  autem  essentia 
vel  species  creata  potest  adaequate  repraesentare  effigiem  di- 
vinam  *  vel  *  increatam. —  Minor  patet:  (tum(b))  quia  quod- 
libet  tale  est  finitum:  obiectum  autem  infinitum:  flniti  autem 
ad  inflnitum  nulla  est  proportio;  igitur,  etc. :  tum  quia  species 
creata  (c)  unius  rei  magis  assimilatur  alteri  rei  creatae  quam 
Deo,  quia  utrumque  *  est  *  finitum;  distinctius  ergo  repraesen- 
tat  creaturam  quam  Deum;  *  igitur  *  non  est  propria  ratio 
distincte  (d)  cognoscendi  Deum. 

b)  Item,  ratio  formalis  secundum  quam  *apprehenditur  *(e) 
obiectum,  *  sicut  et  ratio  obiecti,  est  *  determinata,  alias  non 
magis  repraesentaret  hoc  obiectum  quam  illud:  sed  Deus  est 
maxime  indeterminatus,  *  quia  infinitus;  igitur...  Unde  VIII. 
De  Trinit.  c.  3:  Totle  hoc  bonum,  et  itlud,  et  vide  ipsum  bo- 
num  si  potes,  ita  Deum  videbis,  bonum  omnis  boni ;  igitur 
non  potest  videri  distincte  per  talem  speciem  *  (/"). 

c)  *  Item,  si  sit  necesse  ponere  speciem  per  quam  distin- 
cte  cognoscatur  Deus,  sequitur  quod  *  illa  species  est  magis 
imago  *  Dei  *  quam  Angelus  vel  anima  in  se:  quod  est  con- 
tra  August.,  qui  dicit  quod  aliquid  est   imago  Dei  quo  parti- 


(a)  Ed.  Ven.  addit:  «  Istam  negativam  tenendo,  si  quaeris,  per  quid 
affirmativet,  respondetur  quod  Angelus  non  cognoscit  essentiam  divinam 
naturaliter  per  aliquam  speciem.  8upponit  enim  primo  quod  divina  essentia 
non  potest  cognosci  per  essentiam  ipsius  Angeli:  secundo  nec  intellectus 
potest  per  se  ipsum  attingere  divinam  essentiam,  propter  improportionem, 
sicut  ipse  declarat  in  IV.  a.  5.  q.  9,  ex  intentione  declarat  hoc  prolixius, 
quod  scilicet  mente  angelica,  specie  quacumque  data,  non  potest  essentia 
divina  cognosci  primo,  sic  species  talis  quae  est  ratio  videndi  perfecte  ali- 
quid  debet  effigiem  eius  repraesentare  per  adaequationem,  ad  modum  quo 
species  hominis  in  speculo  effigiem  eius  repraesentat.  Sed  species  cuiuscum- 
que  creaturae  non  potest  effigiem  eius,  scilicet  Dei,  adaequate  repraesentare, 
eo  quod  in  infinitum  distat;  species  quaecumque  creata  est  finiti  et  deter- 
minati  esse,  divinae  autem  essentiae  effigies  est  infiniti  et  indeterminati 
esse,  quae  non  est  nisi  ipsa  essentia;  quare  per  talem  speciem  non  potest 
eognosci  divina  essentia  distincte.  Prima  ratio  est:  omnis  propria  .  .  . 

(b)  Deest  in  Ed.  Ven.  (d)  Ed.  Ven.  et  distincta. 
(<?)  Ed.  Ven.  igitur  si  essentia  creata.               (e)    Wadd.  cognoscitur. 
(/)  Wadd.  habet  tantum:...  maxime  indeterminatus,  sicut  dicit  August. 

VIII.  De  Trinit;  igitur. 

ceps  eius  esse  potest  (1):  magis  autem  potest  Angelus  esse  par- 
ticeps  quam  species;  ergo,  etc. 

(3)  d)  Praeterea,  si  species  divinae  essentiae  esset  in  intel- 
lectu  Angeli,  igitur  Angelus  naturaliter  cognosceret  non  solum 
essentiam,  sed  personarum  Trinitatem:  consequens  videtur 
falsum,  cum  haec  Trinitas  non  sit  ibi  nisi  ratione  infinitatis. 
e)  Praeterea,  si  illa  species  esset  in  intellectu  unius  beati 
vel  Angeli,  posset  alius  Angelus  naturali  acumine  intellectus 
sui  istam  speciem  videre;  et  cum  illa  sit  repraesentativa  es- 
sentiae  et  eorum  quae  sunt  in  essentia,  tunc  naturaliter  iste 
Angelus  videns  speciem  omnia  haec  videret:  quod  est  impos- 
sibile,  quia  tantum  ipse  tunc  videret  naturaliter,  quantum  nos 
per  fidem;  igitur,  etc.  (a). 

317.  —  Exponitur  sententia  tenens  Angelum  cognoscere  essen- 
tiam  divinam  per  essentiam  suam  propriam  (2).  —  *  Aliusmodus 
dicendi  est,  quod  Angelus  cognoscit  Deum  per  essentiam  suam, 
scilicet  essentiam  Angeli;  quia  essentia  Angeli  est  imago  et 
similitudo  Dei:  unumquodque  autem  cognoscitur  per  suam  si- 
militudinem  et  imaginem;  igitur  Angelus  per  essentiam  suam 
in  quantum  est  imago  Dei  potest  divinam  essentiam  cogno- 
scere  *  (b). 

318.  (*)  —  Impugnatur  prior  sententia.  —  Contra  primum 
[n.  316],  qui  posuit  istas  rationes  ad  istam  conclusionem  nega- 
tivam,  arguitur  sic:  —  a)  Quia  ex  eisdem  posset  probari  quod 
per  nullum  repraesentativum  creatum  Angelus  cognoscit  na- 
turaliter  essentiam  divinam;  et  per  essentiam  non  cognoscit, 
secundum  eum,  quia  nulla    creatura  potest   naturaliter  videre 


(a)  Desiderantur  in  Ed.  Ven.  rationes  d  et  e,  quarum  tamen  solutio- 
nem  habet,  uti  n.  324  d  et  e. 

{b)  Wadd. :  Istam  negativam  tenendo,  si  quaeris,  per  quid  affirmative  co- 
gnoscit?  Respondetur  quod  Angelus  non  cognoscit  essentiam  divinam  natu- 
raliter  per  aliquam  speciem,  neque  per  aliquam  speciem  inferiorem,  neque 
per  aliquam  superiorem,  sed  per  essentiam  suam  propriam ;  quia  essentia  An- 
geli  est  imar/o  Dei  et  similitudo :  unumquodque  autem  cognoscitur  per  suam 
similitudinem ;  igitur  Angelus  per  essentiam  suam  cognoscit  essentiam  divi- 
nam ;  est  enim  angelica  natura  quoddam  speculum  divinam  similitudinem  re- 
praesentans,  etc. 

(1)  Eo  quippe  ipso  imago  eius  est,  quo  eius  capax  est,  eiusque  particeps 
esse  potest.   —  De  Trinit.  lib.  XIV.  c.  8. 

(2)  Cuius  ratio  solvitur  ad  n.  325. 

illam  essentiam;  et  ex  hoc  videtur  sequi  quod  nullam  notitiam 
naturalem  potuit  Angelus  habere  de  illa  essentia.  Non  enim 
de  ea  distincte  et  in  particutari  aliquid  videtur,  quia  hoc  non 
videtur  possibile  nisi  per  essentiam,  vel  per  aliquod  reprae- 
sentativum  distincte ;  quorum  utrumque  negatur;  non  autem 
indistincte  sive  in  aliquo  priori  conceptu  communiori,  qui  non 
sit  proprius  isti  essentiae,  quia  omnem  conceptum  communem 
univocum  isti  essentiae  et  alii  negat  isteti). 

b)  Praeterea,  essentia  divina,  secundum  istum,  nata  est  tan- 
tum  facere  conceptum  unum  realem  in  intellectu  divino,  ita 
quod  nullus  alius  habetur  de  ea  nisi  per  inteltecium  nego- 
ciantem ;  igitur  ista  essentia  nata  est  facere  tantum  per  se 
conceptum  unum  realem  in  quocumque  intellectu.  —  Proba- 
tio  consequentiae :  omnis  conceptus  qui  natus  est  haberi  et 
etiam  causari  virtute  huius  essentiae  in  aliquo  intellectu  est 
natus  haberi  virtute  eius  in  intellectu  comprehendente  ipsam: 
talis  est  divinus  intellectus;  igitur.  Et  ultra  sequitur  quod 
conceptus  nullus  realis  possit  haberi  de  ista  essentia  nisi  unus. 
—  Probatio  istius  consequentiae :  quia  omnem  conceptum 
realern  quem  potest  aliquis  intellectus  habere  de  ista  essentia 
ipsa  potest  causare;  alioquin  non  esset  perfecta  in  ratione 
obiecti,  quia  iliud  quod  est  in  ratione  obiecti  imperfectissimum 
potest  causare  omnem  conceptum  de  se  causabilem.  Et  tunc 
sequitur  ultra  quod  vel  intellectus  Angeli  habebit  istum  unum 
conceptum,  undecumque  causetur,  vel  omnino  nullum  habebit: 
illum  autem  habere  non  poterit  nisi  vel  cognosceret  per  essen- 
tiam  vel  per  propriam  rationem  repraesentantem ;  quare  nul- 
lum  habebit. 

319.  (5)  —  Impugnatur  sententia  altera.  —  Contra  secun- 
dum  [n.  317],  qui  ponit  quod  Angelus  intelligit  *  ipsam  vel  * 
illam  essentiam  per  seipsum  in  quantum  est  imago  Dei,  licet 
imago  quae  est  tantum  ratio  cognoscendi  repraesentet  non 
ut  cognita,  sicut  est  de  specie  visibili  in  oculo  et  de  specie 
iritelligibili  in  intellectu,  quae  repraesentat  obiectum  immediate 
absque  cliscursu,  tamen  illa  imago  per  quam  non  cognoscitur 
illud  cuius  est,  nisi  ut  per  speciem  cognitam,  non  est  ratio 
cognoscendi  illud,  nisi  tantum  per    discursum,  sicut  discurri- 


(I)  Cfr.  Lib.  I.  n.  346seqq. 
Tom.  II.  20 

tur  a  cognito  ad  incognitum  (a):  sed  essentia  Angeli  tantum 
potest  poni  (imago  {b))  secundo  modo  et  non  primo  modo;  non 
igitur  per  illam  imaginem  cognoscit  Angelus  essentiam  di- 
vinam  nisi  discurrendo :  quod  est  inconveniens,  quia,  secun- 
dum  eos,  angelicus  intellectus  non  discurrit  [n.  78]  (1).  Prae- 
terea,  omnis  discursus  praesupponit  notitiam  illius  simplicis 
ad  quod  (c)  discurritur;  igitur  si  per  illam  essentiam  cognitam 
babetur  notitia  de  essentia  divina  per  discursum,  oportet  prae- 
habere  conceptum  simplicem  de  essentia  divina;  et  tunc  illius 
quaerenda  est  ratio  alia  prior. 

Conftrmatur  etiam,  quia  nullum  obiectum  facit  distinctam 
notitiam  alterius  obiecti,  nisi  includat  in  se  virtualiler  illucl 
aliud  obiectum,  quia  unumquodque  sicut  se  babet  ad  esse,  sic 
ad  cognosci ;  quod  igitur  non  includit  illud  virtualiter  in  enii- 
iate  non  includit  illud  in  cognoscibititate:  sed  essentia  Angeli 
non  includit  virtualiter  essentiam  divinam  sub  illa  ratione  di- 
stincta ;  igitur  non  est  ratio  cognoscendi  eam  distincte  sub  ali- 
qua  ratione. 

320.  ( 6 )  —  Gognitio  abstractiva-intuitiva.  --  Ad  quaestio- 
nem  igitur  respondeo  aliter:  primo  distinguendo  de  duplici 
cognitione;  potest  enim  aliqua  esse  cognitio  obiecti  secundum 
quod  abstrahit  ab  omni  exsistentia  actuali,  et  potest  esse  ali- 
qua  eius  secundum  quod  exsistens  et  secundum  quod  praesens 
in  aliqua  exsistentia  actuali.  —  Ista  clistinctio  probatur  per  ra- 
tionem  et  per  simile. 

a)  Primum  patet  ex  hoc  quod  possumus  habere  notitiam 
de  aliquibus  quidditatibus:  scientia  autem  est  obiecti  secundum 
quod  abstrahit  ab  exsisientia  actuali,  alioquin  scientia  posset 
quandoque  esse  et  quandoque  non  esse,  et  ita  non  esset  per- 
petua,  sed;  corrupta  re,  corrumperetur  scientia  illius  rei:  quocl 
falsum  est. 

Secundum  probatur,  quia  quod  est  perfectionis  in  poten- 
tia  inferiori  videtur  eminentius  esse  in  superiori,  quae  est 
eiusdem  generis:  in  sensu  autem,  qui  est  potentia  cognitiva 
inferior  intellectu,  perfectionis  est  quod    est    cognitiva  rei   se- 


(i)   Ed.   Ven.  a  cognoscente  ad  cognitum. 

(Jj)  Deest  in  Ed.  Ven.  (c)  Ed.  Ven.  a  quo. 

il)  Cfr.  Lib.  I.  n.  91  b,  et  supra,  n.  79  d,  ac  infra  d.  7.  n.  (8). 

cundam  quod  in  se  exsistens  est  et  secundum  quod  est  prae- 
sens  secundum  exsistentiam  suam;  igitur  hoc  est  possibile  in 
intellectu,  qui  est  suprema  vis  cognitiva;  igitur  potest  habere 
cognitionem  rei  secundum  quod  praesens. 

Et,  ut  brevibus  utar  verbis,  primam  voco  abstractivam, 
quae  est  ipsius  quidditatis  secundum  quod  abstrahitur  ab 
exsistentia  actuali  et  non  exsistentia :  secundam,  scilicet  quae  est 
quidditatis  rei  secundum  eius  exsistentiam  actualem,  vel  quae 
est  rei  praesentis  secundum  talem  exsistentiam,  voco  cognitio- 
nem  intuitivam:  non  prout  intuitiva  distinguitur  contra  di- 
scursivam,  quia  sic  aliqua  abstractiva  est  intuitiva,  *  ut  co- 
gnitio  principii  *,  sed  simpliciter  intuitiva,  eo  modo  quo  dici- 
mur  intueri  rem  sicut  est  in  se. 

Istud  etiam  secundum  membrum  per  hoc  dectaratur ,  quod 
non  expectamus  cognitionem  de  Deo,  qualis  posset  haberi  de 
eo,  ipso  per  impossibile  non  exsistente,  vel  non  praesente  per 
essentiam,  sed  expectamus  intuitivam,  quae  dicitur  facie  ad 
faciem ;  quia  sicut  sensitiva  est  facialis,  scilicet  rei  secundum 
quod  est  praesentialiter  exsistens,  ita  et  illa  quam  expectamus. 
( 7 )  b)  Secunda  declaratio  huius  distinctionis  est  per  simile 
in  potentiis  sensitivis:  aliter  enim  potentia  vel  sensus  particu- 
laris  cognoscit  obiectum,  aliter  *  phantasia  *  (a);  sensus  enim 
particularis  est  obiecti  secundum  quod  est  per  se  vel  in  se 
exsistens;  *  phantasia  *  (a)  cognoscit  idem  secundum  quod  est 
praesens  per  speciem;  quae  species  posset  esse  eius,  licet  non 
esset  exsistens  vel  praesens,  ita  quod  cognitio  phantastica  est 
abstractiva  respectu  sensus  particularis;  quia  quaesunt  dispersa 
in  inferioribus  quandoque  sunt  unita  in  superioribus;  ita  isti 
duo  modi  cognoscendi,  qui  sunt  dispersi  in  potentiis  sensitivis 
propter  organum,  quia  non  est  idem  organum  quod  est  bene 
receptivum  et  quod  esfc  bene  retentivum,  uniti  sunt  in  intel- 
lectu,  cui  ut  uni  potentiae  potest  uterque  actus  competere. 

321.  —  Explicatur  quo  sensu  Angelus  possit  habere  natura- 
liter  cognitionem  abstractivam  divinae  essentiae.  —  Hac  distin- 
ctione  praemissa,  ad  quaesiionem  respondeo  quod  licet,  secun- 
dum  communiter  loquentes,  non  posset  Angelus  ex  puris  na- 
turalibus  habere  cognitionem  Dei  intuitivam,   de  qua  in  IV. 


[a)  Wadd.  phantasma. 

Lib.,  tamen  non  videtur  negandum  quin  possit  naturaliter 
habere  cognitionem  eius  abstractivam,  hoc  modo  intelligendo, 
quod  species  aliqua  distincte  repraesentet  istam  essentiam, 
licet  non  repraesentet  eam  ut  in  se  praesentialiter  exsisten- 
tem;  bene  quidem  possibile  est  habere  cognitionem  distinctam, 
licet  abstractivam ;  nam  abstractiva  distinguitur  in  confusam 
et  distinctam  penes  rationem  aliam  et  aliam  cognoscendi.  — 
Etistam  talem  speciem  repraesentantem  essentiam  divinam 
intellectui  angelico  non  videtur  inconveniens  ponere  intellectui 
Angeli  inditam  esse  a  principlo,  ita  quod  Hcet  ipsa  non  sit 
naturalis  intellectui,  hoc  moclo  quod  iste  intellectus  possit  ex 
naturalibus  suis  eam  acquirere,  neque  etiam  quod  possit  eam 
habere  ex  actione  alicuius  obiecti  agentis  naturaliter,  quia  non 
potest  eam  habere  praesentialitate  alicuius  obiecti  flniti  moven- 
tis,  nisi  essentiae  divinae  tantum,  quae  nihil  aliud  a  se  causat 
naturaliter  naturali  causatione,  tamen  sicut  perfectiones  datae 
Angelo  in  sua  prima  creatione,  licet  non  necessario  sequantur 
naturam  eius,  dicerentur  naturales  distinguendo  contra  mere 
supernaturales,  scilicet  et  gratiae  et  gloriae,  ita  ista  perfe- 
ctio  data  intellectui  angelico,  qua  essentia  divina  esset  ei  prae- 
sens  distincte,  licet  abstractive,  potest  dici  naturalis  et  ad 
cognitionem  naturalem  Angeli  pertinere.  Ita  quod  quicquid 
cognoscit  Angelus  de  Deo  virtute  huius  speciei,  aliquo  inodo 
cognoscit  naturaliter,  et  aliquo  modo  nori  naturaliter :  na- 
turaliter  in  quantum  isfca  non  est  principium  gratuiti  actus, 
nec  gloriosi:  non  naturaliter  autem  quantum  acl  istam  non 
posset  pertingere  ex  naturalibus,  neque  aliqua  actione  na- 
turali. 

322.  ( 8 )  —  Persuadetur  poni  debere  speciem  distincte  reprae- 
sentantem  essentiam  divinam,  licet  abstractive.  —  Quod  autem 
talis  species  poni  debeat  distincte  repraesentans  essentiam  di- 
vinam,  licet  abstractive,  persuadetur;  —  a)  Primo  sic:  quia 
beatitudo  naturalis  Angeli  excedit  naturalem  beatitudinem  ho- 
minis,  etiamsi  fuisset  in  statu  innocentiae  tam  Angelus  quam 
homo  per  quantumcumque  tempus;  igitur  cum  homo  pro  statu 
naturae  lapsae  possit  habere  cognitionem  de  ultimo  fine  in 
universali,  et  volitionem  consequentem,  et  pro  statu  innocen- 
tiae  habere  potuerit  aliquo  modo  notitiam  distinclam,  et  volitio 
summi  boni  sequatur  cognitionem  ultimi  veri,    sequitur  ut  sic 

quod  in  tali  eognitione  et  volitione  summi  boni  distincte  possit 
haberi  maior  beatitudo  *  quam  ab  homine  ab  Angelo  *  {a). 

b)  Secundo  modo  persuadetur  per  hoc,  quod  aliquis  raptus 
videns  transitorie  essentiam  divinam,  cessante  isto  actu  videndi, 
potest  habere  memoriam  obiecti,  et  hoc  sub  ratione  distincta 
sub  qua  erat  obiectum  visionis,  licet  non  sub  ratione  praesentis 
actualiter,  quia  talis  praesentia  non  manet  post  actum  in  ra- 
tione  cognoscibilis;  igitur  per  aliam  rationem  perficientem  in- 
tellectum  talem  potest  obiectum  istud  isto  modo  obiective  esse 
praesens.  Et  ita  non  est  contra  rationem  essentiae  quod  spe- 
cies  illius  sit  in  aliquo  intellectu  distincte  repraesentans  eam; 
igitur  nec  videtur  talis  species  neganda  ab  intellectu  perfectis- 
simo  creato;  nihil  enim  videtur  debere  negari  ab  intellectu 
summo  creato,  quod  non  repugnat  alicui  intellectui  creato  in 
naturalibus,  quia  non  est  perfectio  excellens  nimis. 

Assumptum  potest  probari  per  raptum  Pauli,  qui  trans- 
eunte  isto  raptu,  recordabatur  illorum  visorum,  secundum  quod 
ille  scribit  ad  Corinth.  II.  c.  XII.  vv.  3.  4:  Scio  homdnem  in 
Christo  ante  annos  quatuordecim,  sive  in  corpore,  sive 
eoctra  corpus  nescio,  Deus  scit,  etc.  Et  audivit  arcana  verba, 
quae  non  licet  homini  loqui. 

Quod  autem  post  raptum  posset  species  obiecti  distincte 
manere,  videtur,  quia  hoc  est  perfectionis  in  intellectu,  *quod* 
potest  conservare  speciem  obiecti,  cessante  praesentia  obiecti. 
(9)  c)  Tertio  persuadetur  propositum;  quia,  secundum  August. 
IV.  Super  Gen.  23  *  vel  29  *,  dies  illi  sex  non  erant  in  succes- 
sione  temporis,  sed  in  cognitione  angelica  creaturarum  ordinem 
naturalem  habentium,  ita  quod  prius  naturaliter  novit  Angelus 
creaturam  in  Verbo,  secundo  in  genere  proprio,  et  non  stando 
ibi  rediit  in  Verbum,  laudans  ipsum  ex  opere  suo,  et  in  illo 
iterum  videt  rationem  sequentis  creaturae  naturaliter,  ita  quod 
quando  Deus  dixit:  Fiat  lux,  vidit  Angelus  se  in  Verbo  ae- 
terno;  cum  facta  est  lux,  et  cum  factum  est  vespere,  vidit  se 
in  genere  proprio,  et  cum  factum  est  vespere  et  mane  dies 
unus,  ex  se  exsurrexit  in  laudem  Dei,  in  quo  vidit  secundam 
creaturam,  ita  quod  ista  visio  erat  terminus  praecedentis  diei, 
in  quantum  ex  cognitione  creaturae  primae  in  Verbo  surrexit 


(a)  Wadd.  ab  Angelo  quam  ab  homine. 


310  LIB.    II.    DIST.    III.    QUAEST.    IX. 

in  cognitionem  Verbi:  immo  requies  omnium  creaturarum  in 
primo  artifice  et  opifice.  Ita  distinguit  August.  singulos  clies 
usque  ad  diem  septimum,  cuius  erat  mane  ultimae  creaturae  in 
Verbo,  et  non  sequebatur  vespere,  et  erat  principium  sequentis 
diei  in  quantum  vidit  illam  creaturam  in  genere  proprio. 
('0)  d)  Et  licet  ipse  illam  cognitionem  rerum  in  Verbo  posue- 
rit  cognitionem  beatificam,  sicut  apparet  ibi  in  principio  23 
cap.:  Cum  sancti  Angeli  semper  videant  faciem  Dei  Verboque 
eius  Unigenito  Filio,  sicut  Patri  aequatis  est,  perfruantur, 
creaturam  universam,  in  qua  ipsi  principaliter  sunt  con- 
diti,  in  ipso  Verbo  Dei  prius  noverunt;  perfruitio  igitur  pertinet 
ad  beatitudinem ;  similiter  in  eodem  cap.  [25]:  Tunc  nox  ad 
diem  pertinet,  non  dies  ad  noctem,  cum  sublimes  et  sancti 
Angeli  icl  quod  creaturam  in  ipso  Creatore  noveruni,  refe- 
runt  in  illius  honorem  et  amorem,  in  quo  aeternas  rationes 
quibus  creata  est  contemplantur ,  eaque  concordissima,  contem- 
ptatione  sunt  unus  dies,  quem  fecit  Dominus :  cui  coniunge- 
tur  ecclesia,  ex  hac  peregrinatione  iiberata,  ut  et  nos  exul- 
temus  et  iucundemur  in  eo,  etc. ;  potest  tamen  probari  ex  dictis 
eius  quod  haec  cognitio,  quae  vocatur  communissime  cognitio 
matutina,  sit  naturalis,  et  non  praecise  beatifica;  quia,  se- 
cundum  eum,  iste  ordo  erat  in  cognitione  angelica  creaturae 
post  creaturam:  quod  prius  naturaliter  praecessit  cognitio  an- 
gelica  creaturarum  in  Verbo  cognitionem  earum  in  genere  pro- 
prio;  factis  autem  creaturis  in  genere  proprio,  statim  potuit 
Angelus  cognitionem  earum  habere  in  genere  proprio;  igitur 
(omnes  istae  cognitiones  in  Verbo  praecesserunt  naturaliter  co- 
gnitionem  creaturarum  in  genere  proprio(a));  omnes  igitur,  se- 
cundum  eum,  erant  simul  productae;  igitur  cognitio  ista  in 
Verbo  naturaliter  praecessit  productionem  earum  in  genere 
proprio:  sed  tunc  erant  Angeli  in  statu  innocentiae,  et  non 
beati,  quia  aliqua  morula  fuit  inter  creationem  et  lapsum 
*  eius,  sicut  inferius  dicitur*;  erat  igitur  aliqua  cognitio  An- 
gelorum  matutina,  scilicet  creaturarum  in  Verbo  exsistentium 
in  naturalibus,  aut  saltem  non  beatorum.  Et  ita  videtur  quod 
oporteat  dare  clistinctam  cognitionem  Angeli  stantis  in  cogni- 
tione  naturati  vel  in  gratia;  quia  alias  in    ipsa   causa    prae- 


(«)  Deest  in  Ed.  Ven. 

cise  cognita  non  posset  prius  cognoscere  creaturas  (et  effectus 
ordinatos  (a) )  quam  in  genere  proprio;  narn  ratio  cognoscendi 
rem  confuse  non  est  ratio  cognoscendi  eam  distincte,  et  effe- 
ctus  ordinatos. 

e)  Et  si  obiiciatur,  quomodo  potuit  in  Verbo  non  in- 
tuitive,  sed  abstractive  cognito  alia  cognoscere?,  respondeo: 
tota  scientia  naturaliter  est  nunc  de  passionibus  abstractive 
per  intellectum,  ita  quoci  non  tantum  subiectum  intuitive  co- 
gnitum,  sed  etiam  abstractive  est  illud  in  quo  cognoscitur 
passio. 

(it)  fj  Dico  igitur  breviter  ad  quaestionem:  quia  non  habemus 
regulam  de  intellectu  angelico,  neque  enim  possumus  attri- 
buere  illi  omnem  perfectionem  quae  est  in  intellectu  simplici- 
ter,  neque  tantam  imperfectionem  quantam  experimur  in  intel- 
lectu  nostro;  quia  rationabile  est  illi  attribuere  omnem  perfe- 
ctionem  quae  convenit  intellectui  creato,  et  nulla  repugnantia 
occurrit  quod  intellectus  creatus  habeat  talem  cognitionem  per 
speciem  distincte  representantem  divinam  essentiam,  dum  ta- 
men  non  intuitive,  ideo  hoc  videtur  rationabile  concedere. 

323.  —  Solvitur  obiectio.  —  *  Si  obiiciatur  quod  Deus  potest 
immediate  causare  illam  intellectionem,  sine  specie,  respon- 
deo:  concedo  quod  Deus  posset  immediate  causare  intellectionem; 
sed  quia  Angelus  non  potest  simul  plures  intellectiones  habere, 
vel  illa  intellectio  quam  Deus  causaret  semper  inesset  sibi  actua- 
liter,  et  per  consequens  non  intelligeret  aliud,  vel  oporteret 
quod  Deus  de  novo  causaret  istam  postquam  aliud  intellexit 
Angelus:  et  utrumque  est  inconveniens.  —  Melius  igitur  ponitur 
species  causari,  ut  sit  habitus  et  cognitio  per  speciem,  et  sic 
posset  ad  actum  se  reducere  quando  ei  placet  *. 

324.  (12)  _  Solvuntur  rationes  prioris  sententiae.  —  Ad  ra- 
tiones  pro  prima  opinione,  quae  improbant  istam  speciem.  — 
a)  Ad  primam  [n.  316  a]  dico  quod  non  videtur  esse  proprium 
vocabulum,  loquendo  de  Deo,  hoc  vocabulum  effigies:  forte 
enim  effigiatum  non  dicitur  aliquid  proprie,  nisi  quod  est  ftgu- 
ratum.  —  Sed  utendo  propriis  verbis,  si  accipiatur  ista  pro- 
positio,  omnis  propria  ratio  intelligendi  aliquod  obiectum  per 
adaequationem  repraesentat  illud  obiectum,  dico  quod  hic  potest 


[a)  Deest  in  Ed.  Ven. 

intelligi  adaequatio  simpliciter  entitatls  ad  entitaiera :  vel 
adaequatio  secundum  proportionem  repraesentantis  ad  reprae- 
sentatum  ( absolute  (a) ):  vel  tertio  modo  per  adaequationem 
secundum  proportionem,  non  absolute,  sed  per  comparationem 
ad  actum  talem:  sicut  materia  dicitur  adaequari  formae  se- 
cundum  proportionem,  licet  non  secundum  entitatem,  pro  eo 
quod  eorum  entitates  sunt  inaequales,  tamen  ista  est  ita  perfecti- 
bilis  sicut  illa  est  perfectiva,  hoc  est,  quod  tantum  ista  reprae- 
sentat  quantum  illa  est  repraesentabilis:  puta  quod  istud  reprae- 
sentat  obiectum  ita  perfectuin  et  ita  perfecte  sicut  ipsum  appre- 
henditur  a  potentia  per  talem  actum  per  quem  repraesentatur. 

Primo  modo  universaliter  nullnm  per  se  repraesentans, 
quod  est  ratio  repraesentandi,  et  non  cognitum,  adaequatur  illi 
quod  repraesentat,  sed  deficit,  sicut  patet  de  albedine  et  specie 
albi.  —  Secundo  modo  aliqua  ratio  repraesentat  per  adaequa- 
tionem,  sicut  species  perfectissima  albi  repraesentat  illud  album, 
et  ipsa  est  ratio  quasi  comprehensive  videndi  album  illud.  — 
Tertio  modo  quaecumque  albi  species  etiam  in  oculo  caecu- 
tiente,  licet  non  ita  perfecte  repraesentet  album  sicut  esset  re- 
praesentabile,  tamen  perfecte  repraesentat  illud  per  comparatio- 
nem  ad  actum  sequentem,  quia  ita  perfecte  repraesentat  sicut 
requiritur  ad  habendum  talem  actum  (b)  circa  obiectum. 
('3)  Ad  propositum  igitur  dico  quod  nulla  species  per  adae- 
quationem  potest  repraesentare  essentiam  divinam  secundo 
modo,  nec  etiam  primo  modo ;  quia  illa  essentia,  quae  com- 
prehensibilis  est  ab  intellectu  suo,  non  potest  comprehendi  nisi 
per  essentiam  ut  per  rationem;  sed  tertio  modo,  comparando 
ad  intellectum  creatum,  aliquo  modo  potest  habere  speciem, 
quae  scilicet  ita  perfecte  illam  essentiam  representat  sicut  actus 
talis  intellectus  attingit. 

Cum  probatur  minor  primo  per  illam  infinitatem,  dico 
quod  sicut  actus  finitus  potest  habere  obiectum  ex  parte  sui 
infinitum,  et  tamen  actus  immediatius  attingit  obiectum  quam 
species,  ita  species  potest  repraesentare  (obiectum  infinitura  sub 
ratione  infinita(a)  ),  non  tarnen  ipsa  est  adaequata  in  essendo, 
nec  in  cognoscendo  simpliciter,  quia  ipsa  non  est  principium 
comprehendendi. 


(a)  Deest  in  Ed.  Ven.  {b)  Ed.  Ven.  speciem. 

Ad  aliam  probatioriem  de  specie  unius  creaturae  respe- 
ctu  alterius,  dico  quocl  similitudo  naturalis  in  essendo  non  est 
per  se  ratio  repraesentandi  unius  repectu  alterius,  quia  hoc  al- 
bum,  quantumcumque  simile  sit  alteri  albo,  non  est  ratio  re- 
praesentandi  illud:  species  autem,  quae  multo  minus  est  in  en- 
titate  naturali  similis  huic  (est  repraesentativa  (a) ).  Ita  hic 
licet  species,  propter  suam  finitatem  in  entitate  et  in  essendo, 
plus  conveniat  cum  essentia  creata  quam  cum  essentia  divina, 
non  tamen  plus  convenit  cum  ea  convenientia  proportionis, 
quae  est  repraesentantis  ad  repraesentatum. 
(J'0  b)  Ad  secundum  [n.  316b]  dico  quod  determinatio  in  obie- 
cto  potest  intelligi  duobus  modis:  uno  modo  ad  singrilaritatem, 
per  oppositum  indeterminationis  universalis:  alio  modo  deter- 
minatio  ad  certum  gradum  participatum,  per  oppositum  ad  il- 
limitationem  istius  quod  participatur.  —  Primo  modo  deter- 
minatio  in  obiecto  non  impedit  intellectionem  summi  boni,  quod 
Deus  est,  imo  est  ipsum  summum  bonum,  quod  de  se  sifigu- 
laritas  quaedam  est.  —  Secundo  modo  impedit,  quia  non  est 
bonum  secundum  aliquem  gradum  determinatum,  sed  absolute 
bonum,  participabile  ab  omnibus  gradibus.  Et  licet  August. 
dicat  de  hoc  bono  et  illo  bono,  forte  singularibus  bonis,  quae 
occurrunt  animae:  tolle  hoc,  et  tolte  illud,  et  vide  ipsum  bo- 
num,  si  potes,  etc,  non  tamen  intelligit  hic  nisi  quia  ista  bona 
particularia  includunt  limitationem,  qua  limitatione  remota  et 
ablata,  statur  in  itlimitatione  boni  in  communi,  et  in  hoc  in- 
telligitur  Deus  in  universali,  ut  dictum  fuit  in  I.  Lib.  dist.  3 
[nn.  346  #  et  625] ,  vel  ulterius  statur  in  bono  universatissimo 
secunclum  perfectionem,  et  tunc  inlelligitur  Deus  magis  in  par- 
ticulari,  et  illud  bonum  nec  est  hoc,  nec  illud,  per  ablationem 
graclus  boni  *  iimitati  *  (b). 

('3)  c)  Ad  iertium  [n.  316 c\  dico  quod  imago  uno  modo  acci- 
pitur  pro  similitudine  praecise  imitante  sive  repraesentante, 
quia  non  representat  quia  cognita,  sed  praecise  quia  ratio  co- 
gnoscendi.  —  Alio  modo  imago  accipitur  pro  imitante  aliquid 
quod  est  aliud  a  se,  et  repraesentat  quia  cognitum.  —  Primo 
modo  species  albi  in  oculo  est  imago:  secundo  modo  statua 
Herculis  est  imago  eius.  —  Primo  modo  ista  species    Dei   in 


[a)  Deest  in  Ed.  Ven.  {b)  Wadd.  limitantis. 

Angelo  magis  est  imago  quam  Angelus.  —  Secundo  modo  An- 
gelus  est  imago;  et  ad  istam  imaginem  pertinet  similitudo  ali- 
quo  modo  naturalis  in  exsistendo,  et  consistit  in  proposito  ali- 
qualiter  in  hoc,  quod  anima  habet  trinitatem  et  unitatem  ali- 
quo  modo,  sicut  essentia  divina  habet,  et  illa  similitudo  con- 
currit  ad  rationem  beatificabilis.  Licet  igitur  species  divina 
repraesentet  distinctius  essentiam  divinam  quam  Angelus,  ta- 
men  Angelus  est  magis  imago,  prout  imago  est  aliquid  simile, 
magis  in  natura  habens  actus  similes  illis  actibus  qui  ponun- 
tur  in  Trinitate,  cui  ex  hoc  quod  habet  tales  actus  convenit 
esse  capax  istius  cuius  est  imago,  et  hoc  per  ista  media,  sci- 
licet  similitudinem  naturalem  in  actibus  convenit  imagini  Dei, 
prout  August.  loquitur  de  ea,  quod  sit  capax  eius  et  particeps 
esse  possit. 

dj  Ad  aliud  [n.  316  6?]  posset  dici  quod  licet  illa  species  in 
intellectu  Angeli  sit  ratio  distincte  cognoscendi  essentiam  divi- 
nam,  non  tamen  est  ratio  distincte  cognoscendi  modum  istius 
essentiae  in  suppositis:  sicut  etiam  in  nobis  distincte  cognosci 
potest  aliqua  quidditas  creata,  licet  non  cognoscatur  in  quibus 
suppositis  sit,  vel  qualiter  sit  in  eis. 

(4  6)  Et  si  obiiciiur  contra  istud,  quod  quando  supposita  sunt 
in  natura  ex  naturali  necessitate  intrinseca,  quod  est  ratio  di- 
stincta  cognoscendi  naturam  erit  ratio  distincte  cognoscendi 
supposita  ista  in  natura,  et  tunc  videretur  quod  Angelus  pos- 
set  cognoscere  naturaliter  essentiam  divinam  in  tribus  suppo- 
sitis,  pro  eo  quod  posset  naturaliter  cognoscere  in  primo  sup- 
posito  esse  memoriam  infinitam  productivam  alterius  suppo- 
siti,  et  in  duobus  esse  voluntatem  infinitam  productivam  alte- 
rius  suppositi,  posset  dici  quod  illa  cognitio  non  esset  mere 
naturalis,  quia  ad  eam  non  posset  Angelus  naturaliter  attin- 
gere  ex  naturalibus  suis,  neque  ex  causis  necessariis  alicuius 
naturaliter  agentis,  ita  quod  licet  Angelus  habens  speciem  es- 
sentiae  divinae  posset  naturaliter  uti  ea,  tamen  ipsa  species 
est  a  causa  supernaturali  et  supernaturaliter  agente. 

Contra  istud  obiicitur,  quia  quodlibet  etiam  aliud  a  Deo 
naturaliter  cognoscit,  licet  illas  alias  (species  (a) )  recipiat  a 
Deo  supernaliter  imprimente.  —  Posset  dici   quod    illas  alias 


(a)  Deest  in  Ed.  Ven. 

(species(a)  )  posset  habere  ab  illis  obiectis  in  se,  nullis  aliis  ab 
ipsis  agentibus  requisitis,  sed  nullo  moclo  posset  habere  illam 
speciem  distinctam  respectu  essentiae  divinae,  nisi  ab  ipso  im- 
primente,  et  hoc  non  naturaliter,  sed  supematuraliter. 

e)  Acl  ultimum  [n.  31 6  e)  dico  quod  si  teneatur  quod  An- 
gelus  beatus  non  videt  per  istam  speciem,  tunc  nec  alius  videns 
eam  in  intellectu  eius  videbit  per  eam  supernaturalia.  —  Si 
autem  ponatur  quod  ista  sit  ratio  ipsi  intellectui  ut  in  quo  vi- 
dendi  Trinitatem,  potest  concedi  quod  etiam  alii  *videnti*(&)  sit 
ratio;  quia  etiam  et  alius  habet  in  se  similem  speciem  vi- 
dendi;  et  tunc  oportet  dicere  quod  visio  est  naturatis  uno 
modo,  et  non  alio  modo,  sicut  est  expositum  in  responsione 
praecedente  [n.  3211. 

325.  (47)  _  Solvuntur  rationes  alterius  opinionis.  —  Ad 
aliud  pro  opinione  secunda  [n.  317]  quod  Angelus  est  imago, 
dico  quod  aequivocatur  *  imago  *;  quia  non  est  talis  imago 
quae  sit  praecise  ratio  cognoscendi  non  ut  cognita,  sed  est 
irnago  habens  similitudinem  naturalem  aliquo  modo  in  co- 
gnoscendo  et  in  ratione  cognoscendi  ut  cognita;  et  praeter 
omnem  talem  cognoscendi  rationem,  quae  est  ratio  in  quantum 
cognita,  oportet  ponere  aliam  praesuppositam  discursui  ab  ipsa. 

326.  —  Solvuntur  argumenta  principalia.  —  a)  Ad  ratio- 
nes  principales  [n.  314]  patet  quomodo  Angelus  potest  per 
species  distincte  cognoscere  essentiam  divinam. 

Et  cum  obiicitur  quod  essentia  secundum  seipsam  est 
intimior  intellectui  quam  ipsa  species,  dico  quod  propter 
istam  intimitatem  posset  causare  illum  actum  quem  causat 
species;  non  tamen  iste  actus  esset  in  potestate  Angeli,  sicut 
nec  ipsa  causa  causans  ipsum,  et  si  quandoque  cessaret  ab 
actu,  non  posset  istum  actum  iterum  habere,  nisi  ab  essentia 
illa  causante  illum  actum,  quod  non  esset  in  potestate  ipsius 
Angeli.  Ut  igitur  iste  actus  (non(a))  necessario  perpetuus,  sit 
in  potestate  operantis,  ponitur  species. 


(a)  Deest  in  Ed.  Ven.  (b)  Wadd.  videndi. 

327.  (  i  )  —  Proponitur  quaestio.  —  Terilo  quaero  cle  co- 
gnitione  Angeli  respectu  cognitorum  aliorum  a  se: 

Utrum  acl  hoc  quod  Angelus  cognoscat  quidditates  crea- 
tas  alias  a  se  requiratur  necessario  quod  habeat  proprias 
et  distinctas  rationes  cognoscendi  eas? 

328.  —  Argumenta  principalia(l).  —  Quod  non:  —  aJVIII. 
Metaph.:  Formae  se  habent  sicut  numeri;  igitur  perfectior 
includit  virtualiter  imperfectiorem,  et  per  consequens  erit  suf- 
flciens  ratio  cognoscendi  eam,  sicut  maior  numerus  est  ratio 
cognoscendi  minorem. 

Conflrmatur  per  Philos.  II.  De  Anima,  ubi  vult  quod  sen- 
sitiva  est  in  intellectiva  sicut  trigonum  in  tetragono,  et  talis 
videtur  esse  ordo  formarum  ordinatarum  in  universo:  tetra- 
gonum  autem  potest  esse  sufflciens  ratio  cognoscendi  trigonum; 
igitur,  etc. 

b)  Item,  res  materialis  perfectior  est  sua  specie,  quia  ista 
ad  rem  materialem  cuius  est  habet  habitudinem  mensurati  ad 
mensuram:  sed  mensuratura  est  naturaliter  posterius  et  ira- 
perfectius  sua  mensura:  nihil  autem  imperfectius  re  materiali 
videtur  perfectio  rei  immaterialis;  igitur  nulla  species  rei  ma- 
terialis  erit  intellectui  Angeli  propria  ratio  cognoscendi:  sed 
illud  quod  est  ei  ratio  intelligendi  quodcumque  intelligibile  est 
ei  perfectio  naturalis,  vel  in  quantum  intellectualis  est;  igi- 
tur,  etc. 

(2)  cj  Item,  intelligit  se  per  essentiam  suam,  ex  1.  quaest. 
[n.  309];  igitur  et  alia.  —  Consequentia  patet,  quia  eodem 
modo  est  quidditas  eius  intelligibilis  sicut  aliae  quidditates  crea- 
tae  sunt  intelligibiles;  igitur  si  alicui  intellectui  essentia  ipsius 


1)  Solvitur  ad  n.  837  et  341. 

est  immediata  ratio  cognoscendi  seipsam,  pari  ratione  quiddi- 
tas  alterius  erit  ratio  cognoscendi  se,  et  ita  non  erunt  propriae 
rationes  respectu  quidditatum  propriarum  aliae  ab  ipsis. 

d)  Item  ex  1  propos.  De  Causis,  omnis  causa  primaria 
plus  influit  in  causatum  quam  causa  secunda;  igitur  (a)  (1). 

e)  *  Istud  *  confirmatur,  quia  intellectus  humanus  perspi- 
cacior  plura  intelligit  in  una  ratione  intelligendi  vel  cogno- 
scendi  quam  minus  perspicax;  igitur  ita  videtur  intellectus 
angelicus,  propter  maiorem  perfectionem  intellectualitatis  suae, 
quod  possit  plura  intelligere  distincte  per  unam  rationem  (2). 

329.  —  Contra:  Intellectus  divinus,  secundum  multos,  plura 
intelligit  distincte  per  plures  rationes  respectu  plurium  intelli- 
gibilium,  et  propter  hoc  ponitur  ab  aliquibus  idearum  necessitas, 
et  intellectus  noster  praecise  intelligit  plura  per  plures  ratio- 
nes;  (igitur  hoc  quod  est  habere  plures  rationes  (b)  )  respectu 
plurium  intelligibilium  nec  est  ex  imperfectione  inlellectus, 
quia  convenit  supremo,  nec  ex  perfectione  intellectus,  quia 
convenit  infimo;  igitur  est  absoluta  perfectio  intellectus  in  se. 

330.  ( 3 )  —  Exponitur  sententia  tenens  Angelum  cognoscere 
omnes  quidditates  rerum  per  unum  habitum  scientialem  (3).  — 
Hic  dicitur  quod  Angelus  omnes  qulddiiates  cognoscit  per 
unum  habitum  scientialem.  —  Modus  ponendi  est  iste:  — 
a)  Quod  licet  habitus  sit  in  intellectu  sicut  forma  in  subiecto, 
sive  impressive,  tamen  obiectum  quod  resplendet  in  ipso  ha- 
bitu  non  est  nisi  obiective. 

b)  Et  si  quaeratur,  qualiter  per  habitum  possit  obiectum 
esse  praesens  tamquam  resplendens?,  dicitur  quod  habitus 
scientiales,  licet  sint  habitus  de  prima  specie  qualitatis,  ta- 
men  super  ipsam  scientiam  fundatur  respectus  essentialis  ad 
scibile,  qui  ab  ea  absolvi  non  potest,  tamquam  ad  aliquid  a 
quo  in  essentia  et  esse  suo  dependet,  ita  quod  intellectus  ca- 
pere  eam  non  potest  nisi  capiendo  scibite  respectu  cuius  est, 
propter  naturalem  colligantiam  correlationis  quam  habet  ad 
illucl.  Et  licet  ibi  sit  divinitus  indita,  non    minus  habet  respe- 


(«)  Ed.  Ven.  Si  igitur  Angelus  sit  in  aliqua  causa  rei    influens,    conti- 
nebit  naturam  perfecte;  igitur,  etc.  (b)  Deest  in  Ed.  Ven. 

(1)  Solvitur  ad  n.  341  b. 

(2)  Solvitur  ad  n.  341  a.  (3)  Vid.  n.  335,  et  cf.  Lib.  I.  n.  445. 


318  LIB.    II.    DIST.    III.    QUAEST.   X. 

ctum  illum  essentialem  ad  scibile;  ita  quod  ex  natura  habilus 
scientialis  resplendet  semper  scibile  ab  eo  cuius  est  in  ipso 
intellectu,  multo  naturalius  quam  possibile  esset  fieri  per  spe- 
ciem,  quanto  essentialius  dependet  scientia  a  scibili  quam  spe- 
cies  a  re  a  qua  babet  causari. 

c)  Et  si  quaeratur,  quomodo  per  unum  habitum  sunt  plura 
obiecta  praesentia?,  respondetur  quod  unicus  habitus  scientiae 
continet  virtualiter  rnulia  intelligibilia  circa  quae  est  scientia, 
et  tanto  magis  actualiier  quanto  simplicior  est;  ita  quod  si 
essent  infinitae  species  creaturarum,  ille  unus  habitus  suffice- 
ret  ad  intelligendum  omnia  illa,  etiam  in  inflnitum  procedendo, 
unam  post  aliani,  et  hoc  tanto  facilius  et  limpidius  singula  in- 
telligendo,  quanto  habitus  fuerit  magis  indeterminatus  {a)  et 
minus  determinatus  in  natura  et  essentia  sua,  secundum  quod 
Angeli  superiores  ponuntur  intelligere  per  habitus  universalio- 
res  et  simpliciores  quam  inferiores. 

(*)  d)  Si  autem  quaeratur,  quomodo  iste  habitus  reducit  intel- 
lecturn  Angeli  de  poteniia  intelligendi  ad  actum  intelligendi?, 
dicitur  quod  intellectus  Angeli  habitu  illo  sibi  concreato  na- 
iuraliter  inclinatur  ad  intelligendum  rerum  simplicium  quid- 
ditates:  quemadmodum  grave  non  impeditum  statim  sua  gra- 
vitate  inclinatur  deorsum;  et  tanto  magis  inclinatur  illo  habitu 
naturaliter  ad  intelligendum  hoc  quam  illud,  quanto  ille  habi- 
tus  essentialius  ordinatur  ad  unum  quam  ad  aliud,  ut  ad  intel- 
lectionem  suiipsius  vel  creaturae  (b)  magis  perfectae,  quae  ha- 
bet  plus  intelligibilitatis;  et  tunc  cum  intellectus  sit  factus  in 
actu  primo  acl  intelligendum  primum,  libero  arbitrio  voluntatis 
ex  habitu  discurrit  ad  singula,  tam  complexa  quam  incomplexa, 
cognoscenda,  discursu  dico  cognoscendo  hoc  post  hoc,  non  co- 
gnoscendo  hoc  ex  hoc;  et  secundum  quod  ex  imperio  volunta- 
tis  ad  aliquid  tendit  determinate,  ad  illud  idem  habitus  incli- 
nat  determinate;  habitus  enim  determinate  movet  ad  aliquid 
secundum  quod  impellitur  erga  illud  ex  imperio  voluntatis. 

331.  (S)  —  Adducuntur  rationes  pro  praefata  sententia  (1).  — 
Pro  ista  opinione  ex  dictis  sic  opinantis  possunt  elici  quinque 
rationes :  —  a)  Quarum  prima  est,  quia  secundum  Philos.,  II. 


(a)  Ed.  Ven.  determinatus.  (b)  Ed.  Vcn.  addit:  magis  abstractae. 

(1)  Solvuntur  ad  n.  338. 

Ethic,  in  anima  non  sunt  nisi  tria,  potentia,  habitus  et  pas- 
sio:  sed  ratio  intelligendi  in  Angelo  non  potest  esse  sola  po- 
tentia  sua,  quia  aliquid  sic  naturale  esset  (a)  sufflciens  princi- 
pium  repraesentandi  omnia  intelligibilia :  nec  passio,  certum 
est;  ergo  *  habitus  *. 

b)  Secuncla  talis  est:  in  intellectu  non  habente  habitum 
potest  generari  habitus  per  frequentes  actus  elicitos;  ergo  si 
Angelo  non  esset  concreatus  habitus  scientialis  ad  cognoscen- 
dum,  posset  in  se  generare  talem  habitum,  et  sic  esset  in  po- 
ientia  essentiali  ad  actum,  non  solum  secundum,  sed  primum, 
sicut  intellectus  noster:  quod  est  inconveniens. 

c)  Tertio,  quia  dicit  Dionys.,  De  Divin.  Nomin.  cap.  7, 
quod  connexio  universi  consistit  in  hoc,  quod  supremum  in- 
ferioris  coniungitur  cum  infimo  superioris :  sed  supremum 
in  cognitione  humana  est  quod  prompte  cognoscat  per  habitum 
scientialem  huius;  ergo  haec  cognitio  ponenda    est  in  Angelo. 

d)  Quarto,  si  nulla  esset  ratio  nisi  quod  species  sine  ha- 
bitu  non  sufficit  ad  perfectam  cognitionem,  et  habitus  perfectus 
sine  specie  sufficit,  frustra  ponitur  species  propter  actum  in- 
telligendi. 

e)  Quinto,  in  voluntate  non  ponuntur  aliqua  plura  ut 
principia  volendi  diversa  obiecta ;  igitur  nec  in  intellectu  po- 
nuntur  diversa  principia  intelligendi,  sed  sufficit  unus  habitus 
in  intellectu  perfecto  ad  repraesentandum  quaecumque  sibi  na- 
turaliter  cognoscibilia. 

332.  ( 6 )  —  Exponitur  sententia  tenens  non  oportere  ponere 
in  Angelo  proprias  rationes  respectu  quidditatum  creaturarum  sin- 
gularum(l).  —  Alia  opinio  dicit  quod  non  oportet  ponere 
in  Angeto  proprias  rationes  respectu  quidditatum  creatu- 
rarum  singularum.  —  a)  Quia  Angelus  inferior,  licet  per 
plures  rationes  cognoscendi  cognoscat  plures  quidditates,  su- 
perior  tamen  potest  cognoscere  per  aliquam  unam  rationem, 
secundum  quod  probatur  per  Dionys.  c.  12.  Angelic.  Hierarch.: 
Angeli,  inquit,  superiores  habent  universaliorem  scieniiam 
quam  inferiores. 

b)  Et  per  rationem :  quia  priora  sunt  primo  propinquiora, 
sicut  in  entitatibus  ita  et  in  iniellectionibus ;  igitur  cum  intel- 


(a)  Ed.  Ven.  posset  esse.  (1)  Rationes  solvuntur  ad  n.  340. 

lectus  primus  intelligat  omnia  per  rationem  unam,  intellectus 
superior  per  pauciores  rationes  intelliget  quae  intellectus  in- 
ferior  intelligit  per  plures. 

cj  Praeterea,  ad  hoc  etiam  arguitur:  quia  quanto  aliqua 
ratio  cognoscendi  est  in  aliquo  immaterialiori  sive  actualiori, 
tanto  universalius  repraesentaL  —  Maior  ista  patet  de  specie 
in  sensu,  phantasia  (a)  et  intellectu.  —  Ratio  huius  est,  quia 
receptum  est  in  recipiente  per  moduni  recipientis.  Igitur 
ratio  illa  quae  est  in  Angelo  superiori  actualiori  erit  ratio 
cognoscendi  plura  in  superiori  quam  in  inferiori  (i). 

333.  ( 7 )  —  In  quo  praedictae  sententiae  coincidant.  —  Ista 
opinio  videtur  coincidere  cum  praecedente  in  hoc:  quia  sicut 
illa  praecedens  ponit  quod  infinitae  quidditates  possunt  co- 
gnosci  per  illum  unum  habitum  quantum  est  ex  se,  ita  ista 
hahet  ponere  quod  in  aliquo  uno  Angelo  erit  aliqua  ratio  una 
quae  esset  ratio  repraesentandi  non  tot  quidditates,  quin  plu- 
res;  procedendo  enim  secundum  multitudinem  quidditatum  in 
universo  et  specierum  intelligihilium  in  Angelis,  quarum  sem- 
per  est  minor  numerus  in  superiori,  devenietur  tandem  ad  ali- 
quam  unam  speciem  in  aliquo  Angelo,  quae  poterit  esse  ratio 
cognoscendi  omnia  inferiora,  vel  saltem  ad  aliquot  paucas  spe- 
cies;  et  ita  quotcumque  quidditates  inferiores  possent  fieri,  pos- 
sent  cognosci  per  tot  species;et  ita  attrihuendo  uni  speciei  ali. 
quam  certam  multitudinem  quidditatum  cognoscihilium,  non  esset 
ex  parte  eius  invenire  unde  esset  ratio  cognoscendi  tot  et  non 
plura.  Et  licet  ista  opinio  secunda  posset  aliquo  modo  vitare 
hanc  conclusionem,  tamen  contra  ipsam,  Iicet  non  sit  prima 
ratio  quam  ponam,  erunt  tamen  contra  eam  atiae  tres  sicut 
contra  primam. 

334.  ( 8 )  —  Contra  praefatas  sententias  ostenditur  rationem 
creatam  unam  esse  non  posse  rationem  cognoscendi  plures  quid- 
ditates.  —  Probo  igitur  primo  quod  una  ratio  creata  non 
potest  esse  ratio  cognoscendi  infinitas  quidditates,  sive  non  tot 
quin  plures:  —  a)  Quia  ubi  pluralitas  numeralis  requirit  ma- 
iorem  perfectionem,  ihi  infinita  pluralitas  sive  numeralis  ih- 
finitas  requirit  infinitam  perfectionem  et  virtutem.  —  Exem- 
plum:  si  posse  portare  simul  plura  pondera  concludit  maiorem 


(a)  Ed.  Ven.  phantasmate.  (1)  Solvitur  ad  n.  342. 

virtutem,  posse  simul  portare  infinita,  sive  non  tot  quin  plura, 
concludit  inftnitatem  intensivam.  Sed  aliquid  esse  rationem 
distincte  cognoscendi  plures  quidditates  concludit  maiorem  per- 
fectionem  in  ipso  quam  esse  rationem  cognoscendi  tantum  unam; 
igitur  si  in  Angelo  aliquid  potest  esse  ratio  cognoscendi  infinita, 
sive  non  tot  quin  plura,  illud  erit  infinitum:  quod  est  impossibile. 

—  Assumpium  probo:  quia  accipiatur  propria  ratio  reprae- 
sentativa  istius  quidditatis,  quae  aliquam  perfectionem  includit 
in  quantum  est  ratio  repraesentativa  istlus;  similiter  propria 
ratio  illius  quidditatis  aliquam  perfectionem  includit:  et  illae 
perfectiones  in  propriis  rationibus  repraesentativis  sunt  alte- 
rius  rationis;  igitur  illa  una  quae  repraesentat  distincte  ambo 
illa  ut  obiecta  includit  in  se  virtualiter  plures  perfectiones 
alterius  rationis,  et  ita  est  quid  perfectius  in  se  quam  sit  tan- 
tum  alterum  illorum.  —  Hoc  confirmatur  ex  hoc  quod  dictum 
est  Lib.  I.  dist.  2.  [n.  254],  ubi  probatum  est  Deum  esse  inft- 
nitum  ex  inftnitate  repraesentatorum  per  essentiam  suam. 

b)  Secundo  probo  quod  nulla  una  ratio  creata  potest  esse 
ratio  distincte  cognoscendi  plures  quidditates.  —  Primo  quia 
omnis  una  ratio  cognoscendi  habet  obiectum  unum  adaequa- 
turn  sibi,  in  quo  obiecto  includuntur  perfecte  omnia  cognosci- 
bilia  per  rationem  illam,  si  plura  sunt  cognoscibilia  per  illam. 

—  Patet  per  simile  de  essentia  divina  ut  raiio  et  ut  obiectum; 
ideo  enim  ut  ratio  est  respectu  inflnitorum  obiectorum  distincte 
repraesentativa,  quia  est  unius  primi  obiecti  quod  perfecte  in- 
cludit  omnia  illa  in  quantum  cognoscibilia.  Sed  illa  una  ratio 
quae  ponitur  non  habet  aliquod  primum  obiectum  includens 
virtualiter  omnes  alias  quidditates  secundum  totam  cognoscibi- 
litatem  suam ;  ponitur  enim  praecise  habere  pro  obiecto  omnia 
creata,  et  nulla  creatura  sic  includit  omnes.  —  Maior  etiam 
probatur  per  rationem;  quia  unitas  posterioris  naturaliter  de- 
pendet  ab  unitate  prioris,  quia  ad  distinctionem  in  priori  se- 
quitur  distinctio  in  posteriori,  et  non  e  contra:  omnis  autem 
ratio  cognoscendi  quae  non  est  participaia,  sicut  est  essentia  di- 
vina,  se  habet  ad  ipsum  cognitum  sicut  mensuratum  ad  men- 
suram,  et  ita  sicut  posterius  naturaliter  ad  prius;  quare  uni- 
tas  eius  naturaliter  dependet  ab  unitate  obiecti  (mensurantis; 
igitur  necesse  est  aliquod  unum  obiectum  esse  mensuram  eius: 
sed  obiectum  quod  est  mensura  eius  est  ei  adaequatum;  igi- 

Tom.  II.  21 

tur  non  est  ratio  cognoscendi  alia,  nisi  quia  virtualiter  conti- 
netur  in  primo  obiecto,  quod  est  mensura  («)). 

(9)  c)  Praeterea,  omnis  ratio  una  cognoscendi  potest  habere 
aliquem  unum  actum  intelligendi  adaequatum  sibi :  sed  ista 
quae  ponitur  esse  ratio  respectu  plurium  quidditatum  cogno- 
scendarum  non  potest  habere  aliquem  unum  actum  adaequa- 
tum  sibi,  quia,  secundum  istos,  intellectus  iste  non  potest  si- 
mul  cognoscere  distincte  plures  quidditates,  quarum  est  illa 
ratio;  quare,  etc.  —  Probatio  maioris:  quia  omnis  memoria 
perfecta  potest  habere  intelligentiam  adaequatam  sibi,  quoad 
hoc  quod  ipsa  secundum  actum  suum  primum  et  totalem  po- 
test  producere  effectum  sibi  adaequatum.  Quod  patet,  quia 
etiam  memoria  infinita  Patris  potest  esse  principium  produ- 
cendi  notitiam  actualem  infinitam.  —  Probatio  minoris  per 
rationem:  non  enim  potest  habere  unum  actum  adaequatum 
sibi  intensive,  quia  tunc  iste  actus  contineret  virtualiter  actum 
intelligendi  omnium  aliarum  quidditatum:  quod  non  potest 
esse;  nec  extensive,  quia  tunc  posset  simul  *actu  *  et  dislincte 
intelligere  omnes  istas  quidditates:  quod  non  est  verum,  nec 
illi  concedunt. 

(10)  Contra  istas  duas  rationes  instatur,  quia  aliqua  forma 
plurium  productiva  non  oportet  quod  habeat  unum  obiectum 
primum  in  quo  contineantur  omnia  alia  obiecta  virtualiter, 
sicut  patet  de  forma  Solis  respectu  formarum  generabilium 
et  corruptibilium;  nec  etiam  oportet  quod  possit  habere  unum 
actum  sibi  adaequatum,  sed  plures.  Sic  in  proposito.  —  Re- 
spondeo  :  vis  productiva  illimitata  aliquo  modo  ad  aliquos 
effectus  est  aequivoca,  et  ideo  est  simpliciter  nobilior  et  supe- 
rior  quolibet  suo  effectu,  propter  quod  unitas  eius  non  depen- 
det  ab  unitate  effectus,  sed  effectus  dependet  a  causa  ista,  et 
effectus  possunt  esse  plures,  hac  causa  exsistente  una,  quia  in 

(a)  Deest  in  Ed.  Ven.  —  Wadcl.  addit:  «  Tertio  probatur  maior  sic: 
nihil  est  ratio  cognoscendi  alterum  perfecte,  nisi  sit  propria  ratio  eius,  vel 
virtualiter  contineat  propriam  rationem  eius  cognoscendi :  sed  non  primo 
modo,  cum  sit  ratio  cognoscendi  distincte  plura  alia;  igitur  oportet  quod 
contineat  virtualiter  rationes  cognoscendi  plurium,  si  sit  ratio  distincte  co- 
gnoscendi  illa.  —  Minor  patet,  quia  quidditas  istius  obiecti  est  creata,  et 
ita  non  potest  continere  dictincte  in  cognoscibilitate  alias  quidditates;  quia 
aliqua  est  entitas  in  inferiori  quae  non  continetur  in  superiori;  igitur  simi- 
liter  in  cognoscibilitate;  quare,  etc» . 

posterioribus  potest  esse  pluralitas  cum  unitate  naturaliter 
prioris.  In  operationibus  autem  quae  non  sunt  productiones 
obiectum  habet  ibi  rationem  prioris  naturaliter  respectu  eius 
quod  est  proxima  ratio  operandi,  loquendo  in  creaturis,  et  uni- 
tas  posterioris  naturaliter  dependet  ab  unitate  prioris.  —  Si- 
militer  etiam  talem  formam  productivam  non  oportet  habere 
necessario  passum  adaequatum  sibi,  tam  secundum  intensio- 
nem  quam  secundum  extensionem,  ita  quod  posset  agere  actione 
adaequata;  sed  memoria  ipsa  in  quantum  operativa  *  potentia  * 
habet  intelligentiam  naturalem  in  eadem  natura  tamquam  pas- 
sum  vel  quasi  passum  sibi  adaequatum,  quod  scilicet  potest 
recipere  actionem  sive  actum  secundum  omnimodo  adaequatum, 
■tam  intensive  scilicet  quam  extensive,  actui  primo  ipsius  me- 
moriae;  alioquin  esset  in  memoria  aliqua  ratio  cognoscendi, 
quae  omnino  excederet  virtutem  gignendi  ipsius  memoriae  ut 
est  parens,  et  ita  non  caperent  se  partes  imaginis  mutuo:  quod 
est  contra  August.  De  Trinit.  [Lib.  X.  c.  11],  ideo  enim  ae- 
quantur  comparando  ad  obiecta,  quia  omne  obiectum  eo  modo 
quo  potest  esse  in  memoria  potest  esse  in  intelligentia  actua- 
liter,  et  in  voluntate  secundurn  actum  eius,  amabiliter  vel  odi- 
biliter.  Et  Magister  dist.  3.  I.  Lib.  [pag.  298J  adducit  auctori- 
tates  Augustini  ad  hoc  diceritis  quod  quidquid  scio  mernini. 
(M)  d)  *  Quarto  *  arguo  sic:  ille  intellectus  non  eodem  forma- 
liter  novit  habitualiter  plura,  qui,  sine  contradictione,  potest 
nosse  hoc  habitualiter,  et  non  nosse  illud;  quia  contradictio  est 
quod  habeat  idem  formaliter,  et  non  habeat,  et  quod  habeat 
aliquid  quo  sit  formaliter  tale,  et  non  sit  tale;  igitur  si  potest 
non  (a)  nosse  A  habitualiter,  et  nosse  B  habitualiter,  non  eo- 
dem  novit  A  et  B  habitualiter:  sed  omnis  intellectus  creatus 
potest  nosse  unum  obiectum,  non  noto  alio;  igitur  nullus  talis 
novit  eodem  habitualiter  plura  obiecta.  —  Probatio  minoris : 
quia  si  non  posset  nosse  habitualiter  A,  absque  hoc  quod  co- 
gnosceret  B,  sine  contradictione,  aut  hoc  esset  ex  parte  intel- 
lectus  talis :  quod  falsum  est,  quia  potest  *  aliquid  nosse  ha- 
bitualiter,  non  noto  alio,  alias  simul  plura  cognosceret:  *  aut  ex 
parte  necessariae  colligantiae  obiectorum:  quod  falsum  est, 
quia   unum  illorum   intelligi   potest  ab  intellectu   nostro,   non 


(a)  Ed.  Ven.  non  potest. 

intellecto  alio.  Si  ergo  non  propter  necessariam  connexionem 
obiectorum,  nec  obiecti  ad  potentiam,  ergo  nullo  modo. 

335.  ('2)  —  Impugnatur  specialiter  prima  sententia.  —  Prae- 
terea,  in  speciali  contra  primam  opinionem  de  habitu  arguo 
quadrupliciter :  —  a)  Primo  contra  id  quod  ponunt  [n.  330  b] 
de  respectu  essentiali,  videtur  contradicere  August.  VII.  De 
Trinit.  cap.  2:  Omne  quod  relative  dicitur  est  aliquid,  ex- 
cepto  relativo,  et  probatum  est  dist.  1.  huius  II.  quaest. 
de  relatione  creaturae  ad  Deum  [n.  64seqq.],  quod  nulla  relatio 
est  formaliter  vel  essentialiter  eadem  fundamento,  licet  per 
identitatem  sit  quandoque  eadem  res.  Si  igitur  iste  habitus 
est  quaeclam  qualitas  et  entitas  absoluta,  non  habet  respectum 
ita  essentialem  quin  possest  sine  ipso  intelligi.  —  Praeterea, 
si  respectus  ponatur  idem  alicui  absoluto,  non  est  nisi  ad 
prius  naturaMter ,  sicut  patet  ex  quaest.  praealleg.:  ille  autem 
respectus  habitus  in  inteilectu  angelico  ad  lapidem  non  est  ad 
prius  naturaliter,  quia  lapis  in  nullo  genere  causae  se  habet 
respectu  talis  habitus. 

(13)  b)  Secundo  contra  hoc  quod  posuit  obiectum  praesens 
sub  ratione  intelligibilis  per  habilum,  et  primo  per  ratio- 
nem  suam;  probat  enim  quod  species  intelligibilis  non  po- 
test  esse  ratio  praesentiae  obiecti,  quia  perfieit  intellectum  ut 
ens  quoddam  est,  sicut  forma  materiam,  et  per  consequens 
non  perflciet  intellectum  ut  intellectus  est,  nec  per  se  erit  a 
specie  intelligibile  praesens  in  quantum  intelligibile.  Multo  ma- 
gis  potest  hoc  argui  de  habitu;  quia  habitus  in  quantum  ha- 
bitus  est  perfectio  potentiae.  —  Praeterea,  secundo  sequeretur 
quod  habitus  noster  scientialis  esset  respectus,  vel  illud  per 
quod  obiectum  intelligibile  praesens  esset,  et  ita,  adepto  habitu 
scientiali,  non  requireretur  conversio  ad  phantasmata  ad  actua- 
lem  intellectionem:  quod  ipse  negat. 

Respondetur  quod  intellectio  nostra  dependet  a  sensibus; 
non  sic  intellectio  Angeli.  —  Contra,  si  necessaria  colligatio  sive 
respectus  essentialis  m  habitu  est  ratio  propter  quam  obie- 
ctum  est  sufficienter  praesens  per  habitum,  et  ille  respectus 
est  essentialior  in  habitu  nostro  quam  in  habitu  Angeli,  quia 
*  noster  *  causatur  ab  obiecto,  non  autern  ille;  igitur  propter 
istum  respectum  essentialem  magis  erit  habitus  noster  ratio 
talis  praesentiae  quam  habitus  angelicus. 

(1  i)  c)  Tertio  contra  hoc  quoci  dicit  quod  omne  obiectum 
intelligibile  creatum  est  praesens  per  istum  habitum.  Hoc 
enim  videtur  inconveniens;  quia  si  Angelus  in  puris  naturali- 
bus  crearetur  sine  aliquo  tali  habitu,  quod  est  possibile,  quia 
nullam  contradictionem  includit,  cum  ille  habitus  differat  sicut 
qualitas  ab  essentia  Angeli,  ille  Angelus  non  posset  se  cogno- 
scere,  et  ita  esset  imperfectior  in  intellectualitate  natura  An- 
geli  de  se  quam  natura  hominis,  quia  natura  hominis  quan- 
tumcumque  nuda  facta  habet  unde  acquirat  cognitionem  intel- 
lectualem  aliquorum  obiectorum:  Angelus  autem  non  posset  ali- 
quid  intelligere  (a);  ergo.  —  Praeterea,  habitus,  secundum 
istum,  ideo  non  repraesentat  singulare  sicut  repraesentaret  spe- 
cies,  quia  non  est  natus  generari  immediate  ab  ipsa  re,  sed 
tantum  per  actum  intellectus  conferentis  simplicia:  sed  ipse  ar- 
guit  contra  speciem,  quia  quando  aliquid  genitum  a  sua  causa 
naturali  natum  est  sic  repraesentare  (b),  a  quocumque  impri- 
matur,  semper  sic  repraesentabit ;  igitur  habitus  qui  si  gigne- 
retur  a  sua  causa  naturali  sequeretur  naturaliter  apprehen- 
sionem  simplicium,  a  quocumque  etiam  imprimatur,  sequetur 
et  praesupponet  illam  apprehensionem  simplicium;  igitur  non 
potest  esse  propria  ratio  apprehendendi  simplicia. 

d)  Praeterea  quarto,  quod  dicitur  [n.  330  e\  quod  iste  ha- 
bitus  est  principium  cognoscendi  quaecumque  distincta  obiecta, 
videtur  esse  contra  hoc  prima  ratio  contra  opinionem  primam 
[n.  334  a];  quia  sequeretur  quod   esset   naturaliter   infinitus. 

e)  Quod  etiam  dicit  [n.  330  d]  quod  naturaliter  inclinat 
in  id  ad  quod  voluntas  imperando  determinat,  videtur  esse  irra- 
tionabile;  quia  illius  habitus  ut  formae  naturalis  est  inclinatio 
determinata  naturalis,  et  si  sint  multae  inclinationes  ad  diversa, 
sunt  ordinatae,  ita  quod  saltem  una  est  prima ;  et  per  conse- 
quens  uti  eo  ad  aliquid  ad  quod  non  inclinatur  primo  videtur 
esse  contra  primam  inclinationem  eius  naturalem,  et  ita  non 
rnere  naturaliter  ad  hoc  inclinabitur.  Nec  videtur  rationabile 
quod  una  forma  naturalis  quantum  ad  inclinationem  suam  na- 
turalem  subsit  voluntati  creatae;  si  enim  grave  moveretur 
sursum  a  Deo,  etsi  grave  sit  in  perfecta  potentia  obedientiali 
ad  Deum,  non  tamen  videtur  moveri   passive  naturaliter  ex 

(a)  Ed.  Ven.  Angelus  autem  non  potest  acquirere  istum   habitum.  sine 
isto  posset  aliquid  intelligere. 

(b)  Wadd.  addit:  illud  sub  illa  ratione,  sub  qua  gignitur  ab  eo. 


326  LIB.    II.    DIST.    III.    QUAEST.    X. 

parte  sua.  Et  quicquid  sit  ibi,  non  videtur  quod  aliqua 
forma  naturalis  in  inclinatione  sua  naturali  subsit  omnino  in 
omni  actu  suo  voluniali  creatae,  ita  quod  ad  hoc  naturali- 
ter  inclinetur  ad  quod  voluntas  creata  vult  eam  inclinari. 
—  Praeterea,  quomodocumque  ipse  poterit  dicere  quod  per 
imperium  voluntatis  habitus  repraesentet  aliud  et  aliud,  multo 
melius  potest  poni  quod  habens  multas  species  intelligibiles 
posset  uti  nunc  una  specie,  nunc  alia,  et  erit  nataralitas  in 
qualibet  specie,  repraesentante  et  inclinante  ad  suum  obiectum, 
et  libertas  in  ipso  utente  hac  specie  vel  iila. 

336.  (15)  —  Ostenditur  Angelum  ad  cognoscendum  distinctas 
quidditates  habere  distinctas  rationes  cognoscendi.  —  Acl  quae- 
stionem  igitur:  —  a)  Concedo  conclusiones  quatuor  primarum 
rationum,  quae  probant  quod  Angelus  acl  cognoscendwm  di- 
stinctas  quidditates  habeat  distinctas  rationes  cognoscendi. 

b)  Et  si  quaeratur,  quae  sunt  illae  rationes  cognoscendi?, 
dico  quocl  habet  rationes  cognoscendi  alias  ab  essentiis  co- 
gnitis,  rapraesentantes  eas;  quae  rationes  proprie  et  vere  di- 
cuntur  species  intetligibiles ;  et  si  ab  aliquibus  dicantur  habitus, 
per  hoc  exprimuntur  accidentaliter  ut  per  accidentia  speciei  (et 
in  universali(a) );  nam  ratio  habitus  accidit  speciei  prout  species 
est  in  intellectu,  a  quo  non  de  facili  deletur,  et  ideo  habet  ra- 
tionem  habitus,  quia  rationem  formae  permanentis ;  sed  hoc 
non  dicitur  in  quid  de  hac  qualitate,  sicut  habitus  non  dicitur 
in  quid  de  specie;  eadem  enim  essentia  absoluta  in  genere 
qualitatis  potest  esse  habitus  et  dispositio.  —  Similiter  habitus 
est  universale  ad  talem  speciem  intelligibilem  fixam;  quia  licet 
omnis  talis  firmata  sit  habitus,  non  tamen  e  converso;  imo  nec 
omnis  habitus  intellectualis  est  eiusdem  speciei  cum  specie 
intelligibili  eiusdem  obiecti(#).  Quod  patet:  tum  quia  species 
primi  obiecti,  quod  non  est  praesens  naturaliter  per  essentiam, 
praecedit  naturaliter  actum  cognoscendi  illud;  habitus  autem 
respectu  illius  obiecti  sequitur  naturaliter  illa  ex  quibus  gene- 
ratur:  idem  autem  essentialiter  non  sequitur  naturaliter  et 
praecedit  naturaliter,  quia  non  est  circulus  in  essentialiter  or- 
dinatis,  nec  in  causis,  nec  in  causatis:  tum  quia  habitus  potest 
esse  intensior  cuius  species   intelligibilis   est  remissior,  et  e 

(a)  Deest  in  Ed.  Ven.  (b)  Ed.  Ven.  imo   nec   habitus   intelligibilis 

est  eiusdem  obiecti  cuius  est  species  intelligibilis  est  idem  cum  ea. 

converso;  nam  habens  intellectum  imperfectum,  in  quo  reci- 
pitur  species  intelligibilis  imperfecta,  habet  speciem  intelligibi- 
lem  remissiorem  quam  alius  habens  perspicaciorem  intellectum; 
quod  patet,  quia  causae  naturales  in  isto  et  in  illo  sunt  inae- 
quales,  scilicet  intellectus  agens  et  phantasma,  et  causae  natu- 
rales  agunt  secundum  ultimum  suae  potentiae;  ergo  species 
intelligibilis  in  isto  imperfectioris  intellectus  est  remissior  quam 
in  illo  perfectioris,  ubi  est  intensior:  et  tamen  ille  tardior  potest 
frequentius  considerare  istud  intelligibile,  cuius  habet  speciem, 
et  ex  hoc  habere  intensiorem  habitum  respectu  illius  obiecti, 
qui  habitus  sitqualitas  facilitans  ad  considerationem  istius  obiecti. 
—  Sic  igitur  per  accidens  et  in  universali  dicitur  ista  ratio 
intelligibilis  habitus;  per  se  autem  et  essentialiter  dicitur  esse 
talis  ratio  species  intelligibilis ;  quia  in  hoc  propriissime  expri- 
mitur,  et  magis  proprie  etiam  quam  in  ratione  simititudinis. 
(I6)  c)  Quod  autem  talem  rationem  cognoscendi  aliam  ab  es- 
sentia  sua  habeat  Angelus  respectu  aliarum  quidditatum  a 
se,  probatur  ;  quia  cognoscit  per  aliquid  per  quod  illas  quid- 
ditates  cognosceret  etiam  si  illae  quidditates  non  essent  in  se 
exsistentes;  hoc  enim  est  perfectionis  in  intellectu  nostro,  quod 
habemus  cognitionem  actualem  de  re,  ipsa  non  exsistente;  igi- 
tur  multo  magis  convenit  intellectui  angelico:  sed  talis  cognitio 
de  re  quae  potest  haberi  de  ipsa  non  exsistente  in  se  non  posset 
haberi   nisi  per  rationem  repraesentantem  ipsam ;  igitur. 

d)  Et  ex  hoc  sequiiur  ulterius  quod  etiam  de  quidditate 
sua  habeat  rationem  cognoscendi;  quia  nulla  cognitio  ex  suo 
genere  imperfecta  convenit  superiori  Angelo,  quin  inferior  pos- 
set  habere  de  eodem  imperfectiorem  secundum  genus :  sed  su- 
perior  potest  habere  de  inferiori  cognitionem,  ex  iam  probato, 
per  speciem  et  per  essentiam:  cognitio  autem  per  speciem  est 
imperfectior  ex  suo  genere  cognitione  per  essentiam;  igitur 
Angelus  inferior  potest  habere  de  se  cognitionem  per  speciem. 

e)  Et  si  obiicitur  quod  hoc  contradicit  dictis  in  1  quaesi. 
[n.  309],  quod  Angelus  cognoscit  per  se  essentiam  suam,  dico 
quocl  Angelus  quamlibet  quidditatem  aliam  a  se  et  suam  et 
seipsum  potest  cognoscere  per  essentiam,  quando  cognoscit  co- 
gnitione  intuitiva,  scilicet  sub  ratione  qua  praesens  est  in 
exsistentia  actuali;  et  potest  cognoscere  per  speciem  quando 
cognoscit  eam  cognitione  abstractiva,  de  qua  aliquantulum 
tangetur  dist.  9.,  quaest.  de  locutione  Angelorum. 

337.  (17)  —  Solvuntur  tria  priora  argumenta  principalia.  —  Ad 
argumenta  —  a)  Ad  primum  [n.  328  a]  dico  quod  intentio  Phi- 
los.  VIII.  Metaph.  est  de  speciebus  subalternis.  Patet  ex  prima 
proprietate  numeri,  ubi  vult  quod  sicut  numerus  stat  ad  indi- 
visibilia.  ita  resolutio  definitionum  stat  ad  indivisibilia ;  igitur 
quidditates  istae  sunt  ordinatae  in  universo,  sicut  numeri  sunt 
ordinati  resolubiles  in  unitatem.  Loquitur  ergo  de  speciebus 
subalternis;  et  ita  non  est  ad  propositum.  loquendo  de  spe- 
ciebus  specialissimis  in  universo.  —  Tamen  si  de  illis  accipia- 
tur,  non  ab  auctoritate,  sed  tamquam  aliquid  in  se  verum,  dico 
quod  superior  Angelus  habet  perfectiorem  entitatem  quam  in- 
ferior,  non  tamen  includit  totam  entitatem  inferioris,  ita  quod 
inferior  non  differat  ab  eo  nisi  per  negationem ;  non  enim  species 
in  universo  distinguuntur  per  negationes,  sed  per  proprias  ra- 
tiones.  —  Verumtamen  essentia  divina,  quae  infinita  est,  inclu- 
dit  eminenter  omnes  perfectiones  ;  et  ideo  nulla  superior  est  suf- 
ciens  ratio  cognoscendi  inferiorem,  sed  sola  essentia  divina. 

Ad  illud  II.  De  Anima  dico  quod  Philosophus  loquilur 
ibi  specialiter  de  sensitiva  et  vegetativa  et  intellectiva ;  nec  est 
simile  de  speciebus  numerorum  et  figurarum  et  speciebus  spe- 
cialissimis  in  universo,  quia  numeri  et  figurae  maiores  inclu- 
dunt  minores  sicut  partes  secundum  totam  entitatem  eorum, 
et  ex  hoc  sunt  rationes  sufricientes  cognoscendi  eos ;  non  ita 
species  in  universo  superiores  includunt  inferiores. 

b)  Ad  secundum  [n.  328  b]  dico  quod  species  rei  mate- 
rialis  est  perfectio  Angeli  in  esse  intelligibili,  non  quidem  sub- 
stantialis  vel  essentialis,  sed  accidentalis ;  et  talis  non  semper 
excedit  suum  perfectibile  simpliciter,  imo  omne  accidens  est 
simpliciter  minus  ens  quam  substantia,  ex  VII.  Metaph. 

Et  si  dicatur,  qualiter  potest  esse  perfectio  accidentalis 
naturae  ita  perfectae,  si  est  inferior  infima  natura,  scilicet  sub- 
stantiae  corporalis?  (a),  dico  quod  non  est  omnino  inferior  illa 
natura,  quia  non  est  effectus  eius  ut  causae  totalis,  sed  est 
effectus  eius  et  intellectus  Angeli  tamquam  aliquorum  inte- 
grantium  unam  causam  totalem.  Possibile  autem  est  effectum 
alicuius  causae  partialis  excedere  suam  causam  partialem; 
quia  aliquid  perfectionis  potest  habere  ab  alia  causa  partiali, 
propter  quam  perfectionem  potest  excedere  illam  causam  par- 
tialem;  ita  quod  species  albedinis  in  intellectu  Angeli  est  per- 

(a)  Ed.  Ven.  corporali.  * 

fectio  intellectus  eius,  non  quidem  perfectior  entitas  entitate 
quae  est  albedo,  secundum  quod  est  genita  ab  albedine,  quia  ut 
sic  (a)  deficit  aliquo  modo  ab  entitate  simpliciter,  quia  est  acci- 
dens  genitum  ab  albedine,  sed  quia  est  etiam  genita  ab  intellectu 
Angeli,  est  perfectio  vitalis,  et  quodammodo  perfectior  ipsa  albe- 
dine;  sed  iste  excessus  perfectionis  non  est  nisi  secundum  quid. 

c)  Ad  ultimum  [n.  328 c]  patet  quod  simul  stant  quod 
intelligat  se  per  speciem  et  per  essentiam,  sicut  quaecumque 
alia  a  se,  et  hoc  naturaliter,  excepta  sola  essentia  divina. 

338.  (18)  —  Solvuntur  rationes  primae  sententiae.  —  Ad  ar- 
gumenta  pro  prima  opinione.  —  a)  Ad  primum  de  II.  Ethic. 
[n.  331  a\  procedendo  per  divisionem  eorum  quae  sunt  in  anima, 
concedo  quod  species  vere  potest  dici  habitus.  Unde  habitus 
potest  praedicari  de  ipsa  specie  tamquam  praedicatum  unive/  - 
sale  et  per  accidens.  Quod  si  debeat  per  se  et  in  particulari 
exprimi,  recte  dicitur  species  inielligibUis  talis.  Non  autem 
intelligit  Philosophus  quod  nihil  sit  in  anima  nisi  quod  est  ha- 
bitus  per  se  (b),  immo  illud  cui  convenit  ratio  habitus  est  sic 
praedicatum  universale. 

b)  Ad  secundum  [n.  331  b]  dico  quod  Angelus  non  potest 
generare  in  se  habitum  ex  actibus:  habitum  dico  qui  sit  alia 
res  a  specie;  quia  habitus  non  generatur  in  naturaliter  inclina- 
tis,  (sive.idem  summe  determinatis  ad  unum  (<?)),  sicut  non(d) 
generatur  in  gravi  per  quotiescumquedescendere  ratiodescensus, 
nec  generatur  in  violenter  motis  per  quotiescumque  tale  mo- 
veri  aliqua  ratio  vel  habitus  facilitans  vel  habilitans  ad  talem 
motum  violentum,  sicut  patet  de  lapide  moto  sursum.  Sed  ge- 
neratur  in  potentiis  de  se  indeterminaiis  ad  actum  per  actum 
frequenter  elicitum.  Non  autem  est  imperfectionis  aliquem  in- 
tellectum  creatum  esse  summe  habilitatum  ad  intellectionem. 
Quod  si  aliquis  est  talis,  erit  angelicus,  et  ita  in  illo,  sicut  in 
summe  habilitato  ad  actum,  non  poterit  generari  habilitas  ali- 
qua,  quae  dicatur  habitus  illo  modo.  —  Aut  si  careat  tali  ha- 
bitu,  qui  sit  habilitas  quaedam  ad  considerandum  hoc  intelli- 
gibile,  et  intellectus  eius  erit  capax,  tunc  dico  quod  non  est 
inconveniens  quod  possit  in  se  generare  talem  habitum. 


(a)  Ed.  Ven.  non  quidem  imperfeetior  entitative  entitate  illa  quae  est 
albedo,  ideo  est  perfectior  secundum  quid,  et  hoc  non  convenit  sibi  secundum 
quod  est  genita  ab  albedine,  quia  ut  sic...  (b)  Ed.  Ven.  per  accidens. 

(c)  Deest  in  Ed.  Ven.  (d)  Ed.  Ven.  enim  sic. 

Et  cum  dicis:  ergo  est  potentialis  sicut  noster,  non  tan- 
tum  ad  actum  secundum,  secl  ad  primum(a),  nego  consequen- 
tiam;  quia  actus  primus  in  intellectu  est  ille  qui  praesuppo- 
nitur  actui  secundo,  qui  est  intellectio;  habitus  autern  ille 
qui  est  habilitas  quaedam  ad  intelligendum,  et  distinguitur  a 
specie,  non  praecedit  actum  naturaliter,  sed  sequitur ;  *  ideo  * 
est  posterior  actu  secundo,  et  ita  non  est  actus  primus. 
Et  propter  hoc  potentia  ad  istud  non  est  potentia  essentialis, 
imo  quasi  posterior  potentia  accidentali,  quia  potentia  essentialis 
proprie  est  ad  actum  primum  praecedentem  secundum  actum. 
(,9)  c)  Per  hoc  patet  ad  illud  Dionys.  [n.  331  c];  dico  enim 
quod  supremum  in  inferiori  est  infimum  in  superiori,  ubi  non 
repugnat  superiori  illud  quod  ponitur  supremum  in  inferiori: 
hic  autem  repugnat,  quia  in  nobis  (habitus  scientiae  (b))  est  per- 
fectio  supplens  imperfectionein  intellectus  nostri,  pro  quanto 
noster  non  est  summe  habilitatus  de  se,  etiam  quando  habet(c) 
rationem  activam,  per  quam  obiectum  est  praesens  sufficienter; 
adhuc  enim  deficit  talis  inclinatio  summa,  quae  requiritur  ad 
actum  perfectissimum.  Ista  perfectio  (d)  licet  in  nobis  suppleat 
imperfectionem,  Angelo  tamen  repugnat,  quia  non  potest  *in  eo* 
esse  imperfectio  quae  suppleatur  per  islam  perfectionem.  Ita 
posset  dici  in  multis  aliis;  quia  si  supremum  in  elemento  sit  gene- 
rare  sibi  simile,  non  oportet  quod  sit  infimum  in  quolibet  mixto 
proximo,  quia  aliqua  mixta  non  generant  sibi  simile.  quia  repu- 
gnat  eis  talis  perfectio  supplens  imperfectionem  in  inferiori,  ita 
etiam  inferiori  potest  repugnare  quod  est  infimum  in  superiori,  et 
tunc  non  valet  e  converso,  scilicet  quod  infima  superiorum  sint 
suprema  inferiorum.  *Unde  concluderet  multa  falsa,  ut  sensitiva, 
quae  est  suprema  forma  in  brutis,  sit  formaliter  in  intellectiva  *. 

d)  Ad  quartum  [n.  331  d]  dico  quod  si  non  esset  alia  ratio 
nisi  quod  species  quando  est  perfecta  sufficit  ad  perfectam  *cogni- 
tionem,  *  sine  aliquo  alio  habitu  a  se,  et  in  Angelo  forte  necessario 
sufficit  sine  aliquo  habitu,  *  si  sit  sibi  impossibilis  habitus  ut  di- 
stinguitur  a  specie,  vel  si  est  ibi  possibilis,  *  non  sufficit  sine  spe- 
cie,  hoc  solum  sufficit  ad  negandum  habitum  in  Angelo  alium 
a  specie  tamquam  principium  necessarium  ad  actum  intelligendi. 
(20)  e)  Ad  ultimum  [n.  331  e]  dico  quod  si  obiectum  appeti- 
bile  esset    praesens    appetitui   praesentia  propria    alia  ab  illa 

(a)  Ed.  Ven.  non  solum  ad  actum  primum,  sed  ad  secundum.  —  (b)  Deest 
in  Ed.  Ven.    —    (c)  Ed.  Ven.  non  habet.    —    (d)  Ed.  Ven.  addit:  totale. 

qua  est  praesens  potentiae  cognitivae  illius  appetitus  require- 
rentur  in  appetitu  propriae  rationes,  quibus  diversa  obiecta 
essent  praesentia;  sed  suppositum  est  falsum,  quia  obiectum 
praesens  alicui  potentiae  cognitivae  per  idem  est  praesens  ap- 
petitivae  correspondenti  illi  cognitivae. 

339.  —  Solvitur  obiectio.  —  Et  tunc  si  arguas:  voluntas 
non  requirit  diversas  rationes;  igitur  nec  intellectus;  dico  quod 
antecedens  est  falsum,  si  intelligatur  de  illis  rationibus  qui- 
bus  obiectum  est  praesens  intellectui ;  *  illae  enim  sunt  ra- 
tiones  per  quas  sunt  principia  intelligendi,  quae*  sunt  diversae, 
et  illis  eisdem  sunt  obiecta  praesentia  voluntati.  —  Sed  si  in- 
telligas  quod  non  requiruntur  in  ipsa  voluntate  rationes  per 
quas  obiecta  sunt  praesentia,  dico  quod  consequentia  non  valet, 
quia  appetitiva  non  est  nata  habere  obiectum  in  se  eo  modo 
quo  est  praesens  potentiae  cognitivae. 

Nec  valet  instare  contra  hoc  de  potentiis  cognitivis  ordi- 
natis;  non  enim  est  similis  ordo  eorum  inter  se  quae  sunt 
eiusdem  generis,  cuiusmodi  sunt  potentiae  cognitivae  ordinatae, 
et  eorum  quae  sunt  alterius  generis,  cuiusmodi  sunt  potentiae 
cognitivae  et  appetitivae  eis  correspondentes ;  et  ideo  diversae 
cognitivae  ordinatae  habent  diversas  rationes,  quibus  obiecta 
sunt  eis  praesentia;  non  sic  autem  cognitivae  et  appetitivae 
sibi  correspondentes. 

340.  (2i)  —  Solvuntur  rationes  alterius  sententiae.  —  Ad 
argumenta  alterius  opinionis.  —  a)  Ad  Dionys.  [n.  332 a\  patet 
per  aliam  translationem  quae  *  adducitur;  nam,  sicut  ipse  ex- 
ponit,  per  universalitatem  speciei  intelligitur  totaliias,  etc. 
Quaere  Linconiensem  *.  Ista  autem  totalitas  est  perfectionis,  ut 
limpiditatis  et  intensionis;  non  autem  quod  una  ratio  sit  uni  ra- 
tio  cognoscendi  plura  quam  alii,  quia  hoc  est  aequale  in  omni 
intellectu  flnito,  quia  quilibet  respectu  plurium  cognoscendorum 
requirit  proprias  rationes. 

b)  Cum  arguitur  secundo  [n.  332  b]  quod  priora  sunt 
propinquiora  primo,  concedo;  sed  non  oportet  in  hoc  esse  pro- 
pinquiora,  quod  per  pauciora  (cognoscat  (a) ),  sed  quia  potest 
limpidius  cognoscere;  (in  hoc  enim  est  propinquitas  perfectionis 
per  se,  et  non  in  altero,  si  esset;  perfectior  enim  intellecius 
simpliciter  est  qui  limpidius  cognoscit(a) );  nihil  autem  deperit 


(a)  Deest  in  Ed.  Ven. 

sibi,  si  per  aliud  et  aliud  cognoscat,  et  tamen  limpidius  co- 
gnoscat;  si  enim  per  idem  cognoseeret,  et  non  limpidius,  non 
perfectius  cognosceret:  quod  est  falsum;  in  ista  enim  limpidi- 
tate  est  per  se  propinquitas,  non  autem  in  paucitate  ratio- 
num  cognoscendi,  quia  absolute  hoc  non  est  in  ratione  alicuius 
*  rationis  *  (a)  creatae,  quod  una  sit  plurium. 

341.  —  Solvuntur  duo  postrema  argumenta  principalia.  — 
a)  Et  per  hoc  patet  ad  illud  argumentum  quod  factum  est 
[n.  328  e~\  de  ingeniosiori  et  tardiori,  quod  cognosceret  per 
pauciora,  etc,  falsum  est,  sed  tot  species  cognoscibilium  habet 
(ingeniosior  (b) )  quot  et  tardior;  tamen  clarius  per  illas  cognoscit 
obiecta,  et  citius  utitur  eis  componendo  hoc  obiectum  cum  illo 
et  discurrendo  ab  uno  cognito  ad  aliud;  sed  ex  limpiditate 
maiori  et  velocitate  non  potest  concludi  quod  per  pauciores 
rationes  (intelligat  (b) ).  Sic  in  proposito. 

b)  Ad  illud  quod  dictum  fuit  ibi  [n.  328 d]  de  auctoritate 
Auctoris  De  Causis,  non  est  curandum;  *  intelligendum  est  de 
causa  simpliciter  prima,  et  non  de  aliis  *. 

342.  (22)  —  Solvitur  ultima  ratio  alterius  sententiae.  —  Ad 
ultimum  [n.  332c]  pro  ista  opinione  dico  quod  non  est  una 
species  In  sensu,  imaginatione  et  intellectu,  sed  alia  et  alia; 
nec  ex  hoc  solum  quod  est  in  subiecto  immaterialiori  reprae- 
sentat  universalius)  quia  si  per  impossibile  illa  species  quae 
est  in  sensu  esset  in  phantasia,  et  illa  quae  est  in  phantasia 
esset  in  intellectu,  non  repraesentaret  perfectius,  neque  secun- 
dum  quidditatem,  neque  secundum  intensionem,  scilicet  quod 
esset  ratio  plurium.  Non  igitur  ex  sola  immaterialitate  vel 
maiori  actualitate  recipientis  potest  concludi  maior  actualitas 
speciei  receptae  in  repraesentando ;  sed  hoc  tantum  erit  ex 
natura  ipsius  speciei  in  se.  —  Tamen  istae  conditiones  specie- 
rum  receptarum  proportionantur  receptivis,  iuxta  illud  Boetii: 
Receptum  est  in  recipienie  per  modum  recipientis,  etc;  sed 
absolute,  sicut  nulla  essentia  recipiens  est  universalis  respectu 
omnium  essentiarum,  nec  etiam  perfecte  continens  omnem  aliam 
essentiam  a  se,  ita  nec  aliquid  receptum  in  ea  potest  esse 
ratio  universalis  repraesentandi  omnia  alia  perfecte.  Sed  talis 
universalis  repraesentatio  *  praecise  *  competere  potest  essen- 
tiae  divinae  infinitae,  et  eminenter,  et  nulli  alteri  essentiae. 

(a)  Wadd.  naturae.  (b)  Deest  in  Ed.  Ven. 

343.  (^)  —  Proponitur  quaestio.  —  *  Circa  quartum*: 
Utrum  scilicet  Angeli  possint  proficere  accipiendo  co- 

gnitionem  a  rebus? 

344.  —  Argumenta  principalia  (1).  —  Arguitur  quod  non: 
—  a)  Quia  oportet  receptivum  denudari  a  toto  genere  recepti- 
bilis,  II.  De  Anima:  sed  Angelus  non  denudatur  a  speciebus, 
imo  est  plenus  formis;  quia  9.  propos.  De  Causis  dicitur  quod 
omnis  Intelligentia  est  plena  formis. 

b)  Item,  August.  XII.  Super  Genes.  ad  Litteram:  agens 
est  praestantius  patiente(2):  sed  corpus  non  est  praestantius 
spiritu,  per  ipsum  ibid.;  igitur  corpus  non  potest  agere  in 
Angelum,  qui  est  spiritus;  igitur  non  potest  Angelus  accipere 
cognitionem  a  rebus, 

c)  Item,  Dionys.  7  c.  Angelic.  Hierarch.:  Angeli  non  con- 
gregant  divinas  iliuminationes,  vel  notitiam  divinam  ex  re- 
bus  sensibilibus. 

d)  Item,  Angelus  est  medium  inter  Deum  et  hominem  vel 
animam:  sed  Deus  non  intelligit  per  aliquas  species;  anima 
autem  intelligit  per  species  receptas  a  rebus  sensibilibus  et 
intelligibilibus;  igitur  Angelus  medio  modo  intelligit,  scilicet 
per  species  non  acceptas  ab  aliis  rebus,  secl  sibi  concreatas.  — 
Et  iste  modus  arguendi  patet  per  Philos.  I.  De  Gener.  et  per 
Richard.  I.  De  Trinit. 

345.  —  Contra:  Omne  quod  cognoscitur  cognosci  videtur 
per  similitudinem  ipsius:  sed  Angelus  cognoscit  singulare; 
igitur  per  similitudinem  singularis:  sed  similitudo  singularis 
non  est    sibi  concreata;  quia   qua  ratione  similitudo  unius,  et 

(1}  Solvuntur  ad  n.  353. 

(2)  Omni  enim  modo  praestantior  est  qui  facit  ea  re  de  qua  aliquid  facit; 
neque  ullo  modo  spiritu  praestantius  est  corpus.  —  Cap.  16. 

alterius,  et  cum  (a)  singularia  possint  esse  infinita,  haberet  in- 
finitas  rationes  vel  species  sibi  concreatas. 

346.  ( 2 )  —  Exponitur  sententia  tenens  Angelum  non  acci- 
pere  cognitionem  a  rebus.  —  Una  opinio  dicit  quocl  non  ac- 
cipit  cognitionem  a  rebus,  nec  proficit  in  accipiendo  vel 
recipiendo  cognitionem  ab  eis:  —  a)  Quia  tunc  Angelus  ha- 
beret  intellectum  causativum  istarum  specierum,  et  intelle- 
ctum  receptivum,  sive  intellectum  agentem  (et  possibilem:  sed 
non  habet  intellectum  agentem(6)),  quia  intellectus  agens  solum 
requiritur  in  illis  intelligentibus  (c),  ubi  scilicet  primum  obie- 
ctum  intellectus  est  intelligibile  in  potentia,  ut  scilicet  per  intel- 
lectum  agentem  reducatur  ad  actum:  sed  primum  obiectum 
intellectus  angelici  est  actu  intelligibile,  quia  immateriale.  — 
Item  non  habet  intellectum  possibilem,  quia  intellectus  possi- 
bilis  quandoque  est  in  potentia :  intellectus  autem  Angeli  sem- 
per  est  in  actu;  quare,  etc. 

Confirmatur  quoad  utrumque:  quia  secundum  August.  II. 
(Super  Gen.(\)  res  istae  prius  fuerunt  in  cognitione  angelica 
quam  in  proprio  genere;  igitur  nunc  non  recipit  ab  eis  cogni- 
tionem  ut  sunt  in  proprio  genere. 

b)  Item  corpora  superiora,  scilicet  coelestia,  habent  qua- 
litates  et  perfectiones  suas  sibi  possibiles  non  receptas  ab  aliis, 
sed  sibi  concreatas;  igitur  similiter  erit  in  spiritibus  superio- 
ribus  et  inferioribus,  quod  superiores,  cuiusmodi  sunt  Angeli, 
suas  qualitates  et  perfectiones  non  recipiunt  a  rebus  inferiori- 
bus,  sed  illas  habebunt  sibi  concreatas;  spiritus  autem  inferio- 
res  et  humanae  animae  habent  illas  receptas  a  rebus. 

c)  Item,  sicut  se  habet  modus  essendi  animae  nostrae  ad 
modum  essendi  Angeli,  sic  modus  operandi  ad  modum  ope- 
randi:  sed  intellectus  noster  ex  hoc  accipit  notitiam  a  rebus 
corporalibus,  quia  quoad  esse  compositi  dependet  a  corpore  et 
unitur  corpori :  sed  Angelus  quoad  esse  non  unitur  corpori, 
nec  dependet  a  corpore;  ergo  nec  quoad  receptionem  notitiae. 


(a)  Ed.  Ven.  similitudo  singularis  est  sibi  concreata,  quia  cum  .  . . 

(b)  Deest  in  Ed.  Ven.  (c)  Ed.  Ven.  intelligibilibus. 
(lj   Conditio  coeli  prius  erat  in  Verbo  Dei  secundwn  genitam  Sapientiam; 

deinde  facta  est  in  creatura  spirituali,  lioc  est  in  cognitione  Angelorum  se- 
cundum  creatam  in  illis  sapientiam ;  deinde  coelum  factum  est,  ut  esset  etiam 
ipsa  coeli  creatura  in  genere  proprio.  —  Cap.  8. 

(3)  d)  Item,  intellectus  agens  et  possibilis  non  distinguuntur 
nisi  per  comparationern  ad  phantasmata :  sed  in  Angelo  non 
sunt  phantasmata;  ergo  nec  istorum  intellectuum  distinctio; 
igitur  nec  a   rebus  receptio. 

e)  Item,  non  convenit  transire  de  extremo  in  extremum 
nisi  per  medium:  sed  inter  sensibile  et  intelligibile  est  medium 
imaginabile ;  igitur  ab  esse  sensibili  non  convenit  transire  ad 
intelligibile  nisi  per  imaginabile:  sed  in  Angelo  non  est  ima- 
ginatio;  igitur  nec  talis  transitus. 

347.  —  Quae  tamen  sententia  tenet  Angelum  cognoscere  sin- 
gularia.  —  Dicit  tamen  ista  opinio  quod  Angetus  cognoscit 
singularia.  —  Et  arguitur  hic  contra  Avicen.  sic:  —  a)  Quia 
Angelus  habet  providentiam  de  singularibus :  quod  non  esset 
nisi  cognitionem  haberet   de  eis. 

b)  Item,  quod  continetur  sparsim  et  divisim  in  inferioribus 
continetur  unitive  in  superioribus :  sed  in  inferioribus  est  spar- 
sim  cognitio  rerum,  scilicet  particularium  vel  singularium,  per 
sensum,  et  universalium  per  intellectum;  ergo  in  inteliectu  su- 
periori  unitive  continentur  istae  duae  cognitiones. 

c)  Ilem,  III.  Metaph.  contra  Empedoclem  habet  Aristoteles 
pro  inconvenienti  quod  Deus  non  cognoscit  litem. 

d)  Modus  autem  ponendi  videtur  esse  talis:  sicut  res  ef- 
fluunt  a  Deo  quoad  esse  essentiae  et  exsistentiae,  superiores  et 
inferiores  quoad  materiam  et  formam,  sic  etiam  fluunt  in  in- 
tellectu  Angeli  quoad  cognitionem  singularis  et  universalis,  ita 
quod  nihil  accipiunt  ab  istis  inferioribus  et  corporalibus,  sed 
fluit  ab  ideis  illa  cognitio. 

348.  (*)  —  Impugnatur  praedicta  sententia  quoad  primam 
partem.  —  Contra,  ex  eisdem  principiis  arguo  contrarium :  — - 
a)  Angelus  habet  intellectum  agentem  et  possibilem ;  ergo  po- 
test  habere  notitiam  a  rebus.  —  Consequentiam  concederet  ipse, 
secundum  dicta  sua  supra.  —  Probo  antecedens:  potentia 
activa,  quae  non  est  imperfectionis,  imo  perfectionis  in  crea- 
tura  aliqua,  non  est  neganda  a  superiori  creatura,  quae  est 
superior  quantum  ad  hoc:  sed  Angelus  est  superior  homine 
in  intellectualitate :  intellectus  autem  agens,  qui  est  potentia 
activa  in  homine,  non  est  imperfectionis  in  ipso,  imo  perfe- 
ctionis;  ergo  non  debet  negari  Angelo,  qui  est  creatura  supe- 
rior;  quare,  etc. 

Tunc  ad  rationem:  quando  dicis  [n.  346  a]  quod  nulla  na- 
tura  habet  intelleclum  agentem,  nisi  cuius  intellectus  obiectum 
primum  est  intelligibile  in  potentia,  dico  quocl  est  ibi  aequi- 
vocatio  de  primo:  si  enim  loquaris  de  primo,  id  est  adaequaio, 
hoc  non  est  aliquod  unum  singulare  immaieriale:  quia  nihil 
est  unum  intelligibile  adaequatum  intellectui  creato,  nisi  in  illo 
contineantur  eminenter  vel  virtualiter  ornnia  cognoscibilia  ab  illo 
intellectu.  Probo,  quia  nihil  est  obiectum  adaequatum  intellectus, 
nisi  in  quo  salvatur  ratio  omnis  illius  ad  quod  potest  se  exten- 
dere:  (sed,  secundum  eum,  intellectus  potest  se  extendere(a)) 
*etiam*  ad  omnia  singularia;  ergo  obiectum  eius  adaequatum 
oportet  quocl  contineat  virtualiter  rationes  omnium  singularium 
cognoscibilium  ab  ipso :  sed  tale  quid  non  potest  esse  essentia 
Angeli,  nec  aliqua  essentia  immaterialis  creata  singularis 
sive  quae  de  se  est  haec,  nisi  essentia  increata,  quae  est  obie- 
ctum  adaequatum  intellectus  divini,  et  non  angelici;  ergo 
oportet  intelligere  quod  obiectum  adaequatum  intellectus  an- 
gelici  sit  aliquod  commune  communitate  praedicationis  vel 
analogiae  respectu  omnium  cognoscibilium  ab  ipso;  et  ideo 
oportet  quod  sit  commune  per  praedicationem  ad  intelligibilia 
omnia  et  acl  sensibilia,  quia  etiam  ista  considerantur  et  in- 
telliguntur  ab  Angelo;  cum  ergo  sensibilia  sint  intelligibilia 
in  potentia,  oportebit  quod  habeat  intellectum  agentem  redu- 
centem  illa  ad  hoc  quod  actu  intelligantur  ab  eo. 
(5)  Item,  habet  intellectum  possibilem;  ergo  et  agentem.  — 
Patet  consequentia.  —  Probo  antecedens:  in  omni  *  eo  *  quod 
formam  recipit  necesse  est  clare  potentiam  receptivam  ipsius 
formae,  etiam  si  recipiens  non  praecedat  duratione  receptionem 
formae  ipsius:  sed  Angelus  recipit  speciem,  *  saltem  a  Deo  *, 
aliam  a  se;  ergo  habet  potentiam  intellectualem  receptivam 
illius  (b),  dalo  quod  non  praecesserit  duratione  receptionem 
eius(c);  igitur  in  Angelo  est  intellectus  possibitis. 

Confirmo  utrumque  per  exemplum:  quia  si  Deus  con- 
creasset  animae  nostrae  species  omnium  intelligibilium,  adhuc 
esset  in  ea  intelLectus  agens,  quia  est  perfectio  naturalis  eius, 
et  etiam  intellectus  possibilis;  ergo,  etc.  —  Consimiliter  etiam 


(a)  Deest  in  Ed.  Ven. 
h)  Ed.  Ven.  istarum.  (c)  Ed.  Ven.  illarum. 

patet  in  Ghristo,  qui  licet  omnia  viderit  in  Verbo  ab  instanti 
suae  nativitatis  in  utero,  tamen  fuit  in  eo  intellectus  agens  et 
possibilis ;  alias  non  fuisset  perfectus;  et  eodem  modo  si  vi- 
disset  omnia  in  genere  proprio,  habuisset  intellectum  agentem 
et  possibilem.  —  Ideo  similiter,  posito  quod  Angelus  species 
omnium  receperit  ab  instanti  suae  creationis,  et  non  possit  non 
esse  in  actu,  cum  sit  praeventus  ab  agente  superiori,  tamen 
est  perfectionis  naturalis  suae  quod  habeat  potentiam  qua 
possit  in  operationem  suam,  si  non  esset  praeventus  a  supe- 
riori  agente.  —  Exemplum  etiam  de  igne  qui  calefacit  (a) 
passum  sibi  approximatum,  nisi  illud  passum  praeveniatur  a 
Deo  calefaciente.  Sic  in  proposito. 

b)  Item,  ad  aliud  cum  dicitur  [n.  346  d]:  intellectus  agens 
et  possibilis  non  distinguuntur  nisi  per  comparationem  ad 
phantasmata,  falsum  est,  imo  distinguuntur  inter  se  forma- 
liter,  vel  etiam  extrinsece  per  comparationem  ad  obiecta,  vel 
acl  illa  in  quibus  obiecta  relucent. 

( 6 )  c)  Ad  argumentum  de  corporibus  coelestibus  [n.  346  b] 
dico  quod  est  ad  oppositum,  et  arguitur  sic:  illam  perfectio- 
nem  necesse  est  a  solo  Deo  causari,  ut  est  administrator  to- 
tius  naturae  (dico  necessitate  ordinata),  quam  non  potest  tota 
natura  creata  causare(^):  sed  qualitas  coeli  a  tota  natura  creata 
non  potest  causari;  ergo  a  Deo  debuit  sibi  concreari.  Sed  qua- 
litates  aliorum  quae  possunt  causari  a  natura  creata  Deus 
permittit  illas  habere  suas  causalitates  proprias ;  quia  sic  Deus 
res  quas  condidit  administrat,  etc. :  virtus  autem  creata 
potest  causare  cognitionem  alicuius  incogniti  in  intellectu  An- 
geli,  ut  patebit  infra  dist.  9.  de  locutione  Angelorum;  nam 
intellectus  Angeli  cum  obiecto  potest  causare  perfectam  cogni- 
tionem  obiecti ;  ex  quo  igitur  possibile  est  Angelum  recipere 
cognitionem  a  rebus,  non  est  necesse  Deum  causare  istam  co- 
gnitionem. 

Dices:  ista  cognitio  est  perfectio  Angeli;  ergo  non  potest 
causari  a  creatura  inferiori.  —  Verum  est,  principaliter ,  vel 
ut  a  causa  totali:  ista  autem  causalitas  est  principaliter  in 
Angelo,  vel  habet  perfectionem  in  Angelo  ex  parte  intellectus 
agentis,  non  autem  ex  parte  intellecti  vel  obiecti. 


(a)  Ed.  Ven.  comburit.         (b)  Ed.  Ven.  addit:  sed  ipse  solus. 
Tom.  II.  22 

d)  Ex  tertia  ratione  eoruni  [n.  346  c\  arguo  sic  contra  eos: 
necesse  est  omnem  intellectum  non  habentem  in  se  obiectum 
dependere  ab  ipso  aliqualiter:  sed  hic  Angelus  non  habet  obie- 
ctum  in  se  cuiuscumque  corporis  vel  rei  corporalis;  ergo  de- 
pendet  ab  eo  in  intellectione.  —  Et  tunc  patet  quod  ratio  est 
sophistica,  quia  non  sequitur:  non  dependet  a  corpore  ut  sit 
actus  corporis;  ergo  non  dependet  a  corpore  ut  ab  obiecto ; 
anima  autem  dependet  a  corpore  ut  actus  eius.  Etsi  enim 
concludat  modus  essendi  animae  in  corpore  quod  recipiat  a 
corpore,  non  tamen  incorporeitas  Angeli  concludit  quod  non 
recipiat,  nisi  concederes  quod  Angelus  esset  infinitus  sicut 
quidam  deus,  habens  in  se  omnium  singularium  rationes. 
(?)  e)  Et  ad  illud  de  imaginabili  medio  [n.  346^]  arguo  sic 
contra  eos:  quod  est  medium  virtuti  minori  non  est  vel  non 
oportet  esse  medium  maiori.  —  Exemplum  :  si  aliquod  cali- 
dum  aliquid  calefaceret,  posset  esse  ita  debile  in  calefaciendo, 
quod  nunquam  induceret  decem  gradus  caloris,  nisi  prius  in- 
duceret  duos  vel  quatuor,  vel  sic  [sex?];  aliud  vero  posset 
esse  ita  virtuosum,  quod  induceret  in  primo  actu  calorem  in 
decimo  gradu,  et  tunc  non  esset  sibi  medium  aliquis  gradus 
infra  decem,  qui  tamen  erat  medium  virtuti  minori.  Sed  intel- 
lectus  perfectior  est  in  Angelis  quam  in  nobis;  ergo  non  opor- 
tet  quod  si  imaginabile  est  (a)  in  nobis  medium,  quod  etiam 
sit  in  Angelo  similiter.  —  Item,  si  esse  imaginabile  est  per 
se  medium,  vel  ergo  ex  parte  rei  in  se,  vel  ex  parte  poten- 
tiae.  Si  ordo  iste  se  tenet  ex  parte  rei  vel  obiecti  intelligibilis 
vel  intellecti,  tunc  sequeretur  quod  Deus  non  posset  intelligere 
nisi  mediante  phantasmate  vel  imaginatione.  —  Si  ex  parte  po- 
tentiae,  sic  dico  quod  Angelo  non  est  medium;  tamen  est  mihi 
medium  propter  naturam  meam,  quam  habeo  compositam  ex 
corporali  et  spirituali.  —  Aliter  poiest  dici  quod  non  est  me- 
dium  mihi  esse  imaginabile,  sed  est  extremum,  ita  quod  esse 
imaginabile  et  esse  sensibile  sunt  duo  extrema,  vel  quasi  unum 
extremum  ad  esse  intelligibile.  —  Et  esto  quod  sit  medium 
nobis,  non  tamen  Angelo,  ut  dictum  est. 

349.  —  Impugnatur  modus  quo   praefata  sententia   explicat 
Angelorum  cognitionem  de  singularibus.  —  De  isto  autem  modo 


(a)  Ed.  Ven.  addit:  in  Angelis  quam. 

cognoscendi  singulare,  quem  ponit  [n.  347  d]  per  effluxum  a 
Deo  dico  quod,  posito  quod  res  quoad  materiam  et  formam 
fluant  a  Deo,  non  tamen  sequitur :  ergo  quoad  cognitionem 
singularitatis  effluunt  in  intellectu  Angeli,  praecipue  secun- 
dum  eum,  quia  ipse  tenet  contra  Commen.  VII.  Metaph.,  quod 
materia  pertinet  ad  quod  quid  est,  non  individualis  tamen, 
ut  ponit;  ergo  licet  res  effluant  a  Deo  secundum  formam  et 
materiam  ut  sunt  partes  quidditatis,  non  oportet  tamen  ex 
hoc  arguere  cognitionem  singularis. 

b)  Item,  secundum  eos,  Deus  non  influit  nisi  species:  sed 
species  est  ratio  cognoscendi  quidditatem,  non  singulare,  ut 
probatum  fuit  supra  de  cognitione  Angelorum;  ergo  per  hanc 
speciem  non  cognoscet  singulare. 

c)  Et  cum  dicis  quod  essentia  divina  est  ratio  cognoscendi 
singulare  et  universale  vel  quidditatem,  ergo  et  species  influxa 
in  mente  Angeli,  dico  quod  in  consequentia  est  fallacia  acci- 
dentis,  procedendo  a  magis  perfecto  ad  minus  perfectum  affir- 
mative. 

350.  ( 8 )  —  Exponitur  sententia  tenens  Angelum  sine  habitu 
scientiali  concreato  nihil  intelligere(l). —  Alii  dicunt  quod  si  An- 
gelus  non  haberet  habitum  concreatum,  nihil  intelligeret,  nec 
singulare,  nec  universale;  sed  per  habitum,  qui  repraesentat 
quidditatem,  intelligit  primo  ipsum  universale,  secundo  sin- 
gulare,  quia  singulare  non  addit,  secundum  eum,  super  uni- 
versale  in  essendo  nisi  duplicem  negationem  [n.  244.],  et  ideo 
etiam  nec  in  cognoscendo ;  non  tamen  sicut  nos,  scilicet,  secun- 
dum  lineam  reflexam. 

Hoc  probatur:  —  a)  Primo  sic:  sicut  res  se  habet  ad 
esse,  sic  ad  cognosci,  II.  Metaph.:  sed  singulare  non  addit 
quoad  esse  super  universale;  ergo  cognitio  eius  non  addit  etiam 
aliquid  super  cognitionem  universalis. 

b)  Praeterea,  inter  illud  quod  obiicitur  alicui  virtuti  primo 
et  ipsam  virtutem  oportet  esse  proportionem  determinatam; 
ergo  si  intellectus  Angeli  ex  natura  sua  est  primo  apprehen- 
sivus  singularis  et  directe  cognoscit  singulare,  tunc  est  de- 
terminatior  quam  noster  intellectus,  qui  non  est  sic  determina- 
tus  ad  singulare,  sed  sensus;  et  tunc  videtur  quod  intellectus 


(1)  Cfr.  supra,  n.  307. 

Angeli  esset  magis  limitatus  quam  noster  intellectus,  sicut  sen- 
sus  vicletur  respectu  intellectus  nostri;  et  si  intelligeret  per  spe- 
ciem  singularis,  ergo  esset  magis  determinabilis  quam  intelle- 
ctus  noster,  quia  sic  determinari  tali  specie  videtur  proprie 
esse  ipsius  sensus. 

c)  Item,  ista  cognitio  singularis  sub  propria  ratione  im- 
pediret  cognitionem  universalis ;  quia  enim  singulare  impedit 
cognitionem,  propter  hoc  fit  abstractio;  ergo  etc. 

d)  Item,  si  intelligeret  singularia  primo,  posset  de  eis  acqui- 
rere  proprium  habitum,  quia  proprius  habitus  ex  propriis  acti- 
bus  generatur,  et  per  consequens  scientiam  acquireret  a  rebus: 
quod  videtur  inconveniens. 

e)  ltem,  si  singulare  esset  primo  cognitum,  esset  primo 
praesens  intellectui  angelico:  hoc  autem  non  esset  per  essen- 
tiam  Angeli,  quia  illa  est  tantum  ratio  cognoscendi  seipsam; 
nec  per  illurn  habitum  praedictum,  quia  habitus  est  ratio  co- 
gnoscendi  tantum  universalia;  ergo  per  seipsum:  quod  est  fal- 
sum,  quia  quocl  sic  cognoscitur  verius  cognoscitur  quam  uni- 
versale,  quod  cognoscitur  per  habitum. 

351.  (9)  —  Impugnatur.  —  Contra  istam  viam  de  illo 
habitu  est  mihi  valde  improbabile;  quia  ponere  talem  natu- 
ram  perfectissimam  ita  sicut  est  angelica,  et  tamen  quod 
nihil  posset  cognoscere  sine  habitu  concreato,  ita  quod  sine 
influxu  speciali  talis  habitus  vel  speciei  a  Deo  non  posset  acqui- 
rere  cognitionem,  sed  sine  habitu  tali  staret  sicut  truncus,  vi- 
detur  mirabile;  talis  etiam  natura  praecise  sine  tali  habitu  non 
videretur  de  se  magis  intellectualis  quam  substantia  vel  natura 
lapidis  (1). 

a)  Ad  primam  rationem  dico  quod  tota  entitas  singularis 
non  continetur  sub  universali ;  et  hoc  suppono  modo  sicut  sup- 
ponit  ipse;  ergo  similiter  nec  tota  cognoscibilitas  singularis 
continetur  sub  cognoscibilitate  universalis. 

b)  Ad  aliud  dico  quod  non  est  imperfectionis  cogno- 
scere  singutare,  quia  hoc  convenit  intellectui  divino;  non  ta- 
men  est  tanta  perfectio,  quod  tantum  sibi  conveniat,  sed  etiam 
aliis;  quia  sicut  sensus  est  omnis  sensibilis,  sic  intellectus  est 
omnis  intelligibilis:  secl  singulare  est  intelligile;  ergo,  etc.  Non 


(1)  Vide  alia  argumenta  ad  rem  infra,  dist.  9,  n.  (10). 

igitur  impedit  cognitionem  Angeli  singulare,  ex  quo  est  intelligi- 
bile.  —  Et  cum  dicis,  quod  intellectus  noster  non  intelligit  sin- 
gulare  primo,  dico  quod  hoc  est  imperfectionis  pro  statu  isto. 
c)  Ad  aliud  dicendum  quod  si  habitus  accipitur  prout 
habilitat  potentiam,  sic  non  oportet  ponere  in  intellectu  An- 
geli  aliquem  habitum,  eo  quod  intellectus  eius  ex  sua  natura 
est  habilitatus  ad  intelligendum,  sicut  grave  ad  movendum 
vel  ad  motum  deorsum,  *  propter  *  (a)  hoc  quod  species  et 
intellectus  subsunt  liberae  inclinationi  et  motioni  voluntatis, 
quod  si  non  esset  aeque  naturaliter  inclinaret,  sicut  grave  in- 
clinat  deorsum.  —  Si  tamen  ibi  ponitur  habitus  iste,  ita  potest 
poni  singularis,  sicut  universalis,  nec  iste  pertinet  ad  defini- 
tionem.  Et  secundum  hoc  non  est  habitus  scientificus,  nec  per- 
tinet  ad  scientiam  per  se,  quia  scientia  est  quidditatum  (1). 
(10)  d)  Ad  aliud  quod  ibi  dicunt:  nihil  movet  intellectum 
nisi  in  ratione  primi  obiecti,  sed  primum  obiectum  intelle- 
ctus  creati  est  universale;  ergo,  etc,  respondeo:  hic  est  ae- 
quivocatio  de  primo  et  per  se ;  quia  uno  modo  dicitur  per 
se  obiectum  quod  tamen  in  sua  formali  ratione  non  includit 
rationem  formalem  primi  obiecti,  per  quam  movet  potentiam, 
sicut  patet  de  sensibili  communi,  quod  est  per  se  obiectum 
visus,  sicut  magnitudo  et  figura,  licet  sint  per  se  obiectum 
potentiae  visivae,  non  tamen  includunt  rationem  formalem 
primam  motivam  visus,  sine  qua  non  est  videre,  sicut  est  co- 
lor  et  lux.  —  Alio  modo  sumitur  obiectum  solum  primum  adae- 
quatione,  et  hoc  includit  in  se  vel  sub  se  multa  per  se  obie- 
cta*  quae  tamen  essentialiter  includunt  rationem  primi  obiecti, 
et  addunt  respectu  primi  obiecti  aliquas  differentias  perficien- 
tes,  secundum  quem  modum  albedo  et  nigredo  se  habent  ad 
colorem.  Et  isto  modo  quodlibet  moveret  potentiam  sub  ratione 
primi  obiecti  communis  in  quantum  includitur  in  eo,  et  etiam 
sub  ratione  propria  quoad  hoc  quod  addit  perfectionem  perti- 
nentem  ad  illud  genus.  Et  hoc  modo  ens  est  obiectum  com- 
mune  adaequatum,  et  hoc  potentiae  intellectivae :  ens  dico  in 
communi,  et  quodlibet  ens  speciale  quacumque  differentia  entis 
contractum  sub  eadem  ratione  movet,  sive  hoc  sit  ratio  indi- 
vidui,  sive  ratio  speciei. 


(a)  Wadd.  praeter.  (1)  Cfr.  supra,  n.  338  6. 

352.  ( 1 1 )  —  Ostenditur  Angelum  posse  proficere  in  cognitione 
rerum  accipiendo  ab  eis  aliquam  notitiam  actualem.  —  Respondeo 
ergo  ad  quaestionem  quod  Angelus  potest  proficere  in  cogni- 
tione  rerum,  et  hoc  accipiendo  notitiam  actualem  aliquam 
a  rebus.  —  Et  dico  quod  tribus  modis  potest  acquirere  a  rebus 
notitiam:  —  a)  Prima  notitia  est  singularis  ut  singulare.  — 
Quod  probo,  quia  Angelus  potest  cognoscere  hoc  singulare  ut 
hoc,  quia  haec  cognitio  non  est  improportionata,  nec  repugnat 
intellectui  creato:  sed  non  potest  cognoscere  singulare  ut  hoc 
ex  ratione  universalis;  probo,  quia  haec  natura  ut  haec  non 
continetur  determinate,  scilicet  ut  haec,  sub  universalitate. 
Si  ergo  cognoscitur  singulariter  hoc  ut  hoc,  hoc  est  per  pro- 
priam  speciem:  sed  non  est  probabile  quod  sint  concreatae 
omnes  species  singularium  omnium  possibilium  sibi  cognoscere, 
quia  cum  talia  sint  infinita,  haberent  species  inflnitas  actu, 
quodlibet  enim  individuum  potest  cognoscere. 

b)  Praeterea,  secundo  dico  quod  si  haberet  notitiam  sin- 
gularis  ut  singulare  est  non  acceptam  a  rebus,  adhuc  neces- 
sario  *  habet  *  accipere  notitiam  exsistentiae  actualis  rei  vel 
non  exsistentiae ,  et  etiam  accidentium  notitiam,  quae  requi- 
runtur  ad  exsistentiam  vel  non  exsistentiam  a  rebus.  —  Probo, 
quia  ex  notitia  quidditatum  et  universalium,  quae  scilicet 
sunt  necessaria,  non  potest  cognosci  complexio  contingens: 
sed  exsistentiae  rerum  vel  non  exsistentiae  sunt  contingentes ; 
ergo  non  sufficit  habere  notitiam  quidditatum  et  universalium 
ad  hoc  quocl  cognoscat  hoc  singulare  esse,  puta  hunc  Socra- 
tem  currere,  sed  oportet  quod  istam  notitiam  accipiat  a 
rebus. 

Confirmatur,  quia  si  habet  rationes  terminorum  comple- 
xionis  contingentis  sibi  concreatas,  aut  istae  rationes  istorum 
scilicet  terminorum,  me  sedere  cras,  repraesentant  determinate 
hanc  veritatem,  me  sedere  cras,  vel  non  determinate.  —  Si 
determinate,  igitur  impossibile  est  per  ipsos  terminos  ipsum 
habere  notitiam,  quod  hoc  sit  contingens.  —  Si  non  determi- 
nate,  ergo  nunquam  per  hos  terminos  habebit  quod  determi- 
nate  sedeam;  igitur  oportet  quod  accipiat  aliunde  certam  no- 
titiam  huius. 

Item,  ideae  divinae  non  sunt  rationes  repraesentandi  con- 
tradictoria;  ergo   nec   contingentia,    non   enim    repraesentant 

nunc  unam  rem,  nunc  oppositam,  vel  contradictorium  illius: 
sed  notitia  contingentium  dependet  ex  voluntatis  determina- 
tione,  ut  determinat  ea  ponere  in  effectu,  vel  non;  igitur  nec 
rationes  terminorum  exprimunt  ex  sua  evidentia,  nec  faciunt 
notitiam  contingentium  in  Angelis. 

(12)  c)  Tertio  dico  quod  quantumcumque  haberet  concreatam 
sibi  notitiam  singularis  et  notitiam  exsistentiae  contingentis, 
tamen  cognitionem  intuitivam  singularium  necessario  recipit  a 
rebus.  Non  enim  omnis(a)  cognoscens  exsistentiam  alicuius  co- 
gnoscit  ipsam  intuitive,  quia  potest  ipsam  cognoscere  abstra- 
ctive ;  nam  cognitionem  intuitivam  singularium  non  potest  ha- 
bere  in  Verbo,  ubi  tamen  cognitionem  exsistentiae  habet;  et 
ideo  ad  cognitionem  intuitivam  rei  necessario  concurrit  obie- 
ctum  reale,  vel  ipsa  res  ut  praesens. 

Item,  impossibile  est  cognitionem  intuitivam  esse  per  *  aliam 
et  aliam  *  (b)  rationem  quae  sit  *  eadem  *  (c)  et  eodem  modo 
repraesentans,  re  manente,  et  etiam  non  manente:  sed  univer- 
sale,  quod  est  species  vel  habitus,  vel  quicquid  ponitur  in  in- 
tellectu  Angeli,  eodem  modo  se  habet,  re  exsistente  vel  non 
exsistente;  igitur  nullum  eorum  potest  esse  ratio  cognoscendi 
rem  intuitive;  ergo  oportet  quod  Angelus  accipiat  ipsam  a  re 
ipsa  singulari,  *  si  non  habet  eam  *  (d),  vel  ad  hoc  quod  possit 
eam  habere.  Probo  quod  possit  eam  habere;  quia  possibile  est 
imperfectiori  potentiae;  ergo  et  perfectiori,  est  enim  possibilis 
potentiae  sensitivae. 

d)  Quarto  dico  quod  species  universales  posset  accipere 
a  rebus,  si  non  essent  sibi  concreatae;  quia  probatum  est  supra 
[n.  348  a]  quod  habet  intellectum  agentem  et  possibilem,  et 
utrumque  perfectiorem  habet  quam  habemus  nos,  sicut  etiam 
est  perfectioris  naturae.  Gum  ergo  intellectus  noster  agens  possit 
abstrahere,  ergo  et  superior,  et  etiam  modo  perfectiori;  vel 
cum  sensibile  aeque  repraesentet  universale  sicut  imaginabile, 
*  possibile  *  (e)  est  ipsum  recipere  species  a  sensibili. 

e)  Et  si  nulla  ratio  esset  alia,  adhuc  sufficeret  mihi  con- 
cedere  hoc,  quia  non  oportet  removere  ab  aliqua  natura  nobi- 


(a)  Ed.  Ven.  Nam  non  omne.  (d)  Wadd.  si  habet  eam. 

(b)  Wadd.  aliquam.  (e)  Wadd.  impossibile. 

(c)  Wadd.  in  eadem  dispositione. 

liori  quod  non  possit  acquirere  perfectionem  suam,  si  non  habet 
eam;  ergo  nec  ab  Angelo,  cum  hoc  possit  sensitiva. 

353.  (I3)  —  Solvuntur  argumenta  principalia.  —  Ad  ratio- 
nes  principales.  —  a)  kAprimam  rationem  [n.  344  a],  si  velim 
tenere  auctoritatem  istam  De  Causis,  dico:  verum  est  quod 
plena  est  formis  universalibus,  non  tamen  singularium.  Alium 
processum  concedo  in  argumento. 

b)  Ad  aliud  [n.  344  b\  dico  quod  ratio  August.  bene  con- 
cludit  quocl  nullum  corporale  potest  agere  in  spiritum  ut  to- 
tale  agens  et  ut  totalis  causa  vel  principalis,  non  tamen  ut 
partialis  et  minus  principalis ;  intellectu  enim  Angeli  agente 
ut  causa  magis  principali,  potest  corporale  causare  notitiam 
illam  [Vid.  Lib.  I.  n.  499]. 

c)  Ad  Dionysium  [n.  344  c]  dico  quod  auctoritas  illa  solvit 
seipsam ;  quia  concedo  quod  divinas  illuminationes  vel  notitiam 
divinam,  quia  illam  a  solo  Deo  habent,  non  congregant  ex  sen- 
sibilibus;  bene  aliam  notitiam  possunt  habere  ex  sensibilibus. 

d)  Ad  aliud  [n.  344  d~\  de  simili  modo  arguendi  Philoso- 
phi  et  Richardi,  scilicet  de  medio,  Angelus  tenet  medium,  etc, 
iste  modus  arguendi  fundatur  in  ista  propositione,  quod  sci- 
licet  in  ente  omnis  gradus  possibilis  est,  et  hoc  concedatur, 
et  ego  concedo  quod  Angelus  habet  aliquam  cognitionem  quam 
non  recipit  a  rebus,  ut  est  cognitio  universalium,  in  qua  dif- 
fert  ab  anima,  et  aliquam  in  qua  cum  anima  convenit,  ut 
istam  quam  accipit  a  rebus. 


DISTINCTIO  QUARTA 


TEXTUS  MAGISTRl  SENTENTIARUM. 

An  perfectos  et  beatos  creavit  Deus  Angelos,  an  miseros  et  imperfe- 
ctosf  —  Post  haec  videndum  est,  utruni  perfectos  et  beatos  creaverit  Deus 
Angelos,  an  miseros  et  imperfectos.  —  Ad  quod  dici  potest  quod  nec 
in  beatitudine,  nec  in  miseria  creati  sunt.  Miseri  enim  ante  peccatum 
esse  non  potuerunt,  quia  ex  peccato  miseria  est;  nam  si  non  fuisset 
peccatum,  nulla  esset  miseria.  Beati  quoque  nunquam  fuerunt  illi  qui 
ceciderunt,  quia  sui  eventus  ignari  fuerunt,  id  est  peccati  et  supplicii 
futuri;  si  enim  lapsum  suum  praescierunt,  aut  vitare  voluerunt,  sed 
non  potuerunt,  et  ita  erant  miseri:  aut  potuerunt,  sed  noluerunt,  et 
ita  erant  stulti  et  maligni.  Ideoque  dicimus  quod  non  erant  praescii 
eventus  sui;  nec  eis  data  est  cognitio  eorum  quae  futura  erant  super 
eos.  —  Boni  vero  et  qui  perstiterunt  forte  suae  beatitudinis  praescii 
fuerunt.  Unde  Augustinus,  Super  Genesim  (1) :  «  Quomodo,  inquit,  bea- 
tus  inter  Angelos  fuit  qui  futuri  peccati  atque  supplicii  praescius  non 
fuit?  Quaeritur  autem,  cur  non  fuerit?  Forte  hoc  Deus  revelare  dia- 
bolo  noluit,  quid  facturus  vel  passurus  esset;  caeteris  vero  revelare 
voluit,  quod  in  veritate  mansuri  essent  » .  —  His  verbis  videtur  Au- 
gustinus  significare  quod  Angeli  qui  corruerunt  non  fuerunt  praescii 
sui  casus,  ideoque  beati  non  fuerunt ;  et  quod  Angeli  qui  perstiterunt 
beatitudinem  sibi  affuturam  praescierunt  atque  de  ea  certi  in  spe  ex- 
stiterunt ;  unde  quodam  modo  iam  beati  erant.  Et  revera,  si  ita  fuis- 
set,  posset  dici  illos  aliquo  modo  fuisse  beatos,  alios  vero  non,  qui 
nescierunt  eventum  suum. 

Quod  opinando  Augustinus  hoc  dixit,  non  asserendo,  scilicet  quod 
Angeli  qui  perstiternnt  praescii  fuerunt  futuri  sui  boni.  —  Sed  hoc 
magis  opinando  et  quaerendo  dicit  Augustinus  quam  asserendo.  Unde 
et  huic  opinioni  opponens  consequenter  subdit :  «  Sed  quare  discerne- 
bantur  illi  a  caeteris,  ut  Deus  istis  quae  ad  ipsos  pertinerent  non  reve- 
laret,  aliis  vero  revelaret,  cum  non  prius  sit  ipse  ultor  quam  aliquis  pec- 
cator?  Non  enim  damnat  ipse  innocentes ».  —  Hic  videtur  innuere  quod 
nec  peccaturis  futurum  malum,  nec  permansuris  futurum  bonum  revela- 
verit.  Ideoque  nec  illi  qui  ceciderunt  unquam,  nec  illi  qui  perstiterunt 

(1)  Lib.  XI.  c.  17. 

usque  ad  consummationem  beati  fuerunt ;  quia  beati  non  poterant  esse, 
si  de  beatitudine  certi  non  erant,  vel  si  daninationis  incerti  erant.  Unde 
Augustinus  in  eodem  (1) :  «  Dicere,  inquit,  de  Angelis  quod  in  suo  ge- 
nere  beati  esse  possunt,  damnationis  vel  salutis  incerti,  quibus  nec  spes 
esset,  quod  mutandi  essent  in  melius,  nimia  praesumptio  est  » .  «  Quo- 
modo  enim  beati  esse  possunt,  quibus  est  incerta  sua  beatitudo?»  (2). 

Summam  colligit  praedictorum,  confirmans  omnes  Angelos  ante 
confirmationem  vel  lapsum  non  fuisse  beatos,  nisi  quis  per  beatitu- 
dinem  accipiat  illum  statum  innocentiae  in  quo  fuerunt  ante  casum. 
—  Ex  praedictis  consequitur  quod  Angeli  qui  corruerunt  nunquam 
beati  fuerunt,  nisi  beatitudinem  aliquis  accipiat  illum  statum  innocen- 
tiae  in  quo  fuerunt  ante  peccatum.  Illi  vero  qui  perstiterunt,  aut 
suam  beatitudinem  futuram,  Deo  revelante,  praescierunt,  et  ita  spei 
certitudine  aliquo  modo  beati  fuerunt :  vel  incerti  exstiterunt  suae  bea- 
tudinis,  et  ita  aliter  beati  non  fuerunt  quam  reliqui  qui  ceciderunt. 
Mihi  autem  quod  posterius  dictum  est  probabilius  videtur. 

Responsio  ad  id  quod  quaerebatur,  an  Angeli  essent  creati  per- 
fecti,  an  imperfecti,  et  dicitur  quod  perfecti  fuerunt  secundum  aliquid, 
et  imperfecti  secundum  aliquid.  —  Ad  hoc  autem  quod  quaerebatur, 
utrum  perfecti  vel  imperfecti  fuerint  creati,  dici  potest  quia  quodam 
modo  perfecti  fuerunt,  et  quodam  alio  modo  imperfecti;  non  enim  uno 
modo  aliquid  dicitur  perfectum,  sed  pluribus. 

Quod  tribus  modis  dicitur  perfectum:  secundum  tempus,  secun- 
dum  naturam,  et  universaliter  perfectum.  —  Dicitur  namque  perfectum 
tribus  modis:  est  enim  perfectum  secundum  tempus,  et  etiam  perfe- 
ctum  secundum  naturam,  et  etiam  universaliter  perfectum.  —  Secundum 
tempus  perfectum  est  quod  habet  quidquid  tempus  requirit  et  con- 
venit  secundum  tempus  haberi;  et  hoc  modo  Angeli  erant  perfecti 
ante  confirmationem  vel  lapsum.  —  Secundum  naturam  perfectum 
est  quod  habet  quidquid  debitum  est,  vel  expedit  naturae  suae  ad 
glorificationem ;  et  hoc  modo  perfecti  fuerunt  Angeli  post  confirmatio- 
nem,  et  erunt  Sancti  post  resurrectionem.  —  Universaliter  et  summe 
perfectum  est  cui  nihil  unquam  deest,  et  a  quo  universa  proveniunt 
bona,  quod  est  solius  Dei.  —  Prima  ergo  perfectio  est  naturae  con- 
ditae,  secunda  naturae  gloriflcatae,  tertia  naturae  increatae. 

Praedicta  breviter  tangit,  addens  quales  fuerunt  Angeli  in  con- 
versione  et  aversione.  —  Quales  fuerint  Angeli  in  creatione  ostensum 
est,  boni  scilicet  et  non  mali,  et  iusti,  id  est  innocentes,  et  perfecti 
quodam  modo,  alio  vero  imperfecti.  —  Beati  vero  non  fuerunt  usque 
ad  confirmationem,  nisi  beatitudo  accipiatur,  nt  iam  dictum  est,  ille 
status  innocentiae  et  bonitatis  in  quo  conditi  sunt. 

(1)  Cap.   19.  (2)  Ib.  c.   17. 


DOCTORIS  SUBTILIS  AC  MARIANl 

SUPER   DISTINGTIONE  IV.    LIBRI   II.   SENTENTIARUM 

QUAESTIO  UNICA. 

354.  (  i  )  —  Proponitur  quaestio.  —  Circa  distinctionem 
quartam,  ubi  Magister  tractat  quales  Angeli  creati  fuerunt, 
perfecti  vel  imperfecti,  beati  an  miseri,  quaero: 

Utrum  inter  creationem  et  beatituclinem  Angeli  boni 
fuerit  aliqua  mora? 

355.  —  Argumenta  principalia(l). —  Quod  non:  —  a)  Quia 
sine  mora  habuit  beatitudinem  naturalem;  ergo  et  superna- 
turalem.  —  Probatio  antecedentis :  statim  enim  creatus  An- 
gelus  habuit  speciem  illam,  de  qua  dictum  est  dist.  3.  [n.  322], 
in  qua  fuit  obiectum  beatitudinis  naturalis  praesens,  et  poten- 
tiam,  et  per  consequens  non  impeclitus  potuit  uti  illa  specie 
considerando  essentiam  divinam  sub  illa  ratione,  neque  enim 
erat  impeditus,  et  etiam  illa  species  movebat  super  omnes 
alias:  in  considerando  autem  essentiam  divinam,  sub  illo  modo 
essentiam  divinam  intelligendo  et  eam  diligendo,  erat  beatitudo 
naturalis.  —  Probatio  consequentiae :  quia  causa  naturalis 
non  est  perfectior  ad  producendum  suum  effectum  quam  causa 
supernaturalis  ad  producendum  suum:  sed  causa  naturalis  sta- 
tim  habuit  erfectum  suum,  scilicet  beatitudinem  naturalem;  ergo 
et  supernaturalis  suum,  scilicet  supernaturalem  beatitudinercu 

b)  Praeterea,  August.  XII.  De  Civit.  cap.  9:  Simul  con- 
dens  naturam  et  largiens  gratiam;  ergo  statim  habuit  An- 
gelus  creatus  gratiam:  sed  simul  habuit  gratiam  et  beatitudi- 
nem.  —  Probatio,  quia  simul  in  malis  fuit  culpa  et  poena, 
alioquin  culpa  eorum  esset  remediabilis. 

356.  (2)  —  Contra:  August.  Super  Genes.  (2) :  Angelus 
primo  est  factus  informis,  secundo  lux ;  ergo,  etc. 

357.  —  Solutio.  —  Et  quia  solutio  huius  quaest.  dependet  ex 
solutione  quaest.  seq.,  ideo  solvetur  post  illam  [n.  364  seqq.]. 

(1)  Solvuntur  ad  n.  379.  (2)  Lib.  I.  c.  5. 

De  confirmatione  et  conversione  stantium,  et  aversione  et  lapsu 
cadentium.  —  «  Post  haec  consideratio  adducit  inquirere,  quales 
effecti  sint  dmn  dividerentur  aversione  et  conversione.  Post  creatio- 
nem  namque  mox  quidam  conversi  sunt  ad  Creatorem  suum,  quidam 
aversi.  —  Converti  ad  Deum  fuit  ei  charitate  adhaerere;  averti 
odio  habere  vel  invidere;  invidiae  namque  mater  est  superbia,  qua 
voluerunt  se  parificare  Deo.  —  In  conversis  quasi  in  speculo  relu- 
cere  coepit  Dei  sapientia,  qua  illuminati  sunt;  aversi  vero  excaecati 
sunt.  Et  illi  quidem  conversi  sunt  et  illuminati  a  Deo,  gratia  appo- 
sita;  isti  vero  sunt  excaecati,  non  immissione  malitiae,  sed  desertione 
gratiae,  a  qua  deserti  sunt,  non  ita  quod  prius  dedita  subtraheretur, 
sed  quia  nunquam  est  apposita,  ut  converterentur.  —  Haec  est  ergo 
conversio  et  aversio  qua  divisi  sunt  qui  natura  boni  erant,  ut  sint 
alii  supra  illud  bonum  per  iustitiam  boni,  alii,  illo  corrupto  per  cul- 
pam,  mali.  Conversio  iustos  fecit,  et  aversio  iniustos.  Utraque  fuit 
voluntatis,  et  voluntas  utrinque  libertatis  » . 

De  libero  arbitrio  breviter  tangit,  docens  quid  sit.  —  « Habebant  enim 
omnes  liberum  arbitrium,  quod  est  libera  potestas  et  habilitas  voluntatis 
rationalis.  Poterant  enim  voluntate  eligere  quodlibet  et  ratione  iudicare, 
id  est  discernere:  in  quibus  constat  liberum  arbitrium.  Nec  creati  sunt 
volentes  averti  vel  converti,  sed  habiles  ad  volendum  hoc  vel  illud ;  et 
post  creationem  spontanea  voluntate  alii  elegerunt  malum,  alii  bonum. 
Et  ita  discrevit  Deus  lucem  a  tenebris,  sicut  dicit  Scriptura  (2),  id  est 
bonos  Angelos  a  malis;  et  lucem  appellavit  diem,  tenebras  vero  noctem, 
quia  bonos  Angelos  gratia  sua  illuminavit,  malos  vero  excaecavit. 

Post  creationem  aliquid  datum  est  stantibus per  quod  converterentur, 
nec  merito  aliquo,  sed  gratia  cooperante.  —  « Si  autem  quaeritur,  utrum 
post  creationem  conversis  aliquid  collatum  sit,  per  quod  converterentur, 
id  est  diligerent  Deum,  dicimus  quia  est  eis  collata  gratia  cooperans, 
sine  qua  non  potest  proficere  rationalis  creatura  ad  meritum  vitae;  cadere 
enim  potest  per  se,  sed  proficere  non  potest  sine  gratia  adiuvante  » . 

Qua  gratia  indigebat  Angelus,  et  qua  non?  —  Non  indigebat 
Angelus  gratia  per  quam  iustificaretur,  quia  malus  non  erat,  sed  qua 
ad  diligendum  Deum  perfecte  et  obediendum  adiuvaretur.  Operans 
quidem  gratia  dicitur  qua  iustificatur  impius,  id  est  de  impio  fit  pius, 

(1)  Magna  ex  parte  ex  Hugone  desumptus.  (2)  Gen.  c.  I.  v.  4. 

de  malo  bonus ;  cooperans  vero  qua  iuvatur  ad  bene  volendum  efnca- 
citer,  et  Deum  prae  omnibus  diligendum,  et  operandum  bonum,  et  ad 
perseverandum  in  bono  et  huiusmodi,  de  quibus  postea  plenius  age- 
mus.  Data  est  ergo  Angelis,  qui  perstiterunt,  cooperans  gratia,  per 
quam  conversi  sunt  ut  Deum  perfecte  diligerent.  Conversi  ergo  sunt 
a  bono  quod  habebant  non  perdito  ad  maius  bonum  quod  non  habe- 
bant ;  et  facta  est  ista  conversio  per  gratiam  cooperantem  libero  arbi- 
trio,  quae  gratia  aliis  qui  ceciderunt  apposita  non  fuit. 

An  sit  imputandum  illis  qui  aversi  sunt?  —  Ideoque  a  quibus- 
dam  dici  solet  non  esse  imputandum  illis  qui  aversi  sunt  et  non  con- 
versi,  quia  sine  gratia  converti  non  poterant:  sed  illa  non  est  eis 
data,  nec  culpa  illorum  fuit,  quod  non  est  data,  quia  in  eis  nulla 
culpa  adhuc  praecesserat.  —  Ad  quod  dici  potest,  quoniam  quibus 
apposita  est  ipsa  gratia  non  fuit  ex  meritis  eorum,  alioquin  iam  non 
esset  gratia  (1),  si  ex  merito  quod  esset  ante  gratiam  daretur. 

Qua  culpa  gratia  non  est  data  eis  qui  ceciderunt  ?  —  Quod  vero 
aliis  non  est  data,  culpa  eorum  fuit ;  quia  cum  stare  possent,  nolue- 
runt,  quousque  gratia  apponeretur,  sicut  alii  perstiterunt  donec,  illis 
cadentibus  per  superbiam,  eis  gratia  est  apposita.  Aperte  ergo  caden- 
tium  culpa  in  hoc  deprehendi  potest,  quia  licet  sine  gratia  nequirent 
proftcere,  quam  nondum  acceperant,  per  id  tamen  quod  eis  collatum 
erat  in  creatione  poterant  non  cadere,  id  est  stare,'  quia  nihil  erat  quod 
ad  casum  eos  compelleret,  sed  sua  spontanea  voluntate  declinaverunt ; 
quod  si  non  fecissent,  quod  datum  est  aliis,  utique  daretur  et  istis. 

Quod  Angeli  in  ipsa  conftrmatione  beati  fuerunt,  sed  utrum  eam 
meruerint  per  gratiam  tunc  sibi  datam,  ambiguum  est:  de  hoc  enim 
diversi  diversa  sentiunt.  —  Hic  quaeri  solet,  utrum  in  ipsa  conftrma- 
tione  beati  fuerint  Angeli,  et  an  ipsam  beatitudinem  aliquo  modo  me- 
ruerint  ?  —  Quod  in  ipsa  conftrmatione  beati  fuerint,  plures  contestan- 
tur  auctoritates,  et  ideo  pro  constanti  habendum  est.  —  Utrum  vero 
per  gratiam  tunc  sibi  datam  ipsam  beatitudinem  meruerint,  ambiguum 
est.  Q.uibusdam  enim  placet  quod  eam  meruerint  per  gratiam  quam 
in  confirmatione  perceperunt,  simulque  in  eis  meritum  et  praemium 
fuisse  clicunt,  nec  meritum  praecessisse  praemium  tempore,  sed  causa. 
Aliis  autem  videtur  quod  beatitudinem,  quam  receperunt  in  confirma- 
tione,  per  gratiam  tunc  appositam  non  meruerint,  dicentes  tunc  non 
fuisse  eis  collatam  gratiam  ad  merendum,  sed  ad  beate  vivendum; 
nec  tunc  eis  datum  esse  bonum  quo  mererentur,  sed  quo  feliciter 
fruerentur.  Quod  autem  tunc  in  praemium  acceperunt  per  obsequia 
nobis  exhibita,  ex  Dei  obedientia  et  reverentia  mereri  dicunt;  et  ita 
praemium  praecessit  merita.  —  Et  hoc  mihi  magis  placere  fateor. 


;i)  Cfr.  Rora.  c.  XI.  v.  G. 

QUAESTIO  I. 

358.  ( i )  —  Proponitur  quaestio.  —  Circa  distinctionem 
quintam : 

Utrum  Angelus  prius  meruerit  beatitudinem  quam  eam 
acceperit? 

359.  —  Argumenta  principalia  (1).  —  Quod  non:  —  a)  Quia 
aliquis  solura  meretur  aliquid  ex  obsequiis  impensis  homini : 
non  autem  meretur  aliquid  quod  eocpectet,  quia  spes  quae 
differtur  afftigit  animam  (2);  igitur  illud  quod  meretur  iam 
habet:  hoc  autem  non  esset  nisi  iam  haberet  illam  beatitudi- 
nem  quam  meretur  pro  obsequio. 

b)  Praeterea,  maius  praemiura  requirit  maius  meritum, 
secundum  rectam  regulam:  sed  Angeli  raaiorera  gloriam  ha- 
bent  multis  hominibus  electis;  ergo  requiritur  maius  meriturn 
in  eis:  homo  autem  est  viator  magno  tempore  et  habet  multa 
opera  bona  et  merita  et  opera  difficilia;  ergo  ita  ista  requirit 
praemium  Angelorum :  sed  tanta  mora  non  fuit  ante  beatitu- 
dinem  Angelorum;  ergo,  etc. 

360.  —  Ad  oppositum  est  August.  De  Correct.  et  Gratia: 
Angeli  sancti  qui  perstiterunt  meruerunt  illius  vitae  mer- 
cedem  recipere:  sed  non  meruerunt  illud  recipere  postqiiam 
receperunt;  ergo  prius,  etc.  Quaere  ibi  (3). 

361.  (2)  —  Impugnatur  sententia  Magistri  tenentis  Angelos 
fuisse  beatos  antequam  beatitudinem  meruerint.  —  In  ista  quae- 
stione  secunda  non  tenetur  Magister,  qui  in  flne  huius  5  dist. 

(1)  Solvuntur  ad  n.  363.  (2)  Prov.  c.  XIII.  v.  12. 

(3)  Ubi,  cap.  11  sic  ait :  ....  sicut  fecerunt  Angeli  sancti  [cum  divino 
adiutorio],  qui,  cadentibus  aliis  per  liberum  arbitrium,  per  idem  liberum  arbi- 
triwm  steterunt  ipsi,  et  huius  permansionis  debitam  mercedem  recipere  merue- 
runt,  tantam  scilicet  beatitudinis  plenitudinem,  qua  eis  certissimum  sit  semper 
se  in  illa  esse  permansuros. 

[pag.  349]  magis  illam  opinionem  approbat  quae  dicit  ipsos 
fuisse  beatos  antequam  ipsi  eam  meruerunt;  sed  merentur 
eam  modo  per  obsequia  impensa  electis,  sicut  miles  meretur 
equum  bene  militaturus  per  eum. 

Sed  non  tenetur  hoc:  —  a)  Primo  quia  si  homo  non  fuis- 
set  creatus,  Angelus  non  habuisset  beatitudinem,  quia  non  ha- 
buisset  actum  extrinsecum ,  per  quem  mereretur  sibi,  secun- 
dum  istos,  *  beatitudinem  * :  hoc  autem  videtur  inconveniens, 
quia  *  unus  *  Angelus  non  dependet  *  ab  alio  in  movendo,  multo 
minus  *  ab  homine  in  merendo.  —  Similiter  actus  intrinsecus 
est  meritorius,  circumscripto  actu  extrinseco;  igitur  per  illum 
potuerunt  mereri. 

b)  Praeterea,  per  hoc  quod  aliquis  praevidetur  bene  usu- 
rus  accepto  non  meretur  accipere  illud ;  tunc  enim  posset  homo 
mereri  primam  gratiam,  quia  praevidetur  a  Deo  dante  eam 
bene  usurus  ea,  et  tunc  gratia  non  esset  gratia,  quia  esset  ex 
meritis,  licet  non  positis  in  effectu,  tamen  praevisis;  igitur 
Angelus  non  meruit  beatitudinem,  si  (a)  tantum  habuit  eam  pro- 
pter  bonum  usum  praevisum  ipsius  in  obsequendo  circa  electos. 

c)  Item,  *  tunc  *  status  beatitudinis  non  esset  ex  se  cer- 
tus ;  nam  licet  de  facto  mundus  flnietur,  et  ex  boc  numerus 
obsequiorum  sit  finitus,  quae  impenduntur  a  quibuscumque  An- 
gelis  electis,  tamen  posset  mundus  diutius  durare  plus  quam 
per  mille  annis,  vel  quantumcumque  cluret,  non  propter  hoc 
status  beatitudinis  esset  minus  certus:  sed  hoc  posito,  non  esset 
certitudo  meriti,  quantum  esset;  ergo  istud  praemium  de  se 
certum  non  *necessario*  correspondet  illi  merito,  quod  de  se 
non  est  certum  in  quantum  meritum  (b). 

362.  (3)  —  Ostenditur  Angelos  meruisse  beatitudinem  prius 
quam  eam  receperint.  —  Ideo  tenetur  quod  Angeli  meruerunt 
beatitudinem  suam,  et  prius  *  natura  et  duratione  *  quam 
receperunt  eam. 

a)  Primum  declaratur;  quia  omnis  natura  consequitur 
perfectionem  suam  per  operationem  propriam:  sed  perfectio 
et  finis  cuiuslibet  creaturae  rationalis  est  beatitudo,  quae  soli 
Deo  est  naturalis:  omnis  autem  operatio  talis  in  flnem   *  de- 


(a)  Ed.  Ven.  sed.  (b)  Ed.   Ven.    quod   non  est   eer- 

tum   ex   eo  quod   praemium   est   de   se  certum. 

ducens  *  vel  est  factiva  finis,  quando  scilicet  finis  non  excedit 
virtutem  operantis  propter  finem,  sicut  medicatio  respectu  sani- 
tatis,  vel  est  meritoria  finis,  quando  scilicet  finis  excedit  vir- 
tutem  operantis  propter  finem;  et  tunc  expectatur  finis  ex 
dono  alterius  :  beatitudo  autem  *  ultra  *  excedit  omnem  natu- 
ram  creatam;  ideo  tam  Angelus  quam  homo  meruit  suam  bea- 
tituclinem.  —  *  Et  sic  patet  primum  *. 

b)  Secundum  declaratur  sic:  non  potest  idem  esse  ex 
gratia  perfecta  et  imperfecta:  meritum  autem  est  ex  gratia 
imperfecta;  praemium  ex  gratia  perfecta. 

Sed  ista  ratio  non  videtur  cogere;  quia  est  possibile 
aliquam  animam  habere  tantam  gratiam  in  via,  quantam  ha- 
bet  in  Patria,  licet  non  modo  possit  habere  ita  perfectum  usum 
eius  sicut  habebit  in  Patria;  unde  idem  habitus  manebit  et 
posset  aequalis  manere,  sed  non  idem  actus. 

c)  Ideo  aliier  declaro  secundum;  quia  voluntas  non  simul 
vult  mutabiliter  et  immutabiliter  sive  fixe,  ita  quod  *  tunc  *  non 
posset  velle  oppositum  et  non  fixe:  quando  autem  praemiatur 
vult  immutabiliter ,  hoc  est  in  quantum  consicleratur  ut  iam 
eliciens  actum,  et  per  consequens  ut  prius  naturaliter  ipso  actu 
comparatur  ad  illam;  sed  quando  meretur  non  sic  immutabi- 
liter  vult,  secl  ut  eliciens  actum  contingenter  videtur  elicere. 

d)  Ad  hoc  etiam  adducuntur  congruentiae,  quia  disposi- 
tio  debet  praecedere  illud  ad  quod  est,  et  (a)  via  terminum : 
meritum  est  dispositio  et  via  respectu  beatitudinis;  quare,  etc. 

363.  ( * )  —  Solvuntur  argumenta  principalia.  —  Ad  argu- 
menta.  —  a)  Acl  primum  [n.  359  a]  conceclitur  quod  per  illa 
obsequia  meretur  aliquam  beatitudinem  accidentalem ;  immo 
obsequia  sunt  *quasi  *  quaeclam  opera  redundantia  ex  perfectione 
beatitudinis,  et  non  sunt  ordinata  ad  ulteriorem  perfectionem,  sicut 
est  de  actibus  generatis  et  procedentibus  ab  habitu  generato 
perfecto;  illi  enim  nullam  perfectionem  generant,  neque  inten- 
clunt  habitum,  quia  non  est  intensibilis,  sed  tantum  procedunt 
ex  plena  perfectione  ipsius  habitus.  Ita  hic.  Eo  autem  modo 
quo  merentur  beatitudinem  accidentalem  concedo  quod  non 
habent  illam  quando  merentur.  Nec  ex  hoc  est  afflictio,  quia 
habent  beatitudinem  essentialem,  quam  maxime  volunt. 

(«)  Ed.  Ven.  ut. 

b)  Ad  secundum  [n.  539  b~]  dico  quod  maximum  meri- 
tum  fuit  Angelorum  volendo  finem  ultimum  motu  intrinseco, 
quando  mali  aversi  erant  a  flne  isto  superbiendo,  sicut  pate- 
bit  dist.  6;  non  autem  ad  magnum  praemium  requiritur  mul- 
titudo  meritorum,  sed  multo  magis  requiritur  unum  meritum 
intensum  quam  centum  millia  remissa;  et  in  eis  fuit  motus 
meriti  valde  inlensus  pro  ista  morula  qua  merebantur,  in  tan- 
tum  forte  quod  nullus  homo,  secundum  communem  legem,  pos- 
set  habere  ita  intensum  actum  meriti  sicut  ipsi  habuerunt. 

Solvitur   QUAESTIO  Dist.  IV:  Utrum  inter   greationem  et 

BEATITUDINEM    ANGELI   BONI    FUERIT   ALIQUA   MORA? 

364.  (5)  —  Divisio.  —  Ad  *  primam  *  quaestionem  (prae- 
ced.  dist.(a)  )  [n.  354]  quae  dependet  ex  solutione  istius,  duo 
sunt  videnda:  primo  quot  erant  morae  ponendae  circa  An- 
gelos:  secundo  quae  sunt  illae  morae. 

Articulus  I. 

QUOT   ERANT   MORAE   PONENDAE   GIRGA    ANGELOS  (1). 

365.  —  Sententia  I.  ponens  duas  moras.  —  Quantum  ad 
primum  potest  dici  multipliciter;  possunt  enim  poni  duae 
morae:  una  scilicet  in  qua  sint  in  termino,  et  alia  sola  prae- 
cedens  in  qua  sunt  in  via.  Et  ita  ponit  quidam  Doctor  quod 
simul  erant  creati  in  gratia  omnes  in  primo  instanti,  et  in 
illo  omnes  (b)  meruerunt:  in  secundo  instanti  isti  meruerunt, 
et  non  illi.  quia  posuerunt  obicem,  ita  quod  si  non  posuis- 
sent,  fuissent  praemiati  sicut  alii. 

366.  —  Sententia  II.  ponens  tres  moras.  —  Possunt  tamen 
poni  tres  morae,  et  hoc  multipliciter:  —  a)  Uno  modo  quod 
in  prirna  mora  fuerunt  omnes  in  naturalibus  suis,  in  secunda 
mali  in  peccato  et  iusti  in  merito,  in  tertia  in  gratia  fuerunt 
boni  simul  et  in  praemio  et  in  gloria,  et  mali  in  poena.  —  Et 
haec  videtur  via   Magistri,  qui    videtur  dicere   quod  mali  de- 


(a)  Deest  in  Ed.  Ven.  (b)  Ed.  Ven.  nihil. 

(1)  Vide  infra  n.  409  seqq. 

Tom.  II.  23 


354  LIB.    II.    DIST.    V.    QUAEST.    I.    ART.  I.   (DIST.   IV). 

meruerunt  apponi  sibi  gratiam  quando  apponebatur  bonis, 
quasi  iam  peccassent  in  secunda  mora  antequam  in  ieriia, 
in  qua  gratia  imponebatur  bonis,  et  tunc  in  tertia  mora  boni 
simul  duratione  habuerunt  gratiam  et  gloriam. 

b)  Alio  modo  ponendo  tres  moras,  quod  scilicet  in  prima 
omnes  fuerunt  in  naturalibus,  in  secunda  boni  in  gratia  et  in 
merito,  et  mali  in  demerito,  in  tertia  et  isti  et  illi  in  termino. 

c)  Tertio  modo  ponendo  tres  moras,  ita  quod  omnes  in 
prima  mora  fuerunt  creati  in  gratia  et  meruerunt  (o),  in  se- 
cunda  mora  boni  *  soli  *  steterunt  in  merito,  et  mali  cecide- 
runt,  in  tertia  fuerunt  isti  et  illi  in  termino. 

367.  —  Sententia  III.  ponens  quatuor  moras.  —  Alio  modo 
possunt  poni  quatuor  morae,  et  hoc  dupliciter:  —  a)  Uno 
modo  quod  omnes  in  prirna  mora  fuerunt  in  naturalibus,  in 
secunda  mali  peccaverunt  et  boni  perstiterunt,  in  tertia  quod 
bonis  appposita  sit  gratia  et  meruerunt,  in  quarta  boni  prae- 
miati  sunt  et  mali  similiter  condemnati. 

b)  Alio  modo  quod  in  prima  mora  omnes  fuerunt  in  na- 
turalibus,  in  secunda  omnes  in  gratia,  in  tertia  boni  stete- 
runt  et  meruerunt  in  gratia,  et  mali  deliquerunt,  in  quarta  et 
hi  et  illi  in  termino. 

3G8.  (6)  —  Propositio  I.  —  Ad  inquirendum  de  istis  viis 
supponendae  sunt  sex  propositiones  probabiles.  —  Quarum 
prima  est  haec:  Merentes  usque  ad  nunc  praemiationis  in 
illo  nunc  praemiati  sunt.  —  Hoc  probatur,  quia  in  isto  nunc 
non  sunt  in  via;  quia  illud  nunc  est  nunc  praemii;  ergo  in 
isto  nunc  nullus  potest  demereri;  quia  illud  non  potest  impe- 
diri,  quin  reddatur  sibi  praemium  debitum  pro  merito  pro 
tota  duratione  meriti  protracta  usque  ad  illud  nunc. 

Confirmatur :  homo  enim  tota  vita  sua  exsistens  in  me- 
rito  in  instanti  mortis  non  potest  demereri  (1),  nec  ponere  obi- 
cem,  quin  praemietur;  meruit  enim  ut  tunc  daretur  sibi  impec- 
cabilitas,  ne  tunc  posset  ponere  obicem;  et  ideo  de  merentibus 
per  totam  moram  viae  non  potest  dici  quod  ille  in  instanti 
remunerationis  ponat  obicem,  et  ille  non;  hoc  enim  videtur 
ponere  quod  instans  praemii  non  sit  terminus,  sed  quod  tunc 
sit  in  via9  aut  saltem  ille  qui  potest  ponere  obicem  est  in  via. 

(a)  Ed.  Ven.  addit:  merito. 
(lj  Vide  infra  n.  409  seqq. 

Et  ex  hoc  improbatur  statim  prima  opinio  [n.  365],  quod 
non  possunt  tantum  poni  duae  morae,  sicut  illa  ponit. 

369.  —  Propositio  II.  —  Secunda  propositio  est  ista :  quod 
merilum  praecessit  duratione  praemium.  —  Quae  probatur 
ex  probatione  praec.  quaest.  [n.  362]. 

Item  ex  hoc  improbatur  via  prima  ponendi  tres  moras 
[n.  366  a\. 

370.  —  Propositio  III.  —  Tertia  propositio  est  ista :  quod 
tota  mora  viae  praefiocae  quibuscumque  Angelis  erat  eis 
aequalis.  —  Hoc  enim  est  verisimile;  quia  sicut  tota  mora 
praefixa  homini  est  usque  ad  instans  mortis,  ita  etiam  istis  et 
illis  praefixa  est  aequalis  mora  essendi  in  via. 

371.  —  Propositio  IV.  —  Et  ex  istis  sequitur  quarta:  quod 
quando  boni  ultimate  meruerunt,  in  eodem  instanti  tunc 
mali  demeruerunt.  Nam  si  non  demeruerunt,  aut  tunc  me- 
ruerunt,  et  per  consequens  cum  bonis  praemiati  fuissent,  ex 
proposiiione  prima  [n.  368],  aut  tunc  fuissent  in  termino,  et 
hoc  est  contra  tertiam,  propositionem  [n.  370],  quia  tunc  boni 
erant  in  via:  aut  tunc  fuissent  in  puris  naturatibus,  et  ita 
adhuc  in  mora  sequente  fuissent  in  via,  in  qua  tamen  boni 
erant  in  termino,  et   hoc  est  contra   tertiam   propositionem. 

372.  —  Propositio  V.  —  Quinta  propositio  est  quod  omnes 
creati  sunt  uniformes  (a). 

373.  —  Gorollarium.  —  Et  ex  istis  propositionibus  sequi- 
tur  quod  necesse  sit  ponere  ad  minus  tres  moras :  unam  sci- 
licet  in  qua  omnes  in  termino  sunt,  et  *  unam  *  in  qua 
boni  ultimate  merentur  et  mali  demerentur,  tertiam  in  qua 
omnes  creati  sunt  uniformes  ex  quinta  propositione ;  et  tunc 
si  ponatur  quod  omnes  fuerunt  creati  in  gratia,  tenet  ulti- 
mus  modus  [n.  366  c)  ponendi  tres  moras.  —  Possunt  etiam 
poni  probabiliter  quatuor  morae  secundum  ponentes  quatuor 
moras  [n.  367]. 

374.  ( ^ )  —  Propositio  VI.  —  Sed  ad  inquirendum  ulterius 
de  dispositione  eorum  in  moris  istis,  videtur  ponenda  proposi- 
tio  sexta  probabilis,  et  est:  quod  quilibet  Angelus  aliquando 
fuerit  in  gratia,  sive  in  instanti  creationis,  sive  postea.  — 
Nam    etsi    non    sit   necesse,  sicut  alias  forte  dicetur,  quod  ad 


(a)  Ed.  Ven    addit:  eifei. 

hoc  quod  aliquis  peccet  prius  habuit  gratiam,  tamen  con- 
gruum  est  quod  illi  non  solum  non  fuerunt  iniusti,  quia  acce- 
perunt  libertatem  naturalem,  per  quam  potuerunt  salvare  iu- 
stitiam  naturalem,  sed  quod  acceperunt  iustitiam  gratuitam, 
secundum  Anselm.,  De  Casu  diaboli,  12  et  16.  —  Similiter  vi- 
detur  *ista*  seocta  propositio  probari  ex  propositicne  quadam 
septima:  quod  Deus  non  discernit  .inter  istos  et  illos  ante- 
quam  ipsi  se  per  actus  suos  discreverint\  quia,  secundum 
August.  XI.  Super  Gen.,  quaere  ibi,  et  ponitur  dist.  *3*  huius 
II,  quare  isti  dercernebantur  (a)  et  non  illi,  quaere  ibi  [pag.  221 
et  345]:  Non  enim  Deus  est  prius  ultor  quam  aliquis  sit 
peccator ;  igitur  usque  ad  instans  meriti  et  demeriti  erant 
omnes  uniformes ;  et  si  tunc  primo  gratia  apponebatur  bonis, 
videtur  etiam  tunc  quod  debuerit  etiam  apponi  aliis.  Nam  ante 
illud  instans  non  demeruerunt;  quare  igitur  non  debuit  eis  ap- 
poni  gratia  sicut  aliis  qui  meruerunt?  Si  autem  istam  fuissent 
demeriti,  igitur  prius  eam  habuerunt,  quia  gratia  et  culpa  non 
sunt  simul  (b). 

375.  —  Corollarium.  —  a)  Igitur  si  concedatur  ista  propo- 
sitio  sexta,  quod  quilibet  peccans  aliquando  fuit  in  gratia, 
sequitur  ergo  necessario  quod  illae  tres  morae,  si  ponantur, 
erunt  istae:  prima  mora  est  omnium  in  gratia,  et  secunda 
istorum  bonorum  in  merito  et  istorum  malorum  in  demerito, 
in  tertia  omnes  in  termino. 

b)  Vel  si  dicatur  eos  aliquando  fuisse  in  puris  naturali- 
bus,  necesse  est  tunc  ponere  quatuor  moras:  ita  quod  omnes 
in  prima  mora  fuerunt  in  puris  naturalibus,  in  secunda  omnes 
in  gratia,  et  meruerunt  boni  et  mali  demeruerunt,  in  tertia 
boni  perseveraverunt  in  bono  et  mali  in  malo,  in  quarta  et 
isti  et  illi  in  termino. 

c)  Et  ista  ultima  via  de  quatuor  moris  salvat  plures 
status  in  eis  et  plures  afflrmativas  auctoritates.  —  Quae  plu- 
ralitas,  si  non  placeat,  quia  non  habet  necessitatem  evidentem, 
saltem  ad  minus  tres  istas  moras  prius  assignatas  probabile 
est  ponere. 


(a)  Ed.  Ven.  distinguebantur. 

(b)  Ed.  Ven.  si  autern  illi  fuisset  demeriti,  non  habuissent;  igitur  prius 
iam  habuerunt,  quia  gratia  et  culpa  non  sunt  simul. 

ARTICULUS    II. 
QUANTAE   FUERINT   ISTAE    MORAE. 

376.  ( 8 )  —  Praesupponitur  moras  Angelorum  fuisse  diversa 
nunc  aevi.  —  De  secundo  articulo,  scilicet  quantae  fuerunt  istae 
morae,  quamvis  aliqui  ponant  eas  esse  diversa  instantia  tem- 
poris  discreti,  tamen  ex  dist.  2.  [n.  124]  patet  quocl  propter 
nihil  in  Angelis  oportet  ponere  tempus  discretum,  sed  diversa 
nunc  aevi. 

377.  —  Declaratur  quibus  correspondebant  instantia  aevi  in 
tempore  nostro  continuo.  —  Sed  *quaero,*  quibus  correspondebant 
ista  nunc  aevi  in  tempore  nostro  continuo?  Dico  quod  ultima 
mora,  scilicet  exsistendi  in  termino,  correspondet  toti  tempori  post 
instans  primum  beatitudinis  bonorum  et  damnationis  malorum; 
mora  tamen  prima,  in  qua  erant  uniformes,  potest  poni  coexsti- 
tisse  instanti  nostro  vel  parti  temporis  nostri;  et  secundum 
hoc  consequenter  oportet  ponere  de  secunda  mora;  si  enim 
prima  mora  coexstitit  tempori  et  ultimo  instanti  eius,  igitur 
secunda  mora  non  habuit  aliquod  primum  instans  in  tempore 
nostro  correspondens  sibi.  —  Et  licet  videatur  quibusdam  quod 
necesse  *fuerit*  Angelum  primo  peccasse  in  instanti  vel  cum  in- 
stanti  temporis  nostri,  et  aliis  videatur  quod  necessario  opor- 
teat  ipsum  peccasse  cum  tempore  nostro,  primi  habent  pro  se 
quia  inter  privative  opposita  circa  subiectum  aptum  natum  non 
est  medium,  et  quando  est  subiectum  indivisibile  nulla  est  causa 
*  sui  *  successionis  a  termino  in  terminum,  neque  ex  parte  ter- 
minorum,  neque  ex  parte  mobilis;  secundi  autem  habent  pro 
se  quod  nulla  virtus  creata  agit  in  instanti,  quia  tunc  maior 
virtus  ageret  in  minori  quam  in  istanti;  neutrae  tamen  rationes 
concludunt.  —  De  prima  patebit  lib.  III.  dist.  3(1),  ubi  respon- 
debitur  ad  istas  rationes  sustinendo  quod  anima  Beatae  Virginis 
potuit  praecise  esse  in  peccato  per  instans,  et  postea  fuisse 
munda.  —  Nec  etiam  secunda  concludit,  et  responsum  est  ad 
eam  prius,  dist.  2.  huius  II.  [n.  218].  —  Utroque  ergo  modo 
potuit  esse:  et  quod  prima  illa   mora  innocentiae  coexsisteret 

(1)  q.  l. 

tempori  et  non  ultimo  eius  instanti,  et  tunc  secunda  mora  ha- 
buit  primum  instans  temporis  coexsistens  sibi:  vel  quod  prima 
mora  coexsisteret  tempori  et  ultimo  instanti  eius,  aut  soli  in- 
stanti  uni  temporis,  et  tunc  secunda  mora  non  habuit  aliquod 
primum  instans  sibi  correspondens,  sicut  non  est  dare  primam 
mutationem  in  moto  continuo,  ex  VI.  Physic. 

378.  ( 9 )  —  Ostenditur  secundam  moram  in  se  non  fuisse  in- 
stantaneam  vel  indivisibilem.  —  Sed  qualis  erat  secunda  mora 
in  se?  Nunquid  instantanea,  vel  indivisibiUs^.  —  Videtur 
quod  non,  propter  duo:  —  a)  Primo  quia  Angeli  mali  pecca- 
verunt  pluribus  peccatis  diversae  speciei,  et  non  habuerunt  si- 
mul  omnes  actus  illos;  igitur  habuerunt  unum  post  alium,  et 
in  tota  mora  in  qua  habuerunt  actus  istos  fuerunt  in  via;  alio- 
quin  actus  eorum  posteriores  non  fuissent  eis  demeritorii,  sed 
quasi  poenae  exsistentium  in  termino. 

b)  Secundo,  quia  Angelis  bonis  pro  magno  merito  ascri- 
bitur  quod  vicerunt  praelium  tentationis,  Apocal.  c.  XII.  v.  7: 
Factum  est  praelium  magnum  in  coelo :  Michael  et  Angeli 
eius  praeliabdntur  cum  dracone,  etc.  Si  enim  praecise  esset 
unum  instans,  in  quo  mali  demeruerunt  et  boni  meruerunt,  in 
illo  non  fuisset  ista  pugna  (a),  nec  victoria  tentationis,  et  ita  non 
ascriberetur  ista  victoria  eis  in  laudem  et  excellens  meritum 
eorum.  —  Assumptum  probatur,  quia  si  tantum  fuisset  unum 
instans,  simul  peccassent  mali  et  boni  meruissent;  sed  in  illo 
instanti  naturae,  in  quo  mali  peccaverunt,  peccatum  eorum 
non  tentavit  bonos,  neque  enim  tentavit  eos  nisi  posterius  na- 
tura  quam  fuit  commissum  a  malis;  posterius  igitur  vicerunt 
boni  tentationem  quam  mali  peccavsrunt;  ex  quo  concluditur 
quod  mora  demeriti  malorum  non  erat  indivisibilis.  —  Ex  hoc 
sequitur  quod  nec  mora  meriti  bonorum,  quia  erant  aequales, 
ex  propositione  tertia  [n.  370].  Et  secunda  via  [n.  366]  hoc 
specialiter  concludit  de  mora  meriti  bonorum. 

379.  (10)  —  Soivuntur  argumenta  principalia.  —  Ad  argu- 
menta.  —  a)  Ad  primum  [n.  355  a]  dico  quod  consequentia 
non  valet.  —  Ad  probationem  consequentiae  dico  quod  Deus 
potuisset  eis  dedisse  beatitudinem  in  instanti  creationis,  si  vo- 
luisset;  sed  gloriosius  est  eam  habere  ex  merito,  et  ita  dispo- 


(«)  Ed.  Ven.  repugnantia. 

suit  sua  sapientia:  meritum  autem  istud  non  potuit  esse,  sup- 
posita  liberalitate  divina,  quae  creavit  omnes  aequales  [n.  372], 
nisi  acl  minus  duobus  moris  praecedentibus  ipsam  beatitu- 
clinem. 

b)  Ad  aliud  [n.  355  6]  licet  negetur  similitudo  de  gratia 
et  gloria  ad  culpam  et  poenam,  tamen  dico  quod  non  simul 
erant  mali  demeritorie  et  culpabiliter  damnati,  quia  non  simul 
erant  ipsi  in  via  et  m  termino,  sicut  nec  boni.  Et  licet  modo 
sint  in  culpa,  non  tamen  demerentur  ut  viatores,  eliciendo 
actum,  quem  elicere  imputetur  eis  ad  demeritum. 

380.  —  Praemittitur  solutio  ad  rationem  sententiae  tenentis  duas 
tantum  fuisse  Angelorum  moras.  —  Ad  probationem  quae  innuitur 
[n.  409  c]  pro  opinione  quae  ponit  duas  moras  tantum  [n.  365], 
scilicet,  quia  intelligunt  sine  discursu,  et  ita  acquirunt  perfe- 
ctionem  suam,  respondeo :  si  ex  hoc  fuissent  statim  beati  post 
unum  actum,  sequeretur  quod  mali,  qui,  secundum  eum,  me- 
ruerunt(a)  in  primo  instanti,  fuissent  beati  et  nunquam  pec- 
cassent.  Et  ideo  illud  assumptum  est  falsum  de  perfectione  Ange- 
lorum  naturali,  sicut  tactum  est  dist.  3,  *  quaest.  3[?|*  huius 
Libri,  et  multo  falsius  de  perfectione  swpernaturali  quam 
acquirunt  meritorie ;  illa  enim  est  secundum  acceptionem  prae- 
miantis,  cuius  lex  est  quod  qui  perseveraverit  usque  ad  finem, 
hic  salvus  erit(l),  et  qui  ceciderit  condemnabitur  (2);  et  ideo 
si  aliquando  meruerunt,  et  non  perseveraverunt  pro  tota  mora 
deputata  viae,  non  sufflcienter  ad  beatitudinem  aeternam  me- 
ruerunt  [Vid.  n.  412]. 


(a)  Ed.  Ven.  demeruerunt. 

(1)  Matth.  c.  X.  v.  22. 

(2)  Eccles.  c.  XI.  v.  3. 


QUAESTIO  II. 

381.  (i.)  —  Proponitur  quaestio.  —  Quaeritur  hic: 
Utrum    Angeli    boni   fuerunt  beati  in   prirno  instanti 

creationis  suae,  et  Angeli  mali  miseri? 

382.  —  Argumenta  principalia  (1).  —  Quod  sic  videtur:  — 
a)  Nam  in  primo  instanti  fuerunt  beati  beatitudine  naturali;  ergo 
et  beatitudine  supernaturali.  —  Probatio  consequentiae :  causa 
efficiens  beatitudinis  supernaturalis  est  efficacior  causa  effi- 
ciente  beatitudinis  naturalis;  ergo  aeque  cito  vel  citius  potest 
producere  effectum  suum.  —  Probatio  antecedentis :  quia  An- 
geli  in  primo  instanti  suae  creationis  habuerunt  vel  habere  po- 
tuerunt  intellectum  perfectum  et  voluntatem,  et  obiectum  utrius- 
que  praesens;  ergo  fuerunt  vel  esse  potuerunt  beati  beatitudine 
naturali  in  primo  instanti. 

b)  Item,  boni  fuerunt  in  primo  instanti  in  gratia;  ergo 
in  primo  instanti  fuerunt  beati.  —  Probaiio  antecedentis :  per 
August.  XII.  De  Civit.  cap.  9,  dicentem  quod  Deus  fuit  simul 
condens  naturam  Angelorum  et  largiens  gratiam.  —  Pro~ 
batio  consequentiae :  quia  Angelus  sine  discursu  statim  conse- 
quitur  suam  perfectionem  naturalem,  habita  dispositione  natu- 
rali  requisita ;  ergo  et  habita  dispositione  supernaturali,  quae 
est  gratia,  statim  sine  discursu  consequitur  suam  perfectionem 
supernaturalem,  quia  dispositio  supernaturalis,  quae  est  gratia, 
non  magis  repugnat  vel  non  minus  convenit  perfectioni  super- 
naturali  ad  illam  inducendam  quam  dispositio  naturalis  perfe- 
ctioni  naturali  ad  quam  disponit. 

(2)  c)  Item,  quod  mali  ab  initio  fuerunt  miseri.  —  Probatio: 
August.  Super  Gen.  lib.  XI.  cap.  16.  et  habetur  dist.  3.  cap. 
illo,  Putaverunt  quidam,  etc.  [Vid.  pag.  219],  et  probatur  ibi, 
ut  videtur,  hoc  per  illam  auctoritatem  Ioan.  VIII.  v.  44:  Ille 
homicida  erat  ab  initio,  et  in  veritate  non  stetit. 


(1)  Solvuntur  ad  n.  411. 

d)  Item,  August.  ubi  supra,  et  ponitur  dist.  3,eodem  cap.  quo 
prius,  allegat  auctoritatem  Iob.  XL.  v.  14,  ubi  dicitur  de  diabolo: 
hic  est,  inquit,  iniiium  figmenii  Dei,  et  nostra  translatio  habet : 
ipse  est  'principium  viarum  Dei;  et  ibidem  allegatur  aucto- 
ritas  Psal.  CIII.  v.  26:  Draco  isie  quem  formasii  ad  illuden- 
dum  ei;  ergoin  principio  fuit  malus. 

383.  —  Oppositum:  —  a)  De  bonis:  August.  lib.  I,  cap.  1 
Super  Gen.  et  ponitur  dist.  3,  cap.  illo,  Aliis  auiem  vide- 
tur,  etc.  [Vid.  pag.  220]:  Angelicam,  inquit,  naiuram  primo 
informem  creatam,  et  coelum  dictam,  postea  formatam, 
ei  lucem  appellatam,  quando  scilicet  ad  Creatorem  est  con~ 
versa  perfecta  dilectione  sibi  inhaerens. 

b)  Item  de  malis,  quod  non  statim  fuerunt  mali,  probatur 
per  auctoritatem  Origen.  in  glos.  super  Ezech.,  et  ponitur 
dist.  3,  cap.  Adhuc  autem  videtur(\),  etc.  [Vid.  pag.  221],  ubi 
dicitur:  Serpens  hostis  contrarius  veritati;  non  tamen  a 
principio  super  pectus  suum  et  ventrem  ambulavit,  sicut 
nec  Eva,  nec  Adam  statim  peccaverunt ;  et  loquitur  de  dia- 
bolo  sub  nomine  serpentis. 

Item,  Ezech.  XXVIII.  vv.  12-13,  dicitur:  Tu  signaculum 
similitudinis,  plenus  scientia  et  perfectus  decore,  in  deliciis 
Paradisi  Dei  fuisti;  ergo  non  statim  in  miseria. 

Artigulus  I. 

AN   ANGELI   POTUERINT   ESSE    IN  PRIMO   INSTANTI 
BEATI   VEL  MISERI? 

384.  ( 3  )  —  Ostenditur  Angelos  bonos  potuisse  esse  beatos  in 
primo  instanti  —  Respondeo:  primo  *  dicendum  *  quod  boni 
potuerunt  in  primo  instanti  esse  beati.  —  Cuius  ratio  est  ista : 
quia  beatitudo  non  potest  inesse  alicui  creaturae  capaci  beati- 
tudinis  nisi  a  Deo;  ergo  pro  quocumque  instanti  est  beatitudo 
possibilis  dari  a  Deo  et  inesse  creaturae  capaci  illius,  pro  illo 
instanti  est  simpliciter  possibilis:  sed  pro  quocumque  instanti 
Deus  potuit  illam  dare,  ita  bene  in  primo  sicut  in  secundo 
vel  in  tertio  instanti,  et  Angelus  pro  quocumque  instanti  fuit 


(1)  Cap.  Deinde  qualiter. 

capax,  quia  per  naturam  est  imago  Dei,  qua  est  capax  Dei^ 
et  illam  plenam  habuit  naturam  et  perfectam  in  naturalibus; 
quare,  etc. 

385.  —  Ostenditur  Angelos  malos  potuisse  esse  miseros  in 
primo  instanti  miseria  poenae.  —  Utrum  autem  in  primo  in- 
stanti  potuerunt  esse  miseri?  — Distinguitur  de  miseria;  est 
enim  duplex,  scilicet  poenae  et  culpae.  —  De  miseria  poenae 
quantum  ad  illud  quod  est,  scilicet  quantum  ad  illud  incom- 
modum  quod  nunc  infligitur  vel  infligetur  pro  culpa,  potue- 
runt  esse  miseri;  *  sed  hoc  proprie  non  fuisset  poena,  quia 
non  fuisset  punitiva  culpae.  —  Probatur  autem  quod  potue- 
runt  esse  miseri  *  in  primo  instanti;  quia  non  videtur  contra- 
dictio  quod  in  primo  instanti  insit  vel  infuisset  naturae  Angeli. 
Potuit  etiam  immediate  dari  a  Deo  pro  illo  primo  instanti,  sicut 
et  beatitudo,  dicente  August.  III.  De  Lib.  Arb.:  Si  Deus  ab  ini- 
tio  fecisset  hominem  in  poena,  non  esset  propter  hoc  vitu- 
perandus  Deus,  nec  iniustus;  sed  si  ab  initio  non  fuisset  in 
poena,  et  postea  fecisset  eum  in  poena  sine  suo  demerito, 
vituperandus  esset. 

386.  ( * )  —  Prima  aliorum  ratio  ad  probandum  Angelos  non 
potuisse  in  primo  instanti  peccare.  —  De  miseria  culpae  dicitur 
quod  non  potuit  in  primo  instanii  peccasse.  —  Et  ratio  unius 
Doctoris  prima  est  haec:  quia  illud  peccatum  in  primo  illo 
instanti  aut  eis  inesset  a  Deo  creante:  quocl  non  est  verum,. 
quia  Deus  non  est  auctor  mali  culpae,  nec  potest  esse  causa 
defectiva  respectu  culpae:  aut  inesset  eis  per  proprium  acium 
voluntatis  suae:  sed  hoc  non  potest  esse;  probatio,  quia  omnis 
operatio  quae  simul  incipit  *  esse  *  cuni  esse  rei  est  effective 
a  causa  producente  rem  in  esse.  —  Exemplum:  quia  descensus 
gravis  simul  incipit  cum  esse  eius,  ideo  descensus  ille  causatur 
a  generante  grave.  —  Ponitur  etiam  exemplum  de  tibia  clauda. 
—  Cum  igitur  nec  a  Deo  effective,  nec  a  proprio  actu  suae  vo- 
luntatis  vel  a  propria  voluntate  effective  in  primo  instanti  potue- 
runt  habere  peccatum,  vel  actum  talem  vitiosum,  sequitur,  etc. 
[Vid.  n.  394  a\ 

387.  —  Impugnatur.  —  Sed  haec  ratio  non  valet :  — 
a)  Quia,  secundum  August.  XI.  De  Civit.  Dei,  cap.  13  ubi 
dicit  (1):  qui  dicunt  Angelos  a  principio  fuisse  malos,  non  sen- 

(1)  Ad  sensum. 

tiunt  cum  Manichaeis,  qui  Manichaei  ponebant  unum  deum 
malum  immediate  esse  causam  mali,  et  alterum  esse  imme- 
diate  causam  boni;  ergo,  secundum  August.,  non  sequitur:  ipsi 
fuerunt  mali  a  principio ;  ergo  eorum  malitia  fuit  causata 
a  Deo  (a). 

b)  Item,  defectus  causae  secunclae  in  agendo,  in  quantum 
defectus  est,  non  est  effectus  causae  primae;  ergo  defectus  pro- 
cedens  a  voluntate  Angeli  in  illo  primo  instanti,  si  fuisset,  non 
fuisset  a  Deo,  vel  a  causa  prima,  sicut  nec  nunc  est. 

c)  Item,  secunda  causa,  scilicet  voluntas,  semper  aequa- 
liter  causatur  a  Deo,  non  solum  (b)  quantum  ad  conservari, 
sed  quantum  ad  causari,  secundum  August.  VIII.  Super 
Gen.,  volentem  quod  Sol  sicut  causat  lucem  in  aere,  quod 
aer  semper  sit  luciclus  a  Sole  quamdiu  lux  est  in  aere;  sic 
Deus  semper  causat;  nam  conservari  continue  ab  ipso  est 
continue  causari ;  sicut  ergo  defectus  causae  secundae  in- 
fuisset  a  Deo  in  primo  instanti,  cum  Deus  nunc  causet  volun- 
tatem  sicut  in  primo  instanti,  nunc  causaret  peccatum  sicut  in 
principio  (c). 

388.  (5)  —  Secunda  aliorum  ratio.  —  Arguitur  etiam  ad 
eamdem  conclusionem  secundo  sic:  Angelus  non  potest  habere 
primum  velle  a  se,  sed  ab  alio:  sed  tale  velle  non  faceret  An- 
gelum  peccare  vel  esse  in  culpa;  quare,  etc.  —  Probatio  as- 
sumpti:  per  Ansel.  De  Casu  diaboli,  cap.  13;  quia,  secundum 
eum,  si  primum  velle  *  a  se  ipso  *  habet,  aut  *  habet  *  no- 
lens,  aut  volens:  *  non  nollens,  certum  est:  si  volens,  sive 
volendo,  ergo  ante  primum  velle  fuit  aliud  velte,  et  sic  pos- 
set  esse  processus  in  infinitum.  Et  similiter  posset  etiarn  ar- 
gui  de  nolle  *  (d). 


(a)  Non  sequitur  :  hoc  est  ab  initio  cum  re  creata  ;  ergo  est  a  Deo- 
immediate. 

(b)  Ed.  Ven.  Item,  est  causa  voluntatis  Deus  non  solum.... 

(c)  Ed.  Ven.  si  ergo  defectus  causae  secundae  fuisset  a  Deo  in  primo 
instanti,  cum  Deus  non  causet  voluntatem,  et  sic  causa  voluntatis  quantum 
ad  istam  per  contrarium  (?),  sequitur  quod  Deus  non  causaret  peccatum 
sicut  in  primo  instanti. 

(d)  Wadd.  si  volens,  igitur  illud  non  est  primum  velle:  si  nolens,  idem 
sequitur;  quia  ante  illud  velle  noluit  illud;  igitur  voluit  illud  non  esse; 
igitur  aliquid  voluit.  Cum  igitur,  per  positum,  peccatum  fuerit  in  primo 
instanti,  non  fuit  ab  actu  voluntatis  proprie,  nec  a  Deo ;  igitur  nullo  modo. 

389.  —  Impugnatur,  —  Dico  ad  istud  argumentum:  — 
a)  Supposito  quod  voluntas  possit  esse  causa  activa  suae  vo- 
litionis,  obiecto  sibi  praeostenso  et  praesente,  dico  tunc  quod 
potest  esse  causa  primae  volitionis,  sicut  et  secundae,  cum  sit 
eiusdem  rationis;  imo  secundum  sic  ponentes  esset  processus 
in  infinitum,  nisi  haberet  primum  velle  a  se  ^primo ;  nam 
quaero,  a  quo  primum  habet  velle?:  aut  a  se,  et  habetur  pro- 
positum:  aut  ab  alio,  et  tunc  hoc  erit  per  aliud  velle.  Et  de 
isto  quaero,  a  quo  habet:  si  a  se,  habetur  propositum:  si  ab 
alio,  erit  processus  in  infinitum. 

b)  Ad  Anselmum  dico  quod  ipse  finxit  unum  Angelum 
qui  prius  esset  una  essentia  nuda  non  habens  formaliter  poten- 
tiam  volitivam,  quam  ipse  vocavit  instrumentum.  Iste  Angelus 
sic  imaginatus  secundum  Anselmum  non  potest  habere  primum 
velle  a  se,  quia  *  est  in  aptitudine  remota,  et  *  oportet  ipsum 
reduci  ad  actum  primum,  scilicet  quod  habeat  voluntatem 
antequam  eliciat  volitionem,  et  hoc  non  potest  a  se  esse. 

c)  Et  tunc  cum  dicitur :  si  habet  a  se,  aut  volens,  aut 
nolens,  dicendum  quod  nec  volens,  nec  nolens  habet  primum 
Telle. 

d)  Vel  si  dicamus  illum  Angelum  habere  instrumentum, 
scilicet  potentiam  volitivam,  tamen  fingimus  ipsum  sine  affe- 
ctione  commodi  vel  incommodi,  vel  iusti  vel  iniusti,  tunc  non 
potest  habere  velle  a  se,  sed  a  Deo  secundum  primam  (a)  affe- 
ctionem  commodi  vel  incommodi,  quae  superadditur  naturae 
suae;  sed  habita  affectione  commodi,  prima  volitio  elicita  est 
a  se.  Et  isto  modo  intelligit  Anselmus. 

390.  ( 6  )  —  Tertia  aliorum  ratio.  —  Arguitur  tertio  ad  istam 
conclusionem  sic:  si  voluntas  Angeli  peccat  in  primo  instanti, 
ergo  non  peccat.  —  Probatio  consequentiae :  quia  si  in  primo 
instanti  peccavit,  non  potuit  non  peccare;  ergo  necessario  pec- 
cavit  (b).  —  Probatio  istius  consequentiae :  quia  si  potuit  non 
peccare,  aut  potentia  ante  actum:  quod  falsum  est,  nam  ante 
primum  instans  non  fuit  potentia    in    ipso  :  nec  potentia   cum 


(•«)  Ed.  Ven.  a  Deo  dante  ipsius  affectionem. 

(b)  Ed.  Ven.  Arguitur  tertio  ad  istam  quaestionem  sic  :  ponatur  quod 
si  potuerit  in  primo  instanti  quod  peccaverit;  sequitur:  ergo  necesse  pec- 
cavit :  sed  nullum  necessarium  est  peccatum  ;  peccatum  enim  adeo  est  vo- 
luntarium,  quare  etc.  Probatio  istius  consequentiae.... 

actu,  quia  in  isto  instanti  in  quo  peccavit  non  potuit  non  pec- 
care,  et  ideo  per  illam  potentiam  non  potuit  non  peccare.  [Vid. 
n.  394  &]. 

391.  —  Impugnatur.  —  Sed  hoc  argumentum  non  valet : 
—  a)  Solutum  enim  est  dist.  1.  huius  II,  in  quaest.  de  aeter- 
■nitate  mundi  [n.  44  b],  et  in  I.  Libro  *  dist.  39,  *  de  praede- 
stinatione  [n.  1124],  quia,  ut  dictum  est  ibi,  causa  non  causat 
effectum  nisi  ut  prior  natura,  non  prior  duratione ;  nam  etsi 
non  sit  duratione  prior  causa  quam  causans,  tamen  prior  fuit 
natura.  Ergo  si  omnis  causa  dum  causat  necessario  causat, 
omnis  causa  necessario  causat,  (et  tunc  nihil  contingenter 
eveniet(a) );  quia  causa  non  est  contingenter  causans  antequam 
causet. 

b)  Item,  omnis  libertas  arbitrii  tolletur;  nam  voluntas  in 
isto  instanti  non  elicit  actum  libere,  et  non  elicit  illum  libere 
antequam  eliciat;  si  ergo  nunc  elicit  de  necessitate,  per  te, 
quia  pro  nunc  non  potest  non  elicere,  ergo  nunquam  libere 
eliciet. 

c)  Hoc  etiam  esset  contra  eos,  qui  clicunt  quocl  voluntas 
necessario  vult  finem,  non  autem  ea  quae  sunt  ad  finern;  si 
ergo  necessario  vult  quanclo  vult,  tunc  ita  necessario  vult  ea 
quae  sunt  ad  flnem  sicut  finem,  quia  neutrum  vult  antequam 
velit,  et  ideo  utrumque  volet  vel  vult  necessario,  ut  dictum  est. 
( 7 )  d)  Ideo  dico  quod  poteniia  contradictionis  non  necessa- 
rio  est  potentia  ante  actum,  nam  cuilibet  contingenti  proposi- 
tioni  de  futuro  correspondet  sua  de  praesenti  contingens  simi- 
liter,  sicut  ista,  tu  sedes,  est  vera  contingens  de  praesenti, 
sicut  fuit  illa  sibi  correspondens  contingens  de  futuro,  tu  se- 
debis;  sed  *  ista  *  est  magis  determinata,  ista  de  futuro  mi- 
nus;  unde  Aristot.  I.  Periher.  dicit  in  propositionibus  de  prae- 
senti  esse  veritatem  determinatam ,  et  non  necessariam. 

e)  Cum  ergo  dicis:  aut  potuit  potentia  anie  actum,  aut 
potentia  cum  actu;  dico  quod  potuit  peccasse  potentia  ante 
actum,  anterioritate  vel  ordine  naturae,  non  prius  duratione 
necessario.  Et  sic  ista  glossa  non  valet:  Deus  nullum  contin- 
genter,  sed  necessario  praedestinavit;  quia  non  est  clare  in- 
stans  vel  tempus  durationis  ante  praedestinationem;  ideo   se- 


(a)  Deest  in  Ed.  Ven. 

cundum  illud  non  potuit  non  praedestinasse:  quod  falsum  est, 
sufflcit  enim  ad  hoc  quod  causa  contingenter  producat,  quod 
prius  ordine  naturae  sit  quam  effectus  productus;  nec  requi- 
ritur  necessario  prius  duratione  ad  hoc  quod  contingenter 
Deus  aliquid  producat  extra  se. 

392.  —  Quarta  aliorum  ratio.  —  Arguitur  etiam  quarto  sic 
ad  dictam  conclusionem:  Angelus  non  potuit  in  primo  instantiha- 
bere  deliberationem ;  ergo  nec  peccare.  —  Consequeniia  patet. 
—  Probatio  antecedentis :  quia  in  primo  instanti  non  potuit 
simul  multa  intelligere  distincte:  quod  tamen  oportebat,  si 
deliberasset  TVid.  n.  394  c]. 

393.  —  Impugnatur.  —  Nec  ista  ratio  valet;  nam  volitio 
quando  elicitur  a  volente  non  requirit  nisi  unam  intellectio- 
nem,  si  sit  volitio  unica:  intellectionem  dico  unicam  distinctam, 
quia  plures  intelleciiones  distinclae  simul  non  possunt  esse  in 
intellectu,  et  si  possent  esse,  tamen  una  sufflceret  ad  unam  voli- 
tionem  eliciendam;  *et*  ita  posset  esse  una  intellectio  distincta, 
etiamsi  deliberatio  non  praecederet,  sicut  si  multae  praeces- 
sissent;  ergo  deliberatio  respiciens  plures  intellectiones  non 
requiritur  ad  unam  volitionem:  sed  in  una  sola  volitione  po- 
test  esse  obliquitas  et  peccatum;  quare,  etc. 

394.  (8)  —  Ex  praedictis  rationibus  arguit  Doctor  ad  ho- 
minem.  —  Rationes  etiam  praefatae  sunt  contra  ipsos;  quia 
ponunt  quod  Angelus  in  primo  instanti  potuit  mereri.  — 
a)  Maior  eniin  primae  rationis  eorum  ad  illam  opinionem 
fuit  ista  [n.  386] :  Prima  operatio  rei  simul  exsistens  cum  re 
est  a  producente  rem;  tunc  *subdas*  minorem  sub  ista  sic: 
sed  operatio  Ang-eli  non  sua  non  potest  sibi  esse  meritoria ; 
ergo  non  potuit  mereri  in  primo  instanti. 

b)  Item  tertia  (a)  ratio  [n.  390]  est  contra  eos;  quia  in  illo 
instanti  non  potest  mereri  m  quo  non  potest  peccare,  quia 
in  quocumque  instanti  potuit  peccare,  in  eodem  potuit  mereri,  et 
e  contra:  sed  per  illam  rationem  si  in  *  illo  primo  instanti  * 
non  potuit  peccare,  ergo  non  potuit  mereri  in  illo.  —  Pro- 
batur  secundum  eos  minor:  quia  vel  illa  potentia  esset  ante 
actum,  vel  cum  actu  etiam  contrario,  autem  est  contra  eos*  (b). 


(a)  Ed.  Ven.  secunda. 

(b)  Wadd.  si  in  primo  instanti  non  eliciat  actum    meritorium,    vel    bo- 
num,  non  potcst  peccare,  secundum  eos;  quia  non  potentia  ante  actum,  etc. 

c)  Item  alia  ratio  [n.  392]  videtur  adduci  contra  eos;  ae- 
qualiter  enim  videtur  requiri  deliberatio  vel  magis  ad  bene 
operandum  sicut  ad  male;  bona  enim  operatio  non  potest  esse 
nisi  concurrentibus  circumstantiis  debitis  omnibus ;  sed  mala, 
quacumque  deficienle;  ergo  si  sine  deliberatione  posset  me- 
ritorie  agere,  multo  fortius  male. 

d)  Si  instetur  de  Christo,  qui  potuit  mereri,  et  tamen 
non  potuit  peccare,  patebit  de  hoc  Lib.  III.  *dist.  18  *.  Videtur 
autem  ille  Doctor  concedere  quod  Christus  potuit  peccare  de- 
nominative,  non  autem  effective. 

395.  (^)  — Quinta  aliorum  ratio.  —  Arguitur  etiam  quinto 
sic  ad  conclusionem:  motus  naturalis  voluntatis  Angeli  in  primo 
instanti  fuit  rectissimus ;  ergo  in  illo  instanti  non  potuit  esse 
malus  actus  vel  motus  malus  liberi  arbitrii;  si  enim  fuisset 
malus,  remissum  et  per  consequens  minus  rectum  fecisset  mo- 
tum  vel  actum  naturalem  voluntatis,  et  tunc  non  fuisset  vo- 
luntas  rectissima  vel  actus  eius  naturalis. 

396.  —  Impugnatur.  —  a)  Nec  illa  ratio  valet;  quia  sem- 
per  dum  manet  integra  natura  voluntatis,  manet  inclinatio 
vel  motus  naturalis  integer  rectus,  ita  bene  in  primo  instanti 
sicut  in  secundo :  sed  secundum  Dionys.,  naturalia  in  damna- 
tis  Angelis  manent  splendidissima ;  ergo  et  inclinationes  re~ 
ciissimae  (a). 

b)  Nec  illa  ratio  valet;  quia  sequitur  quod  sicut  non  pos- 
set  peccare  in  prirno  instanti,  sic  nec  in  secundo  vel  tertio; 
sicut  enim  peccatum  nihil  naturae  adimit,  alioquin  tota  pos- 
set  eonsumi  per  peccata,  sic  etiam  nihil  inclinationis  natura- 
lis  adimit. 

397.  —  Sexta  aliorum  ratio.  —  Aliter  arguitur  et  *  proba- 
tur  *  (b)  sic  *  sexto  *:  —  a)  In  habitu  concreato  (1)  ipsi  Angelo 
primo  relucent  quidditates  intelligibiles  ab  Angelo.  Cum  igitur 
intellectus  angelicus  non  intelligat  alia  (c)  nisi  ut- praesentata  in 
isto  habitu,  intelligit  primo  istas  quidditates,  et  deinde  specialia 


(a)  Wadd.  addit :  Dico  igitur  quod  in  primo  instanti  fuit  natura  rectis- 
sima,  et  tamen  potuit  esse  obliquitas  in  actu  elicito  a  voluntate  libera, 
quia  rectitudo  naturae  stat  cum  voluntate  non  recta. 

(6)  Wadd.  probabiliter;  contra  antiquiores  editiones. 

(c)  Ed.  Ven.  aliqua. 

(1)  Cfr.  supra  n.  307  seqq.  et  330  seqq. 

singularia ;  ideo  in  primo  istanti  non  potuit  habere  cognitionem 
practicam ;  igitur  nec  peccare;  quia  quiclditates  istae  relu- 
centes  in  tali  habitu  scientiali,  ad  quas  primo  habitus  inclinat, 
sola  speculaliva  cognitione  intelliguntur  (a). 

b)  Praeterea,  istarum  considerationem  quidditatum  conse- 
quitur  primo  quaedam  complacentia  naturalis,  sicut  cum  con- 
sidero  Lunam  complacet  mihi;  igitur  et  in  primo  instanti, 
quando  ista  complacentia  naturalis  fuit,  non  potuit  demereri 
vel  peccare. 

398.  (»0)  —  Impugnatur.  —  Hoc  potest  solvi:  —  a)  Quia 
velle  concupiscentiae  praesupponit  velle  amicitiae;  nullus  enim 
concupiscit  nisi  magis  amet  illud  cui  concupiscit  bonum  con- 
cupitum  quam  amet  ipsum  concupitum,  et  prius  aliquo  modo: 
ergo  prius  amat  quis  se  amore  amicitiae  quam  aliquod  bo- 
num  sibi;  et  in  isto  priori  potest  vel  potuit  esse  inordinata 
volitio  amicitiae,  plus  scilicet  amando  se  quam  iuste  debuisset 
amare  secundum  rectam  rationem :  sed  ista  volitio  inordinata 
potuit  esse  in  primo  instanti  creationis  Angeli,  quia  in  primo  in- 
stanti  potuit  sibi  ostendi  bonum  diligibile  sibi,  et  aeque  primo 
vel  prius  natura  potuit  amare  se  in  se;  ergo  potuit  inordinate 
amare  se  in  primo  instanti;  prius  etiam  natura  potest  obie- 
ctum  bonum  essecognitum  in  se;  et  *esse*  amabile  in  se,  quam 
ut  relucet  in  habitu;  quia  non  quietat  amantem  nisi  ut  in  se. 

b)  Istud  confirmatur  per  Augustinum,  qui  dicit  XIV.  De 
Civit.  Dei,  cap.  ult.,  quod  civitatem  diaboli  fecit  inordina- 
tus  amor  sui:  iste  autem  potuit  esse  in  primo  instanti,  ut 
dictum  est. 

399.  (")  — Septima  aliorum  ratio.  —  Septimo  arguitur  pro 
conclusione  sic:  Nullus  potest  peccare,  nisi  sit  debiior  iustitiae: 
sed  in  primo  instanti  non  fuit  Angelus  debitor  iustitiae;  ergo,  etc. 
—  Maior  patet,  quia  iustitia  et  peccatum  sunt  sicut  habitus 
et  privatio.  —  Probatio  minoris:  quia,  sicut  patet  per  An- 
selmum,  in  lib.  De  Casu  diaboli,  13  et  14,  in  primo  instanti 
non  accepit  iustitiam. 


(a)  Ed.  Ven.  ..  .  istas  quidditates  sequitur  intelligentia  vel  intellectio 
singularium  ;  ita  quod  primo  ille  intellectus  considerat  quidditates,  deinde 
singularia,  quae  considerando  est  practice  et  in  ista  cadit  deliberatio,  non 
in  speculando ;  propter  quod  patet  quod  in  primo  instanti  non  potuit  de- 
mereri  illam. 


LIB.    II.    DIST.    V.    QUAEST.    II.    ART.    I.  369 

400.  —  Impugnatur.  —  Nec  istud  vatet:  —  a)  Duplex  enim 
est  iustitia,  scilicet  acquisita  (a)  et  infusa,  et  de  neutra  con- 
cludit  ratio.  Iustitia  enira  infusa  statim  amittitur  unico  actu 
peccati ;  ergo  ista  amissa,  non  posset  iste  amplius  peccare,  quia 
non  est  debitor  iustitiae,  cum  non  habeat  iustitiam  (b).  —  Simi- 
liter  Sarracenus,  qui  nunquam  habuit  iustitiam  infusam,  non 
esset  debitor  iustitiae,  et  per  consequens  non  posset  peccare. 

b)  Item,  manifestum  est  quod  non  fuit  in  illo  primo 
instanti  debitor  iustitiae,  quia  non  accepit  eam ;  *  semper 
enim  *  (c)  exsistens  in  peccato  mortali  nunquam  esset  debitor 
iustitiae,  quia  nunquam  accepit  eam.  —  Ideo  de  ista  iustitia 
non  valet  argumentum. 

c)  Similiter  nec  de  iustitia  acquisita;  nam  ista  potest 
amitti  multis  actibus  iniustitiae  elicitis;  nec  ille  qui  nunquam 
fuit  iustus  moraliter  tenetur  ad  iuste  operari,  si  non  esset  de- 
bitor  iustitiae,  quia  nunquam  istam  accepit. 

d)  Dico  igitur  quod  iustitia  ista,  ratione  cuius  debitor 
est  homo  vel  Angelus  iustitiae,  non  est  nisi  potentia  natura- 
lis  voluntatis  moderandi  inclinationem  naturalem,  quae  est 
contra  iustitiam  infundendam;  et  illud  est  libertas,  quae  non 
est  aliquid  superaddifcum  voluntati,  imo  de  per  se  ratione  eius. 
Dico  igitur  quod  illam  iustitiam  naturalem,  *  sive  *  potentiam 

*  vel  libertatem  *,  qua  potuit  conservare  iustitiam  infusam  sibi, 

*  vel  qua  potuisset  recepisse  illam,  scilicet  si  stetisset,  qua  enim 
est  dominus  suorum  actuum,  *  recepit  Angelus,  et  ideo  debitor 

*  illius  *  iustitiae  fuit. 

e)  Ad  AnselmMm  dico  quod  non  accepit  iustitiam  infusam; 
et  hoc  dicit  August.  XI.  Super  Gen.,  et  ponitur  auctoritas  in 
principio  dist.  3  [Vid.  pag.  219seqq.]. 

401.  (12)  —  Octava  aliorum  ratio.  —  (Atia  ratio  est:  duae  (d) ) 
mutationes  non  sunt  simul,  quarum  terminus  ad  quem  unius  est 
terminus  a  quo  alterius :  *  sed  mala  volitio  vel  peccare  sequi- 
tur  terminura  ad  quem  creationis,  quia  praesupponit  esse;  *  (e) 
ergo  non  sunt  simul. 


(a)  Ed.  Ven.  moralis.  (c)  Wadd.  sequeretur  enim  quod. 

(b)  Ed.  Ven.  iniustitiam.  (d)  Deest.  in  Ed.  Ven. 

(e)  Wadd.  sed  creatio  et  peccatum  sunt  duae  mutationes  illo  modo  se 
habentes,  quia  mala  volitio  vel  peccatum  praesupponit  esse,  quod  est  ter- 
minus  ad  quem  creationis;  ergo... 

Tom.  II.  24 

402.  —  Impugnatur.  —  a)  Istud  non  valet  de  passioni- 
bus  et  subiectis  quae  consequuntur  se  solum  ordine  naturae, 
quia  possunt  esse  simul  duratione ;  nam  Luna  eodem  in- 
stanti  temporis  in  quo  accipit  lumen  a  Sole  diffundit  ipsum 
in  alias  partes  medii. 

b)  Si  tamen  flat  vis  de  vocabulo  mutationis,  dico  quod 
peccatum  in  primo  instanti  temporis  non  est  mutatio,  sed  est 
passio  de  genere  passionis,  quia  mutatio  est  a  privatione  in 
habitum,  vel  e  converso,  quae  non  se  compatiuntur  in  eodem 
instanii  durationis ;  nec  prius  fuit  duratione  iste  habitus 
cuius  privatio  est  peccatum  in  voluntate  Angeli,  si  peccavit 
in  primo  instanti;  ideo  non  est  mutatio,  sed  est  passio  de 
genere  passionis.  De  hoc  in  IV  in  materia  de  resurrectione  (1). 

403.  —  Nona  aliorum  ratio.  —  Alia  ratio  ponitur  talis:  actio 
creaturae  non  potest  esse  in  instanti;  igitur  in  primo  instanti 
non  potuit  habere  actum  aliquem,  per  quem  peccaret.  —  Proba- 
tio  antecedentis:  per  rationem  Aristot.  VI.  Physic,  ubi  arguit 
sic:  si  aliqua  virtus  potest  movere  in  instanti,  ergo  maior  virtus 
potest  in  minori  quam  in  instanti:  hoc  est  impossibile:  sed 
omni  virtute  creata  potest  esse  maior  et  est;  ergo  nulla  virtus 
creata  potest  moveri  in  instanti. 

404.  —  Impugnatur.  —  Dico  quod  ratio  Aristot.  procedit 
in  his  in  quibus  potest  esse  excessus  in  mensura,  quod  scili- 
cet  si  aliqua  virtus  movet  in  aliquo  tempore,  dupla  virtus 
movebit  in  dimidia  parte  temporis:  sed  instans  non  potest 
excedi  ab  aliqua  mensura  in  parvitate ;  ideo  non  valet.  — 
Tamen  de  motu  tenet  argumentum  Aristot.;  quia  motus  neces- 
sario  habet  mensuram  divisibilem,  cum  ipse  sit  divisibilis,  et 
ideo  si  motus  esset  in  instanti,  necessario  instans  esset  divisi- 
bile;  ergo  contingeret  dare  mensuram  minorem. 

405.  (13)  —  Sententia  Doctoris.  —  Teneo  igitur  quod  *po- 
tuit  peccare  in  primo  instanti;  quia  *  potuit  in  primo  in- 
stanti  habere  potentiam  volitivam  perfectam,  et  non  limitaba- 
tur  ad  rectam  operationem;  non  enim  habuit  in  secundo  in- 
stanti  magis  determinans  quam  in  primo;  ergo,  etc.  —  Et 
hoc  potuit  esse,  ut  dictum  est  [n.  398],  quia  in  illo  instanti 
potuit  se  amare  amore  amicitiae  ultra  rectam  rationem. 

(1)  Dist.  43. 

Articulus  II. 

UTRUM    ANGELI   BONI   DE    FAGTO   FUERINT   BEATI   IN   PRIMO 
INSTANTI,   ET   MALI   MISERI? 

406.  (13)  —  Ostenditur  Angelos  malos  non  fuisse  beatos  in 
primo  instanti.  —  De  secundo  articulo:  utrum  boni  de  fa- 
cto  beati  in  primo  instanti  fuerunt,  et  mali  *  beati*(a)  vel 
miseri,  dico  primo  de  malis,  quod  mali  non  fuerunt  beati  in 
primo  instanti.  —  Probatio:  —  a)  Quia  tunc  non  fuerunt  certi 
de  beatitudine  sua,  sic  enim  postea  non  cecidissent:  sed  si  non 
fuerunt  certi  de  beatitudine,  non  fuerunt  beati. 

b)  Similiter,  sicut  dicit  August.  IV.  Super  Gen.,  non  prius 
discernebat  Deus  bonos  a  matis  quam  essent  discreti  inter 
se;  non  ergo  qui  mali  modo  sunt  in  primo  instanti  fuerunt 
beati,  quia  *  erant  *  creati  uniformes  boni  et  mali. 

407.  —  Neque  fuisse  in  primo  instanti  miseros  vel  malos.  — 
a)  Nec  erant  in  primo  instanti  miseri  vel  mali,  ut  patet  in 
littera  ista  4.  dist.  cap.  Sed  hoc  magis  [Vid.  pag.  345]. 

b)  Ut  etiam  dicit  August.  XI.  c.  17.  Super  Gen.,  ubi  dicitur 
quod  Deus  non  est  prius  ultor  quam  aliquis  peccator. 

c)  Item,  Isai.  XIV.  v.  12,  dicitur  de  malo  angelo:  Quomodo 
cecidisti,  Lucifer,  qui  mane  oriebaris?  Et  ponitur  dist.  6. 
c.  1  [Vid.  pag.376];  ergo  prius  oriebatur  et  luxit  quam  caderet. 

d)  Item,  Ezech.  XXVIII.  v.  13,  et  ponitur  ubi  supra:  In  de- 
liciis  paradisi  fuisti ;  ergo  non  statim  cecidit.  —  Icleo  concluditur 
quod  mora  fuit  inter  principium  creationis  et  damnationis. 

408.  —  Eadem  asseruntur  de  Angelis  bonis.  —  Et  eodem 
modo  patet  de  bonis  in  littera  dist.  ista  c.  1  [Vid.  pag.  345], 
et  similiter  dist.  3.  cap.  illo:  Aliis  autem  videtur  etc.  Vide  ibi 
[pag.  220]. 

Articulus  III. 

UBERIUS    EXPLIGANTUR   MORAE    ANGELORUM  (1). 

409.  (14)  —  Exponitur  sententia  tenens  duas  tantum  fuisse 
Angelorum   moras    [Vid.   n.  365].    —   a)    De    tertio   articulo, 


(a)  Wadd.  damnati.  (1)  Cfr.  supra,  n.  365seqq. 

quot  fuerunt  morae  et  quantae,  communiter  dicitur  duas 
fuisse  moras:  una  est  in  via  et  alia  in  termino;  nam  ponitur 
quod  non  simul  praemiabantur  et  meruerunt,  nec  boni,  nec 
mali. 

b)  Sed  utrum  prima  mora  in  via  fuisset  unica?  —  Dicit 
unus  Doctor  quod  unica;  quia  omnes  Angeli  in  primo  in- 
stanti  temporis  discreti  habuerunt  gratiam,  per  quam  in  eodem 
instanti  potuerunt  elicere  actum  meritorium,  et  per  consequens 
in  secundo  instanti  temporis  discreti  potuerunt  praemiari,  et 
praemiati  sunt  boni;  sed  mali  in  instanti  temporis  posuerunt 
obicem,  ideo  non  fuerunt  praemiati. 

cj  Ratio  ad  hoc  est,  quia  gratia  non  tollit  naturam,  sed 
perficit  eam:  sed  natura  Angeli  acquirit  suam  perfectionem 
naturalem  sine  discursu;  ergo  et  perfectionem  quam  potest 
acquirere  per  gratiam,  quae  est  beatitudo,  acquirit  sine  di- 
scursu:  quare,  etc.  [Vid.  nn.  380,  382  &  411-12].  Mali  autem 
non  acquisierunt  illam  beatitudinem  in  secundo  instanti,  quia 
posuerunt  obicem. 

410.  —  Sententia  Doctoris.  —  Contra  illud:  —  a)  Qui- 
cumque  pro  tota  mora  viae  manet  in  merito,  necessario  in 
termino  erit  beatus.  Et  hoc  patet  ex  Evangelio  Matth.  XXIV. 
v.  13,  ubi  dicitur:  Qui  perseveraverit  usque  ad  finem,  hic 
salvus  erit;  in  ultimo  enim  instanti  viae,  in  quo  debuit  reci- 
pere  beatitudinem,  non  potuit  ponere  obicem;  aliter  illud  in- 
stans  non  fuisset  terminus:  sed  pro  mora  viae,  per  te,  boni 
et  mali  fuerunt  aequales  in  merito ;  ergo  et  in  praemio  (a). 
(lo)  b)  Dico  ergo  quod  boni  et  mali  fuerunt  ad  invicem  di- 
screti  in  via;  aliter  non  fuissent  discreti  flnali  discretione  in 
termino. 

c)  In  via  ergo  fuerunt  necessario  morae  duae :  prima 
in  qua  fuerunt  uniformes  in  gratia,  si  volumus  dicere  quod 
mali  habuerunt  gratiam,  vel  uniformes  saltem  in  natura: 
secunda  mora  in  qua  adhuc  in  via  exsistentes  fuerunt  dif- 
formes,  ita  scilicet  quod  isti  ultimate  meruerunt,  et  isti  ulti- 
mate  derneruerunt.  —  Tertia  mora  fuit  distinciio  flnalis 
unius  ab  alio  necessario. 


(a)  Ed.  Ven....  aequales  in  termino  pro  tota  mora   viae   sive   in   primo 
instanti  temporis  discreti ;  ergo  in  termino  fuerunt  aequales  in  praemio. 

d)  Probabile  est  etiam  quod  in  secunda  mora,  in  qua  fue- 
runt  difformes  m  via,  fuerunt  multae  morulae ;  quia  mali 
peccaverunt  multis  speciebus  peccati,  scilicet  superbia,  oclio  et 
invidia,  et  isti  actus  ordinate  *  secundi  *  non  in  eodem  instanti 
fuerunt  eliciti,  ut  patet  dist.  5,  in  priucipio,  et  est  ibi  auctoritas 
August.  [Vid.  pag.  348].  —  Hoc  iterum  patet  per  illud  Apoc. 
c.  XII.  v.  7:  Fiebat  praelium  magnum  in  Coelo;  et  dicitur 
ibi  quod  Michael  fecit  victoriam,  quae  victoria  cedebat  in 
laudem  bonorum  :  hoc  non  fuit  nisi  quia  peccatum  malorum 
Angelorum  fuit  incentivum  tentationis  in  bonis,  qui  tentationem 
istam  vicerunt.  —  Cum  igitur  Angelus  bonus  non  fuit  praescius 
futurorum,  prius  fuit  elicitum  peccatum  a  malo  Angelo  ante- 
quam  per  ipsum  esset  tentatio  boni;  et  ideo  in  secunda  mora 
fuerunt  multae  morulae  elicitae  a  malis. 

e)  Sed  de  prima  mora,  in  qua  fuerunt  uniformes,  potest 
probabiliter  sustineri  quod  in  primo  instanti  fuerunt  uniformes 
in  statu  naturae,  creati  sine  gratia :  postea  in  secundo  in- 
stanti  erant  in  gratia  uniformes:  et  postea  in  tertio  instanti 
viae  mali  multipliciter  demeruerunt  et  boni  multipliciter  me- 
ruerunt:  et  in  quarto  fuerunt  in  termino.  —  Et  hoc  videtur 
rationabile,  quia  sic  experti  erant  de  omni  statu  et  maiorem 
occasionem  habebant  intensius  eliciendi  actum  meritorium,  po- 
stea  cum  simul  habebant  gratiam,  ex  hoc  quod  experti  erant 
quod  ex  naturalibus  in  primo  instanti  hoc  non  poterant. 

f)  Vel  potest  dici  quod  primo  erant  uniformes  creati  in 
gratia,  et  in  secundo  instanti  boni  meruerunt  et  mali  deme- 
ruerunt  ante  terminum.  quia  Deus  non  discernit  eos  ante- 
quam  fuissent  ir\ter  se  discreti. 

(■16)  g)  Nec  valet  quod  dicebatur  superius,  quod  si  stetissent 
in  secundo  instanti,  debebant  recepisse  beatitudinem,  et  ideo 
boni  tunc  fuerunt  in  termino,  longior  enim  fuit  via  illorum 
quam  mora  unius  instantis;  et  forte  per  duo  vel  tria  sequentia 
non  debebant  habere  beatituclinem. 

h)  Si  dicamus  quod  tantum  in  primo  instanti  erant  uni- 
formes  in  naturalibus,  ita  quod  nunquam  fuerunt  uniformes 
in  gratia,  tunc  *debet*  dici  quod  in  secundo  instanti  dabatur 
gratia  non  ponentibus  obicem,  et  tunc  fuisset  data  malis,  si  non 
apposuissent  obicem.  Et  bene  potuerunt  ponere  obicem  re- 
spectu   gratiae    recipiendae,   licet    non    respectu  praemii  reci- 


374  LIB.    II.   DIST.    V.    QUAEST.   II.    ART.    III. 

piendi  in  instanti  in  quo  debuit  recipi;  quia  tunc  non  est  re- 
cipiens  in  via,  sed  in  terynino;  et  tunc  ipsi  demeruerunt  et 
boni  meruerunt,  omnes  adhuc  in  statu  viae  exsistentes;  et  in 
termino  isti  erant  beati,  mali  vero  obstinati;  ita  quod  non 
credo  quod  omnino  pares  (in  via  (a) )  fuissent  dispares  in 
termino. 

i)  Sed  quantae  sunt  istae  morae?  Dicit  unus  Doctor  quod 
dicuntur  esse  instantia  discreti  temporis.  —  Dictum  est  autem 
quod  nulla  est  necessitas  ponendi  tempus  discretum,  2.  dist. 
huius.  quaest.  1  et  4:  quaere  ibi. 

411.  ('7)  —  Solvuntur  argumenta  principalia.  —  a)  Ad  pri- 
mum  principale  [n.  382 a]  dico  quod  causa  efficacior  non  ne- 
cessario  producit  effectum  aeque  cito  sicut  causa  minus  effl- 
cax,  si  illa  efflcacior  sit  agens  votuntarium,  quale  est  Deus 
respectu  beatitudinis. 

b)  Ad  secundum  [n.  382  b]  clico  quod  dubium  est  utrum 
boni  fuerunt  in  primo  instanti  in  gratia.  —  Et  ad  auctori- 
tatem  August.  potest  dici  quod  intelligit  de  gratia  gratis  data, 
quae  non  facit  ad  propositum.  —  Vel  esto  quod  fuerunt  in 
gratia  gratum  faciente  in  primo  instanti,  adhuc  non  valet 
consequentia ;  quia  licet  sine  discursu  statim  Angeli  habeant 
beatitudinem  naturalem,  tamen  non  oportet  quod  statim  ha- 
beant,  habita  ista  gratia,  supernaturalem,  quia  diceretur  quod 
est  quaedam  dispositio  in  fieri  tantum,  non  in  facto  esse  re- 
manens,  requisita  ad  beatitudinem  supernaturalem,  et  huius- 
modi  *  beatitudinis  *  dispositio  est  actus  meritorius  respectu 
beatitudinis  simpliciter,  ideo  non  simul  insunt  Angelo.  In  na- 
turali  autem  beatitudine  non  est  huiusmodi  dispositio  requisita. 
[Vid.  n.  380]. 

c)  Acl  aliud  [n.  382  c]  de  auctoritate  Ioan.  c.  VIII.  re- 
spondet  August.  XI  Super  Gen.  c.  21,  et  ponitur  dist.  3,  cap. 
illo:  Deinde  qualiter  verba  Domini  [Vid.  pag.  221],  ubi  dicit 
sic:  quod  ab  initio  homicida  fuit,  et  in  veritate  non  stetit, 
quia  ex  quo  homo  conditus  fuit,  ipsum  per  invidiam  in 
mortem  praecipitavit.  —  Unde  post  initium  temporis  cecidit, 
et,  ut  ibi  dicitur,  patet  quod  homicida  non  fuit  in  primo  in- 
stanti  suae  creationis  respectu  hominis  quem  tentavit.  Et  quam- 


(a)  Deest  in  Ed.  Ven. 

vis  etiam  in  primo  instanti  suae  creationis  malus  non  fuit,  sed 
satis  cito  post,  tamen  bene  nunc  dicitur  quod  in  veritaie  non 
stetit,  simpliciter  loquendo. 

412.  (18)  —  Solvitur  ratio  sententiae  tenentis  duas  tantum 
fuisse  moras  Angelorum.  —  Ad  rationem  factam  in  tertio  articulo 
[n.  409  c]:  —  a)  Posset  negari  quod  Angelus  sequatur  omnem 
suam  perfectionem  naturalem  sine  discursu;  non  est  enim 
necesse  quod  simul  cognoscat  principium  et  omnes  conclusiones 
virtualiter  contentas  in  principio,  licet  non  ponat  annum  vel 
diem,  vel  non  tantum  sicut  intellectus  noster,  pro    statu    isto. 

o)  Vel  esto  quod  non  discurrat:  si  unus  actus  merito- 
torius  sufficit  in  uno  instanti  tantum  ad  hoc  quod  Angelus 
sequatur  suam  beatitudinem  supernaturalem,  quare  ergo  An- 
geli  mali  non  habuerunt  beatitudinem,  ex  quo  omnes  in  illo 
primo  instanti  eliciebant  unum  actum  meritorium,  secundum 
illum  Doctorem?  [Vid.  n.  365].  Non  enim  videtur  congruum 
secundum  iustitiam  commutativam  quocl  viatores  eliciant  actus 
aequates  pro  toto  statu  viae,  et  quod  unus  praemietur  in  ter- 
mino,  et  alius  non  [Vid.  n.  380]. 

c)  Ideo  dico  quod  unum  opus  supernaturale  et  unus  actus 
meritorius  non  est  sufficienter  inductivus  ex  congruo  beatitu- 
dinis  supernaturalis;  si  enim  dispositio  naturalis  est  quod  ope- 
rando  hoc  post  hoc  acquiratur  beatitudo  naturalis,  multo  ma- 
gis  requiritur  in  gratia,  quae  est  dispositio  respectu  beatitu- 
dinis  supernaturalis,  operatio  huius  post  hoc  in  acquirendo 
beatitudinem  supernaturalem. 


-(MoMtNao- 

TEXTUS  MAGISTRI  SENTENTIARUM. 

Quod  de  maioribus  et  minoribus  quidam  ceciderunt,  inter  quos 
unus  fuit  excelsior,  scilicet  Lucifer.  —  Praeterea  sciri  oportet,  quo- 
niam  sicut  de  maioribus  et  de  minoribus  quidam  perstiterunt,  ita  de 
utroque  gradu  quidam  corruerunt.  Inter  quos  unus  fuit  omnibus  aliis 
cadentibus  excellentior,  nec  inter  stantes  aliquis  eo  fuit  dignior,  sicut 
testimoniis  auctoritatum  monstratur.  Ait  enim  Iob  (1) :  Ipse  principium 
viarum  Dei.  Et  in  Ezechiele  (2)  legitur :  Tu  signaculum  similitudinis, 
plenus  scientia  et  perfectione  decorus,  in  deliciis  paradisi  Dei  fuisti. 
Quod  Gregorius  (3)  exponens  ait :  «  Quanto  in  eo  subtilior  est  natura, 
eo  magis  in  illo  imago  Dei  similis  insinuatur  impressa  » .  Item  in  Eze- 
chiele  (4)  legitur :  Omnis  lapis  pretiosus  operimentum  eius,  id  est  omnis 
Angelus  quasi  operimentum  eius  erat ;  quia,  ut  dicit  Gregorius,  «  in 
aliorum  comparatione  caeteris  clarior  fuit  » .  Unde  vocatus  est  Lucifer, 
sicut  testatur  Isaias  (5) :  Quomodo,  inquit,  cecidisti,  Lucifer,  qui  mane 
oriebarisf  etc.  Qui  non  unus  ordo,  sed  unus  spiritus  accipiendus  est, 
qui,  teste  Isidoro  (6),  postquam  creatus  est,  eminentiam  naturae  et  pro- 
funditatem  scientiae  suae  perpendens,  in  suum  Creatorem  superbivit, 
in  tantum,  quod  etiam  Deo  se  aequare  voluit,  ut  i  Isaia  (7)  dicitur : 
In  coelum  ascendam,  super  astra  coeli  exaltabo  solium  meum,  et  ero 
similis  Altissimo.  Similis  quidem  Deo  esse  voluit,  non  per  imitationem, 
sed  per  aequalitatem  potentiae. 

Et  tantae  superbiae  merito  de  coelo,  id  est  de  empyreo,  in  quo  cum 
aliis  fuerat,  deiectus  est  in  istum  caliginosum  aerem,  cum  omnibus  suae 
pravitatis  consortibus.  Nam,  ut  Ioannes  ait  in  Apocalypsi  (8) ;  Draco 
de  coelo  cadens  secum  traxit  tertiam  partem  stellarum,  quia  Lucifer  ille 
aliis  maior  non  solus  cecidit,  sed  cum  eo  alii  multi,  qui  ei  in  malitia  con- 


(1)  Cap.  XL.  v.  14.  (5)  Cap.  XIV.  v.  12. 

(2)  Cap.  XXVIII.  v.  12-13.  (6)  Sent.  I.  c.  10. 

(3)  Mor.  lib.  XXXII.  c.  23.  (7)  Cap.  XIV.  vv.  13-14. 

(4)  Loc.  cit.  (8)  Cap.  XII.  vv.  3-4. 

senserunt,  eosque  cadentes  huius  caliginosi  aeris  habitaculum  recepit.  — 
Et  hoc  ad  nostram  probationem  factum  est,  ut  sit  nobis  exercitatio- 
nis  causa.  Unde  Apostolus  (1) :  Colluctatio  est  nobis  adversus  principes 
et  potestates  mundi  huius,  et  adversus  rectores  tenebrarum  harum, 
contra  spiritualia  nequitiae  in  coelestibus ;  quia  daemones,  qui  sunt 
spirituales  et  nequam,  in  hoc  turbulento  aere  nobis  propinquo,  quod 
coelum  appellatur,  habitant.  Unde  et  diabolus  princeps  aeris  dicitur. 

Quare  non  est  concessum  eis  habitare  in  coelo,  vel  in  terra?  — 
Non  enim  est  eis  concessum  habitare  in  coelo,  quia  clarus  locus  est 
et  amoenus ;  nec  in  terra  nobiscum,  ne  homines  nimis  infestarent ;  sed 
iuxta  Apostoli  Petri  doctrinam  in  epistola  Canonica  (2)  traditam,  in  aere 
isto  caliginoso,  qui  eis  quasi  carcer  usque  ad  tempus  iudicii  deputatus 
est.  Tunc  autem  detrudentur  in  baratrum  inferni,  secundum  illud  (3) : 
Ite  maledicti  in  ignem  aetemum,  qui  paratus  est  diabolo  et  angelis  eius. 

Quod  daemones  aliis  praesunt,  et  habent  etiam  alias  praelationes. 
—  Et  sicut  inter  bonos  Angelos  alii  aliis  praesunt,  ita  et  inter  malos 
alii  aliis  praelati  sunt,  et  alii  aliis  subiecti.  Quamdiu  durat  mundus 
Angeli  Angelis,  daemones  daemonibus,  homines  hominibus  praesunt ;  sed 
in  futuro  omnis  evacuabitur  praelatio,  ut  docet  Apostolus  (4).  Habent 
quoque,  secundum  modum  scientiae  maioris  vel  minoris,  praelationes 
alias  maiores  vel  minores ;  quidam  enim  uni  provinciae,  alii  uni  ho- 
mini,  aliqui  etiam  uni  vitio  praesunt,  unde  dicitur  spiritus  superbiae, 
spiritus  luxuriae,  et  huiusmodi,  quia  de  illo  vitio  maxime  potest  ho- 
mines  tentare,  a  quo  nominatur.  Inde  etiam  est  quod  nomine  daemo- 
nis  divitiae  vocantur,  scilicet  Mammona,  est  enim  Mammon  nomen 
daemonis,  quo  nomine  vocantur  divitiae  secundum  Syriacam  linguam. 
Hoc  autem  non  ideo  est  quod  diabolus  in  potestate  habeat  dare  vel 
auferre  divitias  cui  velit,  sed  quia  eis  utitur  ad  hominum  tentationem 
et  deceptionem. 

An  omnes  daemones  sint  in  hoc  aere  caliginoso,  an  aliqui  sint  in 
infernof  —  Solet  autem  quaeri,  utrum  omnes  in  isto  aere  caliginoso 
sint,  an  aliqui  iam  sint  in  infernof  —  Quod  in  inferno  quotidie  de- 
scendant  aliqui  daemonum,  verisimile  est,  quia  animas  illuc  cruciandas 
deducunt ;  et  quod  illic  aliqui  semper  sint,  alternatis  forte  vicibus, 
non  procul  est  a  vero,  qui  illic  animas  detinent  atque  cruciant.  Quod 
autem  animae  malorum  illuc  descendant  atque  illic  puniantur,  ex  eo 
constat  quod  Christus  ad  inferos  descendit,  ut  iustos  qui  ibi  teneban- 


(1)  Eph.  c.  VI.  v.  12.  (3)  Matth.  c.  XXV.  v.  41 

(2)  II.  c.  I.  v.  19.  (4)  I.   Cor.  c.  XV.  v.  24. 

tur  educeret ;  si  enim  iusti  illuc  descendebant,  multo  magis  iniusti ; 
et  sicut  tradit  auctoritas  (1),  cum  iustos  eduxit,  iniquos  ibi  reliquit ; 
momordit  enim  infernam,  non  absorbuit. 

Qnidam  putant  Luciferum  esse  in  inferno  religatum,  ex  quo  ten- 
tavit  Christum,  et  victus  fuit,  quem  dicunt  primum  hominem  tentasse 
et  vicisse.  —  De  Lucifero  autem  quidam  opinantur  quod  ibi  religatus 
sit,  et  ad  nos  tentandos  nunc  accessum  non  habeat,  quia  in  Apoca- 
lypsi  (2)  legitur :  Cum  consummati  fuerint  mille  anni,  solvetur  Satanas 
de  carcere  suo,  et  exiet  et  seducet  gentes;  quod  erit  novissimo  tempore 
Antichristi,  quando  erit  tanta  tribulatio,  ut  etiam,  si  fieri  potest  (3),  mo- 
veantur  electi.  Quem  ibi  religatum  dicunt  ab  eo  tempore  quo  tentavit 
Christum  (4)  in  deserto  vel  in  passione,  et  victus  fuit  ab  eo.  Ipsum 
putant  primum  hominem  tentasse  et  vicisse,  et  secundo  Deum,  sed  ab 
eo  victum  esse,  et  ideo  in  inferno  religatum.  —  Alii  autem  putant, 
ex  quo  cecidit,  pro  peccati  sui  magnitudine,  illuc  fuisse  demersum. 

Quod  Lucifer  non  habet  potestatem  quam  habebit  in  tempore  An- 
tichristi.  —  Sed  sive  in  infernum  demersus  sit,  sive  non,  credibile  est 
eum  non  habere  facultatem  accedendi  ad  nos,  quam  habebit  in  tem- 
pore  Antichristi;  in  quo  fraudulenter  ac  violenter  operabitur;  et  ideo 
forte  dicitur  (5)  tunc  solvendus,  quia  tunc  dabitur  ei  a  Deo  potestas 
tentandi  homines,  quam  modo  non  habet. 

Quod  daemones  semel  victi  a  Sanctis,  non  accedunt  amplius  ad 
alios.  —  Aliis  quoque  qui  a  Sanctis  iuste  et  pudice  viventibus  vin- 
cuntur,  potestas  alios  tentandi  videtur  adimi.  Unde  Origenes  (6) :  « Puto, 
inquit,  sane,  quia  Sancti,  repugnantes  adversus  istos  incentores  et 
vincentes,  minuant  exercitum  daemonum,  et  velut  quam  plurimos  eo- 
rum  interimant;  nec  ultra  fas  sit  illi  spiritui,  qui  ab  aliquo  Sancto 
caste  et  pudice  vivendo  victus  est,  impugnare  iterum  alium  homi- 
nem  » .  —  Hoc  autem  quidam  putant  intelligendum  tantum  de  illo  vi- 
tio,  in  quo  superatus  est,  ut  si  de  superbia  aliquem  virum  sanctum 
tentat  et  vincitur,  ulterius  non  liceat  ei  illum  vel  alium  de  superbia 
tentare. 


(1)  Os.  c.  XIII.  v.  14.  (4)  Matth.  c.  IV.  v.  1-11 

(2)  Cap.  XX.  v.  7.  (5)  Ajjoc.  c.  XX.  v.  3. 

(3)  Matth.  c.  XXIV.  v.  24.  (6)  Homil.  XV. 

QUAESTIONES 


QUAESTIO  I. 

413.  ( i  )  —  Proponitur  quaestio.  —  Girca  distinctionem 
sextam  quaero : 

Utrum  Angelus  malus  potuerit  appetere  aequalitatem 
Dei? 

414.  —  Argumentum  principale  (1).  —  Quod  non:  intelle- 
ctus  intelligendo  summum  verum  non  errat;  ergo  nec  voluntas 
amando  summum  bonum  peccat;  ergo  appetens  aequalitatem 
Dei  non  peccaret;  ergo  Angelus  in  primo  actu  peccandi  non 
potuit  appetere  *  aequalitatem  Dei  *  (a). 

415.  —  Contra  Magister  in  littera. 

416.  —  Exponitur  sententia  tenens  Angelum  malum  non  po- 
tuisse  appetere  aequalitatem  Dei  (2).  —  Dicitur  quod  non  potuit 
aequalitatem  istam  appetere.  —  Ad  quod  videntur  esse  qua- 
tuor  rationes:  —  a)  Prima,  quia  non  peccavit  ex  passione,  patet; 
nec  ex  ignorantia,  quia  poena  non  praecessit  culpam;  igitur 
ex  electione:  sed  electio  non  est  impossibiiium^  ex  III.  Ethic: 
Angelum  autem  esse  aequalem  Deo  est  impossibile;  ergo,  etc. 

b)  Praeterea,  Angelum  esse  aequalem  Deo  includit  con- 
tradictionem ;  ergo  non  includit  aliquam  rationem  entis;  ergo 
non  continetur  aliquo  modo  sub  primo  obiecto  voluntatis  vel 
intellectus;  ergo  non  *  est  *  aliquo  modo  volibile. 

c)  Praeterea  *  tertio  *,  nihil  potest  voluntas  velle,  nisi 
quod  est  praeintellectum ;  ergo  Angelum  esse  aequalem  Deo 
oportuit   esse    praeintellectum  vel  praeostensum  ab  intellectu. 


(a)  Wadd.  summum  bonum. 

(1)  Solvitur  ad  n.  420.  (2)  Cuius  rationes  solvuntur  ad  n.  419. 

Aut  igitur  ab  intellectu  errante,  et  tunc  poena  fuisset  ante 
culpam :  vel  ab  intellectu  non  errante,  et  hoc  impossibile, 
quia  intellectus  non  errans  non  potest  ostendere  illud  quod 
includit  contradictionem. 

d)  Praeterea  quarto,  et  videtur  esse  ratio  Anselmi,  De 
Casu  diaboti,  cap.  4 :  Angelum  esse  aequalem  Deo  includit 
Angelum  non  esse,  quia  Angelus  non  potest  esse  Angelus  nisi 
sit  inferior  Deo:  sed  nullus  potest  appetere  se  non  esse;  per 
August.  III.  De  Lib.  Arb.{\)\  ergo  nullus  inferior  Deo  potest 
appetere  aequalitatem  Dei. 

e)  (Anselmus  etiam,  De  Similitudinibus,  c.  6:  Si  beato 
Petro  par  esse  votueris,  eris  in  gtoria  Dei;  quia  ut  Petrus 
sis  in  persona  tua  non  poteris,  nam  hoc  si  velles,  teipsum 
nihil  esse  vetles:  quod  velle  nequibis  (a)  ). 

417.  (2)  —  Ostenditur  Angelum  malum  potuisse  appetere 
aequalitatem  Dei.  —  Quia  tamen  istae  rationes  non  cogunt,  potest 
aliter  ad  quaestionem  responderi,  scilicet  quod  Angelus  potuit 
appetere  aequalitatem  Dei.  Quod  persuadetur:  —  a)  Primo 
sic :  quia  voluntas  habet  duplicem  actum  amandi,  scilicet 
amore  amicitiae  et  actum  concupiscendi  aliquid  amato  [Vid. 
n.  425].  Et  secundum  utrumque  actum  habet  totum  ens  pro 
obiecto,  ita  quod  sicut  quodcumque  ens  potest  ipsa  amare 
amore  amicitiae,  ita  quodcumque  ens  potest  concupiscere 
ipsi  amato;  igitur  cum  Angelus  potuerit  se  amare  amore  ami- 
citiae,  potuit  sibi  concupiscere  omne  bonum  concupiscibile;  et 
ita  cum  aequatitas  Dei  sit  bonum  quoddam  concupiscibile  se- 
cundum  se  sibi,  potuit  illud  bonum  concupiscere. 

b)  Praeterea,  si  aequalitas  Dei  esset  possibilis  Angelo, 
posset  Angelus  istam  concupiscere  sibi.  *  Istud  *  planum  est. 
Sed  impossibilitas  huius  non  prohibet  quin  posset  Angelus  hoc 
velle;  quia  voluntas  potest  esse  impossibilium,  secundum  Philos. 
III.  Ethic.  et  Damasc.  —  Hoc  etiam  probatur,  quia  damnati 
odiunt  Deum,  ex  illo  Psalm.  LXXIII.  v.  23:  Superbia  eorum  qui 
te  oderunt,  etc:  odiens  autem  vult  oditum  non  esse,  secundum 
Philos.  II.  Rhetor.;  ergo  volunt  Deum  non  esse:  sed  hoc  est 
impossibile  in  se  et  incompossibile;  ergo  impossibilitas  istius 
appetibilis    non    prohibet    quin  posset  appeti  a  voluntate   pec- 

(a)  Deest  in  Ed.  Ven.,  quae  tamen  solutionem  n.  419  e  positam  habet. 
(1)  Cap.  6  seqq. 

cante.  —  Hoc  etiam  confirmatur,  quia  voluntas  peccans  po- 
tuit  velle  Deum  non  esse,  et  potuit  etiam  cum  hoc  velle  illum 
gradum  et  illam  eminentiam  Dei  esse  in  aliquo;  ergo  potuit 
velle  eam  esse  in  se  sicut  in  alio,  et  ita  potuit  velle  sibi  emi- 
nentiam  Dei. 

cj  Praeterea,  secundum  August.  LXXXIIL  QQ.  q.  30, 
voluntas  potest  uti  fruendis  et  frui  utendis;  ergo  potest  frui 
se;  cum  ergo  non  debeat  frui  nisi  summo  bono,  et  potest  frui 
se,  potest  sibi  concupiscere  tantum  bonum  quantum  bonum 
potest  concupiscere  summo  bono :  et  hoc  est  aequalitas  di- 
vina. 

418.  (3)  —  Sed  volitione  tantum  complacentiae,  non  vero 
efficaci.  —  Respondeo  ad  quaestionem  et  dico :  —  a)  Quod 
actus  volendi  duplex  est:  sirnplex,  et  sub  conditione.  Vel 
sub  aliis  verbis:  quod  est  volitio  efficax,  et  volitio  compta- 
centiae.  —  Exemplum:  alio  modo  infirmus  sperans  sanitatem 
vult  sanitatem,  et  alio  modo  intirmus  desperans  de  sanitate. 
Vult  enim  sanitatem  primus,  quia  sperat  sanitatem  sibi  possi- 
bilem,  et  habet  respectu  eius  volitionem  efficacem  et  impera- 
tivam  mediis  inducentibus  sanitatem.  Sed  desperans  vult  voli- 
tione  complacentiae,  sed  non  volitione  efficaci,  quia  non  quae- 
rit  media  inducentia  sanitatem,  pro  eo  quod  non  existimat  il- 
lam  posse  sibi  acquiri. 

b)  Et  ista  volitio  secunda,  quae  est  solum  complacentiae , 
potest  esse  impossibilis ;  et  hoc  sufflcit  ad  meritum  et  deme- 
ritum,  quia  etsi  sit  impossibile,  tamen  potest  consentire  illi 
pleno  consensu.  —  Et  ista  volitione  potuit  Angelus  appetere 
aequalitatem  divinam. 

c)  Sed  de  prima  volitione,  quae  efficax  est,  dico  quod 
Angelus  non  potuit  appetere. 

d)  Simplici  tamen  volitione  potuit  sibi  concupiscere  tan- 
tum  bonum,  et  tanto  desiderio,  quanto  concupisceret  si  esset 
sibi  possibile. 

419.  ( * )  —  Solvuntur  rationes  contrariae  sententiae.  —  Ad 
argumenta  pro  opinione.  —  a)  Ad  primum  [n.  416  a]  dici 
potest  quod  electio  aequivoce  accipitur:  uno  modo  pro  actu  vo- 
luntatis  consequente  plenam  apprehensionem  intellectus,  quo- 
modo  dicitur  quis  peccare  ex  electione  quando  non  est  passio 
perturbans  intellectum,  nec  est  ignorantia:  alio  modo  pro  actu 

voluntatis  consequente  conclusionem  syllogismi  practici;  quae 
electio  non  est  nisi  volitio  efflcax  obiecti,  quae  est  ad  inqui- 
rendum  medium  per  quod  possit  obiectum  attingi.  —  Primo 
moclo  electio  est  impossibilium,  sicut  dicit  Philos.  III.  Ethic. 
quod  votuntas  est  impossibitium:  non  tantum  voluntas  errans, 
sed  voluntas  praesupposita  plena  apprehensione  intellectus.  — 
Secundo  moalo  electio  non  est  impossibilium;  quia  nullus  de 
impossibilibus  syllogizat  practice;  syllogismus  enim  practicus 
ex  fine  concludit  illud  quod  est  ad  finem,  ut  per  illud  quod 
est  ad  finem  deveniatur  ad  finem :  et  talis  discursus  numquam 
habetur  de  impossibili. 

Vel  planius  dici  potest  quod  electio  uno  modo  praecise 
dicit  volitionem  consequentem  plenam  apprehensionem(a):  alio 
modo  volitionem  efflcacem  consequentem  syllogismum  pra- 
cticum.  —  Primo  modo  potest  esse  cuiuscumque  cui  prae- 
supponitur  notitia  perfecta  obiecti.  —  Secundo  modo  non  po- 
test  esse  alicuius  nisi  ad  cuius  esse  operatur  voluntas  quan- 
tum  potest,  quia  nihil  vult  efflcaciter  nisi  ad  quod  disponit 
media  per  quae  potest  deduci.  Et  talis  volitio  efflcaw  num- 
quam  est  alicuius  impossibilis ;  nullus  enim  consiliatur  de  im- 
possibilibus,  nec  praecepit  intellectui  practico  ad  inquirendum 
media  ad  illud.  Et  hoc  modo  habet  intelligi  verbum  Philoso- 
phi:  electio  non  est  impossibilium.  —  Hoc  etiam  modo  An- 
geli  non  peccaverunt  ex  electione,  hoc  est  ex  volitione  efficaci, 
per  quam  vellent  niti  ad  consequendum  propositum,  *  impu- 
gnando  *  et  surripiendo  sibi  eminentiam  Dei.  Potuerunt  ta- 
men  peccare  ex  electione,  hoc  est  ex  non  surreptione,  sed  ex 
perfecta  volitione  illius  aequalitatis. 

(5)  b)  Ad  secundum  [n.  416  &]  dico  quod  sicut  est  duplex 
intellectio,  scilicet  absoluta  et  comparativa,  et  absoluta  qui- 
dem  non  est  nisi  alicuius  obiecti  simplicis  contenti  sub  obiecto 
intellectus,  et  comparativa  sive  collativa  potest  esse  ad  quod- 
cumque,  et  hoc  sive  ista  comparatio  sit  possibilis,  sive  impos- 
sibilis,  non  enim  intellectus  tantum  componit  propositiones  pos- 
sibiles,  sed  impossibiles,  ita  etiam  aliqua  volitio  est  absoluta, 
et  illa  non  est  nisi  alicuius  obiecti  simplicis  contenti  sub  primo 
obiecto  volibili :  aliqua  est  comparativa,  et  *ista*  potest  com- 


(a)  Ed.  Ven.  dicit  plenam  acceptationem  vel  volitionem. 

parare  quodcumque  volibile  simplex  ad  quodcumque,  licet  in 
illa  comparatione  includatur  contradictio. 

De  prima  volitione  loquendo,  hoc  complexum  non  est  vo- 
libile,  quia  non  est  aliquid  simplex  includens  in  se  rationem 
primi  obiecti;  sed  tantum  est  quaedam  habitudo  obiecti  sim- 
plicis  ad  aliud  obiectum,  quorum  utrumque  obiectum  simplex 
est  per  se  volibile;  nam  et  illud  quocl  vult,  et  illud  cui  vult 
est  per  se  volibile. 

(6)  Quando  ergo  clicis  quod  hoc  totum  non  includit  in  se  ra- 
tionem  primi  obiecti  sui,  falsum.  est  loquendo  de  partibus  to- 
tius,  utraque  enim  pars,  scilicet  quod  et  cui,  per  se  includit 
in  se  obiectum  voluntatis;  et  hoc  sufficit  ad  hoc  quod  voluntas 
velit  unam  partem  in  ordine  ad  aliam,  sicut  acl  hoc  quod  in- 
tellectus  componat  quodcumque  simplex  cuieumque  simplici 
sufficit  quod  utrumque  simplex  possit  per  se  apprehendi  ab 
intellectu. 

c)  Ad  tertium  [n.  416 c]  dico  quod  intellectus  simplex  po- 
test  apprehendere  aequaliiatem  Dei  sine  errore ;  et  sufficit 
sola  simplex  apprehensio  ad  hoc  quod  appetitus  *  vel  volun- 
tas  *  appetat  illud  apprehensum  alteri,  sicut  intellectus  appre- 
hendens  albedinem  et  apprehendens  corvum  potest  velle  albe- 
dinem  corvo:  aequalitas  autem  Dei  potest  apprehendi  sine  er- 
rore,  quia  in  aliquo  est  sine  errore,  nam  Filius  Dei  est  aequalis 
Patri,  et  ille  potest  apprehendi;  vel  si  nihil  esset  aequale,  adhuc 
aequalitas  posset  apprehendi  absolute.  —  Nec  in  apprehensione 
illa  simplici  est  error,  nec  aliqua  falsitas;  et  tamen  illa  ap- 
prehensio  simplex  sufflcit  ad  volitionem  illius  simplicis  cuicum- 
que  intellecto  et  amato. 

Si  igitur  arguas:  a  quo  intellectu  hoc  ostenditur,  errante 
vel  non  errante?  Dico  quod  a  non  errante,  sed  simplici, 
cuius  non  est  errare,  nec  verum  dicere;  istae  enim  sunt  con- 
ditiones  intellectus  componentis  et  dividentis;  et  non  oportet 
intellectum  ante  appetere,  hoc  componere  cum  hoc,  vel  divi- 
dere  hoc  ab  illo,  sed  sufflcit  voluntatem  comparare  hoc  ad  il- 
lud,  quia  voluntas  est  vis  collativa  sicut  intellectus,  et  per 
consequens  potens  conferre  quecumque  simplicia  sibi  ostensa, 
sicut  intellectus  potest. 

(7)  d)  Acl  quartum  [n.  416  d]  potest  dici  quod  voluntas  pos- 
set  velle  consequenter  se  non  esse,  quia  quilibet  peccans  mor- 

taliter  vult  aliquid  in  quo  non  vult  subesse  Deo,  et  in  hoc  ex 
consequenti  vult  se  non  esse.  quia  non  potest  esse  nisi  subsit  Deo. 
—  Tamen  ad  formam  argumenli  potest  dici  quocl  non  oportet 
qood  velit  consequens,  etsi  vult  antecedens,  quando  conse- 
quens  non  est  de  per  se  intellectu  antecedentis :  sicut  ponitur 
exemplum  quod  aliquis  potest  appetere  episcopatum,  non  vo- 
lendo  sacerdotium.  Cuius  ratio  est  ista:  quia  sicut  ad  scire 
antecedens  non  sequitur  scire  consequens,  nisi  sciatur  conse- 
quentia  huius  ex  illo,  ita  ex  velle  antecedentis  non  sequitur 
velle  consequentis,  nisi  sit  velle  huius  consequentiae;  si  enim 
vel  nesciatur  consequentia,  vel  non  sit  velle  consequentiae,  non 
oportet  propter  velle  antecedens  velle  consequens.  Nunc  autem 
in  proposito  consequens  non  est  de  intellectu  antecedentis ;  nec 
si  esset,  esset  per  se  ista  habitudo  cognita  vel  volita;  et  ita 
potest  non  velle  consequens. 

e)  Ad  illud  Anselm.  De  Similitudinibus  [n.  416  e]  dicitur 
quod  non  potest  quis  ordinate  velle  se  non  esse  (a),  quia  ordi- 
nata  voluntas  non  est  volendo  aliquid,  *  nolendo  *  (b)  illud  quod 
necessario  sequitur  ad  ipsum:  sive  sit  sibi  intrinsecum,  sive 
non;  sed  de  voluntate  non  ordinata  non  oportet. 

420.  —  Solvitur  argumentum  principale.  —  Ad  primum 
principale  [n.  414]  dico  quod  intellectus  intelligens  summum 
verum  de  aliquo  non  summo  vero  errat:  sicut  intelligendo  la- 
pidem  esse  summum  verum;  non  tamen  errat  intelligendo  la- 
pidem  in  se  intellectione  simplici,  vel  intellectione  collativa 
intelligendo  illud  cui  ipsum  convenit.  Ita  voluntas  volendo  pri- 
mum  bonum  voluntate  simplici  complacendo  non  errat,  nec 
volendo  illud  alicui  cui  illud  bonum  convenit:  non  autem  con- 
gruit  nisi  Ipsi  soli,  et  ideo  volendo  illud  cuicumque  alii  a  se, 
quasi  volitione  collativa,  errat. 


(a)  Ed.  Ven.  peius  esse.  (b)  Wadd.  non  volendo. 


•mm« 


QUAESTIO  II. 

421.  (')  —  Proponitur  quaestio.  —  Secundo  quaero: 
Ulrum  primum  peccatum  Angeli  formaliter   fuit  su- 

perbia  ? 

422.  —  Argumenta  principalia(l).  —  Quod  sic:  —  a)  Au- 
gust.  XIV.  De  Civit.  Dei,  cap.  13.:  Malae  voluntatis  initium 
quiol  pohdt  esse  nisi  superbia?.  Et  probat  per  illud  *  Eccli* 
X.  v.  15:  Initium  omnis  peccati  superbia,  etc.  —  *  Itern  * 
in  eodem  cap. :  Elationis  vitium  in  diabolo  maxime  dominari 
sacris  Litteris  edocetur. 

b)  Praeterea,  in  Canon.  Ioan.  I.  c.  II.  v.  16:  Omne  quod 
est  in  mundo  aut  est  concupiscentia  carnis,  aut  concupiscentia 
oculorum,  aut  superbia  vitae:  non  peccaverunt  concupiscentia 
oculorum,  nec  concupiscentia  carnis;  ergo,  etc. 

c)  Praeterea,  per  viarn  divisivam:  quia  non  potuit  primo 
peccare  per  aliquod  nolle,  et  per  consequens  non  primo  per 
iram,  nec  per  avaritiam.  —  Et  probatur  antecedens;  quia 
omne  nolle  praesupponit  aliquod  velle.  —  Nec  peccaverunt  ali- 
quo  velle  inordinato  circa  temporalia,  nec  peccato  camis, 
quia  talia  non  sunt  eis  appetibilia.  —  Ergo,  per  divisionem  ex- 
clusis  aliis,  sequitur  quod  peccaverunt  per  swperbiam. 

d)  Praeterea,  Psalm.  LXXIII.  v.  23:  Superbia  eorum  qui 
te  oderunt,  etc. :  sed  non  peccaverunt  nisi  unico  peccato,  quia 
alias  peccatum  eorum  fuisset  remediabile;  quia  nec  peccave- 
runt  simul  pluribus  peccatis,  quia  voluntas  non  potest  habere 
simul  duos  actus  perfectos,  sicut  nec  intellectus;  igitur  si  pec- 
caverunt  pluribus  peccatis,  peccaverunt  uno  post  alterum;  et 
ita  in  illo  instanti  secundo  potuerunt  poenitere,  et  ita  peccave- 
runt  post  primum  instans:  quod  tenetur  communiter  pro  in- 
convenienti,  quia  tenetur  communiter  quod  peccatum  eorum 
fuerit  irremediabile  (2). 


(1)  Solvuntur  ad  n.  446.  (2)  Vid.  n.  437. 

Tom.  II.  25 

423.  (2)  —  Oppositum(l):  —  a)  Peccatum  eorum  fuit  ma- 
ocimum,  quia  irremediabile:  superbia  non  est  maximum  pecca- 
tum;  quod  patet  per  eius  oppositum,  quod  non  est  maximum 
bonum:  tum  quia  humilitas  potest  esse  informis:  charitas  au- 
tem  non;  ergo  est  humilitas  minus  bona :  tum  quia  loquendo 
de  virtutibus  moralibus,  humilitas  est  quaedam  temperantia: 
omnis  autem  temperantia  est  minus  perfecta  virtus  quam  ami- 
citia,   quae  est   perfectissima  virtus  sub  iustitia,  VIII.  Ethic. 

b)  Praeterea,  superbia  consistit  in  irascibili:  nullus  autem 
actus  irascibilis  potest  esse  primus  simpliciter,  quia  irascibilis 
est  propugnatrix  concupiscibilis ;  ideo  passiones  irascibilis  oriun- 
tur  ex  passionibus  concupiscibilis. 

c)  Praeterea,  superbia  videtur  esse  appetitus  excellentiae, 
quia  secundum  August.,  XIV.  Civit.  Dei,  c.  5,  quid  est  super- 
bia  nisi  perversae  celsitudinis  appetitus?,  et  per  consequens 
excellentia  respectu  aliquorum  quibus  excellat :  sed  non  primo 
appetebat  aliquid  in  ordine  ad  alios,  sed  primo  appetebat  ali- 
quid  in  se  quam  in  comparatione  appeteret  ad  alios:  sicut 
nihil  est  ad  alterum  nisi  quod  prius  est  ad  se;  ita  nullus  ap- 
peferet  aliquid  in  ordine  ad  aliud,  nisi  quia  primo  appetit  sibi, 
et  per  consequens  primo  appetebat  sibi  illam. 

d)  Praeterea,  inferiores  daemones  non  videntur  appetivisse 
dominium  disconveniens;  nec  etiam  consensisse  dominio  Luci- 
feri,  quia  magis  videtur  probabile  quod  magis  appetierunt  sub- 
esse  Deo  quain  Lucifero;  igitur  primum  peccatum  eorum  non 
fuit  superbia. 

424.  —  ( 3 )  —  Divisio.  —  In  ista  quaestione  tenetur  com- 
muniter  pars  affirmativa  propter  argumentum  divisivum  ad 
primam  partem  [n.  422  c]. 

Sed  ad  videndum  veritatem  quaestionis,  primo  est  osten- 
dendum  quae  fuit  malitia  in  primo  Angelo  pjeccante,  et  se- 
cundo  ad  quod  genus  peccati  pertinebat  ista  malitia. 

Articulus  I. 

0STENDI1UR    QUAE    FUIT    MALITIA    IN    PRIMO    ANGELO    PECCANTE. 

425.  —  Actuum  voluntatis  distinctio.  —  Circa  primum  vi- 
dendum  est  de    ordine    actuum    voluntatis.  —  Et   circa    hoc 


(1)  Vid.  explicationem  ad  n.  447. 

dico  quod  est  in  communi  duplex  actus  voluntatis,  scilicet 
velle  et  notte.  Nolle  enim  est  actus  positivus  voluntatis,  quo 
fugit  disconveniens  seu  resilit  ab  obiecto  disconveniente;  velle 
est  actus  quo  acceptat  obiectum  aliquod  conveniens.  —  Et  est 
ulterius  duplex  velle,  quod  potest  nominari  amicitiae  et  con- 
cupiscentiae.  Et  dicatur  velle  amicitiae  esse  istius  (a)  obiecti 
cui  volo  bonum,  et  velle  concupiscentiae  esse  istius  obiecti 
quod  volo  alicui  alii  amato.  [Vid.  n.  417  a\. 

426.  (^)  —  Eorumdem  actuum  ordo.  —  Istorum  autem 
actuum  patet  ordo:  —  a)  Quia  omne  nolle  praesupponit  ali- 
quod  velle ;  a  nullo  enim  refngio,  nisi  quia  non  potest  stare  cum 
aliquo  quod  accepto  tamquam  conveniens.  Efc  hoc  dicit  Ansel- 
mus,  De  Casu  diaboli,  cap.  3,  ponens  exemplum  de  avaro, 
nummo  et  pane.  —  Et  istorum  cluorum  velle  [n.  425]  patet  ordo, 
quia  concupiscentia  praesupponit  illud  velle  amicitiae;  cum 
enim  amatum  sit  respectu  concupiti  quasi  flnis  cui  volo  bonum, 
nam  propter  amatum  concupisco  sibi  bonum  quod  sibi  volo,  et 
cum  flnis  voluntatis  habeat  primam  rationem  obiecti  voliti, 
patet  quod  velle  amicitiae  praecedit  velle  concupiscentiae. 

b)  Ex  isto  probato  sequitur  ulterius  quod  similis  est  pro- 
cessus  in  velle  et  nolle  deordinatis ;  nullum  enirn  nolle  est 
primus  actus  deorclinatus  voluntatis;  quia  non  posset  babere 
nolle  nisi  respectu  vel  in  virtute  alicuius  velle,  et  si  velle  esset 
ordinatum  acceptando  obiectum  cum  circumstantiis  debitis,  nolle 
quod  habetur  consequenter  similiter  esset  sibi  ordinatum;  nam 
si  ordinate  amo,  ordinate  odio  nociva  amati.  Eodem  modo  si 
velle  amicitiae  esset  ordinatum,  velle  concupiscentiae  conse- 
quens  ad  illud  esset  ordinatum;  nam  si  ordinate  amo  illud  cui 
volo  bonum,  ordinate  concupisco  sibi  bonum. 

427.  —  Ostenditur  primum  actum  inordinatum  Angeli  fuisse 
velle  amicitiae  respectu  sui  ipsius.  —  Sequitur  igitur  quod  sim- 
pliciter  actus  primus  inordinatus  voluntatis  fuit  primum  velle 
amicitiae  respectu  eius  cui  voluit  bonum.  Hoc  autem  obiectum 
non  fuit  Deus;  quia  non  potuit  Deum  inordinate  ex  intensione 
amare  amore  amicitiae;  nam  Deus  est  tale  amabile,  quod  ex 
sola  ratione  sui  ut  obiectum  est  dat  completam  rationem  bo- 
nitatis  actui  perfecte  intenso.  Nec  est  verisimile  quod  aliquid 
aliud  a  se  nimis  intense    dilexerit    actu    amicitiae:   tum  quia 

(a)  Ed.  Ven.  respectu. 

inclinatio  naturalis  magis  inclinavit  ad  se  quam  acl  aliquid  aliud 
creatum  sic  amandum:  tum  quia  non  videtur  quod  aliquid 
aliud  creatum  a  se  sic  intellexerit  sicut  se:  *  tum  quia  ami- 
citia  fundatur  super  unitatem,  VIII.  Ethic:  nihil  autem  cum 
eo  erat  ita  verum  [unum?]  sicut  ipsemet  cum  seipso;  et  etiam 
amicabilia  ad  alterum  procedunt  ex  amicabilibus  ad  seipsum, 
ex  IX.  Ethic.  *;  ergo  primus  actus  inordinatus  fuit  actus 
amicitiae  respectu  sui  ipsius.  —  Et  hoc  est  quod  dicit  Au- 
gust.  XIV.  De  Civit.  Dei  (1):  *  hoc  est  quod  fecit  duas  civi- 
tates  *,  civitatem  Dei  amor  Dei  usque  ad  contemptum  sui;  ci- 
vitatem  diaboli  amor  sui  usque  ad  contemptum  Dei.  —  Prima 
igitur  radix  civitatis  diaboli  fuit  inordinatus  amor  amicitiae 
sui,  quae  radix  germinavit  usque  ad  contemptum  Dei,  in  quo  est 
consummata  ista  malitia.  —  Sic  patet  de  inordinatione  simplici- 
ter  prima,  quae  fuit  simpliciter (a)  in  prirno  velle  inordinato. 

428.  ( s )  —  Et  primam  velle  eoncupiscentiae  deordinationem 
fuisse  immoderatum  appetitum  beatitudinis.  —  Restat  nunc  vi- 
dere  de  *  prima  *  inordinatione  ipsius  velle  concupiscentiae . 
—  Et  videtur  ibi  dicendum  quod  primo  concupierunt  sibi  im- 
rnoderate  beatitudinem.  Quod  probatur  primo  sic:  —  a)  Nam 
primum  concupiscere  inordinatum  non  processit  ex  affectione 
iustitiae,  sicut  nec  aliquod  peccatum  processit  ex  illa  affe- 
ctione;  ergo  processit  ex  affectione  commodi ;  quia  omnis  actus 
voluntatis  elicitus  aut  elicitur  secundum  affectionem  iustitiae, 
aut  commodi,  secundum  Anselmum;  maximum  igitur  commo- 
dum  maxime  appetitur  a  voluntate  non  sequente  regulam  iu- 
stitiae;  et  ita  prirno,  quia  nihil  aliud  regulat  illam  voluntatem 
non  rectam  nisi  inordinatus  appetitus  et  immoderatus  illius 
maximi  commodi:  maximum  autem  commodum  est  beatitudo 
perfecta.  —  Et  haec  ratio  habetur  ab  Anselmo,  De  Casu  dia- 
boli,  cap.  4.  Quaere  in  textu  (2). 

b)  Secundo  probatur  hoc,  quia  primum  peccatum  in  con- 
cupiscendo  fuit  aliquod  velle,  nihil  enim  refugit  a  se,  hoc  est, 
ne  aliquid  sibi  contingat,  nisi  quia  concupiscit  oppositum  sibi. 
Aut  igitur  illud  concupivit  amore  honesti,  vel  utilis,  aut  de- 
lectabilis,  quia    non   est  nisi    iste    triplex    amor    quo  aliquid 

(a)  Ed.  Ven.  similiter.  (1)  Cap.  ult. 

(2)  Peccavit  ergo  volendo  aiiquod  commodum,  quod  nec  habebat,  nec  tunc 
velle  debuit,  quod  tamen  ad  augmentum  beatitudinis  esse  illi  poterat. 

amatur:  non  amore  honesti,  quia  tunc  non  peccasset:  nec  amore 
utilis,  quia  ille  non  est  primus  amor;  ex  quo  enim  utile  est  ad 
aliquid  utile,  nullus  prius  concupiscit  utile  quam  illud  ad  quod 
est  utile;  ergo  primo  peccavit  amando  aliquid  excessive  tamquam 
delectabile  summum :  delectabile  autem  summum  est  bonum  ho- 
nestum  in  quantum  honestum,  ut  ipsa  beatitudo  unde  talis;  igi- 
tur,  etc.  —  Ista  ratio  potest  accipi  a  Philos.,  VIII.  Ellric,  et 
ex  ilia  distinctione  communi  boni,  ulilis,  honesti  et  delectabilis. 

c)  Tertio  hoc  persuadetur  sic:  quia  omnis  potentia  appe- 
titiva  consequens  in  actu  suo  actum  apprehensivae  primo  ap- 
petit  delectabile  convenientissimum  suae  cognitivae,  vel  dele- 
ctationem  in  tali  delectabili,  quia  in  tali  appetibili  maxime 
quietatur.  Quod  patet  de  appetitu  consequente  apprehensionem 
gustus  vel  auditus  vel  tactus;  quia  quilibet  talis  maxime  ap- 
petit  obiectum  convenientissimum  potentiae  cognitivae,  cuius 
actum  sequitur  in  appetendo.  Igitur  voluntas  separata  ab  omni 
appetitu  sensitivo  primo  *  omnino  *(«)  appetit  illud  quod  est  con- 
venientissimum  intellectui,  cuius  convenientiam  sequitur  illud  ap- 
petere,  vel  primo  appetit  delectationem  in  tali  obiecto;  et  per 
consequens  beatitudinem  includentem  tale  obiectum,  et  actum 
et  delectationem  consequentem. 

d)  Quarto  hoc  persuadetur  sic:  illud  enim  primo  appe- 
titur  a  voluntate  non  regulata  per  iustitiam,  quod  si  esset 
solum  appeteretur,  et  nihil  aliud  sine  eo:  talis  est  delectatio ; 
non  enim  excellentia,  vel  quodcumque  aliud,  si  esset  triste, 
appeteretur;  sed  delectatio  vel  aliquid  tale  appeteretur. 

429.  (6)  —  Corollarium.  —  Quantum  igitur  ad  istum  se- 
cundum  gradum,  scilicet  quantum  ad  peccatum  Angeli,  vide- 
tur  quod  primo  concupivit  beatitudinem ;  quia  sicut  peccatum 
primum  appetitus  *  correspondens  visui*(&)  esset  in  appetendo 
pulcherrimum  visibile  convenientissimum  suae  cognitivae  et  sibi, 
in  quo  perfectissime  delectaretur,  ita  voluntatis  coniunctae  ap- 
petitui  sensitivo,  quando  ipsa  non  sequitur  iustitiam,  nec  re- 
gulam  rationis,  videtur  primum  appetibile  esse  aliquid  summe 
delectabile  illi  appetitui,  cui  voluntas  maxime  conformatur  in 
agendo.  —  Et  ideo  in  hominibus  secundum  diversitatem  comple- 
xionum  est  dominium  appetitiuum  sensitivorum,  et  siquidem 
quaelibet  cognitiva  habet  proprium  appetitum,  tunc  secundum 

(a)  Wadd.  omnium.  (6)  Wadd.  appetitus  visivi. 

cliversitatem  complexionum  est  diversitas  dominii  in  cognitivis 
diversis  et  in  eorum  appetitivis:  in  quolibet,  inquam,  voluntas 
secunclum  praedominium  appetitus  sensitivi  maxime  inclinatur 
ad  actum  eius.  Et  ideo  quidam  sequentes  inclinationem  primam, 
sine  regula  iustitiae,  primo  inclinantur  ad  luxuriam,  quidam 
primo  ad  superbiam.  Voluntas  ergo  separata  ab  omni  appe- 
titu  sensitivo,  et  per  consequens  ad  nihil  inclinata  propter  in- 
clinationem  appetitus  sensitivi,  ipsa  deserta  a  iustitia,  *  seque- 
retur  *  absolutam  inclinationem  voluntatis  unde  voluntas  est, 
et  ista  videtur  acl  maximum  conveniens  voluntati,  sive  poten- 
tiae  cognitivae;  nam  in  quo  perficitur  maxime  cognitiva,  in 
illo  perficitur  maxime  appetitiva  correspondens  illi  cognitivae. 

430.  (7 )  —  Obiectiones(l).  —  Et  si  arguas  contra  istud:  — 
a)  Primo,  quia  secundum  August.,  XIII.  Trinit.  c.  5,  beatitudo 
ab  omnibus  appetitur:  quod  autem  in  omnibus  est  uniformiter 
videtur  esse  naturale ;  igitur  beatitudo  naturaliier  appetitur: 
appetitus  autem  naturalis  semper  est  rectus,  quia  a  Deo;  igi- 
tur  et  voluntas  sibi  consona  semper  est  recta,  quia  quod  est 
consonum  recto  *  semper  *  est  rectum;  ergo  in  appetendo  bea- 
titudinem  nullus  peccat. 

b)  Praeterea,  nullus  intellectus  errat  circa  prima  princi- 
pia,  II.  Metaph. ;  ergo  nec  voluntas  circa  ultimum  finem.  — 
Consequentia  probatur  per  illam  similitudinem  Philosophi  ex 
VII.  Ethic.  et  II.  Physic:  Sicut  principium  in  speculabilibus, 
ita  finis  in  agibilibus  vel  operabilibus. 

c)  Praeterea,  boni  habuerunt  affectionem  commodi  sicut 
mali,  secundum  Anselmum,  De  Concordia:  voJuntas  commodum 
non  velle  nequit(<2);  igitur  ita  volunt  commodum  boni  sicut  mali; 
igitur  omnes  aequaliter  peccaverunt,  si  ex  affectione  com- 
modi  peccaverunt;  ergo. 

431.  ( 8 )  —  Affectio  iustitiae  —  commodi  —  (b).  Acl  videndum 
solutionem  istarum  rationum,  —  a)  distinguo  quid  possit  intelligi 
per  istas  affectiones  iustitiae  et  commodi,  de  quibus  loquitur 
Ansel.,  De  Casu  diaboli.  —  lustitia  potest  intelligi  vel  infusa, 
quae  dicitur  gratuita,  vel  acquisita,  quae  dicitur  moralis, 
vel  innata,  quae  est  ipsa  libertas  voluntatis.  Si  enim  intelli- 
geretur    secundum    illam    flctionem    Ansel.,  De   Casu  diaboti, 

(a)  Ed.  Ven.  commodi  non  esse  nequit  velle. 

(b)  Ed.  Ven.  tmteponit:  Ad  priraum.  (1)  Solvuntur  ad  n.  434. 

(quaere  ibi  (1)  ),  quocl  esset  Angelus(a)  tantum  habens  affe- 
ctionem  commodi,  et  non  iustitiae,  hoc  est  habens  *  intelle- 
ctum  et  *  appetitum  intellectivum  mere  ut  appetitum  talem, 
et  non  ut  liberum,  talis  Angelus  non  posset  non  velle  com- 
moda,  nec  etiam  non  summe  velle  talia;  nec  imputaretur  sibi 
in  peccatum;  quia  iste  appetitus  se  haberet  ad  suam  cogniti- 
vam  sicut  modo  appetitus  visivus  ad  visum,  necessario  conse- 
quendo  ostensionem  istius  cognitivae  et  inclinationem  ad  opti- 
mum  ostensum  a  tali  potentia,  quia  non  haberet  unde  se  re- 
fraenaret.  Illa  igitur  affectio  iustitiae,  quae  est  prima  mode- 
ratrix  affectionis  commodi,  et  quantum  ad  hoc  quod  non 
oportet  voluntatem  actu  appetere  illud  ad  quod  inclinat  (b) 
affectio  commodi,  nec  etiam  summe  appetere,  illa,  inquam, 
affectio  iustitiae  est  libertas  innata  voluntati,  quia  ipsa  est 
prima  moderatrix  affectionis  talis. 

b)  Et  licet  Anselmus  frequenter  loquatur  non  tantum  de  actu 
iustitiae  quae  est  infusa,  sed  acquisita,  tamen  ibi  videtur  loqui 
de  infusa,  quia  illam  dicit  amitti  per  peccatum  mortale,  quod 
non  esset  verum  nisi  de  iustitia  infusa. 

c)  Tamen  distinguendo  ex  natura  rei  duas  rationes  primas 
istarum  rationum,  in  quantum  altera  inclinat  voluntatem  na- 
turaliter  et  summe  ad  commodum,  altera  autem  quasi  mode- 
ratur  eam,  ne  in  eliciendo  actum  oporteat  eam  sequi  inclina- 
tionem  eius,  nihil  aliud  sunt  ista  quam  eadem  voluntas,  in 
quantum  est  appetitus  intellectivus  nude,  et  ultra  hoc  in  quan- 
tum  libera;  quia,  sicut  dictum  est,  in  quantum  est  mere  ap- 
petitus  intellectivus  summe  inclinaretur  actualiter  ad  optimum 
intelligibile,  sicut  est  de  optimo  visibili  et  visu;  tamen  in  quan- 
tum  libera  est,  potest  se  refraenare  in  eliciendo  actum,  ne 
sequatur  istam  inclinationem,  nec  quantum  ad  substantiam 
actus,  nec  quantum  ad  intensionem,  ad  quam  potentia  natu- 
raliter  inclinatur. 

432.  —  Sine  libertate  non  datur  peccatum.  —  a)  Potentia  au- 
tem  aliqua  si  fuisset  appetitiva  praecise  sequens  in  actu  suoin- 
clinationem  eius,  sicut  appetitus  visivus  sequitur  visum  et  eius 
inclinationem,  tunc  licet  illa  non  possefc  appetere  nisi  intelligibile, 

(a)  Ed.  Ven.  Angelus  enim.  (b)  Ed.  Ven.  et  quantuin  ad  hoc  quod 

non  oporteat  eam  summe  appetere  illud,  scilicet  ad  quod  inclinat  affectio 
commodi  in  quantum  affectio...  (1)  Cap.  4. 

sicut  appetitus  visivus  non  potest  appetere  nisi  visibile,  tamen 
non  posset  tunc  peccare,  quia  non  esset  in  potestate  eius  aliud, 
nec  aliter  appetere,  quam  cognitiva  ostenderet  et  inclinaret. 
(9)  b)  Ipsa  eadem  facta  iam  libera,  quia  nihil  aliud  est  nisi 
quod  una  res  includat  virtualiter  plures  rationes  perfectionales 
quam  includeret  si  esset  sine  ratione  libertatis  (a),  per  ratio- 
nem  libertatis  potest  se  moclerari  in  volendo,  et  quantum  ad 
hoc  quod  est  non  velle  illud  ad  quod  inclinat  affectio  com- 
modi,  et  quantum  ad  hoc  quod  est  non  summe  velle  illud;  et 
ex  quo  potest  moderari,  tenetur  moderari  secundum  regulam 
iustitiae,  quae  accipitur  ex  voluntate  superiore. 

c)  Secundum  hoc  ergo  patet  quod  voluntas  libera  non  te- 
netur  omni  modo  velle  beatitudinem,  quo  voluntas  si  esset  tan- 
tummodo  appetitus  intellectivus  sine  libertate  vellet  eam;  sed 
tenetur  in  eliciendo  actum  moderari  appetitum,  unde  est  ap- 
petitus  intellectivus,  quod  est  moderari  affectionem  commodi, 
ne  scilicet  immoderate  vellet. 

433.  —  Qualiter  potuerit  Angelus  peccare  in  appetendo  beati- 
tudinem.  —  a)  Potest  autem  voluntas,  seipsam  potens  moderari, 
immoderate  beatitudinem  velle,  quae  sibi  congruit,  tripliciter: 
vel  quantum  ad  intensionem,  puta  volenclo  eam  maiori  conatu 
quam  sibi  conveniat:  vel  quantum  ad  acceleraiionem,  puta 
volendo  eam  sibi  citius  quam  sibi  conveniat:  vel  quantum  ad 
causam,  puta  volendo  sibi  eam  aliter  quam  sibi  congruat, 
puta  sine  meritis:  vel  forte  modis  aliis,  de  quibus  omnibus 
non  oportet  hic  curare. 

b)  Aliquo  istorum  modorum  est  probabile  quod  excesserit 
voluntas  eius  [Angeli],  scilicet  vel  plus  appetendo  sibi  beati- 
tudinem  in  quantum  est  bonum  sibi  quam  amando  illud  bo- 
num  in  se,  vel  plus  appetendo  illud  bonum  ut  obiectum  beati- 
ficum  esse  bonum  suum  tamquam  sibi  bonum,  quam  appe- 
tendo  illud  inesse  alii,  ut  Deo  suo,  et  in  hoc  est  summa  per- 
versitas  voluntatis,  quae  est  uti  fruendis  et  frui  ulendis, 
secundum  August.,  LXXXIII.  QQ.,  q.  30:  vel  secundo  modo 
potuit  appetere  habere  statim  eam,  cum  tamen  Deus  velit 
eum  illam  habere  post  morulam  viae:  vel  tertio  modo  appe- 
tendo  eam  ex  naturalibus  habere,  non  habendo  eam  gratiose, 
cum  tamen  Deus  velit  eam  haberi  ex  meritis. 


(a)  Ed.  Ven.  addit:  ipsa  enim. 

c)  Debuit  ergo  Ubera  voluntas  moclerari  affectionem  quan- 
tum  acl  istas  circumstantias,  quas  recta  ratio  habuit  ostendere; 
quia  beatitudo  debuit  minus  appeti  sibi  quam  Deo,  et  debuit 
appeti  pro  tempore  pro  quo  Deus  voluit,  et  ex  meritis  pro 
quibus  Deus  voluit,  eam  debere  appeti;  ergo  si  aliquo  istorum 
modorum  sequebatur  affectionem  commodi,  non  moderando  eam 
per  iustitiam,  hoc  est  per  infusam  si  habuit,  vel  acquisitam, 
vel  innatam  sive  naturalem,  quae  est  ipsamet  libertas,  peccavit. 

434.  (io)  —  Solvuntur  obiectiones  supra  propositae.  —  Per 
hoc  ergo  ad  argumenta.  —  a)  Ad  primum  [n.  430  a]:  volun- 
tas  naturalis  non  est  de  se  immoderata,  sed  tantum  inclinat 
per  modum  naturae,  et  m  hoc  non  est  immoderatio,  quia  in- 
clinat  sicut  accepit  inclinari,  nec  est  in  potestate  sua  aliud.  In 
potestate  autem  voluntatis  ut  libera  est  in  eliciendo  actum  est 
tantum  inclinari,  vel  minus. 

Quando  ergo  accipis  quod  voluntas  naturalis  est  respe- 
ctu  beatitudinis,  concedo ;  sed  non  actualiter  immoderata  actu 
elicito ;  non  est  enim  inclinatio  appetitus  naturalis  aliquis 
actus  elicitus,  sed  est  sicut  perfectio  prima,  et  haec  non  est 
immoderata,  sicut  nec  natura  cuius  est,  cum  ita  inclinetur 
affectione  commodi  in  obiectum  suum,  quod  si  haberet  ex  se 
actum  elicitum  non  posset  illum  moderari,  quin  eliceretur 
summe  quantum  posset  elici:  sed  voluntas  ut  habens  solam 
affectionem  commodi  naturalem  non  est  causa  alicuius  actus 
eliciti,  sed  tantum  ut  libera;  et  ideo  ut  eliciens  actum  habet 
unde  moderetur  passionem. 

Quando  ergo  accipitur  quod  voluntas  consona  volun- 
tati  naturali  semper  est  recta,  quia  et  illa  semper  est  recta, 
respondeo  et  dico  quod  si  consonat  sibi  in  eliciendo  actum, 
sicut  illa  eliceret  si  ex  se  sola  ageret,  non  est  recta,  quia 
habet  aliam  regulam  in  agenclo,  quam  illa  non  haberet  (a)  si 
ex  se  sola  ageret;  tenetur  enim  sequi  voluntatem  superiorem 
in  moderando  illam  inclinationem  naturalem,  ex  quo  in  pote- 
state  eius  est  moclerari,  vel  non  moderari;  quia  in  potestate 
eius  est  non  summe  agere,  vel  non  tantum  quantum  potest. 
C11)  b)  Ad  secundum  [n.  430  6]  dico  per  idem,  quod  non  est 
in  potestate  intellectus  moderari  assensum  suum  veris  quae 
apprehendit;  nam  quantum  ostenditur  veritas  principiorum  ex 

(a)  Ed.  Ven.  illa  haberet. 

terminis,  vel  conclusionum  ex  principiis,  tantum  oportet  assen- 
tire,  propter  carentiam  libertatis;  sed  voluntas  potest  in  se  et 
in  potentiis  inferioribus  moderari,  ne  ista  inclinatio  omnino 
dominetur  in  eliciendo  actum,  vel  saltem  ne  actus  eliciatur: 
potest  enim  avertere  intellectum,  ne  speculetur  talia  specula- 
bilia  circa  quae  inclinaretur;  et  teneiur  avertere,  si  specula- 
tio  sit  peccatum  materialiter  intellectui  et  formaliter  voluntati. 
Sic  ex  alia  parte  voluntas  respectu  finis  ultirni  tenetur  mo- 
derari  inclinationem  sui  ad  ipsum,  ne  iramoderate  velit  aliquo 
praedictorum  modorum  [n.  433],  *  quam  debet  velle,  et  ne  atio 
modo  velit  sibi  quam  illud  sit  in  se  *. 

Aliter  potest  dici  quod  sicut  actus  intellectus  considerando 
principium  in  se  non  potest  esse  falsus,  ita  nec  actus  volun- 
tatis  amando  finem  in  se  potest  esse  malus;  et  iste  actus  est 
actus  amicitiae,  non  actus  concupiscentiae.  Tamen  sicut  actus 
intellectus  posset  esse  falsus  attribuendo  veritatem  Primae  (a) 
Gausae  alicui  principio  creato,  cui  non  convenit  illa  veritas, 
ita  actus  voluntatis  potest  esse  malus  concupiscendo  bonitatem 
ultimi  finis  alicui  alii  ab  ultimo  fine,  eo  modo  quo  non  con- 
gruit  alicui  alii  [Vid.  Lib.  I.  nn.  194  et  424]. 
(,2)  c)  Ad  tertium  [n.  430  c\  dico  quod  in  bonis  erat  incli- 
natio  naturalis  ad  beatitudinem  tanta  quanta  erat  in  malis,  et 
maior  si  habebant  meliora  naturalia,  quia  inclinatio  ista  est 
secundum  perfectionem  naturalium.  Tamen  boni  in  eliciendo 
actum  non  utebantur  voluntate  secundum  eius  rationem  imper- 
fectam,  m  quantum  scilicet  est  tantum  appetitus  intellectivus, 
agendo  scilicet  tali  modo  quod  competeret  appetitui  intelle- 
ctivo  agere,  sed  utebantur  voiuntate  secundum  perfectam  eius 
rationem,  quae  est  libertas,  agendo  scilicet  secundum  volunta- 
tem,  eo  modo  quo  congruit  agere  libere  in  quantum  liberum 
agit;  hoc  autem  erat  secundum  regulam  superioris  voluniatis 
determinantis,  et  hoc  iuste. 

Et  cum  dicitur :  commodum  non  velle  nequit,  respondeo : 
boni  nec  potuerunt,  nec  voluerunt  nolle  sibi  beatitudinem,  etiam 
sibi  concupiscendo;  sed  illam  non  voluerunt  plus  sibi  quam 
Deo  bene  esse  in  se,  sed  minus,  quia  illud  velle  ita  potuerunt 
moderari  per  libertatem. 


(«)  Ed.  Ven.  suae. 

435.  —  Solvitur  instantia.  —  Et  si  obiicias:  ergo  nullo 
modo  appetebant  bene  sibi  beatituclinem,  sed  tantum  bene  mo- 
derabantur  illud  appetere,  respondeo :  appetere  actum  per- 
fectum,  ut  per  illum  magis  ametur  obiectum  in  se,  est  ex  af- 
fectione  iustitiae,  quia  unde  amo  aliquid  in  se,  inde  volo  ali- 
quid  in  se;  et  ita  boni  potuerunt  appetere  beatitudinem,  ut  ha- 
bentes  illam  perfectius  amarent  Summum  Bonum;  et  iste  actus 
concupiscendi  beatitudinem  esset  meritorius,  quia  non  utitur 
fruendo,  sed  fruitur  eo,  quia  bonum  quod  concupisco  mihi 
ad  hoc  concupisco,  ut  plus  amem  illud  bonum  in  se. 

436.  (4  3)  —  Alii  Angelorum  pravi  actus.  —  Viso  igitur  de 
primo  inordinate  concupito,  potest  poni  quod  inordinate  ul— 
terius  concupivit  sibi  aliquod  bonum,  scilicet  excelleniiam  re- 
spectu  aliorum;  *  vel  *  habuit  inordinatum  nolle,  nolendo  sci- 
licet  opposita  eorum  quae  concupivit,  puta  nolendo  beatitudi- 
nem  sibi  minus  inesse  quam  Deo  in  se,  sive  quam  Deum  esse, 
vel  nolendo  expectare  beatitudinem  usque  aci  terminum  viae, 
vel  nolendo  eam  habere  ex  meritis,  sed  ex  se,  et  ex  conse- 
quenti  nolencio  subesse  Deo,  et  tandem  nolendo  Deum  esse, 
in  quo  tamquam  in  summo  malo  consummata  videtur  malitia, 
sicut  enim  formaliter  nullus  actus  est  melior  quam  Deum  di- 
ligere,  ita  nullus  peior  est  quam  Deum  odire  [Vid.  n.  433]. 

437.  —  An  possibile  sit  odium  Dei?  (1).  —  Sed  hic  est  unum 
ciubium,  an  scilicet  aliquis  posset  appetere  Deum  non  esse? 
Quia  sicut  nihil  potest  esse  obiectum  volitionis  nisi  sub  ratione 
boni,  sic  nec  noiitionis  nisi  sub  ratione  mali:  in  Deo  autem 
nulla  apprehenditur  ab  Angolo  ratio  mali.  —  Nec  potest  dici 
quocl  propter  iustitiam  possit  odiri,  quia  in  sua  iustitia  non 
apprehenditur  aliqua  ratio  mali,  sicut  nec  in  seipso;  licet 
enim  in  effectu  eius  appareat  ratio  mali  aliqua,  non  tamen 
in  ipso. 

Et  si  hoc  est  verum,  tunc  est  dicendum  quod  odium  non 
est  respectu  Dei  in  se,  nec  respectu  iustitiae  eius,  sed  quantum 
ad  effectum  appropriatum  perfectioni  iustitiae.  —  Et  per  hoc 
potest  dici  ad  illucl  Psalm.  LXXIII.  v.  23.  Superbia  eorum 
qui  te  oderunt,  etc,  [n.  422  d\,  non  quantum  aci  ipsum  in  se, 
secl  volendo  iustitiam  eius  non  esse  vindicantem ;  et  sic  no- 
lunt  iustitiam  eius  quantum  ad  effectum  vindicantem. 

(1)  Cfr.  infra,  d.  43.  q.  1. 

Sed  si  hoc  verum  sit,  tunc  est  dicendum  quod  odium  Dei 
non  est  raaximum  peccatum,  quia  non  respicit  Deum  in  se; 
sed  est  contra  ipsum  in  comparatione  ad  effectum.  —  Similiter 
tunc  sequitur  quod  amare  Deum  non  habeat  actum  directe 
contrarium,  sed  tantum  contrarium  dilectioni  effectus  (a). 

Artigulus  II. 

EXPLIGATUR    AD    QUOD    GENUS   PEGGATI   PERTINEBAT 
MALITIA    ANGELI. 

438.  (4  4)  —  Divisio.  —  Quantum  ad  secundum  articulum 
restat  videre  de  immoderato  amore  amicitiae  [n.  427],  quale 
peccatum  fuit,  et  de  immoderata  concupiscentia  beatitudinis, 
quam  concupivit  sibi  secundum  aliquem  trium  modorum  expres- 
sorum  [n.  433],  et  de  immoderato  nolle  consequente  [n.  436], 
et  hoc  qualecumque  nolle  inordinatum  praedictorum  fuerit. 

439.  —  Exponitur  sententia  tenens  immoderatum  amorem 
amicitiae  Angeli  fuisse  superbiain.  —  Quantum  ad  primum  di- 
citur  quod  fuit  superbia.  Et  videtur  esse  intentio  August.  XIV. 
De  Civit.  Dei,  c.  13(6),  ubi  vult  quod  praesumptio  est  nimis 
placere  sibi,  et  ideo  superbi  in  Scriptura  (1)  dicuntur  sibi  pla- 
centes;  ergo  ista  immoderata  dilectio  sui  proprie  fuit  praesum- 
ptio,  et  ita  superbia  (c). 

440.  —  Ostenditur  immoderatum  amorem  amicitiae  Angeli 
non  fuisse  superbiam  proprie  dictam  (2).  —  Sed  hic  videtur  du- 
bium:  —  a)  Quia  si  superbia  proprie  sit  immoderatus  ap- 
petitus  propriae  excellentiae,  et  immoderata  complacentia  sui 
non  videtur  esse  proprie  immoderatus  appetitus  *  propriae  * 
excellentiae,  quomodo  igitur  superbial 

b)  Item  secundo,  praesumptuosus  videtur  praeferre  se 
aliis,  vel  in  bonis  quae  habet  vere,  vel  in  his  quae  reputat  ha- 
bere  de  se:  amor  autem  sui  immoderatus  non  videtur  esse  ta- 
lis  praelatio  sui,  quia  eiusdem  rationis  videtur  esse  in  malitia 
immoderate  se  amare  amore  amicitiae  et  alium  ut  proximum: 
sed  amando  alium  immoderate  nullus  dicitur  superbus,  vel 
praesumptuosus,  sed  magis  luxuriosus ;  ergo  nec  sic  amando  se. 


(a)  Ed.  Ven.  repetit:  in  quo  tamquam  in  summo  malo  ..  uti  n.  436. 

(b)  Ed.  Ven.  perperam:  De  Trinit.  c.  17,  sicut  et  infra  in  respons. 

(c)  Ed  Ven.  superbia,  et  ita  praesumptio. 

(1)  II.  Petri,  c.  II.  v.  10.  (2)  Vid.  n.  442. 

c)  Item,  non  peccavit  primo  in  appetendo  excellentiam 
respectu  aliorum,  ut  tamquam  dominus,  quia  bonum  sibi  et 
ad  se  est  praecedens;  nec  appetendo  excellentiam  in  opinione 
aliorum,  quia  tunc  falsam  excellentiam  appetivisset. 

441.  —  Bene  vero  luxuriam.  —  Ideo  dico  quod  primum 
peccatum  eius  non  fuit  superbia  proprie  dicta ;  sed  propter 
delectationem  quam  importabat  magis  videtur  reduci  ad  lu- 
xuriam,  sicut  peccatum  quo  inordinate  delectatur  quis  in  spe- 
culatione  conclusionis  geometricae  ad  luxuriam  reducitur 
[Vid.  infra  n.  443]. 

442.  —  Vel  etiam  praesumptionem.  —  Ad  ista  dico  quod 
amans  aliquod  bonum  immoderate  vult  illud  immoderate  esse 
magnum  bonum,  imo  maximum;  et  ideo  immoderate,  quia 
absque  eo  quod  velit  aliquid  advenire,  per  quod  crescat,  vult 
illud  maius  esse  in  se  quam  sit;  et  quando  non  potest  ad  hoc 
attingere,  ut  illucl  in  se  sit  maius  quam  est,  quia  hoc  est  im- 
possibile,  vult  ex  consequenti  illud  esse  maximum,  sicut  potest 
esse  maximum:  vel  in  comparatione,  ut  scilicet  praesit  bonis 
aliorum,  vel  in  opinione,  ut  scilicet  opinentur  bonum  suum 
esse  maximum.  Ideo  voluntas  praeeminendi  vel  dominandi 
super  alios  omnes  sequitur  illud  velle  quo  quis  vult  immode- 
rate  bonum  suum. 

(45)  Dico  igitur  ad  primum  argumentum  [n.  439]  quod  prae- 
sumens,  ut  praesumptio  est  prima  species  superbiae,  non  vult 
bonum  suum  praeeminere  bonis  aliorum  secundum  aliquam 
superioritatem ,  nec  etiam  vult  praeeminere  illud  secundum 
famam,  sicut  est  de  illo  qui  appetit  laudem,  sed  vult  illud 
magnum,  quod  sine  alicuius  alterius  adventu  vult  illud  esse 
maius  omnibus  aliis  quae  non  ita  diligit.  —  Hoc  modo  potest 
concedi  quod  immoderata  dilectio  sui,  quae  est  radix  civi- 
tatis  diaboli,  est  praesumptio ;  quia  quilibet  immoderate  se 
diligens  vult  se  esse  tantum  bonum  quantum  posset  propor- 
tionari  actui  quo  se  diligit. 

Et  hoc  modo  potest  exponi  August.  XIV.  De  Civit.  Dei, 
et  bene,  quod  sibi  placens  immoderate  est  superbus,  et  hoc 
prima  specie  superbiae,  et  hoc  non  appetendo  excellentiam 
quae  est  quaedam  relatio  [n.  440  c],  sed  appetendo  excellen- 
tiam,  id  est  magnitudinem  in  se,  ex  qua  magnitudine  sequitur 
eius  excellentia  ad  alios. 

b)  Ad  secundum  [n.  440]  dico  quod  praesumptio  non 
est  peccatum  intellectus,  quasi  intellectus  praesumptuosi  iudi- 
■caret  vel  ostenderet  se  esse  tantum  quantus  non  est,  sed  est 
peccatum  voluntatis  immoderate  appetentis  bonum  suum  esse 
tantum  quantum  non  est.  Ex  hoc  sequitur  excaecatio  intelle- 
ctus.  —  Sed  quando  additur,  quod  etiam  illud  velle  sui  im- 
moderatum  non  videtur  superbia,  sicut  nec  velle  immodera- 
tuin  alterius,  responsionem  quaere  (1). 

443.  (4  6) —  Neque  immoderata  concupiscentia  beatitudinis  fuit 
proprie  superbia.  —  Quantum  vero  ad  deordinationem  velle  con- 
cupiscentiae,  videtur  quod  ille  appetitus  beatitudinis  non  fuerit 
proprie  superbia:  non  quidem  quantum  ad  eius  primam  spe- 
ciem,  patet,  quia  praesumptio ,  secundum  quod  expositum  est 
in  praecedenti  articulo  si  pertinebat  ad  primum  velle  inordi- 
natum  amicitiae,  non  pertinet  ad  aliquod  velle  inordinatum 
concupiscentiae ;  et  si  ad  aliquod  debeat  reduci,  videtur  magis 
consonare  cum  peccato  luxuriae;  licet  enim  proprie  luxuria 
sit  in  actibus  carnis,  tamen  omne  delectabile  immoderate  appe- 
titum,  in  quantum  delectabile,  potest  dici  luxuria,  si  non  est 
excellentia  appetita,  qualis  non  fuit  ista  appetitio  beatitudinis. 

444.  —  Neque  alii  pravi  actus  Angeli  fuerunt  superbia.  —  Quan- 
tum  ad  deordinationem  tertii  scilicet  nolle  [n.  436],  satis  patet, 
quia  quodlibet  illorum  nolle  inordinatorum  fuit  ira  vel  invidia. 

445.  —  Solvitur  obiectio.  —  Et  si  obiiciatur  de  ipso  con- 
cupiscere  inordinato,  quod  non  fuit  peccatum  luxuriae;  ergo 
fuit  proprie  aliquod  aliud  peccatum:  et  non  videtur,  per  divi- 
sionem,  quoci  fuerit  aliud  quam  superbia;  et  probatur  divisio 
per  illam  famosam  et  communem  divisionem  peccatorum  mor- 
talium  in  septem;  respondeo:  sive  peccata  mortalia  distin- 
guantur  per  habitus  malos  oppositos  bonis,  quales  sunt  septem 
habitus  boni,  quatuor  scilicet  morales  et  tres  theologici,  sive, 

(1)  Quam  hic  habes  ex  Heport.  II.  d.  6.  q.  2.  n.  13:  «  Dico  quod  su- 
perbia  sibi  infuit  et  praesumptio,  quia  omnis  innobediens  praesumit,  et  in- 
terpretative  praesumit  de  Dco;  sed  concupiscentia.  qua  concupivit  sibi  bea- 
titudinem  ultra  id  quod  debuit,  non  fuit  superbia  specialis,  sed  concupivit 
hoc  ut  sibi  delectabile;  igitur  in  neutro  actu  fuit  formaliter   superbia   spe- 

cialis,  nisi  interpretative Tamen  maxime  convenit   cum    luxuria    pri- 

mum  peccatum  Angeli,  amando  se  immoderate  amore  amicitiae;  et  in  se- 
cundo  actu  concupiscendo  immoderate  sibi  beatitudinem,  simpliciter  plus 
convenit  cum  luxuria  quam  cum  alio  capitali,  ratione  delectationis  » . 


LIB.    II.    DIST.    VI.    QUAEST.    II.    ART.    II.  399 

quod  magis  videtur,  per  aclus  bonos,  quales  sunt  actus  decem 
praeceptorum,  sive  sic,  sive  sic,  non  esset  illa  divisio  septe- 
naria  peccatorum  capitalium  sufficiens;  quia  primo  modo  de- 
berent  esse  septem  peccata  capitalia  alia  ab  istis;  siquidem 
infidelilas  et  desperatio  sunt  proprie  opposita  illi  septe- 
nario,  et  non  sunt  contenta  sub  aliquo  istorum  septem;  se- 
cundo  modo  deberent  esse  decem  capitalia  secundum  trans- 
gressionem  Decalogi.  —  Haec  ergo  divisio  non  oportet  quod  te- 
neatur  sufficiens  in  omnibus  malis  actibus,  sive  quoad  omnes 
malos  actus;  quia  istae  non  sunt  primae  radices,  nec  forte 
principalia  peccata,  sed  forte  multum  communes  ad  alia  pec- 
cata,  sicut  occasiones  peccandi. 

446.  (4  7)  —  Solvuntur  argumenta  principalia.  —  Ad  argu- 
menta  principalia.  —  Ad  primum  [n.  422  d\  dico  quod  August. 
loquitur  de  simpliciter  primo  peccato,  quod  fuit  inordinatum 
velle  amicitiae,et  illud  fuit  praesumptio;  et  concedo  quod  illa 
praesumptio  fuit  simpliciter  primum  peecatum;  sed  non  ut  est 
prima  species  superbiae,  secundum  quod  proprie  sumitur. 

b)  Ad  aliud  [n.  422  6]  de  illa  clivisione  Ioannis  patet  per 
hoc  quod  praemittit,  omne  quod  est  in  ?nundo,  *  hoc  est  al- 
lectivum  hominum  habitantium  in  mundo  *,  ita  quod  peccata 
quibus  communiter  peccant  homines  continentur  sub  illo  tri- 
nario;  sed  non  oportet  primum  peccatum  spirituale  Angeli, 
quo  Angeli  primitus  peccaverunt,  sub  isto  peccato  carnali 
contineri ;  imo  illud  peccatum  concupiscendi  in  secundo  gradu 
[n.  428],  si  deberet  reduci  ad  aliquod  istorum,  magis  deberet 
reduci  ad  concupiscentiam  ocutorum;  sicut  enim  in  nobis  ad 
concupiscentiam  oculorum  spectant  immoderati  appetitus  ali- 
cuius  visibilis  pulchri,  ita  et  in  eis  ad  concupiscentiam  oculo- 
rum  debet  spectare  immoderatus  appetitus  delectabilis. 

c)  Ad  tertium  [n.  422  c]  patet  [n.  445]  quod  divisio  per 
septenarium  istum  de  peccatis  capitalibus  non  est  sufficiens, 
comparando  ad  actum  concupiscentiae,  nisi  per  quamdam  re- 
ductionem;  et  sic  potest  concedi  quod  reducitur  ad  luxuriam, 
sicut  omnis  inordinatus  appetitus  deteciabilis  ut  est  delecta- 
bile  ad  concupiscentiam  oculorum. 

d)  Ad  quarium  [n.  422  d]  dico  quod  non  fuit  unicum  pec- 
catum  tantum,  quia  fuerunt  multa  peccata,  sicut  dictum  fuit 
dist.  5  [n.  378].  —  Et  cum  dicis  quod  primum  fuit  irremedia- 

bile,  dico  quod  quanclo  peccavit  secunclo  peccato  aclhuc  fuit 
in  via,  et  per  consequens  quanclo  peccavit  secundo  peccato 
potuit  poenitere  de  primo  peccato,  et  ita  primum  peccatum 
ex  se  nou  fuit  irremediabile,  quia  si  poenituisset,  invenisset 
veniam  et  misericordiam.  Tamen  ex  quo  in  illo  peccato  de- 
venit  ad  terminum,  omnia  peccata  eius  facta  sunt  irremedia- 
bilia;  omne  enim  peccatum  alicuius  peccatoris  perdurans 
usque  ad  terminum  viae  est  irremediabile.  Et  qualiter  ista 
irremediabilitas  sit  tantum  ex  lege  Dei  nulli  habenti  gratiam 
cum  fuerit  in  termino,  dicetur  dist.  7.  —  Nego  igitur  quod 
assumitur  ibi,  tantum  esse  unum  peccatum.  —  Unde  incepit 
malitia  daemonis  ab  immoderato  amore  sui,  quod  non  erat 
maximum  peccatum,  et  consummabatur  in  odio  Dei,  quod  est 
maximum  peccatum;  quod  sequebatur  ex  hoc,  quia  non  po- 
tuit  habere  volita,  manente  Deo,  et  ideo  ex  inordinato  appetitu 
prius  potuit  Deum  velle  non  esse,  et  ita  odire  [Vid.  n.  436]. 

447.  (,8)  —  Explicantur  rationes  fundamentales.  —  Ad  pri- 
rnum  argumentum  in  oppositum  [n.  423  a]  dico  quod  primum 
peccatum  non  fuit  maximum;  sicut  enim  in  bonis  proceditur  a 
magis  bonis  ad  minus  bona,  scilicet  a  dilectione  flnis  ad  dilectio- 
nem  eorum  quae  sunt  ad  finem,  ita  e  contra  in  malis  a  minus 
malo  proceditur  ad  magis  malum,  iuxta  illud  August.,  XIV.  De 
Civit.  Dei  c.  ult. :  amor  sui,  usque  ad  coniemptum  Dei. 

Alia  duo  argumenta,  scilicet  de  passione  irascibitis  re- 
spectu  concupiscibilis  [n.  423  b\,  et  de  appetitu  excellentiae 
[ib.  c],  loquendo  de  excellentia  prout  dicit  comparationem  ex- 
cellentis  ad  alios,  possent  concedi;  quia  quantum  ad  actum 
concupiscentiae  non  primo  concupivit  excellentiam  quae  est 
passio  irascibilis  vel  concupiscibilis,  sed  perfectissimam  beati- 
tudinem.  Tamen  si  loquamur  de  primo  velle  inordinato  ami- 
citiae,  potest  dici  quod  iste  non  erat  actus,  nec  passio  irasci- 
bilis,  sed  concupiscibitis ;  si  enim  concupiscibilis  est  concupi- 
scere  bonum  amatum,  eius  etiam  est  amare  bonum  amatum, 
cui  concupiscit  illud  bonum. 

S^a^S- 

TEXTUS  MAGISTRI  SENTENTIARUM. 

Quod  boni  Angeli  adeo  sunt  confirmati  per  gratiam,  ut  peccare 
non  possint,  et  mali  ita  obdurati  in  malo,  ut  bene  vivere  nequeant.  —  Su- 
pra  (1)  dictum  est  quod  Angeli  qui  perstiterunt  per  gratiam  confirmati 
sunt,  et  qui  ceciderunt  a  gratia  Dei  deserti  sunt.  Et  boni  quidem  in 
tantum  confirmati  sunt  per  gratiam,  quod  peccare  nequeunt ;  mali 
vero  per  malitiam  adeo  sunt  obstinati,  quod  bonam  voluntatem  ha- 
bere,  sive  bene  velle  non  valent,  etsi  bonum  sit  quod  aliquando  vo- 
lunt ;  volunt  enim  aliquando  aliquid  fieri  quod  Deus  vult  fieri,  et  uti- 
que  illud  bonum  est  et  iustum  fieri;  nec  tamen  bona  voluntate  illud 
volunt,  nec  bene  illud  volunt. 

Quod  utrique  liberum  arbitrium  liabent,  nec  tamen  ad  utrumque 
flecti  possunt.  —  Sed  cum  nec  boni  peccare  possint,  nec  mali  bene 
velle  vel  bene  operari,  videtur  quod  iam  non  habeant  liberum  arbi- 
trium,  quia  in  utramque  partem  flecti  non  possunt,  cum  liberum 
arbitrium  ad  utrumque  se  habeat.  Unde  Hieronymus  in  tractatu 
de  prodigo  fllio  dicit :  «  Solus  Deus  est  in  quem  peccatum  cadere 
non  potest;  caetera,  cum  sint  liberi  arbitrii,  in  utramque  partem 
flecti  possunt  » .  Hic  videtur  dicere  quod  omnis  creatura  in  libero  ar- 
bitrio  constituta  flecti  potest  ad  bonum  et  ad  malum.  Quod  si  est, 
ergo  et  boni  Angeli  et  mali  ad  utrumque  flecti  possunt ;  ergo  et  boni 
possunt  fieri  mali,  et  mali  boni.  —  Ad  quod  dicimus,  quia  boni  tanta 
gratia  confirmati  sunt,  ut  nequeant  fieri  mali,  et  mali  in  malitia  adeo 
obdurati  sunt,  ut  non  valeant  fieri  boni;  et  tamen  utrique  habent  li- 
berum  arbitrium,  quia  et  boni  non  aliqua  cogente  necessitate,  sed  pro- 
pria  ac  spontanea  voluntate,  per  gratiam  quidem  adiuti,  bonum  eli- 
gunt  et  malum  respuunt ;  et  mali  similiter  spontanea  voluntate,  a 
gratia  destituti,  bonum  vitant  et  malum  sequuntur;  et  habent  mali 
liberum  arbitrium,  sed  depressum  atque  corruptum,  quod  surgere  ad 
bonum  non  valent. 


(1)  Dist.  V.  pag.  348. 
Tom.  II  26 

Quod  boni  post  confirmationem  liberius  habent  arbitrium  quam 
ante.  —  Boni  vero  arbitrium  habent  multo  liberius  post  confirmatio- 
nem  quam  ante.  Ut  enim  Augustinus  tradidit  in  Enchiridio  (1) :  «  Non 
ideo  carent  libero  arbitrio,  quia  male  velle  non  possunt ;  multo  quippe 
liberius  est  arbitrium  quod  non  potest  servire  peccato.  Neque  culpanda 
est  voluntas,  aut  voluntas  non  est,  aut  libera  dicenda  non  est,  qua 
beati  esse  sic  volunt,  ut  esse  miseri  non  solum  nolint,  sed  nec  prorsus 
velle  possint » .  Non  possunt  itaque  boni  Angeli  velle  malum,  vel  velle 
esse  miseri;  neque  hoc  habent  ex  naturae,  sed  ex  gratiae  beneficio; 
ante  gratiae  namque  confirmationem  potuerunt  peccare  Angeli,  et  qui- 
dam  etiam  peccaverunt  et  daemones  facti  sunt.  Unde  Augustinus  in 
lib.  contra  Maximinum  (2) :  «  Creaturarum  natura  coelestium  mori  po- 
tuit,  quia  peccare  potuit;  nam  et  Angeli  peccaverunt,  et  daemones  facti 
sunt,  quorum  diabolus  est  princeps;  et  qui  non  peccaverunt  peccare 
potuerunt ;  et  cuicumque  creaturae  rationali  praestatur  ut  peccare  non 
possit,  non  est  hoc  naturae  propriae,  sed  Dei  gratiae.  Ideoque  solus 
Deus  est  qui  non  gratia  cuiusquam,  sed  natura  sua  nec  potuit,  nec 
potest,  nec  poterit  peccare  » .  —  Ecce  hic  insinuatur  quod  Angeli  ante 
confirmationem  peccare  potuerunt,  sed  post  confirmationem  non  pos- 
sunt.  Et  quod  potuerunt  fuit  eis  ex  libero  arbitrio,  quod  est  eis  na- 
turale;  quod  vero  modo  non  possunt  peccare,  non  est  eis  ex  natura, 
id  est  libero  arbitrio,  sed  ex  gratia,  ex  qua  gratia  etiam  est  ut  ipsum 
liberum  arbitrium  iam  non  possit  peccato  servire. 

Quod  post  confirmationem  Angeli  non  possunt  ex  natura  peccare 
sicut  ante,  non  quod  debilitatum  sit  eorum  liberum  arbitrium,  sed  con- 
firmatum.  —  Non  ergo  post  confirmationem  Angeli  de  natura,  sicut 
ante,  peccare  potuerunt:  non  quod  liberum  arbitrium  eorum  debilita- 
tum  sit  per  gratiam,  sed  ita  potius  confirmatum,  ut  iam  per  illud 
non  possit  bonus  Angelus  peccare ;  quod  utique  non  est  ex  ipso  libero 
arbitrio,  sed  ex  gratia  Dei.  —  Quod  ergo  Hieronymus  ait,  «  caetera, 
cum  sint  liberi  arbitrii,  possunt  flecti  in  utramque  partem  » ,  accipi 
oportet  secundum  statum  in  quo  creata  sunt;  talis  enim  et  homo  et 
Angelus  creatus  est,  qui  ad  utrumque  flecti  poterat ;  sed  postea  boni 
Angeli  ita  per  gratiam  sunt  confirmati,  ut  peccare  non  possint;  et 
mali  ita  in  vitio  obdurati,  ut  bene  vivere  nequeant.  —  Similiter  etiam 
illud  Isidori  (3)  intelligendum  est :  «  Angeli  mutabiles  natura,  immuta- 
biles  sunt  gratia  » ;  quia  ex  natura  in  primordio  suae  conditionis  mu- 
tari  potuerunt  ad  bonum,  sive  ad  malum;  sed  post  per  gratiam  ita 
bono  addicti  sunt,  ut  inde  mutari  nequeant;  ad  hoc  enim  repugnat 
gratia,  non  natura. 

(1)  Cap.  5.  (2)  Lib.  II.  c.  12.  (3)  Sent.  I.  c.  10. 

Quod  Angeli  mali  vivacem  sensum  non  perdiderunt,  et  quibus 
modis  sciant.  —  Et  licet  mali  Angeli  ita  per  malitiam  sint  obdurati, 
vivaci  tamen  sensu  non  sunt  penitus  privati.  Nam,  ut  tradit  Isido- 
rus  (1),  triplici  acumine  scientiae  vigent  daemones,  scilicet  subtilitate 
naturae,  experientia  temporum,  revelatione  superiorum  spirituum.  — 
De  hoc  etiam  Augustinus  ait  (2) :  «  Spiritus  mali  quaedam  vera  de 
temporalibus  rebus  noscere  permittuntur,  partim  subtilitate  sensus, 
partim  experientia  temporum,  callidiores  propter  tam  magnam  longitu- 
dinem  vitae,  partim  sanctis  Angelis,  quod  ipsi  ab  omnipotenti  Deo 
discunt,  iussu  eius  sibi  revelantibus.  —  Aliquando  iidem  nefandi  spi- 
ritus  et  quae  ipsi  facturi  sunt,  velut  divinando,  praedicunt » . 

Quod  magicae  artes  virtute  et  scientia  diaboli  valent,  quae  virtus 
et  scientia  est  ei  data  a  Deo,  vel  ad  fallendum  malos,  vel  ad  monen- 
dum  vel  exercendum  bonos.  —  Quorum  scientia  atque  virtute  etiam 
magicae  artes  exercentur;  quibus  tamen  tam  scientia  quam  potestas 
a  Deo  data  est,  vel  ad  fallendum  fallaces,  vel  ad  monendum  fideles, 
vel  ad  exercendam  probandamque  iustorum  patientiam.  —  Unde  Au- 
gustinus  in  lib.  III.  De  Trinit.  (3) :  « Video,  inquit,  infirmae  cogitationi 
quod  possit  occurrere,  cur  scilicet  ista  miracula  etiam  magicis  artibus 
fiant.  Nam  et  magi  Pharaonis  serpentes  fecerunt  et  alia.  Sed  illud 
est  amplius  admirandum,  quomodo  magorum  potentia,  quae  serpentes 
facere  potuit,  ubi  ad  muscas  minutissimas,  scilicet  cinifes,  ventum 
est,  omnino  defecit,  qua  tertia  plaga  Aegyptus  caedebatur.  Ibi  certe 
defecerunt  magi  dicentes :  Digitus  Dei  est  hic  (4).  Unde  datur  intelligi, 
ne  ipsos  quidem  transgressores  Angelos  et  aereas  potestates,  in  imam 
istam  caliginem  tamquam  in  sui  generis  carcerem  ab  illius  sublimis 
aethereae  puritatis  habitatione  detrusos,  per  quos  magicae  artes  pos- 
sunt  quidquid  possunt,  aliquid  valere,  nisi  data  desuper  potestate. 
Datur  autem  vel  ad  fallpndum  fallaces,  sicut  in  Aegyptios,  et  in 
ipsos  etiam  magos  data  est,  ut  in  eorum  spirituum  operatione  vide- 
rentur  admirandi,  a  quibus  fiebant  damnandi,  vel  ad  monendum  fide- 
les,  ne  tale  aliquid  facere  pro  magno  desiderent,  propter  quod  etiam 
nobis  in  Scriptura  sunt  prodita,  vel  ad  exercendam,  probandam  mani- 
festandamque  iustorum  patientiam  » . 

Quod  transgressoribus  Angelis  non  servit  ad  nutum  materia  rerum 
visibilium.  —  «  Nec  putandum  est,  istis  transgressoribus  Angelis  ad 
nutum  servire  hanc  visibilium  rerum  materiam,  sed  Deo  potius,  a 
quo  haec  potestas  datur,  quantum  incommutabilis  iudicat  »  (5). 


(1)  Ib.  (2)  De  Gen.  ad  litt.  1.  II.  c.  17.  (3)  Cap.  7. 

(4)  Exod.  c.  VII.  v.  8.  (5)  D.  August.  loc.  cit.  c.  8. 

Quod  non  sunt  creatores,  licet  per  eos  magi  ranas  et  alla  fece- 
rint,  sed  solus  Deus.  —  «  Nec  sane  creatores  illi  mali  Angeli  dicendi 
sunt,  quia  per  illos  magi  ranas  et  serpentes  fecerunt;  non  enim  ipsi 
eas  creaverunt.  Omnium  quippe  rerum,  quae  corporaliter  visibililerque 
nascuntur,  occulta  quaedam  semina  in  corporeis  mundi  huius  elemen- 
tis  latent,  quae  Deus  originaliter  eis  indidit.  Ipse  ergo  creator  est 
omnium  rerum,  qui  creator  est  invisibilium  seminum;  quia  quaecum- 
que  nascendo  ad  oculos  nostros  exeunt,  ex  occultis  seminibus  accipiunt 
progrediendi  hic  primordia  et  incrementa  debitae  magnitudinis,  distin- 
ctionesque  formarum  ab  originalibus  tamquam,  ut  ita  dicam,  regulis 
sumunt »  (1). 

Sicut  parentes  non  dicuntur  creatores  filiorum,  nec  agricolae  fru- 
gum,  ita  nec  boni  Angeli,  nec  mali,  etsi  per  eorum  ministerium  fiant 
creaturae.  —  «  Sicut  ergo  nec  parentes  dicimus  creatores  hominum,  nec 
agricolas  creatores  frugum,  quamvis,  eorum  extrinsecus  adhibitis  mo- 
tibus,  ista  creanda  Dei  virtus  interius  operetur,  ita  non  solum  malos, 
sed  nec  bonos  Angelos  fas  est  putare  creatores ;  sed  pro  subtilitate 
sui  sensus  et  corporis  semina  istarum  rerum  nobis  occultiora  nove- 
runt,  et  ea  per  congruas  temperationes  elementorum  latenter  spargunt, 
atque  ita  et  gignendarum  rerum  et  accelerandorum  incrementorum 
praebent  occasiones.  Sed  nec  boni  haec,  nisi  quantum  Deus  iubet,  nec 
mali  haec  iniuste  faciunt,  nisi  quantum  iuste  ipse  permittit;  nam 
iniqui  malitia  voluntatem  suam  habent  iniustam,  potestatem  autem 
non  nisi  iuste  accipit,  sive  ad  suam  poenam,  sive  ad  aliorum,  vel  poe- 
nam  malorum,  vel  laudem  bonorum.»  (2). 

Sicut  iustifcationem  mentis,  ita  creationem  rerum  solus  Deus  ope- 
ratur,  licet  creatura  extrinsecus  serviat.  —  «  Sicut  ergo  mentem  no- 
stram  iustificando  formare  non  potest  nisi  Deus,  praedicare  autem 
extrinsecus  Evangelium  etiam  homines  possunt,  non  solum  boni  per 
veritatem,  sed  etiam  mali  per  occasionem,  ita  creationem  rerum  visi- 
bilium  Deus  interius  operatur,  exteriores  autem  operationes  atque 
contemperationes  sive  occasiones  ab  Angelis  tam  bonis  quam  malis,  vel 
etiam  ab  hominibus  adhibentur  »  (3).  «  Sed  haec  ab  hominibus  tanto 
difficilius  adhibentur  quantum  desunt  sensuum  subtilitates  et  corpo- 
rum  mobilitates  in  membris  terrenis  et  pigris.  Unde  qualibuscumque 
Angelis  vicinas  causas  ab  elementis  contrahere  quanto  facilius  est, 
tanto  mirabiliores  in  huiusmodi  operibus  eorum  exsistunt  celeritates. 
Sed  non  est  creator  nisi  qui  principaliter  ista  format ;  nec  quisquam 
hoc  potest  nisi  unus  creator  Deus  »  (4).    «  Aliud  est  enim  ex  intimo  ac 

(1)  Id.  ib.  (2)  Id.  ib.  (3)  Id.  ib.  (4;  Id.  ib.  c.  i>. 

summo  causarum  cardine  condere  ac  ministrare  creaturam,  quod  facit 
solus  creator  Deus ;  aliud  autem  pro  distributis  ab  illo  viribus  et  fa- 
cultatibus  aliquam  operationem  forinsecus  admovere,  ut  tunc  vel  tunc, 
sic  vel  sic  exeat  quod  creatur;  ista  quippe  originaliter  et  primordia- 
liter  in  quadam^textura  elementorum  cuncta  iam  creata  sunt,  sed  ac- 
ceptis  opportunitatibus  prodeunt  »  (1). 

Quod  Angeli  mali  multa  possunt  per  naturae  vigorem,  quae  non 
possunt  propter  bonorum  Angelorum  et  Dei  prohibitionem,  id  est  quia 
non  permittuntur.  —  Illud  quoque  sciendum  est,  quod  Angeli  mali 
quaedam  possunt  per  naturae  subtilitatem,  quae  tamen  non  possunt 
propter  Dei  vel  bonorum  Angelorum  prohibitionem,  id  est,  quia  non 
permittuntur  illa  facere  a  Deo  vel  ab  Angelis  bonis.  Possent  utique 
fecisse  cinifes  qui  ranas  serpentesque  fecerunt.  —  Quaedam  vero  non 
possunt  facere,  etiamsi  permittantur  ab  Angelis  superioribus,  quia  non 
permittit  Deus.  Unde  Augustinus  in  lib.  III.  De  Trinit.  (2).  «  Ex  ineffa- 
bili  potentatu  Dei  fit,  ut  quod  possent  mali  Angeli,  si  permitterentur, 
ideo  non  possunt,  quia  non  permittuntur.  Neque  enim  occurrit  alia 
ratio,  cur  non  potuerunt  facere  cinifes  qui  ranas  serpentesque  fece- 
runt,  nisi  quia  maior  aderat  dominatio  prohibentis  Dei  per  Spiritum 
Sanctum;  quod  etiam  magi  confessi  sunt,  dicentes:  Digitus  Dei  est 
hic.  Quid  autem  per  naturam  possint,  nec  tamen  possint  propter  pro- 
hibitionem,  et  quid  per  ipsius  naturae  suae  conditionem  facere  non 
sinantur,  homini  explorare  difficile  est,  imo  impossibile.  Novimus  ho- 
minem  posse  ambulare,  et  neque  hoc  posse,  si  non  permittatur ;  volare 
autem  non  posse,  etiamsi  permittatur.  Sic  et  illi  Angeli  quaedam  pos- 
sunt  facere,  si  permittantur  ab  Angelis  potentioribus,  ex  imperio  Dei ; 
quaedam  vero  non  possunt,  etiamsi  ab  eis  permittantur,  quia  ille  non 
permittit,  a  quo  illis  est  talis  naturae  modus,  qui  etiam  per  Angelos 
suos  illa  plerumque  non  permittit  quae  concessit  ut  possint  » . 

(1)  Id.  ib.  (2)  Cap.  9. 

DOCTORLS  SUBTILIS  AC  MARIANI 

SUPER   DISTINCTIONE  VII.    LIBRI  II.   SENTENTIARUM 


QUAESTIO  UNICA. 

448.  ( 4  )  —  Proponitur  quaestio.  —  Girca  distinctionem 
septimam  quaero: 

Utrum  malus  Angelus  velit  necessario  male? 

449.  —  Argumenta  principalia.(l).  —  Quod  non:  —  a)  Iacob. 
c.  II.  v.  19:  Daemones  credunt,  et  contremiscunt :  isti  autem, 
ut  videtur,  sunt  actus  boni;  ergo,  etc. 

b)  Praeterea,  in  eis  manet  imago,  secundum  illud  Psalm. 
XXXVIII.  v.  7 :  In  imagine  pertransit  homo,  etc.  In  hoc  ergo 
sunt  capaces  *  Dei  *,  in  hoc  enim  imago  Dei  est  in  anima,  quo 
capax  Dei  est  et  particeps  eius  esse  potest,  secundum  August. 
XIV.  De  Trinit.  8 :  non  possunt  autem  Deum  capere  nec  par- 
ticipes  eius  fieri  nisi  per  actum  bonum:  ergo  in  illis  possunt 
esse  actus  boni. 

c)  Praeterea,  Dionys.  IV.  De  Divin.  Nomin:  In  Daemo- 
nibus  manent  naturalia  integra;  ergo  liberum  arbitrium  in- 
tegrum:  sed  posse  peccare  nec  est  libertas,  nec  pars  libertatis, 
secundum  Ansel.  III.  De  Lib.  Arb.  cap.  10,  liberum  enim  ar- 
bitrium  est  potestas  servandi  rectitudinem  propter  se;  ergo 
habent  libertatem  liberi  arbitrii  quantum  ad  illud  quod  est 
per  se,  quod  est  bene  velle;  ergo  possunt  bene  velle. 

d)  Praeterea,  nullum  violentum  est  perpetuum,  I  Coel. 
et  Mund.,  quia  est  contra  inclinationem  eius  cui  inest,  et 
ideo  si  ipsum  sibi  dimittatur,  redit  ad  oppositum  eius:  sicut 
aqua  calefacta,  si  dimittatur  sibi,  redit  ad  frigiditatem  :  sed 
malitia  est  contra  naturam,  secundum  Damascenum;  ergo  non 
est  perpetua;  non  igitur  necessario  inest  voluntati. 


(1)  Solvuntur  ad  n.  477. 

( 2 )  e)  Praeterea,  nullus  intellectus  est  ita  aversus,  quin  possit 
intelligere  aliquod  verum,  quia  prima  principia  omni  intel- 
lectui  sunt  nota  ex  terminis;  ergo  nulla  voluntas  est  ita  aversa 
ab  ultimo  flne,  quin  possit  velle  ultimum  finem.  —  Conse- 
quentia  patet  per  illam  similitudinem  Philos.  II.  Physic.  et 
VII.  Ethic:  Sicut  principium  in  speculabilibus,  sic  finis  in 
moralibus.  —  Probatur  etiam  aliter  consequentia,  quia  omnis 
malus  est  ignorans,  III.  Ethic.)  ergo  non  est  malitia  in  volun- 
tate  sine  errore  in  intellectu;  ergo  ubi  non  potest  intellectus 
excaecari  circa  obiectum  ut  intelligibile,  ibi  nec  voluntas  po- 
terit  obliquari  circa  idem  ut  appetibile  vel  amabile. 

f)  Item,  si  necessario  male  volunt,  et  semper  sunt  in  actu 
volendi,  quia  non  habent  aliquod  impedimentum,  ergo  semper 
male  volunt,  et  ita  in  infinitum  augent  malitiam  suam:  sed 
ex  lege  iustitiae  divinae  augmento  culpae  correspondet  augmen- 
tum  poenae ;  ergo  in  infinitum  cresceret  poena  eorum;  ergo 
nunquam  erunt  in  termino  maiitiae:  quod  est  inconveniens. — 
Sequitur  etiam  aliud  inconveniens,  quod  pari  ratione  posset 
augeri  charitas  in  infinitum  in  bonis,  si  in  istis  posset  augeri 
malitia;  et  ita  sequitur  quod  boni  numquam  essent  in  termino 
beatitudinis,  sicut  nec  mali  in  termino  malitiae:  quod  est  in- 
conveniens. 

450.  —  Ad  oppositum:  in  Psalm.  LXXIII,  v.  23:  Superbia 
eorum  qui  te  oderunt  ascendit  sernper:  sed  hoc  non  potest 
intelligi  intensive,  quia  ita  non  esset  aliquod  malum  intensive, 
quo  non  esset  maius  malum;  ergo  debet  intelligi  extensive,  et 
ita  semper  peccant. 

Articulus  I. 

PROPONUNTUR  ET  IMPUGNANTUR  ALIORUM  SENTENTIAE. 

451.  (3)  —  Proponitur  I.  sententia  (1).  — Hic ponitur  du- 
plex  ratio  continuationis  malitiae  in  eis.  —  Primo  sic:  appe- 
titus  proportionatur  suae  apprehensivae,  a  qua  movetur,  sicut 
mobile  motori:  Angelus  autem  apprehendit  immobiliter,  sine 
discursu,  quod  intelligit:  homo  autem(a)  mobiliter  discurrendo, 

(a)  Ed    Ven.  hoino  per  intellectum  mobiliter. 

(1)  Impugnatur  generaliter  ad  n.  453,  specialiter  ad  n.  454. 

quia  per  rationem,  in  qua  viam  habet  discurrendi  ad  utrum- 
que  oppositum;  igitur  voluntas  Angeli  immobiliter  adhaeret, 
post  primam  apprehensionem  completam;  voluntas  autem  ho- 
minis  post  volitionem  completam  sequentem  rationem  adhaeret 
mobiliter.  Et  ideo  licet  voluntas  Angeli  antequam  flrmasset  se 
per  volitionem  completam  fuisset  mobilis  ad  opposita,  alioquin 
non  potuisset  indifferenter  peccasse  vel  meruisse,  tamen  post 
primam  electionem  immobiliter  adhaesit  ei  quod  elegit,  et  ita 
radicaliter  ex  immobilitate  cognitivae  factus  est  bonus  impec- 
cabilis,  et  malus  impoenitens. 

452.  —  Proponitur  II.  sententia  (1).  —  Alia  via  ponitur 
sic:  quod  voluntas  quanto  perfectior  tanto  perfectius  immer- 
git  se  in  volibili:  voluntas  separata  a  corpore,  qualis  est  an- 
gelica,  est  omnino  perfecte  libera,  nostra  autem,  corpori  cor- 
ruptibili  coniuncta,  habet  libertatem  diminutam ;  et  ideo  licet 
nostra  habeat  libertatem,  illa  tamen  maxime  habet  libertatem 
quae  est  omnino  separata  a  corpore.  Voluntas  etiam  nostra  se- 
parata,  vel  exsistens  in  corpore  incorruptibili,  immobiliter  se 
immergit  in  obiecto,  ita  ut  ab  illo  resilire  non  possit.  — 
Modus  assignatur  ex  illo  Prov.  c.  XVIII.  v.  3:  Peccator  (a) 
cum  in  profundum(a)  pervenerit,  contemnit.  Quando  es  tergo 
voluntas  perfecte  libera,  praecedente  electione  perfecta,  effl- 
caciter  currit  in  volitum,  ponendo  ibi  flnem.  Veniens  autem  ad 
obstaculum  synderisis  non  ibi  sistit,  sed  contemnendo  impingit, 
et  in  illam  etiam  retunditur,  ut  se  retrahere  nec  velit,  nec 
possit  velle:  ut  si  ferrum  impingatur  ossi  retunditur,  nec  re- 
trahi  potest,  nec  eadem  virtute  qua  immititur,  nec  maiori. 

453.  ( * )  —  Impugnatur  conclusio  praedictarum  sententiarum. 
—  Contra  conclusionem  istam,  in  qua  conveniunt(&)  istae  duae 
opiniones:  —  a)  Videtur  esse  auctoritas  August.  De  Fide  ad 
Petrum,  cap.  3,  ubi  sic  ait:  Si  possibile  esset  ut  humana 
natura,  quae  postquam  a  Deo  aversa  est  bonitatem,  perdidit 
volunlatis,  ex  seipsa  rursum  eam  habere  potuisset,  multo 
possibilius  hoc  natura  haberet  angelica,  quae  quanto  minus 
gravatur  terreni  corporis  pondere,  tanto  magis  hac  esset 
praedita  facultate,  et  hoc  habere  posset.  Arguitur  igitursic: 


(a)  Vulg.  Impius  ....  peccatorum.  (b)  Ed.  Ven.  quam  tenent. 

(1)  Impugnatur  generaliter  ad  n.  453,  specialiter  ad  n.  455. 

si  voluntas  humana  ex  se  posset  redire  ad  iustitiam,  multo 
magis  voluntas  angelica;  ergo  illa,  nec  propter  immobilita- 
tern  suae  potentiae  cognitivae,  qualis  non  est  cognitiva  volun- 
tatis  nostrae,  nec  propter  plenam  libertatem  eius,  ex  hoc  quod 
est  separata  a  corpore,  est  impossibilis  redire  ad  iustitiam, 
postquam  peccavit,  imo,  secundum  eum,  magis  videtur  possi- 
bilis  quam  nostra. 

b)  Praeterea,  contra  conclusionem  istam  arguo  primo  sic: 
non  tantum  voluntas  Angeli  damnati  est  obstinata,  sed  etiam 
hominis  damnati,  et  oportet  utriusque  assignare  causam  com- 
munern,  secundum  quod  videtur  August.  dicere,  De  Fide  ad  Pe- 
trum,  paulo  post  litteram  praeallegatam,  ubi  vult  quod  sit  una 
causa  communis,  quare  Deus  iudicabit  simul  spiritus  humanos 
et  Angelos  damnatos;  et  idem  videtur  velle  De  Civit.  Dei, 
*  c.  9  *.  Sed  neutra  istarum  potest  poni  causa  obstinationis 
hominis  damnati;  ergo  nec  Angeli.  —  Probatio  assumpti: 
quia  anima  coniuncta  non  habet  cognitivam  immobiliter  ap- 
prehendentem,  sicut  Angelus,  secundum  primam  viam  [n.  451], 
nec  ut  se  imrnergat  in  volitum  et  immobiliter  secundum  per- 
fectam  libertatem,  secundum  secundam  viam  [n.  452]  (a);  ergo 
oportet  assignare  causam  istius  obstinationis  in  anima  quando 
est  separata.  Aut  ergo  tunc  ante  omnem  actum  elicitum  est 
obstinata,  et  per  consequens  neutra  praedictarum  causarum 
est  causa  obstinationis  suae,  quia  antequam  velit  aliquid  se- 
cundum  actum  intellectus  immobiliter  apprehendentis,  vel 
ex  ptena  libertate  quam  habet  separata,  est  obstinata:  aut 
fit  (b)  obstinata  per  aliquem  acium  quem  elicit  separata: 
qui  secundum  primam  viam  sequitur  apprehensionem  in- 
tellectus  separati  immobilem,  vel  *  penes  *  secundam  viam 
ex  sua  libertate  immergit  se  in  volitum:  sed  hoc  secundum 
videtur  inconveniens,  quia  separata  non  demeretur,  sed  tan- 
tum  per  actus  quos  habuit  in  via  recipit  quod  meruit  vel  quod 
demeruit;  ergo  nullum  actum  habet  praecedentem  obstinatio- 
nem,  per  quem  reddatur  obstinata. 

Et  posset  confirrnari  de  Lazaro  (1),  quo  mortuo,  intel- 
lectus  habuit  apprehensionem  animae    separatae  et   eius  vo- 

(a)  Ed.  Ven.  addit:  nec  etiam  se  iniungit  in  obiectum  tunc  esset  obsti- 
nata  falsum  est,  nec  posset  resilire  [sic\.  (b)  Ed.  Ven.  est. 

(1)  Ioan.  c.  XI. 

luntas  habuit  plenam  tibertatem,  quia  tunc  separata;  et  ta- 
men  ex  neutro  istorum  immobiliter  voluit,  quia  tunc  fuisset 
impeccabilis  si  bonus,  vel  obstinatus  si  malus:  quorum  utrum- 
que  est  falsum,  quia  adhuc  erat  viator;  nisi  fingatur  quod 
Deus  miraculose  suspendit  eum  ab  operatione,  qualis  conse- 
quitur  animam  separatam,  pro  tanto  quia  praeordinaverat  eum 
resurrecturum:  sed  hoc  non  videtur  probabile,  quia  multa  di- 
citur  narrasse  quae  viderat. 

(5)  c)  Praeterea  secundo:  causa  totalis  non  aliter  causat  nisi 
ipsa  secundum  quod  causa  aliter  se  habeat,  et  hoc  quando 
non  ponitur  aliqua  diversitas  ex  parte  passi  vel  aliquorum 
impedimentorum  extrinsecorum :  sed  voluntas  ut  prior  natu- 
raliter  actu  suo,  non  ut  exsistens  actualiter  sub  actu,  est  causa 
actus  sui;  quod  est  manifestum  ex  hoc  quod  est  causa  libera 
actus  sui,  quae  libertas  non  est  eius  nisi  ut  prior  actu  suo; 
quia  ut  est  sub  actu  habet  actum  ut  formam  naturalem; 
patet  etiam,  quia  aliquid  ut  est  sub  effectu  tamquam  forma 
eius  posterius  est,  sicut  compositum  est  posterius  forma  sua, 
VII.  Metaph.;  voluntas  ergo  non  aliter  se  habet  in  eliciendo 
actum,  nisi  aliter  se  habeat  in  quantum  est  prior  actu:  sed 
per  hoc  quod  ponitur  habere  actum  inhaerentem  sibi  ipsa  non 
aliter  se  habet  in  quantum  est  prior  naturaliter  actu,  quia 
licet  aliter  se  habeat  in  quantum  est  sub  actu,  quantum 
videlicet  ad  aliquod  accidens,  non  tamen  quantum  ad  suam 
naturam  secundum  quam  est  talis  actus  primus,  qui  est 
voluntas;  ergo  ipsa,  sub  quocumque  actu  intelligatur,  non  ati- 
ter  se  habebit  in  eliciendo  actum  quemcumque;  ergo  per  nul- 
lum  actum  vel  habitum  qui  potuerit  poni  in  ea  separata, 
qui  non  potest  poni  in  ea  coniuncta,  erit  ipsa  opposito  modo 
eliciens  actum  bonum  vel  malum,  illo  modo  quo  prius  elicie- 
bat,  et  ita  si  prius  contingenter  egit,  per  nihil  tale  in  ea  po- 
situm  necessario  eliciet. 

(6)  Et  confirmatur  ratio,  quia  nulla  causa  secunda  potest 
esse  causa  principalis  causae  agendi  opposito  modo  illi  qui 
convenit  principali  agenti  ex  sua  causalitate;  sic  enim  causa 
principalis  non  esset  principalis,  quia  determinaretur  ad  oppo- 
situm  modum  a  causa  secunda  ad  agendum  suo  proprio  modo 
agendi;  ergo  cum  voluntas  sit  causa  principalis  sui  actus, 
quodcumque  ponatur  in  voluntate  respectu  actus  eius,  vel  non 

erit  causa  actus  sic  eliciendi,  vel  si  sit  causa,  est  secunda 
causa  respectu  voluntatis,  et  non  causa  principalis;  sequitur 
ergo  quod  voluntas  per  nihil  aliud  determinatur  ad  agendum. 

d)  Praeterea,  sicut  fuit  dictum  disi.  5  [n.  378]  et  6 
[n.  406seqq.],  tam  bonusquam  malusAngelus  habuittempus^*ae, 
ita  quod  non  tantum  per  instans  fuit  viator,  sed  habuit  malus 
Angelus  diversa  peccata  ordinala :  puta  ex  actu  amandi  se 
eliciebat  actum  concupiscendi  sibi  summum  commodum,  et 
ex  illo  actum  excellentiae,  quo  voluit  habere  illud  commo- 
dum  non  sub  regula  voluntatis  superioris,  sed  contra  eam, 
et  tandem  actum  odiendi  Deum,  qui  restitit  sibi  in  illud 
appetendo:  et  non  habuit  omnes  istos  actus  distinctos  simul; 
ergo  quando  demerebatur  secundo  peccato  adhuc  fuit  in  via, 
et  tamen  peccaverat  iam  primo  peccato  ex  *  plena  *  (a) 
electione ;  ergo  non  qualiscumque  immobilis  apprehensio, 
vel  quodcumque  primum  peccatum,  vel  plena  immersio  in 
obiectum  fecit  ipsum  impoenitentem ;  quandocumque  enim  ali- 
quo  istorum  peccatorum  peccavit  sistebat  in  via,  et  non  fuit 
idem  peccatum  cum  peccato  praecedenti. 

454.  ( ? )  —  Impugnatur  specialiter  I.  sententia.  —  Praeterea 
contra  primam  viam  [n.  451]  arguitur  specialiter:  —  a)  Primo 
quia  ipsa  supponit  falsum,  scilicet  quod  intellectus  sit  suffi- 
ciens  motor   voluntatis,  sicut   declarabitur  dist.   25.    huius  II. 

b)  Secundo  hoc  falsum  repugnat  dictis  eorum  in  ista  posi- 
tione  dupliciter:  primo  quia  cum  intellectus  Angelorum  ante  pri- 
mum  peccatum  fuit  rectus  in  apprehendendo,  non  enim  poena 
praecessit  culpam;  ergo  movit  voluntatem  ad  aliquid  recte 
appetendum;  nec  potuit  aliter  movere,  quia  intellectus  movet 
per  modum  naturae,  et  per  consequens  non  potest  movere 
nisi  secundum  modum  cognitionis  quam  habet;  ergo  movit 
voluntatem  ad  recte  volendum;  ergo  voluntas  illa  numquam 
potuit  peccare.  —  Secundo  contradicit  illucl  falsum  positioni 
eorum;  quia  si  ex  ratione  motoris  et  mobilis  sit  talis  pro- 
portio,  voluntas  non  tantum  esset  immobilis  post  primam 
electionem  voluntatis,  sed  in  ipsa  prima,  vel  ante  primam, 
quia  intellectus  eorum  sicut  immobiliter  ostendit  aliquid  post 
primam  electionem,  ita  et  ante  eam;  *  et  *  si  ipse  immobiliter 


(a)  Wadd.  prima. 

apprehendens  moveat  appetitum  immobiliter,  ergo  in  primo 
actu  movebitur  immobiliter,  et  per  consequens  non  tantum  post 
primum  actum. 

( 8  )  c)  Praeterea,  ex  illa  via  videtur  sequi  quod  cum,  secundum 
eos,  Angelus  fuerit  creatus  in  gratia,  et  sic  habuit  aliquem 
actum  in  gratia,  quia  non  est  verisirnile  quod  in  primo  in- 
stanti  fuerit  ociosus,  quia  non  fuit  impeditus,  et  si  fuisset  tunc 
ociosus,  peccasset  forte  peccato  omissionis;  nec  simul  cum  gratia 
peccavit;  planum  est;  ergo  aliquando  secundum  gratiam  habuit 
bonam  electionem  et  plenam,  quia  sequentem  perfectam  ap- 
prehensionem  intellectus,  quia,  secundum  eos,  non  est  nisi  talis 
apprehensio  in  eis,  et  hoc  immobiliter,  et  non  per  discursum; 
ergo  quilibet  in  illa  electione  prima  bona  firmavit  se,  et  factus 
est  impeccabilis. 

d)  Praeterea,  difFerentia  de  voluntate  hominis  et  Angeli 
non  valet;  quia  etsi  intelligat  Angelus  sine  discursu  quod 
secundum  eos  homo  intelligit  per  discursum,  tamen  intelle- 
ctus  hominis  non  mobiliter  adhaeret  illi  ad  quod  discurrit; 
ita  enim  certitudinaliter,  hoc  est  non  dubitando,  tenet  conclu- 
sionem  ad  quam  discurrit  sicut  Angelus  tenet  eam  videndo 
eam  in  principio  sine  discursu;  ergo  ista  immobilitas  intelle- 
ctus  humani,  hoc  est  certitudo,  haberet  aeque  immobilem  vo- 
luntatem  sicut  illa  alia  quae  ponitur  in  Angelo. 

Quod  etiam  negatur  ab  Angelis  omnis  discursus  non  vi- 
detur  probabile,  sicut  probatur  supra  in  Prooemio  I.  Lib.,  quaest 
illa :   Utrum  Theologia  sit  scientia?  [n.  91  b]. 

455.  ( 9 )  —  Impugnatur  specialiter  II.  sententia.  —  Contra 
secundam  viam  [n.  452]  arguitur  specialiter:  —  a)  Quia  sicut 
agens  naturaliter  non  dominatur  actui,  sic  nec  modo  agendi; 
et  per  oppositum  sicut  agens  liberum  dominatur  suae  actioni, 
sic  et  modo  agendi,  et  per  consequens  in  potestate  eius  est 
intense  vel  remisse  agere.  Igitur  non  oportet  quod  ex  hoc 
quod  voluntas  est  perfecte  libera,  quod  cum  summo  conatu 
se  immergat  in  obiectura;  imo  ipsa  magis  dominatur  sibiipsi, 
cum  quantocuraque  conatu  tendat  in  obiectum,  et  ita  libere 
fertur  in  quodcumque  obiectum  fertur,  et  posset  etiam  de 
absoluta  eius  libertate  non  sic  ferri  in  illucl. 

Hoc  etiam  confirmatur,  quia  non  videntur  omnes  Angeli 
mali   ex  summo   conatu  peccasse,  sicut   nec  omnes   boni  ex 

summo  conatu  meruisse,  aut  saltem  possibile  fuit  non  secun- 
dum  totam  facultatem  naturae  suae  elicere  actum. 

b)  Praeterea,  eodem  principio  tendit  aliquid  vel  movetur 
in  terminum  et  quiescit  in  termino;  ergo  si  voluntas  perfecte 
libera  ex  perfecta  libertate  sua  tendat  in  obiectum,  ex  eadem 
libertate  quiescit  in  obiecto;  ergo  ex  tali  plena  libertate  ten- 
dendi  in  obiectum  (a)  quali  Angeli  mali  peccaverunt  non  ne- 
cessario  sequitur  quietatio  eius  in  illo,  sed  tantum  votunta- 
ria  et  contingens,  sicut  contingenter  tendit  in  illud. 
(10)  c)  Praeterea,  sicut  tactum  fuit  supra  [n.  453]  contra 
ambas  vias,  non  potest  dici  quod  voluntas  animae  separatae 
per  aliquem  actum  quem  tunc  eliciat  reddat  se  obstinatam, 
quia  prius  naturaliter  quam  ipsa  separata  aliquem  actum  eli- 
ciat  est  obstinata,  quia  est  in  termino;  ergo  per  aliquem  actum 
quem  aliciebat  in  corpore  reddit  se  obstinatam  impingendo 
tunc  in  synderesim.  Sed  hoc  est  falsum,  tum  quia  viator,  tum 
quia  potest  aliquis  ex  minori  conatu  peccare  illo  peccato  propter 
quod  damnetur,  si  non  sequatur  poenitentia,  quam  quo  alius 
peccat,  vel  ipsemet  alio  peccato  quod  deletur  per  poenitentiam. 

d)  Praeterea,  contra  exemplum  eius  deferro  acuto  [n.  452] 
impingendo  in  os,  quamvis  videtur  exemplum  illud  et  tota  po- 
sitio  similis  positioni  Hesiodi,  III.  Metaph.,  quia  immortales 
facti  sunt  qui  gustaverunt  nectar  et  manna,  quos  ibi  deri- 
det  Philosophus,  quia  despexerunt  inteltectum  nostrum,  non 
enim  potest  intelligi,  secundum  Philosophum  ibi,  quid  dicitur 
per  tales  sermones  parabolicos  vel  metaphoricos,  nec  est  mo- 
dus  Philosophi  vel  scientifici  sic  loqui,  tamen  accipiendo  exem- 
plum  pro  quanto  potest  esse  ad  propositum,  potest  reduci  ad 
oppositum:  quare  enim  ferrum  acutum  infixum  duro  corpori 
non  potest  extrahi  a  causa  vel  virtute  illa  quae  ipsum  infixit, 
ratio  est,  quia  partes  corporis  magis  concurrunt  in  quas  im- 
pinxit,  et  ideo  magis  coarctatur  illud  infixum  quam  in  principio 
quando  infigebatur;  sed  si  augmentaretur  virtus  motiva  se- 
cundum  augmentationem  quam  addit  illa  coarctatio  partium, 
et  illud  infixum  remaneret  in  sua  natura,  aeque  rectum,  pos- 
set  iam  extrahi.  Ergo  cum  voiuntas  impingens  in  quodcumque 
remaneat  recta  (b)  in   naturalibus,    licet   habeat   curvitatem, 


(a)  Ed.  Ven.  addit :  et  tali  libertate.  (b)  Ed.  Ven.  addit :  via. 


414  LIB.    II.    DIST.    VII.    QUAEST.    UNICA.    ART.    II. 

hoc  est  quamdam  deformitatem,  quasi  privationem  inhaeren- 
tem,  et  illud  cui  se  immergit  non  habeat  maiorem  virtutem 
includendi  ipsam,  cum  in  se  immergit,  quia  non  est  in  obiecto 
aliquis  talis  concursus,  sequitur  quod  voluntas  activa  potest 
se  retrahere. 

456.  (")  —  Divisio.  —  Ad  solutionem  quaestionis  duo  sunt 
videnda:  primo  scilicet  de  gradibus  bonitatis  et  malitiae:  se- 
cundo  quae  bonitas  possit  inesse  volitioni  Angeli  dannati, 
vel  si  aliqua  malitia  necessario  insit. 

Articulus  II. 

DE    GRADIBUS   BONITATIS    ET   MALITIAE. 

457.  —  Triplex  bonitas  moralis  distinguitur.  —  a)  Bistinctio. 
—  De  primo  dico  quod  ultra  bonitatem  naturalem  volitionis, 
quae  competit  sibi  in  quantum  est  ens  positivum,  quae  etiam 
competit  cuicumque  enti  positivo,  secundum  gradum  suae  en- 
titatis,  magis  et  minus,  praeter  illam  est  triplex  bonitas  mora- 
lis,  secundum  ordinem(a)  se  habens:  prima  dicitur  bonitas  ex 
genere :  secunda  potest  dici  bonitas  virtuosa,  sive  ex  circum- 
stantia:  tertia  bonitas  meritoria,  sive  bonitas  gratuita,  sive 
bonitas  ex  acceptatione  divina  in  ordine  ad  praemium. 

b)  Bonitas  ex  genere.  —  Prima  competit  volitioni  ex  hoc 
quod  ipsa  transit  super  obiectum  conveniens  tali  actui,  se- 
cundurn  dictamen  rectae  rationis,  et  non  solum  quia  est  conve- 
niens  tali  actui  naturaliter,  ut  Sol  visioni.  Et  haec  est  prima 
bonitas  moralis;  quae  ideo  potest  dici  ex  genere,  quia  est 
quasi  materialis  respectu  omnis  boni  ulterioris  in  genere 
moris;  nam  actus  transiens  super  obiectum  est  quasi  forma- 
lis  (b)  per  quamcumque  aliam  circumstantiam  moralem,  et 
ita  quasi  potentiale,  non  omnino  extra  genus  moris,  sicut 
fuit  ipse  actus  in  genere  naturae  (c),  sed  in  genere  moris, 
quia  iam  habet  aliquid  de  illo  genere,  puta  obiectum  conve- 
veniens  actui. 


(a)  Ed    Ven.  gradura. 

(b)  Ed.  Ven.  formabilis.  (c)  Ed.  Ven.  causae. 

c)  Boniias  virtuosa.  —  Secunda  bonitas  convenit  voli- 
tioni  ex  hoc  quod  ipsa  elicitur  a  voluntate  cum  omnibus  cir- 
cumstanliis  dictatis  a  recta  ratione  debere  sibi  competere  in 
eliciendo  ipsam;  bonum  enim  est  ex  causa  integra,  secundum 
Dionys.  IV.  De  Divin.  Nom.;  et  illucl  est  quasi  bonum  in  specie 
moris,  quia  iam  habet  quasi  omnes  differentias  morales  con- 
trahentes  bonum  ex  genere. 

d)  Bonitas  meritoria. —  Tertia  bonitas  convenit  actui  ex 
hoc  quod,  praesupposita  duplici  bonitate  iam  dicta,  ipsa  elici- 
tur  conformiter  principio  merendi,  quod  est  gratia  vel  cha- 
ritas,  sive  secundum  inclinationem  charitatis. 

e)  Exempla.  —  Exemplum  deprimo:  dare  eleemosynam. 
Exemplum  de  secundo :  dare  eleemosynam  de  proprio,  pauperi 
qui  eget,  et  in  loco  quo  melius  potest  sibi  competere,  et  pro- 
pter  amorem  Dei.  Exemplum  tertii:  istud  opus  facere  non 
tantum  ex  inclinatione  naturali,  sicut  potuit  fieri  in  statu  in- 
nocentiae,  vel  forte  modo  potest  fieri  a  peccatore,  si  adhuc 
peccator  exsistens  et  non  poenitens  ex  pietate  naturali  movere- 
tur  ad  proximum;  sed  ex  charitate,  ex  qua  faciens  est  ami- 
cus  Dei,  in  quantum  respicit  opera  eius. 

f)  Earum  ordo.  —  Haec  triplex  bonitas  est  ita  ordinata, 
quod  prima  praesupponitur  secundae,  et  non  e  converso,  se- 
cunda  tertiae,  et  non  e  converso. 

458.  (12)  _.  Triplex  malitia  distinguitur.  —  a)  Distinctio.  — 
Huic  triplici  bonitati  opponitur  triplex  malitia:  prima  qui- 
dem  malitia  ex  genere,  quando  scilicet  actus  qui  tantum  ha- 
bet  bonitatem  naturae,  ex  quo  deberet  constitui  in  genere 
moris,  habet  malitiam,  quia  transit  super  obiecium  discon- 
veniens,  puta  si  odire  transit  super  Deum:  secunda  est  ma- 
litia  ex  aliqua  circumstantia  deordinante  actum,  licet  transeat 
super  obiectum  conveniens  secundum  rectam  rationem  actui: 
tertia  est  malitia  in  demerito. 

b)  Malitia,  contrarie  —  privative.  —  Quaelibet  istarum 
malitiarum  potest  accipi  contrarie,  vel  privative  respectu  suae 
bonitatis.  Et  ut  privative  accipitur  tantum  privat  ipsam  bo- 
nitatem;  ut  accipitur  contrarie  ponit  aliquid  ultra  carentiam 
illam  repugnans  tali  bonitati.  —  Haec  distinctio  apparet  per 
Boetium,  Super  Praedicam.  c.  de  Qualitate. 

c)  Malitia  ex  genere  contrarie  et  privative  convertun- 
tur.  —  Sed  malitia  ex  genere  contrarie  accepta  et  privatiue 
convertuntur;  et  ideo  sicut  inter  privationem  et  habitum  im- 
mediatum  non  est  medium,  ita  bonum  ex  genere  et  malurn 
ex  genere  sunt  contraria  immediata.  Ratio  est  quia  actus  non 
potest  esse  quin  transeat  super  obiectum,  et  illucl  necessario 
est  conveniens  vel  disconveniens  actui;  et  ita  necessario  actus 
bonus  ex  genere,  ex  obiecto  convenienti,  vel  actus  malus  ex 
genere,  ex  obiecto  disconvenienti. 

d)  Non  vero  malitia  ex  circumstantia.  —  Malitia  pri- 
vative  accepta  in  secundo  modo  et  contrarie  non  convertun- 
tur;  potest  enim  aliquis  actus  carere  circumstantia  requisita 
ad  perfectionem  actus  virtuosi,  et  tamen  non  elici  cum  cir- 
cumstantia  repugnante,  quae  redderet  illum  actum  vitiosum, 
puta  si  det  eleemosynam  pauperi  non  ex  circumstantia  finis, 
quia  non  considerat,  nec  secundum  alias  circumstantias  requi- 
sitas  ad  actum  virtuosum:  iste  quidem  actus  non  est  bonus 
vel  virtuosus  moraliter,  quia  non  est  circumstantionatus;  nec 
tamen  malus  contrarie,  quia  non  ordinatur  ad  finem  indebi- 
tum,  sicut  faceret  qui  daret  eleemosynam  pauperi  propter  va- 
nam  gtoriam,  vel  propter  aliquem  alium  finem  indebitum. 
(13)  e)  Neque  matitia  demeritoria.  —  Malitia  tertio  modo  con- 
trarie  et  privative  accepta  non  convertuntur;  quia  actus  potest 
esse  malus  privative,  ita  quod  non  eliciatur  ex  gratia,  et  tamen 
non  erit  demeritorius.  Quod  patet  ex  secundo  membro,  quia 
ille  actus  qui  est  bonus  simpliciter  in  genere  moris  non  est 
meritorius,  et  tamen  non  omnis  actus  talis  est  demeritorius. 

459.  —  De  actu  indifferenti.  —  a)  Et  ita  tam  in  secundo 
membro  quam  in  hoc  tertio  videtur  poni  actus  indifferens,  qui 
licet  sit  malus  privative,  non  tamen  contrarie,  quia  indifferens. 
Et  de  hac  indifferentia  dicetur  alias,  *  dist.  41  (1)  huius  *. 

b)  Similiter  non  solum  propter  neutralitatem  actus  in  se- 
cundo  modo  potest  esse  neuter  in  tertio  modo,  id  est  nec  bonus 
nec  malus,  accipiendo  ista  contrarie,  sed  propter  dispositio- 
nem  ipsius  operantis,  puta  si  in  statu  innocentiae,  absque 
gratia,  aliquis  recte  egisset,  fuisset  quidem  ille  actus  perfecte 
bonus  secundo  modo,  et  tamen  non  bonus  tertio  modo,  quia 
non  habuisset  principium  merendi;  nec  malus  contrarie. 

(1)  Vid.  etiam  dist.  25. 

c)  Forte  tamen  in  statu  isto  non  est  aliquis  actus  neuter 
inter  bonum  et  malum  *  sumpta  *  tertio  mocto,  nisi  in  uno 
casu,  *  ubi  *  scilicet  actus  est  bonus  ex  circumstantia,  ad 
quem  non  inclinat  charitas.  Et  ratio  est,  quia  modo  quilibet 
vel  est  in  gratia,  vel  in  peccato.  Si  in  gratia,  et  habet  actum 
bonum  secundo  modo,  ergo  gratia  inclinat  ad  illum,  et  ita  est 
meriiorius.  Si  autem  habet  actum  malum  secundo  modo,  pla- 
num  est  quod  ille  est  demeritorius ;  semper  enim  malitia  prior 
infert  secundam,  non  e  converso.  Si  est  malus,  et  habet  actum 
malum  secundo  modo,  peccat  illo  actu.  Si  est  malus,  et  habet 
actum  bonum  secundo  modo,  ille  non  est  bonus  tertio  rnodo, 
nec  malus  tertio  modo;  ergo  neuter  quantum  ad  bonum  et 
malum  ut  sunt  contraria  tertio  moclo ;  nec  tamen  est  neuter 
loquendo   de  secundo  modo. 

Artigulus  III. 

EXPLIGATUR   QUAE   BONITAS   POSSIT   INESSE   VOLITIONI   ANGELI 
DAMNATI,   VEL   SI   ALIQUA   MALITIA   NEGESSARIO   INSIT. 

460.  (U)  —  Angelus  malus  potest  elicere  actum  bonum  ex 
obiecto.  —  De  segundo  dico  quod  Angelum  malum  non  posse 
habere  volitionern  bonam,  potest  intelligi  de  ista  triplici  bo- 
nitate.  —  Et  de  illa  prima  quae  est  ex  genere,  non  est  du- 
bium  quin  habere  possit  et  habeat  multas  volitiones  transeun- 
tes  super  obiecium  conveniens  tali  actui,  puta,  amando  se, 
odiendo  poenam,  et  sic  de  aliis  multis. 

461.  —  Non  vero  actum  meritorium  in  sensu  compositionis. 
—  Sed  de  aliis  duobus  modis  bonitatis,  scilicet  virtuosae  et 
meritoriae,  est  difflcultas.  —  Et  primo  videndum  est  de  bo- 
nitate  meritoria.  —  Ubi  dico  quod  non  potest  habere  volitio- 
nem  sic  bonam,  intelligendo  in  sensu  compositionis ;  quia  non 
stant  simul  quod  sit  malus  et  habeat  volitionem  sic  bonam, 
sicut  nec  cdburn  potest  esse  nigrum  in  sensu  compositionis, 
quia  tunc  idem  simul  esset  album  et  nigrum. 

462.  —  In  sensu  autem  divisionis  habet  potentiam  realem 
in  ratione  principii  passivi  respectu  actus  meritorii.  —  Sed  in 
sensu  divisionis  potest  ibi  negari  aut  potentia  logica,  aut  po- 
tentia  realis.  —  Si  realis,  aut  illa  quae  dicit  rationem  prin- 
cipii,  aut  illa  quae  est  differentia  entis,  quae  dicit  ordinem 

ad  actum.  —  De  potentia  igitur  reali  videndum  est  quomodo 
non  habet  poientiam  qnae  est  principium  ad  sic  volendum. 
—  Ubi  dico  quod  hoc  principium  aut  intelHgitnr  esse  passi- 
vum,  aut  activum.  —  Si  passivum,  dico  quod  illucl  habet; 
quia  voluntas  est  quoddam  receptivum  rectae  volitionis;  quod 
enim  de  se  est  receptivum  aJicuius  rectae  volitionis,  quamdiu 
idem  in  se  manet  non  est  non  receptivum  illius:  illa  autem  vo- 
luntas  fuit  aliquando  receptiva  bonae  volitionis,  quia  ante  damna- 
tionem  potuit  meruisse  et  fuisse  beatus. 

463.  (15)  —  Habet  etiam,  in  sensu  divisionis,  principium  acti- 
vum  partiale  volitionis  meritoriae.  —  De  principio  activo  respe- 
ctu  rectae  volitionis  possumus  loqui  aut  de  principio  toiali 
volitionis,  aut  principio  partiali.  —  Voluntas  quidem  respectu 
rectae  volitionis  est  principium  activum  partiale,  sicut  tactum 
fuit  dist.  17.  I.  |n.  818]  et  tangetur  infra,c?/s£.  25:  et  illam  habet 
integram,  secundum  Dionys.,  et  eamdem  quam  habuit  in  statu 
innocentiae;  et  per  consequens  non  est  verum  negare  ab  eopoten- 
tiam,  hoc  est  principium  activum  partiale  volitionis  meritoriae. 

464.  —  Nequit  tamen  acquirere  aliud  principium  partiale 
seu  gratiam.  —  Sed  istud  principium  non  est  totale;  quia  non 
sufficit  sola  voluntds  ad  meritorie  volendum,  sed  requiritur 
gratia  tamquam  piincipium  cooperans.  Nec  isla  voluntas  est 
partiale  principium  yrincipjaie,  vel  sufficiens  ad  ponendum 
partiale  principium,  scilicet  gratiam  in  esse;  quamvis  enim 
gratia  iam  habita  voluntas  utens  sit  principale  agens  re- 
spectu  actus,  tamen  gratia  non  habita,  ipsa  non  est  sufficiens 
ad  ponendum  gratiam  in  esse,  quia  gratia  non  potest  inesse 
nisi  a  solo  Deo  creante.  Et  i(a  Angelus  non  habet  totale  prin- 
cipium  activum  ad  agendum  talem  actum,  nec  est  principjate 
partiale  principium  activum,  in  cuius  polestate  sit  proclucere 
reliquum  principium  activum,  partiale  in  esse  et  amovere  im- 
pedimentum  usus  sui  et  sui  principii  ad  eliciendum  actum  et 
effectum  communem  eorum. 

Exemplum  istius  esset,  si  quis  habens  visum  esset  in 
tenebris.  Licet  tunc  habeat  principium  partiate  acius  videndi 
et  principale  principium  viclendi,  quando  concurrunt  lumen 
et  potentia  visiva,  non  tamen  habet  tunc  totale  principium, 
nec  principium  principale  sufficiens  ad  ponenclum  illucl  quod 
requiritur   ad  effectum  istorum  duorum   principiorum   partia- 


LIB.    II.    DIST.    VII.    QUAEST.    UNIGA.    ART.    III.  419 

lium,  nec  etiam  posset  amovere  impedimenta.  Et  ideo  licet 
iste  habeat  potentiam  visivam,  pro  quanto  habet  principium 
diminutum  respectu  visionis,  non  tamen  in  potestate  eius  esset 
videre.  —  Ita  dico  quod  in  potestate  Angeli  non  est  merito- 
rie  velle,  quia  non  est  in  potestate  eius  habere  gratiam,  nec 
per  consequens  uti  gratia,  nec  etiam  uti  voluntate  sua  cum 
gratia  ista  ad  actum  suum  eliciendum.  Et  omnes  hae  negati- 
vae  sunt  verae,  quia  non  est  in  potestate  eius  habere  formam 
qua  utatur,  nec  amovere  impedimenta. 

465.  (16)  —  Nec  potest  se  disponere  ad  gratiam.  —  Sed  hic 
est  dubium;  quia  quod  dictum  est  de  principio  activo  etsi 
verum  sit  comparando  ad  effectum  principalem,  qui  est  me- 
ritorie  agere  ex  gratia,  qua  meritorie  velit,  restat  dubium  de 
principio  dispositivo  sive  activo  ad  dispositionem  respectu 
principalis  agentis,  an  scilicet  habens  voluntatem  tamquam 
principale  principium  activum  possit  se  disponere  ad  gratiam. 
Et  si  hoc,  videtur  quod  in  potestate  eius  sit  bene  velle,  sicut 
in  potestate  peccatoris  viatoris;  non  plus  enim  potest  peccator 
viator  malus  nisi  se  disponere,  et  tunc  dabitur  sibi  gratia  a 
Deo,  qua  bene  postea  agit. 

Utrum  autem  *  peccator  *  viator  possit  habere  aliquem 
motum  attritionis  ex  puris  naturalibus,  exsistente  influentia  ge- 
nerali,  vel  requiratur  aliqua  operatio  specialis,  de  hoc  in  IV  (1). 
Sed  supposito  quod  sic,  negaret  aliquis  istam  potentiam  dispo- 
sitivam  ab  Angelo  damnato,  et  diceret  eam  convenire  posse 
peccatori  viatori. 

Sed  huic  videtur  obviare  auctoritas  Augustini  supra  [n. 
453]  allegata,  De  Fide  ad  Petrum,  quae  magis  concedit  pote- 
statem  Angelo  lapso  redeundi  ab  bonum  ex  puris  naturalibus, 
quam  homini  lapso;  ergo  si  homo  viator  potest  ex  naturalibus 
suis  habere  istam  potentiam  dispositivam,  multo  magis  Angelus. 
466.  (4  7)  —  Corollarium.  —  Secundum  hoc  ergo,  quantum 
ad  omnia  membra  de  potentia  ut  est  principium,  non  videtur 
negandum  ab  Angelis  posse  meritorie  velle,  nisi  quia  non  habent 
principium  merendi  totale,  nec  principale  partiale  respectu 
volitionis  bonae,  nec  respectu  graliae  specialis  quae  requiritur 
ad  bonam  volitionem.  Nec  tamen  eodem  modo  potest  ipse  bene 
velle  quo  viator  peccator,  sicut  postea  dicetur. 

(1)  Dist.  14.  q.  2.  n.  (14). 

467.  —  Angelus  malus  habet  potentiam,  ut  diilerentia  entis, 
ad  merendum  remotam,  non  vero  proximam.  —  Si  autem  intelliga- 
tur  cle  potentia  quae  est  differentia  entis  [n.  462],  quae  scilicet 
ordinatur  ad  actum,  concedi  potest  de  potentia  remota,  quae 
scilicet  consequitur  rationem  potentiae  activae  et  passivae,  licet 
partialis  secundarie  et  diminute.  Non  tamen  potest  concedi  de 
potentia  propinqua ;  quia  illa  non  exit  in  actum  nisi  amotis 
omnibus  impedimentis,  ita  quod  habens  eam  statim  posset  exire 
in  actum,  qualis  non  est  ex  illa  potentia  passiva  sola  quam 
habet  Angelus,  nec  ex  illa  causa  partiali  quae  est  voluntas; 
derlcit  enim  una  causa  partialis  quae  requiritur  acl  agendum. 

468.  —  Habet  etiam  potentiam  logicam  seu  non  repugnantiam 
intrinsecam,  cum  repugnantia  tamen  extrinseca.  —  Si  intelligatur 
cle  potentia  logica  [n.  462],  quae  dicit  modum  compositionis 
formatae  ab  intellectu,  hoc  modo  impossibilitas  potest  esse  in 
compositione  vel  ex  repugnantia  intrinseca  extremorum  inter 
se,  vel  ex  aliquo  *  extrinsecoia)*  quod  requiritur  ad  hoc  quod 
extrema  sint  unita.  Exemplum  primi:  homo  est  irrationatis. 
Exemptum  secundi:  si  oculus  esset  in  tenebris,  et  impossibile 
esset  illucl  opacum  causans  tenebram  amoveri,  impossibile  es- 
set  talem  oculum  viclere:  non  quidem  ex  repugnantia  intrin- 
seca  terminorum,  quae  est  oculi  ad  videre,  sed  ex  repugnan- 
tia  alicuius  extrinseci  ad  alterum  extremorum,  scilicet  illius 
opaci  ad  videre. 

(18)  Ad  propositum  ergo  applicando,  dico  quod  non  est  hic  im- 
possibilitas  ex  repugnantia  intrinseca  extremorum,  immo  in 
subiecto  non  est  repugnantia  intrinseca  ad  praedicatum.  — 
Si  qua  ergo  sit  impossibilitas,  erit  ex  repugnantia  alicuius  ex- 
trinseci  ad  unionem  istorum  extremorum.  Illud  extrinsecum 
non  potest  esse  nisi  causa  cuius  actio  requiritur  ad  hoc  ut  ex- 
trema  uniantur.  Talis  causa  respectu  unionis  gratiae  acl  ali- 
quod  subiectum  non  est  nata  esse  alia  nisi  solus  Deus  tantum. 
Igitur  erit  impossibile  Angelum  bene  velle  vel  gratiam  habere, 
quia  impossibile  est  Deum  sibi  gratiam  dare. 

469.  —  De  potentia  Dei  ordinata  repugnat  Angelum  malum  posse 
mereri.  —  Impossibilitas  autem  ex  parte  *  potentiae  *  Dei  as- 
signatur  duplex:  scilicet  ex  parte  potentiae  Dei  absotutae,  et 
potentiae  ordinatae.  —  Absoluta  est  respectu  cuiuslibet  quod 

(a)  Wadd.   intrinseco. 

non  includit  contradictionem.  —  Et  patet  quod  sic  non  est 
impossibile  Deum  dare  gratiain  illi  naturae;  cum  enim  illa  na- 
tura  sit  capax  gratiae,  sicut  tactum  fuit  supra  in  materia  de 
<potentia  passiva  [n.  462],  sequitur  quod  nulla  sit  contradictio 
in  hoc  quod  est  gratiam  actu  informare  illam  naturam. 

Potentia  ordinata  Dei,  sicut  tactum  fuit  in  I.  Lib.  dist.  44 
[n.  1180  seqq.],  est  illa  quae  conformis  est  in  agendo  regutis  prae- 
deterrninatis  a  divina  sapientia,  vel  magis  a  divina  voluntate; 
et  quantum  ad  creaturam  rationalem  beatificandam  vel  punien- 
dam  sunt  regulae  iustitiae  ordinatae.  Hae  regulae  ex  Scri- 
ptura  colliguntur,  inter  quas  est  illa  auctoritas  Eccles.  c.  XI. 
v.  3:  Ubicumque  ceciderit  lignum,  ibi  erit,  hoc  est,  in  cuius- 
cumque  creatura  rationalis  amore  permanserit,  in  illo  perma- 
nebit;  et  Isai.  ult.  v.  24:  Ignis  eorum  non  extinguetur  et  ver- 
mis  eorum  non  morietur;  et  Matth.  c.  XXV.  v.  46:  Ibunt  hi 
in  supplicium  aeternum,  iusti  autem  in  vitam  aeternam.  Et  ex 
talibus  regulis  Scripturae  concludit  August.  XXI.  De  Civit.  Dei, 
cap.  23  et  24,  quod  certum  est  Deum  nunquam  daturum  eis  gra- 
tiam.  —  Secundum  hoc  ergo  impossibile  est  eos  bene  velle,  quia 
impossibile  est  Deo,  de  potentia  dico  ordinata,  eis  gratiam  dare. 

470.  ('9)  —  Solvuntur  obiectiones.  —  a)  Sed  contra  istud 
arguitur,  quia  tunc  videretur  eodem  modo  esse  impossibile  de 
peccatore  viatore,  qui  tamen  flnaliter  non  poenitebit;  nam  Deus 
non  praeordinavit  dare  illi  gratiam;  et  si  tantum  sit  impossi- 
bilitas  ex  parte  ista  propter  talem  ordinationem,  non  videtur 
impossibilius  daemonem  poenitere  quam  talem  viatorem  poe- 
nitere.  —  Respondeo :  potentia  ordinata  Dei  non  respicit  actus 
particulares  diversos,  de  quibus  non  sunt  leges  universales, 
sed  respicit  leges  vel  regulas  universales  operabilium:  talis 
est  lex  de  damnatis,  non  autem  de  malis  dum  sunt  in  via,  licet 
finaliter  remaneant  mali.  —  Exemplum  huius :  si  quis  statuis- 
set  quod  omnis  homicida  occideretur,  non  posset  de  potentia 
ordinata  secundum  illum  ordinem  iam  positum  salvare  istum 
homicidam.  Si  tamen  ipse  posset  illum  (a)  occidere,  non  propter 
aliquam  talem  legem  universalem,  illum  posset  salvare,  sive 
non  occidere,  etiam  de  potentia  ordinata.  Ita  viator  qui  non 
salvabitur  potest  salvari,  quia  contra  hoc  non  est  aliqua  lex 
universalis  iam  statuta,  qualis  est  contra  salvationem  damnati. 

(a)  Ed.  Ven.  alium. 

b)  Si  obiiciatur  contra  hoc,  quocl  sicut  lex  est  de  uni- 
versali,  ita  iudicium  conforme  legi  est  de  universali,  et  illud 
iudicium  sequitur  ex  lege;  ergo  qua  ratione  non  potest  contra 
legem,  pari  ratione  nec  contra  iudicium  ex  lege :  sed  iste  via- 
tor  si  damnabitur,  erit  secundum  iudicium  consonum  legi; 
ergo,  etc;  respondeo:  lex  est  de  illo  qui  est  malus  in  ler- 
mino,  et  ideo  quando  acl  aliquem  particularem  applicatur  illa 
lex,  puta  ad  hunc  vel  illum  iam  iudicatum,  quia  est  in  ter- 
mino,  non  magis  revocatur  iuclicium  quam  lex;  sed  de  isto 
malo  aclhuc  exsistente  in  via  non  est  iudicium  per  legem  ali- 
quam,  sicut  nec  lex  illa  in  communi  se  extendit  ad  viatorem. 

471.  (20)  —  A  quo  sit  obstinatio  malae  vohmtatis?  —  Aliud 
dubium  est,  si  illa  obsiinatio  voluntatis  malae  sit  a  Deo,  vel 
ab  ipsa  voluntate  mala.  —  Si  enim  sit  a  voluntate,  videtur 
quocl  ipsa  possit  resilire  ex  se  ab  ea,  sicut  ipsa  potuit  ex  se 
illucl  malum  male  velle;  qua  enim  virtute  movet  se  ad  aliquid, 
eadem  quiescit  in  illo,  et  aequali  potest  se  retrahere  ab  illo 
et  movere  in  aliud  magis  inclinans,  quale  est  oppositum  illius.  — 
Si  autem  ista  obstinatio  ponatur  a  Deo,  ergo  ista  malitia  erit 
a  Deo,  et  sic  Deus  est  causa  peccati:  quocl  videtur  inconveniens. 

a)  De  isto,  quamvis  videatur  August.  dicere,  De  Fide  ad 
Petrum,  auctoritate  supra  [n.  453]  allegata,  quod  Deus  ordi- 
navit  aversionem  voluntatis  in  malum  semper  manere,  et  ob- 
stinatio  sit  significatum  voluntatis  malae,  tamen  quia  actus 
dum  manet  habet  quasi  continue  causam,  quia  eius  esse  est 
quasi  in  continuo  causari,  sicut  Deus  non  potest  esse  causa 
mali  in  quantum  malum  in  prima  electione  sui,  ita  nec  in  esse 
suo  continuato,  quocl  est  continue  elici;  ergo  sola  voluntas  erit 
causa.  A  Deo  tamen  est  illa  poena  ignis,  quod  est  malum  pu- 
niens  [Cfr.  Lib.  I.  d.  41]. 

b)  Haec  etiam  obstinatio,  ut  dicit  malitiam  peccati  in  vo- 
luntate,  potest  dici  esse  a  Deo,  non  positive  volente  eam,  sed 
deserente  et  nolente  dare  gratiam;  sicut  enim  illum  gratificat 
cui  disposuit  dare  gratiam,  ita  illum  non  gratificat  quem  de- 
relinquit,  hoc  est  respectu  gratificationis  eius  habet  nolle. 

c)  Cum  ergo  arguitur  quoci  si  ista  est  a  voluntate  sola,  ergo 
voluntas  sola  potest  in  oppositum  resilire,  scilicet  ab  illo  obiecto 
in  quod  inordinate  se  inclinavit,  respondeo:  dico  quoci  ad  resilien- 
clum  meritorie  requiritur  aiiucl   principium  a  voluntate,  puta 

gratia,  quam  Angelus  malus  non  potest  ex  se  habere,  et  Deus, 
secundum  quod  deseruit  ipsum,  disposuit  sibi  eam  non  dare. 

d)  Sed  si  arguas  quod  saltem  potest  habere  velle  circum- 
stantionatum  circa  illud  quod  inordinate  voluit,  licet  illud  velle 
non  sit  sibi  meritorium,  hoc  pertinet  ad  membrum  sequens, 
scilicet  cle  bonitate  morali  [n.  473]. 

472.  (2i)  —  Corollarium  alterum.  —  Ex  dictis  ergo  videtur 
quod  non  sit  negatio  potentiae,  hoc  est  principii  activi,  nisi 
accipiatur  activum  principium  toiale,  vel  partiale  principale; 
nec  potentiae  quae  est  ordo  ad  aclum,  nisi  propinquae ;  nec 
potentiae  logicae,  nisi  ex  extrinseco,  ex  cuius  parte  non  est 
impossibilitas  ad  uniendum  extrema,  loquendo  de  potentia  eius 
absoluta,  sed  de  potentia  ordinata,  quae  colligitur  ex  Scri- 
ptura,  sicut  prius  [n.  469]  dictum  est,  de  Augustino,  quod  non 
disposuit  Deus  illa  extrema  unire,  et  quod  non  sit  aliqua  causa 
permanentiae  eorum  in  malo  nisi  derelictio  divina,  sive  quod 
disposuit  eis  non  dare  gratiam,  cum  sint  in  termino,  quomodo 
non  disposuit  de  viatoribus  malis.  —  Et  videtur  etiam  hoc 
posse  probari  per  auctoritates  Sanctorum.  —  Primo,  per  Damas. 
cap.  18:   Quocl  est  Angelis  casus,    hoc   est   hominibus   mors. 

—  Secundo,  per  August.  XXI  [?]  De  Civit.  Dei:  ln  Scriptura 
nihil  est  certius  quam  sententia  Scripturae. 

473.  (22)  —  Duplex  exponitur  sententia  negans  Angelum  ma- 
lum  posse  aliquem  actum  moraliter  bonum  elicere.  —  Restat  nunc 
dicendum  de  bonitate  morali  et  malitia  sibi  opposita.  —  Ubi 
clicitur:  —  a)  Quod  non  possunt  habere  volitionem  moraliter 
bonam;  quia  omnem  volitionem  deformant  ex  aliqua  circum- 
stantia  inordinata,  referendo  illud  inordinate  ad  amorem  sui. 

b)  Similer  habitus  in  eis  est  perfecte  malus  in  termino,  et 
ideo  perfectissime  inclinat  in  malum :  nunquam  ergo  bene  vo- 
lunt  propter  primum:  sed  semper  male  volunt  propter  secun- 
dum,  videlicet  propter  vehementem  inclinationem  in  malum. 

Ad  primum  istorum  adducitur  August.  super  Psal.  CXVIII. 
v.  35:  Decluc  me,  Domine,  in  semitam  mandatorum  tuorum. 

474.  —  Impugnatur  prima  sententia.  —  Contra  primum  [473a]: 

—  a)  Habent  naturalia  integra,  secundum  Dionys.,  De  Divin. 
Nom.;  ergo  est  in  eis  inclinatio  naturalis  ad  bonum;  ergo  secun- 
dum  illam  inclinationem  possunt  aliquid  conformiter  velle;  quia 
potentia  ut  in  natura   sua   mere    consideratur  potest   aliquem 

actum  elicere  consonum  inclinationi  naturali;  ergo  possunt  ha- 
bere  actum  non  malum,  quia  non  est  contrarium  naturaeeorum. 

b)  Praeterea,  habent  vermem,  qui  est  remorsus  de  peccato 
eorum:  remorsus  iste  est  aliqua  displicentia :  haec  displicentia 
non  est  actus  malus  moraliter;  quia  licet  posset  deformari  per 
circumstantiam  inordinatam,  tamen  sistendo  in  hoc  quod  est 
nolle  se  peccasse,  non  videtur  esse  formaliter  malitia  moralis. 

c)  Praeterea,  si  nolunt  poenam,  in  quantum  est  laesiva  na- 
turae,  sistendo  tantum  in  hoc,  absque  aliqua  circumstantia,  non 
videtur  actus  malus  moraliter;  quia  sicut  potestamare  naturam 
suam  non  male  moraliter,  ita  potest  odire  contrarium  sibi. 

475.  (23)  —  Impugnatur  sententia  altera.  —  Contra  secun- 
dum  [n.  473  b]  arguo  tripliciter :  —  a)  Primo,  quia  videtur 
quod  voluntas  ex  libertate  sua  posset  non  velle,  et  ita  nullum 
actum  habere.  Quod  probatur,  quia,  secundum  August.,  lib.  Re- 
traci.  I.  cap.  22,  nihil  est  tam  in  potestate  voluntatis  quam 
ipsa  voluntas;  quod  non  intelligitur  de  voluntate  quantum  ad 
esse  eius  primum,  quia  quantum  ad  esse  eius  primum  magis 
est  in  potestate  eius  non  voluntas  quam  voluntas;  sed  intelli- 
gitur  quantum  ad  operari;  ergo  voluntas  magis  est  in  pote- 
state  eius  quantum  ad  operari  quam  alia  potentia  inferior:  , 
sed  voluntas  potest  aliquam  potentiam  inferiorem  suspendere 
ab  omni  actu;  ergo  seipsam;  ergo  non  necessario  vult  malum. 

b)  Praeterea,  quod  etiam  adducitur  de  habitu,  improbatur 
dupliciter:  Primo,  quia  omnis  habitus  inclinat  ad  aliquem 
actum  in  eadem  specie;  ille  ergo  habitus  qui  ponitur  causa 
peccandi,  aut  inclinat  tantum  ad  actum  superbiendi,  aut  tantum 
ad  actum  odiendi:  ad  quemcumque  actum  ponatur  inclinare, 
videtur  probabile  quod  possit  aliquando  illum  actum  non  ha- 
bere,  quia  potest  habere  alium  distincte  et  ex  toto  conatu,  et 
non  potest  simul  habere  duos  actus  perfectos  simul;  ergo  nullus 
unus  actus  est  qui  necessario  sit  perpetuus,  ex  vehementi  in- 
clinatione  ad  ipsum,  et  per  consequens  nec  in  communi  neces- 
sario  inest  actus  malus  ex  habitu.  —  Praeterea  secundo:  ha- 
bitus  non  est  ratio  agendi  potentiae  modo  opposito  proprio  modo 
ipsius  potentiae.  Quod  probatur,  sicut  fuit  supra  [n.  453  c]  proba- 
tum  contra  duas  opiniones  in  illa  ratione  de  prioritate  causae 
in  quantum  causa ;  quia  causa  secunda  non  determinat  modum 
agendi  causae  primae,  sed  e  converso.  Ergo   si    voluntas   non 

habituata  possit  non  necessario  velle  hoc,  *  quia  *  hoc  est  li- 
bertatis  in  ea,  ergo  voluntas  habituata  non  necessario  volet 
hoc.  —  Et  tunc  quod  dicit  Aristot.  VII.  Ethic,  quod  malus  est 
impoenitens,  oportet  quod  exponatur,  id  est,  de  difflcili  poe- 
nitens,  quia  nullus  actus  potest  ita  esse  intensus  in  voluntate 
quod  tollat  omnino  eius  potentiam  ad  oppositum. 

476.  (24)  —  Sententia  Doctoris.  —  Quantuui  ergo  ad  istum 
articulum  videtur  posse  dici  quod  non  necessario  habent  ali- 
quem  actum  malum:  nec  loquendo  de  aliquo  actu  determi- 
nato,  vel  indeterminalo  sive  vago.  —  a)  De  determinato  videtur 
satis  patere;  quia  si  tantum  habeant  habitum  determinatum,  ille 
inclinat  ad  certum  actum.  unum  in  specie.  Et  patet  quod  po- 
test  habere  aliquem  alium  actum  ab  illo  in  specie,  et  pro  tunc 
non  habere  illum,  et  per  consequens  non  habere  quemcumque 
alium,  ad  quem  non  est  talis  habitus  inclinans.  Si  etiam  habeat 
plures  habitus  inclinantes  ad  diversos  actus  in  specie,  aliquis 
tamen  habitus  non  vehementissime  inclinat,  et  potest  non  habere 
actum  illius  habitus  non  maxime  inclinantis;  ergo  potest  non 
habere  actum  cuiuscumque  alterius. 

b)  De  indeterminato  sive  vago  probatur  idem :  vel  quod 
possit  se  suspendere  ab  omni  volitione,  sicut  processit  una  ratio, 
quae  tamen  assumit  dubium,  quia  non  videtur  quod  possit  se 
suspendere  ab  omni  actu  sine  volitione:  vel  quia  aliquando 
potest  habere  volitionem  non  malam  malitia(a)  contraria  boni- 
tati  morali,  licet  non  habeat  bonam  bonitate  morali  completa, 
quae  est  ex  omnibus  circumstantiis;  licet  in  hoc  non  appareat 
impossibilitas,  quin  possit  habere  complete    bonum  moraliter. 

c)  Saltem  hoc  videtur  probabile,  quod  actum  bonum  ex 
genere  potest  habere,  hoc  est  sistendo  ibi,  non  deformando  per 
circumstantias  contrarias  circumstantiis  bonae  volitionis.  Vel  si 
habeat  illum  actum  circumstantionatum  quibusdam  bonis,  et 
deordinatum  quibusdam  malis,  non  tamen  oportet  quod  ille  sit 
semper  malus;  mirum  enim  videtur  negare  potentiam  natura- 
lem  in  natura  illa  excellente,  ubi  non  apparet  aliquid  propter 
quod  sit  neganda. 

d)  Probabile  est  tamen  quocl  secundum  hanc  potentiam 
non  exeant  in  actumf  propter  vehementem  malitiam,  secun- 
dum  quam  magis  probabile  est  quod    agunt    quam    secundum 

(a)  Ed.  Ven.  volitionem  malam  non  malitia. 

potestatem  naturaiem,  secundum  quam  possent  in  actus  ali- 
quo  modo  oppositos. 

477.  (25)  _-.  Solvuntur  argumenta  principalia.  —  a)  Ad  pri- 
mum  argumentum  [n.  449«]  dicitur  quod  licet  credant,  ille  ta- 
men  actus  credendi  est  in  eis  malus,  quia  odiimt  illud  creditum. 

Sed  contra  hoc:  actus  intellectus,  ut  praecedit  actum  vo- 
luntatis,  non  habet  deformitatem  ab  actu  voluntatis  sequente: 
sed  in  illo  priori  possunt  aliquod  verum  concipere,  et  hoc  tam 
speculabile,  puta  Deum  esse  trinum,  quam  agibile,  puta  Deum 
esse  diligendum. 

Potest  ergo  dici  quod  hoc  argumentum  probat  verum, 
scilicet  quod  habent  aliquem  bonum  actum  diminute  bonitate 
morali,  quia  non  malum  malitia  contraria,  puta  non  haben- 
tem  aliquam  circumstantiam  contrariam  circumstantiae  debitae, 
licet  careat  aliqua  circumstantia  debita;  non  enim  credunt  pro- 
pter  illum  flnem  propter  quem  credendum  est,  et  circumstan- 
tia  finis  est  necessaria  ad  bonitatem  moralem. 

b)  Ad  secundum  [n.  449  b]  dico  quod  voluntatem  esse  ca- 
pacem  vel  participem  sonat  in  potentiam  remotam,  loquendo 
de  potentia  ad  actum:  vel  loquendo  cle  potentia  quae  est  prin- 
cipium,  sonat  in  principium  passivum  vel  activum(#)  partiale 
diminutum. 

c)  Ad  tertium  [n.  449 c]  concedo  quod  in  eis  sit  liberum  ar- 
bitrium.  —  Et  cum  arguis  quod  posse  peccare  non  est  pars 
libertatis,  secundum  Anselmum,  dico  quocl  aliud  est  loqui  de 
posse  peccare,  aliud  de  potentia  acl  peccandum.  Primum 
clicit  orclinem  ad  actum  difformem:  secundum  clicit  rationem 
principii  quo  potest  elici  actus  difformis.  —  Primus  orclo 
non  est  liberi  arbitrii,  nec  aliquid  eius,  nec  absolute  aliquis 
ordo  ad  actum  est  aliquod  principium  activum  vel  pars  eius. 
—  Secundo  modo  dico  quod  illud  quo  potest  peccare  includit 
duo,  quorum  alterum  est  posse,  aliucl  deficere.  Et  illud  quo 
potest  in  illud  est  eius  posse;  quod  posse  est  per  se  libertatis 
arbitrii  et  potentiae;  reliquum  vero  non  est  eius  unde  liberum 
arbitrium,  secl  unde  tale,  scilicet  defectivum.  Ita  quocl  sicut  in 
communi  liberum  arbitrium  est  quo  quis  potest  velle,  et  hoc 
accipiendo  ita  in  communi,  sicut  Anselmus  accipit,  scilicet  ut 
convenit  Deo  et  beatis;  ita  liberum  arbitrium  hoc,  scilicet  via- 

(a)  Ed.  Ven.  sonat  in  principium  activum  vel  passivum  partiale. 

toris,  est  quo  quis  potest  velle  defectibiliter .  —  Tamen  quan^ 
tum  ad  aliquid  potest  poni  dissimile:  quia  ad  absolute  velle 
tota  entitas  positiva  liberi  arbitri  et  sola  est  principium;  ad 
illam  autem  difformitatem  in  actu  nihil  positivum  in  libero 
arbitrio  est  principium. 

Et  tunc  ad  formam  dico  quod,  dato  quod  ibi  sit  libertas 
arbitrii,  non  sequitur  nisi  quod  est  potentia  quae  potest  in 
actum  positivum,  qui  actus  est  a  potentia  positiva,  unde  po- 
sitivus;  et  per  consequens  unde  ad  ipsum  est  iiberum  arbi- 
trium  non  est  peccatum;  tainen  ex  defectu  concomitante  illum- 
actum  po.test  esse  peccatum. 

(26)  Potest  tamen  concedi  totum  argumentum,  scilicet  quod  ipsi 
habent  potentiam  non  peccandi,  quia  habent  potentiam  quae 
non  est  formaliter  peccatum,  licet  non  habeant  potentiam 
non  peccancli,  hoc  est  non  esse  in  peccato,  quomodo  peccator 
dicitur  esse  in  peccato  postquam  transivit  actus  quem  commi- 
sit,  et  privatus  gratia  remanet  reatus,  usque  scilicet  ad  poe- 
nitentiam  de  peccato  commisso.  Hoc  modo  non  possunt  ex  se 
non  peccare,  icl  est  non  esse  in  peccato.  Nec  oportet  liberum 
arbitrium  esse  potentiam  ad  non  peccandum,  hoc  est  ad  non 
esse  in  peccato. 

Et  si  arguas:  secundum  Anselmum  liberum  arbitrium  est 
potestas  servandi  rectituclinem  propter  se;  ergo  ex  ipsa  habens 
eam  potest  servare  rectitudinem,  et  ita  non  esse  in  peccato;. 
respondeo  quod  servare  eam  cum  inest  potest  quis  per  libe- 
rum  arbitrium;  non  aliter;  et  hoc  modo  exponitur  Anselmus. 

dj  Ad  aliud  [n.  449  d]  dico  quod  in  agentibus  mere  na- 
turalibus,  cessantibus  impedimentis,  reditur  acl  dispositionem 
naturalem,  non  prohibente  actione  violenta.  Et  ratio  est  quia 
principium  intrinsecum  est  necessarium  respectu  bonitatis 
naturalis,  quantum  est  ex  se,  et  ideo  semper  causat  eam,  nisi 
vincatur  per  dominans.  —  Hoc  moclo  voluntas  non  est  causa 
respectu  suae  bonitatis  in  actu  suo,  sed  tantum  habet  inclina- 
tionem  quamdam  naturalem  quasi  passivam  ad  bonitatem  in 
actu,  quam  licet  posset  dare  actui,  non  tamen  inclinatur  ad 
danclum  eam  necessitate  naturali,  sicut  grave  ad  clescenden- 
dum  deorsum. 

Aliter  potest  dici  quocl  peccatum  est  contra  naturam, 
hoc  est  contra   illum  actum  qui  natus  est  elici    concorditer  et 

conformiter  inclinationi  naturali;  sed  ex  hoc  non  oportet 
illud  quod  contrariatur  effectui  vel  accidenti  contrariari  causae 
vel  subiecto,  maxime  quando  talis  causa  non  est  causa  natu- 
ralis  effectus,  sed  libera. 

ip)  e)  Ad  aliud  [n.  449  #]  de  simili  dico  quod  licet  conclu- 
deret  illud  contra  illos  qui  dicunt  intellectum  esse  motivum 
sufficiens  voluntatis,  quia  oportet  eos  dicere  intellectum  primi 
Angeli  nullum  principium  practicum  recte  concipere,  quia  si 
recte  conciperet,  moveret  voluntatem  conformiter  sibi,  et  ita 
recte,  tamen  credo  hoc  esse  falsum;  quia  sicut  principia  spe- 
culabilia  sunt  vera  ex  terminis,  ita  et  principia  operabilia,  et 
per  consequens  intellectus  qui  potest  concipere  quidditates  ter- 
minorum  primi  principii  practici,  et  illos  componere,  habet 
sufficiens  motivum,  et  per  modum  naturae,  movens  ad  assen- 
tiendum  illi  principio;  ergo  per  voluntatem,  cuius  actus  est 
posterior,  non  potest  impediri,  vel  saltem  non  ferretur  in  con- 
trarium. 

Quomodo  autem  hoc  sit  verum,  quod  dicitur  III.  Ethic, 
quod  omnis  malus  est  ignorans,  habet  alias  tractari(l).  —  Po- 
test  tamen  dici  acl  argumentum  quod  simile  nihil  valet;  quia 
intellectus  potest  cogi  ad  assentiendum,  ita  quod  non  potest 
esse  ita  caecus,  quin  apprehendens  aliquos  terminos,  ex  evi- 
dentia  eorum,  potest  concipere  veritatem  complexionis  compo- 
sitae  ex  eis;  voluntas  autem  non  cogitur  ex  bonitate  obiecti ; 
ideo  potest  esse  ita  aversa,  quod  quantumcumque  bonum  sibi 
ostensum  non  movet  ipsam  ad  amandum  ipsum,  saltem  or- 
dinate. 

f)  Ad  aliud  [n.  449/"]  dico  quod  habitu  exsistente  per- 
fecto  vel  in  summo,  quantum  potest  perflci  in  tali  subiecto, 
vel  secundum  terminum  sibi  praefixum  a  sapientia  divina, 
omnes  actus  sequentes  nihil  augent,  sed  tantum  procedunt 
ex  habitu  nam  generato:  quemadmodum  actus  Angeli  boni 
non  augent  habitum  charitatis  eius,  nec  effective,  nec  meri- 
torie,  quia  ille  est  in  termino,  vel  secundum  naturam  habitus, 
vel  secundum  capacitatem  subiecti,  vel  saltem  secundum  ter- 
minum  sibi  praefixum  a  Deo;  sed  omnes  illi  actus  procedunt 
ex  plenitudine  illius  habitus  sic  perfecti.  Ita  in  proposito  per- 


(1)  Obiter  infra,  d.  22,  q.  unic. 

fectio  istius  habitus  est  in  termino  secundum  regulam  divinae 
sapientiae,  quae  non  permittit  eos  crescere  in  malitia  inten- 
sive;  et  ideo  actus  sequentes  tantum  se  habent  sicut  effectus 
habitus  mali,  et  non  sicut  causae  agentes. 
(28)  Per  idem  ad  illucl  de  poena,  quia  sicut  praemium  sub- 
stantiale  in  primo  instanti  in  quo  aliquis  Angelus  est .  beatus 
est  determinatum,  nec  ex  tunc  crescit,  quia  actus  boni  qui 
sequuntur  non  sunt  meritorii,  licet  sint  boni,  ita  etiam  in  An- 
gelo  damnato,  in  primo  istanti  suae  damnationis  cleterminatur 
ad  certam  poenam,  quae  non  crescit  intensive;  nec  tamen 
erunt  mali  actus  eius  quos  elicit  impuniti,  sicut  nec  boni 
Angeli  boni  actus  erunt  irremunerati :  illi  quidem  boni  actus 
includuntur  in  primo  actu,  quia  procedunt  ex  perfectione  actus 
beatifici;  sed  quantum  ad  accidentale  praemium  quod  possunt 
habere  quilibet  actus  est  sibi  praemium.  Ita  etiam  isti  mali 
actus  quos  elicit  damnatus  includuntur  in  prima  poena  sibi 
certitudinaliter  cleterminata,  et  quilibet  sicut  posset  habere 
poenam  acciclentalem  et  propriam  habet  seipsum  pro  poena. 
Iussisti  Domine,  inquit,  August  Lib.  Confes.,  et  ita  est,  ut 
sit  sibi  poena  omnis  peccator;  potissima  enim  et  maxima 
poena  est  privatio  maximi  boni,  qualis  est  formaliter  in  actu 
malo,  malitia  culpae  peccatorem  avertente  a  Deo.  Crescet  ergo 
poena  eorum  in  infinitum  extensive,  sicut  et  malitia,  et  neu- 
trum  intensive. 

Et  si  obiicias  quod  secundum  malum  est  actus  demeri- 
torius;  ergo  correspondet  sibi  propria  poena;  respondeo:  etsi 
concedi  possit  esse  culpa,  non  tamen  proprie  demeritoria, 
quia  non  elicitur  a  viatore,  cuius  solius  est  mereri  et  de- 
mereri,  qui  magis  proprie  potest  dici  esse  actus  damnato- 
rius,  sive  damnati;  sicut  ex  alia  parte  actus  beati,  licet  sit 
acceptabilis  Deo,  non  tamen  proprie  est  meritorius,  sed  ma- 
gis  actus  beatificus,  vel  actus  beati,  vel  ex  beatitudine  pro- 
ceclens. 


DISTINCTIO  OCTAVA 


TEXTUS  MAGISTRl  SENTENTIARUM. 

Utrum  omnes  Angeli  corporei  sint.  —  Solet  etiam  in  quaestiorie 
versari  apud  doctos,  utrum  Angeli  omnes,  boni  scilicet  ac  mali,  cor- 
porei  sint,  id  est  corpora  habeant  sibi  unita.  —  Quod  aliqui  putant, 
innitentes  verbis  Augustini  (1),  qui  dicere  videtur  quod  Angeliomnes 
ante  confirmationem  vel  lapsum  corpora  aerea  habuerint  de  puriori  ac 
superiore  aeris  parte  formata,  ad  faciendum  habilia,  non  ad  patien- 
dum  /  et  Angelis  bonis  qui  perstiterunt  talia  sunt  servata  corpora,  ut 
in  eis  possint  facere  et  non  pati,  quae  tantae  sunt  tenuitatis,  ut  a 
mortalibus  videri  non  valeant,  nisi  supervestita  aliqua  grossiori  forma, 
qua  assumpta  videntur,  depositaque  videri  desinunt.  Angelis  vero  malis 
mutata  sunt  in  casu  corpora  in  deteriorem  qualitatem  spissioris  aeris ; 
sicut  enim  a  loco  digniori  in  inferiorem  locum,  id  est  caliginosum  aerem, 
deiecti  sunt,  ita  illa  corpora  tenuia  mutata  sunt  transformata  in  dete- 
riora  corpora  et  spissiora,  in  quibus  possunt  pati  a  superiori  elemento, 
id  est  ab  igne.  —  Et  hoc  Augustinus  sensisse  videtur  Super  Gene- 
sim  (2)  ita  dicens :  «  Daemones  dicuntur  aerea  animalia,  quia  corporum 
aereorum  natura  vigent,  nec  per  mortem  dissolvuntur,  quia  praevalet 
in  eis  elementum  aptius  ad  faciendum  quam  ad  patiendum.  Ad  patien- 
dum  enim  humor  et  humus,  ad  faciendum  aer  et  ignis  aptitudinem 
praebent  » .  «  Transgressores  vero  Angeli  cum  principe  suo,  nunc  dia- 
bolo,  tunc  Archangelo,  non  mirum  si  post  peccatum  in  hanc  caliginem 
detrusi  sunt.  Neque  etiam  hoc  mirum  est,  si  conversi  sunt  ex  poena 
in  aeream  qualitatem,  qua  possunt  ab  igne  pati.  Caliginosa  tamen  aeris 
loca  tenere  tantum  permissi  sunt,  qui  eis  quasi  carcer  sit  usque  ad 
tempus  iudicii  » .  —  Ecce  his  verbis  videtur  Augustinus  id  tradere, 
quod  quidam  opinantur  de  corporibus  Angelorum.  —  Hoc  autem  eum 
al  i  dixisse  astruunt  non  ita  sentiendo,  sed  opinionem  aliorum  refe- 
rendo,  quod  ex  ipsius  verbis  diiudicare  volunt,  quibus  ait :  «  Daemo- 
nes  dicuntur  aerea  animalia  » :  non  ait  sunt /  ita   enim    quidam    dice- 


(1)  Retract.  1.  L  c,  26. 

(2)  Lib.   III.  c.  10.  —  Cfr.   De  Civit.  Dei,  lib.  VIII.  c.   16. 

bant.  —  De  habitatione  vero  caliginosi  aeris,  in  quem  detrusi  sunt, 
non  opinando,  sed  rei  veritatem  asserendo  eum  tradidisse  dicunt;  quod 
ipsius  locutionis  distinctio  ostendit.  —  Dicunt  quoque,  plurimos  Ca- 
tholicos  tractatores  in  hoc  convenisse  atque  id  concorditer  docuisse, 
quod  Angeli  incorporei  sunt,  nec  corpora  habent  sibi  unita;  assumunt 
autem  aliquando  corpora,  Deo  praeparante,  ad  impletionem  ministerii 
sibi  a  Deo  iniuncti,  eademque  post  expletionem  deponunt,  in  quibus 
cerporibus  hominibus  apparuerunt  atque  locuti  sunt.  Et  aliquando 
quidem  locuti  sunt  ex  persona  Dei,  sine  distinctione  alicuius  personae, 
aliquando  ex  persona  Patris  vel  Filii  sive  Spiritus  Sancti. 

Quod  Deus  in  corporalibus  illis  formis  antiquis  apparuit.  —  Nec 
dubitandum  est,  Deum  in  corporalibus  formis  apparuisse  hominibus, 
sicut  Augustinus  in  II.  lib.  De  Trinit.  (1)  ostendit,  conferens  diversa 
Scripturae  testimonia,  ex  qnibus  Deum  in  corporeis  figuris  hominibus 
apparuisse  probat :  et  aliquando  ex  persona  Dei,  sine  distinctione,  ali- 
quando  sub  distinctione  personarum  sermonem  eis  factum  esse. 

De  perplexa  quaestione  quam  ponit  Augustinus  quaerens:  an  ad 
exhibendum  has  corporales  apparitiones  creatura  nova  sit  formata,  an 
Angeli,  qui  ante  erant,  missi;  et  si  ipsi  missi  sunt,  utrum  servata  sui 
spiritualis  corporis  qualitate,  aliquam  speciem  corporalem  de  corpu- 
lentiori  materia  assumpserint,  an  proprium  corpus  suum  mutaverint 
in  speciem  actioni  suae  aptam?  —  Sed  ubi  Deum  hominibus  in  cor- 
poralibus  imaginibus  apparuisse  asserit,  perplexam  quaestionem  pro- 
ponit,  quam  nec  absolvit,  quaerens :  utrum  in  illis  corporalibus  appa- 
ritionibus  creatura  aliqua  crearetur  ad  illud  opus  tantum,  in  qua  Deus 
hominibus  appareret;  an  Angeli,  qui  ante  erant,  ita  mitterentur,  ut 
manentes  in  suis  spiritualibus  corporibas,  assumerent  ex  corpulenta 
inferiorum  elementorum  materia  aliquam  speciem  corporalem,  quam 
coaptatam  quasi  aliquam  vestem  mutarent  in  quaslibet  species  corpo- 
rales,  veras  quidem;  an  corpus  suum  proprium  verterent  in  s]3ecies 
aptas  actionibus  suis,  sed  per  virtutem  sibi  a  Deo  datam?  Ait  enim 
ita  Augustinus  in  III.  lib.  De  Trinit.  (2).  « Quaerendum  est  in  illis  an- 
tiquis  corporalibus  formis  et  visis,  utrum  ad  hoc  opus  tantum  crea- 
tura  formata  sit,  in  qua  Deus,  sicut  tunc  oportuisse  iudicavit,  huma- 
nis  ostenderetur  aspectibus ;  an  Angeli,  qui  iam  erant,  ita  mittebantur, 
ut  ex  persona  Dei  loquerentur,  assumentes  corporalem  speciem  de 
creatura   corporea  in   usum   ministerii   sui;    an    ipsum   corpus    suurm 


(1)  Cap.  5  seqq. 

(2)  Cap.  1  et  Lib.  II.  c. 

cui  non  subduntur,  sed  subditum  regunt,  mutantes  atque  vertentes 
in  species  quas  vellent,  accommodatas  atque  aptas  actionibus  suis,  se- 
cundum  attributam  sibi  a  Oreatore  potentiam?  Sed  fateor  excedere  vires 
intentionis  meae,  utrum  Angeli,  manente  spirituali  sui  corporis  qua- 
litate,  per  hanc  occultius  operantes  assumant  ex  inferioribus  elemen- 
tis  corpulentioribus  corpus,  quod  sibi  coaptatum  quasi  aliquam  vestem 
mutent  et  vertant  in  quaslibet  species  corporales,  et  ipsas  veras,  sicut 
aqua  vera  in  vinum  verum  conversa  est  a  Domino  (1);  an  ipsa  propria 
corpora  sua  transforment  in  id  quod  volunt,  accommodatum  ad  id  quod 
agunt.  Sed  quod  horum  sit,  quoniam  homo  sum,  nullo  experimento 
comprehendere  valeo,  sicut  Angeli  qui  hoc  agunt  » .  —  Attende,  le- 
ctor,  quia  quaestionem  propositam  non  solvit,  sed  indiscussam  reliquit, 
utrum  Angeli  qui  mittebantur,  servatis  suis  propriis  spiritualibus 
corporibus,  supervestirentur  aliqua  corpulentiori  specie,  in  qua  pos- 
sent  videri;  an  ipsum  corpus  mutarent  et  transformarent  in  quam- 
cumque  vellent  speciem,  in  qua  possent  cerni.  In  quibus  verbis  vide- 
tur  Augustinus  attestari  Angelos  esse  corporeos  ac  propria  et  spiri- 
tualia  habere  corpora. 

Quod  Deus  in  specle  qua  est  Deus  nunquam  <.mortalibus  appa- 
ruit.  —  Caeterum  haec  velut  nimis  profunda  atque  obscura  relinquen- 
tes,  illud  indubitanter  teneamus,  quod  Deus  in  specie  essentiae  suae 
nunquam  mortalibus  apparuit,  sicut  famulo  suo  Moysi  dicit  (2) :  Non  vi- 
debit  me  homo,  et  vivet.  Et  in  Evangelio  Ioannis  (3)  legitur :  Deum  nemo 
vidit  unquam.  «  Visibile  enim  quidquam  non  est  quod  non  sit  mutabi- 
le  » (4).  «Ideo  substantia  sive  essentia  Dei,  quoniam  nullo  modo  mutabilis 
est,  nullo  modo  potest  per  se  ipsam  esse  visibilis.  Proinde  illa  omnia 
quae  Patribus  visa  sunt,  cum  Deus  illis  praesentaretur,  per  creaturam 
facta  esse  manifestum  est.  Etsi  nos  latet  quomodo  ea,  ministris  An- 
geiis,  fecerit  Deus,  per  Angelos  tamen  facta  esse  dicimus.  Audeo  igitur 
fiducialiter  dicere,  nec  Deum  Patrem,  nec  Verbum  eius,  nec  Spiritum 
eius,  qui  est  unus  Deus,  per  id  quod  est,  atque  id  ipsum  est,  ullo 
modo  esse  mutabilem,  ac  per  hoc  multo  minus  visibilem  »  (5). 

Utrum  daemones  intrent  corpora  hominum  substantialiter,  an  il- 
labantur  mentibus  hominumf  —  Illud  etiam  consideratione  dignissi- 
mum  videtur,  utrum  daemones,  sive  corporei  sive  incorporei  sint,  ho- 
minum  substantialiter  intrent  corpora,  eorumque  animabus  illabantur  / 
an  ideo  intrare  dicantur,  quia  malitiae  suae  ibi  effectum  exercent,  Dei 


(1)  Ioan.  c.  II.  VV.  8-9.  (4)  August.  De  Trinit.  Lib.  III.  c.  10. 

(2.)  Exod.  c.  XXXIII.  v.  20.  (5)  Ib.  c.  11. 

(3)  Cap.  I.  v.  18. 

permissione,  opprimendo  atque  vexando  eas,  vel  in  peccatum  pro  vo- 
luntate  sua  trahendo.  —  Quod  in  homines  introeant  atque  ab  eis  ex- 
pulsi  exeant,  Evangelium  (1)  aperte  declarat,  commemorans  daemonia 
quosdam  ingressa  et  per  Christum  eiecta.  Sed  utrum  secundum  sub- 
stantiam  fuerint  ingressa,  an  propter  mali  effectum  dicantur  ingressa, 
non  adeo  perspicuum  est.  De  hoc  autem  Gennadius  in  Definitionibus 
Ecclesiasticorum  dogmatum  (2)  ait :  «  Daemones  per  energicam  operatio- 
nem  non  credimus  substantialiter  illabi  animae,  sed  applicatione  et 
oppressione  uniri.  Illabi  autem  menti  illi  soli  possibile  est,  qui  creavit, 
qui  natura  subsistens  incorporeus,  capabilis  est  suae  facturae  » .  — 
Ecce  hic  videtur  insinuari  quod  substantialiter  non  illabantur  dae- 
mones  vel  introeant  corda  hominum.  —  Beda  quoque  super  illum  lo- 
cum  Actuum  Apostolorum  (3),  ubi  Petrus  ait  Ananiae :  Cur  tenta- 
vit  (a)  Satanas  cor  tuum  f  dicit :  «  Nbtandum  quod  mentem  hominis 
iuxta  substantiam  nihil  implere  possit  nisi  creatrix  Trinitas,  quia  tan- 
tummodo  secundum  operationem  et  voluntatis  instinctum  anima  de  his 
quae  sunt  creata  impletur.  Implet  vero  Satanas  cor  alicuius,  non  qui- 
dem  ingrediens  in  eum  et  in  sensum  eius,  neque  introiens  aditum 
cordis  siquidem  potestas  haec  solius  Dei  est,  sed  callida  et  fraudu- 
lenta  deceptione  animam  in  effectum  malitiae  trahens  per  cogitationes 
et  incentiva  vitiorum,  quibus  plenus  est.  Implevit  ergo  Satanas  cor 
Ananiae,  non  intrando,  sed  malitiae  suae  virus  inserendo  » .  Idem : 
«  Spiritus  immundus,  flamma  virtutum  de  cordibus  fidelium  expulsus, 
doctoribus  veritatis  luctantibus  venenum  persecutionis  infundit  » .  — 
His  auctoritatibus  ostenditur  quod  daemones  non  substantialiter  in- 
trant  corda  hominum,  sed  propter  malitiae  effectum;  de  quibus  pelli 
dicuntur  cum  nocere  non  sinuntur. 


(a)  Apud  Bed.  additur  et  implevit. 

(1)  Matth.  c.  VIII.  v.  16;  Marc.  c.  I.  v.  23  seqq.;  Luc.  c.  IV.  v.  41seqq. 

(2)  Cap.  50.  (3)  Cap.  V.  v.  3. 


Tom.  II.  28 


DOCTORIS  SUBTILIS  AC  MARIANI 


SUPER   DISTINCTIONE  VIII.   LIBRI  II.  SENTENTIARUM 


QUAESTIO  UNICA. 

478.  ( > )  —  Proponitur  quaestio.  —  Circa  distinctionem 
octavam  quaero: 

Utrum.  Angelus  possit  assumere  corpus,  in  quo  exer- 
ceat  opera  vitae? 


479.  —  Argumenta  principalia  (1).  —  Quod  non  videtur:  — 
a)  Quia  si  assumat,  ergo  habet  maiorem  unitatem  ad  corpus 
assumptum  quam  ad  non  assumptum,  quia  assumere  est  ad 
se  sumere:  sed  hoc  non  videtur  possibile;  quia  non  potest 
esse  illius  corporis  forma,  patet,  quia  est  forma  separata  na- 
turaliter;  nec  illud  potest  sumi  ab  eo  in  unitatem  suppositi, 
quomodo  Verbum  assumpsit  naturam  nostram;  ergo  erit  tan- 
tum  unitas  sicut  motoris  ad  mobile:  sed  talis  unitas  potest 
esse  eius  ad  corpus  non  assumptum,  ut  ad  coelum  quod  mo- 
vet;  ergo,  etc. 

b)  Praeterea  secundo:  si  assumeret  corpus,  aut  assumeret 
corpus  elementare:  quod  non  apparet,  quia  non  habet  illud 
corpus  accidentia,  ut  colorem  et  huiusmodi  qualitates,  quae 
apparent;  aut  corpus  mixtum:  quod  non  videtur:  tum  quia 
non  potest  habere  virtutem  activam  ad  miscendum  elementa 
omnia  secundum  commixtionem  talis  corporis:  tum  quia  a  tota 
natura  agente  non  potest  generari  corpus  mixtum  ita  perfectum 
sicut  est  corpus  humanum:  nec  assumit  corpus  coeleste;  planum 
est,  quia  illud  non  recipit  peregrinas  impressiones,  et  nec  per 
consequens  operationes  vitales. 

c)  Praeterea  tertio:  si  potest  in  corpore  assumpto  exercere 
opera  vitae,  igitur  est  ibi  aliquid  vivum:  consequens  est  fal- 
sum,   quia   corpus   non   est   vivum   nisi   per  formam  vitalem 


(1)  Solvuntur  ad  n.  484. 

informantem:  talis  autem  non  est  ibi.  —  Consequentia  probatur, 
quia  operationes  vitales  sunt  compositi,  I.  De  Anima  et  De 
Sensu  et  Sensato.  —  Probatur  etiam,  quia  forma  separata  a 
materia  non  potest  transmutare  materiam,  secundum  Comment. 
VII.  Metaph.:  in  istis  actibus  vitae,  saltem  in  actibus  vitae  ve- 
getativae,  transmutatur  materia;  ergo,  etc. 

480.  —  Ad  oppositum:  Gen.  c.  XVIII,  v.  2.  cle  tribus  An- 
gelis  apparentibus  Abrahae,  et  Tobiae,  per  totum,  de  Raphaele, 
et  in  pluribus  aliis  locis  Scripturae. 

481.  (2)  —  Explicatur  quid  sit  Angelum  assumere  corpus.  — 
In  ista  quaesiione,  sicut  tangunt  tria  argumenta,  tria  sunt  vi- 
denda :  —  Primo  quid  sit  Angelum.  assumere  corpus?  —  Hoc  qui- 
dem  non  est  informare  corpus,  nec  etiam  hypostatice  sibi  unire, 
sed  tantum  esse  intrinsecus  motor  corporis,  *et  ibi  esse  defi- 
nitive,  qui  est  alius  modus  essendi  ibi  quam  per  operationes,  ut 
patet  supra  de  tocatione  Angeli,  dist.  2.  quaest.  5.  [n.  139seqq.]; 
et  etiam  quia  probatur  Deum  esse  ubique,  quia  ubique  opera- 
tur;  quod  si  esset  idem  modus  essendi  in  aliquo,  esset  petitio, 
et  argueretur  ab  eodem  ad  idem.  Et  secundum  hoc  dicitur  as- 
sumere  *;  nam  tunc  assumit.  id  est,  ad  se  sumit,  quia  ad  ope- 
rationes  proprias  sibi  *  exercendas  *  utitur  illo  sicut  instru- 
mento.  —  Nec  dicitur  ista  assumptio  fieri  quando  corpus  as- 
sumptum  movetur  motu  progressivo ;  quia  talis  motus  non 
congruit  fini  propter  quem  assumitur  tale  corpus. 

482.  (3)  —  Quale  corpus  possit  Angelus  assumere.  —  Se- 
cundo  dico:  —  a)  Quod  non  assumit  corpus  coeteste,  nec 
corpus  elementare,  in  quibus  appareat;  quia  in  elementari  non 
visibiliter  appareret,  nec  corpus  elementare  est  susceptivum 
illorum  accidentium  in  quibus  apparet. 

b)  Corpora  autem  mixta  iam  a  natura  generata  potest 
assumere,  sicut  est  cadaver  mortui,  vel  lapis,  vel  aliquid  tale. 

c)  Et  quando  assumit  aliquod  corpus  quod  non  videtur 
prius  causatum  vel  formatum  a  causis  naturalibus,  sed  quasi 
formari  tunc,  et  subito,  completa  operatione,  disparere,  sicut 
fuit  de  Raphaele(l)  et  Samuele(2),  tunc  videtur  probabile  quod 
illud  *  erit  *  corpus  mixtum  propter  accidentia  quae  apparent 
in  corpore;  sed  non   mixtum  plena  mixtione:   tum   quia   ex 


(1)  Tob.  c.  V-XIII.  (2)  I.  Beg.  c.  XXVIII  v.  12  seqq. 

generatione  tale  mixtum  non  posset  ita  subito  formari,  quia 
non  esset  natum  generari  nisi  secundum  determinatum  proces- 
sum  naturae,  qualis  non  est  ibi :  puta  si  appareat  in  corpore 
hominis  non  prius  geniti  per  naturam,  illud  corpus  non  esset 
natum  vel  aptum  generari  nisi  in  matrice. 

d)  Nec  potest  dici  quod  Angelus  subito  inducat  illam  formam 
in  materia;  quia  non  potest  naturalem  formam  inducere,  sed 
tantum  elementa  activa  et  passiva  potest  convenienter  simul 
adhibere,  et  corporibus  coelestibus  in  situ  convenienti  appro- 
ximare,  ut  inducatur  forma  particularis,  qualis  nata  est  a  ta- 
libus  agentibus  particularibus  induci. 

e)  Itaque  corpus  quod  ita  quasi  subito  formatur  et  resolvitur 
est  mixtum  imperfecia  mixtione,  qualis  potest  induci  ab  agen- 
tibus  naturalibus,  quasi  subito  facta  approximatione  elemento- 
rum,  ita  quod  magis  tale  corpus  assimilatur  impressioni,  quae 
est  imperfecte  mixta.  Et  signum  huius  est  quia  quando  disparet 
tale  corpus,  non  remanet  aliquid  talis  corporis,  in  quod  natu- 
raliter  esset  immecliate  resolubile  corpus  illud  assumptum,  si 
perfecte  fuisset  mixtum;  corpus  enim  humanum,  si  esset  per- 
fecte  mixtum,  non  esset  natum  redire  nisi  ad  cadaver.  Sed  tale 
imperfecte  mixtum  resolvitur  statim  in  elementa,  sicut  ex  eis 
potuit  statim  generari,  propter  eorum  imperfectam  mixtio- 
nem. 

483.  (4)  —  Quales  motus  et  operationes  in  corpore  assumpto 
possit  Angelus  agere.  —  a)  De  tertio  dico  quod  motum  localem 
potest  causare  in  corpore  assumpto,  et  ita  motum  qui  videtur 
esse  progressivus ;  motum  etiam  qui  esset  inspirationis  et 
respirationis,  motionem  palpebrarum  et  manuum  et  similium. 
—  Et  ratio  est,  quia  non  est  aliquod  corpus  ita  imperfectum 
in  universo,  quin  habeat  in  virtute  sua  activa  aliquod  ubi. 
Patet  de  gravi  respectu  centri.  Ergo  multo  magis  habet  hoc 
Angelus  respectu  corporis. 

b)  Sed  operationum  naturalium,  quae  consistunt  in  agere 
et  pati,  cuiusmodi  sunt  operationes  sensuales,  in  illas  non  po- 
test;  quia  illae  non  sunt  natae  recipi  nisi  in  composito  ex  or- 
gano  saltem  perfecte  mixto  et  ex  anima  in  quantum  habet 
potentiam  perfectivam :  quorum  neutrum  est  ibi,  nec  scilicet  talis 
mixtio,  nec  anima  perficiens;  et  ideo  simpliciter  in  tali  corpore 
composito  quocl  assumit  nulla  est  sensaiio. 

c)  Operationes  etiam  quae  consistunt  in  vere  agendo,  cuius- 
mocli  sunt  operationes  vegetativae,  non  competunt  illi  compo- 
sito;  quia  vel  illae  operationes  natae  sunt  esse  compositi  animati, 
quale  non  est  ibi,  vel  natae  sunt  esse  corporis  perfecte  mixti, 
puta  si  caro  generaret  carnem :  neutrum  autem  est  ibi. 

d)  Quantum  autem  acl  cognitionem,  quam  vicletur  habere 
de  particularibus  factis,  audiendo  vel  videncio,  nihil  aliuci  est 
quam  intelleclio ;  et  illam  intellectionem  suam  potest  expri- 
mere  formanclo  verba  et  movendo  linguam  localiter. 

e)  Quantum  etiam  acl  actus  vegetativae,  qui  apparent,  si 
loquamur  de  vera  nutritione,  nihil  ibi  potest  nutriri. 

f)  Sed  si  loquamur  de  comestione  quae  praecedit  nutritio- 
nem,  illa  non  est  nisi  divisio  cibi  per  motum  localem  maxil- 
larum,  et  traiectio  eius  in  ventrem  per  motum  localem,  et  tunc 
potest  fieri  exhalatio  et  resolutio  in  humores  vel  elemenla;  et  isti 
motus  tocales  possunt  fieri  circa  corpus  virtute  activa  Angeli. 

g)  Sicut  autem  dictum  est  de  nutritiva,  ita  dicendum  est 
de  augmentativa,  quia  ibi  nulla  est  nutritio  vel  augmentatio. 

h)  Potest  tamen  esse  vera  iuxtapositio,  si  ipse  velit  subito 
alia  elementa,  quae  possunt  imperfecte  misceri,  ad  talem  im- 
perfectam  mixtionem  apponere  corpori  suo,  ut  videatur  crescere. 
(5)  i)  Et  si  dicas:  si  comestio  non  sit  operatio  vitalis,  ergo 
non  valet  argumentum,  ad  probandum  veram  Christi  resurre- 
ctionem,  de  comestione  eius  cum  Discipulis  suis  (1):  quod  est 
contra  Sanctos;  respondeo:  ad  probandum  resurrectionem  eius 
sunt  multa  alia  argumenta  in  Evangelio  efflcaciora  isto,  et  ita 
cum  aliis  bene  probat,  etsi  non  per  se  tantum.  —  Vel  dico 
quod  erat  comestio  orclinata  ad  veram  nutritionem;  quia  non 
est  inconveniens  quod  corpus  gloriosum  possit  convertere  cor- 
pus  non  gloriosum  in  ipsum,  sicut  esse  simul  potest  cum  cor- 
pore  non  glorioso.  Nec  propter  hoc  est  corruptibile,  quia  potest 
aliud  convertere  in  se;  posset  enim  Deus  facere  corpus  glorio- 
sum  in  minima  quantitate,  et  illud  augere  per  comestionem. 
Nec  tamen  aliquid  corrumperetur  de  nutrito  et  aucto.  In  cor- 
poribus  autem  talibus  assumptis  non  est  nutritio,  seci  tantum 
additio  vel  appositio. 

k)  Sed  quantum  ad  generationem  dicendum  quod  illa  flt 
virtute  seminis  decisi  a   mare  in   feminam,   in   qua   servatur 

(1)  Luc.  c.  XXIV.  v.  36  seqq.  —  Ioan.  c.  XXI.  v.  1  seqq. 


438  LIB.    II.   DIST.    VIII.    QUAEST.    UNIGA. 

virtus  patris,  sicut  coramuniter  dicitur.  —  Si  ipse  potest  illud 
semen  ab  aliquo  succumbendo  recipere,  et  servare  illud  in  sua 
naturali  qualitate  conveniente  suae  generationi  naturali,  quous- 
que  illud  transfundat,  ipse  nihil  facit  ibi  nisi  quia  primo  recipit 
in  corpore  illo  assumpto  illud  quod  postea  movet  localiter  in 
aliquam  cui  est  incubus,  et  si  illud  semen  antequam  sit  re- 
ceptum  in  matrice  non  amittat  suam  qualitatem  naturalem, 
potest  per  ipsum  fieri  generatio,  sicut  si  immediate  transfundere- 
tur  a  primo  decidente  in  eamdem  matricem.  Et  hoc  modo  attri- 
buitur,  non  quidem  Angelo  bono,  quia  absit  quod  talibus  vilibus 
se  immisceat,  sed  daemoni  generare;  quia  idem  primo  succubus, 
et  postea  incubus,  semen  a  decidente  primo  transfusum  recipit, 
et  deinde  transfundit  illud  in  matricem. 

484.  (6)  —  Solvuntur  argumenta  principalia.  —  Ad  argu- 
menta.  —  a)  Ad  primum  [n.  479  a]  dico  quod  coelum  non 
dicitur  assumi,  quia  ad  nullam  specialem  assumptionem  vel 
formam  (a),  et  maxime  in  qua  Angelus  intendat  apparere  visi- 
biliter  nobis,  ad  se  assumit  coelum.  Similiter  qui  movet  coelum 
perpetuo  movet,  et  ita  non  temporaliter  assumit  corpus;  haec 
enim  assumptio  appropriata  est  corpori  quod  ad  tempus  movetur, 
et  movetur  propter  aliquem  effectum  appariturum  hominibus. 

b)  Ad  secundum  [n.  479  b]  dico  quod  iam  apparet  per 
ea  quae  dicta  sunt  [n.  482],  quod  assumit  corpus  imperfecte 
mixtum;  quod  quidem  ipse  non  producit  ad  esse  virtute  pro- 
pria,  sed  tantum  naturaliter  miscibilia  unit  inter  se  et  respectu 
coeli  in  tali  proportione  in  qua  virtute  coeli  et  miscibilium 
possit  talis  forma  incluci. 

c)  Ad  tertium  [n.  479  c]  patet  quod  nullus  actus  vegeta- 
tivae  vel  cognitivae  competit  proprie  Angelo  in  corpore,  vel 
etiarn  corpori  assumpto,  sed  tantum  actus  potentiae  motivae: 
*  non  quidem  actus  potentiae  motivae  organicae  *  (b)  qualis 
est  potentia  motiva  animati,  quia  eius  actus  est  actus  compo- 
siti,  sicut  et  actus  cognitivae,  sensitivae  et  vegetativae,  sed 
potentiae  motivae  superiorisf  qua  Angelus  potest  corpus  mo- 
vere  de  loco  ad  locum,  quod  non  improportionabiliter  excedit 
ipsius  virtutem  motivam. 

(a)  Ed.  Ven.  spiritualem  operationem. 

(b)  Wadd....  tantum  actus  potentiae  motivae  organicae,  qualis... 


DISTINCTIO  NONA 


TEXTUS  MAGISTRI  SENTENTIARUM. 

De  ordinum  distinctione,  qui  et  quot  sunt.  —  Post  praedicta  su- 
perest  cognoscere  cle  Ordinibus  Angelorum  quid  Scriptura  tradat,  quae 
in  pluribus  locis  novem  esse  Ordines  Angelorum  promulgat,  scilicet:  Ange- 
los,  Archangelos,  Principatus,  Potestates,  Virtutes,  Dominationes,  Thro- 
nos,  Cherubim  et  Seraphim.  Et  inveniuntur  in  istis  Ordinibus  tria  terna 
esse,  et  in  singulis  tres  Ordines,  ut  Trinitatis  similitudo  in  eis  insinue- 
tur  impressa.  Unde  Dionysius  tres  Ordines  Angelorum  esse  tradit,  ter- 
nos  in  singulis  ponens :  « Sunt  enim  tres  superiores,  tres  inferiores,  tres 
medii.  Superiores:  Seraphim,  Cherubim,  Throni;  medii:  Dominationes, 
Principatus,  Potestates;  inferiores :  Virtutes,  Archangeli,  Angeli »  (1). 

Quid  appellatur  Ordo,  et  quae  sit  ratio  nominis  cuiusque?  —  Hic 
considerandum  est  quid  appelletur  Ordo;  deinde,  utrum  ab  ipsa  crea- 
tione  fuerit  distinctio  illorum  Ordinum.  —  Ordo  Angelorum  autem 
dicitur  multitudo  coelestium  Spirituum,  qui  inter  se  in  aliquo  munere 
gratiae  similantur,  sicut  et  in  naturalium  datorum  munere  conveniunt. 
Ut  verbi  gratia  «  Seraphim  dicuntur  qui  prae  aliis  ardent  charitate ; 
Seraphim  enim  interpretatur  ardens  vel  succendens.  Cherubim  qui 
prae  aliis  in  scientia  eminent ;  Cherubim  enim  interpretatur  plenitudo 
scientiae.  Thronus  dicitur  sedes ;  Throni  autem  vocantur,  ut  beatus 
Gregorius  ait  (2),  qui  tanta  divinitatis  gratia  replentur,  ut  in  eis  se- 
deat  Deus  et  per  eos  judicia  decernat  atque  informet.  Dominatio- 
nes  vocantur  qui  Principatus  et  Potestates  transcendunt.  Principatus 
dicuntur  qui  sibi  subiectis  quae  sunt  agenda  disponunt,  eisque  ad 
explenda  divina  mysteria  principantur.  Potestates  nominantur  hi  qui 
hoc  caeteris  potentius  in  suo  Ordine  acceperunt,  ut  virtutes  adversae 
eis  subiectae  eorum  refraenentur  potestate,  ne  homines  tantum  ten- 
tare  valeant  quantum  desiderant.  Virtutes  vocantur  illi  per  quos 
signa  et  miracula  frequenter  fiunt.  Archangeli  qui  maiora  nuntiant. 
Angeli  qui  minora  » . 

Quod  haec  nomina  non  propter  se,  sed  propter  nos  eis  data  sunt, 
quae  sumpta  sunt  a  donis  gratiae,  quae  non  habent  singulariter,  sed 
excellenter,  et  a  praecipuis  nominantur.  —  Haec  nomina  illis  non 
propter  se,  sed   propter  nos  eis  data  sunt.  Qui    enim    sibi  noti    sunt 

(1)  De  Coel.  Hier.  c.  6.  (2)  Homil.  XXXIV.  in  Evang. 

contemplatione  nobis  innotescunt  cognominatione.  Et  nominantur  sin- 
gnli  Ordines  a  donis  gratiarum,  quae  non  singulariter ,  sed  excellenter 
data  sunt  in  participatione ;  in  illa  enim  coelesti  patria,  ubi  plenitudo 
boni  est,  licet  quaedam  data  sint  excellenter,  nihil  tamen  possidetur 
singulariter,  omnia  enim  in  omnibus  sunt,  non  quidem  aequaliter, 
quia  aliis  alii  sublimius  possident,  quae  tamen  omnes  habent.  Cum- 
que  omnia  dona  gratiarum  superiores  Ordines  sublimius  et  perfectius 
perceperint,  tamen  ex  'praecipuis  sortiti  sunt  vocabula,  inferioribus 
caetera  relinquentes  Ordinibus  ad  cognominationem.  Ut  Seraphim,  qui 
Ordo  exellentissimus  aestimatur,  tam  dilectionem  quam  cognitionem 
Divinitatis,  et  caetera  virtutum  dona  caeteris  omnibus  sublimius  per- 
cepit;  et  tamen  ab  excellentiori  dono,  id  est  a  charitate,  nomen  ac- 
cepit  ille  superior  Ordo;  maius  enim  donum  est  ipsa  charitas  quam 
scientia  (1).  Item,  maius  est  scire  quam  iudicare ;  scientia  namque  infor- 
mat  judicium;  ideoque  secundus  Ordo  a  secundo  dono,  id  est  cogni- 
tione  veritatis  appellatus  est,  scilicet  Ckerubim.  Ita  et  de  aliis  intel- 
Hgendum  est.  Assignatur  ergo  excellentia  Ordinum  secundum  excel- 
lentiam  donorum ;  et  tamen,  sicut  Gregorius  ait,  «  illa  dona  omnibus 
sunt  communia ;  omnes  enim  ardent  charitate  et  scientia  pleni  sunt »  ; 
sic  et  de  aliis ;  sed  superiores  aliis  excellentius,  ut  iam  dictum  est, 
ipsa  acceperunt,  a  quibus  et  nominantur.  Unde  Grregorius  «  In  illa 
summa  civitate  quisque  Ordo  eius  rei  censetur  nomine,  quam  plenius 
accepit  in  munere  » . 

Quaestio  ex  verbis  Gregorii  orta.  —  Sed  oritur  hic  quaestio  talis : 
si  quisque  Ordo  ab  illo  dono  nominatur  quod  plenius  possidet,  tunc 
Ordo  Cherubim  in  scientia  praeeminet  omnibus,  quia  a  scientia  no- 
minatur.  Sed  qui  magis  diligit  plus  cognoscit ;  tantum  enim,  ut  tradit 
auctoritas  (2),  cognoscit  ibi  quisque  quantum  diligit.  Itaque  JSeraphim 
non  solum  in  charitate,  sed  etiam  in  scientia  praeeminent.  —  Ideoque 
auctoritas  illa  sic  videtur  intelligenda,  ut  comparatio  non  referatur 
ad  omnes  Ordines,  sed  ad  quosdam,  scilicet  inferiores.  Ille  enim  Ordo 
non  plenius  Seraphim  accepit  scientiam  in  munere,  sed  plenius  aliis  Or- 
dinibus  qui  sunt  inferiores.  Nec  nominatur  quisque  Ordo  ab  omni  re 
quam  plenius  aliis  accepit,  sed  ab  aliqua  rerum  quas  accepit.  —  Vel 
potest  comparatio  referri  non  ad  ipsos  Ordines,  sed  ad  alia  dona;  nec 
ad  omnia  alia  dona,  sed  ad  quaedam.  Sicut  enim  homines,  cum  plura 
habeant  dona,  quaedam  aliis  excellentius  possident,  ita  forte  et  An- 
geli  quibusdam  muneribus  magis  pollent  et  aliis  quibusdam  minus. 

Utrum  Ordines  ab  initio  creationis  ita  distincti  fuerint  ?  — 
Iam  nunc    inquirere  restat,  utrum  isti  Ordines  a  creationis  initio  ita 


(1)7.  Cor.  c.  XIII.  v.  13.  (2)  Gregor.  loc.  cit. 

distincti  fuerint?  —  Quod  ita  fuerint  distincti  a  primordio  suae  con- 
ditionis,  videtur  testimonio  auctoritatis  (1)  insinuari,  quae  tradit  de  sin- 
gulis  Ordinibus  aliquos  cecidisse.  De  Ordine  namque  superiori  Lucifer 
ille  fuit,  quo  nullus  dignior  conditus  fuit.  Apostolus  (2)  etiam  Princi- 
patus  et  Potestates  tenebrarum  nominat,  ostendens  de  Ordinibus  illis 
cecidisse  qui,  cum  in  malis  ministerium  exerceant,  ncn  tamen  penitus 
nominibus  Ordinum  suorum  privati  sunt.  —  Sed  non  videtur  illud 
posse  stare,  non  enim  tunc  charitate  ardebant,  nec  sapientia  pollebant, 
neque  in  eis  Deus  sedebat,'  si  enim  haec  habuissent,  non  cecidissent. 
Non  ergo  tunc  erant  Seraphim,  vel  Cherubim,  vel  Throni.  —  Ad 
quod-  dicimus,  quia  ante  casum  quorumdam  non  erant  isti  Ordines, 
quia  nondum  habebant  dona  in  quorum  participationibus  conveniunt, 
sed  quibusdam  cadentibus,  aliis  apposita  sunt,  eisque  qui  ceciderunt 
collata  fuissent  eadem  dona,  si  perstitissent.  Ideoque  Scriptura  dicit 
de  singulis  Ordinibus  aliquos  cecidisse,  non  quia  fuissent  in  Ordinibus 
et  postea  corruerint,  sed  quia  si  perstitissent,  eorum  aliqui  in  sin- 
gulis  fuissent  Ordinibus,  qui  et  in  naturae  tenuitate  et  in  formae  per- 
spicacitate  differentes  gradus  habebant,  sicut  illi  qui  perstiterunt. 
Alii  enim,  ut  praediximus,  superiores,  alii  inferiores  conditi  sunt ;  su- 
periores  qui  natura  magis  subtiles  et  sapientia  amplius  perspicaces  ; 
inferiores  qui  natura  minus  subtiles  et  intelligentia  minus  perspi- 
caces  facti  sunt.  —  Has  autem  invisibiles  differentias  invisibilium 
solus  ille  ponderare  potuit  qui  omnia  in  numero  et  mensura  et  pondere 
disposuit(S),  id  est,  «in  se  ipso,  qui  est  mensura,  omni  rei  modum  praefi- 
gens,  et  numerus,  omni  rei  speciem  praebens,  et  pondus,  omnem  rem  ad 
stabilitatem  trahens,  id  est,  terminans  et  formans  et  ordinans  omnia  (4) » . 
Utrum  omnes  Angeli  eiusdem  Ordinis  sint  aequales  ?  —  Praeterea 
considerare  oportet,  utrum  omnes  Angeli  eiusdem  Ordinis  aequales 
sint?  —  Ita  esse  quibusdam  placuit.  —  Sed  non  est  hoc  probabile, 
nec  assertione  dignum;  quia  Lucifer,  qui  fuit  de  collegio  superiorum, 
ipsis  etiam  dignior  exstitit,  qui  aliis  excellentiores  creati  fuerant.  Ex 
quo  percipitur  quod  si  perstitisset,  in  Ordine  superiori  fuisset  et  aliis 
eiusdem  Ordinis  dignior  exstitisset ;  sicut  enim  unus  est  Ordo  Aposto- 
lorum  et  alter  Martyrum,  et  tamen  in  Apostolis  alii  aliis  sunt  di- 
gniores,  similiter  et  in  Martyribus  alii  aliis  sunt  superiores,  ita  et 
in  Ordinibus  Angelorum  recte  creditur  esse. 

Quomodo  dicat  Scriptura,  decimum  Ordinem  ex  liominibus  com- 
pleri,  cum  non  sint  nisi  novem  Ordines?  —  Notandum  etiam  quod 
decimus  Ordo  legitur  de  hominibus  restaurandus.  —  Sed  cum  non  sint 


(1)  Ezech.  c.  XXVIII.  v.  12  seqq.  (3)  Sap.  c.  XI.  v.  21. 

(2)  Eph.  c.  VI.  v.  12.  (4)  D.  August.  IV.  De  Gen.  ad  Litt.  c.  3. 

nisi  novera  Ordines,  nec  plures  fuissent,  etiam  si  illi  qui  ceciderunt 
perstitissent,  moventur  lectores,  quomodo  Scriptura  dicat  decimum 
Ordinem  compleri  ex  hominibus.  Gregorius  namque  dicit  homines  as- 
sumendos  in  Ordine  Angelorum,  quorum  alii  assumuntur  in  Ordine 
superiorum,  qui  scilicet  magis  ardent  charitate,  alii  in  Ordine  infe- 
riorum,  qui  scilicet  minus  perfecti  sunt.  Ex  quo  apparet  non  esse 
de  hominibus  formandum  declmum  Ordinem,  tamquam  novem  sint  An- 
gelorum  et  decimus  hominum,  sed  homines  pro  qualitate  meritorum 
statuendos  in  Ordinibus  Angelorum.  —  Quod  vero  legitur  decimus 
Ordo  complendus  de  hominibus,  ex  tali  sensu  dictum  fore  accipi  po- 
test,  quia  de  hominibus  restaurabitur  quod  in  Angelis  lapsum  est, 
de  quibus  tot  corruerunt,  unde  posset  fieri  decimus  Ordo.  Propter 
quod  Apostolus  dicit  (1)  restaurari  omnia  in  Christo,  quae  in  coelis  et 
quae  in  terris  sunt  /  quia  per  Christum  redemptum  est  genus  huma- 
num,  de  quo  fit  reparatio  ruinae  angelicae.  Tamen  non  minus  salva- 
retur  homo,  etsi  Angelus  non  cecidisset. 

Utrum  homines  assumuntur  iuxta  numerum  stantium,  non  la- 
psorum?  —  Non  enim  iuxta  numerum  eorum  qui  ceciderunt,  sed  eo- 
rum  qui  permanserunt  homines  ad  beatitudinem  admittuntur.  — 
Unde  Grregorius  (2):  « Superna  illa  civitas  ex  Angelis  et  hominibus  con- 
stat,  ad  quam  credimus  tantos  humani  generis  ascendere,  quantos 
illic  contingit  Angelos  remansisse,  sicut  scriptum  est  in  Cantico  Deu- 
ter. :    Statuit    terminos  populorum   iuxta    numerum   Angelorum ,  Dei. 

Quidam  dicunt  secundum  numerum  lapsorum  Angelorum  homi- 
nes  reparandos.  —  A  quibusdam  tamen  putatur  quod  homines  repa- 
rentur  iuxta  numerum  Angelorum  qui  cediderunt,  ut  illa  coelestis  ci- 
vitas  nec  suorum  civium  numero  privetur,  nec  maiori  copia  regnet. 
Quod  Augustinus  in  Enchiridio  (8)  sentire  videtur,  asserens  de  homi- 
nibus  plus  salvari  quam  corruit  de  Angelis,  sed  non  minus,  ita  di- 
cens:  «  Superna  Ierusalem,  mater  nostra,  civitas  Dei,  nulla  civium 
suorum  numerositate  fraudabitur,  aut  uberiore  etiam  copia  fortasse 
regnabit.  Neque  enim  numerum  aut  sanctorum  hominum,  aut  immun- 
dorum  daemonum  novimus,  in  quorum  locum  succedentes  filii  Catho- 
licae  matris,  quae  sterilis  apparebat  in  terris  (4),  in  ea  pace,  de  qua  illi 
ceciderunt,  sine  ullo  temporis  termino  permanebunt.  Sed  illorum  ci- 
vium  numerus,  sive  qui  est,  sive  qui  fuit,  sive  qui  futurus  est,  in 
contemplatione  eius  Artificis  est  qui  vocat  ea  quae  non  sunt  tamquam 
ea  quae  sunt  (5)  » .  —  Ecce  aperte  dicit,  non  minus  de  hominibus  sal- 
vari  quam  corruit  de  Angelis  ;  sed  plus  non  asserit. 

(1)  Eph.  c.  I.  v.  10.  (3)  Cap.  29.  (5)  Rom.  c.  IV.  v.  17. 

(2,  Loc.  cit.  (4)  Isai  c.  LIV.  v.  1. 

QUAESTIONES  I  ET  II. 

Articulus  I. 

PROPONUNTUR    QUAESTIONES    GUM   ARGUMENTIS   PRINCIPALIBUS. 

485.  ( * )  —  Proponitur  quaestio  I.  —  Circa  distinctionem 
nonam,  ubi  Magister  tractat  de  Ordinibus  Angelorum,  ubi 
dicit  quod  ad  superiores  Angelos  pertinet  inferiores  illumi- 
nare,  quaero  primo : 

Utrum  Angelus  superior  possit  illuminare  inferiorem?(l) 

486.  —  Argumenta  principalia  quaest.  I.  (2).  —  Quod  non: 
—  a)  llluminare  vel  est  lumen  causare,  vel  lumen  causatum 
intendere:  neutrum  autem  potest  aliquis  Angelus:  primum 
non,  quia  lumen  causare  in  alio  non  potest  nisi  per  creatio- 
nem:  Angelus  autem  non  potest  creare,  ut  dicit  Damasc.  lib.  II. 
cap.  17:  secunclum  non,  quia  ab  eodem  causatur  habitus  et 
intenditur,  secundum  Philos.  II.  Eihic. 

b)  Praeterea  secundo:  omnis  mutatio  est  inter  opposita; 
ergo  omne  illud  quocl  illuminatur  prius  fuit  tenebrosum:  in 
Angelis  autem  beatis  non  est  aliqua  tenebra;  ergo,  etc. 

c)  Praeterea  tertio:  Angelus  superior  est  lumen  superius 
respectu  inferioris:  sed  in  corporibus  maius  lumen  obfuscat 
minus  lumen,  vel  saltem  impedit  effectum  suum,  sicut  patet, 
quia  de  die  non  videntur  stellae  in  praesentia  Solis;  ergo  a 
simili  in  proposito  Angelus  superior  impedit  inferiorem  ab 
operatione;  ergo  non  perficit  eum  ipsum  illuminando. 

487.  —  Contra:  Damasc.  lib.  II.  c.  17  et  18,  etc. 

(1)  Solvitur  ad  n.  516  seqq.  (2)  Solvuntur  ad  n.  518. 

488.  ('i )  —  Proponitur  quaestio  II.  —  Iuxta  hoc  quaero  de 
locutione  Angelorum,  quia  similis  est  praecedenti : 

Utrumunus  Angelus  possit  intellectualiter  loqui  alleri?(\) 

489.  —  Argumenta  principalia  quaest.  II.  —  Quod  non :  — 
a)  Essentia  Angeli  est  sibi  intimior  quam  sua  intellectio:  et 
tamen,  non  obstante  illa  intimitate,  unus  Angelus  videt  essen- 
tiam  alterius;  ergo  et  suam  intetiectionem :  sed  frustra  fit 
locutio  de  hoc  quod  ante  locutionem  fuit  manifestum;  ergo,  etc.(2). 

b)  Praeterea  secundo :  si  Angelus  posset  toqui,  ita  posset 
alicui  distanti  sicut  praesenti,  quia  et  hoc  convenit  hominibus, 
in  quibus  est  imperfectior  virtus:  sed  consequens  est  falsum 
propter  duo:  primo  quia  tunc  oporteret  quod  primo  immutaret 
medium,  et  postea  Angelum,  quia  omni  actione  in  extremum 
prior  est  actio  in  medium:  sed  hoc  est  inconveniens,  quia  nec 
ab  intellectuali  gignitur  aliquid  in  medio  corporali,  nec  ulterius 
a  medio  corporali  potest  aliquid  gigni  in  ipso  Angelo:  secundo 
quia  tunc  oportet  eum  loqui  omnibus  Angelis  aeque  praesen- 
tibus,  et  prius  oporteret  eum  loqui  Angelo  propinquiori  quam 
distantiori,  in  eadem  linea  recta:  quorum  utrumque  videtur 
inconveniens,  videtur  enim  quod  possit  unicuique  loqui  sine 
alio  (3). 

( 2 )  c)  Praeterea  tertio :  Angelus  non  intelligit  nisi  per  species 
innatas:  sed  illas  habet  quilibet  Angelus  de  quocumque  sibi 
intelligibili ;  ergo  quilibet  Angelus  quodcumque  intelligibile  ha- 
bet  sibi  praesens  eo  modo  quo  potest  esse  praesens;  ergo  su- 
perflua  est  locutio. 

Probatio  primae  proposiiionis  (a)  (4)  [Vid.  n.  346]:  Quia 
si  possent  intelligere  per  species  acquisitas,  ergo  haberent  in- 
tellectum  agentem,  per  quem  potentia  intelligibite  fleret  in 
eis  actu  intelligibile :  sed  hoc  est  falsum,  quia  cum  obiectum 
eorum  sit  de  se  actu  intelligibile,  non  oportet  quod  fiat  de 
potentia  intelligibili  actu  intelligibile.  —  Similiter  non  videtur 
in  eis  esse  intellectus  possibitis;  ergo  nec  intellectus  agens. — 
Probatur  antecedens,  quia  intellectus  eorum  non  est  aliquando 
in  actu,  aliquando  in  potentia  ad  actum  primum. 

(ct)  Ed.  Ven.  addit:  videtur. 

(1)  Solvitur  n.  502  seqq.  (3)  Vid.  solutionem  ad  n.  519  b. 

(2)  Vid.  solutionem  ad  n.  519  a.    (4)  Quae  probationes  solvuntur  ad  n.  521. 

Secundo,  sicut  se  habent  ad  esse,  sic  et  ad  operari:  sed 
Angeli  non  dependent  in  esse  a  corpore ;  ergo  nec  in  operari; 
ergo  non  accipiunt  aliquam  speciem  a  corpore.  —  Confir- 
matur  ratio:  propter  hoc  eniui  anima  intelligendo  dependet 
a  corpore,  quia  unitur  corpori;  et  haec  est  ratio  unionis 
eius  cum  corpore,  quia  recipit  perfectionem  suam  a  corpore. 

Tertio,  quia  ab  extremo  ad  extremum  non  transitur  nisi 
per  medium:  esse  autem  imaginabile  est  medium  inter  esse 
sensibile  et  esse  actu  intelligibile ;  ergo  cum  Angelus  non 
possit  habere  aliquid  in  esse  imaginabili,  quia  non  habet 
phantasma,  nec  potest  aliquid  de  esse  sensibili  ad  esse  intel- 
ligibile  transire  in  Angelo;  quare,  etc. 

Quarto,  quia  sicut  se  habent  corpora  coelestia  ad  alia 
corpora,  sic  intellectus  angelicus  ad  alios  intellectus :  sed  illa 
corpora  habent  perfectionem  sibi  concreatam,  et  non  acquirunt 
eam  per  motum;  ergo  a  simili  intellectus  illi  habent  perfectio- 
nes  suas  sibi  concreatas. 

(5)  Quinto,  quia  si  possunt  habere  species  acquisitas,  ergo 
obiectum  extra  ageret  ad  gignitionem  illius  speciei,  et  oportet 
ponere  quod  intellectus  Angeli  etiam  coagat,  alioquin  intelle- 
ctus  (a)  Angeli  esset  vilior  quam  intellectus  noster;  simul  igitur 
ista  duo  agent  ad  gignitionem  speciei  acquisitae  alicuius  obiecti, 
intellectus  scilicet  et  obieclum  :  sed  hoc  falsum  est,  quia 
agentia  diversa  genere  non  possunt  producere  eumdem  effe- 
ctum:  talia  autem  sunt  ista;  ergo,  etc.  —  Probatio  maioris: 
quia  aut  requiruntur  in  quantum  diversa  genere,  aut  non. 
—  Si  sic,  ergo  correspondet  eis  in  effectu  aliqua  diversitas 
proportionabilis,  et  sic  effectus  non  esset  simptex  et  homo- 
geneus,  sed  heterogeneus.  —  Si  non,  igitur  sine  tali  distin- 
ctione  posset  esse  virtus  ita  iniensa,  quod  alterum  coagentium 
sufflceret  ad  talem  actionem  producendam.  —  Hoc  probatur, 
quia  ubi  accidit  distinctio  in  duobus  moventibus  potest  virtus 
in  uno  ita  intendi,  quod  potest  supplere  vicem  utriusque;  ergo 
obiectum  corporale  posset  ita  intendi  in  actione  sua,  quod 
ipsum  solum  posset  gignere  illam  speciem  in  intellectu  Angeli: 
sed  hoc  est  falsum :  tum  quia  agens  est  praestantius  patiente, 
secundum  August.  XII.  Super  Genes.(l):  nullum  autem  corpus 


(a)  Ed.  Ven.  addit:  possibilis.  (1)  Cap.  16. 

est  praestantius  spiritu;  ergo  nullum  corpus  agit  in  spiritum, 
secundum  eum.  —  Hoc  videtur  verius  posse  intelligi  (de  agente 
virtute  propria  quam(a))  de  agente  virtute  alterius;  ergo  cor- 
pus  non  agit  in  intellectum  angelicum  virtute  sua,  sed  virtute 
intellectus  Angeli;  non  ergo  ista  duo  erunt  duae  causae  par- 
tiales,  quarum   neutra  agat  virtute  alterius. 

dj  Praeterea,  simile  cognoscitur  per  suum  simile;  sin- 
gulare  igitur  si  gigneret  speciem  *  singularem  *  (b)  in  intel- 
lectu  Angeli,  ergo  intellectus  assimilatus  per  illam  speciem  co- 
gnosceret  singulare  per  rationem  propriam:  quod  est  absur- 
dum;  ergo,  etc.  (1). 

490.  —  Oppositum  vult  Damasc.  ubi  prius:  quaere  eum. 

Articulus  II. 

ALIORUM    SOLUTIO    AD    PROPOSITAS   QUAESTIONES. 

491.  (*)  —  Divisio.  —  Girca  istas  quaestiones  primo  vi- 
dendum  est  de  locutione  Angelorum.  —  Et  praetermissis 
multis  opinionibus,  una  opinio  tantum  recitabitur;  ubi  quaiuor 
sunt  videnda  :  primo  videlicet  quomodo  loquens  cognoscat  illud 
de  quo  loquitur,  quod  ponitur  esse  singulare,  secundum  illam 
opinionem:  secundo  quomodo  illud  ab  uno  cognitum  possit 
alium  latere:  tertio  quomodo  sit  ei  patens  per  aliquam  ra- 
tionem,  quando  loquendo  ei  exprimit  illud:  et  quarto  de  il- 
luminatione. 

492.  —  Exponitur  sententia  tenens  Angelum  cognoscere  sin- 
gulare  per  universale  concreatum  suo  intellectui  (2).  —  Quantum 
ad  primum  dicitur  quod  Angelus  cognoscit  singulare,  non 
primo,  nec  per  aliquam  rationem  propriam,  sed  per  univer- 
sale  concreatum  suo  intellectui  [Vid.  nn.  307,  330  et  350].  — 
Quod  probatur  quadrupliciter:  —  a)  Primo  quia  unumquodque 
sicut  se  habet  ad  esse  ita  ad  cognitionem,  II.  Metaph.:  forma 
autem  singularis  nihil  addit  super  esse  universalis  nisi  nega- 
tionem;  ergo  nec  in  cognitione. 


(a)  Deest  in  Ed.  Ven.  (b)  Wadd.  suam. 

(1)  Vid.  solutionem  ad  n.  522. 

(2)  Impugnatur  ad  n.  497  seqq.  Rationes  solvuntur  ad  n.  523. 

b)  Secundo  quia  si  non  cognosceret  (a)  singulare  sub  ra- 
tione  sui  universalis,  cum  non  sit  alia  ratio  sibi  intrinseca  qua 
cognoscatur,  quia  nec  essentia  Angeli,  nec  habitus,  quia  ha- 
bitus  est  primo  respectu  universalis,  sequitur  quod  ipsum  sin- 
gulare  praesentaretur  ipsi  intellectui  Angeli  ad  movendum 
ipsum  tamquam  primum  et  per  se  obiectum  eius  sub  ratione 
singularitatis :  quod  est  falsum,  quia  quae  sunt  per  se  obie- 
cta,  et  non  primo,  non  movent  nisi  per  rationem  eorum  quae 
sunt  per  se  et  primo  obiecta,  sicut  magnitudo  et  figura  non 
movent  visum  nisi  simul  cum  colore:  singulare  autem  non  est 
primum  obiectum  intellectus,  quia  nihil  est  obiectum  primum 
intellectus  nisi  universale. 

c)  Tertio  sic:  omnem  virtutem  cognitivam  oportet  in  ap- 
prehendendo  esse  determinatam  proportionabititer  illi  quod  de- 
bet  apprehendere;  ergo  intellectus  intelligens  singulare  est  deter- 
minatus  proportionabiliter  determinationi  illius  singularis.  Et 
tunc  vel  ex  natura  sua  est  determinatus,  vel  determinabilis  ea 
specie  quam  recipit,  ut  per  speciem  illius  singularis;  et  tunc  in- 
tellectus  ille  esset  magis  determinabilis  quam  intellectus  noster; 
immo  utroque  modo  sequitur  determinatio  vel  determinabilitas 
intellectus  angelici  magis  quam  sensus  nostri;  quia  sensus  noster 
nec  ex  natura  sua  est  limitatus  vel  determinatus  vel  deter- 
minabilis  ex  specie  quam  recipit,  species  enim  singularis  non 
recipitur  in  sensu  primo,  secl  in  organo.  —  Ultra  deducitur  tunc 
quod  talis  determinatio  ad  singulare  obiectum  esset  quaedam 
limitatio  et  impedimentum  ad  intellectionem  universatis,  sicut 
impedit  eam  in  sensu,  et  multo  magis  hic  quam  in  sensu,  quia 
non  recipit  speciem  singularis. 

d)  Quarto  quia  sicut  per  apprehensionem  universalium 
ad  extra  generatur  in  intellectu  nostro  habitus  scientiatis,  sic 
in  intellectu  Angeli,  si  primo  cognosceret  singutaria,  posset 
esse  habitus  scientiae  acquisitus,  praeter  scientiam  universa- 
lium  suorum:  quod  est  contra  Aristot.  III.  Metaph.,  ubi  vult 
quod  non  est  alius  habitus  scientialis  universalium  et  singu- 
larium. 

493.  ( 3 )  —  Iuxta  eamdem  sententiam  explicatur  modus  quo 
Angelus  cognoscit  singulare.  —  Quantum    ad   istum   articulum, 


(a)  Ed.  Ven.  si  cognosceret. 

modus  cognoscendi  singulare  ab  Angelo  loquente  ponitur  iste: 
—  a)  Intellectus  Angeli  apprehendit  formam  per  rationem  uni- 
versalis  a  suo  habitu;  sed  postquam  suppositum  habet  esse  in 
re  vel  in  imaginatione,  statim  apprehendit  formam  in  illo  sub 
ratione  universalis  primo  et  per  se,  eaclem  apprehensione  qua 
eam  apprehendit  antequam  fuerit  participata  in  illo ;  et  accidit 
intellectui  angelico  quod  eam  apprehendat  in  illo,  sicut  accidit 
essentiae  rei  quod  sit  in  illo  quocl  est  inferius. 

b)  Primo  ergo  et  per  se  cognoscit  in  singulari  formam 
sub  ratione  universalis,  id  est  sub  ratione  indeterminata  et 
confusa  et  indesignata.  Secl  quia  ipsa  eaclem  forma,  ut  est  in 
ipsa  re,  determinata  est  et  designata,  intellectus  secundario 
intelligit  hanc  designationem.  Et  est  eadem  cognitio  universalis 
et  singularis,  addito  solo  respectu  et  negatione,  quia  intelli- 
gitur  ut  in  hoc  clesignata;  non  enim  differunt  ex  parte  rei  co- 
gnitae,  neque  ex  parte  actus  cognoscendi,  secl  solummodo  in 
modo  cognoscendi,  indesignate  et  designate,  quorum  unum 
super  aliucl  non  apponit  nisi  rationem  negationis,  ut  dictum  est. 
(6)  c)  Et  ex  hoc  apparet  quomodo  intellectus  angelicus  quasi 
secundum  lineam  protensam  intelligit  singulare.  Primo  quiclem 
essentia  in  habiiu  movet,  non  sub  ratione  obiecti,  sed  sub  ra- 
tione  alicuius  inhaerentis;  terminat  autem  actum  cognoscendi 
sub  ratione  cogniti,  et  non  alicuius  inhaerentis.  Et  ita  ab  obie- 
cto  in  habitum  non  est  circumflexio  proprie,  sed  quasi  linea 
protensa  a  puncto  in  punctum.  Deinde  ab  obiecto  in  universali 
cognito  procedit  intellectus  ad  ( universale(a))  in  supposito  sub 
ratione  universalis;  et  tandem  ab  eodem  cognito  in  supposito 
sub  ratione  universalis  ad  cognoscendum  idem  sub  ratione  sin- 
gularis;  ita  quod  est  quasi  linea  recta  ab  obiecto  in  habitum, 
quasi  a  primo  puncto,  ad  singulare,  quasi  ad  ultimum  pun- 
ctum,  per  duo  puncta  media. 

494.  (?)  —  Et  quomodo  singulare  ab  uno  Angelo  cognitum 
posset  alium  latere  (1).  —  Et  ex  hoc  etiam  apparet  secundum 
[n.  491],  quomodo  scilicet  potest  Angelum  aliquem  latere  intel- 
lectio  huius  Angeli  de  singulari.  Nam,  secundum  istam  po- 
sitionem,  eaclem  apprehensione  antiqua,  qua  apprehendebat 
prius  quidditatem  sibi  obiectam  in  habilu   absolute,   compre- 


(a)  Deest  in  Ed.  Ven.  (1)  Impugnatur  ad  n.  498. 

hendit  eam  modo  in  quocumque  fuerit,  sive  exsistens,  sive 
revelata,  quia  in  nullo  potest  eum  latere,  sed  solum  prius 
conceptum  modo  concipit  sub  novo  respectu.  —  Exemplum: 
si  in  omnibus  esset  unus  intellectus  numero,  a  cuiuscumque 
phantasmate  abstraheret  universale,  postquam  semel  haberet 
abstractum  illud,  et  in  illo  a  quo  abstraxit  illud  intellexerit, 
si  stante  illo  intellectu  in  alio  incipit  illud  intelligere,  non 
novo  intellectu  novum  universale  perciperet,  sed  solum  an- 
tiquum,  quod  prius  perceperat  sub  antiquo  respectu,  modo 
perciperet  sub  novo  respectu,  ut  in  hoc  phantasmate.  —  Sic 
est  de  intellectu  angelico,  quod  non  innovando  aliquid  sub 
concepto  universali,  sed  renovando  conceptum,  *  multotiens  * 
concipiendo  universale  in  diversis  particularibus,  concipitur  hoc 
singulare  et  illud,  et  quia  iste  videt  singulare  quod  prius  non 
vidit,  sine  omni  innovatione  conceptus,  ideo  licet  alius  videat 
in  isto  formas  universales,  quae  sunt  rationes  cognoscendi  par- 
ticularia,  per  illas  tamen  non  videt  particularia  quae  ille  videt, 
sive  exsistentia,  sive  revelata,  aut  saltem  si  exsistentia  pos- 
set  videre  per  habitum  suum  et  per  universalia  relucentia  in 
illo,  non  tamen  revelaia,  nec  etiam  posset  videre  quocl  ille 
videt  singularia  illa,  quia  videt  ea  sine  omni  innovatione  con- 
ceptus. 

Breviter  igitur  quantum  ad  istum  articulum,  ideo  ponitur 
singulare  intelligi  ab  illo  et  latere  alium,  quia  licet  intelle- 
ctio  huius  et  universale,  quod  est  ratio  intelligendi  huic,  pa- 
teat  illi,  non  tamen  patet  ei  conceptus  huius  ut  est  de  illo  sin- 
gulari,  quia  per  hoc  quod  iste  utitur  forma  universali  ad  con- 
cipiendum  singulare,  nihil  innovatur  in  intellectu  istius;  et  si 
singulare  non  sit  exsistens,  non  potest  alius  videre  etiam  ipsum 
cognitum  per  habitum  suum,  nec  per  habitum  alterius.  Si  au- 
tem  sit  exsistens,  et  possit  illud  videre  per  habitum  suum  pro- 
prium,  non  tamen  potest  videre  actus  illius  propter  singulare 
cognitum  vel  non  cognitum;  et  ideo  vel  est  necessaria  locutio 
propter  (singulare  cognitum,  quod  latet,  sicut  quando  est(a)) 
singulare  revelatum,  non  exsistens,  vel  propter  ipsum  actum 
cognoscendi  latentem  alium  Angelum,  et  hoc  sive  de  singulari 
revelato,  sive  naturaliter  cognito. 


[a)  Deest  in  Ed.  Ven. 
Tom.  II.  29 

495.  (&)  —  Item,  quomodo  singulare  fit  Angelo  patens  per 
aliquam  rationem  quando  alius  loquendo  ei  exprimit  illud(l).  — 
De  tertlo  [n.  491]  dicitur  quod  sicut  signata  singularia  a  nobis. 
cognita  nos  alteri  loquendo  exprimere  non  possumus  nisi  ex- 
primendo  singularia  vaga,  cum  quibuscumque  proprietatibus 
et  accidentibus  designantur,  sic  nec  potest  unus  Angelus,  sub 
eadem  signatione  sub  qua  ei  revelatum  est,  alteri  loquendo 
manifestare;  sed  format  alteri  conceptum  novum  realiter  alium 
de  singulari  vago;  quem  quidem  conceptum  alius  intellectus 
angelicus  videt  in  intellectu  ipsius  Angeli,  quasi  legens  in  li- 
bro,  quo  immutatur  intellectus  Angeli  videntis  ad  percipiendum 
illucl,  non  tamen  (a)  ut  est  aliquid  in  se,  sed  ut  est  aliquid  la- 
tens,  sicut  est  in  sermone  nostro.  Unde  et  Angelus  format  si- 
milem  conceptum  vagum  in  suo  intellectu  de  illo  particutari, 
sub  ratione  universalis,  et  per  hoc  ille  dicitur  audire,  quia 
in  Angelo  videre  et  audire  non  differunt;  et  quia  ille  secundus 
conceptus  non  ordinatur  nisi  ad  videndum  conceptum  occul- 
tum  mentis,  ideo  non  dicitur  proprie  intelligere,  sed  loqui, 
licet  intelligere  in  se  sit  quoddam  loqui. 

496.  ( 9 )  —  Exponitur  aliorum  sententia  de  iliuminatione  An- 
gelorum  (2).  —  De  quario  articulo  [n.  491]  dicitur  quod  potest 
quadrupticiter  intelligi  Angelum  superiorem  illuminare  inferio- 
rem,  videlicet:  lumen  infundendo,  vel  luminosum  offerendo,  vel 
obstaculum  amovendo,  vel  aliquod  faciendo,  quo  facto,  cause- 
tur  lumen  in  receptivo.  Primo  modo  Sot  illuminat  medium :  se- 
cundo  modo  deferens  candetam  illuminat  domum  de  nocte: 
tertio  modo  aperiens  fenestram  de  die:  quarto  modo  sanans 
ocutum,  qui  prius  infirmus  non  erat  capax  luminis,  et  moclo 
est  capax,  clicitur  itluminare  oculum. 

a)  Primo  modo  dicitur  quod  solus  Deus  illuminat,  et  hoc 
sive  causando  lumen  nalurale,  sive  imprimendo  lumen  super- 
naturale,  creatum,  gratiae  vel  gloriae,  vel  increatum:  sive 
dicat  rationem  videndi,  sive  obiectum  visum,  et  hoc  vel  tran- 
sitorie,  sicut  in  raptis,  vel  permanenter,  sicut  in  beatis. 

b)  Secundo  modo  unus  Angelus  illuminat  alium  de  vero 
perfectivo  intellectus,  loquendo  ei  modo  praedicto. 


(a)  Ed.  Vea.  ut  non  tantum. 

(1)  Impugnatur  n.  499.  (2)  Impugnatur  ad  n.  500. 

c)  Tertio  modo  etiam  illuminat,  sicut  probatur  per  Au- 
gust.  super  illud  Psal.:  Da  mihi  inteltectum.  Potest,  inquit,  An- 
gelus  agere  aliquid  in  mente  hominis,  ut  capiat  lucem  Dei, 
quemadmodum  quisque  dicitur  illuminare  domum,  cui  fe- 
nestram  facit  (1). 

d)  Quarto  etiam  modo  potest  Angelus  illuminare.  —  Et 
probatur  per  August.  ibid. :  Deus,  inquit,  Angelum  talem  fe- 
cit,  qui  operari  atiquid  posset;  unde  ad  capiendum  tumen 
Dei  mens  iuvaretur  humana.  —  Et  hoc  etiam  probatur  per 
rationem ;  quia  omnia  sunt  ordinata  et  ad  invicem  connexa, 
secundum  Philos.  XII.  Metaph.  et  Dionys.  De  Divin.  Nomin.; 
et  attenditur  iste  ordo  non  tantum  secundum  essentias,  sed 
etiam  secundum  operationes. 

Et  ex  hoc  arguitur:  Angelus  inferior  per  naturalem  influen- 
tiam  Angeli  superioris  in  ipsum  reducibilis  est  in  statum  suae 
uttimatae  perfectionis  naturalis:  ultima  autem  perfectio  eius 
est  opus  ultimum,  sive  in  opere  ultimo:  ultimum  autem  et 
perfectissimum  opus  Angeli  est  intelligere  aliquid,  ut  opus  di- 
vinum,  supra  communem  cursum  intelligendi  lumine  intellectus 
naturalis;  ergo  per  influentiam  superioris  Angeli  reducitur  in- 
ferior  de  potentia  ad  actum;  ergo  aliquid  facit  in  eo,  ut  quo 
*  ad  actum  *  (a)  cognitionis  illuminetur. 

Articulus  III. 

PRAEFATA   ALIORUM    SOLUTIO   IMPUGNATUR. 

497.  (10)  —  Impugnatur  sententia  tenens  Angelum  cogno- 
scere  singulare  per  universale  concreatum  suo  intellectui  [Vid. 
nn.  308,  335  et  351].  —  Contra  ista,  et  primo  contra  pri- 
mum  articutum  [n.  492]:  —  a)  Sicut  unumquodque  se  habet 
ad  esse  sic  ad  cognitionem,  II.  Metaph.:  sed  singulare  addit 
aliquam  entitatem  supra  entitatem  universatis,  ex  dist.  3 
huius  II,  quaest.  de  inclividuatione  [n.  285seqq.];  ergo  uni- 
versale  cognitum  non  est  ratio  perfecta  cognoscendi  singulare 
secundum  totam  cognoscibilitatem  singularis:  quod  est  contra 
opinantem. 


(a)  Wadd.  respectu  talis.  (1)  Enarrat.  in  Psal.  serm.  18. 

b)  Praeterea,  ubi  pluralitas  concludit  maiorem  perfectio- 
nem,  infinitas  numeralis  concludit  infinitam  perfectionem :  sic 
autem  est  in  rationibus  repraesentativis,  quia  posse  reprae- 
sentare  plura  concludit  maiorem  perfectionem,  concludit  enim 
hanc  unam  rationem  includere  perfectionem  duarum  propria- 
rum  rationum  repraesentativarum;  posse  igitur  repraesentare 
infinita  distincte  concludit  rationem  repraesentantem  esse  infi- 
nite  perfectam  vel  esse  infinitae  perfectionis. 

c)  Praeterea,  ratio  repraesentans  uniformiter  m  se  et  in 
intellectu  non  repraesentat  difformiter  aliquid;  immo  nec  ideae 
divinae,  quia  sunt  rationes  naturaliter  repraesentantes,  possunt 
repraesentare  intellectui  divino  aliquam  diversitatem  in  obiectis, 
nisi  ipsam  naturaliter  necessario  repraesentent,  sicut  tactum 
fuit  dist.  39  I,  de  futuris  contingentibus ;  ergo  ista  ratio 
una  quae  ponitur,  vel  repraesentabit  simul  opposita  pertinen- 
tia  ad  exsistentias  rerum,  et  hoc  naturaliter,  et  tunc  semper 
repraesentabit  opposita,  et  ita  Angelus  intelliget  opposita,  et  ita 
nihil:  vel  repraesentabit  alterum  istorum  determinaie,  et  ita 
nunquam  reliquum.  Si  igitur  quandoque  habebit  certam  et  de- 
terminatam  cognitionem  de  uno  opposito  quantum  ad  exsisten- 
tiam,  nunquam  per  eamdem  rationem  habebit  notitiam  deter- 
minatam  et  certam  de  alio  opposito. 

(!|)  d)  Praeterea  quarto  arguitur  specialiter,  quod  non  potest 
Angelus  per  istum  habitum  cognoscere  singulare  revelatum. 
Ponitur  enim  quod  singulare  non  cognoscatur  per  universale 
relucens  in  habitu,  nisi  quia  ipsum  universale  participatum 
est  ab  ipso  singulari.  Hoc  supposito,  arguo  sic:  prius  natura- 
liter  singulare  est  in  revelaiione  quam  habitus  sit  raiio  co- 
gnoscendi  illud;  ergo  prius  naturaliter  singulare  cognoscitur 
distincte  quam  habitus  sit  ratio  cognoscendi  illud;  ergo  habitus 
non  est  ratio  primae  cognitionis  distinctae  ipsius  singularis,  et 
ita  propositum.  —  Probaiio  antecedentis  ex  dictis  eorum ; 
quia  universale  relucens  in  habitu  non  est  ratio  cognoscendi 
singulare,  nisi  per  hoc  quod  universale  est  in  singulari,  vel 
exsistente  in  se,  vel  in  revelatione.  Prius  ergo  naturaliter  sin- 
gulare  habet  esse  tale  vel  tale,  et  ita  universale  in  eo  abstra- 
ctum  ab  eo,  quam  habitus  sit  ratio  cognoscendi  illud  singu- 
lare.  —  Probatio  primae  consequentiae :  esse  in  revelatione 
non  est  nisi  esse  actu  cognitum  in  eo  cui  fit  revelatio ;   non 

enim  est  esse  in  intellectu  revelantis,  quia  hoc  est  aeternum 
et  perpetuum;  nec  est  esse  in  aliqua  exsistentia  alia  a  cogni- 
tione  illius  cui  fit  revelatio,  quia  tunc  per  hoc  quod  esset  in 
tali  esse  fieret  naturaliter  cognitum  cuilibet  alii,  sicut  ponit  ista 
opinio  quod  cie  quolibet  exsistente  potest  quilibet  per  habitum 
suum  babere  distinctam  notitiam. 

e)  Praeterea,  ex  ista  positione  sequitur  quocl  quodlibet  sin- 
gulare  exsistens  statim  esset  naturaliter  notum  cuilibet  alteri 
Angelo,  et  ita  distantia  localis  non  impediret  intellectionem  An- 
geli:  quod  a  multis  negatur,  et  videtur  esse  contra  August.,  Lib. 
De  Cura  pro  mortuis  agencla. 

f)  Praeterea,  rationes  suae,  quibus  probat  non  posse  sin- 
gulare  intelligi  ab  Angelo,  videntur  procedere  ex  hoc  quod 
imperfectionis  est  in  infellectu  cognoscere  singulare :  sed  hoc 
est  falsum,  quia  tunc  intellectus  divinus  non  intelligeret  sin- 
gulare;  ergo  rationes  (a)  non  concluclunt;  nec  conclusio  est 
concedenda,  nisi  rationes  necessariae  inducantur;  probabile  enim 
est  quod  sicut  sensus  communis  aliquis  potest  sentire  omne 
sensibile,  *  quod  *  sic  intellectus  creatus  aliquis  potest  intelli- 
gere  omne  per  se  intelligibile,  cuiusmodi  est  singutare. 

498.  (42)  _  Impugnatur  modus  explicandi  quomodo  singulare 
ab  uno  Angelo  cognitum  potest  alium  latere.  —  Contra  secundum 
articulum  [n.  494]  arguitur  sic:  —  a)  Ipsemet  improbat  speciem 
in  beatitudine,  per  hoc  quod  unus  beatus  videret  eam  natura- 
liter  in  intellectu  alterius  beati,  et  per  consequens  videret  na- 
turaliter  obiectum  illud  quod  repraesentat  illa  species.  Ita  ar- 
guitur  in  proposito :  si  habitus  est  ratio  naturaliter  cognoscendi 
singularia,  cum  unus  Angelus  videat  eum  naturaliter  irt  alio, 
non  poterit  eum  latere  obiectum  quod  per  istum  habitum  co- 
gnoscit  ille  Angelus. 

b)  Praeterea,  quando  duo  intelligibilia  comparantur  ad 
eumdem  intellectum  non  alligatum  virtuti  phantasticae,  magis 
actuale  et  perfectius,  non  excedens  facultatem  naturalem  illius 
naturae,  magis  est  intelligibile  ab  illo  intellectu:  sed  per  eum, 
conceptus  vagus  formatus  in  intellectu  Angeli  loquentis  est 
intelligibilis  ab  Angelo  alio  virtute  naturali;  ergo  multo  magis 
ille  conceptus  determinatus,  quem  exprimit  ille  conceptus  va- 


(a)  Ed.  Ven    singulare.  Etiam  rationes. 

gus,  quia  ille  determinatus  est  perfectior  et  magis  intelligibilis, 
et  intellectus  cuiuscumque  Angeli  habet  conceptum  creatum(a) 
quemlibet  pro  intelligibili  non  excedente  suam  virtutem:  nec 
alligatus  est  virtuti  phantasticae,  ut  patet;  ergo,  etc. 

c)  Praeterea  tertio:  aut  est  unus  actus  intelligendi  omnium 
singularium,  aut  alius  et  alius.  —  Si  idem,  et  ille  est  natu- 
raliter  omnium,  ipse  est  enim  eorum  in  quantum  praecedit 
actum  voluntatis  ipsius  intelligentis,  quia  per  actionem  intel- 
ligendi  praecedentem  omnem  imperatam  intellectionem  et  vo- 
litionem,  ergo  non  potest  ille  actus  esse  unius  singularis,  quin 
sit  alterius  singularis,  sicut  nec  aliqua  causa  naturalis  potest 
quantum  est  de  se  esse  unius  effectus,  ad  quem  ordinatur  na- 
turaliter,  et  non  alterius,  et  si  una  actione  est  omnium  effecti- 
vum  (b)  in  universali,  necessario  est  omnium  simul.  Si  ergo  iste 
actus  non  potest  esse  simul  omnium,  non  potest  in  quantum 
naturalis  esse  unus  et  idem  omnium.  —  Si  est  alius  et  atius, 
ergo  unus  videns  istum  et  illum  actum  esse  alium  et  alium 
in  intellectu  Angeli  potest  distincte  videre  cuius  obiecti  est 
iste  actus  et  cuius  ille,  et  sic  non  latebit  eum  quod  singulare 
considerat  iste,  propter  identitatem  actus  in  isto  non  variati; 
esset  enim  alius  est  alius. 

499.  (13)  —  Impugnatur  modus  explicandi  quomodo  singu- 
lare  fit  Angelo  patens.  —  Contra  tertium.  articulum  [n.  495] : 
—  a)  Primo  sequitur  quod  in  intellectu  Angeli  loquentis  sunt 
conceptus  duo  de  eodem :  unus  vagus  signans,  et  alius  deter- 
minatus  signatus;  tunc  enim  est  determinalus  signatus  quando 
est  ratio  gignendi  illum  vagum  signantem. 

b)  Praeterea,  superfluum  videtur  ponere  illum  conceptum 
vagum;  nos  enim  exprimimus  singulare  determinatum  nobis 
notum  per  singulare  vagum,  quia  scimus  nos  non  posse  cau- 
sare  conceptum  (distinctum  (c)  )  in  intellectu  illius  cui  loquimur, 
et  scimus  ei  notas  esse  conditiones  universales  particularis  vagi; 
sed  si  possemus  facere  conceptum  distinctum  cle  illo  de  quo 
loqueremur,  non  exprimeremus  singulare  determinatum  nobis 
notum  per  vagum  particulare;  ergo  cum  Angelus  possit  im- 
mediate  facere  conceptum  distinctum  singularis  sibi  distincte 
noti  in  intellectu  alterius,  ut  patebit  solvendo  [n.  502J,  frustra 
ponit  conceptum  vagum  indeterminatum. 

(a)  Ed.  Ven.  causatum.       (b)  Ed.  Ven.  effectuum.       (c)  Deest  in  Ed.  Ven. 

500.  (14)  —  Impugnatur  aliorum  sententia  de  illuminatione 
Angelorum.  —  Contra  quartum  articulum  [n.  496]:  —  a)  Primo 
non  videtur  quod  dispositio  illa  ad  formam  mere  supernatu- 
ralem  possit  causari  ab  Angelo;  quia  licet  ad  formam  imme- 
diate  producibilern  a  Deo,  tamen  cooperante  communi  cursu 
naturae,  possit  aliqua  causa  naturalis  disponere,  sicut  de  cor- 
pore  organico  respectu  animae  intellectivae,  ad  formam  tamen 
omnino  supematuralem,  id  est,  non  cooperante  communi 
cursu  naturae,  quod  dispositionem  immediatam  agens  naturale 
possit  producere,  videtur  inconveniens. 

b)  Praeterea,  ratio  adducta  ad  illum  articulum  conclu- 
deret  quod  Angelus  superior  posset  facere  (a)  Angelum  infe- 
riorem  aliquid  videre  in  Verbo  revelatum ;  haec  enim  est  per- 
fectio  ultimata  intellectus,  intelligere  Verbum,  multo  magis 
quam  intelligere  aliquod  verum  revelatum,  ultra  communem 
cursum  intellectionis  naturalis. 

501.  —  Exponuntur  aliae  praefatae  sententiae   difficultates. 

—  Praeterea :  Gontra  totam  illam  opinionem  [n.  492  seqq.J 
sunt  duo  difflcilia: 

a)  Primo  quomodo  loquens  non  cuilibet  loquitur;  si  enim 
loqui  est  praecise  exprimere  conceptum  qui  in  ipso  videtur 
sicut  in  libro,  et  hoc  expressum  a  quolibet  potest  videri  ae- 
qualiter;  ergo  exprimens  illud  cuilibet  aequaliter  toquitur. 

b)  Aliud  est,  quomodo  iste  loquitur  illi  in  quo  nihil  cau- 
sat,  sed  tantum  in  se ;  nulla  enim  videtur  ratio,  quare  alius 
nunc  magis  intelligat  quam  prius,  si    nihil    aliud    flat    in   eo. 

—  Et  specialiter  videtur  absurdum  hoc  in  iltuminatione ; 
nam  constat  primum  Angelum  illuminari  a  Deo  immediate,  et 
Deus  illuminans  nihil  facit  in  se,  sed  primum  quod  facit  est 
in  intellectu  vel  in  Angelo  illuminato;  ergo  ita  verisimile  est 
in  aliis  illuminantibus  *  inferioribus  *  (b),  quod  illuminans  non 
causat  aliquid  in  se,  per  hoc  quod  est  illuminans;  sed  pri- 
mum  causatum  est  in  illuminato. 

Articulus  IV. 

DOGTORIS    SENTENTIA. 

502.  (15)  —  Ostenditur  Angelum  loqui  Angelo  causando  in 
eo  conceptum  immediate  illius  obiecti  de  quo  loquitur.  —  Ad  quae- 

(a)  Ed.  Ven.  faceret.  (b)  Wadd.  inferiores. 

stionem  istam  de  locutione  [n.  488]  primo  respondeo  quod  An- 
gelus  loquitur  Angelo  causando  in  eo  conceptum  immediate 
illius  obiecti  de  quo  loquitur.  —  Ad  quod  pono  duas  ratio- 
nes: —  Prima  est  talis:  omnis  loquens  intellectualiter  causaret 
immediate  in  eo  cui  loquitur  de  eo  de  quo  loquitur  conce- 
ptum  si  posset:  Angelus  autem  hoc  potest  respectu  alterius 
Angeli;  ergo,  etc.  —  Probatio  maioris:  quia  quodlibet  agens 
naturale  statim  induceret,  si  posset,  illud  quod  principaliter 
intendit:  et  loquens  principaliter  intendit  exprimere  conceptum 
illi  intellectui  cui  loquitur.  —  Probatio  minoris:  illud  quod 
sufficienter  est  in  actu  primo  respectu  alicuius  effectus  potest 
illum  causare  in  receptivo  proportionato  approximato:  Ange- 
lus  autem  habens  notitiam  habitualem  alicuius  obiecti,  quod 
sit  A,  est  sufficienter  in  actu  primo  ad  causandum  intellectio- 
nem  actualem  illius  A;  ergo  potest  illum  effectum  causare  in 
quocumque  intellectu  receptivo  illius  effectus:  intellectus  au- 
tem  alterius  Angeli  non  concipientis  A  distincte  receptivus  est; 
ergo  in  illo  intellectu  potest  Angelus  talis  causare  talem  con- 
ceptum.  —  Probatio  maioris:  quia  prima  extrema  propor- 
portionis  (a)  activi  et  passivi  sunt  universalissima  abstracta  a 
quocumque  activo  et  a  quocumque  passivo;  et  ista  proportio 
inest  particularibus,  sub  utroque  extremo,  per  rationem  commu- 
nem,  et  per  consequens  extremis.  —  Probatio  minoris:  Angelus 
in  se  habet  actum  primum  cognoscencli  A,  et  speciem  et  quae- 
cumque  ponuntur  necessaria  ad  cognitionem;  et  per  consequens 
per  illud  quod  habet  potest  facere  intellectum  suum  in  actu 
secundo,  causando  in  se  intellectionem  A  sicut  effectum.  Sequi- 
tur  igitur  quod  in  intellectu  alterius  passivo,  qui  est  eiusdem 
rationis  cum  intellectu  suo,  potest  hoc  causare. 

503.  (,6)  —  Instantiae  (1).  —  Instatur  contra  rationem: 
—  a)  Quia  non  videtur  concludere  nisi  de  Angelo  et  Angelo 
absolute  sumptis;  quia  si  distent  ab  invicem,  distantia  erit  im- 
pedimentum  propter  quod  non  potest  unus  agere  in  alium;  non 
enim  potest  distans  agere  in  distans,  nisi  prius  agat  in  medium: 
medium  autem  non  est  locutionis  Angeli  receptivum,  nec  audi- 
tivum  Angeli  loquentis;  ergo,  etc.  —  Confirmatur  istud  per 
Aristot.  II.  De  Anima,  ubi  vult  quod  si  esset  vacuum,  nihil  vi- 
deretur,  quia  species  visibilis  non  posset  pertingere  ad  oculum. 

(a)  Ed.  Ven.  propositionis.  (1)  Solvuntur  ad  n.  506. 

b)  Item,  vult  VII.  Physic.  quod  movens  et  motum  sint 
simul,  et  hoc  loquencio  de  moto  immediato,  quod  oportet  prius 
moveri  a  movente  quam  moveatur  motum  mediatum. 

504.  —  Ostenditur  Angelum  distantem  posse  causare  conce- 
ptum  in  Angelo  distante.  —  Ad  ista  excludenda,  primo  ostendo 
quod  Angelus  etiam  distans  potest  causare  conceptum  in 
Angelo  distante;  nam  si  non  esset  prioritas  naturae  actionis 
in  medium  acl  actionem  in  termino,  actio  in  terminum  non 
dependeret  ab  actione  in  medium;  patet  ex  ratione  pjriorita- 
tis  naturalis;  quia  causa  sufflciens  duorum,  quorum  neutrum 
est  prius  naturaliter  alio,  potest  utrumque  sine  altero  causare: 
sed  in  proposito  non  est  talis  prioritas;  ergo  potest  Angelus 
agere  in  terminum  distantem,  nihil  agendo  in  medium.  — 
Probatio  minoris:  actio  in  medium  non  praecedit  naturaliter 
actionem  in  terminum,  nisi  dupiici  cle  causa:  aut  quia  est 
eiusdem  rationis  medium  et  terminus,  et  tunc  prius  naturali- 
ter  recipitur  in  medio,  sicut  passum  propinquius  naturaliter 
prius  patitur  quam  passum  remotius:  aut  si  est  alterius  ra- 
tionis,  agens  habet  duas  formas  activas,  quarum  una  est 
prior  naturaliter  reliqua,  et  secundum  illam  formam  quae  est 
prior  activa  natum  est  agere  in  mediurn,  et  secundum  aliam 
in  terminum.  —  Exemplum  primi  est  ut  quando  Sol  illumi- 
nat  partes  medii.  —  Exemplum  secundi  ut  quando  Sol  ge- 
nerat  mineram  in  visceribus  terrae,  vel  vermem  in  terra,  et 
illuminat  medium  interpositum.  —  Ergo  exclusa  utraque  ha- 
rum  causarum,  scilicet  quod  nec  medium  sit  receptivum  eius- 
dem  actionis  cum  termino,  nec  agens  habet  atiam  formam 
activam  realiter  vel  virtualiter,  per  quam  sit  natum  agere  in 
medium  actione  alterius  rationis  ab  actione  in  terminum, 
nullo  modo  praecedit  actio  in  medium  actionem  naturalem  in 
terminum.  Et  ita  est  in  proposito;  medium  enim  corporale, 
quod  est  inter  Angelos  distantes,  neque  est  natum  recipere 
actionem  eiusdem  raiionis  cum  Angelo  distante  audiente,  nec 
aliam  alterius  /  ationis  priorem  illa,  quia  Angelus  loquens 
nec  habet  formam  virtualiter,  nec  formaliter  activam  actionis 
prioris  ad  illam  quae  esfc  locutio. 

505.  (*?)  —  Quod  tripliciter  confirmatur.  —  Confirmatur 
istud  ultimum  tripliciter:  —  a)  Primo  ponendo  unum  impossi- 
bile,  scilicet  quod  Deus  non  esset  ubique  secundum  essentiam; 

esset  tamen  omnipotens,  secundum  superius  dicla  clist.  37 
I.  Lib.,  et  tunc  posset  immediate  aliquid  causare  alicubi,  ubi 
tamen  non  esset  praesens  per  essentiam :  nec  tamen  ageret  in 
meclium  actione  eiusclem  rationis,  nec  alterius,  quia  causatum 
esset  immediate  ab  eo. 

b)  Secundo,  si  non  admittatur  ista  positio  impossibilis, 
remota  impossibili  positione  (a),  satis  habebitur  propositum; 
quia  Sol  immediate  causat  vermem  vel  aliam  substantiam  ge- 
nerabilem  et  corruptibilem;  et  tamen  actione  illius  rationis,  sci- 
licet  generationis,  non  agit  in  medium,  nec  actione  alterius 
rationis,  nisi  quia  Sol  habet  aliam  formam  activam,  scilicet 
qualitatem,  per  quam  natus  est  agere  prius  aliquo  modo  quam 
per  suam  formam  substantialem,  sicut  alteratio  praecedit  ge- 
nerationem. 

c)  Praeterea  terlio,  si  hoc  non  concedatur,  patet  quod 
omne  corpus  generans  generat  corpus  naturale,  non  tantum 
superficiem ;  et  tamen  non  est  immediate  praesens  nisi  secun- 
clum  superficiem,  et  in  superficie  ipsius  geniti  agit;  ergo  gem- 
rans  ubi  non  est,  nec  per  essentiam,  nec  per  contactum  mathe- 
maticum  praesens,  agit:  est  tamen  ibi  per  contactum  virtualem; 
et  hoc  sufficit  acl  agendum,  sicnt  si  esset  praesens  per  essen- 
tiam  vel  mathematice.  Et  quod  agat  prius  in  medium  inter 
ipsum  et  illud  cui  est  sic  praesens,  non  requiritur  absolute  ad 
hoc  quod  agat  in  illud;  *  secl  *  quia  (b)  medium  est  capax 
actionis  eiusdem  rationis  cum  termino. 

d)  Post  haec  tria  aptius  exemplum  ad  propositum  est 
de  actu  cognoscendi ;  quia  cognitio  intuitiva  visus  non  est 
eiusdem  rationis  in  medio  cum  illa  quae  est  in  organo;  et  si 
actio  alterius  rationis  fiat  in  medio  quam  in  organo  visus,  ta- 
men  (c)  accidit  visioni  in  quantum  est  effectus  visibilis,  per 
hoc  quod  visibile  est  natum  gignere  et  speciem  et  visionem 
sicut  duos  effectus  ordinatos.  Hic  igitur  receptivum  remotum 
recipit  aliquid  cui  nihiJ  eiusdem  rationis  recipitur  in  medio,  sed 
receptum  alterius  rationis  recipitur  in  medio,  et  hoc  accidit, 
quia  receptum  in  medio  non  est  causa  recepti  in  termino,  sed 
est  sicut  effectus  prior  illo,  comparanclo  illa  acl  eamdem  causam. 

(a)  Ed.  Ven.  ratione. 

(b)  Wadd.  hoc  est  quia. 

(c)  Ed.  Ven.  fiat  in  organo  visus  quam  in  medio,  accidit. 


LIB.    II.    DIST.    IX.    QUAEST.    I.    ET    II.    ART.    IV.  459 

50<3.  ('8)  —  Solvuntur  instantiae  supra  propositae.  —  a)  Per 
hoc  patet  ad  instantiam  de  II.  De  Anima  [n.  503  a],  quod 
non  videretur  aliquid  nisi  esset  medium:  non  quod  de  per  se 
ratione  coloris  visibilis  sit  aliquid  causare  in  medio,  ad  hoc 
quod  videatur,  sed  quia  species  visibilis  et  visio  sunt  effectus 
ordinati  eiusdem  obiecti,  ut  coloris,  ita  quod  species  prius  nata 
est  gigni  quam  visio,  sicut  actus  primus  quam  actus  secun- 
dus,  et  prius  est  species  in  medio  vel  organo  propinquiori 
quam  in  medio  vel  organo  distantiori ;  sicut  et  universaliter 
forma  eiusdem  rationis  prius  causatur  in  propinquiori  quam 
in  remotiori. 

b)  Et  per  idem  patet  ad  illud  VII.  Physic.  [n.  503  b~\;  agens 
enim  est  immediatum  passo  proximo,  et  hoc  immediatione  cor- 
respondente  tactui  maihematico,  quando  medium  est  recepti- 
vum  actionis  eiusdem  rationis,  vel  alterius  rationis,  respectu 
cuius  agens  habet  formam:  vel  immediatione  correspondente 
tactui  virtuali,  quia  ita  est  agens  praesens  distanti  mathema- 
tice  ad  effectum  causandum  in  eo  sicut  si  esset  praesens  sibi 
secundum  essentiam  suam;  et  hoc  modo  esse  praesens  per  po- 
tentiam  suam  est  sic,  non  quod  potentia  sua  sit  ibi,  sed  quod 
potentia  sua  possit  causare  ibi  effectum  ac  si  esset  ibi,  licet 
nec  ipsum,  nec  potentia  sua  sit  ibi. 

507.  —  Obiectio.  —  Sed  contra  hoc  obiicitur,  quia  tunc 
distantia  localis  non  impediet  locutionem  Angeli;  si  enim  An- 
gelus  distans  immediate  causaret  illuminationem  in  alio  di- 
stante,  nihil  causando  in  medio,  illud  medium  erit  in  actione 
sua  sibi  tamquam  esset  indistans;  perinde  enim  est  quantum 
ad  actionem  eius  ac  si  essent  immediati;  ergo  ita  est,  quod 
localis  distantia  non  impediet  locutionem.  —  Respondeo :  inter 
agens  et  patiens  potest  esse  medium  mathematicum  tripliciter. 

508.  —  (*9)  —  Secunda  ratio  principalis  ad  ostendendum  An- 
gelum  loqui  Angelo  causando  in  eo  conceptum  immediate  illius 
obiecti  de  quo  loquitur.  —  Secundo  principaliter  ad  solutionem 
[n.  502]  arguo  sic:  —  Angelus  inferior  cognoscit  se  intuitive  per 
essentiam,  ut  patet  supra  dist.  3.  [n.  309];  ergo  et  superior 
cognoscit  illum  inferiorem  per  essentiam  suam  intuitive.  — 
Probatio  consequentiae :  quia  omne  obiectum  cognoscibile  ab 
inleriori  potest  esse  cognoscibile  a  superiori  aeque  perfecte 
vel  perfectius:  nulla  autem  cognitio  abstractiva  alicuius  obiecti 

perfectior  est  cognitione  intuitiva;  quia  cognitio  abstractiva  per 
speciem  potest  esse  de  re  non  exsistente  in  se  praesentialiter, 
et  ita  non  perfectissime  cognoscitur,  nec  attingitur:  non  au- 
tem  oportet  Angelos  esse  immediatos  sibi  localiter,  ad  hoc 
ut  superior  intelligat  inferiorem  intuitive;  ergo  dato  quod  di- 
stent  localiter,  superior  intuitive  cognoscit  inferiorem:  sed  ista 
cognitio  non  est  per  aliquam  speciem  vel  habitum,  qui  possit 
esse,  re  non  exsistente;  *  ergo  in  Angelo  intuente  causat  illam 
cognitionem  intuitivam;  et  tamen  illa  exsistentia  cognita  nihil 
eiusdem  rationis  vel  alterius  rationis  gignit  in  medio,  quia 
medium  nec  est  capax  intehectionis,  nec  speciei  mere  intelligi- 
bilis  *.  Ergo  a  simili,  si  in  illo  Angelo  ponatur  aliquid  actu  in- 
telligibile  natum  gignere  aliquam  cognitionem,  licet  intuitivam, 
in  quolibet  intellectu  passivo  et  receptivo  potest  illud  actu  in- 
telligibile  gignere  suam  notitiam:  sed  intellectus  Angeli  distantis 
est  receptivus  talis  notitiae;  ergo  illud  intelligibile  actu  in  in- 
tellectu  Angeli  exsistens  potest  causare  in  intellectu  Angeli 
distantis  notitiam  actualem  sui. 

509.  (20)  —  Explicatur  quid  gjgnatur  in  intellectu  audientis 
ab  Angelo  loquente.  —  Ad  ulteriorem  autem  declarationem  pro- 
positi  restant  cluo  intelligenda :  primo  quid  gignatur  in  intel- 
lectu  audientis  ab  Angelo  loquente:  secundo  qualiter  Angelus 
potest  loqui  uni,  et  non  alteri,  si  sint  aeque  praesentes. 
(2i)  —  De  primo  dico  quod  potest  causare  actum  tantum,  ita 
quod  non  speciem,  et  potest  causare  simul  actum  et  speciem, 
et  potest  causare  tantum  speciem. 

a)  Probatio  primi:  locutio  potest  esse  de  aliquo  habi- 
tualiter  noto  audienti;  quia  sicut  nos  possumus  perfecte  loqui 
de  eo  quod  perfecte  sciremus,  communicando  conceptus  nostros 
aliis,  licet  sciremus  illos  eosdem  alias  scire,  ita  possibile  vide- 
tur  locutionem  esse  de  habitualiter  noto  utrique.  Sed  tunc  non 
gignitur  species  ab  Angelo,  alia  ab  illa  quae  habetur,  quia 
tunc  essent  duae  in  eodem  respectu  eiusdem  obiecti:  nec  etiam 
praehabita  illa  intenditur,  quia  ponamus  quod  praehabeatur 
perfectissima.  —  Similiter  locutiones  ut  plurimum  sunt  de 
complexis  pertinentibus  ad  actualem  exsistentiam  rerum:  tales 
autem  complexiones  non  sunt  evidentes  ex  terminis;  licet  ergo 
aliquis  habeat  species  extremorum,  non  propter  hoc  est  intel- 
lectus  suus  minus  capax  alicuius  intellectionis  sive  cognitionis 

complexae  de  illis  extremis,  quae  videlicet  est  determinate  de 
altera  parte  contradictionis,  ut  de  exsistentia  rei  vel  non  ex- 
sistentia;  potest  ergo  tunc  causari  aliquis  actus  cognoscendi 
tale  complexum,  sine  causatione  alicuius  speciei. 

b)  Secundum  probo,  quia  si  Angelus  audiens  non  habet 
speciem  illius  singularis  de  quo  loquens  loquitur,  intellectus 
suus  est  receptivus  tam  speciei  quam  actus,  et  carens  utroque, 
et  intellectus  Angeli  loquentis  est  in  actu  primo  sufficienti  ad  gi- 
gnitionem  utriusque.  —  Quod  patet  de  specie,  quia  species  in- 
telligibilis  potest  gignere  speciem  intelligibilem  eiusdem  ratio- 
nis,  sicut  species  rei  sensibilis  in  medio  potest  gignere  speciem 
sensibilem  eiusdem  rationis.  —  Similiter  de  actu  patet,  quia  illa 
species  quae  est  in  loquente  principium  cognoscendi  illud  cuius 
est  potest  etiarn  esse  ratio  gignendi  actualem  intellectionem 
illius  obiecti  in  intellectu  alio  capace. 

c)  Tertium  probo,  quia  minor  virtus  activa  non  potest 
maiorem  virtutem  impedire  a  sua  actione;  ergo  si  superior 
consideret  aliquid  in  genere  proprio,  puta  A,  inferior  volens 
loqui  sibi  de  B  non  poterit  impedire  suam  intellectionem  actua- 
lem;  ergo  tunc  non  causabit  intellectionem  actualem  ipsius 
B,  quia  non  possunt  duae  inesse  sibi,  et  aliquid  causabit 
quantum  poterit,  quia  vult  conceptum  suum  alii  communicare 
quantum  potest;  ergo  causabit  syeciem  illius  B,  si  non  prae- 
habeatur  in  intellectu  superioris. 

Ex  eadem  etiam  maiore  quae  prius  et  ista  minore,  quod 
scilicet  superior  et  inferior  possunt  simul  loqui  eidem,  sequi- 
tur  quod  superior  faciet  istum  actu  intelligere  (a)  illud  de  quo 
vult  loqui;  inferior  autem  non,  sed  tantum  facit  aliquid  com- 
possibile  cum  intellectione  sua,  scilicet  speciem  illius  de  quo 
vult  loqui. 

In  istis  duobus  casibus  ita  potest  loquens  gignere  speciem, 
quod  nullum  potest  tunc  gignere  actum. 

Dato  etiam  quod  nullum  sit  impedimentum  ex  parte  au- 
dientis,  quin  utrumque  possit,  et  speciem  et  actum  reci- 
pere,  loquens,  ex  quo  voluntarie  causat,  sicut  dicetur  postea, 
potest  causare  unum  et  non  alterum,  scilicet  prius,  non  cau- 
sando  posterius,  ex  quo  se  non   necessario    concomitantur.   Et 


[a)  Ed.  Ven.  intelligentem. 

in  isto  ultimo  membro  loquens  loquitur,  et  tamen  audiens  non 
audit  perfecte,  quia  auditio  *est*(a)  aliqua  intellectio  actualis 
illius  quod  exprimitur  a  loquente.  Et  est  simile,  sicut  si  homo 
loqueretur  homini  distracto  per  studium,  in  cuius  aure  acci- 
peretur  species  soni,  et  tamen  non  audiret,  id  est,  non  conci- 
peret  illucl  distincte  sub  ratione  signi,  nec  haberet  intellectio- 
nem  de  illo  expresso,  sed  tantum  ista  species  soni  gigneret 
in  memoria  vel  phantasia  aliam  speciem  remanentem,  et  pos- 
set  postea  rediens  a  distractione  considerare  illud  cuius  est 
signum,  et  ita  locutio  praecedens  esset  sibi  occasio  illius  intel- 
lectionis,  etiam  licet  prius  per  eam  nihil  distincte  audisset.  — 
Sed  in  aliis  duobus  primis  membris,  in  quibus  intellectio  actualis 
exprimitur  a  loquente,  quando  aliquis  loquitur,  tunc  ille  cui 
loquitur  audit,  quae  auditio  intellectio  quaedam  est. 

510.  (22)  —  Explicatur  quaiis  intellectio  sit  auditio.  —  Sed 
qualis  actus  intelligendi  est  iste  actus  qui  dicitur  auditio?  — 
Respondeo:  —  a)  Quadrupliciter  potest  Angelus  intelligere  A, 
praeter  visionem  ipsius  in  Verbo,  videlicet:  intuitive  in  se,  in- 
tuitive  in  intellectu  alterius  Angeli  cognoscentis  illud,  et  ab- 
stractive  per  speciem  habitualem  concreatam  vel  acquisitam. 
—  Et  nulla  istarum  intellectionum  est  auditio;  quia  nulla  est 
per  se  expressa  ab  intelligente,  in  quantum  intelligens  est;  imo 
accidit  quod  obiectum  movens  sit  intelligens,  aeque  enim  mo- 
veret  si  non  esset  intelligens;  et  in  omnibus  istis,  si  aliquis 
intellectus  causet,  est  intellectus  ipsius  intelligentis,  non  alterius, 
et  ipsum  obiectum  concurrit  ibi  cum  intellectu  Ut  causa  par- 
tialis,  sicut  fuit  dictum  dist.  3.  I.  Lib.  [n.  496].  —  Quarto 
modo  potest  iste  cognoscere  A,  ita  quod  intellectio  fiat  in  eo 
per  intettectum  alium  exprimentem,  et  intellectus  istius  nul- 
lam  habeat  causalitatem  respectu  actus,  sed  tantum  sit  passi- 
vus.  Ista  autem  sola  cognitio  est  auditio,  et  est  expressa  ab 
intelligente  in  quantum  intelligens  est. 

b)  Patet  ergo  differentia  auditionis  ab  illa  triplici  cognitione, 
quae  communiter  potest  dici  visio;  quia  in  auditione  intellectus 
audientis  tantum  est  passivus,  et  quicquid  est  in  eo,  ita  quod 
si  habet  speciem  habitualem  ipsius  auditi,  illa  species  etiam 
non  agit  ad  auditionem.  Quicquid  etiam  est  sibi  praesens,  ut 


(a)  Wadd.  auditio  non  est. 


LIB.    II.    DIST.    IX.    QUAEST.    I.    ET    II.    ART.    IV.  463 

est  sibi  praesens,  nihil  agit  ad  eam;  nam  si  intuitive  esset 
idem  singulare  sibi  praesens  quod  est  praesens  loquenti,  illud 
ut  praesens  sibi  non  gigneret  in  eo  auditionem,  sed  solum 
gigneret  in  eo  visionern.  Solummodo  ergo  intellectus  loquen- 
tis,  vel  quae  sunt  in  ipso  ut  in  ipso,  vel  praesentia  sibi,  sunt 
activa  respectu  auditionis;  et  hoc  non  ut  proximi  effectus, 
nam  prius  causant  ista  praesentia  loquenti  intellectionem  actua- 
lem  in  loquente  quarn  causent  illam  auditionem  in  audiente. 

511.  (23)  —  Corollaria.  —  a)  Ex  hoc  patet  quomodo  vo- 
luntas  loquentis  faciat  ad  ipsam  tocutionem :  quia  sicut  ipsa 
post  primam  intellectionem  facit  ad  copulationem  memoriae  et 
intelligentiae,  ad  quemcumque  actum  secundum  habendum  in 
ipso  Angelo  in  quo  est  voluntas,  ita  potest  facere  ad  actum 
illum  posteriorem  habendum  in  Angelo  audiente;  si  enim  effe- 
ctus  prior,  sine  quo  non  causatur  posterior,  est  in  potestate 
alicuius,  si  prior  non  sit,  nec  posterior  erit. 

b)  Et  ex  hoc  etiam  apparet  aliud,  quomodo  scilicet  actua- 
lis  intelleclio  in  ipso  loquente  non  est  ratio  agendi  sibi  in 
quantum  loquitur,  sed  aliquid  pertinens  ad  memoriam  lo- 
quentis;  quia  in  effectibus  ordinatis  quasi  eiusdem  rationis, 
quorum  uterque  natus  est  gigni  a  causa  aequivoca,  non  opor- 
tet  priorem  esse  causam  posterioris,  sub  utrumque  causari  ab 
eadem  causa  aequivoca ;  et  hoc  specialiter  est  in  proposito, 
quia  intellectio  actualis  non  ita  habet  rationem  parentis  sicut 
memoria;  unde  Pater  in  Divinis  gignit  memoria,  non  intelti- 
gentia. 

512.  —  Explicatur  ordo  auditionis  ad  visionem.  —  Patet 
etiam  tertio,  quis  sit  ordo  auditionis  ad  intellectionem  quae 
est  visio ;  licet  enim  in  Michaele  visionem  obiecti  sive  intel- 
lectionem  ipsius  obiecti  posset  sequi  tocutio  Gabrielis  de  eo- 
dem,  tamen  tunc  non  causat  cognitionem  alicuius  non  prius 
noti;  nec  tunc  est  locutio  ita  necessaria  sicut  quando  praecedit 
utramque  visionem  illam;  quando  enim  Gabriel  novit  aliquid 
in  genere  proprio,  vel  revetaium,  quod  non  novit  Michael  in 
particulari,  potest  iste  in  intellectu  ipsius  causare  conceptum 
qui  proprie  dicitur  auditio;  quo  causato,  potest  Michael  con- 
vertere  se  ad  intellectum  Gabrielis  videndum.  et  in  eo  videbi- 
tur  illa  intellectio  quam  Gabriel  habet,  et  etiam  in  ista  intel- 
lectione  videbitur  aliquo  modo  obiectum   ipsius    intellectionis; 


464  LIB.    II.    DIST.    IX.    QUAEST.    I.    ET    II.    ART.    IV. 

et  si  illud  obiectum  non  possit  ulterius  videri  nec  in  se,  nec 
in  Verbo,  ultima  perfectio  quam  potest  Michael  de  hoc  co- 
cognito  habere  est  videre  illud  in  intellectu  Gabrielis.  —  Sic 
igitur  in  quantum  auditio  ordinatur  ad  cognitionem  habendam 
alicuius  incogniti,  ipsa  praecedit  omnem  visionem,  tam  rei  in 
se,  quam  rei  in  intellectu  alterius  videntis,  quam  etiam  rei 
per  speciem  habitualem ;  quae  triplex  visio  dicta  est  [n.  510] 
distingui  ab  auditione.  —  Dicitur  etiam  auditio  differre  ab 
omni  visione  quantum  ad  certitudinem ;  quae  differentia  forte 
potest  conclucli  ex  ratione  effectuum  ordinatorum,  quorum  po- 
sterior  est  perfectior,  etc. 

513.  (24)  —  Explicatur  quomodo  possit  Angelus  loqui  uni  et 
non  alteri.  —  De  secundo  declarando  principali  [n.  509].  sci- 
licet  quomodo  potest  loqui  uni  et  non  alteri,  dico  quod  sicut 
in  potestate  Angeli  est  quantum  ad  primam  intellectionem  uti 
hac  specie  in  memoria  vel  illa,  ad  intellectionem  actualem 
istius  vel  illius,  ita  si  haberet  plures  intelligentias  esset  in  po- 
testate  eius  quod  notitia  gigneretur  in  ista  intelligentia  vel 
in  illa ;  non  enim  magis  determinatur  passivum  naturale  ad 
patiendum  quam  activum  naturale  ad  agendum;  sicut  ergo 
illud  activum  quod  de  se  subest  voluntati  potest  ex  se  agere 
et  non  agere,  propter  eius  imperium,  ita  potest  illud  activum 
determinari  ad  agendum  in  hoc  passivum  et  non  inillud;  et  sicut 
fieret  determinatio  ad  intelligentias  intrinsecas  ipsi  Angelo, 
si  essent  plures,  sic  potest  fieri  determinatio  ad  intellectum 
hunc  vel  illum  extrinsecum,  qui  quoad  hoc  sunt  passiva  eius- 
dem  rationis  cum  illo  passivo  intrinseco,  in  quo  ageret  aclivum 
intrinsecum  per  imperium  voluntatis. 

514.  —  Corollarium.  —  Ex  hoc  sequitur  corollarium,  quod 
tot  sunt  locutiones  quot  audientes;  quia  quantumcumque  sunt 
praesentes  vel  unus  propinquior,  alius  remotior,  sicut  memoria 
non  gigneret  in  intelligentia  Michaelis  nisi  ex  imperio  volun- 
tatis  suae,  ita  non  gignit  in  intellectu  unius,  et  non  alterius, 
nisi  ex  determinatione  ipsius  loquentis. 

515.  —  Proponitur  dubium.  —  Sed  tunc  est  dubium,  quot 
potest  simul  loqui;  quia  agens  naturale  non  potest  quotcumque 
effectus  adaequatos  simul  habere,  et  ita  una  gignitio  non  sufficit 
ad  hoc,  ut  plures  audiant,  quia  una  gignitio  est  unius  intelle- 
ctionis  in  uno,  quam  ille  solus  audit.  —  Responsionem  quaere. 

516.  (25)  —  Solvitur  quaestio  I.  —  Acl  aliam  quaestio- 
nem  cle  illuminatione  [n.  485]  dico:  —  a)  Quod  illuminatio 
in  Angelo  est  quaedam  locutio  de  vero  perfectiva  in  esse  se- 
cundo ;  sicut  enim  non  omnis  intellectio  est  simpliciter  per- 
fectio  angelici  intellectus,  sed  visio  Verbi,  et  non  visio  quid- 
ditatum,  sive  per  species  habituales,  sive  intuitive,  sic  nec 
omnis  cognitio  singularium,  alia  a  visione  Verbi  et  a  cognitione 
quidditatum,  aeque  perficit  intellectum  angelicum  quasi  secun- 
dario;  sed  visio  veri  revelati  perflcit  in  esse  secundo ;  non 
autem  sic  cognitio  singularis  in  genero  proprio.  —  Dico  tunc 
quod  Angelus  superior,  cui  secundum  communem  cursum  re- 
velatur  primo  aliquid  particulare,  causat  in  inferiori  conce- 
ptum  quemdam  de  illo  revelato,  qui  dicitur  auditio,  et  hoc 
causare,    quod    est   quoddam    speciale  loqui,  est  illuminare. 

b)  Probabile  etiam  videtur  quod  Angelus  illuminans  ali- 
quid  causet  in  illuminato,  et  non  in  se;  quia  ipse  Deus  illumi- 
nans  primum  Angelum  nihil  causat  in  se  ipso,  sed  in  Angelo 
illuminato. 

517.  —  Solvuntur  duo  dubia.  —  Sed  est  dubium,  utrum 
superior  illuminans  possit  facere  inferiorem  aliquid  videre  in 
Verbo,  et  an  inferior  possit  illuminare  superiorem;  vicletur 
enim  quocl  sic,  si  sibi  sit  prius  revelatum. 

a)  Ad  primum  videtur  quod  sicut  cognitio  Verbi  est  mere 
supernaturalis,  ita  quod  non  subest  causalitati  alicuius  causae 
*  causatae  *,  sic  nec  etiam  visio  alicuius  in  Verbo.  Tamen 
superior  modo  praedicto  illuminando  inferiorem  potest  dispo- 
sitive  agere  ut  videat  aliquid  in  Verbo;  nam  illa  auditio  di- 
sponit  ut  aucliens  convertat  se  ad  intellectum  loquentis,  et  ibi 
vicleat  illucl  cle  quo  loquitur  loquens.  Et  ista  visio  est  aliquo 
moclo  perfectior  illa  auditione.  Et  ulterius  clisponit  ad  hoc,  ut 
Angelus  videns  prius  in  Angelo  videat  idem  in  Verbo;  quia 
si  desideret  illud  quod  ibi  videt  sicut  in  speculo  imperfecto 
videre  in  speculo  perfecto,  videbit  gaudens,  et  tunc  perfecte  il- 
luminatur:  perfectius  quidem  a  Verbo,  dispositive  autem  ab 
Angelo  superiore. 

b)  Ad  secundum  dubium  dico  quod  Deus  de  potentia  sua 
absoluta  posset  aliquicl  revelare  Angelo  inferiori,  quod  non  es- 
set  revelatum  vel  notum  superiori;  et  tunc  ille  inferior  posset 
loqui  aliquo  modo  superiori   cle  hoc  quocl   superior  ignoraret, 

et  illa  locutio  esset  aliquo  modo  illuminalio.  Tamen  non  po- 
test  habere  tantam  efficaciam  super  intellectum  superioris  sicut 
super  intellectum  inferioris;  et  ideo  non  posset  iste  necessario 
facere  superiorem  audire,  sicut  e  converso;  quia  si  superior 
consideret  aliquid  in  genere  proprio,  iste  inferior  non  faceret 
ipsum  audire  simpliciter.  Simpliciter  autem  superior  potest  fa- 
cere  inferiorem  audire,  et  potest  impedire  intellectionem  eius  de 
aliquo  intelligibili.  —  De  facio  tamen  verisimile  est  quod  Deus 
ordinate  distribuat  suas  illuminationes,  sicut  distribuit  Angelos 
in  Ordinibus  suis:  primoquidem  superioribus,  deinde  inferioribus. 

Artigulus  V. 

SOLUTIO   ARGUMENTORUM. 

518.  (26)  —  Solvuntur  argumenta  principalia  I.  quaest.  —  Ad 
argumenta  primae  quaestionis.  —  a)  Ad  primum  [n.  486  a~\ 
dico  quod  Angelus  potest  causare  illam  auditionem,  id  est  vi- 
sionem  perfectivam  in  esse  secundo.  —  Et  cum  dicitur:  igi- 
tur  creabit,  non  sequiiur,  sicut  patebit  in  quaest.  de  ratio- 
nibus  seminalibus(i))  creatio  enim  est  actio,  non  concurrente 
alia  causa  alicuius  generis,  nisi  tantum  primo  efficiente  et 
primo  fine:  et  talis  nulla  est  actio  creaturae. 

b)  Ad  secundum  [n.  486  b]  dico  quod  visio  in  Verbo  est 
perfectissima  illuminatio,  et  ideo  intellectus  habens  illam  dici- 
tur  perfecte  luminosus  vel  illuminatus,  quantumcumque  non 
habeat  illam  cognitionem  quae  respectu  istius  dicitur  se  ha- 
bere  ad  lumen  sicut  tenebra;  et  ideo  nec  carentia  cuiuslibet 
alterius  intellectionis  in  habente  istam  dicitur  facere  intellectum 
tenebrosum.  —  Potest  tamen  concedi  quod  sicut  in  potentia 
(sunt  aliquid  quod  est  lumen,  ita  (a)  )  sunt  in  potentia  ad  ali- 
quid  quod  est  tenebrosum. 

c)  Ad  tertium  [n.  486  c\  quod  accipitur  de  lumine  cor- 
porali,  quantum  ad  aliquid  falsum  est;  non  enim  Sol  impedit 
alias  stellas  multiplicare  radios  suos  ad  superficiem  terrae; 
quod  patet,  quia  exsistens  in  profundo  puteo  in  meridie  vide- 
ret  stellas;  non  enim  ad  oculos  eius  pertingerent  radii,  nisi 
prius  attingerent  acl  superflciem  medii  illuminati.  Ipse  tamen 
Sol  luminaria  minora  impedit  ab  aliqua  actione,  scilicet  ab  illa 

(a)  Deest  in  Ed.  Ven.  (1)  Dist.   18.  q.  unic. 

quam  haberent  in  visum,  quia  non  possunt  videri  in  praesen- 
tia  Solis.  Et  ratio  est  quia  excellens  visibile  prius  agit  in  vi- 
sum  excellenter,  ita  quod  actuat  ipsum  secundum  totam  eius 
capacitatem,  et  forte  aliquo  modo  immutat  cum  dolore,  secun- 
dum  Alacem,  I.  Perspectivae.  Sed  ad  hoc  non  est  simile  de 
lumine  intelligibili  respectu  intellectus,  sicut  patet  per  Aristot. 
III.  De  Anima;  nam  post  excellentia  intelligibilia  non  minus  in- 
telligimus  alia,  sed  magis;  sed  post  excellentia  sensibilia  minus 
sentimus  alia  sensibilia,  quia  potentia  vel  organum  debilitatur. 

519.  (27)  _  Solvuntur  duo  priora  argumenta  principalia  II. 
quaest.  —  Ad  argumenta  secundae  quaestionis.  —  a)  Ad 
primum  [n.  489  a\ :  licet  aliqui  dicant  quod  Angelus  potest 
intellectionern  suam  per  actum  voluntatis  suae  occultare  et 
non  occultare,  et  istud  non  occultare  est  loqui,  tamen  non 
videtur  quare  aliquid  actu  intelligibile  esset  praesens  intelle- 
ctui  passivo,  et  non  posset  ipsum  immutare.  Nec  videtur  maior 
ratio  quare  per  voluntatem  suam  possit  occultare  magis  in- 
iellectionem  suam  quam  essentiam ;  quare  etiam  alius  Ange- 
lus,  cui  vult  occultare  intellectionem  suam,  non  potest  videre 
illam  votitionem.  Si  ponatur  illa  occultari;  ergo  per  aliam 
volitionem,  et  sic  in  inflnitum.  Et  ideo  si  concedatur  quod 
cognitio  huius  Angeli  est  praesens  alii  sicut  essentia  sua,  ta- 
men  locutio  potest  esse  qua  expriinitur  ista  cognitio  vel  cogi- 
tatio,  non  propter  hoc  quod  sine  tali  expressione  non  posset 
videri,  sed  quia  sine  expressione  non  cognosceretur  cognitione 
illa  quae  est  auditio,  et  etiam  frequenter  sine  auditione  prae- 
via  (a)  non  esset  visio  huius  cognitionis. 

Et  si  dicas  quod  tunc  saltem  potest  frustra  loqui,  ex  quo 
posset  illud  esse  manifestum,  de  quo  vult  loqui,  sine  locutione, 
dico  quod  licet  Angelus  prius  videret  intellectionem  alterius 
Angeli  quam  haberet  auditionem  ab  eo,  non  tamen  frustra 
esset  auditio,  quia  esset  per  se  perfectio  communicata  Angelo 
ab  alio  Angelo  liberaliter,  et  ad  hoc  potissime  est  locutio  in  in- 
telligentibus,  ut  liberaliter  et  libere  communicent  sibi  invicem 
conceptus  suos.  Si  autem  cogitatio  huius  videretur,  in  hoc  iste 
liberaliter  non  communicat  suum  conceptum  alteri;  se  enim 
habet  iste  in  ista  visione  sicut  non  intelligens  et  non  volens, 
quia  ista  cogitatio  est  naturaliier  visibilis;  naturaliter  autem 

(a)  Ed.  Ven.  prima. 

activum  et  motivum  ad  sui  visionem  simili  modo  ageret,  si  non 
esset  in  intelligente  et  volente. 

Similiter  etiam  auditio  quando  praecedit  excitat  ad  intel- 
lectionem  visionis  Angeli  loquentis,  ita  quod  licet  illa  visio 
posset  esse  sine  excitatione,  non  tamen  est  sine. 

Confirmatur  istud,  scilicet  quod  non  ponatur  frustra 
ista  locutio;  quia  Angeli  conceduntur  loqui  Deo,  et  tamen  non 
possunt  aliquid  sibi  facere  manifestius  quam  prius,  nec  etiam 
aliud  vel  alio  modo  manifestum  quam  prius;  et  tamen  haec 
possunt  esse  in  Angelo,  sed  tantum  ex  liberalitate;  velle  hoc 
esse  patens  Deo  appetunt  omnino  quantum  possunt,  ita  quod 
si  possent  causare  in  eo  conceptum  illum,  csrusarent,  et  hoc 
est  loqui  Deo.  Magis  ergo  necessaria  est  haec  locutio. 
(28)  b)  Ad  secundwm  argumentum  [n.  489  b]  patet  ex  dictis, 
quomodo  potest  unus  Angelus  alii  distanti  Angelo  loqui,  nihil 
agendo  in  medium  [n.  504],  et  quomodo  uni  et  non  alteri, 
sive  propinquiori,  sive  magis  distanti  [n.  513]. 

520.  —  Solvitur  III.  argument.  princ.  II.  quaest.  —  Ad  tertium 
[n.489c]  dico:  —  a)  Quod  etsi  verum  sit  Deum  communicasse 
Angelo  species  omnium  quidditatum,  tamen  si  non  essent  illae 
species  communicatae  sive  concreatae,  non  esset  inconveniens 
Angelum  acquirere  illas;  quia  illud  quod  est  perfectionis  in  in- 
feriori  intellectu  non  est  negandum  ab  intellectu  superiori  et 
perfectiori:  perfectionis  autem  in  intellectu  nostro  est  quod 
habeat  aliquid  quo  active  possit  acquirere  species  omnium 
quidditatum,  ita  quod  licet  posse  recipere  tales  species  sit 
imperfectionis,  tamen  active  posse  eas  acquirere  perfectionis 
est  supplentis  imperfectionem,  quales  sunt  communiter  perfe- 
ctiones  creaturarum  [Vid.  n.  352  e\ 

b)  Similiter,  etiam  dato  quod  Deus  communicaverit  spe- 
cics  quiddiialum,  non  oportet  tamen  dicere  quod  communica- 
verit  species  omnium  singularium  intelligibilium  ab  Angelo; 
non  enim  est  verisimiie  quod  possibile  esset  aliquid  singulare 
fieri,  cuius  non  posset  Angelus  habere  distinctam  notitiam;  et 
tamen  si  mundus  duraret  in  infinitum,  sicut  est  possibile  du- 
rare,  essent  infinita  singularia,  quorum  quodlibet  posset  Ange- 
lus  distincte  cognoscere:  et  tamen  non  haberet  simul  infini- 
tas  species  concreatas;  ergo  posset  speciem  alicuius  de  novo 
acquirere  [Vid.  n.  352 d\. 

(29)  c)  Dato  etiam  quocl  tam  species  singularium  quam  quid- 
ditatum  communicaverit  Deus  intellectui  Angeli,  aclhuc  tamen 
per  illas  non  potest  habere  omnem  cognilionem  sibi  possibi- 
lem,  quia  non  intuitivam,  ista  enim  non  potest  haberi  per 
speciem  obiecti,  quae  manere  potest,  obiecto  absente:  hoc  au- 
tem  est  contra  rationem  cognitionis  intuitivae,  quocl  sit  de  re 
non  actualiter  exsistente  et  praeseniialiter(a)  [Vid.  n.  352  c]. 

Negetur  ergo  propositio  illa  assumpta,  quod  nihil  potest 
Angelus  cognoscere  nisi  per  speciem  innatam. 

d)  Et  dato  quarto  quod  esset  vera,  aclhuc  posset  esse  lo- 
cutio  de  complexis,  quorum  incomplexorum  habet  species 
innatas;  quia  istae  species  non  essent  sufficientes  causae  co- 
gnoscendi  complexionem  unionis  contingentis  de  ipsis  extre- 
mis,  quia  talis  contingens  non  cognoscitur  esse  vera  ex  ter- 
minis  [Vid.  n.  352  6]. 

521.  —  Solvuntur  rationes  adductae  [n.  489  c\  ad  probandum 
Angelum  non  intelligere  nisi  per  species  innatas.  —  Ad  proba- 
tiones  illas  quae  adducuntur,  quod  non  possunt  habere  spe- 
cies  acquisitas,  respondeo :  —  a)  Acl  primam,  quod  habet 
intellectum  agentem  et  possibilem.  —  Et  cum  hoc  improbatur 
cle  intellectu  agente,  dico  quod  obiectum  suum  primum,  id  est 
adaequatum,  non  est  essentia  sua,  sed  iotum  ens  comprehen- 
dens  sub  se  species  intelligibiles  et  sensibiles.  Licet  autem 
essentia  sua  sit  actu  intelligibilis,  non  tamen  singulare  sen- 
sibite,  loquendo  de  intelligibili  intellectione  abstractiva,  tali 
quali  cognoscitur  universale  [Vid.  n.  348 d\. 

(30)  b)  Cum  etiam  improbatur  de  intellectu  possibili,  quod 
non  est  in  potentia  ad  actum  primum,  dico  quod  si  super- 
flcies  esset  creata  sub  albedine,  non  minus  esset  de  se  rece- 
ptiva  albedinis,  quia  potentia  receptiva  non  oportet  quod  prae- 
cedat  duratione  actum  ad  quem  est,  sed  tantum  natura.  Ita 
intellectus  Angeli,  licet  creatus  esset  sub  omnibus  speciebus 
intelligibilium,  esset  tamen  vere  possibitis  et  vere  in  potentia 
ad  actum  primum,  licet  illum  nunquam  duratione  praece- 
deret.  Nec  in  nobis  etiam  negaretur  possibilis,  si  creatus  fuis- 
set  sub  speciebus  intelligibilibus,  quia  simultas  duraiionis  non 
aufert  rationem  passivi  [Vid.  n.  cit.]. 


(a)  Ed.  Ven.  principaliter. 

c)  Eodem  etiam  moclo  ex  alia  parte,  clato  quocl  Angelus 
non  indigeret  abstrahere  aliquas  species,  sed  haberet  omnes 
tales  concreatas,  non  minus  haberet  potentiam  abstrahendi; 
quia  potentia  activa,  quae  est  perfectionis  in  natura  inferiori, 
non  debet  negari  in  natura  superiori,  licet  causa  superior 
praevenerit  actionem  inferioris  illius  potentiae  activae:  sicut 
non  negaretur  in  nobis  intellectus  agens,  dato  quocl  agens  no- 
ster  non  posset  habere  actum  aliquem  abstrahendi,  non  ra- 
tione  sui,  sed  quia  praeveniretur  ab  aliquo  agente  superiori 
producente  effectum  qui  posset  per  eum  produci. 

d)  Ad  secundam,  si  arguitur  uniformiter,  concedo  totum ; 
Angelus  enim  est  sine  corpore  quod  sit  pars  eius  vel  orga- 
num  eius  in  operando.  Et  ita  conclude  quod  non  clependet  a 
corpore  ut  a  parte  vel  organo  eius,  mediante  quo  operetur. 
—  Sed  non  sequitur  quod  non  dependeat  a  corpore  ut  obiecto ; 
omnis  enim  intellectus  passivus,  qui  non  potest  in  se  habere 
totam  perfectionem  obiecti,  dependet  ab  obiecto  circa  quod  ope- 
ratur,  et  proportionabiliter  secundum  proportionem  obiecti.  — 
Et  cum  dicitur  de  unione  animae  ad  corpus,  dico  quod  non 
tantum  unitur  ut  operetur  circa  corpus  ut  obiectum,  sed 
unitur  ut  totum  compositum  sit,  cuius  ipsa  est  pars,  ita  quod 
totum  operans  habet  corpus  non  tantum  pro  obiecto,  sed  pro 
parte  operantis;  non  sic  autem  Angelus  [Vicl.  n.  348 d]. 

(31)  e)  Acl  tertiam  clico  quod  concluderet  quod  Deus  non  pos- 
set  intelligere  singulare,  quia  non  posset  habere  obiectum  in 
illo  esse  medio,  scilicet  imaginabili.  —  Icleo  dico  quod  me- 
dium  agenti  inferiori  alii  agenti  perfectiori  non  est  medium, 
sicut  dictum  est  in  quaest.  de  motu  Angeli  [dist.  2.  q.  12.],  licet 
sit  possibilis  successio  in  medium,  non  tamen  actualis  succes- 
sio,  nisi  comparando  ad  virtutem  limitatam,  cui  illucl  medium 
est  quod  est  ex  se  medium  inter  extrema;  nec  potest  facere 
simul  mobile  sub  meclio  et  termino,  nec  statim  sub  termino, 
quasi  non  esset  medium.  Secus  autem  de  virtute  infinita.  — 
Similiter  si  oporteret  calorem  imperfectum  proceclere  per 
multos  gradus  usque  ad  gradum  A,  omnes  illi  gradus  ca- 
lori  perfecto  non  essent  gradus  medii,  quia  statim  inciperet 
ab  ipso  A.  —  Ita  dico  quod  intellectus  agens  perfectior  potest 
statim  ab  obiecto  sensibili  causare  speciem  intelligibilem,  in 
qua  res  habeat  esse  ut  actu  intelligibile;  virfus  autem  imper- 

fectior  potest   requirere   esse  imaginabile  sicut  dispositionem 
mediam  ad  esse  intelligibile  [Vid.  n.  348  e\. 

f)  Aliter  posset  responderi  dicendo  quod  esse  imagina- 
bile  non  est  medium  in  proposito,  sed  extremum;  quia  duo 
extrema  sunt  hic  intelligibile  in  actu  et  non  intelligibile  in 
actu(a);  et  licet  hoc  extremum  quod  est  non  intelligibile  in 
actu  posset  habere  multa  extrema,  puta  esse  sensibile,  esse 
imaginabile,  etc,  accidit  tamen  in  quo  istorum  sit  illud  ex- 
tremum,  quia  omnia  ista  habent  illud  extremum,  et  ab  illo 
extremo  ut  in  uno  istorum  potest  aliqua  virtus  immediate 
agere  ad  aliud  extremum,  aliqua  autem  non  [Vid.  n.  cit.]. 

g)  Ad  quartam  dico  quod  illa  congruentia  de  corpori- 
bus  coelestibus  non  concludit;  nam  si  qualitates  illae  non  es- 
sent  concreatae  corpori  coelesti,  cum  nihil  sit  datum  ei  unde 
posset  illas  qualitates  acquirere,  semper  esset  non  perfectum, 
comparando  ad  se  et  ad  omnem  causam  naturalem,  quia  nulla 
causa  naturalis  potest  illas  qualitates  producere  in  corpore 
illo.  Universaliter  autem  omnem  perfectionem  quam  non  po- 
test  natura  supplere  supplet  Deus  immediate.  Non  sic  autem 
est  in  proposito,  quia  Angelus  habet  unde  cum  aliis  causis 
naturalibus  cooperantibus  possit  talem  perfectionem  acquirere, 
scilicet  omnium  rerum  cognitionem,  dato  quod  sibi  non  essent 
concreatae  species;  posset  enim  cuiuscumque  obiecti,  ex  natu- 
rali  virtute  intellectus  et  obiecti,  habere  intellectionem;  nam 
actione  intellectus  et  obiecti  ut  causarum  partialium  potest 
habere  speciem  quidditatis  cuiuscumque  obiecti,  et  postea  uti 
illa  specie  ad  intellectionem  abstractivam  [Vid.  n.  348  c]. 

h)  Et  cum  postea  accipitur  quod  tunc  obiectum  ageret 
ad  intellectionem  Angeli,  concedo  quod  verum  est,  cum  intel- 
lectu  Angeli.  —  Et  cum  accipitur  quod  duo  diversa  genere 
non  possunt  esse  causa  unius  effectus,  dico  quod  hoc  est  uni- 
versaliter  falsum;  nam  essentialis  ordo  causarum  non  est  in- 
dividuorum  eiusdem  speciei.  Patet  per  Avicen.,  VI.  Metaph.;  in- 
dividua  enim  eiusdem  speciei  non  sunt  ad  invicem  ordinata. 
Neque  ordo  essentialis  causarum  est  diversorum  specie;  talia 
enim  sunt  contraria  vel  media,  quae  non  ordinantur  essentia- 
liter  ad  causandum  idem.  Ergo  omnes  causae  efflcientes  diver- 
sae  essentialiter  ordinatae  sunt  diversae  genere. 

(a)  Ed.  Ven.  non  intelligibile  in  actu  et  intelligibile  actu. 

(32)  ij  Et  cum  probatur  ulterius,  quia  aut  requiruntur  *  in 
quantum  altera  genere,  aut  *  in  quantum  eadem  genere,  etc, 
dico  quod  utrumque  membrum  potest  dari,  propter  argumen- 
tum  quod  flt  contra  ipsum;  si  enim  dicatur  quod  requirantur  in 
quantum  sunt  altera  genere,  non  sequitur  quin  effectus  sit 
homogeneus  et  simplex  effectus;  effectus  enim  simplicissimus 
potest  causari  a  causis  essentialiter  ordinatis,  quae  differunt 
genere.  Patet  hoc  de  calore,  qui  gignitur  a  corpore  coelesti  et 
igne,  vel  a  substantia  et  qualitate;  quorum  prima  duo  diffe- 
runt  genere  physico,  alia  autem  duo  genere  praedicamen- 
tali;  et  tamen  effectus  est  simplex,  non  compositus  ex  rebus 
diversis  genere.  Sic  hoc  *  etiam  *  est  universaliter  falsum, 
quod  effectus  orclinati  in  *  causa  *  (a)  requirant  duas  naturas 
in  effectu,  quarum  una  sit  causata  a  superiori  et  alia  ab 
inferiori;  tunc  enim  non  essent  effectus  ordinati  respectu 
unius,  nec  *  respectu  *  alterius,  nam  hoc  esset  immediate  cau- 
satum  ab  una  causa,  et  hoc  immediate  ab  alia.  —  Si  autem 
detur  aliud  membrum,  quocl  non  requirantur  in  quantum  al- 
tera  genere,  non  sequitur  quod  tunc  tantum  posset  unum  in- 
tendi,  quod  sufficeret  ad  agendum ;  aliqua  enim  perfectio  cau- 
salitatis  requiritur  in  duobus,  licet  non  oporteat  esse  diversa 
genere,  quae  perfectio  non  potest  esse  in  altero  eorum,  quan- 
tumcumque  intenso;  ita  nec  effectus  eorum. 

(33)  j)  Sed  non  curando  de  consequentiis,  quae  non  valent  ad 
veritatem,  clico  quod  non  requiruntur  per  se  in  quantum  di- 
versa  genere,  diversitate  absoluta;  bene  enim  requiruntur  duae 
causalitates  ad  intellectionem,  quarum  una  causalitas  sit  ex 
parte  intellectus  et  alia  ex  parte  obiecti;  sed  quandoque  istae 
duae  causalitates  possunt  concurrere  in  una  natura,  sicut 
quando  intellectus  intelligit  se;  nam  altera  causalitas  est  com- 
munis  toti  enti,  illa  scilicet  quae  est  ex  parte  obiecti;  reliqua 
autem  est  determinata  ad  determinatam  naturam,  scilicet  in- 
tellectualem ;  et  sic  in  natura  intellectuali  concurrit  ista  cau- 
salitas  communis  cum  illa  speciali.  Non  ergo  requiruntur  per 
se  ad  causandum  in  quantum  differenies  genere  diversitate 
absoluta;  et  concedo  non  propter  argumentum  in  se,  quia  se- 
cundum  veritatem  in  eodem  potest  concurrere  utraque  causa- 
litas;  nam   ubi   est   illa    entitas  quam  consequitur  causalitas 

(a)  Wadd.  ab  aliqua  causa. 

obiecti  et  illa  entitas  quam  consequitur  causalitas  iniellectus, 
idem  potest  esse  totalis  causa  secundum  utramque  causalita- 
tem  respectu  intellectionis. 

k)  Sed  adhuc  obiicitur,  quia  licet  diversa  genere  pos- 
sint  causare  idem,  non  tamen  sic  diversa  genere  ut  intelligi- 
bile  et  sensibile,  aut  saltem  non  possunt  causare  quin  unum 
agat  in  virtute  alterius,  et  ita  vel  obiectum  ageret  in  virtute 
intellectus,  vel  e  converso,  et  non  erunt  duae  causae  agentes 
ad  effectum  ex  aequo.  —  Respondeo :  dico  quod  si  argua- 
tur  ex  ratione  diversitatis  genere  et  applicetur  ad  intelligibile 
et  sensibile,  quasi  magis  hoc  concludat  in  illis  quam  in  aliis, 
receditur  a  medio  unde  arguitur,  quia  hic  non  est  maior  di- 
versitas  generis  quam  in  aliis;  magis  enim  sunt  diversa  sub- 
stantia  et  accidens,  quae  sunt  diversa  genera  generalissima, 
quam  substantia  sensibilis  et  intelligibilis,  quae  sunt  eiusdem 
generis  generalissimi;  possunt  enim  substantia  et  accidens  esse 
causae  agentes  respectu  eiusdem  effectus  etiam  simplicis,  ut 
caloris.  Et  in  proposito  etiam  dico  quod  ad  actionem  illam  quae 
consequitur  omne  ens  necesse  est  sensibile  operari  sicut  et  in- 
telligibile,  sensibile  enim  est  quoddam  ens:  talis  autem  actio 
est  immutare  intellectum;  et  ideo  accidit  sensibili  illa  diffe- 
rentia  generis,  quam  habet  ad  intelligibile,  in  quantum  sensi- 
bili  convenit  immutare  intellectum,  quia  illud  non  competit  sibi 
praecise  in  quantum  non  est  intelligibile,  sed  competeret  sibi  si 
esset  intelligibile,  nec  potest  aliquid  ita  differre  genere  ab  intelli- 
gibili,  quasi  sit  in  genere  disparaio,  quia  quodcumque  ens,  quan- 
tumcumque  sensibile,  est  tamen  inielligibile ;  quidquid  enim 
potest  virtus  inferior  per  se  et  non  primo,  hoc  potest  virtus 
superior  per  se  et  primo.  —  Quando  ergo  dicitur  quod  ita  di- 
versa  genere  sicut  sunt  intelligibile  et  sensibile  non  possunt 
causare  idem,  nec  concurrere  ad  eamdem  actionem,  falsum 
est  de  illa  actione  in  qua  sensibile  est  quoddam  intelligibile. 
(3i)  l)  Et  cum  addis  quod  unum  agit  in  virtute  alterius,  dico 
quod  A  agere  in  virtute  B  potest  intelligi  dupliciter:  vel  quod 
A  recipiat  ab  ipso  B  formam  qua  agat:  vel  quod,  habita  forma, 
recipiat  ab  ipso  ipsam  actionem  vel  motum  ad  actionem.  —  Se- 
cundo  modo  causa  etficiens  non  agit  in  virtute  alterius;  nam 
ignis  habens  formam  activam  qua  *agit  non  accipit*(a)  actio- 

(a)  Wadd.  qua  agit  accipit. 

nem  calefaciendi  a  Sole,  sive  specialem  motionem  ad  calefa- 
ciendum.  —  Tantum  igitur  dicitur  ibi  inferius  agere  in  virtute 
agentis  superioris,  quia  formam  illam  aliquo  modo  accipit  a 
superiori.  Sic  agentia  naturalia  ordinata  habent  formas  suas 
ordinate,  ita  quod  elementum  recipit  formam  suam  aliquo  modo 
a  corpore  coelesti  ut  a  superiori  agente.  —  In  proposito  au- 
tem,  nec  actum  primum,  nec  secundum  accipit  una  causa 
partialis  ab  alia;  et  ideo  neutro  modo  in  proposito  dicitur 
una  causa  agere  in  virtute  alterius;  nec  etiam  hoc  est  de  ra- 
tione  causarum  ordinatarum  agentium,  quod  scilicet  una  agat 
in  virtute  alterius,  sed  sufficit  quod  una  principalius  agat 
quam  alia  [Vid.  Lib.  I.  n.  224]. 

m)  Ad  August.  XII.  Super  Gen.  responsum  fuit  dist.  3. 
I.  Lib.  [n.  499];  ibi  enirn  probat  Augustinus  quod  corpus  non 
potest  esse  totalis  causa  alicuius  actionis  in  spiritum,  quocl 
concedo:  potest  tamen  esse  causa  partialis,  quia  patiens  po- 
test  excedere  in  nobilitate  causam  partialem  agentem  [Vid. 
supra,  n.  353  #];  nam  ista  propositio  XII.  Super  Gen.9  ut  alias 
dictum  fuit  [Lib.  I.  loc.  cit.],  dependet  ab  ista:  causa  vel  agens 
praestantius  est  effectu,  et  effectus  ut  actus  praestantior 
est  receptivo  actus  ut  potentia;  quarum  prima  non  est  vera 
nisi  de  virtute  agente  totali,  nec  secunda  nisi  de  perfectione 
simpliciter ;  ergo  nec  ista  quae  infertur  de  aciivo  comparato 
ad  passivum  erit  vera  loquendo  de  agente  pariiali9  et  ita  non 
oportet  quod  illud  agere  sit  in  virtute  partialis  *  agentis  *. 

522.  —  Solvitur  ultimum  argumentum  principale  quaest.  II. 
—  Ad  ultimum  [n.  489  d\  cum  arguitur  quod  simile  cogno- 
scitur  per  suum  simile,  in  Angelo  non  concludit  inconveniens, 
quia  Angelus  potest  habere  cognitionem  tam  abstractivam 
quam  intuitivam  de  singulari  secundum  rationem  propriam; 
non  enim  neganda  est  perfectio  ab  illo  intellectu,  ad  quam  ne- 
gandam  non  habetur  ratio  manifesta :  perfectionis  autem  est 
in  intellectu  posse  distincte  cognoscere  singulare;  alias  non 
competeret  intellectui  divino  [Vid.  n.  352]. 

Sed  si  arguatur  de  intellectu  nostro,  quod  phantasma  in 
nobis,  quod  est  obiecti  singuiaris,  gignit  speciem  intelligibilem; 
ergo  reducit  inteJlectum  ad  actum  respectu  singuiaris9  dico 
quod  in  illatione  est  fallacia  consequentis,  non  enim  similitudo 
concludit  omnem  similitudinem:  phantasma  quidem  gignit  spe- 

ciem  sibi  similem,  et  repraesentativam  obiecti,  similitudine  na- 
turali,  sed  non  similitudine  determinationis  vel  indetermi- 
nationis;  nam  ista  similitudo  potest  auferri  ratione  intellectus 
agentis  concausantis  (a),  qui  potest  tribuere  effectui  maiorem 
indeterminationem  quam  potuit  habere  a  solo  phantasmate,  ita 
quod  similitudo  est  naturae  repraesentatae,  sive  phantasma  sit 
causa  totalis,  sive  partialis;  sed  de  similitudine  determinatio- 
nis  vel  indeterminationis  non  est  omnino  simile,  concurrente 
agente  potente  tribuere  maiorem  indeterminationem. 

523.  (35)  —  Solvuntur  argumenta  sententiae  tenentis  Ange- 
lum  cognoscere  singulare  per  universale  concreatum  suo  intellectui. 
—  Ad  argumenta  pro  prima  opinione  recitata,  quae  posita 
fuerunt  pro  primo  articulo.  —  a)  Ad  primum  [n.  492  d\  patet 
quod  minor  est  falsa,  et  improbata  in  quaest.  cle  individua- 
tione,  dist.  3.  huius  II  [n.  246]. 

b)  Ad  secundum  [n.  492  b]  dico  quod  aequivocat  de  obie- 
cto  primo  et  per  se ;  narn  uno  modo  dicitur  obiectum  pri- 
mum  illud  quod  habet  per  se  rationem  movendi  potentiam, 
et  per  se  illud  quod  non  habet  quod  moveat,  sed  tantum  cum 
alio  movet.  Et  hoc  modo  loquitur  Philos.  II.  De  Anima  de  sen- 
sibili  primo,  quale  est  sensibile  proprium,  et  de  sensibili  per 
se,  quale  est  sensibile  commune.  —  Alio  modo  dicitur  quan- 
doque  obiectum  primum  adaequatum,  et  hoc  potentiae  vel 
actui.  Et  contentum  sub  primo  adaequato  potentiae  dicitur 
per  se  obiectum;  inclusum  autem  in  primo  adaequato  actui 
dicitur  per  se  obiectum  actus.  —  Licet  igitur  obiectum  per  se, 
non  primo,  eo  modo  quo  loquitur  de  eo  Aristot.  II.  De  Anima, 
non  possit  movere  nisi  virtute  primi  obiecti  vel  cum  primo 
obiecto,  loquendo  autem  de  obiecto  per  se,  non  adaequato  po- 
tentiae,  sed  contento  sub  primo  obiecto  adaequato,  illud  potest 
movere  potentiam  sub  propria  ratione,  etiam  in  quantum 
addit  aliquid  supra  primum  obiectum. 

Cum  autem  accipitur  quod  universale  est  primum  obie- 
ctum  intellectus  angelici,  falsum  est  de  primo  obiecto,  id  est 
adaequato,  loquendo  de  universali  in  quantum  universale  est; 
quia  licet  illud  cui  accidit  universalitas,  ut  ens,  sit  hoc  modo 
primum  obiectum,  tamen  ipsum  aeque  salvatur  in  singulari 
sicut  in  universali,  et  ita  ipsum  sub    ratione   qua   universale 

(a)  Ed.  Ven.  concreantis. 

non  est  obiectum  adaequatum,  ita  quod  universaiitas  inclucla- 
tur  in  adaequato  [Vicl.  Lib.  I.  n.  381  seqq.].  —  Similiter  uni- 
versale  non  est  primum  illo  alio  modo  quo  loquitur  Philos. 
II.  De  Anima,  et  singulare  per  se  illo  modo,  sicut  sensibile 
commune  respectu  sensus,  quia  eamdem  rationem  motivam 
includit  singulare  quam  includit  universale.  Et  tamen  non 
procederet  argumentum  sine  aequivocatione,  nisi  giossando 
vel  sumendo  maiorem  de  hoc  modo  primo. 
(36)  c)  Acl  teriium  [n.  492  c\  dico  quod  proporiionatitas  non 
semper  includit  simiiitudinem,  sed  multoties  dissimiliiudinem 
magis;  quatuor  enim  sunt  duplwn  ad  duo,  et  est  sibi  pro- 
portionate  secundum  proportionem  duplam;  et  agens  est  pro- 
portionale  passivo,  quia  hoc  est  actus  et  illucl  potentia;  et 
materia  est  proportionalis  formae;  et  tamen  in  istis  omnibus 
requiritur  dissimilitudo  magis  quam  similitudo.  —  Ita  dico 
in  proposito  quod  potentiam  oportet  proportionari  obiecto  (a), 
non  autem  assimilari;  quia  nec  si  obiectum  est  indetermina- 
tum  seu  infinitum  oportet  potentiam  esse  infinitam,  quia  intel- 
lectus  finitus  cognoscit  finite  infinitum  ut  infinitum;  neque  opor- 
tet  potentiam  esse  determinatam,  id  est  finitam,  si  obiectum 
sit  determinatum ;  nam  intellectus  infinitus  infinite  cognoscit 
finitum  ut  finitum.  —  Quando  igitur  accipitur  potentiam  esse 
determinatam,  quia  obiectum  est  determinatum,  si  intelligatur 
quod  oportet  eam  sic  esse  determinati  obiecti,  et  in  hoc  pro- 
portionari  obiecto  determinato,  verum  est;  et  tunc  cum  in 
minore  accipitur  quod  intellectus  Angeli  non  potest  esse  deter- 
minatus,  hoc  est,  non  habet  proportionem  ad  obiectum  ita  deter- 
minatum,  falsum  est.  —  Et  curn  quaeris,  per  quid  est  sic  deter- 
minatus,  aut  ex  natura  sua,  aut  per  speciem?,  dico  quod  utro- 
que  modo;  nam  sine  specie  potest  cognoscere  singulare  ut  sin- 
gulare  cognitione  intuitiva,  et  per  speciem  potest  cognoscere 
singulare  ut  singulare  cognitione  abstractiva.  —  Et  cum  conclu- 
ditur  contra  primum  membrum,  quia  tunc  esset  magis  inlel- 
lectus  Angeli  determinatus  quam  intellectus  noster,  et  contra 
secundum,  quia  tunc  esset  magis  determinabilis  quam  sensus 
noster,  dico  quod  determinatio  ista  non  est  intrinseca  poten- 
tiae,  nec  de  se,  nec  per  speciem,  sed  est  ad  determinatum 
obiectum;  et  hoc  modo  intellectus  divinus  est  ad  determinatum 

(a)  Ed.  Ven.  actui. 

singulare;  et  non  est  inconveniens  intellectum  perfectiorem  esse 
determinatum  et  determinabilem  respectu  obiecti,  quomodo  in- 
tellectus  imperfectior  non  est  cleterminatus  vel  determinabilis 
respectu  eiusdem.  —  Sed  si  concluditur :  igitur  est  limitatio, 
quasi  ista  determinatio  inferat  imperfectionem,  nego  conse- 
quentiam  illam,  quia  ista  determinatio  non  est  limitationis,  sed 
perfectionis ;  omnino  enim  intellectus  est  determinatus  ad  obie- 
ctum  omnino  determinatissime  cognoscendum. 
(3*7)  Et  si  obiicitur  quod  magis  passivus  esset  intellectus  ange- 
licus  quam  noster,  quia  a  pluribus  obiectis,  responsionem  quaere. 

d)  Ad  quartum  [n.  492  d]  dico  quod  habitus  vel  non  po- 
test  esse  in  intellectu  angelico,  accipiendo  habitum  pro  illa 
qualitate  consequente  actus,  quae  distinguitur  contra  primum 
actum,  per  quem  res  est  praesens  sub  ratione  actu  intelligi- 
bilis,  et  hoc  si  ille  intellectus  de  se  esset  summe  habilitatus: 
vel  si  ille  intellectus  est  capax,  et  non  esset  talis  habitus  con- 
creatus  sibi,  tunc  concedo  quod  posset  generare  in  se  talem 
habitum  ex  actibus,  sicut  dictum  est  dist.  3  huius  II.  ad  simile 
argumentum  de  generatione  habitus  in  intellectu  angelico  [n.  338]. 

Et  cum  adducitur  Aristot.,  qui  vult  quod  non  sit  alius 
habitus  universalium  quam  singularium,  dico,  sicut  dictum 
est  in  quaest.  uttima  de  individuatione  [n.  290eT),  quod  singu- 
lare  non  habet  proprias  passiones  quae  sint  de  ipso  scibiles, 
et  ideo  nec  cle  ipso  est  proprie  scientia,  et  ita  nec  habitus 
aliquis,  loquendo  de  illo  habitu  quo  scibitia  sunt  praesentia 
inteltectui,  quae  apud  Philosophum  dicuntur  proprie  scibilia, 
scilicet  continentia  passiones  demonstratas  de  eis  ut  subiectis. 
Tamen  habitus  qui  est  facilitas  considerancli,  clerelicta  ex  acti- 
bus,  bene  potest  esse  aiius  de  singulari  quam  universali;  po- 
test  enim  intellectus  distincte  cognitivus  singularis  hoc  consi- 
derare  frequenter,  et  non  frequenter  considerare  illam  naturam 
in  universali,  et  in  illo  fieret  qualitas  habilitans  ad  actus  con- 
similes  considerandi  hoc,  non  autem  universaliter  inclinans  ad 
consideranclum  naturam  in  universali.  Etsi  ergo  sit  alius  ha- 
bitus  sequens  actus  singularis  quam  universalis,  qui  scilicet 
est  qualitas  habilitans  ad  consicierandum  respectu  obiecti,  non 
lamen  est  alius  habitus  scientiatis,  eo  modo  quo  Philosophus 
loquitur  ibi  de  habitu  scieniiali. 


DIST]NCTIO  DECIMA 


TEXTUS  MAGISTRI  SENTENTIARUM. 

A n  omnes  Spiritus  mittantur?  et  ponit  duas  opiniones  et  auctori- 
tates  quibus  innituntur.  —  Hoc  etiam  investigandum  est,  utrum 
omnes  illi  coelestes  Spiritus  ad  exteriora  nuntianda  mittantur?  — 
Quidam  putant  aliquos  in  illa  multitudine  esse  qui  foras  pro  officio 
exeunt;  alios  qui  semper  intus  assistunt,  sicut  scriptum  est  in  Da- 
niele  (1) :  Millia  millium  ministrabant  ei,  et  decies  centena  millia  assi- 
stebant  ei.  —  Item  Dionysius  in  Hierarchia  (2),  quae  sacer  principatus 
dicitur,  de  praelatione  Spirituum  ait:  «  Superiora  illa  agmina  ab  in- 
timis  numquam  recedunt,  quoniam  ea  quae  praeeminent  usum  exte- 
rioris  officii  numquam  habent  » .  —  His  auctoritatibus  innituntur  qui 
Angelos  mitti  nisi  inferiores  inficiantur. 

Obiectio  contra  illos.  —  Quibus  obiicitur  quod  Isaias  ait  (3) :  Vo- 
lavit  ad  me  unus  de  Serapliim,  qui  Ordo  superior  est  et  excellentior ; 
ideoque  si  de  illo  Ordine  mittuntur,  non  est  ambigendum  quin  etiam 
et  de  aliis  mittantur.  Apostolus  quoque  ait  (4) :  Omnes  sunt  administra- 
torii  Spiritus  in  ministerium  missi.  —  His  testimoniis  asserunt  quidam 
omnes  Angelos  mitti.  —  Nec  debet  indignum  videri  si  etiam  supe- 
riores  mittantur,  cum  et  ille  qui  Creator  est  omnium  ad  haec  infe- 
riora  descenderit. 

Quaestio,  si  omnes  mittuntur,  cur  unus  tantum  Ordo  nomine 
Angelorum  censetur?  —  Hic  oritur  quaestio:  si  omnes  mittuntur  et 
nuntii  Dei  exsistunt,  quare  unus  tantum  inter  novem  Ordines  Ange- 
lorum  nomine  censetur?  —  Ad  quod  quidam  dicunt  omnes  quidem 
mitti,  sed  alios  saepius  et  quasi  ex  officio  iniuncto,  qui  proprie  An- 
geli  vel  Archangeli  nominantur ;  alios  vero  rarius  mitti,  scilicet  maio- 
res,  causa  extra  communem  dispensationem  oborta,  qui  cum  Angelo- 
rum  ministerium  suscipiunt,  etiam  nomen  assumunt;  unde  in  Psal.  (5); 
Qui  facit  Angelos  suos  Spiritus,  quia  illi  qui  natura  Spiritus  sunt, 
aliquando  Angeli,  id  est  nuntii  fiunt. 


(1)  Cap.  VII.  v.  10.  (3)  Cap.  VI.  v.  6.  (5)  CIII.  v.  4. 

(2)  Cap.  7,  9  et  13.  (4)  Hebr.  c.  I.  v.  14. 

Putant  quidam  Michael,  Gabriel,  Raphael  de  superiori  Ordine 
fuisse,  et  sunt  nomina  Spirituum,  et  non  Ordinum.  —  Et  putant  illi 
Michael,  Grabriel,  Raphael  cle  superiori  Ordine  fuisse.  «  Michael 
interpretatur,  quis  ut  Deus?  Gabriel,  fortitudo  Dei,  Raphael,  medi- 
cina  Dei  (1) » .  Nec  sunt  ista  nomina  Ordinum,  sed  Spirituum.  —  Et  di- 
cunt  quidam  singulum  horum  unius  proprie  ac  singulariter  Spiritus 
esse  nomen.  —  Alii  vero  non  unius  singulariter  et  determinate,  sed 
nunc  huius,  nunc  illius  esse  nomen,  secundum  qualitatem  eorum  ad 
quae  nuntianda  vel  gerenda  mittuntur:  sicut  et  daemonum  quaedam 
nomina  sunt  quae  quidam  putant  esse  unius  propria,  alii  vero  plu- 
ribus  communia.  Diabolus  quippe,  qui  graece  ita  vocatur,  et  crimi- 
nator  interpretatur,  vel  deorsum  fluens,  hebraice  dicitur  Satan,  id  est 
adversarius.  Dicitur  et  Belial,  id  est  apostata  et  absque  iugo.  Dicitur 
etiam  Leviathan,  id  est  additamentum  eorum.  Et  alia  plura  reperies 
nomina,  quae  vel  unius  Spiritus  sunt  propria,  vel  pluribus  communia. 

Quomodo  determinent  praedictas  auctoritates,  quae  videntur  ad- 
versari,  qui  dicunt  omnes  Angelos  mitti?  —  Qui  autem  omnes  An- 
gelos  mitti  asserunt  praedictas  auctoritates,  Danielis  scilicet  et  Dio- 
nysii,  ita  determinant:  dicuntur  superiora  agmina  Deo  assistere  et 
ab  intimis  numquam  recedere,  non  quin  aliquando  mittantur,  sed  quia 
rarissime  ad  exteriora  prodeunt ;  neque  tunc  ab  intimis  recedunt,  sed 
Dei  praesentiae  et  contemplationi  semper  assistunt,  quod  etiam  fa- 
ciunt  qui  frequenter  mittuntur. 

Quos  alii  dicant  mitti,  et  quos  dicant  non  mitti,  cum  determina- 
tione  auctoritatum  quae  videntur  sibi  adversari.  —  Alii  vero  dicunt 
tres  Ordines  supremos,  scilicet  Seraphim,  Cherubim  et  Thronos,  ita 
Creatori  assistere,  quod  ad  exteriora  non  exeunt;  inferiores  autem 
tres  ad  exteriora  mitti;  tres  vero  medios  inter  utrosque  consistere, 
non  modo  dignitate  vel  loco,  sed  etiam  officio,  quia  praeceptum  di- 
vinum  a  superioribus  accipiunt  et  deferunt  ad  inferiores.  Ideoque 
cum  supremi  mediis,  et  medii  imis,  atque  hi  hominibus  praeceptum 
Dei  nuntient,  merito  omnes  Angeli  nominari  debent.  Et  ob  id  forte 
Apostolus  ait:  omnes  Spiritus  administratores  esse  Filii  et  mitti  in 
ministerium.  Vel  per  omnes  non  singulos  Ordines,  sed  de  inferioribus 
Ordinibus  singulos  Angelos  complexus  est.  Illud  vero  quod  Isaias  di- 
cit  per  verba  Dionysii  determinant  dicentis :  « Hi  Spiritus  qui  mittun- 
tur  percipiunt  horum  vocabulum  quorum  gerunt  officium  » .  Unde  dicunt 
illum  Angelum  qui  missus  est  ad  Isaiam,  ut  mundaret  et  incenderet 
labia  Prophetae,  fuisse  de  Ordine  inferiorum ;  sed  ideo  dictus  est  forte 
de  Seraphim,  quia  veniebat  incendere  et  consumere   delicta  Isaiae. 

(1)  D.  Gregor.  Homil.  XXXIV.  in  Evang. 

524.  ( i  )  —  Proponitur  quaestio.  —  Circa  distinctionem 
decimam,  ubi  quaerit  Magister  de  missione  Angelorum,  quaero : 

Utrum  omnes  Angeli  mittantur? 

525.  —  Argumentum  principale  (1).  —  Quod  non:  Daniel. 
VII.  cap.  v.  10:  Millia  millium  ministrabant  ei,  et  decies 
centena  millia  assistebant  ei;  ergo,  etc. 

526.  —  Contra:  ad  Hebraeos  I.  v.  14:  Omnes  sunt  admi- 
nistratorii  Spiritus. 

527.  ( 2 )  —  Ostenditur  omnes  Angelos  mitti  ad  extra  vel  ad 
intra.  —  Respondeo:  absolute  concedenda  est  auctoritas  Apo- 
stoli.  —  Sed  distinguendum  est  de  missione  intra  et  extra. 
—  a)  Secundum  enim  communem  processum  et  ordinem  reve- 
lantur  maiora  Dei  mysteria  superioribus  prius  quam  inferio- 
ribus;  et  ita  superiores  mittuntur  ad  inferiores,  loquendo  et 
illuminando  eos  interius,  et  alii  inferiores  mittuntur  exterius 
ad  illa  revelata  nuncianda  hominibus  vel  explenda.  Et  ita  non 
omnes  communiter  mittuntur  extra. 

b)  Et  sic  possunt  exponi  omnes  auctoritates,  dicendo  quod 
omnes  mittuntur,  extra  vel  intra  (a). 

c)  Videtur  tamen  quod  supremi  vel  aliqui  de  supremis 
mittantur  quandoque  ad  extra;  nam  Incarnationem  nescierunt 
multi  Angeli  ante  tempus  incarnationis  vel  passionis  Christi, 
sicut  patet  per  illud  Isai.  LXIII.  v.  i,  ubi  quaeritur  in  persona 
inferiorum  Angelorum:  Quis  est  iste  qui  venit  de  Edom  tin- 
ctis  etc;  et  per  illud  Psat.  XXIII.  v.  8:  Quis  est  iste  rex 
gloriae?  Et  respondit:  Dominus  fortis,  etc.  — Apparet  etiam 


(«)  Ed.  Ven.  exponi  omnes  auctoritates,  dicentes:  mittuntur  extra. 
(1)  Solvitur  ad  n.  528. 

per  Apostolum  ad  Ephesios,  III.  v.  10:  Ul  innotescat  Principa- 
tibus  et  Potestatibus  per  Ecctesiam,  etc.  Ubi  glossa  Hieronymi 
Angelicas  Potestates  vel  dignitates  praefatum  dicit  mysterium 
Incarnationis  ad  plenum  nescisse,  donec  completa  esset  passio 
Christi  et  Apostolorum  praedicatio  fuisset  gentibus  dilatata; 
quod  tamen  usque  tunc  non  latuit  maiores,  secundum  glossam 
Augustini  ibidem  dicentis:  Constai  autem  quod  Angelum  mis- 
sum  ad  Beatam  Virginem  ad  hoc  nuntiandum  non  latuit; 
ergo  ille  cui  hoc  patuit  erat  de  superioribus,  et  non  de  infl- 
mis,  quos  latuit  illud  sacrurn  mysterium. 

o28.  —  Solvitur  argumentum  principale.-  —  Per  hoc  patet 
ad  illud  Daniel.  VII.  [n.  525] ;  distinguendum  enim  est  de  com- 
muniter  assistentibus  et  de  communiter  ministrantibus.  — 
Auctoritas  autem  Apostoli  concedenda  est  ad  litteram ;  sed  in- 
distincte  de  missione  ad  intra  et  ad  extra. 

Quod  quaeque  anima  hdbet  Angelum  bonum  ad  sui  custodiam 
delegatum  et  malum  ad  exercitium.  —  Illud  quoque  sciendum  est, 
quod  Angeli  boni  deputati  sunt  ad  custodiam  hominum,  ita  ut  quis- 
que  electorum  habeat  Angelum  ad  sui  profectum  atque  custodiam 
specialiter  delegatum.  —  Unde  in  Evangelio  (1)  Veritas,  a  pusillorum 
scandalo  prohibens,  alt :  Angeli  eorum  semper  vident  faciem  Patris. 
Angelos  dicit  eorum  esse  quibus  ad  custodiam  deputati  sunt.  Super 
quem  locum  Hieronymus  tradit  unamquamque  animam  ab  exordio 
nativitatis  habere  Angelum  ad  sui  custodiam  deputatum,  inquiens  ita : 
«  Magna  dignitas  animarum  est,  ut  unaquaeque  habeat  ab  ortu  nati- 
vitatis  in  custodiam  sui  Angelum  delegatum » .  Gregorius  quoque  dicit 
quod  «  quisque  unum  bonum  Angelum  sibi  ad  custodiam  deputatum,  et 
unum  malum  ad  exercitium  habet  » .  Cum  enim  omnes  Angeli  boni 
nostrum  bonum  velint  communiterque  saluti  omnium  studeant,  ille 
tamen  qui  deputatus  est  alicui  ad  custodiam  eum  specialiter  hortatur 
ad  bonum,  sicut  legitur  de  Angelo  Tobiae  (2)  et  de  Angelo  Petri  in 
Actibus  Apostolorum  (3).  Similiter  et  mali  Angeli,  cum  desiderent  ma- 
lum  hominum,  magis  tamen  hominem  ad  malum  incitat  et  ad  nocen- 
dum  fortius  instat  ille  qui  ad  exercitium  eius  deputatus  est. 

Utruni  singulis  hominibus  singuli  Angeli,  an  pluribus  deputatus 
sit  units?  —  Solet  autem  quaeri,  utrum  singuli  Angeli  singulis  ho- 
minibus,  an  unus  pluribus  ad  custodiam  vel  exercitium  deputatus 
sit?  —  Sed  cum  electi  tot  sint  quot  et  boni  Angeli  sunt,  plures  con- 
stat  esse  omnes  simul  bonos  et  malos  homines  quam  boni  Angeli  sunt. 
Et  cum  tot  sint  electi  quot  Angeli  boni,  et  Angeli  boni  plures  sint 
quam  mali,  pluresque  sint  homines  mali  quam  boni,  non  est  ambi- 
gendum  plures  esse  bonos  homines  quam  sint  mali  Angeli,  et  plures 
esse  malos  homines  quam  sint    mali  Angeli  vel  boni  Angeli. 

Confirmat  unum  Angelum  pluribus  hominibus  deputari,  sive  si- 
■mul,  sive  temporibus  diversis.  —  Ideoque  dici  oportet  unum  eum- 
demque  Angelum,  bonum  vel  malum,  pluribus  hominibus  deputari  ad 
custodiam  vel  exercitium,  sive  eodem  tempore,  sive  diversis  temporibus. 
—  Ideo  autem  dicimus  eodem  tcmpore,  vel  diversis  temporibus,  quia  vide- 
tur  quibusdam  quod  omnes  hommes  qui  sunt  simul  in  aliquo  tempore  sin- 
gulis  ingulos  Angelos  habere  possunt,  bonos  vel  malos ;  quia  licet  maior 

1     Matth.  e.  XVIII  v.  10.       (2)  Tob.  e.  V.  seqq.       (3)  Cap.  XII.  vv.  7-8. 

sit  numerus  hominum,  computatis  in  unum  omnibus  qui  fuerunt  et  sunt 
et  futuri  sunt,  quam  Angelorum,  tamen  quia  homines  decedentibus 
hominibus  succedunt,  et  ideo  nunquam  simul  sunt  in  hac  vita,  An- 
geli  vero  nunquam  decedunt,  sed  simul  omnes  sunt,  ideo  esse  potest 
ut  singuli  hominum,  dum  in  hac  vita  sunt,  singulos  habeant  Angelos 
bonos  vel  malos  ad  sui  custodiam  vel  exercitium  destinatos.. —  Oaeterum 
sive  ita  sit,  sive  non,  non  est  dubitandum  unumquemque  habere  Ange- 
lum  sibi  deputatum,  sive  pluribus  simul  destinatus  sit,  sive  uni  singula- 
riter.  —  Nec  est  mirandum,  unum  Angelum  pluribus  hominibus  ad  custo- 
diam  deputari,  cum  uni  homini  plurium  custodia  deputetur,  ita  ut  eorum 
quisque  suum  dicatur  habere  Dominum,  vel  Episcopum,  vel  Abbatem. 

Utrum  Angeli  proficiant  in  merito  et  praemio  usque  ad  iudi- 
ciumf  —  Praeterea  illud  considerari  oportet,  utrum  Angeli  boni  in 
praemio  vel  in  merito  proficiant  usque  ad  iudicium?  —  Quod  in  me- 
ritis  proficiant  atque  quotidie  magis  ac  magis  mereantur,  quibusdam 
videtur,  ex  eo  quia  quotidie  hominum  utilitatibus  inserviunt  eorum- 
que  profectibus  student.  Quibus  etiam  nihilominus  videtur  quod  et 
in  praemio  proficiant,  scilicet  in  cognitione  et  dilectione  Dei.  Licet 
enim,  ut  aiunt,  in  confirmatione  beatitudinem  acceperint  aeternam  at- 
que  perfectam,  augetur  tamen  quotidie  eorum  beatitudo,  quia  magis 
ac  magis  diligunt  atque  cognoscunt.  Et  est  eorum  charitas,  qua  Deum 
et  nos  diligunt,  et  meritum  et  praemium:  meritum,  quia  per  eam  et 
per  obsequia  ex  ea  nobis  impensa  merentur  et  in  beatitudine  profi- 
ciunt;  et  ipsa  eadem  est  praemium,  quia  ea  beati  sunt. 

Auctoritatibus  confirmant  quod  dicunt.  —  Et  quod  Angeli  pro- 
ficiant  in  cognitione,  ac  per  hoc  in  beatitudine,  testimoniis  Sanctorum 
confirmant.  Dicit  enim  Isaias  (1)  ex  persona  Angelorum,  Christi  ascen- 
dentis  magnificentiam  admirantium :  Quis  est  iste  qui  venit  de  Edom, 
tinctis  vestibus  de  Bosraf  Et  in  Psalmo  (2):  Quis  est  iste  Rex  gloriaef 
Ex  quibus  apparet  quod  mysterium  Verbi  incarnati  plenius  cogno- 
verunt  Angeli  post  impletionem  quam  ante.  Et  sicut  in  cognitione 
huius  mysterii  profecerunt,  ita,  dicunt,  eos  in  Deitatis  cognitione  pro- 
ficere.  —  Quod  autem  in  huius  mysterii  cognitione  profecerint,  evi- 
denter  docet  Apostolus  (3)  dicens :  Quae  sit  dispensatio  sacramenti  ab- 
sconditi  a  saeculis  in  Deo,  ut  innotescat  multiformis  sapientia  Dei 
per  Ecclesiam  Principibus  et  Potestatibus  in  coelestibus.  Super  quem 
locum  dicit  Hieronymus :  «  Angelicas  dignitates  praefatum  mysterium 
ad  purum  non  intellexisse  donec  completa  est  passio  Christi,  et  Apo- 
stolorum  praedicatio  per  gentes  dilatata » . 

Quod  in  hac  sententia  videtur  Augustinus  adversari  Ilieronymo. 
—  His  autem  videtur  contradicere  Augustinus,  super  eumdem  locum 

(1)  Cap.  LXIII.  v.  1.         (2)  XXIII.  v.  8.        (3)  Epti.  c.  III.  vv.  910. 

Epistolae  dicens :  «  Non  latuit  Angelos  mysterium  regiri  coelorum, 
quod  opportuno  tempore  revelatum  est  pro  salute  nostra.  Illis  ergo  a 
saeculis  innotuit  supra  memoratum  mysterium,  quia  omnis  creatura 
non  ante  saecula,  sed  a  saeculis  est » .  —  Attende,  .lector,  quia  viden- 
tur  dissentire  in  hac  sententia  illustres  Doctores.  Ideoque,  ut  omnis 
repugnantia  de  medio  tollatur,  praedicta  verba,  Haymonem  sequentes, 
ita  determinemus,  «  ut  illis  Angelis  qui  maioris  dignitatis  sunt,  et 
per  quorum  ministerium  illa  nuntiata  sunt,  ex  parte  cognita  a  sae- 
culis  fuisse,  utpote  familiaribus  et  nuntiis;  illis  vero  qui  minoris 
dignitatis  sunt  incognita  exstitisse  dicamus  usquequo  impleta  sunt  et 
per  Ecclesiam  praedicata,  et  tunc  ab  omnibus  Angelis  perfecte  fue- 
runt  cognita » .  —  Constat  itaque  omnes  Angelos  in  cognitione  divi- 
norum  mysteriorum  secundum  processum  temporis  profecisse.  Unde 
non  incongruenter  ipsi  dicunt  Angelorum  scientiam  ac  beatitudinem 
augeri  usque  ad  futuram  consummationem,  quando  in  scientia  ac  beati- 
tudine  perfectissimi  erunt,  ut  nec  augeatur  amplius,  nec  minuatur. 

Aliorum  opinio,  qui  clicunt  Angelos  in  quibusdam  praedictorum 
non  profecisse.  —  Alii  autem  dicunt  Angelos  in  confirmatione  tanta 
Deitatis  dilectione  atque  notitia  fuisse  praeditos,  ut  in  his  ulterius  non 
profecerint,  nec  profecturi  sint.  Profecerunt  tamen  in  scientia  rerum 
exteriorum,  sicut  in  cognitione  sacramenti  Incarnationis  et  huiusmodi; 
sed  non  in  contemplatione  Deitatis,  quia  Trinitatem  in  Unitate  atque 
Unitatem  in  Trinitate  non  plenius  intelligunt  sive  intellecturi  sunt 
quam  ab  ipsa  confirmatione  perceperunt.  —  Ita  etiam  dicunt  eos  in 
charitate  non  profecisse  post  confirmationem,  quia  eorum  charitas  postea 
non  est  aucta ;  et  sic  dicunt  eos  postea  non  profecisse  in  meritis,  sed 
hoc  quantum  ad  vim  merendi,  sed  non  quantum  ad  numerum  merito- 
rum;  plura  enim  bona  fecerunt  postea,  quae  tunc  non  fecerant;  sed 
eorum  charitas,  ex  qua  illa  processerunt,  non  est  aucta,  ex  qua  tan- 
tum  meruerunt,  antequam  ista  adderentur,  quantum  postea  his  adiectis. 
—  Illud  vero  quod  alii  superius  dicunt  probabilius  videtur,  scilicet 
quod  Angeli  usque  ad  iudicium  in  scientia  et  aliis  proficiant. 

Quaedam  auctoritates  videntur  obviare  probabiliori  sententiae.  — 
Quibus  tamen  videntur  obviare  quorumdam  auctoritatum  verba.  Ait 
enim  Isidorus,  De  Summo  Bono  (1):  «  Angeli  in  Verbo  Dei  omnia  sciunt 
antequam  fiant » .  Sed  nec  omnes,  nec  omnia  perfecte  Angelos  scire 
dixit,  et  ideo  eos  in  scientia  proficere  non  removit.  —  Gregorius  quo- 
que  in  lib.  Dialogorum  (2)  ait :  «  Quid  est  quod  ibi  nesciant,  ubi  scien- 
tem  omnia  sciunt?».  Ubi  videtur  dicere  quod  omnia  sciant  Angeli, 
et  nihil  sit  quod  nesciant.  —  Sed  accipiendum  est  hoc  de  his  quo- 
rum  cognitio  beatum  facit  cognitorem,  ut  sunt  ea  quae  ad  mysterium 
Trinitatis  et  Unitatis  pertinent. 

(1)  Sent.  I.  c.  10.  (2)  Lib.  IV.  c.  33. 

(  ■ )  529.  —  Proponitur  quaestio.  —  Circa  distinctionem  un- 
decimam,  ubi  Magister  tractat  de  custodia  hominum  ab  An- 
gelis,  quaero : 

Utrum  Angelus  custodiens  possit  effective  aliquid  cau- 
sare  in  intellectu  hominis  ciistoditi? 

530.  —  Argumenta  principalia  (1).  —  Quod  sic:  —  a)  Quia 
aliter  frustra  custodiret,  nisi  posset  ipsum  dirigere  in  actibus 
humanis,  et  regere  in  quantum  (homo  quoad  ea  (a) )  quae  sunt 
ipsius  quantum  ad  intellectum  et  voluntatem;  nec  aliter  pos- 
set  aliquid  circa  ipsum  facere  in  quantum  rationalis  est,  ex 
quo  nec  circa  voluntatem  vel  intellectum  (aliquid  facit  (a) ). 

b)  Praeterea,  Angelus  potest  effective  aliquid  causare  in 
intellectu  alterius  Angeli,  sicut  dictum  est  dist.  9  [n.  502]; 
ergo  et  in  intellectu  hominis.  —  Probatio  consequentiae :  quia 
activum  quod  potest  aliquid  causare  in  passivo  excellention 
potest  etiam  in  passivo  minus  excellenii :  tum  quia  omne 
agens  habens  actum  primum  potest  causare  actum  secundum 
in  quocumque  receptivo,  per  hoc  enim  probatum  est  proposi- 
tum  dist.  9:  Angelus  autern  actu  cosrnoscens  est  habens  actum 
primum,  et  intellectus  noster  est  in  potentia  ad  actum  secun- 
dum;  ergo,  etc. 

c)  Praeterea,  sensibile  potest  immediate  aliquid  agere  in 
intcllectum  nostrum,  sicut  patet  de  phantasmate;  ergo  et  multo 
magis  illud  quod  est  actu  intelligibile,  quale  est  illud  quod 
est  in  intellectu  Angeli. 


(1)  Solvuntur  au  n.  542.  (a)  Deest  in  Ed.  Ven. 

531.  —  Contra :  Glossa  Augustini  super  illucl  Matth. 
c.  XVIII.  v.  10,  Angeli  eorum,  etc.,  clicit:  Homines  non  sunt 
contemnendi,  quia  ad  illorum  custodias  mittuntur  Angeli. 

(2)  532.  —  Exponitur  opinio  Avicennae.  — Hic  est  opinio  Avi- 
cennae,  VI.  Natural.,  parte  5.  cap.  6,  quod  superior  Intelli- 
gentia  est  causa  inferioris  quanlum  ad  esse  et  quantum  acl 
cognitionem ;  et  sic  descendendo  a  suprema  Intelligentia,  tan- 
dem  Intelligentia  quaedam  separata,  superior  anima  intellectiva, 
causat  in  ipsa  notitiam  actualem  et  suam  speciem,  et  intel- 
ligit  per  conversionem  intellectualem  actualem  ad  illam  Intel- 
ligentiam.  Vult  ergo  dicere  quod  species  rerum  fluunt  ab  In- 
telligentia  separata  superiore  ad  nofitiam  naruralem  hominum 
habendam.  Itaque,  secunclum  eum,  naturale  est  intcllectui  no- 
stro  converti  ad  Intelligentiam  separatam,  ad  hoc  quocl  intelli- 
gat.  —  Quod  si  verum  sit,  patet  dist.  3.  I.  Lib.  q.  4.  (a). 

533.  —  Ab  aliis  impugnatur.  —  Contra  opinionem  Avicen. 
arguitur,  quocl  tunc  frustra  anima  uniretur  corpori,  quia  pro- 
pter  nullam  perfectionem  ipsius  animae  unitae;  non  enim  pro- 
pter  perfectionem  ipsius  in  se,  quia  forma  non  est  propter  mate- 
riam,  sed  e  converso,  II.  Physic.)  nec  propter  perfectionem  ipsius 
in  operando,  quia  non  unita  posset  habere  speciem  ab  Intelli- 
gentia  sicut  unita. 

( 3 )  534.  —  At  minus  efficaciter.  —  Ista  ratio  videtur  pec- 
care:  —  aj  Quia  videtur  concludere  quod  frustra  uniretur 
anima  beata  corpori,  quia  non  propter  perfectionem  aliquam 
necessariam  ad  suam  operationem,  quia  operationem  habet  in 
qua  nihil  recipit  a  corpore. 

b)  Praeterea,  secundum  aliquos,  anima  intelligit  in  quan- 
tum  est  supra  corpus;  ergo  non  convenit  sibi  intelligere  in 
quantum  unitur  corpori;  ergo  nec  unitur  per  se  propter  ali- 
quam  perfectionem,  quae  sit  quasi  necessaria  propter  opera- 
tionem  eius,  ut  propter  intelligere. 

535.  —  Impugnatur  a  Doctore.  —  Aliter  improbatur  dicta 
positio:  —  a)  Primo  quia  omnis  nostra  cognifio  oritur  a  sensu, 
I.  Poster.  et  I.  Metaph.  et  II.  Physic;  caecus  enim  natus  non 


(«)  Ed.  Ven.  tantum  habet:  Hic  est  opinio  Avicen.  VI.  Natural.  part.  5. 
cap.  6,  quod  Intelligentia  superior  est  causa  essendi  et  causa  cognitionis 
animae  intellectivae,  ita  quod  solum  anima  intelligit  per  conversionem  actua- 
lem  ad  illam  Intelligentiam. 

potest  habere  perfectam  notitiam  de  coloribus:  haec  autem 
omnia  essent  falsa,  si  species  illae  intelligibiles  imprimerentur 
in  anima  ab  ipsa  Intelligentia. 

b)  Praeterea,  si  nulla  maneret  notitia  habitualis,  non  ma- 
nente  actu  intelligendi,  sequeretur  quod  semper  esset  intelle- 
ctus  aeque  in  potentia  essentiali  ad  intelligendum;  licet  enirn 
ex  actibus  generaretur  aliqua  habilitas  ad  faciliter  converten- 
clum  intellectum  ad  intelligendum,  quia  tamen  nunquam  habe- 
retur  forma  qua  posset  intelligere,  quae  est  actus  primus,  fa- 
ciens  ipsum  esse  in  potentia  acciclentali,  sed  semper  de  novo 
oporteret  recipere  talem  formam,  per  quam  posset  operari, 
semper  in  intellectu  non  intelligente  esset  potentia  essentialis 
ad  actum  intelligendi,  quia  potentia  ad  formam  illam  quae 
esset  principium  intellectionis;  licet  enim  intellectus  habens 
illum  habitum  acquisitum  sequentem  actum  posset  facilius 
acquirere  illam  formam  quam  alius  non  habens  eum,  unde 
licet  unurn  passivum  sit  magis  dispositum  ad  patiendum  quam 
aliud,  utrumque  tamen  est  in  potentia  essentiali  antequam 
formam  recipiat,  sicut  si  lignum  quando  non  calefieret  esset 
non  calidum,  et  unum  esset  siccum  et  aliud  humidum,  quam- 
vis  siccum  esset  faciliter  receptivum  caloris,  humidum  autern 
difficilius,  utrumque  tamen  quando  non  calefaceret  esset  in 
potentia  essentiali  ad  calefaciendum.  Ita  hic. 
( *)  536.  —  Divisio.  —  Ad  quaestionem  ergo  respondeo:  primo 
quid  non  possit  Angelus  effective  causare  in  intellectu  hominis 
custoditi :  secundo  quid  possit. 

537.  —  Declaratur  quid  non  possit  Angelus  effective  causare 
in  inteilectu  hominis  custoditi.  —  De  primo  dico  quod  nullam 
intellectionem  actualem,  nec  speciem  intelligibilem  potest 
Angelus  catfsare  in  intellectu  nostro  ut  totalis  causa.  Ratio 
autem  non  est  ex  aliqua  impotentia  ex  parte  Angeli,  quia 
sufficienter  est  in  actu  primo,  et  potest  causare  in  alio  Angelo 
actum  secundum;  sed  ratio  est  ex  intellectu  nostro,  qui  pro 
statu  isto  est  passivum  determinatum  ad  determinatum  acti- 
vum,  ut  ad  phantasmata  et  intellectum  agentem,  et  ideo  im- 
peditur,  ne  possit  recipere  immediate  immutationem  ab  aliquo 
actu  intelligibili  sine  phantasmate;  quia  phantasmata  se  ha- 
bent  pro  statu  isto  ad  intellectum  nostrum  sicut  sensibilia  ad 
sensum,   quoad   hoc   scilicet,   ut   sicut  sensus    non    immutatur 

primo  nisi  a  sensibili  extra,  sic  nec  intellectus  noster  prima 
immutatione  immutatur  nisi  a  phantasmate.  —  Unde  autem 
hoc  sit,  tactum  est  dist.  3.  I.  [n.  392],  scilicet  ex  ordine  po- 
tentiarum,  qui  ordo  non  est  mere  ex  natura  hominis  unde 
homOj  quia  tunc  non  esset  alius  ordo  in  beatitudine;  vel  igi- 
tur  ex  cutpa,  vel  ex  isto  statu,  propter  aliquid  pertinens  ad 
culpam;  cuius  causa  quaeratur. 

538.  —  Corollarium.  —  Ex  hoc  sequitur  quoddam  corot- 
larium,  scilicet  quod  Angelus  non  potest  aliquem  intellectum 
rapere  ad  intellectualem  visionem,  et  quod  omnis  raptus  fa- 
ctus  virtute  diaboli  est  praecise  ad  aliquid  intense  imaginan- 
dum,  *  et  raptus  eorum  sunt  magis  furiosi  quam  raptus  An- 
geli,  scilicet  boni;  quia  illa  *  intensa  imaginatio  facit  ani- 
mum  ita  distractum  ab  omni  alia  cogitatione  (a)  cuiuscum- 
que  actualis  intellectionis,  quod  videtur  ipsum  intetlectuatiter 
videre.  Et  concomitatur  forte  illam  intensam  imaginationem 
alicuius  rei  intellectio  illius  imaginabilis;  sed  nulla  est  ibi  in- 
tellectio  alicuius  mere  iyitelligibitis,  non  imaginabilis.  Ita  etiam 
omnis  raptus,  ad  quem  potest  homo  seipsum  disponere  in  hac 
vita  per  consuetudinem,  non  est  ad  aliquam  visionem  intelle- 
ctualem,  sed  solum  imaginariam  et  intellectionem  concomi- 
tantem  illam  imaginariam;  licet  forte  talis  quietatio  in  homine 
ab  omnibus  ext.rinsecis  per  lalem  visionem  quandoque  dispo- 
nat  ut  Deus  animum  sic  tranquillum  rapiat  ad  visionem  in- 
tetlectuatem. 

( 3 )  539.  —  Ostenditur  Angelum  posse  docere  hominem  perfectius 
quam  alius  homo.  —  De  secundo,  (scilicet  quid  possit  Angelus  fa- 
cere  in  intellectu:  —  a)  Propter  dicta  Sanctorum,  praecipue  Dio- 
nysii,IV.  Coelest.  Hierarch.,  dicentis  revelationes  fieri  hominibus 
per  Angelos(6)),  manifestum  est  quod  Angelus  potest  docere 
hominem,  sicut  homo  facit;  sed  perfeciius,  quia  homo  docet 
proponendo  quaedam  signa  nota  audienti,  quibus  propositis,  au- 
diens  circa  illa  sola  quamplurimum  occupatus  est,  et  ita  in  se 
unitus,  qualis  unio  non  est  in  adinveniente  scientiam,  quia 
inveniens  scientiam  circa  multa  distrahitur. 

h)  Similiter  ex  illis  signis  ordinate  componit  ad  invicem 
conceptus  simplices,  sicut  componit  loquens  et  docens,  et  conce- 


(a)  Ed.  Ven.  cognitione.  (b)  Deest  in  Ed.  Ven. 

ptus  complexos  ordinate  coniungens,  sicut  sunt  signa  ordina- 
tae  coniunctionis  apud  loquentem,  et  ex  talibus  signis  percipit 
veritatem  complexorum  ex  terminis  et  habitudinem  complexi 
ad  complexum,  a  quo  habet  veritatem  suam,  et  ita  addiscit. 
Quam  veritatem  vel  complexionem  per  se  non  haberet,  nec 
disceret  sine  omni  docente,  licet  haberet  species  omnium  in- 
complexorum;  non  enim  habens  multorum  incomplexorum  con- 
ceptus  novit  qualiter  componat  ea,  et  quae  complexa  infe- 
rant  (a)  incomplexa,  qualitercumque  ordinata;  si  enim  hoc  fa- 
cere  posset,  cito  ex  terminis  conciperet  veritates  multarum  com- 
plexionum,  et  ex  quibusdam  complexionibus  veritatem  aliarum 
complexionum;  et  sic  addiscunt  ingeniosi  per  se  adinveniendo; 
sed  tardioribus  oportet  proponi  ab  alio  aliqua  signa  nota,  ut 
addiscant    per   doctrinam. 

c)  Et  hoc  modo  certum  est  Angelum  posse  docere  sive 
utendo  signis  ad  placitum  institutis,  et  hoc  in  corpore  as- 
sumpto,  vel  modo  alio,  formando  ialia  signa:  vel  utendo  si- 
gnis  naturalibus,  scilicet  ipsis  rebus,  adhibendo  eas  prae- 
sentes  sensibus,  a  quibus  sensus  ordinate  *  immutantur  *,  et 
ex  eis  phantasmata  ordinate  generantur;  et  sic  ulterius  ex 
eis   species  intelligibiles  ordinate  abstrahuntur. 

d)  Dubium  autem  esset  utrum  citius  posset  Angelus  uti 
signis  naturalibus  quam  ipse  vel  homo  posset  uti  signis  ad 
placitum  institutis;  mirum  enim  videretur  si  citius  posset  im- 
mutare  visum  multis  sensibilibus  vel  visibilibus,  a  quibus  ab- 
straherentur  species  necessariae  ad  unam  magnam  argumen- 
tationem  hominis,  quam  posset  ipse  vel  homo  uti  signis  illis 
ad  placitum  institutis  repraesentantibus  illa  obiecta, 

(6)  540.  —  Declaratur  quid  possit  Angelus  in  tiominis  intellectu 
circa  phantasmata.  —  Sed  de  aliis  affirmativis,  quid  scilicet  pos- 
sit  Angelus  circa  virtutem  phantasiicam  hominis  agere  vel 
causare,  utrum  possit  novum  phantasma  causare  effective,  vel 
offerendo  novum  imaginabile,  vel  transporre  sive  transponere 
phantasmata  iam  habita,  dubium  est. 

a)  Gonceditur  tamen  communiter  quod  phantasma  no- 
vurn  non  posset  causare  sine  causa  naturali,  puta  obiecto  nato 
causare  tale  phantasma. 


(a)  Ed.  Ven.  faciant. 

b)  De  translatione  phantasmatis,  etiam  de  uno  organo  ad 
organum  alterius,  dubium  esse  videtur,  utrum  spiritum  vel 
humorem  informalum  phantasmate  in  organo  Socratis  possit 
transferre  ad  organum  Platonis,  manente  eodem  pbantasmate; 
non  enim  potest  aliter  phantasma  tranferre,  nisi  transferat 
subiectum. 

Et  forte  diceretur  quod,  translato  humore  ab  organo  So- 
cratis,  non  remaneret  in  eo  phantasma,  quia  non  esset  in  ea- 
dem  proportione  ad  suam  causam  a  qua  gignebatur.  —  Sed 
ista  ratio  non  concludil,  quia  sensus  particularis  respectu 
phantasmatis  est  tantum  causa  in  fieri,  et  non  in  facto  esse(a). 
—  Si  etiam  talis  translatio  fieret  a  Socrate  informato,  phan- 
tasmate  manente,  negaretur  ille,  ad  cuius  organum  fieret 
translatio,  posse  uti  tali  phantasmate,  quia  nullius  phantasia 
nata  est  uti  phantasmate  nisi  genito  a  sensibili  praesenti  suo 
sensui.  —  Sed  nec  ista  ratio  cogit,  quia  si  Deus  imprimeret 
caeco  nato  phantasma  de  colore,  posset  uti  eo  vigilans  ad  ima- 
ginandum  colores;  quod  enim  non  est  (b)  causa  formae  in 
esse,  sed  tantum  in  fieri,  non  videtur  esse  necessaria  causa 
formae  quantum  ad  actum  eius  secundam.  —  Ad  neutrum 
istorum  ciuorum  videtur  esse  ratio  necessaria  pro  una  parte, 
vel  pro  alia. 

(7)  c)  Tertio  modo,  de  translatione  phantasmatum  in  eodem, 
dicitur  quod  potest  facere  motum  localem  humorum  "et  spiri- 
tuum,  ad  quem  motum  sequitur  transpositio  phantasmatum 
et  ordinata  immutatio  intellectus  possibilis  ab  eis. 

Sed  hoc  videtur  difficile  ad  intelligendum;  non  enim 
quodlibet  phantasma  habet  spiritum  vel  humoivm  pro  subiecto, 
quia  tot  possent  simul  phantasmata  esse  in  virtute  phanta- 
stica  quod  (c)  eis  non  possent  assignari  propria  subiecta;  nec 
etiam  motus  aliquis  localis  spiritus  vel  humorum  videtur  fa- 
cere  aliquod  phantasma  movere  magis  quam  prius,  nisi  aliquid 
faciat  circa  illud  phantasma  per  alterationem. 

d)  Hoc  tandem  quarto  conceditur:  quod  possit  circa  vir- 
tutem  phantasticam  amovere  impedimenhtm;  puta  si  impe- 
dimentum  ordinatae  immutationis  a  phantasmatibus  erat  per- 


(«)  Ed.  Ven.  Mddit:  et  non  in  fieri  tantuin. 

(b)  Ed.  Ven.  quod  enim  est.  (c)  Wadd.  quot. 

turbatio  spirituum  vel  humorum,  Angelus  potest  illam  sedare, 
qua  sedata,  occurrent  ordiuate. 

541.  —  Declaratur  quid  possit  Angelus  circa  intellectum  pos- 
sibilem  hominis.  —  Posset  etiam  dici  quod  praeter  illam  viam 
qua  potest  docere  per  signa  sensibilia  excellentius  quam  homo 
[n.  539],  et  praeter  quamcumque  viam  circa  virtutem  phantasti- 
cam  [n  540],  ubi  non  est  aliqua  via  multum  certa,  nisi  ultima  de 
amotione  impedimenti,  aliquid  posset  operari  circa  intellectum 
possibilem,  non  immediate  causando  speciem  intelligibilem  ut 
totalis  causa,  sed  ut  causa  partialis  per  intellectum  suum 
agentem  coagens  intelleciui  agenti  hominis,  ita  quod  illi  duo 
intellectus  agentes,  Angeli  et  hominis,  qui  sunt  eiusdein  ratio- 
nis,  possent  cuin  phantasmate  efficacius  operari  quam  solus 
intellectus  agens  hominis,  et  ita  producere  speciem  intelligibi- 
lem  perfectiorem  et  distinctius  repraesentantem  quidditatem. 
(*)  54:2.  —  Solvuntur  argumenta  principalia.  —  Ad  argumenta 
—  a)  Ad  primum  [n.  530  rt]  dico  quod  non  frustra  custodit 
hominem ;  quia  potest  circa  intellectura  eius,  doccndo  per  si- 
gna  sensibilia,  efficacius  aliquid  facere  quam  homo  [n  539],  et 
forte  aUquid  operando  circa  phantasiam  [n.  540],  et  forte  circa 
inteliectum  possibilem,  secundum  ultimura  modum  [n.  541]. 
Datu  etiam  quod  nullum  istorum  possit  esse,  adhuc  non  fru- 
sira  esset  custodia  eorum,  quia  custodiunt  nos  a  multis  im- 
pugnationibtis  daemonum,  secundum  quod  dicit  Hieronymus 
in  Homil.  snper  illud  Matih.  XVII I.,  Angeli  eorurn  semper 
vident,  etc  :  Neque  etiam  tuta  posset  esse  vita  morialium,  etc. 
Quaere  eum  ibi. 

b)  Ad  secundum  [n.  530/;]:  consequentia  non  valet;  quia 
istud  passum  inferius  non  est  capax  p)-o  statu  isto  ab  illo 
agente,  et  hoc  quia  passum  (a)  est  impeditura  pro  statu  isto, 
ne  aliquid  tale  recipiat.  Unde  ista  impotentia  non  est  ex  defe- 
ctu  potentiae  activae  Angeli,  vel  ex  impotentia  virtutis  passi- 
vae  intellectus  nostri  absolute  in  recipiendo,  sed  ex  irapedi- 
mento  pro  statu  isto.  —  Per  hoc  patet  acl  utramque  proba- 
tionem  consequentiae ;  activum  enim  potest  agere  in  passi- 
vum,  quando  non  est  impeditum  a  receptione  formae  ad  quam 
agit  tale  agens;  sed  dum  est  impeditura  non  potest  agere  po- 
tentia  propinqua,  licet  possit  agere  potentia  rernola. 

(a)  Ed.  Ven.  passivum. 


492  LIB.    II.    DIST.    XI.    QUAEST.    UNICA. 

Et  si  dicas:  tune  non  posset  Deus  pro  statu  isto  imme- 
diate  agere  in  intellectum  nostrum  sine  phantasmate,  dico 
quocl  consequentia  non  valet,  quia  illud  impedimentum  pro 
statu  isto,  scilicet  o)'do  inter  potentias  inferiores,  subest  cau- 
salitati  Dei;  non  autem  causalitati  alicuius  creaturae;  et  ideo 
cuilibet  creaturae,  quae  praesupponit  istum  ordinem,  est  im- 
pedimentum;  non  autem  Deo  vel  ad  Deum,  qui  est  super  istum 
ordinem. 

c)  Ad  ultimum  [n.  530  c]  patet  quod  sensibilia  possunt 
immutare  intellectum  pro  statu  isto,  non  autem  mere  intelligi- 
bilia:  non  quia  illa  non  sunt  activa,  nec  quia  intellectus  noster 
non  est  passivus  respectu  eorum  absolute,  sed  quia  pro  statu 
isto  impeditur,  ne  patiatur  vel  recipiat  a  talibus  immediate. 
Amoto  autem  tali  impedimento,  tunc  recipit:  sicut  est  in  bea- 
titudine;  tunc  loquetur  Angelus  homini  beato,  et  homo  beatus 
alii  homini  beato,  sicut  dictum  est  prius  [n.  502  seqq.]  Angelum 
loqui  intellectualiter  Angelo,  quia  tunc,  secundum  promissum 
Salvatoris  in  *Matth.  c.  XXII.  v.  30,  erimus  sicut  Angeli  Dei. 
Cui  laus  et  gloria,  etc. 

Et  ex  hoc  patet  quare  doctor  non  potest  causare  scien- 
tiam  in  discipulo:  non  propter  defectum  virtutis  activae  in  scien- 
tia  docentis,  sed  propter  capacitatem  intellectus  discipuli  pro 
statu  isto,  pro  quo  habet  impedimentum,  ne  sic  immutetur, 
quia  pro  statu  isto  determinatur  ad  phantasrnata,  sicut  ad 
ipsum  immutantia,  sicut  dictum  est. 


•^•^2- 


DISTINCTIO  DUODECIMA 


TEXTUS  MAGISTRI  SENTENTIARUM. 

Post  considerationem  cle  Angelis  liabitam  agitur  cle  aliarum  re- 
rum  creatione  et  praecipue  cle  operum  sex  dierum  clistinctione.  —  Haec 
de  angelicae  naturae  conditione  dicta  sufficiant.  —  Nunc  superest  de 
aliarum  quoque  rerum  creatione,  ac  praecipue  de  operum  sex  dierum 
distinctione,  nonnulla  in  medium  proferre. 

Cum  Deus  in  sapientia  sua  angelicos  condidit  Spiritus,  alia  etiam 
creavit,  sicut  ostendit  supradicta  Scriptura  Genesis(l),  quae  dicit  in 
principio  Deum  creasse  coelum,  id  est,  Angelos,  et  terram,  scilicet 
materiam  quatuor  elementorum  adhuc  confusam  et  informem,  quae 
a  Graecis  dicta  est  cliaos  ;  et  hoc  fuit  ante  omnem  diem.  Deinde  ele- 
menta  distinxit  Deus,  et  species  proprias  atque  distinctas  singulis 
rebus  secundum  genus  suum  cledit,  quae  non  simul,  ut  quibusdam 
Sanctorum  Patrum  placuit,  sed  per  intervalla  temporum  ac  sex  volu- 
mina  dierum,  ut  aliis  visum  est,  formavit. 

Quod  Sancti  tractatores  videntur  super  hoc  quasi  adversa  tradi- 
disse,  aliis  dicentibus  omnia  simul  facta  in  materia  et  forma,  cdiis  per 
intervalla  temponun.  —  Quidam  namque  Sanctorum  Patrum,  qui  verba 
Dei  atque  arcana  excellenter  scrutati  sunt,  snper  hoc  quasi  adversa 
scripsisse  videntur.  —  Alii  quidem  tradiderunt  omnia  simul  in  ma- 
teria  et  forma  fuisse  creata ;  quod  Augustinus  (2)  sensisse  videtur.  — 
Alii  vero  hoc  magis  probaverunt  ac  asseruerunt,  ut  primum  materia 
rudis  atque  informis,  quatuor  elementorum  commixtionem  atque  confu- 
sionem  tenens,  creata  sit;  postmodum  vero  per  intervalla  sex  dierum  ex 
illa  materia  rerum  corporalium  genera  sint  formata  secundum  species  pro- 
prias.  Quam  sententiam  Gregorius(3),  Hieronymus(4),  Beda(5)  aliique 
plures  commendant  ac  praeferunt,  quae  etiam  Scripturae  Genesis,  unde 
prima  huius  rei  cognitio  ad  nos  manavit,  magis  congruere  videtur. 


(1)  Cap.  I   v.  1.  (4)  Com.  in  Epist.  ad  Tit.  c.  1, 

(2)  De  Gen.  ad  TJt.  Lib.  I.  c.  15.  (5)  Hexaem.  in  init. 
(»)  Moral.  Lib.  XXXII.  c.  12. 

Quomodo  per  intervalla  temporis  res  corporales  conditae  sint  — 
Secundum  hanc  itaque  traditionem,  ordinem  atque  modum  creationis 
fbrmationisque  rerum  inspiciamus.  —  Sicut  supra  (1)  memoratum  est:  In 
principio  creavit  Deus  coelum,  id  est,  angelicam  naturam,  sed  adhuc 
informem,  ut  quibusdam  placet,  et  terram,  id  est,  illam  confusam 
materiam  quatuor  elementorum,  quam  nomine  terrae,  ut  ait  Augusti- 
nus,  Contra  3fanichaeos(2),  ideo  appellavit  Moyses,  «  quia  terra  inter 
omnia  elementa  minus  est  speciosa.  Et  illa  inanis  erat  et  incomposita, 
propter  omnium  elementorum  commixtionem.  Eamdem  etiam  vocat 
abyssum  dicens:  Et  tenebrae  erant  super  faciem  abyssi,  etc;  quia 
confusa  erat  et  commixta,  specie  distincta  carens.  Eadem  etiam  ma- 
teria  informis  dicta  est  aqua,  super  quam  ferebatur  spiritus  Domini, 
sicut  superfertur  fabricandis  rebus  voluntas  artificis;  quia  subjacebat 
bonae  voluntati  Creatoris,  quod  formandum  perficiendumque  inchoa- 
verat,  qui  sicut  Dominus  et  Conditor  praeerat  fluitanti  et  confusae 
materiae,  ut  distingueret  per  species  varias,  quando  vellet  et  sicut 
vellet.  Haec  ideo  dicta  est  aqua,  quia  omnia  quae  in  terra  nascuntur, 
sive  animalia,  sive  arbores  vel  herbae,  et  similia,  ab  humore  incipiunt 
formari  atque  nutriri.  His  omnibus  vocabulis  vocata  est  illa  informis 
materia,  ut  res  ignota  notis  vocabulis  insinuaretur  imperitioribus,  et 
non  uno  tantum ;  nam  si  uno  tantum  signiiicaretur  vocabulo,  hoc  esse 
putaretur  quod  consueverant  homines  in  illo  vocabulo  intelligere  » . 
Sub  his  ergo  nominibus  significata  est  materia  illa  confusa  et  infor- 
mis,  qiiae  nulla  specie  cerni  ac  tractari  poterat,  id  est,  nominibus 
visibilium  rerum,  quae  inde  futurae  erant,  propter  infirmitatem  par- 
vulorum,  qui  minus  idonei  sunt  invisibilia  comprehendere.  —  Et  tunc 
erant  tenebrae,  id  est,  lucis  absentia.  «  Non  enim  tenebrae  aliquid  sunt, 
sed  ipsa  lucis  absentia  ;  sicut  silentium  non  aliqua  res  est,  sed  ubi 
sonus  non  est  silentium  dicitur ;  et  nuditas  non  aliqua  res  est,  sed  in 
corpore  ubi  tegumentum  non  est  nuditas  dicitur;  sicut  et  inanitas  non 
est  aliquid,  sed  inanis  dicitur  locus  esse  ubi  non  est  corpus,  et  ina- 
nitas  est  absentia  corporis  »  (3). 

Quo  sensu  tenebrae  dicantur  non  esse  aliquid,  et  quo  dicantur 
esse  aliquid.  —  Attende,  quia  hic  Augustinus  tenebras  dicit  non  esse 
aliquid,  cum  alibi  tenebrae  inter  creaturas  ponantur,  quae  benedicunt 
Dominum;  unde  dicitur  (4):  Benedicite  lux  et  tenebrae  Domino.  —  Ideo- 
que  sciendum  est  tenebras  diversis  modis  accipi,  scilicet  vel  pro  lucis  ab- 
sentia,  qualiter  supra  accepit  Augustinus,  iuxta  quam  acceptionem  non 
sunt  aliquid :  vel  pro  aere  obscurato,  sive  aeris  obscura  qualitate ;  et 


(1)  Dist.  I,  pag.  1;  dist.  II,  pag.  86.  (2)  Lib.  I.  c.  7. 

(3)  D.  August.  1.  c.  et  Confes.  Lib.  XII.  c.  3.  (4)  Dan.  c.  III.  v.  72. 

secundum  lioc  aliqua  res  creata  sunt.  Ideo  ergo  dicit  tenebras  tunc 
fuisse  super  faciem  abyssi,  quia  nondum  erat  lux,  quae  si  esset,  et 
superesset  et  superfunderetur ;  sed  nondum  lucis  gratia  opus  suum 
Deus  venustaverat,  quae  postea  in  primo  die  formata  est. 

Duo  liic  consideranda  sunt:  quare  illa  materia  confusa  sit  dicta 
informis,  et  ubi  ad  esse  prodiit,  et  quamtumque  in  altum  ascenderit. 
—  De  qua  re  priusquam  tractemus,  duo  nobis  discutienda  occurrunt: 
primum,  quare  illa  materia  confusa  informis  dicatur,  an  quia  omni 
forma  caruerit,  an  propter  aliud:  secundo,  ubi  ad  esse  prodierit,  et 
quantum  in  altum  ascenderit.  —  Ad  illud  ergo  quod  primo  positum 
est  breviter  respondentes,  dicimus  iilam  primam  materiam  non  ideo 
dictam  fore  informem,  quod  nullam  omnino  formam  habuerit.  quia 
non  aliquid  corporeum  tale  exsistere  potest  quod  nullam  habeat  formam, 
sed  ideo  non  absurde  informem  appellari  posse  dicimus,  quia  in  con- 
fusione  et  permixtione  quadam  subsistens,  nondum  pulchram  aper- 
tamque  et  distinctam  receperat  formam,  qualem  modo  cernimus.  Facta 
est  ergo  illa  materia  in  forma  confusionis  ante  formam  dispositionis. 
In  forma  confusionis  prius  omnia  corporalia  materialiter  simul  et  se- 
mel  sunt  creata;  postmodum  in  forma  dispositionis  sex  diebus  sunt 
ordinata.  —  Ecce  absolutum  est  quod  primo  in  discussione  propositum 
fuit,  scilicet  quare  illa  materia  dicatur  informis. 

Hic  ad  id  quod  secundo  quaerebatur  respondet.  —  «  Nunc  superest 
quod  secundo  proponebatur  explicare,  ubi  scilicet  illa  materia  substi- 
terit,  et  quantum  in  altitudine  porrigebatur.  —  Ad  quod  nihil  temere 
asserentes,  dicimus  quod  illa  prima  rerum  omnium  moles,  quando 
creata  est,  ibidem  ad  esse  videtur  prodiisse  ubi  nunc  formata  subsi- 
stit ;  eratque  terreum  hoc  elementum  in  uno  loco  eodemqne  m.edio 
subsistens,  caeteris  tribus  in  una  confusione  permixtis,  eisdemque 
circumquaque  in  modo  cujusdam  nebulae  oppansis,  ita  obvolutum  erat, 
ut  apparere  posset  quod  fuit.  —  Illa  vero  tria,  in  una  permixtione 
confusa  circumquaque  suspensa,  eousque  in  altum  porrigebantur,  quou- 
sque  nunc  summitas  corporeae  naturae  pertingit » .  Et  sicut  quibusdam 
videtur,  ultra  locum  firmamenti  extendebatur  illa  moles,  quae  in  infe- 
riori  parte  spissior  atque  grossior  erat,  in  superiori  vero  rarior  et  le- 
vior  atque  subtilior  exsistebat;  de  qua  rariori  substantia  putant  quidam 
fuisse  aquas,  quae  super  firmamentuin  esse  dicuntur.  «  Talis  fuit  mundi 
facies  in  principio,  priusquam  reciperet  formam  vel  dispositionem  » . 

Ostenso  qualis  fuit  mundi  facies  in  ipso  primordio,  incipit  prosequi 
operum  sex  dierum  distinctionem.  —  Nunc  superest  ut  dispositionem 
illam,  qualiter  perfecta  sit,  ordine  prosequamur.  —  Sex  diebus,  sicut 
docet  Scriptura  Genesis,  distinxit  Deus  et  in  fbrmas  redegit  proprias 
cuncta  quae  simul  materialiter  fecerat ;  perfecitque  opus  suum  in  die 

sexto,  et  sic  cleinde  die  septimo  requievit  ab  omni  opere  suo,  id  est 
cessavit  novam  creaturam  facere.  Sex  enim  diebus  sex  rerum  genera 
distinxitj  nihilque  postea  fecit  quod  in  aliquo  illorum  non  contineatur. 
Operatus  est  tamen  postea,  sicut  Veritas  in  Evangelio  (1)  ait:  Pater 
meus  operatur  usque  nunc,  et  ego  operor  illud. 

De  quatuor  modis  divinae  operationis.  —  Quatuor  enim  modis, 
ut  ait  Alcuinus,  Super  Genesim  (2)7  operatur  Deus :  «  Primo  in  Verbo 
omnia  disponendo.  Secundo  in  materia  informi  quatuor  elementorum, 
de  nihilo  eam  creando;  unde:  Qui  vivit  in  aeternum  creavit  omnia 
simul  (3),  omnia  scilicet  elementa,  vel  omnia  corpora  materialiter  simnl 
creavit.  Tertio  per  opera  sex  dierum  varias  distinxit  creaturas. 
Quarto  ex  primordialibus  seminibus  non  incognitae  oriuntur  naturae, 
sed  notae  saepius  reformantur,  ne  pereant » . 


(1)  Ioan.  c.  V.  v.  17. 

(2)  Interrog.  e.t  Resjions.  inter.  10.  (3)  Eccli.  c.  XVIII.  v.   1. 

DOCTORIS  SUBTILIS  AC  MARIANI 

SUPER    DISTINCTIONE  XII.   LIBRI   II.  SENTENTIARUM 

QUAESTIONES 


QUAESTIO  I. 

543.  (')  —  Proponitur  quaestio.  —  Circa  distinctionem 
duodecimam,  in  qua  Magister  agit  de  creatura  pure  corpo- 
rali,  quaeruntur  duo  de  principio  materiali:  —  Primo : 

Utrum  in  substantia  generabili  et  corruptibili  sit  aliqua 
entitas  positiva  realiter  distincta  a  forma  ?  —  *  Secundo, 
utrum  per  aliquam  poteniiam  materia  posset  esse  sine 
forma?  * 

544.  —  Argumenta  principalia  (1).  —  *  Circa  primum  *  ar- 
guitur  quod  non:  —  a)  Philos.  VII.  Metapli.:  Materia  non  est 
quid,  nec  quale,  et  sic  de  aliis  praedicamentis;  ergo  non  con- 
tinetur  sub  aliquo  illorum  quibus  ens  dividitur  et  distinguitur; 
ergo  non  distinguitur  a  forma,  forma  enim  substantialis  est 
substantia. 

Sed  dices  quod  non  est  ens  actu,  sed  tantum  est  ens  in 
potentia.  —  Conira:  materia  non  est  materia  in  potentia, 
quia  materia  non  est  in  materia,  nec  est  forma,  ut  dictum 
est,  nec  compositum,  et  sic  de  aliis;  ergo  nihil. 
(2)  b)  Praeterea,  V.  Physic:  Quod  movetur  est;  sed  quod 
generatur  non  est,  per  hoc  volens  probare  differentiam  gene- 
rationis  a  motu;  igitur  oportet  quod  intelligatur  ibi  eodem 
modo  esse  in  secundo  negative  et  in  primo  affirmative :  sed 
esse  quod  afflrmatur  de  eo  quod  movetur  est  esse  mpotentia; 
quia  motus  est  actus  entis  in  potentia  secundum  quod  huius- 
modi,  III.  Physic;  ergo  esse  *  negatum  *  de  eo  quod  gene- 
ratur  est  esse   in  potentia;  igitur  materia,  quae   est    subie- 


(1)  Solvuntur  ad  n.  561. 

Tom.  II.  32 

ctum  generationis,  non  est  ens  in  potentia ;  quia  argumentum 
non  procedit  de  termino  generationis,  sed  de  subiecto,  quia 
de  termino  motus  non  est  verum  dicere  quod  sit,  sicut  nec 
generationis  dum  est  in  generari  (a).  Cum  igitur  materia  non 
sit  ens  in  actu,  nec  ens  in  potenlia;  ergo  est  nihil. 

c)  Praeterea,  I.  Physic:  Materia  non  est  scibilis  nisi  in 
anatogia  ad  formam;  sed  si  esset  per  se  ens  sine  entitate 
formae,  sive  ens  distinctum  a  forma,  esset  per  se  intelligi- 
bitis;  ergo. 

d)  Praeterea,  si  materia  esset  aliquid,  esset  aliquis  actus, 
quia  ens  positivum  extra  animam  actus  quidam  est:  sed  non 
est  actus,  quia  actus  distinguit  et  dividit,  materia  autem 
nec  dividit,  nec  distinguit,  quia  in  fundamento  nalurae  nihil 
est  distinctum,  1.  Metaph.  etc. 

e)  Praeterea,  si  esset  actus,  compositum  non  esset  per  se 
unum,  quia  ex  duobus  entibus  in  actu  non  flt  per  se  unum; 
nec  potest  esse  compositum,  quia  compositum  non  est  princi- 
pium,  sed  principiatum :  si  autem  esset  actus,  esset  vel  actus 
qui  est  forma,  vel  actu  ens  compositum ;  cum  igitur  non  sit 
nec  hoc,  nec  illud,  est  nihil,  vel  non  est  aliqua  entitas  distincta 
a  forma. 

545.  —  Contra:  Philos.  II.  Physic.  et  V.  Metaph.:  Materia 
est  ex  qua  fit  res  cum  insit.  Et  ponitur  cum  insit,  ad  differen- 
tiam  termini  oppositi,  ex  quo  flt  res,  non  tamen  inest.  Forma 
autem  *  non  potest  esse  iltud  ex  quo  fit  res,  quia  forma  est 
terminus  factionis:  sed  illud  ex  quo  fit  compositum  praecedit 
formam  \  ergo  *(b). 

546.  (3)  —  Aliorum  sententia  (1).  —  Hic  dicit  una  opinio 
rem  generabilem  et  corruptibilem  habere  in  se  tantum  unam 
realitatem  positivam;  et  quidam  dicunt  i.llam  esse  materiam, 
et  quidam  forrnam.  —  Et  differunt  opiniones  istae  solum  in 
voce,  et  non  fn  re.  —  Nam  dicentes  illam  realitatem  esse  mate- 


(a)  Ed.  Ven.  quia  de  motu  non  est  veruin  dicere  quod  terminus 
eius    sit. 

(b)  Wadd.  Forma  autem  est  terminus  factionis,  vel  per  hoc  quod-est, 
ex  quo  patet  quod  non  est  forma,  quia  illud  ex  quo  fit  compositum  prae- 
cedit  formam;  per  hoc  quod  dicitur  cum  insit,  exeluditur  privatio;  ergo. 

(I)  Rationes  solvuntur  ad  n.  550. 

riam  dicunt  materiam  proficere  in  gradu  entitalis  non  per 
aliquod  extrinsecum,  sed  per  suum  intrinsecum.  —  Exem- 
plwn  de  quantitate  interminata,  quae  terminatur  non  per 
aliquid  extrinsecum,  sed  per  terminum  intrinsecum.  —  Sic, 
ut  dicunt,  forma  non  est  terminus  extrinsecus,  sed  intrin- 
secus  materiae;  quae  licet  sit  terminus,  non  tamen  est  aliud 
a  materia;  et  ipsa  ut  aliter  et  aliter  terminatur  dicitur  aliud 
et  aliud  compositum;  et  tamen  omnes  illi  gradus  sunt  idem 
materiae  identice. 

547.  ( 4 )  —  Impugnatur  primo.  —  Positio  ista  non  videiur 
*  rationatis  *,  nec  videtur  esse  secundum  intentionem  Philoso- 
phi.  Arguo  enim  sic:  —  a)  ln  generatione  naturali,  secundum 
Philos.  I.  De  Gener  ,  semper  aliquid  corrumpitur  et  aliquid 
generatur.  Sed  tunc  accipit  Philosophus  quod  in  generatione  ex 
opposito  fit  oppositum  :  non  quod  oppositum  maneat,  sed  ali- 
quod  commune  utrique  termino,  quod  vult  esse  materiam, 
quae  non  potest  esse  idem  cum  aliquo  oppositorum,  quia 
unum  oppositorum  non  manet  cum  alio. 

( 5 )  h)  Sed  respondetur  quod  agens  naturale  requirit  aliquid 
in  quod  agat,  et  hoc  est  terminus  corrumpendus.  Tunc  igitur 
quando  dicitur  quod  hoc  fit  illud,  verum  est;  non  tamen  di- 
citur  quod  aliquid  maneai  eius  quod  praefuit,  quod  sit  com- 
mune  illis,  sed  ita  fit  ex  opposito,  quod  hoc  totum  fit  hoc 
totum.  Et  ista  videtur  intentio  Philos.,  I.  De  Gener.,  ubi 
dicit  quod  in  hoc  distinguitur  generaiio  ab  atteratione,  quia 
in  generatione  totum  convertitur  in  totum;  non  sic  in  altera- 
tione,  propter  hoc  quod  generabilia  et  corruptibilia  sunt  per  se 
entia  simpiicia.  —  Contra:  nihil  prohibet  effectum  produci  ab 
agente  sine  illo,  quo  praesente,  virtus  agentis  magis  debilitatur 
quam  fortificetur :  sed  praesentia  contrarii  in  aere,  quod  debet 
corrumpi  ab  igne,  magis  debilitat  virtutem  ignis  ad  producen- 
dum  ignem  quam  fortificet;  ergo  ignis  agens,  qui  praehabet  in 
virtute  sua  totum  ignem  generandum,  quia  ignis  generandus 
non  est  nisi  quid  simplex,  secundum  illos,  non  habens  partem 
et  partes  realiter  distinctas,  poterit  ignem  generare,  nullo  con- 
trario  praesupposito. 

c)  Ex  hoc  idem  arguitur  aliter  sic:  Agens  naturale  po- 
tens  in  aliquem  effectum  totum  de  necessitate  producit  eum, 
si  non  prohibetur,  quia  agens  naturale  non  impeditum  de  ne- 

cessitate  agit  in  quolibet  quod  est  in  virtute  eius  activa,  ut 
patet  de  forma  quam  producit  et  inducit  necessario  agens  non 
impediturn,  nec  ab  aliquo  agente,  nec  ex  parte  passi.  Si  igitur 
agens  naturale  habet  aliquem  totalem  effectum  in  virtute  sua 
activa,  necessario  ponet  ipsum,  si  non  fuerit  impeditum:  sed 
non  impeditur  nisi  per  contrarium  corrumpendum.  Si  autem 
in  corrumpendo  non  sit  aliquid  (non  contrarium  (a) )  quod  de 
se  sit  pars  compositi,  sed  totum  est  contrarium,  agens  non 
indiget  opposito  in  producendo,  nec  oportet  quod  corrumpat, 
quia  non  corrumpit  nisi  ut  aliquicl  quod  est  in  corrupto  sit 
ipsius  geniti,  quia  etiam  ex  eius  praesentia  (b)  magis  impedi- 
retur  quam  promoveretur  in  actione  sua;  ideo  enim  agens  non 
potest  producere  nisi  corrumpendo,  quia  non  habet  totum  effe- 
ctum  in  virtute  sua,  et  ideo  oportet  corrumpere  aliquid,  ut 
quod  fuit  aliquid  alterius,  scilicet  corrupti,  sit  aliquid  ipsius 
geniti;  ergo,  etc. 

548.  ( 6 )  —  Impugnatur  secundo.  —  Praeterea  secundo  sic  : 
—  a)  Aliqua  substantia  est  corruptibilis  per  aliquid  intrinsecum 
sibi,  *  secundum  *  Philos.,  VII.  Metaph.  c.  5  :  sed  nulla  sub- 
stantia  quae  est  forma  simplex  est  corruptibilis  per  aliquid 
sibi  intrinsecum;  ergo  cum  aliqua  sit  corruptibilis,  hoc  erit 
per  aliquid  intrinsecum  aliud  a  forma:  hoc  non  est  nisi  ma- 
teria,  ut  dicit  Philos.  in  eodem  VII.,  quod  materia  est  qua 
res  potest  esse  et  non  esse. 

b)  Dices  quod  ideo  est  corruptibilis,  quia  habet  contra- 
rium.  —  Sed  hoc  non  valet.  quia  non  habet  (c)  contrarium 
alicui,  ratione  cuius  sit  corruptibile,  nisi  quia  habet  aliquid 
intrinsecum,  ratione  cuius  habet  posse  non  esse,  quia  scilicet 
per  hoc  potest  recipere  suum  contrarium.  Et  hoc  insinuat  Phi- 
losophus,  dicens  ibi  quod  materia  est  illud  quo  res  potest  esse 
et  non  esse.  Et  ratio  est,  quia  est  capax  alicuius  formae  quam 
non  habet,  quae  opponitur  illi  sub  qua  est. 

c)  Praeterea,  si  materia  non  est  distincta  a  forma,  non 
est  possibilis  aliqua  mutatio  subsiantialis.  —  Probo  per  Phi- 
los.  V.  Physic. :  mutatio  quaedam  est  de  non  subiecto  in  sub- 
iectum,  alia  a  subiecto  m  non  sublectum,  alia  de  subiecto  in 
subiectum ;  de  non  subiecto  autem  in  non  subiectum  est  im- 


(a)  Deest  in  Ed.  Ven.  (b)  Ed.  Ven.  potentia.  (c)  Ed.  Ven.  est. 

possibilis:  sed  oranis  mutatio  est  aliter  se  habentis .  Tunc  sic : 
generatio  est  mutatio  de  non  subiecto  in  subiectum,  *  corru- 
ptio  est  a  subiecio  in  non  subiectum  *;  igitur  est  ibi  aliquid 
aliter  se  habens.  *  Si  igitur  *  non  est  ibi  materia,  quae  po- 
nitur  subiectum  commune,  igitur  generatio  non  est  a  non  su- 
biecto  in  subiectum,  nec  corruptio  a  subiecto  in  non  subie- 
ctum,  hoc  est,  non  erit  in  corruptione  mutatio  a  forma  in 
privationem,  nec  in  generatione  a  privatione  ad  formam,  si 
ibi  non  est  subiectum  materia,  quia  privatio  non  est  nisi  in 
aptO  nato. 

(^)  d)  Et  si  dicas  quod  ignis  qui  generatur  vel  corrumpitur 
aliter  se  habet,  non  valet,  quia  nihil  ignis  manet;  ergo  nec 
ignis  aliter  se  habet,  quia  aliter  se  habere  est  conditio  entis, 
ut  patet  *  X.  *  Metaph. 

e)  Et  si  dicas,  quare  non  potest  converti  totum  in  totum, 
ut  ex  toto  generetur  totum?  —  Dico  quod  bene  potest  hoc  fleri, 
sed  non  generando,  sed  magis  transubstantiando ,  sicut  panis 
convertitur  in  corpus  Christi,  et  ista  conversio  non  est  mutatio, 
ut  dicitur  in  IV.  [dist.  11]. 

f)  Et  tunc  respondeo  ad  auctoritatem,  quae  est  vocalis 
cum  dicitur:  generatio  est  mutatio  totius  in  totum.  Sciendum 
est  enim  quod  in  aliis  mutationibus  extra  substantiam,  sicut 
in  alteratione,  non  est  mutatio  totius  in  totum,  quia  ibi  non 
est  proprie  aliquod  totum;  eo  tamen  modo  quo  est  ibi  totum 
quasi  per  accidens  et  quadam  aggregatione,  eo  modo  est  ibi 
mutatio  totius  in  totum.  Unde  in  VII.  Metaph.  dicit  Philos. 
quod  non  generatur  albedo,  sed  lignum  album;  tamen  lignum 
album  non  est  vere  totum,  nisi  secundum  quid,  sicut  nec 
acervus  lapidum  est  proprie  totum,  sed  partes  vel  lapides; 
sed  lignum  est  quoddam  per  se  totum  et  generatur  totum  per 
se,  quod  est  per  se  unum,  quotcumque  formae  sint  in  tali  per 
se  uno;  quia  enim  ignis  est  aliquod  totum  per  se  unum  ens 
quod  est  generatum,  et  aqua  similiter  est  quoddam  totum 
habens  partes  realiter  distinctas,  quae  vere  faciunt  unum  per 
se,  ideo  tota  dicitur  corrumpi  vel  esse  corrupta,  quando  ex 
ea  fit  ignis,  et  hinc  est  quod  totum  dicitur  converti  in  totum, 
quia  totum  per  se  unum  fit  post  corruptionem  alicuius  totius, 
quod  vere  fuit  unum,  et  per  consequens  vere  totum  corruptum, 
quamvis  subiectum  maneat  commune. 

( 8 )  g)  Item,  in  omni  genere  est  reperire  per  se  ordinem  et  sta- 
tum,  II.  Metaph.,  sicut  patet  in  genere  causae  efflcientis.  In 
genere  igitur  causae  materialis  erit  ordo  essentialis,  et  sic  in 
receptivis  materialibus  erit  dare  primum  receptivum  essentia- 
liter:  sed  primum  receptivum  non  est  nisi  ad  primum  actum: 
sed  primus  actus  est  substantialis:  idem  autem  non  recipit 
seipsum,  sed  oportet  quod  realiter  distinguatur  ab  illo;  ergo 
primum  compositum  erit  compositum  ex  primo  receptivo  et 
actu  primo  realiter  distincto  ab  illo. 

h)  Praeterea,  aliquod  causatum  est  causatum  a  quatuor 
causis;  quia  si  non,  sequitur  quod  aliqua  causa  ultima  causabit 
sine  priori.  vel  erit  dare  quod  materia  non  erit  causa  per  se 
alicuius.  —  Probatio:  nullum  causatum  est  quin  habeat  for- 
mam ;  igitur  si  non  est  ex  pmnibus  quatuor  causis,  sequitur 
quod  vel  non  habeat  efficientem,  sive  finem,  quae  sunt  causae 
priores  quam  sit  forrua;  vel  si  habet  illas,  sequitur  quod  ma- 
teria  nullius  erit  causa.  Tunc  arguo  sic:  si  aliquod  causatum 
est  vere  causatum,  vere  est  a  quatuor  causis:  sed  materia 
non  est  idem  causato;  ergo  causatum  habet  in  se  materiam 
et  formam,  quae  sunt  duae  causae. 

(  9 )  i)  Praeterea,  substantia  per  se  exsistens  (a)  dividitur  in  sub- 
stantiam  simplicem  et  compositam:  sed  composita  non  potest 
esse  per  se  divisa  contra  simplicem,  nisi  habeat  partem  *  rea- 
liter  *  clifferentem  et  realiter  distinctam  (b)  a  forma;  ergo. 

549.  —  Impugnatur  tertio.  —  a)  Praeterea,  August.  XII. 
Confess.:  Duo  fecisti,  Domine:  unum  prope  te,  et  aliud  prope 
nihil,  quod  vocat  materiam  :  forma  autem  non  potest  esse 
prope  nihil. 

b)  Praeterea,  Augustinus  probat  ibi  materiam  esse  notam 
per  mutationem,  quia  oportet  aliquid  moveri,  sicut  clicit  Phi- 
losophus;  propter  quod  dicit  Gommentator  quod  transmutatio 
fecit  scire  materiam. 

550.  —  Solvuntur  rationes  praefatae  sententiae.  —  Ad  ra- 
tiones  oppositas  [n.  546]  dico :  —  a)  Quod  si  forma  substantialis 
non  esset  nisi  gradus  intrinsecus  materiae,  sequeretur  tunc 
quod  per  illos  gradus  generabilia  non  distinguantur  specie, 
quia  isti  graclus  sunt  essentialiter  idem  tertio,  scilicet  mate- 
riae,  nec  alterius  rationis  secundum  illos  gradus. 

(a)  Ed.  Ven.  ens  (b)  Ed.  Ven.  partes....  differentes....  distinctas. 

b)  Praeterea,  certum  est  quocl  anima  intellectiva  non  po- 
test  esse  gradus  intrinsecus  materiae,  quia  ipsa  est  terminus 
creationis. 

551.  (I0)  —  Potentia  obiectiva-subiectiva.  —  Est  igitur  vi- 
dendum  primo  quale  ens  est  materia.  —  Ad  quod  praemitto 
quamdam  distinctionem  de  potentia.  Aliquid  enim  potest  esse 
in  potentia  dupliciter:  uno  modo  ut  terminus:  alio  modo  ut 
subiectum  quod  est  in  potentia  ad  terminum.  —  Et  forte  est 
eadem  potentia;  sed  ut  comparata  ad  diversa  dicitur  obiectiva 
vel  subiectiva,  ita  quod  subiectum  exsistens  dicitur  in  poten- 
tia  subiectiva,  et  eadem  ut  respicit  agens  dicitur  obiectiva. 
Possunt  tamen  separari,  ut  in  creabiti,  ubi  est  potentia  obie- 
ctiva,  et  non  subiectiva,  quia  ibi  non  subiicitur  aliquid. 

552.  —  Aliorum  sententia  circa  potentialitatem  materiae.  — 
Dicunt  ergo  aliqui  quod  materia  est  in  potentia  obiectiva  tan- 
tum:  sicut  albecto  est  in  potentia  obiectiva  quando  non  est, 
quae  tamen  secundum  quid  est,  quia  est  in  virtute  causae 
vel  causarum  suarum. 

553.  —  Impugnatur.  —  Contra  hoc:  —  a)  Concludunt 
omnes  rationes  factae  superius  [n.  547seqq.]. 

b)  Et  iterum  arguo  sic:  qui  habet  totuin  ignem  generan- 
dum  in  virtute  sua  activa  potest  totum  illum  generare,  ex  quo 
non  supponit  aliquid  per  se  ens  in  potentia  subiectiva;  ergo. 

c)  Similiter  etiam  (a)  nec  ignis,  nec  quodcumque  genera- 
tum  vel  generandum  erit  realiter  compositum  ex  diversis  en- 
tibus,  sed  simplex  quoddam. 

d)  Non  salvatur  etiam  mutatio  substantialis  secundum 
hanc  viam;  quia  nihil  aliter  se  habet  in  mutatione  substan- 
tiali;  quod  enim  aliter  se  habet  nunc  quam  prius  oportet  ma- 
nere  et  esse:  et  secundum  hanc  viam  materia  non  est  nisi  in 
termino  vel  terminis  generationis,  ut  videtur. 

e)  Similiter  patet  quod  haec  via  negat  composilionem ; 
sicut  enim  quando  albedo  de  potentia  obiectiva  redit  ad  actum, 
non  propter  hoc  flt  in  albedine  realis  compositio,  sic  cum  ex 
igne  in  potentia  fiet  ignis  in  actu  nulla  erit  ibi  compositio.  — 
Et  ideo  ponens  materiam  solum  in  potentia  obiectiva,  et  non 
subiectiva,  negat  omnem  rationem  Philosophi  de  materia. 


(a)  Wadd.  ergo  similiter  etiam.. 

554.  (11)  —  Doctoris  sententia  circa  entitatem  materiae  pri- 
mae.  —  a)  Dico  igitur  quocl  materia  est  per  se  unum  prin- 
cipium  naturae,  ut  dicit  Philos.  I.  Physic.  et  II,  quod  est  per 
se  causa,  ut  dicit  II.  Physic.  et  *  V.  *  Metaph.,  quod  est  per  se 
fundamentum  *  formarum* ,  I.  Metaph.,  quod  est  per  se  sub- 
iectum  mutationum  substantialium,  V.  Physic,  quod  est  per 
se  causa  compositi,  II.  Physic,  quod  est  terminus  creatio- 
ms(l);  igitur  sequitur  quod  est  aliquid  non  in  potentia  obie- 
ctiva  tantum,  ut  probant  omnes  rationes  supradictae,  sed  opor- 
tet  tunc  quod  sit  in  potentia  subieciiva  exsistens  in  actu,  vel 
actus,  non  curo  quodcumque  dicatur,  secundum  quod  onme 
illud  dicitur  esse  actu  vel  actus  quod  est  extra  causam  suam; 
cum  enim  sit  principium  et  causa  entis,  oportet  necessario 
quod  sit  aliquod  ens,  quia  cum  principiatum  et  causatum  de- 
pendeat  a  causa  sua  et  a  principio  suo,  si  esset  niliil  vel  non 
ens,  dependeret  ens  a  nihilo  vel  non  ente:  quod  est  impossibile. 

b)  Praeterea,  manet  sub  terminis  oppositis  eadem,  et  sub 
potentiis  numero  diversis,  quae  in  ipsa  corrumpuntur,  et  est 
terminus  creationis,  patet,  et  secundum  hoc  est  realitas  di~ 
stincta  a  forma,  ex  eisdem  causis,  et  est  quid  positivum,  quia 
receptivum  formae. 

c)  Tamen  dicitur  ens  in  potentia,  quia  quanto  aliquid 
habet  minus  de  actu,  tanto  magis  est  in  potentia;  et  quia 
materia  est  receptiva  omnium  formarum  substantialium  et  ac- 
cidentalium,  ideo  maxime  est  in  potentia  respectu  earum,  et 
ideo  definitur  per  esse  in  potentia,  secundum  Aristot.;  non  enim 
habet  actum  distinguentem,  vel  dividentem,  vel  receptum, 
vel  informantem,  et  dantem  sibi  esse  specificum.  —  Ex  quo 
tamen  est  receptivum  istius  actus,  per  suppositum,  et  est  causa 
compositi,  non  potest  esse  nihil,  quia  nihil  non  est  alicuius 
receptivum  (2). 

555.  (12)  —  Obiectiones.  —  Sed  contra  hoc  obiicitur,  quod 
scilicet   materia  non   habeat  tale    esse   in   actu.  —   a)  Philos. 


(1)  Quam  sine  specie  feceras,  unde  speciosum  mundum  faceres.  August. 
Confes.  Lib.  XII.  c.  4. 

(2)  Priasquam  istam  informem  materiam  formares  atque  distingueres  non 
erat  aliquid:  non  color,  non  figura,  non  corpus,  non  spiritus;  non  tamen 
omnino  nihil:  erat  quaedam  informitas  sine  ulla  specie.  —  August.  Confes. 
Lib.  XII.  c.  3. 

enim  1.  De  Gener.  arguit  contra  illos  qui  ponebant  subie- 
ctum  generationis  sive  materiam  aliquod  corpus  in  actu,  quia 
tunc  generatio,  secundum  Philosophum,  non  esset  nisi  alteratio; 
quia  omne  quod  advenit  enti  in  actu  est  accidens;  igitur  eodem 
modo  hic,  si  materia  sit  de  se  aliqua  entitas  in  actu  vel  actua- 
liter,  distincta  contra  formam,  et  solum  diceretur  ens  in  po- 
tentia,  quia  receptiva  actus  comptetivi  speciei,  quicquid  igi- 
tur  adveniret  constitueret  unum  ens  per  accidens  cum  eo; 
tolleretur  igitur  omnis  mutatio  substoMtiatis  per  hunc  modum. 

b)  Praeterea,  potentiale  in  omnibus  aliis  generibus  a  sub- 
stantia  non  est  actu  illius  generis.  Patet  in  omni  genere  acci- 
dentis;  nam  susceptivurn  coloris  nihil  est  in  genere  coloris. 
Igitur  in  genere  substantiae  receptivum  istius  generis  nihil  erit 
generis  substantiae;  igitur  susceptivum  formae  substantialis 
non  est  realiter  distinctum  a  forma  substantiali,  quia  illud  re- 
ceptivum  non  ponitur  in  aliquo  genere,  nec  reducitur  ad  ali- 
quod  aliud  genus  quam  ad  substantiam;  non  igitur  realiter 
distinguitur  a  forma. 

c)  Praeterea,  ex  duobus  entibus  in  actu  non  fit  per  se 
unum;  igitur  ex  materia,  quae  secundum  istum  modum  est  in 
actu,  non  fieret  per  se  unimi  cum  forma,  nec  resultaret  unum 
compositum  quod  esset  per  se  unum. 

556.  (4  3)  —  Solvuntur.  —  Respondeo :  —  a)  Ut  prius,  quod 
materia  dicit  entitatem  aliquam  positivam  extra  intellectum 
et  causam  suarn,  secundum  quam  entitatem  est  capax  forma- 
rum  substantialium,  quae  sunt  actus  simpliciter.  Unde  oportet 
quod  res  generabitis  et  corruptibitis  vel  sit  omnino  simptex, 
ut  forma,  vel  componatur  ex  aiiquo  et  nihilo,  vel  sit  compo- 
situm  ex  aliquo  et  aliquo.  —  Primum  est  absurdum,  scilicet 
quod  generabile  sit  simptex,  et  contra  hoc  sunt  rationes  superius 
[n.  547seqq.]  factae.  —  Secundum  etiam  est  impossibile,  scilicet 
quod  aliquid  componatur  ex  nihilo  et  aliquo.  —  Igitur  sequitur 
necessario  tertium,  scilicet  quod  aliquid  componitur  ex  aliquo 
et  aliquo,  sicut  ex  materia  et  forma.  —  Non  est  autem  in- 
conveniens  quod  in  composito  sit  atiquid  et  aiiquid,  sicut 
non  est  inconveniens  quod  aliquid  sit  compositum. 

b)  Et  tunc  ad  argumentum  tertium  [n.  555c]  dico  quod  sicut 
non  repugnat  per  se  uni  quod  sit  compositum,  ita  non  repugnat 
ei  quod  sit  ex  aliquibus  actualibus  entitatibus  realiter  distinctis. 

c)  Secl  clices  quod  ita  ex  albo  et  ligno  potest  fieri  unum 
per  se,  quia  quoddam  compositum.  —  Respondeo :  in  ente 
communi  unitas  vel  est  iclem  quod  ens,  vel  est  passio  imme- 
cliaie  consequens  ens,  et  ideo  non  potest  demonstrari  deente; 
quia  si  demonstraretur,  aut  hoc  esset  ex  clefinitione  subiecti, 
scilicet  enlis  vel  unius:  sed  ista  sunt  transcendentia,  et  non 
habent  definitionem;  et  ideo  unitas  in  communi  vel  passio  im- 
mediata  entis,  quae  est  esse  unum,  non  potest  demonstrari  de 
ente:  vel  si  esse  unum  sit  passio  mediata,  illud  tamen  per 
quod  inest  enti  non  est  nobis  notum.  Sic  etiam  dico  in  speciali: 
unitas  entis  specialis  vel  est  passio  immediata  eius,  et  secun- 
dum  hoc  cuilibet  enti  speciali  immediate  inest  sua  unitas,  vel 
si  inest  ex  natura  alterius,  illud  non  est  nobis  notum. 

d)  Quando  ergo  quaeritur,  quare  hoc  compositum  est  per 
se  unum?  non  est  reddenda  alia  causa  nisi  quia  habet  talem 
formam  qua  est  per  se  ens,  ideo  per  se  unUm;  et  ita  de 
composito(a)  non  est  alia  causa  reddenda;  et  ideo  sicut  ens 
per  se  potest  esse  simpleoc  et  compositum,  sic  nec  repugnat 
per  se  passioni  entis,  scilicet  suae  unitati,  esse  simplex  vel 
composita. 

(,4)  e)  Secl  dices:  tu  bene  assignas  rationem  unitatis  ex  parte 
totius,  quia  scilicet  totum  ideo  est  per  se  unum  quia  habet 
talem  formam,  et  aliud  est  per  accidens  unum  propter  tatem 
formam;  secl  quaero  de  partibus  compositi,  unde  habent  quod 
istae  dant  esse  per  se  unum,  et  aliae  non?  —  Respondeo: 
Philos.  VIII.  Metaph.  quaerit  quare  aliquid  est  unum,  et  dicit 
quod  simptex  est  unurn,  quia  statim  est  icl  quod  est.  Sed  in  com- 
positis  est  dare  aliquam.  rationem,  et  nescivit  Philosophus  aliam 
dare,  nisi  quia  hoc  est  actus  et  illud  potentia,  ita  quod  hoc 
est  potentia  essentialiter  receptiva  secunclum  totum  genussuum, 
et  illud  actus  essentialiter  perficiens  aliucl;  et  ideo  ex  his  fit 
unum  per  se,  scilicet  ex  materia  et  forma.  Non  sic  est  de 
subiecto  et  accidente;  quia  enim  tam  materia  quam  forma 
sunt  causae  intrinsecae  entis  compositi,  ideo  faciunt  per  se 
unum;  albedo  vero  et  homo  non  sunt  causae  intrinsecae, 
quia  homo  in  ultima  actualitate  sua  potest  esse  sine  albedine, 
et  ideo  nec  per  se  habet  potentialitatem  ad  albedinem,  et  ideo 


(«)  Ed.  Ven.  et  e  converso  de  composito  per  accidens. 

tantum  faciunt  unum  per  accidens.  Aliqua  etiam  constituunt 
unum  lantum  aggregatione;  ideo  *  possunt  *(a)  esse  unum  ag- 
gregatlone.  Aliqua  etiam  sunt  unum  unitate  ordinis,  quia  sci- 
licet  ordinantur  ad  unum. 

(15)  f)  Et  si  fiat  altercatio,  sicut  argutum  est  supra,  quod  ex 
actu  et  actu  non  fit  unum  per  se,  nec  ex  esse  et  esse,  dico 
quod  si  accipias  esse  actu  ut  distinguitur  contra  potentiam 
secundum  quocl  actus  et  potentia  dividunt  totum  ens,  sic  dico 
quod  materia  potest  dici  in  actu,  et  licet  non  dicatur  actus, 
quia  actus  habet  eam  distinguere  et  denominare,  posset  tamen 
clici  actus  secundum  quod  Aristot.  accipit  actum  in  VI.  et  VIII. 
Metaph.  —  Si  autem  actus  dividatur  contra  illud  quod  reci- 
pit  actum,  sic  materia  non  est  actus,  quia  est  primum  rece- 
ptivum  actus:  tale  autem  oportet  esse  denudatum  ab  omni 
actu,  quia  est  distinguibile  per  omnem  actum,  ut  sic  possit  esse 
pars  omnis  entis.  —  Cum  igitur  clicis  quod  ex  duobus  entibus 
non  fit  unum,  dico  quod  falsum  est  quando  unum  est  in  po- 
tentia  ad  aliud;  et  similiter  dicendum  est  de  esse  et  esse. 

g)  Acl  aliud  *  etiam  quod  *  dicis  [n.  555«]  quod  generatio 
esset  alteratio,  ut  probatur  per  Aristot.  contra  antiquos  (b), 
dico  quod  antiqui  ponebant  corpus  habens  formam  substantia- 
lem  esse  materiam  et  subiectum  generationis,  ut  patet  I.  De 
Gener.;  alii  scilicet  terram,  etc;  et  sequitur  quod  faciebant 
omnem  generationern  alterationem.  Sed  in  proposito  non  pono 
quod  materia  sit  actuata  et  distincta  per  aliquam  formam 
substantialem. 

h)  Ad  aliud  [n.  555  &]  de  receptivo  in  genere  substanliae 
et  accidentis,  dico  quod  si  albedo  poneretur  compositum  ex  par- 
tibus  essentialibus,  secundum  quod  Philosophus  videtur  ponere 
XII.  Metaph.  principia  proportionabilia  in  omni  genere,  tunc 
est  ad  oppositum.  —  Et  si  hoc  non  ponatur,  pono  tunc  in  ac- 
cidentibus  receptivum  alicuius  accidentis  non  esse  eiusdem  ge- 
neris  cum  recepto,  nec  per  se,  nec  per  reductionem;  et  tunc 
etiam  sequitur  oppositum,  quia  potentiale  et  receptivum  acci- 
dentis  alicuius  in  uno  genere  *  respectu  *  alicuius  generis  prio- 
ris  est  actuale,  ut  receptivum  in  genere  coloris,  et  universa- 
liter  in  genere  qualitatis  est  aliquod  actuale  de  genere  priori, 


(a)  Wadd.  posset.  (b)  Ed.  Ven.  ut  probatur  per  antiquos. 

scilicet  de  genere  quantitalis,  ut  superficies  respectu  colorum; 
igitur  potentiale  et  receptivum  in  prinro  genere  non  potest 
esse  de  aliquo  alio  priori  genere.  Ideo  oportet  esse  de  eodem 
genere,  scilicet  de  genere  subsiantiae. 

557.  (16)  —  Declaratur  quomodo  materia  realiter  distinguitur 
a  forma.  —  Sequitur  secundo  (a)  videre  quomodo  materia 
vealiter  distinguitur  a  forma.  —  Ubi  dico  quod  sunt  omnino 
alterius  rationis,  et  primo  diversa.  —  Quod  probo  sic:  — 
a)  Actus  et  potentia,  quae  sunt  principia  entis,  sunt  primo 
diversa:  materia  et  forma  sunt  huiusmodi;  ergo. 

b)  Si  eninr  forma  esset  eiusdem  rationis  cum  materia,  non 
competeret  sibi  clare  esse;  et  si  materia  esset  eiusdem  rationis 
cum  forma,  non  competeret  sibi  recipere  esse. 

c)  Si  etiam  aliquid  formae  includeretur  in  materia,  forma 
quantum  ad  hoc  non  esset  apta  nata  recipi,  sed  magis  reci- 
pere,  et  sic  forma  non  esset  primum  receptum,  sed  aliquid 
eius  esset  non  receptum,  sed  receptivum.  Eodem  modo  si  ali- 
quid  materiae  esset  inclusum  in  forma,  ipsa  non  esset  primo 
receptiva,  sed  recepta  quantum  ad  aliquid  sui. 

d)  Sic  igitur  sunt  omnino  alterius  rationis  et  primo  di- 
versa  inter  se. 

558.  —  Declaratur  quomodo  materia  et  forma  constituunt 
unum  simpliciter.  —  Quomodo  igitur,  ex  quo  sunt  duo  prin- 
cipia  distincta  et  primo  diversa,  possunt  constituere  aliquid 
unum  simpliciter?  —  Dico  quod  quanto  aliqua  sunt  magis  di- 
stincta  et  diversa  formaliter,  tanto  sunt  rnagis  disposita  ad  fa- 
ciendum  per  se  unum;  quia  in  illa  constitutione  non  requiritur 
similitudo  in  natura,  sed  proportio  conveniens,  quae  potest 
esse  inter  prirno  diversa. 

559.  —  Conclusio  Doctoris.  —  Dico  igitur  quod  mihi  est  con- 
tradictio  quod  materia  sit  terminus  creationis  et  pars  com- 
posiii,  et  quod  non  habeat  aliquod  esse,  cum  tamen  sit  aliqua 
esseatia;  quod  enim  aliqua  essentia  sit  extra  causam  suam, 
et  quod  non  habeat  aliquod  esse  quo  sit  esseniia,  est  mihi 
contradictio. 

560.  (17)  —  Obiectio.  —  a)  Proponitur.  —  Obiicitur  etiam 
ab  aliis  contra  dicta  per  Comment.    VIII.    Metaph.,   ubi   dicit 


(«)  Ed.  Ven.  tertio. 

quocl  generans  non  facit  aliud  quam  extrahere  illud  quod  est 
in  potentia  ad  actum.  Unde  dicit  quod  non  largitur  multitu- 
nem,  sed  perfectionem.  Sed  si  produceret  aliquam  actualita- 
tem  quae  prius  non  fuisset  in  materia,  iam  largiretur  multi- 
tudinem:  quod  est  contra  eum.  Oportet  ergo  quod  sicut  fuit 
tantum  unum  in  potentia,  ita  sit  ununi  tantum  in  actu,  et  sic 
non  erunt  duae  entitates  absolutae  in  generato. 

b)  Sohntur. —  Respondeo:  in  generationibus  et  corruptio- 
nibus  communiter  concurrunt  potentia  obiectiva  et  subiectiva 
[Vid.  n.  551],  et  ex  potentia  obiectiva  trahit  agens  ad  actum 
illud  quod  est  in  tali  potentia,  puta  totatem  terminum,  gene- 
rationis,  qui  includit  formam  et  materiam  dum  est  in  potentia 
obiectiva,  sicut  quando  est  in  actu  habet  utrumque.  Et  hoc 
modo  agens  non  largitur  muttitudinem,  sed  perfectionem  so- 
lum;  sicut  enim  totus  ignis  est  factus  in  actu,  sic  totus  fuit 
in  potentia.  Et  haec  est  prirna  extractio  eius  quod  fuit  in  po- 
tentia  obiectiva.  —  Secunda  extractio  est  secundum  quod 
agens  de  potentia  materiae  praeexsistentis,  et  quae  in  fine  ge- 
nerationis  est  pars  compositi,  educit  formam,  quae  est  altera 
pars  compositi,  quae  prius  non  fuit  in  actu,  nec  in  re  extra, 
sicut  materia.  Et  sic  agens  vel  generans  largitur  multitudi- 
nerrt,  loquendo  de  multitudine  in  actu.  Sic  igitur  generans  lar- 
gitur  perfectionem,  prout  accipit  totum  terminum  generatio- 
nis,  quod  erat  in  potenlia  obiectiva  —  Alio  autem  modo  ac- 
cipiendo  potentiam  subiectivam,  ut  de  qua  extrahit  formam, 
sic  largitur  aliquam  multitudinem  actualem. 

561.  (4  8)  —  Solvuntur  argumenta  principalia.  —  a)  Ad  argu- 
mentum  primum  [n.  544«]  dico  quod  illa  propositio  non  facit 
ad  propositum;  quia  Aristoteles  non  dicit  eam  ex  intentione,  sed 
arguendo  ad  partem  falsam  pro  opinione  antiquorum.  Quod  patet 
primo  ex  processu  litterae,  quia  postquam  dixit  quod  nec  est 
quid,  nec  quate,  etc.  subclit:  Sic  quidem  intendentibus  ac- 
cidit  materiam  subiectum  esse,  sed  impossibile:  sed  non  est 
moclus  Aristotelis  subiungere  sed  impossibile  suae  determina- 
tioni.  —  Esto  tamen  quod  sit  verum,  auctoritas  tamen  solvit  ar- 
gumentum;  ponit  enim  illa  quibus  ens  determinatur  et  distin- 
guitur:  distinctio  autem  vel  determinatio  fit  ab  actu  actuante 
et  distinguente,  qualis  est  forma,  et  nihil  huiusmocli  est  ma- 
teria. 

Secl  dlces  ultra  quod  materia  praedicatur  de  omnibus 
denominative ;  unde  VII.  Metaph.  dicit  Philos.  quod  arca  non 
est  lignum,  sed  lignea;  ergo  de  nullo  praedicatur  essentiali- 
ter ;  ergo  si  nullum  est  eorum  quae  sunt,  erit  nihil.  —  Dico 
quod  ex  hoc  quod  materia  praedicatur  denominative  de  ali- 
quo,  patet  quod  non  est  nihil,  sed  aliquid,  quia  nihil  non  de- 
nominat  aliquid. 

Dico  igitur  quod  denominativa  proprie  dicuntur  quae  dif- 
ferunt  cadentia  ab  alio.  Patet  in  Praedicamentis.  Casus  au- 
tem  iste  potest  esse  vel  sicut  accidentis  ad  subiectum,  vel  si- 
cut  formae  ad  suppositum  eiusdem  naturae.  —  Et  secundum 
hoc  est  duplex  praedicatio  denominativa:  una  accidentis  de- 
nominantis  subiectum,  *  ut  homo  est  albus*:  alia  formae  non 
acceptae  in  abstracto,  nec  secundum  rationem  quidditatis  abso- 
lutae,  sed  quasi  in  concreto  per  cadentiam  formae  ad  suppo- 
situm  naturae  proprine,  secundum  quod  dicimus  homo  est  ani- 
matus,  non  homo  est  anima;  et  isto  modo  omnia  superiora 
dicuntur  de  suis  inferioribus,  ut  Socrates  est  homo,  liomo  est 
animal;  non  liomo  est  animalitas,  vel  Socrates  est  humani- 
tas.  —  Et  sic  etiam  in  proposito  dicitur  quod  materia  est  in- 
formata;  non  tamen  quod  maleria  sit  forma. 
('9)  b)  Ad  aliucl  V.  Physic.  [n.  544  &],  quod  movetur,  etc. 
dico  quod  licet  entitas  actualis  non  sit  mobili  ratio  recipiendi 
motum,  sed  magis  ut  est  ens  in  potentia,  est  tamen  actus  ne- 
cessario  requisitus  ad  hoc  quod  moveatur;  et  sic  loquitur 
Philos.  dicens:  quod  movetur  est:  non  quod  haec  sit  conditio 
mobilis  per  se,  sed  per  accidens,  requisita  tamen  necessario 
ad  motum.  Per  se  autem  conditio  mobilis  est  esse  in  potentia. 
Bene  tamen  potest  esse  aliquid  conveniens  alicui  per  accidens, 
et  tamen  necessario:  per  accidens,  *  in  quantum  *  (a)  non 
includitur  in  ratione  formae  illius;  necessario  tamen  requi- 
situm  ad  illud,  quia  sine  illo  illud  non  esset,  sicut  privatio 
est  principium  per  accidens  naturae,  I.  Physic.  —  Ad  pro- 
bandum  igitur  quod  generatio  non  sit  motus,  sufflcit  Aristoteli 
quod  subiectum  generationis  non  necessario  est  ens  actu,  sed 
est  ens  in  potentia;  subiecto  autem  motus  sive  ei  quod  mo- 
vetur  necessario  coniungitur  quod  est  ens  actu,  licet  per  ac- 
cidens,  ut  dictum  est. 

(a)  Wadd.  et  tamen  necessario  per  accidens,  quia. 


LIB.    II.    DIST.    XII.    QUAEST.    I.  511 

c)  Ad  aliud  [n.  544  c~\  de  materia,  quod  non  est  scibi- 
Us,  etc,  dico  quod  Philos.  indistincte  et  in  universali  loquitur 
de  motu  usque  ad  V.  Librum;  et  ideo  consideratio  eius  de 
materia  se  extendit  ad  subiectum  tam  mutationis  quam  mo- 
tus;  loquitur  enim  ibi  de  materia  ut  est  subieclum,  non  solum 
in  generatione,  sed  etiam  in  alteratione,  et  ut  habet  ordinem 
ad  transmutationem.  Sic  nec  subiectum  motus,  nec  mutatio- 
nis  est  scibile  per  se,  nec  scitur  per  se,  sed  in  comparatione 
ad  aliud.  —  Sed  non  sequitur  quod  non  sit  alio  modo  scibile 
per  se  et  secundum  se:  sicut  ignis  ut  transmuiatur  localiter 
non  potest  cognosci  nisi  per  comparationem  ad  locum;  potest 
tamen  cognosci  alio  modo  et  perfectiori  quam  per  compara- 
tionem  ad  locum.  —  Intentio  autem  Philosophi  est  ibi  quod 
quantumcumque  materia  vel  subiectum  cognoscatur  et  sit  co- 
gnoscibile  in  se  et  per  se,  est  tamen  cognoscibilis  in  compara- 
tione  ad  formam. 

(20)  Dico  igitur  quod  materia  secundum  se  in  sua  essentia  est 
cognoscibilis ;  sed  non  a  nobis.  —  Primum  patet,  quia  omnis 
entitas  absoluta  in  se  est  cognoscibilis :  materia  est  huiusmodi; 
ergo;  habet  enim  ideam  in  Deo,  vel  ex  parte  obiecti,  vel  se- 
cundum  rationem  ex  parte  essentiae,  secundum  aliam  opinio- 
nem.  —  Secundum  patet;  nam  forma  est  magis  cognoscibilis 
a  nobis  quam  materia :  sed  forma  non  cognoscitur  nisi  ex  ope- 
rationibus;  igitur  nec  materia;  quanto  enim  est  aliquid  magis  re- 
motum  a  sensibus  tanto  minusesta  nobis  cognoscibile.  Cognosci- 
mus  igitur  materiam,  ut  dicit  Comment.,  per  transmutationem; 
videmus  enim  unam  formam  novam  post  aliam,  quia  videmus 
novam  operationem,  quae  arguit  novam  formam;  igitur  subie- 
ctum  transmutationis  commune  manet:  hoc  est  materia.  Non 
igitur  sequitur:  est  cognoscibilis  in  analogia  ad  formam;  igitur 
alio  modo  vel  in  se    vel   secundum    se    non  est   cognoscibilis. 

d)  Ad  aliud  cle  actu  [n.  544  d]  dico  quod  si  accipis  actam 
pro  actu  informante,  materia  non  est  actus;  si  autem  accipias 
actum  pro  omni  eo  quod  est  extra  causam  suam,  sic  materia 
potest  dici  ens  aciu  vel  actus.  —  Sed  secundum  communem 
modum  loquencli  esse  actu  attribuitur  et  appropriatur  formae. 

e)  Ad  ultimum  [n.  544  e\  in  oppositum  patet  quomodo  ma- 
teria  est  ens  actu  et  quomodo  non. 


QUAESTIO  II. 

562.  ( i  )  —  Proponitur  quaestio.  —  *  Secundo  quaero :  * 
Utrum  per  atiquam  potentlam  materia  possit  esse  sine 

forma  ? 

563.  —  Argumenta  principalia  (1 )  —  Vkletur  quod  non : 
—  a)  Quanto  aliqua  sunt  magis  unum,  tanto  sunt  minus  se- 
parabilia:  sed  raateria  est  magis  unum  cum  forma  quam 
passio  propria  cum  subiecto:  et  passio  non  potest  separari  a 
subiecto;  ergo  nec  materia  a  forma.  —  Maior  est  manifesta.  — 
Minorem  probo;  quia  materia  facit  unum  essentialiter  cum 
forma  et  per  se  :  sed  propria  passio  non  sic  facit  unum  cum 
subiecto,  quia  facit  unum  secundo  modo  dicendi  per  se  tantum. 

b)  Item,  omni  eo  quod  potest  per  se  esse  potest  aliquid 
fieri  inferius.  Probo:  illud  quod  non  potest  per  se  esse  est 
inferius  eo  quod  potest  per  se  esse;  ergo  Deus  potest  facere: 
secl  nihil  potest  esse  inferius  materia,  quia  cum  materia  sit 
ens  in  potentia  et  prope  nihil,  tunc  illucl  inferius  esset  nihil. 

c)  Item,  privationes  sunt  oppositae,  sicut  et  formae  qui- 
bus  sunt  oppositae:  sed  formae  oppositae  nunquam  sunt  simul 
in  materia;  ergo  nec  privationes  oppositae:  sed  privationes 
oppositae  non  sunt  simul,  nec  possunt  esse,  quia  forma  oppo- 
sita  uni  actu  (a)  est  in  materia;  si  igitur  materia  non  habet 
aliquam  formam,  sunt  in  ea  oppositae  privationes  simul:  quod 
est  impossibile;  ergo,  etc. 

564.  —  Gontra:  Non  minus  dependet  accidens  a  substan- 
tia  quam  materia  a  fbrma :  sed  accidens  potest  fieri  sine  sub- 
iecto;  ergo  et  materia  sine  forma. 

565.  ( 2 )  —  Sententia  I.  negativa.  —  a)  Exponitur  —  Re- 
sponsio :  secundum  illos  qui  dicunt  quod  materia  non  est  aliud 
a  forma  non  est  [n.  546],  mirum  si  non  potest  esse  sine  forma; 
idem  enim  non  potest  fleri  sine  seipso. 


(a)  Ed.  Ven.  actui.  (1)  Solvuntur  ad  n.  571. 

566.  —  b)  Impugnatur.  —  Sed  hoc  est  falsum,  ut  pro- 
batuui  est  supra  [n.  547  seqq.],  quia  ornne  generabile  est  com- 
positum  ex  re  et  re. 

567.  —  Sententia  II.  negativa.  —  a)  Exponitur.  —  Alii 
clicunt  materiam  habere  realitatem  distinctam  aforma;  non 
tamen  potest  esse  sine  forma,  quia  non  est  actus,  nec  habens 
actum,  quia  est  tantum  ens  potentiale  vel  possibile ;  curn  enim 
clividatur  ens  per  acturn  et  potentiam,  materia  non  cadit  sub 
primo  membro,  sed  sub  secundo,  est  enim  potentia.  Nihil  ergo 
habet  actus  vel  actualitatis,  sed  tantum  habet  esse  potentiaie, 
quocl  tarnen  esse  est  atiquatis  reatitas  disiincta  a  forma. 
Et  per  hoc  salvant  compositionem  realem.  Implicat  autem 
contradictionem  quod  aliquid  habeat  esse  tantum  potentiale 
et  sit  actualiter. 

b)  Impugnatur.  —  Si  isti  intelligant  per  realitatem  ma- 
teriae  aliquam  entitatem  vel  realitatem  extra  causam  suam, 
non  video  quod  sit  contradictio  si  ponatur  virtute  divina 
sine  forma. 

568.  —  Exponitur  III.  sententia  negativa  (1).  —  Alii  habent 
aliam  imaginationem  de  materia;  quia  ponunt  eam  esse  ter- 
minum  creationis  alium  absolute  a  forma;  tamen  dicunt  quod 
non  potest  esse  sine  forma.  —  Quod  probant:  —  a)  Quia  si 
fieret  sine  forma,  esset  actus:  sed  materia  non  est  actus; 
ergo,  etc. 

b)  Item,  secundum  Boetium,  omne  esse  est  a  forma;  ergo 
si  materia  sit  sine  forma,  erit  sine  esse :  quod  est  contradictio. 

c)  Praeterea,  quod  non  habet  ideam  non  potest  fieri  sine 
alio:  materia  est  huiusmodi;  ergo,  etc. 

d)  Praeterea,  illud  in  quod  Deus  non  habet  actionem  non 
potest  fieri  per  se:  sed,  secundum  Doctores  peritissimos,  Deus 
non  habet  actionem  in  materia;  ergo,  etc. 

e)  Item,  quae  analogantur  in  aliquo  primo,  illud  est  rea- 
liter  in  uno  primo,  et  in  aliis  non  nisi  per  attributionem  acl 
illud ;  patet  de  sanitate,  quae  est  realiter  in  animali,  et  in 
urina  non  nisi  per  attributionem  ad  illucl  aliud ;  sed  esse 
est  a  forma;  ergo  materia  non  est  nisi  in  anatogia  ad  for- 
mam,  cui  primo  attribuitur. 


(1)  Cuius  argumenta  solvuntur  ad  n.  572. 
Tom.  II.  33 

f)  Item  arguitur:  si  materia  haberet  esse  per  se  sine 
forma,  tunc  compositum  non  esset  vere  unum,  quia  haberet 
in  se  plura  esse. 

(3)  569.  —  Sententia  Doctoris  tenentis  non  esse  contradictionem 
quod  materia  sit  sine  forma.  —  Respondeo  ad  quaestionem: 
tenendo,  ut  in  priori  quaest  [n.  554]  dictum  est,  rem  ma- 
terialem  esse  compositam  ex  duobus,  quae  sunt  partes  rei 
compositae,  et  quod  semper  aliquid  generati  praeexsistit  gene- 
rato  sub  forma  corrumpendi,  dico  quod  non  est  contradi- 
ctio  materiam  esse  sine  forma  quaecumque,  substaniiali  et 
accidentali.  —  Quod  probo:  —  a)  Absolutum  distinctum  et 
prius  alio  absoluto  potest  esse,  sine  contradictione,  sine  illo: 
materia  est  ens  absolutum  distinctum  et  prius  forma  qua- 
cumque,  substantiali  scilicet  et  accidentali;  igitur  potest  esse 
sine  alio  absoluto,  sive  sine  forma  substantiali  vel  accidentali 
absoluta.  —  Maior  declaratur ;  nam  ideo  ponitur  ibi  abso- 
lutum  ad  excludendum  correlativum,  quia  in  his  esset  in- 
stantia:  prius  ponitur  ibi  ad  excludendum  simultatem  origi- 
nis,  quae  includit  etiam  simultatem  correlativorum.  —  Minor 
etiam  probata  est  supra  in  quaest.  praec.  [n.  554].  —  Quod 
enim  materia  sit  quid  absoluium,  satis  patet,  quia  facit  com- 
positionem  realem  et  absotutam.  Quod  autem  sit  prior  forma, 
saltem  natura  et  origine,  patet,  quia  est  receptivum  formae 
et  fundamentum  eius:  sed  receptivum  et  fundamentum  for- 
mae  est  prius  forma.  —  Hoc  etiam  confirmatur  perAugust., 
qui  XIII  Confes.  dicit  quod  prius  origine  terminatur  creatio 
ad  materiayyi  quam  ad  formam,  licet,  secundum  eum,  primo 
fuerit  creata  cum  forma. 

b)  ltem,  quidquid  Deus  absolutum  facit  in  creaturis,  me- 
diante  causa  secunda,  potest  facere  sine  illa  causa  secunda, 
quae  non  est  de  essentia  causati :  sed  forma  est  causa  secunda 
quae  non  est  de  essentia  materiae  in  quantum  materia  est, 
mediante  qua  Deus  dat  esse  materiae(a);  ergo  Deus  sine  illa 
*  etc.  *  {b).  —  Quod  autem  forma  non  sit  de  essentia  materiae, 
patet,  quia  aliter,  adveniente  alia  et  alia  forma,  esset  alia  et 
alia  essentia  materiae. 


(a)  Ed.  Ven.  sive  quae  non  dat  materiae  esse. 

(b)  Wadd.  potest  facere  materiam. 

(£)  c)  Item,  quod  Deus  immediate  creat  immediate  conser- 
vat  vel  potest  conservare:  sed  materia  est  terminus  creationis, 
etiam  secundum  alios,  et  sic  immediate  creatur  a  Deo,  ut 
probabo;  ergo,  etc.  Quia  ex  quo  materia  est  aliquid  primum 
in  entibus,  non  potest  subesse  causalitati  alicuius  creaturae. 
Similiter  cum  non  possit  produci  nisi  per  creationem,  et  nulla 
creatura  potest  creare,  ut  probabitur  (a)  in  I.  quaest.  IV.,  se- 
quitur  necessario  quod  solus  Deus  eam  creat.  Sed  entitas  ab- 
soluta  quae  est  a  solo  Deo,  sine  alia  aliqua  entitate  absoluta 
posteriore,  potest  conservari  a  Deo;  quia  Deus  sine  omni  ab- 
soluto,  quod  non  est  de  essentia  rei,  et  quod  est  posterius 
ipsa  re,  potest  rem  conservare. 

d)  Item,  non  est  necesse  Deum  velle  aliquid  aliud  a  se 
absolute  et  de  necessiiate  [Vid.  Lib.  I.  n.  689seqq.];  ergo  si 
vult  necessario  formam  esse,  ad  hoc  quod  velit  materiam  esse, 
hoc  non  est  simpliciter,  sed  propter  necessariam  connexionem 
materiae  ad  formam:  sed  non  est  talis  necessitas  absoluta  con- 
nexionis  materiae  ad  formam.  —  Probo;  quia  si  est  necessitas 
absoluta  connexionis  materiae  ad  formam,  ut  tu  dicis,  igitur 
materia  sibi  determinat  aliquam  formam  de  necessitate.  — 
Probatio  consequentiae :  quod  determinat  sibi  aliquod  genus 
determinat  sibi  aliquam  speciem  in  genere  illo:  et  omne  quod 
determinat  sibi  speciem  de  necessitate  determinat  sibi  esse  in 
aliquo  uno  individuo  istius  speciei:  ut  omne  quod  de  necessi- 
tate  est  homo  est  hic  homo  vel  ille:  sed  materia  non  deter- 
minat  sibi  de  necessitate  hanc  formam  vel  illam;  manifestum 
est;  ergo  nec  iotum  genus  formae. 

Confirmatur :  quicquid  contingenter  se  habet  ad  quodli- 
bet  cuiuslibet  generis  absoluti  habet  se  contingenter  ad  illud 
genus  absolutum;  hoc  patet:  sed  materia  contingenter  se  ha- 
bet  ad  quamlibet  formam;  ergo  et  contingenter  se  habet 
ad  toturn  genus  formae.  —  Probo  etiain  quod  si  de  ne~ 
cessitate  absoluta  determinat  sibi  genus  formae,  quod  neces- 
sario  determinat  sibi  unum  solum  illius  generis;  quia  unum 
essentialiter  unum  et  singulare  est  impossibile  dependere  es- 
sentialiter  a  pluribus  eiusdem  generis.  —  Si  ergo  materia 
necessario  determinat  sibi  totum  genus    formae,    hoc  est  quia 


(a)  Ed.  Ven.  probatum  est. 

necessario  determinat  sibi  aliquod  unum  illius  generis:  quod 
falsum  est.  —  Si  igitur  contingenter  se  habet  ad  totum  genus 
formae,  potest  virtute  divina  esse  sine  forma. 

570.  ('5)  —  Solvuntur  dubia  et  instantiae.  —  a)  Et  si 
quaeras,  ubi  esset  illa  materia  sine  forma?  —  Dico  quod  sicut 
Angelus,  qui  non  est  quantus,  est  in  loco  aliquo  definitive, 
non  circumscriptive,  supposito  quod  sit  in  universo,  si  tamen 
fieret  extra  universum  ubi  locus  non  est,  non  esset  in  loco 
definitive,  sic  materia  si  fieret  in  universo  sine  forma,  esset 
definitive  alicubi;  si  autem  fieret  extra  universum,  nusquam 
esset  localiter  vel  definitive ;  tamen  esset  natura  quaedam 
absoluta. 

b)  Si  quaeras  etiam,  an  habeat  partes?  —  Dico  quod  par- 
tes  substantiales  habet,  illas  enim  non  habet  per  quantitatem. 

c)  Si  dicas  quod  est  ens  in  potentia;  ergo  si  conservetur 
sine  forma,  esse  erit  sibi  accidens;  dico  quod  falsum  est,  quia 
sicut  homo  essentiam  propriam  habet  extra  omnem  intellectum, 
sic  et  esse,  et  tunc  etiam  haberet  illud  esse  sicut  et  essentiam. 

dj  Si  etiam  dicas :  materia  sic  exsistens  sine  forma  habet 
saltem  respectum  ad  Deum  conservantem ;  igitur  habet  ali- 
quam  formam;  dico,  sicut  dictum  est  supra,  dist.  1  [n.  64seqq.], 
quod  ille  respectus  (a)  est  idem  realiter  cum  materia,  nec  est 
forma  addita ;  quaelibet  enim  essentia  creata  non  est  aliud 
quam  dependentia  sui  ad  Deum. 

571.  (6)  —  Solvuntur  argumenta  principalia.  —  Ad  argu- 
menta  principalia.  —  a)  Ad  primum  [n.  563 a],  quanto  aliqua 
sunt  magis,  etc,  dico  quod  procedit  de  unitate  identitatis, 
qua  aliqua  dicuntur  unum,  quia  idem  realiter;  non  de  uni- 
tate  [b)  unionis  aliquorum  in  tertio,  sicut  ex  materia  et  forma 
fit  unum  tertium,  scilicet  compositum.  Si  intelligitur  primo 
modo,  tunc  maior  propositio  est  vera.  Si  secundo  modo,  est 
falsa.  —  Vel  sic:  si  rnaior  intelligatur  de  unione  identitatis  ali- 
quorum  inter  se,  minor  est  falsa.  Si  autem  intelligatur  maior 
de  unione  aliquorum  in  tertio,  sic  maior  est  falsa ;  quia  illo 
modo  in  maxime  dependentibus  non  potest  esse  ordo  ad  ali- 
quod  unum,  et  in  quibus  est  minima  dependentia  possunt  or- 
dinari  ad  aliquod  unum  sive  ad  unionem  totius. 


(a)  Ed.  Ven.  illa  res.  (b)  Ed.  Ven.  identitate. 

b)  Ad  aliud  [n.  563  &]  dico,  concedendo  maiorem,  quia  non 
video  quin  esse  in  alio  ente  sit  inferius  quam  esse  in  se,  et 
quin  sit  magis  imperfectionis  dependere  quam  non  dependere. 
Et  ideo  dico  quod  omne  esse  puiuscumque  alterius  generis  a 
substantia,  scilicet  accidentis,  est  imperfectius  quocumque 
quod  est  pars  substantiae,  sicut  est  materia  (a).  —  Et  tunc 
ad  August.  (1),  qui  communiter  hic  allegatur  :  Duo  fecisti,  Do- 
mine,  unum  prope  te,  etc,  *  ut  materiam  *,  dico  quod  lo- 
quitur  de  ordine  entium  in  genere  substantiae,  et  ibi  est  An- 
gelus  ens  supremum,  et  materia  ens  infimum. 

Sed  dices:  nihil  alterius  generis  potest  esse  superius  An- 
gelo;  ergo  nihil  alterius  generis  potest  esse  inferius  materia 
prima.  —  Dico  quod  non  est  simile;  ideo  enim  non  est  su- 
perius,  quia  nullum  genus  est  superius  genere  substantiae, 
sed  alia  genera  sunt  inferiora. 

Utrum  autem  posset  fieri  in  genere  substantiae  aliquid 
inferius,  de  hoc  est  dubium. 

c)  Ad  tertium  [n.  563  c]  dico  quod  nullae  privationes 
sunt  oppositae  in  eodem,  nisi  sint  privationes  formarum  op- 
positarum  immediatarum  circa  idem  de  necessitate  sequen- 
tium.  Et  si  sic  sit,  tunc  dico  quod  privationes  sic  sunt  incom- 
possibiles ;  sic  enim  se  habent  formae  oppositae,  quod  si  su- 
sceptivum  habet  unam,  caret  alia,  et  e  converso;  alias  esset 
contradictio,  si  formae  consequerentur  susceptivum  de  necessi- 
tate,  et  tamen  posset  esse  sine  eis.  Sed  circa  materiam  nullae 
formae  sic  sunt  simpliciter  immediatae,  licet  aliquae  sint  im- 
mediatae  respectu  agentis  naturalis,  quod  non  agit  nisi  in 
quanto,  et  per  consequens  simpliciter  et  immediate  non  potest 
attingere  ad  nudam  essentiam  materiae.  —  Nec  etiam  Deus 
posset  facere  materiam  sine  forma,  secundum  Aristot.  Secl  hoc 
fuit  pro  tanto,  quia  ipse  posuit  necessariam  connexionem 
causarum,  ita  quod  impossibile  est,  secundum  eum,  primas 
causas  agere  sine  secundis,  sive  Causam  omnino  Primam  sine 
secunda  causa.  Sed  si  hoc  negasset,  habuisset  ponere,  secun- 
dum  ea  quae  posuit  de  materia,  quod  potuisset  eam  Deus 
fecisse  sine  forma. 


(a)  Ed.  Ven.  scilicet  materiae. 
(1)  Confes.  lib.  XII.  c.  7. 

572.  (?)  —  Solvuntur  rationes  III.  sententiae.  —  a)  Ad 
primam  rationem  alterius  opinionis  [n.  568  a]  dico  quod  si 
accipiatur  actus  prout  distinguitur  contra  potentiam,  secun- 
dum  quae,  scilicet  actum  et  potentiam,  totum  ens  dividitur,  sic 
actus  non  convertitur  cum  forma,  secundum  hoc  enim  omne 
quod  est  extra  causam  suam  est  in  actu,  et  secundum  hoc 
etiam  privationes  dicuntur  esse  actu;  unde  caecitas  dicitur 
esse  actualiter  in  oculo  carente  visu,  sicut  dicitur  in  IV.  et 
VII.  Metaph.  Si  autem  loquaris  de  aciu  secundum  quod  ]o- 
quitur  Philos.  VII.  Metaph.,  scilicet  secundum  quod  est  actus 
receptus  et  actuans  et  distinguens,  sic  distinguitur  contra  rece- 
ptivum,  et  materia  est  receptivum  illo  modo,  et  non  esl  actus. 

b)  Ad  auctoritatem  Boetii  [n.  568  6],  omne  esse  est  a  forma, 
verum  est,  esse  specificum  et  perfectum.  —  Vel  dicendum 
quod  loquitur  de  facto,  et  non  de  possibili  fieri  per  potentiam 
Dei.  Et  esse  etiam  formale,  licet  sit  communicatum  (b)  ma- 
teriae  a  forma,  tamen  est  communicatum  materiae  esse  pro- 
prium,  quod  est  idem  cum  eius  essentia,  non  sibi  communi- 
catum  a  forma,  sicut  nec  eius  essentia. 

c)  Acl  aliud  [n.  568  c\  dico:  sive  idea  accipiatur  pro  obie- 
cto  cognito,  sive  pro  ratione  cognoscendi,  falsum  est  quod 
materia  non  habeat  ideam;  imo  quocumque  modo  idea  acci- 
piatur,  dico  quod  materia  ipsa  habet  ideam;  sicut  enim  ma- 
teria  est  quid  creabile  distinctum  a  forma,  sic  est  quoddam 
ideale,  quod  habet  ideam  distinctam.  Sive  etiam  idea  ponatur 
ratio  imitandi  essentiam  divinam  in  tali  gradu,  adhuc  habet 
ideam;  quia  alium  gradum  imitandi  habet  materia  essentiam 
divinam  quam  forma  vel  aliud  quodcumque. 

(8)  d)  Ad  aliud  [n.  568 d~\:  quod  ipsi  dicunt  quod  Deus  non 
habet  actionem  in  eam,  dico  quod  falsum  est;  et  si  dicunt  hoc 
Doctores  periti,  non  tamen  in  hoc  sunt  periti;  imo,  secundum 
eos,  habet  eam  pro  termino  actionis  suae;  ergo  potest  aliquid 
circa  eam  agere.  Et  hoc  concedunt  alii,  quod  nullum  agens 
naturale  potest  attingere  essentiam  materiae;  Deus  tamen 
potest,  ut  illi  dicunt  in  IV.  Sententiarum,  et  hoc  necessario 
habent  dicere  sui  sequaces. 

e)  Ad  aliud  de  analogia  [n.  568  #],  quod  illud  recipitur 
tantum   in    uno    realiter,    et  in  aliis  per  attributionem,   clico 

(cc)  Ed.  Ven.  concreatum. 

quod  hoc  est  falsum;  quia  si  ita  est  in  uno  exemplo,  in  cen- 
tum  est  contrarium;  nulla  enim  maior  est  analogia  quam  sit 
creaturae  ad  Deum  in  ratione  essendi,  et  tamen  sic  esse  primo 
et  principaliter  convenit  Deo,  quod  tamen  realiter  et  univoce 
convenit  creaturae.  Simile  est  de  bonitate  et  sapientia  et  huius- 
modi.  Gradus  etiam  sunt  in  perfectionibus  specierum,  et  per 
attributionem  se  habent  ad  aliquam  perfectionem ;  et  tamen 
non  est  tota  perfectio  in  una,  nec  etiam  tota  entitas  in  sub- 
stanlia,  ita  quod  accidens  non  sit  ens,  nec  habeat  formalem 
entitatem,  quamvis  per  attributionem  se  habeat  ad  substan- 
tiarn.  —  Nec  etiam  exemplum  multum  valet,  quia  non  est 
idem  conceptus  sanitatis  qui  dicitur  de  urina  et  de  animali 
et  de  diaeta;  nam  non  est  idem  formalis  conceptus  sanitatis 
ut  est  aequaliias  humorum,  et  ut  est  quid  causativum  sa- 
nitatis,  vel  significativum  sanitatis,  licet  in  utroque  materia- 
liter  includatur  formalis  conceptus  sanitatis.  Et  tunc  dico  quod 
huiusmodi  conceptus  sunt  formaliter  diversi  in  illis  de  quibus 
dicuntur;  nam  causativum  sanitatis  est  formaliter  in  diaeta,  vei 
in  tali  potione  vel  herba;  significativum  in  urina  est;  et  hl 
conceptus  formaliter  diversi  ordinantur  ad  istum  conceptum 
sanitatis,  qui  est  aequalitas  vel  proportio  humorum,  quae 
ut  sic  formaliter  est  solum  in  animali. 

(9)  f)  Ad  aliud  [n.  568/"]  respondet  unus  Doctor  quod  ma- 
teria  potest  intelligi  habere  triplex  esse:  primo  esse  suum, 
quod  debetur  sibi  secundum  quod  est  aliqua  essentia  distincta 
a  quacumque  alia:  aliud  esse  quod  communicatur  sibi  a  forma: 
tertium  esse  quod  communicatur  sibi  supernaturaliter  a  Deo. 
—  Et  illud  esse  communicatum  sibi  a  Deo  non  habet  quando 
est  in  composito,  quia  repugnaret  per  se  unitati  suppositi  (a), 
sed  illud  haberet  si  Deus  faceret  ipsam  sine  forma. 

Sed  hoc  est  falsum,  quia  hoc  non  est  aliud  dicere  quam  ma- 
teriam,  sine  omni  addito,  non  posse  esse  sine  forma.  Item  sicut 
accidenti,  postquam  panis  transubstantiatur,  non  communicatur 
aliud  esse  quam  habuit  quando  fuit  actu  informans  panem,  sed 
idem  sibi  conservatur,sicut  probabitur  in  IV.  Libro[Dist.  12.  q.  1.], 
ergo  similiter  in  proposito  non  communicaretur  materiae  aliud 
esse  ab  illo  quod  habet  dum  est  sub  forma.  —  Et  eaedem  rationes 
quae  ibi  positae  sunt  de  accidentibus  concludunt  de  materia. 

(a)  alias,  compositi. 

Si  vero  intelligit  sic,  quod  materiae  separatae  a  forma  et 
sine  forma  communicatur  esse  a  Deo,  non  actus  aliquis,  sed 
negatio  ipsius  esse  communicaii  a  forma,  id  est  quod  ma- 
teria  sit  per  se  exsistens,  sine  esse  sibi  communicato  a  forma, 
ita  quod  per  se  esse  sit  quaedam  negatio  talis  esse  commu- 
nicati  a  forma,  quia  in  isto  esse  per  se  non  recipit  esse  a 
forma,  si,  inquam,  sic  intelligit,  potest  concedi  quod  materiae 
separatae  communicatur  a  Deo  huiusmodi  esse,  vel  per  se  esse 
negative,  ut  dictum  est.  —  Et  consequenter  etiam  posset  dici 
quod  tale  esse  non  convenit  sibi  in  composiio,  et  eadem  ratione, 
sicut  supra  dictum  est,  quia  compositum,  secundum  hoc,  non 
esset  unum;  oportet  enim  ad  unitatem  per  se  compositi  ma- 
teriam  recipere  formam  et  subesse  formae,  non  quod  tunc  ma- 
teriae  detur  aliqua  actualitas  nova,  quando  non  est  sub  forma. 

573.  (,0)  —  Obiectio.  —  a)  Proponitur.  —  Posset  etiam  fieri 
una  ratio  contra  conclusionem  principalem  sic:  materia  vi- 
detur  plus  dependere  a  forma  quam  forma  quaecumque  a  ma- 
teria:  secl  formae  naturales  aliquae  non  possunt  separari  a 
materia;  ergo  nec  materia  a  forma.  —  Minorem  probo;  quia 
si  essent  separatae,  essent  spirituales,  et  sic  intellectuales,  et 
per  consequens  immateriales:  sed  formam  talem  esse  intellectua- 
lem,  vel  formam  materialem  esse  immaterialem,  videtur  inclu- 
dere  contradictionem;  ergo  nec  materia  potest  separari  a  forma. 

b)  Solvitur.  —  Potest  dici  uno  modo  quod  licet  entitas 
materiae  sit  minus  perfecta  quam  formae,  non  tamen  plus  est 
dependens,  imo  minus,  et  ideo  potest  fieri  sine  forma,  et  non 
e  converso.  —  Alio  modo  potest  dici  quod  forma  est  magis 
ens,  nec  tamen  est  causa  constituens  esse  materiale  (a),  sed 
est  causa  concurrens  ad  esse  compositi  constituendi,  et  ideo 
potest  separari  forma  a  materia,  sicut  e  converso.  —  Et  ad 
probationem,  istae  formae  essent  spirituales,  dico  quod  non 
oportet;  quia  sicut  quantitas  est  forma  eiusdem  naturae  quando 
separatur  et  quando  est  in  subiecto,  sic  etiam  istae  formae 
essent  eiusdem  naturae,  si  *  separarentur  *  sicut  cum  sunt 
coniunctae,  sive  cum  informant  materiam,  nec  essent  inielle- 
ctuales,  quia  hoc  repugnat  eis  secundum  se. 

(a)  Ed.  Ven.  materiae. 


DISTINCTIO  DECIMATERTIA 


TEXTUS  MAGISTRI  SENTETIARUM. 


Quae  fuerit  prima  distinctionis  operatio?  —  Prima  autem  distin- 
ctionis  operatio  fuit  formatio  lucis,  sicut  ostendit  Scriptura  Genes.  (1), 
quae,  commemorata  rerum  informitate,  earum  dispositionem  a  luce  in- 
choavit  subdens:  Dixit  Deus:  Fiat  lux,  et  facta  est  lux:  et  divisit 
lucem  a  tenebris,  appellavitque  lucem  diem  et  tenebras  noctem.  Et 
factum  est  vespere  et  mane  dies  unus.  —  « Congrue  mundi  ornatus  a 
luce  incipit,  unde  caetera  quae  creanda  erant  viderentur  »  (2). 

Qualis  fuerit  lux  illa,  corporalis,  an  spiritualis?  —  Si  quaeritur, 
qualis  illa  lux  fuerit,  corporalis  scilicet,  an  spiritualisf,  id  respondemus 
quod  a  Sanctis  legimus  traditum.  —  Dicit  enim  Augustinus  (3),  quia 
lux  illa  corporalis,  vel  spiritualis  intelligi  potest.  Si  spiritualis  acci- 
pitur,  angelica  natura  intelligitur,  quae  prius  informis  fuit,  sed  po- 
stea  formata  est,  cum  ad  Creatorem  suum  conversa,  ei  charitate  adhae- 
sit.  Cuius  informitatis  creatio  superius  (4)  significata  est,  ubi  dictum 
est:  In  principio  creavit  Deus  coelum  et  terram.  Hic  vero  ejusdem 
formatio  ostenditur  cum  ait:  Fiat  lux,  et  facta  est  lux.  Haec  ergo 
angelica  natura  prius  tenebrae  et  postea  lux  fuit;  quia  prius  habuit 
informitatem  et  imperfectionem,  deinde  formationis  perfectionem.  Et 
ita  divisit  Deus  lucem  a  tenebris.  Nam,  ut  ait  Augustinus  Super 
Genes.  (5),  « hujus  creaturae  informitas  et  imperfectio  fuit  antequam 
formaretur  in  amore  Conditoris;  formata  vero  est  quando  conversa 
est  ad  incommutabile  lumen  Verbi  » .  —  Si  vero  corporalis  fuit  lux 
illa,  quod  utique  probabile  est,  corpus  lucidum  fuisse  intelligitur, 
velut  lucida  nubes,  quod  non  de  nihilo,  sed  de  praeiacenti  materia  for- 
maliter  factum  est,  ut  lux  esset  et  vim  lucendi  haberet;  cum  qua 
dies  prima  exorta  est,  quia  ante  lucem  nec  fuit  dies,  nec  nox,  licet 
tempus  fuerit. 


(1)  Cap.  I.  v.  3seqq.  (4)  Gen.  c.  I.  v.  1. 

(2)  Glos.  interl.  (5)  Lib.  I.  c.  5. 

(3)  De  Gen.  ad  Litt.  Lib.  I.  c.  3. 

Quod  lux  illa  facta  est  ubi  Sol  apparet,  quae  in  aquis  lucere 
poterat.  —  Si  autem  quaeritur:  ubi  est  facta  lux  illa,  cum  abyssus 
omnem  terrae  altitudinem  tegeret?,  dici  potest  in  illis  partibus  facta 
quas  nuc  illustrat  Solis  diurna  lux.  Nec  mirirm,  lucem  in  aquis  posse 
lucere,  cum  etiam  nautarum  operatione  saepius  illustrentur,  qui  in 
profundum  mersi,  misso  ex  ore  oleo,  aquas  sibi  illustrant ;  quae  multo 
rariores  fuerunt  in  principio  quam  modo  sunt,  quia  nondum  congre- 
gatae  fuerant  in  uno  loco.  Facta  ergo  lux  illa  vicem  et  locum  Solis 
tenebat,  quae  motu  suo  circumagitata,  noctem  diemque  discernebat. 
Ibi  ergo  primum  lucem  apparuisse  verisimile  est,  ubi  Sol  quotidiano 
cursu  circumvectus  apparet,  ut  eodem  tramite  lux  circumcurrens  ac 
primo  ad  occasum  descendens,  vesperam  faceret,  deinde  revocata  ad 
ortum,  auroram,  id  est  mane  illustraret.  Et  ita  divisit  Deus  lucem  et 
tenebras,  et  appellavit  lucem  diem,  et  tenebras  noctem. 

Quod  dies  diversis  modis  accipitur.  —  Hic  notandum  est  quod 
dies  diversis  modis  accipitur  in  Scriptura  (1).  —  Dicitur  enim  dies  lux 
illa  quae  illo  triduo  tenebras  illuminabat,  et  dicitur  dies  illuminatio 
ipsa  aeris.  Dicitur  etiam  dies  spatium  viginti  quatuor  horarum,  quali- 
ter  accipitur  cum  ait:  Factum  est  vespere  et  mane  dies  unus.  Quod 
ita  distinguendum  est :  factum  est  vespere  prius,  et  postea  mane,  et 
ita  fuit  dies  unus  expletus  viginti  quatuor  horarum,  dies  scilicet  na- 
naturalis,  qui  habuit  vesperam,  sed  non  mane,'  mane  enim  dicitur 
finis  praecedentis  et  initium  sequentis  diei,  quod  est  aurora,  quae  nec 
plenam  lucem  nec  omnino  tenebras  habet.  Mane  ergo  primus  dies  non 
habuit,  quia  nec  dies  praecesserat,  qui  sequentis  diei  initio  ter- 
minaretur,  et  eo  praecipue,  quia  luce  apparente,  mox  super  terram 
plenus  atque  praeclarus  dies  exstitit,  qui  non  ab  aurora,  sed  a  plena 
luce  inchoavit,  et  mane  sequentis  diei  consummatus  est.  Unde  Beda 
Super  Genesim  (2) :  «  Decebat  ut  dies  a  luce  inciperet  et  in  mane  se- 
quentis  diei  tenderet,  ut  opera  Dei  a  luce  inchoasse  et  in  lucem  com- 
pleta  esse  significarentur  » .  Reliqui  autem  dies  mane  habuerunt  et 
vesperam,  quorum  quisque,  a  suo  mane  incipiens,  usque  ad  alterius 
diei  mane  tendebatur. 

De  naturali  ordine  computationis  dierum,  et  de  illo  qui  pro  my- 
sterio  introductus  est.  —  Hic  est  naturalis  ordo  distinctionis  dierum, 
ut  distinguantur  atque  computentur  dies  a  mane  usque  ad  mane.  Po- 
stea  vero  in  mysterio  factum  est  ut  dies  computentur  a  vespera  in 
vesperam,  et  adiungatur  dies  praecedenti  nocti  in  computatione,  cum 
iuxta  naturalem  ordinem  praecedens  dies  sequenti  nocti  adiungi  debeat, 
quia  homo  a  luce  per  peccatum  corruit  in  tenebras  ignorantiae  pecca- 

(1)  Cfr.  D.  August.  De  Genes.  ad  Litt.  Lib.  I.  c.  10.         (2)  Hexaem.  Lib.  I. 

torum,  deinde  per  Ohristum  a  tenebris  ad  lucem  rediit.  Unde  Aposto- 
lus  (1):  Eramus  aliquando  tenebrae,  nunc  autem  lux  in  Domino.  Primus 
itaque  dies  non  ab  aurora,  sed  a  plena  luce  incipiens,  et  post  paula- 
tim  vesperam,  occidente  luce,  excipiens  mane  sequentis  diei  expletus 
est.  Unde  Beda  (2):  «  Occidente  luce  paulatim  et  post  spatium  diurnae 
longitudinis  inferiores  partes  subeunte,  factum  est  vespere,  sicut  nunc 
usitato  cursu  Solis  fieri  solet.  Factum  est  autem  mane,  eadem  luce 
super  terram  redeunte,  et  alium  diem  inchoante ;  et  dies  expletus  est 
unus  viginti  quatuor  horarum.  Fuitque  nox  illo  triduo  omnino  tenebrosa, 
quae  post  creata  sidera  aliqua  luce  claruit  » . 

Cur  sol  factus  est,  si  lux  illa  sufjiciebat?  —  Solet  autem  quaeri, 
quare  factus  est  Sol,  si  lux  illa  faciendo  diei  sufficiebat  ?  —  Ad  quod 
dici  potest,  quoniam  lux  illa  forte  superiores  partes  illustrabat,  et  ad 
illuminationem  inferiorum  Solem  fieri  oportebat:  vel  potius  ideo  quia, 
facto  Sole,  diei  fulgor  auctus  est;  ampliori  enim  multo  luce  radiavit 
dies  postea  quam  ante.  —  Si  autem  quaeritur,  quid  de  illa  luce  factum 
sit,  cum  modo  non  appareat  ?,  potest  dici,  aut  de  ea  corpus  Solis  forma- 
tum,  aut  in  ea  parte  coeli  esse  in  qua  Sol  est :  non  quod  ipsa  sit  Sol, 
sed  sic  ei  unita,  ut  discerni  non  valeat  (3). 

Quomodo  accipiendum  sit  illud,  dixit  Deus,  an  sono  vocis  id  Deus 
dixerit,  an  aliter  ?  —  Praeterea  investigandum  est,  quomodo  accipien- 
dum  sit  quod  ait :  Dixit  Deus,  utrum  temporaliter  vel  sono  vocis  illud 
dixerit,  an  alio  modo?  —  Augustinus  Super  Genes.  (4)  tradit,  nec 
temporaliter ,  nec  sono  vocis  Deum  locutum  fuisse ;  quia  si  temporaliter, 
et  mutabiliter ;  et  si  corporaliter  dicatur  sonuisse  vox  Dei,  nec  lingua 
erat,  qua  loqueretur,  nec  erat  quem  oporteret  audire  et  intelligere.  Bene 
ergo  vox  Dei  ad  naturam  Verbi,  per  quod  omnia  facta  sunt,  refertur. 
Dixit  ergo  Deus :  Fiat,  etc,  non  temporaliter,  non  sono  vocis,  sed  in 
Verbo  sibi  coaeterno,  id  est,  Verbum  genuit  intemporaliter,  in  quo  erat 
et  disposuit  ab  aeterno  ut  fieret  in  tempore,  et  in  eo  factum  est. 

Quomodo  accipiendum  sit  quod  dicitur,  Pater  operari  in  Filio  vel 
per  Filium  vel  in  Spiritu  Sancto  ?  —  Hic  quaeri  solet,  quomodo  acci- 
piendum  sit  quod  dicitur,  Pater  operari  in  Filio  vel  per  Filium  vel  in 
Spiritu  Sancto?  Hoc  enim  Scriptura  frequenter  nobis  proponit,  ut 
illud  (5):  Omnia  in  Sapientia  fecisti,  Domine,  id  est,  in  Filio.  Et  (6)  In 
principio,  id  est,  in  Filio,  creavit  Deus  coelum  et  terram.  Et  illud  (7) : 
Per  quem  fecit  et  saecula.  Super  illum  quoque  Psalmi  (8)  locum :  Verbo 


(1)  Eph.  c.  V.  v.  8.  (5)  Ps.  CIII.   v.  24. 

(2)  Loc.  cit.  (0)  Gen.  c.  I.  v.  1. 

(3)  Cfr.  D.  August.  De  Genes.  ad  Litt.  Lib.  I.  c.  10.  (7)  Hebr.  c.  I.  v.  2. 

(4)  Ib.  c.  11.  (8)  XXXII.  v.  6. 

Dominl  coeli  ftrmati  sunt,  etc.  dicit  Augustinus  (1)  quod  «Pater  opera- 
tur  per  Verbum  suum  et  Spiritum  Sauctum  » .  Quomodo  ergo  hoc  ac- 
cipiendum  est?  —  Putaverunt  quidam  haeretici  quod  Pater,  velut 
auctor  et  artifex,  Filio  et  Spiritu  Sancto  in  rerum  operatione  quasi 
instrumento  uteretur,  ex  praedictis  verbis  errandi  occasionem  sumen- 
tes :  quod  velut  blasphemum  atque  sanae  doctrinae  adversum  abiicit 
pia  fides.  —  Non  est  itaque  intelligendum,  ideo  Scripturam  frequenter 
commemorare  Patrem  operari  in  Filio  vel  per  Filium,  tamquam  Filius 
non  posset  facere,  si  ei  non  porrexisset  Pater  dexteram,  vel  tamquam 
aliquod  instrumentum  fuerit  Patris  operantis ;  sed  potius  illis  verbis  Pa- 
trem  intelligi  voluit  cum  Filio  et  Spiritu  Sancto  operari,  et  sine  eis 
nihil  facere. 

Contra  hanc  expositionem  surgit  haereticus.  —  Sed  dicit  haere- 
ticus  :  hac  ratione  posset  dixisse,  Filium  operari  per  Patrem  vel  in 
Patre,  et  Spiritum  Sanctum  cum  utroque  vel  per  utrumque,  quia 
Filius  cum  Patre,  et  Spiritus  Sanctus  cum  utroque  operatur.  —  Cui 
breviter  respondetur,  ideo  illud  dictum  esse,  et  non  istud,  ut  in  Patre 
monstraretur  auctoritas,  non  enim  Pater  a  Filio,  sed  Filius  a  Patre 
operatur,  et  Spiritus  Sanctus  ab  utroque.  Ideoque  etiam  Filius  per 
Spiritum  Sanctum  legitur  operari,  quia  cum  Spiritu  Sancto  operatur, 
hoc  ipsum  a  Filio  habente,  ut  operetur. 

Alia  praedictorum  expositio.  —  Potest  et  aliter  illud  accipi,  ut 
dicatur  Pater  in  Filio  vel  per  Filium  operari,  quia  eum  genuit  om- 
nium  opificem,  sicut  dicitur  Pater  per  eum  iudicare,  quia  eum  genuit  iu- 
dicem;  ita  et  per  Spiritum  Sanctum  dicitur  operari,  sive  Pater  sive 
Filius,  quia  ab  utroque  procedit  Spiritus  Sanctus,  factor  omnium.  Unde 
Ioannes  Chrysostomus  in  expositione  Epistolae  ad  Hebraeos  (2)  sic  ait: 
«  Non  ut  haereticus  inaniter  suspicatur,  tamquam  aliquod  instrumen- 
tum  Patris  exstiterit  Filius ;  neque  per  eum  Pater  dicitur  fecisse,  tam- 
quam  ipse  facere  non  posset;  sed  sicut  dicitur  Pater  iudicare  per 
Filium,  quia  iudicem  genuit,  sic  etiam  dicitur  operari  per  Filium, 
quia  eum  constat  opificem  genuisse.  Si  enim  causa  eius  Pater  est, 
secundum  quod  Pater  est,  multo  amplius  eorum  causa  est  quae  per 
Filium  facta  sunt  » . 

Haec  de  opere  primae  diei  dicta  sunt. 


(1)  Enarrat.  in  Psalm.  (2)  Homil.  II. 

QUAESTIO  UNICA. 

574.  —  (')  Proponitur  quaestio.  —  Oirca  distinctionem  de- 
cimam  tertiam  quaero  simul  de  luce  et  lumine,  et  primo 
quaero: 

Utrum  lux  gignat  tumen  tamquam  propriam  speciem 
sensibilem  suil 

575.  —  Argumenta  principalia(l).  —  Quod  non:  —  a) 
August.  VII.  Super  Genes.  ad  Litter.  (2):  Anima  ministrat 
corpus  per  lucem  et  aerem,  etc. 

b)  Praeterea,  lumen  gignit  substantiam,  ut  patet  cle  igne; 
ergo  est  substantia. 

c)  Praeterea,  lumen  frangitur  et  reflectitur ;  ergo  est 
corpus,  quia  istae  sunt  passiones  corporis. 

d)  Praeterea,  quocl  non  sit  species:  quia  denominat  me- 
dium:  non  sic  species  coloris. 

e)  Excludit  etiam  oppositum,  scilicet  tenebram:  non  ita 
species;  simul  enim  sunt  species  oppositorum,  ut  simul  sunt 
species  albi  et  nigri  in  medio. 

f)  Tertio  quia  habet  effectum  realem  in  medio  et  organo, 
scilicet  visum  corrumpere  et  gignere  calorem :  effectus  realis 
non  convenit  speciei,  etc. 

576.  —  Contra:  Lux  est  de  se  sensibilis,  II.  De  Anima ; 
ergo  habet  aliquam  speciem  sensibilem:  non  aliam  a  lumine; 
ergo,  etc. 

577.  —  Divisio.  —  Hic  tria  sunt  videnda :  primo  quid  sit 
lux:  secundo  quid  lumen:  tertio  qualiter  lumen  a  luce  gi- 
grtatur. 


(1)  Solvuntur  ad  n.  582.  (2)  Cap.  15. 

578.  (2)  —  Declaratur  quid  sit  lux.  —  De  prlmo  dico  quod 
lux  doii  potest  poni  substantia :  —  a)  Quia  est  per  se  sensi- 
bitis:  non  sic  substantia;  ergo,  etc. 

b)  Lux  etiam  in  aliquo  est  accidens ;  ergo  in  nidlo  est 
substantia.  quod  enim  vere  est  nulli  accidii,  ex  I.  Physic.  — 
Antecedens  patet,  quia  si  in  igne  esset  lux  forma  substantialis, 
vel  esset  ultima  differentia  specifica,  vel  aliqua  imperfectior, 
quae  esset  in  potentia  ad  formam  specificam.  —  Non  primo 
modo,  quia  tunc  quaecumque  haberent  lucem  essent  eiusdem 
speciei.  —  Non  secundo  modo,  quia  tunc  ista  forrna  esset  im- 
perfectior  forma  specifica  ignis,  et  ita  non  esset  forma  substan- 
tialis  alicuius  corporis  coelestis,  in  quo  nulla  est  forma  substan- 
tialis  imperfectior  forma  elementari. 

c)  Tertio  est  probabile  formam  substantialem  corporis 
coelestis  consequi  aliquam  formam  activam,  sicut  formas  sub- 
stantiales  generabilium  et  corruptibilium  consequuntur  qualita- 
tes  activae:  non  est  autem  alia  qualitas  consequens  formam 
substantialem  corporis  coelestis  quam  lux. 

d)  Confirmatur  per  Damasc.  lib.  II.  cap.  8.  Quaere. 

579.  ( 3 )  —  Declaratur  quid  sit  lumen.  —  De  secundo  dico : 
—  a)  Quod  lumen  non  est  substantia  compleia,  hoc  est  per 
se  subsistens ;  quia  nec  spiritualis,  cum  sit  extensibilis,  nec 
corporalis,  quia  tunc  duo  corpora  essent  simul,  est  enim  lumen(a) 
cum  toto  aere,  nec  oportet  aerem  moveri  localiter,  adveniente 
lumine,  quia  tunc  in  medio  illuminato  non  esset  respiratio  (b) 
aeris,  si  illud  corpus  esset  localiter  motum  propter  lumen. 

b)  Nec  etiam  lumen  est  forma  substantialis,  quia  illud 
cui  advenit  manet  perfectum  in  specie,  illo  recedente,  sicut  ap- 
paret  de  aere  quandoque  illuminato,  quandoque  tenebroso. 

c)  Nec  est  materia;  patet. 

d)  Nec  aliquid  pertinens   ad  genus  substantiae. 

e)  Nec  est  verisimile  quod  ad  aliquod  aliud  genus  perti- 
neat,  praeterquam  ad  genus  qualitatis. 

f)  Cum  autem  quantum  ad  iertiam  speciem  distinguatur 
qualitas  in  qualitatein  sensibilem  et  in  qualitatem  quae  est 
species  sive  intentio  qualitatis  sensibilis,  notandum  quod  in- 
tentio  non  dicitur  hic  illud  in  quod  iendit   sensus,   quia    hoc 


(a)  Ed.  Ven.  lux.  [b)  Ed.  Ven.  aspiratio. 

modo  ipsum  obiectum  esset  intentio;  sed  intentio  hic  dicitur 
illud  per  quod  tamquam  per  principium  formale  in  obiectum 
tendit  sensus.  Et  sicut  quidquid  est  signum  est  res,  secundum 
August.,  De  Doct.  Christ.,  licet  non  e  converso,  et  ideo  in  di- 
stinctione  rei  et  signi  res  accipitur  pro  illa  re  quae  non  est 
signum,  licet  illa  quae  est  signum  sit  etiam  res,  ita  in  clistin- 
ctione  rei  et  intentionis,  licet  intentio  sit  res,  et  forte  sensi- 
bilis  res,  in  quam  possit  sensus  tendere,  tamen  illa  clicitur 
intentio  quae  non  est  tantum  res  in  quam  tendit  sensus,  sed 
est  ratio   tendendi  in  alterum,  cuius  est  propria  similituclo. 

Hoc  moclo  dico  quod  lumen  proprie  est  intentio,  sive  spe- 
cies  sensibilis  ipsius  lucis.  —  Quod  probatur:  tum  quia  si 
non  esset  intentio,  tunc  positum  supra  sensum  prohiberet  sen- 
sum,  quia  quod  est  tantum  sensibile,  et  non  raiio  sentiendi, 
si  ponatur  supra  sensum,  impedit  sensationem,  quia  sensibile 
supra  sensum  positum  non  sentitur,  et  ita  lumen  supraposi- 
tum  oculo  impecliret  ipsum  videre:  hoc  autem  est  falsum,  et 
contra  Comment.,  super  De  Sensu  et  Sensato,  ubi  vult  quod 
necesse  est  Jumen  proprium  in  oculo  esse,  ad  hoc  ut  recipiat 
species  colorum  et  videat.' 

g)  Modus  ponitur  iste:  quod  sicut  lux  ut  visibile  est  prius 
naturaliter  colore,  ita  et  species  eius  est  naturaliter  prior  spe- 
cie  coloris,  et  ita  tam  in  perficiendo  medium,  ita  quod  me- 
dium  non  illuminatum  non  sit  capax  ad  percipiendum  colores, 
quam  in  perficiendo  visum,  ita  quod  organum  non  illuminatum 
non  sit  visivum  proxime. 

580.  ( * )  —  Declaratur  qualiter  lumen  a  luce  gignatur  [Vid. 
n.  583]  —  a)  *  Et  *  quantum  ad  tertium  articulum,  qui  de- 
clarat  istum  secundum,  notandum  est  quod  est  dare  iriplicem 
radium  (a),  videlicet:  radium  rectum  et  fractum  et  refle- 
xum,  secunclum  ipsurn  Alacen.  in  Perspectiva  sua. 

Rectus  radius  est  qui  diffunditur  a  luminoso  in  medio 
eiusdem  diaphaneitatis  quantum  durat  virtus  luminosi.  —  Ra- 
dius  reftexus  est  qui,  occurrente  opaco,  antequam  terminetur 
virtus  activa  lurainosi,  diffunclitur  in  partem  oppositam,  non 
ex  electione,  sed  quia  naturale  agens,  cuius  virtus  activa  non 


(ci)  Ed.  Ven.  addit:  et  secundum  istum  triplicem  radium    gignitur    lu- 
men  a  luce. 

est  totaliter  exhausta,  in  directum  agit  quantum  potest,  et 
quod  non  potest  in  directum  agit  in  obliquum.  —  Radius 
fractus  est  qui,  occurrente  medio  alterius  diaphaneitatis,  non 
tamen  omnino  opaco,  multiplicatur  in  illo  medio,  sed  non  se- 
cundum  lineam  rectam,  sed  incidit  ibi  angulus;  quando  autem 
occurrit  medium  densius  frangitur  radius  ad  perpendicularem, 
quia  ex  quo  est  perpendicularis  est  fortissimus  in  agendo. 
Unde  cum  frangitur  ad  agendum  in  medium  densius  requiritur 
situs  propinquior  perpendiculari  radio:  talis  est  situs  radii  fra- 
cti  ad  perpendicularem;  quando  autem  occurrit  medium  ra- 
rius  frangitur  radius  a  perpendiculari  propter  oppositam 
causam. 

b)  Dico  tunc  quod  lumen  multiplicatum  secundum  istos 
tres  radios  immediate  gignitur  ab  ipsa  luce,  et  etiam  imme- 
cliate  est  species  sensibilis  ipsius  lucis  —  De  recto  patet.  — 
De  reflexo  probatur:  tum  quia  per  illum  radium  videtur  res 
in  se,  non  autem  aliqua  species  impressa  speculo  reflectente: 
tum  quia  *  (quaere  conclusionem  de  hoc,  quae  est  *)  (a).  — 
Eodem  modo  etiam  per  radium  fractum  videtur  ipsa  res  mul- 
tiplicans  se,  et  non  species  aliqua  ipsius  rei  visae;  et  sicut  ista 
lumina  (b)  primaria  multiplicatione  diffusa  sunt  immediate  spe- 
cies  lucis  gignentis,  forte  ita  immediate  gignuntur  *  in  radio 
reflexo  et  fracto  *  ab  ea,  loquendo  de  immediatione  ad  cau- 
sam,  non  excludendo  ordinem  effectuum  ordinatorum  respectu 
eiusdem  causae. 

(5)  c)  Sed  praeter  ista  est  aliud  lumen  secundarium  quod  di- 
citur  lumen  accidentale,  quale  est  ubi  est  umbra.  In  hoc  enim 
distinguitur  umbra  in  actu  a  tenebra,  quia  tenebra  est  pri~ 
vatio  luminis,  tam  primarii  quam  secundarii,  umbra  est  pri- 
vaiio  luminis  primarii.  Istucl  autem  secunclarium  lumen,  licet 
quandoque  diffunclatur  per  reflexionem,  non  tamen  a  corpore 
polito,  quia  reflexio  a  tali  corpore  est  gignitio  raclii  primarii, 
quia  est  immediata  species  ipsius  lucis  gignentis;  non  autem 
sic  istud  lumen  secunclarium,  immo  gignitur   ab   ipso    lumine 


(a)  Ita  etiain  Ed.  1478.  —  Wadd. :  tum  quia  eodem  modo  etiam...  — 
Ed.  1497:  speculo  reflectente.  Eodem  modo:  —  Ed.  1522....  tum  quia:  quaere 
Commentatorem  de  hoc,  qui  dicit  quod  radius  egreditur  a  corpore  radioso 
et  effunditur  in  speculum,  et  inde  reflectitur  in  eodem. 

(b)  Ed.  Ven.  luminaria. 

primario,  ita  quod  si  per  impossibile  reflexio  remaneret  sine(a) 
lumine  radii  imprimentis,  gigneret  sphaerice  vel  hemisphaerice 
istud  lumen  secundarium;  non  sic  autem  gigneretur  lumen  re- 
flexum  a  radio  primario,  qualis  est  reflexio  a  corpore   polito. 

d)  Est  ergo  omne  lumen  species;  sed  lumen  primarium  est 
species  lucis  gignentis ;  lumen  secundarium  species  luminis 
primarii. 

581.  —  Solvitur  obiectio.  —  Et  ex  hoc  patet  ad  argu- 
menta  quae  possunt  fieri  contra  istam  partem:  quia  cum  lumen 
videatur,  non  erit  species  visibilis. 

Respondeo :  species  aliqua  intensa,  non  obstante  quod  sit 
intentio  et  species  alterius  visibilis,  potest  tamen  in  se  esse 
visibilis,  sicut  dicit  Comment.,  super  De  Sensu  et  Sensato, 
cap.  1 ;  quia  quando  lumen  reflectitur  ad  virides  plantas  colo- 
rantur  parietes.  —  Similiter  species  non  sunt  visibiles  nisi 
quando  terminantur  ad  opaca,  ita  quod  non  contiguatae  opacis 
non  possunt  gignere  species  sui,  quibus  videantur:  sicut  species 
coloris  dum  est  in  medio  non  videtur;  sed  quando  continguatur 
opaco  tunc  videri  potest,  sicut  patet  de  radio  transeunte  per 
vitrum  coloratum,  apparet  color  in  pariete,  ubi  terminatur  ra- 
dius  ille,  et  videtur  coloratus  similiter  sicut  vitrum;  et  tamen 
in  medio  non  erit  ille  radius  coloratus  visibilis.  Nec  tamen 
propter  hoc  negatur  ille  rubor  esse  species  qui  apparet  in  pa- 
riete,  quia  oculus  ibi  exsistens,  cui  si  supponeretur  ille  rubor, 
videret  rubeum  vitrum  vel  ruborem  vitri. 
(6)  Unde  haec  est  falsa:  illud  quod  est  intentio  obiecti  vi- 
sibilis  non  est  visibile;  sed  ista  est  vera:  omnis  intentio  non 
tantum  est  visibilis,  sed  est  etiam  ratio  videndi.  —  Unde  forma 
illuminans  Lunam  lumen  est,  et  non  lux,  quia  non  est  corpus 
terminatum  in  Luna;  et  tamen  est  sensibilis  et  species  lucis. 
Similiter  per  Aristot.,  in  De  Sensu  et  Sensato,  fulgor  emissus 
ab  oculo  moto  in  tenebris  visibilis  est,  et  tamen  est  species 
lucis  tantum  (b).  Et  eodem  modo  lumen  non  terminatum  ad 
opacum  non  videtur;  quod  patet:  tum  quia  radii  solares  de 
nocte  non  apparent,  qui  tamen  intercipiuntur  inter  nos  et  coe- 
lum,  et  supra  conum  pyramidis  umbrae  terrae:  tum  quia  ex- 

(a)  Ed.  Ven.  in. 

(b)  In  Ed.  Ven.   «  Unde  haec  est  falsa»...    usque   «  est  species  lucis  tan- 
tum  »   habetur  infra,  in  fine  hui.  numeri,  post  verba  «  ita  in  proposito  » . 

sistens  in  carcere  opaco  et  tenebroso,  ubi  per  opposita  fora- 
mina  transiret  radius  solaris,  non  videret,  ita  quod  nusquam 
reflectente  se  ad  opacum,  non  videret  illum  radium,  si  corpus- 
cula  illa  non  frangantur. 

Similiter  si  medium  illuminatum  esset  infinitum,  et  non 
terminatum  acl  corpus  opacum,  Sole  exsistente  super  Horizon- 
tem,  nihil  videretur,  quia  non  esset  .terminans. 
(7)  Eamdem  ergo  conditionem  habet  lumen  quam  habent  aliae 
species  principales  colorum,  quantum  ad  videri  et  non  videri, 
*et*  sicut  principales  species  colorum,  quae  scilicet  radiose  mul- 
tiplicantur,  possunt  generare  alias  secundarias  accidentales  non 
radiose  multiplicatas,  et  per  illas  videri,  et  tamen  non  negatur 
illas  primas  esse  intentiones,  proeo  quod  simpliciter  sunt  simili- 
tudines  illorum  primorum  colorum  gignentium,  ita  in  proposito. 

582.  —  Solvuntur  argumenta  principalia.  —  Ad  argumenta. 
—  a)  Ad  primum  [n.  575a]  dico  quod  Augustinus  accipit  ibi 
lucem  pro  corpore  subtili,  puta  forte  pro  igne,  qui  est  corpus 
subtilius  in  mixto,  vel  pro  aliquo  corpore  subtili  multum  con- 
veniente  cum  igne  in  natura,  sicut  et  Scriptura  dicit(l)  lucem 
factam  fuisse  prima  die:  non  quod  tunc  fieret  accidens  sine 
subiecto,  sed  tunc  fiebat  corpus  luminosum,  cuius  forma  no- 
tior  erat  lux,  et  ideo  describitur  subiectum  ignotum  per  ter- 
minum  notiorem. 

b)  Acl  secundum  [n.  575  b~\  dico  quod  alterans  in  fine  al- 
terationis  generat;  non  autem  illa  qualitas  qua  alteravit. 

c)  Ad  tertium  [n.  575  c]  ciico  quod  ista  sunt  metaphorice 
dicta  de  lumine,  sicut  patet  per  Avicen.  IV.  NaturaL;  non 
enim  aliquid  idem  proceciit  recte  quasi  motu  locali,  et  tamen 
quandoque  obliquatur  frangendo  vel  reflectendo  (a) ;  sed  quando 
virtus  activa  non  est  totaliter  exhausta,  id  est  non  tantum 
causavit  quantum  potest  causare,  tunc  ulterius,  si  non  potest 
secundum  lineam  rectam  agere,  secundum  quam  natura  ma- 
xime  agit,  quia  illa  est  brevissima  et  efficacissima  ad  ope- 
randum,  agit  secundum  aliam  lineam  isti  propinquiorem,  et 
hanc  fractam  vel  reflexam,  si  nihil  potest  agere  ulterius  rea- 
gendo  in  iclem  passum  in  quod  prius  egit,  causando  tamen  ibi 
cum  illo  prius  causato  aliquid  simpliciter  imperfectius. 


(a)  Ed.  Ven.  refrangendo.  (1)  Gen.  e.  I.  v.  3. 

Et  si  obiicias.  quod  cum  perfectiori  causato  priori  non 
potest  esse  causatum  imperfectius  posterius,  et  ita  cum  toto 
medio  illuminato  radio  primario  non  potest  esse  lux,  nec  etiam 
cum  rnedio  illuminato  radio  recto  polest  esse  radius  reflexus, 
dico  quod  falsitas  conclusionis  apparet  ad  sensum;  patet  enim, 
si  radius  Solis  incidat  in  aquam  et  reflectatur  in  aliquem  lo- 
cum  tenebrosum,  ubi  non  est  radius  rectus.  sensus  dicit  refle- 
xionem  fleri  usque  in  locum  illum  tenebrosum.  Non  autem 
illic  fleret,  nisi  prius  esset  radius  reflexus  in  medio  illumi- 
nato  radio  recto.  Eodem  modo  dicit  sensus  lumen  secunda- 
rium  sive  speciem  luminis  primarii  difTundi  a  lumine  pri- 
mario  contiguato  alicui  corpori  opaco  usque  ad  oculum,  alio- 
quin  non  videretur  illud  lumen  primarium,  et  tamen  per  totum 
illud  medium  est  lumen  primarium.  —  Tunc  ergo  illa  propo- 
sitio  est  neganda:  ubi  est  forma  perfectior  ibi  non  potest  mul- 
tiplicari  aliqua  imperfectior,  sive  species  quae  sit  forma  im- 
perfectior. 

(8)  d)  Ad  alia  quae  sunt  contra  speciem  sive  intentionem, 
dico  ad  wrimmn  [n.  575  d\  quod  omne  accidens  forte  posset 
denominare  subiectum  suum  in  quo  est,  si  esset  denominans 
vel  nomen  imposilum  quod  signiflcaret  denominationem  con- 
venientem  formae  respectu  talis  subiecti.  Hoc  modo  non  est  de- 
nominativum  impositum  a  speciebus  colorum;  quia  denomina- 
tiva  imppsita  a  coloribus  denominant  subiectum  habens  colores 
secundum  esse  reale.  Si  autem  esset  denominativum  impositum 
quod  denominaret  subiectum  habere  formam  secundum  esse  in- 
tentionale,  non  secundum  esse  reale,  bene  posset  medium  de- 
nominari  a  tali  nomine  albi;  et  tale  est  impositum  a  lumine, 
et  forte  magis  hic  quam  in  coloribus,  propter  maiorem  perfe- 
ctionem  et  evidentiam  huius  intentionis  quam  aliarum  inten- 
tionum  visibilium. 

e)  Quod  additur  secundo  [n.  575  e]  de  opposito  dico  quod 
lumen  unum  non  excludit  aliud  lumen  alterius  rationis,  sicut 
lumen  Solis  non  excludit  lumen  Lunae  in  eadem  parte  medii, 
vel  alterius  stellae,  sicut  nec  species  nigri  excludit  speciem 
albi,  vel  e  converso  in  eadem  parte  medii;  sed  sicut  lumen 
quodcumque  excludit  a  medio  tenebram,  quae  est  eius  priva- 
tio,  non  contrarium  vel  disparatum,  ita  species  cuiuscumque 
coloris  excludit  privationem  illius  coloris  in  medio. 

( 9 )  f)  Ad  terthim  [n.  575  f\  concedo  quod  res  est  et  effe- 
ctum  realem  habere  potest;  non  tamen  ita  res,  quod  non 
possit  esse  intentio,  quia  cum  ratione  sua  stat  quod  ipsa  per 
se  sit  ratio  tendendi  in  obiectum,  et  hoc  sufflcit  ad  rationem 
inteniionis. 

583.  —  Declaratur  amplius  qualiter  lumen  a  luce  gignatur. 
[Vid.  n.  580].  —  Quod  autem  totus  radius  gignatur  immediate 
ab  ipsa  luce,  et  non  pars  radii  a  parte,  probatur;  quia  si  po- 
natur  quod  lumen  in  aliqua  parte  medii  gignat  lumen  ex  se, 
quilibet  punctus  lucis  multiplicat  se  sphaerice,  quia  omne  acti- 
vum  naturale  agit  in  meclium  circumstans  sphaerice,  si  sit  ex 
omni  parte  aeque  dispositum,  et  si  habeat  opacum  obstans  ex 
una  parte  sui,  saltem  multiplicat  se  hemisphaerice;  ergo  eodem 
modo  si  lumen  esset  gignens  respectu  alterius  luminis,  ex  quo 
non  habet  opacum  impediens  ex  aliqua  parte  sui,  sphaerice  se 
multiplicat,  et  ita  sicut  lumen  principale  gignit  aliud  lumen  ul- 
terius  secundarium  indirectum,  ita  gigneretur  ex  omni  parte 
radii  distantis:  quod  est  contra  sensum.  —  Praeterea,  aliquod 
luminare  potest  agere  in  distans  localiter;  quia  si  non  posset 
agere  nisi  ubi  est  localiter,  tantum  posset  illuminare  aliquod 
indivisibile ;  quod  si  praesens  est  in  ratione  agentis  alicui  di- 
stanti  localiter,  ergo  et  pari  ratione  toti  medio  usque  ad  tantam 
distantiam  ad  quantam  sufficit  virtus  eius;  et  si  praesens  est 
illi  toti,  et  potest  in  toto  causare  lumen,  ergo  causat,  quia 
ipsum  lumen  genitum  ab  ipso,  dato  quocl  posset  causare  aliud 
lumen,  tamen  luminare  praesens  est  maioris  virtutis  quam  lu- 
men  genitum,  et  ita  praevenit  ipsum  lumen  in  agendo  in  par- 
tem  remotam. 


DISTINCTIO  DECIMAQUARTA 


TEXTUS  MAGISTRI  SENTENTIARUM. 

De  opere  secundae  diei  qua  factum  est  firmamentum.  —  Dixit  quo- 
que  Deus:  Fiat  firmamentum  in  medio  aquarum,  et  dividat  aquas  ab 
aquis.  Divisitque  aquas  quae  erant  sub  firmamento  db  his  quae  erant 
super  firmamentum  (1). 

«  Sciendum  est  quod  illius  coeli  describitur  hic  creatio,  sicut  ait 
Beda  Super  Genes.  (2),  in  quo  fixa  sunt  sidera,  cui  suppositae  sunt  aquae 
in  aere  et  in  terra,  et  superpositae  aliae,  de  quibus  dicitur  (3) :  Qui 
tegis  aquis  superiora  eius.  In  medio  ergo  firmamentum  est,  id  est  si- 
dereum  coelum  » . 

«  Quod  de  aquis  factum  esse,  credi  potest  » .  Crystallinus  enim 
lapis,  cui  magna  est  firmitas  et  perspicuitas,  de  aquis  factus   est  (?). 

«  Si  quem  vero  movet,  quomodo  aquae  natura  fluidae  et  in  ima 
labiles  super  coelum  possint  consistere,  de  Deo  scriptum  esse  (4)  me- 
minerit :  Qui  ligat  aquas  in  nubibus  suis.  Qui  enim  infra  coelum  ligat 
aquas  ad  tempus  vaporibus  nubium  retentas,  potest  etiam  super  coeli 
sphaeram  non  vaporali  tenuitate,  sed  glaciali  soliditate  aquas  suspen- 
dere,  ne  labantur.  Quales  autem  et  ad  quid  conditae  sint,  ipse  novit  qui 
condidit  » .  —  Ecce  ostensum  est  his  verbis  quod  coelum  factum  sit, 
scilicet  illud  in  quo  fixa  sunt  sidera,  id  est,  quod  excedit  aerem;  et 
de  qua  materia,  scilicet  de  aquisj  et  quales  sint  aquae  quae  super 
illud  coelum  sunt,  scilicet  ut  glacies  solidatae. 

Alii  putant  coelum  illud  esse  igneae  naturae,  quibus  consentit 
Augustinus.  —  Quidam  vero  coelum  quod  excedit  aeris  spatia  igneae 
naturae  dicunt,  asserentes  super  aerem  purum  ignem  esse,  qui  dicitur 
esse  coelum,  de  quo  igne  sidera  et  luminaria  facta  esse  coniectant.  Qui- 
bus  Augustinus  (5)  consentire  videtur.  —  Utrum  vero  nomine  firma- 
menti  coelum  quod  excedit  aerem,  an  ipse  aer  hic  intelligatur,  idem 
Augustinus  (6)  quaerit,  nec  solvit.  Magis  tamen  approbare  videtur 
coelum  illud  hic  accipi  quod  spatia  aeris  excedit.  Aquas  autem  quae 
super  illud  coelum  sunt  dicit  vaporaliter  trahi  et  levissimis  suspendi 

(1)  Gen.  c.  I.  v.  6  seq.  (4)  Iob,  c.  XXYI.  v.  8. 

(2)  Hexaem.  (5)  De  Genes.  ad  Liiter.  Lib.  II.  c.  3. 

(3)  Ps.  CIII.  v.  3.  (6)  Ib.  c.  4. 

guttis,  sicut  aer  iste  nubilosus  exhalatione  terrae  aquas  vaporaliter 
trahit  et  per  subtiles  minutias  suspendit,  et  post  corpulentius  conglo- 
batas  pluvialiter  refundit.  Si  ergo  «  potest  aqua,  sicut  videmus,  ad 
tantas  minutias  pervenire,  ut  feratur  vaporaliter  super  aerem  aquis 
naturaliter  leviorem,  cur  non  credamus  etiam  super  illud  levius 
coelum  miniitioribus  guttis  et  levioribus  immanare  vaporibus  ? » .  Sed 
quoquo  modo  ibi  sint,  ibi  esse  non  dubitamus. 

Quae  sit  ftgura  ftrmamenti  ?  —  «  Quaeri  etiam  solet,  cuius  ftgurae 
sit  coelum?  —  Sed  Spiritus  Sanctus,  quamvis  auctores  nostri  sciverint, 
per  eos  dicere  noluit,  nisi  quod  prosit  saluti  »  .  —  «  Quaeritur  etiam,  si 
stet,  an  moveatur  coelum  ?  —  Si  movetur,  iniquiunt,  quomodo  est  firma- 
mentum?  —  Si  stat,  quomodo  in  eo  fixa  sidera  circumeunt?  —  Sed 
ftrmamentum  dici  potest,  non  propter  stationem,  sed  propter  ftrmitatem 
vel  terminum  aquarum  intrasgressibilem.  —  Si  autem  stat,  nihil 
impedit  moveri  et  circuire  sidera  »  (1). 

Quare  tacuit  Scriptura  de  opere  secundae  diei,  quod  in  aliis 
dixit?  —  Post  haec  quaeri  solet,  quare  hic  non  est  dictum,  sicut  in 
aiiorum  dierum  operibus :  Vidit  Deus  quod  esset  bonumf  —  Sacramentum 
aliquod  hic  commendatur.  Ideo  enim  fortassis  non  est  hic  dictum,  quod 
tamen  sicut  in  aliis  factum  est,  quia  binarius  principium  est  alteri- 
tatis  et  signum  divisionis. 

De  opere  tertiae  diei,  quando  aquae  congregatae  sunt  in  unum  lo- 
cum.  —  Sequitur  (2) :  Dixit  Deus:  Congregentur  aquae  in  locum  unum> 
et  appareat  arida.  —  Tertiae  diei  opus  est  congregatio  aquarum  in  unum 
locum,  «  Congregatae  sunt  enim  omnes  aquae  coelo  inferiores  in  unam 
matricem,  ut  lux,  quae  praeterito  biduo  aquas  clara  luce  lustraverat, 
in  puro  aere  clarior  fulgeat,  et  appareat  terra,  quae  cooperta  latebat, 
et  quae  aquis  limosa  erat  fieret  arida  et  germinibus  apta.  Eodem  enim 
die  protulit  terra  herbam  virentem,  lingnumque  faciens  fructum  »  (3). 

«  Si  autem  quaeratur,  ubi  congregatae  sunt  aquae,  quae  totum 
texerant  spatium  usque  ad  coelum?,  potuit  fieri  ut  terra  subsidens  con- 
cavas  partes  praeberet  ubi  fluentes  aquas  reciperet.  Potest  etiam  credi 
primarias  aquas  rariores  fuisse,  quae  sicut  nebula  tegerent  terras,  sed 
congregatione  esse  spissatas,  et  ideo  facile  in  unum  posse  redigi  lo- 
cum.  —  Oumque  multa  constet  esse  maria  et  flumina,  in  unum  tamen 
locum  dicit  aquas  congregatas,  propter  continuationem  omnium  aqua- 
rum,  quae  in  terris  sunt,  quia  cuncta  flumina  et  maria  magno  mari 
iunguntur.  Ideoque  cum    dixerit    aquas   congregatas  in  unum    locum, 


(l)  D.  August.  ib.  c.  9.         (2)  Gen.  c.  I.  v.  9.         (3)  Beda  in  Hexaem. 

deinde  dicit  pluraliter  congregationesque  aquarum,  propter  multifidos 
sinus  earum,  quibus  omnibus  ex  magno  mari  principium  est  (1)  » . 

De  opere  quartae  diei,  quando  facta  sunt  luminaria.  —  Sequi- 
tur  (2) :  Dixit  Deus :  Fiant  luminaria  in  firmamento  coeli,  et  dividant 
diem  ac  noctem.  —  In  praecedenti  triduo  disposita  est  universitatis 
hujus  mundi  machina,  et  partibus  suis  distributa.  Formata  enim  luce 
prima  die,  quae  universa  illustraret,  duo  sequentes  dies  attributi  sunt 
supremae  et  infimae  parti  mundi,  firmamento  scilicet,  aeri,  terrae  et 
aquae.  Nam  secunda  die  firmamentum  desuper  expansum  est ;  tertia  vero 
aquarum  molibus  intra  receptacula  sua  collectis,  terra  est  revelata,  at- 
que  aer  serenatus.  Quatuor  igitur  mundi  elementa  illis  diebus  suis  locis 
distincta  sunt  et  ordinata.  —  Tribus  autem  sequentibus  diebus  ornata 
sunt  illa  quatuor  elementa.  Quarta  enim  die  ornatum  est  firmamentum 
Sole  et  Luna  et  stellis;  quinta  aer  in  volatilibus  et  aquae  in  pisci- 
bus  ornamenta  acceperunt;  sexta  accepit  terra  iumenta  et  reptilia  et 
bestias.  —  Post  quae  omnia  factus  est  homo  de  terra  et  in  terra,  non 
tamen  ad  terram,  nec  propter  terram,  sed  ad  coelum  et  propter  coelum. 

Ante  alia  de  ornatu  coeli  agitur,  sicut  prius  factum  est.  —  Quia 
ergo  coelum  caeteris  elementis  speciem  praestat,  priusquam  aliis  factum 
est,  «  ideo  ante  alia  ornatur  in  quarto  die,  quo  fiunt  sidera ;  quae 
ideo  facta  sunt,  ut  per  ea  illustretur  inferior  pars,  ne  esset  habitan- 
tibus  tenebrosa ;  infirmitatique  hominum  provisum  est,  ut,  circumeunte 
Sole,  potirentur  homines  diei  noctisque  vicissitudine  propter  dormiendi 
vigilandique  necessitatem,  et  etiam  ideo  ne  nox  indecora  remaneret, 
sed  Luna  ac  sideribus  consolarentur  homines,  quibus  in  nocte  operandi 
necessitas  incumberet;  et  quia  quaedam  animalia  sunt  quae  lucem 
ferre  non  possunt  (3)  » . 

Quocl  autem  subditur :  Et  sint  in  signa  et  tempora,  et  dies  et  annos, 
quomodo  accipiendum  sit,  quaeri  solet.  —  Ita  enim  «  dictum  videtur, 
quasi  quarto  die  coepissent  tempora,  cum  prius  triduum  sine  tempore 
non  fuerit.  Ideoque  tempora  quae  fiunt  per  sidera,  non  spatia  mora- 
rum,  sed  vicissitudinem  aereae  qualitatis  debemus  accipere,  quia  talia 
motibus  siderum  fiunt,  sicut  dies  et  anni,  quos  usitate  novimus.  Sunt 
enim  in  signa  serenitatis  et  tempestatis,  et  in  tempora,  quia  per  ea 
distinguimus  quatuor  tempora  anni,  scilicet  ver,  aestatem,  autumnum, 
hyemem  (4)  » .  Vel  sunt  in  signa  et  tempora,  id  est,  «  in  distinctionem 
horarum,  quia  priusquam  fierent  ordo  temporum  nullis  notabatur 
indiciis,  vel  meridiana  hora,  vel  qualibet  hora  (5)  » . 

Haec  quarta  die  facta  sunt. 

(1)  Beda  in  Hexaem.  (2)  Gen.  c.   I.  v.   14. 

(3)  D.  August.  De  Genes.  acl  Litt.  Lib.  II.  c.  13.  (4)  Ib.         (5j  Ib. 

QUAESTIONES 


QUAESTIO  I  0). 

( ' )  584.  —  Proponitur  quaestio.  —    Circa  clistinctionem  deci- 
mam  quartam  quaero  primo: 

Utrum  corpus  coeleste  sit  ens  simplex? 

585.  —  Recitatur  sententia  Philosophorum  tenentium  corpus 
coeleste  esse  simplex.  —  Respondeo :  alia  videtur  responsio  danda 
secundum  Theologos,  alia  secundum  Plrilosophos.  —  a)  Se- 
cundum  intentionem  Philosophi,  cum  omnis  potentia  passiva 
materiae(a)  sit  potentia  contraditionis,  ex  IX.  Metaph.,  et  ibid. 
cum  quodcumque  sempiternum  sit  necessarium,  et  ita  nullo 
modo  in  potentia  contradictionis,  et  coelum,  secundum  ipsum, 
sit  sempiternum,  sequitur,  secundum  ipsum,  quod  nihil  sit  in 
ipso  quod  sit  in  potentia  contradictionis  vel  corruptionis,  et 
per  consequens  nec  habens  ?nateriam;  quia  si  haberet  ma- 
teriam,  esset  formaliter  corruptibile,  sicut  ignis;  dato  enim 
quod  non  esset  aliquod  agens  extra  quod  posset  ipsum  cor- 
rumpere,  quia  non  haberet  contrarium,  hoc  non  tolleret  quin 
intra  se  haberet  principium  corruptionis,  scilicet  materiam, 
qua  res  potest  esse  et  non  esse,  sicut  ignis.  —  Et  in  hoc  vi- 
detur  *  ille  *  Averroes,  in  tractatu  De  Substantia  orbis,  melius 
habere  intentionem  Philosophi  quam  alii  ponentes  in  coelo 
materiam. 

b)  Ad  ostendendum  lamen  incorruptibilitatem  coeli  ex 
se,  quae  hic  supponitur,  oportet  procedere  secundum  viam 
Aristot.  I.  Coeli  et  Mundi,  et  in    hoc   ostendere  quod  non  sit 

(a)  Ed.  Ven.  mere. 

(1)  In  qua  Doctor  aliorum  tantum    recitat    sententias,    quin    propriam 
proferat.  —  Cf.  Report.  II.  d    14.  q.   1. 

alicuius  naturae  elementaris;  qua  incorrwptibilitate  ostensa, 
ostendetur  carentia  materiae,  nisi  forma  incorruptibilis  posset 
necessario  actuare  materiam  potentialem  et  de  se  possibilem 
carere  (a)  illa  forma,  ita  quod  habitudo  non  esset  utriusque 
necessaria,  sed  tantum  ex  parte  formae,  e  converso  quantum 
est  ex  parte  materiae  esset  contingens;  quare  non  est  simile 
de  necessaria  inhaerentia  alicuius  accidentis  subiecto,  ubi  ne- 
cessitas  est  ex  parte  utriusque  extremi. 

(2)  c)  Quod  si  dicatur  materiam  illam  non  esse  eiusdem  ra- 
tionis  cum  materiis  receptivis  cliversarum  formarum,  et  ideo 
non  posse  quantum  est  ex  se  transmutari  ab  una  forma  ad 
aliam,  hoc  videtur  inconveniens.  —  Et  primo  quidem,  quia 
tunc  essent  duae  materiae  primae  alterius  et  alterius  ratio- 
nis:  consequens  est  falsum;  ergo  et  antecedens.  —  Probatio 
falsitatis  consequentis :  non  sunt  duo  fines  primi,  nec  duo  ef- 
ficientes  primi  alterius  et  alterius  rationis;  ergo  nec  similiter 
duae  materiae  primae  alterius  et  alterius  rationis.  —  Item,  vi- 
detur  difflcile  assignare  unde  sit  ista  alteritas  rationis  in  hac 
materia  et  in  illa.  —  Secundo,  data  hac  alteritate,  saltem  ista 
materia  est  in  potentia  ad  hanc  formam  et  ad  privationem 
huius  formae,  ita  quocl  ista  materia  de  se  est  in  potentia 
contradictionis,  licet  non  ponatur  in  qua  potentia  formae  est. 
Nunc  autem  non  est  materia  per  se  ratio  corruptibilitatis, 
in  quantum  est  in  potentia  ad  formam  aliam  ab  ea  quam 
habet,  sed  in  quantum  est  in  potentia  ad  privationem  formae 
quam  habet.  —  Similiter  Philosophus  non  ponit  materiam  nisi 
propter  potentialitatem  ad  mutationem:  in  coelo  non  est  po- 
tentialitas  mutationis  nisi  ad  ubi. 

(3)  d)  Si  dicatur  quod  materia  in  coelo  non  est  in  potentia 
contradictionis,  quia  forma  eius  complet  totum  suum  appeti- 
tum,  contra:  nulla  forma  complet  totum  appetitum  materiae 
suae  respectu  alterius  formae,  nisi  det  actum  oppositum  pri- 
vationi  illius  formae:  forma  coeli  non  dat  actum  oppositum 
privationi  cuiuscumque  formae  alterius  a  se,  puta  formae  ignis; 
ergo  privatio  formae  ignis  ibi  manet.  —  Probatio  minoris: 
nulla  forma  dat  actum  oppositum  privationi  cuiuscumque  for- 
mae,  nisi  in  se  contineat  omnes  formas  saltem  virtualiter :  secl 


(a)  Ed.  Ven.  materiam  possibilem  de  se  carere. 

forma  coeli  non  sic  continet  omnes  formas,  quia  non  animam 
iniellectivam. 

e)  Ex  hoc  sequitur  ulterius  quod,  secundum  Philosophos, 
coelum  non  posset  esse  animatum  formaliter;  quia  tunc  vel 
coelum  erit  essentialiter  anima  tantum,  et  hoc  intellectiva, 
quia  ipsi  non  posuerunt  ibi  animam  nisi  intellectivam,  et  ita 
solus  intellectus  erit  quantus:  quod  non  est  intelligibile;  quia 
coelum,  ut  patet,  est  quantum  formaliter:  vel  praeter  ani- 
mam  quae  est  de  essentia  coeli  erit  aliquid  aliud  per  se 
perfectibiie  per  animam,  et  ita  erit  ibi  potentia  passiva 
et  potentia  contradictionis,  et  ita  coelum  non  erit  sempiter- 
num  et  necessarium.  Unde  sive  Philosophus  sive  Commentator 
ponat  coelum  animatum  formaliter  anima  quae  sit  per  se  de 
essentia  coeli,  videtur  statim  recedere  a  prima  positione  prae- 
habita. 

f)  Quicquid  sit  de  Averroe,  non  dicamus  Aristotelem  re- 
cessisse  a  positione  prima;  nec  verba  eius  cogunt  hoc  sibi  im- 
ponere,  quia  ubicumque  vocat  animam  coeli,  exponitur  quan- 
tum  ad  conditionem  qua  anima  est  motrix,  non  qua  est  forma; 
et  illa  anima  est  Intelligentia  propria  motiva  huius  orbis,  con- 
iuncta  huic  ut  motrix  propria :  talis  non  est  nisi  unica  unius. 
—  Improbaretur  ab  Avicenna  hoc(a),  qui  plane  distinguit  inter 
primam  Intelligentiam  productam  et  animam  primi  orbis; 
sed  nulla  est  necessitas  tantae  pluralitatis. 

g)  Pro  hoc  est  Philos.  VIII.  Physic,  qui  motum  ex  se 
distinguit  in  duo,  quorum  unum  est  motum  tantum,  et  reli- 
quum  movens  tantum ;  illud  distinguibile  est  compositum  ex 
duobus  unitis,  scilicet  movente  et  mobili,  et  hoc  vere  movet, 
et  illud  vere  movetur;  sed  in  nobis  anima  non  movet,  sed  est 
ratio  movendi  tanlum,  icleo  movetur  per  accidens,  quia  est 
forma  moti;  ibi  autem  movens  nec  per  accidens  movetur,  nec 
secundum  se. 

586.  ( i )  —  Recitatur  sententia  Theologorum  tenentium  corpus 
coeleste  esse  compositum  ex  materia.  —  a)  Secundum  Theologos 
ponenda  est  materia  ibi;  quia  illud  chaos,  quocl  ponitur  ab 
eis  attigisse  usque  ad  coelum  empyreum,  erat  materia  omnium 
corporalium  contentorum  a  coelo  empyreo. 


(a)  Ed.  Ven.  Ita  probaretur  ab  Avicenna,  qui. 

b)  Et  etiam  ponetur  materia  secundum  se  et  quantum 
est  ex  se  eiusdem  rationis  in  quocumque. 

c)  Et  ita  habent  ipsi  discordare  a  Philosopho  in  hac  pro- 
positione,  coelurn  est  necessarium  et  incorruptibile ;  quantum 
enim  est  ex  natura  sua  esset  simpliciter  corruptibite ,  quia 
sibi  inesset  illa  potentia  ad  contrarium.  Quia  tamen  forma 
coeli  non  habet  contrarium  potens  vincere  istam  formam,  ideo 
non  potest  corrumpi  ab  agente  naturali,  a  quo  recipit  istam 
formam,  vel  etiam  corrumpi  in  ignem  vel  aquam. 

d)  Sed  tunc  videtur  quod  saltem  coelum  posset  corrum- 
pere  et  convertere  ignem  in  coelum,  quia  virtus  activa  coeli 
excedit  formam  ignis,  et  materia  ignis  est  etiam  capax  formae 
coeli;  ergo  potest  transmutari  ad  esse  tale  ab  agente  tali.  — 
Forte  coelum  non  potest  alterare  elementum  ad  qualitates  con- 
venientes  tali  corpori  coelesti,  et  tamen  forma  illa  in  tanlum 
dominatur  illi  materiae,  ut  non  possit  ab  aliquo  alio  alterari, 
recipiendo  peregrinas  impressiones,  et  per  consequens  nec  cor- 
rumpi. 

587.  ( 5 )  —  Recitatur  doctrina  Theologorum  circa  animationem 
coeli.  —  a)  Quantum  ad  animationem  videtur  esse  dubium; 
quia  August.,  in  Enchirid.  cap.  42  vel  58,  loquitur  dubitative: 
Nec  illud  quidem  certum  habeo,  utrum  ad  eamdem  socie- 
tatem  [Angelorum]  perlineant  Sol  et  Luna  et  cuncta  sidera, 
quamvis  nonnullis  lucida  corpora  esse,  non  cum  sensu  vel 
intelligentia  videantur .  *  Si  sint  animata  coelestia  corpora, 
pertinent  ad  societatem  Angelorum  eorum  animae.  Ibidem  [?]  *. 
—  Similiter  II.  Super  Genes.  *  cap.  ult.  *,  et  I.  Retract.  cap.  18, 
(quaere)(l),  ubi  facit  mentionem  de  eo  quod  dicitur  cap.  5: 
*  Coelos  esse  animatos  Libris  sanctis,  sive  veteris  Testamenti 
sive  novi,  nullo  modo  potest  esse  adversum  *,  videtur  dicere 
coelum  habere  animam;  quod  cap.  10  dicit  non  retractatum 
tamquam  falsum,  ubi  dicit:  Animal  esse  mundum  istum,  nec 
auctoritate,  nec  ratione  indagare  potui  (2);  non  tamen  pro- 


(1)  Legas:  «  II.  Super  Genes.  cap.  ult.  seu  18  (quaere),  et  I.  Retract., 
ubi  »...  Loc.  cit.  Super  Genes.  ait:  In processu  tractandarum  Scripturarum.... 
nobis  de  hac  re,  secundum  sanctae  auctoritatis  regulas,  etsi  non  ostendere  cer- 
tum  aliquid,  tamen  credere  licebit. 

(2)  Nec  ratione  certa  indagare  potui,  nec  divinarum  Scripturarum  au- 
ctoritate  persuaderi  posse  cognovi.  —  Cap.  11. 

pter  hoc  negat.  Unde  videtur  manifeste  quod  in  nullo  libro 
scripto  ante  librum  Retract.  asseruit  quod  in  libro  Retra- 
ctal.  retractet.  Ergo  illa  auctoritas  quae  adducitur  de  libro  Au- 
gust.  De  Agnitione  verae  vitae  nihil  valet,  scilicet :  qui  auiem 
dicunt  coelos  esse  rationales  ipsi  rnerito  sunt  irrationales. 
Ostendit  etiam  ilium  librum  non  esse  Augustini  (1),  vel  quod 
illum  fecerit  post  librum  Retract.,  quia  nusqu,am  videtur  Au- 
gustinum  asseruisse  quod  in  libro  Retract.  est  negatum. 

b)  Sed  alius  Graecus,  scilicet  Damascenus,  asseruit  coelos 
non  esse  animatos. 

c)  Ratio  ad  hoc  ponitur:  quia  illa  anima  frustra  unire- 
tur  tali  corpori,  ex  quo  non  habet  sensum,  nec  per  conse- 
quens  aliquam  perfectionem  ex  corpore  acquirit.  —  Sed  illud 
non  videtur  congrue  dictum,  ut  forma  (a)  uniatur  materiae 
ut  perfectionem  accipiat  a  materia,  sed  magis  ut  perfectionem 
communicet  materiae:  imo  principalius  ut  ex  eis  totum  com- 
positum  sit  perfectum.  —  Respondeo :  forma  unita  materiae 
ab  ea  recipit  aliquam  perfectionem;  alioquin  anima  beata 
frustra  uniretur  corpori,  ex  quo  ex  corpore  non  acquireret 
perfectionem. 

d)  Breviter,  si  coeli  non  sunt  animati,  hoc  est  creditum, 
et  non  ratione  conclusum;  quia  nulla  est  conditio  in  corpore 
illo  ita  perfecto  manifeste  apparens  repugnare  animationi  corpo- 
ris.  —  Hoc  de  isto. 


(a)  Ed.  Ven.  potentia. 

(1)  Reapse  apud  Migne,  tom.  XL,  inter    subdititia  Augustini   Opuscula 
recensetur. 


QUAESTIO  II. 

588.  ( '  )  —  Proponitur  quaestio.  —  Secundo  quaero  de 
motu  coelorum: 

Utrurn  aliquod  sit  coelum  mobile,  aliud  a  coelo  stellato? 

589.  —  Argumenta  principalia  (1).  —  Quod  non :  —  a)  Gen. 
I.  v.  17,  dicitur  de  stellis  quod  posuit  eas  Deus  in  flrmamento 
coeli;  ergo  omnes  stellae  sunt  in  uno  flrmamento. 

b)  Similiter  per  rationem:  continuum  est  cuius  motus  est 
unus,  secundum  Philos.  V.  Metaph.:  motus  autem  cuiuscumque 
coeli  inferioris  unus  est  in  coelo  superiori,  quia  quodcumque 
coelum  inferius,  si  ponatur,  movetur  motu  diurno,  et  etiam  aliis 
motibus  propriis  *coeli  superioris*,  si  ponantur  alii;  ergo  quodli- 
bet  inferius,  si  ponatur,  est  continuum  cum  toto  coelo  superiori. 

c)  Item,  totum  coelum,  praeter  stellam,  *  a  se  et  *  secun- 
dum  se  est  uniforme ;  ergo  propter  ipsum  non  esset  ponere  ali- 
quem  motum,  quia  idem  facit  una  pars  praesens  quod  alia;  non 
est  ergo  necessarius  motus  nisi  motus  stellae:  sed  motus  stella- 
rum  proprii  videntur  posse  salvari  in  uno  coelo,  sicut  et  multi 
motus  proprii  possunt  salvari  in  aqua  vel  aere;  ergo,  etc. 

590.  —  Oppositum:  Stellae  diversimode  moventur;  ergo  ha- 
bent  diversos  coelos;  quia  si  non  stellae  moverentur  proprio 
motu  suo,  sive  motu  orbis,  et  ita  vel  esset  in  coelo  vacuum, 
vel  scissio  orbis,  vel  duo  corpora  simul. 

591.  —  Divisio.  —  Ad  videndum  de  numero  coelorum, 
primo  ostendendum  est  illud  in  quo  omnes  Astrologi  concordant: 
secundo  videndum  est  de  illo  in  quo  alii  ab   aliis  discordant. 

592.  ( 2 )  —  Ostenditur  illud  in  quo  omnes  Astrologi  concordant. 
—  Quantum  acl  primum:  —  a)  Hic  supponendum  est  quod  nulla 
stella  habet  proprium  motum  localem,  *  scilicet  *  quocl  non 
*moveatur*  motu  alio  quam  motu  orbis  in  quo  locatur;  si  enim 

(1)  Solvuntur  ad  n.  594. 

ipsa  partem  illam  orbis  in  qua  est  relinqueret  aliquando,  et  ad 
aliquam  aliam  partem  moveretur,  vel  sibi  nihil  succederet,  et 
ita  esset  vacuum:  vel  aliquid  aliud  sibi  succederet,  et  ita  cor- 
pus  coeleste  esset  rarefactibile  et  condensabile:  vel  posset  scindi, 
et  recedente  corpore  scindente,  rursum  continuari:  vel  si  nullum 
istorum  concedatur,  sequitur  quod  stella  mota  semper  sit  simul 
cum  alio  corpore  movente.  Haec  est  intentio  Aristot.  II.  De  Coelo 
et  Mwido:  Si  natura  dedisset  virtutem  progressivam,  etc. 

b)  Hoc  supposito,  sequitur  quod  quaecumque  stellae  non 
sunt  inter  se  aeque  distantes  non  sunt  in  eodem  coelo;  nam 
distantia  alia  et  alia  diversis  temporibus  non  potest  esse  per 
proprium  motum  stellae,  sed  tantum  per  motum  coeli  in  quo 
ipsa  est;  et  si  distet  difformiter  stella  a  stella,  ergo  coelum 
huius  difformiter  movetur  a  coelo  illius,  et  ita  aliud  est  coe- 
lum  huius  et  illius.  Moventur  autem  septem  stellae  difformi- 
ter,  ita  quod  non  semper  aeque  distant  a  stellis  illis  fixis, 
quae  ideo  dicuntur  fixae,  quia  semper  inter  se  aeque  sunt 
distantes,  et  eumdem  situm  et  figuram  servantes.  Et  ideo  re- 
spectu  omnium  illarum  fixarum  non  oportet  ponere  nisi  unum 
coelum;  nec  illae  septem  inter  se  semper  aeque  distant.  Ista 
duo  de  inaequali  distantia  planetarum  inter  se  et  ad  alias 
quae  dicuntur  fixae  supponantur  secundum  considerationem 
Astronomorum ;  possibile  est  enim  de  locis  planetarum  certificari 
per  instrumenta,  de  quorum  uno,  scilicet  *  armillaro  (a)  vel  an- 
nullaro*,  tractat  Ptolomaeus  in  Almag.  d.  5.  c.  2. 
(3)  c)  Et  si  ob iic iatur  quod  radius  visualis  frangitur  propter 
diversitatem  mediorum,  et  ideo  non  certificat  de  vero  loco 
stellae,  saltem  certificabit  de  loco  visibili  stellae;  et  si  stellae 
secundum  locum  visibilem  eorum  aequaliter  distent,  ergo  et 
secundum  locum  verum,  quia  loca  visibilia  nunc  et  tunc  pro- 
portionabiliter  se  habent  ad  loca  eorum  vera  nunc  et  tunc,  aut 
saltem  non  ita  improportionabiliter,  ut  posset  esse  distantia  lo- 
corum  visibilium  sine  aliqua  distantia  locorum  verorum,  et  ista 
distantia  sutflcit  ad  propositum. 

d)  Ad  minus  ergo,  praeter  coelurn  quod  ponitur  omnium 
stellarum  fixarum,  quae  semper  uniformiter  distant,  septem 
coeli  proprii  septem  planetarum  qui  difforyniter  moventur,  et 
ab  istis,  et  inter  se,  sunt;  ergo  octo  coeli. 

(a)  Wadd.  Armilla. 

e)  Ulterius  etiam  communiter  conceditur  nonum  coelum 
superius  coelo  stellato;  quia  unius  corporis  coelestis  tantum 
est  unus  motus  proprius:  motus  autem  diurnus  non  est  motus 
proprius  coeli  stellati,  cum  illucl  coelum  moveatur  alio  motu, 
sicut  probatum  est  ex  considerationibus;  nec  enim  quaecumque 
stella  fixa  sernper  aeque  distat  a  polis  immobilibus ;  nec 
etiam  semper  in  temporibus  aequalibus  aeque  distat  a  capiti- 
bus  Arietis  et  Librae;  ergo  iste  motus  diurnus  est  proprius 
alicuius  alterius  corporis:  et  non  nisi  superioris,  quia  hoc  motu 
movetur  coelum  octavum:  non  autem  movetur  aliquod  coe- 
lum  motu  proprio  alterius,  nisi  illud  alterum  sit  superius;  erit 
ergo  aliquod  mobile  quod  uniformiter  movetur  motu  diurno 
superius  coelo  siellato.  Hoc  dicit  Avicen.  IX.  Meiaph.  et  Ptolo- 
maeus  in  Almag.  Quaere. 

593.  (  *;)  —  Ostenditur  illud  in  quo  Astrologi  discordant.  —  a)  De 
secundo,  in  quo  non  concordant  omnes  tractantes  de  ista  ma- 
teria,  dubium  est,  an  sufficiat  unum  coelum  unicuique  plane- 
tae,  et  sic  sufficiat  tantum  ponere  novern  coelos.  —  Triplex 
quippe  in  motibus  planetarum  apparet  differentia:  una  in  la- 
titudine,  quia  non  semper  planeta  aeque  distat  a  polis  immo- 
bilibus:  alia  in  longitudine  est,  quia  diversimode  et  non  ae- 
qualiter  percurrunt  Zodiacum:  tertia  in  elevatione  et  depres- 
sione,  quia  idem  planeta  quandoque  plus  appropinquat  ad 
centrum  terrae,  quandoque  plus  distat,  sicut  probat  Ptolomaeus 
in  Atmag.;  quia  cuius  circuli  diameter  visualis  in  longitudine 
longiore  est  longior,  in  longitudine  breviore  est  brevior  (a).  Ap- 
paret  etiam  de  Marte,  qui  quando  est  in  auge  apparet  nota- 
biliter  parvae  quantitatis  respectu  illius  quam  habet  quando  est 
in  opposito  augis.  Probatur  etiam  de  Luna,  quia  ipsa  et  Sole 
exsistentibus  aeque  prope  caudam  et  caput  Draconis,  non  sem- 
per  eclipsis  aeque  durat,  sed  quandoque  diutius,  quandoque  mi- 
nus.  Hoc  est  impossibile,  nisi  quia  Luna  quandoque  plus,  quan- 
doque  minus  in  umbram  terrae  intrat,  ita  quod  ubi  transit 
diameter  Lunae  diutius  moratur  umbra,  pro  eo  quod  ibi  est 
diameter  umbrae  longior  quam  alibi  iuxta  conum.  —  Si  etiam 
universaliter  negaretur  ista  elevatio  et  depressio  Solis  et  Lu- 
nae,  nec  ex  parte  unius,  nec  ex  parte  alterius  posset  assignari 

(a)  Ed.  Ven.  circulus  cuius  diameter  visualis  in  longitudine  longiore  in 
longitudine  breviore  est  tanta  [sic]. 

diversa  quantitas  umbrae;  semper  enim  umbra  aeque  in  al- 
tum  porrigeretur,  et  ibi  esset  aequalis  quantitas,  et  semper 
Luna,  quando  aequaliter  esset  prope  conum,  aeque  esset  iuxta 
et  prope  umbram.  —  Ex  his  et  aliis  considerationibus  Ptolo- 
maei  supponatur  elevatio  et  depressio. 

( 5 )  b)  Primas  duas  differentias,  scilicet  longitudinis  et  la- 
titudinis,  posset  quis  forte  salvare  attribuendo  planetae  unum 
coelum,  per  exitum  polorum  illius  coeli,  quomodo  nixus  est 
Alpetragius  salvare  in  libello  suo  De  Qualitaie  motuum  coe- 
lestium,  qui  ponens  polos  coeli  stellati  extra  polos  noni  coeli, 
et  per  consequens  circa  illos  polos  immobiles  describere  parvos 
circulos,  ponit  coelum  octavum  super  suos  polos :  sed  non  con- 
trario  motu  moveri  motui  coeli  noni,  sed  ad  eamdem  partem, 
et  quod  polus  octavi  coeli  minus  efflcaciter  recipit  influentiam 
quam  ipsum  coelum  nonum,  et  ideo  ipse  polus  complet  cir- 
culum,  dum  punctus  aliquis  in  coelo  nono  complet  circulum; 
et  quod  polus  inferioris  coeli  deflcit  a  completione  circuli  vo- 
cat  intercisionem  primam,  quam  secundum  eum,  supplet  mo- 
tus  coeli  inferioris  super  illum  polum,  et  in  coelo  octavo  per- 
fecte  supplet  quantum  ad  longitudinem;  sed  quantum  acl  la- 
titudinem  necessario  est  differentia,  nam  polus  exit  polum ; 
nam  motus  factus  super  polum  coeli  inferioris,  licet  compleat 
motum  coeli  illius  circa  polum  superiorem  quantum  ad  lon- 
gitudinem,  tamen  non  potest  esse  verus  circulus  alicuius 
stellae  motae  in  coelo  inferiore,  sed  sphaera,  quia  non  redit 
acl  eumdem  punctum  a  quo  incepit  motus.  Ita  universaliter, 
propter  diversitatem  polorum  quorumdam  coelorum  ab  aliis, 
et  per  intercisionem  primam  et  suppletionem  eius,  et  specia- 
liter  in  quibusdam  stellis,  per  hoc  quod  non  situantur  in  me- 
clio  sui  coeli,  nititur  dare  fundamenta  ad  salvanclum  differen- 
tias  longitudinis  et  latitudinis  in  motibus  planetarum,  et  hoc 
non  ponendo  aliquod  coelum  inferius  moveri  contra  motum 
coeli  superioris,  quia  talis,  sed  ponendo  co§lum  superius  mo- 
veri  ad  eamdem  partem  ad  quam  inferius,  secl  tamen  minus 
efficaciter,  quia  naturale  est  quocl  virtus  recepta  in  aliquibus 
ad  invicem  ordinatis  efficacius  recipiatur  in  proximioribus.  — 
Ista  traditio  satis  videtur  consonare  cum  principiis  naturalibus, 
si  possent  per  eam  salvari  omnia  apparentia  secundum  longi- 
tudinem  et  latitudinem;  forte  enim  per  eam  possent   salvari 

stationes  et  retrogradationes  et  processiones  planetarum, 
sicut  et  ipse  nititur  salvare  in  quibusdam  polis  in  Libro   suo. 

(6)  c)  Sed  tertiam  differentiam,  videlicet  etevationis  et  de- 
pressionis,  impossibile  est  salvare,  ponendo  omnes  coelos  esse 
concentricos ;  quia  tunc  si  planeta  non  exit  coelum  suum,  sed 
tantum  partem  sui  coeli,  et  illa  pars  coeli  sui  qualitercumque 
moveatur,  semper  aeque  distat  a  centro,  pro  eo  quod  totum 
istud  coelum  circulariter  rotatum  est  concentricum  (mundo  {a))9 
ideo  ubicumque  stella  fuerit,  semper  aeque  elevabitur  et  ae- 
que  deprimetur  per  respectum  ad  suum  coelum.  —  Et  licet 
non  esset  necessarium  propter  duas  primas  differentias  ponere 
eccentricos(b)  et  epicyclos,  secundum  Ptolomaeum  et  alios  Astro- 
nomos,  tamen  propter  teriiam  differentiam  est  necessarium. 

d)  Et  hoc  supponendo,  ad  propositum  concluditur  nulli 
planetae  sutflcere  ad  motum  suum  unicum  coelum.  Accipia- 
tur  ergo,  exempli  gratia,  coelum  Saturni;  si  ponatur  concen- 
tricum  mundo,  dum  coelum  octavum  sit  concentricum  mundo, 
moveatur  coelum  Saturni;  succedit  ergo  aux  istius  coeli  augis 
opposito:  sed  (c)  aux  istius  non  intravit  coelum  stellatum, 
quia  duo  corpora  essent  simul,  sed  tantum  attingebat  opposi- 
tum  augis;  ergo  si  (d)  minus  est  distans  a  centro  terrae  quam 
auxf  non  attinget  superficiem  concavam  coeli  stellati,  et  ita 
erit  ibi  vacuum;  ergo  non  potest  vitari  inconveniens  de  in- 
cisione  vei  simultate  corporum,  vel^  vacuo,  nisi  attribuendo 
cuilibet  planetae  ad  minus  tres  coelos  circumdantes  terram; 
quorum  duo  extremi,  videlicet  superior  et  inferior,  habeant  su- 
perficies  ultimas  concentricas,  scilicet  superius  convexam  et 
inferius  concavam;  habeant  autem  illae  duae  superficies  alias 
duas,  videlicet  superius  concavam  et  inferius  convexam,  ec- 
centricas  mundo,  et  inter  illas  duas  superficies  sit  tertius 
orbis,  qui  dicatur  deferens,  eccentricus  quidem  terrae,  concen- 
tricus  autem  illis  duabus  superficiebus  deferentibus,  ita  quod 
illi  duo  revolventes  ad  quamcumque  partem  moveantur,  non 
sequitur  vacuurn,  semper  enim  spissior  pars  unius  est  contra 
partem  minus  spissam  alterius,  et  e  converso. 

( 7 )  Similiter  qualitercumque  moveatur  deferens  inter  istos  duos 
revotventes,  superiorem  et  inferiorem,  ex  motione  eius  non  se- 

(a)  Deest  in  Ed.  Ven.  (c)  Ed.  Ven.  si. 

(b)  Ed.  Ven.  concentricos.  (d)  Ed.  Ven.  aut. 

Tom.  II.  35 

quitur  vacuum,  nec  scissio ;  quia  superficies  sunt  ambae  con- 
centricae  illis  superficiebus,  inter  quas  continetur  et  movetur,  et 
ita  stella  fixa  in  parte  una  illius  deferentis  quandoque  erit  in 
auge,  quando  scilicet  illa  pars  deferentis,  m  qua  est  ipsa,  directe 
supponitur  spissiori  parti  inferioris  revotventis,  et  supponitur 
minus  spissae  parti  superioris  revolventis,  quia  tunc  maxime 
distabit  a  centro  terrae.  Erit  autem  stella  in  opposito  a.ugis, 
quando  illa  pars  orbis  deferentis,  ubi  ipsa  flxa  est,  superponi- 
tur  lenuissimae  parti  inferioris  revolventis,  et  supponitur  spissis- 
simae  parti  superioris  revolventis,  quia  tunc  minime  distabit 
a  centro  terrae.  Istius  imaginatio  patet  expressius  in  figura : 


Aux 


Oppositum  augis 


e)  Ulterius  cum  Mercurius  habeat  deferens,  cuius  centrum 
movetur,  et  non  circa  terram,  sicut  centrum  Lunae,  sed  ex 
una  parte  describendo  circulum  parvum,  sicut  patet  in  Almag., 
sequitur  quod  orbis  deferentis  non  sit  concentricus  revolven- 
tibus,  scilicet  supremo  et  infimo,  et  ideo  necesse  est  ad  minus 
ibi  ponere  quinque  orbes:  quatuor  revolventes,  et  orbem  quin- 
tum  deferentem: 

f)  Praeter  istos  autem  necesse  est  ponere  epicyclos,  qui 
non  sunt  orbes  circumdantes  terram,  sed  parvi  orbes  situati 
in  determinata  parte  orbium  circumdantium  terram;  et  hoc 
quia  maior  est  elevatio  stellae  quandoque  quam  alias;  quae 
elevatio  non  posset  esse  ex  solo  defereute.  Processio  etiam  et 
staiio    et  retrogradatio    facilius  salvantur  per  epicyclum. 

g)  Sed  quicquid  sit  de  epicyclis,  saltem  coeli  mobiles  cir- 
cumdantes  terram  erunt  viginti  quinque,  scilicet  viginti  tres 
planetarum,  et  praeter  hoc  coelum  octavum  et  coelum  nonum. 

594.  —  Solvuntur  argumenta  principaiia.  —  a)  Ad  argu- 
mentum  primum  [n.  589 a]  dico  quod  Scriptura  accipit  firma- 
mentum  pro  toto  coelo  inter  empyreum  et  elementa. 

b)  Ad  secundum  [n.  589  b~\  dico  quod  illa  conformitas 
motuum  non  concludit  continuitatem. 

c)  Ad  iertium  \n.  589  c]  dico  quod  non  potest  coelum  cedere 
stellae  motae,  sicut  potest  aqua  vel  aer  corpori  imposito,  moto 
per  ipsam;  quia  corpus  naturaliter  incorruptibile  est  naturaliter 
indivisibile,  si  sit  incorruptibile  tam  secundum  partes  quam  se- 
cundum  totum,  quale  ponitur  esse  coelum,  et  ita  non  potest  esse 
motus  alicuius  in  coelo  non  moto  per  aliquod  agens  naturale. 


QUAESTIO  III. 

595.  ( i  )  —  Proponitur  quaestio.  —  Circa  terlium,  sci- 
licet: 

Utrurn  slellae  agant  in  haec  inferiora? 

596.  —  Argtimenta  principalia  (1).  —  Arguitur  quod  non:  — 
a)  Secundum  Philos.,  VII.  Physic,  oportet  raovens  et  motum 
esse  simid,  vel  immediate,  vel  mediante  medio:  sed  stellae  et 
haec  inferiora  non  sunt  simul.  —  Patet,  quia  multum  distant. 
—  Nec  possunt  esse  quantum  ad  agere  mediante  medio,  quia 
illud  meciium  esset  aliquis  orbis  vel  aliqui  orbes:  huiusmodi 
autem  orbes  non  recipiunt  impressiones  tales,  quibus  scilicet 
haec  inferiora  alterantur  et  generantur  et  corrumpuntur;  ergo. 

b)  Praeterea,  si  stellae  agerent  in  haec  inferiora,  cum 
ipsae  determinate  agant,  et  non  contingenter,  in  istis  inferio- 
ribus,  quantum  ad  generationem  et  corruptionem  ipsorum, 
non  esset  aliqua  contingentia,  nec  contingenter  ibi  aliquid 
eveniret. 

c)  Praeterea,  si  agerent  in  haec  inferiora,  hoc  esset  per 
aliquem  moturn  localem,  vel  per  aliquam  formam  perma- 
nentem:  non  primo  modo,  quia  motus  localis  non  est  qualitas 
activa,  nec  principium  agendi,  cum  tantum  sit  ubi  fluens,  et 
sic  non  videtur  dicere  formam  absolutam  substantialem,  nec 
accidentalem:  nec  etiam  per  formarn  permanentem  substan- 
tialem  vel  accidentalem,  quia  tunc,  stante  motu,  scilicet  si  sta- 
rent,  possent  agere,  et  per  consequens,  stante  coelo  et  cessante 
motu,  possent  esse  alterationes  et  huiusmodi  mutationes  et 
motus  in  istis  inferioribus:  quod  est  contra  Aristotelem,  qui 
vult  quod,  primo  motu  cessante,  impossibile  est  esse  aliquem 
alium  inferiorem. 


(1)  Solvuntur  ad  n.  603. 

597.  —  Contra.  —  a)  Gen.  I.  v.  17  clicitur  de  stellis  quocl 
positae  sunt  in  firmamento,  ut  sint  in  signa  et  tempora,  et  non 
solum  aeris  et  terrae,  ut  exponit  Magister. 

b)  Praeterea,  II.  Physic.  dicit  Arislot.:  Homo  generat  ho- 
minem  et  Sol;  et  II.  De  Generat.  dicit  quod  motus  Solis  in 
circulo  obliquo  est  causa  perpetuae  generationis  et  corruptionis 
in  istis  inferioribus. 

c)  Praeterea  ratione  sic:  si  stellae  non  haberent  aliquam 
actionem  in  haec  inferiora,  frustra  poneretur  varius  motus  in 
orbibus;  nam  orbis  in  se  uniformis  est,  et  motus  orbis  unifor- 
mis,  et  ideo  oportet  varietatem  effectuum  reduci  in  varietatem 
naturae  stellarum. 

598.  ( 2 )  —  Solutio  quaestionis.  —  Dico  ad  quaestionem 
quod  stellae  habent  actionem  in  haec  inferiora:  m  elemenia,  in 
mixta  inanimata  et  animata  irrationalia. 

599.  —  De  influxu  corporum  coelestium  in  elementa.  —  In  ele- 
menta  babent  actionem  dupliciter:  et  quoad  atterationem,  et 
quoad  generationem.  —  a)  Accedente  enim  Sole  et  aliis  stellis 
calidis  ad  zenith  alicuius  regionis,  elementa  superiora,  scilicet 
ignis  et  aer,  augentur,  et  inferiora,  scilicet  terra  et  aqua,  mi- 
nuuntur  et  convertuntur  in  superiora ;  et  e  converso,  recedente 
Sole  et  accedentibus  stellis  effective  frigidis,  ut  Saturnus  et 
Mercurius,  accidit  generatio  elementorum  aquae  et  terrae. 

Et  si  dicatur  quod  tunc  sphaera  aquae  erit  aliquando 
minor,  aliquando  maior,  et  etiam  videtur  esse  vacuum,  si  non 
tantum  augmentatur  unum  elementum  quantum  aliud  minuitur, 
dico  quod  sicut,  accedente  planeta,  puta  Sole,  ad  zenith  unius 
regionis,  generatur  ibi  per  eius  *  accessum  *  (a)  plus  de  igne 
et  minuitur  de  aqua,  ita  per  *  eius  *  recessum  ab  alia  regione 
generatur  plus  proportionabiliter  de  elementis  frigidis  et  mi- 
nuitur  de  calidis,  et  sic  generatur  ibi  aequalitas  quoad  totum. 

b)  Praeterea  secundo,  stellae  habent  actionem  quoad  loci 
mutationem;  superior  enim  pars  aeris  fertur  circulariter  ad 
motum  coeli;  quod  patet,  quia  impressiones  ignitas,  ut  cometas 
et  huiusmodi,  quae  in  illis  locis  generantur,  videmus  transferri 
circulariter,  et  multo  magis  sphaera  ignis,  quae  est  propinquior 
coelo,  movetur  motu  circulari  ad  motum  corporis  coelestis. 


(a)  "Wadd.  excessum. 

c)  Praeterea,  corpora  coelestia  non  solum  causant  motum 
in  istis  elementis  sibi  propinquis,  sed  in  remotioribus,  ut  in 
aqua;  nam  Luna  causat  motum  in  mari,  qui  vocatur  fluxus 
et  refluxus.  Et  ex  hoc  supponunt  Astrologi  per  experimentum 
quod  Luna  habet  dominium  super  humida,  sicut  Sol  super 
sicca;  super  quamcumque  enim  regionem  elevatur  Luna,  aqua 
maris  ascendit  directe  tamquam  versus  causam  suam,  ita  quod 
aqua  maris  in  illo  loco  qui  directe  supponitur  centro  Lunae 
est  altior  quam  in  quocumque  alio  loco.  Iste  autem  locus  ha- 
betur  per  lineam  ductam  a  centro  (terrae  ad  orbem  Lunae(a)); 
illa  enim  linea  necessario  transibit  per  ]ocum  illum,  qui  est 
eminentior  in  aqua,  et  vocatur  iumor  aquae. 
(3)  d)  Quomodo  autem  ista  elevatio  fiat  effective  a  Luna,  di- 
versimode  dicitur:  uno  moclo  ponitur  quod  Luna  habet  virtu- 
tem  quamdam  sibi  connaturalem  ad  attrahendum  ad  se 
aquas  maris,  sicut  magnes  trahit  ferrum:  alio  modo  dicitur 
quod  hoc  flt  propter  diversitatem  angulorum,  quos  faciunt 
radii  Lunae  super  aquas  in  principio  ortus  Lunae,  et  in  medio 
coeli  exsistentis.  —  Ponitur  eocemplum  de  pulmento  in  olla  su- 
per  ignem,  et  de  vapore  resoluto  a  cibo  faciente  animal  dor- 
mire.  —  De  hoc  nihil  acl  praesens. 

Prima  opinio  fuit  Albumasaris,  II.  lib.  Maioris  Introdu- 
ctorii  in  Astronomia. 

e)  Sed  sequendo  viam  illam  quae  communis  est  utrisque, 
scilicet  quocl  tumor  ille  semper  est  in  directo  Lunae,  ubicum- 
que  sit  Luna,  sequitur  quoci  ille  tumor  circuit  totam  terram 
in  tanto  tempore  quanto  Luna  circuit  suum  orbem  per  motum 
firmamenti,  scilicet  25  fere  horis,  quia  Luna  ab  ortu  eius  usque 
ad  eius  iteratum  ortum  consumit  plus  temporis  quam  sit  dies 
naturalis  habens  24  horas  per  spatium  temporis,  in  quo  oriuntur 
13  gradus  aequinoctiales,  quia  in  una  revolutione  firmamenti 
tantum  pertransit  Luna  de  spatio,  motu  suo  proprio,  qui  est 
ad  Orientem  contra  motum  firmamenti:  sed  elevatio  5  gra- 
duum  aequinoctialis  facit  unamhoram;  ideo  ferunt  quod  Luna 
percurrit  orbem  suum  in  25  horis,  minus  duobus  gradibus,  et 
tumor  aquae  in  totidem  horis  circuit  totum  Oceanum  regula- 
riter;  et  si  tamen  irregulariter  accidat  fluxus  in  maribus  me- 

diterraneis  et  fluviis,  ratio  est  quia  inundatio  aliorum  marium 
venit  in  isto  tumore  Oceani  in  directo  alicuius  regionis,  et  tu- 
more  Oceani  in  directo  motus  Lunae;  pars  autem  aquae  eius- 
dem  tumescentis  in  Oceano  fluit  ad  locum  et  alveos  humiles 
vicinos,  propter  naturam  gravitatis  aquae,  et  fluunt  tunc  maria 
mediterranea.  Recedente  autem  Luna  ab  illo  aspectu  vel  situ, 
recedit  tumor  praedictus,  et  per  consequens  in  loco  Oceani, 
ubi  prius  fuit  aqua  eminentior  quam  in  mari  et  in  fluminibus 
mediterraneis,  iam  per  recessum  illius  tumoris  fit  aqua  ibi- 
dem  humilior  terra,  et  ideo  aquae  inundantes  ad  loca  illorum 
fluviorurn,  propter  loci  humilitatem,  ex  eaciem  lege  naturae 
fluunt  ad  Oceanum.  —  Et  haec  est  causa  in  generali  fluxus 
et  refluxus  maris.  —  Sed  mare  Mediterraneum  magnum  quod 
decurrit  ab  Occidente  in  Orientem,  dividens  Italiam  ab  Aegy- 
pto  et  ab  aliis  regionibus  Africae  et  Asiae,  non  fluit,  ex  illa 
causa,  ita  sensibiliter;  quia  Oceanus  ingreditur  mare  illud  per 
angustum  introitum  ex  parte  Orientis  versus  Hispaniam,  qui 
vocatur  angustia  maris.  Regulariter  tamen  non  accidit  in  aliis 
maribus  sicut  in  Oceano;  quia  maria  quanto  propinquiora  sunt 
Oceano,  tanto  citius  fluunt,  sicut  maria  Septentrionalia,  prae- 
cipue  mare  inter  *  Normandiam  sive  *  Norvegiam  et  Scotiam 
et  inter  Hiberniam  et  Hispaniam;  maria  autem  distantia  tar- 
dius. 

(*)  f)  Sed  quare  bis  in  clie  fluit  et  refluit?  —  Albumasar,  ubi 
supra,  dicit  quod  Luna  in  quartis  coeli  habet  effectum  consi- 
milem  in  quartis  terrae  oppositis,  ita  quod  sicut  in  quarta 
Orientali,  inter  Orientem  et  Meridiem,  dum  Luna  est  in  ascen- 
dendo  super  hemisphaerium,  tunc  habet  fluxum  in  hac  quarta, 
et  descendente  Luna  a  puncto  Meridiei  ad  Occidentem  continue, 
incipit  mare  decrescere  in  illa  quarta,  in  qua  prius  crevit,  et 
fluit  in  alia  quarta  Occidentali :  et  descendente  Luna  ab  Occi- 
dente,  sub  terram  usque  ad  angulum  mediae  noctis,  fluit  mare 
in  quarta  Orientali  super  terram,  illi  quartae  *  oppositae  (a)  *, 
in  qua  tunc  est  Luna,  et  ita  iam  bls  in  illa  die  flt  fluxus  in 
illa  quarta,  et  ita  de  aliis. 

Sed    quae    sit   causa   huius,   ipse  non   dicit;  nam  videtur 
quod  radii  Lunae  non  possint  penetrare  terram,  et  ideo  vide- 

tur  quod  eumdem  effectum  quem  causavit  per  radios  inciden- 
tes  dum  esset  in  quarta  Orientali  sub  terra,  eumdem  tunc  cau- 
set  per  radios  suos  reflexos  a  firmamento,  dum  est  in  quarta 
Occidentali  (sub  terra  (a)). 

600.  (3)  —  De  influxu  corporum  coelestium  in  mixta  imper- 
fecta.  —  a)  Secundo  dico  quod  planetae  et  stellae  habent 
actionem  super  mixla;  nam  mixta  imperfecta,  ut  impressio- 
nes  quaedam,  generantur  ab  illis;  nam  materia  illarum  im- 
pressionum,  quae  est  vapor,  non  elevatur  ad  locum  gene* 
rationis  illarum  nisi  per  calorem  incorporatum,  vel  virtute  ali- 
cuius  stellae;  et  hoc  maxime  patet  in  stellis  comatis,  quae  non 
tantum  moventur  ab  Oriente  in  Occidens,  sequendo  motum 
coeli,  sed  ab  Aquilone  in  Austrum,  sequendo  scilicet  determi- 
natum  motum  alicuius  planetae,  a  quo  generantur. 

b)  Sed  dices:  ex  quo  habent  talem  causalitatem  stellae  et 
orbes  super  inferiora,  quae  quidem  causalitas  est  determinata 
et  necessaria,  quare  non  iudicant  determinate  Astrologi  de 
effectibus  eorum?  —  Dico  quod  causa  huius  est,  quia  non 
sciunt  perfecte  qualitates  et  virtutes  coelorum  et  stellarum 
concurrentium  ad  talem  effectum;  quas  si  cognoscerent,  pos- 
sent  de  his  iudicare.  Et  ideo  credo  quod  Angeli  habent  harum 
perfectam  notitiam,  ita  quod  possunt  de  his  bene  iudicare,  et 
quoad  tempus  quando  venturi  sunt  illi  effectus,  et  quoad  qua- 
litatem  eorum  vel  quantitatem,  et  etiam  si  talis  effectus  sit 
impedibilis  per  aliam  stellam;  poterunt  enim  scire  quod  non 
elevabitur  nisi  tantum  de  materia,  vel  sic,  et  possunt  scire  si 
erunt  venti  dissipantes,  et  in  quo  situ  et  ubi  dissipabuntur  et 
cadent.  Haec  vero  omnia,  quia  non  plene  noverunt  Astrologi, 
ideo  nec  plene,  nec  perfecte,  nec  secure  de  his  possunt  iudi- 
care;  tot  enim  causas  oportet  ibi  concurrere,  quod  nimis  est 
difficile  iudicare  de  talibus. 

601.  —  De  influxu  corporum  coelestium  in  mixta  perfecta 
inanimata.  —  Tertio  dico  quod  habent  actionem  in  mixta  per- 
fecta  inanimata,  ut  sunt  metalla,  quae  in  quibusdam  regioni- 
bus  generantur  ex  constellatione  habente  respectum  ad  illam 
regionem,  et  non  ad  aliam;  nam  terra  non  est  activa  huius 
diversitatis. 

602.  (6)  —  De  influxu  corporum  coelestium  in  animata.  — 
a)  Quario  dico  quod  habent  actionem  super  animata,  alte- 
rando  scilicet  corpora  mixta  ad  qualitatem  convenientem  vel 
disconvenientem  animae  perflcienti  iale  corpus;  et  ita  possunt 
agere  ad  generationem  et  corruptionem.  —  Et  ita  similiter  in 
sensitivis ;  nam  organa  sensoum,  quae  sunt  corpora  mixia, 
possunt  immutari  et  alterari  ad  aliquem  gradum  convenientem 
illis,  ut  nata  sunt  esse  organa  sensuum,  et  etiam  ad  disconve- 
nientem  sensui,  et  ita  posset  organum  corrumpi  et  laedi. 

b)  Et  per  consequens  possunt  habere  aliquam  actionem 
quoad  iniellectionem  quodammodo ;  quia  si  deordinatur  sensus 
in  actu  suo,  per  consequens  deordinatur  intellectus,  ut  puta 
in  phraeneticis  et  lunaticis,  in  quibus  est  imaginatio  confusa. 

c)  Et  etiam  quoad  hoc  potest  esse  causa  deordinationis  in 
voluntate ;  possunt  enim  appetitum  sensitivum  alterare,  ut  ma- 
gis  inclinetur  ad  hoc  quam  acl  illud.  —  Et  quia  in  viatore 
voluntas  rationalis  inclinatur  ad  prosequendum  quod  efficaci- 
ter  appetitur  ab  appetitu  sensitivo,  ideo  hoc  modo  inclinant 
voluntatem  planetae  et  alia  corpora  coelestia.  —  In  nullo  tamen 
necessitatur  absolute  voluntas  propter  hoc;  secl  ex  sua  liber- 
tate  potest  contraire.  —  Et  propter  istam  pronitatem  ad  se- 
quendum  appetitum  sensitivum  contra  dictamen  rationis,  quam 
causant  corpora  coelestia,  accidit  frequenter  Astrologos  vere 
praenosticare  cle  moribus  hominum,  puta,  quod  erunt  luxuriosi 
vel  *  huiusmodi  per  *  (a)  constellationes  nativitatis:  non  quod 
ita  eveniat  necessario,  quod  non  posset  aliter  esse  de  his  quae 
depenclent  a  voluntate  rationali,  si  homo  vellet  magis  sequi 
per  voluntatem  legem  rationis  quam  sensus;  sed  cogitationes 
hominum  pronae  sunt  ad  malum,  Gen.  c.  VIII.  v.  21,  et  Eccles. 
c.  I.  v.  15:  Perversi  difflcile  corriguntur,  et  stultorum  infi- 
nitus  est  numerus. 

603.  ( 7 )  —  Solvuntur  argumenta  principalia.  --  a)  Ad  pri- 
mum  argumentum  [n.  596  cf\  dico  quod  sufficit  quod  agens 
et  patiens  sint  simul  vel  secundum  contactum,  vel  mediante 
aliquo  medio ;  sed  hic  est  simul  secundum  medium  (b).  —  Et 
ad  probationem   in  oppositum    clico  quod   non  oportet   quod 

(a)  Wadd.  vel  per  huiusmodi. 

(b)  Ed.  Ven.  tantum  habet:  dico    quod    agens    et    patiens    sunt    simul 
secundum  contactum,  mcdiante  aliquo  medio. 

medium  sit  capax  actionis  secundum  earndem  rationem  cum 
extremo,  in  quo  perfecte  dicitur  esse  alteratio;  sed  secundum 
aliam  rationem  huius  actionis  alterius  rationis:  puta  sub  ra- 
tione  luminis  bene  est  capax  coelum;  omnis  enim  pars  coeli, 
quae  potest  esse  sub  septem  pyramidibus,  potest  esse  tene- 
brosa.  Patet  de  Luna,  et  aliis  quae  patiuntur  tenebras,  et  hu- 
iusmodi.  —  Et  patet  per  exemplum  commune  de  pisce,  qui 
per  rete  medium  facit  stuporem;  qui  tamen  stupor  non  est 
in  rete.  [Vicl.  n.  506  b] 

b)  Ad  secundum  [n.  596  6]  dico  quod,  circumscripto  omni 
libero  arbitrio,  humano,  angelico  et  divino,  omnia  evenirent  de 
necessitate,  et  nihil  contingenter  eveniret,  et  nihil  esset  in  en- 
tibus  in  potentia  ad  contradictoria ;  si  enim  aliqua  causa  nata 
esset  elevare  vaporem,  de  necessitate  generaret  pluviam;  si  vero 
fortior  causa  in  oppositum  eveniret,  de  necessitate  impediretur. 
Et  hoc  notum  est  Angelo;  et  secundum  hoc,  quiquid  ex  tali- 
bus  causis  evenit  pro  illo  instanti  in  quo  evenit,  et  in  sensu 
divisionis,  non  evenit  contingenter,  ita  quod  possit  non  evenire. 

Sed  quid  de  infirmiiatibus?  aguntne  ad  hoc?  —  Dico.quod 
sic;  habent  enim  aliquam  actionem  dispositivam  in  remittendo 
et  intendendo  qualitates  et  huiusmodi.  —  Et  sic  est  conveniens 
et  necessarium  quod  bonus  medicus  habeat  scientiam  Astrono- 
miae;  possunt  enim  propinare  aliquo  tempore  medicinam  quae 
interficit,  quae  tamen  alio  tempore  liberaret. 

c)  Ad  tertium  [n.  596  c]  dico  quod  non  possunt  tantum 
per  motum  Localem,  quia  omnis  forma  absoluta  est  perfectior 
respectiva;  ergo  oportet  quod  sit  per  formam  absolutam  sub- 
stantialem  vel  accidentalem :  quod  concedo.  —  Tu  dicis  contra, 
quia  tunc  si  planeta  vel  corpus  coeleste  staret,  causaret.  — 
Concedo:  causaret  quantum  de  se  esset:  nec  eius  motus  lo- 
calis  facit  ad  actionem  suam;  latio  enim  vel  motus  Solis  re- 
quiritur  ad  hoc,  ut  adducat  agens.  Patet  II.  De  Generat.  —  Nec 
valet  illud,  cessante  primo  motu,  etc. ;  quod  enim  est  primum 
solum  secundum  eminentiam  et  non  essentialiter  respectu  alio- 
rum,  non  oportet  quod,  ipso  destructo,  alia  destruantur. 


DISTINCTIO  DECIMAQUINTA 


TEXTUS  MAGISTRI  SENTENTIARUM. 

De  opere  quintae  diei,  quando  creavit  Deus  ex  aquis  volatilia  et 
natatilia.  —  Dixit  etiam  Deus:  Producant  aquae  reptile  animae  vi- 
ventis  et  volatile  super  terram  (1),  etc.  —  Opus  quintae  diei  est  for- 
matio  piscium  et  avium,  quibus  duo  elementa  ornantur;  et  de  eadem 
materia,  id  est  de  aquis,  pisces  et  aves  creavit,  volatilia  levans  in  aera, 
et  natatilia  remittens  gurgiti. 

De  opere  sextae  diei,  quando  creata  sunt  animalia  et  reptilia 
terrae.  —  Sequitur(2):  Dixit  Deus:  producat  terra  animam  viventem, 
iumenta  et  reptilia  et  bestias  terrai  secundum  species  suas,  etc.  — 
Sextae  diei  opus  describitur,  cum  terra  suis  animalibus  ornari  dicitur. 

Utrum  post  peccatum  venenosa  animalia  noxia  facta  fuerint,  an 
propter  peccatum  nocere  coeperint,  prius  facta  innoxia  ?  —  Quaeri  solet 
«  de  venenosis  et  perniciosis  animantibus,  utrum  post  peccatum  hominis 
acl  vindictam  creata  sint,  an  potius  creata  innoxia  peccatoribus  nocere 
coeperint?  —  Sane  dici  potest  quod  creata  nihil  homini  nocuissent, 
si  non  peccasset;  puniendorum  namque  vitiorum  et  terrendorum,  vel 
probandae  vel  perficiendae  virtutis  causa  nocere  coeperunt.  Fuerunt 
ergo  creata  innoxia ;  sed  propter  peccatum  facta  sunt  noxia  (3)  » . 

Utrum  minuta  animalia  tunc  creata  fuerint  ?  —  «  De  quibusdam 
etiam  minutis  animantibus  quaestio  est,  utrum  in  primis  conditioni- 
bus  creata  sint,  an  ex  rebus  corruptis  postea  orta  sint?  Pleraque  enim 
de  humidorum  corporum  vitiis,  vel  exhalationibus  terrae,  sive  de  cada- 
veribus  gignuntur;  quaedam  etiam  de  corruptione  lignorum  et  herba- 
rum  et  fructuum ;  et  Deus  auctor  omnium  est.  —  Potest  autem  dici 
quod  ea  quae  de  corporibus  animalium,  maxime  mortuorum,  nascuntur, 
cum  animalibus  creata  non  fuerint  nisi  potentialiter  et  materialiter; 
ea  vero  quae  ex  terra  vel  aquis  nascuntur,  vel  ex  eis  quae  terra  ger- 
minante  orta  sunt,  creata  fuisse,  non  incongrue  dici  potest  (4)  » ? 

Quare  post  omnia  factus  est  homof  —  Omnibus  autem  creatis 
atque  dispositis,  novissime  factus  est  homo,  tamquam  dominus  et  pos- 
sessor,  qui  et  omnibus  praeferendus  erat.  Unde  sequitur  (5) :  Vidit  Deus 
quod  esset  bonum,  et  ait:  Faciamus  hominem  ad  imaginem,  etc.  — 
Sed  antequam  de  hominis  creatione  tractemus,  quod  supra  (6)  breviter 

(1)  Gen.  c.  I.  v.  20.  (3)  D.  August.  De  Gen.  ad  Lit.  Lib.  III.  c.  15. 

(2)  Ib    v.  24.  (4)  Id.  ib.  c.  14.  (5)  Gen.  c.  I.  vv.  25-26. 

(6)  Dist.  12.  pag.  493. 

tetiginms  plenius  versantes  clarius  faciamus.  In  hac  enini  rerum  di- 
stinctione  Catholici  tractatores  dissentire,  ut  supra  diximus,  inveniun- 
tur,  aliis  dicentibus  res  creatas  atque  distinctas  secundum  species 
suas  per  intervalla  sex  dierum;  quorum  sententiae  quia  littera  Gre- 
nesis  magis  inservire  videtur  atque  Catholica  Ecclesia  magis  approbat, 
ideo  hactenus  studiose  docuimus,  quomodo  ex  illa  communi  materia 
prius  informiter  facta,  postea  corporalium  rerum  genera  per  sex  die- 
rtim  volumina  distinctim  sint  formata. 

Aliis  autem  videtur  quod  non  per  intervalla  temporum  facta  sint,  sed 
simul  ita  formata  ad  esse  prodierunt.  Quod  Augustinus  Super  Genes.  (1) 
pluribus  modis  nititur  ostendere,  dicens  elementa  quatuor  ita  for- 
mata  sicut  modo  apparent  ab  initio  exstitisse,  et  coelum  sideribus 
ornatum  fuisse ;  quaedam  vero  non  formaliter,  sed  materialiter  tunc 
facta  fuisse,  quae  post  per  temporis  accessum  formaliter  distincta  sunt, 
ut  herbae,  arbores  et  forte  animalia.  —  Omnia  ergo  in  ipso  tempo- 
ris  initio  facta  esse  dicunt,  sed  quaedam  formaliter  et  secundum 
species,  quas  habere  cernimus,  ut  maiores  mundi  partes ;  quaedam  vero 
materialiter  tantum.  —  Sed,  ut  dicunt,  Moyses,  loquens  rudi  et  carnali 
populo,  locutionis  modum  temperavit,  de  Deo  loquens  a  simili  hominis, 
qui  per  moras  temporum  opera  sua  perficit,  cum  ipse  simul  sua  opera  fe- 
cerit..Unde  Augustinus (2),  «ideo,  iniquit,  Moyses  divisim  refert  Deum 
illa  opera  fecisse,  quia  non  potuit  simul  ab  homine  dici  quod  a  Deo 
simul  potuit  fieri  » .  Item :  «  Potuit  dividere  Scriptura  loquendi  tempo- 
ribus  quod  Deus  operandi  temporibus  non  divisit  » .  Illi  qui  his  aucto- 
ritatibus  et  aliis  huiusmodi  inhaerentes,  dicunt  quatuor  elementa  atque 
coeli  luminaria  ita  formata  simul  esse,  et  habuisse  illos  sex  dies  quos 
Scriptura  commemorat,  sex  rerum  genera,  id  est,  distinctiones  appel- 
lant,  quae  simul  factae  sunt,  partim  formaliter,  partim  causaliter. 

Quomodo  intelligendum  sit  Deum  requievisse  ab  omni  opere  suo  ? 
—  Iam  de  septimae  diei  requie  aliquid  nos  eloqui  oportet.  —  Scriptum 
est  enim  (3)  quia  complevit  Deus  die  septimo  opus  suum,  et  requievit 
die  septimo  ab  universo  opere,  quod  patrarat.  Pequievisse  dicitur  Deus 
die  septimo,  non  quasi  operando  lassus,  sed  ab  universo  opere  requie- 
vit,  quia  novam  creaturam  facere  cessavit.  Bequiescere  enim  cessare 
dicitur.  Unde  in  Apocalypsi  (4) :  Non  habebant  requiem  dicentia:  San- 
ctus,  sanctus,  sanctus,  id  est  dicere  non  cessabant.  Requievisse  igitur 
Deus  dicitur,  quia  cessavit  a  faciendis  generibus  creaturae,  quia  ultra 
nova  non  condidit.  Usque  nunc  tamen,  ut  Veritas  in  Evangelio  (5)  ait, 
operatur  Pater  cum  Filio,  scilicet  administrationem  eorumdem  generum 


(1)  Lib.  IV.  c.  32.  (4)  Cap.  IV.  v.  8. 

(2)  Jb.  Lib.  I.  c.  10  ct  15.  (5)  Ioan.  c.  V.  v.  17. 

(3)  Gen.  c.  II.  v.  2. 

quae  tunc  instituta  sunt ;  Creatoris  enim  virtus  eausa  subsistendi  est 
omni  creaturae.  Quod  ergo  dicitur:  Pater  meus  usque  modo  operatur, 
et  ego  operor,  illud  universae  creaturae  continuam  administrationem 
ostendit.  —  Die  ergo  septimo  requievit,  ut  novam  creaturam  ulterius 
non  faceret,  cujus  materia  vel  similitudo  non  praecesserit ;  sed  usque 
nunc  operatur,  ut  quod  condidit  continere  et  gubernare  non  cesset  (1). 

Qualiter  accipiendum  sit  quod  dicitur  Deus  complesse  opus  suum 
septimo  die,  cum  tunc  requievit  ab  omni  opere  suo  ?  —  Sed  quaeritur, 
quomodo  septimo  die  dicatur  Deus  complesse  opus  suum,  cum  ab 
omni  opere  illo  die  requieverit,  nec  aliquod  genus  novum  rerum  fe- 
cerit?  « Alia  translatio  habet:  Consummavit  Deus  die  sexto  opera  sua  ; 
quae  nihil  quaestionis  affert,  quia  manifesta  sunt  quae  in  eo  facta  sunt » , 
et  omnium  consummatio  eo.  die  perfecta  est,  sicut  Scriptura  ostendit, 
cum  ait  (2) :    Vidit  Deus  cuncta  quae  fecerat,  et  erant  valde  bona. 

«  Omnia  quidem  naturaliter  bona  erant  nihilque  in  sui  natura  vitii 
habentia.  Et  sunt  bona  quae  condidit  Deus,  etiam  singula;  simul  vero 
universa  valde  bona,  quia  ex  omnibus  consistit  universitatis  admira- 
bilis  pulchritudo,  in  qua  etiam  illud  quod  malum  dicitur,  bene  ordina- 
tum  et  loco  suo  positum,  eminentius  commendat  bona,  ut  magis  placeant 
et  laudabiliora  sint,  dum  comparantur  malis  »  (3).  —  Sexto  ergo  die  facta 
est  omnium  operum  consummatio.  —  Ideo  praemissa  oritur  quaestio, 
quomodo  dicatur  Deus  die  septimo  opus  suum  complesse,  quod  «  he- 
braica  veritas  habet,  in  quo  tamen  nihil  novum  creasse  dicitur,  nisi 
forte  dicatur  die  septimo  complevisse  opus  suum,  quia  ipsum  benedi- 
xit  et  sanctificavit,  sicut  subiicit  Scriptura  (4):  Benedixit  diei  septimo 
et  sanctificavit  illum:  Opus  enim  est  benedictio  et  sanctificatio,  sicut 
Salomon  (5)  aliquid  operis  fecit,  cum  templum  dedicavit  »  (6). 

Quae  sit  benedictio  et  sanctificatio  septimae  diei?  —  Illum  autem 
diem  sanctificasse  et  benedixisse  dicitur,  quia  mystica  prae  caeteris 
benedictione  et  sanctificatione  eum  donavit.  Unde  in  Lege  (7)  dicitur : 
Memento  sanctificare  diem  sabbati.  Et  inde  est  quod  numerando  dies, 
usque  ad  septimum  procedimus  et  dicimus  septem  esse  dies,  quorum 
repetitione  omne  tempus  agitur:  non  quia  alius  sit  ab  illis  dies  octavus  et 
nonus,  et  sic  de  caeteris,  sed  quia  in  sex  diebus  rerum  genera  distincta 
sunt,  et  in  septimo,  licet  non  fuerit  novum  genus  rerum  institutum, 
fuit  tamen  in  eo  quasi  quidam  novus  status  sanctificationis  operum 
et  requietionis  Opificis.  —  Potest  etiam  sic  exponi  illud :  Complevit 
Deus  die  septimo  opus  suum,  id  est  completum  et  consummatum  vidit. 

(1)  Cfr.  D.  August.  De  Genes.  ad  Lit.  Lib.  IV.  cap.  8  et  12. 

(2)  Gen.  c.  1.  v.  31.  (5)  III.  Ileg.  c.  VIII. 

(3)  D.  August.  Enchirid.  c.  10,  (6)  Glos.  ord. 

(4)  Gen.  c.  II.  v.  3.  (7)  Exocl  c.  XX.  v.  8. 

604.  ( 4 )  —  Proponitur  quaestio.  —  *  Girca  distinctionem 
decimam  quintam  quaero:  * 

Utrum  in  mixto  remaneant  elementa  secundum  substan- 
tiam  in  actu? 

605.  —  Argumenta  principalia(l).  —  Quod  non  videtur:  — 
a)  Nam  animalia  aliqua  producebantur  sive  generabantur  ex 
aqua;  patet  hoc  Gen.  c.  I.  v.  20:  Producant  aquae  reptile  et 
viventia  super  terram:  sed  generatio  unius  est  corruptio 
alterius;  ergo  aqua  corrumpitur  cum  ex  ea  generatur  piscis; 
ergo  et  similiter  alia  elementa  corrumpuntur,  et  non  manent. 

b)  Item,  si  aliquod  elementum  secundum  substantiam  ma- 
neret  in  mixto,  eadem  ratione  et  omne  elementum  maneret;  et 
tunc  cum  inclinatio  illorum  sit  ad  loca  contraria,  mixtum  ex 
illis  violenter  moveretur  et  quiesceret  in  quocumque  loco. 

c)  Item,  omne  habens  in  se  contraria  necessario  corrum- 
pitur  a  causa  intrinseca:  sed  non  omne  mixtum  corrumpitur 
a  causa  intrinseca,  ut  patet  de  lapidibus  et  metallis,  ut  auro 
et  huiusmodi,  quae  non  nutriuntur;  ergo  nec  corrumpuntur  a 
causa  intrinseca;  omnia  enim  inanimata  quae  non  recipiunt 
alimentum  non  marcescunt  ex  se,  nec  corrumpuntur  nisi  ab 
extrinseco;  ergo  non  omne  mixtum  habet  in  se  elementa  se- 
cundum  substantiam. 

606.  ( 2 )  —  Gontra  (2):  —  a)  I.  De  Generat.  c.  de  Mixtione: 
Mixtio  est  {miscibilium  (a))  alteratorum  unio.  Ex  hoc  dupli- 


(a)  Deest  in  Ed.  Ven. 

(1)  Quae  potius  fandamenta  sunt  resolutionis  Doctoris,  qui  n.  616  tenet 
elementa  non  manere  in  mixto  secundum  substantlam,  sed  tantum  virtualiter. 

(2)  Melius   argumenta   principalia    dixeris,    quae    a    Doctore    solvuntur 
n.  617. 

citer  arguo:  si  est  alteratorum,  ergo  non  est  corruptorurn. 
—  Similiter,  si  raixtio  est  unio  miscibilium,  et  unio  non  est 
corruptorum,  sed  entium,  ergo  miscibilia  manent. 

b)  Item,  qualitas  elementi  non  est  sine  elemento :  sed  qua- 
litas  elementi  apparet  in  mixto;  ergo,  etc.  —  Probatio  maioris: 
II.  De  Anirna  dixit  Aristot.  quod  corpora  non  possunt  se  tan- 
gere  in  aere  vel  aqua,  nisi  intercipiatur  aer  vel  aqua  medius. 
Quod  probat,  quia  humida  sunt  in  superficiebus  contingentibus, 
et  humiditas  aquae  non  est  sine  aqua. 

c)  Item,  I.  Coeli  et  Mundi:  mixtum  movetur  secundum 
naturam  elementi  praedominantis :  sed  si  effectus  est,  causa 
est;  ergo  si  grave  mixtum  movetur  deorsum,  in  eo  est  terra 
actualiter. 

d)  Item,  Aristot.,  lib.  De  Morte  et  Vita:  In  omnibus  cor- 
ruptibilibus  duplex  est  corruptio:  marcedo,  quae  est  corru- 
ptio  interior,  et  exiinctio,  quae  est  corruptio  exterior:  sed 
non  esset  coVruptio  inirinseca,  nisi  a  contrariis  intra  exsisten- 
tibus;  ergo  quoad  primam  corruptionem  necessario  est  dare 
aliquid  intrinsecum  activum  quod  agit  ad  corruptionem,  et 
aliquod  passivum  corruptivum  (a):  ubi  autem  in  transmuta- 
tione  substantiali  est  dare  activum  et  passivum,  est  ibi  saltem 
dare  duas  substantias  in  actu:  unarn  corrumpentem  et  aliam 
quae  corrumpitur ;  ergo,  etc. 

607.  ( 3 )  —  Sententia  Avicennae.  —  Hic  est  una  opinio 
Avicen.,quam  recitat  Gommentator  III.  Coeli  et  Mundi,  com.  67, 
et  I.  De  Generat.  cap.  de  Mixtione,  quod  elementa  manent  in 
mixto,  secundum  substantiam  non  remissa,  sed  secundum  qua- 
litates  sunt  remissa. 

608.  —  Impugnatur  a  Commentatore.  —  Contra  illud  ar- 
guit  Commentator,  quod  si  elementa  remittantur  secundum 
qualitates,  quod  etiam  remittantur  secundum  substantiam.  — 
Primo.*  quia  *  idem  est  iudicium  de  toto  et  de  imrte;  ergo 
si  qualitas  potest  remitti  secundum  partem;  manente  substan- 
tia  elementi  omnino  non  remissa,  eadem  ratione  potest  ele- 
mentum  remanere  secundum  substantiam,  amissa  tota  quali- 
tate,  et  sic  posset  esse  ignis  et  non  calidus.  [Vid.  n.  612]. 

609.  —  Sententia  Commentatoris  (1).  —  Ideo  ponit  ipse  sub- 
stantiam  elementi  remitti,  sicut  et  qualitatem.  —  Probat  au- 

(a)  Ed.  Ven.  corruptum.  (I)  Cuius  rationes  solvuntur  ad  n.  618. 

tem  quocl  elementum  aliqualiter  manet,  sed  tamen  secundum 
substantiam  remissam.  —  Primo  sic:  —  a)  Elementum  est 
ex  quo  componitur  res  et  in  ea  manet,  V.  Metaph.;  ergo 
substantia  elementi  manet,  licet  remissa. 

b)  Secundo  sic:  si  elementa  non  manerent  in  mixto,  sed 
omnino  corrumperentur,  adveniente  forma  mixti,  sequeretur 
quod  materia  prima  immediate  susciperet  omnem  formam  sine 
ordine. 

610.  —  Instantiae  ipsius  Commentatoris.  —  Sed  ipse  arguit 
contra  se  tripliciter :  —  a)  Primo  sic:  Quia  tunc  forma  mixti 
adveniret  enti  in  actu,  composito  ex  materia  et  forma  ele- 
mentari,  et  sic  esset  forma  accidentalis. 

b)  Item,  contra  hoc  quod  dicit,  formam  substantialem  re- 
mitti,  arguit:  quia  nulli  formae  intendi  convenit  et  remitti, 
nisi  accidentati ;  ergo  forma  elementaris  accidentalis  esset. 

c)  Item,  quod  non  maneat  forma  elementaris,  probat  sic: 
quia  oportet  receptivum  denudari  a  natura  recepti;  ergo  opor- 
tet  materiam  carere  omni  forma  substantiali,  ad  hoc  quod  pos- 
sit  aliam  recipere,  ut  formam  mixti. 

611.  (£)  —  Eiusdem  responsiones.  —  a)  Ad  istud  ultimum 
respondet  sic:  quod  non  oportet  ipsum  denudari  a  toto  genere 
recepti,  sed  oportet  denudari  a  natura  specifica  recepti.  —  Con- 
tra:  tunc  materia  sub  forma  aquae  exsistens  posset  recipere 
formam  ignis.  —  Sed  ad  hoc  innuit  responsionem  in  fine  Com- 
menti:  quia  omnes  formae  elementares  sunt  eiusdem  ordinis  in 
substantialitate;  sic  autem  non  suntformae  elementares  cum  for- 
mis  mixtorum.  —  Et  tunc  maior  debet  intelligi,  quod  necesse  est 
receptivum  denudari  ab  omni  forma  eiusdem  ordinis,  ad  hoc 
quod  aliquam  illarum  recipiat;  sed  non  oportet  quocl  denudetur 
ab  omni  forma  atterius  ordinis.  Unde  dicit  quod  non  oportet  re- 
cipientem  denudari  a  toto  genere  eius  quod  clebet  recipere;  sed 
tantum  ab  eis  quae  sunt  eiusdem  generis  proximi,  non  autem 
remoti.  Et  ideo  non  potest  materia,  manente  forma  unius  ele- 
menti  quantumcumque  remissi,  recipere  aliam  formam  elemen- 
tarem,  quia  tunc  non  esset  mixtio;  et  ideo  dicit  quod  oportet 
materiam  denudari  ab  omni  forma  eiusdem  generis  proximi  et 
eiusdem  ordinis,  si  clebeat  aliquod  eorum  recipere.  Huiusmodi 
sunt  formae  elementares  inter  se,  non  in  comparatione  ad 
juixtum. 

b)  Ad  aliam  obiectionem  respondet  qucd  formae  elemen- 
tares  sunt  sicut  mediae  inter  formas  substantiales  et  acciden- 
tales;  ideo  utriusque  habent  proprietates.  et  ideo  possunt  in- 
tendi  et  remitti.  (Utrum  autem  forma  substantialis  possit  m- 
tendi  (a)  ),  hoc  non  tractabitur  modo. 

612.  —  Impugnat  Doctor  responsiones  Commentatoris.  —  Quod 
autem  necesse  sit  ipsas  intendi  ad  intensionem  qualitatum,  (vel 
remitti  ad  remissionem (a)  ),  non  concludit  ratio  Commentatoris; 
nam  cum  dicit  [n.  608]:  eadem  est  ratio  totius  et  partis  qua- 
litatis,  verum  est  inter  se  comparata,  sed  non  oportet  respectu 
tertii;  narn  quantum  ad  esse  in  subiecto  necessario  vel  contin- 
genter,  vel  concomitari  subiectum,  non  est  eadem  ratio  totius 
caloris  et  partis  caloris;  subiectum  enim  sive  elementum  habet 
talem  qualitatem  in  quadam  latitudine,  sed  non  praecise  sub 
tali  vel  tali  gradu.  Unde  sicut  non  sequitur:  hoc  corpus  potest 
esse  sine  hoc  loco,  et  sine  illo;  ergo  pari  ratione  sine  omni, 
sic  in  proposito  non  videtur  valere  ratio  Commentatoris. 

613.  (5)  —  Ostenditur  elementa  non  manere  in  mixto  secun- 
dum  substantiam.  —  Dico  ergo  ad  quaestionem,  tenendo  oppo- 
situm  utriusque,  quod  elementa  non  manent  in  mixto  secun- 
dum  substantiam,  sive  remissam,  sicut  dicit  Commentator 
[n.  609],  sive  non  remissam,  sicut  ponit  Avicenna  [n.  608]. 
—  Cuius  ratio  est:  —  a)  Quia  non  est  ponenda  pluralitas  sine 
necessitate:  nihil  autem  cogit  ponere  pluralitatem  elemento- 
rum  vel  formarum  substantialium  manere  in  mixto,  quia  non 
operatio,  quae  maxime  concludit  formam;  non  enim  opera- 
tio  mixti  est  eiusdem  speciei  cum  aliqua  operatione  elementi: 
nec  transmutatio ;  nam  forma  elementi  et  forma  mixti  ha- 
bent  sufficientem  entitatem,  ut  una  sit  terminus  unius  genera- 
tionis  et  alia  alterius,  vel  ut  haec  sit  terminus  a  quo  corruptio- 
nis  et  illa  terminus  ad  qnem  generationis;  ergo  sicut  nihil 
potest  esse  simul  sub  forma  aeris  et  ignis,  sic  nec  sub  istis 
et  mixti. 

b)  Item,  forma  elementaris  nata  est  (cum  materia  (a) )  con- 
stituere  suppositum  per  se  subsistens  in  genere  substantiae; 
ergo  si  sint  plures  formae  elementares  in  mixto,  quaelibet  con- 
stituet  suppositum;  et  sic  in  omni  mixto  essent  plura  suppo- 


(a)  Deest  in  Ed.  Ven. 
Tom.  II.  •  36 

sita,  quia  ibi  erit  suppositum  aquae  et  suppositum  ignis,  quo- 
rum  quodlibet  natum  est  per  se  subsistere  (a). 

c)  Item,  omnem  substantiam  corporalem  consequitur  quan- 
titas,  quae  est  propria  passio  substantiae  corporeae:  sed  fbrma 
elementi,  quantumcumque  remissa,  cum  materia  constituit  sub- 
stantiam  compositam;  ergo  ipsam  consequitur  propria  quanti- 
tas  sicut  passio  propria :  sed  *  eadem  *  propria  passio  non  est 
plurium  subiectorum;  ergo  in  uno  subiecto  erunt  plures  quan- 
titates,  ut  alia  quantitas  mixti  et  alia  elementi;  et  ita  vel  duo 
corpora  erunt  simul,  vel  quaecumque  pars  mixti  non  erit 
mixta,  et  ita  non  erit  mixtio  nisi  iuxtaposiiio. 

d)  Item,  mixtum  generatur  ex  elemento  vel  elementis,  et 
corrumpitur  in  illa;  ergo  talis  est  incompossibilitas  inter  formam 
mixti  et  formam  elementi  qualis  est  inter  terminum  generationis 
a  quo  et  terminum  generationis  ad  quem ;  ergo  non  compa- 
tiuntur  se  in  eodem  susceptivo  simul  tbrma  mixti  et  forma  ele- 
menti.  Unde  sicut  impossibile  est,  quando  ex  aqua  fit  ignis,  ma- 
teriam  perflci  simul  forma  aquae  et  forma  ignis,  ita  in  proposito. 

614.  (6)  —  Explicatur  sententia  Aristotelis  tenentis  elementa 
manere  in  mixto.  —  Sed  tamen  propter  verba  Aristotelis,  qui  vi- 
detur  dicere  quod  elementa  manent  in  mixto,  oportet  dicere 
quomodo  manent.  —  Dico  ergo:  —  a)  Quod  in  omni  genere 
est  invenire  medium  eiusdem  rationis  cum  extremis,  ut  patet 
ex  X.  Metaph.,  et  medium  dicitur  componi  ex  extremis,  ut 
rubor  ex  albo  et  nigro ;  et  ista  compositio  non  est  nisi  con- 
venientia  naturalis  medii  cum  extremis,  quae  non  est  extremi 
ad  extremum:  non  ita  quod  media  qualitas  habeat  extremas 
partes  sui,  imo  est  ita  simplex  sicut  extremum.  Et  ideo  sicut 
qualitates  extremae  dicuntur  manere  vel  habere  esse  in  medio, 
et  non  dicitur  quod  extremum  sit  in  extremo,  ita  dico  de  forma 
mixti,  quod  in  mixto  dicuntur  manere  formae  substantiales  ele- 
mentorum,  propter  naturalem  convenientiam  quae  est  formae 
mixti  cnm  elementis,  quae  non  est  unius  elementi  ad  aliud. 

b)  Item,  Aristoteles  vult  quod  forma  generati  sive  mixti  est 
actualior  et  perfectior  forma  elementi,  ita  quod  forma  elementi 

(a)  Wadd.  addit:  quod  est  inconveniens;  ineonveniens  etiam  est  quod 
subsistens  possit  habere  duas  formas  specificas,  quarum  una  non  est  nata 
perfici  ab  alia:  hoc  autem  poneretur,  si  elementa  ponerentur  in  mixto  se- 
cundum  furmas  suas. 

inferior  et  potentialior  est ;  icleo  dicuntur  elementa  virtuaiiter 
manere  in  mixto,  sicut  iraperfecta  et  inferiora  manent  in  su- 
perioribus,  in  quibus  non  manent  nisi  virtualiter.  Uncle  Aristo- 
teles,  postquam  dixit  quod  elementa  manent  in  mixto,  subdit: 
Salvatur  enim  virtus  eorum.  Dico  ergo  quod  elementa  non  ma- 
nent  in  mixto  secundum  substantiam :  nec  oportet  dicere  quod 
maneant  secundum  qualitaies  suas,  sicut  nec  qualitates  extre- 
mae  manent  in  medio;  manent  ergo  in  mixto,  sicut  si  diceretur 
quod  sensitiva  et  vegetativa  raanent  in  intellectiva. 

615.  (?)  —  Explicatur  quomodo  mixtum  ex  elementis  gene- 
ratur.  —  a)  Sed  quomodo  generatur  mixtum  ex  elementis? 
—  Dico  quod  non  oportet  necessario  quatuor  elementa  concur- 
rere  ad  compositionem  mixti;  aliquando  enim  mixtum  fuit  factum 
ex  uno  elemento.  Patet  per  litteram  Gen.  I.  v.  20:  Proclucant 
aquae  reptile>  etc.  Quando  etiam  concurrunt  elementa  ad  gene- 
rationem  non  generatur  mixtum  per  actionem  illorum  corrum- 
pentium  se  mutuo;  quia  quaero  de  instanti  in  quo  generatur 
mixtum,  utrum  in  illo  sint  omnia  corrupta,  vel  adhuc  manent?  — 
Si  omnia  sint  corrupta,  et  in  illo  instanti  in  quo  inducitur 
forma  substantialis  mixti  est  vera  actio  et  productio  et  genera- 
tio,  ergo  mixtum  generatur  ex  non  ente.  —  Si  aiiquod  illorura 
maneat,  ergo  non  corrurapunt  se  mutuo  in  generatione  mixti, 
et  tu.nc  etiam  non  generaretur  mixtum  nisi  ex  illo  unico. 

b)  Praeterea,  causa  aequivoca  nobilior  est  suo  causato: 
sed  elementa  in  instanti  in  quo  corrumpuntur  et  in  quolibet 
instanti  sunt  imperfectiora  ipso  mixto;  ergo  non  causant  nec 
generant  ipsum  mixtum  per  actionem  suam. 

616.  —  Sententia  Doctoris,  quod  elementa  manent  in  mixto 
virtualiter.  —  Dico  ergo  quod  quatuor  elementa  manent  in  uno 
mixto  virtuaiiter  habente  formam  substantialem,  continentem 
in  virtute  formas  elementorum;  non  tamen  secundum  substan- 
tiam,  ut  partes  sui,  sed  propter  praedictam  convenientiam 
[n.  614]  et  continentiam  virtuatem.  —  Et  pro  hoc  videtur  esse 
Philosophus,  qui  dicit  quod  manent  potentia  et  virtuie. 

617.  (8)  —  Solvuntur  rationes  ad  oppositum.  —  a)  k&pri- 
mum  in  oppositum  [n.  606 d\  dico  quod  alteratorum  est  prae- 
teritum  passivum ;  et  verum  est  quod  mixtio  est  eorum  quae 
fuerunt  alterata.  —  Sed  quod  dicitur,  quod  est  unio,  debet 
sic  intelligi:  quia  omnis  mixtio  est  quaedam  generatio,  et  per 

consequens  corruptio  alterius:  in  generatione  autem  illius  for- 
mae  mixti  dicuntur  elementa  uniri  secundum  virlutem,  non 
secundum  sabstantiam,  ita  quod  aliqua  forma  producatur  ex 
illis,  quae  contineat  unitive  qualitates  illorum  in  virtute,  et 
non  subsiantias  in  actu.  Manent  ergo  in  mixto,  sicut  si  dice- 
retur  quod  sensitiva  et  vegetativa  manent  in  intellectiva. 

b)  Ad  aliud  [n.  606  b]  cum  dicitur,  qualitates  elementi 
non  sunt  sine  elemento,  dico  quod  in  mixto  sunt  qualitates 
similes  qualitatibus  elementi,  non  eaedem.  (Unde  est  ibi  con- 
venientia  qualitatis  elementaris  cum  qualitate  mixti;  in  mixio 
enim  animato  est  calor,  et  alius  quam  in  igne,  licet  sint  in 
aliquo  similes;  calor  enim  ignis  alterat  ad  ignem,  et  ille  alius 
alterat  ad  carnem,  non  ad  ignem.  Unde  qualitas  mixti  est  per- 
fectior  quam  qualitas  elementi  {a) ). 

(9)  c)  Ad  aliud  [n.  606 c\  dico  quod  praedominium  elementi 
in  mixto  attenditur  secundum  convenientiam  in  qualitate  na- 
turali,  quae  qualitas  est  principium  motus,  ut  gravitas  movendi 
deorsum :  non  quod  elementum  sit  secundum  substantiam. 
Unde  secundum  diversam  mixtionem  elementorum  concurren- 
tium  in  generatione  ilJa,  aliquando  mixtum  magis  convenit 
in  forma  cum  uno  elemento  quam  cum  alio,  et.  sic  in  qualitate 
simili,  quae  est  qualitas  mixti,  et  non  elementi,  et  ideo  habet 
similem  modum  consequentem  et  similem  actionem. 

d)  Ad  aliud  [n.  606  d]  dico  quod  clubium  est,  utrum  ista 
corpora  quae  non  nutriuntur,  nec  fluit  aliquid  ex  illis,  ut  au- 
rum  et  buiusmodi  inanimata,  habeant  corruptionem  intrinse- 
cam  quae  vocatur  marcedo.  —  Sed  de  omnibus  vivis  mani- 
festum  est  quod  habent  corruptionem  intrinsecam,  quia  nu- 
triuntur  propter  restaurationem  deperditi.  Sed  huius  causa  non 
est  quia  habent  in  se  contraria  elementa  in  actu,  quia  extrema 
ut  sunt  in  medio  non  agunt  ad  corruptionem  sui,  sicut  cum 
sunt  in  seipsis;  non  enim  rubor,  in  quo  dicuntur  extrema  ma- 
nere,  corrumpit  se  magis  quam  albedo  vel  aliud  extremum. 

Sed  quomodo  tunc  est  in  animali  corruptio?  —  Dico  quod 
animalia  habent  partes  multas  organicas  et  diversas,  et  in  istis 
partibus  organicis  diversis  nihil  prohibet  esse  qualitates  con- 
trarias  alterantes  seinvicem;  cor  enim  est  calidum  et  cere- 
brum  est  frigidum  et  hepar  etiam.  Unde  calor  in  corde  potest 

(a)  Deest  in  Ed.  Ven. 

alterare  frigiditatem  hepatis  sive  cerebri.  Quando  autem  ultra 
debitam  proportionem  augetur  qualitas  activa  unius  organi 
supra  qualitatem  et  virtutem  alterius  accidit  inftrmilas  in  ani- 
mali,  si  sit  pars  minus  principalis,  et  mors,  si  sit  principalis, 
nisi  ei  apponatur  medicina  iuvans  partem  debiliorem.  —  *  Non 
solum  autem  sic  accidit  corruptio  *  (a),  ab  intrinseco  propter 
contrarietatem  partium  organicarum,  verum  etiam  propter 
corruptionem  quae  potest  accidere  in  eadem  parte,  ut  in  di- 
gito  sunt  diversae  qualitates,  nam  una  pars  fluit,  et  alia  re- 
fluit,  quae  convertitur  in  carnem  per  virtutem  caloris  natura- 
lis,  quae  debilitatur  in  agendo,  cum  sit  activum  naturale;  et 
caro  secundo  genita  non  est  ita  pura  sicut  prima,  et  ideo  magis 
est  disposita  ad  iterurn  fluendum,  et  sic  tandem  redditur  im- 
proportionabilis  animae.  E.t  sic  ex  ista  actione  contraria  acci- 
dit  corruptio  intrinseca  in  omnibus  illis  quae  nutriuntur,  licet 
non  haberent  partes  organicas  diversarum  complexionum. 

618.  —  Solvuntur  rationes  Commentatoris.  —  a)  Ad  dictum 
Commentatoris  de  definitione  elementi  [n.  609a]  dico  quod  defini- 
tio  illa  elementi  posita  in  Y.Metaph.  convenitsoli  materiae  pri- 
mae  generaliter,  nam  illa  manet  in  re  quae  componitur  ex  ea. 
(!0)  b)  Ad  aliud  [n.  609  6]  cum  dicit  quod  non  esset  ordo  for- 
marum,  si  elementum  non  maneret,  quia  immediate  quaelibet 
perficeret  materiam  primam,  dico  quod  nihil  prohiberet  formam 
mixti  aeque  immediate  perficere  materiam  primam  sicut  for- 
mam  elementi,  et  hoc  loquendo  de  immediatione  perfectionis, 
scilicet  quod  perficiat  materiam  non  mediante  alia  forma.  Sed 
non  perficit  immediate  immediatione  transmutatiohis ;  natura 
enim  servat  ordinem  in  transmutando,  quia  una  forma  praecedit 
aliam  in  materia,  quantum  ad  fieri  et  transmutari;  nam  prius 
est  materia  sub  forma  seminis  quam  sanguinis,  et  sanguinis 
quam  camis,  et  carnis  quam  hominis;  ita  quod  observatur 
ordo  formarum  in  transmutando,  secl  non  in  essendo  et  per- 
ficiendo.  Et  sic  dico  de  formis  elementorum  respectu  formae 
mixti;  forma  enim  mixti  non  perficit  materiam  mediante  forma 
elementi,  licet  *  sit  *  ordo  in  iransmutari,  quia  prius  materia 
transmutatur  in  *  formam  *  elementi  quam  mixti,  ita  quod  non 
inducitur  forma  mixti  nisi  praecesserit  forma  elementi. 

(a)  Wadd.  Alio  modo  accidit  corruptio 

De  hominis  creatione,  ubi  considerandnm  est  quare  creatus  sit 
homo  et  qualiter  sit  institutus;  quae  duo  supra  tractata  sunt,  et  qualis 
factus  et  qualiter  lapsus:  postremo  quomodo  sit  reparatus ;  quae  di- 
scutienda  sunt.  —  His  excursis  quae  supra  (1)  de  hominis  creatione 
praemisimus,  effectui  mancipare  atque  ordine  explanare  nunc  suscipi- 
mus ;  ubi  haec  consideranda  videntur,  scilicet :  quare  creatus  sit  homo, 
et  qucditer  institutus,  et  qualis  vel  quomodo  factus',  deinde  qualiter 
sit  lapsus ,'  postremo  qualiter  et  per  quae  sit  reparatus.  —  Horum 
autem  primo  et  secundo  posita,  id  est,  causam  creationis  humanae  et 
modum  institutionis,  superius  (2)  pro  modulo  nostrae  facultatis  tracta- 
vimus. 

Ideoque  superest  ut  qualis  vel  quomodo  factus  sit  discutiamus. 

In  Genesi  (3)  legitur  :  Faciamus  hominem  acl  imaginem  et  simi- 
litudinem  nostram,  etc.  In  eo  quod  dicit  faciamus,  una  operatio  trium 
Personarum  ostenditur ;  in  hoc  vero  quod  dicit  ad  imaginem  et  simi- 
litudinem  nostram,  una  et  aequalis  substantia  trium  Personarum  mon- 
stratur;  ex  persona  enim  Patris  hoc  dicitur  ad  Filium  et  Spiritum 
Sanctum:  non,  ut  quidam  putant,  Angelis,  quia  Dei  et  Angelorum 
non  est  una  et   eadem  imago  et  similitudo  (4). 

Quocl  imago  et  similitudo  hic  a  diversis  accipitur  varie:  a  qui- 
busdam  increata  et  ab  aliis  creata,  et  increata  vel  essentia  Trinita- 
tis,  vel  Filius  et  Spiritus  Sanctus.  —  Imago  autem  et  similitudo  in 
hoc  loco  vel  increata  intelligitur,  id  est  Trinitatis  essentia,  ad  quam 
factus  est  homo,  vel  creata,  in  qua  factus  est  homo,  et  ipsi  homini 
concreata.  Increatam  enim  imaginem,  quae  Deus  est,  intellexisse  vi- 
detur  Beda  (5)  cum  dicit    «  non  esse  unam  imaginem  Dei  et  Angelo- 


(1)  Dist.  XV.  (2;  Loc.  cit.  (3)  Cap.  I.  v.  26. 

(4)  Cfr.  D.  August.  De  Genes.  ad  Lit.  Lib.  III.  c.  19. 

(5)  Hexaem.  ad  Genes.  c.  I.  v.  26. 

rum,  sed  trium  Personarum » ;  et  icleo  Personis,  non  Angelis  fit  ibi 
sermo.  Improprie  tamen  imago  dicitur,  quia  imago  relative  ad  aliud 
dicitur,  cuius  similitudinem  gerit  et  ad  quod  repraesentandum  facta 
est :  sicut  imago  Caesaris,  quae  ipsius  similitudinem  praeferebat  ipsum- 
que  quodammodo  repraesentabat.  Proprie  (a)  autem  imago  dicitur  id 
ad  quod  aliud  fit;  sicut  exemplum  proprie  dicitur  qupd  sumitur  ex 
aliquo,  et  exemplar  ex  quo  sumitur  aliqifid.  Ponitur  tamen  aliquando 
abusive  alterum  pro  altero.  Ita  et  minus  proprie  accipitur  imago  es- 
sentia  Trinitatis,  si  tamen  ea  nomine  imaginis  in  hoc  loco  intelligitur. 

Opinio  eorum  gui  putaverunt  Filium  per  imaginem  et  similitu- 
dinem  hic  accipi.  —  Filius  vero  proprie  imago  Patris  dicitur,  sicut 
supra  (1)  in  tractatu  de  Trinitate  diximus.  Unde  fuerunt  nonnulli  qui 
ita  distinxerunt,  ut  imaginem  in  hoc  loco  intelligerent  Filium  ;  ho- 
minem  vero  non  imaginem,  sed  ad  imaginem  factum  dicerent.  —  Quos 
refellit  Apostolus  (2)  dicens :  Vir  quidem  est  imago  et  gloria  Dei.  Haec 
namque  imago,  id  est  homo,  cum  dicitur  fieri  ad  imaginem,  non 
quasi  ad  Filium  dicitur  fieri,  alioquin  non  diceretur  ad  imaginem 
nostram  ;  quomodo  enim  nostram  diceretur,  cum  Filius  solius  Patris 
imago  sit  ?  —  Puerunt  autem  et  alii,  perspicacius  hoc  tractantes, 
qui  per  imaginem  Filium  et  per  similitiidinem  Spiritum  Sanctum  in- 
telligerent,  qui  similitudo  est  Patris  et  Filii.  Et  ideo  pluraliter  pu- 
taverunt  dici  nostram,  id  .  referentes  ad  similitudinem  tantum,  ad 
imaginem  vero  subintelligendum  esse  meam.  Hominem  vero  et  imagi- 
nem  esse,  et  ad  imaginem  et  similitudinem  factum  esse  tradiderunt, 
et  imaginem  imaginis  esse  et  similitudinis  (3). 

Nec  horum  sententiam  approbat,  sed  imaginem  et  similitudinem 
Dei  in  homine  quaerendam  et  considerandam  docet,  ut  imago  et  si- 
militudo  creata  intelligatur.  —  Verumtamen  haec  distinctio,  licet  re- 
probabilis  penitus  non  videatur,  quia  de  medio  montium  (4),  id  est 
auctoritatibus  Sanctorum  non  manat,  congruentius  in  ipso  homine 
imago  et  similitudo  Dei  quaerenda  est  et  consideranda.  —  Factus 
est  ergo  homo  ad  imaginem  Dei  et  similitudinem  secundum  mentem, 
qua  irrationalibus  antecellit;  sed  ad  imaginem  secundum  memoriam, 
intelligentiam  et  dilectionem, ;  ad  similitudinem  secundum  innocen- 
tiam  (b)  et  iustitiam,  quae  in  mente  rationali  naturaliter  sunt.  Vel 
imago  consideratur  in  cognitione  veritatis,  similitudo  in  amore  virtutis. 
Vel  imago  in  aliis  omnibus,  similitudo  in  essentia,  quia  immortalis  et 


(«)  Alias  improprie.  (b)  Ed.  Ven.  notitiam. 

(1)  Lib.  I.  dist.  27  pag.   1019,  dist.  28,  pag.  1051. 

(2)  7.  Cor.  c.  XI.  v.  7. 

(3j  Cfr.  D.  August    De  Trinil.  Lib.  VII.  c.  6.  (4)  Ps.  CIIL  v.  10. 

indivisibilis  est.  Unde  Augustinus  in  lib.  De  Quantitate  animae  (1): 
Anima  facta  est  similis  Deo,  quia  immortalem  et  indissolubilem  fecit 
eam  Deus.  Imago  ergo  pertinet  ad  formam,  similitudo  ad  naturam. 
Factus  est  ergo  homo  secundum  animam  ad  imaginem  et  similitudi- 
nem  non  Patris,  vel  Filii,  vel  Spiritus  Sancti,  sed  totius  Trinitatis; 
ita  et  secundum  animam  dicitur  homo  esse  imago  Dei,  quia  imago 
Dei  in  eo  est:  sicut  imago  dicitur  et  tabula  et  pictura,  quae  in  ea 
est;  sed  propter  picturam  quae  in  ea  est  simul  et  tabula  imago  ap- 
pellatur ;  ita  propter  imaginem  Trinitatis  etiam  illud  in  quo  est  haec 
imago  nomine  imaginis  vocatur  (2). 

Quod  homo  dicitur  imago  et  ad  imaginem,  Filius  vero  imago, 
non  ad  imaginem.  —  Quocirca  homo  et  imago  dicitur  et  ad  imagi- 
nem;  Filius  autem  imago,  non  ad  imaginem,  quia  natus,  non  creatus, 
aequalis  et  in  nullo  dissimilis ;  homo  creatus  est  a  Deo,  non  genitus, 
non  parilitate  aequalis,  sed  quadam  similitudine  accedens  ei.  Unde 
Augustinus  in  lib.  VII.  De  Trinit.  (3)  «  In  Genesi  legitur :  Faciamus 
hominem  ad  imaginem  et  similitudinem  nostram.  Faciamus  et  nostram 
pluraliter  dixit,  et  nisi  ex  relativis  accipi  non  oportet,  ut  facere  in- 
telligantur  Pater  et  Filius  et  Spiritus  Sanctus  ad  imaginem  Patris 
et  Filii  et  Spiritus  Sancti,  ut  subsisteret  homo  imago  Dei.  Sed  quia 
non  omnino  aequalis  fiebat  illa  imago,  tamquam  non  ab  illo  nata,  sed 
ab  eo  creata,  ideo  ita  imago  dicitur,  quod  et  ad  imaginem,  quia  non 
aequatur  parilitate,  sed  accedit  quadam  similitudine.  Filius  autem  est 
imago,  sed  non  ad  imaginem,  quia  aequalis  Patri.  Dictus  est  ergo  homo 
ad  imaginem,  propter  imparem  similitudinem  ;  et  ideo  dicit  nostram, 
ut  imago  Trinitatis  esse  homo  intelligatur,  non  Trinitati  aequalis, 
sicut  Filius  Patri » .  —  Ecce  ostensum  est  secundum  quid  sit  homo 
similis  Deo,  scilicet  secundum  animam.  Sed  et  «  in  corpore  quam- 
dam  proprietatem  habet,  quae  hoc  indicat,  quia  est  erecta  statura, 
secundum  quam  corpus  animae  rationali  congruit,  quia  in  coelum 
erectum  est  » . 


(1)  Cap.  2. 

(2j  Cfr.  D.  August.  De  Trinit.  Lib.  XII.  c.  6.  et  Lib.  XV.  c.  22. 

(3)  Cap.  G. 

QUAESTIO  UNICA. 

619.  (')  —  Proponitur  quaestio.  —  Circa  distinctionem 
decimam  sexfam  quaero: 

Utrum  imago  Trinitatis  consistat  in  tribus  potentiis 
animae  rationalis  realiter  distinctis? 

620.  —  Argumenta  principalia  (1).  —  Quocl  sic  videtur :  —  a) 
Quia  in  Trinitate  Personae  sunt  realiter  distinctae :  sed  iraago 
Trinitatis  est  in  anima  hominis;  ergo  anima  hominis  habet  tria 
realiter  distincta:  sed  non  sunt  actus,  quia  imago  est  per- 
petua,  cuiusmodi  non  sunt  actus;  ergo  sunt  potentiae. 

b)  Item,  II.  De  Anima:  Potentiae  disiinguuntur  per 
actus:  sed  actus  illarum  potentiarurn  ih,  quibus  est  imago 
Trinitatis  sunt  realiter  distincti;  ergo   et  potentiae. 

c)  Item,  quorum  est  identitas  realis,  eorum  est  praedicatio 
vera  praedicando  hoc  esse  hoc;  si  ergo  intellectus  et  voluntas 
essent  .idem  realiter,  haec  esset  vera,  intellectus  est  voluntas: 
quod  est  inconveniens.  —  Quod  si  non  habeatur  pro  inconve- 
nienti,  contra:  si  intellectus  formaliter  esset  voluntas,  quicquid 
formaliter  conveniret  alicui  per  unum  illorum  conveniret  sibi 
per  alterum;  ergo  sicut  aliquis  dicitur  intelligere  per  intelle- 
cium,  ita  dicetur  intelligere  per  voluntatem.  —  Et  per  idem 
probatur  conclusio  principalis,  quod  non  sint  idem  realiter ; 
quia  tunc  quod  realiter  conveniret  uni,  realiter  convenit  alteri. 

621.  (2)  —  Contra:  —  a)  August.  XIV.  De  Trinit.c.  16: 
In  eo  quaerenda  est  imago,  quo  in  anima  nosira  nihil  est 
melius:  sed  essentia  animae  nihil  est  melius;  ergo  potentiae 
in  quibus  est  imago  non  differunt  ab  essentia  realiter ;  quia 
si  sic,  tunc  essentia  animae,  quae  est  substantia  simplex  et 
indivisibilis,  esset  melior  ipsis. 

(1)  Solvuntur  ad  n.  641. 

b)  Praeterea,  anima  est  immaterialis  intrinsece  et  per  es- 
sentiam  suam;  ergo  per  essentiam  est  intelligibilis  et  intelle- 
ctualis  sive  intelligens,  secundum  illam  propositionem  Proculi 
famosam:  Omne  immateriate  est  swpra  se  conversivum;  et 
sic  intelligens  et  intellectum  sunt  idem  realiter  in  anima; 
ergo  potentia  non  differt  ab  essentia,  et  sic  erit  de  aliis;  quare 
nec  intef  se. 

c)  Praeterea,  August.  XV.  Trinit.  c.  6  et  7  cle  parvis,  clicit 
quod  memoria  pertinet  ad  imaginem,  quia  repraesentat  Patrem, 
et  inteltigentia  similiter,  quia  repraesentat  Filium;  cuius  rationem 
assignat,  quia  memoria  perfecta  est  principium  sufficiens  intelle- 
ctionis  tamquam  actus  primus:  sed  actus  primus  est  principium 
operationis;  ergo  memoria  et  intelligentia,  quae  sunt  princi- 
pium  operationis,  non  differunt  realiter;  et  sic  erit  de  voluntate. 

622.  ( 3 )  —  Ponitur  I.  sententia  tenens  intellectum  et  vo- 
luntatem  esse  duas  potentias  reaiiter  distmctas  inter  se  et  ab  es- 
sentia  animae.  —  Hic  est  unus  modus  dicendi,  quod  intelle- 
ctus  et  voluntas  sunt  cluae  potentiae  realiter  distinctae  in- 
ter  se  et  ab  essentia  animae,  (de  memoria  modo  non  lo- 
quor);  passiones  enim  animae  sunt  illae  duae  potentiae,  et 
proprietates  et  accidentia  fluentia  ab  ipsa:  accidens  autem 
realiter  differt  a  substantia. 

623.  —  Ponitur  II.  sententia  tenens  intellectum  et  volun- 
tatem  esse  partes  essentiales  animae.  —  Alius  modus  dicendi 
est,  quod  istae  potentiae  non  sunt  acciclentia  animae,  sed  par- 
tes  essentiales  eius  (1). 

624.  —  Probatur  I.  sententia  ratione.  —  Primus  modus 
tenetur  a  multis.  et  probatur  sic  ab  uno  antiquo  Doctore:  — 
a)  Potentia  et  actus  pertinent  ad  idem  genus:  secl  actus  po- 
tentiarum  istarum,  scilicet  intelligere  et  velle,  sunt  acciden- 
tia  animae;  ergo  et  potentiae  animae  (2). 

b)  Praeterea,  si  anima  secundum  suam  essentiam  sit  im- 
mediate  principium  operationis,  cum  semper  sit  in  actu,  quia 
est  actus,  semper  ageret  et  operaretur;  igitur  habens  animam 
semper  intelligit,  sicut  habens  animam  vel  essentiam  animae 
semper  vivit  (3). 


(1)  Cfr.  n.  630. 

(2)  Vid.  solutionem  ad  n.  626.  (3)  Vid.  solutionem  ad  n.  627. 

c)  Unus  Doctor  modernus  addit  talem  rationem:  nullum 
simplex  creatum  potest  esse  immediatum  et  totale  principium 
diversarum  operationum.  —  Et  hoc  probat  in  illo  ubi  magis 
videtur;  nam  materia  una  et  simplex  non  potest  secundum 
se  esse  principium  receptivum  diversarum  formarum  alterius 
rationis,  nisi  mediantibus  perfectionibus  et  dispositionibus  qui- 
busdam  determinantibus  ipsam  ad  diversas  formas;  alias  enim 
quodlibet  posset  fieri  ex  quolibet:  (quod  est  impossibile,  ut  (a) ) 
patet  I.  Physic,  et  multo  minus  in  potentiis  activis;  igitur  una 
essentia  simplex  non  potest  esse  principium  immediatum  di- 
versarum  operationum.  cuiusmodi  sunt  inteltigeye  et  veite; 
ergo  hoc  erit  per  potentias  realiter  distinctas  (1). 
(4)  d)  Unus  alius  modernus  ponit  rationem  talem :  accidens 
variabile  non  inest  substantiae  nisi  mediante  accidente  inva- 
riabili :  inteliigere  et  velle  sunt  accidentia  variabitia  et  con- 
veniunt  animae  mediante  intellectu  et  voluntate;  ergo.  —  Maior 
probatur,  quia  maior  differentia  non  procedit  ab  unitate,  nisi 
mediante  aliqua  *  differentia  *  (b)  minore(2). 

e)  Praeterea,  apponitur  ratio  talis:  agens  per  essentiam 
suam,  vel  semper  agit,  vel  semper  potest  agere:  sed  anima, 
cum  in  operando  maxime  dependeat  ab  alio  agente,  non  potest 
sic  semper  agere;  igitur  quo  agit  non  est  essentia  (3). 

f)  Praeterea,  sicut  esse  ad  essentiam  ita  operari  ad  po- 
tentiam;  igitur,  per  commutationem  proportionis,  sicut  esse  ad 
operari,  ita  essentia  ad  potentiam :  sed  in  omni  creato  esse 
realiter  differt.  ab  operari;  ergo  et  essentia  a  potentia  (4). 

625.  —  Confirmatur  auctoritate  (5).  —  aj  Praeterea,  hoc 
ostenditur  per  August.  De  Spiritu  et  Anima,  per  Aristot.  in 
Praedicam.y  per  Simplicium  Super  Praedicam.  cap.  de  qua- 
litate,  et  per  Damasc.  in  Logica  sua;  qui  omnes  ponunt  po- 
tentias  naturales  in  secunda  specie  qualitatis;  igitur  sunt  ac- 
cidentia. 

bj  Praeterea,  Commentator,  I.  De  Anima,  dicit  quod  anima 
dividitur  in  has  potentias  sicut  pomum  in  colorem,  odorem  et 
saporem:  talis  est  in  accidentia;  ergo. 


(a)  Deest  in  Ed.  Ven.  (b)  Wadd.  distinctione. 

(1)  Vid.  solutionem  ad  n.  628. 

(2)  Vid.  solutionem  ad  n.  629 a.  (4)  Vid.  solutionem  ad  n.  620c. 

(3)  Vid.  solutionem  ad  n.  629  5.  (5)  Vid.  solutionem  ad  n.  642-643. 

c)  Praeterea,  quod  recipit  magis  et  minus  non  est  sub- 
stantia :  sed  istae  potentiae  recipiunt  magis  et  minus;  ergo,  etc. 
—  Maior  patet  in  Praedicam.  —  Minorem  vicletur  ponere 
August.  XV.  De  Trinit.  c.  23. 

d)  Praeterea,  Ansel.,  De  Casu  Diab.  c.  8,  dicit  quod  po- 
tentiae  istae,  etsi  non  sunt  substantiae,  non  sunt  tamen  nihil. 

626.  (5)  —  Solvitur  ratio  prima  I.  sententiae.  —  Rationes 
istae  non  cogunt:  et  cum  pluralitas  non  sit  sine  ratione  co- 
gente  ponenda;  ergo.  —  Ad  primam  [n.  624  a]  dico:  —  a)  Quod 
ibi  est  aequivocatio  de  potenlia;  nam  potentia  uno  modo  est 
principium  operandi;  et  sic  dividitur  in  potentiam  activam 
et.  passivam,  V.  et  IX.  Metaph.  —  Alio  modo  accipitur  ut  di- 
viditur  contra  actum;  et  hoc  modo  potentia  et  actus  non  sunt 
tantum  eiusdem  speciei,  sed  etiam  eiusdem  numeri,  ut  di- 
citur  IX.  Metaph.;  illud  enim  individuum  quod  nunc  est  in 
actu,  illucl  idem  fuit  in  potentia.  —  Potentia  autem  primo 
modo  est  principium  transmutandi  aliud  in  quantum  aliud, 
vel  ab  alio  iri  quantum  aliud. 

b)  Cum  ergo  dicitur  quod  potentia  et  actus  sunt  eius- 
clem  generis,  falsum  esi  de  potentia  quae  est  principium 
transmutationis,  quia  accidens  immecliate  recipitur  in  sub- 
stantia;  aiiter  esset  processus  in  infinitum;  ergo  potentia  pas- 
siva  vel  activa  sic  accepta  non  est  eiusdem  generis  cum 
suo  actu. 

c)  Hoc  etiam  probaiur  per  Aristot.  VII.  Metaph.  in  fine, 
qui  dicit  quod  substanlia  non  producitur  in  esse  nisi  a  sub- 
stantia  praeexsistente  in  aciu;  sed  quantum  vel  quale  produ- 
cuntur  in  esse,  nullo  quanto  vel  quali  praesupposito  in  actu, 
sed  in  potentia  tantum;  ergo,  secundum  ipsum,  substautia  po- 
nitur  immediate  esse  effectiva  accidentis. 

d)  Item,  iste  ponit  in  anima  virtutem  activam  respectu 
istarum  potentiarum,  quia  fluere  ab  essentia  attribuitur  virtuti 
activae  essentiae. 

(6)  e)  Similiter  Doctor  iste  ponit  in  III.  .suo  quod  essentia 
animae  est  immecliatum  principium  et  proximum  receptivum 
istarum  potentiarum,quantumcumque  sint  accidentia,  secundum 
ipsum;  et  tamen,  secundum  ipsum,  non  sunt  in  eodem  genere 
cum  essentia  animae;  ergo  receplivum  non  semper  est  eius- 
dem  generis  cum  recepto,  vel  receptivum  actus  et  ipse  actus. 

627.  —  Solvitur  ratio  secimda  I.  sententiae.  —  a)  Secunda 
ratio  [n.  624  6]  non  valet;  non  enim  sequitur:  aniraa  secundum 
suam  essentiam  est  actus;  igitur  habens  ipsam  semper  ope- 
ratur,  vel  potest  operari  semper;  sed  bene  sequitur:  ergo 
semper  est  in  actu.  —  Nec  est  simile  de  dare  vitam  et  ope- 
rari,  quod  scilicet  sicut  est  principium  vivendi  per  essentiam, 
ita  est  principium  operandi  per  essentiam,  etc;  quia  anima 
est  principium  formale  quo  vivum  est  vivum,  quia  ipsa  for- 
maliter  dat  esse  vivum;  sed  anima  est  principium  operationis 
secundum  quod  reducta  ad  genus  causae  efficientis,  et  sicut 
ars  se  habet  ad  effectum,  scilicet  in  genere  principii  effectivi. 

—  Est  igitur  ibi  aequivocatio  quantum  ad  immediationem ; 
uno  enim  modo  est  sic,  et  alio  modo  non  sic ;  est  enim  anima 
irnmediatum  principium  formale  essendi,  et  immediatum  prin- 
cipium  operandi;  sed  non  similiter  (a)  se  habet  ad  causam 
formalem  et  ad  effectivam;  non  enim  oportet  quod  habens 
formam  sit  semper  in  actu  secundo. 

b)  Tu  dicis:  actus  non  est  immediatum  principium  reci- 
piendi  actum;  falsum  est ;  et  etiam  contra  te  sicut  contra  me, 
quia  essentia  et  substantia,  quae  est  actus,  est  receptiva  actus 
alicuius  accidentalis,  scilicet  potentiae,  quae  est  forma  quae- 
dam  et  actus  in  anima,  secundum  eos.  Nec  est  maius  inconve- 
niens  quam  de  forma  substantiali,  quae  est  propria  ratio  re- 
cipiendi  propriam  passionem,  sicut  propria  forma  hominis  est 
ratio  recipiendi  risibilitatem.  —  Praeterea,  si  actus  non  po- 
test  recipere  actum,  cura  omnis  potentia  naturalis  animae  sit 
quidam  actus,  nulla  recipiet  actum. 

(7)  c)  Sed  dicunt  quod  anima  non  recipit  actum  per  poten- 
tiam,  quae  sit  actus  in  quantum  huius,  sed  per  potentiam  in- 
tellectivam,  quae  non  est  actus,  sed  potentia  pura,  ut  dicitur 
III.  De  Anima,  quod  intellectus  ante  suum  intelligere  nihil 
est  de   numero   intelligibilium,  sed  est  sicut  materia  prima. 

—  Hoc  nihil  est,  quia  omnes  ponunt  quod  intellectus  est  qui- 
dara  actus.  —  Praeterea,  omnes  ponunt  quod  accidens  simpli- 
citer  non  recipitur  nisi  in  entitate  actuali,  quae  est  necessario 
subiectum  accidentis,  non  in  potentia  pura,  quam  ponis  esse 
intellectum.  —  Praeterea,  si  intellectus  esset  pote?itia  pura, 

(a)  Ed.  Ven.  sic. 

sequeretur  quod  tot  essent  intellectus  in  hornine  quot  intel- 
lectiones,  quia  pura  potentia  est  variabilis  sicut  actus  sunt 
varii,  dicente  Aristot.  III.  Physic,  quod  posse  sanari  et  posse 
aegrotari  differunt  sicut  sanari  et  aegrotari. 

(8)  Ad  illud  autem  Philos.  III.  De  Anima  dico  quod  illa 
propositio  est  clistinguenda  secundum  amphibologiam,  eo  quod 
ly  ante  potest  construi  cum  ly  intelligere,  et  tunc  propositio 
est  vera  sub  hoc  inlellectu:  intellectus  nihil  intelligit  ante  in- 
telligere,  vel  intellectus  non  est  potens  de  propinquo  seipsum 
intelligere  ante  intelligere  aiiorum  intelligibilium.  Si  autem 
construitur  cum  ly  posse,  vel  cum  ly  possibilis,  sic  est  pro- 
positio  falsa;  quia  tunc  esset  sensus,  quoci  non  est  possibile 
quod  habeat  intelligere  [Vid.  n.  312  a  et  Lib.  1.  n.  504  a).  — 
Quod  additur  de  materia,  dico  quod  hoc  non  concludit  nisi 
quod  intellectus  non  est  primo  intelligibilis  a  se. 

628.  —  Solvitur  ratio  tertia  I.  sententiae.  —  a)  Ad  ter- 
iium  [n.  624 c]:  idem  simplex  non  potest  esse  principium  di- 
versarum  operationum;  falsum  est;  tunc  enim  substantia 
animae  non  posset  esse  immediatum  receptivum  trium  poten- 
tiarum. 

b)  Dices  quod  verum  est  aeque  primo,  sed  quodam  or- 
dine,  sic  quod  una  recipitur  mediante  alia,  vel  prius  natura 
alia.  —  Hoc  non  valet;  quia  una  forma  in  corporalibus  non 
est  principium  recipiendi  aliam,  ut  raritas  non  est  principium 
recipiendi  calorem,  etiamsi  prius  recipiatur,  nec  calor  in  igne 
vel  in  Jigna  est  ratio  (receptiva  (a) )  levitatis;  quia  si  sic,  nus- 
quam  posset  inveniri  levitas  nisi  esset  ibi  calor,  ex  quo  esset 
per  se  ratio  recipiendi  ipsam.  Sic  in  proposito,  si  una  prius 
alia  recipiatur,  tamen  immediate  intelligere  et  velle  in  eodem 
susceptivo  recipiuntur,  scilicet  in  essentia  animae. 

(9)  c)  Quod  dicis  de  maieria,  quod  non  recipit  diversas  for- 
mas  nisi  diversimode  determinata,  hoc  posito,  habetur  propo- 
situm,  quia  saltem  immediate  recipit  ista  absoluta. 

d)  Et  quod  dicis,  quod  mediantibus  illis  recipit,  falsum 
est,  quia  quod  est  per  se  receptivum  vel  per  se  ratio  reci- 
piendi  formam  substantialem  est  de  substantia  compositi;  igitur 
illud  absolutum  quod  determinat  materiam  vel  est  forma  sub- 
stantialis,  et  tunc  sunt  plures  formae  substantiales  in  eodem, 

(a)  Deest  in  Ed.  Veu. 

quod  tu  negas,  quia  prima  faceret  ens  unurn  per  se  cum  ma- 
teria,  et  sic  se^cunda  adveniret  enti  in  actu,  et  ita  esset  acci- 
dentalis:  vel  si  est  simpliciter  accidens,  hoc  est  impossibile, 
quia  tunc  de  ratione  compositi,  quod  est  in  genere  substan- 
tiae,  esset  accidens. 

629.  —  Solvuntur  tres  postremae  rationes.  I.  sententiae.  — 
a)  Ad  aliud  [n.  624 d]  quaero,  utrum  potentia  sit  rariabilis, 
vel  non.  —  Si  non,  cum  anima  sit  ita  invariabitis  sicut  po- 
tentia,  ipsa  poterit  immediate  recipere  actus  variabites  sicut 
potentiae.  —  Si  autem  potentia  est  variabilis,  non  potest,  per 
te,  recipere  variabile  nisi  mediante  invariabili,  cuiusmodi  est 
essentia;  ergo. 

(10)  b)  Ad  aliud  [n.  624  #]  dico  quod  agere  per  essentiam  est 
dupliciter:  uno  modo  idem  est  quod  m  agendo  non  dependere 
ab  alio,  et  non  habere  essentiam  per  participationem;  et  secun- 
dum  hoc  maior  est  vera,  sed  minor  falsa.  —  Alio  modo  idem 
est  quod  non  per  accidens,  sive  per  additum,  licet  dependeat; 
et  secundum  hoc  maior  est  falsa;  et  hoc  patet  per  Avicen.  VI. 
Metaph.  c.  2,  qui  dicit  quod  virtutes  aliquae  sunt  agentes  non 
per  additum. 

c)  Ad  aliud  [n.  624/"]  dico  quod  maior  propositio  est 
falsa,  sicut  se  habet  esse  ad  essentiam  ita  operari  ad  poten- 
tiam,  quia  esse  est  idem  realiter  cum  essentia,  non  progrediens 
ab  essentia;  actus  a utem  vel  operari  est  progrediens  a  poten- 
tia,  nec  est  idem  sibi  realiter.  Sed  si  argueres  sic:  sicut  es- 
sentia  ad  esse,  sic  potentia  ad  posse ;  igitur  sicut .  essentia 
est  potentia,  sic  esse  est  posse,  concederetur  argumentum. 

Auctoritates  solventur  inferius  [nn.  642-643]  quia  solutio 
earum  dependet  a  solutione  quaestionis  [n.  640]. 

630.  (ii)  —  Exponitur  II.  sententia  tenens  intellectum  et  vo- 
luntatem  esse  partes  animae  realiter  distinctas  inter  se,  quamvis  non 
ab  essentia  animae  (1).  —  Alia  opinio  [n.  623]  dicit  quod  sunt 
*  sicut  *  partes  animae  realiter  distinctae  inter  se,  quamvis 
non  ab  essentia.  —  Quod  confirmatur:  —  a)  Per  Philos.  III. 
De  Anima.  Be  parte,  inquit,  animae,  etc. 

b)  Praeterea,  per  Boetium,  in  lib.  Divisionum :  Anima  di- 
viditur  in  potentias,  sicut  totum  in  partes  virtuales. 


(1)  Auctoritates  explicantur  ad  n.  639. 

cj  Praeterea,  August.  XV.  De  Trinit.  c.  7:  Detracto  etiam 
corpore,  si  sola  anima  cogiietur,  aliquid  eius  est  mens,  tam- 
quam  caput  eius,  vel  oculus,  vel  facies.  Et  sequitur:  Non 
igitur  anima,  sed  quod  excellit  in  anima  mens  vocatur. 

d)  Praetera,  Anselmus,  De  Concord.  gratiae,  et  lib.  arb. 
c.  19,  dicit  quod  potentiae  sic  sunt  in  anima  sicut  in  corpore 
membra;  ergo(l). 

631.  —  Impugnatur.  —  a)  Hoc  videtur  contra  August.  IX. 
De  Trinit.  c.  4,  ubi  dicit  quod  quaelibet  istarum  complectitur 
totam  essentiam  animae:  pars  autem  non  complectitur  suum 
totum.  Et  ibi  etiam  concludendo  dicit:  Unius  eiusdemque 
essentiae  necesse  est  haec  tria  sint:  nulla  autem  pars  est 
eiusdem  essentiae  cum  alia.  Unde  cum  (a)  istae  tres  potentiae 
sunt  una  essentia  (b),  una  vita,  ut  in  pluribus  locis  dicit,  se- 
quitur  quod  non  sunt  partes  essentiae. 

b)  Praeterea,  pars  in  esse  naturali  praecedit  suum  totum 
origine:  sed  intellectus  vel  quaecumque  alia  potentia  sequitur 
essentiam  animae;  ergo  non  est  pars  animae. 

c)  Praeterea,  si  sunt  partes,  aut  iniegrales,  aut  essentia- 
les.  —  Si  integrales,  igitur  oportet  dare  aliquod  tertium  prae- 
ter  ista,  quia  semper  partes  integrales  faciunt  aliquod  totum 
aliud  a  qualibet  partium,  per  aliquod  formale  concurrens,  ut 
patet  VII.  Metaph.  de  hac  syllaba  AB,  cuius  partes  sunt  A 
et  B;  AB  autem  non  est  nec  A,  nec  B.  —  Si  sunt  partes  essen- 
tiales  substantiales,  igitur  una  erit  perfectibilis  ab  alia  essen- 
tialiter,  .ut  intellectus  a  voluntate;  igitur  anima  non  posset  in- 
formare  corpus.  —  Probo,  quia  potentia  receptiva  et  perfe- 
ctibilis  ab  alia  potentia  non  potest  esse  magis  dependens  quam 
materia  ignis  vel  alterius  corporis:  sed  materia  ignis  vel  ignis 
ipse  non  potest  inesse  alicui  ipsum  informando;  igitur  sic  nec 
anima  potest  esse  forma  vel  actus  primus  alicuius,  quia  suae 
parti  essentiali,  scilicet  potentiae  illi,  repugnat  informare;  igitur 
tota  anima  non  potest  esse  forma  alicuius.  —  Si  autem  dica- 
tur,  quod  in  idem  reclit,  scilicet  quod  una  non  perficit  aliam, 
sed  omnes  perficiunt  materiam  (c)  animae,  tunc  videtur  idem 
quod  prius,  scilicet  quod  toti  animae  repugnat  esse  actum  pri- 


(a)  Ed.  Ven.  si.         (b)  Wadd.  in  una  essentia.         (c)  Ed.  Ven.  naturam. 
(1)  Vide  praedictarum  auctoritatum  explicationem  ad  n.  639. 

mum  alicuius,  et  informare  primo,  quia  parti  suae  essentiali, 
scilicet  suae  materiae,  repugnat  informare.  —  Homo  etiam 
non  esset  unum  per  se  et  primo. 

632.  (-2)  —  Exponitur  III.  sententia  tenens  potentias  esse 
idem  essentiae  animae,  distinctas  tamen  inter  se  realitate  reiativa. 
—  Alii  dicunt  quod  potentiae  animae  sunt  idem  essentiae 
animae,  realiter  distinctae  tamen  inter  se  realitate(a)  rela- 
tiva.  —  a)  Quia  anima  secundum  se  non  dicit  potentiarn,  quia 
IX.  Metaph.  dicitur  quod  potentia  definitur  per  actum,  et  e 
converso:  anima  autem  secundum  se  considerata  non  definitur 
*hic  per  actum  *(b);  ergo  nec  sic  est  potentia;  sed  essentia  ani- 
mae  sub  tali  respectu  dicitur  talis  potentia.  Secundum  hoc 
gitur  quod  anima  secundum  se  comparatur  ad  diversos  actus 
*  et  ad  diversa  obiecta  *  sunt  in  anima  diversi  respectus,  qui 
dicuntur  diversae  potentiae,  (et  per  buiusmodi  diversos  re- 
spectus  determinatur  ad  diversos  acius  (c)  ). 

b)  Aliter  tamen  et  aliter  determinatur  his  respectibus,  se- 
cundum  quosdam;  nam  ad  potentiarum  organicarum  actus 
determinatur  anima  per  organa ;  ad  intellectum  autem  agen- 
tem  et  voluntatem,  quae  sunt  potentiae  activae,  determinatur 
anima  ex  comparatione  acl  obiectum,  sive  determinetur  ex  se, 
ex  eo  quod  huiusmodi  potentiae  habent  determinatum  agere, 
sicut  intellectus  agens  et  voluntas,  sive  per  species  receptas, 
sicut  intellectus  possibilis. 

c)  Haec  opinio  videtur  consona  rationi  imaginis,  quae  est 
in  anima;  nam  sicut  in  Divinis  est.  una  essentia  et  distinctio 
personalis  per  tres  res  relativas,  sic  in  imagine  creata  erit 
una  essentia  cum  tribus  potentiis  re  relativa  distinctis. 

d)  Praeterea,  August.  IX.  De  Trinit.  c  4:  Unius  ergo 
eiusdemque  essentiae  necesse  est  haec  tria  sint;  ergo  non 
sunt  tria  absoluta.  —  Item  pro  hoc  est  auctor  De  Spiritu  et 
Anima  c.  2. 

633.  (13)  —  Impugnatur.  —  Contra:  —  a)  Quia  non  quae- 
rimus  hic  de  potentia  prout  dicit  respectum  ad  actum,  sed 
quaerimus  de  fundamento  istius  respectus,  quasi  de  potentia 
quae    est  vel  potest    esse    principium    operationis  sive  actus, 


(a)  Ed.  Ven.  re. 

(b)  Wadd.  non  definitur  per  huiusmodi  actuin.  (c)  Deest  in  Ed.  Ven. 
Tom.  II.  37 

quantum  ad  potentiam  activam,  vel  principium  recepiionis 
alicuius  absoluti,  quantum  ad  passivam.  Quaerimus  igitur  de 
proximo  fundamento  relationis  principii  ad  principiatum,  sive 
de  principio  immediato  actionis  vel  operationis. 

b)  Istud  autem  principium  non  potest  esse  absolutum  cum 
relatione.  —  Probo,  quia  impossibile  est  absolutum  cum  re- 
latione  facere  per  se  unum:  sed  unius  operationis  per  se  est 
unum  principium  per  se ;  ergo  impossibile  est  quod  in  ratione 
illius  principii  includatur  per  se  relatio:  sed  intelligere  est 
actus  per  se  unus,  et  similiter  velle ;  ergo,  etc. 

c)  Praeterea,  principium  per  se  unum  prius  est  opera- 
tione,  et  potest  esse,  absque  contradictione,  sine  ipsa:  sed  re- 
latio  nec  potest  esse,  nec  intelligi  sine  termino,  qui  in  pro- 
posito  est  operalio ;  ergo. 

d)  Praeterea,  respecius  non  est  per  se  de  ratione  poten- 
tiarum  receptivarum  sive  passivarum;  ergo  nec  activarum. 
—  Consequentia  patet.  —  Antecedens  probatur,  quia  reci- 
piens,  cuiusmodi  est  materia,  recipit  formas  per  essentiam 
suam,  non  per  relationem.  —  Aliter  probatur,  quia  quod  est 
per  se  de  ratione  principii  passivi  est  per  se  pars  compositi, 
faciens  perse  unum  cum  illo :  respectus  autem  non  est  per  se 
pars  alicuius  absoluti,  nec  facit  per  se  unum  cum  absoluto. 

e)  Praeterea,  secundum  ipsum,  respectus  est  idem  essen- 
tialiter  et  realiter  cum  fundamento  [Vid.  n.  53];  ergo  essentia 
animae  non  est  nobilior  illo  respectu;  nec  etiam  una  poten- 
tia  erit  nobilior  alia;  quae  enim  uni  et  eidem  fundamento 
reali  sunt  eadem  realiter,  unum  non  est  nobilius  alio:  quod 
est  contra  eum,  qui  ponit  voluntatem  nobiliorem  intelleciu 
realiter. 

f)  Praeterea,  ipse  ponit  quod  intellectus  et  voluntas  sunt 
duo  distincta,  ita  quod  non  est  talis  distinctio  in  aliquo  eorum 
per  se,  ut  in  voluntate  per  se,  vel  in  intellectu  per  se,  qualis 
est  inter  intellectum  et  voluntatem:  sed  posito  quod  isti  respe- 
ctus  sint  idem  fundamento  suo,  non  videtur  boc  verum. 

('*)  g)  Praeterea,  si  potentia  includit  respectum  et  distinguitur 
])er  respectum,  voluntas  erit  duae  poteniiae,  vel  plures.  — 
Probo,  quia  ante  relationem  ad  actum,  ut  ad  velle,  non  di- 
stinguitur  vel  non  est  distincta  voluntas  contra  aliam  poten- 
tiam;  igitur  secundum    multiplicationem    respectuum   ad   di- 

versa  vetle  erit  multiplicatio  potentiarum  volitivarum:  ibi 
autem  sunt  diversa  velle,  scilicet  respectu  finis  et  respectu  eo- 
rum  quae  sunt  ad  finem.  —  Et  sic  etiam  erit  de  intellectu. 

h)  Praeterea,  contra  illud  quod  dicit  de  potentia  organica 
est  *  Philos.  *  (a)  I.  De  Anima,  qui  dicit  quod  membra  cervi 
non  differunt  a  membris  leonis,  nisi  quia  anima  cervi  differt 
ab  anima  leonis;  forma  enim  determinat  sibi  membra  con- 
venientia,  et  distinguit;  non  autem  materia  respectu  talium 
actuum,  materia  enim  non  distinguit  formam,  sed  e  converso. 

i)  Praeterea,  dicit  quod  intellectus  possibilis  determinatur 
ad  actum  per  speciem,  et  tamen  negat  species  recipi  in  in- 
tellectu,  sed  tantum  ponit  phantasmata;  quomodo  autem  deter- 
minetur  intellectus  vel  distinguatur  per  phantasmata  non  video. 

kj  Praeterea,  si  species  determinat  intellectum  possibilem, 
igitur  species  alterius  rationis  constituet  intellectum  alterius 
rationis;  si  enim  determinantia  aliquorum  sunt  alterius  ratio- 
nis,  et  determinata  erunt  similiter. 

IJ  Ad  primum  pro  opinione  ista  [n.  632 (?)  dico  quod  ne- 
cesse  est  imaginem  creatam  in  aliquo  deficere  ab  increata; 
et  illud  in  quo  deflcit  est  quia  principium  operandi  et  distin- 
guendi  non  potest  esse  relatio. 

mj  Acl  auctoritates  [n.  632  d]  dico  quod  loquuntur  de  re- 
lationibus  potentiarum  comparatis  inter  se,  non  autem  ut  com- 
parantur  ad  extra. 

634.  (15)  —  Sententia  Doctoris  tenentis  potentias  animae  non 
distingui  realiter  inter  se,  nec  ab  essentia.  -—  Dico  igitur  quod 
potentiae  non  distinguuntur  realiter  inter  se,  nec  ab  essen- 
tia.  —  a)  Illud  enim  est  ponendum  in  natura  quod  melius  est,  si 
sit  possibile,  ex  II.  De  Generat.;  natura  enim  semper  desiderat 
quod  melius  est:  sed  paucitas  sine  multitudine  est  melior  in 
natura,  si  sit  possibilis;  patet  I.  Physic;  igitur  si  possunt  esse 
actus  diversi  ab  una  essentia  simplici  animae,  sine  distinctione 
reali  potentiarum,  hoc  est  ponendum:  sed  huiusmodi  paucitas 
est  possibilis.  —  Patet  autem  per  praedicta  quod  non  est  ne- 
cesse  quod  istae  potentiae  sint  accidentia  absoluta  vel  relativa 
[n.  626  seqq.],  nec  partes  animae  essentiales,  sive  integrales 
[n.  631];  haec  enim  omnia  patent  per  responsionem  ad  argu- 


(a)  Wadd.  Commentator. 

menta  *  opinionum  *.  —  Quocl  autem  ista  paucitas  sit  nobi- 
litatis,  patet,  quia  aliter  non  competeret  Enti  nobilissimo,  cui 
competit  per  imicam  essentiam  suam  operari  diversa. 

b)  Praeterea,  quanto  ordinatum  ad  finem  immediatius 
attingit  finem,  tanto  maioris  nobilitatis  est:  sed  essentia  or- 
dinatur  acl  finem;  igitur  quanto  immediatiori  modo  attingit 
finem,  tanto  erit  nobilior:  sed  hoc  est  si  seipsa  immediate,  non 
mediante  aliquo  accidente  realiter  differente  ab  ipsa,  operetur 
et  agat;  ergo. 

c)  Et  praeterea,  sequeretur  quod  anima  non  esset  beata 
nisi  per  accidens.  —  Probatio:  illa  non  est  perfectio  propria 
alicuius  quae  non  recipitur  in  illo,  nisi  recipiatur  prius  in  aiio 
realiter  differente  ab  illo,  in  quo  etiam  reciperetur  si  esset 
separatum  ab  illo.  Verbi  gratia,  color  non  est  propria  per- 
fectio  substantiae  corporeae,  quia  non  recipitur  in  illa,  nisi 
mediante  superficie,  quae  realiter  distinguitur  ab  ea,  et  re- 
ciperetur  in  ipsa,  si  esset  separata  ab  ipsa  et  maneret;  ideo 
substantia  est  colorata  per  accidens.  Sed  visio  vel  intellectio 
Dei  non  recipitur  in  anima  nisi  quia  recipitur  in  inteltectu, 
qui,  secundum  te,  est  potentia  realiter  disiincta  ab  anima,  et 
reciperetur  in  ipso  etiam  si  esset  separatus;  igitur  anima  non 
esset  beata  nisi  per  accidens,  et  intellectus  per  se. 

(4  6)  d)  Praeterea,  aliquis  actus  vel  aliqua  forma  inferior  ani- 
ma  potest  esse  principium  immediatum  agendi.  Patet  de  ca- 
lore  et  qualitatibus  activis;  aliter  esset  processus  in  infinitum. 
Hoc  etiam  est  nobilitatis;  aliter  non  competeret  Deo  sic  ope- 
rari,  scilicet  immediate  per  essentiam  suam.  Igitur  multo  ma- 
gis  debet  hoc  competere  animae  intellectivae. 

e)  Praeterea,  necesse  est  substantiam  generari  a  substan- 
tia,  tam  in  generatione  univoca  quam  aequivoca.  —  Probo, 
quia  necesse  est  quod  forma  generantis,  quae  est  principium 
generationis,  sit  nobilior  vel  aeque  nobilis  sicut  forma  geniti: 
sed  impossibile  est  formam  accidentalem  quamcumque  esse 
perfectiorem  forma  substantiali ;  ergo  non  potest  esse  princi- 
pium  immediaturn  generandi. 

Dices  quod  forma  accidentalis  non  est  agens  principale, 
sed  instrumentale.  —  Contra,  quia  si  sic,  habetur  propositum; 
instrumentale  enim  agens  non  movet  nisi  quia  motum;  igitur 
aliqua  immediata  efficientia   datur  superiori  agenti,  *  id  est  * 

substantiae.  —  Praeterea,  principale  agens  ubi  non  potest  ha- 
bere  instrumentum,  quod  attingat  terminum  vel  passum,  ibi 
immediate  attingit  terminum:  sed  in  generatione  substantiali 
instrumentum  non  potest  attingere  passum,  scilicet  materiam 
primam;  ergo  tunc  non  utitur  eo;  igitur  saltem  tunc  attingit 
immediate  passum,  scilicet  materiam  primam. 

635.  —  Gorollarium.  —  Dico  igitur  quod  potest  sustineri 
quod  essentia  animae,  indislincta  re  et  ratione,  est  principium 
plurium  actionum,  sine  diversitate  reali  potentiarum,  ita  quod 
sint  vel  partes  animae,  vel  accidentia  eius,  vel  respectus; 
nam  non  est  necesse  quod  pluralitas  in  effectu  realis  arguat 
pluralitatem  realem  in  causa;  pluralitas  enim  ab  uno  illimi- 
tato  procedere  potest. 

636.  —  Solvitur  instantia.  —  Dices  quod  erit  ibi  saltem 
differentia  rationis  (penes  diversa  connotata,  a  quibus  imponi- 
tur  nomen  intellectus  et  voluntalis[a))\  concedo,  sed  hoc  nihil 
faciet  ad  principium  operationis  realis;  concipere  enim  Solem 
ut  est  principium  vermis  vel  ranae,  iste  conceptus  nihil  facit 
ad  hoc  quod  Sol  producat  realiter  vermem  vel  ranam.  —  Et 
tunc  oportet  dicere  quod  potentiae  ut  distinctae  includunt  re- 
spectus,  sed  non  ut  sunt  principium  operandi. 

Ista  via  sustineri  posset,  sicut  sustinetur  de  Deo,  quod 
omnino  idem  re  et  ratione  reali  est  principium  plurium  rea- 
liter  distinctorum. 

637.  (17)  —  Ostenditur  potentias  animae  distingui  formaliter 
inter  se  et  ab  essentia.  —  Sed  quia  via  haec  non  posset  sal- 
vare  aliquas  auctoritates,  quae  ponunt  quod  potentiae  exeunt 
et  quod  fluunt  ab  essentia,  et  huiusmodi,  ideo  dico  aliter  sic: 

—  a)  Secundum  Dionys.  5  c.  De  Div.  Nom.,  continentia  uni- 
tiva  non  est  eorum  quae  omnino  sunt  idem,  quia  illa  non 
uniuntur :  nec  est  eorum  quae  manent  distincta  ista  distin- 
ctione  qua  fuerunt  distincta  ante  unionem ;  sed  quae  sunt 
unum  realiter,  manent  tamen  distincta  formaliter,  sive  quae 
sunt  idem  identitate  reali,  distincta  tamen  formaliter. 

b)  Huiusmodi  autem  contenta  sunt  in  duplici  differentia : 

—  Quia  quaedam  sunt  de  natura  continentis,  ut  quaecumque 
sunt  superiora  ad  continens.  Verbi  gratia,  ab  eadem  re  acci- 


(a)  Deest  in  Ed.  Ven. 


582  LIB.    II.    DIST.   XVI.    QUAEST.    UNICA. 

pitur  ratio  albedinis,  coloris,  qualiiatis  sensibilis  et  qualita- 
tis.  Et  haec  sunt  superiora  ad  hanc  albedinem,  et  ideo  omnia 
sunt  de  essentia  eius.  —  Alia  sunt  contenta  in  aliquo  unitive 
quasi  posteriora,  quia  quasi  passiones  continentis,  nec  sunt 
res  aliae  ab  ipso  continente.  Isto  modo  ens  continet  multas 
passiones,  quae  non  sunt  res  aliae  ab  ipso  ente,  ut  probat 
Aristot.  in  princ.  IV.  Metaph.;  distinguuntur  tamen  ab  invicem 
formaliter  et  quidditative,  et  etiam  ab  ente,  formalitate  dico 
reali  et  quidditativa;  aliter  Metaphysica  concludens  tales  pas- 
siones  de  ente,  et  illas  considerans,  non  esset  scientia  realis. 

c)  Sicut  ergo  ens  continet  unitive  rationem  unius,  veri 
et  boni  *  et  *  aliorum,  sic  anima  continet  potentias  istas  uni- 
tive,  quamquam  formaliter  sint  distinctae. 
(18)  d)  Praeterea,  accipio  hanc  propositionem  positam  in  prin- 
cipio  I.  Sentent.(l):  quaecumque  habent  aliquam  distinctionem 
realern,  si  essent  separata  realiter,  illam  distinctionem  habent 
secundum  rationem  ubi  non  sunt  distincta  realiter:  sed  ens 
et  unum  si  essent  separata,  essent  distincta  distinctione  quid- 
ditativa  reali;  igitur  et  nunc  habent  illam  formalem  distin- 
ctionem  secundum  rationem.  —  Vel  forma  sic  rationem:  quae 
cumque  habent  aliquem  ordinem  inter  se  ubi  sunt  distincta 
realiter,  eumdem  ordinem  habent  ubi  sunt  unitive  contenta. 
Unde  si  esset  unum  prius  quam  verum,  si  essent  distincta 
realiter,  etiam  et  in  ente,  i\\  quo  unitive  continentur,  et  ha- 
bent  distinctionem  rationis,  unum  esset  prius  quam  verum. 
Si  ergo  unum,  verum  et  bonum  essent  realiter  distincta  ab 
ente,  essent  passsiones  entis,  sequitur  etiam  quod  unitive  con- 
tenta  in  ente  habent  eumdem  ordinem  ad  ens,  scilicet  quod  sunt 
quasi  passiones  entis. 

e)  Sic  ergo  possumus  accipere  de  intellectu  et  voluntate, 
quae  non  sunt  partes  essentiales  animae,  sed  sunt  unitive 
conienta  in  anima,  quasi  passiones  eius,  propter  quas  anima 
est  operativa:  non  quod  sint  essentia  eius  formaliter,  sed 
sunt  formaiiter  distinctae,  idem  tamen  identice  et  unitive, 
ut  in  I.  Lib.  [n.  325  seqq. ;  660  seqq.,  766]  probatum  est  de 
atiributis  Divinis.  —  Imaginandum  est  ergo  quod  anima 
quasi  in  primo  instanti  naturae  est  natura  taiis,  in  secundo 


(1)  Scil.  in  Report.  Prol.  q.  1.  art.  4. 

instanii  est  operaiiva,  sive  potens  operari  secundum  hanc 
operationem  vel  illam,  et  potentiae,  quae  sunt  principia  ope- 
rationum,  continentur   unitive   in  essentia. 

638.  (|9)  —  Corollaria.  —  a)  Et  secundum  istam  viam 
possunt  salvari  omnes  auctoritates  illae,  quae  dicunt  quod  hu- 
iusmodi  potentiae  egrediuntur  ab  essentia  animae  ut  virtutes; 
item  quod  sunt  mediae  inter  formas  substantiales  et  acciden- 
tales;  quia  sunt  quasi  passiones  animae,  et  passio  egreclitur  a 
subiecto  vel  ebullit ;  sunt  tamen  idem  essentiae,  ut  dictum  est. 
—  Et  possunt  etiam  dici  partes,  secundum  quod  nulla  dicit 
totam  perfectionem  essentiae  continentis,  sed  quasi  partialem. 

b)  Similiter  isto  modo  facile  est  concipere  quocl  una  po- 
tentia  non  continet  perfectiones  ornnium,  nec  totam  perfectio- 
nem  ipsius  animae,  licet  sit  eadem  res,  propter  illam  distin- 
ctionem  formalem;  unde  sic  contenta  non  continent  se  mutuo, 
quia  sunt  clistincta  formaliter,  et  inter  se  *  et  *  a  continente 
primo,  cui  sunt  idem  realiter.  Unde  duo  contenta  inter  se  di- 
stinguuntur,  et  respectu  tertii  sunt  iclem  realiter. 

e)  Ex  hoc  patet  quod  relatio  in  Divinis  est  idem  essen- 
tiae  et  continetur  ab  essentia;  non  tamen  continet  aliquam  re- 
lationem,  nec  essentiam  formaliter,  secl  omnes  relationes  con- 
tinentur  uniiive  ab  essentia.  *  Una  *  tamen  persona  in  Divinis 
habet  intra  se  omnes  perfectiones  propter  illimitationem  es- 
sentiae.  Non  sic  autem  est  in  imagine  creata  vel  in  anima, 
quia  anima  non  est  illimitata. 

639.  —  Explicantur  auctoritates  n.  630  adductae.  —  a)  Ex 
hoc  patet  ad  Augustinum,  qui  dicit  quocl  mens  meminit  sui, 
quia  meminit  eius  quod  est  idem  sibi  realiter,  non  tamen 
forrnaliier. 

b)  Similiter  a.d  illud  III.  De  Anima,  de  parte  autem  ani- 
mae;  patet  enim  quod  sunt  perfectiones  partiaies. 

c)  Similiter  de  Ansetmo  est  dicendum  quod  sicut  in  cor- 
pore  sunt  diversa  membra,  quae  respondent  diversis  potentiis, 
sic  in  anima  sunt  diversae  perfectiones  formaliter  distinctae; 
propter  quam  formalem  distinctionem  currit  similitudo. 

640.  (20)  —  Solutio  quaestionis,  —  Ex  hoc  dico  ad  formam 
quaestionis,  quod  imago  non  consistit  in  aliquibus  tribus  po- 
tentiis  realiter  distinctis,  sed  consistit  in  aliquibus  tribus  rea- 
liter  distinctis,  puta  in  actibus.  —  Ubi  sciendum:  —  a)  Quod 

differt  imago  a  vestigio,  ut  dictum  est  in  I.  Lib.  [nn.  432  et 
517],  quia  imago  repraesentat  per  modum  totius  primo,  vesti- 
gium  autem  primo  repraesentat  partem,  licet  arguitive  reprae- 
sentet  totum,  ut  patet  de  pede   in  pulvere. 

b)  Trinitas  autem  in  Divinis  est  quasi  quoddam  totum 
numerale,  et  ideo  quod  repraesentat  (ipsam  totam  dicitur  imago, 
sed  quod  repraesentat  quasiia))  partes  dicitur  vestigium.  — 
Anima  autem  repraesentat  totam  Trinitatem;  in  quantum  enim 
est  una  essentia  habens  intellectum  et  voluntatem  repraesen- 
tat  divinam  essentiam ;  non  sic  autem  tres  personas,  quia  es- 
sentia  et  intellectus  et  voluntas  sunt  in  qualibet  persona.  Re- 
praesentat  autem  tres  personas  ut  potentiae  suae  sunt  mb 
actibus  suis;  quia  unus  actus  est  ab  alio  per  modum  origi- 
nis,  sicut  personae  inter  se  originantur;  sicut  enim  a  Patre 
Verbum  et  ab  utroque  Spiritus  Sanctus,  sic  quodammodo  a 
memoria  actus  intellectus,  et  velle  ab  utroque  originatur. 

641.  (21)  —  Solvuntur  argumenta  principalia.  —  a)  k&pri- 
mum  argumentum  [n.  620  a]  dico  quod  imago  Trinitatis  non 
est  complete  in  anima  absolute  considerata  nisi  in  radice; 
sed  ut  est  sub  actibus  suis  cum  unitate  suae  essentiae  re- 
praesentat  Trinitatem;  et  sic  consistit  in  tribus  realiter  di- 
stinctis;  non  autem  in  potentiis,  quae  realiter  non  distinguun- 
tur;  imago  enim  ut  est  perpetua  solum  est  virtualiter  \\\ 
anima,  et  formaliter  ut  est  sub  actibus. 

b)  Ad  aliud  [n.  6206],  potentiae  distinguuntur  per  actus, 
verum  est;  non  tamen  oportet  quod  sit  tanta  distinctio  in  po- 
tentiis  sicut  in  actibus,  licet  sit  aliqua;  una  enim  potentia  vi- 
siva  est  plurium  colorum. 

c)  Ad  aliud  [n.  620  c\  de  praedicatione  unius  de  alio, 
dico  quod  quantumcumque  istae  perfectiones  sint  unitive  in 
essentia,  ex  quo  tamen  non  sunt  quidditative  idem  essentiae, 
non  sequitur  in  abstracto  quod  Jioc  sit  illud:  sicut  animal 
est  de  ratione  quidditativa  hominis,  et  tamen  non  sequitur 
quod  unum  abstractive  praedicetur  de  alio;  haec  enim  est  falsa, 
*  animalitas  est  humanitas  *.  Accipiendo  autem  concreiive, 
sip  unum  praedicatur  de  alio,  ut  homo  est  animal;  sic  etiam 
potest  dici  quod  intetlectivum  est  volitivum. 


(a)  Deest  in  Ed.  Ven. 

642.  —  Auctoritates  pro  I.  sententia  adductae  aliis  auctori- 
tatibus  infirmantur.  —  a)  Ad  auctoritates  pro  opinione  ponente 
quod  sunt  accidentia  [n.  625]  dico  quod  aeque  probabiles  et 
apparentes  auctoritates  sunt  ad  oppositum;  nam  August.  V.  De 
Trinit.  dicit  quod  sunt  una  essentia  et  una  substantia,  etc. 

b)  Item,  Philos.  VII.  Metaph.  et  II.  De  Anima  dicit  quod 
unumquodque  dicitur  tale  cum  potest  in  operationem  sibi  de- 
bitam;  quod  autem  non  potest  non  dicitur  tale  nisi  aequivoce ; 
patet  de  dolabra,  acutie  remota,  et  de  oculo  eruto:  sed  propter 
amissionem  accidentis  non  dicitur  tale  aequivoce;  ergo. 

c)  Praeterea,  Aristot.  II.  De  Anima  dicit  quod  si  oculus 
esset  animal,  potentia  visiva  esset  eius  forma;  ergo. 

643.  (22)  —  Explicantur  auctoritates  pro  I.  sententia  addu- 
ctae.  —  Ad  auctoritates  in  oppositum.  —  Ad  primam  [n.  625a] 
dico  quod  potentia  naturalis  absolute  non  est  in  secunda  spje- 
cie  qualitatis,  sed  facilitas  ad  utendum  illa  potentia;  unde 
posse  levare  festucam  vel  baculum  non  est  in  secunda  specie, 
sed  facilitas  levandi;  unde  huiusmodi  agilitas  dicitur  hic  po- 
tentia  naturalis.  Et  patet  hoc  per  eius  exempla  de  pugila- 
tore  et  cursore.  Et  ideo  eius  potentia  currendi  absolute  non 
est  in  secunda  specie,  sed  agilitas  illius  potentiae,  sive  in 
utendo  illa  potentia,  sive  potentia  quoad  illam  agilitatem. 

b)  Ad  illud  Comment.  [n.  625  6]  dico  quod  similitudo  est 
pro  tanto,  quia  sicut  color  non  est  tota  perfectio  pomi  ut  est 
quid  sensibile,  similiter  nec  sapor,  sic  una  potentia  non  con- 
tinet  totam  perfectionem  animae. 

c)  Ad  illud  Anselmi  [n.  625 d]  dico  quod  non  dicit  quod 
non  sunt  substantiae,  sed  supposito  quod  non  essent  substan- 
tiae,  adhuc  haberet  intentum  suum,  quia  non  sunt  nihil,  et 
hoc  sufficit  sibi. 

d)  Ad  illud  de  magis  et  minus  [n.  625 c]  dico  quod  poten- 
tia  de  secunda  specie  qualitatis  recipit  rnagis  et  minus;  unus 
enim  dicitur  magis  ingeniosus  altero;  non  tamen  illud  quod 
vere  est  potentia,  sed  habilitates  illae.  —  Vel  potest  atiter  dici, 
quod  ipse  X.  De  Trinit.  dicit  quod  sunt  una  mens,  una  vita;  unde 
ibi  ponit  eas  aequates.  Et  tunc  quod  in  XV.  ponit  eas  inaequa- 
les  est  intelli^endum  ut  sunt  sub  actibus  suis,  et  non  aliter. 


•^IIK^. 


DISTINCTIO  DECIMA  SEPTIMA 


TEXTUS  MAGISTRI  SENTENTIARUM. 

De  creatione  animae,  utrum  cle  aliquo  facta  sit,  vel  non,  et 
quando  facta  et  quam  gratiam  habuerit  in  creatione?  —  Hic  de  origine 
animae  plura  quaeri  solent,  scilicet :  unde  creata  fuerit,  et  quando,  et 
quam  gratiam  habuerit  in  creatione.  —  Sicut  hominis  formatio  secun- 
dum  corpus  describitur  cum  dicitur(l):  Formavit  Deus  hominem  de 
limo  terrae,  ita  eiusdem  secundum  animain  factura  describitur  cum 
subditur:  Et  inspiravit  in  faciem  eius  spiraculum  vitae  (2). 

Corpus  enim  de  limo  terrae  formavit  Deus,  cui  animam  inspira- 
vit ;  vel  secundum  aliam  litteram  flavit,  vel  sufflavit:  non  quod  fau- 
cibus  sufnaverit,  vel  manibus  corporeis  corpus  formaverit ;  spiritus 
enim  Deus  est,  nec  lineamentis  membrorum  compositus.  Non  ergo  car- 
naliter  putemus  Deum  corporeis  manibus  formasse  corpus,  vel  faucibus 
inspirasse  animam,  sed  potius  hominem  de  limo  terrae  secundum  cor- 
pus  formavit  iubendo,  volendo,  id  est,  voluit  et  verbo  suo  iussit,  ut 
ita  fieret:  et  inspiravit  in  faciem  eius  spiraculum  vitae,  id  est  sub- 
stantiam  animae,  in  qua  viveret,  creavit,  non  de  materia  aliqua  cor- 
porali  vel  spirituali,  sed  de«  nihilo. 

Opinio  quorumdam  haereticorum,  qui  putaverunt  animam  esse  de 
substantia  Dei.  —  Putaverunt  enim  quidam  haeretici  Deum  de  sua 
substantia  animam  creasse,  verbis  Scripturae  pertinaciter  inhaerentes, 
quibus  dicitur  :  inspiravit  vel  insufflavit,  etc.  Cum  flat,  inquiunt,  vel 
spirat  homo,  de  se  natum  emittit;  sic  ergo  cum  dicitur  Deus  flasse 
vel  spirasse  spiracidum  in  faciem  hominis,  ex  se  spiritum  hominis 
emisisse  intelligitur,  id  est  de  sua  substantia.  — Qui  hoc  dicunt  non 
capiunt  tropica  locutione  dictum  esse  sufflavit  vel  flavit,  id  est  fla- 
tum  hominis,  scilicet    animam,  fecit.  Flare    enim    est  natum    facere; 


(1)  Gen.  c.  II.  v.  7. 

(2)  Cfr.  D.  Au^nst.  De  Genes.  ad  Litt.  Lib.  VII.  c.  1-3. 

flatum  facere  est  animam  facere.  Unde  Dominus  per  Isaiam(l):  Omnem 
flatum  ego  fecl.  —  Non  sunt  ergo  audiendi  qui  putant  animam  esse 
partem  Dei;  si  enim  hoc  esset,  nec  a  se;  nec  ab  alio  decipi  posset, 
nec  ad  malum  faciendum  vel  patiendum  compelli,  nec  in  melius  vel 
deterius  mutari.  Flatus  ergo,  quo  hominem  animavit,  factus  est  a  Deo, 
non  de  Deo,  nec  de  aliqua  materia,  sed  de  nihilo. 

Hic  qaando  facta  sit  anima,  an  ante  corpus,  an  in  coipore?  —  Sed 
utrum  in  corpore,  vel  extra  corpus,  etiam  inter  doctos  scrupulosa  quae- 
stio  est.  —  Augustinus  enim,  Super  Genes.  (2),  tradit  animam  cum  Ange- 
lis  sine  corpore  fuisse  creatam,  postea  vero  ad  corpus  accessisse :  « Ne- 
que  compulsa  est  incorporari,  sed  naturaliter  illud  voluit,  id  est  sic  creata 
fuit,  ut  vellet;  sicut  naturale  nobis  est  velle  vivere;  male  autem 
velle  vivere,  non  naturae,  sed  voluntatis  est  perversae  » .  —  Alii  vero 
dicunt  animam  primi  hominis  in  corpore  fuisse  creatam,  ita  exponentes 
verba  il!a  :  Inspiravit  in  faciem  eius  spiraculum  vitae,  id  est  animam 
in  corpore  creavit,  quae  totum  corpus  animaret.  Faciem  tamen  spe- 
cialiter  expressit,  quia  haec  pars  sensibus  ornata  est  ad  intuenda  su- 
periora.  —  Sed  quidquid  de  anima  primi  hominis  aestimetur,  de  aliis 
certissime  sentiendum  est  quod  in  corpore  creentur;  creando  enim 
infundit  eas  Deus,  et  infundendo  creat.  —  Dicendum  est  etiam  ani- 
mam  illam  non  sic  esse  creatam,  ut  praescia  esset  operis  futuri,  iusti 
vel  iniusti. 

In  qua  aetate  Deus  hominem  feceritf  —  Solet  etiam  quaeri,  utrum 
Deus  hominem  repente  in  viriii  aetate  fecerit,  an  perflciendo  et  aetates 
augendo,  sicut  nunc  format  in  matris  utero?  —  Augustinus,  Super 
Genes.  (3),  dicit  quod  Adam  in  virili  aetate  continuo  factus  est,  et  hoc 
secundum  superiores,  non  inferiores  causas,  id  est  secundum  volunta- 
tem  et  potentiam  Dei,  quam  naturae  generibus  non  alligavit,  qualiter 
et  virga  Moysi  conversa  est  in  draconem(4).  Nec  talia  contra  naturam 
fiunt  nisi  nobis,  quibus  aliter  naturae  cursus  innotuit;  Deo  autem 
natura  est  quod  facit.  Non  ergo  contra  dispositionem  suam  illud  fecit 
Deus.  Erat  enim  in  prima  creaturarum  conditione,  sic  hominem  posse 
fieri,  sed  non  ibi  erat  necesse  ut  sic  fieret ;  «  hoc  enim  non  erat  in 
conditione  creaturae,  sed  in  beneplacito  Creatoris,  cuius  voluntas  ne- 
cessitas  est.  Hoc  enim  necessario  futurum  est  quod  vult  et  praescit. 
Multa  vero  secundum  inferiores  causas  futura  sunt,  sed  in  praescien- 
tia  Dei  futura  non  sunt.  Si  autem  ibi  aliter  futura  sunt,  potius  fu- 
tura  sunt  sicut  ibi  sunt  ubi  praescit  ille  qui  non  potest  falli.  —  Sic 


(lj  Cap.  LVII.  v.  16.  (3)  Lib.  VI.  Cap.  13-17. 

(2)  Lib.  VII.  c.  21  et  27.  (4)  Exod.  c.  VII.  v.  10. 

ergo  factus  est  Adam,  non  secundum  inferiores  causas,  quia  non  erat 
in  rerum  causis  seminalibus  ut  ita  fieret,  sed  secundum  superiores, 
non  contra  naturam  operantes,  quia  in  rerum  causis  naturalibus  erat 
ut  ita  posset  fieri  » . 

Quod  homo  extra  paradisum  creatus,  in  paradiso  sit  positus,  et 
quare  ita  factum  sit.  —  Hominem  autem  ita  formatum  tulit  Deus,  ut 
Scriptura  (1)  docet,  et  posuit  in  paradiso  voluptatis,  quem  plantaverat 
a  principio.  His  verbis  aperte  Moyses  insinuat  quod  homo,  extra  pa- 
radisum  creatus,  postmodum  in  paradiso  sit  positus.  Quod  ideo  factum 
dicitur,  quia  non  erat  in  eo  permansurus,  vel  ut  non  naturae,  sed 
gratiae  hoc  assignaretur. 

Intelligitur  autem  paradisus  localis  et  corporalis,  in  quo  homo  lo- 
catus  est.  —  «  Tres  enim  generales  de  paradiso  sententiae  sunt :  una 
eorum  qui  corporaliter  intelligi  volunt  tantum:  alia  eorum  qui  spiri- 
tualiter  tantum:  tertia  eorum  qui  utroque  modo  paradisum  accipiunt. 
—  Tertiam  mihi  placere  fateor,  ut  homo  in  corporali  paradiso  sit  po- 
situs  »  (2),  qui  ab  illo  principio  plantatus  accipi  potest,  quo  terram 
omnem,  remotis  aquis,  herbas  et  ligna  producere  iussit.  «  Qui  etsi 
praesentis  Ecclesiae  vel  futurae  typum  tenet,  ad  litteram  tamen  in- 
telligendum  est  esse  locum  amoenissimum,  fructuosis  arboribus  ma- 
gnum  et  magno  fonte  foecundum.  —  Quod  dicimus  a  principio,  an- 
tiqua  translatio  dicit  ad  orientem.  Unde  volunt  in  orientali  parte 
esse  paradisum,  longo  interiacente  spatio  vel  maris  vel  terrae,  a  re- 
gionibus  quas  incolunt  homines  secretum  et  in  alto  situm,  usque  ad 
lunarem  circulum  pertingentem ;  unde  nec  aquae  diluvii  illuc  perve- 
nerunt  »  (3). 

De  lignis  paradisi,  inter  quae  erat  lignum  vitae,  lignum  scientiae 
boni  et  mali.  —  In  hoc  autem  paradiso  erant  ligna  diversi  generis, 
inter  quae  unum  erat,  quod  vocatum  est  lignum  vitae,  alterum  vero 
lignum  scientiae  boni  et  mali.  —  Lignum  autem  vitae  dictum  est, 
sicut  docet  Beda  et  Strabus,  «  quia  divinitus  accepit  hanc  vim,  ut 
qui  ex  eius  fructu  comederet,  corpus  eius  stabili  sanitate  et  perpetua 
soliditate  firmaretur,  nec  ulla  infirmitate  vel  aetatis  imbecillitate  in 
deterius  vel  in  occasum  laberetur  » . 

Lignum  autem  scientiae  boni  et  mali  non  a  natura  hoc  nomen 
accepit,  sed  ab  occasione  rei  postea  secutae.  «  Arbor  enim  illa  non 
erat    mala,    sed    scientiae    boni    et    mali    ideo    dicta    est,   quia    post 


(1)  Gen.  c.  II.  v.  8.  (3:  Beda,  Hexacm. 

(*2)   D.  August.  De  Genes.  ad  Litt.  Lib.  VIII.  c.  1. 

prohibitionem  erat  in  illa  transgressio  futura,  qua  homo  experiendo 
disceret  quid  esset  inter  obedientiae  bonum  et  inobedientiae  malum. 
Non  ergo  de  fructu  qui  nasceretur  inde  positum  est  illud  nomen, 
sed  de  re  transgressionem  secuta  »  (1).  Cognovit  enim  homo,  prius- 
quam  tangeret  hoc  lignum,  bonum  et  malum;  sed  bonum  per  pra- 
dentiam  et  experientiam,  malum  vero  per  prudentiam  tantum ;  quod 
etiam  per  experientiam  novit,  usurpato  ligno  vetito,  quia  per  expe- 
rientiam  mali  didicit  quid  sit  inter  bonum  obedientiae  et  malum 
inobedientiae.  —  Si  vero  primi  parentes  obedientes  essent,  nec  contra 
praeceptum  peccassent,  non  ideo  tamen  minus  diceretur  lignum  scien- 
tiae  ooni  et  mali,  quia  hoc  ex  eius  tactu  accideret,  si  usurparetur.  A 
ligno  ergo  homo  prohibitus  est,  quod  malum  non  erat,  ut  ipsa  prae- 
cepti  conservatio  bonum  illi  esset,  trasgressio  malum.  Nec  melius  con- 
sideratur  quantum  malum  sit  inobedientia  quam  hoc  modo,  cum  sci- 
licet  ideo  reus  factus  esse  homo  intelligitur,  quia  prohibitus  rem  te- 
tigit,  quam  si  non  prohibitus  tetigisset,  nec  peccasset,  nec  poenam 
sensisset.  Si  enim  venenosam  herbam  prohibitus  tetigeris,  poena  se- 
quitur,  etsi  nemo  prohibuisset ;  similiter  sequeretur,  si  etiam  prohibe- 
retur  res  tangi,  quae  non  tangenti  tantum,  sed  prohibenti  obest,  sicut 
aliena  pecunia;  ideo  prohibitum  est  peccatum,  quia  prohibenti  est  dam- 
nosum.  Cum  vero  tangitur  quod  nec  tangenti  obest,  si  non  prohibe- 
tur,  nec  cuilibet,  si  tangatur,  ideo  prohibetur,  ut  per  se  bonum  obe- 
dientiae  et  malum  inobedientiae  monstretur;  sicut  primus  homo,  a  re 
bona  prohibitus,  poenam  incurrit,  ut  non  ex  re  mala,  sed  ex  inobe- 
dientia  poena  esse  monstretur,  sicut  ex  obedientia  palma. 


(1)  Glos.  ordin. 

QUAESTIONES 


QUAESTIO  I. 

644.  ( i  )  —  Proponitur  quaestio.  —  Circa  distinctionem  de- 
cimam  septimam,  in  qua  Magister  agit  cle  origine  animae 
Adae  et  de  loco  in  quo  productus  fuit,  quaeruntur  duo:  primo: 

Utrum  anima  Adae  fuit  creata  in  corpore? 
Secundo : 

Utrum  Paradisus  sii  locus  conveniens  habitationi  hu- 
manae? 

645.  —  Argumenta  principalia  (1).  —  Circa  primum  ar- 
guitur  quod  non:  —  a)  Quia  eadem  productione  producitur 
compositum  et  forma  compositi,  quia  forma  non  producitur 
nisi  quia  compositum  producitnr,  VIII.  Metaph.:  Materia  non 
fit,  nec  forma,  sed  compositum:  sed  Adam  non  fuit  pro- 
ductus  creatione,  quia  fecit  eum  Deus  de  limo  terrae  (2);  ergo 
nec  eius  forma,  scilicet  anima,  fuit  creata. 

b)  Praeterea,  sicut  res  se  habet  ad  esse,  ita  et  ad  fieri: 
sed  anima  Adae,  cum  sit  pars  eius,  non  habuit  esse  nisi  in 
materia,  scilicet  in  corpore;  ergo  et  in  corpore  fuit  facta.  — 
Minor  probatur,  quia  pars  alicuius  totius  non  habet  esse  nisi 
esse  totius;  ergo  anima  Adae,  quae  est  pars  compositi  ut  to- 
tius,  non  habet  esse  nisi  esse  compositi,  et  per  consequens  nec 
fleri  nisi  fieri  compositi. 

646.  —  Contra :  Magister  in  littera  [pag.  586],  ubi  exponit 
illud  Gen.  c.  II.  v.  1 )  Formavit  Beus  Jiominem,  et  inspiravit 
in  faciem  eius  spiraculum  vitae ;  dicit:  id  est  animam  in 
corpore  creavit. 


1)  Solvuntur  ad  n.  653.  (2)  Gen.  c.  II.  v.  7. 

647.  (2)  —  Exponitur  error  tenentium  animam  esse  de  sub- 
stantia  Dei.  —  Respondeo :  Circa  istam  quaestionem  fuit  unus 
error:  quod  anima  esset  de  substantia  Dei  producta.  —  Et  ad 
hoc  accipit  argumentum  ab  August.  VII.  Super  Genes.(i),  super 
isto  verbo  inspiravit,  ubi  dicit  quocl  flatus  dicitur  esse  de 
subsiantia  flantis;  et  hoc  dicit  glossa  August.  super  illud  Ioan. 
c.  XX.  v.  22:  Insuffkivit,  et  dixit:  accipite  Spiritum  Sanctum. 

648.  —  Impugnatur.  —  Hic  error  est  nullus:  —  a)  Quia 
qui  concipit  substantiam  Dei  concipit  eam  ut  indivisibilem  et 
inalterabilem,  quae  nullo  modo  potest  aliter  et  aliter  se  ha- 
bere;  igitur  si  anima  est  de  substantia  Dei,  est  tota  substantia 
Dei,  et  sic  erit  Deus. 

b)  Praeterea,  anima  potest  mutari,  et  mutatur  ab  igno- 
rantia  ad  scientiam,  a  vitiis  ad  virtutes,  et  e  converso:  Deus 
autem  non  sic  muiabilis  est. 

649.  —  Exponitur  sententia  tenens  animam  esse  ex  materia, 
et  tamen  creatam.  —  Dimissa  opinione  ista,  videndum  est  utrum 
anima  sit  ex  materia.  —  Ubi  dicit  una  opinio  quod  sic,  et 
tamen  creatur,  quia  non  est  ex  materia  praecedente  vel  prae- 
exsistente,  sicut  videtur  dicere  August.  VII.  Super  Genes.  (2); 
sed  retractat  illud  I.  Retractat. ;  et  ideo  quia  anima  et  eius 
materia  simul,  non  de  aliquo,  producitur,  ideo  anima  creari 
dicitur. 

650.  ( 3 )  —  Ostenditur  possibile  esse  animam  creari  sine  cor- 
pore.  —  Quicquid  sit  de  hoc,  dico  quod  possibile  est  animam 
creari  sine  corpore.  Forma  enim  quae  producitur  in  esse 
non  nisi  productione  totius  non  producitur  nisi  per  accidens, 
quia  non  nisi  productione  totius;  nec  etiam  est  nisi  per  acci- 
dens,  loquendo  de  entitate  per  se,  quae  competit  composito. 
Patet  VII.  Metaph.  Forma  ergo  quae  potest  per  se  esse  pro- 
ducitur  productione  propria,  vel  potest  sic  produci:  anima 
Adae  est  huiusmodi  (a);  ergo. 

651.  —  Secundum  doctrinam  Philosophi  non  demonstraretur 
animam  creari  propria  creatione.  —  Sed  quid  est  de  facto?  — 
a)  Dico  quod  non  potest  demonstrari  quod  sit  per  se  pro- 
ducta;  non  enim  potest  demonstrari  quod  sit  immortalis,  ut 

(a)  Ven.  addit:  hoc  supponitur,  quare  ergo. 

(1)  Cap.  2  seqq.,  ubi  bunc  errorem  D.  Augustinus  multis  profligat. 

(2)  Cap.  (5  seqq. 

videbitur  (a)  in  IV  (1);  igitur  nec  quod  sit  per  se  producta  pro- 
pria  productione. 

b)  Supposito  etiam  quod  sit  immortalis,  et  quod  non  sub- 
sit  alicui  agenti  naturali,  nec  quantum  ad  esse,  nec  quantum 
ad  non  esse,  adhuc  Philosophus  non  poneret  eam  creari;  quia 
dicerent  Philosophi  quod  sicut  forma  coeli  non  potest  produci 
nisi  a  solo  Deo,  et  tamen  non  dicitur(#)  creari,  quia  Deus 
non  alia  productione  produxit  formam  coeli  quam  totum  coe- 
lum,  et  ideo  non  prius  natura  fuit  forma  coeli  terminus  crea- 
tionis  quam  coelum,  ita  dicerent  quod,  passo  exsistente  dispo- 
sito,  crearet  et  produceret  Deus  de  necessitate  animam:  non 
creatione  quae  terminaretur  ad  formam,  sed  ad  compositum. 
Unde  non  concederent  animam  creari-  non  enim  *  est  ima- 
ginatus  *  sicut  nos,  scilicet  quod  actio  Dei  in  primo  instanti 
naturae  vel  temporis  terminetur  ad  esse  ipsius  animae,  et 
postea  in  secundo  instanti  infundatur  corpori;  sed  poneret 
actionem  Dei  terminari  ad  esse  totius  in  primo  instanti  na- 
turae. 

652.  ( 4 )  —  Exponitur  sententia  tenens  animam  fuisse  crea- 
tam,  formato  iam  corpore.  —  Sed  supposito  quod  fuerit  creata, 
fuit  ne  simul  creata  cum  formatione  corporis?  —  a)  De  hoc 
videtur  sentire  August.  quod  non,  VII.  Super  Genes.  (2),  sed 
quod  fuerint  creatae  simul  cum  Angelis,  et  postea  accessisse 
ad  corpora. 

b)  Sed  contrarium  huius  habetur  ab  August.  De  Eccl. 
Dogm.(3)  c.  14,  ubi  dicit  sic:  Animas  hominum  non  esse  ab 
initio  inter  caeteras  intellectuales  naturas,  nec  simul  crea- 
tas,  sicut  fingit  Origen.  *  dicimus,  neque  cum  corporibus 
per  coitum  seminatas,  sicut  Luciferiani  et  Cyrillus  et  aliqui 
Latinorum  praesumptores   afflrmant;  sed  dicimus    creatio- 


(a)  FA.  Ven.  visum  est.  (b)  Ed.  Ven.  non  debet  dici. 

(1)  Dist.  43  q.  2. 

(2)  Cap.  24,  ubi  haec  habet :  Credatur  ergo,  si  nulla  Scripturarum 
auctoritas  seu  veritatis  ratio  contradicit,  hominem  ita  factum  sexto  die,  ut 
corporis  quidem  liumani  ratio  causalis  in  elementis  mundi,  anima  vero  iam 
ipsa  crearetur,  sicut  primitus  conditus  est  dies,  et  creata  lateret  in  operibus 
Dei,  donec  eam  suo  tempore  sufflando,  hoc  est  inspirando,  formato  ex  limo 
corpori  insereret. 

(3)  Inter  subdititia  opuscula:  Gennadio  tribuitur.  —  Migne,  P.  L.  tom.  42. 

nem  animae  solum  Creatorem  omnium  nosse,  et  corpms  tan- 
tum  per  coniugii  copulam  seminari,  Dei  vero  iudicio  coagu- 
lari  in  vulva  et  compingi  atque  formari,  ac  formato  iam 
corpore,  animam  creari  et  infundi,  ut  vivat  in  utero  homo 
eoo  anima  constans  et  corpore,  etc.  *  Vide  litteram  iu  dist. 
sequenti  [pag.  600]. 

c)  *  Praeterea  *  ad  hoc  ratio  congruentiae  talis:  Dei  per- 
fecta  sunt  opera,  Deut.  c.  XXXII.  v.  4;  quocl  etiam  est  ra- 
tionabile,  si  Propheta  taceret,  quod  opera  Dei  sint  perfecta: 
anima  est  pars  imperfecta,  clum  actu  non  infbrmat;  igitur  non 
debuit  sic  creari. 

d)  Praeterea,  non  fuisset  rationabile,  si  fuisset  creata  ante 
corpus,  quin  habuisset  aliquem  actum  vel  operationem  pro- 
priam  ante  corpus;  igitur  similiter  potuit  mereri  et  demereri : 
quod  est  contra  Apostolum,  Rom.  IX.  v.  11;  loquens  enim  ibi  de 
Iacob  et  Esau,  dicit:  Cum  nondum  nati  essent,  aut  aliquid 
egissent  (1),  ut  secundum  etectionem  propositum  Dei  ma- 
neret,  non  ex  operibus  *  vocanti  dictum  est  ei:  maior  ser- 
viet  minori  *,  etc. 

653.  ( 5 )  —  Solvuntur  argumenta  prineipalia.  —  a)  Acl  pri- 
mum  argumentum  [n.  645  a\  clico  quod  illucl  verum  est  de 
forma  quae  non  producitur  alia  productione  quam  productione 
totius;  quando  autem  forma  producitur  procluctione  quae  sal- 
tem  ordine  naturae  praecedit  unionem  sui  cum  materia,  non 
est  verum.  —  Et  secundum  hoc  possunt  assignari  hic  duae  pro- 
ductiones  passivae:  una  ad  animam  sicut  acl  unum  terminum 
partialem:  alia  ad  totum. 

b)  Secundum  etiam  argumentum  [n.  645 &]  currit  de  forma 
quae  accipit  esse  quia  compositum  accipit  esse;  in  hac  enim 
productione  fleri  totius  est  via  et  ratio  ad  esse  partis.  —  Illa 
etiam  probatio  de  parte  non  est  vera  de  parle  cui  non  repu- 
gnat  per  se  esse,  si  separetur:  vel  vera  est  quantum  acl  esse 
totius  in  quo  includitur  esse  partis. 


(1)  Vulg.  aliquid  boni  egissent  aut  mali. 


Tom.  II.  38 


QUAESTIO  II. 

654.  —  Proponitur  quaestio.  —  Circa  secwidum: 
Utrwn  scilicet  Paradisus  sit   locus    conveniens    habita- 

tioni  humanae? 

655.  (')  —  Argumenta  principalia  (1).  —  Arguitur  quod 
non:  —  a)  Quia  Magister  dicit  quod  Paradisus,  prae  altitu- 
dine  loci,  attingebat  ad  globurn  lunarem:  sed  sphaera  ignis 
attingit  ad  illum  globum  Lunae;  ergo  non  est  conveniens  ha- 
bitatio  hominum. 

b)  Praeterea,  Paradisus  est  locus  superior  omni  monte; 
quia  aquae  diluvii,  ascendentes  super  cacumina  montium  quin- 
decim  cubitis  (2),  non  ascenderunt  usque  ad  Paradisum:  sed 
in  aliquibus  montibus  non  est  conveniens  locus  habitationi  hu- 
manae,  propter  raritatem  aeris;  quod  patet  per  Philosophos, 
qui,  volentes  inquirere  de  astris,  ascendebant  altissimos  montes, 
portantes  secum  spongias  plenas  aqua,  ad  condensandum  ae- 
rem,  sive  ad  hauriendum  aerem  grossum;  unde  nec  ros,  nec 
pluvia,  nec  ventus  ibi  ascenclunt,  sicut  dicit  Solinus  de  Monte 
Olimpi. 

656.  —  Contra:  Gen.  II.  v.  15:  Tulit  Deus  hominem,  et 
posuit  eum  in  Paradiso  voluptatis,  etc. 

657.  ( 2 )  —  Ostenditur  Paradisum  fuisse  locum  convenientem 
habitationi  humanae.  —  Dico  quod  sic,  tam  pro  statu  naturae 
lapsae  quam  innocentiae.  —  a)  Pro  statu  naturae  lapsae 
patet  de  Enoch,  Eccli.  XLIV.  v.  16,  et  Gen.  II.  v.  15,  de  Elia 
IV.  Reg.  c.  II.  v.  11.  Nec  oportet  recurrere  ad  miraculum;  ex 
quo  non  est  necessitas,  ut  patebit. 

b)  Pro  statu  naturae  rectae,  patet  de  Adam  et  Eva. 

658.  —  Aliorum  sententia  de  situatione  Paradisi.  —  a)  De 
modo  altitudinis  dicunt  quidam  quod  attingit  usque  ad  glo- 
bum  lunarem. 


(1)  Solvimtur  ad  nn.  659 d  et  G61.  (2)  Gen.  c.  VII.  v.  20. 

b)  Sed  quoad  longitudinem  dicunt  ipsura  esse  ad  Orien- 
iera.  Unde  alia  translatio  habet:  Paradisus,  quem  plantaverat 
Deus  ad  Orientem,  (ubi  nostra  habet  a  principio  (a) ),  etc. 

c)  Quantum  ad  latitudinem  dicunt  ipsum  esse  sub  aequi- 
noctiali. 

d)  Et  dicunt  ultra  quod  locus  aequinoctialis  est  maxirae 
habitabilis;  quia  licet  habitantes  ibi  habeant  Soleni  bis  in  anno 
super  Zenith  capitum  suorum,  cito  tarnen  recedit  ab  eis,  pro- 
pter  motum  quem  habet  ibi  velociorem,  et  ideo  modicum  ca- 
lorem  causabit  et  temperatum,  quia  pauciores  facit  ibi  reflexio- 
nes.  Quod  autem  sit  motus  Solis  velocior,  patet,  quia  circulus 
aequinoctialis  est  maior  circulus,  cum  non  attingat  alterutrum 
tropicorum:  una  autem  die  naturali  Sol  currit  totam  terram 
motu  firmamenti;  igitur  sub  aequinoctiali  citius  movetur  quam 
sub  altero  tropicorum.  Patet  per  illam  regulam:  rnobile  in  ae- 
quali  tempore  magis  transiens  de  spatio  velocius  movetur. 

659.  —  Impugnatur.  —  a)  Si  ratio  ista  [n.  658  d]  valeret,  vi- 
detur  magis  concludere  oppositum:  quia  motus  facit  calorem, 
et  per  consequens  maior  vel  fortior  motus  maiorem  calorem 
causabit.  —  Ratio  etiam  in  se  non  valet,  sed  est  falsigraphica; 
propter  quod  currendum  est  ad  sententiam  Avicen.  I.  Canon. 
Sent.  2  doct.  2.  c.  8,  quod  intitulatur  de  accidentibus  aeris  et 
impressionibus ,  et  ad  Ptolom.  lib.  de  dispositione  sphaerae. 
(3)  b)  Quantum  ad  hoc  quod  dicunt  [n.  658 b]  quod  est  ad 
Orientem,  dico  quod  in  quocumque  situ  sit,  potest  intelligi 
esse  ad  Orientem;  quilibet  enim  punctus  in  terra  potest  in- 
teliigi  esse  ad  Orientem  in  comparatione  ad  coelum,  vel  re- 
spectu  diversorum  situum  terrae,  praeterquam  respectu  duo- 
rum  polorum,  qui  sunt  immobiles.  Unde  per  esse  ad  Orien- 
tem  non  habetur  determinatio  terrae  certa  et  praecisa,  in  qua 
scilicet  parte  terrae  sit  Paradisus. 

c)  Quod  dicunt  [n.  658  a]  de  altitudine  et  quod  pertingit 
usque  ad  globum  lunarem,  vel  sunt  verba  metaphorica,  vel 
falsa,  supposito  quod  Paradisus  sit  locus  habitabilis;  quia 
experimur  ignem  moveri  super  aerem,  ex  motu  scilicet  ele- 
mentorum;  etsi  enim  parvus  ignis  non  possit  ascendere  super 
aerem  usque  ad  sphaeram  ignis,  hoc  est  propter  virtutem  parvam 
ipsius,  non    potentem    resistere   corrumpentibus  ipsam;   igitur 

(a)  Deest  in  Ed.  Ven. 

oportet  locum  ignis  esse  usque  ad  locum  Lunae:  sed  in  igne 
non  est  habitatio  conveniens  humanae  naturae,  nec  naturae 
mixtorum,  propter  calorem  nimium.  —  Nec  potest  dici  quod 
sit  in  superiori  parte  aeris;  quia  illa  inflammatur  vehementer 
propter  propinquitatem  ignis.  —  Nec  etiam  potest  attingere 
usque  ad  medium  inierstitium  aeris;  quia  locus  ille  est  fri- 
gidissimus  perpetuo,  secundum  Philosophum;  cuius  causa  po- 
sitiva  est  frigiditas  nubium  in  eisdem  locis;  causa  privativa 
duplex:  scilicet  carentia  caloris  generati  per  reftexionem  ra- 
diorum  solis  a  terra,  et  carentia  caloris  causati  a  sole  directe. 
—  Gum  igitur  Paradisus  ponatur  locus  conveniens  habitationi 
humanae,  sequitur  quod  non  sit  in  loco  aliquo  praedictorum, 
nisi  ponatur  locus  ille  accidentaliter  temperatus,  sicut  sunt 
loca  sub  polo  Artico,  secundum  Martianum,  in  Mundi  Descri- 
ptione,  et  Plinium,  *  IV.  *  Naturalium,  c.  7. 
(£)  d)  Nec  valet  argumentum  de  diluvio  [n.  655  6];  quia  aquae 
diluvii  innundaverunt  miraculose  sic  ascendentes  ad  puniiio- 
nem  peccatorum.  Ubi  igitur  non  innundaverunt  non  fuit  faclum 
miraculum  ibi;  in  Paradiso  autem,  cum  non  essent  ibi  peccato- 
res,  non  debuerunt  per  miraculum  innundari.  —  Nec  ratio  isto- 
rum  valet,  qui  ponunt  quod  fuit  naturalis  ascensus  ille,  quia 
scilicet  per  congregationem  stellarum  humidarum  in  aliquo 
signo,  sicut  alibi  patere  poterit;  quia  hic  satis  per  Scripturam 
et  Sanctos  patet  oppositum. 

e)  Quod  dicitur  [n.  658  d]  de  aequinoctiaii,  quod  ibi  est 
regio  temperata,  non  videtur  verum;  quia  quando  hyems  est 
nobis  frigidissima  non  removetur  ab  eis  Sol  nisi  per  viginti 
quatuor  gradus,  et  tunc  est  eis  propinquior  quam  sit  nobis  in 
maxima  aestate,  in  qua  distat  a  nobis  per  viginti  quinque  gra- 
dus;  quare  plus  habent  de  calore  in  fortissima  hyeme  nostra 
quam  nos  in  maxima  aestate  nostra. 

f)  Aliam  rationem  non  posuit  Doctor  iste. 

660.  —  Sententia  Doctoris.  —  Dico  igitur  ad  quaestionem 
quod  est  locus  conveniens  habiiationi  humanae.  —  *  Quare  * 
non  oportet  quod  sit  in  tanta  altitudine,  *  nec  *  sub  aequino- 
ctiali,  sed  est  in  regione  temperata.  Nec  est  necessarium  quod 
sit  ad  Orientem ;  et  si  ibi  est,  tamen  est  aeque  temperata. 

661.  —  Solvuntur  argumenta  principalia.  —  Per  dicta  patet 
ad  argumenta  [n.  655  ]. 


DISTINCTIO  DECIMA  OCTAVA 


TEXTUS  MAGISTRI  SENTENTIARUM. 

De  formatione  mulieris.  —  In  eodem  quoque  Paradiso  mulierem 
formavit  Deus  de  substantia  viri,  sicut  post  plantatum  Paradisum  ho- 
minemque  in  eo  positum,  et  post  universa  animalia  ad  eum  ducta 
suisque  nominibus  designata,  subnectit  Scriptura  (1) :  Immisit  Deus 
soporem  in  Adam.  Cumque  obdormisset,  tulit  unam  de  costis  eius,  et 
formavit  eam  in  mulierem. 

Quare  virum  prius,  et  postea  de  viro  mulierem  creavit,  non  simul 
utrumquef  —  Hic  attendendum  est,  quare  non  creavit  simul  virum 
et  mulierem,  sicut  Angelos,  sed  prius  virum,  deinde  mulierem  de  viro? 
—  « Ideo,  scilicet,  ut  unum  esset  generis  humani  principium,  quatenus 
in  hoc  et  superbia  diaboli  confunderetur,  et  hominis  humilitas  Dei  si- 
militudine  sublimaretur.  Diabolus  quippe  aliud  a  Deo  principium  esse 
concupierat;  ideoque  ut  eius  superbia  retunderetur,  hoc  homo  in  mu- 
nere  accepit,  quod  diabolus  perverse  rapere  voluit,  sed  obtinere  non 
potuit.  Et  per  hoc  imago  Dei  in  homine  apparuit,  quia  sicut  Deus 
omnibus  rebus  exsistit  principium  creationis,  ita  homo  omnibus  homi- 
nibus  principium  generationis.  —  Ideo  etiam  ex  uno  homine  omnes 
esse  voluit  Deus,  ut  dum  cognoscerent  se  ab  uno  esse  omnes,  se 
quasi  unum  amarent  »  (2). 

Quare  de  latere  viri  et  non  de  alia  corporis  parte  formata  sit 
mulier?  —  Cum  autem  his  de  causis  «  facta  sit  mulier  de  viro,  non 
de  qualibet  parte  corporis  viri,  sed  de  latere  eius  formata  est,  ut 
ostenderetur  quia  in  consortium  creabatur  dilectionis,  ne  forte  si  fuis- 
set  de  capite  facta,  viro  ad  dominationem  videretur  praeferenda,  aut 
si  de  pedibus,  ad  servitutem  subiicienda.  Quia  igitur  viro  nec  do- 
mina  nec  ancilla  parabatur,  sed  socia,  nec  de  capite  nec  de  pedibus, 
sed  de  latere  fuerat  producenda,  ut  iuxta  se  ponendam  cognosceret, 
quam  de  suo  latere  sumptam  didicisset  »  (3). 

(1)  Gen.  c.   II.  v.  21-22. 

(2)  D.  August.  De  Civit.  Dei,  Lib.  XII.  c.  27. 

(3)  Ib.  et  De  Genes.  ad  Lit.  Lib.  IX.  c.  13. 

Quare  dormienti  viro,  et  non  vigilanti,  costa  subtracta  est?  — 
Non  sine  causa  «  dormienti  quoque  viro  potius  quam  vigilanti  detraeta 
est  costa,  de  qua  mulier  in  adiutorium  generationis  viro  est  formata, 
sed  ut  nullam  in  eo  sensisse  poenam  monstraretur,  et  divinae  simul  (a) 
potentiae  opus  mirabile  ostenderetur,  quae  hominis  dormientis  latus 
aperuit,  nec  eum  tamen  a  quiete  soporis  excitavit  (1).  —  « In  quo  etiam 
opere  Sacramentum  Christi  et  Ecclesiae  figuratum  est(2);  quia  sicut  mu- 
lier  de  latere  viri  dormientis  formata  est,  ita  Ecclesia  ex  Sacramentis, 
quae  de  latere  Christi  in  Cruce  dormientis  profluxerunt,  scilicet  san- 
guine  et  aqua(3),  quibus  redimimur  a  poenis  atque  abluimur  a  cul- 
pis »  (4). 

Quod  de  illa  costa,  sine  extrinseco  additamento,  facta  fuit  per  Dei 
potentiam,  sicut  quinque  panes  in  se  multiplicati  sunt.  —  Solet  etiam 
quaeri,  utrum  de  «  illa  costa,  sine  adiectione  rei  extrinsecae,  facta  sit 
mulier?  —  Quod  quibusdam  non  placuit.  —  Caeterum  si  ad  perfi- 
ciendum  corpus  mulieris  Deus  extrinsecum  augmentum  addidisset, 
maius  illud  esset  quam  ipsa  costa.  Ideoque  potius  de  illo  addito  quam 
de  ipsa  costa  mulier  facta  deberet  dici,  de  quo  plures  accepisset  sub- 
stantiae  partes.  —  Restat  ergo  ut  de  sola  ipsius  costae  substantia, 
sine  omni  extrinseco  additamento,  per  divinam  potentiam  in  semetipsa 
multiplicata,  mulieris  corpus  factum  dicatur,  eo  sane  miraculo  quo  po- 
stea  de  quinque  panibus,  Iesu  coelesti  benedictione  multiplicatis,  quin- 
que  milia  hominum  satiata  sunt»  (5).  —  Illud  etiam  scire  oportet,  quod 
cum  Angelorum  ministerio  facta  sit  mulieris  formatio,  non  est  eis 
tamen  tribuenda  creationis  potentia.  «  Angeli  enim  nullam  possunt 
creare  naturam ;  ergo  nec  formare  costam  in  mulierem,  nec  carnis  sup- 
plementum  in  loco  costae:  non  quod  nihil  agant  ut  aliquid  creetur, 
sed  non  ideo  creatores  sunt,  sicut  nec  agricolae  segetum  vel  arborum. 
Solus  Deus,  id  est,  Trinitas  est  Creator  » (6).  —  Facta  est  ergo  foemina 
a  Deo,  etiamsi  costa  ministrata  sit  per  Angelos. 

Utrum  secundum  superiores,  an  secundum  inferiores  causas  ita 
facta  sit  mulier,  id  est,  an  ratio  seminalis  id  haberet  ut  ita  fieret,  an 
tantum  ut  ita  fieri  posset,  sed  ut  sic  fieret  in  Deo  tantum  esset  causa? 
—  Sed  quaeritur,  an  ratio,  quam  Deus  primis  operibus  concreavit,  id 
haberet    ut  secundum  ipsam  ex  viri  latere  foeminam  fieri  necesse  foret, 


(«)  Ed.  Ven.  similis. 

(1)  Hugo,  De  Sacram.  I.  p.  6.  c.  36.  (3)  Ioan.  c.  XIX.  v.  34. 

(2)  Eph.  c.  V.  v.  32.  (4)  Id.  Sumrn.  Sent.  tr.  3.  c.  3. 

(5)  Hugo,  ib.  —  Pro  S.  Script.  Matth.    c.    XIV.    vv.    17  seqq.    Marc. 
c.  VI.  vv.  38  seqq. 

(6)  D.  August.  De  Genes.  ad  Lit.  Lib.  IX.  c.  15  et  16. 

an  hoc  tantum  ut  fieri  possetf  —  «  Ad  quod  sciendum  est,  omnium 
rerum  causas  in  Deo  ab  aeterno  esse.  Ut  enim  homo  sic  fieret,  vel 
equus  et  huiusmodi,  in  Dei  potentia  et  dispositione  ab  aeterno  fuit. 
Et  hae  dicuntur  primordiales  causae,  quia  istas  aliae  non  praecedunt, 
sed  istae  alias,  quae  sunt  causae  causarum.  Cumque  unum  sit  divina 
potentia,  dispositio  sive  volantas,  et  ideo  una  omnium  principalis  causa, 
tamen  propter  effectus  diversos  pluraliter  dicit  Augustinus  (1)  causas 
primordiales  omnium  rerum  in  Deo  esse,  inducens  similitudinem  arti- 
ficis,  in  cuius  dispositione  est  qualis  futura  sit  arca.  Ita  et  in  Deo 
uniuscuiusque  rei  futurae  causa  praecessit.  —  In  creaturis  vero  qua- 
rumdam  rerum,  sed  non  omnium,  causae  sunt,  ut  ait  Augustinus, 
quia  inseruit  Deus  seminales  rationes  rebus,  secundum  quas  alia  ex 
aliis  proveniunt,  ut  de  hoc  semine  tale  granum,  de  hac  arbore  talis 
fructus,  et  huiusmodi.  «  Et  hae  quoque  dicuntur  primordiales  causae, 
etsi  non  adeo  proprie,  quia  habent  ante  se  causam  aeternam,  quae 
proprie  et  universaliter  prima  est.  Illae  vero  ad  res  aliquas  dicuntur 
primae,  quae  scilicet  ex  eis  proveniunt.  —  Ideo  etiam  primordiales 
dicuntur,  quia  in  prima  rerum  conditione  rebus  a  Deo  insitae  sunt. 
—  Et  sicut  creaturae  mutabiles  sunt,  ita  et  hae  causae  mutari  pos- 
sunt  »  (2);  quae  autem  in  immutabili  Deo  causa  est,  mutari  non 
potest. 

Distinctio  causarum  rerum  perutilis,  scilicet  quod  quaedam  in 
Deo  et  in  creaturis,  quaedam  in  Deo  tantum  sunt.  —  Omnium  igitur 
rerum  causae  in  Deo  sunt;  sed  quarumdam  causae  et  in  Deo  sunt 
et  in  creaturis ,'  quarumdam  vero  causae  in  Deo  tantum  sunt.  Et  illa- 
rum  rerum  causae  dicuntur  absconditae  in  Deo,  quia  ita  est  in  divina 
dispositione,  ut  hoc  vel  illud  fiat,  quod  non  est  in  seminali  creaturae 
ratione.  —  Et  illa  quidem  quae  secundum  causam  seminalem  fiunt 
dicuntur  naturaliter  fieri,  quia  ita  cursus  naturae  hominibus  innotuit ; 
alia  vero  praeter  naturam,  quorum  causae  tantum  sunt  in  Deo.  — 
Haec  autem  dicit  Augustinus  (3)  esse  illa  quae  per  gratiam  fiunt,  vel 
ad  ea  significanda  non  naturaliter,  sed  mirabiliter  finnt.  Inter  quae 
mulieris  facturam  de  costa  viri  ponit,  ita  dicens:  Ut  mulierem  ita 
fieri  necesse  foret,  non  in  rebus  conditum,  sed  in  Deo  absconditum 
erat.  Omnis  naturae(a)  cursus  habet  naturales  leges.  Super  hunc  natu- 
ralem  cursum  Creator  habet  apud  se  posse  de  omnibus  facere  aliud 
quam  eorum  naturalis  ratio  habet,  ut  virga  scilicet  arida  repente  flo- 


(a)  Ed.  Ven.  creaturae. 

(1)  De  Genes.  ad  Lit.  Lib.  IX.  c.  16  et  17.  —  Cfr.  LXXXIII.  QQ.  q   46. 

(2j  Hugo,  1.  cit.  (3)  De  Genes.  ad  Lit.  Lib.  IX.  c.  17  et  18. 

reat  et  fructum  gignat(l),  et  in  iuventute  sterilis  foemina  in  senectute 
pariat  (2),  ut  asina  loquatur  (3),  et  huiusmodi.  Dedit  autem  naturis  ut  ex 
his  etiam  haec  iieri  possent,  non  ut  in  naturali  motu  haberent.  Habet 
ergo  Deus  in  se  absconditas  quorumdam  futurorum  causas,  quas  rebus 
conditis  non  inseruit,  easque  implet  non  opere  providentiae  quo  na- 
turae  subsistunt  ut  sint,  sed  quo  illas  administrat  ut  voluerit,  quas 
ut  voluit  condidit.  Omnium  ergo  quae  ad  gratiam  significandara,  non 
naturali  motu  rerum,  sed  mirabiliter  facta  sunt,  absconditae  causae 
in  Deo  fuerunt,  quorum  unum  erat,  quod  mulier  facta  est  de  latere 
Viri  dormientis.  Non  habuit  prima  rerum  conditio  ut  foemina  sic  fieret, 
sed  ut  fieri  posset,  ne  contra  causas,  quas  Deus  voluntarie  instituit, 
mutabili  voluntate  aliquid  facere  putaretur. 

De  anima  mulieris,  quae  non  est  ex  anima  viri,  ut  quidam  pu- 
tavenmt,  dicentes  animas  esse  ex  traduce.  —  «  Quemadmodum  mulieris 
corpus  de  viri  corpore  traductum  fuit,  ita  putaverunt  aliqui  ipsius  ani- 
mam  de  viri  anima  propagatam,  et  omnes  animas  praeter  primam  de 
traduce  esse,  sicut  corpora »  (4).  —  Alii  autem  putaverunt  simul  omnes 
animas  ab  initio  creatas.  —  Catholica  autem  Ecclesia  nec  simul,  nec 
ex  traduce  factas  esse  animas  docet,  sed  in  corporibus  per  coitum  se- 
minatis  atque  formatis  infundi,  et  infundendo  creari.  Unde  in  Eccle- 
siasticis  Dogmatibus  (5) :  «  Animas  hominum  non  esse  ab  initio  in- 
ter  creaturas  intellectuales  natas,  nec  simul  creatas,  sicut  Origenes 
fingit,  dicimus ;  neque  cum  corporibus  per  coitum  seminari,  sicut  Lu- 
ciferiani  et  Cyrillus,  et  quidam  Latinorum  praesumptores  auirmant. 
Sed  dicimus  corpus  tantum  per  coniugii  copulam  seminari,  creationem 
vero  animae  solum  Creatorem  nosse,  eiusque  iudicio  corpus  coagulari 
in  vulva,  et  compingi  atque  formari,  ac  formato  iam  corpore,  animam 
creari  atque  infundi,  ut  vivat  in  utero  homo,  ex  anima  constans  et 
corpore,  et  egrediatur  vivus  ex  utero  plenus  humana  substantia » .  — 
Hieronymus  etiam(6)  anathematis  vinculo  illos  condemnat  qui  animas 
ex  traduce  dicunt,  inducens  auctoritatem  Prophetae(7):  Qui  finxit  sin- 
gillatim  corda  eorum.  Hoc  satis,  inquit,  innuit  Propheta,  quod  non 
animam  de  anima  facit  Deus,  sed  singillatim  animas  de  nihilo   creat. 


(1)  Num.  c.  XVII.  v.  8.  c5)  Cap.  14. 

(2j  Gen.  c.  XVIII.  v.  lOseqq.  Hebr.  c.  XI.  v.  11.  (G)  Lib.  contra  Ioan.  Hier. 

(3)  Num.  c.  XXII.  vv.  23  seqq.  (7)  Ps.  XXXII.  v.  15. 

(4)  D.  August.  De  Genes.  ad  Lit.  Lib.  X.  c.  1. 

662.  ( ' )  —  Proponitur  quaestio.  —  Circa  dislinctionem 
decimam  octavam,  in  qua  Magister  agit  de  productione  mu- 
lieris  quantum  ad  corpus  et  animam  principaliter,  et  de  ra- 
tionibus  seminalibus  incidenter  quasi,  unum  quaeritur: 

Utrum  scilicet  in  materia  sit  ratio  seminatis  ad  formam 
naturaliter  educendam  de  ipsa? 

663.  —  Argumenta  principalia.  —  Quod  sic:  —  a)  Quaero 
enim :  aut  aliquid  formae  praecedit  in  materia,  et  habetur  pro- 
positum:  aut  nihil,  et  tunc  forma  creatur,  quia  de  nihilo  pro- 
ducitur;  et  pari  ratione  per  corruptionem  annihilatur,  a  quo 
enim  res  incipit,  in  idem  resolvitur;  ergo  agens  naturale  po- 
test  annihilare  et  creareii). 

b)  Praeterea,  generatio  est  naturalis;  igitur  habet  prin- 
cipium  activum  intrinsecum  naturale.  —  Antecedens  patet.  — 
Consequentia  probatur;  quia  II.  Physic:  Natura  est  princi- 
pium  motus  et  quietis:  forma  est  magis  natura  quam  mate- 
ria,  ut  dicitur  ibidem ;  ergo  oportet  quod  sit  non  tantum  prin- 
cipium  passivum,  sed  activum:  illud  autem  principium  non 
est  forma  inducenda,  quia  illa  nondum  est;  igitur  oportet 
quod  sit  inchoativum  formae,  quod  est  ratio  seminalis  (2). 

c)  Praeterea,  VII.  Metaph.  dicit  Philos.  quod  ea  quae 
sunt  vel  generantur  a  casu  generantur  a  causa  aequivoca,  ut 
a  corpore  coelesti;  igitur  oportet  quod  in  eis  pars  formae  sit 
principium  intrinsecum,  sicut  in  generatione  univoca  extrinse- 
cum  movet  materiam. 

664.  (2 )  —  Contra:  —  Si  est,  aut  est  eadem  respectu  con- 
trariarum  formarum :    aut    sunt   singutae    rationes   seminales 


(1)  Vid.  solutionem  ad  nn.  668  et  680.         (2)  Vid.  solutionem  ad  n.  670. 

singularum  formarum  specificarum.  —  Non  eadem,  quia  (a) 
formae  contrariae  in  aliquo  differunt,  et  non  in  illa  ratione  se- 
minali  univoca,  quia  illa  est  eadem  respectu  earum,  secundum 
te;  igitur  ex  quo  conveniunt  et  differunt,  sunt  compositae  (&): 
quod  est  falsum.  —  Si  sint  singulae  singularum,  igitur  vel 
una  informabit  materiam,  et  non  aliae;  et  tunc  illae  aliae 
erunt  subsistentes  exsistentes  partes  formarum  materialium, 
nec  informantes  materiam:  aut  omnes  informant,  et  sunt  cli- 
stinctae  secundum  speciem;  et  tunc  illa  una  materia  erit  in- 
formata  diversis  formis  substantialibus  specificis:  quod  est  im- 
possibile,  quia  non  magis  repugnat  formas  specie  differentes 
intensas   informare  simul  unam  materiam  quam  remissas  (1). 

605.  ( 3 )  —  Ostenditur  rationem  seminalem  non  esse  materiam, 
nec  potentiam  passivam  materiae.  —  Responsio:  hic  videndum 
est  quid  sit  ratio  seminalis  et  quomodo  et  ad  quid  ponatur 
in  materia. 

Ubi  scienclum  est,  secunclum  aliquos,  quod  in  materia  sunt 
tria,  scilicet:  materia,  potentia  receptiva  et  actus. 

a)  Ratio  seminalis  non  potest  esse  ipsa  materia,  vel  po- 
tentia  passiva  materiae,  si  non  differunt  realiter;  quia  August., 
X.  Super  Genes.  (2),  dicit  quod  Levi  fuit  in  Abraham,  et  simi- 
liter  Christus,  secundum  Apostolum  ad  Hebr.  VII;  sed  diversi- 
mode;  nam,  secundum  Augustinum,  Levi  in  Abraham  secundum 
rationem  seminalem;  unde  et  Apostolus  ibid.  v.  10  dicit  eum 
fuisse  in  lumbis  paternis;  sed  Christus  non  fuit  in  Abraham  se- 
cundum  rationem  seminalem,  sed  tantum  secundum  corpuleniam 
substantiam:  uterque  tamen,  tam  Levi  quam  Christus,  fuit  ibi 
secundum  materiam  vel  poteyitiam  passivam  materiae;  igitur 
materia  et  potentia  passiva  eius  non  est  ratio  seminalis. 

b)  Probatur  etiam  quod  non  sit  ratio  seminalis  potentia  re- 
ceptiva  materiae;  quia  secundum  August.  IX.  Super  Genes.,  et 
ponitur  in  littera  huius  dist.  [pag.  599],  Deus  multa  producit  in 
materia  vel  de  materia,  ad  quae  non  fuit  potentia    seminalis 


(«)  Wadd.  addit:  tunc  idem  numero  erit  pars  formarum  contrariarum, 
illae  etiam  formae.... 

(b)  Wadd.  addit:  ex  partibus  diversarum  rationum. 

(1)  Vid.  explicationem  ad  n.  681. 

(2)  Cap.  19  seqq. :  Secundum  rationem  quippe   seminalem  ibi  fuit   Levi, 
secundum  quam  rationem  non  ibi  erat  Christi  caro. 

in  ea :  sed  Deus  nihil  potest  causare  vel  producere  de  materia, 
ad  quod  ipsa  non  sit  in  potentia  receptiva;  igitur  potentia 
receytiva  non  est  ratio  seminalis. 

666.  —  Exponitur  sententia  tenens  rationem  seminalem  esse 
actum,  —  Relinquitur  igitur  quod  sit  actus.  —  a)  Et  huiusmodi 
actus  ponitur  ab  eis  eiusdem  rationis  vel  essentiae  cum  forma 
per  generationem  inducenda  (a) :  quae  imperfecta  praeexsi- 
stens  est  ratio  seminalis,  qu#e  licet  sit  imperfecta,  est  tamen 
nata  coagere  generanti  extrinseco. 

b)  Et  in  hoc  salvare  volunt  quod  ibi  non  sit  creatio,  quia 
aliquid  formae  praesupponitur. 

c)  In  hoc  etiam  salvant  quod  est  generatio  naturalis;  si 
enim  principium  activum  esset  totaliter  ab  exirinseco,  non 
videretur  generatio  naturalis. 

d)  Hoc  autem  confirmant  per  Aristot.  II.  Physic,  ubi  dicit 
quod  artiflcialia  differunt  a  naturalibus,  quia  natnralia  ha- 
bent  in  se  principium  motus,  artificialia  non:  sed  illud  prin- 
cipium  non  est  principium  passivum,  quia  illud  habent  artifi- 
cialia;  igitur  debet  intelligi  de  principio  activo. 

e)  Praeterea,  VI.  Metaph.  dicit  Philos.  quod  principium 
artificialium  est  in  cognoscente,  et  principium  naturalium  in 
moto :  cum  ergo  accipiat  ibi  principium  aequaliter  vel  uni- 
formiter,  aliter  argumentum  non  valeret,  et  principium  artifi- 
cialium  in  cognoscente  sit  activum,  oportet,  etc. 

f)  Praeterea,  III.  Ethic.i  Violentum  est  cuius  principium 
est  extra,  non  conferente  vim  passo ;  igitur,  per  oppositum, 
passum  naturale,  quod  non  movetur  totaliler  ab  extrinseco, 
sed  ab  intra,  confert  aliquam  vim;  aliter  si  passum  naturale 
totaliter  moveretur  ab  extra,  esset  motus  violentus. 

667.  ( * )  —  Impugnatur  primo  quoad  modum  salvandi  quod  in 
generatione  non  sit  creatio.  —  Contra  primum  motivum  de 
creatione  [n.  666  6]  arguitur  sic:  —  a)  Quaero  enim,  utrum 
illa  pars  formae  de  novo  adveniens  per  generationem  prae- 
fuerit,  aut  non?  —  Si  non,  igitur  cum  illa  pars  non  sit  a  se, 
nec  aliquid  eius  praefuerit,  ergo  creatur.  —  Si  praefuit,  ergo 
nihil  novi  per  generationem  acquiritur;  igitur  nihil  est  totaliter 
novum,  sed  omnia  fuerunt  simul  creata,  et  quodlibet  erit  in 
quolibet:  quod  Philosophus  improbat  I.  Phvsic. 

(a)  Ed.  Ven.  addit:  perfecta. 

b)  Praeterea,  illud  praecedens  ponitur  forma  imperfe- 
ctior  forma  inducenda  per  generationem ;  aliter  ante  genera- 
tionem  esset  in  materia  forma  perfecta  eiusdem  rationis  cum 
forma  inducenda  per  generationem.  —  Et  tunc  ultra,  cum  in 
his  quae  sunt  eiusdem  rationis  minus  perfectum  non  agat  nisi 
in  virtute  magis  perfecti,  sequitur  quod  ratio  seminalis  vel  illa 
forma  imperfecta  praecedens  non  aget  nisi  in  virtute  formae 
inducendae,  quae  nondum  est. 

Vel  formetur  sic  ratio:  oportet  quod  forma  praecedens  et 
subsequens,  quae  ponitur  perfectior,  sint  eiusdem  rationis;  ali- 
ter  illa  forma  esset  ex  diversis  rebus  diversarum  rationum. 
—  Tunc  sic:  agens  quod  in  virtute  sua  activa  habet  formam 
perfectiorem  habet  etiam  imperfectiorem  eiusdem  rationis;  igi- 
tur  sicut  perfectior  ponitur  in  esse  per  generans,  sic  et  imper- 
fectior;  non  igitur  in  materia  praefuit  ratio  seminalis  perpetuo. 

c)  Praeterea,  pars  formae  quae  per  generationem  induci- 
tur,  aut  educitur  immediate  de  potentia  materiae;  et  tunc  fru- 
stra  ponitur  ratio  seminalis  praecedere  in  materia :  aut  non 
immediate  de  materia,  sed  de  illa  parte  formae  praeexsistente, 
sive  de  ratione  seminali,  vel  de  materia  ut  est  sub  illa  parte 
vel  ratione  seminali:  et  utrobique  sequitur  inconveniens,  scilicet 
quod  aliquid  educeretur  ad  actum  de  aliquo  eiusdem  rationis 
cum  ipso. 

668.  —  Solvitur  primum  argumentum  principale.  —  Ad  ra- 
tionem  [n.  663 a]  autem  quae  probat  creationem  ibi  esse  ra- 
tione  novi  acquisiti  quod  non  praefuit,  dico(a)  quod  aliquid 
novi  *  fit(&)*  ibi  naturaliter:  quod  oportet  ponere  propter  causa- 
tionem  causarum  secundarum  et  motum  et  mutationem  earum, 
quae  sunt  ad  illucl  novum  causandum.  Non  est  ibi  tamen  crea- 
iio,  quia  creatio  est  productio  quae  excludit  omnem  aliam  cau- 
salitatem,  et  causae  materialis,  et  *  formalis  *  (c),  et  efflcientis 
creati:  quodlibet  autem  agens  creatum  requirit  aliquid  in 
agendo  ut  concausam  efficientem,  vel  saltem  ut  principium 
materiale;  igitur  eius  actio  non  est  creaiio.  —  Patet  igitur 
acl  rationem  de  creaiione,  quia  licet  forma  illa  perfecta  vel 
nova  non  sit  de  aliquo  ut  ly  de  dicit  circumstantiam  rei  ma- 

(a)  Edd.  1478  et  1490:  dicunt;  1497  et  deinceps:  dico. 

(b)  Wadd.  sit. 

(c)  Edd.  1478  et  1490:  formalis;  1497  et  deinceps:  seminalis. 

terialis  acl  creationem,  tamen  requiritur  quocl  nihil  praecesse- 
rit  necessario  requisitum  acl  esse  suum.  —  Et  per  idem  patet 
ad  rationem  cle  annihilatione. 

669.  ( 5 )  —  Impugnatur  secundo  quoad  modum  salvandi  quod 
generatio  sit  naturalis.  —  Arguitur  etiam  contra  illucl  quod  cli- 
cunt  [n.  666  c\  de  naturalitate  generationis,  vel  de  ratione  trans- 
mutationis  naturalis:  —  a)  Naturalis  enim  mutatio  est  quando 
passum  mutatur  sicut  aptum  natum  est  mutari,  a  quocumque 
agente  fiat,  sicut  dicitur  II.  et  VIII.  Physic:  sed  nunquam  pas- 
sum  est  sic  aptum  propter  principium  activum  intrinsecum  (a) 
inexsistens  sibi,  secl  solum  propter  principium  passivum. 

b)  Praeterea,  natura  ut  est  principium  motus  vel  muta- 
tionis  naturalis  est  principium  intrinsecum:  sed  natura  est 
huiusmodi  ratione  principii  passivi,  et  non  quia  est  principium 
activum;  ergo.  —  Probatur  *  minor  *  per  Arist.  II.  Physic, 
qui  vult  quocl  accidit  infirmo  qui  movetur  ad  sanitatem,  quocl 
sit  medicus,  vel  quocl  habet  illam  artem  quae  est  principium 
activum  intrinsecum;  tunc  enim  si  per  se  esset  quocl  haberet 
tale  principium,  sanaretur  in  quantum  medicus:  quod  est 
falsum. 

c)  Praeterea,  illa  vis  activa  non  agit  nisi  agens  extrinse- 
cum  agat  prius;  si  enim  ageret  ante  per  unum  diem,  eadem 
ratione  et  per  quatuor,  et  sic  semper  ascendendo,  et  ita  per- 
petuo  illa  ratio  egisset  in  materia;  agens  igitur  extrinsecum 
prius  agit  et  prius  illam  excitat:  sed  in  illo  instanti  in  quo 
prius  agens  agit  extrinsecum  est  actio  naturalis,  aliter  nun- 
quam  esset  naturalis,  quia  non  est  transmutatio,  nisi  causata 
ab  illo. 

d)  Respondetur  ad  argumentum  de  artificialibus  et  na- 
turalibus  [n.  666  d]  distinguendo  de  natura:  quod  uno  modo 
natura  distinguitur  contra  agens  a  proposito;  et  sic  distin- 
guuntur  artificiatia  a  naturalibus  ex  parte  principii  activi ; 
quia  natura  est  principium  intrinsecum  sic  determinatum,  quo 
agens  naturale  agit  sic,  et  non  aliter;  sed  ars,  vel  voluntas, 
vel  propositum  est  principium  quo  habens  illucl  potest  sic  et 
aliter  agere,  sicut  placet  sibi.  —  Alio  modo  distinguitur  arti- 


(a)  Wadd.  addit:  eius  in  quo  est;  ex  quo  patet  quod  natura  est  prin- 
cipium  intrinsecum  motus  in  eo  quod  movetur,  in  quantum  movetur.... 

ficiale  contra  naturale  ex  parte  principii  passivi;  quia  natu- 
ralia  habent  in  se  principium  passivum  inclinans  et  tenclens 
in  hoc,  ad  hoc  ut  sic  agantur;  artificialia  autem  non  habent 
huiusmodi  principium  sic  inclinativum  vel  inclinans  ad  talem 
incisionem  vel  erectionem,  ut  patet  in  aedificiis,  immo  inclina- 
tur  ad  contrarium.  Unde  artificialia  vel  moventur  ad  formam 
talem  contra  inclinationem  naturalem,  et  per  consequens  vio- 
lenter,  vel  diceretur  quod  sunt  in  potentia  neutra,  si  talis  for- 
ma  artificialis  non  insit  eis  contra  inclinationem  principii  re- 
ceptivi.  —  Ad  hoc  igilur  quod  motus  sit  naturalis  sufficit 
quod  potentia  passiva  rei  sit  ad  talem  formam  inclinata;  nec 
requiritur  ibi  principium  activum  intrinsecum,  sed  a  quocum- 
que  agente  agatur,  erit  quod  acquiritur  simpliciter  naturale, 
solum  propter  illam  inclinationem  ex  parte  principii  passivi. 
Unde  grave,  posito  quod  non  habeat  in  se  principium  activum 
descensus  deorsum,  a  quocumque  tamen  active  descendat,  mo- 
vetur  naturaliter. 

670.  ( 6 )  —  Solvitur  II.  argumentum  principale.  —  Ad  illud 
de  definitione  naturae  [n.  663  b]  dico  quod  natura  ut  est 
principium  passivum  dicitur  non  solum  de  materia,  sed  etiam 
de  forma;  motus  enim  lapidis  deorsum  est  ex  forma,  scilicet 
ex  gravitate  lapidis;  nam  per  eamdem  formam  per  quam  res 
est  haec,  per  eamdem  est  receptiva  passionis  consequentis  (a) 
naturaliter  naturam  eiusdem  rei,  ut  patet  de  risibilitate  re- 
spectu  formae  specificae  hominis.  Ideo  dico  quod  natura  ut 
est  principium  passivum  motus  dicitur  de  forma. 

671.  —  Prosequitur  secunda  impugnatio.  —  a)  Acl  aliud  de 
differentia  artificialium  et  naturalium  [n.  666^]  dictum  est 
[n.  669  d\  quod  differunt  in  principio  passivo;  passivum  enim 
rei  artificialis  valde  bene  recipit  formam  contra  inclinationem 
suam,  ut  dictum  est;  non  sic  autem  passivum  rei  naturalis, 
sed  secundum  inclinationem  suam  movetur. 

b)  Ad  aliud  VI.  Metaph.  [n.  6660]:  principium  rei  facti- 
bilis  est  in  cognoscente,  verum  est,  principium  activum  ;^rm- 
cipium  autem  rei  naturalis  est  in  moto,  verum  est,  princi- 
pium  passivum,  ut  dictum  est  supra. 

c)  Ad  illud  de  violento  [n.  666 /*],  quod  est  ab  extra,  non 
conferente  vim  passo,  dico  quod  clebet  exponi  non  conferente, 

(a)  Ed.  Ven.  contincntis. 

id  est  non  praebente  inclinationem  et  tendentiam,  immo  ma- 
gis  contrariam  inclinationem ;  non  autem  debet  exponi  non 
conferenie,  id  est  non  coagente  agenti  exteriori.  Unde  re- 
spectu  nullius  formae  potest  esse  generatio  violenia  in  mate- 
ria,  quia  materia  inclinatur  naturaliter  ad  quamlibet  formam 
inducendam  in  ea;  quamvis  per  comparationem  ad  qualitates 
quae  expellunt  et  corrumpuntur,  et  acl  formam  etiam  sub- 
stantialem,  quae  corrumpitur  per  accidens,  posset  dici  vio- 
lenta. 

672.  —  Corollarium.  —  Patet  igitur  quod  ratio  seminalis 
non  est  materia,  nec  potentia  receptiva  materiae  [n.  665],  nec 
actus,  secundum  istos  [n.  667seqq.].  Patet  etiam  quod  nec  propter 
vitandam  creationem  vel  annihilationem,  nec  propter  natu- 
ratitatem  generationis  servandam,  sunt  necessariae  rationes 
seminales. 

673.  (7)  —  Ostenditur  non  requiri  rationem  seminalem  in 
agente  aequivoco,  nec  in  univoco  immediate  agente,  —  Restat  igi- 
tur  nunc  videre  de  afflrmativa,  in  quo  sit  ratio  seminalis 
et  ad  quid  et  qualiier. 

Ubi  sciendum  quod  aliqua  producunt  sibi  dissimitia  in 
specie  et  in  forma,  ut  Sol  producens  ranam  et  agentia  aequi- 
voca:  alia  sunt  quae  proclucunt  sibi  similia,  et  hoc  duplici- 
ter:  vel  immediate,  ut  ignis  ignem,  vel  mediante  propaga- 
tione.  —  In  primis  duobus  non  requiritur  ratio  seminalis  me- 
diante  qua  forma  inducatur;  sed  in  ultimo  sic:  —  a)  Nihil 
enim  est  dicere  quod  ignis  in  producenclo  ignem  de  aqua  primo 
causet  sibi  rationem  seminalem,  quae  sibi  coagat  vel  agenti 
universali,  quia  elementa  sunt  imperfectissima  entia  in  ge- 
nere  substantiae,  secundum  Comment.,  III.  Coeli  et  Mundi, 
comm.  22:  semen  autem  cuiuscumque  agentis  est  imperfectius 
eo;  non  ergo  ratio  illa  seminalis  ageret  ad  formam  perfectam 
mixti. 

b)  Praeterea,  ratio  seminalis  agit,  absente  agente  princi- 
pali:  sed,  cessante  igne  a  sua  actione,  non  continuatur  calidi- 
tas  vel  actio  caloris,  mediante  qua  generatur  ignis,  sed  redit 
aqua  ad  frigiditatem;  ergo. 

c)  Praeterea,  semen  ponitur  ut  sit  medium  inter  gene- 
rans  et  genitum:  sed  hic  est  actio  ignis  immediata  sine  semine, 
quia  ignis  immediate  generat  ignem;  ergo. 

d)  Praeterea,  Aristot.  VII.  Metaph.  dicit  quod  sicut  in  ar- 
tificialibus  non  fit  aliquid  nisi  ab  extra,  ita  in  naturalibus  fit 
aliquid  tantum  ab  extra,  ut  ignis  ab  igne;  igitur  non  praeces- 
sit  in  materia  ratio  seminalis,  quae  est  inchoatio  formae. 

674.  ( 8 )  —  Declaratur  quid  est  semen.  —  Quid  ergo  est 
semen,  et  quid  ratio  seminalis?  —  a)  Dico  quod  semen  est 
corpus  quoddam,  cuius  forma  non  est  intenta  propter  se,  sed 
propter  alhid,  ut  scilicet  ex  illo  generetur  aliquid  simile  ge- 
neranti  (a). 

b)  Et  ut  hoc  melius  videatur,  potest  distingui  in  natura 
duplex  processus:  unus  ascendendo,  ut  a  forma  seminis  ad 
formam  sanguinis,  a  forma  sanguinis  ad  formam  aliam,  scilicet 
embrionis  vel  alterius  (b);  et  iste  processus  est  ab  imperfecto 
ad  perfectum.  —  Alius  processus  est  descendendo  e  converso 
a  perfectis  ad  imperfectiora,  resolvendo  scilicet  in  cadaver 
et  in  foeces,  et  sic  procedendo  usque  acl  elementa  vel  materiam 
primam. 

c)  Illud  autem  a  quo  incipit  natura  in  primo  processu  est 
semen;  et  constat  naturam  in  illo  non  sistere,  sed  ulterius 
procedere  et  ascendere  usque  ad  ultimam  formam  perfectam. 
Et  e  converso  est  in  descendendo  vel  resolvendo,  quod  natura 
non  sistit  citra  ultimam.  Et  tota  natura  est  astricta  huic  or- 
dini  et  processui. 

d)  Semen  igitur  est  quoddam  corpus  imperfectum  pro- 
ductum  a  generante,  ut  sit  via  ascendendi  ad  ulteriores  for- 
mas  perfectas. 

675.  —  Declaratur  quid  est  ratio  seminalis.  —  Quid  est  ra- 
tio  seminalis?  —  Dico  quod  est  aliqua  forma  seminis  in 
quantum  semen  est;  et  illud  vel  est  forma  substantialis  se- 
minis,  vel  qualitas  necessario  consequens  formam  substantia- 
lem  seminis,  sicut  forma  tritici  in  tritico,  vel  qualitas  conse- 
quens  formam  substantialem  eius. 

Nec  semen,  nec  ratio  seminis  sunt  coaeva  materiae,  quia 
semen  fit  ex  nutrimento,  in  quo  semine  est  ratio  seminalis 
sicut  in  subiecto;  nec  semper  est  semen  in  seminante,  cum  fiat 
de  superfluo  alimenti. 


(a)  Ed.  Ven.  agenti. 

(b)  Ed.  Ven.  addit:  ergo. 

676.  (9)  —  Explicatur  ad  quid  est  semen.  —  Ad  quicl  est 
semen?  Estne  propter  generationem,  ita  quod  sit  principium 
generationis  activum  ?  —  a)  Dico  quod  non,  si  est  semen  uni- 
forme;  quod  dico  pro  semine  raaris,  quod  agit  in  sernine  mu- 
lieris 

b)  Semen  tamen  uniforme  ex  quo  fit  res,  quod  scilicet 
decisum  est  a  generante,  sive  sit  patris,  sive  matris,  ex  quo 
est  uniforme  respectu  geniti  vel  generantis  (a),  quae  uniformi- 
tas  et  unigeneitas  in  semine  poni  debet,  non  potest  esse  prin- 
cipium  activurn  generationis,  propter  duplicem  rationem: 
primo,  quia  quod  non  est  non  potest  esse  principium  pro- 
ductivum  substantiae:  sed  semen  non  est  in  instanti  genera- 
tionis;  ergo  tunc  non  est  principium  inductivum  vel  producti- 
vum  o;enerationis  vel  termini  ffenerationis.  —  Nec  etiam  dum 
est  potest  esse  principium  activum  tale,  quia  semen  est  ali- 
quid  de  proximo  convertibile  in  illud  quod  debet  generari: 
hoc  autem  habet  rationem  passivi,  non  activi. 

c)  Praeterea,  imperfectius  non  est  causa  sufflciens  activa 
perfectioris :  sed  semen  est  imperfectius  quam  res  generanda, 
etiam  cum  omnibus  spiritibus  suis;  igitur  etiam  si  maneret, 
non  posset  esse  principium  activum  generationis. 

d)  Respondetur  quod  semen  movet  et  agit  in  virtute  de- 
cidentis,  et  ideo  sic  potest  agere  ad  productionem  substantiae 
et  geniti.  Et  hoc  patet  per  Galenum,  qui  dicit  in  semine  esse 
virtutem  divinam.  —  Contra,  in  virtute  non  entis,  eo  modo 
quo  est  non  ens,  nihil  agit:  sed  generans  vel  decidens  semen 
in  proposito  est  non  ens,  cum  non  sit  praesens  illi  corpori 
in  quod  debet  agere  semen  vel  ratio  seminalis,  et  potest  non 
esse  simpliciter;  ergo  si  hic  agit,  hoc  erit  virtute  alicuius  in- 
fra  se  contenti. 

e)  Praeterea,  causae  per  se  et  essentialiter  ordinatae,  licet 
simul  concurrant  ad  unum  effectum  causandum,  sicut  patet  de 
Sole  et  homine  in  generand®  horainem,  causae  tamen  accidenta- 
Hter  ordinatae  non  requirunt  se  in  causando,  sed  licet  una  sit 
ab  alia,  ex  quo  tamen  est  habet,  et  habere  potest  propriam  cau- 
salitatem  respectu  alicuius  effectus,  non  exsistente  causa  a  qua 
est,  sicut  patet  de  Platone  generato  a  Socrate,  qui    potest  ge- 


(«)  Ed.  Ven.  generati. 
Tom.  II.  39 

nerare  Ciceronem,  Socrate  non  exsistente,  nec  causante.  Una- 
quaeque  igitur  causarum  accidentaliter  ordinatarum  agit  et 
causat  propria  virtute:  sed  generans  vel  seminans  et  semen 
sunt  accidentaliter  ordinata,  sicut  Socrates  et  PJato;  igitur  ad 
actionem  introductivam  formae  ultimae  non  concurrit  virtus 
generantis. 

(10)  f)  Dico  igitur  quod  nullum  semen,  nec  aliquid  in  semine 
est  principium  activum  generationis  vel  ultimae  formae:  nec 
est  a  patre,  quia  patre  qua  patre  non  exsistente,  filius  gene- 
ratur:  nec  a  forma  coeli,  quia  multa  viventia  sunt  perfectiora 
forma  coeli.  —  Vel  igitur  ab  Angelo,  vel  a  Deo  est  anima 
dans  vitam,  vel  oportet  interimere  aliquam  praemissarum:  non 
ab  Angelo,  quia  Angelus  non  agit  nisi  mediante  motu  coeli; 
relinquitur  ergo  quod  a  Deo. 

677.  —  An  semen  sit  principium  alterativum  ?  —  Sed  estne 
principium  alterativum  praevium  illud  semen?  —  Videtur 
quod  non:  —  a)  Quia  si  est  uniforme,  non  potest  per  ali- 
quem  gradum  entitatis  suae,  vel  per  qualitatem  suam  seipsum 
corrumpere,  vel  promovere  ad  ulteriorem  gradum,  sicut  patet 
de  igne  et  suo  calore. 

b)  Ista  etiam  qualitas  si  esset  principium  alterandi,  si  al- 
teraret,  alteraret  se. 

c)  Praeterea,  principium  uniforme  non  est  principium 
activum  difformitatis,  nisi  passivum  sit  difforme:  sed  semen 
est  uniforme  et  unigeneum,  etiamsi  est  activum,  et  similiter 
materia;  igitur  non  potest  alterare  (a)  ad  tantam  diversitatem, 
quanta  apparet  in  organis  ipsius  geniti,  scilicet  corporis  or- 
ganici. 

d)  Quid  ergo?  —  Dico  quod  recurrendum  est  hic  ad  vir- 
tutem  divinam,  sicut  et  Averroes  facit,  ut  patet  in  dissolutione 
illarum  quaestionum  difficilium,  II.  Coeli  et  Mundi ;  et  Gale- 
nus  etiam  virtutes  seminum  vocat  divinas.  —  Illa  igitur  virtus 
quae  facit  diversitatem  organorum.in  corpore  animalis  opor- 
tet  quod  sit  agens  difforme,  et  huiusmodi  est  difformis  actio 
caloris,  vel  corporis  coelestis,  quae  consona  est  virtuti  di- 
vinae. 


(a)  Ed.  Ven.  addit:  nisi    ad    imiformem  effectum,    si    alteraret;    igitur 
non  potest  alterare. 

678.  (")  —  Declaratur  in  quibus  est  ratio  seminalis.  —  Qua- 
liter  ergo  ponitur  ratio  seminalis  in  aliis  ab  animalibus? 
—  a)  Dico  quod  omnia  mixta  possunt  habere  rationes  semi- 
nales;  quia  a  generante  recipiunt  qualitates  quae  sunt  viae 
ad  formas  ulteriores  et  perfectiores;  in  cadavere  enim  bovis 
potest  induci  qualitas  aliqua  a  corpore  coelesti,  quae  est  via 
ad  formam  apis,  et  est  similis  illi  quae  datur  a  generante  uni- 
voeo,  et  est  ralio  seminalis. 

b)  Potest  etiam  ratio  seminalis  esse  in  non  vere  mixtis, 
sicut  in  mixtis  per  iuxtapositionem;  corpora  enim  coelestia 
non  semper  generant  de  vere  mixtis,  sed  de  mixtis  per  iuxta- 
positionem;  et  tale  mixtum  potest  habere  qualitatem,  quae  est 
via  ad  formam  perfectiorem. 

c)  Item,  unum  elementum  potest  esse  per  potentiam  di- 
vinam  quasi  ratio  seminalis  respectu  mixti,  ita  quod  ex  uno 
elemento  potest  Deus  causare  mixtum,  sicut  de  aqua  fecit 
pisces:   Gen.  I.  v.  21. 

679.  —  Explicatur  Divi  Augustini  doctrina.  —  Ex  dictis 
patet  quomodo  intelligendum  est  illud  August.  III.  De  Tri- 
nit.  cap.  8  (1),  quod  in  elementis  mundi  huius  ponendae  sunt 
rationes  seminales;  quia  possunt  sic  contemperari,  vel  per 
simplicem  mixtionem,  vel  per  illam  quae  est  per  iuxtapo- 
sitionem,  quod  causabitur  ex  eis  quaedam  qualitas  vel  forma 
quae  erit  via  ad  aliquid  perfectius.  Et  ex  hoc  potest  Augu- 
stinus  habere  intentum  suum  III.  De  Trinit.,  ubi  ostendit  quo- 
modo  magi  Pharaonis  fecerunt  ranas.  Nam  rationes  seminales 
istorum  sunt  in  elementis  contemperatis  ad  invicem;  quaecon- 
temperantia  non  est  nisi  quaedam  iuxtapositio  elementi  cum 
elemento  secundum  proportionatam  quantitatem  (et  qualita- 
tem  (a) ).  Et  quia  malus  Angelus  novit  illam  quantitatem  et  pro- 
portionem,  et  corpora  huius  mundi  talia  obediunt  ei  ad  nutum 
quantum  ad  motum  localem,  et  ideo  potest  coniungere  et  po- 
tuit  elementa  activa  passivis,  secundum  debitum  contempe- 
ramentum,  et  apponere  illa  directe  corporibus  coelestibus  ha-. 
bentibus    influere  secundum  huiusmodi  contemperamentum,  et 


sic  generare  ranas. 


(a)  Deest  in  Ed.  Ven. 

(1)  Omnium  quippe  rerum  quae  corporaliter  visibiliterque  nascuntur    oc- 
culta  quaedam  semina  in  istis  corporeis  mundi  huius  elementis  latent. 

Ex  hoc  patet  quod  huiusmodi  rationes  seminales  non  sunt 
perpetuo  cum  ipsa  materia  prima. 

680.  (12)  —  Solvuntur  argumenta  principalia.  —  Ad  argu- 
menta  [n.  663]  de  creatlone  et  annihilatione  solutum  est 
iam  [n.  668],  et  similiter  ad  alia  [n.  670]. 

681.  —  Explicatur  ratio  fundamentalis.  —  Ad  illud  in  op- 
positum  [n.  664]  dico  quod  sunt  singutae  rationes  singutarum 
formarum,  et  quocl  sunt  ibi  per  informationem.  Nec  hoc  est 
inconveniens,  quia  plures  formae  similes,  sub  gradu  imperfecto, 
non  repugnant,  sicut  repugnarent  sub  esse  perfecto;  patet  de 
frigido  ac  calido  et  tepido. 

682.  —  Declaratur  costam  Adae  non  fuisse  semen  nec  ratio- 
nem  seminalem  respectu  productionis  Evae.  —  Ex  his  quae  dicta 
sunt  patet  quaestio  qua  quaeritur,  utrum  in  costa  Adae,  de 
qua  formata  fuit  Eva,  fuerit  ratio  serninalis?  —  a)  Dico 
enim  quod  non;  quia  secundum  Aristot,  V.  Metaph.  c.  6,  se- 
men  non  est  potentia  quaecumque  remota,  sed  potentia  pro- 
pinqua,  de  quo  proxime  et  per  unum  processum  potest  for- 
mari  res:  sed  in  costa  Adae  non  fuit  aliquid  huiusmodi,  quia 
non  solum  per  unam  transmutationem,  sed  nec  per  quamcum- 
que  poterat  sic  converti  naturaliter.  —  Potest  ergo  dici  quod 
duplici  ratione  non  poterat  costa  illa  esse  semen,  nec  in  ea 
ratio  seminalis:  primo  quia,  ut  dictum  est,  semen  est  pro- 
pinquum  convertendum  in  genitum,  cuiusmodi  non  fuit  costa 
illa:  secundo  quia  per  quamcumque  transmutationem  non  po- 
tuit  transmutari  costa  in  totum  corpus  Evae,  quod  fuit  in 
perfecta  quantitate  formatum,  sine  materiae  additione;  nec 
etiam  aliquid  illius  corporis  fieri  potuit  ex  ista  costa  natura- 
liter,  nisi  per  multas  transmutationes. 

b)  Adducit  etiam  Magister  auctoritatem  Augustini  ult.  c. 
huius  clist.  [pag.  599],  quod  factura  mulieris  de  costa  Adae 
non  habuit  causam  nisi  a  Deo,  *  sic  dicens:  ut  mulierem  illam 
ita  fieri  necesse  foret,  non  in  rebus  conditum,  sed  in  Deo  ab- 
sconditum  erat  *. 


DISTINCTIO  DEGIMA  NONA 


TEXTUS  MAGISTRI  SENTENTIARUM. 

De  primo  homtnis  statu  ante  peccatum,  scilicet  qualis  fuit  secun- 
dum  covpus,  et  secundum  animam?  —  Solent  quaeri  plura  de  primo 
hominis  statu  ante  peccatum,  scilicet  qualis  fuerit  homo  priusquam 
peccaret,  et  in  corpore  et  in  anima:  mortalis,  an  immortalis,  passi- 
bilis,  an  impassibilis ;  de  termino  inferioris  vitae,  et  de  transitu  ad 
superiorem ;  de  modo  propagationis  filiorum,  et  alia  multa,  quae  non 
inutiliter  sciuntur,  licet  aliquando  curiositate  quaerantur.  —  Et  prius- 
quam  ad  animi  qualitatem  pertinentia  prosequamur,  de  qualitate  eius 
secundum  corpus  et  modo  propagationis  filiorum,  et  de  aliis  quibus- 
dam  inspiciamus. 

«  Primus  igitur  homo,  secundum  naturam  corporis  terreni,  et  im- 
mortalis  fuit  quodam  modo  secundum  aliquid,  quia  potuit  non  mori, 
et  mortalis  quodam  modo,  quia  potuit  mori.  In  illo  namque  primo 
statu  habuit  posse  mori  et  posse  non  mori.  Et  haec  fuit  prima  hu- 
mani  corporis  immortalitas ,  scilicet  posse  non  mori.  —  In  secundo 
vero  statu  post  peccatum  habuit  posse  mori  et  non  posse  non  mori, 
quia  in  hoc  statu  moriendi  est  necessitas.  —  In  tertio  statu  habebit 
posse  non  mori  et  non  posse  mori,  quia  ad  illum  statum  pertinet  mo- 
riendi  impossibilitas,  quod  ex  gratia  erit,  non  ex  natura  »  (1). 

Quomodo  dicitur  homo  factus  in  animam  viventem?  —  In  primo 
statu  fuit  corpus  hominis  animale,  id  est,  egens  alimoniis  ciborum; 
unde  et  homo  factus  dicitur  in  animam  viventem  (2),  non  spiritualem, 
id  est,  in  animam  corpus  sensificantem,  quod  adhuc  erat  animale,  non 
spirituale,  quod  egebat  cibis,  ut  per  animam  viveret.  Factus  est  igitur 
in  animam  viventem,  id  est  vitam  corpori  dantem,  tamen  per  susten- 
tamenta  ciborum ;  et  tunc  erat  corpus  mortale  et  immortale,  qui  pote- 
rat  mori  et  poterat  non    mori.  —    «  Post  peccatum    vero    factum    est 


(1)  Hugo,    De    Sacram.    I.    p.  6.  c.  18  —  Cfr.    D.  August.    De    Genes. 
ad  Lit.  Lib.  VI.  c.  25-26. 

(2)  Gen.  c.  II.  v.  7  —  /.  Cor.  c.  XV.  v.  45. 

mortuum,  sicut  dicit  Apostolus(l):  Corpus  propter  peccatum  mortuum 
est,  id  est  necessitatem  moriendi  in  se  habet.  —  In  resurrectione  vero 
erit  splrituale,  scilicet  agile  et  cibis  non  egens,  et  immortale,  non 
sicut  in  statu  primo  tantum  fuit,  scilicet  quod  possit  non  mori,  sed 
etiam  quod  non  poterit  mori.  —  Unde  Augustinus  Super  Genes.  (2): 
« Apostolus  ait :  Corpus  quidem  mortuum  est  propter  peccatum,  etc. 
Prius  de  limo  terrae  formatum  est  corpus  animale,  non  spirituale, 
cum  quali  resurgemus,  et  renovabimur  a  vetustate,  non  in  corpus 
animale,  quale  fuit,  sed  in  melius,  id  est,  spirituale,  cum  lioc  mor- 
tale  incluet  immortalitatem  (3),  in  quam  mutandus  erat  Adam,  nisi 
mortem  corporis  animalis  peccando  meruisset.  Non  ait  Apostolus : 
corpus  mortale  est  propter   peccatum,  sed  mortuum  » . 

«  Illud  enim  ante  peccatum  mortale  et  immortale  erat,  quia 
poterat  mori  et  non  mori.  Aliud  autem  est  non  posse  mori,  aliud 
posse  non  mori.  Ideo  factum  est  per  peccatum  non  mortale,  quod 
erat,  sed  mortuum,  quod  non  fieret,  nisi  peccaret.  Animale  enim  est 
et  hoc  corpus,  sicut  primi  hominis  fuit,  sed  iam  deterius  est;  habet 
enim  necessitatem  moriendi  »  (4).  —  Ecce  hic  evidenter  aperit  Au- 
gustinus  quod  corpus  hominis  ante  peccatum  mortale  et  immortale 
fuit,  sed  non  qualiter  fiet  in  resurrectione.  —  De  hoc  eodem  Beda 
Super  Genes.{5)  ait:  «  Non  est  credendum,  ante  peccatum  ita  fuisse 
mortua  corpora  sicut  modo ;  ait  enim  Apostolus :  Corpus  propter  pec- 
catum  mortuum  est ;  sed  licet  fuissent  animalia  nondum  spiritualia, 
non  tamen  mortua,  quae  scilicet  necesse  esset  mori  » . 

Utrum  immortalitas  quam  liabuit  ante  peccatum  fuerit  de  con- 
ditione  naturae,  an  ex  gratiae  beneficiof  —  Solet  hic  quaeri,  cum 
homo  primus  mortale  et  immortale  corpus  habuerit,  utrum  ex  condi- 
tione  naturae  ipsius  corporis  habuerit  utrumque,  an  alterum  beneficium 
esset  gratiae,  scilicet  immortalitas,  id  est  posse  non  mori?  —  Ad 
quod  dici  potest,  quia  alterum  habebat  in  natura  corporis,  id  est  posse 
mori;  alterum  vero,  scilicet  posse  non  mori,  erat  ei  ex  ligno  vitae, 
scilicet  ex  dono  gratiae.  —  Unde  Augustinus  Super  Genes.(6):  « Quo- 
dam  modo  creatus  est  homo  immortalis,  quod  erat  ei  de  ligno  vitae, 
non  de  conditione  naturae.  Mortalis  erat  conditione  corporis  animalis ; 
immortalis  beneficio  Conditoris;  non  enim  immortale  erat,  quod  omnino 
mori  non  posset ;  quod  non  erit,  nisi  cum  fuerit  spirituale  »  .  —  Aperte 


(1)  Rom.  c.  VIII.  v.  10.  (4)  D.  August.  1.  cit.  c.  24  seqq. 

(2)  Lib.  VI.  c.  22.  (5)  Hexaem.  I.  ad  Gen.  c.  II,  v.  17. 

(3)  I.   Cor.  c.  XV.  v.  44  seqq.  (6)  Lib.  VI.  c.  25. 

dicit  quod  non  ex  natura,  sed  ex  ligno  vitae  habebat  posse  non  mori. 
—  Propter  hoc  aliqui  dicunt  quod  nisi  illo  ligno  vitae  uteretur,  non 
semper  viveret,  quia  peccaret.  Peccaret  enim  si  illo  ligno  non  utere- 
tur,  quia  praeceptum  erat  ei  ut  comederet  de  omni  ligno  paradisi, 
nisi  de  ligno  scientiae  ooni  et  mali.  Sicut  ergo  peccavit  comedendo 
quod  erat  prohibitum,  ita  etiam  peccaret  si  non  comederet  quod  erat 
iussum. 

Si  non  foret  praeceptum  ut  de  illo  ligno  comederet  et  aliis,  et  non 
illo  uteretuv,  an  posset  non  morif  —  Sed  adhuc  quaeritur,  si  non 
esset  praeceptum  ut  de  ligno  vitae  ederet  et  aliis,  et  non  illo  vesce- 
retur,  numquid  posset  non  mori?  —  Si  semper  viveret,  non  utens  illo 
ligno,  non  erat  ei  ex  illo  ligno  posse  non  mori;  si  vero  non  posset 
semper  vivere,  id  erat  ei  ex  illo  ligno.  —  Aliqui  dicunt  quod  si  non 
fuisset  ei  praeceptum  vesci  illo  ligno  et  aliis,  et  non  illo  vesceretur, 
viveret  semper ;  sic  determinantes  illud  quod  supra  dixit  Augustinus, 
scilicet,  «  Erat  ei  de  ligno  vitae,  non  de  conditione  naturae »  tantum, 
scilicet :  quasi  non  ex  conditione  naturae  solummodo  erat  ei,  sed  etiam 
ex  illo  ligno.  —  Aliis  autem  videtur  quod  ex  ligno  vitae  erat  ei  posse 
non  moriy  non  ex  natura;  ideo  enim  dicitur  potuisse  non  mori,  quia 
poterat  uti  illo  ligno,  de  quo  edens  non  moreretur. 

Quaestio  Augustini,  quomodo  immortalis  factus  sit  homof  —  De 
hac  vero  hominis  immortalitate,  qualis  fuerit,  Augustinus  Siiper  Ge- 
nes.  (1),  quaestionem  movens,  sic  ait :  « Quaeritur,  quomodo  immortalis 
factus  sit  homo  prae  aliis  animantibus,  et  quomodo  cum  illis  commu- 
nem  acceperit  alimoniam?  —  Sed  alia  est  immortalitas  carnis,  quam 
in  Adam  accepimus:  alia  quam  in  resurrectione  speramus  per  Chri- 
stum.  Ille  factus  est  homo  immortalis,  ut  non  posset  mori,  si  non  pec- 
caret ;  moreretur  autem,  si  peccaret ;  filii  vero  resurrectionis  non  po- 
terunt  ultra  peccare,  nec  mori.  Caro  nostra  non  tunc  egebit  refectione 
ciborum,  quia  nulla  poterit  esse  defectio.  Caro  Adae  ante  peccatum 
ita  immortalis  creata  est,  ut,  per  alimoniam  adiuta,  esset  mortis  et  do- 
loris  expers.  Sic  ergo  immortalis  et  incorruptibilis  condita  est  caro 
hominis,  ut  suam  immortalitatem  et  incorruptionem  per  observantiam 
mandatorum  Dei  custodiret.  In  quibus  mandatis  hoc  continebatur,  ut 
de  illis  lignis  concessis  manducaret,  et  ab  interdicto  abstineret;  per 
horum  edulium  immortalitatis  dona  conservaret,  donec  corporalibus  in- 
crementis  perductus  ad  aetatem  quae  Conditori  placeret,  multiplicata 
progenie,  ipso  iubente,  sumeret  de  ligno  vitae,  quo  perfecte  immorta- 
lis  factus,  cibi  alimenta  ulterius  non  requireret». 

(1)  Lib.  III.  c.  21. 

Summatim  superiorum  verborum  sententiam  perstringit.  —  Ecce 
his  verbis  videtur  Augustinus  tradere  quod  caro  primi  hominis  im- 
mortalitatem  in  se  habuerit,  quae  per  alimoniam  ciborum  conser- 
varetur  usque  ad  tempus  suae  translationis  in  melius,  quando  de 
ligno  vitae  comederet  et  fieret  omnino  immortalis,  ita  ut  non  posset 
mori. 

Quod  ex  praedictis  consequi  videtur,  hominem  de  naturae  suae 
conditione  quodam  modo  fuisse  immortalem,  sed  non  omnino  fleret  im- 
mortalis,  nisi  participato  ligno  vitae.  —  Ideo  aliqui  dicunt  quod  im- 
mortalitatem  de  natura  habebat,  qua  poterat  non  mori,  quae  aliorum 
lignorum  esu  poterat  conservari;  sed  non  poterat  consummari  nisi 
per  assumptionem  ligni  vitae.  Quod  videtur  Augustinus  sentire  Su- 
per  Genes.  (1)  dicens:  «Hoc  quoque  addo,  talem  cibum  illam  arborem 
praestitisse,  quo  corpus  hominis  stabili  sanitate  firmaretur:  non  sicut 
ex  alio  cibo?  sed  inspiratione  salubritatis  occulta» .  —  Hic  innuere  vi- 
detur  quod  cum  aliis  cibis  posset  corpus  sustentari,  hoc  cibo  indefi- 
ciente  sanitate  firmaretur.  —  Ex  quo  consequi  videtur  quod  sicut  in 
natura  sua  habuit  mortalitatem  quamdam,  scilicet  aptitudinem  mo- 
riendi,  ita  aliquam  immortalitatem  in  natura  sua  habuit,  id  est  apti- 
tudinem  qua  poterat  non  mori,  cibis  adiutus ;  sed  si  perstitisset, 
immortalitatis  perfectio  esset  ei  de  ligno  vitae.  —  Sed  qui  hoc  tra- 
dunt,  quomodo  superiora  Augustini  verba,  quibus  dicit  quod  erat 
immortalis  ex  ligno  vitae,  huic  sententiae  non  contradicant,  diligen- 
ter  inquirant. 


(1)  Lib.  VIII.  c.  5. 


^ 


DOCTORIS  SUBTILIS  AC  MARIANI 

SUPER  DISTINCTIONE  XIX.   LIBRI  II.  SENTENTIARUM 


QUAESTIO  UNICA. 

683.  ( i )  —  Proponitur  quaestio.  —  Girca  istam  distinctio- 
nem  decimam  nonam,  in  qua  Magister  agit  de  statu  hominis 
secundum  se  et  absolute,  quem  habuisset  in  vita  sua  illa,  quae- 
ritur  unum: 

Utrum  in  statu  innocentiae  habuissemus  corpora  im- 
mortalia? 

684.  —  Argumenta  principalia  (1).  —  Quod  non:  —  a)  Quia 
corpus  quod  indiget  alimento  et  nutritur  videtur  esse  corru- 
ptibile:  tale  fuisset  corpus  in  illo  statu.  Patet  Gen.  c.  II.  v.  16: 
De  omni  tigno  Paradisi  comede,  etc.  —  Maior  satis  patet, 
quia  omne  nutribile  habet  partes  ftuentes,  quae  indigent  re- 
stauratione,  ut  in  aetate  debifa,  et  augmentatione  usque  acl 
aetatem  debitam :  quae  quidem  restauratio  non  fit  sine  deper- 
ditione  vel  debilitatione  humidi  radicalis  et  caloris  naturalis; 
si  igitur  pars  sit  deperdibilis,  et  totum. 

b)  Praeterea,  secundum  Philos.  I.  Coeli  et  Mundi,  omne 
generabile  necessario  corrumpetur;  cum  igitur  non  sit  maioris 
virtutis  posse  rem  corrumpere  quam  posse  rem  generare,  si 
poterant  generari,  per  consequens  poterant  corrumpi. 

c)  Praeterea,  nutlum  violentum  est  perpetuum:  sed  in 
corpore  naturali  mixto  tali  sunt  elementa  extra  loca  sua  na- 
turalia;  ergo  violenter  detinentur.  Sunt  etiam  ibi  qualitates 
contrariae  simul:  quod  videtur  violentum. 

685.  —  Contra:  —  Ad  Rom.  c.  V.  v.  12:  Per  unum  ho- 
minem  intravit  mors  in  omnes;  et  cap.  VIII.  v.  10:  Corpus 
propter  peccatum  mortuum  est  (2). 

686.  ( 2 )  —  Aliorum  sententia  exponitur  et  quo  sensu  admitti 
possit  determinatur.  —  a)  Hic  dicitur  quod  haec  *  propositio  *, 
corpus  in  statu  innocentiae  fuisset  immortale,  aequipollet 
huic,  corpus  in  statu  innocentiae  non  potuit  mori. 

(1)  Solvimtur  ad  n.  695.  (2)  Vid.  explicationem  ad  n.  696. 

b)  Haec  tamen  distinguitur :  quia  ly  non  potest  determi- 
nare  vel  addi  ad  hoe  verbum  poiuit  in  habitudine  ad  illud  *infi- 
nitum  *  (a)  mori;  et  sic  est  falsa.  Secundo  modo  potest  prae- 
cise  determinare  vel  addi  ad  illud  *infinitum*(a)  mori,  dicendo 
sic:  homo  in  statu  innocentiae  potuit  non  mori;  et  sic  est  vera; 
ex  quo  enim  modo  habet  potentiam  moriendi,  cum  per  pecca- 
tum  non  sit  facta  mutatio  in  natura,  ad  hoc  quod  dicta  pro- 
positio  sit  vera,  negatio  non  debet  addi  ad  posse  vel  ad  po- 
tentiam,  quam  semper  habuit,  sed  ad  terminum  illius  poten- 
tiae,  qui  potuit  non  esse. 

c)  Conceditur  etiam  quod  in  sensu  composito  haec  est 
vera,  homo  in  statu  innocentiae  non  potait  mori;  quia  ly 
non  determinat  potuit  in  habitudine  ad  mori,  stante  siatu 
innocentiae,  quo  stante,  homo  non  potuit  mori.  In  sensu  dim- 
sionis  est  falsa.  Et  hoc  patet  in  hac:  album  non  potest  esse 
nigrum. 

d)  Raiio  autem  quare  non  potuit  mori,  stante  illo  statu, 
assignatur  talis:  poena  non  potest  esse  sine  culpa:  mors  au- 
tem  est  poena  peccati,  Gen.  c.  II.  v.  17:  Quacumque  hora 
comederitis,  etc. :  stante  autem  statu  innocentiae,  non  potuit 
esse  peccatum;  igitur  nec  mors(l). 

e)  Praeterea,  in  stotu  illo  fuisset  plenum  dominium  ani- 
mae  super  corpus,  et  ideo  non  poterat  fieri  resolutio  in  corpore, 
quia  vires  inferiores  obedissent  animae  ad  nutum. 

f)  Alia  ratio  assignatur,  scilicet  quod  fuisset  hoc  propter 
aliquam  qualitatem  supernaturalem  traditam  animae  in  statu 
illo;  quae  quidem  conservasset  corpus  a  corruptione;  et  haec 
dicitur  esse  illa  iustitia  originalis. 

687.  —  Doctoris  sententia.  —  a)  Non  tamen  video  quod  illa 
qualitas  posset  facere  quod  tale  corpus  non  pateretur  a  con- 
trario,  et  sic  tantum  potuisset  pati,  quod  fuisset  mortuum;  nec 
aliquid  morti  repugnans  necessario  includebatur  in  innocentia. 
(3)  b)  Concedo  quod  primus  parens  habuit  potentiam  ad 
rnori  (2). 


(lj  Vid    solutionem  ad  n.  697.  (a)  Wadd.  infinitivum. 

(2)  Illud  quippe  [corpus  Adae]  ante peccatum  et  mortale  secundum  aliam, 
et  immortale  secundum  aliam  causam  dici  poterat:  id  est,  mortale,  quia  po- 
terat  mori;  immortale,  quia  poterat  non  mori.  —  D.  August.  De  Genes.  ad 
Lit.  Lib.  VI.  c.  25. 

c)  Sed  cum  dicunl  quod,  stante  statu  innocentiae,  non 
potuit  mori,  nego,  et  dico  quod  homo  in  statu  seu  stante  statu 
innocentiae  potuit  mori. 

d)  Ista  tamen  potentia  non  fuisset  reducta  ad  acturn. 
et  sic  poterat  non  mori:  sicut  si  diceretur  de  aliquo,  et 
vere,  quod  potest  esse  episcopus,  qui  tamen  nunquam  erit 
episcopus,  vel  cuius  possibilitas  nunquam  reducetur  ad 
actum. 

688.  —  Mortis  causae  ab  intrinseco  describuntur.  —  Et  hoc 
patet  in  proposito  per  causas  mortis  post  lapsum,  quae  sunt 
duae  in  genere,  scilicet,  vel  ab  intrinseco ,  vel  ab  aliquo  ex- 
trinseco.  —  Prima  est  duplex :  quia  vel  corrumpitur  ab  in- 
trinseco  per  *  rationem  vel  *  actionem  mutuam  contrariorum 
inter  se  et  infra  corpus,  vel  propter  actionem  intensam  unius 
intrinseci  in  aliud,  vel  corrumpitur  propter  defectum  alterius 
contingentem,  scilicet  ex  subtractione  nutrimenti,  vel  huius- 
modi.  —  Primo  modo  accidit  corruptio  naturalis  in  animatis, 
non  propter  actionem  elementi  in  elementum,  vel  propter  ali- 
quam  qualitatem  elementarem  activam  vel  passivam,  quia  nec 
elementa,  nec  eorum  qualitates  manent  in  mixto,  ut  dictum  est 
supra  in  quaest.  de  mixtione  elemeniorum  [n.  612  seqq.],  sed 
propter  actionem  unius  partis  organicae  in  aliam  partem, 
corrumpendo  ipsam,  ut  corpus  fiat  indispositum  et  inhabile 
ad  animationem. 

(*)  Ista  autem  actio  ponitur  caloris  naiuralis  in  humidum 
radicale,  corrumpendo  et  consumendo  humidum;  ad  cuius  cor- 
ruptionem  et  consumptionem  sequitur  corruptio  et  consumptio 
propria  etiam  caloris,  et  per  consequens  animalis,  ut  patet  de 
igne  et  oleo;  et  hoc  modo:  quia  pars  secundum  speciem  habet 
certam  periodum  et  determinatam,  in  qua  potest  convertere 
in  se  partem  nutrimenti  appositam,  et  in  qua  non;  hoc  autem 
potest  quamdiu  potest  agere  sufflcienter  in  nutrimentum;  et 
quia  omne  agens  physicum  agendo  repaiitur,  et  repatiendo 
debilitatur,  ita  tandem  quod  non  potest  amplius  convertere 
nec  resistere  corrumpenti;  et  tunc  huiusmodi  pars  secunclum 
speciem  incipit  esse  secundum  materiam,  et  fluere  in  partem 
secundum  materiam,  desinendo  esse  secunclum  speciem.  — 
Haec  ergo  est  causa  corruptionis,  scilicet  deperditio  paula- 
tina  illarum  partium. 

689.  —  Causa  immortalitatis  ab  aliis  assignata  reiicitur.  — -  a)  Et 
de  ista  corruptione  dicunt  quod  non  fuisset  homo  in  statu  innocen- 
tiae  corruptus;  quia  deperditio  paulatina  fuisset  restaurata  per 
esum  fructus  ligni  vitae.  Quod  probatur  per  illud  Gen.  III.  v.  22: 
Ne  forte  sumat  de  fruciu  ligni  vitae,  et  vivat  in  aeternum. 

b)  Sed  contra:  quidquid  fuisset  principium  activum  in 
homine,  non  potuisset  continuare  actionem,  quin  aUquando  debi- 
litaretur,  quia  omne  agens  physicum  in  agendo  debilitatur. 
Esto  ergo  quod  natura  esset  debilitata  et  sumeret  de  fructu, 
non  potuit  sustentari  per  istum  fructum,  nisi  convertendo  ipsum 
ut  alimentum  in  substantiam  et  naturam  suam:  sed  illud  con- 
versum  non  potuit  esse  nobilius  quam  convertens.  —  Similiter 
natura  convertens  prius  fuit  debilitata,  et  in  convertendo  etiam 
nutrimentum  illius  fructus  debilitatur  rnagis,  sicut  enim  in 
una  actione,  ita  et  in  alia;  et  ideo  magis,  et  magis  debilitatur, 
quanto  magis  et  magis  agit  in  convertendo;  ergo  semper  debili- 
tatur,  et  ideo  quandoque  deficiet.  —  Exemplum  .kr\sioie\is:  de 
aqua  mixta  vino ;  nam  vinum  primo  convertit  aquam  in  se;  to- 
tiens  autem  potest  apponi  aqua,  quod  deflciet  virtus  vini  in  con- 
vertendo;  unde  secunda  vice  minus  fortiter  operatur  quam  prima. 

690.  (5)  —  Alia  causa  a  Doctore  assignata.  —  Dico  tamen: 
—  a)  Quod,  stante  innocentia,  non  accidisset  mors.  —  Cuius 
causam  assigno  talem:  quia  quilibet  fuisset  translatus  in  Pa- 
radisum  antequam  fuisset  alteratus  alteratione  improporiio- 
nata  animae  sive  formae. 

b)  Et  haec  translatio  non  fuit  miraculosa,  sed  iusta  et  regu- 
laris,  quod  quilibet  in  statu  suo  transformetur,  et  non  omnes  si- 
mul.  —  Quod  sic  ostendo:  nam  illi  parentes,  aut  semper  conti- 
nue  meruissent  dum  essent  in  vita  ista,  vel  non.  —  Si  sic,  et 
postea  omnes  simul  fuissent  translati,  primo  natus  fuisset  ma- 
ioris  meriti  quam  posterius  natus:  quod  falsum  est,  nam  si 
mansisset  status  innocentiae,  beata  Virgo  et  multi  posteriores  fuis- 
sent  beatiores  quam  multi  praecedentes  vel  quam  ullus  praece- 
dentium.  —  Si  dicas  quod  in  illo  statu  non  semper  meruissent, 
sed  usque  ad  certum  terminum  vitae,  tunc  si  non  fuissent  Irans- 
lati  ad  gloriam,  illo  termino  adveniente,  Deus  fecisset  eis  iniusti- 
tiam,  differendo  dare  praemium,  postquam  opera  meritoria  con- 
summassent  quae  facturi  erant.  —  Ideo  sequitur  quod  in  statu 
innocentiae  unus  fuisset  translatus  prius  alio,  et  cuilibet  fuisset 

reddUum  praemium  suorum  meritorum,antequam  virtus  alicuius 
esset  in  tantum  debilitata,  quod  necessario  adesset  corruptio. 

691.  (6)  —  Ostenditur  quod  in  statu  innocentiae  non  fuisset 
corruptio  ob  defectum  alimenti,  —  Sed  fuissetne  ibi  corruptio  se~ 
cundo  modo  ab  inirinseco  [n.  688],  scilicet  per  subtractionem 
alimenti  possibilis,  stante  innocentia?  —  Dico:  —  a)  Quod,  stante 
innocentia  pariiculari  in  isto,  potuit  esse  corruptio  et  mors 
per  subtractionem  sive  non  ministrationem  nutrimenti  conve- 
nientis.  —  Cuius  ratio  est,  nam  parvulus  in  statu  innocentiae 
non  habuisset  usum  membrorum,  ut  nunc  suppono,  et  ideo 
non  potuisset  sibi  acquirere  cibum  per  potentiam  propriam, 
et  per  consequens  potuisset  deficere,  stante  innocentia  in  ipso. 

b)  Sed  stante  innocentia  universali  in  omnibus,  dico  quod  non 
fuisset  talis  defectus;  quia  parentes  providissent  filiis  suis,  aliter 
fuissent  nocentes.  Nec  etiam  adultus  innocens  fuisset  passus  ta- 
lem  defectum  illatum  ab  alio,  stante  innocentia  in  omnibus  aliis. 

692.  —  Neque  propter  dispositionem  contrariam  continentis. 
—  Sed  quid  de  causa  extrinseca  corruptiva?  —  Dico  quod 
illa  est  duplex:  vel  scilicet  propter  dispositionem  contrariam 
continentis,  vel  propter  violentiam  illatam  ab  aliquo  extrin- 
seco.  —  Primo  modo  contingit  dupliciter:  quia  uno  modo 
continens  directe  corrumpit  contentum,  ut  ignis  corpus  quod 
continet:  aliud  est  continens  quod  non  directe  corrumpit,  sed 
prohibet  illud  quod  est  necessarium  ad  vitam,  cuiusmodi  est 
aqua,  quae  prohibet  inspirationem  et  respirationem,  et  similiter 
terra;  et  ista  sunt  cito  corrumpentia.  —  Est  etiam  continens 
corrumpens,  sed  non  ita  subito,  ut  aer  regionis  intemperatae. 

A  prima  et  secunda  corruptione  fuissent  immunes,  stante 
innocentia  universatiter  in  omnibus;  quia  tunc  non  se  expo- 
suissent  periculis,  aliter  fuissent  nocentes\  nec  unns  alii  intu- 
lisset  violentiam,  cum  uterque  fuisset  innocens.  —  Nec  etiam 
fuisset  ibi  corruptio  ex  causa  tertia,  quia  in  Paradiso  fuissent, 
ubi  est  aer  temperatissimus. 

693.  —  Neque  ob  violentiam.  —  Quid  de  corruptione  per 
violentiaml  —  Dico  quod  illa  potest  fieri  vel  ab  homine,  vel 
ab  angelo  malo,  vel  a  bestia  sive  animali  quocumque.  — 
Dico  igitur  quod  a  nullo  animali  recepissent  nocumentum, 
stante  statu  innocentiae;  quia  omnia  animalia  fuissent  homini 
mitia  et  amicabilia,  vel  saltem  non  inimica.  —  Nec  ab  angelo 


622  LIB.    II.    DIST.   XIX.    QUAEST.    UNIGA. 

malo;  quia  Deus  conservasset  eum:  non  quia  non  (a)  potuisset 
corpus  innocentis  scindi  et  dividi  a  malo  angelo,  cui  obediunt 
corpora  inferiora,  Iob.  XLI.  v.  24:  Non  est  potestas  quae  ei 
valeat  comparari;  et  etiam  ab  alio  malo  homine,  si  non  fuis- 
set  innocentia  universalis;  sed  Deus  innocentem  conservasset. 

694.  —  Corollarium.  —  Dico  ergo  quod  solum  habuit  posse 
non  mori  per  illatum  ab  his  causis  extrinsecis. 

695.  ( ~ )  —  Solvuntur  argumenta  principalia.  —  a)  Ad  pri- 
mum  argumentum  [n.  684  a]  dico  quod  habuit  tunc  et  ha- 
buisset  partes  ftuxibiles  et  deperdibiles ;  non  tamen  fuisset 
corruptus,  quia  fuisset  iranslatus  ante  mortem,  ut  dictum 
est  [n.  690].  —  Alii  autem  dicebant  quod  flebat  restauratio 
per  esum  ligni  vitae  [n.  689]. 

b)  Ad  secundum  [n.  684  b~\  patet  per  dicta  in  corpore 
quaestionis  [n.  687],  scilicet  quod  poterant  corrumpi;  illa  tamen 
potentia  non  fuisset  reducta  ad  actum,  quia  fuisset  praeventa 
per  illam  translationem  [n.  690]. 

c)  Ad  aliud  [n.  684c]:  posset  negari  assumptum,  quia  non 
oportet  quod  omne  violentum  aliquando  cprrumpatur,  nisi  na- 
turaliter  loquendo.  —  Vel  potest  dici  quod  non  sunt  ibi  violen- 
ter,  nec  est  ibi  actio  vel  passio  violenta;  nam  si  sit  violentum 
aquae,  ut  aqua  per  se  consideratur,  calefieri  ab  igne,  vel  moveri 
sursum,  non  tamen  considerando  aquam  ut  est  pars  universi. 
Unde  et  aqua  ascendit  propter  vacuum  fugiendum,  et  ignis 
movetur  circulariter  ad  motum  sphaerae,  cuius  tamen  motus 
est  rectus,  ut  secundum  se  consideratur.  Elementa  etiam  non 
sunt  in  mixto  formaliter,  sed  solum  virtualiter  [n.  618]. 

696.  —  Explicatur  ratio  fundamentalis.  —  Ad  argumentum  in 
oppositum  [n.  685]  dico  quod  verum  est  pro  tanto,  quia  propter 
peccatum  fuit  potentia  illa  reducta  ad  actum;  si  tamen  non  pec- 
cassent,  nihilominus  habuissent  huiusmodi  potentiam  moriendi. 

697.  —  Solvitur  ratio  alterius  opinionis.  —  Ad  argumentum 
opinionis  [n.  686*/],  quod  mors  estpoena  peccati,  dico  quod,  stante 
illo  statu,  si  Deus  non  transtulisset  homines  modo  quo  dictum  est 
[n.  690],  si  fuissent  mortui,  mors  non  fuisset  plus  poena  in  ho- 
minibus  quam  in  brutis,  et  fuisset  conditio  vel  passio  consequens 
talem  naturam,  sic  per  mixtionem  compositam,  sicut  modo. 

(a)  Ed.  Ven.  Nunquid. 

De  modo  procreationis  filiorum,  si  non  peccassent  primi  paren- 
tes,  et  quales  nascerentur  filiif  —  Post  haec  videndum  est,  qua- 
liter  primi  parentes,  si  non  peccassent,  filios  procreassent,  et  qua- 
les  ipsi  filii  nascerentur.  —  Quidam  putant  ad  gignendos  filios  pri- 
mos  homines  in  Paradiso  misceri  non  potuisse  nisi  post  peccatum, 
dicentes  concubitum  sine  corruptione  vel  macula  non  posse  fieri:  sed 
ante  peccatum  nec  corruptio,  nec  macula  in  homine  esse  poterat, 
quoniam  ex  peccato  haec  consecuta  sunt.  —  Ad  quod  dicendum  est 
quod  si  non  peccassent  primi  homines,  sine  omni  peccato  et  ma- 
cula  in  Paradiso  carnali  copula  convenissent,  et  esset  sibi  thorus 
immaculatus  (1),  et  commixtio  sine  concupiscentia,  atque  genitalibus 
membris  sicut  caeteris  imperarent,  ut  ibi  nullum  motum  illicitum 
sentirent;  et  sicut  alia  membra  corporis  aliis  admovemus,  ut  manum 
ori,  sine  ardore  libidinis,  ita  genitalibus  uterentur  membris  sine 
aliquo  pruritu  carnis.  Haec  enim  lethalis  aegritudo  membris  hu- 
manis  ex  peccato  inhaesit.  Genuissent  itaque  filios  in  Paradiso  per 
coitum  immaculatum  et  sine  corruptione.  —  Unde  Augustinus,  Super 
Genes.(2):  «  Cur  non  credamus  primos  homines  ante  peccatum  genita- 
libus  membris  ad  procreationem  imperare  potuisse,  sicut  caeteris,  in 
quolibet  opere,  sine  voluptatis  pruritu  utimur?  Incredibile  enim  non 
est  Deum  talia  fecisse  illa  corpora,  ut  si  non  peccassent,  illis  membris 
sicut  pedibus  imperarent,  nec  cum  ardore  seminarent  vel  cum  dolore 
parerent.  Sed  post  peccatum  motum  illum  meruerunt,  quem  nuptiae 
ordinant,  continentia  cohibet » .  «  Infirmitas  enim  prona  in  ruinam  tur- 
pitudinis  excipitur  honestate  nuptiali,  et  quod  sanis  esset  onicium, 
aegrotis  est  remedium  » (3).  «  Emissi  quidem  de  Paradiso,  convenerunt 
et  genuerunt ;  sed  potuerunt  in  Paradiso  eis  esse  nuptiae  honorabiles 
et  thorus  immaculatus,  sine  ardore  libidinis,  sine  labore  pariendi » (4). 

Quare  in  Paradiso  non  coierunt,  duobus  modis  solvit.  —  Cur  ergo 
non  coierunt  in  Paradiso?  —  Quia,  creata  muliere,  mox  transgressio 
facta  est,  et  eiecti  sunt  de  Paradiso:  vel  quia  nondum  Deus  iusserat 
ut  coirent,  et  poterat  divina  expectari  auctoritas,  ubi  concupiscentia 
eos  non  angebat.  Deus  vero  non  iusserat,  quia  casum  eorum  praescie- 
bat,  de  quibus  homo  propagandus  erat  (5).  —  Ecce  expresse  habes 
de  modo  propagationis  filiorum. 

(1)  Hebr.  c.  XIII.  v.  4.      (2)  Lib.  IX.  c.  10.       (3)  Ib.  c.  7.       (4)  Ib.  c.  3. 
(5)  Ib.  c.  4. 

De  termino  illius  inferioris  vitae:  utrUm,  natis  ftliis,  per  succes- 
siones,  an  simul  omnes  transferendi  essentf  —  De  termino  vero 
teniporis  quo  transferrentur  ad  spiritualem  coelestemque  vitam,  cer- 
tum  aliquid  Scriptura  non  tradit.  Et  ideo  ambiguum  est  utrum  pa- 
rentes,  genitis  filiis,  perfectaque  humani  officii  iustitia,  ad  meliorem 
statum  transferrentur,  non  per  mortem,  sed  per  aliquam  mutationem ; 
an  parentes  in  aliquo  statu  vitae  remanerent,  ligno  vltae  utentes, 
donec  filii  ad  eumdem  statum  pervenirent,  et  sic,  impleto  numero, 
omnes  simul  ad  meliora  transferrentur,  ut  essent  sicut  sancti  Angeli  in 
coelis.  —  De  quo  Augustinus  ambigue  disserit,  Super  Genes.  (1)  ita 
inquiens :  «  Potuerunt  primi  homines  in  Paradiso  filios  gignere,  non  ut 
morientibus  parentibus  succederent  filii,  sed  in  aliquo  formae  statu 
manentibus  et  de  ligno  vitae  vigorem  sumentibus,  et  filii  ad  eumdem 
perducerentur  statum,  donec,  impleto  numero,  sine  morte,  animalia  cor- 
pora  in  aliam  qualitatem  transirent,  in  qua  omnino  regenti  spiritui 
deservirent,  et  solo  spiritu  vivificante,  sine  corporeis  alimentis,  vive- 
rent » .  «  Vel  potuerunt  parentes  filiis  cedere,  ut  per  successionem  nu- 
merus  impleretur,  qui,  genitis  filiis  perfectaque  humani  officii  iustitia,  ad 
meliora  transferrentur,  non  per  mortem,  sed  per  aliquam  mutationem » (2). 
—  Ecce  hic  habemus  de  transitu  hominis  ad  meliora,  sed  incertum 
nobis  relinquitur,  utrum  simul  transferrentur,  an  per  successiones. 

Quales  procreassent  ftlios,  utrum  perfectionem  staturae  et  usum 
membrorum  habentes,  qualis  homo  primus  fuit  conditusf  «  Si  vero 
quaeritur,  quales,  si  non  peccasset  homo,  ftlios  genuisset,  utrum  vide- 
licet,  sicut  ipse  primus  homo  secundum  staturam  corporis  et  usum 
membrorum  perfectus  mox  conditus  exstitit,  ita  etiam  eius  filii  in  ipso 
nativitatis  exordio  perfecti  exsisterent,  qui  ambulare  et  loqui  et  cuncta 
facere  possent?»  (3)  —  Responderi  potest  quod  filios  parvulos  nasci  opor- 
tebat,  propter  materni  uteri  necessitatem.  Sed  utrum  mox  nati  perfe- 
ctionem  staturae  et  membrorum  usum  haberent ;  an  parvuli  et  in  mi- 
nore  aetate  constituti  uti  possent  membrorum  officiis ;  an  per  inter- 
valla  temporum,  eo  modo  quo  nunc  fit,  perfectionem  staturae  et  usum 
membrorum  recepturi  essent,  de  auctoritatibus  definitum  non  habemus. 

Ambigua  Augustini  verba  ponit,  ubi  tamen  videtur  innuere  quod 
ftlii  et  parvuli  possent  membrorum  uti  offtciis.  —  Et  super  hoc  Augu- 
stinus  ambigue  loquitur  (4).  « Movet  nos,  inquit,  si  primi  homines  non 
peccassent,  utrum  tales  filios  essent  habituri,  qui  nec  lingua,  nec  ma- 
nibus,  nec  pedibus  uterentur;  nam  propter  uteri  necessitatem  forte 
necesse  erat  parvulos  nasci.  Sed  quamvis  exigua  pars  corporis  sit 
costa,  non  tamen  propter  hoc  parvulam  viro  coniugem  fecit;  unde  et 
eius  filios  poterat   omnipotentia    Creatoris  mox   natos   grandes  facere. 

(1)  L.  cit.  c.  3.  (2)  Ib.  c.  6.  (3)  Hugo,  Sum.  Sent.  t.  3.  c.  4. 

(4)  De  Peccat.  merit.  et  Bapt.  parv.  Lib.  I.  c.  37  et  38. 

Sed,  ut  hoc  omittam,  poterat  certe  eis  praestare  quod  multis  animali- 
bus  praestitit,  quorum  pulli,  quamvis  sint  parvuli,  tamen  mox  ut  na- 
scuntur,  currunt  et  matrem  sequuntur.  E  contra  homini  nato  nec  ad 
incessum  pedes  idonei  sunt,  nec  manus,  saltem  ad  scalpendum,  habi- 
les,  et  iuxta  se  mammis  positis,  nascentes  magis  possunt  esurientes 
flere  quam  sugere,  propriaeque  infirmitati  mentis  congruit  haec  infir- 
mitas  carnis  »  (1).  —  His  verbis  videtur  insinuari  quod  filii,  etiam  par- 
vuli,  officiis  membrorum  valerent  uti. 

Quibusdam  non  absurde  placuit,  quod  filii  parvi  nascerentur,  et 
per  accessum  temporis  in  statura  et  in  aliis,  sicut  nunc,  proficerent, 
quod  non  esset  vitio  imputandum.  —  «  Sed  cum  Augustinus  sub  as- 
sertione  de  his  nihil  tradat,  non  irrationabiliter  quibusdam  placuit 
primorum  parentum  filios  nascituros  parvos,  ac  deinde  per  intervalla 
temporum,  eadem  lege  qua  et  nunc  nativitatem  humanam  ordinatam 
cernimus,  staturae  incrementum  et  membrorum  usum  recepturos,  ut  in 
illis  expectaretur  aetas  ad  ambulandum  et  loquendum,  sicut  modo  in 
nobis;  quod  utique  non  esset  vitio  deputandum,  sed  conditioni  natu- 
rae :  sicut  a  cibo  non  penitus  abstinere  valebant ;  nec  tamen  illud 
erat  ex  vitio,  sed  ex  natura  conditionis  »  (2). 

Oppositio  quorumdam  volentium  probare  eos  posse  vivere  sine 
alimonia.  —  «  Ad  hoc  autem  opponitur  ita :  si  non  peccarent,  non 
morerentur :  sed  non  peccarent,  si  non  comederent ;  poterant  igitur 
sine  alimonia  vivere.  —  Caeterum,  sicut  supra  (3)  diximus,  non  solum 
peccarent,  si  de  ligno  vetito  ederent,  sed  etiam  si  concessis  non  ute- 
rentur,  quia  sicut  erat  eis  praeceptum  non  illo  ligno  vesci,  ita  aliis 
vesci.  —  Praeterea,  contra  naturalem  rationem  facerent,  qua  intelli- 
gebant  de  illis  esse  edendum,  quod  et  naturaliter  appetebant.  —  Item 
opponitur :  cum  fames  sit  poena  peccati,  si  non  peccarent,  famem  non 
sentirent:  sed  sine  fame  superfluum  videretur  comedere.  Unde  pu- 
tant  quidam  eos  cibis  non  indiguisse  ante  peccatum,  quia  non  pote- 
rant  esurire,  si  non  peccassent.  —  Ad  quod  dici  potest  quod  fames 
vere  defectus  est  et  poena  peccati;  est  enim  immoderatus  appetitus 
edendi,  cui  non  subiacuisset  homo,  si  non  peccasset.  Sed  proculdubio 
peccaret,  nisi  hunc  defectum  cibo  praeveniret,  habebat  enim  naturalem 
appetitum  et  moderatum,  cui  ita  satisfaciendum  erat,  ne  defectum 
famis  sentiret.  Sicut  igitur  non  ex  vitio,  sed  ex  naturae  conditione 
erat  quod  ante  peccatum  homo  cibis  indigebat,  ita  non  ex  vitio  esset, 
sed  de  natura,  si  hominis  conditio  in  principio  suo,  id  est  in  primo 
parente,  a  perfecto  inchoata,  in  subsequenti  propagatione  a  modico  ad 


(1)  Hug.  et  D.  August.  1.  cit.  (2)  Hug.  ib.  (3)  Dist.  19, 

pag.  615. 

Tom.  II.  40 

maiora  proficeret,  ut  scilicet  per  intervalla  temporis  staturae  corporeae 
incrementa  usumque  membrorum  susciperet  »  (1). 

Vtrum  sicut  statura  corporis,  ita  etiam  sensu  mentis  parvuli  na- 
scerentur,  et  per  accessum  temporis  proficerent  in  sensu  et  notitia  ve- 
ritatis,  scilicet  an  mox  nati,  in  his  essent  perfecti"?  —  «  Et  cum  de 
corpore  humano  non  sit  absurdum  vel  inconveniens  hoc  existimare, 
quaeri  solet,  utrum  de  sensu  animae  et  cognitione  veritatis  eodem 
modo  sentiendum  sit,  ut  scilicet  hi  qui  sine  peccato  nascerentur,  sensu 
et  intelligentia  mentis  imperfecti  exsisterent,  et  per  accessum  temporis 
in  his  proficerent  usque  ad  perfectionem ;  an  mox  conditi  perfectionem 
sensus  et  cognitionis  perciperent?  —  Illi  qui  sentiunt  parvulos  natos 
in  statura  corporis  et  usu  membrorum  per  accessum  temporis  profe- 
cturos,  non  dififrtentur  eosdem  in  exordio  nativitatis  sensu  imperfectos 
exsistere,  et  per  intervallum  temporis  in  sensu  et  cognitione  proficere 
usque  ad  perfectum  »  (2). 

Contra  illorum  sententiam  opponunt  quidam.  —  «  Ad  quod  qui- 
dam  opponunt  dicentes :  si  mox  nati  non  haberent  perfectionem  sensus 
et  intelligentiae,  ignorantia  in  eis  esset :  ignorantia  autem  peccati  est 
poena.  —  Sed  qui  hoc  dicunt  non  satis  diligenter  considerant,  quia 
non  omnis  qui  aliquid  nescit  vel  minus  perfecte  aliquid  scit,  statim 
ignorantiam  habere,  sive  in  ignorantia  esse  dicendus  est ;  quia  igno- 
rantia  non  dicitur  nisi  cum  id  quod  sciri  et  non  ignorari  debet  ne- 
scitur.  Talisque  ignorantia  poena  peccati  est,  cum  mens  vitio  obscu- 
ratur,  ne  cognoscere  valeat  ea  quae  scire  deberet  »  (3). 

De  liominis  translatione  in  meliorem  statum,  et  de  duobus  bonis, 
altero  hic  dato,  altero  iwomisso.  —  «  Talis  erat  hominis  institutio 
ante  peccatum  secundum  corporis  conditionem.  —  De  hoc  autem  statu 
transferendus  erat  cum  universa  posteritate  sua  ad  meliorem  dignio- 
remque  statum,  ubi  coelesti  et  aeterno  bono  in  coelis  sibi  parato  frue- 
retur.  Sicut  enim  ex  duplici  natura  compactus  est  homo,  ita  illi  duo 
bona  Conditor  a  principio  praeparavit :  unum  temporale,  alterum  ae- 
ternum;  unum  visibile,  alterum  invisibile;  unum  carni,  alterum  spi- 
ritui(4:).  Et  quia  primum  est  quod  est  animale,  deinde  quod  est  spiri- 
tuale  (5),  temporale  ac  visibile  bonum  prius  dedit.  Invisibile  autem 
et  aeternum  promisit,  et  meritis  quaerendum  proposuit.  —  Ad  illius 
autem  custodiam  quod  dederat,  et  ad  aliud  promerendum  quod  pro- 
miserat,  naturali  rationi  in  creatione  animae  hominis  inditae,  qua 
poterat  inter  bonum  et  malum  discernere,  praeceptum  addidit  obe- 
dientiae,  per  cuius  observantiam  datum  non  perderet  et  promissum 
obtineret,  ut  per  meritum  veniret  ad  praemium  »  (6). 


(1)  Hug.  ib.  (3)  Ib.         (5)  /.  Cor.  c.  XV.  v.  46. 

(2)  Id.  Dc  Sacr.  Lib.  I.  p.  6.  c.  26.         (4)  Ib.  c.  6.         (6)  Hug.  ib.  c.  27. 

QUAESTIO  I. 

698.  ( ' )  —  Proponuntur  quaestiones.  —  Circa  istam  vige- 
simam  disiinctionem,  in  qua  Magister  agit  de  statu  primi 
hominis  secundum  quod  erat  principium  aliorum,  quaeruntur 
tria:  —  Primum  est,  utrum  filii  procreati  in  statu  innocen- 
tiae  fuissent  statim  confirmati  in  iustitia?  —  Secundum, 
utrum  in  statu  illo  fuissent  illi  soli  geniti  qui  nunc  sunt 
electi?  —  Tertium,  utrum  filii  crevissent  in  corpore  et  scien- 
tia  sicut  modo? 

699.  —  Argumenta  principalia  I.  quaest.  (1).  —  Circa  pri- 
mum  videtur  quocl  sic :  —  Probatio  —  a)  Anselmus,  Cur  Deus 
homo?,  lib.  I.  cap.  *  18  *,  dicit:  Si  primi  parentes  sic  vixis- 
sent,  ui  primo  teniati  non  peccassent,  ita  confirmati  fuissent 
cum  omni  progenie  sua,  ut  ultra  peccare  non  possent. 

b)  Item,  Gregor.,  IV.  Moral.,  dicit  quod  parentes  non  ge- 
nuissent  reprobos  in  statu  innocentiae;  ergo  nec  potentes  pec- 
care,  quia  tunc  potuissent  esse  damnati,  et  per  consequens  re- 
probi;  ergo  in  iustitia  conflrmati  fuissent  geniti. 

c)  Item,  Dionys.  4.  cap.  Be  Div.  Nom.:  Bonum  est  po- 
tentius  malo:  sed  malum  peccati  originalis  primis  parentibus 
est  causa  quod  fllii  nascuntur  mali  malitia  peccati  originalis; 
ergo  si  primi  parentes  stetissent  in  iustitia  et  rectitudine,  in 
qua  conflrmati  fuissent,  genuissent  fllios  in  illa  iustitia  con- 
flrmatos. 


(1)  Solvuntur  ad  n.  705. 

d)  Item,  si  unum  oppositorum  est  alicuius  oppositi  causa, 
et  suum  oppositum  erit  consimile  causativum:  sed  peccatum 
in  homine  est  causa  peccati  in  progenito;  ergo  et  iustitia  fuis- 
set  causa  iustitiae. 

700.  —  Oppositum:  quia  illi  filii  fuissent  viatores;  ergo 
peccatores  esse  poterant;  non  ergo  confirmati. 

701.  (2)  —  Duplex  confirmatio  in  gratia  distinguitur.  — 
Dico  acl  quaestionem  quod  aliquis  potest  dici  confirmatus  in 
iustitia:  a)  vel  quia  non  potest  peccare,  eo  modo  quo  non 
posse  peccare  potest  creaturae  competere,  de  quo  dicetur 
Lib.  IV.:  b)  alio  modo  potest  dici  confirmatus,  quod  non  pec- 
cat,  vel  non  peccabit,  sicut  de  multis  viatoribus  sanctificatis  in 
utero;  et  forte  omnes  peccaverunt  venialiter,  quia  si  dixeri- 
mus  quod  peccatum  non  habuerimus,  etc.  (1). 

702.  —  Ostenditur  non  posse  peccare  viatori  non  competere. 

—  Non  posse  peccare  primo  non  potest   competere  viatori: 

—  a)  Alioquin  esset  contradictio,  quia  certitudo  de  beatitu- 
dine  est  maxima  beatitudinis  pars:  non  posse  autem  peccare 
fuisset  tunc  scibile  a  quolibet,  sicut  et  modo  posse  peccare 
nobis  est  (certum;  ergo  fuisset  (a))  certitudo  infallibilis  de  bea- 
titudine:  hoc  autem  competere  potest  comprehensori  *  so- 
lum*(£):  viator  autem  et  comprehensor  distinguuntur,  sicut 
citra  terminum  et  esse  in  termino. 

b)  (Item,  voluntas  cuius  capacitas  non  est  ad  plenum  sa- 
tiata  non  est  perfecte  confirmata:  talis  fuisset  voluntas  eo- 
rum,  alioquin  habuissent  pro  statu  illo  quicquid  vellent,  et 
nihil  mali  vellent,  et  per  consequens  essent  beati,  quia  bea- 
tus  est,  secundum  Augustinum  (2),  qui  habet  quidquid  vult, 
et  nihil  maii  vult  (c)). 

c)  Item,  quamdiu  in  obiecto  voluntatis  viatoris  est  defe- 
ctus  boni  potest  voluntas  viatoris  deficere  a  rectitudine,  vo- 
lendo  illucl  non  secundum  debitam  circumstantiam:  sed  dum 
est  viator  non  potest  voluntas  coniungi  tali  obiecto,  in  quo  est 
omnis  boni  ratio;  igitur  quamcliu  est  viator  potest  deficere  a 
rectitudine,  et  per  consequens  peccare. 


(a)  Deest  in  Ed.  Ven.  (b)  Wadd.  soli.  (c)  Deest  in  Ed.  Ven. 

(1)  L  Ioan.  c.  I.  v.  8. 

(2)  De  Trinit  Lib.  XIII.  c.  5. 

703.  ( 3 )  —  Bene  vero  de  facto  non  peccare.  —  Secundo 
modo  accipiendo  esse  confirmatum  [n.  7015],  dico  quod  sic 
mere  viator  posset  esse  confirmatus,  et  fuissent  filii  in  statu 
innocentiae  in  iustitia  sic  confirmati,  scilicet  postquam  primam 
tentationem  vicissent,  sicut  pater  primus  fuisset  confirmatus, 
si  primae  tentationi  restitisset,  in  ista  iustitia,  quam  tunc  re- 
cepisset  pro  filiis,  secundum  Anselmum,  pro  tanto  quia  omnes 
illam  habuissent,  et  in  ipsa  confirmati  fuissent,  qui  primae 
tentationi  restitissent  sicut  primus  pater. 

704.  —  Solvuntur  quaestiunculae.  —  a)  Sed  transfundis- 
setne  Adam  istam  iustitiam?  —  Dico  quod  non,  cum  sit  do- 
num  supernaturale ;  sed  ex  rnera  liberalitate  divina  esset 
datum  proli,  sicut  fuit  datum  parenti,  qui  si  primae  tenta- 
tioni  restitisset,  confirmatus  in  illa  iustitia  fuisset,  scilicet  sic, 
inquam,  confirmatus,  quia  nunquam  illam  amisisset,  nec  pec- 
casset. 

b)  Sed  habuissetne  filius  illam  per  patrem,  vel  per  me- 
rita  patris  vel  parentum?  —  Dico  quod  non;  quod  enim  con- 
gruit  toti  naturae  non  datur  uni  individuo  mediante  alio,  vel 
per  merilum  illius;  sed  singulis  individuis  singulae  fuissent 
appositae  iustitiae  originales. 

c)  Sed  fuissetne  filius  confirmatus  in  illa  natus?  —  Dico 
quod  non;  quia  filius  non  recepisset  perfectiorem  iustitiam 
quam  pater:  sed  pater  potuit  eam  perdere,  et  perdidit;  ergo 
et  filius.  Nec  etiam  illa  iustitia  necessitabat  eos  ad  bene 
agendum. 

Potest  etiam  sic  persuaderi :  nam  si  nullum  fuisset  me- 
ritum  in  prole  respectu  iustitiae,  sed  in  parente  solum,  il- 
lud  non  fuisset  tantum  sicut  meritum  Ghristi,  qui  fuit  secun- 
dus  Adam;  et  tamen  gratia  quae  confertur  per  meritum  Chri- 
sti  in  Baptismo  vel  in  aliis  Sacramentis  non  confirraat  reci- 
pientem;  ergo  multo  minus  suffecisset  meritum  cuiuscumque 
parentis  vel  prolis  ad  confirmandum  in  iustitia. 

705.  (4)  —  Solvuntur  argumenta  principalia.  —  a)  Ad 
primum  argumentum  [n.  699  a]  dicitur  quod  Anselmus  hoc 
dicit  opinando;  vel  hoc  dixit  quia  mirabiliter  fuissent  adiuti 
filii,  ne  peccassent:  tum  propter  iustitiam  originalem:  tum  pro- 
pter  sollicitam  doctrinam  parentum;  qui  filii,  si  habuissent  vi- 
ctoriam  de  prima  tentatione,  sic  fuissent  confirmati  sicut  et  pri- 

mus  parens,  si  primae  tentationi  restitisset  et  victoriam  ha- 
buisset,  qui  fuisset  sic  confirmatus,  quod  nunquam  postea  pec- 
cassel;  sed  ^ecczve  potuisset,  occurrente  inductivo  ad  peccandum. 

b)  (Ad  aliud  [n.  699  b]  concedo  quod  reprobi  non  fuissent 
nati,  quia  omnes  nati  servassent  iustitiam;  quia  non  servare 
non  potuissent  (a)). 

c)  Ad  aliud  argumentum  [n.  699  c\  dico  quod  bonum  est 
efflcacius  quam  malum,  (quia  parum  facere  de  bono  est  ma- 
ioris  potentiae  et  virtutis  quam  multa  mala  facere  (6));  tarnen 
malum  aliquod  potest  pluribus  obesse  quam  bonum  aliquod 
prodesse.  —  Aliter  potest  dici  quod  etsi  malum  in  Adam 
fuisset  causa  mali  in  prole,  tamen  non  fuit  causa  confirmatio- 
nis  in  malo  in  prole,  quia  tunc  unusquisque  natus  fuisset  ob- 
stinatus  (c)  in  malo;  ergo  similiter  nec  iustitia  causa  confir- 
mationis  iustitiae  fuisset  in  prole. 

d)  Ad  uliimum  [n.  699  d]  clico  quod  si  illa  duo  opposita 
essent  a  causa  univoca,  scilicet  bonum  iustitiae  originalis  et 
malum  peccati,  argumentum  concluderet.  *  Si  vero  una  est 
aequivoca  cum  altera  univoca,  argumentum  non  tenet  *  (d). 
—  Exemplum:  qualitas  corporalis  potest  generare  qualita- 
tem  corporalem,  ut  calor  calorem;  non  autem  qualitas  incor- 
poralis  potest  generare  qualitatem  incorporalem,  qualitas  enim 
incorporalis  immediate  a  Deo  creatur.  Ita  in  proposito. 


(a)  Deest  in  Ed.  Ven. ;  quae  tamen  argumentum  sub  n.  699  b  positum 
habet.  (b)  Deest  in  Ed.  Ven. 

(c)  Ed.  Ven....  etsi  malum  fuisset  causa  mali,  tamen  nullus  fuisset  nec 
est  obstinatus. 

(d)  Wadd.  Sed  dico  quod  illa  regula  fallit  in  omnibus  ubi  unum  op- 
positorum  potest  produci  a  causa  univoca,  et  alterum  tantum  a  causa  ae- 
quivoca. 


■~-e)am8(<=>'~- 


QUAESTIO  II. 

700.  —  Proponitur  quaestio.  —  Utrum  in  statu  innocen- 
tiae  fuissent  illi  soli  geniti  qui  nunc  sunt  etecti? 

707.  (  i  )  —  Argumenta  piincipalia  (1):  —  Quocl  non  probo: 
—  a)  Quia  aliqui  nunc  electi  ex  reprobis  sunt  nati:  sed  tunc  non 
fuissent  reprobi ;  ergo  nec  filii  eorum ;  vel  oportet  clicere  quod 
unus  et  idem  filius  electus  posset  esse  a  diversis  parentibus, 
ita  quod  iste  electus,  qui  nunc  est  de  patre  rnalo,  in  statu  in- 
nocentiae  fuisset  de  patre  bono :  quod  est  inconveniens. 

b)  Item,  in  illo  statu  fuissent  tot  unius  sexus  sicut  alterius: 
sed  non  probabile  est  quocl  nunc  salventur  tot  de  uno  sexu 
sicut  de  alio;  ergo  eaedem  personae  electae  nunc  non  fuissent 
*  et  *  tunc.  —  Assumptum  probatur,  quia  nulla  persona  fuis- 
set  coniuncta  cum  alia  in  linea  ascendente  vel  deseendente, 
quia  haec  contra  naturam  fuissent.  Unde  Adam,  si  nunc  vive- 
ret,  non  posset  contrahere.  Quaelibet  tamen  persona  fuisset 
alii  coniuncta,  per  obligationem  istins  praecepti :  Crescite  et 
multiplicamini,  etc.  (2);  et  unus  etiam  non  fuisset  coniunctus 
duabus,  quia  bigamia  fuisset  contra  legem  naturae;  ergo  in 
linea    laterali   oportebat  tot  esse  foeminas  quot  viros. 

708.  --  Oppositum  patet  per  Gregor.,  IV.  Moral.,  in  fine: 
Si  parentem  primum  nulta  peccati  rubigo  corrupisset,  nequa- 
quam  ex  se  filios  gehennae  generaret;  sed  illi  qui  nunc  per 
Redemptorem  salvandi  sunt  soli  ab  illo  electi   nascerentur. 

709.  ( 2 )  —  Ostenditur  in  statu  innocentiae  illos  solummodo 
fuisse  nascituros  qui  modo  electi  sunt  (3).  —  Dico  quod  soli  nunc 
electi  fuissent  in  statu  innocentiae  nati.  —  Ratio  huius  est, 
quia  omnis  ordinate  volens,  post  volitionem  flnis,  immediate 
vult  illud  quod  est  immediatius  vel  proximius  fini:  Deus  est 
volens  orciinate;  ergo  primo  vult  seipsum  vel  bonitatem  suam 
tamquam  finem :   secundo    vult    bonum   creaturae   rationalis 


(1)  Solvuntur  ad  n.  711. 

(2)  Gen.  c.  I.  v.  22.  (3)  Cfr,  Lib.  I.  dd.  39  et  41. 

ultiraatum,  quod  est  communicatio  *  beatitudinis  *  (a),  sive  com- 
municatio  beatifica  suae  bonitatis,  creaturae  tali:  et  postea 
vult  graiiam,  quae  ordinatur  ad  beatitudinem  huius  vel  ad 
fruitionem  eius:  et  posterius  vult  istum  beatum  vel  beatifica- 
bilem  esse  nasciturum  a  iali  parente.  *  Si  *  ergo,  ut  dictum 
est,  prius  sunt  beatitudini  determinali  quam  quod  nascantur 
a  ialibus  parentibus,  per  quoscumque  parentes  nascantur,  ex 
quo  habent  rationem  posterioris,  huiusmodi  parentes  non  pote- 
runt  variare  determinatos  beatificandos  a  voluntate  divina,  quin 
iidem  in  numero  nascantur. . 

710.  (3)  —  Solvuntur  instantiae.  —  a)  Sed  dices  contra : 
quantumcumque  medicus  primo  velit  sanitatem  sibi  vel  amico 
slio,  quia  tamen  illam  non  potest  dare  sine  potione  amara  tali, 
ideo  vult  talem  potionem  amaram;  ergo  similiter  in  proposito, 
quamvis  Deus  velit  illum  beatificare,  quia  tamen  non  potest 
generari  iste  nisi  per  illum  parentem,  ideo  sicut  iste  beatifi- 
candus  est  determinatus  unus  et  idem  in  numero,  sic  suus  pa- 
rens,  licet  posterius  natura  ut  sic  consideratus.  —  Dico,  sicut 
dictum  est,  quod  idem  homo  in  numero  non  solum  quoad  ani- 
mam,  sed  etiam  quoad  corpus  organicum,  potuit  esse  filius 
Adae  et  filius  Abrahae;  et  ex  quocumque  istorum  duorum 
fuisset,  idem  in  numero  fuisset,  quia  si  nihil  substantiae  filii 
sit  de  substantia  patris,  sed  totum  de  menstruo,  ut  vult  Philos. 
II.  De  Gener.  Animal.,  vel  si  ibi  concurrat  semen  viri  cum 
isto  semine  mulieris,  dico  tamen  quod  eadem  materia  ex  qua 
iste  gerieratur,  quae  fuit  in  statu  naturae  lapsae  sub  forma 
alimenti,  talis  potuit  esse  in  statu  innocentiae  sub  forma  alia, 
puta  pomi  vel  huiusmodi. 

b)  Dices  quod  identitas  numeralis  in  effectu  non  solum  requi- 
rit  identitatem  numeralem  materiae,  sed  etiam  efflcientis,  sicut 
tangit  primum  argumentum  [n.  707«].  —  Dico  quod  non  oportet; 
ignis  enim  A  quantitatis  et  virtutis  tantae,  si  ex  tali  materia 
ignem  talem  generaret,  ignis  B  eiusdem  virtutis  et  qualitatis, 
pro  eodem  instanti,  si  in  istam  materiam  ageret,  eumdem  ignem 
in  numero  produceret,  non  obstante  quod  generans  sit  aliud 
et  aliud  numero,  quia  generatum  non  sequitur  praecise  unita- 
tem  vel  pluralitatem  ex  generante.  Unde  corpus  organicum, 
ad  hoc  quod  sit  idem   numero,  non    requirit    agens   idem   nu- 

(a)  Wadd.  creaturae. 

mero,  licet  requiratur  ibi  materia  eadem  numero;  et  tunc  ma- 
teria  exsistente  eadem,  induceretur  a  diversis  generantibus 
eadem  forma  numero.  —  Si  ponamus  ergo  fllios  procreari  de 
semine  quod  est  superfluum  alimenti,  idem  alimentum  in  nu- 
mero,  quod  etiam  potuit  esse  in  utroque  statu,  vel  materia 
nutrimenti,  quae  potuit  esse  hic  sub  una  forma  et  ibi  sub  alia, 
*  et  induta  (a)  *  forma  seminis  ab  uno  agente  per  actum  vir- 
tutis  generativae,  posset  transmutari  ad  eamdem  formam  ab 
alio  agente,  et  sic  esset  idem  numero,  et  sic  qui  modo  est  fllius 
reprobi  potuit  fuisse  filius  electi. 

711.  —  Solvuntur  argumenta  principalia.  —  a)  Et  ex  hoc 
patet  ad  primum  argumentum  [n.  707  a~\. 
( * )  b)  Ad  secundum  [n.  7076]  dico  quod  si  volumus  dicere  quod 
aequalis  est  numerus  salvandorum  virorum  s\cu\  et  mulierum, 
solutum  est  argumentum.  —  Sed  esto  quod  non  sint  aequales  in 
numero;  potest  dici,  ut  videtur,  quod  non  fuissent  in  numero  ae- 
quali  in  statu  innocentiae  per  hunc  modum:  quod  maritus  diu  vi- 
xisset,  et  accepisset  aliam  uxorem,  sua  mortua,  et  sic  fuissent  in 
statu  illo  plures  foeminae,  vel  si  e  converso,  plures  viri.  —  Sed 
quia  secundae  nuptiae  non  sunt  modo  multum  laudabiles,  et  multo 
minus  tunc,  ideo  dico  quod  eadem  persona  potuit  esse  mas  et  foe- 
mina;  nam  masculus  et  foemina  sunt  differentiae  accidentates, 
ita  quod  huiusmodi  sexus  non  variant  speciem,  secundum  Aristot. 
X.  Metaph.,  et  sicut  sexus  muliebris  non  variat  speciem  homi- 
nis,  sic  nec  hic  sexus  hanc  personam,  et  tunc  qui  nunc  est 
talis  sexus  potuit  fuisse  tunc  alterius,  vel  e  converso. 


QUAESTIO  III. 

712.  —  Proponitur  quaestio.  —  Utrum  filii  in  statu  inno- 
centiae  crevissent  in  corpore  et  scientia  sicut  modo? 

713.  —  Solutio  quaestionis.  —  Dico  quod  fuissent  primo 
nescii,  et  quod  nervi  eorum  non  fuissent  primo  apti  ad  mo- 
tum  progressivum :  ideo,  etc. 

(a)  Alias:  et  ibi  sub  alia  inductum  vel  inducta. 

G/GNfiNSys 

TEXTUS  MAGISTRI  SENTENTIARUM. 

De  invidla  diaboli,  qua  ad  hominem  tentandum  accessit.  —  « Videns 
igitur  diabolus  hominem  per  obeclientiae  humilitatem  posse  ascendere 
unde  ipse  per  superbiam  corruerat,  invidit  ei;  et  qui  prius  per  su- 
perbiam  fuerat  diabolus,  id  est  deorsum  lapsus,  zelo  invidiae  factus 
est  satan,  id  est  adversarius.  Unde  et  mulierem  tentavit,  in  qua  mi- 
nus  quam  in  viro  rationem  vigere  novit.  Eius  enim  malitia,  ad  ten- 
tandum  virtutem  timida,  humanam  naturam  in  ea  parte  ubi  debilior 
videbatur  aggressa  est,  ut  si  forte  illic  aliquatenus  praevaleret,  post- 
modum  fiducialins  ad  alteram,  quae  robustior  fuit,  pulsandam  vel  po- 
tius  subvertendam  accederet.  Primum  igitur  solitariam  foeminam  explo- 
ravit,  ut  in  ea  primum  omnem  suae  tentationis  vim  experiretur »  (1). 

Qliare  in  aliena  forma  venitf  —  «  Sed  quia  illi  per  violentiam 
nocere  non  poterat,  ad  fraudem  se  convertit,  ut  dolo  hominem  sup- 
plantaret,  quem  virtute  superare  nequiret.  Ne  autem  fraus  illius  ni- 
mis  manifestaretur,  in  sua  specie  non  venit,  ne  aperte  cognosceretur 
et  ita  repelleretur.  Iterum,  ne  nimis  occulta  foret  fraus  eius,  quae 
caveri  non  posset,  et  homo  simul  videretur  iniuriam  pati,  si  taliter 
circumveniri  permitteret  eum  Deus,  ut  praecavere  non  posset,  in  aliena 
quidem  forma  venire  permissus  est  diabolus,  sed  in  tali  in  qua  eius 
malitia  facile  posset  deprehendi.  Ut  igitur  in  propria  forma  non  ve- 
niret,  voluntate  sua  factum  est;  ut  autem  in  forma  suae  malitiae  con- 
gruenti  veniret,  divinitus  factum  est.  Venit  ergo  ad  hominem  in  ser- 
pente,  qui  forte,  si  permitteretur,  in  columbae  specie  venire  maluisset. 
Sed  non  erat  dignum  ut  spiritus  malignus  illam  formam  homini  odio- 
sam  faceret  in  qua  Spiritus  Sanctus  appariturus  erat.  Non  ergo  nisi 
per  serpentem  tentare  permissus  fuit  diabolus,  ut  per  illud  quod  fo- 
ris  erat  astutiam  tentantis  animadvertere  foemina  quiret  »  (2).  Dia- 
bolus  enim  per  serpentem  tentabat,  in  quo  loquebatur. 


(1)  Hugo,  Surnm.  Sent.  t.  3.  c.  4.  (2)  Id.  ib. 

Ideoque  serpens  dictus  est  esse  callidior  cunctis  animantibus  ter- 
rae  (1),  quia,  ut  ait  Augustinus  (2).  « Mali  Angeli,  licet  superbia 
deiecti,  natura  tamen  sunt  excellentiores  omnibus  bestiis  propter  emi- 
nentiam  rationis ;  quamvis  serpens  non  rationali  anima,  sed  spiritu 
diabolico  possit  sapientissimus  dici.  Non  ergo  mirum,  si  diabolus,  spi- 
ritu  suo  implens  serpentem  sicut  vates  implebat,  sapientissimum  red- 
diderat  omnium  bestiarum ;  quem  tamen  ad  tentandum  non  elegit  dia- 
bolus,  sed  per  quod  animal  permissus  fuit  tentavit » . 

Unde  Augustinus  Super  Genes.  «Non  est  putandum  quod  diabo- 
lus  per  quem  tentaret  elegerit,  sed  cum  decipere  cuperet,  non  potuit  nisi 
serpentem  per  quod  animal  posse  permissus  est.  Nocendi  enim  voluntas 
inest  cuique  a  se,  sed  potestas  a  Deo.  Sic  autem  loquebatur  diabolus  per 
serpentem  ignorantem,  sicut  per  energumenos  vel  phanaticos  loquitur; 
serpente  enim  velut  organo  est  usus,  movens  naturam  eius  ad  expri- 
mendum  sonos  verborum  et  signa,  quibus  suam  monstraret  volunta- 
tem.  Serpens  ergo  nec  verba  intelligebat,  nec  rationalis  est  factus; 
callidissimus  tamen  est  dictus,  propter  astutiam  diaboli.  Locutus  est 
autem  sicut  asina  Balaam  (3) ;  sed  hoc  diabolicum,  illud  angelicum  fuit ; 
boni  enim  et  mali  Angeli  similiter  operantur » . 

Hic  quaeri  solet :  quare  mulier  non  horruit  serpentem  ?  —  Quia 
a  Deo  cum  noverit  creatum  esse,  etiam  officium  loquendi  a  Deo  acce- 
pisse  putavit. 

De  modo  tentationis.  —  «  Tentatio  autem  hoc  modo  facta  est : 
Stans  coram  foemina  hostis  superbus,  non  audet  in  verba  persuasionis 
exire,  metuens  deprehendi;  sed  sub  interrogatione  eam  aggreditur,  ut 
ex  responsione  colligeret  qualiter  in  malitia  procedere  posset.  Cur, 
inquit,  praecepit  vobis  Deus,  ut  non  comederetis  de  omni  ligno  Para- 
disi?  Cui  respondit  mulier:  De  fructu  lignorum  quae  sunt  in  Pa- 
radiso  vescimur ;  de  fructu  vero  ligni  quod  est  in  medio  Paradisi 
praecepit  nobis  Deus,  ne  comederemus  et  ne  tangeremus,  ne  forte 
moriamuriA).  In  quo  verbo  dedit  locum  tentanti,  cum  dixit :  Ne  forte 
moriamur',  unde  mox  diabolus  dixit  ad  mulierem:  Nequaquam  mo- 
riemini;  scit  enim  Deus  quod  in  quacumque  die  comederitis  ex  eo, 
aperientur  oculi  vestri  et  eritis  sicut  dii,  scientes  bonum  et  malum.  — 
Attende  ordinem  ac  progressum  humanae  perditionis.  Primo  Deus  di- 
xerat:  Quocumque  die  comederitis  ex  eo,  morte  moriemini ;  deinde 
mulier  dixit :  iVe  forte  moriamur ;    novissime    serpens  dixit :   Nequa- 


(1)  Gen.  c.  III.  v.  1. 

(2)  Super  Genes.  ad  Lit.  Lib.  XI;  unde  et  sequentia 

(3)  Num.  c.  XXII.  v.  28.  (4)  Gen.  c.  III.  vv.  1  seqq. 

quam  moriemini.  Deus  affirmavit,  mulier  quasi  ambigendo  illud  dixit, 
diabolus  negavit.  Quae  igitur  dubitavit  ab  affirmante  recessit  et  ne- 
ganti  appropinquavit  » . 

De  versutia  diaboli,  qui  ad  facilius  persuadendum,  malum  re- 
movit,  et  bonum  in  pollicito  duplicavit.  —  Qui  ad  suam  persuasio- 
nem  pleniter  suffulciendam,  id  est  ut  malum  quod  intendebat  libere 
persuaderet,  «  et  malum  quod  mulier  timuit  negando  removit,  et  re- 
promissionem  addidit,  et  ut  eius  persuasio  citius  reciperetur,  promis- 
sionem  duplicavit.  Unam  nempe  comestionem  suadens,  duo  in  praemio 
proposuit :  similitudinem  Dei  scientiamque  boni  et  mali  spondens.  — 
Ubi  tribus  modis  hominem  tentavit,  scilicet  gula  in  persuasione  cibi, 
cum  dixit:  In  quocumque  die  comederetis :  inani  gloria  in  promissione 
Deitatis,  cum  dixit:  Eritis  sicut  dii :  avaritia  in  promissione  scien- 
tiae,  cum  dixit :  Scientes  bonum  et  malum.  Gula  est  immoderata 
cibi  aviditas,  vana  gloria  amor  propriae  excellentiae,  avaritia  immo- 
derata  habendi  cupiditas ;  quae  non  est  tantum  pecuniae,  sed  etiam 
altitudinis  et  scientiae,  cum  supra  modum  sublimitas  ambitur »  (1). 

De  duplici  tentationis  specie.  —  «  Porro  sciendum  est  duas  esse 
species  tentationis,  interiorem  scilicet  et  exteriorem.  —  Exterior  ten- 
tatio  est  quando  nobis  extrinsecus  malum  visibiliter  suggeritur  verbo 
vel  signo  aliquo,  ut  ille  cui  fit  ad  consensum  peccati  declinet;  et  ta- 
lis  tentatio  tantum  fit  ab  adversario.  —  Interior  vero  tentatio  est 
quando  invisibiliter  malum  nobis  intrinsecus  suggeritur.  Et  haec  ten- 
tatio  aliquando  nt  ab  hoste,  aliquando  a  carne;  nam  et  diabolus  in- 
visibiliter  mala  suggerit,  et  ex  carnis  corruptione  suboritur  motus  illi- 
citus  et  titillatio  prava;  ideoque  tentatio  quae  est  ex  carne  non  fit 
sine  peccato ;  quae  autem  est  ab  lioste,  nisi  ei  consentiatur,  non  ha- 
bet  peccatum,  sed  est  materia  exercendae  virtutis.  Tentatio  autem 
carnis  interior  difficilius  vincitur,  quia  interius  oppugnans  de  nostro 
contra  nos  roboratur  » . 

« Homo  igitur,  qui  sola  exteriori  tentatione  pulsatus  cecidit,  tanto 
gravius  plectendus  erat  quanto  leviori  impulsu  fuerat  prostratus.  — 
Et  tamen  quia  aliquam,  licet  modicam,  cadendi  occasionem  habuit, 
idcirco  per  Dei  gratiam  iuvari  potuit  ad  veniam,  ut  qui  per  alium 
ceciderat  per  alium  erigeretur.  Qui  ergo  incitatorem  habuit  ad  ma- 
lum,  non  iniuste  reparatorem  habuit  ad  bonum.  Diabolus  vero,  quia 
sine  alicuius  tentatione  peccavit,  per  alium  ut  surgeret  iuvari  non  de- 
buit,  nec   per  se  potuit,  et  ideo  irremediabile  peccatum  eius  exstitit. 


(1)  D.  Gregor.  Sup.  Evang.  Homil.  16. 


LIB.    II.    DIST.    XXI.    TEXT.    MAGISTRI.  637 

Peccatnm  vero  hominis,  sicnt  per  alinm  habuit  initium,  ita  per  alinm 
non    incongrne  habet  remedium  »   (1). 

Quare  homo,  non  Angelus,  sit  redemptusf  —  Praeterea  ange- 
lica  natura,  quoniam  non  tota  perierat,  sed  ex  parte  perstiterat,  non 
est  redempta;  humana  vero  tota  perierat,  et  ideo  ne  penitus  repente 
perderetur,  ex  parte  est  redempta,  ut  inde  ruina  suppleretur  ange- 
lica.  Unde  Augnstinus  in  Enchir.  (2).  «  Placuit  universitatis  Creatori 
et  Moderatori,  ut  quoniam  non  tota  multitudo  Angelorum  Deum  dese- 
rendo  perierat,  ea  quae  perierat  in  perpetua  perditione  remaneret; 
quae  autem  cum  Deo,  illa  deserente,  perstiterat,  de  sua  certissime 
cognita  semper  felicitate  gauderet.  At  vero  creatura  rationalis  quae 
in  hominibus  erat,  quoniam  peccatis  atque  suppliciis  tota  perierat,  ex 
parte  poterat  reparari,  unde  angelicae  societati  suppleretur  quod 
ruina  illa  minuerat.  Hoc  enim  promissum  est  Sanctis,  quod  erunt  ae- 
quales  Angelis  Dei  (3) » . 

Quod  non  soli  viro  praeceptum  fuit  datum,  —  Illud  etiam  no- 
tandum  est,  quod  non  soli  viro  praeceptum  videtur  esse  datum,  cum 
ipsa  mulier  testatur  sibi  etiam  esse  mandatum,  clicens :  Praecepit  no- 
bis  Deus,  etc.  Supra  tamen  legitur,  ante  factam  mulierem  Deum  di- 
xisse  viro :  De  ligno  scientiae  boni  et  mali  ne  comedas.  Non  dixit :  Ne 
comedatis:  forte  quia  facturus  erat  mulierem  de  viro,  sic  praecepit,  ut 
per  virum  ad  mulierem  perveniret  mandatum;  quia  mulier  quae  sub- 
iecta  viro  fuit,  non  nisi  mediante  viro  divinum  debuit  accipere  prae- 
ceptum.  Unde  Apostolus  (4) :  Si  quid  discere  mulieres  voluerint,  clomi 
viros   suos   interrogent  (5). 

Si  quaeritur:  quomodo  loqui  potuerunt  vel  loquentem  intelligere, 
qui  non  didicerant  inter  loquentes  crescendo  vel  magisterio?  «  Di- 
cimus,  quia  Deus  eos  tales  fecerat,  qui  possent  loqui  et  discere  ab 
aliis,  si  essent  »  (6). 


(1)  Hug.  I.  De  Sacr.  p.  7.  c.  6.  (4)  7.  Cor.  c.  XIV.  v.  35. 

(2)  Cap.  29.  (5)  D.  August.  De  Genes.  ad  Lit.  Lib.  VIII.  c.  17. 

(3)  Matth.  c.  XXII.  v.  30.  (6)  Ib.  c.  16. 

QUAESTIONES 


QUAESTIO  I. 

714.  ( i  )  —  Proponitur  quaestio.  —  Circa  distinctionem 
vigesimam  primam  quaeritur: 

TJtrum  peccatum  hominis  primum  in  statu  innocentiae 
potuit  fuisse  veniale? 

715.  —  Argumenta  principalia  (1).  —  Quod  sic,  probo:  — 
a)  Reclitudo  innocentiae  magis  repugnat  peccato  mortali  quam 
veniali:  sed,  non  obstante  sua  rectitudine,  potuit  peccare  mor- 
taliter;  igitur  multo  magis  potuit  peccare  venialiter,  etiam  ipso 
remanente  in  statu  innocentiae;  aliter  non  videretur  minus  re- 
pugnare  rectitudini  innocentiae  peccatum  veniale  quam  mor- 
tale,  si  utrumque  totaliter  corrumperet. 

b)  Item,  ab  extremo  in  extremum  non  fit  transitus  nisi 
per  medium :  peccatum  veniale  medium  est  inter  iustitiam  et 
peccatum  mortale;  ergo,  etc. 

716.  —  Oppositum  (2) :  —  a)  Peccatum  omne  est  deordinatio 
aliqualis:  sed  deordinatio  quaecumque,  quantumcumque  mo- 
dica,  non  potuit  stare  cum  summa  rectitudine  possibili  tunc 
bomini  in  statu  innocentiae,  in  qua  creatus  fuit;  ergo  quod- 
cumque  peccatum  corrumpisset  illam  rectitudinem  rationis  et 
voluntatis:  (sed  non  corrumpitur  rectitudo  per  peccatum  ve- 
nialeia)))  non  ergo  fuisset  veniale. 


(a)  Deest  in  Ed.  Ven. 

(1)  Quae  a  Doctore  non  solvuntur,  quia  pro  ipsius  sententia  faciunt. 

(2)  Scil.  contra  Doctoris  sententiam.  Vid.  solutionein  ad  n.  722. 

b)  Item,  omni  peccato  debetur  aliqua  poena  (a);  ergo  si 
Adam  peccasset  quocumque  modo,  sibi  debebatur  poena:  sed 
poena  non  potuit  sibi  deberi,  ipso  remanente  in  statu  innocen- 
tiae;  ergo  omne  peccatum  fuit  sibi  mortale,  et  nullum  veniale, 
quia  non  patiebatur  secum  illam  innocentiae  rectitudinem. 

717.  (2)  —  Exponitur  sententia  tenens  primum  Adae  pecca- 
tum  non  potuisse  esse  veniale  (1).  —  Dicitur  quod  primum  pec- 
catum  non  potuit  fuisse  veniale:  —  a)  Quia  peccatum  pure 
veniale  corrumpere  non  habet,  remanens  veniale,  summam  re- 
ctitudinem,  quam  habuisset  homo  in  statu  innocentiae:  pecca- 
tum  autem  quodcumque  tunc  illam  corrumpisset;  quare  non 
potuit  esse  nisi  mortale. 

b)  Item,  quamdiu  vires  superiores  sunt  ordinatae  ad  Deum, 
in  viribus  inferioribus  nulla  potest  esse  obliquitas;  quia,  stante 
illo  statu,  non  est  deordinatio  in  viribus  inferioribus,  nisi  primo 
sit  in  superioribus;  peccatum  ergo  primum  oportuit  quod  ha- 
beret  deordinationem  virium  superiorum :  sed  omnis  talis  de- 
ordinatio  fuisset  peccatum  mortale;  ergo,  etc. 

718.  —  Impugnatur.  —  Conira:  —  a)  Quia  illud  donum 
non  coniungebat  perfectius  ultimo  flni  quam  quaecumque  gra- 
tia  gratum  faciens  coniungit  nunc  viatorem:  sed  cum  gratia 
quacumque  nunc  potest  stare  veniale,  etiam  in  perfectissimis; 
unde  Ioan.  in  Can.  sua  (2) :  Si  dixerimus  quod  peccatum  non 
habemus,  nos  ipsos  seducimus,  etc. 

b)  Item,  suppono  quod  aliquis  actus  ex  genere  potest 
esse  peccatum  veniale,  puta  verbum  otiosum:  sed  Adam  po- 
tuit  talem  actum  exercere,  otiose  scilicet  loquendo:  sed  actus 
de  se  venialis  non  flt  mortalis,  nisi  quatenus  super  ipsum  cadit 
praeceptum;  ergo  cum  nullum  praeceptum  habuisset  Adam 
de  abstinendo  ex  necessitate  salutis  a  talibus  verbis,  ad  nimis 
enim  difficile  obligasset  viatorem,  si  eum  in  isto  statu  cle  ne- 
cessitate  salutis  obligasset  ad  faciendum  semper  quod  fuisset 
melius  vel  expedientius,  vel  ad  vitandum  quodcumque  retar- 
dativum  ad  melius,  dico  ergo  quod  potuit  peccare  venialiter 
in  illo  statu. 


(a)  Wadd.  addit:  primo  peccato  non  debebatur  alia  nisi  mors,  Gen.  II. 
v.  17:  sed  mors  non  debetur  culpae  veniali;  ergo... 

(1)  Cuius  rationes  solvuntur  ad  n.  721. 

(2)  I.  Ioan.  c.  I.  v.  8. 

719.  —  Peccatum  mortale  —  veniale.  —  Circa  quod  scienclum 
quod  peecatum  mortale  non  distinguitur  a  veniali  in  hoc  quod 
unum  est  respectu  finis,  ufc  mortale,  et  aliud  eorum  quae  sunt 
acl  finem,  ut  veniale ;  sed  utrumque  potest  esse  et  circa  ea 
quae  sunt  ad  flnem,  et  circa  finem.  Sed  in  hoc  distinguuntur, 
quia  peccatum  mortale  est  deordinatio  opposita  ordinationi  sine 
qua  finis  non  potest  sequi  aliquo  modo;  quae  quidem  ordinatio 
habet  praeceptum  contra  quod  deordinatio  flt,  et  ideo  omnis  deor- 
dinatio  cadens  sub  praecepto  avertit  a  fine  necessario.  —  Sed 
alia  est  ordinatio  quae  potest  esse  respectu  finis  sequendi,  quae 
non  est  necessaria,  sed  ulilis,  quae  non  est  de  praecepto,  sed 
potius  de  consilio ;  et  deordinatio  opposita  huic  est  peccatum 
veniale,  nec  facit  cadere  a  fine  necessario,  *  licet  talis  *  (a) 
non  procedat  meliori  modo  quo  potest. 

720.  —  Conclusio.  —  Dico  ergo  quod  Adam  potuit  non  tan- 
tum  exercere  actum  deordinatum  contra  praeceptum,  sed  etiam 
contra  consilium  tantum:  ut  non  faciendo  maxime  expedienda, 
vel  faciendo  aliqua  retardativa,  licet  non  faceret  directe  contra 
praeceptum  necessarium  ad  salutem. 

721.  ('*)  —  Solvuntur  rationes  alterius  opinionis.  —  a)  Ad 
primum  pro  opinione  opposita  [n.  717«]  dico  quod  mortale 
plus  repugnat,  et  quoad  intentionem,  et  quoad  necessitatem, 
illi  rectitudini,  non  solum  habituali,  sed  etiam  actuali,  quam 
venialis  obliquitas;  quia  *ista*  potuit  stare  cum  summa  re- 
ctitudine  habituali  tunc  possibili  viatori :  sicut  cum  certitudine 
intellectus  de  aliqua  conclusione  potest  stare  opinio  de  alia^ 
quia  non  repugnant;  et  forte  etiam  non  repugnabat  actuali: 
sicut  nunc  actum  maximum  meritorium  et  valde  excellentem 
potest  nunc  sequi  aliqua  vana  gloria,  quae  est  peccatum  ve- 
niale;  nec  veniale  illud  tolleret  meritum  istius  actus  sic  me- 
ritorii. 

Secl  clices  quocl  tunc  posset  esse  similiter  in  beato  veniale. 
—  Dico  quod  si  beatus  dimitteretur  sibi,  posset  in  illum  actum; 
secl  non  esset  sibi  venialis,  ratione  praecepti  quod  habet  cle 
semper  eliciendo  illum  actum  beatificum,  et  propter  praece- 
ptum  cle  semper  operando  optima,  esset  sibi  quaecumque  de- 
ordinatio  talis  mortate  peccatum. 


(a)  Wadd.  sed  facit  quod  aetus. 

b)  Ad  secundum  [n.  717  6]:  esto  quod  verum  sit  quod  in 
inferioribus  viribus  non  potuerit  fuisse  deordinatio  nisi  prae- 
fuisset  in  superioribus,  tamen  dico  quocl  non  omnis  deordi- 
natio  in  virtute  superiori  est  peccatum  mortale ;  nam  levis 
motus  per  surreptionem  de  opinione  aliqua  circa  articulos 
fldei  est  deordinatio  in  portione  vel  in  virtute  superiori,  nam 
potest  esse  circa  tale  obiectum  quod  non  potest  considerari 
nisi  per  virtutes  superiores,  ut  Deum  esse  trinum  et  unum; 
et  tamen  non  omnis  motus  levis  est  ibi  peccatum  mortale,  licet 
in  superiori  virtute  sit  gravius  peccatum  quam  in  inferiori,  ut 
patebit  clist.  24. 

722.  —  Solvimtur  rationes  fundamentales.  —  a)  Acl  primum 
in  oppositum  [n.  716  a}  per  dicta  patet 

b)  Ad  secunclum  [n.  716  b~\  de  poena  dico  *  quocl  *  alia 
poena  quam  mors  potest  responclere  veniali,  puta  displicentia 
aliqua,  vel  aliquid  huiusmodi.  —  Vel  potest  dici  quocl  poena 
sibi  proprie  non  correspondet;  sed  committens  veniale  est  de- 
bitor  ferventioris  actus  voluntatis  quam  prius,  qui  fervor  con- 
sumeret  peccatum  veniale.  De  hoc  Lib.  IV.  dist.  21.  *  c.  2  *.  — 
Nec  obfuisset  innocentiae  Adae  habuisse  poenam  debitam  ve- 
niali,  praeter  mortem. 

723.  ( 4  )  —  Proponitur  quaestio.  —  *  Circa  secundum  * 
quaeritur : 

Utrum  peccatum  Adae  fuerit  gravissimum? 

724.  —  Argumenta  principalia  (2).  —  Quod  sic:  —  a)  Per 
August.  in  Enchir.  (3),  qui  vult  quod  peccatum  ideo  est  malum, 
quia  adimit  bonum:  sed  peccatum  Adae  ademit  maximum 
bonum,  quia  iustitiam  originalem,  a  se  et  ab  omnibus  suis  po- 
sterioribus;  ergo,  etc. 

b)  Item,  secundum  iustitiam  divinam  poena  correspondet 
culpae,  quia  in  Apoc.  XVIII.  c.  v.  7:  Quanlum  glorificavit  se  et 
in  deliciis  fuit,  etc,  et  ibidem  (4):  Secundum  mensuram  delicii 
erit  et  plagarum  modus:  sed  peccato  Adae  maxima  poena 
fuit  inflicta,  quia  mors,  quae  est  ultimum  terribilium,  et  sui, 
et  omnium  posteriorum;  ergo,  etc. 

c)  Item,  glossa  Augustini  super  illud  verbum  Psal.  LXVIII. 
v.  5,  quae  non  rapui,  tunc  exsotvebam,  dicit  quod  Eva  et 
Adam  rapere  voluerunt  Divinitatem,  et  perdiderunt  felicitatem : 
sed  appetere  Divinitatem  sibi  voluisse  inesse  fuit,  ut  dicitur,  ma- 
ximum  malum  in  Angelo  malo,  patet  de  hoc  supra  [n.  417  seq.]; 
adhuc  autem  multo  magis  in  homine,  quia  Divinitas  multo  ma- 
gis  est  improportionata  homini  quam  Angelo;  ergo  magis  pec- 
cavit  Adam  quam  Angelus.  Et  ponitur  ista  auctoritas  in  littera  (5). 

725.  —  Oppositum:  —  August.  XI.  Super  Genes.  c.  ult.,  et 
ponitur  in  littera  (6)  cap.  illo,  Ex  quo  manifeste,  dicit  quod 
Adam  non  carnali  concupiscentia  victus,  sed  amicabili  qua- 
dam  ccmpulsus  benevolentia,  qua  plerumque  fit  ut  offendatur 
Deus,  ne  offendatur  amicus,  peccavit.  Eva  autem,  secundum 


(1)  Quae  potius  ad  distinctlonem  sequentem  pertinet,  ut  legenti  patet  et 
ex  iterata  ad  litteram  illius  Distinctionis  retnissione  deducitur,  sicque  aliqui 
codices  ferunt,  teste  Waddingo.  (4)  Deut.  c.  XXV.  v.  2. 

(2)  Solvuntur  ad  n.  730.  (5)  Distinctionis  22  pag.  650. 

(3)  Cap.  8.  (6)  Eiusd.  Distinctionis   pag.  G49. 

•eum,   multo  magis  peccavit,  quia  appetivit  illam  aequalitatem 
divinam  (quam  numquam  appetebat  Adam(a)). 

726.  ( 2 )  —  Divisio.  —  Hic  sunt  tria  videnda :  primo 
quale  fuit  primum  peccatum  Adae :  secundo  quam  grave 
fuit  eius  peccatum :  tertio  de  comparatione  gravitatis  peccati 
Adae  ad  gravitatem  peccati  Evae. 

727.  —  Ostenditur  primum  Adae  peccatum  non  fuisse  inor- 
dinatum  amorem  sui,  sed  inordinatum  amorem  amicitiae  uxoris. 
—  De  primo  dico:  —  a)  Quod  in  genere  sunt  duo  actus  volun- 
tatis,  velle  et  nolle  [n.  425  et  Lib.  I.  n.  1200].  —  In  nolle  autem 
non  potest  primo  consistere  peccatum,  ut  dictum  est  supra 
*  dist.  6,  q.  2  *,  sed  in  velle.  —  Est  autem  velle  duplex :  aut 
est  velle  aliquid  amore  amicitiae,  qui  est  propter  se  vel 
propter  amatum:  vel  amore  commodi,  qui  est  propter  aliud. 
Et  ita  quod  amatur  amore  amicitiae  magis  amatur  quam  quod 
amatur  amore  commodi,  ut  dicit  Aristot.  I.  Posier.:  Propter 
quod  unumquodque,  etc. 

b)  Primum  autem  peccatum  Adae  non  fuit  ex  immode- 
rato  amore  sui,  sicut  fuit  primum  peccatum  Angeli  [n.  427]; 
Angelus  autem  per  essentiam  suam  intelligit  se  primo  [n.  309], 
et  homo  prius  intelligit  alia  quam  se,  et  utitur  obiecto  sensi- 
bili  in  sui  cognitions.  Primum  ergo  peccatum  hominis  non  potuit 
esse  immoderatus  amor  sui. 

c)  Sed,  secundum  quod  dicit  Augustinus,  ubi  supra,  immo- 
deratus  amor  amicitiae  uxoris.  Nam  dicit  Augustinus  quod 
noluit  contristare  eam,  quam  credebat  sine  suo  solatio  con- 
tabescere,  et  a  se  alienatam  omnino  interire,  ut  habetur  in 
littera  (1),  c.  illo,  Ex  quo  manifeste. 

d)  Patet  ergo  quod  non  fuit  amor  concupiscentiae  vel 
libidinis,  quia  ille  nondum  fuerat. 

e)  Ex  isto  autem  amore  inordinato  peccatum  gravius  se- 
quebatur,  scilicet  voluntas  explendi  illud  quod  non  licuit.  puta 
praeceptum  de  esu  pomi  violare ;  quod  quidem  non  fuit  expresse 
praeceptum  ex  natura  rei,  vel  de  lege  naturae,  sicut  sunt 
praecepta  Decalogi;  esus  enim  illius  pomi  in  se  non  fuit  de 
genere  mali,  sed  solum  fuit  malum  quia  prohibitum,  ad  ex- 
periendum  eorum  obedientiam. 


(a)  Deest  in  Ed.  Yen.  (1)  Dist.  22,  pag.  649. 

728.  ( 3 )  —  Ostenditur  peccatum  Adae  non  fuisse  maximum.  — 
Ex  isto  patet  secundum  [n.  726],  scilicet  cle  gravitate  huius  pec- 
cati.  —  aj  Nam  gravitas  peccati  vel  concluditur  ex  hoc  quod 
opponitur  magis  intensae  bonitati,  vel  quia  honitas  opposita 
est  magis  necessaria,  scilicet  quia  peccatum  tale  est  magis 
contra  plura  praecepta  et  magis  ardua  quam  aliud  pec- 
catum. 

b)  Neutro  autem  modo  fuit  peccatum  Adae  maximum; 
quia  non  privabat  formaliter  bonitatem  maximam;  non  enim 
fuit  directe  contra  maximum  bonum  divinum,  sed  formaliter 
contra  bonum  creatum,  quamvis  indirecte  privaret  honum 
maximum.  —  Nec  etiam  fuit  illud  peccatum  directe  contra  ar- 
duissimum  vel  necessarium  praeceptum,  quod  est:  Diliges 
Dominum  Deum{i),  etc;  nec  contra  secundum  magis  neces- 
sarium  post  illud,  quod  est  de  dilectione  proximi  (2);  excessus 
enim  de  diligendo  eum  minus  est  directe  contra  illud  quam 
odium  proximi:  idem  excessus  etiam  de  diligenclo  proximum 
minus  est  contra  dilectionem  Dei  quam  est  odium  Dei,  si 
tamen  Deus  potest  ocliri.  Quia  igitur  esus  ligni  vitae  (3)  non 
fuit  peccatum  nisi  quia  prohibitum,  ita  enim  bene  licuisset 
sumpsisse  de  illo  ligno  sicut  de  quolibet  alio,  si  non  affuisset 
praeceptum;  peccata  autem  contra  clecem  praecepta  Decalogi 
sunt  peccata  quae  sunt  contra  illud  cuius  contrarium  praeci- 
pitur  et  quod  est  etiam  tenendum  et  observandum  ex  lege 
naturae;  ergo  sequitur  quod  peccatum  hominis  primi  non  fuit 
quantum  ad  hoc  gravissimum;  imo  dico  quocl  multa  peccata 
fiunt  modo  a  multis  quae  sunt  graviora,  ita  quod  si  Adam 
debuisset  fuisse  damnatus  pro  illo,  multo  minorem  poenam 
sustinuisset. 

729.  (*)  —  Ostenditur  peccatum  Evae  gravius  fuisse  peccato 
Adae.  —  De  iertio  [n.  726]  dico:  —  a)  Quod  peccatum  Evae 
fuit  gravius  quam  peccatum  Adae,  pro  eo  quod  voluit  sibi  usur- 
pare  aequalitatem  Divinitaiis,  ut  dicit  Magister  et  Augustinus; 
patet  in  littera  (4).  Unde,  habens  aviditatem  aequalitatis  Dei  et 
scientiae  divinae,  fuit  seducta ;  vir  autem  non  fuit  seductus,  ut 
vult  Apostolus,  1.  ad  Tim.  II.  cap.  v.  14,  et  ideo  sic  appetendo 


(1)  Deut  c.  VI.  5.         (2)  Matth.  c.  XXII.  v.  39.         (3)  Legas:  scientiae 
boni  et  mali,  Gen.  c.  II.  vv.  9  et  17.  (4)  Dist.  22  pag.  619. 

non  peccavit,  secl  ex  inordinato  amore,  ut  dictum  est  [n.  727]; 
et  ideo  peccatum  mulieris  fuit  gravius.  —  Item,  fuit  peccati  viri 
causa,  et  ideo  gravius  addendo,  quod  praedictum  est. 

b)  Dico  tamen  quod  peccatum  potest  aggravari  ex  cir- 
cumstaniia  accidentali,  ut  propter  excellentiam  personae  et 
dignitatem,  quae  ex  hoc  magis  debet  praecavere  peccatum.  — 
Item  propter  fortitudinem  et  possibilitatem  resistendi.  —  Ideo 
dicit  Magister  in  littera  (1),  quod  quia  Adam  exteriori  tentatione 
pulsatus  cecidit,  tanto  gravius  plectendus  erat,  quanto  leviori 
impulsu  erat  prostratus;  tentatio  enim  carnis  difflcilius  vinci- 
tur,  quia  de  nostro  contra  nos  roboratur.  Quia  igitur  Adam 
fuit  circumspectior  et  nobilior  et  fortior  ad  resistendum,  ideo 
per  accidens  suum  peccatum  fuit  maius;  tradita  enim  fuit 
Adae  iustitia  originalis  tamquam  digniori  et  circumspectiori 
et  fortiori,  ita  quod  si  eam  perderet,  pro  se  et  tota  sua  po- 
steritate  perderet:  non  sic  autem  fuit  tradita  mulieri.  Ideo 
Adae  peccatum  accidentaliter  fuit  gravius  peccato  Evae;/br- 
maliier  tamen,  per  se  mere  et  praecise  in  se,  peccatum  Evae 
fuit  gravius. 

730.  (5)  —  Solvuntur  argumenta  principalia.  —  Ad  pri~ 
mum  argumentum  [n.  724  a] :  illud  est  gravius  quod  plus 
adimit  de  bono,  verum  est,  si  adimit  formaliter,  quod  non 
fecit  peccatum  Adae,  ut  visurn  est;  sed  nec  iustitiam  origi- 
nalem  ademit  formaliter ,  sed  solum  demeritorie. 

b)  Ad  secundum  [n.  724  b]  dicendum  quod  peccatum  il- 
lud  est  maius  cui  debetur  maior  poena,  dummodo  illa  poena 
sit  formaliter  punitio  illius  culpae.  Sic  autem  peccato  Adae 
non  debebatur  maxima  poena,  immo  si  ipse  damnatus  fuisset 
pro  illo  peccato,  non  fuisset  ita  graviter  punitus  pro  isto  pec- 
cato  sicut  multi  alii.  —  Et  cum  dicis  quod  mors  infligebatur 
sibi  pro  illo  peccato,  quae  est  maxima  poena,  dico  quod  non 
dicebatur  immortalis  ante  culpam  per  aliqua  intrinseca 
[n.  690seqq.],  quae  postea  fuissent  corrupta  per  peccatum,  sed 
per  gratuita  sibi  collata.  Videmus  autem  aliquando  quod  ex 
parva  (a)  culpa  subtrahuntur  maxima  beneficia,  licet  pro  illa 
non  infligatur  maxima  poena,  imo  modica.  Et  potest  dici  quod 


(a)  Ed.  Ven.  una. 
(1)  Pag.  636. 

mors,  quae  debetur  peccato  Adae,  licet  sit  poena  generalior 
et  magis  extensa  quam  alia  quaecumque  poena  homini  pro 
quocumque  peccato  data,  non  tamen  est  maior  poena  quam 
illa  quae  debetur  peccato  mortali;  nam  licet  Adam  per  pec- 
catum  suum  amiserit  iustitiam  originalem  pro  eo  et  pro  tota 
sua  posteritate,  non  sequitur  ex  hoc  quod  mors  consequuta 
per  subtractionem  illius  iustitiae  sit  gravior  poena :  sicut  nec 
dehaereditatio,  quae  sequitur  dehaereditatum  et  posteritatem 
totam,  est  gravior  poena  quam  decapitatio  unius  hominis,  quam 
non  sequitur  decapitatio  alicuius  de  posteritate;  nec  exulatio 
alicuius,  quam  sequitur  tota  posteritas,  est  maior  poena  quam 
illa  decapitatio. 

cj  Ad  aliud  [n.  724  6]  dico  quod  Adam  non  appetebat 
aequalitatem  Dei  directe  et  formaliter,  sed  tantum  interpre- 
tative ;  et  sic  omnis  peccans,  secundum  quod  dicit  Ansel.,  De 
Casu  diaboli,  vult  rapere  aequalitatem  Dei,  imo  vult  esse 
maior  Deo,  in  eo  quod  voluntatem  suam  vult  praeferri  volun- 
tati  divinae,  non  obediendo  voluntati  eius.  Et  hoc  est  solum 
interpretative,  et  non  formaliter  appetere  aequalitatem  DeL 
Et  sic  tantum  interpretaiive,  et  non  formaliter  appetierunt 
tam  homo  quam  Angeli  mali  aequalitatem  Dei. 


DISTINCTIO  YIGESIMA  SECUNDA 


TEXTUS  MAGISTRI  SENTENTIARUM. 

De  origine  illius  peccati.  —  Hic  videtur  diligenter  investigan- 
dum  esse  quae  fuerit  origo  et  radix  illius  peccati.  —  Quidam  pu- 
tant  quamdam  elationem  in  animo  hominis  praecesisse,  ex  qua  dia- 
boli  suggestioni  consensit.  Quod  videtur  Augustinus  innuere,  Super 
Genes.  (1),  ita  inquiens:  «  Non  est  putandum  quod  homo  deiiceretur, 
nisi  praecessisset  in  eo  quaedam  elatio  comprimenda,  ut  per  humi- 
litatem  peccati  sciret  quam  falso  de  se  praesumpserit,  et  quod  non 
bene  se  habet  natura,  si  a  faciente  recesserit  » .  Item  in  eodem  (2) : 
«  Quomodo  verbis  tentatoris  crederet  mulier,  Deum  se  a  re  bona 
et  utili  prohibuisse,  nisi  inesset  eius  menti  amor  ille  propriae  po- 
testatis  et  de  se  superba  praesumptio,  qitae  per  tentationem  fuerat 
convincenda  aut  perimenda?  Denique  non  contenta  suasione  serpentis, 
aspexit  lignum  bonum  esu,  decorum  aspectu  (3) ;  nec  credens  se  inde 
posse  mori,  forte  putavit  Deum  alicuius  causa  significationis  illa  di- 
xisse.  Ideo  manducavit  et  dedit  viro  suo,  fortassis  cum  aliqua  sua- 
sione,  quam  Scriptura  intelligendam  reliquit.  Vel  forte  non  fuit  sua- 
deri  necesse,  cum  eam  mortuam  esse  illo  cibo  non  videret  vir  » . 
«  Sicut  ergo  non  est  permissus  diabolus  tentare  foeminam  nisi  per 
serpentem,  ita  nec  virum  nisi  per  foeminam  »  (4),  ut  sicut  praece- 
ptum  Dei  per  virum  venit  ad  mulierem,  ita  diaboli  tentatio  per  mu- 
lierem  transiret  ad  virum.  «  In  muliere  vero,  quae  rationalis  erat, 
non  est  ipse  locutus,  ut  in  serpente,  sed  persuasio  eius,  quamvis  in- 
stinctu   adiuvaret  interius,  quod  per   serpentem  gerebat  exterius  » (5). 

—  Ex  praedictis  tentationis  modus  atque  progressus  insinuatur,  nec 
non  etiam  quod  praediximus  innui  videtur,  scilicet  quod  tentatio- 
nem  praecesserat  quaedam  elatio  et  praesumptio  in  mente  hominis. 

Obiectio  contra   illos  qui  dicunt   elationem  praecessisse  in  mente. 

—  Quod  si  ita  fuit,  non  igitur  alterius  suggestione  prius  peccavit; 
cum  auctoritas  (6)  tradat  ideo  peccatum  diaboli  incurabile  esse,   quia 

(1)  Lib.  XI.  c.  5.  (3)  Gen    c.   III.   v.  6  seqq. 

(2)  Cap.  30.  (4j  D.  August.  ib.  c.  27.  (5)  Ib. 
(6)   D.    Gregor.    Mor.   Lib.   IV.   c.    13;    D.    Anselm.    Cur   Deus   homof 

Lib.  II.  c.  22;  D.  August.  loc.  cit.  c.  42. 

non  suggestione,  sed  propria  superbia  cecidit;  liominis  vero  curabile, 
quia  non  per  se,  sed  per  alium  cecidit,  et  ideo  per  alium  resurgere 
potuit  [Vid.  pag.*636].  — Quocirca  praedicta  verba  Augustini  pium  ac 
diligentem  lectorem  effiagitant,  quae  sic  intelligere  sane  quimus :  Non 
deiiceretur  homo  in  actum  illius  peccati,  ut  scilicet  lignum  vetitum 
ederet,  et  in  has  miserias  per  tentationem  diaboli,  nisi  elatio  compri- 
menda  praecessisset,  non  utique  tentationeni,  sed  opus  peccati.  Talis 
enim  fuit  ordinis  processus:  diabolus  tentando  dixit:  Si  comederitis, 
eritis  sicut  dii,  scientes  bonum  et  malum;  quo  audito,  statim  menti 
mulieris  surrepsit  elatio  quaedam  et  amor  propriae  potestatis ;  ex  quo 
placuit  ei  facere  quod  diabolus  suadebat?  et  utique  fecit.  Suggestibne 
igitur  peccavit,  quia  tentatio  praecessit,  ex  qua  in  mente  eius  orta 
est    elatio,  quam  peccatum    operis    secutum  est  et  poena  peccati. 

Quae  fuit  elatio  mulieris?  —  Et  talis  quidem  elatio  in  mente 
mulieris  fuit  pro  certo,  qua  credidit  et  voluit  habere  similitudinem  Dei 
cum  aequalitate  quadam,  putans  esse  verum  quod  diabolus  dicebat.  Et 
ideo  specialiter  mulierem  commemorat  Augustinus(l)  inquiens:  «Quo- 
modo  crederet  mulier  diabolo,  nisi  esset  in  mente  eius  de  se  superba 
praesumptio?  »  Et  quod  ibi  sequitur,  scilicet:  «  Quae  per  tentationem 
fuerat  convincenda  vel  perimenda  » ,  ad  mulierem  referendum  est,  ut 
intelligatur  quae  mulier,  non  elatio,   fuerat  per  tentationem,  etc. 

Quae  fuit  elatio  viri,  an  crediderit  et  voluerit  quod  mulier?  — 
Solet  quaeri,  utrum  illa  talis  elatio  et  amor  propriae  potestatis  in 
viro  fuerit  sicut  in  mulieref  —  Ad  quod  dicimus  quia  Adam  non  fuit 
seductus  (2)  eo  modo  quo  mulier ;  non  enim  putavit  esse  verum  quod 
diabolus  suggerebat.  In  eo  tamen  fuisse  seductum  credi  potest,  quod 
commissum  veniale  putaverit,  quod  peremptorium  erat.  —  Sed  nec  prior 
seductus  fuit,  nec  in  eo  in  quo  mulier,  ut  crederet  Deum  illud  lignum 
ideo  tangere  prohibuisse,  quoniam  si  tangerent,  fierent  sicut  dii.  Ve- 
rumtamen  praevaricator  fuit  Adam,  ut  testatur  Apostolus  (3).  Potuit 
ergo  aliqua  elatio  menti  eius  inesse  illico post  tentationem,  ex  qua  voluit 
lignum  vetitum  experiri,  cum  mulierem  non  videret  mortuam,  esca  illa 
percepta.  —  Unde  Augustinus,  Super  Genes.  (4) :  « Cum  Apostolus  Adam 
praevaricatorem  fuisse  ostendat  dicens :  In  similitudinem  praevarica- 
tionis  Adae,  seductum  tamen  negat,  ubi  ait:  Adam  non  est  seductus, 
sed  mulier.  Unde  et  interrogatus  non  ait:  Mulier  seduxit  me,  sed: 
Dedit  milii  et  comedi.  Mulier  vero  inquit :  Serpens  seduxit  me » . 
—  Hanc  autem  seductionem  proprie  vocavit  Apostolus,  per  quam  id 
quod  suadebatur,  cum  falsum  esset,  verum  putatum  est,  scilicet:  quod 


(1)  Lib.  cit.  c.  30.  (3)  Rom.  c.  V.  v.  14. 

(2;  1.  Tim.  c.  II.  v.  14.     (4)  Lib.  XI.  c.  42  —  De  Civit.  Dei,  Lib.  XIV.  v.  11 

Deus  lignum  illud  icleo  tangere  prohibuerit,  quia  sciebat  eos,  si  teti- 
gissent,  sicut  cleos  futuros,  tamquam  eis  Divinitatem  invideret,  qui 
eos  homines  fecerat.  —  «  Sed  etsi  virum  propter  aliquam  mentis  ela- 
tionem,  quae  Deum  latere  non  poterat,  sollicitavit  aliqua  experiendi 
cupiditas,  cum  mulierem  videret,  accepta  illa  esca,  non  esse  mortuam, 
non  tamen  eum  arbitror,  si  iam  spirituali  mente  praeditus  erat,  ullo 
modo  credidisse  quod  diabolus  suggerebat  »  (1). 

Quis  plus  peccavit,  Adam  vel  Evaf  —  Ex  quo  manifeste  ani- 
madverti  potest,  quis  eorum  plus  peccaverit,  Adam  scilicet  vel  Eva. 
Plus  enim  videtur  peccasse  mulier,  quae  voluit  usurpare  Divinitatis 
aequalitatem  et  nimia  praesumptione  elata  credidit  ita  esse  futurum. 
«  Adam  vero  nec  illud  credidit,  et  de  poenitentia  et  Dei  misericordia 
cogitavit,  dum  uxori  morem  gerens,  eius  persuasioni  consensit,  nolens 
eam  contristare  et  a  se  alienatam  relinquere,  ne  periret,  arbitratus 
illud  esse  veniale,  non  mortale  clelictum  » .  —  Uncle  Augustinus  (2) : 
Apostolus  ait :  Adam  non  est  seductus ;  quod  utique  ita  accipi  potest, 
ut  intelligatur  non  esse  seductus  prior  scilicet  vel,  in  eo  in  quo  mulier, 
ut  scilicet  crederet  illud  esse  verum:  Eritis  sicut  dii;  sed  putavit 
utrumque  posse  fieri,  ut  et  uxori  morem  gereret,  et  per  poenitantiam 
veniam  haberet.  Minus  ergo  peccavit  qui  de  poenitentia  et  Dei  mi- 
sericordia  cogitavit.  Postquam  eniin  mulier  seclucta  manducavit  eiqae 
dedit,  ut  simul  ederent,  noluit  eam  contristare,  quam  credebat  sine 
suo  solatio  contabescere  et  a  se  alienatam  omnino  interire ;  non  qui- 
dem  carnali  victus  concupiscentia,  quam  nondum  senserat,  sed  ami- 
cabili  quadam  benevolentia,  qua  plerumque  fit  ut  offendatur  Deus, 
ne  offendatur  amicus,  quod  eum  facere  non  debuisse,  divinae  sen- 
tentiae  iustus  exitus  indicavit.  Ergo  alio  quodam  modo  ipse  etiam 
deceptus  est.  Inexpertus  enim  divinae  severitatis,  in  eo  falli  potuit, 
ut  veniale  crederet  esse  commissum.  Sed  dolo  illo  serpentino,  quo  mu- 
lier  seducta  est,  nullo  modo  arbitror  illum  potuisse  seduci  » .  —  Ex 
his  datur  intelligi  quod  mulier  plus  peccaverit,  in  qua  maioris  tu- 
moris  praesumptio  fuit;  qaae  etiam  in  se  et  in  proximum  et  in 
Deum  peccavit;  vir  autem  tantum  in  se  et  in  Deum.  —  Inde  etiam 
colligitur  quod  mulier  plus  peccaverit,  quia  gravius  punita  est,  cui 
dictum  fuit  (3) :  In  dolore  paries  filios,  etc. 

Quod  praedictae  sententiae  adversari  videtur.  —  Sed  huic  vide- 
detur  contrarium  quod  Augustinus,  Super  Genes.  (4),  de  viro  et  muliere 
peccatum  suum  excusantibus  ait:  « Dixit  Adam:  mulier,  quam  dedi- 
sti  mihi,  dedit  milii  de  ligno,  et  comedi;  non  dicit:  peccavi.  Super- 
bia  enim  habet  confusionis    cleformitatem,    non    confessionis  humilita- 

(1 )  D.  August.  Sup.  Genes.  ad  lit.  Lib.  XI.  c.  42.         (3)  Gen.  c.  III.  v.  16. 

(2)  lb,  et  De  Civit.  Dei,  Lib.  XIV.  c.  11.  (4)  Lib.  XI.  c.  35. 

tem..  Nec  etiam  mulier  confitetur  peccatum,  sed  refert  in  alterum, 
dicens :  Serpens  decepit  me,  et  comedi,  impari  sexu,  sed  pari  fastu » . 
—  Ecce  hic  dicit  Augustinus  quia  parem  fastiun  habuit  mulier  cum 
viro ;  pariter  ergo  superbierunt  et  pariter  peccaverunt.  —  Sed  hoc  ita 
determinari  potest,  ut  dicamus  parem  utriusque  fuisse  fastum  in  excusa- 
tione  peccati,  et  etiam  in  esa  ligni  vetiti,  sed  disparem,  et  in  muliere 
multo  maiorem,  in  eo  quod  credidit  et  voluit  esse  sicut  Deus,  quod  non 
vir.  —  Verumtamen  et  de  viro  legitur  quod  voluit  esse  sicut  Deus.  Dicit 
enim  Augustinus  (1)  super  illum  locum  Psalmi  (2),  quae  non  rapui, 
tunc  exsolvebam :  «  Rapuit  Adam  et  Eva,  praesumentes  ut  diabolus  de 
Divinitate ;  rapere  voluerunt  Divinitatem,  et  perdiderunt  felicitatem » .• 
Item  super  illum  locum  (3),  Deus,  quis  similis  tibif :  «  Qui  per  se  vult 
esse  ut  Deus  perverse  vult  esse  similis  Deo,  ut  diabolus,  qui  noluit 
sub  eo  esse,  et  homo,  qui  ut  servus  noluit  teneri  praecepto,  sed  voluit 
ut,  nullo  sibi  dominante,  esset  quasi  Deus  » .  Item  super  illum  Episto- 
lae  (4)  locum,  non  rapinam  arbitratus  est  se  esse  aequalem  Deo,  «  quia 
non  usurpavit,  quod  suum  non  esset,  ut  diabolus  et  primus  homo  »  (5). 

Quorumdam  sententia,  quod  Adam  ambierit  esse  ut  Deus,  sed 
non  crediderit  possibile.  —  Ideo  quibusdam  videtur  quod  etiam  Adam 
ambierit  esse  sicut  Deus;  non  tamen  credidit  id  fieri  posse;  et  ideo 
falsum  esse  quod  diabolus  promittebat  cognovit.  Et  licet  Divinitatis 
aequalitatem  concupierit,  non  tamen  adeo  exarsit,  nec  tanta  est  affe- 
ctus  ambitione  sicut  mulier,  quae  illud  fieri  posse  putavit,  et  ideo 
magis  illud  ambiendo  superbivit.  Virum  autem  aliqua  forte  ambitionis 
subreptio  movit,  sed  non  ita  ut  illud  verum  vel  possibile  fore  putaret.  — 
Aliis  autem  videtur  ideo  dictum  esse  quod  Adam  illud  voluerit,  quia 
mulier  de  eo  sumpta  illud  voluit,  sicut,  inquiunt,  peccatum  dicitur  (6) 
per  unum  hominem  intrasse  in  mundum,  id  est,  in  humanam  naturam, 
cum  tamen  mulier  ante  virum  peccaverit,  quia  per  mulierem  intraverit 
de  viro  factam.  Vel  potius  ideo  per  hominem  dicitur  intrasse,  quia, 
etiam  peccante  muliere,  si  vir  non  peccasset,  humanum  genus  minime 
peccatis  corruptum  periret.  —  Minus  ergo  peccavit  vir  quam  mulier. 

Obiectio  contra  id  quod  dictum  est,  virum  minus  peccasse.  — 
His  autem  opponi  solet  hoc  modo :  « Tribus  modis,  ut  Isidorus  ait  (7) , 
peccatum  geritur,  scilicet:  ignorantia,  infirmitate,  industria.  Et  gra- 
vius  est  infirmitate  peccare  quam  ignorantia,  graviusque  industria 
quam  inftrmitate.  Eva  autem  videtur  ex  ignorantia  peccasse,  quia  se- 
ducta  fuit ;  Adam  vero  ex  industria,  quia  non  fuit  seductus,  ut  Apo- 
stolus  ait  » .  —  Ad  quocl    dicimus    quia    licet    Eva    in  hoc  per    igno- 


(1)  Enarrat.   in  Psalm.         (2)  LXVIII.  v.  5.         (3)  Ps.   LXX.  v.   19. 
(4)  Philip.  c.  II.  v.  6.        (5;  Tract.  XVII.  in  Ioan.        (6)  Bom.  c.  V.  v.  12. 
(7)  Sent.  II.  c.  17  —  D.  Gregor.  Moral.  Lib.  XXV.  c.  11. 

ra?ifo'ara  deliquerit,  quod  putavit  verum  esse  quod  diabolus  suadebat,  nou 
tamen  in  hoc,  quin  noverit  illud  Dei  esse  mandatum,  et  peccatum  esse 
contra  agere;  et  ideo  excusari  a  peccato  per  ignorantiam  non  potuit. 

Quod  ignorantia  alia  excusat,  alia  non.  —  Est  enim  ignoran- 
tia  quae  excusat  peccantem,  et  est  ignorantia  talis  quae  non  ex- 
cusat.  Est  autem  ignorantia  vincibilis,  et  ignorantia  invincibilis.  — 
Excusatio  omnis  tollitur  ubi  mandatum  non  ignoratur. 

De  triplici  ignorantia,  quae  excusat,  et  quae  non.  —  Est  enim  igno- 
rantia  triplex:  et  eornm  scilicet  qui  scire  nolunt,  cum  possint;  quae  non 
excusat,  quia  et  ipsa  peccatum  est :  et  eorum  qui  volunt,  sed  non  possunt; 
quae  excusat  et  est  poena  peccati,  non  peccatum:  et  eorum  qui  quasi 
simpliciter  nesciunt,  non  renuentes  vel  proponentes  scire ;  quae  nemi- 
nem  plene  excusat,  sed  sic  fortasse  ut  minus  puniatur.  —  Unde  Au- 
gustinus  ad  Valentinum  (1) :  «  Eis  aufertur  excusatio  qui  mandata  Dei 
noverunt,  quam  solent  habere  homines  de  ignorantia.  Et  licet  gravius 
sit  peccare  scienter  quam  nescienter,  non  ideo  tamen  confugiendum 
est  ad  ignorantiae  tenebras,  ut  in  eis  quisquam  excusationem  requi- 
rat.  Aliud  est  enim  nescisse,  aliud  scire  noluisse » ;  «  quia  in  eis  qui 
intelligere  noluerunt  ipsa  ignorantia  peccatum  est ;  in  eis  vero  qui  non 
potuerunt  poena  peccati  »  (2).  «  Ignorantia  vero  quae  non  est  eorum  qui 
scire  nolunt,  sed  eorum  qui  tamquam  simpliciter  nesciunt,  nullum  sic 
excusat,  ut  aeterno  igne  non  ardeat,  sed  fortasse  ut  minus  ardeat»(3). 
—  Non  igitur  mulier  excusationem  habuit  de  ignorantia,  cum  man- 
datum   noverit,   et   peccatum  esse  secus  agere  non  ignoraverit. 

Unde  processerit  consensus  illius  peccati,  cum  natura  hominis  es- 
set  incorruptaf  —  Solet  etiam  quaeri,  cum  sine  vitio  esset  natura 
hominis,  unde  consensus  mali  processerit?  —  Ad  quod  responderi  po- 
test  quia  ex  libero  arbitrio  propriae  voluntatis  fuit.  In  ipso  enim  et  in 
alio  causa  exstitit  ut  fieret  deterior :  in  alio,  quia  in  diabolo,  qui  suasit; 
in  ipso,  quia  voluntate  liberi  arbitrii  consensit.  Et  cum  liberum  arbi- 
trium  sit  bonum,  ex  re  utique  bona  malus  ille  consensus  provenit,  et  ita 
ex  bono  malum  manavit.  —  De  hoc  autem  in  sequenti  (4)  plenius  tracta- 
bimus,  cum  origo  mali,  et   in  qua  re  coalescat,   investigabitur. 

An  voluntas  praecesserit  illud  peccatumf — Si  vero  quaeritur,  utrum 
voluntas  illud  j)eccatum  praecesseritf  —  Dicimus,  quia  peccatum  illud  et 
in  voluntate  et  in  actu  constitit ;  et  voluntas  actum  praecessit ;  sed  ipsam 
voluntatem  alia  hominis  voluntas  mala  non  praecessit ;  atque  ex  diaboli 
persuasione  et  hominis  arbitrio  illa  voluntas  mala  prodiit,  qua  iusti- 
tiam  deseruit  et  iniquitatem  inchoavit ;  et  ipsa  voluntas  iniquitas  fuit. 

(1)  De  Gratia  et  Lib.  Arb.  c.  3.  (3)  S.  August.  1.  cit. 

(2)  S.  Prosper,  Lib.  SentenL  (4)  Dist.  31. 

QUAESTIO  UNICA. 

731.  ( i )  —  Proponitur  quaestio.  —  Girca  distinctionem 
vigesimam  secundam  quaeritur; 

Utrum  peccatum  primi  hominis  fuerit  ex  ignorantia? 

732.  —  Argumenta  principalia  (1).  —  Quocl  sic :  —  a)  Au- 
gust,  De  Civit.  XIV.  (2)  et  etiam  XI.  Super  Genes.  c.  42,  dicit 
quod  Adam  credidit  peccatum  suum  fuisse  veniale. 

b)  Item,  omnis  peccans  vel  peccat  ex  eleciione,  vel  ex 
passione,  vel  ex  ignorantia:  illud  peccatum  non  fuit  ex  pas- 
sione,  quia  nulla  inordinata  passio  potuit  esse  ante  primum 
peccatum :  nec  ex  electione,  quia  electio  sequitur  consilium ; 
unde  electionis  defectus  videtur  provenire  ex  ratione,  cuius  de- 
fectus  praesupponit  peccatum :  (quod  non  convenit  (a))  quantum 
ad  illum  statum;  ergo  ex  ignorantia  peccavit. 

733.  —  Gontra:  —  I.  ad  Timot.  II.  v.  14:  Adam  non  est 
seductus,  sed  Eva  (3). 

734.  ( 2 )  —  Peccati  ex  ignorantia  distinctio.  —  Respondeo : 
—  a)  Proprie  loquendo  peccatum  ex>  ignorantia  est  triplex: 
vel  ubi  ignorantia  est  causa,  et  sic  praecedit  peccatum.  quia 
si  sciret  non  peccaret,  et  sic  est  quasi  dispositio  ad  peccatum: 
secundo  modo  concomitatur  peccatum;  sic  enim  dicitur  peccare 
ignorans,  vel  aliquis  peccando  ignorare:  tertio  modo  potest 
ignorantia  sequi  ex  peccafo  quasi  poena  eius. 

b)  Item  distinguitur,  quod  potest  accipi  pro  simplici  ne- 
scientia,  vel  pro  ignorantia  erronea. 

c)  Item  distinguitur,  quocl(&)  potest  esse  ipsius  facti  in  se, 
vel  quoad  aliquas  circumstantias,  vel  quoad  aliquid  consequens. 

735.  —  An  et  qua  ignorantia  Adam  peccaverit?  —  a)  Lo- 
quendo  ergo  de  ignorantia  quae  est  error,  sic  non  peccavit 
ex  ignorantia,  quia  error  non  praecessit,  ita  scilicet  quod  cre- 
deret  illud  factum  esse  bonum,  vel  bonum  ex  hoc  sequi;quia, 

(«)  Deest  in  Ed.  Ven.  (b)  Ed.  Ven.  Secundo  potest. 

(1)  Solvuntur  ad  n.  736. 

(2)  Cap.  11.  (3)  Mulier  autem  seducta  in  praevaricatione  fuit. 

ut  dicit  August.  III.  De  Lib.  Arb.,  a/pprobare  vera  pro  falsis 
est  nalurae  lapsae,  non  institutae. 

b)  Contra  si  offerebatur  sibi  quando  peccavit  bonum  verum, 
in  eligendo  non  peccavit;  si  bonum  apparens,  erravit.  —  Dico 
quod  aliquid  simplex  offerebatur  sibi,  et  ut  verum  bonum  potuit 
apprehendi,  scilicet  diligere  uxorem;  tamen  non  est  usus  sicut 
apprehendit.  Unde  scivit  esse  melius  Deo  placere  quam  uxori; 
et  volitio  qua  voluit  uxori  placere  fuit  peccatum.  Et  ante  illam 
non  habuit  errorem  nisiimproprie  vocanclo  errorem;  et  ideo 
prius  peccavit  quam  erravit.  Cuius  probatio  est,  quia  si  ante  pec- 
catum  erravit,  bonum  aliquid  ergo  apparuit  sibi  quod  non  erat 
bonum,  secl  apparebat,  et  tunc  circa  principium  potuit  esse 
error,  quia  illud  est  principium  quod  apparet  de  se  verum. 
( 3 )  c)  Si  autem  dicatur  quod  non  est  principium,  ergo  si 
apparuit  falsum  ex  syllogismo  falso  in  forma,  non  concludi- 
tur  sibi  necessario,  quia  non  oportet  voluntatem  aclhaerere 
propter  syllogismum  sophisticum.  Si  ex  syllogismo  falso  in 
materia,  quaero:  aut  cle  se  apparet  falsum,  et  sic  esset  oppo- 
situm  principii  veri,  quocl  neminem  deciperet:  si  ex  alio  ap- 
pareret  falsum,  tunc  erit  processus  in  infinitum,  aut  erit  de- 
venire  ad  aliquod  quod  cle  se  apparet  falsum  (a). 

cl)  Ideo  dicendum  quod  non  peccavit  ex  errore. 

e)  Similiter  ignorantia  facti  non  praecessit  peccatum;  sci- 
vit  enim  hoc  esse  contra  praeceptum  Dei:  comedere  de  ligno. 

f)  Sed  ignorantia  circumstantiarum  consequentium,  utpote 
utrum  tanta  poena  sequeretur,  bene  potuit  habere  illam  igno- 
rantiam  ante  peccatum. 

g)  Similiter  ignorantia  potuit  sequi  peccatnm  primum  in 
quantum  ex  immoderato  appetitu  complacendi  uxori  suae  pec- 
cando  credidit  oppositum,  scilicet  esse  veniale  quod  erat  mortale. 

736.  —  Solvuntur  argumenta  principalia.  —  a)  Ad  primam 
rationem  [n.  732  a]  dicendum  quod  ista  credulitas  erronea  vel 
concomitabatur ,  vel  sequebatur  primum  peccatum. 

b)  Ad  secundum  [n.  732  b]  dico  quod  peccavit  ex  ele- 
ctione,  in  eo  quod  elegit  sic  complacere  uxori;  non  tamen  in- 
telligendo  electionem  prout  est  *  conclusio  *  syllogismi  practici; 
potuit  enim  quod  inordinate  appetiit  fuisse  absolute  apprehen- 
sum,  apprehensione  simplici,  absque  aliquo  erroneo  iudicio  prae- 
cedente,  et  hoc  sufflcit  ad  hoc  quod  illud  inordinate  appeteret. 

(a)  Ed.  Ven.  verum. 


DISTINCTIO  VIGESIMA   TERTIA 


TEXTUS  MAGISTRI  SENTENTIARUM. 

Quare  Deus  permiserit  hominem  tentari,  quem  sciebat  casurum? 
—  Praeterea  quaeri  solet,  « cur  Deus  liominem  tentari  permiserit, 
quem  decipiendum  esse  praesciebat?  —  Sed  non  esset  laudabile  ho- 
mini,  si  ideo  bene  vivere  posset,  quia  nemo  male  vivere  suaderet,  cum 
in  natura  haberet  posse,  et  in  potestate  haberet  velle  non  consentire 
suadenti,  Deo  iuvante  »  (1) ;  « et  est  gloriosius  non  consentire  quam 
tentari  non  posse »  (2). 

Moventur  etiam  quidam  dicentes :  «  Cur  creavit  Deus  quos  futuros 
malos  praesciebat  ?  —  Quia  praevidit  quid  boni  de  malis  eorum  esset 
facturus;  sic  enim  eos  fecit,  ut  relinqueret  eis  unde  aliquid  facerent; 
et  si  culpabiliter  aliquid  facerent,  illum  de  se  laudabiliter  operantem 
invenirent.  A  se  habent  voluntatem  malam ;  ab  illo  naturam  bonam  et 
iustam  poenam»  (3).  —  «  Frustra  igitur  dicitur:  non  deberet  Deus 
creare  quos  praesciebat  malos  futuros;  sciebat  enim  bonis  profuturos 
et  iuste  pro  mala  voluntate  puniendos  »  (4). 

Addunt  etiam :  «  Talem  hominem  deberet  facere,  qui  nollet  omnino 
peccare.  —  Concedimus  quidem  meliorem  naturam  esse  quae  omnino 
peccare  nollet.  Concedant  et  ipsi  non  esse  malam  quae  talis  facta 
est  ut  posset  non  peccare,  si  vellet,  et  iuste  punitam  quae  voluntate, 
non  necessitate  peccavit.  Cum  ergo  haec  bona  sit,  illa  melior,  cur  non 
utramque  faceret,  ut  uberius  laudaretur  de  utraque?  Illa  enim  in 
sanctis   Angelis,  haec  in  hominibus  est  »  (5). 

Item  inquiunt :  «  Si  Deus  vellet,  et  illi  boni  essent.  —  Et  hoc 
quidem  concedimus;  sed  melius  voluit,  ut  quod  vellent  essent,  et  boni 
quidem  non  infructuose,  mali  vero  non  impune  essent  »  (6). 


(1)  D.  August.  Sup.  Genes.  ad  lit.  Lib.  XI.  e.  4. 

(2)  Ib.  c.  6.  (3)  Ib.  c.  9.  (4)  Ib.  c.  6. 
(5)  lb.  c.  7.                               (6)  Ib.  c.  9. 

Item  inquiunt :  «  Posset  Deus  voluntatem  eorum  vertere  in  bo- 
num,  quia  omnipotens  est.  —  Posset  revera.  Cur  non  fecit  ?  Quia 
noluit.  Cur  noluit  ?  Ipse  novit.  Non  debemus  plus  sapere  quam 
oportet »  (1). 

Hic  qualis  secundum  animam,  et  agit  de  scientia  hominis  ante 
peccatum.  —  «  Et  quidem  secundum  animam  rationalis  fuit  homo, 
habens  discretionem  boni  et  mali.  Scientiam  quoque  rerum  creatarum 
et  cognitionem  veritatis,  quae  primae  perfectioni  congruebat,  mox  con- 
ditus  non  incongrue  accepisse  putatur,  et  ad  illam  non  studio  vel  di- 
sciplina  aliqua  per  intervallum  temporis  profecisse,  sed  ab  exordio 
suae  conditionis  divinitus  illam  percepisse  »  (2). 

Quod  triplicem  habuit  homo  ante  lapsum  cognitionem,  scilicet : 
rerum  propter  se  factarum,  et  Creatoris  et  sui.  —  «  Fuitque  homo 
primus  ante  lapsum  triplici  cognitione  praeditus:  rerum  scilicet  pro- 
pter  se  factarum,  et  Creatoris  et  sui.  —  Rerum  quippe  cognitionem 
hominem  accepisse  perspicuum  est,  cum  non  ipse  Creator  vel  Angelus  ali- 
quis,  sed  homo  omnibus  animantibus  nomina  imposuerit  (3),  ut  osten- 
deretur  quod  singulorum  notitiam  homo  ipse  habuerit.  Quae  enim 
propter  illum  creata  erant  et  ab  illo  regenda  et  disponenda  erant, 
horum  omnium  Deus  illi  scientiam  tribuit  et  providentiam  atque  cu- 
ram  reliquit,  quia,  ut  ait  Apostolus  (4) :  Non  est  cura  Deo  de  bobus. 
Quorum  aliorumque  animalium  Deus  homini  curam  reliquit  et  pro- 
videntiam,  ut  dominationi  eius  subiicerentur  et  ratione  illius  guber- 
narentur;  ut  sciret  illis  necessaria  providere,  a  quibus  emolumentum 
debebat  recipere.  Hanc  autem  scientiam  homo  peccando  non  perdidit, 
sicut  nec  illam  qua  carnis  necessaria  providentur;  et  idcirco  in  Scri- 
ptura  homo  de  huiusmodi  non  eruditur,  sed  de  scientia  animae,  quam 
peccando  amisit »  (5). 

De  cognitione  Creatoris.  —  «  Cognitionem  quoque  Creatoris  pri- 
mus  homo  habuisse  creditur.  Cognovit  enim  a  quo  creatus  fuerat,  non 
eo  modo  cognoscendi  quo  ex  auditu  (6)  solo  percipitur,  quo  modo  a  cre- 
dentibus  abseris  quaeritur,  sed  quadam  interiori  aspiratione,  qua  Dei 
praesentiam  contemplabatur ;  non  tamen  ita  excellenter  sicut  post  hanc 


(1)  Ib.  c.  10  —  Rom.  c.  XII.  v.  3. 

(2)  Hugo,  1.  De  Sacr.  p.  G.  c.  12-15. 

(3)  Gen.  c.  II.  vv.  19-20.  (5;  Hugo,  1.  cit. 

(4)  /.  Cor.  c.  IX.  v.  9.  (G)  Bom.  c.  X.  v.  17. 

vitam   Sancti  visuri  sunt,  neque  ita  in  aenigmate  (1)  qualiter   in  hac 
vita  viclemus  »  (2). 

De  cognitione  sui.  —  «  Porro  sui  cognitionem  idem  homo  talem 
accepisse  videtur,  ut  et  quid  deberet  superiori,  et  quid  aequali  et 
inferiori  non  ignoraret.  Conditionem  quoque  suam  et  ordinem,  scilicet 
qualis  factus  esset,  et  qualiter  incedere  deberet,  quid  agere,  quid 
cavere,  intellexit.  Si  horum  notitiam  non  habuisset,  non  esset  reus 
praevaricationis,  neque  seipsum  cognovisset »  (3). 

Utrum  homo  praescius  fuerit  eorum  quae  sibi  futura  erantf  — 
«  Si  autem  quaeratur,  utrum  homo  scientiam  habuerit  eorum  quae 
circa  eum  futura  erant,  id  est,  si  ruinam  suam  praesciverit,  et  siini- 
liter,  si  praescierit  bona  quae  habiturus  fuisset,  si  in  obedientia 
perstitisset  ?  —  Responderi  potest  quod  ei  magis  facienda  indicta 
sunt  quam  futura  revelata.  Accepit  enim  scientiam  et  praeceptum 
eorum  quae  facienda  fuerant,  sed  non  habuit  praescientiam  eorum 
quae  futura  erant »  (3).  Non  fuit  ergo  homo  praescius  sui  casus,  sicut 
et  de  Angelo  diximus ;  quod  Augustinus  Super  Genes.  (4)  asserit,  ra- 
tione  utens,  quam  supra  (5)  posuimus. 

« Haec  de  scientia  hominis,  quantum  ad  primum  statum  pertinet, 
dixisse  sufficiat  »  (6). 


(1)  I.  Cor.  c.  XIII.  v.  12.  (4)  Lib.  XI.  c.  17. 

(2)  Hugo,  1.  cit.  (5)  Dist.  4,  pag.  345. 

(3)  Hugo,  ib.  (6)  Hugo,  1.  cit. 


b)+ 


DOCTORIS  SUBTILIS  AC  MARIANI 

SUPER  DISTINCTIONE  XXIII.  LIBRI  II.  SENTENTIARUM 


QUAESTIO  UNICA. 

737.  ( i  )  —  Proponitur  quaestio.  —  Circa  distinctionem 
vigesimam  tertiam  quaero: 

Utrum  Deus  possit  facere  voluntatem  creaturae  raiio- 
nalis  impeccabilem  per  naturam? 

738.  —  Argumenta  principalia  (1).  —  Quod  sic,  probo :  — 
a)  Deus  potest  facere  aliquocl  corpus  quod  non  potest  deor- 
dinari  a  motu  suo,  (ut  est  corpus  coeli  (a));  ergo  similiter 
potest  facere  aliquem  spiritum  qui  non  poterit  deordinari  a 
motu  suo;  ergo  erit  impeccabilis. 

b)  Item,  Deus  potest  facere  voluntatem  aliquam  quae  ne- 
cessario  tendat  in  aliquod  bonum,  puta  in  finern;  ergo  facere 
poterit  quod  necessario  ista  voluntas  tenclat  in  omne  ordina- 
tum  ad  illum  finem;  quare,  etc.  —  Antecedens  patet  per  Au- 
gusL,  XIII.  De  Trinit.  (2),  qui  dicit  quod  omnes  volunt  neces- 
sario  beatitudinem.  —  Consequentia  probatur;  eadem  enim  ne- 
cessitate  qua  aliquid  tendit  in  finem  tendit  et  in  ea  quae  sunt 
ad  finem. 

c)  Praeterea,  Anselmus  dicit,  et  est  supra  [n.  449  c]  dictum, 
ciuod  posse  peccare  non  est  libertas,  nec  pa.rs  libertatis:  sed 
quod  non  est  de  essentia  alicuius  potest  per  potentiam  Dei, 
saltem  si  est  absolutum,  fleri  sine  illo;  ergo  liberum  arbitrium 
esse  sine  potentia  peccandi  non  includit  contradictionem. 

(2)  d)  Item,  Deus  potest  facere  creaturam  impeccabilem  per 
gratiam;  ergo  et  per  naturam.  —  Antecedens  patet  de  An- 
gelis  confirmatis.  —  Consequentia  probatur;  quia  Deus  potest 
facere  in  creatura  quicquid    non    repugnat   limitationi  creatu- 


(a)  Deest  in  Ed.  Ven. 

(1)  Solvuntur  ad  n.  743.  (2)  Cap.  3.  5  et  8. 

Tosi.  II.  42 

rae  :  sed  non  repugnat  naturae  limitatae  quod  Deus  creet  ali- 
quam  creaturam  in  qua  unitive  contineatur  perfectio  charitatis 
vel  gratiae;  charitas  enim  est  quid  finitum,  sicut  et  gratia;  et 
ideo  non  possunt  facere  creaturam  infinitam,  licet  unitive  con- 
tineantur  in  ea ;  et  ita  (a)  videtur,  cum  Deus  possit  omni  crea- 
tura  data  nobiliorem  creare,  quod  possit  creare  creaturam  in 
tali  gradu  entitatis,  quod  unitive  contineat  perfectionem  cha- 
ritatis  et  gratiae.  —  Vel  proba  sic  consequentiam :  quia  quod 
non  opponitur  alicui  creaturae  potest  concreari  illi,  et  per 
consequens  potest  esse  connaiurale  sibi:  gratia  vel  charitas 
est  huiusmodi  respectu  rationalis  creaturae;  ergo,  etc. 

e)  Item,  aliqua  voluntas  potest  esse  et  est  impeccabilis  in 
primo  instanti  creationis;  quia  in  primo  instanti  tali  est  motus 
voluntatis  naturalis,  et  per  consequens  rectus  naturaliter  et 
necessario;  ergo  et  in  quolibet  instanti  sequenti  potest  volun- 
tas  illa  talis  continuari.  —  Consequentia  patet,  quia  ex  quo 
manet  forma  eadem  in  instantibus  sequentibus  sicut  in  primo, 
si  in  primo  potest  et  necessario  est  impeccabilis,  igitur  et 
in  aliis. 

739.  —  (3)  Oppositum:  —  a)  Anselmus,  Cur  Deus  homo?, 
lib.  II.  c.  10,  in  fine,  respondens  discipulo  quaerenti  ab  eo,  cur 
non  potuit  Deus  facere  creaturam  rationabilem  impeccabilem 
per  naturam?,  dicit  Anselmus:  quia  non  potuit  ipsam  facere 
Deum;  ergo  nulla  creatura  potest  esse  impeccabilis,  nisi  sit 
assumpta  a  supposito  divino. 

bj  item,  hocidem  dicit  August.,  Contra  Maximum,  lib.  III. 
c.  12;  unde  dicit  ibi  quod  Angeli  peccaverunt,  et  daemones 
facti  sunt,  et  cuicumque  rationali  creaturae  praestatur 
ut  peccare  non  possit,  non  est  hoc  naturae  propriae,  sed 
Dei  gratiae. 

c)  Item,  Hieronymus,  in  Tractatu  de  filio  prodigo,  dicit 
quod  solus  Deus  est  in  quem  non  potest  cadere  peccatum.  Et 
ponitur  dist.  7  c  2  [Vid.  sup.  pag.  401]. 

740.  ( 4 )  —  Aliorum  rationes  ad  probandum  impossibilem  esse 
creaturam  impeccabilem  per  naturam.  —  Ad  quaestionem  di- 
citur  quod  Deus  non  potest  hoc  facere.  —  Quod  patet  per 
auctorilates   dictas    et    per   rationes.  —   a)  Prima   talis   est: 


(a)  Ed.  Ven.  idco. 

omnis  voluntas  quae  non  est  regula  suae  actionis,  sed  habet 
regulam  superiorem,  aliam  scilicet  a  se,  potest  ab  ista,  sibi 
dimissa,  discrepare,  et  per  consequens  peccare:  sed  omnis  vo- 
luntas  creata  est  huiusmodi,  etc.  (1). 

b)  Praeterea,  voluntas  creata,  sibi  derelicta,  vel  secundum 
se  considerata,  non  tantum  habet  pro  obiecto  adaequato  pri- 
mum  bonum  et  verum,  quod  est  finis  ultimus,  sed  bonum  quod 
convertitur  cum  ente,  scilicet  bonum  commune  ad  bonum  ve- 
rum  et  ad  bonum  apparens:  sed  nulla  potentia  esse  potest 
quae  naturaliter  non  posset  tendere  in  totum  suum  obiectum; 
ergo  omnis  voluntas  creata  per  naturam  potest  tendere  in 
bonum  apparens,  et  per  consequens  poterit  deficere  et  de- 
viare  (2). 

cj  Item,  omnis  creata  voluntas,  ex  hoc  quod  est  de  nihilo, 
necessario  tendit  in  nihil;  ergo  non  potest  de  nihilo  creari, 
quin  possit  deficere  (3). 

741.  (5)  —  Impugnantur.  —  Dico  quod  istae  rationes 
non  concludunt. 

a)  Ad  primam:  nego  assumptum;  non  enim  est  necesse 
quod  voluntas  quae  non  esl  sua  regula  in  agendo  possit  de- 
ficere;  sufficit  enirn  quod  in  agendo  conformetur  necessario 
regulae  quae  non  potest  deviare.  —  Exemptum:  intellectus 
noster  non  est  *  regula  sua  circa  *  (a)  prima  principia  intelli- 
gibilia,  quia  ante  omnia  (b)  intelligere  est  sicut  tabula  rasa, 
in  qua  nihil  depictum  est;  et  tamen  intellectus  noster  circa 
prima  principia  non  potest  errare,  II.  Metaph.,  cum  tamen  non 
sit  in  intelligendo  regula  sua.  Eodem  modo  de  voluntate  beati; 
nam  in  operando  non  potest  errare.  —  Unde  omne  illud  quod 
necessario  conformatur  regulae  suae,  etsi  non  sit  ipsa  re- 
regula  sua,  non  potest  plus  deficere  quam  ipsa  regula  sua. 

b)  Contra  secundam  rationem:  quidquid  sit  obiectum 
voluntatis  divinae,  voluntas  divina  extendit  se  ad  omne  id  ad 
quod  extendit  se  voluntas  creata,  sicut  intellectus  divinus  ex- 
tendit  se  ad  omnia  intelligibilia  ad  quae  extendit  se  intellectus 
creatus;  igitur  extendit  se  voluntas   divina    ad   bonum   appa- 


(a)  Wadd.  non  est  sua  prima  principia.  (b)  Ed  Ven.  esse. 

(1)  Vid.  solution.  ad  n.  741  a,  eonfirmationern  vero  ad  n.  742  a. 

(2)  Vid.  solution.  ad  n.  741  b,  confirmationein  vero  ad  n.  742  b. 

(3)  Vid,  solution.  ad  n.  741  c,  confirmationem  vero  ad  n.  742  b. 

rens,  sicut  voluntas  creata:  et  tamen  non  potest  deviare.  Et 
similiter  voluntas  beati  extendit  se  ad  quodcumque  obiectum 
extendit  se  voluntas  damnati:  et  tamen  non  sequitur  quod 
possit  peccare.  —  Dico  igitur  quod  bonum  apparens  potest 
esse  obiectum  voluntatis  Dei  et  beati;  non  tamen  quantum  ad 
omnem  actum  voluntatis  quem  habet  circa  illud  viator  vel 
damnatus;  quia  duplex  est  actus  voluntatis,  scilicet  velle  et 
nolle  [nn.  425  et  727,  Lib.  I.  n.  1200];  ideo  bonum  apparens 
potest  esse  obiectum  Dei  voluntatis  et  beati,  sed  non  respectu 
cuiuscumque  actus  voluntatis. 

c)  Ad  aliud;  si  concedatur  quod  voluntas  sibi  demissa 
tendat  in  nihil,  tamen  ex  hoc  non  sequitur  quod  possit  pec- 
care  vel  errare;  quia  pari  ratione,  cum  intellectus  sit  ex  ni- 
hilo,  potest  deficere,  et  per  consequens,  secundum  tuam  ra- 
tionem,  posset  errare  circa  prima  principia  :  quod  falsum 
est,  quia  circa  prima  principia  non  potest  errare,  stante  na- 
tura  sua.  Similiter  am,are  Deum  est  actus  voluntatis  creatae 
de  nihilo;  et  tamen,  slante  actu,  impossibile  est  ipsum  defi- 
cere  a  rectitudine,  ita  quod  posset  esse  non  rectus.  Si  etiam 
esset  bona  ratio,  concluderet  quod  lapis  posset  peccare,  quia 
sibi  demissus  tendit  in  nihil,  et  voluntas  etiam  beati.  —  Dico 
igitur  quod  omnis  creatura  potest  tendere  in  nihil  et  in  non 
esse,  eo  quod  de  nihilo  est,  et  sua  actio  similiter  tendit  in 
non  esse,  et  huiusmodi  lendentia  surgit  necessario  ex  natura 
rei;  sed  ex  hoc  non  potest  poni  defectus  culpabilis. 

742.  (6)  —  Ostendit  Doctor  Deum  non  posse  facere  volunta- 
tem  creatam  impeccabilem  per  naturam,  bene  vero  per  gratiam. 
—  Dico  igitur  ad  quaestionem  quod  non  potest  fieri  talis  na- 
tura  sive  voluntas  quae  sit  impeccabilis  per  naturam;  quia 
auctoriiates  Sanctorum  sunt  expresse  de  hoc  [n.  739]. 

a)  Ad  quod  probabiliter  declarandum  suppono  hic  quod 
omnis  voluntas  potest  appetere  commodum,  quia  hoc  compe- 
tit  appetitui  sequenti  apprehensionem;  et  si  omnis  appetitus 
potest  appetere  commodum,  potest  appetere  proprium  commo- 
dum.  —  Tunc  sic  probatur:  omnis  voluntas,  in  qua  non  neces- 
sario  coniunguntur  appetere  commodum  et  recte  appetere,  po- 
test  appetere  recte  et  non  recte:  sed  in  nulla  voluntate  creata 
possunt  coniungi  illa  necessario ;  igitur,  etc.  —  Minor  patet, 
quia  nulla  voluntas  potest  appetere  recte,  ex  hoc  solo  quod  appe- 

tit,  nisi  voluntas  Primi.  —  Maior  est  similiter  plana,  quia  ex 
quo  non  necessario  coniunguntur,  unum  potest  ab  alio  separari. 

Dices  quod  voluntas  potest  creari  talis,  quae,  ex  hoc  quod 
appetit,  recie  appetit,  et  potest  creari  in  tali  natura,  quod  non 
possit  appetere  nisi  conformiter  regulae  suae,  et  per  conse- 
quens  in  appetendo,  sive  ex  hoc  quod  appetit,  non  poterit  non 
recte  appetere,  sicut  nec  regula.  —  Contra:  omnis  voluntas, 
sicut  potest  sibi  velle  commodum,  sic  videtur  quod  potest  velle 
eo  modo  quo  esset  sibi  maius  commoolum,  et  sic  inesset 
sibi;  qui  quidem  modus  non  est  ordinatus  a  Deo,  ut  suppono; 
et  per  consequens  voluntas  appetens  commodum,  sub  tali  modo 
quo  esset  sibi  maius  vel  summum  commodum,  non  confor- 
mabitur  regulae  suae. 

Ex  hoc  potest  confirmari  ratio  prima  [n.  740  a}  soluta 
[n.  741  a]  sic:  omnis  voluntas  quae  non  est  sua  regula,  nec  ne- 
cessario  est  conformis  regulae  suae,  potest  deficere  in  recti- 
tudine:  sed  omnis  voluntas  creata,  derelicta  naturae  suae,  est 
talis,  ut  patet. 

(f)  b)  Item  secundo  arguo:  omnis  voluntas  quae  in  appetendo 
non  est  satiata  nec  quietata,  nec  potest,  sibi  demissa,  quietari, 
nisi  in  obiecto  infinito,  quod  non  habet  praesens,  et  per  con- 
sequens  non  tendit  actualiter  in  illud,  talis,  inquam,  voluntas 
potest  appetere  aliquid  non  in  ordine  ad  illud.  vel  tendere 
in  bonum  apparens,  ex  quo  non  est  immobilitata  in  isto  infi- 
nito:  sed  omnis  voluntas  creata,  naturaliter  sibi  demissa,  est 
huiusmodi;  quare,  etc. 

Et  ex  hoc  potest  confirmari  et  verificari  secunda  ratio 
[n.  740  b]  soluta  [n.  741  b],  quae  dicebat  obiectum  voluntatis 
creatae  esse  bonum  indifferens  ad  apparens  bonum  et  ad  ve- 
rum  bonum;  quia  enim  voluntas  creata  in  puris  naturalibus 
non  potest  necessario  immobilitari  in  summo  bono,  ideo  potest 
tendere  in  aliud  non  in  ordine  ad  illud. 

Et  tertia  ratio  [n.  740  c]  etiam  soluta  [n.  741  c]  posset  etiam 
ex  hoc  confirmari. 

c)  Teneo  igitur,  propter  auctoritates  magis,  quod  Deus 
non  potest  facere  voluntatem  rationalem  impeccabilem  per  na- 
turam,  sed  per  donum  supernaturale.  —  Sed  quomodo,  di- 
cendum  est  Lib.  IV.  dist.  49,  in  materia  de  beatitudine  (1). 

(1)  q-  6. 

743.  ( 8 )  —  Solvuntur  argumenta  principalia.  —  a)  Ad  pri- 
mum  [n.  738  a\ :  verum  est  quod  Deus  potest  facere  corpus  quod 
non  potest  deordinari  in  suo  motu  deordinatione  culpabili, 
quia  corpus  tale  non  potest  esse  susceptibile  peccati  vel  culpae, 
sicut  voluntas;  tamen  non  potest  facere  corpus  quod  non  posset 
moveri  difformiter,  nec  cui  repugnet  necessario  ex  principio 
intrinseco  difformiter  moveri,  si  Deus  velit  illud  sic  movere. 
—  Et  per  simile,  voluntas,  quae  ex  natura  sua  creatur  libera, 
non  potest  creari,  quin,  naturae  suae  dimissa,  posset  se  movere 
sic  ordinate  vel  aliter,  vel  quin  possit  sic  moveri  et  con- 
trario  modo,  quantum  est  de  se;  nisi  imaginetur  unus  An- 
gelus,  sicut  fingit  Ansel.,  De  Casu  diab.  [n.  389],  quod  primo 
esset  quaedam  natura,  et  deinde  daretur  sibi  affectio  com- 
modi,  sine  ratione;  tunc  ista  voluntas  non  esset  capax  peccati, 
nisi  daretur  sibi  plus,  sicut  etiam  est  in  phreneticis  et  in  ha- 
bentibus  usum  rationis  perpetuo  impeditum;  talis  enim  non  est 
capax  peccati,  nec  actus  meritorii,  cum  illis  circumstantiis.  Sed 
quaestio  intelligi  debet  de  habente  voiuntatem  et  simul  usurn 
rationis. 

b)  Ad  aliud  [n.  738  b\  dico,  sicut  dixi  in  I.  [n.  193],  quod 
voluntas  creata  non  necessario  tendit  in  finem  sibi  ostensum, 
nec  in  universali,  nec  in  particulari.  —  Tenendo  tamen  com- 
munem  viam,  potest  dici  quod  non  sequitur:  tendit  necessario 
in  hoc  bonum  infinitum;  ergo  et  in  quodlibet  quod  est  in  illud 
ordinatum,  quia  in  illis  non  est  perfecte  ratio  boni;  et  si  etiam 
tenderet  in  flnem  necessario,  non  sequitur  quod  tenderet  in 
omne  quod  est  ad  finem  modo  debito. 

(9)  c)  Ad  aliud  de  Anselmo  [n.  738  c],  posse  peccare  non  esi 
libertas,  nec  pars  libertatis,  dico  quod  verum  est  quod  posse 
praecise  in  peccatum,  quod  est  carentia  vel  privatio  debitae 
circumstantiae,  non  est  libertas  vel  libertatis  pars;  tamen  posse 
in  actum  cui  annexa  est  deformitas  est  bene  pars  libertatis, 
non  simpliciter,  sed  creatae.  —  Vel  dici  potest,  et  redit  quasi 
in  idem,  quod  potest  loqui  de  posse  peccare  prout  dicit  ordi- 
nem  ad  actum  ialem,  qui  quidem  ordo  est  relatio,  quae  nihil 
est  sui  fundamenti  vel  potentiae  quae  est  principium  illius 
actus,  et  sic  posse  peccare  non  est  libertas  vel  pars  libertatis. 
Nec  tamen  sequitur  fundamentum  nec  principium  illius  actus 
posse  esse  sine  tali  respectu,  quia  quando  respectus  de  neces- 

sitate  sequitur  fundamentum,  licet  non  sit  pars  vel  aliquid  fun- 
damenti,  tamen  non  potest  esse  fundamentum  sine  illo,  sicut 
nec  respectus  *  iste  *  sine  fundamento.  Si  autem  accipiatur 
posse  peccare  pro  fundamento  illius  respectus,  quod  quidem 
fundamentum  est  principium  actus  cui  annexa  est  deformitas, 
potest  esse  pars  libertatis  huius:  non  dico  libertatis  absotute, 
quae  abstrahit  a  creata  et  increata,  sed  est  pars  libertatis 
creatae.  Unde  deformitas  actus  magis  convenit  libero  arbitrio 
in  quantum  creatum  quam  in  quantum  tiberum  [Vid.  n.  477c]. 
d)  Ad  aliud  [n.  738  d] :  an  Angeli  beati  vel  homines  sint 
impeccabites  per  gratiam,  patebit  in  IV  (1).  —  Et  si  ita  sit,  nego 
tamen  consequentiam ;  quia  illucl  quod  habet  de  ratione  sua 
formali  quod  sit  perficiens  alterum,  et  alterum  sit  susceptivum 
illius,  et  de  ratione  sua  est  perfectibile  ab  illo,  haec  in  quan- 
tum  huiusmodi  sunt  diversa  primo,  in  tantum  quod  impos- 
sibile  est  quod  unum,  quantumcumque  crescat  in  perfectione 
substantiali  et  essentiali  in  sucgenere,  sit  alterum  essentialiter 
vel  contineat  illud  unitive,  sicut  patet  de  materia  et  forma, 
substantia  et  accidente;  nam,  stante  limitatione  subiecti,  impos- 
sibile  erit  ipsum  includere  perfectionem  suam  essentialiter  et 
unitive:  puta  si  potentia  materiae  sit  potentia  receptiva  formae, 
quantumcumque  crescat  huiusmodi  potentia  in  perfectione  talis 
potentiae,  nunquam  continebit  unitive  formam,  nec  subiectum 
sive  substantiam  accidens;  seci  quantumcumque  crescerent 
huiusmodi  perfectibilia,  tantum  crescerent  in  capacitate  et  po- 
tentia ;  nisi  poneretur  substantia  creata  formatiter  infinita, 
sicut  Deus,  tunc  enim  unitive  contineret  suas  perfectiones,  et 
esset  eadem  eis,  sicut  Deus:  quod  est  impossibile,  ipsam  scilicet 
esse  infinitam.  Quantumcumque  igitur  charitas  sit  perfectio 
finita,  vel  gratia,  tamen  nullus  gradus  entis  sive  substantiae, 
quantumcumque  maximus,  ex  quo  tamen  finitus  est,  potest 
esse,  in  quo  unitive  perfectio  charitatis  contineatur.  Quantum 
igitur  cresceret  creatura  rationalis  in  entitate  et  nobilitate  sub- 
stantiali,  tantum  cresceret  in  potentia  vel  capacitate,  et  non 
aliter;  quantumcumque  etiam  concrearetur  gratia  alicui  crea- 
turae,  semper  tamen  gratia  esset  gratia,  nec  esset  naturalis, 
ita  quod  de  natura  sua  vel  consequens  naturam  necessario. 


(1)  Dist.  49.  q.  6.  n.  (10)  seqq. 

('0)  e)  Ad  ultimum  [n.  738  e]  dico  quod  motus  naturalis  vel 
inclinatio  voluntatis  in  flnem  non  est  actus  eliciius.  Si  tamen 
voluntas  in  primo  instanti  habeat  actum  elicitum,  non  video 
quin  possit  tunc  peccare.  Nullus  tamen  actus  elicitus  voluntatis 
est  naturalis,  nisi  pro  tanto  quia  est  conformis  inclinationi 
naturali,  quae  non  est  actus  elicitus;  sed  omnis  actus  volun- 
tatis  elicitus  est  mere  liber.  —  llli  autem  qui  negarent  volun- 
tatem  Angeli  vel  hominis  posse  habere  actum  elicitum  nisi  re- 
ctum  in  primo  instanti,  dicerent  quod  non  est  simile  de  primo 
instanti  et  de  aliis,  quia  dicerent  quod  totum  quidquid  est  in 
primo  instanti  creationis  vel  productionis  esset  a  producente 
vel  creante,  et  ideo  in  primo  instanti  non  posset  peccare,  nisi 
redundaret  in  Deum;  sed  in  sequentibus  instantibus  aliis  potest 
elicere  actum  bonum  vel  malum.  —  De  actu  tamen  elicito  An- 
geli,  utrum  in  primo  instanti  potuit  esse  malus,  dictum  est 
supra  [n.  405]. 


DISTINCTIO  VIGESIMA  QUARTA 


TEXTUS  MAGISTRI  SENTENTIARUM. 

De  gratia  homlnis  et  de  potentia  ante  casum.  —  Nunc  diligen- 
ter  investigari  oportet,  quam  gratiam  vel  potentiam  habuerit  homo 
ante  casum,  et  utrum  per  eam  potuerit  stare,  vel  non.  —  Scien- 
dum  est  igitur  quod  homini  in  creatione,  sicut  de  Angelis  dixi- 
mus  (1),  datum  est  per  gratiam  auxilium  et  collata  est  potentia,  per 
quam  poterat  stare,  id  est,  non  declinare  ab  eo  quod  acceperat;  sed 
non  poterat  proficere  in  tantum  ut  per  gratiam  creationis,  sine  alia, 
mereri  salutem  valeret.  Poterat  quidem  per  illud  auxiJium  gratiae 
creationis  resistere  malo,  sed  non  perficere  bonum.  Poterat  tamen 
per  illud  bene  vivere  quodam  modo,  quia  poterat  vivere  sine  pec- 
cato;  sed  non  poterat  sine  alio  gratiae  adiutorio  spiritualiter  vivere, 
quo  vitam  mereretur  aeternam.  —  Unde  Augustinus  in  Enchir.  (2) : 
«  Sic  factus  est  homo  rectus,  ut  et  manere  in  ea  rectitudine  posset, 
non  sine  divino  adiutorio,  et  suo  fieri  perversus  arbitrio.  Utrumlibet 
horum  elegisset,  Dei  voluntas  fieret,  vel  ab  illo,  vel  de  illo.  Et  quia 
suam  maluit  facere  voluntatem  quam  Dei,  de  illo  facta  est  voluntas 
Dei  » .  Item  in  eodem  (3)  «  Sic  oportebat  hominem  fieri,  ut  et  bene 
posset  velle  et  male ;  nec  frustra,  si  bene ;  nec  impune,  si  male  » . 
Idem  quoque  in  lib.  De  Correptione  et  Gratia  (4)  ait :  «  Si  hoc  adiu- 
torium  vel  Angelo  vel  homini,  cum  primum  facti  sunt,  defuisset, 
quoniam  non  talis  natura  facta  erat,  ut  sine  divino  auxilio  posset 
manere,  si  vellet,  non  utique  sua  culpa  cecidisset;  defuisset  quippe 
adiutormm,  sine  quo  manere  non  posset  » .  Idem :  « Dederat  Deus 
homini  bonam  voluntatem;  in  illa  quippe  enm  fecerat  rectum;  dederat 
adiutorium,  sine  quo  non  posset  in  ea  manere,  si  vellet,  et  per  quod 
posset.  Ut  autem  hoc  vellet,  in  eius  dimisit  arbitrio  » .  In  eodem : 
«  Acceperat  posse,  si  vellet,  sed  non  habuit  velle  quo  posset;  nam 
si  habuisset,  perseverasset » .  —  His  testimoniis  evidenter  monstratur 
quod  homo  rectitudinem  et  bonam  voluntatem  in  creatione  accepit  atque 
auxilium  quo  stare  poterat,  alioquin  non  sua  culpa  videretur  cecidisse. 

(1)  Dist.  5,  pag.  348.  (3)  Cap.  105. 

(2)  Cap.  107.  .  (4;  Cap.  11. 

Qualis  fuerit  illa  rectitudo  et  bonitas  voluntatis,  in  qud  creatus 
est?  —  Sed  quomodo  rectam  et  bonam  voluntatem  habuit  homo,  si 
per  eam  nec  mereri  vitam  valuit,  nec  ea  stare  voluit?  —  Quia  nec 
aliquid  mali  ea  tunc  volebat,  et  ad  tempus  stare  valuit,  sed  non 
perseveranter ;  et  ideo  recta  et  bona  fuit  tunc  voluntas  hominis. 

Oppositio  contra  illud  quod  dictum  est,  hominem  non  potuisse 
proficere.  —  Ad  hoc  autem  quod  dicimus,  hominem  non  potuisse  pro- 
ficere  vel  mereri  per  gratiam  creationis,  solet  opponi  sic:  per  illud 
auxilium  gratiae  creationis  potuit  stare  in  bono  quod  acceperat;  po- 
tuit  ergo  resistere  tentationi:  sed  resistere  tentationibus  atque  sug- 
gestionibus  malis  meritum  est  ac  bonum  remunerabile :  omne  autem 
bonum  meritum  profectus  est;  per  gratiam  igitur  creationis  proficere 
potuit,  sine  adiectione  alterius  gratiae.  —  Ad  quod  dicimus  quia  re- 
sistere  malo  et  non  consentire  tentationi  non  fecisset  illi  meritum, 
etsi  non  consensisset,  quia  nihil  in  eo  erat  quod  ad  malum  impelleret : 
sicut  Angelis,  qui  non  ceciderunt,  non  fuit  meritum,  qiiod  steterunt, 
id  est,  quod  non  corruerunt.  JNTobis  autem  meritum  est  aliquando,  si 
malum  non  facimus,  sed  resistimus,  ibi  dumtaxat  ubi  causa  subest, 
quae  nos  id  facere  movet,  quia  ex  peccati  corruptela  proni  sunt  ad 
lapsum  gressus  nostri(l).  Ubi  autem  non  intervenit  causa  nos  ad  ma- 
lum  impellens,  non  meremur,  si  ab  eo  declinamus ;  declinare  enim  a 
malo  semper  vitat  poenam,  sed  non  semper  meretur  palmam. 

De  adiutorio  homini  in  creatione  dato,  quo  stare  poterat.  —  Hic 
considerandum  est,  quod  fuerit  illud  adiutorium  homini  datum  in 
creatione,  quo  poterat  manere,  si  vellet.  —  Illud  utique  fuit  libertas 
arbitrii,  ab  omni  labe  et  corruptela  immunis,  atque  voluntatis  recti- 
tudo,  et  omnium  naturalium  potentiarum  animae  sinceritas  atque 
vivacitas. 

De  libero  arbitrio  (2).  —  Liberum  vero  arbitrium  est  facultas  ra- 
tionis  et  voluntatis,  qua  bonum  eligitur,  gratia  assistente,  vel  malum, 
eadem  desistente.  Et  dicitur  liberum  quantum  ad  voluntatem,  quae  ad 
utrumlibet  necti  potest;  arbitrium  vero  quantum  ad  rationem,  cuius 
est  facultas  vel  potentia  illa,  cuius  etiam  est  discernere  inter  bonum 
et  malum;  et  aliquando  quidem  discretionem  habens  boni  et  mali, 
quod  malum  est  eligit,  aliquando  vero  quod  bonum  est.  Sed  quod 
bonum  est  nisi  gratia  adiuta  non  eligit,  malum  vero  per  se  eligit. 
Est  enim  in  anima  rationali  voluntas  naturalis,  qua  naturaliter  vult 
bonum,  licet  tenuiter  et  exiliter,    nisi    gratia   iuvet,    quae    adveniens 


(1)  Gen.  c.  VIII.  v.  21.  (2)  Cfr.  Dist.  25,  pag.  678. 

iuvat  eam  et  erigit,  ut  efficaciter  velit  bonum.  Per  se  autem  potest 
velle  malum  efficaciter.  Illa  igitur  rationalis  animae  potentia,  qua 
bonum  vel  malum  potest  velle7  utrumque  discernens,  liberum  arbi- 
trium  nuncupatur.  Quod  bruta  animalia  non  habent,  quia  ratione  ca- 
rent;  habent  tamen  sensum  et  apppetitum  sensualitatis  (1). 

De  sensucditate.  —  Est  enim  sensualitas  quaedam  vis  animae 
inferior,  ex  qua  est  motus,  qui  intenditur  in  corporis  sensus  atque 
appetitus  rerum  ad  corpus  pertinentium.  Ratio  vero  vis  animae 
est  superior;  quae,  ut  ita  dicamus,  duas  habet  partes  vel  differen- 
tias,  superiorem  et  inferiorem.  Secundum  superiorem  supernis  con- 
spiciendis  vel  consulendis  intendit ;  secundum  inferiorem  ad  tem- 
poralium  dispositionem  prospicit.  — ■  Quidquid  ergo  in  anima  nostra 
nobis  considerantibus  occurrit,  quod  non  sit  commune  cum  bestiis,  ad 
rationem  pertinet;  quod  autem  in  ea  reperis  commune  cum  belluis, 
ad  sensualitatem  pertinet.  Et  ubi  nobis  gradatim  in  consideratione 
partium  animae  progredientibus  primum  aliquid  occurrit  quod  non  est 
commune  cum  bestiis,  ibi  incipit  ratio.  Hoe  autem  Augustinus  docet 
XII.  lib.  De  Trinit.  ita  dicens  (2) :  «  Videamus,  ubi  sit  quasi  quoddam 
hominis  exterioris  interiorisque  confinium.  Quidquid  enim  habemus  in 
animo  commune  cum  pecore,  recte  dicitur  ad  exteriorem  hominem  per- 
tinere.  Non  enim  solum  corpus  homo  exterior  deputabitur,  sed  adiun- 
cta  quadam  vita  sua,  qua  compages  corporis  et  omnes  sensus  vigent, 
quibus  instructus  est  ad  exteriora  sentienda » .  Ascendentibus  ergo  in- 
trorsum  quibusdam  gradibus  considerationis  per  animae  partes,  ubi 
incipit  aliquid  occurrere  quod  nobis  non  sit  commune  cum  bestiis,  ibi 
incipit  ratio,  ubi  homo  interior  iam  possit  agnosci »  (3). 

«  Kationis  autem  pars  superior  aeternis  rationibus  conspiciendis 
vel  consulendis  adhaerescit ;  portio  inferior  ad  temporalia  gubernanda 
deflectitur»  (4).  «  Et  illa  rationis  intentio  qua  contemplamur  aeterna 
sapientiae  deputatur;  illa  vero  qua  bene  |utimur  rebus  temporalibus 
scientiae  deputatur»  (5).  —  «  Cum  vero  disserimus  de  natura  mentis 
humanae,  de  una  quadam  re  disserimus,  nec  eam  in  haec  duo,  quae 
commemoravimus,  nisi  per  officia  geminamus  »  (6).  —  «  Carnalis  au- 
tem  vel  sensualis  animae  motus,  qui  in  corporis  sensus  intenditur, 
nobis  pecoribusque  communis  est,  qui  seclusus  est  a  ratione  sapien- 
tiae,  rationi  autem  scientiae  vicinus  est »  (7). 


(1)  Ex  Hugone,  Sent.  t.  3.  c.  7. 

(2)  Cap.  1.  (5)  Ib.  c.  14. 

(3)  Ib.  c.  8.  (6)  Ib.  c.  4. 

(4)  Ib    c.  7.  (7)  Ib.  c.  12. 

Quod  talis  est  ordo  peccandi  vel  cadendi  in  nobis,  qualis  fuit  in 
primis  hominibus.  —  Illud  quoque  praetermittendum  non  est,  quod 
talis  nunc  in  uno  homine  tentationis  est  ordo  et  progressio,  qualis 
tunc  in  primis  praecessit  parentibus ;  ut  enim  tunc  serpens  mulieri 
malum  suasit,  ipsaque  consensit,  deinde  viro  suo  dedit,  sicque  con- 
summatiim  est  peccatum,  ita  et  nunc  in  nobis  pro  serpente  est  sen- 
sualis  motus  animae,  pro  muliere  inferior  portio  rationis,  pro  viro  su- 
perior  rationis  portio.  Et  hic  est  vir,  qui  secundum  Apostolum  (1)  di- 
citur  imago  et  gloria  Dei;  et  illa  est  mulier,  quae  secundum  eumdem, 
dicitur  gloria  viri. 

Atque  inter  hunc  virum  et  hanc  mulierem  est  velut  quoddam  spi- 
rituale  coniugium  naturalisque  contractus,  quo  superior  rationis  portio, 
quasi  vir,  debet  praeesse  et  dominari ;  inferior  vero,  quasi  mulier,  debet 
subesse  et  obedire.  Ideo  vir,  secundnm  Apostolum(2),  non  debet  habere 
velamen,  sed  mulier.  —  Et  sicut  in  cunctis  animantibus  non  est  re- 
pertum  homini  adiutorium  simile  sibi  (3),  sed  de  illo  sumptum  quod  ei 
formaretur  in  coniugium,  ita  et  in  partibus  animae,  quas  cum  peco- 
ribus  habemus  communes,  nullum  menti  nostrae  simile  est  adiutorium. 
Unde  Augustinus  in  eodem  (4) :  «  Illud  nostrum  quod  in  actione  tempo- 
ralium  tractandorum  ita  versatur,  ut  non  sit  nobis  commune  cum  pe- 
core,  rationale  est  quidem,  sed  ex  illa  rationali  mente,  qua  subhae- 
remus  intelligibili  et  incommutabili  veritati,  tamquam  ductum  et  in- 
ferioribus  tractandis  gubernandisque  deputatum  est.  Sicut  enim  in 
omnibus  pecoribus  non  est  inventum  viro  adiutorium  simile  illi,  nisi 
de  illo  detractum  in  coniugium  formaretur,  ita  menti  nostrae,  qua  su- 
pernam  consulimus  veritatem,  nullum  est  ad  usum  rerum  tempora- 
lium,  quantum  naturae  hominis  satis  est,  simile  adiutorium  ex  animae 
partibus  quas  communes  cum  pecoribus  habemus.  Ideoque  rationale 
nostrum  non  ad  unitatis  divortium  separatum,  sed  in  auxilium  so- 
cietatis  quasi  derivatum,  in  suo  dispertitur  officio.  Et  sicut  una  caro 
est  duorum  in  masculo  et  in  foemina,  sic  intellectum  nostrum,  et  actio- 
nem  sive  rationem  et  appetitum  rationalem,  vel  si  aliquo  modo  signi- 
ficantius  dici  possunt,  una  mentis  natura  complectitur,  ut  sicut  de 
illis  dictum  est  (5) :  Erunt  duo  in  carne  una,  sic  de  his  dici  possit : 
duo  in  mente  una.  —  Ecce  ex  his  aperte  intelligi  potest  qualiter  in 
anima  hominis  exsistat  imago  illius  coniugii,  et  qualiter  in  singulis 
nostrum  spiritualiter  sint  illa  tria,  scilicet  vir,  midier,  serpens. 


(1)  /.   Cor.  c.  XI.  v.  7. 

(2)  Ib.  v.  6.  (4)  De  Trinit.  Lib.  XII.  c.  3. 

(3)  Gen.  c    II.  v.  20.  (5;  Gen.  c.  II.  v.  14. 

Qualiter  per  illa  tria  in  nobis  consummetur  tentatio.  —  Nunc 
superest  ostendere,  quomodo  per  haec  tria  in  nobis  consummetur  pec- 
catum,'  ubi  agnosci  poterit,  si  diligenter  intendatur,  quid  sit  in  anima 
mortale,  vel  veniale  peccatum.  U t  enim  ibi  serpens  suasit  mulieri,  et 
mulier  viro,  ita  et  in  nobis  sensualis  motus,  cum  illecebram  peccati  con- 
ceperit,  quasi  serpens  suggerit  mulieri,  scilicet  inferiori  parti  rationis, 
id  est,  rationi  scientiae',  quae  si  consenserit  illecebrae,  mulier  edit  ci- 
bum  vetitum ;  post  de  eodem  dat  viro,  cum  superiori  parti  rationis,  id 
est  rationi  sapientiae,  eamdem  illecebram  suggerit;  quae  si  consentit, 
tunc  vir  etiam  cum  foemina  cibum  vetitum  gustat.  Si  ergo  in  motu 
sensuali  tantum  peccati  illecebra  teneatur,  veniale  ac  levissimum  est 
peccatum. 

Quando  mulier  sola  manducat  cibum  vetitum.  —  Si  vero  infe- 
rior  pars  rationis  consenserit,  ita  ut  sola  cogitationis  delectatione, 
sine  voluntate  perficiendi  teneatur,  mulier  sola  manducavit,  non  vir, 
cuius  auctoritate  cohibetur  voluntas,  ne  ad  opus  usque  perveniat. 

Si  vero  adsit  plena  voluntas  perficiendi,  ut  si  adsit  facultas  et 
ad  effectum  perducatur,  vir  quoque  manducat,  quia  superior  pars  ra- 
tionis  illecebrae  consensit;  et  tunc  est  damnabile  et  grave  peccatum. 

Quando  autem  mulier  sine  viro  gustat,  aliquando  est  mortale,  ali- 
quando  veniale  peccatum.  Ut  enim  dictum  est,  tunc  mulier  sine  viro 
gustat  cum  ita  delectatione  cogitationis  peccatum  tenetur,  ut  facien- 
dum  non  decernatur:  vel  cum  quidam  terminus  et  mensura  peccato 
adhibetur  a  viro,  ut  non  liceat  mulieri  effraenata  libertate  in  pecca- 
tum  progredi.  Si  ergo  peccatum  non  diu  teneatur  delectatione  cogita- 
tionis,  sed  statim,  ut  mulierem  tetigit,  viri  auctoritate  repellatur,  ve- 
niale  est.  Si  vero  diu  in  delectatione  cogitationis  teneatur,  etsi  vo- 
luntas  perficiendi  desit,  mortale  est,  et  pro  eo  damnabitur  simul  vir 
et  mulier,  id  est  totus  homo;  quia  et  tunc  vir  non  sicut  debuit  mu- 
lierem  cohibuit,  unde  potest  dici  consensisse. 

Repetitio  sumn\am  perstringens.  —  Itaque,  ut  breviter  summam 
perstringam,  quando  peccatum  ita  in  anima  concipitur,  ut  illud  fa- 
cere  disponat  vel  etiam  perficiat,  aliud  frequenter,  aliud  semel,  vel 
etiam  quando  delectatione  cogitationis  diu  tenetur,  mortale  est.  Cum 
vero  in  sensuali  motu  tantum  est,  ut  praediximus,  tunc  levissimum 
est,  quia  ratio  tunc  non  delectatur.  —  Ideo  autem  supra  dixi  aliud 
frequenter,  aliud  semel,  quia  quaedam  sunt  quae,  si  tantum  semel 
fiant  vel  facienda  disponantur,  damnant ;  quaedam  vero  non  nisi  sae- 
pius  fiant  vel  facienda  decernantur :  ut  de  otioso  verbo  et  huius- 
modi. 

Haec  Augustinus  in  XII.  lib.  De  Trinit.  (1)  tradit  ita :  « Sicut  in  illo 
coniugio  primorum  hominum  serpens  manducandum  persuasit,  mulier 
autem  non  manducavit  sola,  sed  viro  suo  dedit,  et  simul  manducave- 
runt,  ita  et  in  quodam  secreto  coniugio,  quod  in  uno  homine  geritur 
et  dignoscitur,  cum  rationi  scientiae,  quae  in  rebus  temporalibus  agendis 
ratiocinandi  vivacitate  versatur,  animalis  sensus  ingerit  quamdam 
illecebram,  tunc  velut  serpens  alloquitur  foeminam.  Huic  autem  ille- 
cebrae  consentire  de  ligno  vetito  est  edere.  Sed  iste  consensus  si 
sola  cogitationis  delectatione  contentus  est,  superiori  vero  auctori- 
tate  ita  retinentur  membra,  ut  non  exhibeantur  arma  iniquitatis 
peccato  (2),  sic  habendum  existimo  velut  lignum  vetitum  mulier 
sola  comederit.  Si  autem  in  consensu  illo  ita  decernitur  quodque 
peccatum,  ut,  si  potestas  sit,  etiam  opere  impleatur,  intelligenda 
est  mulier  dedisse  viro  suo  simul  eclendum  illicitum  cibum.  Neque 
enim  potest  peccatum  non  solum  cogitandum  suaviter,  verum  etiam 
perpetrandum  efficaciter  mente  decerni,  nisi  et  illa  mentis  intentio, 
penes  quam  summa  potestas  est  membra  in  opus  movendi  vel  ab 
opere  cohibendi,  malae  actioni  cedat.  Nec  sane  cum  sola  cogitatione 
mens  oblectatur  illicitis,  non  quidem  decernens  esse  facienda,  tenens 
tamen  et  volvens  libenter,  quae  statim  ut  attigerunt  animum  respui 
debuerunt,  negandum  est  esse  peccatum;  sed  longe  minus  quam  si 
et  opere  statuatur  implendum.  Et  ideo  de  talibus  quoque  cogitationi- 
bus  venia  petenda  est,  pectusque  percutiendum  et  dicendum :  Dimitte 
nobis  debita  nostra(S).  Neque  enim,  sicut  in  illis  duobus  primis  homini- 
bus  personam  suam  quisque  portabat,  et  ideo  si  sola  mulier  cibum  edis- 
set  illicitum,  sola  utique  mortis  supplicio  plecteretur,  ita  dici  potest  in 
homine  uno,  si  delectationibus  illicitis,  a  quibus  eontinuo  se  deberet 
avertere,  cogitatio  libenter  sola  pascatur,  nec  facienda  decernantur 
mala,  sed  tantum  suaviter  in  recordatione  teneantur,  quasi  mulierem 
sine  viro  posse  damnari.  Absit  hoc  credere.  Haec  quippe  una  persona 
est,  unus  homo  est,  totusque  damnabitur,  nisi  haec  quae  sine  volun- 
tate  operandi,  sed  tamen  cum  voluntate  animum  talibus  oblectandi, 
solius  cogitationis  sentiuntur  esse  peccata,  per  Mediatoris  gratiam 
remittantur  » . 

Idem  quoque  in  lib.  Contra  Manichaeos  (4:),  de  hoc  eodem  sic  ait: 
«  Apostolus  dicit(5):  Secundum  principem  potestatis  aeris  huius,  spi- 
ritus,  qui  nunc  operatur  in  filiis  diffidentiae.  Numquid  ergo  visibiliter 
eis  apparet,  aut  quasi  corporeis  locis  accedit  ad  eos  et  operatur?  Sed 
miris  modis  per  cogitationem  suggerit  quidquid  potest ;  quibus  sugge- 


(1)  Cap.  12. 

(2)  Rom.  c.  VI.  v.  13.  (4)  De  Geties.  contra  Manich.  Lib.  II.  c.  14. 

(3)  Matlh.  c.   VI.  v.  12.  (5)  Eph.  c.  II.  v.  2. 

stionibus  resistendmn  est.  Non  enim  ignoramus  (1)  astutias  eius.  Quo- 
modo  enim  accessit  ad  Iudam,  quando  ei  persuasit  ut  Dominum  tra- 
deret?(2)  Numquid  in  locis,  aut  per  hos  oculos  ei  visus  est?  Sed  utique, 
ut  dictum  est,  in  cor  eius  intravit.  Repellit  autem  illum  homo,  si  pa- 
radisum  mentis  custodiat,  posuit  enim  hominem  Deus  in  Paradiso  ut 
operaretur  et  custodiret  illum  (3),  quia  sic  Ecclesiae  dicitur  in  Canticis 
Canticorum  (4) :  Hortus  conclusus,  fons  signatus ;  quo  utique  non  ad- 
mittitur  perversitatis  ille  persuasor,  sed  tamen  per  mulierem  decepit. 
Non  enim  etiam  ratio  nostra  deduci  ad  consensionem  peccati  potest, 
nisi  cum  delectatio  mota  fuerit  in  illa  parte  animi  quae  debet  obtem- 
perare  rationi  tamquam  rectori  viro.  Etiam  in  unoquoque  nostrum 
nihil  aliud  agitur  nunc,  cum  ad  peccatum  quisque  delabitur,  quam 
tunc  actum  est  in  illis  tribus :  serpente,  muliere  et  viro.  Nam  primo 
fit  suggestio  sive  per  cogitationem,  sive  per  sensus  corporis :  vel  vi- 
dendo,  vel  tangendo,  vel  audiendo,  vel  gustando,  vel  olfaciendo ;  quae 
suggestio  cum  facta  fuerit,  si  cupiditas  nostra  non  moveatur  ad  pec- 
candum,  excluditur  serpentis  astutia.  Si  autem  mota  fuerit,  quasi  iam 
mulieri  persuasum  erit ;  sed  aliquando  ratio  viriliter  etiam  commotam 
cupiditatem  refraenat  atque  compescit.  Quod  cum  fit,  non  labimur  in 
peccatum,  sed  cum  aliquantula  luctatione  coronamur.  Si  autem  ratio 
consentiat  et  quod  libido  commoverit  faciendum  esse  decernat,  ab 
omni  vita  beata,  tamquam  de  paradiso,  expellitur  homo ;  iam  enim 
peccatum  imputatur,  etiamsi  non  subsequatur  factum,  quando  rea  te- 
netur  in  consensione  conscientia  » . 

Quare  liaec  de  animae  partibus  dixit.  —  Haec  de  animae  par- 
tibus  interseruimus,  ut  ipsius  animae  natura  plenius  cognosceretur, 
et  secundum  quam  sui  portionem  in  ea  sit  liberum  arbitrium  intelli- 
gatur,  scilicet  secundum  rationem,  qua  omne  peccatum  mortale  geri- 
tur,  sed  non  omne  veniale,  illud  scilicet  quod  in  solo  motu  sensuali- 
tatis  exsistit. 

Quod  sensualitas  saepe  in  Scriptura  aliter  quam  supra  accipitur, 
scilicet,  ut  etiam  inferior  rationis  portio  eius  nomine  intelligatur.  — 
Non  est  autem  silentio  praetereundum  quod  saepe  in  Scriptura  no- 
mine  sensualitatis  non  id  solum  in  anima  quod  est  nobis  commune 
cum  pecore,  sed  etiam  inferior  portio  rationis,  quae  temporalium  di- 
spositioni  intendit,  intelligitur.  Quod  diligens  lector  in  locis  Scriptu- 
rae,  ubi  de  ipsa  fit  mentio,  vigilanter  annotet  (5). 


(1)  II.  Cor.  c.  II.  v.  11.  (3j  Gen.  c.  II.  v.  15. 

(2)  Luc.  c.  XXII.  v.  3;  Ioan.  c.  XIII.  v.  2.  (4)  Cap.  IV.  v.  12. 
(5)  Cfr.  D.  August.  De  Trinit.  Lib.  XII.  c.  V6. 

QUAESTIO  UNICA. 

744.  ( i )  —  Proponitur  quaestio.  —  Girca  distinctionem 
vigesimam  quariam  *  quaero  * : 

Utrum  portio  superior  sit  potentia  distincta  a  portione 
inferiori  ? 

745.  —  Argumenta  principalia(l).  —  Quod  sic:  —  a)  Secun- 
dum  August.,  XII.  De  Trinit.  c.  4,  imago  est  in  superiori  por- 
tione,  sed  in  inferiori  non  est(2):  sed  hoc  non  esset,  si  essent 
una  et  eadem  potentia. 

b)  Item,  potentiae  distinguuntur  per  obiecta,  II.  De  Anima: 
sed  obiectum  portionis  superioris  est  aetemum,  et  inferioris 
temporale,  quae  sunt  obiecta  valde  distincta;  ergo,  etc.  — 
Confirmatur  III.  Ethic:  Scientificum  et  ratiocinativum  sunt 
alterae  particulae  animae,  quia  obiecta  eorum,  scilicet  necessa- 
rium  et  contingens,  differunt  genere. 

746.  —  Oppositum  per  Augustinum,  ubi  supra,  in  principio 
capituli,  inquit:  Animam  in  haec  duo,  scilicet  portionem  su- 
periorem  et  inferiorem,  non  nisi  per  offlcia  geminamus. 

747.  ( 2 )  Ostenditur  tam  portionem  superiorem  quam  infe- 
riorem  plures  complecti  potentias.  —  Dico  quod  potest  esse  unus 
inteltectus  quaestionis,  utrum  portio  superior  sit  tantum  una 
potentia,  et  poriio  inferior  tantum  una  alia,  distincta  ab  illa? 
—  Et  tunc  dico  quod  ille  intellectus  est  falsus  et  impossibilis; 
quia  neutra  portio  tantum  est  una  potentia.  Nam,  secundum 
Augustinum,  ubi  supra,  portio  superior  est  respectu  aeterno- 


(1)  Solvimtur  ad  n.  .749. 

(2)  In  eo  solo  quod  ad  contemplationem  pertinet  aeternorum  non  solum 
Trinitas,  sed  etiam  imarjo  Dei;  in  hoc  autem  quod  derivatum  est  in  actione 
temporalium,  etiamsi  Trinitas  possit,  non  tamen  imago  Dei  possit  inveniri.  — 
Cfr.  Lib.  I.  d.  3.  q.  11.  pag.  471  seqq. 

rum:sed  respectu  aeternorum  potest  esse  et  est  memoria,  in- 
telligentia  et  vokintas,  quae  sunt  plures  potentiae  clistinctae; 
igitur,  etc.  —  Maior  patet  per  Augustinum,  distinguendo  supe- 
riorem  portionem  ab  inferiori.  —  Minor  patet  per  eumdem, 
qui  dicit  quod  imago  Trinitatis,  quae  non  est  nisi  quantum  ad 
illas  tres  potentias,  est  in  portione  superiori  (a)  rationis;  ergo 
sequitur  quod  portio  superior  non  est  unica  potentia. 

b)  Quod  etiam  huiusmodi  potentiae  dictae  sint  respectu 
aeternorum,  patet  per  potentias  quae  ponuntur  principia  pro- 
ductionum  in  Divinis,  quae  sunt  necessario  intellectus  et  vo- 
luntas;  haec  enim  principia  sive  potentiae  sunt  respectu  obiecti 
aeterni,  scilicet  essentiae  divinae ;  non  enim  praedictae  po- 
tentiae,  intelligendo  et  volendo  obiectum  temporale  sive  non 
aeternum,  producunt  Filium  et  Spiritum  Sanctum,  quia  tunc 
dependerent  personae  istae  a  temporali;  sed  huiusmodi  prin- 
cipia  vel  potentiae,  intelligendo  et  volendo  essentiam  divinam, 
quae  aeterna  est,  principiant  personas.  —  Igitur  similiter  erit 
de  huiusmodi  potentiis  in  creatura  rationali,  scilicet  quod  me- 
moria,  inlelligentia  et  voluntas  erunt  respectu  aetemorum. 

c)  Portio  igilur  superior,  quae  est  respectu  aeternorum, 
cum  non  sit  respectu  eorum  nisi  ratione  praedictarum  poten- 
tiarum,  non  erit  una  potentia  tantum.  —  Eodem  modo  de  por- 
tione  inferiori,  in  qua  scilicet  est  illa  eadem  imago  Trinitatis, 
quae  etiam  consistit  in  illis  tribus  potentiis;  quia  anima  potest 
esse  et  est  quandoque  in  potentia  accidentali  respectu  obiecti 
temporalis  intelligibilis,  habens  notitiam  habitualem  sive  habi- 
tum  scientiae  vel  conclusionis  alicuius,  et  hoc  respicit  memo- 
riam:  aliquando  est  in  actu  secundo  intelligendi  illud,  et  hoc 
respicit  intelligentiam.  Ex  hoc  autem  quod  in  actu  intelligit 
sequitur  voliiio,  quae  respicit  voluntatem.  Quare  (b)  cum  ista 
tria  non  possint  esse  una  potentia,  portio  inferior  non  erit 
tantum  una  potentia. 

d)  Portio  etiam  superior  et  inferior  non  possunt  distingui 
per  hoc  quod  una  sit  contemplativa  vel  *  speculativa  *  (c),  et 
alia  practica;  immo  tam  speculativa  quam  practica  pertinent, 


(a)  Ed.  Ven.  imago  Trinitatis  non  est  nisi  quantum    ad    illas   tres  po- 
tentias  in  portione  superiori. 

(b)  FA.  Ven.  quia.  (c)  Wadd.  respectiva. 
Tom.  II.  43 

secundum  Augustinum,  ad  portionem  superiorem,  quia  con- 
templaiio,  secundum  Augustinurn,  non  est  nisi  actus  respiciens 
aeiernum;  et  praxis  eiusdem  portionis  superioris  est  actus 
eius  respiciens  temporale  respectu  aeterni,  sive  in  ordine  ad 
aeternum. 

748.  (3)  —  Singulas  vero  potentias  easdem  esse  in  portione 
superiori  et  inferiori.  —  Est  igitur  alius  intellectus  quaestionis, 
accipiendo  aliquam  potentiam  in  portione  superiori,  ut  intel- 
lectivam,  et  aliquam  similem  in  inferiori,  scilicet  etiam  intel- 
lectivam,  et  sic  de  voluntate  et  memoria,  utrum  sint  distinctae 
potentiae? 

Et  dico  quod  non.  —  Hoc  probo:  —  a)  Primo  ex  actu  et 
operatione.  Nam  Augustinus,  ubi  supra,  dicit  quod  portio  su- 
perior  intendit  regulis  aeternis  et  superioribus  contemplandis; 
inferior  autem  intendit  temporalibus  agendis.  Arguo  tuncsic: 
eadem  potentia  cognoscit  principia  et  conclusionem ,  aliter 
*  nulla  eadem  potentia  cognosceret  principium  *  (a),  quia  princi- 
pium  non  cognoscitur  nisi  sciatur  elici  conclusio  contenta  in  illo. 
—  Et  Aristot.  etiam.  II.  De  Anima,  dicit  quod  oportet  esse  sen- 
sum  unum  qui  cognoscat  diversa  obiecta  diversorum  sensuum 
et  diversitatem  illorum  obiectorum.  —  Sed  portio  inferior  co- 
gnoscit  conclusionem,  quae  est  de  hoc  agibili  temporali,  cuius 
principium  et  regulam  aeternam  cognoscit  portio  superior, 
scilicet,  quod  praecepta  Dei  ex  charitate  sunt  implenda,  vel 
aliquod  tale;  igitur  eadem  erit  potentia  intellectiva  illius  por- 
tionis  superioris  cognoscentis  principium  et  portionis  inferioris 
cognoscentis  conclusionem. 

(*)  b)  Secundo  probatur  idem  ex  actu  beatifico  speciali;  nam 
beatitudo  non  consistit  in  pluribus  potentiis  eiusdem  rationis; 
nam  si  sit  in  intellectu  simul  et  voluntate,  non  tamen  est  in 
duabus  intellectivis  potentiis  vel  in  duabus  volitivis,  sed  tan- 
tum  in  una  intellectiva  vel  volitiva,  quia  beatitudo,  secundum 
omnes  Philosophos,  est  optimum  hominis,  ideo  in  una  virtute 
consistit  eiusdem  rationis:  sed  beatitudo  est  portionis  superio- 
ris  rationis;  hoc  est  manifestum;  et  etia m  portionis  inferioris 
rationis;  probo,  quia  oportet  quod  beatitudo  *  sit  illius  *  poten- 


(a)  Wadd.  nulla  eadein  potentia  cognosceret  conclusionem,  cum  non  co- 
gnoscatur  per  se  nisi  ex  collatione  ad  principium,  quia  principium... 


LIB.    II.    DIST.    XXIV.    QUAEST.    UNICA.  675 

tiae  quae  est  principium  merendi:  huiusmodi  est  tota  portio  ra- 
tionis  inferioris;  si  ergo  tota  intellectiva,  et  superioris  et  in- 
ferioris  portionis,  est  beatificabilis,  illa  intellectiva  utriusque 
portionis  erit  una  potentia. 

c)  Tertio  ex  ratione  habitus  idem  ostenditur:  idem  ha- 
bitus  simplex  non  perficit  duas  potentias:  sed  eadem  chari- 
tas  perficit  voluntatem  superioris  portionis  et  inferioris;  igitur 
non  sunt  duae  potentiae.  —  Et  similiter  erit  de  intelligentia.  — 
Probatio  maioris:  quia  distinctio  in  posteriori  non  arguit  di- 
stinctionem  in  priori;  maior  unitas  semper  debet  esse  in  priori 
quam  in  posteriori:  sed  habitus  est  unus;  igitur  potentia  quam 
informat  magis  est  una.  —  Probaiio  minoris:  quia  charitas 
est  in  voluntate  portionis  superioris,  qua  Deus  diligitur,  et 
eadem  in  voluntate  portionis  inferioris,  qua  diligitur  proxi- 
mus,  qui  est  obiectum  temporale,  una  enim  charitas  extendit 
se  ad  omnia  cliligibilia  ;  igitur  non  est  nisi  una  voluntas.  —  Et 
similiter:  igitur  nisi  unus  intellectus. 

749.  (5)  —  Soivuntur  argumenta  principalia.  —  Ad  primum 
[n.  745  a]  dico  quod  imago  consistit  in  anima,  non  secundum 
quod  totaliter  est  unum  ens,  quia  essentia  animae  repraesentat 
unitatem  et  distinctionem :  unitatem  respectu  essentiae,  distin- 
ctionem  respectu  potentiarum,  ut  suae  potentiae  sunt  sub  acti- 
bus,  quia  tunc  consideratur  ibi  origo  quasi  unius  potentiae 
ab  alia,  ut  dictum  est  dist.  16  [n.  640].  —  Potentiae  autem 
animae  possunt  comparari  vel  respectu  temporalium,  vel  re- 
spectu  aeternorum.  —  Et  ut  respectu  aeternorum  habent 
quamdam  specialem  similitudinem,  ratione  qua  est  expressior 
imago  in  ipsis  ut  sic  quam  ut  sub  actibus  respectu  tempora- 
lium ;  minus  enim  repugnant  memoria,  intelligentia  et  voluntas 
creatae,  ut  sunt  respectu  aeternorum,  Patri  et  Filio  et  Spi- 
ritui  Sancto  aeternis,  quam  ut  sunt  respectu  lapidis  vel  alte- 
rius  obiecti  temporalis.  —  Et  quia  minus  expresse  repraesenta- 
tur  imago  in  anima  prout  huiusmodi  potentiae  animae  sunt 
sub  actibus  respectu  temporalium  quam  quando  sunt  sub  acti- 
bus  respectu  aeternorum,  hinc  est  quod  Augustinus  dicit  ima- 
ginem  esse  in  portione  superiori,  quae  est  respectu  aeterno- 
rum,  non  in  portione  inferiori,  quae  est  respectu  temporalium : 
non  quod  ibi  non  sit  imago  in  eisdem  potentiis,  licet  minus  ex- 
pressa,  ut  dictum  est. 

(6)  b)  Ad  aliud  [n.  745  &],  cum  dicitur  potentiae  distinguun- 
tur  per  obiecta,  dicitur  quod  duplex  est  obiectum,  formale 
scilicet  et  materiale.  Formale  est  adaequatum  potentiae,  ut 
color  visui:  materiale  quod  non  est  adaequatum,  ut  albedo. 
—  Sed  non  video  quin  albedo  sit  obiectum  visus  ita  formale 
sicut  color;  si  enim  nullus  esset  intellectus  abstrahens  hoc  uni- 
versale,  quod  est  cotor,  oculus  bovis  videret  album  et  ni- 
grum;  imo  color  ut  quid  commune  abstractum  non  videtur, 
secl  hoc  album  et  hoc  nigrum,  quorum  neutrum  est  obiectum 
adaequaium  visui,  quia  nulla  potentia  habet  obiectum  adae- 
quatum  non  abstractumf  nisi  divinus  intellectus,  quia  nulla 
res  est  in  qua  contineantur  omnia  perceptibilia  a  potentia,  nisi 
essentia  divina.  Obiecta  igitur  formalia  in  re  possunt  esse  al- 
bum  et  nigrum;  sed  non  est  aliquod  istorum  obiectorum  adae- 
quatum  visivae  potentiae. 

( 7 )  Dico  ergo  ad  argumentum  quod  non  omnis  distinctio 
obiectorum  formalis  facit  distinctionem  potentiarum;  nam 
manifestum  est  quod  non  oportet  tot  esse  visus  quot  sunt 
colores,  nec  tot  esse  auditus  quot  sunt  soni;  imo  Philos.,  II. 
De  Anima,  ex  ratione  talis  mixtionis  in  tali  organo,  puta 
visus,  concludit  illam  potentiam„puta  visum,  esse  istius  obiecti, 
et  non  alterius.  Et  pro  tanto  sequitur  quod  distinctio  obiecto- 
rum  facit  distinctionem  potentiarum,  quia  tale  obiectum  li- 
mitatum  et  distinctum  non  percipitur  nisi  a  tali  potentia,  et 
numquam  ab  alia ;  quae  quidem  potentia  est  limitata  ad  tale 
obiectum  ratione  talis  mixtionis  organi.  —  Sed  aliud  est  de 
potentiis  non  organicis,  quae  sunt  abstractissimae,  et  sunt  to- 
tius  entis.  Unde  ibi  non  habet  veritatem  propositio  illa,  quod 
distinctio  obiectorum  facit  distinctionem  potentiarum ;  sed  so- 
lum  est  vera  in  organicis  potentiis,  quae  non  sunt  abstractivae. 

(8)  Si  quaeras,  quod  est  obiectum  adaequatum  potentiae  non 
organicae?  —  Dico  quod  si  ens  potest  habere  conceptum  vel 
rationem  communem  ad  ens  creatum  et  increatum,  est  obie- 
ctum  adaequatum  intellectus:  non  quod  per  abstractionem  il- 
lam  sit  obiectum  intellectus,  sed  quia  a  quolibet  intelligibili 
potest  abstrahi  una  talis  ratio  vel  conceptus.  —  Et  tunc  non 
distinguerentur  portio  superior  et  inferior,  nec  etiam  intel- 
lecius  et  votuntas  formaliter  per  obiecta.  —  Si  autem  ens 
non  posset  habere  talem  conceptum  communem,  si  debeat  assi- 

gnari  potentiae  non  organicae,  quae  se  extendit  ad  omne  ens, 
aliquod  obiectum  adaequatum  et  primurn,  illud  non  erit  nisi 
essentia  divina,  in  se  continens  omnes  rationes  aliorum  en- 
tium,  et  ad  quam  omnia  alia  entia  habent  attributionem.  — 
Sed  hoc  falsum  est,  ut  probatum  est  in  I.  Libro  [n.  375  seqq.], 
scilicet  quod  essentia  divina  non  potest  esse  obiectum  primum 
et  adaequatum  intellectus  creati,  sed  solum  intellectus  Dei,  cui 
est  proportionata,  et  respectu  creati  intellectus  est  impropor- 
tionata.  —  Et  si  essentia  divina  non  ponatur  esse  obiectum 
primum  intellectus  creati,  cum,  secundum  communiter  loquentes, 
creato  et  increato  nihil  posset  esse  commune  univocum,  se- 
quitur  quod  potentia  non  organica  non  habebit  unum  obiectum 
unius  rationis  et  adaequatum.  Et  hoc  est  probabile,  propter 
perfectionem  potentiae;  a  sensibilibus  enim  particularibus,  puta 
albo  et  nigro,  et  ab  aliis,  ad  quae  se  extendit  potentia  visiva, 
quae  ad  illa  limilata  est,  abstrahitur  quoddam  commune  uni- 
vocum;  et  ultra  ab  huiusmodi  sensibilibus  et  aliis  aliarum 
potentiarum  quoddam  commune  univocum;  et  tandem  potest 
procedi  sic  abstrahendo,  quod  unum  erit  univocum  obiectum 
sensibile,  commune  omnibus  sensibilibus.  —  Sic  etiam  (a)  et  ob- 
iectum  potentiae  divinae,  obiectum  dico  operabile,  non  potest 
esse  aliquid  adaequatum,  nisi  tantum  ens  possibile,  quod  non 
est  unum  in  re,  sed  *  si  *  aliquo  modo  est  unum,  hoc  est  tan- 
tum  in  intellectu,  quia  non  potest  esse  aliquid  univocum  reale 
omnibus  operabilibus  a  potentia  divina:  sicut  etiam  ponitur, 
propter  perfectionem  intellectus,  quod  ipse  intellectus  acl  tot 
se  extendit,  quod  nullum  unum  obiectum  habet  sibi  adaequa- 
tum  et  unius  rationis. 

Vel  dic  ad  illam  ralionem,  quod  quantumcumque  obiecta 
distinguantur  primo  penes  necessarium  et  contingens,  vel  penes 
aeternum  vel  temjoorale,  si  tamen  unum  illorum  possit  accipi 
ut  principium  cognoscendi  alterum,  talis  distinctio  obiectorum 
non  requirit  distinctionem  potentiarum:  sic  autem  est  de  obie- 
ctis  portionis  superioris  rationis  et  inferioris ;  quare,  etc. 


(a)  Ed.  Ven.  sicut  enim  etiam. 


DISTINCTIO  VIGESIMA  QUINTA 


TEXTUS  MAGISTRI  SENTENTIARUM. 

Iam  vero  ad  propositum  redeamus,  scilicet  ad  liberi  arhitrii  tra- 
ctatum.  —  Quod  Philosophi  definientes  dixerunt  liberum  de  voluntate 
iudicium,'  quia  potestas  ipsa  et  habilitas  voluntatis  et  rationis,  quam 
supra  (1)  diximus  esse  liberum  arbitrium,  libera  est  ad  utrumlibet, 
quia  libere  potest  moveri  ad  hoc,  vel  ad  illud.  Liberum  ergo  dicitur 
arbitrium  quantum  ad  voluntatem,  quia  voluntarie  moveri  et  spon- 
taneo  appetitu  ferri  potest  ad  ea  quae  bona  vel  mala  iudicat,  vel  iu- 
dicare  valet. 

Quod  liberum  arbitrium  non  pertinet  nisi  ad  futurum,  nec  ad 
omne  futurum.  —  Hoc  autem  sciendum  est,  quod  liberum  arbitrium 
ad  praesens  vel  ad  praeteritum  non  refertur,  sed  ad  futura  contingen- 
tia.  —  Quod  enim  in  praesenti  est  determinatum  est,  nec  in  potestate 
nostra  est  ut  tunc  sit  vel  non  sit  quando  est ;  potest  enim  non  esse, 
vel  aliud  esse  postea;  sed  non  potest  non  esse  dum  est,  vel  aliud  esse 
dum  id  est  quod  est.  Sed  in  futuro  an  hoc  sit,  vel  illud,  ad  pofesta- 
tem  liberi  arbitrii  spectat.  —  Nec  tamen  omnia  futura  sub  potestate 
liberi  arbitrii  veniunt,  sed  ea  tantum  quae  per  liberum  arbitrium 
possunt  fieri  vel  non  fieri;  si  quis  enim  tale  quid  velit  ac  disponat 
facere  quod  in  eius  nullatenus  sit  potestate,  vel  quod  sine  ipsius  di- 
spositione   aeque  fieret,  in  hoc  ipse  liberum  non  habet  arbitrium. 

Quod  supraposita  descriptio  liberi  arbitrii  non  convenit  I)eo,  nec 
his  qui  glorificati  sunt.  —  Et  quidem,  secundum  praedictam  assi- 
gnationem,  in  his  tantum  videtur  esse  liberum  arbitrium  qui  volun- 
tatem  mutare  et  in  contraria  possunt  deflectere,  in  quorum  videlicet 
potestate  est  eligere  bonum  vel  malum,  et  utrumlibet  secundum  ele- 
ctionem  facere  vel  dimittere.  Secundum  quod  nec  in  Deo,  nec  in  his 
omnibus  qui  tanta  beatitudinis  gratia  sunt  roborati,  ut  iam  peccare 
nequeant,  liberum  arbitrium  esse  nequit.  —  Sed  quod  Deus  liberum 
arbitrium  habeat,  Augustinus  docet  in  lib.  XXII.  De  Civ.  Dei(2),  ita 


;i)  Dist.  24,  pag.  666.  (2)  Cap.  30. 

inquiens :  «  Certe  Deus  ipse  numquid,  quoniam  peccare  non  potest, 
ideo  liberum  arbitrium  habere  negandus  est »  ?  Ambrosius  quoque  in 
lib.  De  Trinit.{l)  ait:  «Paulus(2)  dicit:  Quia  omnia  operatur  unus 
atque  idem  Spiritus,  dividens  singulis  prout  vult,  id  est,  pro  liberae 
voluntatis  arbitrio,  non  pro  necessitatis  obsequio » . 

Qualiter  in  Deo  accipitur  liberum  arbitrium?  —  Sed  aliter  acci- 
pitur  liberum  arbitrium  in  Creatore  quam  in  creaturis.  Dei  etenim 
liberum  arbitrium  dicitur  eius  sapientissima  et  omnipotens  voluntas, 
quae  non  necessitate,  sed  libera  bonitate  omnia  facit  prout  vult.  Ideo- 
que  Hieronymus,  attendens  non  ita  esse  liberum  arbitrium  in  Deo 
sicut  est  in  creaturis,  ab  ipso  videtur  liberum  arbitrium  excludere, 
in  Homilia  quadam  de  filio  prodigo  (3),  dicens :  «  Solus  Deus  est  in 
quem  peccatum  non  cadit  nec  cadere  potest ;  caetera,  cum  sint  liberi 
arbitrii,  in  utramque  partem  flecti  possunt  » .  Dum  ait  caetera,  indi- 
cat  liberum  arbitrium,  sicut  est  in  caeteris,  non  esse  in  Deo. 

Quod  Angeli  et  Sancti  qui  iam  beati  sunt  liabent  liberum  ar- 
bitrium.  —  Angeli  vero  et  Sancti,  qui  iam  cum  Domino  feliciter  vi- 
vunt,  atque  ita  gratia  beatitudinis  confirmati  sunt,  ut  ad  malum 
flecti  nec  velint  nec  possint,  libero  arbitrio  non  carent.  —  Unde  Au- 
gustinus  lib.  XXII.  De  Civ.  Dei  (4)  ait :  «  Sicut  prima  immortalitas 
fuit,  quam  peccando  Adam  perdidit,  posse  non  mori,  ita  primum  li- 
berum  arbitrium  posse  non  peccare,  novissimum  non  posse  peccare. 
Idem  in  Enchir.  (5):  « Sic  oportebat  prius  hominem  fieri,  ut  bene  velle 
possit  et  male;  postea  vero  sic  erit,  ut  male  velle  non  possit;  nec  ideo 
carebit  libero  arbitrio  » . 

Quod  liberius  erit  liberum  arbitrium  quando  peccare  non  po- 
terit.  —  « Multo  quippe  liberius  erit  arbitrium  quod  omnino  non  pote- 
rit  servire  peccato.  Neque  aut  voluntas  non  est,  aut  libera  dicenda 
non  est,  qua  beati  sic  esse  volumus,  ut  esse  miseri  non  solum  noli- 
mus,  sed  nequaquam  prorsus  velle  possimus.  Sicut  ergo  anima  nostra 
nunc  habet  nolle  infelicitatem,  ita  nolle  iniquitatem  semper  habitura 
est.  Sed  ordo  servandus  fuit,  quo  Deus  voluit  ostendere,  quam  bo- 
num  sit  animal  rationale,  quod  etiam  peccare  possit,  quamvis  sit  melius 
quod  peccare  non  possit  »  (6).  —  Ecce  his  verbis  evidenter  adstrui- 
tur  quod  post  beatitudinis  confirmationem  erit  in  homine  liberum 
arbitrium,    quo    peccare  non    poterit.    Et  nunc  in   Angelis  est   et   in 


(1)  Seu  De  Fide,  Lib.  II.  c.  6.  (4)  Cap.  30. 

(2)  /.  Cor.  c.  XII.  v.  11.  (5)  Cap.  105. 

(3)  Epist.  XXI.  ad  Damasurn.  (6)  D.  August.  1.  cit. 

Sanctis,  qui  cum  Domino  sunt,  et  tanto  utique  liberius  quanto  a  pec- 
cato  immunius  et  ad  bonum  pronius.  Quo  enim  quisque  ab  illa  pec- 
cati  servitute,  de  qua  scriptum  est  (1):  Qui  facit  peccatum  servus  est 
peccati,  longius  absistit,  tanto  in  eligendo  bonum  liberius  habet  iu- 
dicium.  Unde  si  diligenter  inspiciatur,  liberum  videtur  dici  arbitrium, 
quia  sine  coactione  et  necessitate  valet  appetere  vel  eligere  quod  ex 
ratione  decreverit. 

De  libertatis  arbitrii  differentia  secundum  diversa  tempora.  — 
Ex  praedictis  perspicuum  fit  quod  maior  fuit  libertas  arbitrii  prima 
q  uam  secunda,  et  tertia  multo  maior  quam  secunda  vel  prima.  Prima 
enim  libertas  arbitrii  fuit  in  qua  poterat  peccare  et  non  peccare ;  ul- 
tima  vero  erit  in  qua  poterit  non  peccare,  et  non  poterit  peccare ;  me- 
dia  vero  in  qua  potest  peccare  et  non  potest  non  peccare,  ante  repa- 
rationem  etiam  mortaliter,  post  reparationem  vero  saltem  venialiter  (2). 

De  quatuor  statibus  liberi  arbitrii.  —  Et  possunt  notari  in  homine 
quatuor  status  liberi  arbitrii.  Ante  peccatum  enim  ad  bonum  nil  impe- 
diebat,  ad  malum  nihil  impellebat.  Non  habuit  infirmitatem  ad  malum, 
et  habuit  adiutorium  ad  bonum.  Tunc  sine  errore  ratio  iudicare  et  vo- 
luntas  sine  difficultate  bonum  appetere  poterat.  Post  peccatum  vero,  ante 
reparationem  gratiae,  premitur  a  concupiscentia  et  vincitur,  et  habet 
infirmitatem  in  malo,  sed  non  habet  gratiam  in  bono;  et  ideo  potest 
peccare  et  non  potest  non  peccare,  etiam  damnabiliter.  Post  repara- 
tionem  vero,  ante  confirmationem,  premitur  a  concupiscentia,  sed  non 
vincitur,  et  habet  quidem  infirmitatem  in  malo,  sed  gratiam  in  bono, 
ut  possit  peccare  propter  libertatem  et  infirmitatem,  et  possit  non 
peccare  ad  mortem  propter  libertatem  et  gratiam  adiuvantem;  non- 
dum  tamen  habet  posse  omnino  non  peccare  vel  non  posse  peccare, 
propter  infirmitatem  nondum  perfecte  absorptam,  et  propter  gratiam 
nondum  plene  consummatam.  Post  confirmationem  vero,  infirmitate 
penitus  consumpta,  et  gratia  consummata,  nec  vinci  poterit,  nec 
premi,  et  tunc  habebit  non  posse  peccare  (3). 

De  corruptione  liberi  arbitrii  per  peccatum.  —  Unde  manife- 
stum  est  quod,  praeter  alias  poenalitates,  pro  peccato  illo  incurrit 
homo  poenam  in  corruptione  et  depressione  liberi  arbitrii.  Per  illud 
namque  peccatum  naturalia  bona  in  homine  corrupta  sunt  et  gratuita 
detracta.  Hic  est  enim  ille  qui  a  latronibus  vulneratus  est  et  spolia- 
tus(4)j  vulneratus  quidem  in  naturalibus  bonis,  quibus  non    est   pri- 


(1)  Ioan.  c.  VIII.  v.  34.  (3)  Ex  eod.  Sent.  t.  3.  c.  8. 

(2)  Ex  Hug.  I.  De  Sacr.  p.  6.  c.  16.  (4)  Luc.  c.  X.  v.  30. 

vatus,  alioquin  non  posset  fieri  reparatio;  spoliatus  vero  gratuitis, 
quae  per  gratiam  naturalibus  addita  fuerant.  Haec  sunt  data  optima 
et  dona  perfecta  (1),  quorum  alia  sunt  corrupta  per  peccatum,  id  est 
naturalia,  ut  ingenium,  memoria,  intellectus;  alia  subtracta,  id  est 
gratuita.  Quamquam  et  naturalia  ex  gratia  sint,  ad  generalem  quippe 
Dei  gratiam  pertinent,  saepe  tamen  huiusmodi  fit  distinctio,  cum 
gratiae  vocabulum  ad  speciem,  non  ad  genus  refertur.  Corrupta  est 
ergo  libertas  arbitrii  per  peccatum  et  ex  parte  perdita.  —  Unde  Augu- 
stinus  in  Enchir.  (2) :  «  Libero  arbitrio  male  utens,  homo  et  se  per- 
didit  et  ipsum.  Cum  enim  libero  arbitrio  peccaretur,  victore  peccato 
amissum  est  et  liberum  arbitrium ;  a  quo  enim  quis  devictus  est,  huic 
servus  addictus  est  (3)  » .  —  Ecce  liberum  arbitrium  dicit  hominem 
amisisse,  non  quia  post  peccatum  non  habuerit  liberum  arbitrium, 
sed  quia  libertatem  arbitrii  perdidit,  non  quidem  omnem,  sed  liber- 
tatem  a  miseria  et  a  peccato. 

De  tribus  modis  libertatis  arbitrii.  —  Est  namque  libertas  triplex, 
scilicet  a  necessitate,  a  peccato,  a  miseria  (4).  —  A  necessitate  et  ante 
peccatum  et  post  aeque  liberum  est  arbitrium;  sicut  enim  tunc  cogi 
non  poterat,  ita  nec  modo.  Ideoque  voluntas  merito  apud  Deum  iudi- 
catur,  quae  semper  a  necessitate  libera  est  et  numquam  cogi  potest. 
Ubi  necessitas,  ibi  non  est  libertas :  ubi  non  est  libertas,  nec  volun- 
tas,  et  ideo  nec  meritum.  Haec  libertas  in  omnibus  est,  tam  in  malis 
quam  in  bonis.  Est  et  alia  libertas,  a  peccato  scilicet,  de  qua  dicit 
Apostolus  (5) :  Ubi  spiritus  Domini,  ibi  libertas;  et  Veritas  in  Evan- 
gelio  (6) :  Si  Filius  vos  liberavit,  vere  liberi  eritis.  Haec  libertas  a 
servitute  peccati  liberat,  et  servos  iustitiae  facit,  sicut  e  converso 
servitus  peccati  liberos  iustitiae  facit.  Unde  Apostolus  (7) :  Liberati  a 
peccato,  servi  facti  estis  iustitiae.  Et  item  (8):  Cum  servi  essetis  pec- 
cati,  liberi  fuistis  iustitiae.  Hanc  libertatem  homo  peccando  amisit; 
ideoque  Augustinus  (9)  dicit,  quod  homo,  male  utens  libero  arbitrio, 
et  se  perdidit  et  ipsum,  quia  perdita  est  per  peccatum  libertas, 
non  a  necessitate,  sed  a  peccato ;  qui  enim  facit  peccatum  servus  est 
peccati. 

Qui  habent  hanc  libertatem,  scilicet  a  peccato,  et  per  quid  ?  — 
Istam  libertatem,  quae  est  a  peccato,  illi  soli  nunc  habent,  quos 
Filius  per  gratiam  liberat  et  reparat:  non    ita  quod  penitus  sint  sine 


(1)  Iacob.  c.  I.  v.  17. 

(2)  Cap.  30.  (6)  Ioan.  c.  VIII.  v.  36. 

(3)  II.  Petr.  c.   II.  v.   19.  (7)  Rom.  c.  VI.  v.  18. 

(4)  D.  Bernard.  De  Grat.  et  Lib.  Arb.  c.  3.  (8)  Ib.  v.  20. 

(5)  II.  Cor.  c.   III.  v.  17.  (9)  Enchir.  c.  30. 

peccato  in  hac  mortali  carne,  sed  nt  in  eis  peccatnm  non  domlne- 
tur  (1)  neque  regnet.  Et  haec  est  vera  et  bona  libertas,  quae  bonam 
parit  servitutem,  scilicet  iustitiae.  —  Uncle  Augustinus  in  Enchir.  (2) 
ait:  «  Acl  iustitiam  facienclam  non  erit  aliquis  liber,  nisi,  a  peccato 
liberatus,  esse  iustitiae  coeperit  servus,  et  ipsa  est  vera  libertas, 
propter  recti  facti  laetitiam,  simul  et  pia  servitus,  propter  praecepti 
obeclientiam  » .  —  Est  alia  libertas  non  vera,  malae  servituti  adiuncta, 
quae  est  ad  malum  faciendum ;  ubi  ratio  dissentit  a  voluntate,  iudicai_ 
non  esse  faciendum  quod  voluntas  appetit.  Ad  bonum  vero  faciendum 
concordat  ratio  voluntati,  et  ideo  ibi  vera  libertas  est  et  pia.  — 
De  libertate  autem  ad  malum  et  servitute  mala  ait  Augustinus 
in  Enchir.  (3) :  «  Servi  addicti  peccato,  quae  potest  esse  libertas, 
nisi  quanclo  eum  peccare  delectat?  Liberaliter  enim  servit  qui  sui 
Domini  voluntatem  libenter  facit;  ac  per  hoc  ad  peccandum  liber 
est  qui  peccati  servus  est  » . 

Quaestio  de  libertate  ad  malum,  an  sit  ipsa  libertas  liberi  arbi- 
trii,  an  alia  f  —  Hic  quaeri  potest,  utrum  haec  libertas  qua  quis  liber 
est  ad  malum  sit  libertas  arbitriif  Si  enim  libertas  arbitrii  est,  bo- 
num  quidem  est,  quia  libertas  arbitrii  bonum  naturale  est.  —  Qui- 
busdam  videtur  quod  sit  ipsa  libertas  arbitrii,  quae  semper  bona  est, 
sed  propter  peccati  servitutem  ad  malum  sit  liberior  et  pronior ;  et 
icleo  dicitur  non  esse  vera  libertas,  quia  ad  malum  est.  —  Aliis  au- 
tem  videtur  quod  haec  libertas  ad  malum,  quam  supra  commemoravit 
Augustinus,  non  sit  ipsa  libertas  arbitrii,  sed  sit  quaedam  pronitas 
peccandi  et  curvitas,  quae  ex  peccato  est  et  mala  est. 

Quaestio  alia  de  libertate  ad  bonum,  an  ipsa  sit  libertas  arbitrii, 
an  ?ionf  —  Similiter  etiam  quaeri  solet,  utrum  illa  libertas  vera 
quae  est  ad  iustitiam  faciendam  sit  ipsa  libertas  arbitriif  —  Quidam 
dicunt  illam  eamdem  esse,  sed  reparatam  per  gratiam,  qua  iuvante 
libera  est  ad  bonum,  sine  gratia  vero  non  est  libera  ad  bonum.  — 
Unde  Augustinus  in  Enchir.  (4):  «  Ista  libertas  acl  bene  faciendum 
unde  erit  homini  addicto  et  vendito  sub  peccato,  nisi  eum  reclimat  qui 
dicit(o):  Si  Filius  vos  liberaverit,  vere  liberi  eritisf  Quocl  antequam 
fieri  in  homine  incipiat,  quomoclo  quisquam  de  libero  arbitrio  glo- 
riatur,  qui  nondum  est  liber  ad  operandum  bene  ?  »  —  Ecce  aperte 
ostendit  liberum  arbitrium  per  gratiam  liberari,  ut  per  illud  bene 
operetur  quis.  —  Icleoque  dicunt  illam  libertatem  veram  quae  est 
ad  bene  faciendum,  cuius  supra  meminit  Augustinus,  esse  libertatem 


(1)  Bom.  c.  VI.  v.  14. 

(2)  Cap.  30.  (4)  Loc.  cit. 

(3)  Loc.  cit.  (5)  Ioan.  c.  VIII.  v.  36. 

ipsam  arbitrii,  gratia  Dei  liberatam  et  adiutam.  —  Alii  vero  putant 
non  esse  ipsam  arbitrii  libertatem,  sed  aliam  quamdam,  quae  ex 
gratia  et  libero  arbitrio  in  mente  hominis,  Deo  operante,  incipit  esse, 
cum  reparatur. 

Certa  determinatio  utriusque  quaestionis,  qua  dicitur  libertas  ad 
bonum,  et  ad  malum  esse  libertas  arbitrii.  —  Verum  nobis  magis 
placet,  ut  ipsa  libertas  arbitrii  sit  et  illa  qua  quis  liber  est  ad  ma- 
lum>  et  illa  qua  quis  liber  est  ad  bonum  faciendum.  Ex  causis  enim 
variis  sortitur  diversa  vocabula:  dicitur  enim  libertas  ad  malum  fa- 
ciendum  antequam  per  gratiam  sit  reparata ;  sed  cum  per  gratiam 
fuerit  reparata  dicitur  libertas  ad  bonum  faciendum,  quia  ante  gra- 
tiam  libera  est  voluntas  ad  malum,  per  gratiam  vero  libera  fit  ad 
bonum.  Semper  igitur  voluntas  hominis  aliquo  modo  libera  est,  sed 
non  semper  bona  est;  non  enim  est  bona  nisi  a  peccato  liberata;  est 
tamen  a  necessitate  libera.  —  Unde  Augustinus  in  lib.  De  Gratia 
et  Lib.  Arbit.  (1) :  «  Semper  in  nobis  voluntas  libera  est,  sed  non 
semper  bona  est ;  aut  enim  libera  est  iustitiae,  quando  servit  peccato, 
et  tunc  est  mala:  aut  a  peccato  libera  est,  quando  servit  iustitiae, 
et  tunc  est  bona  » . 

De  libertate  a  miseria.  —  Est  iterum  libertas  a  miseria,  de 
qua  Apostolus  (2)  ait :  Et  ipsa  creatura  liberabitur  a  servitute  corru- 
ptionis  in  libertatem  gloriae  filiorum  Dei.  —  Hanc  libertatem  ha- 
buit  homo  ante  peccatum,  quia  omni  carebat  miseria  et  nulla  tange- 
batur  molestia;  et  plenius  habebit  in  futura  beatitudine,  ubi  miser 
esse  non  poterit.  Sed  in  hac  vita,  quae  est  inter  primum  peccatum 
et  ultimam  confirmationem,  nemo  a  miseria  liber  est,  quia  poena  peccati 
non  caret. 

Repetit  de  corruptione  liberi  arbitrii,  ut  addat  alia.  —  Ex  prae- 
dictis  iam  apparet,  in  quo  per  peccatum  sit  imminutum  vel  corru- 
ptum  liberum  arbitrium;  quia  ante  peccatum  nulla  erat  homini  dif- 
ficultas,  nullumque  impedimentum  de  lege  membrorum  ad  bonum, 
nulla  impulsio  vel  instigatio  ad  malum;  nunc  autem  per  legem  car- 
nis  ad  bonum  impeditur  et  ad  malum  instigatur,  ut  non  possit  velle 
et  perficere  bonum,  nisi  per  gratiam  liberetur  et  adiuvetur,  quia,  ut 
ait  Apostolus  (3):  Peccatum  habitat  in  carne.  Liberum  ergo  arbitrium, 
cum  semper  et  in  singulis  sit  liberum,  non  est  tamen  pariter  libe- 
rum  in  bonis  et  in  malis,  et  ad  bona  et  ad  mala.  Liberius  enim  est 
in  bonis,  ubi  liberatum  esfc,  quam  in    malis,    ubi    liberatum   non  est. 


(1)  Cap.  15. 

(2)  Rom.  c.  VIII.  v.  21.  (3;  Ib.  c.  VII.  v.  17. 

Et   liberius  est  ad  malum,  quod  per  se  potest,  quam  ad  bonum,  quod, 
nisi  gratia  liberetur  et  adiuvetur7  non  potest. 

De  libertate  quae  est  ex  gratia,  et  quae  ex  natura.  —  Libertas 
ergo  a  peccato  et  a  miseria  per  gratiam  est;  libertas  vero  a  ne- 
cessitate  per  naturam.  Utramque  libertatem,  naturae  scilicet  et  gra- 
tia,  notat  Apostolus  (1),  cum  ex  persona  hominis  non  redempti  ait: 
Velle  adiacet  mihi,  perficere  autem  bonum  non  invenio ',  ac  si  di- 
ceret:  habeo  libertatem  naturae,  sed  non  habeo  libertatem  gratiae; 
ideo  non  est  apud  me  perfectio  boni.  Nam  voluntas  hominis,  quam 
naturaliter  habet,  non  valet  erigi  ad  bonum  efficaciter  volendum.vel 
opere  implendum,  nisi  per  gratiam  liberetur  et  adiuvetur ;  liberetur 
quidem  ut  velit,  et  adiuvetur  ut  perficiat ;  quia,  ut  ait  Apostolus  (2) : 
Non  est  volentis  velle,  neque  currentis  currere,  id  est,  operari,  sed 
miserentis  Dei,  qui  operatur  in  nobis  velle  et  operari  bonum,  cuius 
gratiam  non  advocat  hominis  voluntas  vel  operatio,  sed  ipsa  gratia 
voluntatem  praevenit  praeparando  ut  velit  bonum,  et  praeparatam 
adiuvat  ut  perficiat. 


(1)  Ib.  v.  18. 

(2)  Ib.  c.  IX.  v.  1G.  —  Phil.  c.   II.  v.  13. 

QUAESTIO  UNICA. 

750.  ( '  )  —  Proponitur  quaestio.  —  Circa  distinctionem 
vigesimam  quintam  quaero  unum: 

Utrum  aliquid  aliud  a  voluntate  causet  effective  actum 
votendi  in  votuntate? 

751.  —  Argumenta  principalia(i).  —  Quod  sic,  probo:  — 
a)  III.  De  Anima  ponit  Aristot.  ordinem  moventium  et  motorum 
sic:  scilicet,  quod  appetibile  est  movens  non  motum,  appetitus 
movens  et  motum,  ab  ipso  scilicet  obiecto  appetibili,  et  tertio 
motum  non  movens,  quocl  scilicet  movetur  per  actum  et  im- 
perium  voluntatis  vel  appetitus,  ut  corpus  animalis.  —  Non 
potest  dici  quocl  appetibile  movet  metaphorice,  sicut  finis 
movet;  quia  tunc  Philosophus  statim  aequivocaret  de  movente 
in  suo  processu,  cum  dicit  quod  primum,  puta  appetibile,  mo- 
vet  secundum,  scilicet  appetitum,  et  secundum,  scilicet  appe- 
titus,  movet  tertium,  quia  secundum,  scilicet  appetitus,  movet 
proprie,  et  in  essentialiter  orclinatis  videtur  quod  eo  genere 
motus  quo  movetur  ultimum  a  medio  moveatur  medium  a  primo. 

b)  ltem,  voluntas  non  est  potentia  activa;  ergo  effective 
non  causat  suam  volitionem;  et  oportet  tunc  quod  ab  alio  cau- 
setur.  —  Consequentia  patet.  —  Probo  antecedens:  quia  po- 
teniia  activa  est  principium  transmutandi  aliud  in  quan- 
tum  aliud,  V.  Metaph.,  et  sic  potentia  activa  habet  actum 
transeuntem  in  aliud:  sed  vpluntas  non  potest  agere  in  obie- 
ctum,  quia  illud  non  patitur  a  potentia;  magis  igitur  est  di- 
cendum  e  converso. 

c)  Item,  accidens  per  accidens  non  egreditur  de  per  se 
principiis  sui  subiecti:  sed  volitio  est  accidens  per  accidens, 
quia  quandoque  inest,  quandoque  non  inest;  ergo,  etc. 

(1)  Solvuntur  ad  n.  768. 

d)  Item,  quod  est  de  se  indeterminatum  ad  unum  oppo- 
sitorum  in  quantum  huiusmodi  non  agit  nisi  concurrat  agens 
determinans,  quia  ut  indeterminatum  non  plus  se  habet  ad 
esse  effectus  quam  ad  non  esse:  voluntas  autem  de  se  sic  se 
habet  ad  actum  suum;  quare  oportet  dare  aliud  agens:  quod 
non  videtur  esse  nisi  obiecium. 

752.  —  (2)  Ad  oppositum:  —  a)  Per  August.  XII.  De 
Civii.  c.  6;  dicit  quod  si  duo  sint  aequaliter  affecti  animo  et 
corpore,  et  postea  tententur  eaclem  pulchritudine  vel  obiecto, 
unde  est  quod  unus  cadit,  et  alius  non  cadit?  Et  dicit  quod 
hoc  solum  est  a  voluntate. 

b)  *  Item  *,  idem  dicit  Ansel.,  De  Concept.   Virgin.   c.  8. 

c)  Item,  August.,  II.  De  Lib.  Arb.  quod  nisi  ea  quae 
sunt  voluntaria  nobis  essent  posita  in  potestate  nostra,  vo- 
luntas  neque  esset  laudanda,  neque  vituperanda,  neque  etiam 
esset  monenda.  Et  qui  dicit  vel  sentit  voluntatem  non  esse  mo- 
nendam,  talis  est  exterminandus  ab  hominum  numero. 

cl)  Arguo  igitur  sic  :  In  potestate  patientis  non  est  quod 
ipsum  patiatur  in  quantum  patiens.  Probatio:  quia  patiens  non 
patitur  nisi  quia  agens  agit:  sed  prius  non  est  in  potestate 
posterioris;  igitur  actio  agentis  non  est  in  potestate  patientis 
(in  quantum  patiens  (a));  igitur  nec  passio  eius.  Probatio:  quia 
si  agens  agit,  patiens  necessario  patitur;  ergo  voluntas.  si  est  so- 
lum  receptiva  et  passiva  respectu  suae  volitionis,  nulla  volitio 
est  in  potestate  eius;  ergo,  etc. 

e)  Item,  adducuntur  auctoritaies  Anselmi:  Voluntas  mo- 
vet  nos  tamquam  sua  instrumenla;  et  De  Concept.  Virg.  cap.  4 : 
Voluntas  *  est  *  instrumentum  seipsum  movens.  Et  August. 
I.  Lib.  Reiract.  cap.  22,  ubi  dicit  quod  nihil  est  tam  in  pote- 
state  nostra  quam  ip^a  voluntas.  Igitur  ex  hoc  potest  haberi 
quod  nulla  actio  in  nobis  est  ita  a  nobis  sicut  volitio  volun- 
tatis. 

f)  Item,  August.  LXXXIII.  QQ.  q.  8(1). 

g)  Autoritas  etiam  Aristot.  IX.  Metaph.  cap.  8,  ubi  dicit 
quod  potestas  rationalis  est  ad  opposita;  igitur  cum,  secun- 
dum  ipsum,  oporteat  tale  indeterminatum  determinari  ab  alio, 
ideo  subdit  Aristoteles  hoc  solvendo:  Hoc  autem  clico  appeti- 

(a)  Deest  in  Ed.  Ven. 

(1)  Nam  si  volumus,  non  alius  de  vwbis  vult. 

ium  et  prohaeresim,   id  est  electionem;  igitur   appetitus   est 
effectivus  suae  volitionis  [vid.  n.  767  d]. 

h)  Item,  una  ratio  talis:  obiectum  voluntatis  est  finis,  ad 
quem  terminatur  eius  volitio  et  propter  quem  est  volitio  eius: 
sed  finis  non  movet  nisi  metaphorice,  I.  De  Gener.;  igitur  non 
effective  in  quantum  finis,  quia  vere  movens  effective  movet 
propter  finem :  sed  finis  in  quantum  finis  non  movet  (propter 
finem;  ergo  nullum  obiectum  voluntatis  (a))  ipsam  movet  ad 
volendum  effective;  ergo  a  se  movetur. 

i)  Item,  nobilissimae  potenliae  consequentes  formam  no- 
bilissimam  non  possunt  esse  tantum  passivae:  intellectus  et 
voluntas  sunt  nobilissimae  potentiae,  maxime  voluntas;  ergo,  etc. 

753.  (3)  —  Exponitur  sententia  tenens  phantasma  esse  cau- 
sam  effectivam  volitionis  (1).  —  Dicitur  hic  ab  uno  Doctore  mo- 
demo  quod  aliquid  aliud  a  voluniate  est  effectiva  causa  vo- 
litionis  in  ipsa,  et  illud  ponit  esse  phantasma.  —  a)  Ratio 
sua  principalis  est  ista :  oportet  movens  et  motum  esse  di- 
stincta  subiecto  :  sed  in  parte  animae  intellectiva  nihil  potest 
esse  distinctum  subiecto  a  voluntate;  igitur  ibi  nihil  est  mo- 
tivum  ipsius;  igitur  oportet  esse  aliquid  aliud  extra  partem 
intellectivam,  et  illud  ponitur  phantasma.  —  Primam  propo- 
sitionem  probat  sic:  quia  idem  est  ponere  movens  et  motum 
non  esse  distincta  subiecto  et  idem  mocere  se:  quod  est  im- 
possibile:  primo  quia  idem  tunc  respectu  eiusdem  esset  in 
actu  et  *  in  *  potentia,  quia  III.  Pliysic.  dicitur  quod  tale 
est  movens  in  actu  quale  est  mobile  in  potentia.  —  Item, 
dicit  quod  i-llud,  scilicet  quod  idem  non  potest  seipsum  movere, 
est  principium  metaphysicum;  ideo  tollere  illud  est  auferre 
principium  requirendi  veritatem  in  Metaphysica  (2). 

b)  Secunda  ratio  est  talis:  materia  et  efflciens  non  coin- 
cidunt  in  idem  numero,  II.  Physic. ;  ergo  nec  agens  et  pa- 
tiens  (3). 

c)  Item,  V.  Metaph.:  movens  refertur  ad  mobile  realiter: 
sed  eiusdem  ad  seipsum  non  est  retatio  reatis.  —  Probatio: 
quia  relativa  realiter  sunt  realiter  opposita:  sed  opposita  si- 
mul  non  possunt  competere  eidem  (4). 

(a)  Deest  in  Ed.  Ven. 

(1)  Impugnatur  n.  755  seqq.  (3)  Vid.  solutionem  ad  n.  759. 

(2)  Vid.  solutionem  ad  n.  757.  (4)  Vid.  solutionem  ad  n.  760. 

cl)  Item,  agens  approximatum  passo  clisposito  agit  neces- 
sario ;  icleo  dicit  Aristot.  II.  De  Anima  quod  si  sensus  esset 
activus,  semper  ageret:  sicut  ignis  semper  combureret,  si 
haberet  combustibile  praesens;  ergo  eodem  modo  voluntas  sem - 
per  vellet,  si  esset  causa  activa  suae  volitionis. 

Dices  quod  voluntas  libera  est;  ideo  non  sequitur  quod  semper 
agat,  sicut  ignis,  qui  non  est  liber.  —  Contra,  saltem  sequitur 
quod  semper  potest  agere  cum  vult,  et  semper  potest  velle. 
(4)  Dices  quod  obiectum  apprehensum  requiritur  sicut  causa 
sine  qua  non;  quia,  secundum  Augustinum  (1),  invisa  possu- 
mus  diligere,  incognita  nequaquam.  —  Contra:  quia  sic  pos- 
set  *  sustineri  *  quod  quodlibet  agit  in  se ;  nam  si  lignum 
approximatum  igni  comburatur,  dicam  eodem  modo  quod  ignis 
non  comburit,  sed  lignum  comburit  se,  et  ignis  est  causa 
sine  qua  non,  et  sic  dicam  de  omnibus(2). 

e)  Item  ad  principale:  omne  agens  aequivocum  est  nobi- 
lius  effectu  suo:  sed  voluntas,  si  causat  volitionem  suam,  non 
causat  nisi  sicut  causa  aequivoca ;  (a)  igitur  voluntas  ut  prae- 
cise  est  causa  activa  vel  principium  productivum  volitionis,  cum 
ex  hoc  quod  est  principium  productivum  volitionis  non  sit  ha- 
bens  volitionem,  sequeretur  quod  esset  nobilior  quam  ut  vo- 
lens  formaliter  (3). 

f)  Dicit  ergo  illa  opinio  quod  intellectus  agens  nec  movet 
intellectum  possibilem,  nec  voluntatem,  secl  phantasma  irra- 
cliatum  ab  intellectu  agente  movet  immediate  intellectum  pos- 
sibilem;  quia  quamquam  ubi  sit  phantasma,  ibi  sit  intelleclus, 
intellectus  tamen  est  alicubi,  ubi  non  est  phantasma.  Et  sic 
salvatur  quod  movens  et  motum  sunt  distincta  subiecto.  Phan- 
tasma  igitur  irradiatum  immediate  causat  intellectionem  et 
volitionem,  immediatione  causae,  sed  non  i m mediatione  effectus, 
quia  prius  causat  intellectionem  quam  volitionem. 

754.  (S)  —  Exponitur  sententia  tenens  causam  activam  vo- 
litionis  esse  obiectum  ut  cognitum  (4).  —  Alia  est  opinio  Do- 
ctoris  antiquioris,  quae   ponit  eamdem  conclusionem,    scilicet 


(a)  Ed.  Ven.  addit:  cum. 

(1)  De  Trinit.  Lib.  VIII.  c.  4;  Lib.  IX.  c.  3;  Lib.  X.  c.  1. 

(2)  Vid.  solutionem  ad  nn.  761  seq. 

(3)  Vid.  solutionem  ad  n.  764. 

(4)  Cuius  rationes  solvuntur  ad  n.  765. 

quod  voluntas  moveiur  ab  alio ;  sed  ponit  illud  aliud  esse 
obieclum  cognitum  vel  intellectum.  —  a)  Et  hoc  confirmatur 
per  auctoritatem  Aver.  XII.  Metaph.,  qui  dicit  quod  bal- 
neum  in  re  extra  rnovet  vires  sensitivas,  quas  scilicet  movet 
effective;  sed  balneum  in  anima  movet  voluntatem;  igitur 
obiectum  ut  cognitum  movet  effective  appetitum. 

b)  Item,  appetitus  sensitivus  effective  movetur  ab  appeti- 
bili  sensibili;  igitur  et  intettectivus  ab  appetibili  intelligibiU. 

c)  Si  dicas  contra  hoc:  quocl  non  est  non  potest  esse 
causa  alicuius  entis:  sed  obiectum  intelligibile  potest  esse  non 
ens  in  se  simpliciter;  ergo  non  potest  esse  causa  volitionis; 
respondent  quod  obiectum  ut  cognitum  causat,  et  hoc  est 
dicere  quod  intellectus  per  intellectionem  suam  causat  volitio- 
nem,  et  sic  non  oportet  quod  illud  quod  causat  hoc  sit  nihil; 
cognitio  enim  abstractiva  non  est  nihil  \\\  intellectu,  licet  obie- 
ctum  non  sit  in  se  vel  in  re  extra. 

755.  —  Impugnatur  conclusio  utrique  sententiae  communis. 
—  Istae  duae  opiniones  concordant  in  hoc,  quod  ponunt  ali- 
quid  aliud  a  voluntate  movere  ipsam;  sed  discordant  in  mo- 
vente,  ut  patet. 

(6)  Contra  conclusionem  in  se  sunt  rationes  principales  [n. 
752  c,  d],  et  replico  eas  sic  deducendo:  —  a)  Agens  naturate  non 
potestesse  per  se  causa  contrariorum  circa  iclem  passuin  (utex- 
cludatur  per  hoc  instantia  de  dissotutione  gtaciei  et  constri- 
ctione  luti):  sed  in  potestate  voluntatis  nostrae  est  habere  notle 
et  velle,  quae  sunt  contraria  respectu  unius  obiecii;  ergo  illa 
non  possunt  fieri  ab  agente  naturaliter;  ergo  non  ab  obiecto, 
quia  est  agens  naturate.  —  Esto  igitur  quod  obiectum  esset 
causa  ipsius  velle,  oportet  tamen  esse  aliud  quod  esset  causa 
ipsius  nolle.  Sed  illud  aliud  a  voluntate  non  posset  esse  nisi 
obiectum  malum:  sed  malum,  cum  sit  quid  privativum,  non 
posset  esse  causa  actus  positivi,  cuiusmodi  est  noile;  ergo 
oportet  quod  sit  effective  a  voluntate. 

b)  Item,  passio  non  est  in  potestate  patientis,  specialiter 
quando  est  ab  agente  naturali:  sed  si  obiectum  est  agens 
naturatiter  volitionem,  et  non  voluntas,  igitur  et  volitio  non 
erit  in  potestate  voluntatis;  et  si  sic,  tunc  nec  aliquis  actus  alius 
imperatus  a  voluntate  erit  in  potestate  voluntatis,  et  sic  nec 
merebitur,  nec  demerebitur  per  volitionem. 

Tom.  II.  44 

(?)  c)  Dicitur  quod  pro  tanto  in  potestate  voluntatis  est  volitio, 
pro  quanto  potest  determinare  intellectum  ad  considerationem 
huius  vel  illius,  vel  avertere  eum  ab  hoc  vel  ab  illo;  et  sic  est 
in  potestate  voluntatis  volitio,  licet  non  quantum  ad  actum 
primum.  —  Contra :  accipio  primam  actionem  in  voluntate 
causatam  ab  obiecto,  quodcumque  sit  illud,  quod  oportet  po- 
nere,  secundum  te:  illa  actio  est  mere  naturalis ;  ergo  illa 
non  est  in  potestate  voluntatis;  non  enim  est  in  potestate  no- 
stra  quin  visis  tangamur,  secundum  Augustinum.  Si  igitur 
post  istum  actum  possum  movere  intellecium  ad  consideran- 
dum  hoc  vel  illud,  quaero,  per  quem  actum?  —  Non  per  istum, 
quia  iste  non  est  in  potestate  voluntatis;  ergo  oportet  *  quod  * 
per  alium.  De  illo  alio  quaero  (a),  unde  est?  —  Vel  est  ab  ipsa 
votuntate,  vel  ab  obiecto,  vel  a  phantasmate.  —  Si  a  volun- 
tate,  habeo  propositum,  quia  tunc  est  in  eius  potestate  illa 
volitio  et  est  effective  ab  ipsa,  et  eadem  ratione  prima  vo- 
litio.  —  Aut  est  ab  alio,  scilicet  ab  obiecto  vel  phantasmate; 
et  si  sic,  tunc  erit  actus  naturalis,  et  per  consequens  non  plus 
erit  in  potestate  voluntatis  sic  imperare  intellectui  de  conside- 
ratione  huius  vel  illius  quam  fuerit  primus  actus. 
( 8 )  d)  Dices  quod  in  considerando  per  intellectum  potest  occur- 
rere  impedimentum  in  illa  circulatione  actuum;  est  enim  isti 
phantasmati  primo  moventi  coniunctum  aliud  et  aliud  vicinum 
sibi,  et  ideo  fortius  movet  vel  potest  movere  intellectum  ad  intel- 
lectionem  vel  considerationem  sui,  et  per  consequens  volunta- 
tem  ad  actum  volitionis;  ita  quod  non  erit  necesse  quod  ob- 
iectum  quod  primo  occurrit  causet  volitionem;  si  enim  cogito 
aliquid  delectabile  movens  appetitum,  non  est  necesse  moveri 
ad  illud,  quia  potest  occurrere  per  considerationem  intellectus 
aliud  obiectum  magis  movens  voluntatem,  ita  quod  sistat  vo- 
luntas  a  prima  sua  volitione.  —  Sed  contra:  concedo  quod 
polest  occurrere  impedimentum  a  casu,  sed  illud  non  erit  in 
potestate  voluntatis,  nec  ad  imperium  eius;  eodem  enim  modo 
est  de  appetitu  bruti;  nam  bos  videt  herbam,  quae  movet  ap- 
petitum  suum,  et  ex  illo  appetitu  movetur  progressive  ad 
herbam;  *  sed  in  motu*(&)  illo  occurrit  obiectum  magis  dele- 
ctabile   fortius  movens  appetitum,  *  et  *  tunc  sistitur  a  primo 

(a)  Ed.  Ven.  addit:  per  quem  actutn?  Non  per  istum,  quia  iste  non  est 
in    potestate  voluntatis;  ergo  oportet  quod  per  alium.  De  illo  alio  quaero... 

(b)  Wadd.  sed  si  in  motu. 

motu,  et  tamen  non  libere,  quia  necessario  movetur  ab  illo  ma- 
iori  delectabili  occurrente,  quamquam  casualiter  (a)  occurrat. 

e)  Alii  dicunt  ad  rationem  quod  obiectum  intellectus  oc- 
currit  sub  duplici  ratione,  scilicet  sub  ratione  illiciti,  et  sub  ra- 
tione  delectabilis,  ut  patet  in  obiecto  fornicationis ;  et  tunc  in 
potestate  voluntatis  est  sistere  intellectum  in  turpi,  dimittendo 
aliam  partem,  et  tunc  sequitur  mala  electio.  —  Contra:  quaero, 
vel  istae  duae  rationes  aequaliter  movent,  vel  non.  —  Si  aequa- 
liter,  ergo  causabunt  simut  notle  et  velle  in  voluntate  respe- 
ctu  eiusdem  obiecti:  quod  est  impossibile.  —  Si  inaequaliter 
movent,  ergo  alterum  movet  efflcacius  voluntatem,  et  movet 
naturaliter  et  necessario,  et  per  consequens  non  erit  illa  volitio 
in  potestate  voluntatis,  sed  necessario  etiam  secundum  illam 
movebit  intellectum;  non  igitur  poterit  sistere  eum  in  alio. 

756.  ( 9 )  —  Impugnatur  specialiter  I.  sententia.  —  Contra 
illud  de  phantasmate  [n.  753] :  —  a)  Agens  aequivocum  to- 
tale  est  nobilius  effectu:  sed  phantasma,  per  ipsum,  est  agens 
aequivocum  totale  intellectionis  et  volitionis;  ergo  est  nobilius 
omni  intellectione  et  volitione;  igitur  phantasiatio  est  nobi- 
lior  felicitate  Philosophorum,  quam  ponebant  consistere  in  in- 
tellectione  et  volitione. 

Nec  potest  sotvi  per  iumen  intellectus  agentis;  quia  illud 
non  est  distinctum  subiecto  a  voluntate  et  intellectu;  ergo 
phantasma  non  potest  agere  in  ipsam  voluntatem  per  ipsum, 
vel  in  intellectum  possibilem,  nec  etiam  intellectus  agens  in 
phantasma,  cum  non  sit  distinctum  subiecto  ab  ipso;  agens 
enim  et  patiens  oportet  esse  distincta  subiecto,  secundum  eum. 

b)  Item  sequeretur,  cum  in  anima  separata  vel  in  Angelo 
non  sit  phantasma,  quod  non  poterunt  velte;  vel  oportet  quod 
Deus  immediate  causet  malum  velle  in  Angelo,  vel  aliud  ob- 
iectum  extrinsecum;  et  tunc  prima  volitio  Angeli  non  fuis- 
set  culpabilis,  ex  quo  non  fuisset  in  potestate  sua,  nec  causa 
activa  eius.  —  Nec  est  probabile  quod  animae  separatae  vel 
Angeli  nullo  modo  possint  se  movere,  sed  quod  starent  im- 
mobiliter  ubicumque  ponerentur,  ac  si  essent  in  carcere. 

Nec  valet  dicere  quod  Philosophi  non  viderunt  quomodo 
esse  poterat  nova  intellectio  in  Angelis;  quia  de  Angelis  erra- 
verunt,  et  ubi  falsa  sunt  principia.  non  est    mirum  si  sequan- 

(a)  Ed.  Ven.  causaliter. 


692  LIB.    II.   DIST.   XXV.    QUAEST.    UNIGA. 

tur  falsae  conclusiones.  Si  tamen  convenissent  nobiscum  quod 
Angeli  accepissent  esse  novum,  sive  esse  post  non  esse,  bene 
admisissent  novas  intellectiones  in  *  Angelis  *  (1). 

757.  (4  2)  —  Solvitur  ratio  prima  I.  sententiae.  —  a)  Ad 
primam  rationem  pro  illa  opinione  [n.  753a],  cum  dicitur 
quod  movens  et  motum  debent  esse  subiecto  distincta  neces- 
sario,  dicitur  quod  verum  est  in  corporalibus  solum.  Gredo 
etiam  quod  ibi  non  necessario  est  verum.  Saltem  dico  quod 
in  spiritibus  est  simpliciter  falsa;  quia  Deus  non  posset  unum 
Angelum  ita  nudum  in  naturalibus  creare,  quin  ille,  suis  na- 
turalibus  relictus,  posset  suam  essentiam  intelligere,  et  sic 
idem  esset  movens  et  motum,  indistinctum  subiecto. 

b)  Ad  probationem  suam,  quod  ista  sunt  eiusdem  ratio- 
nis,  movens  et  motum  esse  indistincta  subiecto  et  idem  mo- 
vere  se,  patet  quod  alius  Doctor  [n.  754]  concederet  voluntatem 
moveri  ab  obiecto  ut  apprehenso  ab  intellectu ;  et  tamen  ob- 
iectum  ut  apprehensum  ab  intellectu  vel  intellectus  ostendens 
tale  obiectum  non  sunt  distincta  subiecto  a  voluntate;  et  ta- 
men  non  concederet  movens  et  motum  ibi  esse  idem.  —  Sed 
ego  dico  quocl  non  solum  indistincta  subiecto,  sed  unum  et 
idem  simplex  potest  esse  movens  et  motum. 

c)  Cum  dicis:  quale  est  agens  in  actu,  tale  est  passum 
in  potentia,  etc,  dico  quod  si  accipiatur  actus  et  potentia  ut 
sunt  duae  primae  differentiae  entis,  sic  dividunt  omne  ens; 
unde  et  Jioc  ens  *  et  *  idem  numero  dividunt.  Et  isto  modo 
est  contradictio  quod  idem  sit  in  actu  et  in  potentia  simut 
respectu  eiusdem;  quia  potentia  ut  est  differentia  entis,  di- 
stincta  contra  actumf  est  necessario  includens  oppositionem  vel 
negationem  eius  respectu  cuius  ponitur.  potentia:  ut  album  in 
potentia  non  est  album  in  actu  quamdiu  est  in  potentia.  Et 
isto  modo  est  impossibile  quod  aliquid  sic  exsistens  in  poten- 
iia  faciat  se  in  actu.  Non  tamen  est  necesse  omne  passum 
vel  motum  esse  sic  in  potentia  et  agens  suum  in  actu. 

(13)  Alio  vero  (a)  modo  possunt  considerari  actus  et  potentia, 
prout  scilicet  dividunt  potentiam  vel  principium  activum  et 
passivum  per  univocum  et  aequivocum.  In  univocis  enim  agen- 
tibus  verum  est  quod  tale  est  passum  \\\  potentia  quale  agens 

(a)  Ed.  Ven.  enim. 

(1)  Sequitur  apud  Waddingum  additio  sub  nn.  30-11. 

in  aciu;  et  ideo  irapossibile  est  quod  idem  sit  in  actu  forma- 
liter  tale  et  in  potentia  tale  simul.  Tamen  in  actione  aequivoca 
nunquam  oportet  hoc  esse  verum;  quia  ibi  agens  oportet  esse 
nobilius  et  virtualiter  tale. 

d)  Et  si  dicas  quod  nihil  idem  potest  esse  simul  in  po- 
tentia  ad  *  aliquid  *  et  actu  habere  illucl  eminenter  vel  virtua- 
liter,  dico  quod  hoc  est  falsum,  quia  hoc  non  est  aliud  dicere 
quam  quod  tale  non  sit  capax  suae  perfectionis.  Videmus  au- 
tem  quod  illi,  cui  natura  dedit  potentiam  ut  possit  augmen- 
tari,  dedit  ei  potentiam  augmentativam  activam  et  effectivam 
augmenti  et  nutritivam,  ad  hoc  quod  possit  conservari.  —  Et 
ideo  absurdum  est  quod  nobilissima  forma,  cuiusmodi  est  ani- 
ma  intellectiva,  non  habeat  potentias  aciivas  suae  perfectionis 
accidentalis  et  receptivas  eiusdem.  Et  quia  non  potest  in  ta- 
libus  formis  dari  potentia  activa  et  passiva,  quae  sint  distin- 
ctae  subiecto,  cum  non  sint  potentiae  organicae,  ideo  non  di- 
stinguuntur  subiecto.  Et  ideo  ibi  erunt  unitive,  sine  distinctione 
ratione  subiecti;  non  tamen  sine  distinctione  formali. 

(*>)  Item  ostenditur  (a)  in  IV.  Libro  (1)  quod  anima  separata 
habet  potentiam  movendi  seipsam  ad  aliud  et  aliud  ubi;  nam 
sic  moveri  competit  enti  imperfectissimo,  perfectiones  enim  di- 
stinctae  in  natura  inferiori  debent  esse  unitive  vel  non  ne- 
gari  esse  in  natura  perfectiori,  et  ad  quam  inferior  ordinatur. 

e)  Curn  dicitur:  est  principium  metaphysicum,  dico  quod 
non  est  verum,  quia  principia  talia  cognoscuntur  esse  vera, 
notis  terminis,  ab  omnibus  ratione  utentibus,  vel  saltem  sapien- 
tibus:  sed,  notis  terminis  illius  principii,  non  patet  illud  prin- 
cipium  multis  sapientibus  esse  verum.  —  Vel  potest  dici  quod 
si  intelligatur  potentia  pro  principio  receptivo,  et  actus  pro 
forma  qua  agens  agit,  tunc  nihil  est  aliud  dicere  quam  quod 
nihil  est  receptivum  quod  habet  rationem  activi  vel  erainen- 
tioris:  sed  hoc  patet  esse  falsum  de  substantia  respectu  pro- 
priae  passionis  vel  alterius  accidentis,  respectu  cuius  est 
activa,  (b)  et  cuius  est  recepiiva. 

758.  —  Solvitur  instantia.  —  a)  Si  dicas  quod  agens  vir- 
tualiter  tale  non  potest  facere  se  formaliter  tale,  quia  habens 
aliquid  modo  eminentiori  faceret  quod  haberet  illud  modo  minus 

(a)  Ed.  Ven.  ostensum  est.  (b)  Ed.  Ven.  actualior. 

(1)  Dist.  49.  q.   14. 

eminenti,  quod  est  impossibile:  sicut  patet  de  Sote,  qui  est  ca- 
lidus  virtualiter,  et  de  Deo,  in  quo  est  virtualis  potentia  produ- 
cendi  asinum,  vel  in  quo  virtualiter  perfectio  asini  continetur,  et 
neutrum  potest  esse  formaliter  tale;  respondeo:  in  talibus 
exemplis  committitur  non  causa  ut  causa,  quia  quando  in  aliqua 
re  sunt  plures  proprietates,  ratione  quarum  proprietatum  possunt 
sibi  aliqua  plura  inesse,  et  in  una  alia  re  est  una  istarum 
proprietatum,  ratione  cuius  dicatur  illa  plura  debere  eidem 
inesse,  committitur  non  causa  ut  causa.  Sic  in  proposito. 
(J3)  b)  Et  ideo  dico,  quod  universaliter  haec  propositio,  quod 
nihil  exsistens  virtualiter  tale,  vel  modo  eminentiori  exsistens 
tale,  potest  esse  formaliter  tale,  est  simpliciter  falsa  ex  ter- 
minis;  et  si  est  vera,  non  est  vera  nisi  ratione  materiae  in 
qua  est.  *  Probo  * :  sicut  in  exemplo  tuo,  si  praecisa  causa 
est  quod  aliquid  non  potest  recipere  aliquain  formam  forrna- 
liter  sic,  quia  modo  eminentiori  habet  eam,  tunc  oppositum 
erit  causa  oppositi,  quocl  scilicet  si  non  habet  modo  eminen- 
tiori  vel  virtualiter  eam,  quod  poterit  recipere  formaliter 
vel  modo  rninus  eminenti ;  cum  igitur  Saturnus  non  sit  cali- 
dus  virtuatiter,  poterit  fieri  foy^maliter  calidus:  quod  est  fal- 
sum.  —  Ratio  igitur  quare  Sol,  virtualiter  calidus,  non  potest 
fieri  formatiter  calidus,  non  est  quia  est  virtualiter  calidus, 
sed  quia  caliditas  est  qualitas  sensibilis,  quae  non  est  nata 
recipi  nisi  in  corpore  mixto ;  corpus  enim  Solis,  quia  non  est 
corpus  sic  mixtum  et  compositum,  non  potest  recipere  for- 
maliter  calorem;  ideo  Sol  virtualiter  calidus  non  potest  esse 
formaliier  calidus  vel  causare  in  se  caliditatem :  sicut  ignis, 
qui  si  frigefleret,  subtracto  infrigidante,  quia  est  virtualiter 
calidus,  fieri  posset  a  seipso  formaliter  calidus :  sicut  patet 
de  aqua  summe  calefacta,  qua^,  subtracto  calefaciente,  reducit 
se  ad  frigiditatem.  Non  ergo  ratione  qua  Sol  est  calidus  vir- 
tuatiter  non  potest  non  esse  calidus  formaliter. 

c)  Nec  etiam  exemplum  de  Deo  valet;  quia  non  ex  eo  quod 
Deus  perfectiones  omnium  virtuatiter  habet  et  modo  eminen- 
tioriy  ideo  non  potest  eas  habere  formaliter,  sed  ex  eo  quod 
est  essentia  simplicissima,  in  qua  non  potest  esse  compositio 
rei  et  rei,  vel  quia  perfectio  Dei  est  infinita,  ideo  non  potest 
recipere  aliam  et  aliam  rem.  —  Propositio  igitur  universali- 
ter  intellecta  est  falsa. 

cl)  Unde  credo  quod  universaliter  oinne  sublectum  virtuati- 
ter  continet  passionem  suam,  *  et  *  tamen  formaliter  recipit 
eam.  —  Et  haec  videtur  sententia  Philos.  VII.  Metaph.,  ubi  dicit 
quod  ad  hoc  quod  generetur  quantum  et  quale  non  oportet 
praecedere,  nec  praeexsistere  nisi  substantiam. 

759.  ('6)  —  Sblvitur  ratio  secunda  I.  sententiae.  —  a)  Ad 
aliam  [n.  lo3b]  de  materia  et  efficiente,  quae  non  coincidunt, 
dicitur  quod  in  voluntate  possumus  duo  considerare:  vel  in 
quantum  est  appetitus,  vel  in  quantum  est  libera.  In  quantum 
libera  efficit,  in  quantum  appetitus  recipit;  ita  quod  est  ibi 
differentia  intentionis  in  voluntate,  in  quanturn  est  appetitus 
et  in  quantum  est  libera. 

b)  Hoc  non  bene  capio ;  quia  proxima  ratio  constituendi 
speciem,  cuiusmodi  est  differentia  ultima,  est  proxima  ratio 
recipiendi  propriam  passionem;  non  enim  recipit  homo  risibi- 
litatem  ratione  animatis,  sed  ratione  qua  rationalis.  Ratio 
autem  formalior  voluntatis  est  magis  *  libertas  *  (a)  quam  ra- 
tio  appetitus ;  quare  est  ratio  *  magis  *  recipiendi  in  quantum 
libera:  sicut  ratio  libertatis  est  magis  ratio  constituencli. 

c)  Per  illam  etiam  responsionem  patet  quod  quaelibet  spe- 
cies  posset  agere  in  se,  ita  bene  non  libera  sicut  libera;  ita 
quod  ratione  materialis  sive  generis  posset  recipere,  et  ra- 
tione  differentiae  vel  formae  posset  efflcere. 

d)  Manifestum  etiam  est  quod  cum  aqua  calefacta  reddit 
ad  propriam  naturalitatem  et  frigiditatem,  quod  tota  aqua  agit 
et  tota  patitur;  forma  enim  non  agit  in  materiam  suam  quam 
actu  informat. 

e)  Praeterea,  iste  Doctor  dicit  alibi  quod  genus  et  differentia 
differunt  penes  intentiones;  et  dicit  quod  differentia  intentionis 
non  arguit  quod  sit  res  alia;  igitur  ipse  habet  concedere  quod 
voluntas,  cum  agit  in  quantum  libera  et  patitur  in  quantum 
appetitus,  ratione   eiusdem  reatitatis   primo  agit  et  patitur. 

f)  Icleo  concedo  quod  per  eamdem  realitatem  prirno  est 
voluntas  receptiva  actus  et  effectiva  eiusdem;  nec  per  aliam 
rationem  realem  elicit  et  recipit,  nisi  per  aliam  rationem  cau- 
satam  ab  intellectu  nostro. 

g)  Cum  igitur  dicitur  quod  materia  et  efficiens  non 
coincidunt,  dico  quod  Aristot.  II.    Physic,  ubi   hoc  scribitur, 

(a)  Wadd.  libera. 

loquitur  ibi  de  materia  quae  est  subiectum  transmutationis 
realis,  quae  est  alia  quam  sit  subiectum  receptivum,  de  quo 
nunc  loquitur,  quod  coincidit  cum  efficiente. 
(I7)  h)  Praeterea,  materia,  id  est  subiectum,  non  coinciclit  in 
iclem  numero  cum  efficiente  quod  dicitur  proprie  efficiens,  distin- 
ctum  contra  agens;  sic  enim  efficere  transit  in  materiam  extrin- 
secam,  sicut  et  factio;  sed  non  sic  transit  actio  agentis,  proprie 
loquendo  de  agente,  cuius  scilicet  actio  est  tantum  ad  intra. 

760.  —  Solvitur  tertia  ratio  I.  sententiae.  —  Ad  illud  de 
relationibus  oppositis  [n.  7536*]  dico:  —  a)  Quod  relationes 
reales  sunt  in  triplici  differentia:  quaedam  sunt  relationes(a) 
quae  habent  dependentiam  essentialem,  ut  causae  ad  causa- 
tum:  aliae  sunt  relationes  originis,  quae  tamen  non  habent 
dependentiam  inter  se,  ut  paternitas  et  filiatio  in  Divinis :  aliae 
habent  dependentiam  accidentalem  mutuo,  ut  movens  et  mo- 
tum;  motum  enim  non  dependet  essentialiter  a  movente,  quia 
non  dependet  nisi  ratione  illius  accidentis  quod  recipit;  quid- 
quicl  enim  est  de  essentia  moti  praesupponitur  motui. 

b)  Primae  duae  relationes  repugnant  in  eadem  natura 
vel  persona  sive  supposito.  —  Secundae  repugnant  in  eadem 
persona  vel  supposito,  quia  nullum  suppositum  producit  se ; 
sed  non  repugnant  *  ut  *  in  eadem  natura,  si  illa  est  illimi- 
tata :  sicut  patet  quod  in  natura  divina  (b)  est  producens  et 
productum.  —  Sed  relationes  tertio  modo  dictae  non  repu- 
gnant  in  eodem,  sive  natura,  sive  siqoposito,  quia  idem 
potest  acquirere  sibi  et  efficere  in  se  perfectionem  suam  acci- 
dentalem,  et  sic  accidentaliter  dependere  a  se. 

c)  Unde  dico  quod  non  repugnant  ex  ratione  relationum 
oppositarum  ut  oppositae  sunt,  scilicet  quod  non  possunt  fun- 
dari  in  eodem,  sed  quia  habent  dependentiam  essentialem. 

d)  Ad  probationem,  cum  dicitur  relativa  realia  esse  op- 
posita,  et  opposita  non  insunt  simid,  dico  quod  relativa  realia 
huiusmodi  denominative  accepta  non  sunt  sic  opposita,  quod 
scilicet  unum  denominative  sumptum  neget  suum  correlativum, 
ut  scilicet  quod  sequatur:  si  est  activum,  ergo  non  est  pas- 
sivum,  sicut  inferunt  contraria,  ut  scilicet :  si  hoc  est  album, 
ergo  non  est  nigrum;  sed  in  absiracto  bene  inferunt,  ut:  si 
est  actio,  ergo  non  est  passio,  vel:  si  est  motio  activa,  ergo 

(a)  Ed.  Ven.  relativa.  (b)  Ed    Ven.  addit:  ibi. 

non  est  motio  passiva.   Tamen    non    repugnant,    quin    possint 
simul  esse  in  eoclem,  sicut  *  repugnant  *  albeclo  et  nigredo. 

761.  (|8)  —  Aliorum  solutio  ad  rationem  quartam  I.  sen- 
tentiae  infirmatur.  —  a)  Ad  aliud  [n.  753c],  sustinendo  quod 
quamquam  voluntas  sit  activa,  tamen  intellectio  vel  obiectum 
apprehensum  est  illud  sine  quo  non,  sicut  ponunt  alii  [n.  753c?], 
quod  intellectio  sine  phantasmate  non  est  in  actu,  et  hoc  facit 
naturalis  ordo  potentiarum,  cum  dicitur  quod  tunc  pari  ra- 
tione  posset  dici  quod  lignum  agit  in  se  et  comburitur  a  se, 
praesente  igne,  et  ignis  est  sine  quo  non,  et  sic  de  aliis,  dicitur 
quod  non  est  simile;  quia  ignis  approximatus  huic  combusti- 
bili  et  illi,  aequaliter  disposito,  aequaliter  comburit  et  unifor- 
miter  ipsum  lignum;  duobus  autem  ostensis  voluntati,  quamvis 
aequaliter  dispositis,  non  semper  aequaliter  vult  voluntas.  Et 
ideo  patet  quod  illud  comburi  non  potest  esse  active  a  ligno, 
sicut  volitio  a  voluntate. 

b)  Sed  haec  responsio  non  sufflcit ;  quia  diceret  adver- 
sarius  quod  hoc  est,  quia  lignum  naturaliter  comburit  se, 
praesente  igne,  sicut  causa  sine  qua  non,  sed  voluntas  libere.  — 
Vel  ^ic  solve  instantiam,  secundum  aliam  reportationem(«)(l). 

c)  Cum  arguiiur  quod  tunc  sustineri  posset  quod  quod- 
libet  ageret  in  se,  puta  quod  lignum  comburet  se,  praesente 
igne,  sicut  causa  sine  qua  non,  non  sequilur,  quia  nos  videmus 
quod  iste  ignis  appositus  alii  combustibili  quam  ligno  combu- 
rit  illud,  et  ideo  scimus  quod  cum  calefacit  hoc  lignum  quod(6) 
est  actio  sua. 

d)  Sed  hoc  non  sufflcit;  nam  ego  semper  dicam  quod 
cuicumque  combustibili  applicetur  ignis,  si  illud  comburatur, 
hoc  erit  per  actionem  suam  propriam  in  seipsum  necessitate 
naturali;  tamen  non  sine  igne  praesente,  sicut  causa  sine  qua 
non  solum. 

762.  (»9)  —  Solvitur  a  Doctore  ratio  quarta  I.  sententiae.  — 
Bico  igitur  hic:  —  a)  Primo  quod    oportet  in  hac    materia, 


(a)  Ed.  Ven.  repetitionem.  (b)  Ed.  Ven.  non. 

(1)  In  Beport.  d.  25.  n.  15,  sic  prosequitur:  «  Dico  igitur  quod  oportet 
patiens  ab  alio  pati;  et  ubi  non  potest  ab  alio  pati,  sequitur  quod  patitur 
a  se:  sed  voluntas  non  patitur  in  actu  suo  ab  alio  creato  a  se,  quia  velle 
est  in  potestate  volentis;  sed  agens  extrinsecum  non  est  in  potestate  vo- 
lentis » . 

etiam  secundum  eos,  dare  aliquid  prius ;  quod  tamen  non  sit 
causa  efficiens,  sed  sit  causa  sine  qua  non.  —  Et  hoc  probo 
per  ipsum  qui  hanc  opinionem  ponit.  Nam,  secundum  ipsum, 
intellectus  non  est  causa  intellectionis,  nec  voluntas  volitionis, 
sed  solum  phantasma  est  causa  utriusque;  et  tamen,  secundum 
eum,  impossibile  est  phantasma  prius  causare  volitionem  nisi 
prius  natura  causet  intellectionem.  Et  ita  ponit  inteltectionem 
esse  causam  sine  qua  non  ipsius  volitionis.  Quod  igitur  voce 
negat  dictis  suis  affirmat,  scilicet  causam  sine  qua  non.  Intel- 
lectio  enim,  secunclum  eum,  est  prior  natura  volitione;  tamen 
in  nullo  genere  causae  se  habet  respectu  volitionis;  quando 
enirn  aliquis  effectus  praecedit  alium  effectum  ordine  naturae 
non  potest  causa  exire  in  actum  causandi  effectum  posteriorem, 
non  prius  causato  effectu  priori  illa  prioritate.  —  Exemplum: 
Sol  non  potest  illuminare  posteriorem  partem  medii,  nisi  prius 
natura  illuminet  partem  propinquiorem;  et  tamen  pars  propin- 
qua  illuminata  non  habet  aliquam  rationem  causae  respectu 
illuminationis  partis  magis  distantis,  quia  et  ipsa  immediate 
illuminatur  a  Sole  immediatione  causae.  —  Unde  esto  quod 
phantasiatio  vel  obiectum  apprehensum  requiratur  ad  hoc 
quod  sit  volitio,  non  tamen  requiritur  nisi  sicut  causa  sine 
qua  non. 

b)  Secundo,  ad  auctoritatem  Aristot.  II.  De  Anima  [n.  753d], 
cum  dicit  quod  si  sensus  esset  activus,  semper  sentiret,  dico 
quod  effectus  prior  non  dependeret  ab  effectu  posteriore,  et  si 
esset  effectus  simpliciter  primus,  non  dependeret  ab  aliquo  effe- 
ctu,  sed  solum  a  suis  causis:  prima  autem  potentia  inter  po- 
tentias  animae  est  sensus  exterior ;  ideo  eius  effectus  non  de- 
pendet  ab  aliquo  effectu,  sed  solum  a  suis  causis.  Si  igitur 
sensus  exterior  esset  activus  et  haberet  in  se  principium  suffi- 
ciens  effectivum  sensationis,  ipse  semper  ageret.  —  Sed  sic 
non  est  de  intellectu  et  voluntate;  quia  volitio  est  effectus  po- 
sterior  intellectione  naturaliter ,  et  intellectio  phantasmate  vel 
phantasiatione;  et  propter  illum  ordinem  necessarium  non  po- 
test  causari  volitio  a  voluntate,  nisi  prius  causetur  ab  intel- 
lectu  intellectio ;  et  simile  est  de  intellecti '.one  respectu  phan- 
tasmatis  vel  phantasiationis.  Quamquam  igitur  sensus  semper 
ageret  vel  sentiret,  si  esset  activus,  non  tamen  oportet  hoc  di- 
cere  de  voluntate,  nec  etiam  de  intellectu. 

(•20)  c)  Dico  tertio  ad  instantiam  de  ligno  calefactivo  sui,  cum 
dicitur  si  ita  esset  de  voluntatel  ita  posset  dici  cle  quocumque 
alio,  scilicet  quocl  lignum  comburit  seipsum,  praesente  igne, 
qui  est  causa  sine  qua  non,  concedo  quod  exsistens  in  actu 
primo  movendi  se,  seipso  active  et  non  alio  exit  in  actum 
secundum:  sicut  habens  scientiam  in  actu  primo  non  indiget 
aliquo  effectivo  vel  motivo  ducente  ipsum  ad  actum  conside- 
randi;  nisi  habens  actum  primurn  deficiat  in  aliquo  quod  ne- 
cessario  requiritur  ad  hoc  quod  possit  exire  ad  actum  secun- 
dum:  sicut  quamvis  oculus  hominis,  qui  non  potest  immutare 
medium,  haberet  actum  primum  videndi,  non  tamen  posset  vi- 
clere  rem  in  tenebris. 

Sed  rationabile  est  quod  (a)  tam  nobilis  perfectio  animae, 
cuiusmodi  est  voluntas,  qua  anima  est  in  actu  primo,  possit 
exire  in  actum  secundum,  quo  anima  formaliter  perficitur  in 
actu  secunclo,  nullo  alio  activo  requisito.  —  Sed  ad  huiusmodi 
passiones,  quae  sunt  calefieri  et  humeciari,  quibus  corrum- 
pitur  natura  ligni,  et  non  perficitur,  non  potest  poni  rationa- 
biliter  ipsum  lignum  habere  actum  primum  seu  principium 
activum,  quo  active,  praesente  igne,  sicut  causa  sine  qua  non 
solum,  reducat  se  ad  actum  illum  secundum,  quo  natura  ligni 
corrumpitur. 

763.  —  Solvuntur  instantiae.  —  a)  Si  etiam  insies  sic:  effe- 
ctus  non  dependet  a  causis  prioribus  quantum  ad  suum  fieri, 
nisi  a  materia  et  efficiente ;  cum  igitur  obiectum  respectu 
actus  volitionis  non  se  habeat  nec  ut  materia,  nec  ut  efficiens, 
igitur  volitio  non  dependebit  ab  obiecto,  et  sic  esse  poterit  sine 
obiecto ;  patet  satis  per  praeclicta  huius  obiectionis  solutio; 
Jicet  enim  effectus  dependeat  solum  a  causis  prioribus  quan- 
tum  ad  suum  fieri  per  se  et  suum  esse  per  se,  materia  sci- 
licet  et  efficiente,  potest  lamen  dependere  ex  alio  tamquam  ex 
illo  quod  est  praeexactum  necessario  (b). 

b)  Si  dicas  etiam  quoci  habens  actum  primum  potest  esse 
ratio  sufficiens  actus  secundi,  non  in  se,  sed  in  alio,  contra: 
si  nos  ponamus  quod  haec  potentia  prima  est  activa,  puta  ca- 
lefactiva,  quaero,  quicl  reducit  ipsam  ad  actum?  Verbi  gratia, 
quid  reducit  potentiam  calefactivam  ad  actum,  praesente  li- 

(a)  Ed.  Ven.  addit :  cura. 

(b)  Ed.  Ven.  quod  est  concomitans  secundum  actum  necessario. 


700  LIB.    II.    DIST.    XXV.    QUAEST.    UNICA. 

gno?  Certum  est  quod  nihil  nisi  ipsamel  potentia  activa,  dicente 
Aristot.  V.  Melaph.,  quod  ad  idem  genus  causae  reducuntur 
ars  et  aedificator :  sed  ars  non  reducitur  ad  actum  nisi  a  se 
respectu  artificiati;  ergo  potentia  activa  est  de  se  sufficiens 
principium  eliciendi  actionem  suam,  quae  est  actio  vera  de 
genere  aciionis,  cuius  terminus  est  operatio.  Forma  igitur 
quae  non  habet  actum  primum  vel  principium  activum  nisi 
respectu  actus  secundi  immanentis,  seu  operationis,  quae  est 
terminus  istius  actionis,  poterit  habere  huiusmodi  actum  se- 
cundum  immanentem  a  seipsa,  sicut  potentia  activa,  quae  non 
est  nata  exire  in  actum  secundum  in  alio  receptum  vel  in  aliud 
transeuntem,  exit  a  seipsa,  praesente  obiecto,  in  actum  illum. 

764.  —  Solvitur  ratio  quinta  I.  sententiae.  —  Ad  aliud  [n. 
7536?]  cum  dicitur:  causa  aequivoca  totalis  est  nobilior  suo 
effectu,  vel  producens  aequivocum  est  nobilius  producto,  verum 
est  quod  est  nobilius  termino  formali  productionis,  ratione 
cuius  productum,  quod  est  compositum  unum  per  accidens, 
dicitur  productum.  Unde  voluntas{a)  est  nobilior  volitione. 
—  Non  tamen  oportet  quod  sit  nobilior  voluntate  sub  voiitione 
formaliter  exsistente;  immo  nobilior  est  voluntas  volens  actua- 
liter,  ratione  bonae  volitionis,  quam  voluntas  solum  volens  vir- 
tualiter.  —  Ponitur  exemptum,  quod  non  oportet  producens 
esse  nobilius  produclo  simpliciter ,  nisi  scilicet  ratione  termini 
formalis,  de  accidente  generato  in  homine  de  novo  ab  alio 
accidente;  quod  quidem  accidens  non  generatur,  puta  albedo, 
sed  homo  albus;  et  tamen  non  oportet  quod  generans  album 
sit  nobilius  homine  albo. 

765.  (2i)  —  Solvuntur  rationes  II.  sententiae.  —  Ad  illud 
de  bataeo  [n.  754a],  si  sustineatur  quod  obiectimi  movet  ef- 
fective,  licet  non  sit  causa  totalis,  potest  tunc  sustineri  quod 
balneum  intra  movet  ut  efficiens,  et  extra  ut  finis.  —  Susti- 
nendo  tamen  quod  sit  tantum  causa  sine  qua  non,  et  nullo 
modo  movens  effective,  tunc  oportet  glossare,  quod  non  movet 
effective  per  se,  sed  per  accidens. 

Dices:  causa  per  se  est  prior  causa  per  accidens:  sed 
obiectum  prius  est  natura  et  origine  volitione  voluntatis  vel 
voluntate  volente;    ergo,  etc.  —  Dico  quod    causa  per  se  est 


(a)  Ed.  Ven.  addit:  virtualiter. 

prior  causa  per  ancidens,  vel  naiura  vel  perfectione,  non 
autem  semper  origine  vel  natura:  sicut  amotio  vel  fractio 
trabis,  *  quae  *  est  causa  per  accidens  descensus  gravis,  est 
prior  natura  causa  per  se  ipsius  motus  gravis.  Gausa  etiam 
per  accidens  reducitur  ad  causam  per  se  priorem,  vel  ad 
seipsam  ut  est  causa  per  se  respectu  alterius  effectus:  sicut 
fodiens  foditione  est  causa  per  accidens  inventionis  thesauri, 
et  est  causa  inventionis  aquae  per  se :  et  ut  per  accidens  re- 
ducitur  ad  seipsam  ut  per  se,  vel  reducitur  ad  aliam  per  se 
priorem  perfectione,  ut  dictum  est. 

b)  Ad  aliud  [n.  754&]  de  appetitu  sensitivo  qui  movetur 
ab  appetibili,  dico  quod  est  ad  oppositum;  quia  ex  hoc  mo- 
vetur  appetitus  sensitivus  sic,  quia  non  est  liber,  sed  alius 
est  liber.  Unde  Damasc.  42  cap.  dicit  quod  sensitivus  ducitur, 
et  non  ducit,  sed  inteliectivus  ducit,  et  non  ducitur. 

766.  (22)  —  Ostenditur  nihil  aliud  a  voluntate  esse  causam 
totalem  volitionis.  —  Dico  ergo  ad  quaestionem  quod  nihil 
aliud  a  voluntate  est  causa  totatis  volitionis  in  voluntate.  — 
Una  ratio,  praeter  praedictas,  est  ista :  aliquid  evenit  in  rebus 
contingenter.  Et  voco  contingenter  evenire  evitabititer  eve- 
nire.  Aliter  si  omnia  inevitabiliter  evenirent.  non  oporteret 
consiliari,  neque  negociari,  ut  dicit  Aristot.  I.  Periherm.  Quaero 
ergo  (a),  illud  quod  contingenter  evenit,  unde  vel  a  qua  causa 
eveniat?  —  Non  a  causa  determinata,  quia  pro  isto  instanti 
pro  quo  est  sic  determinata  effectus  non  potest  evenire  con- 
tingenter ;  ergo  a  causa  indeterminata  ad  alterutrum  oppo- 
sitorum.  —  Aut  ergo  illa  causa  potest  seipsam  determinare 
contingenter  ad  unum  illorum,  cum  non  possit  in  utrumque 
simul,  sicut  dicit  Aristot.  IX.  Metaph.  de  potentia  rationati, 
vel  non  potest  seipsam  determinare,  sed  aliud  determinat  ipsam 
ad  unum  illorum.  —  Si  potest  seipsam  determinare  ad  unum 
illorum  contingenter  vel  non  inevitabiliter,  habetur  propositum. 
—  Si  ab  alio  determinatur  ad  unum  illorum,  vel  ergo  neces- 
sario,  vel  contingenter.  —  Si  necessario,  effectus  evenit  ine- 
vitabiliter.  —  Si  determinans  contingenter  et  evitabiliter  ad 
unum  illorum  determinat,  ita  quod  *  posset  *  determinare  ad 
aliud,  tale  determinans  non  potest  esse  nisi  votuntas,  quia  omnis 
causa  naturalis  activa  est  determinata    ad    unum    effectum; 

(a)  Ed.  Ven.  addit:  utrum. 

vel  si  causa  naturalis  est  indeterminata,  non  potest  seipsam, 
nec  aliam  determinare. 

767.  —  Ostenditur  indeterminationem  voluntatis  non  esse  ex 
parte  intellectus.  —  Dices:  ista  indeterminatio  est  ex  parte 
intellectus,  sic  repraesentantis  ipsum  obiectum  voluntati,  ut  fore 
vel  non  fore. 

Contra:  —  a)  lntellectus  non  potest  determinare  volunta- 
tem  indifferenter  ad  alterum  contradictoriorum,  puta  hoc  fore 
vel  non  fore,  nisi  de  uno  demonstrando,  et  de  altero  paralo- 
gizando,  sive  sophistice  syllogizando,  ita  quod  in  concludendo 
decipiatur;  ergo  si  illa  contingentia  qua  hoc  potest  fore  vel 
non  fore  sit  ab  intellectu  dictante  sic  propter  conclusiones  op- 
positas,  secundum  hoc  a  voluntate  Dei  vel  a  Deo  nihil  contin- 
genter  eveniret.  quia  ipse  non  paralogizat  nec  decipitur:  sed 
hoc  est  falsum  et  improbatum  dist.  8.  I.  Lib.  [nn.  691  seqq]. 

b)  Item,  intellectus  agit  modo  maxime  naturali,  per  August. 
III.  De  Trinit.  et  in  multis  aliis  locis;  ideo  intellectum  ponit 
principium  appropriatum  respectu  productionis  Filii  in  Divinis, 
qui  maxime  naturaliter  producitur;  ergo  intellectus  minime 
est  causa  indeterminata  alicuius  effectus,  sed  determinata. 
(23)  c)  Dices:  Philosophus  dividit  naturam  contra  intellectum 
et  contra  agens  a  proposito;  non  igitur  intelligit  quod  intel- 
leclus  sit  causa  per  modum  naturae.  —  Dico  quod  intelle- 
ctus  potest  accipi  vel  per  se,  secundum  quod  est  quaedam 
potentia  operativa  tali  operatione,  distincta  contra  operationem 
voluntatis,  et  sic  quantum  est  de  se  naturaliter  agit:velse- 
cundum  quod  est  potentia  practica  respectu  agibilis  extra,  et 
sic  pro  eodem  Philosophus  habet  artem,  intellectum,  propo- 
situm,  electionem  (a)  et  appetitum.  Et  isto  modo  accipiendo 
intellectum,  distinguit  agens  per  intellectum  contra  agens  per 
naturam.  Et  illo  secundo  modo  frequenter  loquitur  de  intel- 
lectu,  fere  per  totum  librum  Ethic.  et  IX.  Metaph.  et  III. 
De  Anima  et  II.  Physic.  de  poientia  rationali.  —  Sed  primo 
modo  parum  loquitur  Philosophus  de  intellectu. 

d)  Item,  sine  omni  contradictione  posset  intelligi  appetitus 
intellectivus  non  potens  se  determinare,  si  appeteret  per  mo- 
dum  naturae.  Sic  fingit  Anselm.,  De  Casu  diaboli,  c.  12,  quod 
esset  unus  Angelus  qui  haberet  intellectum  et  appetitum  tan- 

(a)  Ed.  Ven.  intellectionem. 


LIB.    II.    DIST.   XXV.    QUAEST.    UNICA.  703 

tum  respectu  affectionis  commodi,  et  non  data  esset  ei  affectio 
iusti.  Iste  Angelus  non  posset  appetere  nisi  tantum  intelligibi- 
lia,  et  hoc  per  modum  naturae:  sicut  appetitus  sensitivus  ap- 
petit  convenientia  secundum  sensum.  Sed  si  libertas  in  appe- 
titu  intellectivo  esset  causata  naturaliter  ab  intellectu,  non 
posset  esse  aliquo  modo  appetitus  intelleciivus,  et  non  liber, 
nec  etiam  intelligi. 

768.  (24)  —  Solvuntur  argumenta  principalia.  —  a)  Ad  pri- 
mum  principale  [n.  751a]:  qui  diceret  quod  obiectum  movet 
voluntatem  effective,  non  tamen  ut  totalis  causa,  sed  ut  ali- 
quid  ibi  faciens,  tunc  non  esset  glossanda  auctoritas,  quod  movet 
scilicet  metaphorice ;  et  tunc  auctoritas  esset  pro  me.  —  Vel 
sustinendo  et  dicendo  quod  appetibile  movet  appetitum  tantum 
metaphorice,  tunc  debet  intelligi  quod  sicut  appetibile  movet 
appetitum  metaphorice,  ita  appetitus  sic  motus  movet  effective 
membra  ad  exequendum,  ut  acquiratur  illud  appetibile.  —  Et 
cum  dicitur  *  quod  *  aequivocaret  de  movente,  hoc  nihil 
valet;  quia  non  oportet  quod  omnia  ordinata  secundum  ratio- 
nem  causandi  sint  ordinata  in  uno  genere  causae ;  causa 
enim  efficiens  ordinatur  ad  finalem,  quae  est  causa  alierius 
generis,  quae  movet  metaphorice.  —  Unde  potest  dici  quod  Ari- 
stoleles  assignat  ibi  ordinem  causarum  qualitercumque  moven- 
tium.  —  Et  non  est  mirandum  si  glossatur  auctoritas  sic,  quando 
auctoritas  una  dignior  et  superior,  scilicet  Scripturae,  glossatur 
mirabilius,  utpote  quod  una  pars  illius  auctoritatis  refertur 
ad  quemlibet  Sanctum,  et  altera  solum  ad  Ghristum,  quae  ta- 
men  videtur  apparentius  loqui  de  uno  et  eodem,  sicut  ista: 
Qui  potuit  transgredi,  et  non  est  transgressus  (1):  qui  potuit 
transgredi  ad  quemlibet  Sanctum  refertur,  et  non  est  trans- 
gressus  ad  solum  Ghristum. 

b)  Ad  aliud  [n.  751£]  concedo  quod  voluntas  est  potentia 
activa.  —  Et  cum  dicitur  quod  potentia  activa  est  principium 
transmutandi  aliud  in  quantum  aliud,  dicitur  quod  ibi  datur 
definitio  potentiae  factivae,  et  eoncedo  quod  idem  non  potest 
facere  seipsum.  —  Sed  dico  aliter,  quod  Aristot.  in  V.  et  IX. 
Metaph.,  ubi  hoc  dicit,  ponit  exemplum  de  medico,  qui  sanat 
seipsum;  qui   tamen  non  est  aliud  a  seipso ;  sedinquantum 


1)  Eccli  c.  XXXI.  v.   10. 

medicus  est  sanans  est  aliud  a  seipso  in  quantum  sanatur; 
sanatur  enim  in  quantum  infirmus,  non  in  quantum  medicus. 
—  Sic  dico  in  proposito,  quod  voluntas  in  quantum  potentia 
acliva,  quae  potest  elicere  suam  volitionem,  est  alia  formalis 
raiio  a  potentia  vel  ratione  recipiendi  suam  volitionem,  ipsam 
perficientem.  Unde  ly  in  quantum  aliud  reduplicat  formalem 
rationem  aliam  solum  quando  movens  et  motum  sunt  indi- 
stincta  subiecto;  sed  quando  sunt  distincta  subiecto  reduplicat 
rem  aliam  et  rationem  aliam. 

025)  c)  Ad  aliud  [n.  75 ic]  dico  quod  accidens  per  accidens 
non  nisi  a  principiis  intrinsecis  alicuius  entis  oritur;  cum  enim 
causare  tale  accidens  per  accidens,  puta  volitionem,  nullam 
perfectionem  tollat  a  causante,  *  nec  *  imperfectionem  ponat 
in  recipiente,  quia  potius  ipsum  perficit,  concedenclum  est 
quod  talis  forma  perfecta,  puta  voluntas,  possit  causare  in  se 
volitionem,  quae  scilicet  est  tale  accidens  per  accidens.  — 
Item,  oportet  ponere  quod  tale  accidens  per  accidens,  cuius- 
modi  est  volitio,  ab  aliquo  procedat:  nec  potest  poni,  ut  pro- 
batum  est  supra  [n.  766],  quod  procedat  nisi  ab  illo  quod 
contingenter  se  habet  ad  illud;  ideo  illud  non  valel. 

d)  Ad  aliud  [n.  751  d}  de  potentia  conlradictionis,  quod 
est  in  potentia  contradictionis  ad  aliqua  non  se  determinat  ad 
unum  illorum,  dico  quod  aliqua  est  forma  in  potentia  contra- 
dictionis,  ut  scientia,  quae  est  contrariorura,  et  ista  non  po- 
test  se  determinare,  quia  est  diminuta  et  imperfecta  quantum 
ad  hoc,  et  respicit  utrumque  contrariorum.  Unde  Aristoteles 
vult  quod  si  ex  se,  sine  alio  determinante,  procederet  ad  actum, 
simul  produceret  contraria..  Alia  est  forma  in  (a)  potentia  in- 
determinata,  perfecta  tamen  et  non  diminuta,  obiecto  sibi 
praesentato,  cuiusmodi  est  voluntas,  et  ista  potest  se  determi- 
nare,  et  etiam  alia.  Unde  Aristot.  IX.  Metaph.,  quia  dixerat 
quod  scientia  est  contrariorum,  et  tamen  ad  nullum  illorum 
potest  se  determinare,  ideo  subdit  determinativum:  hoc  auiem 
dico  appetitum  vel  prohaeresim.  Potentia  igitur  rationalis  per- 
fecta,  cuiusmodi  est  voluntas,  quamvis  sit  contradictoriorum, 
poterit  determinare  se,  obiecto  praesente,  ad  unum  illorum. 

(a)  Ed.  Ven.  vel. 

De  gratia  operante  et  cooperante.  —  Haec  est  gratia  operans  et 
cooperans.  —  Operans  enim  gratia  praeparat  hominis  volnntatem  ut 
velit  bonum ;  gratia  cooperans  adiuvat  ne  frustra  velit.  —  Unde  Au- 
gustinus  in  lib.  De  Gratia  et  Libero  arbitrio  (1);  «  Cooperando  Deus 
in  nobis  perficit  quod  operando  incipit;  quia  ipse  ut  velimus  opera- 
tur  incipiens,  qui  volentibus  cooperatur  perficiens.  Ut  ergo  velimus, 
operatur;  cum  autem  volumus,  et  sic  volumus  ut  perficiamus,  nobis 
cooperatur.  Tamen  sine  illo,  vel  operante  ut  velimus,  vel  cooperante 
cum  volumus,  ad  bona  pietatis  opera  nihil  valemus  » .  —  Ecce  his 
verbis  satis  aperitur  quae  sit  operans  gratia,  et  quae  cooperans.  — 
Operans  enim  gratia  est  quae  praevenit  voluntatem  bonam;  ea  emm 
liberatur  et  praeparatur  hominis  voluntas  ut  sit  bona  bonumque  efn- 
caciter  velit.  —  Cooperans  vero  gratia  voluntatem  iam  bonam  sequitur 
adiuvando.  —  Unde  Augustinus,  contra  Iulianum  haereticum  (2),  qui 
bonam  voluntatem  ex  libero  arbitrio  tantum  esse  dicebat,  atque  homi- 
nem  per  liberum  arbitrium  posse  bonum  velle  et  operari  sine  gratia 
asserebat,  ait:  Apertam  de  commendatione  gratiae  Apostolus  senten- 
tiam  protulit  cum  ait  (3) :  Non  est  volentis  neque  currentis,  sed  Dei 
miserentis :  «  Hoc  si  attenderes,  Iuliane,  non  extenderes  contra  gratiam 
merita  voluntatis  humanae.  Non  enim  ideo  miseretur  Deus  alicuius, 
quia  voluit  et  cucurrit,  sed  ideo  voluit  et  cucurrit,  quia  misertus  est 
Deus.  Paratur  enim  voluntas  hominis  a  Deo?  et  a  Domino  gressus 
hominis  diriguntur  (4).  Ideoque  congrue  ait:  Non  est  volentis  neque  cur- 
rentis,  sed  miserentis  Dei;  non  quia  hoc  sine  voluntate  nostra  agatur, 
sed  quia  voluntas  nostra  nihil  boni  agit,  nisi  divinitus  adiuvetur »  (5). 
Unde  alibi  «  Apostolus  ait  (6) :  Non  autem  ego,  sed  gratia  Dei  mecum. 
Non  ideo  dicit,  quia  nihil  boni  agebat,  sed  quia  nihil  boni  ageret,  si 


(1)  Cap.  17.  (4)  Prov.  c.  XVI,  v.  9;  Ps.  XXXVI.  v.  23. 

(2)  Lib.  I.  c.  141.  (5)  D.  August.  De  Perf.  iust.  c.  19. 

(3)  Porn.  c.  IX.  v.  16.  (6)  /.  Cor.  c.  XV.  c.   10. 

Tom.  II.  45 

illa  non  adiuvaret  ->  (1).  —  His  testimoniis  aperte  insinnatur  quia  vo- 
luntas  hominis  gratia  Dei  praevenitur  atque  praeparatur  ut  fiat  bona, 
non  ut  fiat  voluntas ;  quia  et  ante  gratiam  voluntas  erat,  sed  non 
erat  bona  et  recta  voluntas. 

Quid  slt  voluntas?  —  Voluntatem  ipsam  Augustinus  in  lib.  De 
Duabus  Animdbus  (2)  itadefinit:  «  Vol 'untas  est  animi  motus ,  cogente 
nullo,  ad  aliquid  non  admittendum,  vel  adipiscendum  » .  Haec  autem, 
ut  non  admittat  malum  et  adispiscatur  bonum,  praevenitur  et  prae- 
paratur  Dei  gratia.  Unde  Apostolus  gratiam  praevenientem  et  sub- 
sequentem  commendans,  id  est,  operantem  et  cooperantem,  vigilanter 
dixit:  «  Non  est  volentis  neque  currentis ,  sed  Dei  miserentis ;  et  non  e 
converso,  non  est  miserentis  Dei,  sed  volentis  et  currentis.  Nam  si, 
ut  quibusdam  placuit,  quod  dictum  est  ita  accipiatur:  Non  est  volen- 
tis  neque  currentis,  sed  miserentis  Dei,  tamquam  diceretur:  non  suffi- 
cit  sola  voluntas  hominis,  si  non  sit  etiam  misericordia  Dei;  contra 
dicitur:  non  sufficit  etiam  misericordia  Dei,  si  non  sit  voluntas  homi- 
nis;  ac  per  hoc,  si  recte  dictum  est  illud,  quia  id  voluntas  hominis 
sola  non  implet,  cur  non  etiam  a  contrario  recte  dicitur :  non  mise- 
rentis  est  Dei,  sed  volentis  est  hominis,  cum  id  misericordia  Dei  sola 
non  impleat?  Homo  enim  credere  vel  sperare  non  poterit,  nisi  velit, 
nec  pervenire  ad  palmam,  nisi  voluntate  currat.  Pestat  ergo  ut  ideo 
ita  recte  dictum  intelligatur,  ut  totum  detur  Deo,  qui  hominis  volun- 
tatem  bonam  praevenit  et  praeparat  adiuvandam  et  adiuvat  praepa- 
ratam ;  nolentem  praevenit  ut  velit,  volentem  subsequitur  ne  frustra 
velit »  (3).  —  Ecce  his  verbis  et  aliis  praemissis  evidenter  traditur  quia 
voluntas  hominis  praeparatur  et  praevenitur  gratia  Dei  ut  velit  bo- 
num,  et  adiuvatur  ne  frustra  velit. 

Quod  bona  voluntas  comitatur  gratiam.  —  Itaque  bona  voluntas 
comitatur  gratiam,  non  gratia  voluntatem.  —  Unde  Augustinus,  ad 
Bonifacium  Papam  (4)  scribens  contra  Pelagianos,  inquit :  «  Cum  fides 
impetrat  iustificationem,  sicut  unicuique  Deus  partitus  est  mensuram 
fidei,  non  gratiam  Dei  aliquid  meriti  praecedit  humani,  sed  ipsa  me- 
retur  augeri,  ut  aucta  mereatur  et  perfici,  voluntate  comitante,  non 
ducente,  pedissequa,  non  praevia  » .  —  Ecce  hic  expresse  habes  quod 
gratia  praevenit  bonae  voluntatis  meritum,  et  ipsa  bona  voluntas  pe- 
dissequa  est  gratiae,  non  praevia. 

Quae  sit  gratia  voluntatem  praeveniens,  scilicet  fides  cum  dile- 
ctione.  -  Et  si  diligenter  intendas,  nihilominus  tibi  monstratur  quae 
sit  ipsa  gratia  voluntatem  praeveniens  et   praeparans,    scilicet    fides 

(1)  D.  August.  Epist.  CLXXXVI,  ad   Paulin.  e.   10. 

(2)  Cap.  1U.  :;    Id.  Enchir.  c.  32.  (4)  Seu  Epist.  cit.  c.  3. 

cum  dilectione.  —  Ideoque  Augustinus  in  eodem  {!),  tractans  quomodo 
iustificati  sumus  ex  ftde,  et  tamen  gratis,  (utrumque  enim  dicit  Apo- 
stolus,  qui  dicit  (2) :  Iustiftcati  ex  ftde,  alibi  (3)  ait :  Iustiftcati  gratis  per 
gratiam),  hoc,  inquit,  ideo  dixit,  «  ne  fides  ipsa  superba  sit,  ne  dicat 
sibi:  si  ex  fide  iustificati,  quomodo  gratis?  Quod  enim  fides  meretur, 
cur  non  potius  redditur  quam  donatur?  Non  dicat  ista  homo  fidelis, 
quia  cum  dixerit:  habeo  fidem  ut  merear  iustificationem,  respondetur 
ei  (4) :  Quid  habes,  quod  non  accepisti?  »  Fides  enim,  qua  iustificatus  es, 
gratis  tibi  data  est.  —  Hic  aperte  ostenditur  quod  fides  est  causa 
iustificationis,  et  ipsa  est  gratia  et  beneficium  quo  hominis  praeve- 
nitur  voluntas  et  praeparatur.  —  Unde  Augustinus  in  I.  Libro  Re- 
tract.  (5) :  «  Voluntas  est  qua  et  peccatur  et  recte  vivitur.  Voluntas  vero 
ipsa,  nisi  Dei  gratia  liberetur  a  servitute  qua  peccati  serva  facta  est, 
et  ut  vitia  superet  et  adiuvetur,  recte  pieque  vivi  a  mortalibus  non 
potest,  et  hoc  beneficium  quo  liberatur,  nisi  eam  praeveniret,  iam 
meritis  daretur  et  non  esset  gratia,  quae  utique  gratis  datur  » .  — 
Praevenitur  ergo  bona  hominis  voluntas  illo  gratiae  beneficio  quo  li- 
beratur  et  praeparatur.  —  Et  illud  beneficium  recte  ftdes  Christi  in- 
telligitur,  sicut  Augustinus  in  Enchir.  (6)  evidenter  ostendit  dicens: 
«  Ipsum  arbitrium  liberandum  est  post  illam  ruinam  a  servitute  pec- 
cati.  JSTec  omnino  per  seipsum,  sed  per  solam  Dei  gratiam,  quae  in 
fide  Christi  posita  est,  liberatur,  ut  voluntas  ipsa  praeparetur  » .  — 
Ecce  aperte  dicit  gratiam  per  quam  liberatur  arbitrium  et  praepara- 
tur  voluntas  positam  esse  in  fide  Christi.  «  Fides  enim  Christi,  ut  in 
eodem  ait,  impetrat  quod  lex  imperat  » . 

Quod  bona  voluntas  quae  praevenitur  gratia  quaedam  Dei  dona 
praevenit.  —  Ipsa  tamen  eadem  voluntas  quaedam  gratiae  dona  prae- 
venit.  —  Unde  Augustinus  in  Enchir.  (7) :  «  Praecedit  bona  voluntas 
hominis  multa  Dei  dona,  sed  non  omnia ;  quae  autem  non  praecedit 
ipsa,  in  eis  est  et  ipsa  iuvat;  nam  utrumque  legitur  in  sanctis  Elo- 
quiis  (8) :  Et  misericordia  eius  praeveniet  me,  et  misericordia  Dei  subse- 
quetur  me.  Nolentem  quippe  praevenit  ut  velit ;  volentem  subsequitur 
ne  frustra  velit.  Cur  enim  admonemur  orare  pro  inimicis  nostris  no- 
lentibus  pie  vivere,  nisi  ut  Deus  in  eis  operetur  et  vellef  Itemque, 
cur  admonemur  petere  iit  accipiamus,  nisi  ut  ab  illo  fiat    quod    volu- 


(1)  Cit.  Epist.  c.  3. 

(2).  liom.  c.  V.  v.   1.  (5)  Cap.  9. 

(3)  Ib.  c.  III.  v.  24  (6)  Cap.  106. 

(4)  i".  Cor.  c.  IV.  v.  7.  (7)  Cap.  32. 

(8)  Ps.  XXII.  v.  (3;  Ps.  LVIII.  v.  11;  Matth.  c.  V.  v.  44;  Luc.  e.  XI. 
v.  9;  Rom.  c.  IX.  v.  16. 

mus,  a  quo  factuin  est  ut  velimus?  Uncle  Apostolus  ait:  Non  est  vo- 
lentis  neque  currentis,  sed  Dei  miserentis  » .  —  Ex  his  apparet  quod 
bona  hominis  voluntas  quaedam  dona  Dei  praevenit,  quia  eam  comi- 
tatur  gratia  adiuvans  ;  et  quibusdam  praevenitur,  quia  eam  praevenit 
gratia  operans,  scilicet  fides  cum  charitate. 

Quae  praedictis  videantur  adversari,  scilicet  quod  videtur  dici 
fidem  esse  ex  voluntate.  —  Non  est  tamen  ignorandum  quod  alibi 
Augustinus  significare  videtur  quod  ex  voluntate  sit  fides,  de  illo  verbo 
Apostoli  (1),  Corde  creditur  ad  iustitiam,  ita  super  Ioannem  (2)  tra- 
ctans :  «  Ideo  non  simpliciter  Apostolus  ait  creditur,  sed  corde  credi- 
tur,  quia  caetera  potest  homo  nolens,  credere  non  nisi  volens ;  intrare 
ecclesiam  et  accedere  ad  altare  potest  nolens,  sed  non  credere » .  Item 
Super  Genes.  (3),  ubi  Laban  et  Bathuel  dixerunt :  Vocemus  puellam  et 
quaeramus  eius  voluntatem,  dicit  expositor:  quia  fides  est  voluntatis, 
non  necessitatis »  (4).  —  Ad  quod  respondentes  dicimus,  non  haec 
ita  accipienda  fore,  ut  ex  voluntate  hominis  fides  intelligatur  pro- 
venire,  cum  ipsa  sit  proprie  Dei  donum,  ut  ait  Apostolus  (5),  et 
ex  ea  bona  hominis  merita  incipiant;  per  hanc  enim,  ut  ait  Au- 
gustinus  super  Psalm.  LXVII(6),  « iustificatur  impius,  id  est,  fit  de 
impio  pius,  ut  deinde  ipsa  fides  incipiat  per  dilectionem  operari,  unde 
omnia  bona  merita  incipiunt  »  ;  sed  potius  haec  ideo  ita  dicta  sunt, 
quia  non  est  fides  nisi  in  eo  qui  vult  credere,  cuius  bonam  volunta- 
tem  fides  praevenit,  non  tempore,  sed  causa  et  natura.  Unde  Augu- 
stinus  supra  congruenter  dixit  quod  bona  voluntas  in  eis  donis  est, 
quae  non  praecedit,  et  ipsa  iuvat,'  quia  ea  iuvat  quibus  praevenitur, 
dum  eis  consentit  ad  effectum  boni,  et  in  eis  est,  quia  tempore  ab  eis 
non  praeceditur. 

Quaedam  adhuc  addit  quae  graviorem  faciunt  quaestionem,  sci- 
licet  quod  cogitatio  boni  praecedit  fidem.  —  Caeterum  hanc  quaestio- 
nem  magis  acuunt  et  urgent  verba  Augustini,  quibus  in  lib.  De 
Praedest.  Sanct.  (7)  utitur,  pertractans  illud  verbum  Apostoli  (8) : 
«  Non  quod  sufficientes  simus  cogitare  aliquid  a  nobis,  quasi  ex  nobis. 
Attendant,  inquit,  hic  et  verba  ista  perpendant  qui  putant  ex  nobis 
esse  fidei  coeptum,  et  ex  Deo  esse  fidei  supplementum.  Commendans 
enim  istam  gratiam,  quae  non  datur  secundum  aliqua  merita,  sed  effi- 
cit  omnia  bona  merita,  inquit:  Non  quod  swfficientes  simus  cogitare 
aliquid  boni,  scilicet  ex  nobis.  Quis  autem  non  videat  prius  esse  co- 
gitare  quam  crederef  Nullus  quippe  credit  aliquid,  nisi  prius  cogita- 


(1)  Rom.  c.  X.  v.   10. 

(2)  Tract.  XXVI.  in  Ioan. 

(3)  Ad  Cap.  XXIV.  v.  56. 

(4)  Glos.  interl. 


(5)  Ephes.  c.  II.  v.  8. 

(6)  Ad  v.  33 :  Enarrat  in  Psalm. 

(7)  Cap.  2. 

(8)  II.  Cor.  c.  III.  v.  5. 

verit  esse  credendum.  Si  ergo  cogttare  bonum  non  est  ex  nobis,  ut  hic 
Apostolus  tradit,  nec  credere,  quamquam  et  ipsum  credere  nihil  est 
aliud  quam  cum  assensione  mentis  cogitare  » .  Hic  videtur  insinuare 
quod  cogitatio  bona  praecedat  fidem,  et  ita  bona  voluntas  praeveniat 
fidem,  non  praeveniatur ;  quod  praedictis  adversari  videtur.  —  Ad 
hoc  autem  dicimus  quod  aliquando  cogitatio  bona  sive  voluntas  prae- 
venit  fidem;  sed  non  est  illa  bona  voluntas  vel  cogitatio  qua  recte 
vivitur  /  illa  enim  sine  fide  et  charitate  non  est;  nam,  ut  ait  Augu- 
stinus  ad  Anastasium  (1),  « sine  spiritu  non  est  voluntas  hominis  libera, 
cum  cupiditatibus  vincatur» ,  «  non  est  libera  ad  bonum,  nisi  liberata 
fuerit »  (2).  Non  autem  liberatur  nisi  per  Spiritum  Sanctum  diffundatur 
charitas  incordibus  (3).  Non  est  libera  voluntas,  nisi  eam  liberet  gratia 
per  legem  fidei  (4),  id  est,  non  est  libera  sine  fide  operante  per  dilectio- 
nem ;  et  illa  sufficienter  et  vere  bona  est.  «  Non  est  enim  fructus 
bonus  qui  de  charitatis  radice  non  surgit.  Si  vero  adsit  fides  operans 
per  dilectionem,  fit  delectatio  boni  »  (5). 

De  illa  cogitatione  boni  quae  praecedit  fidem  plene  disseritur.  — 
Illa  autem  cogitatio  sive  voluntas  quae  fidem  et  charitatem  aliasque 
iustificationes  praecedit  non  sufficit  ad  salutem,  nec  recte  ea  vivitur. 
Hac  voluntate  concupiscitur  illa  bona  voluntas,  quae  est  magnum  bo- 
num,  ista  vero  non.  Alia  ergo  illa  est  voluntas  sive  cogitatio,  alia  ista. 

Et  sicut  illa  istam  praecedit,  ita  illam  praevenit  intellectus.  Unde 
Augustinus,  ista  distinguens,  super  illum  locum  Psalmi  CXVIII.  (6),  Con- 
cupivit  anima  mea  desiderare  iust i ficat iones,  ait:  «  Concupivit  deside- 
rare,  inquit,  non  desideravit.  Videmus  enim  ratione  nonnunquam  quam 
utiles  sint  iustificationes  Dei;  sed  infirmitate  praepediti,  aliquando  non 
desideramus.  Praevolat  ergo  intellectus ;  sequitur  tardus  aut  nullus 
affectus ;  scimus  bonum,  nec  delectat  agere,  et  cupimus  ut  delectet. 
Sic  iste  olim  desiderare  concupiscebat  quae  bona  esse  cernebat,  cu- 
piens  eorum  habere  delectationem,  quorum  potuit  videre  rationem. 
Ostendit  itaque  quibus  quasi  gradibus  ad  eas  perveniatur :  prius  enim 
est  ut  videantur  quam  sint  utiles  et  honestae ;  deinde  ut  earum  de- 
siderium  concupiscatur ;  postremo  ut?  proficiente  gratia,  delectet  earum 
operatio,  quarum  sola  ratio  delectabat  »  (7).  —  Attende  hunc  ordinem 
gratiarum  quem  hic  distincte  assignat  Augustinus,  qualiter  scilicet 
intellectus  bonorum  praecedit  concupiscentiam  eorumdem,  et  ipsa  con- 


(1)  Epist.  CXLV. 

(2)  Glos.  ad  IL  Cor.  c.  III.  v.  6.  (6)  Vers.  20. 

(3)  Eom.  c.  V.  5.  (7)  Serm.    VIII.  in  cit.  Psalm. 

(4)  Ib.  c.  III.  v.  27. 

(5)  D.  August.  De  Spiritu  et  Litt.  c.  14.  —  Cfr.  D,  Gregor.  Homil.  XXVII. 

cupiscentia  delectationem,  quae  fit  per  fidem  et  charitatem ;  qua  ha- 
bita,  vere  bona  est  voluntas,  qua  recte  vivitur,  ipsaque  fidei  comes 
est,  non  praevia. 

Qui  verba  Augustini  praemissa  (1)  secundum  hanc  distinctionem  con- 
siderat,  nullam  ibi  repugnantiam  fore  animadvertit,  non  ignorans  etiam 
ante  gratiam  praevenientem  et  operantem,  qua  voluntas  bona  prae- 
paratur  in  homine,  praecedere  quaedam  bona  ex  Dei  gratla  et  li- 
bero  arbitrio,  quaedam  etiam  ex  solo  libero  arbitrio  /  quibus  tamen 
vitam  non  meretur,  nec  gratiam  qua  iustificatur ;  «  illius  enim  gra- 
tiae  percipiendae,  quae  voluntatem  hominis  sanat,  ut  sanata  legem 
impleat,  nulla  rnerita  praecedunt »  (2).  Ipsa  est  enim  qua  iustificatur 
impius,  id  est  fit  iustus,  qui  prius  erat  impius ;  «  meritis  autem  im- 
pii  non  gratia,  sed  poena  debetur;  nec  ista  esset  gratia,  si  non  da- 
retur  gratuita»  (3).  Datur  autem  gratuita,  quia  nil  ante  boni  feceramus 
unde  hoc  mereremur.  —  Non  negamus  tamen  multa  ante  hanc  gra- 
tiam  et  praeter  hanc  gratia.m  ab  homine  fieri  bona  per  liberum  ar- 
bitrium,  ut  tradit  Augustinus  in  responsionibus  contra  Pelagianos  (4), 
ubi  dicit  homines  per  liberum  arbitrium  agros  colere,  domos  aedifi- 
care  et  alia  plura  bona  facere  sine  gratia  cooperante. 

Utrum  una  eademqiie  sit  gratia  quae  dicitur  operans  et  coope- 
rans?  —  Hic  considerandum  est,  cum  praedictum  sit  per  gratiam  ope- 
rantem  et  praevenientem  voluntatem  hominis  liberari  ac  praeparari  ut 
bonum  velit,  et  per  gratiam  cooperantem  et  subsequentem  adiuvari  ne 
frustra  velit,  utrum  una  et  eadem  sit  gratia,  id  est  unum  munus  gra- 
tis  datum,  quod  operetur  et  cooperetur,  an  diversa,  alterum  operans, 
et  alterum  cooperans  f  —  Quibusdam  non  irrationabiliter  videtur  quod 
una  et  eadem  sit  gratia,  idem  donum,  eadem  virtus,  quae  operatur 
et  cooperatur,  sed  propter  diversos  eius  effectus  et  dicitur  operans 
et  cooperans.  Operans  enim  dicitur  in  quantum  liberat  et  praeparat 
voluntatem  hominis  ut  bonum  velit;  cooperans  in  quantum  eamdem 
adiuvat  ne  frustra  velit,  scilicet  ut  opus  faciat  bonum.  Ipsa  enim 
gratia  non  est  otiosa,  sed  meretur  augeri,  ut  aucta  mereatur  et  perfici  (5). 

Quid  sit  ipsa  gratia,  et  quomodo  meretur  augeri,  quaeritur.  — 
Si  vero  quaeritur,  quomodo  ipsa  gratia  praeveniens  mereatur  augeri 
et  j)erfici,  cum  nullum  meritum  sit  absque  libero  arbitrio ;  et  quid  sit 


(1)  Supra,  ex  lib.  De  Praedest.  Sanct.  c.  2. 

(2)  D.  August.  De  Spiritu  et  Litt.  c.  9. 

(3)  Gios.  ad  c.  III.  v.  24  Epist.  ad  Eom. 

(4)  Hypognost.  Lib.  III.  c.  4. 

(5)  D.  August.  Epist.  CLXXXVI.  c.  3. 

ipsa  gratia,  an  virtus,  an  non;  et  si  virtus,  an  actus,  vel  non ;  ut 
hoc  aperte  insinuari  valeat,  praemittendum  est,  tria  esse  genera  bo- 
norum. 

Alia  namque  sunt  magna,  alia  minima,  alia  media,  ut  Augusti- 
nus  ait  in  I.  lib.  Retract.  (1) :  «  Virtutes,  inquit,  quibus  recte  vivitur, 
magna  bona  sunt.  —  Species  autem  quorumlibet  corporum,  sine  quibus 
recte  vivi  potest,  minima  bona  sunt.  Potentiae  vero  animi,  sine  qui- 
bus  recte  vivi  non  potest,  media  bona  sunt.  —  Item,  virtutibus  nemo 
male  utitur;  caeteris  autem  bonis,  id  est  mediis  et  minimis,  non  so- 
lum  bene,  sed  etiam  male  quisque  uti  potest.  Et  ideo  virtute  nemo 
male  utitur,  quia  opus  virtutis  est  bonus  usus  istorum,  quibus  etiam 
non  bene  uti  possumus ;  nemo  autem  bene  utendo  male  utitur.  Non 
solum  autem  magna,  sed  etiam  media  et  minima  bona  esse  praestitit 
bonitas  Dei » .  —  Ecce  habes  tria  genera  bonorum  distincta. 

In  quibus  bonis  sit  liberum  arbitrium?  —  Quaeritur  autem,  in 
quibus  bonis  contineatur  liberum  arbitrium?  —  De  hoc  Augustinus 
in  I.  lib.  Retract.  (2)  ita  ait :  « In  mediis  quidem  bonis  invenitur  liberum 
voluntatis  arbitrium  ;  quia  et  male  illo  uti  possumus,  sed  tamen  tale 
est,  ut  sine  illo  recte  vivere  nequeamus.  Bonus  autem  usus  eius  iam 
virtus  est,  quae  in  magnis  reperitur  bonis,  quibus  male  uti  nullus 
potest.  Et  quia  bona,  et  magna,  et  media,  et  minima,  ex  Deo  sunt,  se- 
quitur  ut  ex  Deo  sit  etiam  bonus  usus  liberae  voluntatis,  qui  virtus 
est  et  in  magnis  numeratur  bonis  » .  —  Attende  diligenter  quae  dicta 
sunt,  et  confer  in  unum;  sic  enim  aperietur  quod  supra  quaerebatur. 
Dixit  equidem  opus  virtutis  esse  bonum  usum  illorum  bonorum  quibus 
etiam  non  bene  uti  possumus,  id  est  mediorum,  in  quibus  posuit  li- 
berum  arbitrium,  cuius  quoque  bonum  usum  dixit  esse  virtutem.  Quod 
si  est,  non  est  ergo  opus  virtutis,  quod  supra  dixit,  quia  aliud  est 
virtus,  aliud  opus  eius. 

(1)  Cap.  9.  (2)  Loc.  cit. 


.<=)88fi3^0" 


DOCTORIS  SUBTILIS  AC  MARIANI 

SUPER  DISTINCTIONE  XXVI.  LIBRI  II.  SENTENTIARUM 

41 


QUAESTIO  UNICA. 


769.  ( M  —  Proponitur  quaestio.  —  Girca  dislinctionem 
vigesimam  sextam  *  quaero  de  gratia,  et  primo*: 

Utrum  *  ista  *  sit  in  essentia  animae,  vel  in  potentia? 

770.  —  Argumenta  principalia(l).  —  Quod  in  essentia,  probo: 
—  a)  Quia  essentia  prius  exit  a  Deo  quam  potentia;  igitur 
prius  reducitur  in  Deum.  —  Consequentia  probatur:  tum  per 
Dionysium,  quia  res  reclucuntur  in  Deum  eo  modo  quo  exeunt  a 
Deo:  tum  quia  sicut  quaelibet  creatura  habet  Deum  pro  primo 
efficiente,  ita  et  pro  ultimo  flne  (2). 

b)  Praeterea,  essentia  est  indeterminatior  quam  potentia; 
igitur  magis  indiget  determinari  quam  potentia :  sed  gratia 
ponitur  tamquam  formaliter  determinans  animam  indetermina- 
tam;  ergo,  etc. 

c)  Praeterea,  gratia  semper  est  in  actu  suo:  potentia  non; 
ergo  non  est  in  potentia.  —  Prima  propositio  probatur :  quia 
actus  gratiae  est  gratificare:  sed  gratia  semper  gratificat.  — 
Consequentia  probatur :  quia  habitus  non  potest  semper  esse 
in  suo  actu,  nisi  illud  cuius  est  sit  in  actu. 

(2)  d)  Item,  acceptatio  essentiae  sufficit  ad  acceptationem  po- 
tentiae,  et  non  e  converso;  ergo  gratia,  quae  est  principium  ac- 
ceptandi,  debet  poni  per  se  in  essentia.  —  Probatio  antece- 
dentis :   Gen.  IV.  v.  4 :  Respexit  Deus  ad  A  bel  et  ad  munera 


(1)  Solvuntur  ad  n.  776. 

(2)  Solutio  desideratur  in  Ed.  Ven.  1490  et  apud  Waddingum.  —  In  Ed. 
Mauritii  1506  ita  solvitur:  «Et  quod  dicitur,  quod  res  reducuntur  in  Deum 
eo  ordine  quo  exeunt  a  Deo,  dicendum,  quod  verum  est  de  extremis  produ- 
ctivis  in  personis  diversis;  non  autem  in  illis  quae  sunt  in  eodem  supposito, 
quia  essentia  prius  accipit  esse,  et  tamen  prius  reducitur  per  potentiam 
quam  per  operationem  eius  » . 

eius.  —  Praeterea,  cum  essentia  sit  prior  essentialiter  in  esse 
ipsa  potentia;  igitur  similiter  in  acceptatione* 

e)  Praeterea,  forma  cleterminans  ad  agenclum  magis  debet 
poni  in  principali  agente  quam  in  instrumento:  essentia  est 
principale  agens;  et  potentia  sicut  instrumentale,  secundum 
Anselmum,  De  Concord.  c.  19;  ergo,  etc. 

f)  Praeterea,  correspondentia  debet  esse  imaginis  recreatae 
ad  imaginem  creatam:  imago  creata  requirit  unitatem  essen- 
tiae  et  trinitatem  potentiarum;  ergo  et  illud  quod  recreatur 
requirit  unitatem  gratiae  perflcientem  essentiam,  et  trinitatem 
virtualiter  perficientem  potentiam. 

771.  —  Oppositum:  —  Gratia  est  aliqua  formainanima,  secun- 
dum  quod  probatur  dist.  17,  I.  Lib.  [n.  812  seqq.]:  sed  non  est 
passio  vel  potentia ;  ergo  habitus,  secundum  illam  divisionem 
Philos.  II.  Ethic:  omnis  autem  habitus  est  in  potentia  (a),  *  quia 
opus  habentis  bonum  reddit ;  ergo  *,  etc. 

772.  (3)  —  Exponitur  sententia  tenens  gratiam  esse  in  es- 
sentia  animae.  —  Hic  dicitur  quod  gratia  esi  primo  in  es- 
sentia.  —  Quod  probatur:  —  a)  per  August.  De  laude  chari- 
tatis:  quia  ipsa  est  radix  et  vita  omnium  bonorum.  —  lbid. 
etiam :  Charitas  est  vita  morientium :  vita  autem  et  mors 
pertinent  ad  essentiam;  ergo,  etc. 

b)  Confirmatur,  quia  si  ibi  ponatur,  dat  esse  supernatu- 
rale  et  primum;  igitur  pari  ratione  poterit  dare  agere  super- 
naturale:  non  autem  claret  esse  per  se  supernaturale,  si  tantum 
esset  in  potentia;  cum  tamen  necesse  sit  omne  agere  praece- 
dere  esse,  et  esse  naturale  praecedere  agere  naturale,  et  esse 
supernaturale  agere  supernaturale. 

773.  (£)  —  Prima  huius  sententiae  impugnatio.  —  Contra 
istam  positionem  arguitur  dupliciter:  —  Primo:  —  a)  Quia 
cum  gratia  sit  idem  realiter  cum  gtoria,  vel  per  se  sit  di- 
spositio  ad  eam,  sequitur  quod  per  se  sit  in  eodem  subiecto 
in  quo  est  beatitudo:  beatitudo  autem  non  est  per  se  in  es- 
sentia,  sed  in  potentia(l);  ergo,  etc. 

b)  Respondetur  quod  beatitudo  principaliter  est  in  es- 
seniia,  et  redundat  mediante  illa  in  potentias.  Primo  modo 
anima  est  deiformis,  sicut  carbo  ignitus,  ex  speciali  illapsu  Dei. 


(a)  Wadd.  est  in  potentia  voluntatis.  (1)  Cf.  Lib.  IV.  d.  49,  q.   2. 

—  Contra  :  ergo,  circumscriptis  potentiis,  posset  anima  esse 
beata  per  se,  et  ita  esset  beatitudo  non  m  aliquo  actu  se- 
cundo,  neque  etiam  in  attingendo  obiectum  ultimum,  nam 
non  attingitur  obiectum  ut  obiectum  nisi  per  actum  secundum, 
qui  convenit  animae  ut  est  potentla. 

c)  (Item,  beatitudo  non  est  nisi  quia  satiat  et  quietat  bea- 
tum :  haec  quietatio  non  potest  esse  nisi  per  coniunctionem  ad 
obiectum  beatificum :  coniunctio  autem  non  est  nisi  per  actum 
aliquem  qui  tantum  est  potentiae.  Et  haec  est  sententia  Phi- 
losophi  ponentis  quod  beatitudo  est  in  actu{a)). 

d)  Praeterea,  si  beatitudo  poneretur  in  essentia,  cum  (b) 
eiusdem  rationis  sit  gratia  in  essentia  in  via  et  in  Patria, 
ergo  nunc  anima  esset  beata,  licet  minus  quam  in  Patria: 
consequens  est  falsum;  ergo  et  antecedens.  —  Consequentia 
probatur,  quia  nunc  habet  actum  primum  eiusdem  rationis, 
per  te,  cum  isto  in  quo  est  essentialiter  beatitudo. 

(5)  e)  Respondetur  quod  ita  posset  argui  (de  actu  sicut  (a)) 
de  gratia,  si  esset  in  poientia, .  quia  eiusdem  rationis  est  actus 
nunc  et  tunc.  —  Nec  valet  instare  de  actu  videndi  et  lumine 
gloriae,  quia  ista  per  se  non  pertinent  ad  gloriam;  ergo,  etc. 

—  Dico  quod  argumentum  cle  actu  primo  concludit  quod 
nunc  esset  anima  beata,  licet  minus  quam  tunc;  non  autem  si 
ponatur  beatitudo  in  actu  secundo,  etiam  diligendi,  quia  ille 
non  est  eiusdem  rationis  in  via  et  in  Patria ;  si  enim  intel- 
lectio  sit  per  se  causa  partialis  respectu  volitionis,  sicut  dicit 
*  secunda  *  opinio  in  quaest.  praeced.  [n.  754],  sequitur  quod 
visio  et  cognitio  enigmatica,  quae  sunt  intellectiones  alterius 
rationis,  possint  concurrere  ad  volitionem  simpliciter  alterius 
rationis.  —  Et  haec  fuit  una  ratio  tacta  (c)  superius  pro  tertia  (?) 
opinione;  quia  idem  obiectum  diversimode  cognitum  potest  diligi 
diversis  actibus  etiam  secundum  speciem. 

774.  (6)  —    Impugnatio  secunda.  —    Praeterea    secundo : 

—  a)  Quando  aliqua  forma  est  indeterminata  secundum  vir- 
tutem  activam  ad  plura,  illud  quocl  praecise  respicit  unam 
actionem  determinatam  non  perflcit  earn  in  quantum  est  in- 
deterrninata,    sed    in  quantum  est  poteniia    determinata  re- 


(a)  Deest  in  Ed.  Ven. 

(b)  Ed.  Ven.  et.  (c)  Wadd.  facta. 


LIB.    II.    DIST.    XXVI.    QTJAEST.    UNICA.  715 

spectu  illius  actionis.  —  Exemptum:  si  anima  est  indetermi- 
nata  ad  plures  actus  convenientes  sibi  secundum  plures  po- 
tentias,  sapientia  vel  quicumque  habitus  intellectualis  alius 
non  perficit  animam  in  quantum  indeterminata,  sed  praecise 
in  quantum  intellectus.  —  Et  ratio  propositionis  est  ista :  quia 
si  perficeret  eam  in  quantum  indeterminata  secundum  virtu- 
tem  activam,  ergo  aeque  posset  eam  perficere  in  ordine  ad 
quemcumque  actum  suum.  Similiter  si  perficeret  eam  praecise 
in  ordine  ad  deferminatum  actum,  ita  perficeret  eam  si  tan- 
tum  esset  potentia  activa  determinata  ad  istum  actum,  et  non 
indeterminata  ad  plures.  Sed  gratia  tantum  perficit  animam 
in  ordine  ad  deterrninatum  actum,  scilicet  meritoriwn,  qui 
scilicet  est  solius  votuntatis,  secundum  Ansel.,  De  Conc.  Virg. 
c.  4.,  et  alibi  frequenter;  ergo  perficit  praecise  in  quantum  est 
illa  potentia  cuius  est  talis  actus:  haec  est  voluntas;  ergo,  etc. 
b)  Confirmatur  ista  ratio;  quia  si  posset  perficere  vel 
perficeret  essentiam  animae  ut  essentia,  posset  redundare  in 
actum  prioris  potentiae,  scilicet  intellectus,  et  sic  actus  intet- 
lectus  ut  praecedit  actum  voluntatis  posset  esse  gratifica.bilis 
et  meritorius;  imo  si  solus  intellectus  esset,  sine  voluntate, 
in  essentia  illa  posset  esse  gratia  et  meritum. 

775.  —  Conclusio  Doctoris.  —  a)  Concedi  potest  conclusio 
istarum  rationum;  quia  iste  habitus,  qui  probatus  est  esse  su- 
pernaturatis,  dist.  17. 1.  [n.  809  seqq.],  perficit  potentiam  animae, 
et  deterrninatam,  scilicet  voluntatem,  quia  in  ordine  ad  obie- 
ctum  determinatum  talis  potentiae,  et  etiam  actum:  non  autem 
perficit  essentiam,  quia  ipsa  ut  sic  nullum  respicit  obiectum, 
nec  aliquem  etiam  actum. 

b)  Confirrnatur  per  Anselm.  De  Conc.  Virg.  c.  3 :  Omnis 
iustitia  et  iniustitia  est  formaliter  in  voluntate:  gratia  est 
quaedam  iustitia  et  rectitudo;  ergo,  etc. 

776.  —  Solvuntur  argumenta  principalia.  —  a)  Ad  argu- 
menta  in  oppositum  [n.  770.  b]  dico  quod  gratia  determinat 
ad  operationem  gratuitam,  sicut  pertinet  ad  habitum  determi- 
nare;  et  hoc  modo  potentia  est  indeterminata  indeterminatione 
proxima,  et  non  essentia. 

b)  Ad  aliud  [n.  770  c]  dico  quod  etsi  gratificare,  id  est 
gratum  reddere,  significetur  active,  non  tamen  est  agere,  sicut 
nec  albedinem  facere  parietem  album  est  agere,  sed  infor- 
niare  parietem. 

c)  Ad  tertium  [n.  770  d]  dico  quod  acceptatio  potentiae 
sufflcit  ad  acceptationern  essentiae,  et  non  e  converso;  sicut 
enim  si  homo  posset  videre  actum  alterius  diligendi,  propter 
illum  actum  acceptaret  totum  suppositum,  ita  Deus  primo  ac- 
ceptat  actum  libere  elicitum  a  potentia,  non  quidem  accepta- 
tione  generali,  qua  acceptat  omnem  creaturam,  quia  sic  primo 
essentia  acceptatur,  sed  acceptatione  speciali,  qua  ordinat  ac- 
ceptum  ad  beatitudinem.  Acceptat  autem  sic  primo  et  princi- 
paliter  potentiam,  quae  est  primo  beatificabilis,  et  per  illam 
ipsam  essentiam.  —  Et cum  obiicitur  de  Abel  et  muneribus  eius, 
dico  quod  actus  exterior  non  acceptatur  nisi  quia  interior, 
nec  interior  nisi  quia  potentia  illa  cuius  est  actus,  vel  elicitus 
vel  imperatus,  acceptatur.  Sed  non  est  ulterius  resolvere 
illam  acceptationem  istius  potentiae  in  acceptationem  alicuius 
prioris  acceptati;  quia  nihil  est  prius  acceptabile  accepta- 
tione  speciali,  nisi  mediante  illa  potentia. 

d)  Ad  aliud  de  instrumento  [n.  770  e]  posset  concedi  ma- 
ior  de  instrumento  extrinseco ;  non  autem  de  intrinseco,  quod 
est  idem  operanti:  sic  ipsemet  operans  dicitur  instrumentum, 
in  quantum  habet  rationem  determinatam  operativam;  quia 
illo  modo  accipiendo  instrumentum ,  forma  determinans  actio- 
nem  debet  poni  in  instrumento,  non  autem  in  principali  agente, 
ut  distinguitur  ab  instrumento  debet  poni  nisi  forma  recipiens 
actionem. 


^H>H*^e^>- 


DISTINCTIO  VIGESIMA  SEPTIMA 


TEXTUS  MAGISTRI  SENTENTIARUM. 

De  virtute,  quid  slt  et  quid  slt  actus  eiusf  —  Hic  videndum  est  quid 
sit  virtus,  et  quid  sit  actus  vel  opus  eius.  Virtus  est,  ut  ait  Augu- 
stinus  (1),  bona  qualitas  mentis,  qua  recte  vivitur,  et  qua  nullus  male 
utitur,  quam  Deus  solus  in  homine  operatur.  Ideoque  opus  Dei  tan- 
tum  est,  sicut  de  virtute  iustitiae  Augustinus  docet,  super  illum  locum 
Psalmi  (2),  Feci  iudicium  et  iustitiam,  ita  dicens :  «  Iustitia  magna  vir- 
tus  animi  est,  quam  non  fecit  in  homine  nisi  Deus.  Ideoque,  cum  ait  Pro- 
pheta  ex  persona  Ecclesiae :  Feci  iustitiam,  non  ipsam  virtutem,  quam 
non  facit  homo,  sed  opus  eius  intelligi  voluit  »  (3).  —  Ecce  aperte  insi- 
nuatur  hic  quod  iustitia  in  homine  non  est  opus  hominis,  sed  Dei; 
quod  et  de  aliis  virtutibus  itidem  intelligendum  est. 

De  fide  itidem  dicit,  quod  non  est  ex  homine,  sed  ex  Deo  tantum. 
—  Nam  de  gratia  fidei,  Ephesiis  scribens  Apostolus,  similiter  ftdem 
non  ex  homine,  sed  ex  Deo  tantum  esse,  asserit  inquiens  (4) :  Gratia 
estis  salvati  per  ftdem,  et  hoc  non  ex  vobis ;  Dei  enim  donum  est. 
Quod  a  Sanctis  ita  exponitur :  «  Haec,  scilicet  ftdes,  non  est  ex  vi  na- 
turae  nostrae,  quia  donum  Dei  pure  est  » .  —  Ecce  et  hic  aperte  tra- 
ditur  quod  fides  non  est  ex  libertate  arbitrii  sive  ex  arbitrio  volun- 
tatis  :  quod  superioribus  consonat,  ubi  dictum  est  gratiam  praevenien- 
tem  vel  operantem  esse  virtutem,  quae  voluntatem  hominis  liberat  et 
sanat.  Unde  Augustinus  in  lib.  De  Spiritu  et  Littera  (5)  ait :  «  Iusti- 
iicati  sumus  non  per  liberam  voluntatem,  sed  per  gratiam  Christi;  non 
quod  sine  voluntate  nostra  fiat,  secl  voluntas  nostra  ostenditur  infirma 
per  legem,  ut  sanet  gratia  voluntatem,  et  sana  voluntas  impleat 
legem  » . 

De  gratia,  quae  liberat  voluntatem,  quae  si  virtus  est,  non  est  ex  li- 
bero  arbitrio,  et  sic  non  est  motus  mentis.  —  Si  igitur  gratia  quae  sanat 


(1)  Retract.  Lib.  I.  c.  9;  De  Lib.  Arb.  Lib.  II.  c.  18. 

(2)  CXVIII.  v.  121.  (4)  Cap.  II.  v.  8. 

(3)  Serrn.  26.  (5)  Cap.  9. 

et  liberat  voluntatem  hominis  virtus  est,  vel  una  vel  plures,  cum  ipsa 
gratla  non  sit  ex  arbltrio  voluntatis,  sed  eam  potius  sanet  ac  prae- 
paret  ut  bona  sit,  consequitur  ut  virtus  non  sit  ex  libero  arbitrio, 
et  ita  non  sit  motus  vel  affectus  mentis,  cum  omnis  motus  vel  affe- 
ctus  mentis  sit  ex  libero  arbitrio  ;  sed  bonus  ex  gratia  et  libero  ar- 
bitrio,  malus  vero  ex  libero  arbitrio  tantum.  Ut  enim  ait  Augustinus 
in  lib.  Retract.  (1) :  «  Homo  sponte  et  libero  arbitrio  cadere  potuit ;  non 
etiam  resurgere  » .  Idem  in  lib.  De  Duabus  Animabus  (2) :  «  Animae  si 
libero  ad  faciendum  et  non  faciendum  motu  animi  careant,  si  denique 
his  abstinendi  ab  opere  suo  potestas  nulla  conceditur,  earum  peccatum 
tenere  non  possumus  » .  —  Hic  aperte  ostenditur  quod  motus  animi, 
sive  ad  bonum  sive  ad  malum,  ex  libero  arbitrio  est.  Ideoque,  si  gra- 
tia  vel  virtus  motus  mentis  est,  ex  libero  arbitrio  est:  si  vero  ex  li- 
bero  arbitrio  vel  ex  parte  est,  iam  non  solus  Deus  sine  homine  eam  fa- 
cit.  —  Propterea  quidam  (3)  non  inerudite  tradunt  virtutem  esse  bonani 
mentis  qualitatem  sive  formam,  quae  animam  informat,'  et  ipsa  non 
est  motus  vel  affectus  animi,  sed  ea  liberum  arbitrium  iuvatur,  ut 
ad  bonum  moveatur  et  erigatur;  et  ita  ex  virtute  et  libero  arbitrio 
nascitur  bonus  motus  vel  affectus  animi,  et  exinde  bonum  opus  pro- 
cedit  exterius.  Sicut  pluvia  rigatur  terra,  ut  germinet  et  fructum  fa- 
ciat:  nec  pluvia  est  terra  nec  germen  nec  fructus,  nec  terra  germen 
vel  fructus,  nec  germen  fructus.  Ita  gratis  terrae  mentis  nostrae,  id 
est  arbitrio  voluntatis,  infunditur  pluvia  divinae  benedictionis,  id  est 
inspiratur  gratia,'  quod  solus  Deus  facit,  non  homo  cum  eo;  qua  ri- 
gatur  voluntas  hominis  ut  germinet  et  fructificet,  id  est  sanatur  et 
praeparatur  ut  bonum  velit,  secundum  quod  dicitur  operans ,'  et  iuva- 
tur  ut  bonum  faciat,  secundum  quod  dicitur  cooperans.  Et  illa  gratia 
virtus  non  incongrue  nominatur,  quia  voluntatem  hominis  infirmam 
sanat  et  adiuvat. 

Ex  quo  sensu  dicuntur  ex  gratia  incipere  bona  merita,  et  de  qua 
gratia  Jwc  intelligatur.  —  Cum  ergo  ex  gratia  dicuntur  esse  bona  me- 
rita  et  incipere,  aut  intelligitur  gratia  gratis  dans,  id  est  Deus,  vel 
potius  gratia  gratis  data,  quae  voluntatem  hominis  praevenit.  Non 
enim  esset  magnum,  si  haec  a  Deo  dicerentur  esse,  a  quo  sunt  omnia. 
Sed  potius  eius  gratia  gratis  data  intelligitur,  ex  qua  incipiunt  bona 
merita,  quae  cum  ex  sola  gratia  esse  dicantur,  non  excluditur  libe- 
rum  arbitrium,  quia  nullum  meritum  est  in  homine  quod  non  sit  per 
liberum  arbjtrium.  Sed  in  bonis  merendis  causae  principalitas  gratiae 


(1)  Lib.  I.  c.  9;  De  Lib.  Arb.  Lib.   II.  c.  20;  De  Don.  persev.  c.  11. 

(2)  Cap.  12;  Retract.  Lib.  I.  c.   15. 

(3j  Cfr.  Hug.  De  Sacr.  Lib.   I.  p.  G.  c.   17. 

attribuitur ;  quia  principalis  causa  bonorum  rneritorum  est  ipsa  gratia, 
qua  excitatur  liberum  arbitrium  et  sanatur,  atque  iuvatur  voluntas 
hominis  ut  sit  bona. 

Qaod  bona  voluntas  gratia  principaliter  dicitur,  et  etiam  gratia 
est,  sicut  et  omne  bonum  meritum.  —  Quae  ipsa  etiam  donum  Dei 
est  et  hominis  meritum,  imo  gratiae,  quia  ex  gratia  principaliter  est 
et  gratia  est.  —  Uncle  Augustinus,  ad  Sixtum  presbyterum  (1) :  «  Quid 
est  meritum  hominis  ante  gratiam,  cum  omne  bonum  meritum  no- 
strum  non  in  nobis  facit  nisi  gratia  »?  Ex  gratia  enim,  ut  dictum 
est,  quae  praevenit  et  sanat  arbitrium  hominis,  et  ex  ipso  arbitrio 
procreatur  in  anima  hominis  bonus  affectus  sive  bonus  motus  mentis; 
et  hoc  est  primum  bonum  hominis  meritum.  Sicut,  verbi  gratia,  ex 
fidei  virtute  et  hominis  arbitrio  generatur  in  mente  motus  quidam 
bonus  et  remunerabilis,  scilicet  ipsum  credere,  ita  ex  charitate  et  libero 
arbitrio  alius  quidam  motus  bonus  provenit,  scilicet  diligere,  bonus  valde; 
sic  de  caeteris  virtutibus  intelligendum  est.  Et  isti  boni  motus  vel 
affectus  merita  sunt  et  dona  Dei,  quibus  meremur  et  ipsorum  augmen- 
tationem,  et  alia  quae  consequenter  hic  et  in  futuro  nobis  apponuntur. 

Ex  qua  ratione  dicitur  fides  mereri  iustificationem  et  alia.  — 
Cum  ergo  dicitur  fides  mereri  iustificationem  et  vitam  aeternam,  ex 
ea  ratione  dictum  accipitur,  quia  per  actum  fidei  meretur  illa.  Simi- 
liter  de  charitate  et  iustitia  et  de  aliis  accipitur.  Si  enim  fides  ipsa, 
virtus  praeveniens,  diceretur  esse  mentis  actus,  qui  est  meritum,  iam 
ipsa  ex  libero  arbitrio  originem  haberet ;  quod  quia  non  est,  sic  dicitur 
esse  meritum,  quia  actus  eius  est  meritum,  si  tamen  adsit  cliaritas, 
sine  qua  nec  credere,  nec  sperare  meritum  est  vitae  —  Unde  apparet 
vere  quia  charitas  est  Spiritus  Sanctus,  quae  animae  qualitates  in- 
format  et  sanctificat,  ut  eis  anima  informetur  et  sanctificetur,  sine  qua 
animae  qualitas  non  dicitur  virtus,  quia  non  valet  sanare  animam  (2). 

De  muneribus  virtutum,  et  de  gratia  quae  non  est,  sed  facit  me- 
ritum.  —  Ex  muneribus  itaque  virtutum  boni  sumus  et  iuste  vivi- 
mus;  et  ex  gratia,  quae  non  est  meritum,  sed  facit,  non  tamen  sine 
libero  arbitrio,  proveniunt  merita  nostra,  scilicet  boni  affectus  eorum- 
que  progressus  atque  bona  opera,  quae  Deus  remunerat  in  nobis,  et 
haec  ipsa  sunt  Dei  dona.  —  Unde  Augustinus  ad  Sixtum  presbyte- 
rum  (3) :    «  Cum  coronat  Deus  merita  nostra,  nihil  aliud  coronat  quam 


(1)  Epist.  CXCIV.  c.  5.  (3)  Epist.  cit. 

(2)  De  ha  Magistri  opinione  cfr.  Scotuaj,  Lib.  I.  nn.  809  scqq.  et  n.  821. 

munera  sua.  Unde  vita  aetema,  quae  in  fine  a  Deo  meritis  praece- 
dentibus  redditur,  quia  et  eadem  merita  quibus  redditur  non  a  nobis 
sunt,  sed  in  nobis  facta  sunt  per  gratiam,  recte  et  ipsa  vita  gratia 
nuncupatur,  quia  gratis  datur.  Nec  ideo  gratis,  quia  non  meritis  da- 
tur,  sed  quia  data  sunt  per  gratiam  et  ipsa  merita  quibus  datur  » . 

Epilogat,  ut  alia  addat.  —  Ex  praemissis  iam  innotescere  nobis 
aliquatenus  potest  qualiter  gratia  praeveniens  meretur  augeri,  et  alia ; 
et  quid  ipsa  sit,  an  virtus,  an  aliud  •  et  si  virtus,  an  sit  actus,  vel 
7io7i.  Ostensum  enim  est  supra,  ex  parte  quorumdam,  quod  ipsa  est 
virtus,  quia  virtus  non  est  actus,  sed  eius  causa,  non  tamen  sine  libero 
arbitrio.  Unde  quod  supra  Augustinus  dixit,  bo7ium  usum  liberi .  ar- 
bitrii  esse  virtutem,  ita  accipi  potest,  id  est  actum  virtutis ;  alioquin 
sibi  contradicere  videretur,  qui  etiam  opus  virtutis  supra  dixit  esse 
bo7ium  usum  eorum  quibus  non  bene  uti  possumus,  in  quibus  posuit 
liberum  arbitrium.  Si  vero  bonus  usus  liberi  arbitrii  opus  virtutis  est, 
iam  virtus  non  est.  Cum  ergo  bonum  usum  eius  virtutem  esse  dixit, 
nomine  virtutis  ipsius  usum  significavit. 

Quod  idem  usus  est  virtutis  et  liberi  arbitrii,  sed  virtutis  princi- 
paliter.  —  Idem  nempe  usus  bonus  ex  virtute  est  et  ex  libero  arbi- 
trio,  sed  ex  virtute  pri7icipaliter.  Et  bonus  ille  usus  in  mag7iis  bonis  (1) 
annumerandus  est.  —  Illa  autem  gratia  praeveniens,  quae  et  virtus 
est,  non  usus  liberi  arbitrii  est,  sed  ex  ea  potius  est  bonus  usus  li- 
beri  arbitrii ;  quae  nobis  est  a  Deo,  non  a  nobis ;  usus  vero  bonus  ar- 
bitrii  et  ex  Deo  est  et  ex  nobis ;  et  ideo  bo7ium  meritum  est ;  ibi  enim 
solus  Deus  operatur,  hic  Deus  et  homo.  Hoc  meritum  ex  illa  puris- 
sima  gratia  provenit ;  quod  Apostolus  notavit  dicens  (2):  Gratia  Dei  sum 
id  quod  sum,  et  gratia  eius  in  7ne  vacua  71071  fuit.  Super  quem  locum 
Augustinus  (3)  ita  ait :  «  Recte  gratiam  nominat ;  primum  enim  solam 
gratiam  dat  Deus,  et  non  nisi  gratis,  cum  non  praecedant  nisi  mala 
merita ;  sed  post  per  gratiam  incipiunt  bona  merita.  Et  ut  ostenderet 
etiam  liberum  arbitrium,  addit:  Et  gratia  eius  in  me  vacua  7\07\  fuit. 
Et  ne  ipsa  voluntas  sine  gratia  Dei  putetur  aliquid  boni  posse,  sub- 
dit :  Non  autem  ego,  solus  scilicet  sine  gratia,  sed  gratia  Dei  mecum,  id 
est,  cum  libero  arbitrio » .  Plane  cum  data  fuerit  gratia,  incipiunt  esse 
nostra  merita  bona ;  per  illam  tamen,  quia  si  illa  defuerit,  cadit  homo. 

Alioru7n  sententia  hic  ostenditur,  qui  dicunt  virtutes  esse  bonos 
usus  liberi  arbitrii,  id  est    actus  me7\tis.  —  Alii  vero  dicunt  virtutes 


(1)  Cfr.  dist.  26.  pag.  711. 

(2)  T.   Cor.  c.  XV.  v.  10. 

(3)  De  Grat.  et  Lib.  Arb.  c.  5;  De  Corrept.  et  Grat.  c.  13. 

esse  bonos  usus  naturalium  potentiarum ;  non  tamen  omnes,  sed  tantum- 
modo  interiores,  qui  in  mente  sunt;  exteriores  vero,  qui  per  corpus 
geruntur,  non  virtutes  esse  dicunt,  sed  opera  vlrtutum.  Et  ideo  quod 
Augustinus  dicit,  opus  vlrtutis  esse  bonum  usum  naturalium  poten- 
tiarum,  de  usu  exteriori  accipiunt;  quod  vero  dicit,  bonum  usum  li- 
beri  arbitrii  virtutem  esse,  et  in  magnis  numerari  bonis,  de  usu  in- 
teriori  intelligunt.  Et  virtutes  nihil  aliud  esse  quam  bonos  affectus 
vel  motus  mentis  asserunt;  quos  Deus  in  homine  facit,  non  homo; 
quia  licet  illi  motus  sint  liberi  arbitrii,  non  tamen  esse  queunt,  nisi 
Deus  ipsum  liberet  et  adiuvet  gratia  sua  operante  et  cooperante ;  quam 
Dei  gratuitam  voluntatem  accipiunt,  quia  Deus  est  qui  et  operatur  in 
nobis  velle  et  operarVbonum. 

Quibus  auctoritatibus  muniunt,  quod  virtutes  sint  motus  mentis. 
—  Quod  autem  virtutes  sint  motus  mentis,  testimoniis  Sanctorum  ad- 
struunt.  Dicit  enim  Augustinus,  super  Ioannem  (1) :  «  Quid  est  fidesf 
Credere  quod  non  vides  »  :  credere  autem  motus  mentis  est.  Idem  in 
lib.  III.  De  Doct.  Christ.  (2) :  «  Charitatem  autem  voco  motum  animi » . 
Si  vero  charitas  et  fides  motus  animi  sunt,  virtutes  ergo  motus  animi 
sunt.  —  Quibus  et  alii  respondentes,  praemissa  verba  Augustini  ita 
intelligenda  fore  inquiunt :  Fides  est  credere  quod  non  vides,  id  est, 
fides  est  virtus  qua  creditur  quod  non  videtur.  Item:  Charitas  est 
motus  animi,  id  est  gratia,  qua  movetur  animus  ad  diligendum.  — 
Et  quod  haec  et  his  similia  ita  accipienda  sint,  ex  his  coniicitur  quae 
alibi  Augustinus  ait;  nam  in  II.  lib.  Quaestionum  Evangelii  (3) 
inquit :  «  Est  fides  qua  creduntur  ea  quae  non  videntur,  quae  proprie 
dicitur  fides  » .  Item  in  XIII.  lib.  De  Trinit.  (4) :  «  Alia  sunt  ea  quae 
creduntur,  aliud  est  fides  qua  creduntur  » ,  —  Ex  quibus  verbis  sic  ar- 
gumentando  procedunt :  Aliud  est  credere,  aliud  illud  quo  creditur : 
praedictum  autem  est  fidem  id  esse  quo  creditur  ;  sic  ergo  credere  non 
est  fides,  quia  credere  non  est  id  quo  creditur.  —  Addunt  quoque : 
Virtus  opus  Dei  tantum  est,  quam  ipse  solus  facit  in  nobis ;  ipsa  ergo 
non  est  usus  vel  actus  liberi  arbitrii :  sed  credere  est  actus  liberi  ar- 
bitrii;  non  est  itaque  virtus.  —  Praemissis  aliisque  rationibus  ac  te- 
stimoniis  innituntur  utrique.  —  Horum  autem  iudicium  diligentis  le- 
ctoris  relinquo  examini,  ad  alia  properans. 


(1)  Tract.  XL.  (3)  Quaest.  39. 

(2)  Cap.  10.  (4)  Cap.  2. 

SUPER  DISTINCTIONE  XXVII.  LIBRI  II.  SENTENTIARUM 


QUAESTIO  UNICA. 

777.  (')  —  Proponitur  quaestio.  —  Circa  distinctionem 
vigesimam  septimam  quaero: 

Utrum  gratia  sit  virtus? 

778.  —  Argumentum  principale  (1).  —  Quod  non;  quia  sic 
se  habet  lumen  supernaturale  respectu  virtutum  gratuita- 
rum  sicut  lumen  naturale  respectu  virtutum  naturalium: 
sed  lumen  naturale  non  est  virtus  naturalis ;  ergo  nec  gratia, 
quae  est  lumen  supernaturale,  est  virtus  supernaturalis. 

779.  —  Contra:  Gratia  est  habitus,  ex  praec.  quaest.  et 
non  vitium;  ergo  est  habitus  virtus. 

780.  ( 2  )  —  Aliorum  sententia.  —  Opinio  fuit  hic  aliquando, 
quod  gratia  *  esset  *  quoddam  lumen  supernaturale,  se  ha- 
bens  ad  virtutes  theologicas  sicut  lumen  naturale  ad  virtutes 
acquisitas:  sicut  anima  ponitur  idem  suis  potentiis;  vel  ergo 
gratia  esset  radix  earum,  vel  illae  tres  perficerent  in  ordine  ad 
lumen  supernaturale,  quod  est  gratia,  sicut  virtutes  acquisitae 
perficiunt  in  ordine  ad  lumen  naturale. 

781.  —  Impugnatur.  —  Sed  ex  hoc  sequeretur  quod  fides 
non  posset  manere  informis,  quia  non  posset  perficere,  non 
manente  illo  lumine  in  ordine  acl  quod  perficit:  sicut  nec  vir- 
tus  acquisita  potest  manere  virtus,  non  manente  habitudine 
eius  naturali  ad  illud  quod  respicit  (ut  ad  lumen,  quod  est 
prudentia  (a) ). 

Et  si  dicatur  quod  est  assignare  gradus  in  gratia,  et  se- 
cundum  gradum  inferiorem  est  fides  et  spes,  et  secundum  gra- 
dum  superiorem  meretur  nomen  charitatis,  et  ita  inferior  po- 
test  manere  sine  superiori,  ct  hoc  modo  fides  et  spes  manent 
sine  charitate,  contra  hoc:  eadem  essentia  non  potest  ita  di- 
versimode  perficere  potentias   animae.   Secundo  etiam   videtur 

a\   Deest  in  Ed.  Ven.  (1)  Solvitur  ad  n.  786. 

quod  istae  tres  virtutes  theologicae  essent  in  Patria;  manebit 
enim  tunc  perfecta  gratia,  et  ita  omnes  virtutes,  secundum 
*  istam  *  opinionem. 

782.  ( 3 )  —  Ostenditur  gratiam  formaliter  esse  charitatem. 
—  Ideo  alia  est  opinio,  quae  dicit  quod  gratia  formaliter 
est  virtus  quae  est  charitas;  et  quaecumque  excellentiae  at- 
tribuuntur  gratiae,  et  charitati,  et  e  converso:  utraque  enim 
formaliter  dividit  inter  filios  regni  et  perditionis,  XV.  De 
Civit.  cap.  18:  utraque  est  etiam  forma  virtutis,  et  neutra  po- 
test  esse  informis:  utraque  etiam  coniungii  ultimo  fini  per- 
fecta  coniunctione,  qualis  potest  esse  in  via.  —  Et  si  ponere- 
tur  distincta,  altera  superflueret,  quia  reliqua  sufficeret. 

783.  —  Opinio  Magistri  Sententiarum.  —  Et  secundum  hoc 
potest  teneri  opinio  Magistri,  sicut  tenebatur  dist.  17.  I.  [n.  821]: 
quod  Spiritus  Sanctus  non  per  alium  habitum  distinctum  a 
charitate  movet  voluntatem  ad  diligendum  Deum  meritorie,  et 
distinctum  ab  illo  habitu  quo  animam  inhabitat,  qui  est  gra~ 
tia,  et  ipsa  est  chariias;  et  eodem  habitu  quo  Spiritus  Sanctus 
inhabitat  animam  inclinatur  voluntas  in  suum  actum  merito- 
rium ;  non  sic  autem  eodem  habitu  quo  Spiritus  Sanctus  in- 
habitat  credit  omnia  et  sperat,  sed  aliis  habitibus  imperfectis, 
quia  actus  istorum  habituum  requirunt  imperfectionem. 

784.  —  Obiectio.  —  a)  Proponitur.  —  Sed  ex  hoc  videtur 
sequi  distinctio  inter  gratiam  et  charitatem;  quia  charitas  est 
perfectio  simpliciter,  alias  enim  non  formaliter  competeret  Deo, 
qui,  secundum  Ioan.  (1),  est  charitas:  gratia  autem  non  est  per- 
fectio  simpliciter,  nec  formaliter  ponitur  in  Deo;  ergo,  etc. 
(£)  b)  Solvitur.  —  Respondeo :  charitas  dicitur  qua  habens 
eam  habet  Beum  charum,  ita  quod  respicit  Deum  non  in  ratione 
ditigentis  (a),  sed  in  ratione  diligibilis.  Gratia  est  qua  Deus 
habet  aliquem  gratum,  ita  quod  ipsa  respicit  Deum  acceptantem 
sive  diligentem,  non  autem  dilectum.  Non  autem  dicitur  gratia 
quodcumque  propter  quod  Deus  diligit,  quia  tunc  essentia  divina 
in  Filio  posset  dici  gratia;  quia  propter  eam  diligit  Filium; 
sed  illud  propter  quod  Deus  acceptat  habentem  (b)  ut  dignum 
beatitudine,  dignitate  quae  est  in  correspondentia  meriti  ad 
praemium,  illud  dicitur  gratia;  et  ita   aliquam  imperfectionem 

(a)  Ed.  Ven.  diligibilitatis.  (b)  Ed.  Ven.  babens. 

(1)  Epist.  I.  cap.  IV.  v.  16. 

includit  illud  quod  est  gratia,  quia  talis  dignitas  aliquam  im- 
perfectionem  ponit  in  digno,  quia  non  est  per  se  beatus. 

785.  —  Corollarium.  —  Sic  ergo  possumus  concedere  quod 
licet  idem  absolutum  sit  in  anima,  per  quod  anima  diligit 
Deum  ut  obiectum,  et  per  quocl  acceptatur  speciali  accepta- 
tione  a  Deo  et  ordinatur  ab  beatitudinem,  tamen  alia  et  alia 
ratio  est  in  isto  absoluto,  in  quantum  sic  et  sic  respicit  Deum, 
et  una  ratio  prima,  scilicet  principalis,  competit  sibi  in  quan- 
tum  est  perfectio  simpliciter ;  alia  competit  sibi  ut  est  per- 
fectio  limitata;  et  ita  appropriate  secundum  primam  est  cha- 
ritas;  secundum  secundam  dicitur  gratia;  et  ut  sic  omnis 
gratia  est  charitas,  licet  non  e  converso. 

Secl  nec  tamen  ista  distinctio  rationum  vel  non  converti- 
bilitas  concludit  quod  ubi  concurrunt  in  eaclem  anima  gratia 
et  charitas,  quod  sint  distincta  secundum  formam ;  sicut  licet 
sapientia  sit  perfectio  simpliciter,  et  sapientia  talis  sit  perfectio 
limitata,  ubi  tamen  concurrunt  non  sequitur  quocl  haec  ab  illa 
sit  forma  distincta,  vel  quod  sint  distincta  secundum  formam; 
et  tamen  sunt  distincta  ab  invicem  formaliter;  idem  enim  est 
quocl  est  in  intellectu  meo  scientia,  et  quod  est  acquisitum  per 
cloctrinam;  et  tamen  in  Deo  est  sapientia,  et  non  aliquis  talis 
habitus  limitatus.  *  Dicunt  igitur  eamdem  rem,  aliter  et  aliter 
acceptam;  nec  tamen  sic  differunt  *. 

Differunt  etiam  in  ratione  connotati,  quia  illud  absolutum 
potest  considerari  ut  est  habenti  principium  operandi,  et  sic 
non  dicit  imperfectionem,  et  potest  esse  in  Deo,  et  dicitur  cha- 
ritas:  potest  etiam  considerari  ut  obiectum  Dei  in  me,  prout 
Deus  habet  me  *  charum  (d)  *,  et  sic  determinat  obiectum,  et 
dicitur  gratia;  est  tamen  idem  re. 

786.  —  Solvitur  argumentum  principale.  —  Ad  argumen- 
tum  [n.  778]  dicendum  quod  virtutes  acquisitae  morales  per- 
ficiunt  in  ordine  ad  quoddam  lumen  quoci  potest  dici  prudentia, 
quae  non  perrlcit  in  ordine  ad  aliud  lumen  nisi  intellectus 
agentis:  prudentia  tamen  est  virtus.  Sic  in  proposito  virtutes 
supernaiurales  perflciunt  in  ordine  ad  virtutem  quae  est  cha- 
ritas,  et  illa  ulterius  in  ordine  ad  flnem  supernaturalem. 

(«)  Wadd.  gratum. 


DISTJNCTIO  VIGESIMA  OCTAVA 


TEXTUS  MAGISTRl  SENTENTIARUM. 

Praedicta  repetit,  ut  alia  addat  definitam  assignationem  ponens 
de  gratia  et  libero  arbitrio  contra  Pelagianos  —  Id  vero  inconcusse  et 
incunctanter  teneamus,  liberum  arbitrium  sine  gratia  praevenmite  et 
adiuvante  non  sufficere  ad  iustitiam  et  salutem  obtinendam;  nec  me- 
ritis  praecedentibus  gratiam  Dei  advocari,  sicut  Pelagiana  haeresis 
tradidit.  Nam,  ut  ait  Augustinus  I.  lib.  Retract.  (1),  «  novi  haeretici 
Pelagiani  liberum  sic  asserunt  voluntatis  arbitrium,  ut  gratiae  Dei 
non  relinquant  locum,  quam  secundum  merita  nostra   dari   asserunt  » . 

«  Pelagianorum    haeresis    omnium   recentissima  a  Pelagio    Mona- 

cho    exorta    est.  Hi    Dei    gratiae,    qua    praedestinati    sumus,    et    qua 

meruimus   de  potestate  tenebrarum  erui  (2),  in  tantum  inimici  sunt,  ut 

sine  hac  credant  hominem  posse  facere  omnia  divina  mandata.  —  De- 

nique  Pelagius  a  Fratribus  increpatus,  quod  nihil  tribueret  adiutorio 

gratiae  Dei  ad  eius  mandata  facienda,  non  eam  libero    arbitrio  prae- 

ponebat,  sed  infideli  calliditate  supponebat,  dicens    ad  hoc  etiam  dari 

hominibus,  ut  quae  facere    per   liberum  arbitrium    iubentur,    facilius 

possint  implere  per  gratiam.  Dicendo  utique    facilius   possint,    voluit 

credi,  etiamsi  difficilius,  tamen  posse  homines  sine  gratia  facere  iussa 

divina.  —  Illam  vero  gratiam  Dei,  sine  qua  nihil  boni  possumus   fa- 

cere,  non  esse  dicunt  nisi  in  libero  arbitrio,  quod  nullis  suis  praece- 

dentibus  meritis  ab  illo  accepit  nostra  natura,    ipso    ad    hoc    tantum 

iuvante  nos  per  suam  legem  atque  doctrinam,   ut  discamus    quae    fa- 

cere  et  quae  sperare  debeamus ;  non  autem  ad  hoc  per  donum  Spiritus 

Sancti,  ut  quae  didicerimus    esse  facienda  faciamus.  —  Ac    per    hoc 

divinitus  nobis    dari    scientiam    confitentur,    qua    ignorantia  pellitur; 

charitatem  autem  negant  divinitus  dari,  qua  pie  vivitur  :  ut    scilicet 

sit  donum  Dei  scientia,  quae  sine  charitate  inflat,  et  non    sit  donum 

Dei  ipsa  charitas,  quae,  ut  scientia  non  inflet,  aedificat.  (3)  —  Destruunt 

etiam  orationes  quas  facit  Ecclesia,  sive  pro   infidelibus    et  doctrinae 

Dei  resistentibus,  ut  convertantur  ad  Deum,  sive  pro  fidelibus,  ut  au- 

geatur  eis  fides  et  perseverent  in  ea.  Haec    quippe    non    ab    ipso  ac- 

cipere,  sed  a  seipsis  homines  habere  contendunt,  gratiam  Dei,  qua  li- 

beramur  ab  impietate,  dicentes  secundum  merita  nostra  dari.  —  Par- 

vulos  etiam  sine  ullo  peccati  originalis  vinculo  asserunt  nasci  »  (4). 

(1)  Cap.  9.  (2)  Colos.  e.  I.  v.  13.  (3)  /.  Cor.  c.  VIII,  v.  1. 

(4)  D.  August.  De  Haeres.  et  Epist.  CLXXVII.  ad  Inuoc.   Pp. 

Hic  ponit  ea  quibus  suum  conftrmant  errorem,  verbis  Augustini 
contra  ipsum  utentes.  —  Quod  vero  dicunt,  sine  gratia  hominem  per 
liberum  arbitrium  omnia  iussa  implere,  huiusmodi  inductionibus  mu- 
niunt.  Si,  inquiunt,  non  potest  ea  facere  homo  quae  iubentur,  non  est 
ei  imputandum  ad  mortem,  sicut  tu  ipse,  Augustine,  in  lib.  De  Lib. 
Arbit.il)  asseris:  «  Quis,  inquis,  peccat  in  eo  quod  nullo  modo  ca- 
veri  potest  ?  Peccatur  autem ;  caveri  igitur  potest  » .  —  Hoc  testimo- 
nio  Augustini  Pelagius  usus  est,  disputans  adversus  eum,  imo  adver- 
sus  gratiam,  sicut  Augustinus  in  libro  Retract.  (2),  illud  et  alia  huius- 
modi  retractans,  commemorat,  inquiens :  «  In  his  atque  huiusmodi  ver- 
bis  meis,  quia  gratia  Dei  commemorata  non  est,  de  qua  tunc  non  age- 
batur,  putant  Pelagiani  suam  nos  tenuisse  sententiam;  sed  frustra 
hoc  putant.  Voluntas  quippe  est  qua  peccatur  et  recte  vivitur,  quod 
his  verbis  egimus;  sed  ipsa  nisi  Dei  gratia  liberetur  et  ut  vitia  su- 
peret  adiuvetur,  recte  a  mortalibus  vivi  non  potest » .  —  Ecce  aperte 
determinat  ex  quo  sensu  illa  dixerit,  inimicos  gratiae  refellens. 

Aliud  testimonium  Augustini  ponit,  quo  Pelagius  pro  se  utebatur. 
—  Similiter  et  innitebatur  Pelagius  verbis  Augustini  contra  gratiam, 
qui  in  lib.  De  Duabus  Animabus  (3)  dicit :  «  Peccati,  inquit,  reum  te- 
nere  quemquam,  quia  non  fecit  quod  facere  non  potuit,  summae  ini- 
quitatis  et  insaniae  est  » .  His  auditis,  exiliit  Pelagius  dicens :  Cur 
ergo  parvuli  et  illi  qui  non  habent  gratiam,  sine  qua  non  possunt  fa- 
cere  mandata  divina,  rei  tenentur?  —  Hoc  autem  qua  occasione  di- 
xerit,  in  Lib.  Retract.  (4),  Pelagio  respondens  aperit.  Id  enim  contra 
Manichaeos  dixit,  qui  in  homine  duas  naturas  esse  contendunt :  unam 
bonam  ex  Deo,  alteram  malam  ex  gente  tenebrarum,  quae  nunquam 
bona  fuit,  nec  bonum  velle  potest;  quod  si  esset,  non  videretur  ei 
imputandum  esse,  si  non  bonum  faceret. 

Aliud  quod  videtur  contradicere  gratiae  Dei  addit.  —  Alibi  etiam 
Augustinus  dicit  quod  huic  gratiae  contradicere  videtur  qua  iustifi- 
camur.  Ait  enim  in  lib.  contra  Adimantum  (5);  Manichaei  discipulum : 
«  Nisi  quisque  voluntatem  suam  mutaverit,  bonum  operari  non  potest; 
quod  in  nostra  potestate  esse  positum  Dominus  docet,  ubi  ait  (6) :  Aut 
facite  arborem  bonam,  aut  fructus  eius  bonos,  etc.  » .  —  Quod  Augu- 
stinus  in  Retract.  (7)  «  non  esse  contra  gratiam  Dei,  qnam  praedicamus, 
ostendit :  In  potestate  quippe  hominis  est  mutare  in  melius  volunta- 
tem;  sed  ea  potestas  nulla  est,  nisi  a  Deo  detur,  de  quo  dictum  est  (8) : 
Dedit  eis  potestatem  ftlios  Dei  fteri.  Cum  enim  hoc  sit  in  potestate  quod 
cum  volumus  facimus,  nihil  tam  in  potestate  quam  ipsa  voluntas  est : 
sed  praeparatur  a  Domino  voluntas ;  eo  ergo  modo  dat  potestatem  » . 


(1)  Lib   III.  c.  18.         (2)  Lib.  I.  c.  9.         (3)  Cap.  12.         (4)  Lib.  I.  c.  51. 
(5)  Cap.  26.     (6)  Matth.  c.  XII.  v.  33.     (7)  Lib.  I.  c.  22.     (8)  Ioan.  c,  I.  v.  12. 

Aliud  testimonium  eiusdem,  quod  videtur  adversum.  —  Sic  etiam 
intelligendum  est  quod  in  eodem  ait,  scilicet  in  nostra  potestate  esse, 
ut  vel  inseri  bonitate  Dei,  vel  excidi  eius  severitate  mereamur;  quia 
in  potestate  nostra  non  est,  nisi  quod  nostram  sequitur  voluntatem, 
quae  cum  praeparatur  a  Domino,  facile  fit  opus  pietatis,  etiam  illud 
quod  impossibile  et  difficile  fuit. 

Aliud  testimonium.  —  In  expositione  quoque  quarumdam  propo- 
sitionum  epistolae  ad  Romanos  quaedam  Augustinus  interserit  quae 
videntur  huic  doctrinae  gratiae  adversari.  Ait  enim :  «  Quod  credi- 
mus  nostrum  est;  quod  autem  bonum  operamur  illius  est  qui  cre- 
dentibus  dat  Spiritum  Sanctum  » .  Et  paulo  post:  «  Nostrum  est  cre- 
dere  et  velle ;  illius  autem  dare  credentibus  et  volentibus  facultatem 
bene  operandi  per  Spiritum  Sanctum  » .  —  Quae  qualiter  intelligi  de- 
beant,  Augustinus  in  lib.  Retract.  (1)  aperit  dicens:  « Verum  est  qui- 
dem  a  Deo  esse  quod  operamur  bonum;  sed  eadem  regula  utriusque  est, 
et  volendi  scilicet  et  faciendi;  et  utrumque  ipsius  est,  quia  ipse  prae- 
parat  voluntatem;  et  utrumque  nostrum  est,  quia  non  fit  nisi  volen- 
tibus  nobis.  Illa  itaque  profecto  non  dixissem,  si  iam  scirem,  etiam 
ipsam  fidem  inter  Spiritus  Sancti  munera  reperiri  » . 

Adhuc  addit  aliud  quod  videtur  contrarium.  —  Illud  etiam  di- 
ligenter  est  inspiciendum  quod  Augustinus  in  lib.  Sentent.  Prosperi 
ait,  scilicet  quod  « posse  liabere  fidem,  sicut  posse  habere  charitatem, 
naturae  est  hominum;  habere  autem  fidem,  sicut  habere  charitatem, 
gratiae  est  fidelium  » .  —  Quod  non  ita  dictum  est,  tamquam  ex 
libero  arbitrio  valeat  haberi  fides  vel  charitas,  sed  quia  aptitudinem 
naturalem  habet  mens  hominis  ad  credendum  vel  diligendum,  quae 
Dei  gratia    praeventa  creclit    et    diligit,    quod    sine  gratia  non  valet. 

Testimonium  Hieronymi  adstruit,  quid  tenendum  sit  de  gratia  et 
libero  arbitrio,  ubi  triplex  liaeresis  indicatur,  scilicet  Iovinianiy  Ma- 
nichaei  et  Pelagii.  —  Id  ergo  de  gratia  et  libero  arbitrio  indubitanter 
teneamus  quod  Hieronymus  in  explanatione  fidei  catholicae  (2)  ad  Da- 
masum  Papam,  Ioviniani  et  Manichaei  et  Pelagii  errores  collidens, 
docet :  «  Liberum,  inquit,  sic  confitemur  arbitrium,  ut  dicamus  nos 
semper  indigere  Dei  auxilio ;  et  tam  illos  errare  qui  cum  Manichaeo 
dicunt  hominem  peccatum  vitare  non  posse,  quam  illos  qui  cum  Iovi- 
niano  asserunt  hominem  non  posse  peccare.  Uterque  tollit  arbitrii  li- 
bertatem.  Nos  vero  dicimus  hominem  semper  et  peccare  et  non  pec- 
care  posse,  ut  semper  nos  liberi  confiteamur  esse  arbitrii.  Haec  est 
fides  quam  in  catholica   Ecclesia  didicimus  et  quam  semper  tenuimus  » . 

(1)   Lib.  I.  c.  23.  (2)  Inter  Opera  non  genuina  D.  Hieronymi. 


DOCTORIS  SUBTILIS  AC  MARIANI 

SUPER   DISTINGTIONE   XXVIII.    LIBRI   II.  SENTENTIARUM 

QUAESTIO  UNICA. 

787.  (4)  —  Proponitur  quaestio  (1).  —  Circa  distinctionem 
vigesimam  octavam  quaero  de  errore  Pelagii: 

Utrum  Uberum  arbitrium  hominis  sine  gratia  posset 
cavere  omne  peccatum  mortale? 

788.  —  Argumenta  principalia  (2).  —  Quod  sic :  —  a)  Apo- 
stolus  Acl  Rom.  II.  v.  14:  Gentes  quae  legem  *  non  habent  sibi 
recte  sunt  lex  *,  etc.,  ubi  videtur  Apostolus  increpare  Iudaeos 
m  hoc,  quod  Gentes  sine  lege  data  servabant  legem;  ergo  cave- 
bant  ab  omni  peccato:  et  tamen  *  videtur  quod  *  non  habue- 
runt  gratiam. 

b)  Praeterea,  August.  II.  De  Libero  Arbit.:  Nullus  peccat 
in  eo  quod  vitare  non  potest{3).  Aut  igitur  aliquis  potest  vi- 
tare  peccatum  sine  gratia,  aut  non.  —  Si  non,  igitur  non 
peccat.  —  Si  sic,  habeo  propositum.  —  Ergo  nullum  peccatum 
est  quod  non  possit  vitari. 

c)  Item,  Anselm.,  De  Libero  Arb.\  Liberum  arbitrium  est 
potestas  servandi  rectitudinem  propter  se ;  ergo  manente  li- 
bero  arbitrio,  manet  potestas  eius. 

789.  —  Gontra:  —  a)  Hoc  videtur  esse  haeresis  Pelagiana, 
quod  liberum  arbitrium  sufficiat  sine  gratia. 

b)  Item,  haec  haeresis  videtur  potissime  increpata  ab 
August.  De  Rectitudine  iustitiae  (4).  Quaere. 

c)  Gregor.  XXV.  Moral.,  super  illud  Iob.  c.  XXXIV.  v.  24: 
Conteret  multos  *  et  innumerabiles  peccatum  *,  etc.  —  Item, 
Gregor.  in  Homil. :  Peccatum  quod  poenitentia  non  deletur 
mox  suo  pondere  ad  aliud  trahit. 

(1)  Pro  cuius  pleniore  intelligentia  conferas  oportet  Lib.  I.  n.  809  seq., 
supra  nn.  361  b,  464  —  dd.  26  et  27,  et  infra  d.  32.  —  Lib.  III.  d.  13. 
q.  4.  n.  (21)  —  Lib.  IV.  d.  2.  q.  1.  n.  (11)  —  d.  22.  —  Eeport.    II.  d.  29. 

(2)  Solvuntur  ad  n.  797.  (3)  In  Eeport:  «  igitur  si  non  possit  vi- 
tare  pcr  liberuin  arbitrium,  non  potest  peccare  per  iiberum  arbitrium  ». 

(4)  Scil.  De  Perfectione  iustitiae  hominis. 

790.  ( 2 )  —  Doctrina  communis  proponitur.  —  Hic  dicitur 
quod,  propter  verba  Augustini  quae  adducit  contra  Pelagianos, 
non  polest  caveri  ab  omni  peccato  sine  gratia. 

791.  —  Ab  aliis  explicatur  (1).  —  Sed  hoc  diversimode  po- 
nitur:  —  a)  Uno  modo,  quod  liberum  arbitrium  possit  vitare 
singula  peccata  mortalia,  non  tamen  omnia.  —  Exemplum 
ponitur  de  exsistente  in  vase  perforato,  quod  licet  possit  quod- 
libet  singulorum  foraminum  obstruere,  non  tamen  omnia;  dum 
enim  unum  obstruit  relinquitur  aliud  patens. 

b)  Alio  modo  dicitur  quod  liberum  arbitrium  potest  con- 
siderari  tripliciter:  uno  modo  anle  deliberationem  et  tempus 
deliberationis :  secundo  modo  post  utrumque,  scilicet  delibera- 
tionem  et  ipsum  tempus  deliberationis:  vel  tertio  modo  post 
tempus  deliberationis  elapsum,  non  autem  post  deliberationem 
habitam.  —  Primo  modo  ponitur  non  posse  peccare  mortali- 
ter,  sed  venialiter.  —  Secundo  modo  ponitur  posse  vitare 
omne  peccatum  mortale  post  deliberationem  habitam.  —  Ter- 
tio  modo  dicitur  non  posse  cavere,  si  sit  in  peccato  mortali, 
propter  defectum  intellectus  ante  tempus  deliberandi,  propter 
quod  non  recte  deliberabit;  licet  transeat  tempus  in  quo  haberi 
potuit  deliberatio,  et  ita  tenebitur,  quia  quando  transit  conve- 
niens  tempus  deliberationi,  si  non  tunc  deliberet,  est  consensus 
interpretativus. 

792.  (  3 )  —  Ostenditur  ad  vitanda  peccata  non  requiri  gratiam 
habitualem.  —  Contra  hoc  arguitur,  et  primo  contra  conclu- 
sionem:  quia  peccatum  mortale  non  est  nisi  in  transgrediendo 
praeceptum  Dei :  sed,  secundum  Hieronymum,  qui  dicit  Deum 
praecepisse  impossibilia  anathema  sit. 

Respondetur:  —  a)  Quod  exsistenti  in  peccato  mortali 
possibile  est  servare  praeceptum;  non  autem  ut  manet  in  pec- 
cato,  sed  possibile  est  ipsum  praeparare  et  disponere  se  ad 
gratiam,  qua  data,  potest  servare  praeceptum;  et  ita  si  non 
praepararet  se,  illa  impraeparatio  imputaretur  sibi  in  pecca- 
tum,  sicut  exemplificat  Anselmus  (de  proiiciente  se  in  pu- 
teum  (a))  [Vide  n.  793 <?]. 

b)  Alia  responsio,  quod  licet  manens  in  peccato  mor- 
tali  posset  servare  praeceptum  quantum  ad  eius  explicatio- 
nem,  non  tamen    quantum   ad    intentionem  mandantis ;  quia 

(a)  Deest  in  Ed.  Ven.  (1)  Quae  explicationes  n.  794  irapugnantur. 

intentio  sua  est  ut  consequeretur  finem  per  ipsuiri:  non  autem 
per  illorum  observationem  consequitur  aliquis  finem,  nisi  ob- 
servet  illa  ex  charitate. 

793.  —  Ostenditur  non  esse  obligationem  servandi  praecepta 
ex  charitate  (1).  —  Contra:  —  a)  Si  Deus  praecipiens  inten- 
debat  quemlibet  obligare  ad  servandum  praeceptum  ex  cha- 
ritate,  ergo  quicumque  faciens  opus  praecepti,  et  non  ex  cha- 
ritate,  peccat  mortaliter;  et  hoc  tam  de  praecepto  negativo, 
acl  quod  tenetur  semper  et  pro  semper,  et  si  teneatur  ad  il- 
lucl  servandum  ex  charitate,  quando  illud  servat  non  ex  cha- 
ritate  peccat  mortaliter,  quam  (a)  de  praecepto  afflrmativo, 
acl  quod  tenetur  pro  aliquando,  si  pro  tunc  non  servat  ex 
charitate,  peccat  mortaliter:  et  ita  quicumque  commisit  pec- 
catum  mortale,  si  postea  non  occidit,  quia  Deus  praecepit  non 
occiclere,  si  etiam  non  furetur,  quia  Deus  praecepit  non  furari, 
peccat  mortaliter;  similiter  si  servat  Sabbatum,  etiam  quia 
Deus  hoc  praecepit,  peccat  mortaliter.  Hoc  dicere  non  videtur 
aliud  quam  pervertere  omnes  qui  semel  commiserunt  pecca- 
catum  mortale,  ut  nullum  bonum  opus  ex  genere  postea  faciant, 
ad  quod  tamen  alias  sunt  astricti;  cum  tamen  suadendi  sint  et 
movencli  aci  oppositum,  ut  scilicet  faciant  bona  opera  ex  ge- 
nere,  quia  illa  disponunt  eos  acl  gratiam  citius  et  facilius 
obtinendam. 

b)  Similiter  exsistens  in  charitate  potest  facere  aliquod 
opus  praecepti,  non  tunc  motus  ex  charitate,  sed  ex  pietate 
et  mansuetudine  naturali,  vel  ex  aliquo  alio,  non  referendo 
tunc  actuahter  ad  finem  ultimum,  ita  quod  ista  impletio  ope- 
ris  praecepti  non  esset  sibi  meritoria.  Quod  si  teneretur  ser- 
vare  praeceptum  secundum  intentionem  mandantis,  ut  scilicet 
per  ipsum  possit  finem  pertingere,  tenetur  tunc  ad  meritum, 
et  tunc  peccaret  mortaliter  faciendo  tale  opus  quocl  est  bonum 
ex  genere  et  ex  praecepto:  quod  est  absurdum. 

ia)  Ed.  Ven.  similiter. 

(1)  «  Etsi  Deus  voluit  hominem  sic  operari  ex  intentione  mandantis,  non 
tamen  voluit  hoc  imponere  homini  ex  necessitate,  quod  in  quolibet  actu  es- 
set  obligatus  ad  operandum  sub  tali  intentione;  et  si  exsistens  in  peccato 
mortali  non  habeat  ad  hoc  conscientiam  de  reddendo  aliquid  quod  iniuste 
abstulit,  potest  habere  vehementiorem  modum  diligendi  Deum  quam  multi 
cxsistentes  in  gratia;  et  tamen  non  eurn  diligit  dilectione  meritoria ;  nec 
tamen  in  sic  diligendo  peccat  novo  peccato  » .  —  Report.  II.  d.  28.  n.  7. 

c)  Per  idem  arguitur  contra  primam  responsionem 
[n.  792  &];  quia  ponaraus  quod  worc  disponat  se  aliquis  ad 
gratiam:  si  tunc  stat  in  culpa,  non  potest  se  servare  a  culpa; 
ergo  pro  tunc  est  sibi  impossibile  servare  se  a  culpa:  quod 
est  falsum,  quia  omnis  culpa  est  voluniaria;  si  autem  pro  tunc 
potest  se  servare  a  culpa,  quod  saltem  videtur  manifestum 
quantum  ad  genus  operis  praecepti,  redit  argumentum  prius 
factum,  quia  hoc  sufficit  ad  excusandum  euma  peccaio  mortali. 

794.  ( 5 )  —  Impugnantur  aliorum  explicationes  doctrinae  com- 
munis.  —  Contra  istas  duas  vias  *  arguo  * :  —  a)  \\\  speciali 
primo  contra  primam  [n.  791  a\ :  si  in  hoc  tempore  potest 
cavere  ab  hoc  peccato  mortali  et  illo,  et  dum  cavet  hoc  cavet 
omne,  et  similiter  de  iempore  consequente ,  et  sic  de  sem- 
per,  ergo  si  potest  semper  cavere  hoc  et  illud,  simul  po- 
test  cavere  om?iia.  —  Assumptum,  quod  si  potest  cavere  hoc 
peccatum  mortale  pro  tunc,  quod  potest  etiam  cavere  illud 
aliud,  et  ita  omne  pro  tunc,  patet,  quia  voluntas  non  potest 
habere  (simul  (a))  distinctos  consensus,  qui  requiruntur  ad 
peccatum  mortale  et  acl  resistendum  peccato  mortali,  et  ita 
dum  distincte  habet  actum  resistendi  huic  peccato  mortali  nul- 
lum  aliud  velle  habet  tunc,  per  quod  aliud  velle  pro  tunc  pec- 
cet  mortaliter,  maxime  cum  praeservando  se  ab  uno  peccato 
mortali  fit  fortior  ad  resistendum  aliis;  ergo  si  nunc  potest 
hoc  peccatum  cavere  de  quo  tentatur  (b),  multo  magis  illud 
potest  alias  cavere,  et  sic  de  aliis. 

b)  Contra  secundam  viam  [n.  791  b]  arguo  sic:  tempore  illo 
quo  *  possit  *  haberi  deliberatio  de  hoc  peccato  A,  aut  potest 
deliberare  de  A,  et  sequitur  quod  dum  deliberat  non  peccat 
mortaliter;  completa  etiam  deliberatione,  cavere  potest,  per  te, 
ut  non  peccet  actualiter  ipso  peccato,  nec  aliquo  alio  tunc  (c), 
aut  non  potest  deliberare  de  A  in  illo  tempore  deliberationis,  et 
ita  non  habebit  usum  rationis. 

795.  ( 6 )  —  Solvtmtur  instantiae.  —  Quod  si  dicas  non 
posse  deliberare  recte  propter  excaecationem  intellectus,  hoc 
videtur  absurdum:  —  a)  Quia  unum  peccatum  mortale  non 
facit  aliquem  (d)  intemperatum  generali  intemperantia,  quia 
una  hyrundo  non  facit    ver ;  nec   unus    actus    virtuosus   vel 

(a)  Deest  in  Ed.  Ven.  (c)  Wadd.  actu. 

(b)  Ed.  Ven.  timetur.  (d)  Ed.  Ven.  aliquo  modo. 

vitiosus  facit  hominem  virtuosum  vel  vitiosum  generaliter,  nec 
per  consequens  excaecatum  generaliter  circa  omnia  principia  ope- 
rabilium;  ergo  potest  habere  rectam  deliberationem  de  multis  de 
quibus  tentatur,  non  obstante  quod  sit  in  uno  peccato  mortali. 

b)  Similiter  vitia  non  sunt  connexa  in  tantum  quod  unum 
peccatum  excaecet  circa  omnia  principia  operabilium  ad  bene 
agendum;  quia  nec  etiam  unum  peccatum  depravat  appetitum 
per  se  inclinando  ad  aliud;  immo  cum  uno  peccato  potest  stare 
virtus  acquisita  contraria  illi  peccato,  quia  unum  peccatum  mor- 
tale  non  corrumpit  totum  habitum  virtutis;  igitur  per  istos 
habitus,  tam  acquisitos  circa  idem  agibile  quam  acquisitos  circa 
alia  agibilia,  potest  iste  recte  iudicare  et  deliberare,  sive  de 
eodem  peccato,  sive  de  alio.  Et  si  posset  recte  deliberare,  nec 
peccet  consensu  interpretativo,  potest,  per  te,  cavere  omne  pec- 
catum;  ergo  simpliciter  potest. 

796.  (?)  —  Solutio  quaestionis.  —  a)  Ad  quaestionem  po- 
test  clici  quod  peccatum  uno  modo  potest  accipi  pro  ipso  actu 
elicito  deformi,  loquendo  de  peccato  commissionis:  alio  modo 
pro  macula  quae  remanet  post  actum  elicitum,  sive  pro  reatu 
permanente,  quousque  peccatum  fuerit  deletum  per  poeniten- 
tiam.  —  Secundo  modo  dico  quod  liberum  arbitrium  non  po- 
test  ex  se  cavere  omne  peccatum  m,ortale  pro  statu  isto; 
quia  anima  sine  gratia  aliquo  peccato  maculatur,  vel  originali 
vel  actuali,  a  quo  non  liberatur  nisi  per  gratiam. 

b)  Sed  si  quaeratur,  utrum  hoc  sit  propter  immediatam 
oppositionem  culpae  et  gratiae,  dico  quod  non:  quia  ista  non 
essent  immediate  opposita  pro  statu  innocentiae;  tunc  enim 
potuit  aliquis  esse  in  puris  naturalibus,  tam  sine  gratia  quam 
culpa;  ergo  nullo  modo  sunt  immediate  opposita,  nec  etiam  per 
comparationem  ad  potentiam  facientis,  quia  qualem  potuit  Deus 
facere  voluntatem,  talem  potest  eam  reparare  postquam  pecca- 
verit.  Sed  hoc  tantum  est  ex  lege  illa  universali,  qua  nullo  modo 
remittitur  inimicitia,  nisi  flat  non  tantum  non  inimicus,  sed 
etiam  amicus  sibi  acceptus  per  graiiam  gratiftcantem  (1). 


(1)  «  Haee  igitur  est  causa  quare  liberum  arbitrium  non  sufficit  ad  vi- 
tandum  peccatum,  quia  modo  omnes  sunt  nati  filii  irae,  ctd  Ephes.  II  v.  3; 
ideo  nunc  nisi  recipiat  gratiam,  est  in  peccato;  et  postquam  gratiam  rece- 
perit,  non  perdit  eam  sine  peccato  mortali,  et  tunc  non  potest  redire  sine 
gratia».  —   liepovt.  II.    d.  28.  n.  2.    —  Cfr.  Oxon.  IV.  d.  16.  q.  2  n.  (5). 

c)  Si  obiiciatur,  quomodo  potest  Deus  remittere  culpam, 
non  danclo  gratiarn,  videretur  enira  esse  muiatio  in  Deo,  si 
non  ponatur  in  ipso  iustificato,  de  hoc  in  IV.  dist.  16  (1). 

d)  Et  potest  illa  opinio  confirmari  per  hoc  quod  illud 
praeceptum,  Diliges  Dominum  Deum,  etc,  est  primura,  a  quo 
tota  Lex  pendet  et  Prophetae,  in  Matth.  XXII.  v.  40.  Ad 
actum  igitur  huius  praecepti  aliquando  elicienclum  tenetur 
voluntas,  ita  quod  non  potest  esse  semper  omissio  actus  huius 
praecepti  sine  peccato  mortali;  quandocumque  autem  voluntas 
actum  huius  praecepti  exequitur,  licet  informis,  et  disponit 
se  de  congruo  ad  gratiam  gratificantem  sibi  oblatam,  vel  re- 
sistet,  et  peccabit  mortaliter,  vel  consentit,  et  iustificabitur. 

e)  Haec  igitur  opinio  non  ponit  partem  negativam  quasi 
propter  impotentiam  liberi  arbitrii  absolute,  sed  in  quantum 
ipsum  comparatur  ad  Deum,  liberaliter  gratiam  offerentem, 
libero  arbitrio  aliqualiter  tamen  disposito. 

797.  —  Solvuntur  argumenta  principalia.  —  Acl  argumenta 
—  a)  Ad  illud  [n.  788  a]  ad  Rom.  dici  potest  quod  si  non  erant 
obligati  ad  legem  Moysi  nisi  fllii  Israel,  alii  gentiles  potuerunt 
iuste  vivere  servando  legem  naturae;  et  tunc  ipsi  facti  sunt 
sibi  ipsis  lex,  id  est  per  legem  naturae  scriptam  in  cordibus 
eorum  interius  direxerunt  se  recte  vivendo,  sicut  Iudaei  per 
legem  scriptam.  Sed  isti  [gentiles]  non  bene  vixerunt  sine 
omni  gratia,  quia  gratia  potuit  esse  in  eis,  supposita  hypo- 
thesi,  absque  observatione  legis  Mosaicae. 

b)  Ad  aliud  [n.  788  b]  concedi  potest  ista  propositio  Augu- 
stini  absolute,  secundum  istam  opinionem.  —  Et  ad  minorem 
potest  dici  quod  iste  cui  offertur  gratia  potest  cavere  ne  re- 
sistai  gratiae;  sed  non  potest  cavere  a  peccato;  si  enim  non 
resistat  gratiae,  iustificabitur.  Solum  igitur  potest  hoc  caveri; 
sed  non  potest  caveri  stando  in  peccato  prius  commisso  (2). 

c)  Ad  teriium  [n.  788  a]  respondit  Anselmus  quod  quan- 
tum  est  ex  parte  liberi  arbitrii  potest  servari  iustitia,  licet 
quando  iustitia  non  habetur  iustitia  servari  non  possit. 


(1)  q.  2.  (2)  In  Eeport.:   «  Concedo    quod    illud    non  est  pec- 

catum  in  eo  quod  nullo  modo  vitari  potest.  Nunc  autem,  licet  exsistens  in 
peccato  mortali  non  possit  sufficienter  ex  se  vitare  omne  peccatum,  tamen 
potest  se  disponere,  et  tunc  Deus  dabit  sibi  gratiam,  unde  possit  ». 


DISTINCTIO  YIGESIMA  NONA 


TEXTUS  MAGISTRI  SENTENTIARUM. 

Utrum  homo  ante  peceatum  eguerit  gratia  operante  et  cooperante? 
—  Post  haec  consiclerandum  est,  utrum  homo  ante  peccatum  eguerit 
gratia  operante  et  cooperante?  —  Ad  quod  breviter  dicimus,  quia  non 
cooperante  tantum,  sed  etiam  operante  gratia  indigebat :  non  quidem 
secundum  omnem  operandi  modum  operantis  gratiae;  operatur  enim 
liberando  et  praeparando  voluntatem  hominis  ad  bonum.  Egebat  ita- 
que  homo  ea,  non  ut  liberaret  voluntatem  suam,  quae  peccati  serva 
non  fuerat,  sed  ut  praepararet  ad  volendum  efficaciter  bonum,  quod 
per  se  non  poterat.  Non  enim  poterat  bonum  mereri  sine  gratia,  ut 
Augustinus  in  Enchir.  (1)  evidenter  tradit.  «  Illam,  inquit,  immorta- 
litatem,  in  qua  poterat  non  mori,  natura  humana  perdidit  per  libe- 
rum  arbitrium ;  hanc  vero,  in  qua  non  poterit  mori,  acceptura  est  per 
gratiam,  quam  fuerat,  si  non  peccasset,  acceptura  per  meritum ;  quam- 
vis  sine  gratia  nec  tunc  ullum  meritum  esse  potuisset,  quia  etsi  pec- 
catum  in  solo  erat  arbitrio  constitutum,  non  tamen  iustitiae  habendae 
vel  retinendae  sufficiebat  liberum  arbitrium,  nisi  divinum  praeberetur 
adiutorium  » .  —  Ecce  his  verbis  satis  ostenditur  quod  ante  pecca- 
tum  homo  indigebat  gratia  operante  et  cooperantej  non  enim  habebat 
quo  pedem  movere  posset  sine  gratiae  operantis  et  cooperantis  auxilio ; 
habuit  tamen  quo  poterat  stare. 

Si  homo  ante  lapsum  virtutes  habuerit  ?  —  Praeterea  quaeri 
solet,  utrum  homo  ante  lapsum  virtutem  habuerit  ?  —  Quibusdam  vi- 
detur  quod  non  habuerit,  id  ita  probare  conantibus:  lustitiam,  in- 
quiunt,  non  habuit,  quia  praeceptum  Dei  contempsit :  nec  prudentiam, 
quia  sibi  non  providit :  nec  temperantiam,  quia  aliena  appetiit :  nec 
fortitudinem,  quia  pravae  suggestioni  cessit.  —  Quibus  respondentes 
dicimus,  eum  quidem  non  tunc  habuisse  has  virtutes  quando  peccavit, 
sed  ante,  et  tunc  amisisse.  Quod  multis  Sanctorum    testimoniis    com- 

(1;  Cap.  106. 

probatur.  Ait  enim  Augustinus  in  quadani  Homilia  (1):  «  Adam,  perdita 
charitate,  malus  inventus  est  » .  Item  (2) :  «  Princeps  vitiorum,  dum  vi- 
dit  Adarn,  de  limo  terrae  ad  imaginem  Dei  factum,  pudicitia  armatum7 
temperantia  compositum,  charitate  splendidum,  primos  parentes  illis 
donis  ac  tantis  bonis  expoliavit  pariterque  peremit » .  —  De  hoc  eodem 
Ambrosius  ad  Sabinum  (3)  ait :  «  Quando  Adam  solus  erat,  non  est  prae- 
varicatus,  quia  eius  mens  Deo  adhaerebat » .  Super  Psalmum  (4)  quoque 
dicit  quod  «  homo  ante  peccatum  beatissimus  auram  carpebat  aethe- 
ream  » .  Sed  quomodo  sine  virtute  beatissimus  erat?  —  Augustinus 
quoque  Super  Genes.  (5)  dicit  Adam  ante  peccatum  «  spirituali  mente 
praeditum  fuisse  » .  —  Non  est  ergo  dubitandum  hominem  ante  pec- 
catum  virtutibus  fulsisse ;  sed  illis  per  peccatum  expoliatum  fuisse. 

*  De  eiectione  hominis  de  Paradiso.  —  In  illius  quoque  peccati 
poenam  eiectus  est  de  Paradiso  in  istum  miseriarum  locum,  sicut  in 
Genesi  (6)  legitur :  Nunc  ergo,  ne  forte  mittat  manum  suam  et  sumat  de 
ligno  vitae,  et  comedat,  et  vivat  in  aetemum,  emisit  eum  Deus  de  Pa- 
radiso  voluptatis.  —  His  verbis  insinuari  videtur  quod  nunquam  mo- 
reretur,  si  postea  de  illo  ligno  sumpsisset. 

Quomodo  intelligendum  sit  illud:  Ne  sumat  de  ligno  vitae  et  co- 
medat,  et  vivat  in  aetemum  ?  —  Sed  quia  per  peccatum  iam  mortuum 
corpus  habebat,  illa  verba  ex  tali  intellectu  accipi  possunt :  Deus 
modo  irati  loquens,  de  homine  superbo  ait:  Videte,  ne  forte  mittat 
manum  suam,  etc.  id  est :  cavete,  vos,  Angeli,  ne  comedat  de  ligno 
vitae,  quo  indignus  est;  de  quo?  si  perstitisset,  comederet  et  viveret 
in  aeteruum;  sed  modo  propter  inobedientiam  indignus  est  comedere. 
Et  sicut  verbo  dixit,  ita  opere  exhibuit :  «  Emisit  enim  eum  Deus  de 
Paradiso  voluptatis  in  locum  sibi  congruum,  sicut  plerumque  malus, 
cum  inter  bonos  vivere  coeperit,  si  in  melius  mutari  noluerit,  de 
bonorum  congregatione  pellitur,  pondere  pravae  consuetudinis  pres- 
sus »  (7). 

De  flammeo  gladio  ante  Paradisum  posito.  —  Ne  vero  ad  illud 
posset  accedere,  collocavit  Deus  ante  Paradisum  Cherubim,  et  flammeum 
gladium  atque  versatilem,  ad  custodiendam  viam  ligni  vitae  (8).  Quod 
iuxta  litteram  potest  hoc  modo  accipi:  quia  per  ministerium   Angelo- 


(1)  Serm.  de  Symbolo  contra  Iudaeos,  c.  2.  (4)  CXVIII.  Serm.  4. 

(2)  Ib.  (5)   Lib.  XI.  c.  42. 

(3)  Epist.  XLIX.  (6)  Cap.  III.  v.  22  seq. 

(7)  D.  August.  De  Genes.  contru  Manich.  Lib.  II.  c.  22. 

(8)  Gen.  c.  III.  v.  24. 

rum  ignea  custodia  ibi  constituta  fuit.  «  Hoc  enim  per  coelestes  pote- 
states  in  Paradiso  visibili  factum  esse  credendum  est,  ut  per  ange- 
licum  ministerium  ibi  esset  quaedam  ignea  custodia;  non  tamen  frustra, 
sed  quia  aliquid  significat  de  paradiso  spirituali  »  (1).  «  Cherubim  enim 
interpretatur  plenitudo  scientiae,  haec  est  charitas,  quia  plenitudo  le- 
gis  est  dilectio  (2).  Gladius  autem  fiammeus  poenae  temporales  sunt, 
quae  versatiles  sunt,  quoniam  tempora  volubilia  sunt.  Illa  ergo  ad  custo- 
diendam  viam  ligni  vitae  ideo  posita  sunt  ante  Paradisum,  quia  ad 
vitam  non  reditur  nisi  per  Cherubim,  scilicet  plenitudinem  scientiae, 
id  est,  charitatem,  et  per  gladium  versatilem,  id  est,  tolerantiam  pas- 
sionum  temporalium  (3)  » . 

An  homo  ante  peccatum  comederit  de  ligno  vitaef  —  Potest  au- 
tem  quaeri,  utrum  de  ligno  vitae  ante  peccatum  comederit  homo?  — 
De  hoc  Augustinus  in  lib.  De  Baptismo  parvul.  (4)  sic  ait :  «  Recte  pro- 
fecto  intelliguntur  primi  homines  ante  malignam  diaboli  persuasionem 
abstinuisse  a  cibo  vetito  atque  usi  fuisse  concessis  » .  —  His  verbis 
ostenditur  quod  de  ligno  vitae  ante  peccatum  sumpserint,  quibus  prae- 
ceptum  erat  ut  de  omni  ligno  Paradisi  comederent,  nisi  de  ligno  scien- 
tiae  boni  et  mali. 

Quare  non  sunt  facti  immortales,  si  comederunt  de  ligno  vitae  ? 
—  Quare  ergo  perpetua  soliditate  et  beata  immortalitate  vestiti  non 
sunt,  ut  nulla  infirmitate  vel  aetate  in  deterius  mutarentur?  Hanc 
enim  virtutem  naturaliter  illud  lignum  habuisse  dicitur.  —  Sed  forte 
hoc  non  conferebat,  nisi  saepe  de  illo  sumeretur.  Potuit  ergo  fieri  ut 
de  illo  sumeret  semel,  et  non  saepius,  qui  per  aliquam  moram  in  Pa- 
radiso  fuisse  intelligitur,  cum  Scriptura  dicat  eum  sibi  soporatum 
fuisse,  quando  costa  de  latere  eius  assumpta  est,  et  inde  formata  mu- 
lier,  et  animalia  ante  eum  ducta,  quibus  nomina  imposuit. 


(1)  D.  August.  De  Genes.  ad  Lit.   Lib,  XI.  c.  40. 

(2)  Rom.  c.  XIII.  v.  10. 

(3)  D.  August.  De  Genes.  contra  Manich.  Lib.  II.  c.  23. 

(4)  De  Peccator.  merit.  et  de  Bajjt.  parmd.  Lib.  II.  c.  21. 

QUAESTIO  UNICA. 

798.  (')  —  Proponitur  quaestio.  —  Circa  distinctionem 
vigesimam  nonam  quaero: 

Utrum  iustitiam  originalem  in  Adam  necesse  sit  po- 
nere  aliquod  donum  esse  supernalurate  ? 

799.  —  Argumenta  principalia  (1).  —  Quod  non:  —  a)  Quia 
si  ponitur,  ponitur  propter  rectitudinem  excludentem  omnem 
rebellionem  potentiarum  et  propter  immortalitatem  pro  statu 
illo  habitam:  utrumque  istorum  potest  salvari  ex  puris  natu- 
ralibus,  quia  utrumque  istorum  est  poena:  poena  autem  non 
est  sine  culpa.  —  Quod  mors  sit  poena,  patet.  —  De  rebel- 
lione  etiam  probatur;  quia  pugna  potentiarum  inferiorum  ad 
superiores  poena  est. 

b)  Praeterea,  voluntas  in  puris  naturalibus  suis  est  recta, 
quia  non  fuit  facta  a  Deo  curva,  et  ita  rectitudo  est  ab  ori- 
gine;  ergo  originaliter  convenit  homini,  et  per  consequens  iu- 
stitia,  quia  rectitudo  voluntatis  est  iustitia;  ergo  voluntas  in 
puris  naturalibus  habet  iustitiam  originalem. 

c)  Praeterea,  si  tantum  esset  donum  supernaturale,  ergo 
peccatum  originale  tantum  esset  carentia  istius  doni  superna- 
turalis;  ergo  aliquis  factus  in  puris  naturalibus  actu  esset 
aequalis  illi  qui  per  peccatum  amisisset  iustitiam  originalem, 
et  ita  essent  aequaliter  puniendi:  quod  videtur  inconve- 
niens. 

d)  [Item,  sicut  habens  principium  naturale  potest  in  ope- 
rationem  naturalem,  sic  habens  sufflciens  principium  superna- 
turale  in  operationem  supernaturalem;  et  tunc  per  talem  iu- 
stitiam  originalem  posset  mereri:  consequens  est   contra   Ma- 


(1)  Solvuntur  ad  n.  806. 
Tom.  II.  47 

gistrum  in    littera,    ubi  dicit  quod  homo  habuit  unde   potuit 
stare,  sed  non  unde  proficere]  (1). 

800.  —  Contra:  —  Naturalia  manent  integra  in  peccatore, 
secundum  Dionysium:  iustitia  originalis  non  manet;  patet  per 
effectus  sibi  assignatos;  ergo,  etc. 

801.  (2)  —  Exponitur  sententia  tenens,  praeter  dona  in- 
fusa,  ponendam  esse  in  voluntate  quamdam  rectitudinem  naturalem 
amissibilem  per  peccatum  (2).  —  a)  Hic  dicitur  quod  praeter 
istam  rectitudinem  infusam,  si  qua  fuerit,  oportet  ponere  in 
voluntate  rectitudinem  quae  est  sicut  qualitas  in  quantitate  (a), 
cui  opponitur  curvitas  naturalis  inflicta  ipsi  voluntati,  quam 
ipsa  incurrit  peccando;  et  ex  ista  curvitate  sequitur  inobe- 
dientia  virium  inferiorum;  quia  licet  voluntas  recta  possit  eis 
dominari,  non  tamen  voluntas  sic  incurvata  [Vid.  n.  821].  — 
Exemplum  ponitur  de  virga  recta,  et  postea  incurvata;  cuius  re- 
ctiludo  est  naturalis,  non  tamen  ita  quod  sit  de  essentia  eius. 

b)  Declaratur  istud;  quia  alias  non  videtur  quod  possit  sal- 
vari  quod  peccatum  vulneret  in  naturalibus;  si  enim  corrumpe- 
ret  tantum  aliquod  donum  gratuiium,  spoliaret  tantum  in  gra- 
tuitis;  ergo  ad  hoc  quod  vulneratio  ponatur  in  naturalibus,  opor- 
tet  ponere  aliquam  rectitudinem  quae  privetur  per  peccatum. 

c)  Si  ergo  ponatur  aliquod  donum  supernaturale  prae- 
ter  illam  rectitudinem,  oportet  dicere  quod  iustitia  originalis 
includat  utrumque ;  quia  si  tantum  attenditur  secundum  illud 
donum,  aequales  essent  iste  qui  est  in  puris  naturalibus  et 
peccator.  Et  sicut  deduxit  quoddam  argumentum  [n.  799 c\  in 
opponendo,  sequeretur  quod  essent  aequaliter  puniendi. 

802.  (3)  —  Impugnatur.  —  Contra  istud  obiicitur:  — 
a)  Quia,  secundum  istam  positionem,  non  videtur  possibile  vo- 
luntatem  peccare,  nisi  habeat  rectitudinem  naturalem  quae  pos- 
set  corrumpi  per  peccatum.  Fiat  igitur  sine  isto  addito,  in  sola 
essentia  sua;  ipsa  non  poterit  peccare:  quod  videtur  absurdum; 
quia  ipsa  potest  iustitiam  tenere,  hoc  est  velle  concorditer  di- 
ctamini  legis  naturalis:  et  non  esi  necesse  ita  velle,  quia  libera 
est;  ergo  potest  peccare;  ergo  non  oportet  ponere  talem  qua- 
litatem,  ut  eius  opposita  curvitas  inducatur  per  peccatum. 

(1)  Ex  Report.  q.  2.  n.  1;  quod  argumentum  desideratur  in    Oxon.,   in 
quo  tamen  habetur  relativa  solutio,  uti  infra,  n.  806  d. 

(2)  Cuius  rationes  solvuntur  ad  n.  807.         (a)  Ed.  Ven.  addit :  spirituali. 

b)  Praeterea,  non  tantum  propter  illam  curvitatem  vi- 
detur  esse  rebellio  potentiarum,  quia  voluntas  ex  libertate 
sua  naturali  videtur  melius  et  magis  dominari  virtutibus  in- 
ferioribus  quam  ex  illa  qualitate  accidentali,  quia  ipsa  secun- 
dum  essenliam  suam  est  suprema  potentia ;  igitur  non  erit 
ista  qualitas  tota  ratio  dominandi,  ita  quod  si  ipsa  non  insit, 
non  dominetur  voluntas. 

cj  Praeterea,  tunc  posset  cognosci  per  rationem  natura- 
lem  hunc  statum  non  esse  naturalem  ;  quia  manifestum  est 
nunc  esse  rebellionem  in  potentiis  inferioribus,  et,  per  te,  non 
potest  esse,  nisi  corrumpatur  rectitudo  voluntatis:  consequens 
est  inconveniens,  quia  praeclarissimi  Philosophi  ad  hoc  per- 
tingere  non  potuerunt. 

dj  Praeterea,  ista  rectitudo  corrupta  est  iotaliter  per 
(primum(a))  peccatum  mortale;  igitur,  cum  secundum  peccatum 
ita  formaliter  sit  peccatum  sicut  primum,  oportet  quod  ita 
corrumpat  ipsam  secundum  sicut  primum:  sed  secundum  non 
potest  illam  rectitudinem  corrumpere,  quia  iam  non  manet; 
ergo  primum  est  peccatum  ex  hoc  quod  corrumpit  istam. 

ej  Praeterea,  *  ista  *  rebellio  videtur  esse  in  homine  exsi- 
stente  in  puris  naturalibus ;  igitur  non  est  propter  aliquam 
curvitatem  quam  incurrit  voluntas  per  peccatum.  —  Pro- 
baiio  aniecedentis :  naturale  est  unicuique  appetitui  ferri  in 
suum  appetlbile,  et  si  est  appetitus  non  liber,  naturale  est  ei 
summe  ferri  quantum  potest;  quia  sicut  talis  appetitus,  secun- 
dum  Damasc.  43,  ducitur,  et  non  est  in  potestate  sua  eius 
actus,  ita  non  est  in  potestate  eius  intensio  actus,  quin  agat 
quantum  potest.  Igitur  cum  appetitus  sensitivus  exsistens  in 
puris  naturalibus  habeat  proprium  appetibile  et  delectabile, 
summe  haberet  tendere  in  illud,  quantum  est  ex  se,  et  illud 
tendere  impediret  actum  rationis,  quia  adhuc  essent  istae  po- 
tentiae  in  eadem  essentia  sicut  modo,  propter  quam  unitatem 
impediunt  se  mutuo  in  actibus  suis  intensis,  secundum  Avi- 
cen.  VI.  Natural.-,  ergo  deberet  conari  ratio  ad  impediendum 
istam  delectationem  summarn  partis  sensitivae,  et  non  posset 
inferior  potentia  cohiberi  sine  aliqua  tristitia  et  difficultate  in 
ipsa  exsistente,   quia  sicut  ipsa  summe    inclinatur  ad  hoc,  ita 


(a)  Deest  in  Ed.  Ven. 


740  LIB.    II.    DIST.    XXIX.    QUAEST.    UNICA. 

ex  parte  sui  summe  remittitur  ad  oppositum;  igitur  ibi  esset 
rebellio,  quia  inclinatio  potentiae  inferioris  ad  delectandum 
contra  iudicium  rationis,  et  difficuttas  in  refraenando  illum  ap- 
petitum. 

803.  ( * )  —  Sententia  Doctoris  tenentis  iustitiam  originalem 
fuisse  donum  supernaturale.  —  a)  Potest  dici  ergo  quod  si 
originalis  iustitia  habuit  illum  effectum  facere,  scilicet  per- 
fectam  tranquillitatem  in  anima  quantum  ad  omnes  potentias, 
ita  quod  natura  inferior  non  inclinaretur  contra  iudicium  su- 
perioris,  aut  si  inclinaretur  quantum  est  ex  se,  posset  tamen 
(a  superiori  (a))  regulari  et  ordinari,  sine  difflcultate  superioris 
et  sine  tristitia  inferioris,  cum  hoc  non  habuerit  potentia  facta 
in  puris  naturalibus,  necesse  est  ipsam  ponere  donum  super- 
naturale,  quo  sit  ista  tranquillitas  perfecta  in  anima. 

b)  Ex  hoc  potest  formari  secunda  ratio :  voluntas  enim 
coniuncta  appetitui  sensitivo  nata  est  condelectari  sibi,  sicut 
intellectus  coniunctus  sensui  natus  est  intelligere  sensibilia;  et 
si  tulis  voluntas  multis  appetitibus  sensitivis  coniungitur,  nata 
est  condelectari  illis  omnibus,  et  ita  non  tantum  illum  appeti- 
tum  non  potest  retrahere  a  suo  delectabili,  sine  aliqua  con- 
traria  inclinatione  ex  parte  istius  appetitus  et  difficultate,  sed 
nec  etiam  *seipsam  *  (b)  videtur  posse  retrahere,  sine  ditticultate, 
a  condelectando  illi  appetitui.  Ad  hoc  igitur  ut  se  delectabi- 
liter  retrahat,  oportet  eam  in  aliud  ferri  sibi  delectabilius 
quam  sit  illud  delectabile  appetitus  inferioris,  cui  condelecta- 
retur.  Si  hoc  non  esset,  igilur  ad  hoc  quod  voluntas  possit  se 
retrahere  delectabiliter  ab  omni  delectatione  inordinata  cum 
aliqua  vi  inferiori,  oportuit  aliquid  ex  se  ipsi  voluntati  esse 
delectabilius  quam  aliquod  delectabile  alicuius  vis  inferioris; 
et  cum  nihil  sit  tale  ex  parte  ipsius  voluntatis,  oportet  aliquid 
fuisse  in  voluntate  supernaturale ,  quo  fieret  sibi  finis  dele- 
ctabilior  quam  aliquod  delectabile  alicuius  appetitus  sensitivi, 
propter  quam  rationem  delectabilius  se  retraheret  a  condele- 
ctando  appetitui  sensitivo  quam  *  recedet  *  ab  illo  delectabili, 
scilicet  fine.  —  Si  igitur  in  primo  homine  fuit  ille  effectus, 
scilicet  perfecta  tranquillitas,  et  erat  effectus  originalis  iu 
stitiae,  illa  iustitia  fuit  donum  supernaturale ;  quia  fecit  Deum 


(a)   Deest  in  Ed.  Ven.  (b)  Wadd.  seipsum. 

delectabiliorera  voluntati  quam  aliquod  appetibile  sensibile : 
quod  non  potuit  esse  ex  aliquo  dono  naturali  ipsius  vo- 
luntatis. 

804.  —  An  per  iustitiam  originalem  tolleretur  omnis  re- 
bellio?  —  Sed  numquid  ex  hoc  tollitur  omnis  rebellio,  ut  po- 
tentia  inferior  delectabiliter  se  retrahat  a  suo  delectabili  pro- 
prio?  —  Respondeo :  —  a)  Si  voluntas  abstinet  delectabiliter 
a  condelectando  potentiae  inferiori,  totus  homo  delectabiliter 
abstinet  a  delectabili  appetitus  sensitivi  inferioris.  Non  autem 
totus  homo  cum  tristitia  abstinet,  si  vis  illa  inferior  abstinet 
cum  tristitia.  Hoc  enim  convenit  homini  simpliciter  quod  ei 
convenit  secundum  potentia m  superiorem ;  nec  propter  hoc  ab 
eo  negatur,  etsi  non  conveniat  ei  secundum  potentiam  infe- 
riorem. 

(5)  b)  Quod  si  dicatur  quod  ipsa  potentia  inferior  ex  parte  sui 
delectabiliter  obediat  rationi,  tunc  videtur  quod  oporteat  ali- 
quid  ponere  in  potentia  inferiori,  quo  sic  delectabiliter  feratur 
in  delectabile  voluntalis;  non  enim  videtur  quod  ex  natura 
illius  potentiae  esset  delectabiliter  avelli  a  suo  delectabili;  nec 
etiam  erat  ex  natura  sua  in  quantum  est  inferior  voluntate 
delectabiliter  avelli  a  suo  delectabili  ab  ipsa  voluntate;  quia 
iste  ordo  essentialis  manet  nunc,  et  tamen  nunc  non  est  talis 
delectatio;  oporteret  enim  ponere  in  singulis  potentiis  appeti- 
tivis  inferioribus  singula  dona,  ita  quod  quaelibet  per  suum 
donum  delectabiliter  moveretur  a  voluntate,  et  ipsa  voluntas 
per  donum  suum  delectabiliter  moveret  se  ad  potentias  in- 
feriores. 

c)  Et  si  essent  talia  plura  dona,  potissimum  tamen  fuit 
iustitia  onginalis,  quae  fuit  in  voluntate;  per  illud  enim  do- 
num  voluntas  quasdam  delectationes  appetitus  sensitivi  prae- 
venisset  (a),  ne  unquam  illae  inessent:  puta  adulterandi  cum 
puella  (b)  aliena;  quasdam  imperasset,  et  bene  eis  fuisset  usus 
homo:  puta  cognoscendi  suam,  obediendo  praecepto  divino,  illi 
scilicet:  Crescite  et  multiplicamini,  etc.  (1).  Ita  quod  istas  de- 
lectationes  licitas,  quandoque  habendas,  pro  tunc  quando  in- 
fuissent    non    habuisset  voluntas  pro  fme,  sed   ad  finem    debi- 


ia)  Ed.  Ven.  praeveniebat.  (b)  Ed.  Ven.  pulchra. 

(1)  Gen.  c.  I.  v.  22. 

tum  retulisset.  —  A  quibusdam  etiam  delectabilibus  licitis,  quan- 
doque  habendis,  quandoque  avertisset,  sicut  ab  illa  delecta- 
tione  quae  non  erat  habenda  nisi  pro  tempore.  —  Et  quodcumque 
istorum,  sive  praevenire,  sive  bene  uti  habitis,  sive  avertere 
ab  habendis  (a)  delectabilibus,  voluntas  delectabiliter  faceret  per 
donum  illud  supematurale,  quo  delectabilius  fuit  sibi  fini  ul- 
timo  inhaerere,  et  omnibus  ordinatis  ad  illum,  quam  ab  illo 
separari  inhaerendo  alicui  delectabili,  non  ordinato  ad  istum 
finem. 

d)  Ista  omnia  ex  puris  naturalibus  suis  non  potuit  habere; 
et  si  ex  se  haberet  aliquod  donum  cui  haec  omnia  convenirent, 
nec  propter  hoc  esset  delectata,  licet  tolus  homo  delectaretur, 
cuius  ista  erat  principalis  potentia  delectandi. 

e)  Nec  forte  necesse  est  ponere  quod  nullus  sensitivus  ap- 
petitus  potuit  tunc  tristari;  potuit  enim  visus  tunc  videre  turpe 
visibile,  et  auditus  audire  turpe  audibile,  et  utrumque  potuit 
offendere  appetitum  sensitivum,  sicut  et  conveniens  sensibile 
delectare.  Sed  voluntas  tunc  bene  usa  fuisset  istis  tristitiis  (b),  et 
delectabiliter  (c),  appetituum  inferiorum,  ita  quod  non  contristata 
fuisset  immoderate  ab  appetitibus  inferioribus,  sicut  bene  usa 
fuisset  delectabilibus  eorum,  non  immoderate  delectando. 

805.  —  An  iustitia  originalis  conferebat  immortalitatem?  — 
De  alio  effectu  qui  attribuitur  (originali  (d) )  iustitiae,  scilicet 
immortalitate,  non  oportet  arguere ;  quia  ista  immortalitas, 
ut  dictum  fuit  dist.  19  [n.  687,  690  seqq.J,  non  fuit  impossi- 
bilitas  moriendi,  etiam  stante  isto  statu,  sed  possibilitas  non 
moriendi;  quae  possibilitas  conservata  fuisset  in  actu  non 
morieudi  per  multa  adiutoria,  quae  dicta  sunt  ibi:  puta  per 
esum  ligni  vitae,  per  custodiam  Angelorum,  per  protectionem 
divinam  et  bonum  regimen  intrinsecum,  et  caetera  ibi  dicta. 

806.  (6)  —  Solvuntur  argumenta  principalia.  — a)  Ad  pri- 
mum  argumentum  [n.  799  a\  dico  quod  neutrum  istorum  ex 
puris  naturalibus  potest  haberi. 

Cum  probaiur,  quia  opposita  istorum  sunt  poenae,  dico 
quod  non,  sed  conditiones  naturales:  sicut  non  est  poena  bovi 
rnori,  sed  naturale,  et  quod  appetitus  eius  feratur  in  suum  de- 


(a)  Ed.  Ven.  habitis.  (c)  Ed.  Ven.  addit:  usa  fuissct  tristitiis. 

(b)  Ed.  Ven.  addit:  etiam  ipsa.  (d)  Deest  in  Ed.  Ven. 

lectabile;  ex  quo  enim  homo  compositus  est  ex  multis  partibus 
organicis,  et  ita  sunt  in  eo  multi  appetitus,  nalurale  est  quem- 
libet  ferri  in  suum  delectabile,  et  etiam  ipsum  corpus  consumi 
potest,  nisi  sint  remedia  quae  suppleant  abundanter,  ne  con- 
sumptio  ista  vincat. 

Contra  istud:  quia  ista  fuissent  passiones  invohmtariae; 
ergo  et  poenae.  —  Respondeo :  dico  quod  licet  involuntariae 
voluntate  naturali,  non  tamen  poenae;  nam  contra  inclinatio- 
nem  naturalem  bovis  est  mori,  et  tamen  illa  non  est  sibi 
poena.  —  Si  autem  dicas  involuntarium,  quia  contra  actum  vo- 
luntatis,  dico  quod  non  fuisset  poena  involuntaria  voluntati 
exsistenti  in  puris  naturalibus;  si  enim  ipsa  voluisset  natu- 
ram  suam  habuisse  conditionem  supernaturalem ,  peccasset. 

b)  Ad  secundum  [n.  799  b~\  dico  quod  ista  rectitudo  na- 
turalis  est  libertas  innata  ipsi  voluntati,  in  qua  necessa- 
rium  est  voluntatem  fleri  a  Deo;  nec  illa  per  peccatum  cor- 
rumpitur.  Et  ita  iustitia  originalis,  si  ponatur  rectitudo  na- 
turalis  voluntatis,  erit  ipsa  libertas  eius :  sed  ista  non  habet 
illos  effectus  qui  attribuuntur  iustitiae  originali.  —  Quod  si 
isti  effectus  attribuuntur  uni  qualitati  mediae  inter  naturam 
et  virtutem  infusam,  illam  qualitatem  mediam  non  est  ne- 
cesse  ponere,  quia  quaecumque  apparent  inconvenientia  de  vo- 
luntate  salvabuntur  sine  ea. 

c)  Ad  tertium  [n.  799  c]  dico  quod  exsistens  in  puris  na- 
turalibus  non  est  aequalis  ei  qui  peccavit  *  exsistenti  *  (a)  in 
iustitia  :  non  quia  iste  habeat  aliquam  curvitatem,  quam  ille 
non  habet,  sed  quia  iste  debitor  est  iustitiae  originalis  quam 
accepit,  ille  non;  et  ideo  iste  est  reus,  et  ille  non.  Et  si  neu- 
tri  conferatur  visio  Dei,  uni  tamen  est  carentia  visionis  poena, 
alii  non  est;  reus  enim  privatur  ea  propter  reatum  peccati, 
alter  vero  privatur  ex  conditione  naturae  [Vid.  n.  855 e\ 
(7)  d)  Ad  quartum  [n.  799 d]  dico  quod  si  fuerit  aliquod  do- 
num  supernaturale,  non  tamen  oportet  quod  sit  principium 
merendi;  se  enim  habet  ad  gratiam,  quae  est  principium  me- 
riti,  sicut  excedens  et  excessum:  excedens  quidem,  quia  fini 
ultimo  coniunxit  firmius  voluntatem  quam  gratia;  ita  enim  con- 
iunxit,  secundum  aliquos,  quod  non  patiebatur  secum  aliquod 


(a)  Wadd.  exsistens. 

peccatum  veniale,  charitas  autem  compatitur:  vel,  secundum 
praedicta  [n.  804],  saltem  ita  coniunxit,  quod  facilius  et  de- 
lectabilius  erat  ei  pati  ab  aliqua  tristitia  inferiori  quam  alicui 
delectationi  inferiori  acquiescere,  recedendo  a  delectatione  finis. 
Istam  facilitatem  non  facit  gratia,  cum  qua  stat  pronitas  ad 
malum  et  difficultas  ad  bonum.  —  Sed  excedit  gratia  in  hoc, 
quia  ipsa  coniungit  fini  ut  bono  supernaturali,  et  ut  super- 
naturaliter  per  meritum  attingendo  tale  bonum;  non  sic  istud 
donurn,  sed  tantum  coniungebat  illi  bono  ut  convenienti  et 
delectabili. 

807.  —  Solvuntur  rationes  I.  sententiae.  —  a)  Ad  aliud 
[n.  801  a]  quod  tangit  in  positione  de  virga,  non  est  simile; 
non  enim  quantitas  corporalis  potest  fieri  in  aliquo,  ut  vi- 
detur,  sine  aliqua  determinata  qualitate  quartae  speciei;  sed 
essentia  et  potentia  spiritualis  possunt  fieri  sine  habitu. 

b)  Ad  aliud  [n.  801  b]  quod  tangit  de  vulnerationibus  in 
naturalibus  dicetur  infra,  dist.  35,  quando  dicetur  quod  pec- 
catum  est  corruptio  boni,  et  cuius  boni,  utrum  ipsius  na- 
turae  in  qua  est,  vel  allerius.  —  De  hoc  etiam  in  fine  illius 
quaestionis. 


DISTINCTIO  TRIGESIMA 


TEXTUS  MAGISTRl  SENTENTIAKUM. 

Quod  per  Adam  peccatum  et  poena  transit  in  posteros.  —  In  su- 
perioribus  (1)  insinuatum  est,  licet  ex  parte,  non  enim  perfecte  suffici- 
mus  exponere,  qualiter  primus  homo  deliquerit,  et  quam  pro  peccato 
poenam  subierit.  —  Quibus  adiiciendum  est,  peccatum  simul  ac  poe- 
nam  per  eum  transisse  in  posteros,  sicut  Apostolus  ostendit  inquiens  (2) : 
Sicut  per  unum  hominem  peccatum  in  hunc  mundum  intravit,  ita  in 
omnes  homines  mors  pertransiit. 

Utrum  illud  peccatum  quod  transit  fuerit  originale,  vel  actuale? 
—  Hic  primo  videndum  est  quod  fuerit  illud  peccatum,  originale  sci- 
licet,  an  actuale.  Et  si  de  originali  intelligatur,  consequenter  quid  sit 
originale  peccatum,  et  quare  dicatur  originale,  et  quomodo  pertran- 
sierit  vel  pertranseat  in  omnes,  diligenter  investigandum  est. 

Quibusdam  placuit  de  peccato  actuali  Adae  illud  accipere,  asse- 
rentibus  hoc  Apostolum  sensisse,  cum  inferius  (3)  ait :  Sicut  per  inobe- 
dientiam  unius  hominis  peccatores  constituti  sunt  multi,  ita,  etc.  Evi- 
denter,  inquiunt,  etiam  ipso  nomine  exprimit  Apostolus  peccatum,  quod 
per  unum  hominem  intravit  in  mundum,  scilicet  inobedientiam :  ino- 
bedientia  vero  peccatum  actuale  est. 

Quomodo  intrasse  in  mundum  dicunt.  —  Hoc  autem  dicunt  in- 
trasse  in  mundum  non  traductione  originis,  sed  similitudine  prae- 
varicationis,  omnesque  in  illo  uno  peccasse  dicunt,  quia  omnibus 
ille  unus  peccandi  exemplum  exstitit.  —  Hoc  male  senserunt  quidam 
haeretici,  qui  dicti  sunt  Pelagiani,  de  quibus  Augustinus  in  lib.  De  Ba- 
ptismo  parvulorum  (4)  commemorat  dicens :  «  Sciendum  est  haereticos 
quosdam,  qui  nominati  sunt  Pelagiani,  dixisse  peccatum  primae  trans- 
gressionis  in  alios  homines  non  propagatione,  sed  imitatione  transisse. 
Unde  etiam  in  parvulis  nolunt  credere  per  Baptismum  solvi  originale 


(1)  Di*t.  21,  pag.  634,  seqq.;  dist.  25  pag.  680  et  G83. 

(2)  Rom.  c.  V.  v.  12.  (3;  v.   19.  (4)  Lib.  I.  e.  (J. 

peccatum,  quod  in  nascentibus  nullum  esse  omnino  contendunt.  —  Sed 
eis  dicitur,  quia  si  Apostolus  peccatum  imitationis,  non  propagationis 
intelligi  voluisset,  eius  principem  non  Adam,  sed  diabolum  diceret. 
De  quo  in  libro  Sapientiae  (1)  dicitur:  Invidia  diaboli  mors  intravit  in 
orbem  terrarum.  Et  quia  non  vult  intelligi  hoc  esse  factum  propaga- 
tione,  sed  imitatione,  continuo  subiunxit  Scriptura  (2):  Imitantur  autem 
eum  qui  sunt  ex  parte  ipsius.  Imitantur  quidem  Adam  quotquot  per 
inobedientiam  transgrediuntur  mandatum  Dei;  sed  aliud  est  quod 
exemplum  est  voluntate  peccantibus,  aliud  quod  origo  est  cum  peccato 
nascentibus  » .  —  Non  est  igitur  accipiendum  peccatum  Adae  transisse 
in  omnes  imitationis  tantum  exemplo,  sed  propagationis  et  originis  vitio. 

Hic  aperit  illud  esse  peccatum  originale  quod  transit  in  posteros. 
—  Et  est  illud  peccatum  originale,  ut  aperte  Augustinus  (3)  testatur, 
quod  per  Adam  transivit  in  omnes  per  eius  carnem  vitiatam  concupi- 
scentialiter  generatos. 

Quid  sit  originale  peccatum  hic  inquiritur.  —  Quod  diligenter  inve- 
stigandum  est,  quid,  sit.  De  hoc  enim  sancti  Doctores  sub  obscuritate  lo- 
cuti  sunt,  atque  scholastici  Doctores  varia  senserunt.  —  Quidam  enim  pu- 
tant  originale  peccatum  esse  reatum  poenae  pro  peccato  primi  hominis,  id 
estdebitum  vel  obnoxietatem,  qua  obnoxii  et  addicti  sumus  poenae  tempo- 
rali  et  aeternae  pro  primi  hominis  actuali  peccato,  quia  pro  illo,  ut  aiunt, 
omnibus  debetur  poena  aeterna,  nisi  per  gratiam  liberentur.  —  Iuxta 
horum  sententiam  oportet  dici  originale  peccatum  nec  culpam  esse, 
nec  poenam.  Culpam  non  esse  ipsi  fatentur ;  poena  quoque,  secundum 
eos,  esse  non  potest,  quia  si  debitum  poenae  originale  peccatum  est, 
cum  debitum  poenae  non  sit  poena,  nec  originale  peccatum  est  poena. 
Quod  etiam  quidam  eorum  admittunt  dicentes  in  Scriptura  originale 
peccatum  saepe  uominari  reatum,  et  reatum  ibi  intelligunt,  ut  dictum 
est,  obnoxietatem  poenae ;  et  ea  ratione  asserunt  peccatum  originale 
dici  esse  in  parvulis,  quia  parvuli  pro  illo  primo  peccato  rei  sunt  poe- 
nae,  sicut  pro  peccato  iniqui  parentis  aliquando  exulant  lilii  secundum 
iustitiam  fori. 

Quod  originale  peccatum  est  culpa,  auctoritatibus  probat.  —  Sed 
quod  originale  peccatum  culpa  sit,  pluribus  Sanctorum  testimoniis 
edocetur.  —  Super  Exodo  (4),  ubi  dicitur :  primogenitum  asini  mutabis 
ove,  Gregorius  (5)  ait :  «  Omnes  in  peccatis  nati  sumus,  et  ex  carnis  de- 
lectatione  concepti,  culpam  originalem  nobis  traximus,  unde  et  volun- 

(1)  Cap.  II.   v.  24.  (4;  Cap.  XIII.  v.  13. 

(2)  v.  2").  (5)   Moral.  Lib.  XXVII.  c.  18. 

(3)  De  Trinit.  Lib.  XIII.  c.   16. 

tate  nostra  peccatis  implicamur  » .  —  Ecce  culpam  originalem  dixit 
nos  trahere  ;  unde  constat  originale  peccatum  culpam  esse.  —  Augu- 
stinus  quoque,  in  lib.  De  Natura  et  Gratiail),  de  hoc  eodem  sic  ait: 
«  Omnes,  ut  ait  Apostolus,  peccaverunt,  utique  vel  in  seipsis,  vel  in 
Adam;  quia  sine  peccato  non  sunt,  vel  quod  originaliter  attraxerunt, 
vel  quod  malis  moribus  addiderunt  » .  «  Peccatum  enim  primi  hominis 
non  solum  ipsum,  sed  omne  nocuit  genus  humanum,  quia  ex  eo  damna- 
tionem  simul  et  culpam  suscepimus  »  (2).  ldem  super  Psalmo  L.(3): 
«  Quod  de  corpore  mortuo  seminatur  cum  vinculo  peccati  originalis  nasci- 
tur  et  mortis.  Ideo  igitur  se  in  iniquitatibus  conceptum  dicit  David, 
quia  in  omnibus  trahitur  iniquitas  ex  Adam  et  vinculum  mortis ;  nemo 
enim  nascitur  nisi  trahens  poenam  et  meritum  poenae.  Meritum 
autem  poenae  peccatum  est.  Omnis  ergo  qui  nascitur  per  carnis  con- 
cupiscentiam  peccntum  trahit.  Peccatum  itaque  originale  culpa  est, 
quam  omnes  concupiscentialiter  concepti  trahunt » .  —  Unde  in  Eccle- 
siasticis  Dogmatibus  (4)  scriptum  est :  «  Firmissime  tene  et  nullatenus 
dubites,  omnem  hominem,  qui  per  concubitum  viri  et  mulieris  concipitur, 
cum  originali  peccato  nasci,  impietati  subditum  mortique  subiectum, 
et  ob  hoc  natura  irae  nasci  filium  (p),  a  qua  nullus  liberatur,  nisi  per 
fidem  Mediatoris  Dei  et  hominum  »  (6).  —  His  et  aliis  auctoritatibus 
evidenter  ostenditur  peccatum  originale  culpam  esse,  et  in  omnibus 
concnpiscentialiter  genitis  trahi  a  parentibus. 

Quid  sit  quod  dicitur  peccatum  originale,  scilicet  fomes  peccati,  id 
est  concupiscentia?  —  Nunc  superest  videre  quid  sit  ipsum  originale 
peccatum.  Quod  cum  non  sit  actuale,  non  est  actus  sive  motus  animae  vel 
corporis ;  si  enim  actus  est  animae  vel  corporis,  actuale  utique  peccatum 
est :  sed  actuale  non  est ;  non  est  ergo  actus  vel  motus.  —  Quid  igitur 
originale  peccatum  dicitur?  Fomes  peccati,  sciiicet  concupiscentia  vel 
concupiscibilitas,  quae  dicitur  lex  membrorum,  sive  languor  naturae, 
sive  tyrannus,  qui  est  in  membris  nostris,  sive  lex  carnis.  —  Unde 
Augustinus  in  lib.  De  Baptismo  parvulorum  (7) :  «  Est  in  nobis  concu- 
piscentia,  quae  non  est  permittenda  regnare.  Sunt  et  eius  desideria, 
quae  sunt  actuales  concupiscentiae,  quae  sunt  arma  diaboli,  quae  ve- 
niunt  ex  languore  naturae  » .  «  Languor  autem  iste  tyrannus  est,  qui 
movet  mala  desideria.  Si  ergo  vis  esse  victor  tyranni  atque  inermem 
inimicum  invenire,  non  obedias  concupiscentiae  malae  »  (8).  —  His 
verbis  satis  ostenditur  fomitem  peccati  esse  concupiscentiam  (9). 

(1)  Cap.  4.  (5,  Eph.  e.  II.  v.  3. 

(2)  D.  August.   Hypognost.  Lib.  II.  c.  4.  ((})  I.  Tim.  c.  II.  v    5. 

(3)  Enarrat.  in  Psalm.  (7)  De  Continentia,  c.  3. 

(4)  De  Fide  ad  Petrum,  c.  26.  (8)  Serm.  XXX.  c.  5. 

(9)  Cfr.  Doctorem,  infra  n.  832seqq. 

Quid  nomine  concupiscentiae  intelligitur,  quae  dicitur  fomes 
peccati?  —  Nomine  autem  concupiscentiae  non  actum  concupiscendi, 
sed  vitium  primum  significavit,  cum  eam  dixit  legem  carnis.  — 
Unde  idem  in  Tract.  de  Verbis  Apostoli  (1)  ait:  «  Semper  pugna  est 
in  corpore  mortis  huius,  quia  ipsa  concupiscentia,  cum  qua  nati  sumus, 
finiri  non  potest  quamdiu  vivimus;  quotidie  minui  potest,  finiri  non 
potest  » .  —  Quae  autem  est  concupiscentia,  cum  qua  nati  sumus  ? 
Vitium  utique  est,  quod  parvulum  habilem  concupiscere  facit,  adultum 
etiam  concupiscentem  reddit.  «  Sicut  enim  in  oculo  caeci  in  nocte  vi- 
tium  caecitatis  est,  sed  non  apparet,  nec  discernitur  inter  videntem 
et  caecum,  nisi  luce  veniente,  sic  in  puero  vitium  esse  non  apparet, 
donec  aetatis  provectior  tempus  occurrat  »  (2). 

Quod  per  Adam  originale  peccatum  intravit  in  omnes,  id  est 
concupiscentia.  —  Ex  his  datur  intelligi  quid  sit  originale  peccatum, 
scilicet  vitium  concupiscentiae,  quod  in  omnes  concupiscentialiter  natos 
per  Adam  intravit  eosque  vitiavit.  —  Unde  Augustinus  in  lib.  De  Ba- 
ptismo  parvulorum  (3):  «  Adam,  praeter  imitationis  exemplum,  occulta 
etiam  tabe  carnalis  concupiscentiae  suae  tabificavit  in  se  omnes  de 
sua  stirpe  venturos.  Unde  Apostolus  (4)  recte  ait :  In  quo  omnes  pec- 
caverunt.  Oircumspecte  et  sine  ambiguitate  dicit  hoc  Apostolus;  sive 
enim  intelligatur,  in  quo  homine,  sive  in  quo  peccato,  sanum  est.  In 
Adam  enim  omnes  peccaverunt,  ut  in  materia,  non  solum  eius  exem- 
plo,  ut  dicunt  Pelagiani;  omnes  enim  ille  unus  homo  fuerant,  id  est 
in  eo  materialiter  erant.  Manifestum  est  itaque  omnes  in  Adam  pec- 
casse  quasi  in  massa;  ipse  enim  per  peccatum  corruptus  quos  genuit, 
omnes  nati  sunt  sub  peccato;  ex  eo  igitur  cuncti  constituti  sunt  pec- 
catores  » .  —  Ita  et  in  illo  uno  peccato,  quod  intravit  in  mundum, 
recte  omnes  dicuntur  peccasse,  quia  sicut  ab  illo  uno  homine,  sic  ab 
eodem  uno  peccato  immunes  esse  non  possunt,  nisi  ab  eius  reatu  per 
Christi  Baptismum  absolvantur.  —  «  Alia  ergo  sunt  propria  peccata, 
in  quibus  tantum  peccant  quorum  peccata  sunt;  aliud  hoc  unum,  in 
quo  omnes  peccaverunt,  id  est,  ex  quo  omnes  peccatores  constituti 
sunt  »  (5). 

Quid  sit  peccatum  in  quo  omnes  peccaverunt,  scilicet  originale, 
quod  ex  inobedientia  processit?  —  Hoc  est  originale  peccatum,  quo 
peccatores  nascuntur  omnes  concupiscentialiter  geniti,  quod  ex  Adam 
sive  ex  eius  inobedientia  emanavit  et  in  posteros  demigravit.  Unde  Apo- 


(1)  Serm.  CLI.  c.  5.  (4)  Rom.  c.  V.  v.  12. 

(2)  Hug.  Sum.  Sent.  t.   III.  c.  11.  (5)   D.  August.  loc.  cit. 
(3j  De  Peccator.  meritis  et  Bapt.  Parvul.  Lib.   I.  c.  9.  seqq. 

stolus  (1)  consequenter  per  inobedientiam  unius  hominis  multos  dicit 
constitutos  esse  peccatores,  quae  est  actuale  peccatum.  Cum  autem  di- 
xerit  per  unum  hominem  peccatum  intrasse  in  mundum,  et  in  eo 
omnes  peccasse,  quod  de  originali  dictum  est  oportere  accipi. 

Ex  quo  sensu  dictum  est:  per  inobedientiam  unius  multi  sunt 
constituti  peccatores?  —  Quod  ergo  ait:  Per  inobedientiam  unius 
multi  constituti  sunt  peccatores,  eo  sensu  dictum  esse  intelligendum 
est,  quia  ex  inobedientia  Adae,  scilicet  ex  peccato  actuali  Adae,  pro- 
cessit  originale  peccatum,  quo  omnes  peccatores  nascuntur,  ut  et  in 
illo  esset  et  in  omnes  transiret. 

Quod  peccatum  originale  in  Adam  fuit  et  in  nobis  est.  —  Unde 
Augustinus  (2)  Iuliano  haeretico,  nullum  peccatum  in  parvulis  esse  con- 
tendenti,  respondens,  aperte  asserit  peccatum  originale  ex  vokmtate 
Adae  processisse  ac  per  eius  inobedientiam  in  mundum  intrasse.  Quae- 
rit  enim  Iulianus  per  quid  peccatum  invenitur  in  parvulo,  ita  in- 
quiens :  «  JSTon  peccat  iste  qui  nascitur,  non  peccat  ille  qui  genuit, 
non  peccat  ille  qui  condidit ;  per  quas  igitur  rimas,  inter  tot  praesidia 
innocentiae,  peccatum  fingis  ingressum  ?  —  Et  respondet  sancta  Pagina : 
Per  unum  hominem  peccatum  intravit  in  mundum,  per  unius  inobe- 
dientiam,  ait  Apostolus.  Quid  quaeris  amplius,  quid  quaeris  apertius  ? 

—  Item,  inquit  Iulianus :  si  per  hominem  peccatum  intravit  in  mun- 
dum,  peccatum  vel  ex  voluntate  est,  vel  ex  natura  est.  Si  ex  volun- 
tate  est,  mala  est  voluntas  quae  peccatum  facit:  si  autem  ex  natura 
est,  mala  est  natura.  —  Cui  respondeo:  Ex  voluntate    peceatum  est. 

—  Quaerit  forte,  utrum  originale  peccatum  ex  voluntate  sit?  —  Re- 
spondeo,  prorsus  et  originale  peccatum  ex  voluntate  esse,  quia  hoc  ex 
voluntate  primi  hominis  seminatum  est,  ut  in  illo  esset  et  in  omnes 
transiret » . 

Obiectio  quorumdam  contra  id  quod  supra  dictum  est:  omnes  in 
Adam  fuisse  homines.  —  «  Ad  hoc  autem  quod  diximus,  in  Adam 
fuisse  omnes  homines,  quidam  verborum  sectatores  (3)  sic  obiiciunt  dicen- 
tes :  non  omnis  caro  quae  ab  Adam  traducta  est  in  eo  simul  exsistere 
potuit;  quia  multo  maioris  quantitatis  est  quam  fuerit  corpus  Adae, 
in  quo  nec  tot  etiam  atomi  fuerunt,  quot  ab  eo  homines  descenderunt. 
Quocirca  verum  non  esse  asserunt,  substantiam  uniuscuiusque  in 
primo  fuisse  parente  »   (4). 

Responsio,  ubi  aperitur  qualiter  fuerunt  in  Adam  secundum  ra- 
tionem  seminalem,  et  quomodo  ex  eo  descenderunt,  scilicet  lege  propa- 
gationis.  —  Quibus  responderi  potest  quod  materialiter  atque  causa- 

(1)  Rom.  c.   V.  v.  19.  (3)  Prov.  c.  XIX.  v.  7. 

(2)  De  Nuptiis  et  Concupise.  Lib.  II.  c.  28.         (4)  Hug.  loc.  cit.  c.  10. 

liter,  non  formaliter,  dicitur  fuisse  in  primo  homine  omne  quod  in 
humanis  corporibus  naturaliter  est,  descenditque  a  primo  parente  lege 
propagationis,  et  in  se  auctum  et  multiplicatum  est,  nulla  exteriori 
substantia  in  id  transeunte,  et  ipsum  in  futuro  resurget.  Fomentum 
quidem  habet  a  cibis,  sed  non  convertuntur  cibi  in  humanam  substan- 
tiam  (1),  quae  scilicet  per  propagationem  descendit  ab  Adam.  Transmi- 
sit  enim  Adam  modicum  quid  de  substantia  sua  in  corpora  filiorum, 
quando  eos  procreavit,  id  est,  aliquid  modicum  de  massa  substantiae 
eius  divisum  est,  et  inde  formatum  corpus  filii  suique  multiplicatione 
sine  rei  extrinsecae  adiectione  auctum  est.  Et  de  illo  ita  augmentato 
aliquid  inde  separatur,  unde  formantur  posterorum  corpora.  Et  ita  pro- 
greditur  procreationis  ordo  lege  propagationis  usque  ad  finem  humani 
generis.  Itaque  diligenter  ac  perspicue  intelligentibus  patet,  omnes 
secundum  corpora  in  Adam  fuisse  per  seminalem  rationem,  et  ex  eo 
descendisse  propagationis  lege. 

Auctoritate  et  ratione  probatur  nihil  extrinsecum  converti  in  hu- 
manam  substantiam.  —  Quod  vero  nihil  extrinsecum  in  humani  cor- 
poris  naturam  transeat,  Veritas  in  Evangelio  (2)  significat  dicens : 
Omne  quod  intrat  in  os,  in  ventrem  vadit  et  in  secessum  emittitur. 
«  Quod  etiam  ratione  ostendi  potest  hoc  modo :  puer,  qui  statim 
post  ortum  moritur,  in  illa  statura  resurget,  quam.  habiturus  erat, 
si  viveret  usque  ad  aetatem  triginta  annorum,  nullo  vitio  corporis 
impeditus.  Unde  ergo  illa  substantia,  quae  adeo  parva  fuit  mor- 
tua,  in  resurrectione  tunc  magna  erit,  nisi  sui  in  se  multiplica- 
tione?  Unde  apparet  quod  etiam  si  viveret,  non  aliunde,  sed  in  se 
augmentaretur  illa  substantia:  sicut  costa,  de  qua  facta  est  mulier, 
et  sicut  panes  Evangelici.  —  Non  inficiamur  tamen,  quin  cibi  et  hu- 
mores  in  carnem  et  sanguinem  transeant,  sed  non  in  veritatem  naturae 
humanae,  quae  a  primis  descendit  parentibus,  quae  sola  in  resurre- 
ctione  erit;  reliqua  vero  caro,  in  quam  cibi  transeunt,  tamquam  su- 
perflua  in  resurrectione  deponetur  »  (3),  quae  tamen  ciborum  aliarum- 
que  rerum  fomentis  coalescit. 


(1)  Quam  sententiam    Doctor   Subtilis    impugnat  Lib.   IV.  d    44.  q.   1.; 
Report.   ib. 

(2)  Matth    c.  XV.  v.   17. 

(3)  Hug.  loc.  cit. 

Quomodo  peccatum  originale  a  patribus  transeat  ad  filiosf ;  an 
secundum  animam,  an  secundum  carnemf  —  «  Nunc  superest  inve- 
stigare,  qualiter  illud  peccatum  a  patribus  traducatur  in  filios,  scili- 
cet  an  secundum  solam  animam,  an  secundum  carnem,  sive  secundum 
utrumquef  »  (1). 

«  Putaverunt  quidam  secundum  animam  trahi  peccatum  originale, 
non  solum  secundum  carnem,  quia  non  solum  carnem,  sed  et  animam 
ex  traduce  esse  arbitrati  sunt.  Sicut  enim  in  generatione  prolis  de 
carne  paterna  substantialiter  trahitur  caro,  ita  etiam  de  gignentis 
anima  animam  geniti  essentialiter  deduci  ab  his  existimatur.  Ideoque 
sicut  de  corrupta  carne  caro  corrupta  seminatur,  ita  etiam  de  anima 
peccatrice  anima  peccatrix,  corruptione  originali  infecta,  ab  illis  trahi 
dicitur  »  (2). 

Praedictam  opinionem  damnat,  et  quod  per  carnem  traducatur  pec- 
catum  dicit,  et  quomodo  ostendit.  —  Hoc  autem  fides  catholica  respuit 
et  tamquam  veritati  adversum  damnat ;  quae  non  animas,  sed  carnem 
solam,  sicut  superius  (3)  diximus,  ex  traduce  esse  admittit.  —  Non  igitur 
secundum  animam,  sed  secundum  carnem  solam  peccatum  originale  tra- 
hitur  a  parentibus.  Est  enim  peccatum  originale,  ut  supra  (4)  diximus, 
concupiscentia,  non  quidem  actus,  sed  vitium.  —  Unde  Augustinus  (5) : 
«  Ipsa  concupiscentia  est  lex  membrorum  vel  carnis,  quae  est  morbidus 
quidam  affectus  vel  languor,  qui  commovet  illicitum  desiderium,  id 
est  carnalem  concupiscentiam,  quae  lex  peccati  dicitur  (6) ;  quae  dicitur 
manere  in  carne,  non  quia  in  anima  sit,  sed  quia  per  corruptionem 
carnis  in  anima  fit. 

Causam  corruptionis  carnis  ostendit,  ex  qua  in  anima  peccatum 
fit.  —  Caro  enim  propter  peccatum  corrupta  fuit  in  Adam,  adeo  ut 
cum  ante  peccatum  vir  et  mulier  sine  incentivo    libidinis  et  concupi- 

(1)  Hug.  De  Sacr.  I.  p.   7.  c.  29.  (4)  Dist.  30.  pag.  746  seqq. 

(2)  Id.  ib.  (5)  De  Nupt.  et  Concup.  Lib.   I.  c.  25.  30.  et    31. 

(3)  Dist.  18.  pag.  600.  (6)  Rom.  c.  VII.  v.  23. 

scentiae  fervore  possent  convenire,  essetque  thorus  immaculatus  (1),  iam 
post  peccatum  non  valeat  fieri  carnalis  copula  absque  libidinosa  con- 
cupiscentia;  quae  semper  vitium  est,  et  etiam  culpa,  nisi  excusetur 
per  bona  coniugii.  In  concupiscentia  igitur  et  libidine  concipitur  caro 
formanda  in  corpus  prolis.  Unde  caro  ipsa,  quae  concipitur  in  vitiosa 
concupiscentia,  polluitur  et  corrumpitur ;  ex  cuius  contactu  anima,  cum 
infunditur,  maculam  trahit,  qua  polluitur  et  fit  rea,  id  est  vitium 
concupiscentiae,  quod  est  originale  peccatum. 

Quod  propter  corruptionem  carnis,  quae  est  causa  peccati,  dicitur 
peccatum  esse  in  carne.  —  Ideoque  ipsum  peccatum  dicitur  manere 
in  carne.  Caro  igitur,  quae  in  concupiscentia  libidinis  seminatur,  nec 
culpam  habet,  nec  actum  culpae,  sed  causam.  In  eo  igitur  quod  se- 
minatur  corruptio  est;  in  eo  autem  quod  nascitur  concupiscentiae  vi- 
tium  est.  —  Unde  Ambrosius,  De  Verbis  Apostoli  (2),  sic  ait :  «  Quomodo 
habitat  peccatum  in  carne,  cum  non  sit  substantia,  sed.privatio  boni? 
Ecce  primi  hominis  corpus  corruptum  est  per  peccatum,  ipsaque  cor- 
ruptio '  per  conditionem  offensionis  manet  in  corpore,  robur  tenens  di- 
vinae  sententiae  datae  in  Adam,  cuius  consortio  anima  maculatur  pec- 
cato.  Per  id  ergo,  quod  facti  causa  manet,  inhabitare  dicitur  pecca- 
tum  in  carne  » ;  haec  est  lex  carnis.  Idem :  «  Non  habitat  peccatum 
in  ariima,  sed  in  carne,  quia  peccati  causa  ex  carne  est,  non  ex  anima; 
quia  caro  est  ex  origine  carnis  peccati,  et  per  traducem  omnis  caro 
fit  causa  peccati » ;  anima  vero  non  traducitur,  et  ideo  in  se  causam 
peccati  non  habet.  —  Augustinus  quoque,  ex  carne  peccatum  animam 
contrahere,  in  sermone  quodam  de  Verbis  Apostoli  (3)  ostendit  dicens : 
«  Vitium  concupiscentiae  est,  quod  anima  non  ex  se,  sed  ex  carne 
contraxit.  Natura  quippe  humana  non  opere  Dei  cum  vitio  primitus 
est  instituta,  sed  ex  voluntatis  arbitrio  priorum  hominum  venienti 
vitio  est  sauciata,  ita  ut  non  sit  in  carne  bonum,  sed  vitium,  quo  in- 
ficitur  anima  » . 

De  causa  originalis  peccati,  quae  est  in  carne,  utrum  sit  culpa, 
vel  poena?  —  Hic  quaeri  solet,  utrum  causa  peccati  originalis,  quae 
dicta  est  esse  in  carne,  culpa  sit,  vel  poena,  sive  aliquid  aliudf 
—  Culpa  esse  non  potest,  quia  culpa  non  est  in  re  irrationali  /  si  enim 
culpa  esset  in  carne  ante  infusionem  animae,  actualis  esset,  vel  ori- 
ginalis.  Sed  actualis  ibi  non  est;  nec  originalis  culpa  est,  quia  ipsa 
causa  est  originalis  peccati.  —  Si  autem  poena  est,  quae  est  illa? :  passi- 

(1)  Hebr.  c.  XIII.  v.  4. 

(2)  Comment.  in  Epist.  ad  Rom.  ad  c.  VII.  v.   18. 

(.'i    Serm.  XXX.  e.  5.  —  Vid.  Contra  Iulian.  Lib.  II.  v.  3. 

bilitas  vel  mortalitas,  vel  alia  corruptio?    Hos    enim    defectus    carni 

inesse  constat. 

Hic  aperitur  quid  sit  foeditas  tracta  ex  libidine  coeuntium,  quae 

vitium  vel  corruptio  dici  potest.  —  Ad  quod  dici  potest    quod  multi- 

plex  defectus  carnis,  et  praecipue  pollutio  quaedam,  quam  ex  fervore 

coitus  parentum  et  concupiscentia  libidinosa  contrahit  caro  dum   con- 

cipitur,  causa  est  originalis  peccati,  quae  recte  vitium  sive  corruptio 

carnis  appellari  potest.  Quae  foeditas  maior  videtur  esse  in  carne  con- 

cupiscentialiter  traducta    quam  in  ea  unde    traducitur.    Et    quod    vi- 

tium  vel  corruptio   sit  in  carne    ante    coniunctionem    animae,    effectu 

probatur,  cum  anima  infunditur,  quae  ex  corruptione  carnis  maculatur ; 

sicut  in  vase  dignoscitur  vitium  esse,  cum  vinum  infusum  acescit. 

Inductu  similium  ostendit  non  absurde  dici  filios    trahere  pecca- 

tum  a  parentibus,  etiam  mundis.  —  Ne  autem  miremur  et  intellectu 

turbemur  audientes    peccatum  originale    filios  traducere  a  parentibus 

iam  per  Baptismum  ab  illo  peccato  mundatis,  diversarum    similitudi- 

num  inductione  id  posse  fieri  insinuat  Augustinus  in  lib.  De  Baptismo 

parvulorum  (1),  ita  inquiens :    «  Quomodo  praeputium  per  circumcisio- 

nem  aufertur,  manet  tamen  in  eo  quem  genuerunt  circumcisi,  quomodo 

etiam  palea,  quae  opere    humano    tanta    diligentia    separatur,    manet 

tamen  in  fructu^  qui  de  purgato  nascitur  tritico » ,  ita  peccatum,  quod 

in  parentibus  per  Baptismum  mundatur,  manet  in  eis  quos  genuerunt. 

Ex  hoc  enim  gignunt  quod  adhuc  vetustum  trahunt,  non  ex  hoc  quod 

lex   in  novitate  (2)  promovit  eos  inter  filios  Dei.   Non   enim  generant 

parentes  filios  secundum  illam  generationem  qua  denuo  nati  sunt,  sed 

potius  secundum  illam  qua  carnaliter  et  ipsi  primum  sunt  generati. 

Quare  dicatur  originale  hic  dicitur,  cum  epilogo.  —  Iam  ostensum 
est  (3)  quid  sit  originale  peccatum,  et  qualiter  a  parentibus  in  filios,  et  per 
carnem  in  animam  transeat.  —  Ex  quibus  etiam  innotescit  quare  dicatur 
originale  peccatum,  ideo  scilicet  quia  ex  vitiosa  lege  originis  nostrae, 
in  qua  concipimur,  scilicet  carnis  libidinosa  concupiscentia,  traducitur, 
ut  supra  dictum  est.  Non  enim  quia  ex  carne  tracta  ab  Adam  con- 
cepti  sumus,  ideo  peccatum  traximus ;  quia  et  Ohristi  corpus  ex  eadem 
carne  formatum  est,  quae  ab  Adam  descendit?  sed  eius  conceptus  est 
celebratus  non  lege  peccati,  id  est  concupiscentia  carnis,  unde  et  caro 
eius  peccatrix  non  fuit,  imo  operatione  Spiritus  Sancti.  Noster  vero 
conceptus  non  fit  sine  libidine,  et  ideo  non  est  sine  peccato.  —  Quod 
evidenter  Augustinus  ostendit  in  lib.  De  Fide  ad  Petrum  (4),  sic  dicens  : 


(1)  Lib.  III.  c.  8. 

(2)  Cfr.  Rorn.  c.  VI.  vv.  4  et  6;  Ephes    c.  IV.  vv.  22  et  24. 

(3)  Dist.  30.  pag.  746  seqq.  (4)  Cap.  2. 

Tom.  II.  48 


754  LIB.    II.    DIST.  XXXI.    TEXT.  MAGISTRI. 

«  Quia  dum  sibi  invicem  vir  mulierque  miscentur,  sine  libidine  non 
est  parentum  concubitus,  ob  hoc  filiorum  ex  eorum  carne  nascentium 
non  potest  sine  peccato  esse  conceptus,  ubi  peccatum  in  parvulos  non 
transmittit  propagatio,  sed  libidoil)]  nec  foecunditas  humanae  naturae 
facit  homines  cum  peccato  nasci,  sed  foeditas  libidinis,  quam  homines 
habent  ex  illius  primi  iustissima  condemnatione  peccati.  Ideo  beatus 
David,  propter  originale  peccatura,  quo  naturaliter  obstricti  sunt  filii 
irae,  dicit  (2) :  In  iniquitatibus  conceptus  sum,  et  in  peccatis  concepit 
m,e  mater  mea  » .  —  Ex  hoc  itaque  apparet,  ex  lege  conceptionis  tra- 
duci  originale  peccatum,  quia  nisi  conceptio  sic  fieret  in  carne,  anima 
ex  carnis  coniunctione  concupiscentiae  vitium  non  traheret. 

Obiectio  quorumdam  nitentium  probare  peccatum  non  traduci  ex 
lege  coitus.  —  Sed  ad  hoc  opponitur  hoc  modo:  in  ipso  conceptu,  ubi 
dicitur  transmitti  peccatum,  propagatur  caro,  nec  tamen  tunc  infun- 
ditur  anima,  secundum  Physicos,  sed  iam  effigiato  corpore ;  quod  etiam 
Moyses  in  Exodo  (3)  aperte  significat,  ubi  ait  de  percussura  mulieris 
praegnantis:  Si  quis,  inquit,  percusserit  mulierem  praegnantem  et 
abortum  fecerit,  si  adhuc  informe  fuerit  puerperium,  mulctabitur  pe- 
cunia;  si  autem  formatum  fuerit,  reddat  animam  pro  anima.  For- 
matum  vero  intelligitur  propria  anima  animatum,  et  informe  quod 
nondum  habet  animam.  In  ipso  ergo  conceptu,  cum  caro  propagatur, 
nondum  infunditur  anima.  Quomodo  ergo  ibi  peccatum  transmittitur, 
cum  peccatum  non  possit  esse  ubi  anima  non  est?  —  Ad  quod  dici 
potest,  quia  in  illo  conceptu  dicitur  peccatum  transmitti,  non  quia  pec- 
catum  originale  ibi  sit,  sed  quia  caro  ibi  contrahit  id  ex  quo  pecca- 
tum  fit  in  anima  cum  infunditur.  Et  utrumque  vocatur  conceptus,  sci- 
licet  et  cum  caro  propagatur  formamque  corporis  humani  recipit,  et 
cum  anima  infunditur;  quod  aliquando  etiam  dicitur  nativitas;  unde, 
quod  natum  est  in  te  (4) ;  proprie  autem  nativitas  dicitur  in  lucem 
editio. 


(1)  Cfr.  infra,  n.  846.  (3)  Cap.  XXI.  v.  22.  seqq. 

(2)  Ps.  L.  v.  7.  (4)  Matth.  c.  1.  v.  20. 


DISTINCTIO  TRIGESIMA  SECUNDA 


TEXTUS  MAGISTKI  SENTENTIARUM. 

Quomodo  originale  peccatum  dimittatur  in  Baptismo,  cum  et  post 
sit  illa  concupiscentia  quae  dicitur  originale  peccatumf  —  Quoniam 
supra  (1)  dictum  est  originale  peccatum  esse  vitium  concupiscentiae,  as- 
signatumque  quomodo  a  parentibus  trahatur  et  originale  dicatur,  su- 
perest  investigare,  quomodo  in  Baptismo  dimittatur,  cum  etiam  post 
Baptismum  remaneat  concupiscentia  quae  ante  fuerat.  Unde  videtur 
vel  peccatum  originale  non  esse  concupiscentiam,  vel  non  remitti  in 
Baptismo.  —  «  Manet  quippe,  ut  ait  Augustinus  (2),  in  corpore  mortis 
huius  carnalis  concupiscentia,  cuius  vitiosis  desideriis  non  obedire 
praecipimur;  quae  tamen  concupiscentia  quotidie  minuitur  in  profi- 
cientibus  et  continentibus  » .  Sed  licet  remaneat  concupiscentia  post 
Baptismum,  non  tamen  dominatur  et  regnat  sicut  ante ;  imo  per  gra- 
tiam  Baptismi  mitigatur  et  minuitur,  ut  post  dominari  non  valeat, 
nisi  quis  reddat  vires  hosti  eundo  post  concupiscentias  (3).  Nec  post  Ba- 
ptismum  remanet  ad  reatum,  quia  non  imputatur  in  peccatum?  sed 
tantum  poena  peccati  est ;  ante  Baptismum   vero  poena  est  et  culpa. 

Quod  originale  peccatum  duobus  modis  dimittitur,  scilicet  exte- 
nuatione  sui,  et  ob  solutione  reatus.  —  Duplici  ergo  ratione  peccatum 
originale  dicitur  dimitti  in  Baptismo:  quia  per  gratiam  Baptismi  vi- 
tium  concupiscentiae  debilitatur  atque  extenuatur,  ita  ut  iam  non  re- 
gnet,  nisi  consensu  reddantur  ei  vires ;  et  quia  reatus  ipsius  solvitur.  — 
Unde  Augustinus  in  lib.  De  Baptismo  parvulorum  (4) :  «  Gratia  per 
Baptismum  id  agitur,  ut  vetus  homo  crucifigatur  et  corpus  peccati  de- 
struatur  (5) ;  non  ita  ut  in  ipsa  vivente  carne  concupiscentia  respersa  et 
innata  repente  absumatur  et  non  sit,  sed  ne  obsit  mortuo  quae  inerat 
nato.  Nam  si  post  Baptismum  homo  vixerit,  in  carne  habet  concupi- 
scentiam,  cum  qua  pugnet;  eamque,  adiuvante  Deo,  superet,  si  tamen 
non  in  vacuum  gratiam  eius  suscepit  (6).  Non  itaque  hoc  praestatur  in 

(1)  Dist.  30.   pag.  747.  et  dist.  bl.  pag.   751. 

(2)  De  NupL  et  Concup.   Lib.  I.  e.  25. 

(3)  EcclL  c.  XV.  v.  30. 

(4)  Scil.  De  Peccator    merit...  et  de  Bapt.  parv.  Lib.  I.  c.  39. 

(5)  Bom    c.  VI.  v.  6.  (6)  iT.   Cor.  c.  VI.  v.   1. 

Baptismo,  nisi  forte  miraculo  ineffabili  Creatoris,  ut  lex  peccati  quae 
est  in  membris  prorsus  extinguatur  et  non  sit,  sed  ut  quidquid  mali 
ab  homine  factum,  dictum,  cogitatumque  est,  totum  aboleatur,  ac  velut 
factum  non  fuerit  habeatur ;  ipsa  vero  concupiscentia,  soluto  reatus 
vinculo,  quo  per  illam  diabolus  animam  retinebat  et  a  suo  Creatore 
separabat,  maneat  in  certamine  » .  —  Ecce  hic  aperte  ostendit  ea  ra- 
tione  dimitti  in  Baptismo,  non  quia  non  maneat  post  Baptismum,  sed 
quia  reatus  in  Baptismo  aboletur.  —  Deinde  idem  ipse  ostendit  eo 
modo  etiam  dimitti,  quia  Baptismi  gratia  concupiscentia  ipsa  mitiga- 
tur  et  minuitur,  in  eodem  libro  (1)  ita  dicens:  «  Lex  carnis,  quam  Apo- 
stolus  (2)  appellat  peccatum,  cum  ait:  Non  regnet  peccatum  in  vestro  mor- 
tali  corpore,  non  sic  manet  in  membris  eorum  qui  ex  aqua  et  Spiritu 
Sancto  renati  sunt  (3),  tamquam  non  sit  eius  facta  remissio,  ubi  omnino 
plena  fit  remissio  peccatorum ;  sed  manet  in  vetustate  carnis  tamquam 
superatum  et  peremptum,  nisi  illicito  consensu  quodammodo  reviviscat 
et  in  regnum  proprium  dominationemque  revocetur  » .  —  Hic  aperte 
insinuatur  in  Baptismo  concupiscentiam  debilitari,  ex  quo  et  dicitur 
dimitti,  non  solum  ideo  quia  reatus  ibi  solvitur.  —  Quem  remis- 
sionis  modum  aliis  etiam  pluribus  testimoniis  Scriptura  edocet.  Ait 
enim  Augustinus  contra  lulianum  (4) :  «  Lex  quae  in  membris  est 
vitium  carnis  est,  quod  ex  poena  peccati  et  ex  traduce  mortis  pro- 
venit.  Sed  lex  ista,  quae  est  in  membris,  remissa  est  regeneratione 
spirituali,  et  manet  in  carne  mortali.  Remissa  est,  quia  reatus  solutus 
est  Sacramento  quo  renascuntur  fideles.  Manet  autem,  quia  operatur 
desideria,  contra  quae  dimicant  etiam  fideles  » .  —  Idem  in  Sermone 
quodam  de  concupiscentia  carnis(p):  «  Per  gratiam  Baptismatis  et  lava- 
crum  regenerationis  solutus  est  et  ipse  concupiscentiae  reatus,  cum 
quo  eras  natus,  et  quidquid  antea  consensisti  malae  concupiscentiae  sive 
cogitatione,  sive  locutione,  sive  actione  » .  —  Idem  in  lib.  De  Nuptiis 
et  Concupiscentia  (6) :  «  Concupiscentia  carnis,  licet  in  regeneratis  iam 
non  deputetur  in  peccatum,  quaecumque  tamen  proles  nascitur  obli- 
gata  est  originali  peccato  » .  Item :  «  Dimittitur  concupiscentia  carnis 
in  Baptismo,  non  ut  non  sit,  sed  ut  non  imputetur  in  peccatum.  Hoc 
est  enim  non  habere  peccatum,  non  esse  reum  peccati.  Quomodo  ergo 
alia  peccata  praetereunt  actu  et  remanent  reatu,  ut  homicidium  et 
similia,  ita  e  converso  fieri  potest  ut  concupiscentia  praetereat  reatu 
et  remaneat  actu  »  (7).  —  Ex  praedictis  evidenter  monstratur  quo- 
modo  peccatum  originale  in  Baptismo  remittatur. 


(1)  Lib.  II.  c.  28. 

2j  Rom.  c.  VI.  v.  12.  (5)  Serm.  CLV.  (seu  De  Verbis  Apostoli)  c.  & 

(3)  Ioan.  c.  III.  v.  5.  (6)  Lib.  I.  c.  24. 

(4)  Lib.   [I.  c.  3.  (7)  Ib.  c.  25,  seqq. 

De  foeditate  quam  caro  ex  libidine  coitus  contrahit,  utrum  in 
Baptismo  diluaturf  —  Solet  autem  hic  quaeri,  utrum  et  ipsa  caro  in 
Baptismo  ab  illa  foeditate  purgetur  quam  in  conceptione  ex  concu- 
piscentia  libidinosa  contraxit  ?  —  Quibusdam  videtur  quod  sicut  anima 
a  reatu  purificatur,  ita  et  caro  ab  illa  pollutione  purgatur:  nt  sicut 
duobus  completur  mysterium  Baptismi,  scilicet  aqua  et  spiritu,  ita  ibi 
duo  purgentur,  anima  scilicet  a  reatu,  et  caro  ab  illa  contagione ; 
quod  quidem  probabile  est.  —  Alii  vero  putant  tantum  animam  ibi 
mundari,  carnem  vero  non  ab  illa  foeditate  purgari.  —  Si  vero  remanet 
illa  foeditas  usque  ad  procreationem  filiorum,  quae  fit  in  concupiscentia 
carnis,  videtur  natura  carnis  magis  ac  magis  corrumpi,  et  magis  cor- 
rupta  videtur  caro  prolis  quam  parentis,  quia  de  carne  pollutionem 
quam  habuit  a  conceptu  retinente  trahitur  polluta  et  in  concupi- 
scentia  concipitur,  unde  et  polluitur,  et  ita  ex  duplici  causa  conta- 
minatur.  Unde  et  maior  videtur  pollutio  carnis  in  prole  quam  fuerit 
in  parente.  —  Ad  quod  illi  dicunt,  quia  licet  caro  prolis  ex  carne 
foeda  seminetur  et  in  concupiscentia  concipiatur,  non  tamen  maiorem  foe- 
ditatem  trahit  quam  caro  unde  seminatur  habuerit.  —  Quamvis  etiam 
sit  foedior  atque  immundior  sit  caro  prolis,  et  ideo  magis  corrupta 
quam  caro  parentis,  non  tamen,  ut  aiunt,  fit  praeiudicium  veritatis, 
quia  nec  absurdum  esse  dicunt,  si  carnis  natura  magis  in  posteriori- 
bus  corrupta  trahatur,  neque  ex  ipsa  magis  corrupta  anima  amplius 
inficiatur. 

Ex  quo  auctore  sit  illa  concupiscentia,  Deo  scilicet,  vel  aliof  — 
Praeterea  quaeri  solet,  utrum  concupiscentia,  quae  post  Baptismum 
remanet  et  tantum  poenalitas  est,  ante  Baptismum  vero  poena  erat 
et  culpa,  ex  Deo  auctore  sit,  vel  ex  alio?  —  Ad  quod  breviter  re- 
spondentes  dicimus,  quia  in  quantum  poena  est  Deum  habet  aucto- 
rem;  in  quantum  vero  culpa  est  diabolum  sive  hominem  habet  au- 
ctorem. 

Qua  iustitia  animae  mundae  ex  creatione  illud  peccatum  impu- 
tetur,  cum  non  possit  vitare?  —  Solet  etiam  quaeri,  qua  iustitia  te- 
neatur  illo  peccato  anima  innocens  a  Deo  creata,  cum  non  sit  in  po- 
testate  sua  illud  vitare?  Non  enim  per  liberum  arbitrium  illud  com- 
mittitur,  quia  non  prius  est  anima  quam  illi  peccato  est  obnoxia.  — 
Ad  hoc  quidam  dicunt  ideo  animam  ream  esse  illius  peccati,  licet 
munda  a  Deo  sit  creata,  quia  cum  infunditur  corpori  condelectatur 
carni  ex  quo  peccatum  contrahit.  —  Quod  si  esset,  iam  non  originale, 
sed  actuale  diceretur.  —  Potius  ergo  ideo  recte  potest  dici  imputari 
animae  illud    peccatum,    quod    ex    corruptione    corporis    inevitabiliter 

trahit,  quia,  ut  ait  Augustinus  in  lib.  De  Civitate  Dei  (1),  «  Non  fuit 
corruptio  corporis,  quae  aggravat  animam,  caitsa  primi  peccati,  sed 
poena,'  nec  caro  corruptibilis  anirnam  peccatricem  fecit,  sed  peccatrix 
anima  carnem  corruptibilem  fecit  » . 

Utrwm  illud  peccatum  sit  voluntarium,  vel  necessariumf —  Illud 
etiam  non  immerito  quaeri  potest,  utrum  peccatum  originale  debeat 
dici  voluntarium,  vel  necessarium?  —  Et  necessarium  potest  dici,  quia  vi- 
tari  non  potest ;  unde  et  Propheta  (2)  dicit :  De  necessitatibus  meis  erue 
me;  et  voluntarium  non  incongrue  appellatur,  quia  ex  voluntate  primi 
hominis  processit,  ut  Augustinus  I.  lib.  Retract.  ostendit  dicens  (3) : 
«  Istud  quod  in  parvulis  dicitur  originale  peccatum,  cum  adhuc  non 
utantur  libero  arbitrio  voluntatis,  non  absurde  vocatur  voluntarium, 
quia  ex  prima  hominis  mala  voluntate  contractum,  factum  est  quodam- 
modo  haereditarium  » . 

Quare  Deus  animam  corpori  iungit,  sciens  eam  inde  maculari, 
et  ideo  damnari?  —  Si  vero  quaeritur:  cur  Deus,  qui  fecit  animam 
ipsam  sine  macula  et  scit  eam  ex  corporis  coniunctione  maculam  pec- 
cati  contrahere,  et  aliquando  ante  Baptismum  seiungi  ab  ipso  corpore, 
et  sic  damnari,  eam  corpori  coniungit?,  respondemus,  ex  altitudine 
iudiciorum  Dei(A)  id  provenire,  et  nec  iniuste  id  a  Deo  fieri;  ipse  enim 
non  incongrue  humanae  conditionis  modum,  quem  a  principio  instituit, 
licet  peccata  hominum  intercesserint,  sine  immutatione  continue  servat, 
corpora  de  materia,  a  principio  sine  vitio  facta,  fingens,  animasque 
de  nihilo  creans,  eorumque  coniunctione  hominem  perficiens.  Cum  igitur 
utraque  hominis  natura  a  Deo  sine  vitio  sit  instituta,  licet  a  se  pec- 
cato  sit  vitiata,  non  ideo  immutabilis  Deus  humanae  conditionis  pri- 
mariam  legem  mutare  debuit,  sive  a  multiplicatione  hominum  desi- 
stere. 

An  anima  sit  talis  qualis  a  Deo  creatur?  —  Hic  a  quibusdam 
quaeri  solet,  utrum  anima  talis  sit  ante  Baptismum  qualis  a  Deo  crea- 
tur  ?  —  Quod  non  esse  probare  conantur  hoc  modo :  anima  in  corpore 
creatur,  in  cuius  coniunctione  peccato  maculatur;  quam  cito  igitur  est, 
peccatum  habet,  nec  prius  fuit  quam  peccatum  habuerit;  non  est  igitur 
talis  qualis  a  Deo  creatur.  Creatur  enim  a  Deo  innocens  et  sine  vitio, 
et  nunquam  talis  est.  —  Ad  quod  dici  potest,  quia  non  omnino  talis 
est  qualem  eam  Deus  fecit ;  Deus  enim  bonam  eam  fecit  et  bonitatem 
ei  sine  corruptione  indidit.  Et  dicitur  illa  naturalis  bonitas,  quam  in 


(lj  Lib.  XIV.  c.  i*.  (3)  Cap.  13. 

(2;  Ps.  XXIV.  v.  17.  (1)  llom.  c.  XL  v.  33. 

creatione  a  Conditore  suscepit,  quam  bonitatem  per  peccatum  penitus 
non  amisit,  sed  vitiatam  habuit,  quam  Deus  tamen  sine  vitio  fecit. 
Si  enim  res  bona  non  esset  anima,  in  ea  malum  esse  nequiret,  cum 
non  possit  malum  esse  nisi  in  bono,  ut  post  (1)  dicetur.  Non  igitur 
omnino  talis  est  anima  qualis  a  Deo  est  creata.  Sicut  quis,  pollutas 
habens  manus,  non  tale  habuit  pomum,  quale  ego  dedi  mundis  mani- 
bus;  ego  enim  dedi  mundum. 

An  animae  ex  creatione  sint  aequales  in  donis  naturalibusf  — 
Illud  quoque  non  incongrue  quaeri  solet:  utrum  omnes  animae  ex 
creatione  aequales  sint,  an  aliae  aliis  excellentioresf  —  Pluribus  non 
irrationabiliter  videtur  quod  ex  ipsa  creatione  aliae  aliis  excellant  in 
naturalibus  donis,  ut  in  essentia  alia  aliis  sit  subtilior  et  ad  intelli- 
gendum  memorandumque  habilior,  utpote  acutiori  ingenio  et  perspi- 
caciori  intellectu  praedita.  —  Quod  non  improbabiliter  dicitur,  cum  in 
Angelis  ita  fuisse  constet  (2).  Et  licet  naturalibus  donis  aliae  prae  aliis 
polleant,  tamen  ante  Baptismum  a  corpore  discedentes  parem  poenam? 
et  post  Baptismum  statim  aequalem  coronam  sortiuntur,  quia  ingenii 
acumen  vel  tarditas  praemium  vel  poenam  in  futuro  non  collocat. 


1)  Dist.  34.  pag.  790  (2)  Cfr.   Dist.  3.  pag.  218. 

DOCTORIS  SUBTILIS  AC  MARIANI 

SUPER  DISTINCT.  XXX,  XXXI  ET  XXXII.  LIBRI  II.  SENT. 

QUAESTIONES(l) 


ARTICULUS   I. 
PROPONUNTUR    QUAESTIONES    ET   ARGUMENTA    PRINGIPALIA. 

808.  (  i )  —  Proponitur  quaestio  I.  dist.  XXX  (2).  —  Circa 
distinctionem  trigesimam  quaero : 

Uirum  quilibet  secundum  legem  communem  propagatus 
ab  Adam  contrahat  peccatum  originale? 

809.  —  Argumenta  principalia  (3).  —  Quod  non :  —  a)  Au- 
gust.,  De  Vera  Religione :  Peccatum  adeo  voluntarium  est, 
ut  si  non  est  voluntarium,  peccatum  non  dicitur:  sed  nihil  est 
voluntarium  in  parvulis,  qui  non  habent  usum  rationis;  ergo,  etc. 

b)  Item,  nullus  peccat  in  eo  quod  vitare  non  potest,  III. 
De  Lib.  Arb.:  parvulus  quod  sibi  a  conceptione  convenit  vi- 
tare  non  potest;  igitur  defectus  naturalis  qui  intrat  ab  origine 
non  est  defectus  cutpabilis,  sed  poenalis. 

c)  Item,  per  argumentum  quod  ponitur  in  littera  [pag.  749]: 
non  peccat  qui  creat,  non  peccat  qui  generat,  per  quas  igitur 
rimas,  inter  tot  praesidia  innocentiae,  intrat  peccatum? 

d)  Item,  III.  Ethic:  Caeco  nato  nullus  improperabit,  sed 
magis  miserebitur ;  igitur  defectus  naturalis  non  est  culpabilis, 
sed  magis  poenalis. 

e)  Item,  Adam  non  fuit  nobilior  tota  natura  humana; 
ergo  se    inflciendo   non  potuit  totam  naturam  humanam    infi- 

(1)  Apud  Wadd.  post  textum  Magistri  cuiusque  Distinctionie  habentur 
respectiva  argumenta  principalia  et  rationes  fundamentales  seu  Contra. 

(2)  Solvitur  ad.   n.  835. 

(3)  Solvuntur  ad  n.  841. 

cere.  —  Antecedens  patet,  quia  natura  humana  habuit  aliquod 
individuum  ita  nobile  sicut  ipse,  vel  habere  potuit.  —  Pro- 
batio  consequentiae :  quia  corruptio  minoris  boni  non  includit 
corruptionem  maioris. 

810.  —  Contra:  —  a)  Ad  Rorn.  V.  v.  12.:  Per  unum 
hominern  peccalum  in  mundum  intravit,  in  quo  omnes  pec- 
caverunt.  Et  ibidem,  v.  19  :  Sicut  per  inobedientiam  unius 
hominis  peccatores  constituti  sunt  multi,  ita  per  unius 
hominis  obedientiam  iusti  constituentur  multi. 

b)  Item,  August.  De  Fide  ad  Petr.:  Firmissime  tene,  etc, 
et  ponitur  in  littera  [pag.  747]. 

811.  (2)  —  Proponitur  quaestio  II.  dist.  XXX.  (1)  —  Secundo 
quaero : 

Utrum  istud  peccatum  sit  carentia  originalis  iustitiae? 

812.  —  Argumenta  principalia  (2).  —  Quod  non:  —  a)  Quia 
Angelus  caret  ea(a):  et  tamen  non  habet  aliquod  peccatum. 

b)  Praeterea,  Adam  caruit  ea,  amisit  enim  iustitiam  ori- 
ginalem  peccando:  et  tamen  non  habuit  peccatum  originale, 
sed  actuale. 

c)  Praeterea,  baptizatus  parvulus  caret  iustitia  originali: 
et  tamen  non  habet  peccatum  originale. 

d)  Si  dicaiur  quod  aliquo  modo  per  gratiam  est  dimis- 
sum,  ideo  aliquo  modo  non  habet  illud;  contra:  baptizatus 
relapsus  non  habet  gratiam-;  ergo  non  habet  unde  remittatur 
sibi  illud  peccatum:  et  non  habet  iustitiam  originalem;  ergo 
peccatum  originale  redit  in  eo. 

e)  Praeterea,  tunc  ipsa  carentia  esset  in  voluntate,  sicut 
et  iustitia,  cuius  est  privatio,  secundum  Anselm.,  De  Concept. 
Virg.:  consequens  est  falsum,  quia  voluntas  est  vis  immate- 
rialissima,  et  per  consequens  maxime  a  carne  separata;  ergo 
non  potest  inflci  a  carne,  ex  quo  a  carne  separatur. 

813.  (3 )  —  Contra:  —  a)  Peccatum  originale  non  potest  esse 
aliud  quam  ista  privatio ;  non  enim  est  concupiscentia :  tum 
quia  illa  est  naturalis,  ex  disi.  29  [n.  802^1:  tum  quia  ipsa  est  in 
parte  sensitiva,  ubi  non  est  peccatum,  secundum  Anselm.:  tum 

(a)  Ed.  Ven.  quia  Angelus  non  caret  cst  [sic]. 

(1)  Solvitur  ad  n.  832  seqq.  (2)  Solvuntur  ad  n.  842. 

quia  non  est  actualis,  quia  tunc  illa  concupiscentia  esset  actualis, 
*  non  habitualis  *,  quia  habitus  derelictus  in  anima  ex  peccato 
raortali  non  est  peccatum  mortale,  manet  enim  talis  habitus, 
dimisso  peccato,  per  poenitentiam :  nec  etiam  ignorantia  est; 
quia  parvulus  baptizatus  ita  ignorat  sicut  non  baptizatus  (1). 

b)  Praeterea,  deordinat  totam  animam;  ergo  si  est  aliqua 
una  culpa,  in  illa  potentia  est  ad  cuius  deordinationem  tota 
anima  deordinatur:  illa  sola  est  voluntas;  quia  sicut  ipsa  or- 
dinata  ordinat  alias,  ita  deordinata  deordinat:  non  est  autem 
aliquid  positivum;  ergo  est  privatio  iustitiae  *  alicuius  *  op- 
positae  huic  culpae. 

814.  (i )  —  Proponitur  quaestio  dist.  XXXI.  (2)  —  Circa  di- 
stinctionem  trigesimam  primam  quaero  : 

Utrum  anima  contrahat  peccatum  originale  a  carne 
infecta  concupiscibiliter  seminata  ? 

815.  —  Argumenta  principaiia  (3).  —  Quod  non:  —  a)  Quia 
materia  non  agit  in  formam;  ergo  nec  caro  in  animam.  —  Con- 
firmatur;  quia,  secundum  August.  XII.  Super  Genes.(4),  agens 
praestantius  est  patienie,  et  secundum  ipsum,  ibidem,  nullus 
corpus  est  praestantius  spiritu;  ex  quibus  concludit  quod  nul- 
lum  corpus  agit  in  spiritum;  ex  quo  habetur  propositum. 

b)  Et  si  dicatur  quocl  maior  Augustini  vera  est  in  bonis, 
non  iri  malis,  quia  defectus  potest  esse  peior  (causa  (a) ),  con- 
tra:  causa  nuturalis  mali  cuJpae  non  potest  esse  sola  poena, 
quia  poena  iusta  est,  et  ad  iustum  praecise  non  sequitur  natu- 
raliter  culpa:  illucl  autem  quod  est  in  carne  est  pure  poena, 
et  si  est  causa  culpae,  non  est  nisi  causa  naturalis,  quia  non 
est  libera;  ergo,  etc. 

c)  Praeterea,  si  a  carne  infecta  contrahitur,  ergo  contra- 
hetur  a  proximo  parente,  quia  ab  ipso  seminatur  talis  caro: 
consequens  est  falsum,  quia  tunc  peccatum  originale  posset 
augeri  in  parentibus  intermediis;  plura  enim  agentia  eiusdem 
rationis  possunt  in  effectum  perfectiorem,  et  ita  parens  pri- 
mus  cum  parentibus  intermediis  potest  intendere  peccatum 
originale  ultra  illud  quod  esset  in  filio  primo  immediate  a 
primo  parente  genito. 

(a)  Deest  in  Ed.  Ven.  (2)  Solvitur  ad  n.  839. 

(1)  Vid.  tamen  n.  843.  (3)  Solvuntur  ad  n.  843.  (4)  Cap.  16. 

816.  ( *2 )  —  Contra(l):  —  a)  Magister  in  littera  [pag.  751seqq.] 
adclucit  auctoritates  Sanctorum,  quod  anima  a  carne  inficia- 
tur ;  quia  nisi  esset  ita,  noa  videtur  posse  assignari  aliqua  causa 
unde  istud  peccatum  causaretur  in  anima;  non  enim  causatur 
a  se  actu  suo,  quia  tunc  esset  peccatum  actuale :  nec  a  Deo, 
patet:  nec  ab  ipso  Adam,  quia  ponamus  quod  fuerit  annihila- 
tus,  vel  modo  si  est,  saltem  modo  non  habet  aliquam  culpam, 
quia  ponitur  beatus;  ergo  modo  non  est  sub  ratione  peccato- 
ris,  sub  qua  ratione  poni  haberet  causa  huius  peccati. 

b)  Praeterea,  contraximus  istud  peccatum  in  quantum  fui- 
mus  in  Adam  secundum  rationem  seminalem,  secundum  Au- 
gust.  IV.  Super  Genes. :  hoc  autem  fuit  secunclum  corpus,  non 
secundum  animam;  anima  enim  non  est  ex  traduce,  sicut  ad- 
ducit  Magister  auctoritatem  in  littera. 

817.  ( i  )  —  Proponitur  quaestio  dist.  XXXII.  (2)  —  Circa  di- 
stinctionem  trigesimam  secundam  quaero: 

Utrum  in  Baptismo  remittatur  peccatum  originale? 

818.  —  Argumentum  principale  (3).  —  Quocl  non;  quia  culpa 
non  remittitur  nisi  iustitia  opposita  restituatur:  sed  iustitia 
originalis  non  restituitur  in  Baptismo.  Patet  per  effectus  eius. 

819.  —  Gontra  est  Magister  in  littera  [pag\  755scqq.],  et 
Ecclesia  tenet  oppositum. 

Articulus  II. 

EXPONITUR    ET    IMPUG-NATUR    I.    VIA. 

820.  —  Divisio.  —  In  ista  materia  de  peccato  originati, 
tenendo  ipsum  inesse,  sicut  sonant  auctoritates  quae  sunt  pri- 
rnae  qnaestionis  [n.  810],  duo  sunt  modi  dicendi  circa  hoc: 
unus  Magistri  et  aliorum  sequentium  et  exponentium  ipsum. 
—  Acl  intellectum  autem  istius  viae  quatuor  sunt  videnda: 
primo  qualiter  ab  anima  contrahitur  infectio  in  carne:  se- 
cundo  qualiter  seminatur  caro  infecta :  tertio  qualiter  ab 
ipsa  inficitur  anima :  quarto  qualiter  anima  ab  infectione 
illa  liberatur  per  Baptismum. 

(1)  Vid.  explicationern  ad  n.  845. 

(2)  Solvitur  ad  n.  840.  (3)  Solvitur  ad  n.  847. 

821.  (2)  —  Explicatur  ab  aliis  qualiter  ab  anima  contrahi- 
tur  infectio  in  carne  (1).  —  Ad  primum  dicitur  quod  voluntas 
peccans  in  carne  causavit  quamdam  qualitatem  morbidam 
consequentem  curvitatem  voluntatis  [n.  801].  Haec  autem 
qualitas  morbida  dicitur  fomes,  lex  membrorum,  tyrannus; 
et  est  sicut  quoddam  pondus  in  carne,  excitans  motus  sen- 
suales,  et  inclinans  animam  ad  condelectandum  carni,  et  ita 
retardans  et  reprimens  a  delectationibus  superioribus  sive 
supernaturalibus,  iuxta  illud  Sap.  IX.  v.  15:  Corpus  quod 
corrumpitur  aggravat  anirnam,  propter  istam  qualitatem 
morbidam  in  ipsa  carne  sic  aggravaniem,  id  est  inclinantem 
ad  inferiora. 

Et  secundum  quemdam  ista  qualitas  nunquam  minuitur 
in  essentia  sua,  licet  in  effectu  suo  minuatur,  hoc  est,  quod 
licet  gratia  tanta  possit  esse  quod  magis  inclinet  ad  superiora 
quam  fomes  ad  inferiora,  non  tamen  minuit  fomitem  quan- 
tum  ad  esseniiam  suam,  quia  non  contrariatur  fomiti,  qui 
est  in  carne,  et  gratia  est  in  anima.  —  Et  ponitur  exem- 
pium  de  lapide  appenso  et  ligato  ad  alas  avis:  quantumcum- 
que  cresceret  vis  motiva  in  ala,  numquam  decresceret  pondus 
lapidis,  licet  quantum  ad  effectum  minus  posset  deprimere, 
quia  virtus  contraria  vinceret  in  effectum. 

822.  —  Explicatur  ab  iisdem  quaiiter  seminatur  caro  infecta(2). 
—  De  secundo  dicitur  quod  vel  tota  caro  parentum  fuit  in- 
fecta  hac  qualitate  morbida,  et  ita  illa  quae  seminatur:  vel 
si  non  tota,  aut  si  illa  quae  seminatur  non  fuit  caro  patris, 
saltem  ex  fervore  et  libidine  in  seminatione  inficitur  ipsa 
caro  seminata.  —  Et  huic  secundo  videtur  consentire  Augusti- 
nus,  qui  infectionem  illam  attribuit  non  propagationi,  sed  li- 
bidini  in  propagatione,  sicut  patet  dist.  31  huius  [pag.  754]. 

823.  (3 )  —  Et  qualiter  a  carne  infecta  inficiatur  anima(3).  — 
De  tertio  articulo  dicitur  quod  in  instanti  creationis  et  infu- 
sionis  animae  ipsa  maculatur  a  carne  infecta;  ita  quod  licet 
infectio  vel  maculatio  carnis  non  fuerit  culpa  formaliter,  sed 
sequela  culpae,  est  tamen  occasio  culpae  in  anima  carni  unita, 
quia  quando  anima  unitur  (in  carne(a))  infectio  eius  talis  est 

(a)  Deest  in  Ed.  Ven. 

(1)  Vid.  impugnat.  n.  826  et  829.  (3)  Vid.  impugnat.  n.  828  et  829. 

(2)  Vid.   impugnat.  n.  827  et  829. 

qualis  nata  est  esse  in  anima,  talis  est  culpa.  —  Exemplificatur 
de  pomo  dato  mundo,  et  faedato  a  manu  recipientis  [Vid. 
pag.  759]. 

824.  —  Demum  qualiter  anima  ab  infectione  illa  liberetur 
per  Baptismum  (1).  —  De  quarto :  vel  ponitur  quod  ista  curvitas 
manet  in  voluntate,  quam  incurrit  peccando,  vel  si  non,  saltem 
manet  fomes  in  carne.  Sed  sive  utrumque,  sive  alterum  manet, 
non  imputatur  animae  post  Baptismum  sicut  ante,  quia  tota- 
liter  tollitur  reatus ;  manet  autem  praecise  ut  poena  peccati 
praecedentis,  et  materia  exercendae  virtutis. 

825.  —  Corollarium.  —  Secundum  istam  viam  patet  quid 
est  dicendum  ad  quaestiones  motas;  est  enim  culpa  originalisin 
quolibet  sic  propagato,  et  hoc  quantum  ad  primam  quaestio- 
nem  [n.  808J;  et  quoad  tertiam  quaestionem  [n.  814]  dicendum 
est  carnem  infectam  sic  seminari,  et  ab  illa  infecta  animam 
infici  culpabiliter;  quae  culpa,  quoad  secundam  quaestionem 
[n.  811],  vel  est  curvitas  opposita  rectitudini  naturali  volun- 
tatis,  vel  concupiscentia,  id  est  pronitas  ad  concupiscendum 
effraenate  delectabilia;  et  remittitur,  quantum  ad  quartam 
quaestionem  [n.  817],  non  in  se,  sed  quantum  ad  reatum. 

826.  ( ^ )  —  Impugnatur  aliorum  explicatio  ad  I.  —  Contra 
istam  viam,  quantum  ad  singulos  articulos,  sunt  aliqua  dubia. 

Quantum  ad  primum  [n.  821]:  —  a)  Dubium  est  quo- 
modo  voluntas  habeat  tantum  dominium  super  corpus,  ut  possit 
immediate  alterare  totum  corpus  ad  istam  qualitatem  mor- 
bidam;  maxime  cum  non  habeat  pro  obiecto  primo  corpus, 
potuit  enim  peccare  primo  peccato  appetendo  excellentiam  Dei, 
vel  alio  peccato  spirituali,  et  in  isto  non  erat  corpus  obiectum 
voluntatis,  quod  tamen  ponitur  alterari  a  voluntate.  —  Aut  si 
salvetur  quomodo  ista  alteratio  potuit  fieri,  videtur  difficile 
quomodo  eadem  causa,  etiam  cum  maiori  adiutorio  extrinseco, 
non  potuit  corrumpere  istam  qualitatem;  voluntas  enim,  quan- 
tumcumque  adiuta  gratia,  non  potest  corrumpere  fomitem, 
secundum  istos:  et  quaecumque  causa  totalis  alicuius  effectus 
illum  effectum  videtur  posse  corrumpere,  maxime  si  augeatur 
virtus  eius  activa. 

b)  Secundum  dubium  est:  ad  quid  ponitur  ille  fomes  in 
carne?  —  Si  ponitur  ut  principium  rebellionis,  non  oportet;  non 

(1)  Vid  impugnat.  n.  830. 

enim  per  se  rebellat  caro  voluntati,  sed  appetilus  sensitivus, 
quia,  secundurn  Philos.  I.  Politic,  voluntas  dominatur  corpori 
principatu  despotico,  sed  appetitui  sensitivo  principatu  poli- 
tico;  ergo  fomes  deberet  principaliter  poni  in  appetitu  sensi- 
tivo,  vel  si  in  corpore,  non  nisi  in  illo  quod  est  organum  ap- 
petitus  sensitivi;  et  si  hoc,  cum  nulla  talis  caro  transfundatur. 
ergo  non  *  transfundit  caro  infecta  fomitem  *  (a). 

cj  Tertium  dubium  est,  quia  in  puris  naturalibus  esset 
rebellio,  sicut  dictum  est  dist.  29  [n.  802 e\\  ergo  propter  eam 
non  oportet  ponere  aliquam  qualitatem  morbidam  in  carne. 

Si  dicatur  quocl  esset  delectatio  appetitus  sensitivi  pro- 
pria,  et  in  proprio  delectabili,  etiam  in  puris  naturalibus, 
non  tamen  ipsa  esset  cum  libidine,  id  est  non  effraenata,  nec 
immoderata,  sicut  est  modo,  et  huiusmodi  libidinosae  delecta- 
tionis  principium  fomes  est,  contra:  sicut  in  potestate  appe- 
titus  sensitivi  non  est  delectari,  quia  non  ducit,  sed  duciiur, 
ita  nec  modus  delectandi ;  ergo  summe  quantum  potest  dele- 
ctatur  in  summo  delectabili  sensibili  praesente.  Quid  addit  ergo 
libido  supra  hoc  quod  esl  summe  delectari,  delectabili  sensi- 
bili  praesente,  non  facile  videtur. 

827.  ( & )  —  Impugnatur  aliorum  explicatio  ad  II.  —  Circa  se- 
cundum  articulum  [n.  822]:  —  a)  Primum  dubium  videtur  esse 
quod  semen  nunquam  fuit  animatum  anima  patris;  est  enim 
relictum  aliquid  quod  non  est  necessarium  membro  alendo: 
illud  autem  quod  assumitur  a  membro,  cum  quo  erat  eiusdem 
dispositionis,  non  erat  animatum ;  ergo  nunquam  perficiebatur. 
—  Confirmatur  per  Anselm.  De  Concept.  Virg.  cap.  6  et  7, 
ubi  vult  quod  non  magis  est  semen  infectum  quam  sputum 
vel  sanguis;  et  si  de  istis  formaretur  corpus  organicum,  non 
videretur  qualiter  ex  eius  infectione  anima  inficeretur. 

b)  Secundum  dubium  est:  si  semen  fuit  infectum,  cum 
transmutatur  per  mulias  formas  substantiales  antequam  de 
ipso  fiat  corpus  organicum,  et  forma  substantialis  prior,  quae 
constituebat  subiecium  istius  qualitatis  morbidae,  non  manet, 
ergo  nec  illa  qualitas  morbida. 

Diceretur  quod  de  infecto  generatur  infectum.  —  Exem- 
plum:  de  semine  patris  leprosi   generatur   corpus  filii  lepro- 


(a)  Wadd.  non  transfunditur  caro  infecta  fomite. 

sum.  —  Contra:  ergo  leo  comedens  cadaver  hominis  mortui 
contraheret,  secundum  hoc,  fomitem.  —  Probatio  consequen- 
tiae:  illud  enim  cadaver  infectum  est  fomite,  et,  per  te,  de 
infecto  generatur  infectum;  ergo.  —  Probatio  assumpti:  re- 
suscitetur  mortuus,  sicut  fuit  de  Lazaro:  anima  reunita  carni 
inveniet  carnem  rebellem  spiritui;  ergo  tunc  erit  fomes  in 
corpore  illo.  A  quo  ergo?  Non  ab  anima,  quia  ipsa  fuit 
purgata  a  peccato  originali,  ponamus  per  Baptismum  vel  Gir- 
cumcisionem;  nec  oporteret  flngere  quod  a  Deo ;  remansit 
igitur  fomes  \\\  cadavere  mortuo. 

Acl  ista  dubia  posset  responderi  per  hoc  quod  virtus 
activa  seminis  infecta  generat  de  infecto  infectum,  et  etiam  de 
non  infecto  infectum.  —  Et  ideo  acl  primum:  de  nutrimento 
non  infecto  generat  virtus  activa  patris  infecta  semen  infe- 
ctum  et  culpam  originalem  transfundit.  —  Ad  secundum:  vir- 
tus  illa  infecta  de  infecto  semine  generat  carnem  infectam. 
—  Et  tunc  non  valet  tertia  insiantia  de  leone,  quia  virtus 
eius  activa  conversiva  cadaveris  in  membrum  leonis  non  est 
infecta. 

c)  Tertium  dubium  circa  istud  videtur  esse,  quia  homo 
miraculose  formatus  de  carne  digiti  mei  contraheret  pecca- 
tum  originale:  quod  est  contra  Anselm.  c.  19,  ubi  vult  quod 
duae  sunt  rationes  quare  Christus  non  contraxit  peccatum  ori- 
ginale,  et  quarum  una  per  se  sufflceret  sine  altera:  una  quia 
purgata  fuit  caro  eius  in  Beata  Virgine:  secunda  quia  non 
erat  filius  naturalis  Adae,  et  ideo  non  obligabatur  in  Adam. 

828.  ( 6 )  —  Impugnatur  aliorum  explicatio  ad  III.  —  Circa 
tertium  articulum  [n.  823]:  —  a)  Est  dubium,  qualiter  caro 
causet  istam  infectionem  animae ;  si  enim  anima  causavit  (a) 
illam  infectionem  in  carne,  et  ex  carne  causatur  (a)  in  anima, 
utraque  causa  est  aequivoca  suo  effectui,  et  videtur  quod  to- 
talis;  et  difficile  *  est  *  in  causis  aequivocis  totalibus  salvare 
circulationem. 

b)  Difficile  etiam  erit  salvare  illum  *  motum  *  (&),  quo 
voluntas,  quae  est  potentia  mere  immaterialis,  transmutetur 
immediate  a  cor ruptibili ;  et  cum  intellectus  non  ponatur  im- 
mediate  posse  transmutari  a   phantasmate,  nisi   virtute   intel- 


(a)  Ed.  Ven.  creavit...  creatur.  (b)  Wadd.  modum. 

lectus  agentis,  sequitur  quod  intellectus  sit  immaterialior  quam 
voluntas. 

c)  Videtur  etiam  sequi  quod  istud  peccatum  primo  sit  in 
essentia,  quia  essentia  primo  perftcit  carnem :  sed  consequens 
est  falsum,  quia  in  essentia  ut  essentia  non  videtur  esse  culpa 
formaliter. 

829.  —  Impugnantur  simul  aliorum  explicationes  ad  tres 
praefatos  articulos.  —  Contra  omnes  tres  articulos  est  unum 
dubium  commune:  quare  scilicet  potuit  primus  homo  actu 
suae  voluntatis  inficere  carnem  suam,  quin  secundus  et  tertius 
post  eum  possit  similiter.  Et  ita  cum  multi  patres  intermedii 
peccaverunt  mortaliter,  semper  caro  seminata  est  magis  et 
magis  infecta:  quod  videtur  absurdum;  quia  non  omnis  modo 
genitus  pronior  est  ad  inordinate  delectandum  quam  quicum- 
que  antiqui  prius  geniti:  tum  etiam  quia  videretur  sequi  quod 
peccatum  originale  intenderetur ;  quamvis  enim  si  ponatur 
peccatum  originale  privatio  totalis,  non  recipiat  m.agis  et 
minus,  tamen  si  ponatur  curvitas  vel  concupiscentia,  secun- 
dum  illam  opinionem,  illa  potest  esse  maior  vel  minor. 

830.  —  Impugnatur  aliorum  explicatio  ad  IV.  —  Contra  quar- 
tum  articulum  [n.  824]  est  dubium;  quia  peccatum  non  di- 
mittitur  formaliter,  nisi  illud  quod  est  formale  in  peccato  delea- 
tur,  non  illud  quod  est  materiale:  debitum  autem  iustitiae 
originalis  non  est  formale  in  peccato  originali;  non  enim  fuit 
*  debitum  innocentiae  (a)  *,  nisi  quia  habens  eam  debuit  eam ; 
igitur  non  videtur  formaliter  remitti  nisi  tollatur  illa  deformi- 
tas  vel  carentia,  aut  in  se,  aut  saltem  per  habitum  aliquem 
aequivalentem  habitui  huius  privationis. 

Articulus  III. 

EXPONITUR    ET    PROPUGNATUR    II.    VIA. 

831.  (~)  —  Divisio.  —  Circa  istam  materiam  est  alia  via, 
quae  videtur  Anselmi  in  toto  I.  libro  De  Concept.  Virg.,  ubi 
tractat  de  peccaio  originali.  —  Ad  quam  videndam  etiam 
quatuor  sunt  tangenda:  primo  quid  sit  peccatum  originale,  et 


(a)  Wadd.  in  statu  innocentiae. 

in  hoc  solvitur  secimda  quaestio  [n.  811] :  secundo  an  tale 
peccatum  insit,  quoad  primam  quaesiionem  [n.  808] :  tertio 
qualiter  contrahatur,  quoad  tertiam  quaestionem  [n.  814] : 
quarto  qualiter  remittatur  per  Baptism,um,  et  hoc  quoad 
quartam  quaestionem  [n.  817]. 

832.  —  Declaratur  quid  sit  peccatum  originale.  —  a)  Quoad 
primum  dicit  Anselm.  in  lib.  I.  De  Concept.  Virg.  cap.  27: 
Per  peccatum  quod  originale  dico  aliud  intelligere  nequeo 
in  ipsis  infantibus  nisi  factam  per  inobedientiam  Adae  iu- 
stitiae  debitae  nuditatem,  per  quam  omnes  sunt  filii  irae. 
—  Ista  ratio  peccati  originalis  probatur  ex  hoc,  quia  pecca- 
tum  formaliter  est  iniustitia\  igitur  et  tale  peccatum  talis 
iniustitia :  *  iniustitia  *  (a)  autem,  secundum  eum  ib.  cap.  5, 
et  16.  De  Casu  diaboli,  non  est  nisi  careniia  iustitiae  debitae. 

b)  Dico  igitur  quod  peccatum  originate,  quod  est  caren- 
tia  iustitiae  originalis,  non  est  nisi  careniia  iustitiae  de- 
bitae. 

833.  —  Solvitur  obiectio.  —  Et  si  obiicitur  quod  aliqui 
Sancti  videntur  dicere  concupiscentiam  esse  peccatum  originale 
[Vid.  pag.  747  seqq.],  respondeo:  concupiscentia  potest  accipi 
vel  prout  est  actus,  vel  habitus,  vel  pronitas  in  appetitu  sen- 
sitivo;  et  nullum  istorum  est  formaliter  peccatum,  quia  non 
est  peccatum  in  parte  sensitiva,  secundum  ipsum,  cap.  3  et  4, 
ibi:  vel  potest  accipi  prout  est  pronitas  \\\  appetitu  rationali, 
id  est  in  voluntate,  ad  concupiscendum  delectabilia  immoderate, 
quae  nata  estcondelectari  appetitui  sensitivo,  cui  coniungitur;  et 
hoc  modo  concupiscentia  est  materiale  peccati  originalis;  quia 
per  carentiam  iustitiae  originalis,  quae  erat  sicut  fraenum 
cohibens  ipsam  ab  immoderata  delectatione,  ipsa,  non  positive, 
sed  per  privationem,  fit  prona  ad  concupiscendum  immoderate 
delectabilia:  sicut  exemplificat  cap.  5  de  navi,  fracto  guberna- 
culo,  et  de  equo,  fracto  fraeno,  qui  dimittitur  sibi,  et  ex  hoc 
exequitur  motum  inordinatum,  quem  cohiberet  illud  fraenum. 
Sic  acl  propositum. 

834.  —  Corollarium.  —  Per  hoc  solvitur  secunda  quaestio 
[n.  811],  qua  quaeritur  quid  sit  peccatum  originale?  Est 
enim  formaliter  carentia  iustitiae  originalis  debitae ;  et  non 


(a)  "Wadd.  iustitia. 

qualitercumque  debitae,  *  sed  debitae  *  quia  accepiae  in  primo 
parenie  et  in  ipso  amissae.  —  Et  ideo  Adam  non  habuit  pec- 
catum  originale;  quia  illud  debitum  non  fuit  ad  ipsum  tra- 
ductum  per  aliquem  parentem,  sed  ipse  in  se  accepit  illam  iu- 
stitiam,  et  actu  suo  amisit. 

835.  ( R )  —  Ostenditur  quemlibet  secundum  legem  communem 
propagatum  ab  Adam  contrahere  peccatum  originale.  —  Quantum 
ad  secundum  [n.  831]  solvitur  prima  quaestio  [n.  808],  te- 
nendo,  secundum  auctoritales  Sanctorum,  quod  sit  hoc  pecca- 
tum  in  omnibus  communiier  propagatis.  —  Hoc  declaratur 
ex  ista  raiione  peccati  originalis;  habet  enim  quilibet  sic 
propagatus  carentiam  iustitiae  originalis.  Patet  ex  effecti- 
bus  (a)  illius  iustitiae  prius  dictis,  dist.  29  [n.  804]  istius  II. 
Et  est  debitor  istius  iustiiiae ;  quia  accepit  eam  in  primo  pa- 
rente,  per  cuius  parentis  actum  amisit  eam;  ergo,  secundum 
dictam  descripiionem,  quilibet  sic  propagatus  habet  peccatum 
originale.  —  Antecedens  patet  ibi  per  Anselm.  cap.  27 :  Natu- 
ram  accusat  spontanea  quam  fecit  in  Adam  iustitiae  deser- 
tio ;  nec  personas  excusat  recuperandi  impotentia,  ut  de- 
clarat  cap.  2,  quoniam  ipsa  sibi  eam  deserendo  iustitiam 
in  primis  parentibus,  in  quibus  toia  natura  erat,  et  semper 
debitrix  est  habere  potesiatem,  quam  ad  servandam  sem- 
per  iustitiam  accepit. 

Ex  dictis  videtur  concludi  [cap.  28]  debitum  in  parvulis, 
propter  hoc  quod  Adam  accepit  iustitiam  pro  se  et  pro  tota 
natura,  quae  tunc  erat  in  eo,  et  ideo  iuste  Deus  exigit  a  tota 
natura,  in  quocumque  est,  illam  iustitiam  quam  dedit  naturae; 
ita  quod,  secundum  ipsum,  cap.  7,  Adam  peccato  personali  nu- 
davit  naturam  iustitia  debita,  *et  nudata  natura  a  tali  iustitia 
debita  *,  in  quocumque  facit  naturam  nudam  facit  et  talem  de- 
bitricem. 

836.  ( 9 )  —  Obiectio.  —  a)  Proponitur.  —  Contra  hoc 
obiicitur:  quia  haec  natura  numero  quae  est  in  *  Petro  *  (b) 
non  fuit  in  Adam,  licet  ibi  fuerit  natura  eiusdem  speciei;  ergo 
illa  natura  non  accepit  aliquam  iustitiam;  ergo  non  est  debi- 
trix.  —  Et  si  dicas  quod  ista  natura  fuit  in  Adam  causali- 
ter,  ita  etiam  haec  persona    fuit  in    Adam    causaliter;   ergo 


(a)  Ed.  Ven.  defectibus.  (6)  Wadd.  propagato. 

idem  est  loqui  de  personis  propagatis  et  de  naturis  propaga- 
torum,  quantum  est  ad  propositum;  eodem  enim  modo  oportet 
ostendere  quod  persona  sit  debitrix,  sicut  haec  natura,  pro 
eo  quod  fuit  in  Adam  causaliter  quando  accepit  iustitiam  for- 
maliter.  Qualiter  igitur  sufflcit  modus  accipienali  iustitiam  ad 
debere  iustitiam  acceptam?  Si  enim  non  fuit  in  ipso  secundum 
voluntatem,  sed  tantum  secundum  carnem,  et  non  potest  esse 
debitor  iustitiae  nisi  secundum  voluntatem,  secundum  quam 
potest  habere  iustitiam,  non  igitur  quia  fuit  in  aliquo  causali- 
ter  ut  in  principio  propagativo,  ideo  est  debitor  iustitiae. 
(4  0)  b)  Solvitur.  —  Respondeo :  non  faciendo  mentionem 
de  hac  natura  et  hac  persona,  ostendo  quod  iste  debitor 
est  iustitiae,  quia  iustitiam  accepit  formaliter  Adam,  et  ipse 
in  eo.  —  Et  hoc  probatur  sic:  omne  donum  est  debitum, 
quod  datur  ab  ipso  Deo  dante  voluntate  antecedente,  id  est 
quantum  est  ex  parte  Dei,  sine  speciali  gratia  et  merito, 
licet  non  voluntate  consequente:  sed  Adam  accipiente  iusti- 
tiam,  filio  eius  data  est  iustitia  voluntate  Dei  antecedente,  id 
est  quantum  erat  ex  parte  Dei,  quia  sine  speciali  dono  con- 
ferretur  filio,  nisi  adesset  impedimentum;  ergo  ex  illa  colla- 
tione  facta  patri  filius  est  debitor  iustitiae  sic  datae.  — 
Maior  probatur ;  accipiens  enim  voluntatem  et  gratiam,  li- 
cet  ei  non  detur  opus  meritorium  in  se,  sive  voluntate  con- 
sequente,  datur  tamen  sibi  in  gratia,  in  qua  est  voluntate 
aniecedenie  et  virtualiter ;  et  propter  hoc  accipiens  gratiam 
debitor  est  bonorum  operum,  quae  virtualiter  continentur  in 
gratia  illa,  ita  quod  amittens  gratiam  et  frequenter  peccans 
non  tantum  punitur  pro  amissione  gratiae,  quia  tunc  qui  plu- 
ries  et  qui  paucius  peccarent  aequaliter  punirentur.  —  Minor 
patet  ex  lege  divina,  quae  statuit  per  patrem,  non  ponentem 
obicem  per  peccatum,  quasi  naturaliter  iustitiam  originalem 
dari  propagatis:  non  quidem  quia  pater  eam  transfunderet, 
cum  sit  donum  supernaturale,  sed  quod  Deus  ipse  naturae 
cooperaretur  regulariter,  dando  iustitiam  propagato,  sicut  modo 
animam  intellectivam  creat,  corpore  perfecte  organizato. 

837.  —  Instantia.  —  a)  Proponitur.  —  Instatur  contra 
probaiionem  maioris:  quia  si  opera  perfecta  accepta  forma- 
liter  in  gratia  sint  debita,  hoc  est  ab  eadem  voluntate  quae 
accepit  gratiam,  quia  in  ipsa  virtualiter  continentur  illa  opera: 


772  LIB.    II.    DIST.    XXX-XXXII.    ART.    III. 

sed  in  proposito  ista  voluntas  filii  nunquam  accepit  iustitiam; 
nec  videtur  ista  iustitia  posse  virtualiter  accipi  in  illa  iustitia 
voluntatis  alterius,  sicut  opera  accipiuntur  virtualiter  in  ipsa 
gratia  data.  —  Confirmatur  hoc,  quia  si  Deus  creasset  omnes 
homines  simul,  et  dedisset  Adae  iustitiam  originalem,  si  tunc 
solus  Adam  peccasset,  non  videtur  aliqua  lex  iustitiae,  quod 
alii  qui  non  acceperunt  in  se  iustitiam  sint  debitores  illius 
iustitiae;  ergo  nec  modo,  quia  non  potuerunt  plus  modo  obli- 
gari  per  Adam  quam  tunc,  si  Deus  tunc  statuisset  quod,  Adam 
non  peccante,  dedisset  omnibus  iustitiam.  —  Assumptum,  sci- 
licet  quod  ipsi  non  essent  debitores,  probatur  per  hoc,  quia 
si  Deus  dedisset  eis  iustitiam,  et  immediate  eos  privasset  ea 
sine  actu  suo,  non  reputarentur  debitores  iustitiae  qua  care- 
rent;  magis  tamen  possunt  accipere  rationem  debiti  a  Deo 
dante  quam  ab  hoc  quod  pater  eorum  accepit  iustitiam  for- 
maliter,  et  suo  actu  amisit;  et  ita  filius  non  erit  debitor,  ita 
quod  carentia  imputetur  sibi  ad  cutpam. 
(M)  b)  Solvitur.  —  Hanc  instantiam  exctudendo,  confirma- 
tur  ratio  sic:  ratio  debiti,  tam  ex  parte  doni  quod  debetur 
quam  ex  parte  voluntatis  quae  debet,  est  ipsa  datio  dantis, 
qui  dat  donum  receptum,  et  dat  voluntati  recipienti;  ergo 
datio  eiusdem  rationis  sufficit  ad  hoc  quod  voluntas  sit  de- 
bitrix,  qualis  sufficit.ad  hoc  quod  donum  sit  debitum:  *  sed 
ad  hoc  quod  donum  sit  debitum*  sufficit  clatio  voluntate  an- 
tecedente,  sive  virtualiter  dare,  licet  non  in  se  formaliter;  ergo 
ad  hoc  quod  voluntas  sit  debitrix  sufficit  similis  datio  facta 
illi  voluntati:  sed  quando  facta  est  datio  voluntati  Adae  facta 
est  tali  modo  quod  quasi  eadem  datione,  quantum  erat  ex 
se,  dabatur  similiter  omni  votuntati  cuiuscumque  filii,  si  non 
poneretur  obex;  ergo  ex  tati  datione  fit  voluntas  cuiuscum- 
que  filii  debitrix.  —  Licet  ergo  non  sit  omnino  simile  de  ope- 
ribus  meritoriis  datis  virtualiter  in  gratia  et  in  proposito, 
est  tamen  simile  quantum  ad  propositum,  quia  utrobique 
est  praecise  datio  ex  parte  dantis,  scilicet  voluntate  ante- 
cedente  et  non  consequente,  et  ipsa  est  ita  ratio  votuntati 
ut  sit  debitrix,  sicut  dono  ut  sit  debitum. 

838.  —  Iustitia  potest  esse  debita  dupliciter.  —  Propter  solu- 
tionem  argumentorum  est  intelligendum  quod  dupliciter  potest 
esse  iustitia  debita:  uno  modo  quia  in  se  accepta,  et  actione 

accipientis  amissa:  alio  modo  quia  accepta  in  alio,  et  actione 
alterius  amissa.  —  Primo  modo  peccatum  actuale  est  iniu- 
stitia  et  carentia  iustitiae:  secundo  modo  originale.  —  Unde 
magis  comparatur  peccato  quasi  quiescenti  in  anima  post 
actum  transeuntem  quam  comparatur  peccato  actuati,  quod 
elicitur  ab  ipsa  voluntate  peccante. 

839.  (12)  —  Declaratur  qualiter  contrahatur  peccatum  origi- 
nale.  —  Quantum  ad  tertium  articulum  [n.  831]  et  iertiam 
quaest.  [n.  814]  dicitur,  secundum  istam  viam,  quod  anima 
contrahit  mediante  carne:  non  ita  quod  caro,  quasi  per  qua- 
litatem  quamdam  causatam  in  ea,  causet  istud  peccatum  ori- 
ginale,  sed  ex  hoc  quod  caro  concupiscibiliter  seminatur,  et 
ex  ipsa  formatur  corpus  organicum,  cui  infunditur  anima  con- 
stituens  personam,  quae  est  filius  Adae.  Ista  ergo  persona, 
quia  naturalis  filius  Adae,  ideo  debitrix  est  iustitiae  origi- 
nalis,  datae  a  Deo  ipsi  Adae  pro  omnibus  filiis:  et  caret  ea; 
ergo  habet  peccatum  originale  [n.  832].  —  Contrahitur  igitur 
illud  peccatum  in  carne,  in  quantum  est  naturalis  ratio,  et 
ex  hoc  debet  iustitiam,  qua  per  peccatum  Adae  caret. 

840.  (13)  —  Declaratur  qualiter  peccatum  originale  remittatur 
per  Baptismum.  —  Quantum  ad  quartum  articulum  [n.  831]  et 
quartam  quaest.  [n.  817]  dicitur  quod  illud  quod  est  formale  in 
peccato  deleri  debet  in  se  per  oppositum  formaliter  vel  virtua- 
liter  in  remissione  peccati:  formale  autem  in  peccato  non  est  de- 
bitum  iustitiae;  patet,  quia  in  statu  innocentiae  fuit  iustitia  de- 
bita;  sed  est  carentia  iustitiae.  Ista  ergo  debet  deleri  vel  per  po- 
sitivum proprium  oppositum,  velper  aliud  virtualiter  continens 
illud  oppositum.  Gratia  autem,  licet  non  ita  perfecte  coniungat 
flni  ultimo  quantum  ad  aliquam  conditionem  accidentalem  sicut 
iustitia  originalis,  perfectius  tamen  coniungit,  sicut  dictum 
est  dist.  29  [n.  809<ij,  et  hoc  quantum  ad  illud  secundum  quod 
disiungit  a  fine  ultimo  peccatum  originale;  simpliciter  enim 
perfectius  et  eminentius  coniungit  gratia  flni  sub  ratione  finis 
quam  iustitia  originalis  Et  ideo  in  Baptismo,  cum  redditur 
gratia,  simpliciter  dimittitur  illud  peccatum  eminentius  quam 
remitteretur  per  proprium  positivum;  et  licet  remaneat  ca- 
rentia  illius  positivi,  non  tamen  est  culpa,  quia  illud  positi- 
vum  non  est  debitum;  solvitur  enim  debitum  habendi  istud 
donum,  et  commutatur  in  debitum  habendi  aliud  donum. 

Articulus  IV. 

SOLUTIO   ARGUMENTORUM. 

841.  (u)  —  Solvuntur  argumenta  principalia  quaest.  I.  dist. 
XXX.  —  Ad  argumenta  quaestionum  per  ordinem. 

a)  Ad  primum  [n.  809  a~\  dico  quod  voluntarium  potest 
accipi  vel  pro  eo  quod  est  in  voluntate,  vel,  prout  communi- 
ter  sumitur  et  magis  proprie,  pro  eo  quod  est  in  voluntatis 
polestate  ut  est  activa.  —  Primo  modo  istud  peccatum  pos- 
set  dici  voluntarium,  quia  ipsum,  sicut  quodlibet  peccatum, 
est  in  voluntate,  ubi  solum  nata  est  esse  iniustitia,  secundum 
iustitiam  sibi  oppositam,  secundum  Anselm.,  cap.  4.  et  5.  — 
Secundo  modo  dico  quod  peccatum  non  oportet  esse  volunta- 
rium  ipsi  habenti,  sed  ei,  vel  alii,  scilicet  a  quo  contrahitur 
istud  peccatum;  et  utrumque  sufflcit  Augustino  contra  Mani- 
chaeos,  qui  posuerunt  peccatum  esse.  ab  anima  mala,  et  ita 
simpliciter  esse  necessarium,  propter  istam  animam  malam, 
et  involuntarium  cuicumque. 

b)  Ad  iliud  De  Lib.  Arb.  [n.  809  b]  dico  quod  peccare 
potest  esse  vel  elicere  actum  peccandi,  vel  habere  peccatum. 
—  Primo  modo  potest  concedi  illa  auctoritas;  quia  parvuli 
non  eliciunt  actum  peccandi,  quia  illud  peccatum  non  est  eis 
actuale,  sed  tantum  contractum  a  parentibus.  —  Secundo 
modo  propositio  est  falsa,  nisi  intelligatur  in  generali,  sic:  in 
eo  quod  nec  ipse  in  se  vitare  potest,  nec  in  illo  per  quem 
contrahii  peccatum;  et  secundum  falsum  est  in  proposito;  et 
ista  propositio  sic  disiunctive  vera  sufficit  Augustino  contra 
Manichaeos,  sicut  prius. 

(15)  c)  Ad  tertium  [n.  809  c\  dico  quod  ad  istud  peccatum  con- 
currunt  duo:  carentia  iustitiae  scilicet,  ut  formale,  et  debitum 
habendi  eam,  ut  materiale:  sicut  in  aliis  privationibus  concur- 
rit  privatio  et  aptitudo  ad  habitum.  Debitum  istud  est  a  Deo 
statuente  legem  istam:  do  iustitiam  tibi  Adae,  et  omnibus  filiis 
tuis  naturalibus  do  eadem  datione  quantum  est  ex  parte  mea; 
et  ideo  ex  hac  datione  tenentur  omnes  eam  habere,  et  ex  patre 
propagante,  per  cuius  actionem  iste  est  filius  naturalis  Adae. 
Ergo  hoc  debitum  per  nullas    rimas    ignotas  intrat,  sed   per 

istas  duas  causas  positivas.  Illa  autem  carentia  non  habet 
causam  nisi  negative,  scilicet  non  dantem  iustitiam  origina- 
lem.  Cuius  si  quaeratur  ulterius  causa,  non  est  nisi  demeri- 
toria,  quia  scilicet  Adam  demeruit  ne  iustitia  originalis  dare- 
tnr:  negativa,  non  dans,  Deus  est;  demeritoria,  quare  non 
datur,  Adam  peccans. 

Et  si  obiicitur  quod  quando  effectus  actu  efflcitur  ne- 
cesse  est  ponere  tunc  causas  eius  in  actu:  si  autem  Adam 
esset  annihilatus,  vel  si  modo  cle  facto  in  voluntate  Adae  nul- 
lum  esset  peccatum  vel  demeritum,  quomodo  in  isto  instanti 
contrahit  iste  parvulus  peccatum  ab  Adam?  —  Respondeo : 
sicut  meritum  (a)  cum  transit  in  se,  manet  tamen  in  scientia 
et  acceptatione  divina,  quia  ita  praemiat  pro  eo  ac  si  esset 
praesens,  ita  cum  demeritum  transit  quantum  ad  actum, 
manet  tamen  in  scientia  divina,  quia  ita  punit  pro  eo  ac  si 
iam  esset  praesens.  Ita  ergo,  huius  negationis,  non  habere  iusti- 
tiam  originalem,  erunt  viae  per  quas  intrat:  Deum  non  dare, 
et  demeritum  Adae  in  scientia  Dei,  propter  quod  non  dat. 

d)  Ad  atiud  [n.  809  d~\  de  III.  Ethic.  dico  quod  nullus  est 
defectus  contractus  ab  origine  increpabilis,  nisi  iste;  et  ideo 
licet  omnes  defectus  alii  sint  poenae  non  increpabiles,  non 
ita  iste. 

e)  Ad  ultimum  [n.  809  e]  dicitur  quod  Adam  non  corrum- 
pit  naiuram  hanc  numero,  sicut  nec  personam  hanc  numero, 
sed  corrumpit  se  peccato  personali,  et  in  hoc  demeritorie  totam 
posterioritatem  suam. 

842.  (16)  —  Solvuntur  argumenta  principalia  quaest.  II.  dist. 
XXX.  —  Ad  argumenta  secundae  quaest.  —  a)  Ad  primum 
[n.  812  &]  de  Adam,  patet  quod  habuit  carentiam  huius  iustitiae 
actu  proprio,  et  iustitiae  debitae,  quia  in  se  acceptae:  talis  ca- 
rentia  non  est  peccatum  originale,  sed  illa  quae  habetur  actu 
alieno,  et  iustitiae  debitae  ex  acceptatione  alterius. 

b)  Et  ad  aliud  de  Angelo  [n.  812  a],  patet  quod  vel  non 
est  capax  iustitiae  originalis,  vel  si  sic  est,  habet  eam;  si  enim 
non  respicit  per  se  nisi  votuntatem,  et  non  appetitum  sensiti- 
vum,  etsi  respiciat  finem  sub  ratione  convenientis  et  delecta- 
bilis,  non  est  inconveniens  ponere  aliquod  tale  donum  in  Angelo. 


(a)  Ed.  Ven.  demeritum. 


776  LIB.    II.    DIST.    XXX-XXXII.    ART.    IV. 

c)  Ad  tertium  [n.  812  c]  dico  quod  in  Baptismo  solvitur 
debitum  habendi  illud  donum  in  se,  et  commutatur  in  debitum 
habendi  donum  aequivalens,  scilicet  gratiam;  et  istud  debitum 
secundum  semper  ex  tunc  manet,  nec  primum  redit ;  et  qui 
caret  secundo  dono  debito  gravius  peccat  quam  qui  caret  primo; 
nec  tamen  est  peccator  peccato  originali,  quia  non  redit  de- 
bitum  habendi  illam  iustitiam. 

d)  Ad  quartum  [n.  812  d]  patet  ex  solutione  quartae 
quaest.  [n.  840]. 

e)  Ad  quintum  [n.  812  e]  concedo  quod  non  est  nisi  in 
volunlate.  —  Et  cum  clicis  voluntatem  esse  immaterialem,  et 
ideo  non  posse  pati  immediate  a  carne,  dico  quod  ista  *  iniu- 
stitia  *  (a)  non  est  ibi  quasi  in  subiecto  alterato  a  carne  al- 
terante,  sed  est  ibi,  quia  iustitia  non  inest,  quae  tamen  de- 
bita  est,  quia  *ista*  est  voluntas  filii  Adae. 

843.  —  Solvitur  argumentum  n.  813  a  propositum.  —  Ad 
argumenta  in  oppositum  contra  concupiscentiam,  patet  quia 
non  concludunt  oppositum  secundum    intentionem  quaestionis. 

844.  ('?)  —  Solvuntur  argumenta  principalia  dist.  XXXI.  — 
Ad  argumenta  tertiae  quaesi.  —  a)  Ad  primum  [n.  815  a\  dico 
quod  non  est  a  carne  in  animam  agente.  —  Et  per  idem  ad 
August.,  Super  Genes.\  tantum  est  enim  a  carne  illa  relatio  in 
producto,  quia  est  filius  naturalis  Adae,  et  hanc  consequitur 
debitum,  ex  lege  divina,  et  careniia  est  ibi  ex  negatione  causae. 

b)  Cum  arguitur  [n.  815  6]  reducendo  (b)  illud  argumen- 
tum,  quod  poena  non  est  causa  culpae,  verum  est:  principalis 
causa.  —  Si  tamen  ponatur  aliqua  infectio  in  carne,  quod  non 
est  necessarium  secundum*istam  viam,  ipsa  potest  esse  instru- 
mentalis  causa  culpae :  aut  si  nulla  sit  ibi  infectio,  adhuc  caro 
potest  esse  causa  instrumentalis,  in  quantum  in  ipso  semine  est 
vis  activa  producendi  filium  Adae,  qui  per  hoc  est  debiior. 

c)  Ad  aliud  [n.  815  c]  de  proximo  parente  respondeo: 
quicumque  accepisset  iustitiam  originalem  in  se  formaliter, 
vel  voluntate  consequente,  fuisset  debitor  pro  se  et  pro  tota 
sua  posterioritate,  pro  qua  accepisset  virtualiter.  Et  ita  si 
Adam  non  peccasset,  sed  Cain,  tamen  fllii  Gain  contraxissent 
originale,  non  ab  Adamo,  sed  a  Cain.  Nunc  autem,  nullus  ac- 


(a)  Wadd.  iustitia.  (b)  Ed.  Ven.  recitando. 

cepit  form,aliier  nisi  Adam,  et  ideo  omnes  alii  habuerunt  eam- 
dem  rationem  debiti  habendi  iustitiam  et  eamdem  rationem 
carentiae  ipsius,  quia  per  actum  alterius;  et  ideo  modo  a  nullo 
parente  proximo  contrahitur,  ita  ut  per  ipsum  posset  intendi, 
sicut  nec  per  ipsum  posset  per  se  causari. 

845.  (|8)  —  Explicantur  argumenta  in  oppositum.  —  Ad  ar- 
gumenta  in  oppositum  [n.  816]  patet,  quia  auctoritates  quae 
dicunt  quod  anima  inficitur  a  carne  sunt  intelligendae  modo 
praedicto,  in  quantum  scilicet  anima  est  forrna  carnis,  ex 
quorum  unione  resultat  filius  Adae,  qui  est  debitor  habendi 
iustitiam,  qua  caret. 

846.  —  Explicatur  quaedam  auctoritas.  —  Sed  hic  facit  dubium 
auctoritas  Augustini,  De  Fide  ad  Petrum  (1),  quam  adducit 
Magist.  dist.  hac  [pag.  754],  quae  sonat  quod  istam  maculam  non 
transfundit  propagatio,  sed  libido ;  ergo  videtur  quod  non  ex 
hoc  solo  quod  iste  est  filius  naturalis  Adae  est  sic  tali  pec- 
cato  obnoxius,  sed  ex  hoc  quod  est  filius  Adae  libidinose  pro- 
pagatus  iste  contrahit  peccatum  originale.  —  Respondeo:  si 
fuisset  propagatio  in  statu  innocentiae,  non  fuisset  peccatum 
originale  contractum,  et  tunc  fuisset  omnino  sine  libidine,  quia 
propagantes  habuissent  iustitiam  originalem.  Nunc  autem 
quaecumque  propagatio  communis  libidinosa  est;  ex  illa  igi- 
tur,  quia  maculosa  est,  maculat  prolem;  non  autem  quia  pro- 
pagatio,  quia  propagatio  non  est  medium  inter  parentem  et 
filium,  per  quod  filius  maculetur,  secundum  illam  absolutam 
rationem  propagationis  quae  fuisset  in  statu  innocentiae,  sed 
ex  carentia  iustitiae  originalis  in  propagantibus,  quam  ca- 
rentiam  consequitur  libido.  Ita  quod  illa  auctoritas  debet  ex- 
poni,  ut  libido  accipiatur  pro  carentia  iustitiae  originalis  in 
propagantibus,  quae  est  causa  libidinis  in  actu  propagandi. 

847.  ('9)  —  Solvitur  argumentum  principale  dist.  XXXII.  — 
Ad  argumentum  quaest.  quartae  [n.  818]  patet  quod  iustitia 
originalis  restituitur  in  dono  aequwalenti ;  imo  etiam  prae- 
eminenti  [Vid.  n.  840]. 

848.  —  Solvitur  dubium.  —  a)  Sed  hic  dubitatur :  cum 
enim  iustitia  originalis  non  sit  formaliier  graiia,  igitur  nec 
eius  oppositum,  scilicet  privatio,  formaliter  est  privatio  gra- 
tiae;  ergo  ista  privatio  iustitiae  originalis  potest  stare  cum  gra- 

(1)  Inter  subdititia  D.  August.  opera. 

tia,  et  ita  licet  gratia  detur,  manet  tamen  peccatum  originale. 
Nisi  dicatur  quod  praecise  solvitur  debitum  habendi  iustitiam 
originalem.  Et  hoc  incidit  cum  alia  responsione. 

b)  Respondeo:  in  statu  innocentiae  erant  dona  ordinata, 
ita  quod  iustitia  originalts  potuit  esse  sine  gratia,  non  e 
converso;  et  tunc  privatio  prioris  includebat  virtualiter  pri- 
vationem  posterioris.  Cuicumque  igitur  (a)  tunc  restituta  fuis- 
set  gratia  sine  iustitia  originali,  si  hoc  factum  fuisset,  non 
habuisset  ipse  perfectum  statum  innocentiae.  —  Sed  pro  statu 
isto  non  habent  talem  ordinem,  sed  gratia  potest  inesse  sine 
tali  iustitia;  et  ipsa  simpliciter  est  donum  excellentius  quam 
talis  iustitia.  Ipsa  igitur  gratia  inexsistens  simpliciter  resti- 
tuit  hominem  in  statu  isto  ad  perfectionem  supernaturalem 
sibi  possibilem ;  sed  hoc  sine  iustitia,  licet  absolute  non  con- 
tradicant.  Unde  non  repugnant  carentia  iustitiae  originalis, 
absolute  loquendo,  et  gratia  pro  statu  isto;  repugnant  tamen 
in  quantum  illa  carentia  est  culpa  avertens  a  fine  ultimo,  quia 
conversio  opposita  illi  pro  statu  isto  nata  est  inesse  filio  Adae 
per  gratiam  sine  isto  dono. 


(«)  Ed.  Ven.  Cuiuscumque. 

TEXTUS  MAGISTRI  SENTENTIARUM. 

An  peccata  omnium  praecedentium  patrum  parvuli  originaliter 
trahant,  ut  peccatum  Adae?  —  Praedictis  adiiciendum  videtur,  an  pec- 
cata  praecedentium  patrum  ad  parvulos  transeant,  sicut  illud  primi 
hominis  debitum  in  omnes  carnaliter  genitos  diximus  redundasse?  Et 
si  peccata  parentum  transeunt  in  parvulos,  utrum  omnium,  qui  fue- 
runt  ab  Adam  usque  ad  ipsos,  an  aliquorum,  et  non  omnium? 

Quid  super  hoc  Augustinus  in  Enchiridio  dicere  videtur?  —  De 
hoc  Augustinus  in  Enchir.  (1)  ambigue  disserit.  Videtur  enim  appro- 
bare  peccata  parentum  praecedentium  imputari  parvulis  /  non  omnium 
tamen  qui  fuerunt  ab  Adam,  ne  importabili  et  nimia  sarcina  in  poena 
aeterna  gravarentur  parvuli,  sed  tantum  eorum  parentum  qui  eos  a 
quarta  generatione  praecesserunt.  Quod  confirmat  illis  verbis  quibus 
in  Exodo  (2)  Dominus  ait :  Ego  sum  Deus  visitans  iniquitates  patrum 
usque  in  tertiam  et  quartam  generationem :  quasi  peccata  parentum 
proximorum  tantum  parvulis  imputentur,  et  non  alia,  quod  est  per 
moderationem  divinae  miserationis. 

Eorum  ponit  documenta  qui  dicunt  transire  in  parvulos  paren- 
tum  delicta.  —  Et  quod  non  illud  solum  primi  hominis  delictum  par- 
vulos  teneat,  sed  etiam  alia,  illi,  quibus  ita  videtur,  ex  eo  confirmant, 
quod  etiam  parvuli,  non  modo  maiores,  dicuntur  baptizari  in  remis- 
sionem  peccatorum,  per  pluralem  numerum,  non  per  singularem,  in  re- 
missionem  peccati.  Et  David  de  legitimo  matrimonio  procreatus  dicit  (3) : 
In  iniquitatibus  conceptus  sum,  et  in  peccatis  concepit  me  mater  mea; 
non  dicit :  in  iniquitate  vel  peccato.  Unde  putant  non  tantum  illud 
unum  peccatum  originale,  sed  etiam  plura,  quae  in  peccato  Adae  re- 
periri  possunt,  et  alia  parentum  peccata  parvulis  imputari. 

Quod  in  illo  uno  primo  peccato  plura  reperiuntur.  —  Quod 
vero  in  actuali  peccato  Adae  plura  notari  valeant  peccata,  |Augusti- 
nus  in  Enchir.  (4)  insinuat :    «  Possunt,  inquit,  intelligi  plura  peccata 


(1)  Cap.  47.  (3)  Ps.  L.  v.   7. 

(2)  Cap.  XX.  v.  5.  (4)  Cap.  45. 

in  una  transgressione  Adae,  si  in  sua  quasi  membra  dividatur.  Nam 
et  superbia  est  illic,  quia  homo  in  sua  potius  esse  quam  Dei  pote- 
state  dilexit:  et  sacrilegium,  quia  Deo  non  credidit:  et  homicidium, 
quia  se  in  mortem  praecipitavit :  et  fornicatio  spiritualis,  quia  inte- 
gritas  mentis  humanae  serpentina  suasione  corrupta  est :  et  furtum, 
quia  cibus  prohibitus  usurpatus  est :  et  avaritia,  quia  plus  quam  suf- 
ficere  illi  debuit  appetivit:  et  si  quid  aliud  in  hoc  uno  peccato  inve- 
niri  potest  » . 

Deinde  de  parentum  praecedentium  peccatis,  utrum  parvulis 
imputentur,  magis  opinando  quam  asserendo  disceptat,  ita  inquiens  (1) : 
«  Parentum  peccatis  parvulos  obligari,  non  solum  primorum  hoininum, 
sed  etiam  suorum,  de  quibus  ipsi  nati  sunt,  non  improbabiliter  dici- 
tur.  Illa  quippe  divina  sententia  (2)  Reddam  peccata  patrum  in  filios, 
tenet  eos  ante  regenerationem,  usque  adeo  ut  etiam  de  legitimo  ma- 
trimonio  procreatus  dicat:  In  iniquitatibus  conceptus  sum,  et  in  pec- 
catis  concepit  me  mater  mea.  Non  dixit :  in  iniquitate  vel  in  peccato, 
cum  et  hoc  recte  dici  posset,  sed  iniquitates  et  peccata  dicere  maluit ; 
quia  et  in  illo  uno,  quod  in  omnes  homines  pertransiit  atque  tam  ma- 
gnum  est  ut  eo  mutaretur  humana  natura,  reperiuntur,  sicut  supra 
disserui,  plura  peccata;  et  alia  parentum,  quae  non  ita  possunt  mu- 
tare  naturam,  reatu  obligant  filios,  nisi  gratia  Dei  subveniat.  —  Sed  de 
peccatis  aliorum  parentum,  quibus  ab  ipso  Adam  usque  ad  patrem 
suum  progeneratoribus  suis  quisque  succedit,  non  immerito  disceptari 
potest,  utrum  omnium  malis  actibus  et  multiplicatis  delictis  origina- 
libus  qui  nascitur  implicetur,  ut  tanto  peius  quanto  posterius  quisque 
nascatur;  an  propterea  Deus  in  tertiam  et  quartam  generationem  de 
peccatis  parentum  posteris  eorum  comminetur,  quia  iram  suam  quan- 
tum  ad  progeneratorum  culpas  non  extendit  ulterius,  moderatione  mi- 
serationis  suae,  ne  illi  quibus  regenerationis  gratia  non  confertur  ni- 
mia  sarcina  in  ipsa  aeterna  damnatione  premerentur,  si  cogerentur  ab 
ipso  initio  generis  humani  omnium  praecedentium  parentum  suorum 
originaliter  peccata  contrahere  et  poenas  pro  eis  debitas  pendere.  An 
aliquid  aliud  de  re  tanta,  Scripturis  sanctis  diligentius  perscrutatis 
ac  tractatis,  valeat,  vel  non  valeat  reperiri,  temere  affirmare  non 
audeo  » .  —  Ecce  perspicuum  fit  lectori  Augustinum  superiora  dixisse 
non  asserendo,  sed  diversorum  opiniones  referendo. 

Ostendit  Augustinum  sibi  fore  contrarium,  si  id  sentiret.  —  Alio- 
quin  sibi  ipsi  contradicere  videretur,  qui  in  eodem  libro  (3)  omnium  mi- 
tissimam  dicit  esse  poenam  parvulorum,  qui  originali  tantum  tenentur 
peccato,  his  verbis :    «  Mitissima  sane  poena    eorum    erit    qtii    praeter 


(1)  Ib.  c.  46.  (2;  Deut.  e.  V.  v.  <t.  (3)  Cap.  93. 

peccatum  quod  originale  contraxerunt,  nullum  insuper  addiderunt ;  et 
in  caeteris  qui  addiderunt  tanto  quisque  ibi  tolerabiliorem  habebit 
damnationem,  quanto  hic  minorem  habebit  iniquitatem  » .  —  Ecce  hic 
aperte  dicit  parvulorum  poenam  omnium  aliarum  poenarum  esse  levis- 
simam.  —  Quod  si  est,  non  igitur  peccatis  patrum  praecedentium  obli- 
gantur,  nisi  Adae.  Si  enim  pro  peccatis  actualibus  parentum  aeterna- 
liter  punirentur  et  pro  suo  originali,  non  iam  minus,  sed  forte  magis 
quam  ipsorum  parentes  punirentur.  Non  igitur  pro  peccatis  parentum 
actualibus,  nec  etiam  pro  actualibus  primi  parentis,  sed  pro  originali, 
quod  a  parentibus  trahitur,  parvuli  damnabuntur,  pro  eo  nullam  aliam 
ignis  materialis  vel  conscientiae  vermis  poenam  sensuri,  nisi  quod 
Dei  visione  carebunt  in  perpetuum.  Uno  igitur,  et  non  pluribus  pec- 
catis,  parvuli  obligati  sunt.  —  Unde  etiam  ea  quibus  illa  opinio  mu- 
niri  videtur,  scilicet  quod  peccata  et  iniquitates  in  parvulis  aliquando 
Scriptura  esse  significat,  utens  plurali  numero,  ita  determinat  Augu- 
stinus  in  eodem  libro  (1) :  «  Quia  in  Scriptura  per  singularem  numerum 
pluralis  numerus  saepe  significari  solet,  ut  ibi  (2) :  Ora  ergo  ad  Deum, 
ut  auferat  a  nobis  serpentem,  non  ait  serpentes,  quos  patiebatur  po- 
pulus;  et  e  converso  per  pluralem  significatur  singularis  numerus,  ut 
in  Evangelio  (3) :  Mortui  sunt  enim  qui  quaerebant  animam  pueri, 
non  ait  mortuus  est,  cum  loqueretur  de  Herode ;  et  in  Exodo  (4) :  Fece- 
runt  Deos  aureos,  cum  unum  fecerint  vitulum,  de  quo  dixerunt:  Isti 
sunt  dii  tui,  Israel;  ita  et  illud  originale  unum  plurali  numero  signi- 
ficatur,  cum  dicimus  parvulos  in  peccatorum  remissionem  baptizari, 
et  in  peccatis  vel  iniquitatibus  concipi. 

An  peccatum  Adae  sit  gravius  caeteris?  —  Hic  quaeri  solet, 
utrum  peccatum  transgressionis  Adae,  ex  quo  processit  originale,  et 
in  quo  plura  superius  notata  sunt  peccata,  gravius  fuerit  caeteris  pec- 
catis  ?  —  Quibusdam  ita  esse  videtur,  quia  illud  peccatum  totam  hu- 
manam  naturam  mutavit,  sicut  Augustinus  dicit  in  Enchir.  (5):  « Illud 
unum  peccatum,  in  loco  et  habitu  tantae  felicitatis  admissum,  tam  ma- 
gnum  est,  ut  in  uno  homine  originaliter ,  et,  ut  ita  dixerim,  radicaliter 
totum  genus  humanum  damnaretur  » .  Idem  in  lib.  De  Civit.  Dei  (6) ; 
«  Tanto  maiori  iniustitia  violatum  est  illud  mandatum,  quanto  faci- 
liori  poterat  observantia  custodiri.  Nondum  enim  ipsi  voluntati  cupi- 
ditas  resistebat,  quod  de  poena  transgressionis  postea  secutum  est  » . 
—  His  aliisque    utuntur   auctoritatibus    qui   illud    peccatum    caeteris 


(1)  Cap.  44. 

(2)  Num.  c.  XXI.  v.   7  ,  ubi  Vulgata  habet  serpentes. 

(3)  Matth.  c.  II.  v.  20.  (5;  Oap.  48. 

(4)  Cap.  XXXII.  v.  4.  (6)  Lib.  XIV.  c.   12. 

aliorum  honiinum  peccatis  gravius  esse  dicunt.  —  Quod  etiam  ratione 
ostendere  laborant  hoc  modo:  magis  nocuit  illud  peccatum  quam  ali- 
quod  aliorum,  quia  totum  humanum  genus  vitiavit  ac  morti  utrique 
subdidit,  quod  nullo  alio  peccato  factum  est;  maiorem  ergo  effectum 
mali  habuit  illud  peccatum  quam  aliquod  aliud. 

Responsio  contra  illos,  ubi  alia  peccata  ostenduntur  illo  maiora. 
—  Ad  quod  dici  potest,  quia  licet  illud  peccatum  humanam  naturam 
mutaverit  in  necessitatem  mortis  et  in  totum  genus  humanum  reatum 
diffuderit,  non  est  tamen  putandum  gravius  fuisse  peccato  in  Spiri- 
tum  Sanctum,  quod  neque  hic,  neque  in  futuro,  ut  Veritas  ait  (1),  dimit- 
titur.  —  Quod  vero  totam  humanam  naturam  corrupit,  non  ideo  est 
quia  gravius  fuerit  cunctis  aliis  peccatis,  sed  quia  ab  homine  commis- 
sum  est  quando  in  uno  homine  tota  natura  humana  consistebat,  et 
ideo  tota  in  eo  corrupta  est,  maioremque  effectum  mali  intulit  quan- 
tum  ad  multiplices  defectus  qui  ex  eo  manaverunt,  sed  non  quantum 
ad  poenam  aeternam,  quam  graviorem  non  meruit  quam  plures  postea 
meruerunt  per  alia  peccata ;  imo  alios  graviorem  promeruisse  credimus 
iram  quam  Adam  meruerit. 

An  illud  peccatum  sit  primis  parentibus  dimissum?  —  Si  vero 
quaeritur,  an  illud  peccatum  primis  parentibus  fuerit  dimissumf,  di- 
cimus  eos  per  poenitentiam  veniam  consecutos.  Unde  Augustinus  in 
lib.  De  Baptismo  parvulorum  (2)  ait :  «  Sicut  illi  primi  parentes  postea 
iuste  vivendo  creduntur  per  Domini  Sanguinem  ab  extremo  liberati 
supplicio,  non  tamen  in  illa  vita  meruerunt  ad  Paradisum  revocari, 
sic  et  caro  peccati,  etiam  remissis  peccatis,  si  homo  in  ea  iuste  vixe- 
rit?  non  continuo  meretur  eam  mortem  non  perpeti,  quam  traxit  de 
propagine  peccati  » . 

Quod  peccata  parentum  visitantur  in  filios,  et  quod  non  sunt  ad- 
versa  quae  Deus  dicit  in  Exodo  et  in  Ezechiele.  —  Et  licet  peccatis 
parentum,  nisi  Adae,  parvuli  non  obligentur,  non  est  tamen  diffitendum 
peccata  parentum  in  filios  redundare,  sicut  Dominus  in  Exodo  (3)  ad 
Moysen  ait :  Ego  sum  Deus  fortis,  zelotes,  visitans  iniquitates  patrum 
in  filios  usque  in  tertiam  et  quartam  generationem,  his  qui  oderunt 
me.  His  verbis  aperte  insinuatur  quod  Deus  reddit  peccata  patrum 
super  filios  tertios  et  quartos,  —  Huic  autem  videtur  adversari  quod 
Dominus  ait  in  Ezechiele  (4) :  Quid  est  quod  inter  vos  parabolam  verti- 
tis  in  proverbium  istud,  dicentes:  patres  comederunt    uvam    acerbam, 

(1)  Matth.  c.  XII.  v.  32. 

(2)  De  Peccator.  merit.  et    remis.  ac  de    Baptismo  par.    Lib.   II.  c.    34. 

(3)  Cap.  XX    v.  5.  (4)  Cap.  XVIII.  v.  2.  seqq.  et  v.  20. 

et  dentes  filiorum  obstupescunt  ?  Vivo  ego,  dicit  Dominus,  si  erit  vobis 
ultra  parabola  haec  in  proverbium  in  Israel.  Ecce  omnes  animae  meae 
sunt:  ut  anima  patris,  ita  anima  ftlii  mea  est.  Et  anima  quae  pec- 
caverit,  ipsa  morietur.  Filius  non  portabit  iniquitatem  patris ,  et  pater 
non  portabit  iniquitatem  filii.  Iustitia  iusti  super  eum  erit,  et  impietas 
impii  erit  super  eum.  His  verbis  videtur  Deus  corrigere  per  Prophe- 
tam  quod  male  dixerit  in  Lege.  Si  enim  peccata  parentum  reddit  in 
tertiam  et  quartam  generationem,  iniustitia  videtur  Dei  esse?  ut  alius 
peccet,  et  alius  puniatur.  Quomodo  enim  iustum  est?  alium  peccare, 
et  alium  peccata  lugere  ?  » . 

Determinatio  praemissarum  auctoritatum  convenientiam  ostendens. 
—  Sed?  ut  ait  Hieronymus  (1),  «  ne  Lex  et  Prophetae,  id  est  Exodus 
et  Ezechiel,  imo  ipse  Deus?  qui  et  hic  et  ibi  locutus  est?  in  sententiis 
discrepare  videantur  » ,  attendamus  ftnem  illius  anctoritatis  Exodi. 
Dicto  enim :  Reddo  iniquitates  patrum  in  ftlios,  addit :  His  qui  ode- 
runt  me,'  per  quod  evidenter  ostendit,  «  non  ideo  puniri  filios?  quia 
peccaverunt  patres,  sed  quia  eis  similes  quodam  haereditario  malo 
Deum  oderunt  » .  Illud  ergo  quod  in  Exodo  Dominus  dicit?  sicut  Hie- 
ronymus  tradit?  non  id  sonat  quod  multi  existimant,  nec  est  simile 
huic  proverbio:  Patres  comederunt  uvam  acerbam,  etc.  Illud  enim 
Exodi  Hieronymus  super  illud  Ezechielis,  et  Augustinus  super  illud 
Psalmi  (2) :  Deus  laudem  meam  ne  tacueris,  de  filiis  peccata  patrum  imi- 
tantibus  accipiendum  censent ;  super  quos  dicitur  Deus  reddere  peccata 
patrum,  quia  punit  eos,  eo  quod  imitantur  peccata  patrum?  non  quia 
patres  peccaverunt.  Non  itaque  corrigit  Deus  in  Propheta  quod  ante 
dixerat  in  Lege,  sed  quomodo  intelligendum  sit  aperit.  Unde  et  illos 
qui  prave  intelligebant    arguit?  qui  dicebant:  Patres  comederunt,  etc. 

Quare  dixerit  in  tertiam  et  quartam  generationem?  et  quare  pa- 
tres  tantum  commemoravit?  —  Verumtamen,  si  de  imitatoribus  ma- 
lorum  illud  accipitur?  quare  tertiam  et  quartam  generationem  tantum 
commemoravit?  cum  in  qualibet  generatione  rei  teneantur  qui  peccata 
patrum  imitantur?  Et  quare  patres  commemoravit,  cum  et  illi  omnes 
mali  sint  qui  quorumlibet  malorum  peccata  imitantur?  —  Sed  ideo 
patres  specialiter  nominavit,  quia  maxime  patres  filii  imitari  solent? 
quos  praecipue  diligunt.  —  Et  tertiam  et  quartam  generationem  ideo 
commemoravit,  quia  solent  parentes  interdum  tamdiu  vivere,  donec 
filios  tertios  et  quartos  habeant,  qui  patrum  iniquitates  videntes,  eorum 
impietatis  haeredes  per  imitationem  efficiuntur.  Secundum  hunc  mo- 
dum  recte  intelligitur  ad  litteram  quod  in  Exodo  dicitur. 

Quomodo  illud  Exodi  intelligi  debeat  secundum  mysterium?  — 
Quod  etiam  mystice  intelligendum  esse  ostenditur,  ex  eo   quod  para- 

(1)  Sup.  Ezech.  c    XVIII.  v.  2.  (2)  Enarrat.  in  Ps.  CVUI.  v.  14. 

bola  dicitur.  «  Si  enim  parabola  est,  ut  ait  Hieronymus  (1),  aliud  verbis 
sonat,  aliud  sensu  continet.  Unde  aliqui  ita  edisserunt:  Patrem  in 
nobis  esse  dicunt  levem  punctum  sensuum  » ,  scilicet  primum  motum 
suggestionis,  vel  cogitationis  ;  «  filium  vero,  si  cogitatio  conceperit  pec- 
catum  » ,  in  quo  notatur  consensus  et  delectatio  mulieris  /  «  nepotem, 
si  quod  cogitaveris  atque  conceperis  opere  compleveris  » ,  vel  complere 
decreveris,  in  quo  notatur  consensus  viri,  sive  patratio  peccati ;  « pro- 
nepotem  autem,  si  non  solum  feceris,  sed  in  eo  glorieris,  et  haec  est 
quarta  generatio  » :  non  quia  tres  praecesserint,  sed  quarta  dicitur, 
quia  quarto  loco  a  primo  motu,  qui  est  quasi  pater,  enumeratur.  Deus 
igitur  «  primos  et  secundos  stimulos  cogitationum,  quos  Graeci  pro- 
pathias  vocant,  sine  quibus  nullus  hominum  esse  potest,  non  puniet 
aeternaliter;  sed  si  cogitata  quis  facere  decreverit,  et  quae  fecit  cor- 
rigere  noluerit  » ,  quae  sunt  mortalia  peccata  et  tertia  et  quarta  ge- 
neratio. 

Per  quid  probatur,  quool  primus  motus  non  puniatur  aeternaliter  ? 
—  Ad  probandum  vero,  ut  ait  Hieronymus  (2),  quod  primus  pulsus  co- 
gitationis  non  puniatur  aeternaliter  a  Deo,  illud  de  Genesi  (3)  afferen- 
dum  est:  Cham  enim  peccavit,  irridens  nuditatem  patris,  et  senten- 
tiam  non  ipse,  sed  filius  eius  Chanaam  accepit:  Maledictus  Chanaamy 
servus  erit  fratrum  suorum.  Quae  enim  iustitia  est,  ut  pater  pecca- 
verit,  et  filius  punitus  sit  ?  » .  Sed  in  mysterio  illud  dictum  est. 


(1)  Loc  cit.  v.  1.  seq.  (2)  Ib.  (3)  Cap.  IX.  v.  25. 

QUAESTIO  UNICA. 

849.  ( '• )  —  Proponitur  quaestio.  —  Circa  distinctionem 
irigesimam  teriiam  quaero: 

Utrum  peccato  orlginali  debeatur  sola  carentia  visio- 
nis  dicinae  pro  poena  ? 

850.  —  Argumenta  principalia  (1).  —  Quod  non:  —  a)  Au- 
gust.  in  Enchir.  24(2):  Firmissime  tene,  et  nullatenus  du- 
bites.  etiam  parvulos  qui  sine  Sacramento  Daptismatis  de 
hoc  saeculo  transeunt  aeterni  ignis  supplicio  sempiterno 
puniendos. 

b)  Praeterea,  parvuli  habebunt  corpora  passibilia,  quia 
non  gloriosa;  igitur  poterunt  pati  ab  activo  eis  praesente;  ergo 
ab  igne.  —  Ant  si  dicis  quocl  praeservabuntur,  ne  ignis  possit  in 
ipsos  agere,  saltem  videntur  posse  pati  poena  interiori,  scili- 
cet  famis  et  sitis,  et  ita  poena  sensus. 

c)  Praeterea,  fomes  erit  in  eis  non  extinctus;  ergo  pote- 
runt  habere  concupiscentias  inordinatas  secunclum  eum;  pote- 
runt  igitur  sibi  inordinate  appetere  delectabilia,  propter  quo- 
rum  abJationem  et  subtractionem  poterunt  tristari,  et  ita  pati 
poena  interiori. 

d)  Praeterea,  habebunt  usum  rationis  et  cognoscent  natu- 
ram  suam;  ergo  poterunt  cognoscere  se  ordinatos  ad  vitam 
aeternam;  et  cum  quilibet  habens  ordinatum  (a)  appetitum 
appetat  illam,  secundum  August.  XIII.  Trinit.  cap.  5,  ergo 
ex  certitudine  carentiae  illius  desiderati  poterunt  tristari,  et 
ita  pati  poena  interiori. 

e)  Praeterea,  exsistens  in  puris  naturalibus  haberet  istud 
damnum;  ergo  exsistens  deordinatus  per  culpam,  curn  habeat 
malitiam,  quam  iste  non  habet,  debet  habere  poenam,  quam 
iste  non  habet,  alioquin  culpa  esset  impunita;  et  lta  non  soium 
damnum  erit  poena  istis,  sed  aliquid  aliud. 

(a)  Ed.  Ven.  inordinatum.  (1)  Solvuntur  nd  n.  855. 

(2)  Potius  De  Fide  ad  Petrum,  c.  27  isubdititium;. 

Tom.  II.  50 

851.  —  Oppositum  vult  Magister  in  littera,  et  Augustinus 
in  Enchir.,  quod  mitissima  poena,  etc.  [Vid.  pag.  780]. 

852.  (2)  —  Ostenditur  damnatos  ob  solum  peccatum  origi- 
nale  nullam  habituros  poenam.  —  Hic  videtur  Magistrorum  esse 
sententia :  —  a)  Quod  damnatl  pro  solo  peccato  originali 
nullam  habebunt  poenam  sensus  exterioris,  puta  ignis;  quia 
nullam  delectationem  inordinatam  habuerunt,  cui  delectationi 
correspondeat  acerbitas  ignis  affligentis  ut  propria  poena. 

b)  Nullam  etiam  habebunt  interiorem,  ut  tristitiam; 
quia  si  tristarentur  de  statu  suo,  et  tristitia,  secundum  Au- 
gustinum  (1),  sit  de  his  quae  nobis  invitis  accidunt,  ergo  ipsi 
involuntarie  sustinerent  statum  suum,  et  vellent  oppositum, 
et  ita  murmurarent  contra  dispositionem  divinam,  et  ita  habe- 
rent  inordinatam  dispositionem  voluntatis:  quod  videtur  absur- 
dum;  nam  sententia  divina  est  dispositum  quod  ubicumque 
ceciderit  lignum,  ibi  erit,  m  Ecct.  (2);  igitur  cum  isti  nul- 
lam  inordinatam  volitionem  habuerunt  in  isto  statu,  sequitur 
quod  nullam  tristitiam  interiorem  habebunt. 

c)  Praeterea,  si  tristarentur  de  carentia  beatitudinis  et  vi- 
sionis  divinae,  cum  desperent  de  ea,  quia  non  habebunt  spem, 
igitur  haberent  poenam  gravissimam  inter  poenas  omnium 
damnalorum,  scilicet  tristitiam  ex  desperatione. 

d)  Yidetur  etiam  quod  simpliciter  maior  sit  poena 
tristitia  homini,  ut  distinguitur  contra  dotorem,  quam  aliqua 
poena  alia  sensus ;  quia  sicut  votuntas  est  magis  appetitus 
liominis  in  quantum  homo  quam  appetitus  sensitivus,  ita 
quidquid  agit  vel  patitur  secundum  voluntatem  simpliciter  ma- 
gis  agit  et  patitur  in  quantum  homo  quam  secundum  aliquem 
alium  appetitum;  et  ita  simpliciter  magis  patitur  si  tristatur 
quam  si  doleat.  Et  ita  non  videtur  quod  sit  ponenda  in  eis 
aliqua  tristitia. 

853.  ( 3 )  —  De  cognitione  damnatorum  ob  solum  peccatum 
originale.  —  Et  si  quaeratur  de  eis  quantum  ad  cognitionem, 
sine  assertione  potest  concedi  quod  cum  non  *  habeant  *  intel- 
lectum  impeditum  corpore  corruptibili,  in  tantum  quantum 
noster  intellectus  impeditur  in  isto  corpore,  nec  etiam  erit  im- 
pedimentum  per  tormenta,  sicut  habebunt  damnati,  poterunt 
habere  cognitionem  naturalem  rerum,  et  hoc  de  novo  aeqiii- 

(I)  De  Civit.  Dei,  Lib.  XIV.  c.  15.  (2)  Cap.  XI    v.  3. 

sitam;  quia  hoc  non  repugnat  immobilitatl  status  eorura, 
cum  hoc  etiam  non  repugnet  immobilitati  status  beatorum, 
quod  de  novo  intelligant  aliqua  facta  coniingentia;  igitur  a 
simili  non  repugnat  firmitati  status  eorum,  quae  est  in  vi- 
dendo  Verbum,  quod  de  novo  intelligant  aliquod  verum  ne- 
cessarium,  quod  prius  non  intellexerunt,  et  ex  uno  vero  ne- 
cessario  intelligere  aliud  verum  necessarium,  et  ita  possunt 
addiscere  aliqua  vera  necessaria  de  necessariis  in  genere  pro- 
prio.  Ita  igitur  et  isti,  cum  non  habeant  ita  perfectam  cogni- 
tionem,  ut  nullam  possint  recipere,  nec  sit  verisimile  ponere 
in  eis  impedimentum  propter  quod  istam  non  possunt  acqui- 
rere,  videtur  probabile  concedere  quod  omnium  naturaliter 
cognoscibilium  possunt  naturaliter  cognitionem  habere,  excel- 
lentius  quam  aliqui  *  Philosophi  *  habuerunt  pro  statu  isto;  et 
ita  aliqualem  beatitudinem  naturalem  de  Deo  cognito  in  uni- 
versali  poterunt  attingere. 

'854.  (*)  —  An  beatitudinem  in  particulari  noscant?  —-  Sed 
si  quaeratur  de  cognitione  beatitudinis  in  particulari,  utrum 
illam  habeant,  vel  de  ea  tristentur,  respondeo,  sicut  dictum 
fuit  in  prima  quaest.  I.  [n.  8]:  ista  cognitio  non  est  possi- 
bilis  homini,  nisi  supernaturaliter  elevetur.  —  Vel  igitur  non 
dabitur  illis  illa  cognitio  supernaturalis  in  particulari,  quia 
esset  eis  ad  tristitiam,  quam  non  demeruerunt  habere,  sicut 
demeruit  paganus,  propter  quod  demerituni  sibi  cedit  cognitio 
beatitudinis  in  particulari  ad  poenam  gravissimam,  ut  scilicet 
tristetur  desperans  se  posse  ad  istam  pervenire:  vel  si  istam 
cognitionem  in  particulari  habuerint,  non  tristabuntur,  quia 
erunt  contenti  de  statu  suo,  scientes  Deum  de  se  ita  dispo- 
suisse,  nec  suo  actu  hoc  aliquando  demeruisse. 

855.  —  Solvuntur  argumenta  principalia.  —  a)  Ad  primum 
argumentum  [n.  850a]  respondet  Bonaventura  dicens  quocl  Au- 
gustinus  excessive  loquitur  de  illis  poenis,  sicut  frequenter  fa- 
ciunt  Sancti;  quia  aliqui  dixerunt  eos  nullam  habere  culpam, 
et  ita  nullam  poenam;  quia,  secundum  Philosophum,  sicut  in 
moribus  via  deveniendi  ad  mediura  est  aliqualiter  procedere 
ultra  medium  versus  extremum,  II.  Ethic.,  ita  frequenter  Sancti, 
extinguendo  contra  se  haereses  pullulantes,  excessive  locuti 
sunt,  volentes  declinare  ad  aliud  extremum.  Et  ita  multum  pon- 
derandum  est  contra  quos  haereticos  Sancti  sunt  locuti:  sicut 

Augustinus  contra  Arium  videtur  quasi  declinare  ad  Sabel- 
liura,  et  e  eonverso;  similiter  videtur  contra  Pelagium  decli- 
nare  ad  Arium,  et  e  converso. 

(5)  AUler  posset  dici  quod  aetemi  ignis  supplicio  in  sensu 
divisionis,  id  est  in  illo  supplicio  quod  est  in  aeterno  igne, 
sunt  cremandi,  id  est  sunt  puniendi  poena  damni,  et  non  poena 
sensus  aeterni. 

b)  Ad  secundum  [n.  850  b]  dicendum  quod  sicut  damna- 
torum  corpora  patientur  ab  aeterno  igne,  sed  non  dissolventur, 
ita  isti  carebnnt  perpetua  visione  Dei  supematurati,  sine  omni 
tali  passione  exteriori;  nullam  etiam  passionem  interiorem 
patientur,  per  quam  possint  consumi;  ita  quod,  ex  dispositione 
divina,  corpora  illa  erunt  impassibilia,  licet  non  ex  dote  im- 
passibititatis;  ita  quod  nec  ab  extra,  nec  ab  intra  patientur. 

c)  Ad  aliud  [n.  850  c]  de  fomite  dico  quod  sicut  foraes 
iste  nullum  motum  inordinatum  suscitavit  in  eis  in  via  ista, 
nec  ibi  aliquem  suscitabit. 

d)  Ad  aliud  [n.  850  d]  dico  quod  desideriwn  naturale 
non  causat  tristitiam  nisi  sit  etectivum  (a):  sed  hoc  non  vi- 
detur  ponere  per  se  istum  magis  punitum  quam  illum;  quia 
sicut  non  est  per  se  praemium  intellectui  cognoscere  creatu- 
ram,  sed  Deum,  ita  non  videtur  per  se  poena  damni  intelle- 
ctui  non  cognoscere  creaturam;  sed  per  se  poena  est  visione 
Dei  privari;  et  quoad  hoc  sunt  isti  aequales. 

e)  Et  ideo  (ad  quinium  (b) )  [n.  850  e\  dici  potest,  sicut  di- 
ctum  est  dist.  29.  huius  II.  (c)  [n.  806  c\,  quod  alter  punitur, 
alter  non;  aliter  enim  debitor  est  iustitiae  quam  accepit  iste,  et 
modo  non  habet,  et  aliter  ille  cui  non  datur,  non  propter  ali- 
quam  culpam  suam  et  reatum:  sicut  si  duos  primo  ex  aequo 
acceptarem  gratuite  ad  aliquem  honorem  vel  ad  aliquod  donum 
accipiendum,  postea  alter  offenderet,  per  quod  demeretur  il- 
lum  honorera,  et  alter  non,  tamen  non  offendenti  non  datur, 
non  propter  aliquod  demeritum,  sed  quia  non  placeret  mihi 
istum  honorem  sibi  dare;  isti  vero  essent  inaequales,  quia 
alter  privatur  quia  reus,  et  alter  non.  —  Tamen  de  facto  num- 
quam  erit  aliquis  in  puris  naturalibus,  quia  Deus  naturam 
rationalem  quam  fecit  semper  producit  ad  finem,  si  non  fuerit 
ex  parte  illius  impedimentum  vel  defectus. 

(a)  Ed.  Ven.  elicitum.         (b)  Deest  in  Ed.  Ven.         (c)  Ed.  Ven.  primi. 

Quae  de  peccato  animavertenda  sunt  ?  —  Post  praedicta,  de  peccato 
actuali  diligenti  indagine  quaedam  consideranda  sunt,  scilicet:  quae 
fuerit  orlgo  et  causa  primi  peccati,  utrum  res  bona,  an  res  mala: 
postea  in  qua  re  sit  peccatum :  deinde  quid  sit  peccatum,  et  quot 
modis  flat:  et  de  differentia  ipsorum  peccatorum. 

Quae  fuit  origo  et  causa  peccati  prima  ?  —  Causa  et  origo  prima 
peccati  res  bona  exstitit,  quia  ante  primum  peccatum  non  erat  aliquid 
mali,  unde  oriretur.  Cum  enim  originem  et  causam  habuerit,  aut  ex  bono, 
aut  ex  malo  habuit :  sed  malum  ante  non  erat ;  ex  bono  igitur  ortum 
est.  Prius  enim  in  Angelo  ortum  est  peccatum,  et  postea  in  homine. 
Et  quid  erat  Angelus  nisi  bona  natura  Dei?  Non  ex  Deo  ortum  est 
malum  quod  fuit  in  Angelo :  non  ex  alio  quam  ex  Angelo ;  ex  bono 
igitur  ortum  est.  Unde  Augustinus  (1)  in  responsionibus  contra  Iulianum 
haereticum,  qui  dixerat :  «  Si  ex  natura  peccatum  est,  tunc  mala  est 
natura  » ,  ait :  «  Quaeso  ut,  si  potest,  respondeat.  Manifestum  est,  ex 
voluntate  mala,  tamquam  ex  arbore  mala,  fieri  omnia  opera  mala,  tam- 
quam  fructus  malos ;  sed  ipsam  malam  voluntatem  unde  dicit  exor- 
tam  nisi  ex  bono?  Si  enim  ex  Angelo,  quid  est  Angelus  nisi  bonum 
opus  Dei?  Si  ex  homine,  quid  erat  ipse  homo  nisi  bonum  opus  Dei? 
Imo  quid  erant  haec  duo,  antequam  in  eis  oriretur  mala  voluntas, 
nisi  bonum  opus  Dei  et  bona  et  laudanda  natura  ?  Ergo  ex  bono  ori- 
tur  malum,  nec  fuit  unde  oriri  posset  nisi  ex  bono.  Dico  ergo,  quia 
voluntatem  malam  nullum  malum  praecessit,  sed  ex  bono  originem 
habuit » .  —  Hic  aperte  dicitur  primam  causam  et  originem  mali  bo- 
nam  fuisse  naturam.  Et  nihilominus  ostenditnr  cuius  peccati  fuerit 
causa,  scilicet  malae  voluntatis. 

Quod  mala  voluntas  secundaria  causa  fuit  malorum,  —  Mala 
autem  voluntas  illa  Angeli  et  hominis  causa  est  etiam  malorum  sub- 
sequentium,  scilicet  malorum    operum  et  malarum    voluntatum.    Unde 


(1)  De  Nupt.  et  Concup.  Lib.  II.  c.  28. 

Augustinus  in  Enchir.(l):  «  Nequaquam  dubitare  debemus,  rerum  bona- 
rum  quae  ad  nos  pertinent  causam  non  esse  nisi  bonitatem  Dei;  malarum 
vero  ab  immutabili  bono  deficientem  boni  mutabilis  voluntatem,  prius 
Angeli,  postea  hominis;  hoc  primum  est  creaturae  rationalis  malum, 
id  est  prima  privatio  boni » .  —  Ecce  habes  primam  voluntatem  boni 
mutabilis,  id  est  Angeli  vel  hominis,  deiicientem  ab  immutabili  bono, 
id  est  a  Deo,  causam  esse  malarum  rerum  ad  nos  pertinentium ;  quia 
causa  est  tam  peccatorum  quam  poenarum  quibus  premitur  humana 
natura.  Prima  igitur  origo  et  causa  peccati  bonum  fuit,  et  secunda 
malum  quod  ortum  est  ex  bono. 

In  qua  re  sit  peccatum,  an  in  bona,  an  in  malaf;  et  dicitur  quia 
in  re  bona  tantum.  —  Ostensa  origine  mali,  superest  videre  in  qua  re 
sit  malum,  scilicet  an  in  re  bona,  an  in  re  malaf  —  Qui  recte  acu- 
teque  sapit  non  nisi  in  bono  malum  esse  intelligit,  id  est  in  natura 
bona.  Malum  enim  est  corruptio  vel  privatio  boni:  ubi  autem  bonum 
non  est,  non  potest  esse  corruptio  vel  privatio  boni ;  peccatum  igitur  non 
potest  esse  nisi  in  re  bona.  Sicut  enim  morbis  ac  vulneribus  corrum- 
puntur  corpora,  quae,  ut  ait  Augustinus  in  Encliir.  (2),  «  sunt  privatio 
nes  eius  boni  quod  dicitur  sanitas,  ita  et  animorum  quaecumque  sunt 
vitia  naturalium  sunt  privationes  bonorum.  Quid  est  enim  aliud  quod 
malum  dicitur  nisi  privatio  bonif » .  «  Bonum  enim  minui  malum  est; 
quamvis  quantumcumque  minuatur,  necesse  est  ut  aliquid  remaneat, 
si  adhuc  natura  est ;  non  enim  consumi  potest  bonum  quod  est  natura, 
nisi  et  ipsa  consumatur.  Cum  vero  corrumpitur,  ideo  malum  est  eius  cor- 
ruptio,  quia  eam  qualicumque  privat  bono ;  nam  si  nullo  bono  privat,  non 
nocet:  nocet  autem;  adimit  igitur  bonum.  Quamdiu  itaque  natura  corrum- 
pitur*  inest  ei  bonum,  quo  privetur  »  (3).  «  Ac  per  hoc  nullum  est  quod 
dicitur  malum,  si  nullum  sit  bonum.  Sed  bonum  omnino  malo  carens  inte- 
grum  bonum  est ;  cui  vero  inest  malum  vitiatum  vel  vitiosum  bonum  est ; 
nec  malum  unquam  potest  esse  ullum,  ubi  est  nullum  bonum.  —  Unde 
res  mira  conficitur,  ut  quia  omnis  natura,  in  quantum  natura  est,  bo- 
num  est,  nihil  aliud  dici  videtur  cum  vitiosa  natura  mala  natura  esse 
dicitur,  nisi  malum  esse  quod  bonum  est,  nec  malum  esse  nisi  quod 
bonum  est  »  (4).  —  Hac  contextione  evidenter  insinuatur  malum  non 
posse  esse  nisi  in  re  bona;  ubi  etiam,  licet  absurdum  videatur,  ma- 
nifeste  dicitur  esse  malum  quocl  bonum  est. 

<luod  ex  praemissis  sequitur,  scilicet  quod  cum  dicWur  malus 
homo  dicitur  malum  bonum.  —  Ex  quo  colligitur  nihil  aliud  signi- 
ficari  cum  dicitur  homo  malus  nisi  bonum  malum.  Unde  Augustinus 
in  eodem  (5)  subdit :  «  Quid  est  malus  homo  nisi  mala  natura?;  quia  homo 
natura  est.  Porro,  si  homo  aliquod  bonum  est,  quia  natura  est,    quid 

(1)  Cap.  23  et  24.     (2)  Cap.  11.     (3)  76.  c.  12.      (4)76.  c.  13.      (5)  Loc.  cit. 

aliucl  est  malus  liomo  nisi  malum  bonum?  Tamen  cum  duo  ista  discer- 
nimus,  invenimus  nec  ideo  malum  quia  homo  est,  nec  ideo  bonum 
quia  iniquus  est;  sed  bonum  quia  liomo,  malum  quia  iniquus.  Omnis 
itaque  natura,  etiam  si  vitiosa  sit,  in  quantnm  natura  est  bona  est; 
in  quantum  vitiosa  est  mala  est  » . 

Quod  regula  Dialecticorum  cle  contrariis  fallit  in  his,  scilicet  bono 
et  malo.  —  Ideoque  «  in  his  contrariis,  quae  bona  et  mala  vocantur, 
illa  Dialecticorum  regula  deficit,  qua  dicunt  nulli  rei  duo  simul  inessse 
contraria  /  '  nullus  enim  potus  aut  cibus  simul  dulcis  est  et  amarus ; 
nullum  simul  corpus  ubi  album  ibi  et  nigrum;  et  hoc  in  multis  ac 
pene  in  omnibus  reperitur  contrariis,  ut  in  una  re  simul  esse  non 
possint.  Cum  autem  bona  et  mala  nullus  ambigat  esse  contraria,  non 
solum  simul  esse  possunt,  sed  mala  omnino  sine  bonis  et  nisi  in  bonis 
esse  non  possunt.  Et  haec  duo  contraria  ita  simul  sunt,  ut  si  bonum 
non  esset  in  quo  malum  esset,  prorsus  nec  malum  esse  potuisset,  quia 
non  modo  ubi  consisteret,  sed  unde  oriretur  corruptio  non  haberet, 
nisi  esset  quod  corrumperetur,  quoniam  nihil  est  aliud  corruptio 
quam  boni  exterminatio.  Ex  bonis  igitur  mala  orta  sunt,  et  nisi  in 
bonis  non  sunt »  (1).  «  Nec  fuit  prorsus  unde  oriretur  ulla  mali  natura, 
nisi  ex  Angeli  et  hominis  natura  bona,  unde  primitus  orta  est  vo- 
luntas  mala  »  (2). 

Epilogum  facit,  ad  alia  transiturus.  —  Ex  his  aperitur  quod 
primo  et  secundo  supra  diximus  investigandum,  scilicet  quae  fuerit 
origo  mali,  et  in  qua  re  sit ;  ex  bona  enim  re  ortum  et  in  re  bona 
consistere,  praemissis  testimoniis  comprobatur. 

Sententiae  illi  qua  dictum  est  bonum  esse  mcdum  opponitur  de 
prophetia  quae  ait:  Vae  his  qui  dicunt  bonum  malum.  —  Ad  hoc 
autem  quod  dictum  est,  «  mcdum  esse  quod  bonum  est  » ,  quidam  sic 
opponunt :  si  bonum  malum  esse  dicimus,  incidimus  in  illam  senten- 
tiam  propheticam  (3),  ubi  legitur:  Vae  his  qui  dicunt  bonum,  malum,  et 
malum  bonum.  Igitur  si  hanc  maledictionem  vitare  volumus,  nullate- 
nus  dicere  debemus  bonum  esse  malum,  et  e  converso.  —  Hoc  autem 
Augustinus  in  eodem  libro  (4)  determinat  dicens :  «  Id  quod  dictum  est 
in  Prophetia  intelligendum  est  de  ipsis  rebus  quibus  homines  mali 
sunt,  non  de  hominibus.  Unde  qui  adulterium  dicit  bonumy  in  eum 
cadit  illa  prophetica  detestatio  » ,  et  in  eum  qui  «  dicit  malum  esse 
hominem,  vel  bonum  esse  iniquum.  Qui  enim  dicit  hominem  in  quan- 
tum  homo  est  malum  esse,  et  bonitatem  esse  iniquitatem,  opus  Dei 
culpat,  quod  est  homo,  et  vitium  hominis  laudat,  quod  est  iniquitas  »  (5). 


(1)  D.  August.  ib.  c.  14.  (3)  Isai.  c.  V.  v.  20. 

(2)  Ib.  c.   15.  (4)  Cap.  19.  (5)  Ib    c.   13. 

Quid  sit  peccatum  f  —  Post  haec  videndum  est  quid  sit  pecca- 
tum.  —  Peccatum  est,  ut  ait  Augustinus(l),  «  omne  dictum,vel  factum , 
vel  concupitum,  quod  fit  contra  legem  Dei » .  —  Idem  in  lib.  De  Duabus 
Animabus  (2) :  «  Peccatum  est  voluntas  retinendi  vel  consequendi  quod 
iustitia  vetat  » .  —  In  utraque  assignatione  de  actuali  peccato  agitur, 
et  mortali,  non  veniali.  —  Ex  prima  descriptione  ostenditur  peccatum 
esse  voluntas  mala,  sive  locutio  et  operatio  prava,  id  est  actus  malus, 
tam  interior  quam  exterior ;  ex  altera  vero  tantum  ostenditur'  esse 
actus  interior;  voluntas  enim,  ut  in  superioribus  (3)  dictum  est,  motus 
animi  est;  actus  ergo  interior  est.  —  Ambrosius  quoque  in  lib.  de  Para- 
diso  (4)  ait :  «  Quid  est  peccatum  nisi  legis  divinae  praevaricatio  et  coe- 
lestium  inobedientia  praeceptorum?  »  Ergo  in praevaricante  peccatum 
est.  sed  in  mandante  culpa  non  est.  Non  enim  consisteret  peccatum, 
si  interdictio  non  fuisset.  Non  consistente  autem  peccato,  non  solum 
malitia,  sed  etiam  virtus  fortasse  non  esset,  quae,  nisi  aliqua  malitiae 
fuissent  ut  semina,  vel  subsistere,  vel  eminere  non  posset » .  —  Ecce  prae- 
varicationem  legis  et  inobedientiam  definit  Ambrosius  esse  peccatum. 

Diversorum  sententias  de  peccato  ponit.  —  Quocirca,  diversitatis 
huius  verborum  occasione,  de  peccato  plurimi  diversa  senserunt.  — 
Alii  enim  dixerunt  voluntatem  malam  tantum  esse  peccatum  et  non 
actus  exteriores:  alii  voluntatem  et  actus:  alii  neiitrum,  dicentes  omues 
actus  esse  bonos  et  a  Deo  et  ex  Deo  auctore  esse,  malum  autem  nihil 
esse,  ut  ait  Augustinus  super  Ioannem  (5) :  Omnia  per  ipsum  factasunt, 
et  sine  ipso  factum  est  7iihil(6),  id  est  peccatum,  quod  nihil  est;  et  nihil 
fiunt  homines  cum  peccant  » .  Supra  (7)  enim  dixit  Augustinus,  quod 
malum  est  privatio  boni  vel  corruptio  boni ;  quod  etiam  in  lib.  LXXXIII. 
QQ.  quaest.  6.  ait:  «  Summum  malum  nullum  modum  habet,  caret  enim 
omni  bono  »  :  at  modus  aliquid  boni  est ;  non  igitur  est,  quia  nulla 
specie  continetur,  totumque  hoc  nomen  mali  de  speciei  privatione  re- 
pertum  est » .  —  Item,  in  Dogmatibus  Ecclesiasticis(S)  dicitur :  «  Malum 
vel  malitiam  non  esse  a  Deo  creatam,  sed  a  Diabolo  inventam,  qui 
et  ipse  bonus  creatus  est» .  —  Idem  etiam  in  lib.  Contra  $Ianichaeos(9), 


(1)  Contra  Faust.  Manich.  Lib.  XXII.  c.  27.        (4)  Cap.  8.        (5)  Tract.  1 . 

(2)  Cap.  11.         (6)  Cap.  I.  v.  3.  (7)  Dist.  34.  pag.  790. 

(3)  Dist  26.  pag.  706.  (8)  Cap.  27.  (9)  Cap.  8. 

quicl  sit  peccare  ostendit  clicens :  «  Peccare  quid  aliud  est  nisi  in  ve- 
ritatis  praeceptis  vel  in  ipsa  veritate  errare?  Quod  si  non  voluntate 
faciunt  peccatores,  iniuste  iudicantur  » . 

Quid  igitur  in  liac  tanta  varietate  tenendum,  quidve  dicendum? 

Vera  sententia  de  peccato  proponitur.  —  Sane  dici  potest  et  li- 
bere  tradi  debet  peccatum  esse  actum  malum,  interiorem  et  exterio- 
rem,  scilicet  malam  cogitationem,  locutionem  et  operationem  ;  praecipue 
tamen  in  voluntate  consistit  peccatum,  ex  qua  tamquam  ex  arbore 
mala  procedunt  opera  mala  tamquam  fructus  mali  (1). 

Traditio  quorumdam,  qui  dicunt  voluntatem  malam  et  actum  in 
quantum  sunt  esse  naturas,  et  ideo  bona;  in  quantum  vero  mala  sunt 
esse  peccata.  —  Quiclam  autem,  diligenter  attendentes  verba  Augu- 
stini,  quibus  supra  et  in  aliis  Scripturae  locis  utitur,  non  indocte  tra- 
dunt  voluntatem  malam  et  actus  inalos,  in  quantum  sunt  vel  in  quan- 
tum  actus  sunt  bona  esse ;  in  quantum  vero  mala  sunt  peccata  esse ; 
qui  voluntatem  et  actum  quemcumque  bonam  Dei  naturam  esse  di- 
cunt,  in  quantum  actus  est  vel  voluntas,  et  ex  Deo  auctore  esse;  in 
quantum  vero  inordinate  et  contra  legem  Dei  fit.  et  fine  debito  caret, 
peccatum  est,  et  ita  in  quantum  peccatum  est  nihil  est,  nulla  enim 
substantia  est,  nulla  natura  est. 

Auctoritatibus  probant  voluntates  et  actus  omnes  esse  bona  in  quan- 
tum  sunt.  —  Quod  autem  voluntas  omnis  et  actio  bonum  sit  in  quan- 
tum  est,  ex  eo  probant  quod  ait  Augustinus  lib.  LXXXIII  QQ.(2): 
«  Deus  boni  tantummodo  causa  est;  quocirca  mali  auctor  non  est, 
quia  omnium  quae  sunt  auctor  est,  quae  in  quantum  sunt  in  tan- 
tum  bona  sunt  » .  Idem  probans  niliil  casu  fieri  in  mundo,  ait  in 
eodem  (3) :  «  Quidquid  casu  fit  temere  fit :  quidquid  temere  fit  non  fit 
providentia.  Si  ergo  casu  aliqua  fiunt  in  mundo,  non  providentia  uni- 
versus  mundus  administratur :  si  non  providentia  universus  mundus 
administratur,  aliqua  natura  vel  substantia  est  quae  ad  opus  provi- 
dentiae  non  pertinet.  Omne  autem  quod  est  in  quantum  est  bonum  est ; 
summum  enim  est  illud  bonum  cuius  participatione  sunt  caetera  bona;  et 
omne  quod  mutabile  est,  non  per  se,  sed  boni  illius  participatione  in 
quantum  est  bonum  est,  quod  divinam  etiam  providentiam  vocamus. 
Nihil  igitur  casu  fit  in  mundo » .  —  His  testimoniis  innituntur  ad  osten- 
dendum  omne  quod  est  in  quantum  est  bonum  esse.  Unde  idem  Au- 
gustinus,  I.  lib.  De  Doctr.  Christ.  (4)  ait :  « Ille  summe  ac  primitus  est, 
qui  omnino  incommutabilis  est,  et  caetera  quae  sunt,  nisi  ab  illo  esse 
non  possunt,  et  in  tantum  bona  sunt  in  quantum  acceperunt  ut  sint  » . 

Quid  ex  praedictis  sequatur?  —  Ex  praedictis  colligitur  atque 
infertur,  quia  si  mala  voluntas  et  mala  actio  est,  in  quantum  est  bona 

(1)   Mattk.  c.  VII.  v.  17.       (2)  Qunest.  21.       (3)  Quaest.  24.       (4)  Cap.  32. 


794  LIB.    II.    DIST.    XXXV.    TEXT.   MAGISTRI. 

est.  —  Sed  quis  est  qui  diffitetur  malam  voluntatem  esse  et  malam 
actionem?  Mala  igitur  voluntas  sive  actio  in  quantum  est  bonum  est, 
et  in' quantum  voluntas  est  vel  actio  bonum  similiter  est;  sed  ex  vitio 
mala  est,  quod  vitium  a  Deo  non  est,  neque  aliquid  est.  Quod  Au- 
gustinus  notasse  videtur  lib.  LXXXIII  QQ.  (1)  dicens:  «  Vitium  est 
voluntatis,  quo  est  homo  deterior ;  quod  vitium  longe  abest  a  voluntate 
Dei,  ut  ratio  docet  » .  —  Ex  hoc  loco  probant  voluntatem  in  quan- 
tum  vitiosa  est  non  esse  a  Deo ;  et  in  quantum  vitiosa  est  peccatum 
est ;  et  peccatum  est,  ut  aiunt,  in  quantum  non  habet  ordinem  nec 
rinem  debitum.  Ita  et  actio,  in  quantum  ex  malo  procedit  et  ordinem 
non  habet  et  ad  malum  tendit. 

Alia  probatio,  quod  omnis  actus  in  quantum  est  bonus  est.  — 
Item  et  aliter  probant  omnem  actum,  interiorem  vel  exteriorem,  in 
quantum  est  esse  bonum ,'  quia  nou  esset  actus  malus,  nisi  esset  res 
bona,  quia  non  est  aliqua  res  mala,  nisi  eadem  res  bona  sit.  —  Unde 
Augustinus  in  Enchir.  (2):  «  Omnis  natura  bonum  est,  nec  res  aliqua 
mala  esset,  si  res  bona  ipsa  quae  mala  est  natura  non  esset.  Non  igitur 
potest  esse  malum,  nisi  esset  aliquod  bonum.  Quod  cum  dici  videatur 
absurde,  connexio  tamen  ratiocinationis  nos  compellit  hoc  dicere  » .  — 
Ex  praemissis  testimoniis  asserunt  omnes  actus  in  quantum  sunt 
esse  res  bonas,  nec  aliquid  esse  malum,  id  est  peccatum,  nisi  idem 
quoque  secundum  aliquid  bonum  sit;  et  omnium  quae  sunt  in  quan- 
tum  sunt  Deum  auctorem  praedicant,  et  eius  voluntate  omnia  esse 
quaecumque  sunt,  quae  in  quantum  sunt  naturae  sunt. 

Obiectio  contra  illos  qui  clicunt  omnes  actus  in  quantum  sunt  esse 
bonos.  —  Quibus  opponitur :  si  omnia  quae  sunt  in  quantum  sunt 
bona  sunt  et  naturae  sunt,  ergo  adulterium  et  homicidium  et  similia 
in  quantum  sunt  bona  sunt  et  naturae  sunt,  et  Deo  volente  fiunt. 
Quod  si  est,  tunc  illi  qui  faciunt  illa  bona  agunt :  quod  penitus  absur- 
dum  est.  —  His  vero  sic  illi  respondent :  dicunt  equidem,  adulterium, 
homicidium  et  huiusmodi  non  simpliciter  actus  denotare,  sed  actuum 
vitia;  actusque  ipsos  adulterii  et  homicidii  in  quantum  sunt,  vel  in 
quantum  actus  sunt,  a  Deo  esse,  et  bonas  naturas  esse;  sed  non  in 
(juantum  adulterium  et  homicidium  sunt.  Et  ideo  non  sequi  dicunt, 
si  actus  qui  homicidia  et  adulteria  sunt  a  Deo  sunt,  quod  homicidia 
et  adulterio  a  Deo  sint. 

Alia  illorum  oppositio  contra  eosdem.  —  Item  aliter  eis  opponi- 
tur :  si  aliquid  non  est  malum  quod  non  sit  natura  vel  res  bona,  quo- 
modo  igitur  peccata  sunt  non  credere  in  Deum,  non  ire  ad  ecclesiam 
et  huiusmodi,  cum  ista  non  sint  naturae,  imo  omnino  non  sintf  Non 
est  enim  aliquid  vel  res  aliqua  non  ire  ad  ecclesiam,  vel  non  credere 

(1)  Quaest.  3.  (2)  Cap.  13. 

et  huiusmodi.  —  Ad  quod  dicunt,  his  atque  huiusinodi  dictionibus, 
quae  videntur  privationes  simpliciter  notare  et  nihil  ponere,  quia  per 
negationem  dicuntur,  vere  aliqua  poni,  actusque  per  eas  significari. 
Non  credere  enim  in  Christum  incredulitatem  dicunt,  et  nomine  in- 
credulitatis  malum  mentis  actum  significari.  Ita  etiam  cum  dicitur 
non  ire  ad  ecclesiam  malum  est,  non  euntis  contemptus  significatur, 
icl  est  voluntas  mala  vel  propositum;  hoc  est  enim  declinare  a  bono, 
et  ideo  malum  est,  sicut  e  converso  declinare  a  malo  bonum  est.  Sicut 
ergo  declinatio  a  malo  aliquid  ponit,  scilicet  voluntatem  et  propositum 
vitandi  malum,  non  enim  potest  esse  bonum  quod  omnino  nihil  est, 
ita  declinatio  a  bono  quod  est  significat,  scilicet  voluntatem  et  pro- 
positum  mali.  —  Et  secundum  hoc  vera  est  et  generalis  illa  peccati 
mortalis  descriptio,  quam  supra  (1)  posuit  Augustinus. 

Utrum  malus  actus  in  quantum  peccatum  est  sit  privatio  vel  cor- 
ruptio  boni?  —  Potest  etiam  quaeri  ab  eisdem:  cum  peccatum  sit, 
ut  supra  dictum  est,  privatio  vel  corruptio  boni,  et  omnis  actus  malus 
sit  peccatum,  utrum  sit  privatio  vel  corruptio  boni  in  quantum  pec- 
catum  est,  vel  non?  Si  enim  in  quantum  peccatum  est  corruptio  boni 
est,  cum  corruptio  vel  privatio  boni  poena  sit  homini,  in  quantum 
igitur  peccatum  est  poena  est.  Quod  si  est,  tunc  in  quantum  pecca- 
tum  est  bonum  esse  videtur  et  a  Deo  esse.  Si  autem  non  in  quan- 
tum  peccatum  est  corruptio  est,  quaeritur  ergo,  secundum  quid  cor- 
ruptio  sit?  Si  enim  corruptio  est,  et  non  in  quantum  peccatum  est, 
cum  non  sit  nisi  bonum,  praeterquam  in  eo  quod  peccatum  est,  ergo 
in  quantum  bonum  est  corruptio  vel  privatio  boni  est.  —  Ad  quod 
etiam  ipsi  dicunt  actum  malum,  non  in  quantum  est  neque  in  quan- 
tum  bonum  est,  esse  privationem  vel  corruptionem  boni,  sed  in  quan- 
tum  peccatum  est ;  non  tamen  in  quantum  peccatum  est  poena  est,  vel 
aliquid  quod  a  Deo  sit.  Ut  enim  ex  verbis  praemissis  Augustini  colligi- 
tur,  peccatum  dicitur  corruptio  vel  privatio  active,  non  passive;  nam  ideo 
malum  vel  peccatum  dicitur  corruptio  boni,  quia  naturam  bonam  qua- 
licumque  privat  bono;  nam  si  non  privat  aliquo  bono,  non  nocet,  ut  su- 
pra  (2)  Augustinus  ait:  nocet  autem;  adimit  ergo  bonum:  non  autem  no- 
cet  nisi  in  quantum  peccatum  est ;  ergo  in  quantum  peccatum  est  privat 
bono :  itaque  in  quantum  peccatum  est  privatio  est  vel  corruptio  boni. 

Quomodo  in  quantum  peccatum  est  possit  corrumpere  bonum,  cum 
nihil  sit?  —  Sed  cum  nihil  sit  in  quantum  peccatum  est,  quomodo 
potest  bonum  corrumpere  vel  adimere?  —  Augustinus  te  hoc  docet  in 
lib.  De  Natura  et  Graiia  (4)  dicens :  «  Abstinere  a  cibo  non  est  aliqua 
substantia;  tamen  substantia  corporis,  si  omnino  abstineatur  a  cibo, 
languescit  et  frangitur.  Sic  non  est  substantia  peccatum ;  eo  tamen 
natura  animae  corrumpitur  » . 

(1)  Dist.  84,  pag.  790;  hic,  pag.  792.       (2)  Dist.  34,  pag.  790.      (3)  Oap.  20. 

Quod  peccatum  proprie  corruptio  est  animae,  et  quomodo/  — 
Peccatum  vero,  id  est  culpa,  proprie  animae  corruptio  est.  —  Si  au- 
tem  quaeritur,  in  quo  possit  corrumpi  animaf,  in  parabola  (1)  illius  qui 
incidit  in  latrones7  qui  eum  spoliaverunt  et  vulneraverunt,  clarescit. 
Incidit  enim  homo  in  latrones,  quando  per  peccatum  in  potestatem 
diaboli  traditur  ;  et  tunc  per  peccatum  spoliatur  gratuitis  bonis,  id 
est  virtutibus,  et  in  naturalibus  bonis  vulneratur,  quae  sunt  ratio, 
intellectus,  memoria  et  ingenium  et  liuiusmodi,  quae  per  peccatum 
obtenebrantur  et  vitiantur.  Per  peccatum  etiam  privatur  illo  bono 
cuius  participatione  caetera  bona  sunt;  quo  tanto  magis  privatur, 
quanto  magis  se  ab  eo  elongat. 

Qualiter  homo  se  elongat  a  Deo,  scilicet  per  dissimilitudinem, 
quam  facit  per  peccatum.  —  Ab  eo  autem  se  elongat  homo  per  pec- 
catum,  non  loci  distantia,  quia  ubique  totus  et  praesens  est  omnibus,  et 
«  omnia  in  ipso  sunt,  ut  ait  Augustinus  lib.  LXXXIII.  QQ.(2),  et  ipse 
locus  non  est.  Locus  tamen  Dei  abusive  dicitur  templum  Dei,  non 
quod  eo  contineatur,  sed  quod  ei  praesens  sit  et  inhabitans ;  id  autem 
anima  munda  intelligitur  » .  —  Per  peccatum  igitur  non  secundum 
locum  aliquis  longe  fit  a  Deo,  sed  in  eo  longe  fit  quod  ab  eius  si- 
militudine  recedit,  et  tanto  longius  quanto  fit  dissimilior.  «  Illa  autem, 
ut  Augustinus  ait  lib.  LXXXIII.  QQ.  (3),  quae  participatione  similia 
sunt  Deo  recipiunt  dissimilitudinem.  At  ipsa  similitudo  nullo  modo 
ex  aliqua  parte  potest  esse  dissimilis.  Unde  fit  ut  cum  similitudo  Pa- 
tris  Filius  sit,  ex  nulla  parte  Patri  possit  esse  dissimilis,  cuius  par- 
ticipatione  similia  sunt  quaecumque  Deo  similia  sunt;  et  illa  possunt 
recipere  dissimilitudinem  » .  Nihil  est  autem  quod  hominem  acleo  Deo 
dissimilem  faciat  quemadmodum  peccatum.  —  Cum  autem  peccatum 
sit  privatio  vel  corruptio  boni,  quae  est  in  anima,  est  etiam  privatio 
et  corruptio  boni  corporis,  sicut  corpus  hominis  privavit  beneficio  il- 
lius  immortalitatis  et  impassibilitatis  quam  habuit  ante  peccatum. 

An  poena  sit  privatio  boni?  —  Quaeri  autem  solet,  utrum  et 
poena  sit  privatio  vel  corruptio  boni?  —  Ad  quod  facile  respon- 
deri  potest,  si  praedicta  ad  memoriam  revocentur.  Diximus  enim  su- 
pra,  privationem  vel  corruptionem  boni  accipi  active  vel  passive,  id 
est  secundum  efflcientiam  vel  effectum.  Ideoque  privatio  vel  corru- 
ptio  boni  dicitur  et  peccatum  et  poena ;  sed  peccatum  secundum  efp- 
cientiam,  quia  privat  vel  corrumpit  bonum;  poena  autem  secundum 
effectum,  id  est  secundum  passionem,  quae  est  effectus  peccati.  Aliud 
est  enim  culpa,  aliud  poena;  alterum  est  Dei,  id  est  poena,  alterum 
diaboli  vel  hominis  est,  id  est  culpa. 


(lj  Luc.  c.  X.  v.  30.  seqq.  (2)  Quaest.  .20.  (3)  Quaest.  23. 

Quod  quaedam  simul  sunt  peccatum  et  poena  peccatl,  quaedam 
peccatum  et  causa  peccati,  alla  vero  peccatum  et  causa  et  poena  peccatl. 

—  Sciendum  est  tamen  quaedam  sic  esse  peccata,  ut  sint  etiam  poe- 
nae  peccatorum.  Unde  Augustinus  super  illum  locum  Pscdm.  57  (1), 
Supercecidit  ignis  et  non  viderunt  Solem,  ait :  «  Ignis  superbiae  et 
concupiscentiae  et  irae  intelligitur.  Istas  poenas  pauci  vident ;  ideo  eas 
maxime  commemorat  Apostolus  in  Epistola  ad  Eomanos{2),  et  enumerat 
multa  quae  peccata  sunt  et  poena  peccati.  Inter  primum  enim  pec- 
catum  apostasiae  et  ultimam  poenam  ignis  aeterni  media  quae  sunt  et 
peccata  sunt  et  poena  peccati »  (3).  —  Gregorius  quoque  super  Ezechie- 
lem  (4)  ait :  «  Contemnentr,  qui  non  vult  poenitere,  ponit  Deus  offen- 
diculum,  ut  scilicet  gravius  impingat.  Peccatum  enim,  quod  per  poeni- 
tentiam  citius  non  deletur,  aut  peccatum  est  et  causa  peccati,  aut  pecca- 
tum  et  poena  peccati,  aut  peccatum  simul  et  causa  et  poena  peccati. 
Unde  Moyses  (5):  Nondum  sunt  completa  peccata  Amorrhaeorum ;  et 
David  inquit  (6):  Appone  iniquitatem  super  iniquitatem  eorum;  et  alius 
Propheta  (7) :  Sa?iguis  sanguinem  tetigit,  id  est  peccatum  peccato  addi- 
tum  est.  Paulus  quoque  ait  (8) :  Propterea  tradidit  illos  Deus  in  passiones 
ignominiae,  etc. ;  et  item  (9) :  Ut  impleant  peccata  sua  semper.  Ioanni 
quoque  per  Angelum  dicitur:  Qui  in  sordibus  est  sordescat  adhuc  »  (10). 

—  Ex  his  testimoniis  colligitur  peccatum  aliquod  et  peccatum  esse 
et  poenam  peccati. 

Ex  praedictis  quaestio  oritur,  scilicet  an  in  quantum  peccatum 
est  sit  poena  peccati?  —  Et  ideo  merito  quaeritur?  utrum  in  quantum 
peccatum  est  sit  poena  peccati?  —  Quod  non  videtur,  cum  omnis 
poena  peccati  iusta  sit.  Unde  Augustinus  in  lib.  Retract.  (11):  « Omnis 

(1)  v.  9.  (7)  Os.  c.  IV.  v.  2. 

(2)  Cap.   I.  v.  23.  seqq.  (8)   Eom.  c.  I.  v.  26. 

(3)  Enarrat.  in  Psalm.  (9)  /.  Thes.  c.  II.  v.  16. 

(4)  Lib.  I.  Homil.  11.  —  Cfr.  Moral.  Lib.  XXV.  c.  9. 

(5)  Gen.  c.  XV.  v.  16.  (10)  Apoc.  c.  XXII.  v.   11. 

(6)  Ps.  LXVIII.  v.  28.  (ll)Lib.  l.c.d;  De  Lib.  Arb.  Lib.  III.  c.18. 

poena  peccati  iusta  est  et  supplicium  nominatur  » .  Si  ergo  peccatum, 
quod  est  peccaturji  et  poena  peccati,  in  quantum  peccatum  est  poena 
peccati  est,  cum  omnis  poena  iusta  de  iustitia  Dei  veniat,  videtur  in 
quantum  peccatum  est  iustum  esse  et  a  Deo  provenire.  —  Ad  quod 
illi  respondent  peccatum  sic  dici  poenam  peccati,  quia  per  peccatum, 
in  quod  merito  praecedentis  peccati  homo  labitur,  deserente  Deo,  cor- 
rumpitur  bona  natura.  Sicut  ignis  aeternus  dicitur  poena  malorum, 
quia  ea  cruciantur;  nec  tamen  ipse  cruciatus  malorum  ignis  est,  sed 
per  ignem  fit  in  homine.  Ita  per  peccatum  corrumpitur  natura,  et 
imminuitur  bonum  naturae ;  et  est  ipsa  imminutio  et  corruptio  boni 
passio  et  poena ;  et  non  est  essentialiter  ipsa  peccatum,  per  quod  fit, 
sed  ideo  peccatum  dicitur,  ut  praemissum  est,  quia  per  peccatum,  il- 
lico  ut  peccat  homo,  fit  in  homine  illa  corruptio ;  quae  tamen  fit  a  Deo 
auctore ;  illa  enim  poena  sive  passio,  quae  est  boni  corruptio,  a  Deo 
est.  Illius  tamen,  ut  sic  dicam,  materia  et  causa  est  peccatum,  quod 
a  Deo  non  est.  —  Quod  videtur  Augustinus  notasse  et  iuxta  hunc 
sensurn  intellexisse  cum  ait  in  lib.  De  Praedest.  Sanct.  (1):  «  Prae- 
destinatione  Deus  ea  praescivit  quae  fuerat  ipse  facturus.  Sed  prae- 
scivit  Deus  etiam  quae  non  est  ipse  facturus,  id  est  omnia  mala,  quia 
etsi  sunt  quaedam  quae  ita  peccata  sunt  ut  etiam  poenae  sint  pec- 
cati,  secundum  illud  Apostoli  (2) :  Tradidit  illos  Deus  in  passiones,  etc, 
non  tamen  peccatum  Dei  est,  sed  iudicium  » ,  scilicet  poena.  In  Scri- 
ptura  enim  saepe  nomine  iiidicii  poena  intelligitur.  —  Hic  diligenter 
intendentibus  insinuare  videtur  ea  quae  peccata  sunt  et  poenae  pec- 
cati,  non  in  quantum  peccata  sunt,  sed  in  quantum  poenae,  Dei  esse 
dicuntur.  Nam  cum  dixisset  Deum  non  esse  facturum  mala  aliqua, 
id  est  peccata,  quia  posset  ei  obiici  quaedam  peccata  esse  etiam  poe- 
nas  peccati,  et  poena  peccati  omnis  iusta  est,  et  ideo  a  Deo  est,  quasi 
determinando  secundum  quid  faciat  ea,  vel  secundum  quid  non  faciat, 
addidit  reliqua.  Iuxta  vero  praedictam  intelligentiam  peccata  sane  di- 
cuntur  poenae.  Unde  Apostolus  appellat  eas  passiones  ignominiae,  quia, 
ut  ait  auctoritas  (3),  «  licet  quaedam  peccata  sint  quae  delectant,  sunt 
tamen  passiones  naturae  non  nominandae  » ,  quia  per  ea  corrumpitur 
natura. 

Quod  cum  omne  peccatum  possit  dici  poena,  non  tamen  omne 
peccatum  est  poena  peccati.  —  Et  licet  ex  hoc  sensu  omne  peccatum 
mortale  possit  dici  poena,  non  tamen  omne  potest  dici  poena  peccati. 
Poena  enim  peccati,  ut  praedictum  est,  est  illud  cuius  causa  est  aliud 
praecedens  peccatum.  Nam  peccatum  sic  dicitur  poena  peccati  respectu 
praecedentis  sicut  dicitur  causa  peccati   respectu    sequentis.    Quo    fit 

(1)  Cap.  10.         (2)  Eom.  c.  I.  v.  26.         (3)  Glos.  ad  Eom.  c.  I.  v.  26. 

ut  idem  peccatum  et  causa  sit  et  poena  peccati;  sed  alterius  peccati 
poena  et  alterius  causa.  Ut  enim  Gregorius  in  Moral.  (1)  ait :  «  Pec- 
catum  quod  poenitentia  non  diluitur  suo  pondere  mox  ad  aliud  trahit. 
Unde  fit  ut  non  solum  peccatum  sit,  sed  et  causa  peccati ;  ex  illo 
quippe  culpa  subsequens  oritur.  Peccatum  vero  quod  ex  peccato  ori- 
tur  non  solum  peccatum,  sed  et  poena  peccati  est ;  quia  iusto  iudicio 
Deus  cor  peccantis  obnubilat,  ut  praecedentis  peccati  merito  etiam  in 
alia  cadat.  Quem  enim  liberare  noluit  deserendo  percussit » .  —  Proinde, 
ut  Augustinus  ait  (2) :  «  Praecedentis  est  haec  poena  peccati7  et  tamen 
etiam  ipsa  peccatum  est  » .  «  Iudicio  enim  iustissimi  Dei  traditi  sunt, 
ut  ait  Apostolus  (3)  de  quibusdam,  sive  deserendo,  sive  alio  modo  expli- 
cabili  vel  inexplicabili,  in  passiones  ignominiae,  ut  crimina  crimini- 
bus  vindicarentur,  et  supplicia  peccantium  non  tantum  sint  tormenta, 
sed  et  vitiorum  incrementa »  (4).  Illa  ergo  peccata  quae  enumerat  Apo- 
stolus,  quia  de  superbia  sunt7  non  solum  peccata,  sed  etiam  supplicia 
sunt.  —  Ecce  ex  his  iam  fit  perspicuum  quaedam  peccata  etmm  jJoe- 
nas  et  causas  peccati  esse ;  et  illud  peccatum  esse  paenam  peccati 
quod  causam  praecedentem  habet  peccatum ;  atque  illud  peccatum  esse 
causam  peccati  quod  est  meritum  sequentis  culpae. 

Ex  praedictis  videtur  significari  ipsa  eadem  quae  peccata  sunt 
esse  et  poenas  peccati.  —  Sed  cum  ait  crimina  criminibus  vindicari, 
videtur  insinuare  ea  ipsa  quae  peccata  sunt  essentialiter  esse  poenas 
peccati,  id  est  punitiones  peccati.  —  Ad  hoc  autem7  inquiunt  illi7  haec 
et  similia  dicta  esse  secundum  rationem  praedictam7  et  ideo  intelli- 
genda  fore  secundum  praemissam  expositionem.  «  Intelligentia  enim 
dictorum  ex  causis  est  assumenda  dicendi »  (5). 

Quod  non  obviat  veritati,  si  quis  dicat  ipsa  peccata  esse  poenas 
peccati  essentialiter.  —  In  nullo  tamen  praeiudicium  factum  veritati 
putatur7  si  quis  dicat  ipsa  eadem  quae  peccata  sunt  essentialiter,  ut 
ita  dicam7  esse  poenas,  id  est  punitiones  peccatorum  praecedentium, 
quae  iustae  sunt  et  a  Deo  sunt.  Nec  tamen  in  quantum  peccata  sunt  a 
Deo  sunt,  nec  in  quantum  peccata  sunt  poenae  peccati  sunt ;  et  tamen 
in  quantum  peccata  sunt  privationes  boni  sunt7  sed  ut  supra  (6)  dictum 
est7  causaliter  et  active  dicuntur  privationes. 

Aperte  ostendit  peccata  quaedam  esse  poenam  peccati,  et  poe- 
nam  ipsam  iustam  esse  a  Deo.  —  Quod  autem  quaedam  peccata 
poenae  sint.  et    ipsa    poena    iusta   sit    et    a    Deo    sit,    evidenter    tra- 

(1)  Lib.  XXV.  c.  9.  (4)  D.  Aug.  loc.  cit. 

(2)  Contra  lulian.  Lib.  V.  c.  3.  (5)  D.  Hilar.  De  Trinit.  Lib.  IV. 

(3)  Rom.  c.  I.  v.  26.  (6)  Dist.  35,  pag.  795. 

dit  Augustinus  in  lib.  Retract.  I.  (1)  dicens,  quaedam  necessitate  fieri 
ab  hornine,  quae  mala  sunt,  et  eadem  iusta  poena  peccati  sunt. 
«  Sunt,  inquit,  quaedam  necessitate  facta  improbanda,  ubi  homo  vult 
recte  facere,  et  non  potest.  Unde  est  illud  Apostoli  (2) :  Non  quod 
volo  facio  bonum,  sed  quod  odi  malum  hoc  ago.  Et  illud  (3) :  Caro 
concupisclt  adversus  splrltum,  et  spiritus  adversus  carnem.  Haec 
enim  invicem  sibi  adversantur,  ut  non  ea  quae  vultis,  faciatis.  Sed 
haec  omnia  ex  illa  mortis  damnatione  sunt.  Nam  si  non  est  ista  poena 
hominis,  sed  natura,  nulla  ista  peccata  sunt.  Si  enim  non  receditur 
ab  eo  modo  quo  naturaliter  factus  est  homo,  cum  haec  facit,  ea  utique 
facit  quae  debet.  Si  autem  homo,  quia  ita  est,  non  est  bonus  nec 
habet  in  potestate  ut  sit  bonus,  sive  non  videndo  qualis  esse  debeat, 
sive  videndo  et  non  valendo  esse  qualem  se  esse  debere  videt,  poenam 
istam  esse  quis  dubitet?  Omnis  autem  poena,  si  peccati  poena  est, 
iusta  est  et  supplicium  nominatur.  Si  autem  iniusta  est  poena,  quo- 
niam  poenam  esse  nemo  ambigit,  iniusto  aliquo  dominante  homini  im- 
posita  est.  Porro,  quia  de  omnipotentia  Dei  et  iustitia  dubitare  de- 
mentis  est,  iusta  est  haec  poena  et  pro  peccato  aliquo  impenditur. 
Non  enim  quisquam  iniuste  dominans  aut  surripere  hominem  potuit, 
veluti  ignoranti  Deo,  aut  extorquere  invito  tamquam  invalidiori,  ut 
hominem  iniusta  poena  cruciaret.  Helinquitur  ergo  ut  haec  poena  iusta 
de  damnatione  hominis  veniat  » .  —  His  atque  aliis  pluribus  testimo- 
niis  docetur    quaedam  esse  peccata  et  poenas  peccati  essentialiter. 

De  quibusdam  quae  sine  dubio  peccata  sunt  etpoenae,  ut  ira,  invidia. 
—  Praeterea,  nullatenus  ambigendum  est  quaedam  peccata  absque  ullo 
scrupulo  poenas  esse,  ut  invidia,  quae  est  dolor  alieni  boni,  et  ira,  quae 
etiam,  non  in  quantum  poenae  sunt,  peccata  sunt ;  ita  etiam  de  cupidi- 
tate  et  timore  et  aliis  huiusmodi  sentiendum  est.  Unde  Augustinus  lib. 
LXXXIII.  QQ.  (4)  ait:  «  Omnis  perturbatio  passio:  omnis  ^cupiditas 
perturbatio;  omnis  ergo  cupiditas  passio:  omnis  vero  passio  cum  est 
in  nobis  ipsa  passione  patimur;  omnis  igitur  cupiditas  cum  est  in 
nobis  ipsa  cupiditate  patimur,  et  in  quantum  cupiditas  est  patimur. 
Omnis  autem  passio  in  quantum  ipsa  patimur  non  est  peccatum. 
Ita  et  cle  timore,  non  enim  consequens  est  ut  si  joatimur  timorem, 
ideo  non  sit  peccatum,  quia  multa  sunt  peccata  quae  patimur,  sed 
non  in  quantum  patimur  eis  » . 

Quod  verbis  Augustini  praemissis  quaedam  sententia  Hieronymi 
obviare  videtur.  —  Illud  autem  diligenter  est  annotandum,  quod  supra 
positis  verbis  Augustini  dicentis,  quaedam  necessitate  facta  esse  im- 

(1)  Cap.  9.  De  Lib.  Arb.  Lib.  III.  c.  18.  (3)  Gal.  c.  V.  v.    17. 

(2)  Rom.  c.  VII.  v.  15.  (4;  Quaest.  77. 

probancla  et  mala,  vicletur  obviare  quod  Hieronymus  ait  in  Explana- 
tione  fidel  (1),  quod  licet  supra  sit  positum,  tamen,  ut  perfectius  sciatur, 
iterare  non  piget :  «  Execramur,  inquit,  eorum  blasphemiam,  qui  di- 
cunt  impossibile  aliquicl  homini  a  Deo  esse  praeceptum,  et  manclata 
Dei  non  a  singulis,  sed  ab  omnibus  in  commune  posse  servari » .  Et 
paulo  post :  «  Et  tam  illos  errare  dicimus  qui  cum  Manichaeo  dicunt 
hominem  peccatum  vitare  non  posse,  quam  lllos  qui  cum  Ioviniano 
asserunt  hominem  non  posse  peccare  » .  —  Ecce  Hieronymus  dicit  er- 
rorem  esse,  si  quis  dicat  hominem  vitare  peccatum  non  posse.  Qui 
autem  dicit  quaedam  necessitate  fieri,  quaedam  dicit  non  posse  vitari. 
Cum  ergo  id  Augustinus  dicat,  videtur  aut  erroris  esse  quod  tradit, 
aut  non  esse  verum  quod  Hieronymus  ait. 

Determinatio  contrarietatem  submovens  de  Sanctorum  medio.  — 
Ad  quocl  dici  potest,  quia  Augustinus  secundum  statum  huius  mise- 
riae  (acl  quam  pertinet  ignorantia  et  difficultas,  ut  idem  ait  in  lib. 
De  Lib.  Arbit.  (2),  quae  ex  iusta  damnatione  descenderunt),  illud 
tradidit,  ubi  et  venialia  peccata  inclusit.  Hieronymus  vero  tantum  de 
mortalibus  peccatis  loquitur,  quae  unusquisque,  gratia  illuminatus,  vi- 
tare  valet:  vel  de  homine  secundum  statum  liberi  arbitrii  ante  pec- 
catum  illud  ait. 

Epilogum  facit,  ad  alia  transiturus.  —  Satis  diligenter  eorum 
posuimus  sententiam  qui  dicunt  omnes  actus  naturas  esse,  et  in  quan- 
tum  sunt  bonos  esse.  —  In  quo  tractatu  quaedam  interseruimus  quae 
non  ex  eorum  tantum  persona  accipienda  sunt,  quia  ab  omnibus  ca- 
tholice  sapientibus  absque  haesitatione  tenentur;  atque  auctoritatum 
testimoniis  et  rationibus  eorumdem  traditionem  munivimus,  qui  dicunt 
omnes  actus  essentia  sui,  icl  est  in  quantum  sunt,  esse  bonos,  quos- 
dam  vero  in  quantum  inordinate  iiunt  peccata  esse.  —  Addunt  quo- 
que,  quosdam  non  tantum  essentia,  sed  etiam  genere  bonos  esse,  ut 
reficere  esurientem,  qui  actus  est  de  genere  operum  misericordiae ; 
quosdam  vero  actus  absolute  ac  perfecte  bonos  dicunt,  quos  non  solum 
essentia  vel  genus,  sed  etiam  causa  et  finis  commendat,  ut  sunt  illi 
qui  ex  bona  voluntate  proveniunt  et  bonum  finem  metiuntur. 

(1)  Symboli  Explanatio  ad  Damas.  Cfr.  supra,  Dist.  28,  pag.  727. 
(2;  Cap.   18. 

Aliorum  ponit  sententiam  qui  dicunt  malos  actus  nullo  modo  esse 
a  Deo,  nec  esse  bonos,  sive  in  eo  quod  sunt,  sive  alio  modo.  —  Sunt 
autem  et  alii  plurimi,  longe  aliter  de  peccato  et  de  actu  sentientes; 
asserunt  enim  voluntatem  malam  et  actum  malum  peccata  esse,  et 
nulla  ratione  bona,  nec  secundum  aliquam  rationem  ex  Deo  auctore 
esse,  quia  sine  Deo  fiunt.  Sine  eo  namque,  ut  ait  Evangelista  (1), 
factum  est  nihil,  id  est  peccatum,  quod  dicitur  esse  nihil:  non  quia 
non  sit  actio,  vel  voluntas  mala,  quae  aliquid  est,  sed  quia  a  vero 
esse  separat  homines  et  ad  malum  trahit,  et  sic  ad  non  esse  dedu- 
cit.  «  Qui  enim  a  summi  boni  participatione  recedunt,  quod  solum 
vere  ac  proprie  est,  merito  non  esse  dicuntur  »  (2).  —  Ideoque  Augu- 
stinus  dicit  super  Joannem  (3),  «  peccatum  nihil  esse,  nihilque  fieri  ho- 
mines  cum  peccant  » .  —  Hac  igitur  ratione  astruunt  peccatum  nihil 
esse,  quia  a  vero  esse  hominem  elongat ;  voluntatemque  malam  atque 
actionem  sive  locutionem  malam  peccatum  esse  dicunt,  quia  praeva- 
ricatio  et  inobedientia  haec  sunt  et  contra  legem  Dei  fiunt;  quae  ta- 
men  sunt,  sed  ab  homine,  vel  a  diatolo,  non  a  Deo;  nullatenus  enim 
haec  a  Deo  esse  dicunt,  sive  in  quantum  sunt,  sive  alio  modo. 

Qualiter  determinent  verba  Augustini  praemissa,  quibus  ait,  omne 
quod  est  in  quantum  est  bonum  est  ?  —  Illa  quoque  Augustini  verba  (4), 
quibus  dicit  omne  quod  est  in  quantum  est  bonum  esse,  et  Deum  ha- 
bere  auctorem,  de  naturis  sive  de  substantiis  tantum  accipienda 
fore  tradunt.  Substantiae  vero  nomine  atque  naturae  dicunt  signifi- 
cari  substantias  ipsas,  et  ea  quae  naturaliter  habent,  scilicet  quae 
concreata  sunt  eis;  sicut  anima  naturaliter  habet  intellectum  et  in- 
genium  et  voluntatem  et  huiusmodi.  Quod  ex  verbis  Augustini  prae- 
missis  (5)  colligitur,  ubi  bonum  hominem  appellat  bonam  naturam,  et 
malum  hominem  malam  naturam.  Secundum  hanc  ergo  assertionem 
vel  acceptionem    mali    actus    non    sunt    naturae  vel   substantiae,    nec 


vl    Ioan.  c.  I.  v.  3.  (4)  Vid.  Dist.  35,  pag.  793. 

(2)   D.  Gregor.  Moral.  Lib.  XIV.  c.  18.  (5)  Dist.  34,  pag.  790. 

(3j   Tract.  I. 

etiani  boni  actus.  —  Quod  utique  videtur  Augustinus  innuere  in 
lib.  I.  Retract.  (1),  distinguens  inter  substantias  sive  naturas  et  bonas 
actiones  sive  malas.  Aperiens  enim  quomodo  intelligendum  sit  quid- 
dam  in  lib.  De  Vera  Religione  (2)  ab  eo  traditum,  ait :  « Hoc  de  sub- 
stantiis  atque  naturis  dictum  est,  inde  enim  disputabatur ;  non  de 
bonis  actionibus  atque  peccatis  » .  —  Aperte  hic  videtur  dividere  inter 
naturas  sive  substantias  et  actiones  sive  peccata.  Ideoque  asserunt 
praefati  Doctores  actiones  interiores  vel  exteriores  non  esse  naturas 
vel  substantias ;  quae  si  malae  sunt,  peccata  sunt,  neque  a  Deo  sunt. 
—  Quod  vero  mali  actus  non  sint  naturae,  Augustinus  videtur  no- 
tare  in  prima  responsione  contra  Pelagianos  (3),  ita  dicens  :  «  Opera  dia- 
boli,  quae  vitia  dicuntur,  actus  sunt,  non  res  » .  Idem  in  quarta  re- 
sponsione  (4) :  «  Omne  malum  natura  non  est,  sed  actus,  accidens  alicui 
ex  defectu  boni.  Quam  ob  rem  quod  natura  non  est  Deus  non  fecit, 
quia  natura  est  omne  quod  fecit  » .  Item  (5) :  « Omne  quod  natura  bo- 
num  est  Deus  ex  nihilo  fecit,  non  diabolus » . 

Secundum  hos,  res  aliquae  sunt  quae  a  Deo  non  sunt,  quibus  ho- 
mines  mali  sunt.  —  Ex  quo  colligitur  res  aliquas  esse  quae  a  Deo 
non  sunt,  eisque  homines  mali  sunt.  Quod  nihilominus  et  ipsi  conce- 
dunt,  innitentes  verbis  Augustini  superius  positis,  qui  in  Enchir.  (6)  de- 
terminans  illa  verba  Prophetae  (7) :  Vae  his  quis  dicunt  bonum  malum  !, 
dicit  «  de  ipsis  rebus,  quibus  homines  mali  sunt,  non  de  hominibus 
hoc  esse  intelligendum  » .  —  Sunt  ergo  aliquae  res  quibus  homines 
mali  sunt.  —  Id  autem  quo  homo  fit  deterior  a  Deo  non  est ;  quia,  ut 
ait  Augustinus  in  lib.  LXXXIII.  QQ.  (8),  «  Deo  auctore  non  fit  homo 
deterior » .  Non  est  igitur  Deus  auctor  rerum  quibus  homo  deterior 
fit:  at  sunt  aliquae  res,  ut  dictum  est,  quibus  homines  mali  fiunt; 
sunt  igitur  aliquae  res  quae  a  Deo  non  sunt,  quia  peccata  ipsae  sunt. 
Ideoque  Scriptura  in  pluribus  contestatur  locis  (9)  Deum  non  esse 
auctorem  malorum,  id  est  eorum  quae  peccata  sunt. 

Ex  parte  eorum  praemissae  opponitur  sententiae  in  illo  verbo: 
Deus  auctor  malorum  non  est.  —  In  hoc  autem  verbo  superiorum 
sententiae  recte  opponitur  qui  dicunt  Deum  non  esse  auctorem  eo- 
rum  quae  mala  sunt  in  quantum  mala  sunt,  sed  in  quantum  sunt; 
et  in  quantum  mala  sunt  dicunt  ea  nihil  esse.  Quid  igitur  mirum 
si  Deus  dicitur   non    esse  auctor  eorum  in  quantum   nihil    sunt,  cum 


(1)  Cap.  13.  (tfj  Cap.  19. 

(2)  Cap.  41.  (7)  Isai.  c.  V.  v.  20.  —  Cf.  dist    24  (c.  5). 
(3;  Hypognost.  Lib.  I.  c.  5.  (8)  Quaest.  3. 

(4)  Ib.  Lib.  IV.  c.  1. 

(5)  Ib.  (9)  Ex.  gr.  Deut  c.  XXXII.  v.  4:  Isai.  c.  LIII.  v.  9. 

nihil  nullus  auctor  exsistere  queat?  Ideoque  cum  dicitur  Deus  esse 
auctor  omnium  quae  sunt,  bonorum  isti  subintelligi  volunt.  Bona  au- 
tem  illa  esse  dicunt  quae  naturaliter  sunt;  ea  vero  naturaliter  esse 
dicunt,  non  solum  quae  substantiae  sunt  vel  concreata  substantiis, 
qualiter  supra  acceperunt,  sed  et  omnia  quae  naturam  non  privant 
bono.  Et  ita,  secundum  eosdem,  multiplex  in  Scriptaris  fit  intelli- 
gentia,  ubi  de  natura  sive  substantia,  vel  de  his  quae  naturaliter 
sunt  sermo  occurrit. 

Sed  super  illum  locum  Psalmi  (1) :  Non  est  substantia,  ita  Augu- 
stinus  de  substantia  disseruit,  ut  praemissae  sententiae  videatur  con- 
sentire,  dicens  (2) :  «  Substantia  intelligitur  illud  quod  sumus,  quidquid 
sumus,  homo,  pecus,  terra,  sol;  omnia  ista  substantiae  sunt,  eo  ipso 
quo  sunt.  Naturae  ipsae  substantiae  dicuntur;  nam  quod  nulla  est 
substantia  nihil  omnino  est;  substantia  ergo  est  aliquid  esse.  Deus 
fecit  hominem  substantiam  ;  sed  per  iniquitatem  lapsus  est  homo  a 
substantia  in  qua  factus  est;  iniquitas  quippe  ipsa  non  est  substan- 
tia;  non  enim  iniquitas  est  natura,  quam  formavit  Deus,  sed  ini- 
quitas  est  perversio,  quam  fecit  homo.  Naturae  omnes  per  ipsum 
factae  sunt;  iniquitas  per  ipsum  non  facta  est,  quia  iniquitas  non 
est  substantia.  In  illo  hymno  trium  Puerorum  (3)  universa  creatura 
laudans  Deum  commemoratur.  Laudant  enim  omnia  Deum,  sed  quae 
fecit  Deus  :  laudat  ibi  serpens  Deum,  sed  non  avaritia :  omnia  repti- 
bilia  ibi  nominata  sunt,  sed  non  aliqua  vitia;  vitia  enim  ex  nobis  et 
ex  nostra  voluntate  habemus,  et  vitia  non  sunt  substantia  » .  —  In- 
tendant  diligenter  his  verbis  praemissarum  assertores  sententiarum, 
et  percipere  poterunt  rationem  et  causam  dictorum,  ubi  Scriptura  de 
natura  vel  substantia  mentionem  facit.  —  Illarum  vero  sententiarum 
iudicium  prudentis  lectoris,  cui  utriusque  sententiae  notitiam  plenarie 
dedimus,  arbitrio  relinquimus,  ad  ea  quae  adhuc  nobis  supersunt  tra- 
ctanda  festinantes. 

Quod  de  peccato,  non  de  poena  intelligitur  cum  dicitur:  Deus 
non  est  auctor  mali.  —  Cum  igitur  in  hoc  omnes  consentiant  Catholici 
tractatores,  scilicet  quod  Deus  non  est  auctor  malorum,  cavendum 
est  tamen  ne  malorum  nomine  poenas,  sicut  peccata,  generaliter  in- 
cluclas.  Poenarum  enim  Deus  auctor  est,  sicut  ipse  per  Prophetam  (4) 
ait :  Non  est  malum  in  civitate  quod  Dominus  non  fecerit.  Item  alibi  (5) 
ex  persona  sua  ait:  Ego  sum  Deus,  creans  malum  et  faciens  malum. 
—  Ecce  hic  dicitur  creasse  et  fecisse  malum.  Sed  mali  nomine  poena 


(1)  LXVIK.  v.  3.  (3)  Dan.  c.  III.  v.  24seqq. 

(2)  Enarrat.  in  Psalm.  (4)  Amos,  c.  III.  v.  6. 

(5)  Isai.  c.  XLV.  v.  7.  ubi  vulgata:  Ego  Dorninus,  et  non  est  alter,for- 
rnans  lucem  et  creans  tenebras,  faciens  pacem  et  creans  malum. 

intelligitur,  non  peccatum;  sicut  e  converso  cum  dicitur  Deus  non 
esse  auctor  malorum,  nomine  mali  peccata  intelliguntur.  —  Ideoque 
Augustinus,  qui  dixerat  in  lib.  LXXXIIL  QQ.  (1)  quod  Deus  auctor 
mali  non  sit,  in  I.  lib.  Retract.  (2)  quomodo  intelligendum  sit  aperit  di- 
cens :  «  Videndum  est  ne  male  intelligatur  quod  dixi :  Deus  auctor 
mali  non  est,  qui  et  omnium  quae  sunt  auctor  est,  quia  in  quantum 
sunt  in  tantum  bona  sunt;  et  ne  hinc  putetur  non  ab  illo  esse  poe- 
nam  malorum,  quae  utique  malum  est  his  qui  puniuntur.  Sed  hoc 
ita  dixi,  sicut  dictum  est  (3) :  Deus  mortem  non  fecit,  cum  alibi  (4) 
scriptum  sit :  Mors  et  vita  a  Domino  est.  Malorum  ergo  poena,  quae  a 
Deo  est,  malum  est  quidem  malis ;  sed  in  bonis  Dei  operibus  est, 
quoniam  iustum  est  ut  mali  puniantur;  et  utique  bonum  est  omne 
quod  iustum  est » .  —  Sic  ergo  dicitur  Deus  non  fecisse  mortem,  quia 
non  fecit  illud  pro  quo  mors  infligitur,  id  est  peccatum.  —  Audisti, 
lector,  causam  dictorum,  ex  qua  sana  intelligentia  sumatur  cum  di- 
citur :  Deus  non  est  auctor  mali,  et  Deus  mortem  non  fecit. 


(1)  Quaest.  21.  (3)  Sap.  c.  I.  v.  13 

(2)  Cap.  26.  (4)  Eccli.  c.  XI.  v.  14. 

DOCTORIS  SUBTILIS  AC  MARIANI 

SUPER  DISTINCT.  XXXIV.  XXXV.  XXXVI.   ET  XXXVII. 
LIBRI  II.  SENTENTIARUM 

QUAESTIONES(l) 


Articulus  I. 

PROPONUNTUR    QUAESTIONES    CUM   ARGUMENTIS    PRINCIPALIBUS. 

856.  —  Proponitur  quaestio  dist.  XXXIV  (2).  —  Circa  di- 
stinctionem  trigesimam  quartam,  in  qua  Magister  agit  de 
peccato  actuali,  quaero  de  causa  peccati: 

Utrum  scilicet  peccatum  sit  a  bono  sicut  a  causa? 

857.  —  Argumenta  principaiia  (3).  —  Quod  non:  —  a)  Quia 
Matth.  VII.  v.  18  dicitur  quod  non  potest  arbor  bona  fructus 
matos  facere;  et  GIos.  ibi:  Nihil  dubium  quin  causa  boni 
sit  bona  et  mali  mala. 

b)  Praeterea,  omne  agens  assimilat  sibi  effectum,  I.  De 
Generat.,  saltem  in  remotissimis  remotissima  assimilatio  est, 
puta  in  communissimis;  ergo  ad  minus  in  perfectionibus  corn- 
munissimis  assimilatur  effectus  causae;  ergo  et  in  bonitate ; 
et  per  consequens  a  bono  ut  a  causa  non  potest  esse  pecca- 
tum,  sed  a  malo. 

c)  Praeterea,  quicquid  est  a  bono  ut  ab  efflciente  est  ad  bo- 
num  ut  ad  finem:  *  peccatum  non  est  ad  bonum  ut  ad  finem  *, 
quia  deordinat  a  fine ;  ergo,  etc.  —  Probaiio  maioris:  Philos. 
V.  Metaph.  et  II.  Physic. :  Efficiens  et  finis  sibi  invicem  sunt 
causae. 

d)  Praeterea,  malum  in  natura  non  est  in  effectu  ab  ef- 
ficiente  sicut  a  causa;  nunquam  enim  producitur  effectus  mon- 

(1)  Apud  Wadd.  post  textum  Magistri  cuiusque  Distinetionis  habentur 
respectiva  argumenta  principalia  et  rationes  fundamentales  seu  Contra. 

(2)  Solvitur  Art.  III. 

(3)  Solvuntur  ad  n.  904. 

struosus  vel  malus  malitia  naturae  nisi  a   causa    imperfecta; 
ergo  ita  hic. 

e)  Praeterea,  aliquod  est  primum  malum,  ut  probabo; 
ergo  ab  ipso  est  omne  aliud  malum.  —  Ista  consequeniia  proba- 
tur  de  bono  dicto  in  aliis,  ut  patet  dist.  2.  I.  Lib.  [n.  221  seqq.], 
et  probatur  a  Philos.  II.  Metaph.  de  eo  quod  est  maximum 
tale,  a  quo  omnia  sunt  talia.  —  Et  ulterius,  si  (a)  ab  illo 
primo  malo  non  est  aliquod  bonum,  ergo  nec  malum  quod 
est  a  primo  malo  est  ab  aliquo  bono.  —  Ista  consequentia  pro- 
hatur,  quia  idem  non  est  a  diversis  causis,  quae  non  sunt  or- 
dinatae.  ; —  Probatio  primae  propositionis:  quia  aut  est  ali- 
quod  suminum  malum,  et  ita  habebitur  propositum,  et  hoc  est 
primum:  aut  non,  et  ita  omni  malo  est  accipere  aliquod  peius 
in  infinitum:  sed  est  inconveniens  procedere  in  infinitum  in 
permanentibus,  II.  Metaph.,  et  declaratum  est  prius  dist.  2.  I. 
[n.  226seqq.];  ergo  potest  esse  unum  malum  intensive  infinitum: 
quod  est  propositum. 

858.  —  Contra  pst  Magister  in  littera  [pag.  789  seqq.],  ubi 
adducit  August.  II.  De  Nuptiis  et  Concupiscentia. 

859.  (i)  —  Proponitur  quaestio  dist.  XXXV  (1).  —  Girca 
distinctionem  trigesimam  quintam  quaero: 

Utrum  peccatwm  sit  per  se  corruptio  boni? 

860.  —  Argumenta  principalia  (2).  —  Quod  non :  —  a)  Au- 
gust.  XXII.  Contra  Faustum,  et  habetur  in  littera  [pag.  792]: 
Peccatum  est  dictum,  vel  factum,  vet  concupitum  contra 
legem  Dei:  quodlibet  istorum  est  positivum ;  ergo,  etc. 

b)  Item,  illud  est  per  se  de  ratione  peccati,  secundum  cuius 
distinctionem  distinguitur  peccatum:  sed  ipsa  distinguuntur  ex 
distinctione  alicuius  positivi:  puta  ex  conversione  ad  tale  bonum 
creatum  vel  tale;  igitur  ipsa  conversio  ad  bonum  creatum  in 
communi  est  conversio  ad  ipsum  peccatum  in  communi  (b). 

c)  Praeterea,  quaero,  cuius  boni  sit  corruptio?  —  Non 
illius  in  quo  est,  quia  accidens  non  corrumpit  subiectum,  quia 

(a)  Ed.  Ven.  sicut. 

(b)  Ed.  Ven.:  igitur  ipsa  conversio  pertinet  ad  bonum  creatum  in  com- 
muni  ad  ipsum  peccatum  in  commnni. 

(1)  Solvitur  Art.  II. 

(2)  Solvuntur  ad  n.  883. 

naturaliter  praesupponit  ipsum :  quod  autem  praesupponit  ali- 
quid  naturaliter  non  corrumpit  illud:  nec  etiam  alterius  boni, 
quia,  secundum  beatum  August.  XII.  De  Civit.  cap.  6,  malum 
illud  bonum  corrumpit  cui  nocet:  sed  non  nocet  nisi  illi  in 
quo  est;  igitur,  etc. 

861.  —  Oppositum  vult  August.  super  illud  loan.  I.  v.  3: 
Sine  ipso  factum  est  nihit,  dicit:  Peccatum  nihil  est.  Et  An- 
selm.  De  Concept.  Virg.  et  Casu  diaboli,  ex  intentione  hoc 
probat  cap.  16.  Yide  eum  ibi  diligenter  (1). 

862.  ( i  )  —  Proponitur  quaestio  dist.  XXXVI  (2).  —  Circa 
distinctionem  trigesimam  sextam  quaeritur: 

Utrum  peccatum  sit  poena  peccati? 

SG3.  —  Argumenta  principalia  (3).  —  Quod  non :  —  a)  Au- 
gust.  I.  Retract.  cap.  26.:  Omnis  poena  iusta  est:  omne  iustum 
a  Deo  est;  ergo  omnis  poena  a  Deo  est :  nulla  autem  culpa 
a  Deo  est;  ergo  nulla  culpa  est  poena  peccati.  —  Ilem,  omne 
peccatum  est  voluntarium,  secundum  August.  De  Vera  Re- 
lig.:  poena  est  involuntaria,  secundum  Anselm.  De  Concept. 
Virg.  c.  4;  ergo. 

b)  Praeterea,  poena  non  excedit  culpam,  quia  Deus  punit 
semper  citra  condignum:  sed  quandoque  sequens  peccatum 
maius  est  praecedente.  —  Similiter  etiam,  cum  sit  status  in  pec- 
catis,  ultimum  non  punitur  per  aliquod  peccatum;  ergo  non 
ita  punitur  sicut  aliquod  praecedens:  et  tamen  ultimum  po- 
test  esse  maius  praecedente;  igitur  aliqua  poena  minori  pu- 
nitur:  quod  est  inconveniens. 

864.  —  Contra  est  Magister  in  littera,  et  adducit  auctori- 
tates,  ut  ibi  apparet  [pag.  797]. 

865.  ( • )  —  Proponuntur  quaestiones  I  et  II  dist.  XXXVII. 
—  Girca  distinctionem  trigesimam  septimam  quaeritur  primo : 

Utrum  peccaium  possit  esse  a  Deo?{4) 

Secundo : 

Utrum  voluntas  sit  causa  totalis  sui  actus?  (5) 


(1)  Discipulus:  Sufficienter  video  iniustitiam  non  esse  nisi  absentiam    iu- 
stitiae,  ubi  debet  esse  iustitia. 

(2)  Solvitur  Art.  VII.  (4)  Solvitur  Art.  V. 

(3)  Solvuntur  ad  n.  910.  (5)  Solvitur  Art.  IV. 

866.  —  Argumenta  principalia  quaestionis  1(1).  —  Circa  pri- 
mum  arguitur  quod  sic:  —  a)  Cuiuscurnque  causa  inferior 
potest  esse  causa,  et  causa  superior  eiusdem  erit  causa :  quic- 
quid  est  eticim  causa  causae  est  causa  causati:  voluntas 
creata,  quae  est  causa  inferior  respectu  Dei,  qilia  Deus  est 
eius  causa,  est  causa  peccati;  ergo  et  Deus. 

Si  dicatur  quod  non  est  causa  peccati  in  quantum  est  a 
Deo,  sed  in  quantum  est  ex  nihilo,  contra :  Deus  magis  coa- 
git  causae  activae  creatae  superiori  quam  inferiori:  nulla  est 
causa  superior  voluntate:  sed  Deus  ita  coagit  naturae,  quod 
nihil  est  naturale  cui  Deus  non  coagat  in  natura;  igitur  ita 
coagit  votuntati,  quod  nihil  est  volitum  cui  Deus  non  coagat  in 
volendo. 

b)  Praeterea  ad  principale:  actus  substractus  peccato  in 
voluntate  a  Deo  est;  igitur  Deus  est  causa  peccati.  —  Pro- 
batio  aniecedentis :  tum  quia  est  aliquod  ens:  et  non  a  se; 
ergo  ab  alio,  et  ita  a  Deo:  tum  quia  dare  eleemosynam,  prae- 
dicare  Christum,  facere  miracula,  generare  fllium,  sunt  opera 
eiusdem  rationis  in  esse  naturae,  sive  fiant  bene  moraliter, 
sive  male;  ergo  habent  causam  eiusdem  rationis  quantum  ad 
esse  naturae  eorum:  Deus  autem  est  causa  istorum  actuum 
quando  sunt  boni  moraliter;  ergo  et  quando  sunt  mali  mora- 
liter.  —  Probatur  etiam  illud  antecedens  per  illud  Isaiae,  X. 
v.  15:  Nunquid  gloriabitur  securis  *  contra  eum  qui  secat 
in  ea?  *.  Loquitur  de  Senacherib.  Ubi  Glos. :  Sicut  instrumenta 
per  se  nihil  possunt,  ita  Senacherib  nihit  per  se  potuit  con- 
tra  Iudaeos.  Erat  igitur  instrumentum  Dei  in  isto  actu;  et 
tamen  mortaliter  peccavit,  sicut  patet  in  cap.  XIV;  istum  igitur 
acturn  substractum  peccato  mortali  creavit  Deus.  —  Probatio 
consequentiae :  quia  voluntas  creata  non  ob  aliud  (a)  est  causa 
peccati,  nisi  quia  causat  actum  substractum  deformitati;  quia, 
secundum  Dionys.,  De  Divin.  Nom.  c.  4.,  nullus  ad  malum  aspi- 
ciens  omnino  operatur. 

(^)  c)  Praeterea  tertio  ad  principale:  Deus  potest  subtrahere 
manutenentiam  suam  a  gratia,et  tuncnonerit;  imo  quandocum- 
que  gratia  non  inest  annihilatur:  annihilare  convenit  soli  Deo; 
ergo  per  actionem  solius  Dei  potest  anima  esse  non  grata  Deo; 

(a)  Ed.  Ven.  ab  alio. 
(1)  Solvuntur  ad  n.  905. 

ergo  eodem  modo  potest  esse  causa  peccati;  quia  non  videtur 
magis  esse  ratio  mali  in  peccato  quam  in  privatione  gratiae(l). 
d)  Praeterea,  Deus  est  causa  poenae;  ergo  et  peccati. 
—  Probatlo  consequentlae:  quia  poena  ita  est  per  se  malum 
sicut  culpa;  imo  magis  per  se  malum,  ut  videtur;  quia  poena 
opponitur  bono  naturae,  culpa  opponitur  bono  moris:  bonum 
naturae  est  per  prius  bonum  quam  bonum  moris.  —  Antece- 
dens  patet  per  August,,  I.  Retract.  c.  25:  Omnis  poena  iusta 
est,  etc.  (2). 

867.  —  In  oppositum:  —  a)  Est  August.  super  illud  Ioan., 
Sine  ipso  factum  est  nihil:  Per  Verbum  non  est  factum 
peccatum. 

b)  Praeterea,  quod  non  possit  esse  causa  actus  substracti 
peccato,  probatur;  quia  tunc  faceret  contra  suam  prohibitio- 
nem;  prohibuit  enim  Adae  comedere:  nec  aliqua  delectatio  in 
actu  est  peccatum,  nisi  quia  prohibetur;  ergo  si  fecisset  illum 
actum  positivum,  fecisset  immediate  contra  suam  prohibitio- 
nern:  quod  videtur  esse  dupticitatis  (3). 

c)  Praeterea,  quidquid  Deus  facit,  propter  se  facit:  Omnia 
enim  propter  seipsum  operatus  est  Altissimus  (4),  et  ex  cha- 
ritate  perfectissima,  quae  ipse  est,  facit;  ergo  eius  actus  est 
ordinatissimus,  tam  ex  fine  quam  ex  principio  operativo;  si  ergo 
ille  est  actus  inordinatus  a  voluntate  creata  peccante,  idem  actus 
videtur  ordinatus  et  inordinatus:  quod  videtur  impossibile  (5). 

d)  Item,  liberum  arbitrium  non  errat  quando  in  agendo 
concordat  suae  regulae:  regula  eius  in  agendo  est  voluntas 
divina;  ergo  si  Deus  vult  illud  quod  liberum  arbitrium  pec- 
cans  vult,  tunc  illud  liberum  arbitrium  quando  peccat  non 
peccat  (6). 

868.  ( 3 )  —  Ordo  tractandorum  praefigitur.  —  Istae  quae- 
stiones,  licet  secundum  Magistnmi  pertineant  ad  diversas  di- 
stinctiones,  tamen  sunt  connexae  solutiones  earum;  propter 
quam  connexionem  possunt  hoc  modo  simul  quaeri.  Et  inter 
istas  primo  solvenda  est  secunda  [n.  859],  quia  eius  solutio 
habet  locum  in  aliis. 


(1)  Vid.  solutionem  ad  n.  908  d.  (2)  Vid.  solutionem 

ad  n.  903  c.  907  seqq.         (3)  Vid.  n.  905  h.  906  a.         (4)  Prov.  c.  XVI.  v.  4. 
(5)  Vid.  n.  906  6.  (6)  Vid.  n.  906  c. 

Articulus  II. 

SOLVITUR    QUAESTIO  :    «  UTRUM    PECCATUM    SIT    PER    SE 
CORRUPTIO   BONI?  » 

869.  —  Ostenditur  peccatum  esse  formaliter  privationem  boni. 
—  Et  licet  ibi  possit  praefigi  quid  dicatur  per  nomen  pec- 
cati,  non  probando,  quia  ante  omnem  quaestionem  de  aliquo 
oportet  istam  praecognitionem  habere,  quid  scilicet  dicitur  per 
nomen,  tamen  quod  peccatum  sit  formaliter  privatio  boni, 
ostenditur  per  auctoritates  adductas  in  oppositum  [n.  861] 
et  per  rationem  talem :  —  Quia  agens  inferius  tenetur  in  agendo 
conformare  se  agenti  superiori;  quia  si  in  potestate  eius  sit  se 
conformare  illi  *  et  non  conformare  *,  non  conformari  illi  est 
peccatum.  Ideo  loquendo  de  peccato,  sive  contra  legem  divi- 
nam  sive  contra  legem  humanam,  aliquid  dicitur  peccatum 
quia  peccans  potuit  concordari  legi  superioris  agentis,  et  di- 
scordavit,  Iste  igitur  actus,  qui  est  in  potestate  discordantis, 
et  per  hoc  voluntarius,  non  est  formaliter  peccatum,  quia 
si  ille  esset  concors  regulae  superiori  non  esset  peccatum; 
ergo  in  illo  actu  praecisa  ratio  peccati  est  privatio  illius  con- 
cordiae. 

870.  —  Triplex  aliorum  sententia  circa  bonum  quo  peccatum 
privat.  —  Ex  hoc  ulterius  potest  inferri  cuius  boni  peccatum 
est  formaliter  privatio.  —  a)  Ponitur  quod  illius  boni  in  quo  est, 
quia  illi  nocel,  sicut  argutum  est  per  August.  XII.  De  Civit.  c.  6. 
[n.  860 c].  —  b)  Alio  enim  modo  ponitur  quod  boni  supernatu- 
ralis,  scilicet  gratiae,  peccatum  est  privatio.  —  c)  Tertio  modo 
ponitur  quod  est  privatio  habituum  acquisitoruvn,  quibus  re- 
pugnant  actus  virtualiter  mali:  sicut  habitus  generatus  ex  acti- 
bus  formaliter  malis  repugnat  formaliter  habitibus  virtuosis. 

871.  ('«•)  —  Ostenditur  peccatum  non  esse  formaliter  priva- 
tionem  illius  boni  in  quo  est.  —  Conira  primum  istorum  mo- 
dorum  [n.  870  a]:  —  a)  *Primo*  arguitur,  quia  cum  illud  bo- 
num  in  quo  est  peccatum  sit  ftnitum,  per  ablationem  alicuius 
finiti  boni  ab  eo  aliquoties  factam  totaliter  posset  consumi. 

Et  si  dicatur  quod  ista  ablatio  flat  secundum  partes  eius- 
dem  proportionis,    ergo   fit  processus   in  infmitum;    contra: 

secundum  malum  potest  esse  aequale  primo  in  malitia  vel 
maius  eo;  ergo  corrumpit  partem  eiusdem  quantitatis  vel 
maiorem;  igitur  sic  procedendo  in  peccatis  aequalibus  vel  ma- 
ioribus,  sequitur  quod  natura  tandem  totaliter  consumetur  (1). 

b)  Secundo,  quia  natura  intellectualis  a  solo  Deo  est  crea- 
bilis,  et  ex  hoc  simpliciter  est  incorruptibilis  respectu  crea- 
turae,  ita  quod  nulla  creatura  potest  eam  destruere;  ergo  pec- 
cans  per  actum  suum  non  potest  aliquid  de  natura  sua  de- 
struere,  cum  illud  esset  eiusdem  rationis  cum  tota  natura 
quantum  ad  incorruptibilitatem,  quia  incorruptibile  non  com- 
ponitur  ex  corruptibilibus. 

c)  Praeterea,  quod  repugnat  effectui  formaliter  non  de- 
struit  causam  non  necessariam  istius  effectus:  peccatum  dicit 
formaliter  deformitatem  et  obliquitatem  repugnantem  rectitu- 
dini  in  actu;  igitur  non  destruit  causam  non  necessariam  istius 
rectitudinis:  voluntas  est  causa  huius  rectitudinis  non  neces- 
saria:  tum  quia  non  necessario  causat  actum  suum,  sed  con- 
tingenter:  tum  etiam  quia  si  causat  actum,  non  necessario 
causat  eum  rectum.  — Probatio  maioris  *istius*:  quia  causa 
contingens  respectu  alicuius  potest  esse,  et  non  causare;  ergo 
propter  non  esse  istius  (a)  causati  non  oportet  causam  destrui. 
—  Patet  per  oppositum  in  simili ;  itleo  enim  alterans  inducens 
aliquid  repugnans  qualitati  corrumpit  formam  substantialem, 
quia  ipsam  necessario  coneomitatur  qualitas  talis.  —  Igitur 
quod  est  praecise  corruptivum  alicuius  contingenter  concomi- 
tantis  non  potest  corrumpere  illud  quod  sic  contingenter  con- 
comitatur. 

(5)  d)  (Praeterea,  tunc  peccata(6))  non  differrent  specie;  quia 
sunt  privationes  unius  boni:  et  (c)  privationes  non  habent  di- 
stinctionem  specificam  nisi  ab  habitibus. 

872.  —  Neque  privationem  gratiae.  —  Eadem  argumenta  ali- 
qua  probant  quod  peccatum  no.n  est  formaliter  privatio  seu  cor- 
ruptio  gratiae  [n.  870  b],  licet  hoc  non  probet  primum  [n.  871 «], 
quia   per  primum  peccatum  mortale  gratia  tollitur  totaliter. 

a)  Tamen  aliud  est  hic  speciale  contra  hoc,  scilicet:  quod 
secundum  peccatum    non    erit  peccatum,  quia  nihil   corrum- 


(a)  Wadd.  addit:  peccati.  (fi)  Deest  in  Ed.  Ven. 

(c)  Ed.  Ven.  quia.  (1)  Vid.  n.  904a\ 

peret;  quia  peccatum  natum  est  per  se  corrumpere,  et  gratia 
non  inest,  quae  corrumpatur. 

b)  Secundum  [n.  871  b]  concluclit  hic;  quia  gratia  est  a  solo 
Deo  per  creationem,  et  ab  eo  solo  conservatur,  et  quando  destrui- 
tur  annihilatur,  quia  cuius  procluctio  est  creatio,  eius  destructio 
est  annihilatio. 

c)  Tertia  etiam  ratio  [n.  871  c\  hic  concludit ;  quia  gratia 
est  causa  contingens  respectu  rectitudinis  in  actu. 

d)  Quarta  [n.  871  d]  similiter,  quia  peccata  mortalia  essent 
eiusdem  rationis  in  formali  ratione  prHvationis. 

873.  —  Neque  privationem  habituum  acquisitorum.  —  Eadem 
etiam  argumenta  (aliqua  (a) )  concludunt  contra  iustitiam  sive 
virtutem  acquisitam  [n.  870 c]\  quia  licet  illud  non  semper  rema- 
neat  incorruptibile,  sicut  natura,  nec  per  unicum  peccatum 
mortale  corrumpitur,  sicut  gratia,  non  tamen  est  peccatum  mor- 
tale  per  se  privatio  eius;  quia  potest  stare  tam  in  isto  pec- 
cante  mortaliter  quam  in  illo  non  peccante  (b)\  puta  si  iste  habuit 
iustitiam  9  graduum,  et  alter  10  graduum,  et  iste  habens 
iustitiam  10  graduum  peccat  mortaliter,  ponamus  quod  cor- 
rumpitur  in  eo  gradus  10;  ergo  adhuc  habet  iustitiam(c)  ae- 
qualem  illi  qui  non  peccavit  mortaliter;  igitur  si  alter  peccasset 
mortaliter  simiii  peccato,  illud  peccatum  in  eo  non  repugnasset 
suae  iustkiae  9  graduum,  et  ita  non  corrupisset  (aeque  (a))  eam. 

Tertium  *  argumentum  *  [n.  871  c]  concludit  hic,  quia 
quicumque  talis  habitus  est  tantum  causa  contingens  respectu 
actus  peccati. 

874.  (6)  —  Sed  privationem  rectitudinis  actualis  quae  debe- 
ret  inesse  actui.  —  Concedo  igitur  iuxta  solutionem  quaestionis 
praemissam  [n.  869]  quod  peccatum  est  corruptio  rectitu- 
dinis  in  actu  secundo ;  non  autem  naturalis,  nec  cuiuscum- 
que  habitualis.  —  Secl  non  intelligo  de  corruptione  quae  est 
mutatio  (cle  esse  ad  non  esse  («));  potest  enim  peccatum  manere 
post(d)  talem  mutationem  iustitiae  ab  esse  in  non  esse;  sed 
intelligo    corruptionem  formaliter:  sicut  privatio    dicitur  for- 


(a)  Deest  in  Ed.  Ven. 

(b)  Wadd. :  quam  in  illo  non  peccante.  —  Et  si  dicis  de  illo,  contra, 
intensius  potest  esse  in  illo  peccante  mortaliter  quam  in  illo  non  peccante: 
puta...  (c)  Ed.  Ven.  gratiam. 

(d)  Ed.  Ven.  praeter. 

maliter  corruptio  sui  habitus;  hoc  enim  modo  peccatum  est 
formaliter  corruptio  rectitudinis  in  actu  secundo,  quae 
opponitur  illi  rectitudini  ut  privatio  habitui:  non  quidem  recti- 
tudini  quae  inest,  quia  tunc  *  duo  *  opposita  simul  inessent,  nec 
quae  prius  infuit  illi  actui,  quia  actus  non  manet,  ut  possit 
alterari  ab  opposito  in  oppositum,  *  sed  *  quae  deberet  inesse; 
voluntas  enim  libera  debitrix  est  ut  omnem  actum  suum  eliciat 
conformiter  regulae  superiori,  scilicet  secundum  divinum 
praeceptum;  et  ideo  quando  agit  discorditer  ab  illa  regula 
caret  iustitia  actuali  debita,  *  hoc  est  *  (a)  iustitia  quae  deberet 
inesse  actui,  et  non  inest;  et  haec  carentia  in  quantum  est 
actus  voluntatis  deficientis,  sicut  dicetur  in  alia  solutione 
[n.  898],  est  formaliter  peccatum   actuale. 

875.  (~)  —  Quod  auctoritatibus  confirmatur.  —  Istud  patet 
per  auctoritates :  —  a)  Primo  per  August.  lib.  De  Duabus  Ani- 
mabus  (1):  Peccatum  est  voluntas  consequendi  vel  retinendi 
quod  iustitia  vetat,  et  a  quo  liberum  est  abstinere;  hoc  est 
dictum  breviter:  peccatum  est  velle  vetitum;  ita  quod  ipsa 
voluntas  est  ibi  materialis,  et  pro  tanto  totum  imputatur  vo- 
luntati,  quia  totum  est  in  potestate  eius.  Vetitum  autem  vel 
prohibitum  est  ibi  formale,  quod  significat  discordiam  a  re- 
guta  superiori. 

b)  Similiter  Ambros.  in  lib.  De  Paradiso,  et  ponitur  in 
littera  [pag.  792]:  Peccatum  est  coelestium  transgressio  man- 
datorum,  etc. 

c)  Huic  etiam  consonat  quod  dicit  August.  De  Civit.  XII. 
c.  8:  In  eo,  inquit,  fit  mala  voluntas,  quod  si  nollet,  non 
fieret;  ei  ideo  non  necessarios,  sed  voluntarios  defectus 
iusta  consequitur  poena.  Deficitib)  enim  non  ad  mala,  sed 
male,  id  est,  non  ad  malas  naturas,  sed  ideo  mate,  quia 
contra  ordinem  naturarum  ab  eo  quod  summe  est  ad  ittud 
quod  minus  est,  etc.  Quaere  eum  ibi.  Quasi  diceret:  iste  actus 
positivus  volendi  creaturam  non  est  formaliter  peccaium, 
secl  carentia  debiti  ordinis  in  actu  illo,  quo  illud  debet  amari 
propter  summum  bonum;  a  quo  ordine  deficit  voluntas  quie- 
scens  in  bono  creato,  et  iste  defectus  est  formaliter  peccatum. 


(a)  Wadd.  caret  iustitia  actuali  debita.  Haec  est. 

(b)  Apud  Migne:  Dcficitnf. 
(1)  Cap.  11. 

876.  —  Et  ratione.  —  Cum  istis  auctoritatibus  consonat 
ratio ;  quia  omne  peccatum  est  iniustitia  formaliter,  et  iale 
peccatum  talis  iniustitia,  et  per  consequens  privatio  talis  iu- 
stitiae ;  ergo  peccatum  actuale  est  formaliter  iniustitia  actua- 
tis;  ergo  et  privatio  iustitiae  actualis,  scilicet  iustitiae  quae 
deberet  esse  in  actu. 

877.  ( 8 )  —  Proponuntur  tres  quaestiunculae  de  peccato.  — 
Ex  ista  solutione  patet  solutio  ad  illas  quaestiones  (a)  de  pec- 
cafo:  —  a)  Primo,  utrum  magis  per  se  sit  de  ratione  peccati 
aversio  qua.mconversio?  —  Z^Secundo,  quomodo  possent  peccata 
mortalia  distingui  specie,  si  formalis  ratio  est  in  aversionel 
—  cJTertio,  quomodo  unum  potest  esse  alio  gravius,  si  sint  aver- 
siones  ab  eodem  bono?;  non  enim  videtur  privatio  pura  reci- 
pere  magis  et  minus,  secundum  Anselm.  De  Concep.  Virg.  c.  24. 

878.  —  Explicatur  qualiter  peccatum  sit  aversio  a  fine  ul- 
timo.  —  Ad  primum  dico :  —  a)  Quod  aversio  a  fine  ultimo 
potest  intelligi  dupliciter:  vel  formatiter,  vel  virtualiter.  — 
Formaliter  contrarie  vel  negative,  sic  quod  voluntas  nolit  il- 
lum  finem,  et  tale  nolle  est  odire:  vel  non  veiit  cum  deberet 
velte,  et  tale  non  velle  est  omittere  illud  praeceptum:  Diliges 
Dominum  Deum  tuum  (1).  —  Virtuatiter,  sic  quod  quando 
aliquid  est  necessarium  ad  consequendum  fmem  ultimum  vo- 
luntas  aversa  ab  illo  in  hoc  virtualiter  a  fine  avertitur : 
sicut  intellectus  negans  conclusionem  viriualiter  avertitur  a 
principio. 

b)  Prima  aversio  secundum  se  est  eiusdem  rationis; 
nec  includitur  formaliter  in  quolibet  peccato;  est  enim  odium 
Dei  speciale  peccatum,  et  omissio  istius  praecepti,  Diliges 
Dominum,  etc,  est  aliud  speciale  peccatum. 

c)  Secundo  modo  aversio  est  communis  omni  peccato 
mortati,  quia  in  omni  tali  peccato  mortali  voluntas  inordinate 
se  habet  respectu  alicuius  necessarii  ad  flnem.  —  Unde  autem 
est  illud  necessarium?  —  Dico  quod  a  voluntate  divina  prae- 
cipiente  illud  observari:  Si  vis  ad  vitam  ingredi  (2);  non  ab 
alio  syllogismo  practico;  hic  enim  non  oportet  quaerere  mo- 
ralem  doctrinam  Philosophorum,  sed  praecepta  Dei  in  Scri- 

(a)  Ed.  Ven.  illam  quaestionem. 

(1)  Deut.  e.  VI.  v.  5;  Matth.  c.  XXII.  v.  37. 

(2)  Matth.  c.  XIX  v.  17. 

ptura.  Huiusmodi  aversio  a  Deo  est  essentialis  ratio  peccati 
cuiuscumque;  sicut  enim  formalis  ratio  rectitudinis  est  propria 
virtus  in  actu  ilnis  circa  ens  ad  finem,  sic  et  carentia  rectitu- 
dinis  talis  est  carentia  propriae  virtutis  a  fine,  quia  propria 
aversio  tbrmalis  ab  eo  quod  est  necessarium  ad  finem.  Et  hoc 
modo  nihil  aliud  est  aversio  nisi  iaordinatio  voluntatis  circa 
aliquid  ordinalum  ad  ftnem,  ex  praecepto  divino,  circa  quod 
deberet  ordinari. 

879.  ( 9 )  —  Explicatur  quomodo  peccata  mortalia  distinguan- 
tur  specie.  —  Ex  hoc  patet  secuadum  [n.  877  b]\  —  a)  Quia 
cum  privationes  distinguantur  specie  ex  distinctione  hdbituum 
specifica,  et  numero  ex  distinctione  habituum  numeraii,  pec- 
cata,  quae  sunt  privationes  quaedam,  scilicet  rectitudinuin 
quae  deberent  inesse  actibus,  distinguuntur  formaliter  ex 
distinctione  talium  rectitudinum :  ut  quando  debent  haberi 
diversae  rectitudines  specie,  sunt  carentiae  diversae  specie ; 
et  ita  non  per  conversiones  ad  obiecia,  quae  non  sunt  mala 
nisi  materialiter ,  distinguuntur  ipsa  peccata,  sed  formalis 
ratio  in  eis  distinguitur  in  comparatione  ad  rectitudinem 
aliam  et  aliam  specie,  quae  deberet  inesse. 

b)  Ita  etiam  possunt  plura  peccata  eiusdem  speciei  inesse 
quae  privant  plures  rectitudines,  quae  deberent  inesse  in  di- 
versis  actibus  succedentibus  (a). 

880.  —  Explicatur  quomodo  unum  peccatum  potest  esse  gra- 

vius  alio.  —  Ad  tertium  [n.  877  c]  etiam  patet:  —  a)  Quia  illud 

peccatum  est  gravius  ex  genere  quod   opponitur   rectitudini 

meliori:  illa  autem    est    melior    quae    est   fini  immediatior, 

caeteris  paribus.  —  Hoc  patet  per  simile  in  principio  et  con- 

clusione ;illeenim  errorest  maior  qui  magis  redundat  in  princi- 

piis,  sive  quo  negatur  conclusio  verior  et  principio  propinquipr. 

b)  Loquendo   autern    in   eodem   genere   peccati  mortalis, 

illucl  est   gravius    in    quo    voluntas    maiori  libidine    peccat; 

quia  quanto  magis  conatur,  tanto  perfectiorem  actum  causaret, 

et  tenetur  illi   dare  rectitudinem  proportionalem,  si  est  capax 

rectitudinis,  vel  magis  cavere  se  ab  illo,  si  non  sit  capax  recti- 

tudinis,  quam  ab  alio  actu  minus  repugnante,  et  ita  *hoc*(£) 

omittendo  magis  peccat. 


(a)  Ed.  Ven.  successivis.  {b)  Wadd.  illud. 

c)  Huius  exemplum  est  si  intellectus  errans  circa  unani 
conclusionera  habeat  obiectum  magis  necessarium  quarn  er- 
rans  circa  aliam  conclusionem  •  error  iste  peior  est,  pro  quanto 
actus  verus  oppositus  deberet  esse  perfectior. 

881.  (J°)  —  Corollarium.  —  Ex  isto  etiam  faciliter  apparet 
quod  si  peccata  possent  in  infinitum  continuari,  nihil  seque- 
retur  inconveniens,  quia  quodlibet  infinitum  bonum  corrumperet, 
non  corruptione  quae  est  transmutatio,  sed  formaliter  corru- 
ptione  quae  est  privatio,  et  hoc  non  boni  quod  infuit,  sed 
quod  deberet  inesse.  Infinita  autem  bona,  hoc  est  infiniti  actus 
recti,  sunt  debiti  a  voluntate,  si  in  infinitum  conservetur;  et 
ideo  absque  diminutione  voluntatis  et  cuiuscumque  actus  primi 
in  ea  possunt  infinita  talia  bona  privari. 

882.  —  Solvuntur  obiectiones  adductae  ad  probandum  pecca- 
tuin  esse  formaliter  privationem  naturae  vel  gratiae.  —  Et  si 
obiicitur  contra  istam  viam  pro  aliis  duabus,  quae  ponunt 
naturam  corrumpi  vel  gratiam  [n.  870]:  quod  natura,  pro- 
batur  per  illud  Luc.  X.  v.  30,  Plagis  impositis,  etc.  Glossa : 
Peccatum  vulnerat  in  naturalibus:  quod  non  esset  verum 
si  nihil  auferret  a  perfectione  naturae,  sed  tantum  prohiberet 
tales  perfectiones  ab  actu  secundo :  quod  gratia,  probatur, 
quia  per  peccatum  mortale  destruitur  gratia:  quod  non  esset 
nisi  peccatum  esset  formaliter  corruptivum  gratiae;  alias 
posset  stare  cum  eo:  quod  est  absurdum: 

a)  Ad  primum  respondeo  quod  qui  vulneratur  nullam 
partem  sui  amittit(a),  licet  continuitas  soivatur,  et  per  hoc 
recldatur  minus  habilis  ad  operationes  suas,  imo  privetur  bono 
usu  sui;  natura  enim  integra  manens,  secundum  Dionys.,  De 
Div.  Nom.,  vulneratur  quando  fit  inhabilis  ad  usum  rectum, 
quod  fit  per  crebram  carentiam  rectitudinis  actualis. 

b)  Ad  secundum  dico  quod  peccatum  non  potest  effective 
corrumpere  gratiam,  sed  tantura  demeritorie,  ita  quod  prius 
voluntas  avertit  se  naturaliter  quam  Deus  cesset  naturaliter 
conservare  gratiara:  necesse  est  autem  omnem  privationera  esse 
alicuius  positivi  formaliter,  cum  quo  impossibile  est  ipsam 
stare;  non  est  igitur  peccatum  (b)  formaliter  privatio  gratiae, 
quam  non  ex  incompossibilitate  destruit,  sed  ut  demeritum. 


(a)  Ed.  Ven.  dimittit.  (b)  Ed  Ven.  addit  sive. 

Tom.  II.  52 

883.  (")  —  Solvuntur  argumenta  principalia  dist.  XXXV.  — 
Ad  argumenta.  —  Ad  primum  [n.  860  a)  dico  quod  dictum, 
factum,  concupitum  accipitur  tamquam  materiale ;  sed  di- 
cturn  et  factum  ut  materiale  remotum;  sed  concupitum  dicit 
materiale  proximum:  contra  legem  Dei  dicit  formale  in 
peccato. 

b)  Ad  secundum  [n.  860  b]  patet  [n.  879]  quod  distinguitur 
modo  privationum,  sicut  privationes  possunt  distingui. 

c)  Ad  lertium  [n.  860  c)  dico  quod  est  corrupiio  forma- 
liter,  hoc  est  privatio  illius  boni  quod  inesset  actui,  nisi  ipsa 
esset,  et  privatur  per  ipsam  [n.  874].  —  Et  ad  Augustinum  clico 
quod  nocet  illi  in  alio,  non  in  se  auferendo  aliquid  quod  sit  de 
natura  eius,  sed  ab  eo  auferendo  aliquam  perfectionem  sibi 
convenientem,  scilicet  iustitiam  actualem. 

Et  si  obiicitur :  ista  iustitia  (a)  non  infuit;  ergo  non 
potest  corrumpi,  patet  responsio  ex  dictis  [n.  874];  sequitur 
enim  quod  non  corrumpitur  corruptione  quae  est  mutatio  ab 
esse  ad  non  esse,  sed  corrumpitur  formaliter  per  hoc  quod 
eius  privatio  inest,  et  non  ipsa:  sicut  peccatum  originale  cor- 
rumpit  iustitiam  originalem  quam  privat,  non  tamen  prius 
inexsisientem ;  et  ita  illam  formaliter  corrumpit. 

• 

Articulus  III. 

SOLVITUR    QUAESTIO  :    «  UTRUM    PEGGATUM 
SIT    A   BONO    SIGUT    A    GAUSA  ?  » 

884.  (12)  —  Ostenditur  peccatum  esse  a  bono  tamquam  a  causa. 
—  Ad  atiam  quaestionem  [n.  856],  qua  primo  quaerebatur 
de  causa  peccati,  dico  quod  peccatum,  eo  modo  quo  potest 
habere  causam,  est  a  bono.  —  Quod  probatur:  —  a)  Quia 
nullum  est  primurn  malum;  alioquin  illud  in  se  careret  summa 
perfectione  nata  sibi  convenire  (b):  sed  nulli  nata  est  conve- 
nire  summa  perfectio  nisi  summo  bono  in  natura;  igitur  sum- 
mum  malum  esset  summum  bonum  in  natura,  et  ita  Deus, 
quia  nihil  aliud  a  Deo  est  summum  bonum  in  natura. 


(a)  Ed.  Ven.  iniustitia. 

(b)  Ed.   Ven.  suinma  perfectione  sibi  conveniente. 

b)  Et  ad  hanc  haeresim  sequuntur  multa  alia  inconvenien- 
tia,  non  tantum  contra  fidem,  sed  etiam  contra  Philosophiam ; 
quia  destruit  seipsam  et  includit  contradictionem;  quia  si 
ponatur  summum  malum  primum  ex  aequo  ad  primum  bo- 
num,  oportet  quod  illud  sit  necesse  esse,  et  omnino  indepeyi- 
dens  et  impartitum:  et  tamen  ista  non  conveniunt  enti  nisi 
perfeciissimo. 

c)  Itaque  *  igitur  *  si  malum  habet  causam,  non  potest 
habere  nisi  bonum,  loquendo  de  primo  malo  creato. 

d)  Hoc  patet  per  August.  XII.  De  Civit.  cap.  6:  Ipsi  sibi 
ipsis  videntur  fecisse  voluntatem  malam,  etc;  ubi  videtur. 
velle  quod  propria  voluntas  sit  causa  cadendi,  immoderate 
fruendo  aliquo  bono  creato,  id  est  aliquo  quod  est  in  potestate 
ipsius  voluntatis,  ita  quod  ipsa  voluntas  talis,  sicut  ex  se  po- 
test  frui  et  non  frui,  ita  moderate  (a)  potest  frui  et  non  frui 
aliquo  bono  sibi  conveniente,  et  ita  potest  illud  peccatum  pri- 
mum  esse  immediate  et  primo  a  sola  voluntate. 

885.  (13)  —  Duplex  proponitur  sententia  circa  modum  quo 
bonum  potest  esse  causa  peccati.  —  Sed  de  modo  ponendi  di- 
versimode  dicitur:  —  a)  Uno  rnodo  quod  bonum  est  causa 
per  accidens  mali.  —  Et  hoc  potest  intelligi  dupliciter:  vel 
quod  accidentalitas  sit  ex  parte  causae,  sicut  Philosophus  lo- 
quitur  de  causa  per  accidens  V.  Metaph.  et  II.  Phijsic,  quod 
Polycletus  est  causa  statuae  per  accidens:  vel  ex  parte  effe- 
ctus,  sicut  dicitur,  ubi  supra,  quod  causae  per  accidens  sunt 
casus  et  fortuna;  ubi  non  est  aliquid  accidentaliter  coniunctum 
causae  per  se,  quod  dicatur  causa  per  accidens,  sed  est  ali- 
quicl  accidentaliter  coniunctum  effectui  per  se,  quod  dicitur 
effectus  per  accidens  eiusdem  causae,  cuius  effectus  per  se 
est  intentus.  —  Primo  modo  dicitur  (b)  quod  voluntas,  non 
quidem  unde  voluntas,  sed  unde  defectibilis,  est  causa  peccati. 
—  Et  hoc  ulterius  reducitur  in  hoc,  quod  voluntas  ex  nihilo  est. 

Et  hoc  videtur  probari  per  August.,  ubi  prius,  ubi  dicere 
videtur  quod  si  quaerat  aliquis  cur  earn  fecit,  inveniet  ma- 
lam  votuntatem  non  ex  eo  esse  incipere  quod  (c)  facta  est, 
sed  ex  eo  quod  de  nihilo  facta  est. 

(a)  Ed.  Ven.  immediate. 

(5)  Ed.  Ven.  addit:    «  Bonav.  d.  44.  ar.  1  q.  2».  Sed  est  d.  34. 

(c)  Ed.  Ven.:  quod  natura  est,  sed  ex  eo  quod  de  nihilo  natura  facta  est. 

(**)  b)  Aliter  ponitur,  ponendo  accidentatitatem  ex  parte  effe- 
ctus:  puta  quod  voluntas  per  se  intendat  positivum  in  effectu, 
cui  per  accidens  coniungitur  deformitas,  et  istam  deformi- 
tatem  non  per  se  intendit  voluntas,  sicut  est  in  fortuitis,  sicut 
patet  per  Dionys.  De  Divin.  Nom.  cap.  4:  Nemo  agit  ad  malum 
aspiciens,  et  multa  similia  ibi.  —  Et  similes  auctoritates  in- 
veniuntur  apud  Philosophum :  Unusquisque  ialia  eligit  qualia 
sibi  videntur,  III.  Etliic,  et  ideo  virtuosus  bona  eligit,  et  quae 
sibi  sunt  bona  simpliciter  sunt  bona. 

886.  —  Impugnatur  I.  sententia  (1).  —  Contra  primam 
viam  [n.  885  a]  arguitur  sic:  —  a)  Aut  defectibititas  in  vo- 
luntate  est  causa  peccati  per  se,  aut  per  accidens.  —  Si  per 
accidens,  ergo  frustra  ponitur.  —  Si  per  se,  et  defectibiliias 
in  voluntate  est  a  Deo  ut  a  per  se  efflciente,  et  quidquid  est 
per  se  in  causato  in  quantum  causatum  est  rper  se  a  causa 
eius,  *  et  quidquid  est  causa  causae  est  causa  causati  *,  igitur 
peccatum  esset  per  se  a  Deo.  —  Probatio  assumpti,  scilicet 
quod  defectibititas  sit  a  Deo  efficiente:  quia  licet  defectibi- 
litas  consequatur  naturam  creatam,  quia  est  ex  nihilo,  non 
tamen  est  effective  ex  nihilo,  quia  terminus  a  quo  non  dat 
effectui  producto  aliquam  proprietatem  sui;  igitur  defectibili- 
tatem  habet  talis  natura  ab  ipso  Deo,  sicut  ab  ipso  efflciente. 
(13)  b)  Si  dicatur  quod  voluntas  defectibilis  est  causa  per 
accidens  peccati  propinquior  quam  voluntas  absolute,  sicut, 
secundum  Philos.  V.  Metaph.  cap.  De  Causa,  ordo  est  in  causis 
per  accidens,  propinquior  enim  est  Polycletus  quam  atbum 
respectu  statuae,  contra  hoc  arguitur  primo:  quia  voluntas 
creata  videtur  esse  convertibititer  causa  respectu  peccati,  licet 
contingens :  defectibilitas  autem,  quae  convenit  alicui  in  quan- 
tum  ex  nihilo,  non  est  convertibilis)  ergo  magis  proprie  causa 
respectu  peccati  est  voluntas  ialis  quam  voluntas  defectibilis. 

c)  Confirmatur  ratio,  quia  idem  sub  eadem  ratione  pro- 
pria  est  proprium  subiectum  privationis  ethabitus;  et  etiam 
in  causa  libera,  quae  potest  in  opposita,  idem  sub  eadem  ra- 
tione  propria  est  causa  oppositorum,  licet  unius  per  se,  et 
alterius  contingenter  et  per  accidens,  vel  amborum  contin- 
genter:  sed  voluntas  ut  voluntas  est  subiectum  proprium  et 
causa  propria  bonae  volitionis;  ergo  et  matae. 

(1)  Cfr.  n.  898. 

d)  Conflrmatur  iterum  ratio,  quia  si  voluntas  in  quan- 
tum  defeciibilis  peccat,  ita  quod  defectibilitas  sit  per  se  ratio 
vel  proxima  (a)  ratio  peccandi,  licet  per  accidens  (b),  sequi- 
tur  quod  in  quantum  defectibilis  non  potest  bene  velle,  et  ita 
si  peccat,  non  peccat,  quia  nullus  peccat  in  eo  quod  omnino 
vitare  non  potest. 

(16)  e)  Praeterea,  non  potest  poni  defectus  actualis  esse  cau- 
sam  per  accidens;  quia  tunc  ante  primum  defectum  volun- 
tatis  esset  defectus;  igitur  tantum  potentialis;  sed  non  alte- 
rius  rationis  ab  illo  actuali  qui  inerit,  quia  istedefectus  po- 
tentialis  non  est  proxima  causa  per  accidens  respectu  actualis 
defectus  alterius  rationis;  igitur  erit  idem  defectus  ut  po- 
tentialis  respectu  (c)  suae  causae  potentialis  per  accidens. 
iP)  f)  Respondetur  quod  non  est  *  idem  *  defectus  poten- 
tialis,  sed  potentialitas  ad  deficiendum,  et  ita  non  sunt  eadem, 
sicut  nec  est  idem  albedo  in  potentia  et  potentialitas  in  su- 
perficie  ad  albedinem.  —  Contra:  aut  ista  potentialitas  in  vo- 
luntate  est  activa,  aut  passiva.  —  Non  passiva,  quia  voluntas 
in  quantum  passiva  non  comparatur  ad  malum  ut  causa,  sed 
ut  subiectum.  —  Si  activa,  cum  illa  non  sit  nisi  libertas  ei 
concreata,  igitur  redit  propositum,  quod  libertas  talis  propria 
voluntati  erit  causa  per  accidens  peccati:  sed  tantum  valet 
dicere  voluntatem  istam  esse  causam  per  accidens  peccati 
sicut  dicere  tibertatem  eius  esse  proximam  rationem  causae 
per  accidens  peccati. 

887.  —  Impugnatur  II.  sententia  (1).  —  Contra  secundam 
viam  [n.  885  b}  arguitur  sic :  —  a)  Quia  tunc  peccatum  vide- 
retur  esse  casuale:  sed  casuale  non  est  peccatum. 

b)  Praeterea,  si  tantum  per  accidens  est  voluntas  causa 
peccati,  quia  praecise  vult  illud  positivum,  ad  quod  sequitur 
ista  deformitas,  et  Deus  per  se  vult  illud  positivum,  ad  quod 
sequitur  ista  deformitas,  igitur  non  magis  sequitur  quod  vo- 
luntas  creata  peccet  quam  divina. 

888.  (18)  —  Proponitur  III.  sententia  circa  modum  quo  bonum 
potest  esse  causa  peccati.  —  Tertio  modo  ponitur  quod  pecca- 
tum    non    habet   causam  efflcientem,    sed  deficientem;  et  sic 

(a)  Ed.  Ven.  propria.  (6)  Ed.  Ven.  addit:  propria. 

(c)  Ed.  Ven.  ratione. 
(1)  Cfr.  nn.  890  et 


822  LIB.    II.    DIST.   XXXIVXXXVII.    ART.    III. 

habet  volwitatem  pro  causa  deficiente,  non  efflciente.  —  Quod 
confirmalur  per  August.  XII.  De  Civit.  c.  7:  Nemo  quaerat 
efficientem  causam  malae  voluntatis.  Non  enim  est  efficiens, 
sed  deficiens,  quia  nec  illa  effectio,  sed  defeciio;  deficere  nam- 
que  ab  illo  quod  summe  esi  ad  id  quod  minus  est,  hoc 
est  incipere  habere  malam  voluntatem.  Causas  porro  ista- 
rum  defectionum,  cum  efficientes  non  sint,  ut  dixi,  sed  de- 
ficientes,  velte  invenire  tale  est  ac  si  velii  quisquay?i  videre 
tenebras,  vel  audire  s ilentium.  Et  in  fine:  Cum  in  quantum 
deficiunt  male  faciunt,  et  quid  faciunt,  nisi  vana,  quae 
causae  deficientes  habent?  Et  idem  ibidem,  c.  9.  in  princ. : 
Nec  talem  voluntatem  facit  nisi  defectio,  qua  deseritur  Deus, 
cuius  etiam  defectionis  causa  deficit. 

889.  —  Impugnatur  (1).  —  Contra  istud:  — a)  Quia  tunc 
sequitur  quod  Deus  sit  causa  peccati  sicut  voluntas  creata; 
hic  enim  deficere  est  non  efficere,  sicut  Philos.  dicit  V.  Me- 
taph.,  quod  quemadmodum  nautae  praesentia  est  causa  salutis 
navis,  sic  eius  absentia  est  causa  periclitationis  illius,  et  utrum- 
que  est  in  eodem  genere  causae.  Ita  igitur  non  efflcere  recti- 
tudinem  quae  deberet  efflci  est  quasi  causare  effective  vel  de- 
fective  peccatum:  sed  hoc  ita  convenit  Deo  sicut  voluntati 
creatae.  —  Quod  probo  dupliciter:  primo  quia  Deus  non  ne- 
cessario  causat  vei  dat  rectitudinem  actui,  quia  nihil  aliud  a 
se  necessario  causat  [Vid.  Lib.  I.  nn.  689  seqq.],  et  ita  potest 
non  dare;  igitur  potest  esse  causa  defectiva  respectu  peccati, 
id  est  non  efflciens  positivum  quod  excluderet  peccatum:  se- 
cundo  quia  prius  naturaliter  causaret  totam  istam  rectitudi- 
nem,  si  inesset,  quam  voluntas  creata;  causa  enim  naturaliter 
prior  prius  naturaliter  causat;  igitur  quando  non  inest  Deus 
per  prius  non  causat  quam  voluntas  creata  non  causat,  et  ita 
voluntas  creata  ideo  deflcit  quia  Deus  deficit,  id  est  non  ef- 
ficit  aliquid  causando. 

b)  Haec  ratio  excludit  quamdam  responsionem  quae  posset 
fieri  ad  primam  rationem:  quia  Deus  non  deficit  cum  non 
causat,  nisi  prius  demereatur  voluntas  creata.  —  Istud  non 
probat  nisi  quod  non  est  prima  non  causatio  ex  parte  Dei. 
(19)  c)  Et  si  dicatur,  secundum  Anselm.,  De  Casu  diaboli.  c.  3., 
quod  licet  Deus  dederit,  tamen  Angelus  non  accepit,  non  tamen 

(1)  Cfr.  nn.  890  et  898. 


LIB.    II.    DIST.    XXXIV  XXXVII.    ART.    IV.  823 

quia  Deus  non  dedit,  icleo  Angelus  non  accepit,  sed  e  converso, 
ita  hic,  contra:  accipio  tempus  in  quo  voluntas  peccat,  et  di- 
vido  in  duo  instantia  naturae,  A  et  B.  In  A  comparatur  Deus 
ad  voluntatem  ut  causa  prior;  in  B  voluntas  comparatur  ad 
se  ut  causa  posterior.  Tunc  quaero:  aut  in  A  Deus  causat  re- 
ctitudinem,  et  sequitur  voluntas  etiam  causat  in  B  illam,  alio- 
quin  si  voluntas  causaret  in  B  peccatum,  oppositum  rectitu- 
dini  esset  simul  in  voluntate,  et  per  consequens  simul  erunt 
in  voluntate  illud  peccatum  et  rectitudo  sibi  opposita;  igitur 
oportet  dicere  quod  Deus  non  causat  rectitudinem,  et  per  con- 
sequens  quod  voluntas  in  B  non  causat.  Hoc  enim  praeexigit 
naturaliter  Deum  in  A  non  causare. 

d)  Praeterea,  in  causis  praecisis  si  negatio  est  causa  ne- 
gationis,  et  afflrmatio  afflrmationis :  Deum  causare  *  rectitudi- 
nem  est  praecisa  causa  eius  quod  est  voluntatem  creatam 
causare  rectitudinem  in  suo  ordine  causandi  *  (a);  igitur  ibi  ne- 
gatio  est  causa  negationis.  —  Maior  patet  I.  Poster.  de  ha- 
bere  pulmonem  et  respirare. 

Articulus  IV. 

SOLVITUR    QUAESTIO  :    «  UTRUM    VOLUNTAS    SIT    CAUSA 
TOTALIS    SUI    ACTUS?» 

890.  (!)  —  Proponitur  quaestio  (1).  —  Ex  his  tribus  viis 
[nn.  885  et  888],  si  bene  intelligantur,  potest  colligi  una  soluiio 
de  modo  quo  voluntas  est  causa  peccati.  —  Tamen,  quia  istud 
est  solutio  quartae  quaestionis  [n.  865],  an  scilicet  Deus  sit  causa 
peccati,  dependet  ex  cognitione  activitatis  voluntatis  creatae 
respectu  sui  actus,  ideo  circa  secundum  quaesitum  [n.  865] 
quaero  sine  argumentis: 

Utrum  voluntas  creata  sit  totalis  causa  et  immediata 
sui  velle,  ita  quod  Deus  respectu  illius  non  habeat  aliquam 
efflcientiam  immedialam,  sed  tantum  mediatam  ? 


(a)  Wadd.  Deuin  causare  rectitudinem  in  suo  ordine  causandi  est  jwae- 
cisa  causa  quare  voluntas  creata  causet  eam ;  igitur... 

(1)  Quam  Waddingus  seiunctam  a  quaestione  I,  sub  propria  numera- 
tione,  ponit. 

891.  —  Adducuntur  rationes  pro  sententia  tenente  vokmtatem 
esse  totalem  et  immediatam  causam  suae  volitionis  [Vid.  n.  766].  — 
Et  potest  dici  quod  voluntas  est  totalis  causa  (et  immediata  (a)) 
respectu  suae  volitionis.  —  Quod  probatur  per  rationes:  —  Primo 
quia  aliter  ipsa  non  esset  libera:  —  Secundo  quia  etiam  aliter 
nihil  contingenter  causare  posset:  —  Tertio  quia  aliter  non 
posset  peccare :  —  Quarto  quia  aliter  omnino  nuttam  actionem 
liabere  posset:  —  Quinto  ex  comparatione  eius  ad  aliascau- 
sas  creatas. 

a)  Ex  prima  via  arguitur  dupliciter:  Primo  sic:  nulla 
potentia  habet  perfecte  in  potestate  sua  effectum  qui  non  po- 
test  causari  ab  ea  immediate,  nec  ab  aliqua  causa  cuius  cau- 
satio  non  est  in  potestate  illius  potentiae:  causatio  autem  Dei 
non  est  in  potestate  voluntatis  creatae;  patet,  sicut  nec  virtus 
agentis  superioris  est  in  potestate  inferioris  agentis;  igitur  si 
Deus  necessario  immediate  concurrat  ut  causa  immediata  re- 
spectu  volitionis  creatae,  voluntas  creata  non  plene  habet  in 
sua  potestate  illam  volitionem.  —  Propositio  maior  assumpta 
patet;  quia  quod  habet  in  potestate  sua  perfecte  effectum,  vel 
potest  ex  se  solo  in  illud,  vel  causatio  cuiuscumque  concur- 
rentis  est  in  potestate  eius,  scilicet  quod  illud  causat,  vel  non. 
—  Exemplum  de  intellectu,  qui  si  concurrat  ad  causandum 
volitionem,  secundum  tertiam  [?]  opinionem  dist.  25  huius  Lib. 
[n.  754],  non  tamen  causat  nisi  voluntate  causante,  ita  quod 
eius  causatio  est  in  potestate  voluntatis. 

(2)  Secundo  arguitur  sic:  quod  ab  alio  delerminatur  ad  ali- 
quid  non  habet  perfecte  illud  in  sua  potestate:  voluntas  creata 
determinatur,  ex  hypothesi,  a  voluntate  divina  ad  hoc;  ergo. 
Minor  probatur,  quia  aut  una  voluntas  determinat  aliam,  et 
non  nostra  divinain,  patet,  quia  temporale  non  est  causa  ae- 
terni;  ergo  e  converso,  et  habetur  propositum:  aut  neutra 
aliam,  et  tunc  neutra  erit  movens  mota,  nec  erit  inter  istas 
ordo  essentialis;  immo  si  voluntas  divina  non  determinat  no- 
strain,  sicut  arguit  secunda  ratio,  posset  illa  aliquid  velle, 
quocl  non  fleret,  propter  voluntatem  nostram  non  concordantem. 

b)  Praeterea  ex  secunda  via  arguitur  sic:  illud  non  est 
*  contingens*  (b)  propter  habitudinem  sui  ad  aliquam  causam, 


(a)  Deest  in  Ed.  Ven.  (b)  Wadd.  contingenter, 

ad  cuius  eventum  causa  superior  est  determinata,  cuius  cau- 
sae  determinationem  necessario  sequitur  determinatio  omnium 
causarum  inferiorum.  —  Exemplum:  si  voluntas  mea  esset 
modo  determinata  ad  unam  partem  de  scribendo  cras,  et  non 
esset  impedibilis  nec  mutabilis,  non  esset  meum  scribere  cras 
contingens  ad  utrumlibet  ex  habitudine  sui  ad  manum,  quia 
sicut  voluntas  est  determinata  modo  ad  alteram  partem,  ita 
in  ipsa  virtualiter  sunt  omnes  causae  inferiores  ad  idem.  Et 
similiter  ex  quo  illud  determinatum  est,  ad  cuius  determina- 
tionem  effectus  determinatus  erit,  eventus  istius  effectus  non 
est  simpliciter  indeterminatus  ad  utrumque,  saltem  non  est 
eius  esse  contingens  propter  potestatem  causae  inferioris.  — 
Sed  si  vohmtas  divina  sit  causa  immediata  meae  volitionis, 
iam  est  aliqua  causa  determinata  respectu  eius;  quia  voluntas 
Dei  aeternaliter  est  determinata  ad  alterum  contradictoriorum, 
et  determinationem  huius  causae  necessario  concomitatur  de- 
terminatio  voluntalis  meae  respectu  eiusdem,  alioquin  simul 
staret  Deum  velle  hoc  et  hoc  non  fore ;  igitur  illucl  velle  non 
est  contingens  ad  utrumlibet  propter  potestatem  voluntatis 
meae. 

(3)  c)  Ex  tertia  via  arguitur  sic :  si  Deus  sit  causa  imme- 
diata  volitionis,  constat  quod  erit  causa  prior  voluntate;  ergo 
prius  natura  influit  ad  effectum  quam  voluntas  creata.  Ac- 
cipio  ergo  illud  signum  naturae,  in  quo  Deus  causat  velle, 
in  quantum  est  prius  illo  signo  in  quo  voluntas  creata  agit 
ad  illud  velle:  aut  in  illo  signo  Deus  causat  immediate  recti- 
tudinem  perfectam  in  velle,  et  per  consequens  voluntas  in  se- 
cundo  signo  non  peccat,  quia  non  causat  in  effectu  oppositum 
istius  quod  prima  causa  causat:  aut  in  isto  primo  signo  Deus 
non  causat  rectitudinem  perfectam  immediate  in  velle;  et  se- 
quitur  quod  voluntas  in  secundo  signo  non  peccatf  quia  non 
potest  tunc  in  velle  rectum;  in  nihil  enim  potest  ipsa  in  se- 
cundo  signo  nisi  illud  quod  causa  prior  in  primo  signo  pro- 
ducit:  sed  non  habendo  velle  rectum  si  non  potest  habere  re- 
ctum,  non  pteccat;  ergo,  etc. 

d)  Ex  quarla  via  arguitur  sic:  si  Deus  sit  causa  istius 
volitionis,  erit  totalis  causa  eius,  quia  volendo  causabit  eam: 
volendo  autem  est  totalis  causa  perfectioris  creaturae,  puta 
Angeli,  vel  cuiuscumque  creaturae  cle  nihilo;  ergo  si  volendo 

esset  causa  eius,  esset  totaliter  causa  eius:  sed  cum  totali 
causa  alicuius  nihil  aliud  potest  causare  cum  illa  in  eodem 
genere  causae;  igitur  voluntas  nullam  causaliiatem  haberet 
respectu  volitionis  suae. 

(£)  e)  Ex  quinta  via  arguitur  sic:  si  aliqua  est  totalis  causa 
creata  respectu  sui  effectus,  hoc  maxime  concedendum  est  de 
voluntate,  quia  ipsa  est  suprema  inter  omnes  causas  activas: 
sed  aliqua  potest  esse  totalis  causa  respectu  sui  effectus; 
ergo,  etc.  —  Minor  probatur  dupliciter:  primo  quia  hoc  n.on 
repugnat  creaturae;  licet  eiiim  aliquid  sit  totalis  causa  ca- 
loris  effectiva,  hoc  tamen  non  ponit  in  eo  aliquam  infinitatem, 
nec  perfectionem  repugnantem  creaturae;  si  enim  sit  causa 
univoca,  non  oportet  quod  excettat  effectum  suum  in  perfe- 
ctione:  si  autem  est  aequivoca,  non  oportet  in  infinitum  ex- 
cellere  effectum,  secl  in  aliquo  gradu  determinato.  —  Secundo 
probatur  minor,  quia  illud  est  totalis  causa  alicuius  quod  si 
esset,  omni  alio  per  impossibile  circumscripto,  perfecte  cau- 
saret  illud:  sed  subiectum,  si  esset,  omni  alio  circumscripto 
per  impossibile,  adhuc  causaret  suam  propriam  passionem; 
ergo  subiectum  est  totalis  causa  suae  passionis. 

Ex  hac  minori  dupliciter  probata  infertur  conclusio:  quod 
voluntas  potest  esse  totalis  causa  respectu  suae  volitionis.  —  Et 
ultra,  cum  praeter  totalem  causam  nihil  aliud  causet  in  eodem 
genere  causae,  alioquin  idein  bis  causaretur,  vel  causaretur  ab 
aliquo,  sine  quo  nihil  minus  esset,  et  sic  sequitur  quod  Deus 
immediate  non  causabit  istam  volitionem. 

892.  (5)  —  Auctoritates  pro  eadem  sententia.  —  Per  aucto- 
ritates  probatur  propositum.  —  a)  Primo  per  illud  Eccli.  XV. 
v.  14  seqq. :  Deus  iniiio  constituit  hominem,  et  reliquit  eum 
in  manu  consilii  sui.  et  adiecit  mandata,  et  praecepta  eius: 
Si  volueris  mandata  servare,  conservabunt  te:  Apposuit  enim 
ante  te  ignem  et  aquam ;  ad  quod  volueris  porrige  ma- 
num.  Ante  hominem  bonum  et  malum,  vita  et  mors;  quod 
placuerit  ei  dabitur  ei. 

b)  August.  etiam  VII.  De  Civit.  c.  30:  Sic  Deus  res  quas 
condidit  adminisirat,  ut  eas  agere  proprios  motus  sinat. 

c)  Anselm.  etiam  De  Concordia,  dicit:  Deus  facit  omnes 
actiones  et  ornnes  moius,  quia  ipse  facit  res  a  quibus  et  in 
quibus  et  ex  quibus  fiunt,  et  nidta    res   habet   utlarn   pote- 

siatem  volendi  aut  faciendi,  nisi  ipso  dante.  —  Ibidem  etiam 
parte  II:  Non  ea  Deus  qua  praedestinat  facit  voluntate  co- 
gendo,  aut  voluntati  resislendo,  sed  in  suo  esse  dimitiendo. 
d)  Ad  hoc  etiam  Comment.  IX.  Metaph.  com.  7,  super 
illud,  Ergo  possibile  est  ut  aliquid  habeat  poteniiam,  ubi 
dicit  sic :  Moderni  ponunt  unum  agens  omnia  entia  causare 
sine  medio,  scilicet  Deum,  et  convenit  illis  dicere  ut  nul- 
lum  ens  habet  propriam  actionem  naturaliter,  et  cum  entia 
non  habuerint  actiones  proprias,  non  habebunt  essentias  pro- 
prias,  sive  potentias.  Actiones  enim  non  distinguuntur  nisi 
per  essentias  diversas,  et  ista  opinio  est  vatde  extranea  a  na- 
tura  hominis  etc. 

893.  (6)  —  Corollarium.  —  Si  haec  via  esset  vera,  posset 
secundum  eam  faciliter  assignari  quomodo  Deus  non  sit  causa 
peccati;  loquendo  enim  sive  de  materiali  sive  de  formali  in 
peccato,  totum  esset  causatum  a  voluntate  sicut  a  totali  causa, 
et  ita  nullo  modo  a  Deo,  nisi  mediate,  quia  Deus  produxit 
voluntatem  talem  quae  posset  sic  et  sic  velle. 

894.  —  Obiectio  duplex  contra  praefatam  sententiam.  —  Sed 
contra  istam  viam  obiicitur:  —  a)  Quia  ista  via  non  salvaret 
Deum  esse  causam  meriti,  cum  meritum  sit  ita  hberum  sicut 
peccatum. 

b)  Et  similiter  non  salvaret  ordinem  essentiaiem  causa- 
rum;  quia  secundum  primam  propositionem  De  Causis,  omnis 
causa  primaria,  etc. :  secundum  istam  viam  causa  primaria 
non  influeret  in  effectum,  nisi  quia  produxit  causam  istam. 

895.  —  Solutio.  —  a)  Ad  primum  istorum  potest  dici 
quod  Deus  aliquo  modo  est  causa  meriti,  quo  modo  non  est 
causa  peccati;  quia  immediate  causat  in  anima  gratiam  vel  cha- 
ritatem,  quae  per  modum  naturae  inclinat  ad  merendum.  Et 
quandocumque  forma  activa  per  modum  naturae  est  ab  ali- 
quo  agente,  etiam  actio  formae  illius  est  ab  eo.  —  Et  ex  hoc 
etiam  pateret  quomodo  effectus  aliarum  causarum  aliter  es- 
sent  a  Deo  quam  effectus  voluntatis ;  quia  istae  causae  deter- 
minatae  acceperunt  inclinationem  a  Deo  et  necessitatem  ad 
tales  effectus;  non  sic  voluntas. 

(7)  b)  Ad  secundum  diceretur  quia  licet  sit  aliquando  ordo 
causarum  principalium  et  minus  principalium,  quarum  neu- 
tra  movet  aliam,  sicut  se  habent  obiectum  et  potentia  cognitiva 

respectu  actus  cognoscendi,  ex  clist.  3.  I.  Libri  fn.  493  seqq.]; 
aliquando  autem  sit  ordo,  ita  quod  principale  movet  minus 
principale,  vel  ad  actum  secundum  vel  primum,  ita  tamen  quod 
si  islae  duae  causae  sint  partiales  et  integrent  per  se  unam 
causam  totalem,  sicut  manus  et  baculus  respectu  motus  pilae, 
vel  sicut  Sol  et  pater  respectu  fllii,  tamen  in  causis  totalibus 
respectu  suorum  effectuum  immediatorum  potest  etiam  esse 
ordo  essentialis,  ita  quod  causa  secunda  sit  causa  totalis  im- 
mediata  respectu  sui  effectus,  sicut  causa  prima  respectu  sui 
effectus,  et  tamen  essentialiter  sit  secunda,  quia  secundum  suam 
causationem,  sicut  secundum  suum  esse,  essentialiter  depen- 
det  a  prima,  non  tamen  ita  quod  ista  dependentia  sit  imme- 
diata  effectus  sui  ad  ipsam  et  ad  causam  priorem. 

Et  cum  dicit  illa  propositio  quod  causa  prima  plus  cau- 
sat,  verum  est,  quia  causat  secundam. 

Exemplum  liuius  poni  posset  in  causis  essentialiter  or- 
dinatis  alio  modo  causandi;  si  enim  ponamus  plures  materias 
ordinatas  in  composito  respectu  ultimae  formae,  non  quaelibet 
istarum  materiat  respectu  ultimae  formae,  ita  quod  quaelibet 
earum  perficiatur  ab  ultima  forma,  sed  solum  ultima  (a)  ma- 
teria.  Quaecumque  (autem  prior  sit(#))  perficietur  ab  aliqua 
forma  priore,  quae  constituit  materiale  respectu  posterioris. 

896.  (s).  —  Praefata  sententia  impngnatur  (1).  —  Contra 
istam  opinionem  arguitur  dupliciter:  —  Prirno,  quia  ex  ipsa 
sequitur  quod  Deus  non  sit  naturaliter  praescius  futurorum: 
—  Secundo  quod  non  sit  omnipotens. 

a)  Probatio  primae  consequentiae :  quia  non  habet  scien- 
tiam  de  futuris  contingentibus,  nisi  quia  certitudinaliter  novit 
determinationem  voluntatis  suae  respectu  eorum  acl  cjuae  vo- 
luntas  sua  est  immutabilis  et  inimpedibilis:  sed  si  voluntas 
creata  est  toialis  causa  respectu  sui  velle,  et  ipsa  contingen- 
ter  se  babet  ad  illud  velle,  ergo  quantumcumque  voluntas 
divina  ponatur  determinata  ad  unam  partern  eorum  quae  de- 
pendent  a  voluntate  creata,  poterit  voluntas  creata  aliter  velle, 
et  ita  non  sequitur  certitudo  ex  cognitione  determinationis  vo- 
luntatis  divinae. 


(a)  Ed.  Ven.  priina.  (b)  Deest  in  Ed.  Ven. 

(1)  Cfr.  Lib.  I.  dist.  39  per  tot. 

b)  Probatio  secundae  consequentiae  tripticiter:  —  Prirno 
quia  quidquid  vult  Omnipotens  hoc  fi-t:  sed  si  velit  volitionem 
meam  fore,  et  ista  est  in  potestate  voluntatis  meae  ut  totalis 
causae  contingenter  se  habentis  ad  illud,  ergo  ipsa  potest  de- 
terminari  ex  se  ad  unani  partem  vel  ad  aliam  indifferenter, 
et  ita  potest  non  fieri  illud  aliud  acl  quod  voluntas  divina  eam 
determinavit.  —  Secundo  quia  voluntas  divina  non  potest  im- 
pedire  (a)  voluntatem  meam,  nisi  violentando  eam;  si  enim  ex  se 
determinetur  ad  unam  partem,  ex  quo  determinata  est  ad  unum, 
non  potest  impediri,  nisi  violenter:  sed  voluntatem  violentari 
includit  contradictionem;  igitur  Deus  non  potest  volitumua  vo- 
luntate  rnea  impedire.  —  Tertio  quia  voluntas  Omnipotentis  {b) 
producit  volitum  in  esse  pro  tunc  pro  quando  vult  illud  esse; 
non  enim  est  alius  actus  voluntatis  divinae  respectu  Angeli,  vel 
alicuius  alterius  creati,  quo  producitur  in  esse:  sed  si  voluntas 
mea  est  totalis  causa  huius  volitionis,  illa  voluntas  nullo  modo 
producit  istam  volitionem  in  esse. 

897.  (9)  —  Corollarium.  —  Propter  igitur  istas  cluas  ratio- 
nes,  de  cmnipotentia  et  omniscientia  Dei,  non  tenenclo  istam 
viam,  restat  inquirere  qualiter  peccatum  possit  esse  a  votuntaie 
creata,  quoad  primam  quaestionem  [n.  856],  et  quomoclo  non 
a  Deo,  quoad  quaestionem  quartam  [n.  865]. 

898.  —  Ostenditur  formale  peccati  non  habere  causam  effi- 
cientem,  seddeficientem.  —  Quantum  ad  primum  dico  quocl  ex 
illis  tribus  viis,  duabns  scilicet  quae  ponunt  causam  per  ac- 
cidens  respectu  mali  [n.  885],  et  teriia  [n.  888]  quae  ponit 
respectu  eius  causam  deficientem,  potest  colligi  una  solutio 
integralis  talis:  a)  In  peccato  mortali  concurrunt  duo  actus, 
scilicet  positivus  ut  rnateriale  et  privatio  iustitiae  debitae 
ut  formale. 

b)  Respectu  huius  privationis  nulla  est  causa  erflciens, 
secl  tantum  deficiens,  secundum  tertiam  viam  [n.  888];  vo- 
luntas  enim,  quae  est  debitrix  dandi  rectitudinem  suo  actui, 
etnon  dat,  deficiendo  peccat;  *  nam  formaliter  peccare  est  *(c) 


(a)  Ed.  Ven.  et  ita  non  potest  fieri  iilud  quod  voluntas  divina,  quia  non 
potest  iinpedire... 

(b)  Ed.  Ven.  omnipotens. 

(c)  Wadd.  hoc  est  ergo  formaliter  peccare,  scilicet.... 

causam  huiusmodi  liberam  non  dare  debitam  rectitudinem  suo 
actui,  quam  tunc  posset  dare. 

c)  Ex  hoc  apparet  illa  via  de  causa  per  accidens  [n.  885 a]; 
licet  enim  ista  causa  non  causet  formaliter  quod  est  in  pec- 
cato  efficiendo,  sed  deficiendo,  causat  tamen  efflciendo  aliquod 
positivum,  cui  annexus  est  iste  defectus  deficiendo  causatus. 
('0)  d)  Et  ita  stant  auctoritates  Dionysii  de  accidentalitate  ex 
parte  effectus  [n.  885  U\. 

e)  Est  etiam  accidentalitas  ex  parte  causae,  non  pro- 
prie,  sicut  album  dicitur  esse  causa  aedificandi  accidentaliter, 
et  universaliter  omne  quod  accidit  causae  per  se,  ita  quod  facit 
unum  per  accidens  cum  ea,  sed  extendendo  accidens  ad 
quodlibet  quod  est  extra  per  se  rationem  alicuius,  quomodo 
di/ferentia  dicitur  accidere  generi;  hoc  enim  modo  illud  quo 
voluntas  nostra  specifice  est  haec  voluntas  accidit  voluntati 
(in  communi  (a) ),  quia  voluntas  in  communi  est  perfectio  simpli- 
citer,  propter  quod  ponitur  formaliter  in  Deo.  —  Et  voluntas 
sub  ista  ratione  non  est  proxima  causa,  etiam  contingens, 
respectu  peccati ;  quia  tunc  quodlibet  inferius  sub  ipsa  ha- 
beret  talem  rationem  causalitatis,  et  ita  voluntas  divina.  Sed 
voluntas  contracta  per  ditferentiam  aliquam  ad  voluntatem 
creatam,  quam  circumloquimur  per  hoc  quod  est  limila- 
tum,  est  proxima  causa  defectiva,  et  per  hoc  causa  per  acci- 
dens,  respectu  peccati,  et  ideo  accidentaliter  etiam  ex  parte 
causae,  accipiendo  voluntatem  in  communi  pro  causa,  quia  pro 
quanto  intelligitur  ista  differentia  superaddi  accidit  sibi  per 
accidens  esse  causae  respectu  peccati :  sicut  si  diceretur  quod 
animal  non  est  per  se  causa  intelligendi,  sed  per  accidens, 
quia  animal  perfectissimum  intelligit:  non  quod  perfectissimum 
sit  propria  ratio  intelligendi,  quia  animali  simpliciter  accidit; 
sed  (b)  rdtionale,  quod  animali  accidit  ut  differentia  generi;  quod 
rationale  circumloquimur  per  hoc  quod  est  perfectissimum. 
—  Ita  in  proposito  illam  differentiam  specificam,  qua  voluntas 
in  communi  contrahitur  ad  voluntatem  creatam,  quae  con- 
tractio  vel  differentia  nos  modo  latet,  circumloquimur  per  hoc 
quod  est  esse  limitalum  vel  defectibile  vel  ex  niliilo;  et  isti 
toti  attribuuntur    actus   isti   tamquam   causae  magis  propriae 

(a)  Deest  in  Ed.  Ven. 

(b)  Ed.  Ven.  secundum. 

quam  voluntati  de  se;  quod  verum  est  si  intelligatur  de  hoc 
contracto,  scilicet  de  ista  voluntate  in  specie;  ei  enim  conve- 
nit  non  tantum  per  acciclens,  sicut  voluntati  in  communi,  sed 
quasi  causae  propinquae,  ita  quod  cuilibet  tali  voluntati  potest 
convenire,  et  nulli  alii.  —  Et  hoc  modo  debet  intelligi  prima 
opinio  de  defeciibilitate  voluntatis  [n.  885  a]. 

Articulus  V. 

SOLVITUR   QUAESTIO:    « UTRUM    PECCATUM    POSSIT   ESSE    A   DEO»? 

899.  (ii)  —  Adducuntur  rationes  ad  probandum  voluntatem 
divinam  non  posse  esse  causam  peccati.  —  Sed  tunc  restat  videre 
quomodo  voluntas  defectibilis  sit  causa  dedciens  respectu  pec- 
cati  aliier  quam  ditnna  voluntas,  imo  quod  ipsa  sit  causa, 
et  divina  voluntas  non  sit  causa;  et  hoc  quantum  ad  solutio- 
nem  quartae  quaestionis  [n.  865].  —  Ubi  dicitur  et  tenetur 
communiter  quod  voluntas  divina  non  potest  esse  causa  pec- 
cati.  ~  Ad  quod  possunt  poni  tres  rationes  istorum. 

a)  Prima  talis:  August.  LXXXIII.  QQ.  q.  3:  Nullo  homine 
sapiente  auctore  fit  homo  deterior ;  tanla  enim  est  ista  in 
homine  culpa,  ut  in  homine  sapiente  non  cadat:  est  autem 
Deus  omni  homine  sapiente  praestantior;  non  igitur  Deo  auctore 
fit  homo  deterior,  ut  vult  ibidem  August.  quaest.  4. 

b)  Item  in  eodern  lib.  q.  21 :  Qui  causa  est  omni  enti 
ut  sit  non  est  causa  non  essendi  vel  ut  non  sit,  quia  illud 
quod  est  ab  eo  in  quanium  est  bonum  est:  est  autem  Deus 
causa  omnis  boni;  non  est  ergo  Deus  causa  non  essendi  ali- 
cui;  ergo  nec  causa  peccati  alicui,  quod  formaliter  est  non  esse. 

c)  Tertia  ratio  est  Anselmi,  De  Lib.  Arb.  c.  8:  Cum  Deus 
omnem  substantiam,  etc.  Quaere  ibi  (1). 

(1)  Cuius  auctoritatem  £kl.  Ven.  sequentibus  affert:  *  Anselm.  De  Lib. 
Arb.  c.  8.  Quod  nec  Deus  potest  auferre  voluntatis  rectitudinem.  A  volun- 
tate  vero  habente  rectitudinem  non  valet  illam  separare.  —  Discip. :  Huius 
tnae  niihi  inauditae  assertionis  multum  a  te  rationem  expecto.  —  Magist. : 
Nos  loquimur  de  illa  voluntatis  rectitudine  qua  iusta  dicitur  voluntas,  id  est 
qnae  propter  se  servatur:  nulla  autem  iusta  voluntas  nisi  quae  vidt  quae 
Deus  vult  eam  velle.  —  Discip. :  Quae  hoc  non  vult  plane  iniusta  est.  —  Ma- 
gist.  :  Servare  igitur  rectitudinem  voluntatis  propter  ipsam  rectitudinem  est 
unicuique  eam  servanti  velle  quod  Deus  vidt  illum  velle.  —  Discip. :  Sic  oportet 

900.  (12)  —  Obiectiones  contra  praefatas  rationes  (1).  —  Con- 
tra  istas  rationes  instatur:  —  a)  Primo  contra  primam :  quia 
homo  sapiens  tenetur  ad  servandum  praeceptum  Dei,  et  ideo 
non  potest  eo  auctore  alius  esse  deterior,  nisi  ipse  peccet,  et 
ita  liat  non  sapiens;  non  enim  in  potestate  eius  est  libere 
cooperari  alii  ad  bene  agendum,  vel  non  cooperari;  quod  si 
esset,  posset  non  cooperari  manens  sapiens,  et  icleo  eo  auctore 
esset  alius  deterior,  id  est,  eo  non  erficiente  bonitatem  in  actu 
alterius,  alius  non  bene  ageret.  In  potestate  autem  Dei  est  li- 
bere  cooperari  voluntati  creatae  ad  bene  agendum,  vel  non 
cooperari;  ergo  ipso  recte  manente,  potest  non  cooperari 
voluntati  creatae,  et  ita  ipsa  peccabit.  —  Confirmatur  ista 
ratio,  quia  sicut  Deus  prius  naturaliter  agit  ad  actionem  re- 
ctam  quam  voluntas  creata,  ita  videretur  quod  Deus  prius  non 
ageret  quam  voluntas  creata  non  agat,  quando  actio  esset  non 
recta. 

b)  Contra  secundam  rationem  arguitur;  quia  causa  ne- 
cessaria  sive  naturalis  respectu  entitatis  tantum  non  est  causa 
non  essendi;  quia  talis  agit  secundum  ultimum  potentiae  suae, 
et  ita  non  potest  non  agere  illud  quod  nata  est  agere:  sed 
Deus  non  est  talis  causa  essendi  creaturarum  secundum  quod- 
cumque  esse  («)>  respectu  cuius  potest  esse  principium  agendi, 
cuius  ulterioris  esse  carentia  est  malum;  ergo  Deus  potest  esse 
deficiendo  causa  mali. 

c)  Praeterea,  quare  potest  Deus  magis  esse  causa  poe- 
nae  quam  culpae,  cum  poena  sit  formaliter  malum  sicut 
culpa?  Ita  enim    est  simpliciter    maluni    non   frui   Deo,  et  per 


fateri.  —  Magist. :  Si  Deus  separat  hanc  rectitudinem  ab  alicuius  volun- 
tate,  aut  volens  facit  hoc,  aut  nolens.  —  Discip.:  Nolens  non  potest.  —  Ma- 
gist.:  Si  erf/o  aufert  voluntati  alicuius  praefatam  rectitudinem ,  vult  quod  facit. 
—  Discip.:  Absque  dubio  vult.  — ■  Magist. :  Utique  ab  cuius  voluntate  vult  se- 
parare  eamdem  rectitudinem,  non  vult  eum  rectitudinem  servare  voluntatis 
propter  ipsam  rectitudinem.  —  Discip.:  Sic  sequitur.  —  Magist.:  Sed  iam  po- 
situm  est  servare  hoc  modo  rectitudinem  esse  omni  servanti  velle  quod  Deus 
vult  illum  velle.  — Discip.:  Si  positum  non  esset,  ita  tamen  esset.  —  Magist  : 
Ergo  si  Deus  saepe  factam  rectitudinem  tollit  ab  aliquo,  non  vult  eum  velle 
quod  vult  eum  velle.  —  Discip.:  Nihil  consequentius  et  nihil  impossibilius.  — 
Magist.  :  Igitur  nihil  magis  impossibile  quam  Deum  rectitudinem  voluntatis 
auferre  *. 

(a)  Ed.  Ven.  sive  cuiuscumque  esse.  (I)  Solvuntur  ad  n.  903. 

comparatiooem  ad  bonum  quod  privat,  et  per  comparationem 
ad  naturam  cui  nocet,  sicut  non  diligere  Deum  actu  merito- 
rio  in  via :  et  tamen  ista  poena  conceditur  esse  a  Deo,  seeun- 
dum  August,  I.  Retract.  c.  25. 

d)  Praeterea,  tantum  malum  est  privatio  gratiae  in  se 
et  in  natura  illa  a  qua  privatur  sicut  est  privatio  rectitudi- 
nis  iustitiae:  sed  Deus  potest  esse  immediata  causa  privationis 
gratiae,  immo  est  causa  huius  quandocumque  gratia  annihila- 
tur,  quia  ipse  solus  potest  aliquid  annihilare,  et  maxime  illud 
quod  ipse  immediate  conservat;  sicut  igitur  desistendo  ab  actio- 
ne,  id  est  non  conservando  gratiam,  potest  esse  causa  non  es- 
sendi  gratiam,  ita  non  agendo  potest  esse  causa  carentiae  re- 
ctitudinis  in  actu  elicito. 

('3)  e)  Contra  tertiam  rationem  arguitur:  quia  videtur  con- 
cludere  quod  homo  non  possit  peccare:  quod  consequens  est 
falsum;  igitur  ratio  non  concludit.  —  Quod  autem  illud  con- 
sequens  sequeretur  ex  illa  ratione,  probo:  possum  peccare  in 
A;  ergo  Deus  potest  non  velle  me  esse  rectum  in  A;  sequitur 
enim  in  illis  de  inesse:  si  pecco  in  A,  ergo  non  vult  me  esse 
rectum  in  A;  quia  ex  opposito  sequitur  oppositum:  si  vult  me 
esse  rectum  in  A,  sum  rectus  in  A,  et  ita  non  pecco.  Sed  si 
non  vult  me  esse  rectum  in  A,  non  vult  me  velle  illucl  in  A 
quod  vult  me  velle  in  A;  hoc  enim  est  esse  rectum,  *  scilicet  * 
secundum  rationem  eius  velle  quod  Deus  vult  me  velle;  ergo 
Deus  potest  non  velle  me  velle  in  A  quod  ipse  vult  me  velle 
in  A:  quod  est  impossibile. 

Quod  si  dicatur  rationem  concludere  quod  Deus  non  pos- 
sit  de  potentia  ordinata  auferre  rectitudinem  voluntatis  sine 
actu  voluntatis,  contra:  ratio  *  ista  *  absolute  ostendit  quod 
sequatur  ex  ratione  illa  absolute  voluntatem  meam  non  posse 
peccare.  Similiter  si  concluderet  hoc  sine  actu  voluntatis  meae, 
concluderet  de  Deo  secundum  potentiam  absolutam ;  intendit 
enim  inferre  contradictoria ;  unde  subdit:  Nihil  impossibilius, 
vel  saltem  aeque  impossibile:  sed  contradictoria  non  sequun- 
tur  (a),  nec  est  hoc  possibile  (b),  etiam  potentia  Dei  absoluta; 
quodlibet  enim  aliud  a  se  Deus  contingenter  vult,  et  contin- 
genter  conservat,  quia  potest  non  conservare. 


{(i)  Ed.  Ven.  consequuntur.  (b)  Ed.  Ven.  impossibile. 

Tom.  II.  53 

901.  0*)  —  Declarat  Doctor  quomodo  voluntas  divina  nequit 
esse  causa  peccati.  —  Ad  solutionem  istorum  obiectorum  et  so- 
lutionem  principalem  istius  quaesiionis,  dico  quod  quando  duae 
causae  partiales  concurrunt  ad  effectum  communem  ambarum 
potest  esse  defectus  in  productione  effectus  ex  defectu  unius  cau- 
sae  concurrentis  praecise,  et  non  alterius  (a).  —  Exemplum:  ad 
velle,  secundum  opinionem  tertiam  [?]  dist.  25  huius  [n.  754], 
concurrit  intellectus  et  voluntas:  potest  igitur  esse  defectus 
in  actu  isto  ex  defectu  voluntatis,  licet  non  praecedat  defectus 
in  cognitione.  —  Ita  igitur,  si  ad  velte  voluntatis  creatae  con- 
currunt  duae  voluntates,  scilicet  voluntas  creata  et  divina, 
potest  esse  defectus  in  ipso  velle  ex  defectu  alterius  causae, 
et  hoc  quia  ista  causa  posset  rectitudinem  dare  actui,  quam 
tenetur  dare,  et  tamen  non  clat;  alia  autem  licet  non  teneatur 
eam  dare,  tamen  quantum  est  ex  se  daret,  si  voluntas  creata 
cooperaretur.  Universaliter  enim  quidquid  Deus  dat  anteceden- 
ter  daret  illud  consequenter,  quantum  est  ex  se,  nisi  esset  im- 
pedimentum :  dando  autem  voluntatem  liberam  dedit  antece- 
denter  opera  recta,  quae  sunt  in  potestate  voluntatis,  et  ideo 
quantum  est  ex  parte  sui  dedit  rectitudinem  omni  actui  vo- 
luntatis,  et  voluntati  ex  consequenti  daret,  si  (b)  ipsa  voluntas 
quemcumque  actum  elicitum  recte  ageret  ex  parte  sui.  —  Est 
igitur  defectus  in  effectu  duarum  causarum,  non  propter  defe- 
ctum  causae  superioris,  sed  inferioris:  non  quia  causa  supe- 
rior  causet  rectitudinem  in  effectu,  et  inferior  obliquitatem, 
sed  quia  causa  superior,  quantum  est  de  se,  causaret,  si  causa 
inferior  secundum  suarn  causalitatem  causaret;  et  ideo  rectitu- 
dinem  non  causari  est  propter  hoc,  quia  causa  secunda,  quan- 
tum  ad  se  pertinet,  non  causat. 

002.  (15)  —  Solvitur  obiectio.  —  Et  si  obiicitur  de  illis  duo- 
bus  instantibus  naiurae,  sicut  obiectum  est,  quod  Deus  in  primo 
daret  rectitudinem  acfui,  respondeo  et  dico  quod  prioritas, 
quae  includit  posse  esse  sine  se  invicem,  absque  contradictione, 
non  est  ordo  in  causis  ut  causant  effectum  communem,  sed 
simul  causant;  sicut  enim,  loquendo  de  diversis  generibus 
causarum,  non  prius  natura  materia  materiat  quam  efficiens 
efficiat,  quasi  sine  contradictione   possit    esse  materiatum,    et 

(a)  Ed.  Ven.  ex  defectu  alteriusque  causae  concurrentis. 
(/>    Ed.  Ven.  Etsi. 

non  effectum,  vel  e  converso,  sed  tantum  prius  natura,  hoc 
est  perfectius,  una  causat  quam  alia,  ita  in  eodem  genere  cau- 
sae  diversae  causae  ordinatae,  licet  habeant  ordinem  secundum 
perfectius  et  imperfectius  caiisare,  non  tamen  habent  priorita- 
tem  naturae,  quae  dicat  posse  esse  sine  se  invicem,  respectu 
tertii;  imo,  sicut  in  uno  instanti  naturae  materia  materiat  et 
efficiens  efficit,  ita  duae  causae  efficientes  ordinatae  in  uno  in- 
stanti  naturae  causant  effectum  communem,  ita  quod  neutra 
tunc  causat  sine  altera;  sed  quod  effectus  non  rectus  causetur, 
hoc  non  est  *  tunc  *  (a)  propter  causam  priorem,  quae,  quantum 
est  ex  se,  recte  causaret,  si  secunda  causaret,  sed  propter  de- 
fectum  causae  secundae,  quae  in  potestate  sua  habet  concau- 
sare  causae  primae,  vel  non  concausare,  et  si  non  concausat 
illi,  ut  tenetur,  non  est  rectitudo  in  effectu  communi  ambarum. 

903.  (16)  —  Solvuntur  obiectiones  supra  positae.  —  Ex  isto 
respondetur  ad  obiectiones.  —  Ad  primam  [n.  900  a]:  quocl 
sapiens  non  tantum  quia  tenetur  ex  praecepto  non  subvertere 
proximum,  ideo  non  potest  esse  auctor  quo  proximus  est  de- 
terior,  sed  ex  perfectione  sapientis  est  quod  manens  sapiens 
non  potest  esse  prima  ratio  deficiendi.  Et  quoad  hoc  bene  tenet 
ratio  Augustini;  est  enim  [Deus]  omni  sapiente  praestantior,  id 
est  voluntas  eius  est  simpliciter  perfectior,  quia  *  ipsa  *  (b) 
non  est  prima  ratio  deficiendi  alicui,  cui  ipsa  potest  coagere.. 

b)  Ad  secundum  [n.  900  b]  dicitur  quod  etsi  non  neces- 
sario  causet  entitatem  competentem  huic  actui,  tamen  ita  di- 
sposuit  quod  quicquid  *  dedit  *  antecedenter  dat,  quantum  est 
ex  parte  sui,  consequenter. 

Sed  tunc  est  dubium  quantum  ad  principalem  quaestio- 
nem;  licet  enim  saivetur  quod  peccatum  non  adscribatur 
Deo  sicut  causae,  sed  voluntati  creatae,  non  tamen  *  ostendi- 
tur  *  quod  Deus  non  possit  esse  causa  prima  deficiendi;  ex 
quo  enim  libere  causat  rectitudinem,  et  per  prius  quam  volun- 
tas  creata,  videtur  semper  stare  quod  prius  possit  non  causare 
rectitudinem  quam  voluntas  creata  non  causet,  et  ita  potest 
esse  ratio  deficiendi,  licet  non  sit  propter  illam  legem  suam, 
quam  dedit:  quidquid  Deus  antecedenter  *  dedit  *,  etc.  —  Re- 
spondeo:  quod  Deus  in  se  peccare  non   possit,  patet  per  hoc 


(a)  Wadd.  nuuc.  (b)  Wadd.  ipse. 

quod  non  polest  a  se  averti:  nec  formaliter,  quia  non  potest 
se  non  diligere  summe  et  ordinate  et  cum  omnibus  circum- 
stantiis  requisitis,  alioquin  vel  non  posset  se  ordinate  diligere, 
vel  posset  mutari,  quorum  utrumque  est  impossibile:  nec  etiam 
virtualiter  potest  a  se  averti,  quia  nihil  aliud  a  se  est  neces- 
sarium  sibi  ad  volendum  se;  quodcumque  enim  aliud  a  se  est 
quia  ab  eo  volitum,  et  hoc  modo  volitum,  et  pro  nunc  et  pro 
tunc,  ex  hoc  est  sic  ordinate  volendum. 

('"?)  Sed  quare  *  voluntas  increata  *  (a)  non  potest  esse  prima 
ratio  deftciendi?  —  Respondeo:  si  Deus  non  causat  libere 
rectitudinem  quae  deberet  esse  in  actu  voluntatis  creatae,  et 
hoc  propter  libertatem  voluntatis  suae,  non  autem  propter 
defectum  voluntatis  creatae  non  voluntarie  cooperantis,  non  est 
tunc  causa  peccati  in  voluntate  creata,  quia  non  est  ibi  ca- 
rentia  iustitiae  debitae;  non  enim  est  iustitia  debita  a  volun- 
tate  creata,  nisi  in  quantum  in  potestate  eius  est  recte  agere,  ita 
quod  nulla  intelligitur  subtractio  causae  prioris,  propter  cuius 
defectum  non  possit  voluntas  recte  agere.  —  Si  igitur  Deus 
esset  prima  causa  non  agens  rectitudinem,  actus  non  rectus 
non  esset  peccatum. 

c)  Ad  aliam  [n.  900  c\  obiectionem  de  poena  patebit  in 
quaest.  tertia  istarum  quatuor  quaest.  [Art.  VII]. 

d)  Ad  aliud  [n.  900  d\  de  gratia  patet  ex  dictis;  quia 
si  Deus  immediate  subtrahendo  manutenentiam  suarn  annihi- 
laret  gratiam,  sine  defectu  voluntatis  in  operando,  ista  ca- 
rentia  non  esset  peccatum,  quia  non  esset  carentia  iustitiae 
debitae;  voluntas  enim  non  est  debitrix  istius  iustitiae,  nisi 
in  quantum  in  potestaie  eius  est  conservare  eam,  ne  scilicet 
demeritorie  corrumpat  eam.  Licet  igitur  maius  malum  sit 
privatio  gratiae  quam  privatio  iustitiae  actualis,  tamen  ista 
potest  esse  a  Deo  non  agente,  id  est  non  conservante,  sed  non 
primo  non  agente,  sed  ideo  non  agente  quia  voluntas  deme- 
ruit  illucl,  propter  quod  Deus  subtrahit  conservationis  suae 
manutenentiam  a  gratia.  Sed  respectu  iilius  (privationis  (b))  re- 
ctitudinis  actualis,  si  est  primum  peccatum,  non  est  aliquod 
peccatum  praecedens  vel  demeritum,  propter  quod  Deus  posset 
se  subtrahere,  ut  illa  rectitudo  non  insit,  quantum  est  ex  parte 


(a)  Wadd.  in  voluntate  increata.  (b)  Deest  in  Ed.  Vcn. 

Dei;  igitur  nec  (a)  privatio  gratiae  est  peccatum,  nisi  in  quan- 
tum  est  iustitiae  debitae,  qua  voluntas  demeritorie  se  privavit, 
licet  a  Deo  non  causante  sit  ista  annihilatio  gratiae;  sed  si  ista 
annihilatio  gratiae  esset  non  propter  aliquam  obliquitatem  in 
voluntate  priorem,  ista  non  esset  peccatum. 
(18)  e)  Ad  illud  [n.  900  e]  contra  rationes  Anselmi  potest 
dici  quod  non  concludit  contradictionem ;  quia  aequivocat  de 
velle;  nam  rectum  velle  (b)  includit  voluntatem  velle  quod  Deus 
vult  eam  velle;  vult  itaque  voluntate  signi  et  antecedente, 
non  voluntate  beneplaciti  et  consequente;  nam  pro  instanti 
pro  quo  voluntas  creata  peccat  Deus  non  vult  eam  velle  hoc  vo- 
luntate  consequente  vel  voluntate  beneplaciti.  —  Quando  igitur 
infertur  quod  Deus  non  vult  me  velle  quod  vult  me  velle,  non 
est  contradictio ;  quia  negatur  voluntas  beneplaciti  et  conse- 
quens,  et  afflrmatur  voluntas  signi  et  antecedens;  alioquin 
enim,  ut  argutum  est,  videretur  absolute  quod  voluntas  creata 
non  posset  peccare,  quod  falsum  est,  et  quod  Deus  de  potentia 
absoluta  non  posset  auferre  rectitudinem  a  voluntate  creata, 
vel  ab  actu  eius,  absque  demerito  voluntatis  creatae(c):  quo- 
rum  utrumque  est  falsum. 

Tamen  exponendo  rationem  suam  ibi,  potest  dici  quod 
sua  ratio  probat  quod  Deus  actu  positivo  non  potest  auferre 
rectitudinem  voluntatis,  quia  tunc  volens  auferret,  et  ita  volens 
voluntate  beneplaciti,  et  per  consequens  voluntate  beneplaciti 
vellet  me  non  velle  quod  vult  voluntate  antecedente  me  velle. 
Sed  hoc  consequens,  licet  non  includat  contradictionern,  est 
tamen  falsum,  quia  quicquid  vult  voluntate  antecedente,  hoc 
vult  voluntate  beneplaciti  et  consequente,  quantum  est  de  se(d), 
si  non  ponatur  impedimentum  in  voluntate  creata:  sed  si 
aufertur  (a  voluntate  mea  (e) )  sine  actu  meo,  ego  non  pono 
impedimentum;  igitur  hoc  casu  posito,  ipsum  Deum  velle 
voluntate  beneplaciti  me  non  velle  quod  vult  voluntate  ante- 
cedente  me  velle,  est  falsum,  licet  non  includat  contradi- 
ctionem.  Et  tunc  non  probat  plus  ista  ratio  nisi  quod  sine  de- 
merito  voluntatis  creatae  non  potest  Deus  de  potentia  ordinata 


(a)  Ed.  Ven.  nunc  igitur.  (b)  Ed.  Ven.  esse. 

(c)  Ed.  Ven.:  Deus...  non  posset  facere  rectitudinem  in  voluntate  creata, 
vel  in  actu  eius,  absque  merito... 

(d)  Ed.  Ven.  addit:  et  converso.  (e)  Deest  in  Ed.  Ven. 

auferre  voluntati  rectitudinem;  secl  non  probat  hoc  de  potentia 
absoluta ;  nec  etiam  probat  quod  Deus  non  posset  negative 
auferre,  et  hoc  propter  demeritum  voluntatis  creatae. 

Articulus  VI. 

SOLUTIO    ARGUMENTORUM. 

r 

904.  (19)  —  Solvuntur  argumenta   principalia  dist.  XXXIV. 

—  Ad  argumenta  principalia  primae  quaestionis.  —  a)  Sal- 
vator  [n.  857  a\  intelligit  per  arborem  actum  interiorem  et 
per  fructum  actum  exteriorem,  et  increpat  hypocritas,  id  est 
Pharisaeos,  monens  eos  ut  conforment  actus  exteriores  inte- 
rioribus,  et  e  converso,  ut  scilicet  appareant  quales  sunt,  et  e 
converso. 

b)  Ad  secundum  [n.  857  b]\  quando  est  causa  efficiens  si- 
militudo  est  inter  causam  et  causatum,  licet  remota  in  causis 
aequivocis:  hic  autem  non  est  causa  efficiens,  sed  deficiens, 
respectu  peccati. 

c)  Ad  aliud  [n.  857  c\  dico  quocl  illud  quod  est  ab  effi- 
ciente  non  efficiendo,  sed  deficiendo,  non  est  ad  finem  de- 
biturn. 

d)  Ad  aliud  [n.  857  e]  clico  quod  nullum  malum  est  a 
malo.  —  Cum  probatur,  dico  quocl  uno  modo  potest  malum 
intelligi  per  privationem  partium  eiusdem  naturae:  alio  modo 
per    privationem  perfectionum   convenientium    tali    naturae. 

—  Prirno  modo  est  processus  in  infinitum  secundum  partes 
eiusdem  proportionis,  secundum  quod  *  finitum  *  (a)  dividitur 
in  infinitum  secundum  proportionem,  et  non  secundum  quan- 
titatem;  ita  enim  posset  ab  aliqua  natura  auferri  pars  et  pars, 
et  sic  secundum  partes  eiusdem  proportionis,  et  sic  in  infini- 
tum.  Secundum  autem  partes  eiusdem  quantitatis  status  est, 
non  ad  malum,  secl  ad  nihil,  quomodo  est  status  in  clivisione 
continui  acl  nihil,  si  partes  divisae  destruerentur.  —  Secundo 
modo  dico  quod  licet  illud  quod  est  bonum  alicui,  cuius  ca- 
rentia  est  malum  ei,  posset  auferri  ab  eo,  ista  natura  subtracta, 
dupliciter    per   moclum   praedictum,   scilicet   secunclum    partes 


(a)  Wadd.  infinitum. 

eiusdem  proportionis,  et  sic  proceditur  in  infinitum,  vel  eius- 
dem  quantitatis,  et  sic  stat  ad  nihil;  alius  tamen  processus  est 
ibi,  secundum  quem  natura  perfectibilis  est  melior  et  perfectio 
sibi  correspondens  est  melior,  qua  tamen  caret,  et  hoc  modo  est 
status  in  malo,  scilicet  ad  unum  bonum  creatum  carens  summa 
perfectione  sibi  conveniente.  Et  hoc  modo  supremus  diabolus,  vel 
aliqua  creatura  factibilis  nobilissima,  quae  caret  perfectione  sibi 
proporrionata,  diceretur  summum  malum.  Sed  a  tali  malo  summo 
non  sunt  talia  rnala  positive,  nec  positivum  a  positivo,  neque 
privatio  a  privatione. 

905.  (-20)  —  Solvuntur  arguoienta  principalia  I.  quaest.  dist. 
XXXVII.  —  Ad  argumenta  quartae  quaestionis  dicitur  quod 
etsi  peccatum  sit  a  voluntate  creata,  non  tamen  est  a  Deo; 
quia  Deus  non  primo  deficit,  secl,  quantum  est  ex  parte  sui, 
omnino  non  deficit;  sed  tantum  est  defectus  in  actione  propter 
deficere  causae  secundae  in  agendo.  Nec  etiam  potest  Deus 
prius  deficere,  ita  quod  defectus  in  effectu  sit  peccatum;  quia. 
si  ipse  primo  non  ageret,  carentia  rectitudinis  in  actu  non  es- 
set  debila. 

a)  Cum  probatur  [n.  866  a\  de  causa  superiori  et  infe- 
riori,  respondeo :  hoc  est  verum  de  causa  efflciente,  non  de- 
ficiente. 

Cum  confirmatur  de  aliis,  ut  de  causis  naturalibus,  dico 
quocl  istae  non  possunt  causare  nisi  secundum  illam  inclina- 
tionem  quam  acceperunt  a  causa  superiori,  et  conformantur 
illi;  voluntas  autem  accepit  libertatem,  ut  possit  agere  con- 
formiter  causae  superiori,  vel  clifformiter,  hoc  est  quocl  quan- 
tum  est  ex  se  causaret  quocl  causa  superior  causat,  et  hoc 
sibi  conformiter,  vel  difformiter. 

b)  Acl  secundum  [n.  866  b] :  concedo  antecedens,  et  nego  con- 
sequentiam.  —  Et  ad  probationem  consequentiae  dicitur  quod 
non  propter  hoc  solum  imputaretur  peccatum  voluntati  crea- 
tae,  quia  ipsa  per  accidens  causat  defectum,  sed  quia  ipsa 
tenetur  agere  recte,  in  quantum  effectus  est  sub  potestate  sua, 
et  non  agit  recte.  Non  sic  autem  tenetur  voluntas  divina,  et 
ex  hoc  ipsa  in  se  peccare  non  potest;  neque  etiam  ipsa  potest 
non  causando  primo  deficere  respectu  rectitudinis  debitae  in 
actu,  ita  quod  tunc  fiat  clebita,  quando  non  est  ex  defectu  vo- 
luntatis  creatae. 

906.  (2i)  —  Solvimtur  rationes  fimdamentales  eiusdern  quaest. 
—  a)  Ad  argumenta  in  oppositum,  quae  probant  quod  actus 
substractus  peccato  non  sit  a  Deo,  respondeo  ad  primum 
[n.  867  b]  et  dico  quod  multa  vult  Deus  vo.luntate  signi,  quae 
prohibuit  voluntate  beneptaciti,  et  noluit  omnia  fieri  quae  prae- 
cepit:  sicut  noluit  Isaac  immolari,  quod  tamen  praecepit.  —  Eius 
autem  quod  vult  Deus  voluntate  beneplaciti  oppositum  aliquando 
praecepit,  et  hoc  est  signum  voluntatis  duplicis,  et  dupliciias 
est  quando  aliquis  est  praecepti  finis  consonus  rectae  rationi, 
sicut  ibi  fuit  manifestatio  praecepti  Abrahae,  sicut  patet  Gen. 
XXII.  v.  1:  Tentavit  Deus  Abraham. 

b)  Ad  aliud  \n.  867  c]  dico  quod  illud  quod  est  forma- 
liter  actus  voluntatis  meae,  quo  scilicet  voluntas  mea  vult, 
non  est  actus  voluntatis  divinae,  sed  effectus  eius;  quia  volun- 
tas  divina  semper  est  ordinata  et  actus  eius  rectus,  et  iste 
actus  voluntatis  meae  est  inordinatus,  quia  caret  rectitudine 
debita.  Iste  autem  actus  a  Deo  causante  est  ordinate  volitus 
sicut  materiale  respectu  causantis:  quemadmodum  in  nobis 
actus  noster  materialiter  est  bonus,  quia  potest  esse  ex  chari- 
tate  elicitus.  Sequitur  igitur  quod  velle  divinum  sit  simplici- 
ter  perfectum,  quia  ex  charitate  elicitum,  et  habet  finem  opti- 
mum;  et  ita  opus  exterius  istius  velle,  quod  est  meum  velie, 
est  ordinatum  mqterialiter ,  sive  secundum  quid;  inordina- 
tum  autem  simpliciter \  in  quantum  est  actus  quo  formaliter 
voluntas  mea  vult. 

c)  Ad  ultimum  [n.  867  d]  dico  quod  voluntas  divina  non 
est  regula  voluntatis  meae  vel  voluntatis  creatae  quantum 
ad  rectitudinem  quoad  ipsum  volitum,  ut  scilicet  voluntas 
creata  concordans  voluntati  illi  in  volito  sit  recta;  sed  est  re- 
gula  in  quantum  est  volens  voluntatem  creatam  sic  vel  sic 
velle ;  et  hoc  volendo  voluntate  signi  et  antecedente,  non  au- 
tem  semper  voluntate  beneptaciii  et  consequenie. 

Articulus  VII. 

SOLVITUR  QUAESTIO:  «  UTRUM  PEGGATUM  SIT  POENA  PEGGATI?  » 

907.  (22)  —  Ostenditur  omne  peccatum  esse  poenam.  —  Ad 
quaestionem  tertiam  in  ordine  [n.  862]  dico  quod  omne  pec- 

catum  est  poena,  et  unum  peccatum  potest  esse  poena  alte- 
terius.  —  Primum  probo;  quia  poena  formaliter  est  carentia 
boni  convenientis  voluntati  et  volenti;  ita  quod  si  distinguamus 
in  voluntate  affectionem  boni  iusti  et  boni  commodi,  patet 
quod  ablatio  boni  commodi  poena  est  (quia  conveniens 
ei  (a))\  sed  bonum  iustitiae  est  magis  conveniens  voluntati 
quam  bonum  commodi;  igitur  eius  ablatio  per  se  ^Xpoena. 
—  Probatio  minoris:  quanto  perfectibile  est  perfectius,  et 
per  consequens  perfectio  correspondens,  tanto  eorum  maior 
est  convenientia  et  melior,  et  privatio  peior:  sed  voluntas  in 
quantum  habet  affectioneru  iustitiae,  id  est  in  quantum  li- 
bera  est,  loquendo  de  iustitia  innata,  est  simpliciter  nobilior 
seipsa  in  quantum  habet  affectionem  commodi:  et  hoc  con- 
venit  sibi  simpliciter;  igitur  maior  et  melior  est  convenien- 
tia  iustitiae  ad  voluntatem  absolute  quam  boni  commodi  ad 
voluntatem;  igitur  ablatio  istius  est  simpliciter  poena  et  ma- 
ior  poena  quam  oblatio  cuiuscumque  commodi  alterius  a  iu- 
stitia.  —  Et  in  hoc  bene  verificatur  illud  Augustini,  lib.  Con- 
fes.(l):  Iussisti,  Domine,  et  ita  est,  ut  omnis  inordinatus 
animus  poena  sit  sibi.  Et  idem  III.  De  Lib.  Arb.:  Neque 
enim  ad  momentum  est  dedecus  culpae  sine  decore  iu- 
stitiae;  ut  scilicet  ipsa  voluntas,  seipsam  privans  iustitia,  in 
hoc  se  privat  maximo  bono  sibi  conveniente,  cuius  carentia  est 
sibi  formaliter  maior  poena  quam  carentia  alicuius  boni  com- 
modi  quae  infertur  propter  talem  culpam.  —  Et  inde  est  quod 
poena  dicitur  ordinare  culpam,  quia  ex  quo  Deus  non  vult 
culpam  auferre,  non  potest  melius  sive  ordinatius  anima  cul- 
pabilis  esse  quam  (quod  (a))  sit  in  poena,  quae  non  est  tantum 
malum  formaliter  quantum  est  culpa,  quia  naturam  manentem 
sub  culpa  ordinat. 

908.  (23)  —  Solvitur  obiectio.  —  Et  si  obiicitur:  quomodo 
potest  eadem  carentia  iustitiae  esse  formaliter  culpa  et  poena 
formaliter  ?,  respondet  Magister  distinguendo  carentiam  in  quan- 
tum  est  privatio  boni  active,  vel  passive.  —  Frimo  modo  est 
culpa :  secundo  modo  est  poena.  —  Hoc  potest  sic  exponi :  quod 
ipsa  culpa  est  a  voluntate  ut  causa  activa,  sed  tamen  defi- 
ciente;  et  ipsa  poena  est  in  voluntate  sicut  in  subiecto,  quod 


(a)  Dcest  in  Ed.  Ven.  (1)  Lib.  I.  e.  12. 

per  culpam  privatur  bono  conveniente;  quod  quidem  bonum 
debitum  erat  in  quantum  voluntas  secundum  primam  rationem, 
scilicet  in  quantum  potuit  agere  ad  rectitudinem  sibi  debitam, 
et  non  egit;  et  ideo  primo  modo  est  culpa,  et  sic  voluntaria, 
quia  in  potestate  voluntatis  ut  causa  activa:  sicut  praesentia 
(ad  proram  (a))  dicitur  in  potestate  nautae,  per  quam  posset 
salvare  navem,  si  praesens  diligenter  laboraret.  —  Secundo 
modo  formaliter  est  poena,  quia  corruptio  sive  privatio  boni 
debiti  in  voluntate,  et  maxime  sibi  convenientis;  et  ut  sic  non 
est  formaliter  voluniaria,  quia  voluntas  in  quantum  subie- 
cturn  non  habet  formam  sibi  inhaerentem  in  sua  potestate ; 
et  ita  privatio  iustitiae  debitae  inhaerens  voluntati  est  contra 
inclinationem  naturalem  voluntatis  magis  quam  quaecumque 
carentia  boni  commodi  non  iusti,  vel  praesentia  incommodi. 

909.  —  Ostenditur  unum  peccatum  esse  posse  poenam  alte- 
rius.  —  a)  Secundum  probo;  quia  sicut  ablatio  gratide  est 
poena  peccati,  pro  eo  quod  exsistente  primo  defectu  in  volun- 
tate  non  agente  ad  rectitudinem  debitam,  Deus  ex  demerito 
huius  defectus  subtrahit  manutenentiam  suam,  ne  gratia  con- 
servetur,  ita  ex  demerito  huius  defectus  voluntatis  Deus  potest 
se  subtrahere  a  voluntate,  ne  agat  ad  rectitudinem  in  secundo 
actu,  sicut  ageret  si  nullum  praecessisset  demeritum;  et  ita 
ex  hac  subtractione  est  carentia  rectitudinis  in  secundo  actu. 
Et  ista  rectitudo  erat  debita,  quia  licet  non  esset  in  potestate 
voluntatis  nunc  dare  rectitudinem,  fuit  tamen  in  potestate 
eius,  prius,  ante  scilicet  primum  peccatum,  dare,  quia  priva- 
vit  se  illa  assistentia  divina,  qua  Deus  paratus  erat  cooperari 
sibi  ad  rectitudinem,  et  ideo  imputatur  sibi  ad  peccatum :  sicut 
etiam  imputatur  quod  non  gratuite  agit  in  secundo  actu  post 
gratiam  corruptam,  quia  licet  tunc  non  habeat  gratiam,  nec 
possit  ex  se  habere,  in  hanc  tamen  impotentiam  ex  se  incidit, 
potuit  enim  custodisse  eam,  et  dabatur  sibi  ad  hoc  posse,  ut 
custodiret  eam. 

(24)  b)  Sed  iste  modus,  ut  videtur,  est  valde  difflcilis,  quod 
scilicet  in  aliquo  actu  elicito  carentia  rectitudinis  possit  esse 
ex  parte  Dei  non  causantis  propter  demeritum  alicuius  peccati; 
tunc  enim  licet  voluntas  prius  potuerit  non  demereri,   et  tunc 


(a)  Deest  in  Ed.  Ven. 

Deus  sibi  affuisset,  et  quantum  est  ex  parte  Dei,  in  secundo 
actu  egisset  ad  rectitudinem,  nisi  in  primo  actu  deviasset,  ta- 
men  ex  quo  semel  peccavit,  si  Deus  in  secundo  actu  non  as- 
sistat  ad  causandum  rectitudinem  in  eo,  videtur  quod  illud 
peccatum  ex  tunc  non  sit  in  potestate  voluntatis,  ita  quod  ipsa 
tunc  non  possit  non  deflcere:  quod  videtur  inconveniens. 

c)  Ideo  posset  dici  aliter,  quod  licet  Deus  in  actu  se- 
cundo,  quantum  est  ex  se,  assistat  voluntati,  sicut  et  in  primo 
et  in  quolibet  actu,  prima  causa  deficiens,  hoc  est  non  iuste 
vel  recte  agens,  est  voluntas  creata;  tamen  defectus  secundus 
est  poena  peccati  primi,  pro  quanto  privat  se  bono  maxime  sibi 
conveniente.  —  Nec  est  simile  de  privatione  gratiae  et  re- 
ctitudinis  in  actu  secundo:  puta  quod  Deus,  sicut  propter  de- 
meritum  non  assistit  ad  causandum  gratiam  in  anima,  ita  nec 
ad  causandum  rectitudinem  in  voluntate,  quia  ipse  non  dedit 
gratiam  antecedenter,  sicut  dedit  rectitudinem,  et  ideo  potest 
eam  non  dare  consequenter. 

Carentia  etiam  gratiae  est  una  iniustitia  habitualis  in 
anima,  non  semper  propter  aliucl  et  aliud  peccatum;  sed  in 
actibus  malis  succedentibus  sibi  est  semper  novum  malum,  et 
ideo  oportet  ibi  quemlibet  esse  in  potestate  voluntatis  creatae; 
non  sic  autem  carentia  gratiae,  post  instans  annihilationis,  opor- 
tet  esse  in  potestate  voluntatis,  quia  non  est  nova  iniustitia, 
sed  tantum  una  habitualis  malitia  quiescens  in  anima. 

910.  (25)  —  Solvuntur  argumenta  principalia  dist.  XXXVI. 
—  Sed  primum  argumentum  ad  quaestionem  [n.  863  d\  habet 
difflcultatem .-  quomodo  peccatum  sit  poena  cum  omnis  poena  sit 
a  Deo.  —  Ad  quod  dicitur  quod  etsi  non  semper  illud  quod 
est  poena  sit  a  Deo,  tamen  in  quantum  est  ordinatiintm  cul- 
pae  sic  est  a  Deo,  quia  ipse  ordo  est  a  Deo.  —  Contra:  si 
poena  non  est  aliquod  ens  quod  possit  esse  a  Deo,  nec  etiam 
culpa  potest  esse  a  Deo,  ergo  nec  relatio  fundata  in  altero 
extremorum,  et  ita  nullus  est  ordo  qui  possit  esse  a  Deo.  — 
Praeterea,  pari  ratione  culpa  posset  esse  a  Deo  et  effectus 
Dei;  culpa  enim  ordinatur  per  poenam,  sicut  poena  ordinat 
culpani:  et  tamen  nullus  concedit  quod  poena  sit  nihil. 

Ideo  potest  atiter  dici:  quod  poena  *  aliqua  *  est  solum 
carentia  boni  convenientis  naturae  intellectuali :  sicut  est  ca- 
rentia    visionis    et   fruitionis    Dei;   (et    haec    est    pura    priva- 

tio(a)).  Alio  modo  pofest  dici  poena  aliquod  positivum,  et 
tamen  disconveniens  tali  naturae:  sicut  calor  excellens  est 
aliquod  positivum  disconveniens  carni.  —  Omnes  poenae  se- 
cundo  moclo  dictae  possunt  poni  a  Deo,  quia  sunt  aliqua  po- 
sitiva;  et  de  istis  debet  intelligi  illud  I.  Reiract.  c.  25  et  26; 
ait  enim :  In  bonis  operibus  Dei  bona  opera  sunt  ista  pu- 
nitiva,  licet  sint  mala  istis  punitis,  quia  disconvenhmt  eis. 
—  Sed  poenae.primo  modo  non  sunt  a  Deo  efficiente,  quia  non 
sunt  effectibilia,  nec  deficiente  primo,  sed  tantum  propter  de- 
meritum  voluntatis  in  actu  peccati,  non  coagendo  voluntati 
nunc(^)  ad  illud  bonum  habendum  ad  quod  operatus  fuisset, 
quantum  est  ex  se.  Talis  ergo  poena  est  a  Deo  non  infligente, 
vel  efficiente,  nec  deficiente  primo,  sed  deserente,  id  est  na- 
turam  quae  deficit  relinquente  in  suo  defectu,  et  in  omnibus 
defectibus  consequentibus  ad  illum  defectum.  Ubi  includuntur 
multae  carentiae  perfectionum  convenientium  tali  naturae.  Sic 
ergo  poena  quae  est  peccatum  non  est  a  Deo  efficiente,  vel 
deficiente  primo,  sed  tantum  est  a  Deo  deserente  voluntatem 
ratione  primi  demeriti,  quae  deserta  a  Deo  caclit  in  secundum 
demeritum. 

b)  Ad  secundum  argumentum  [n.  863  b]  patet  per  idem; 
quia  si  esset  poena  inflicta  a  Deo,  non  esset  maius  malum,  sed 
minus,  ita  quod  secundum  peccatum  est  poena  inflicta  a  volun- 
tate  pecccante,  et  a  Deo  tantum  ut  deserente. 

(a)  Deest  in  Ed.  Veu. 

[b)  Ed.  Ven.  loco   «  nunc  »   habet :  nec  coagendo. 

De  voluntate  et  fine  ex  quo  et  ipsa  iudicatur.  —  Post  praedicta, 
de  voluntate  eiusque  fine  disserendum  est.  —  Sciendum  igitur  est  quod 
ex  flne  suo,  ut  ait  Augustinus  (1),  voluntas  cognoscitur,  utrum  recta,  an 
prava  sit.  Finis  autem  bonae  voluntatis  beatitudo  est,  vita  aeterna, 
Deus  ipse;  malae  vero  finis  est  aliud,  scilicet  mala  delectatio,  vel 
aliquid  aliud,  in  quo  non  debet  voluntas  quiescere.  —  Finem  bonum 
insinuat  Propheta  (2)  clicens  :  Omnis  consummationis  vidi  flnem,  etc. 
Charitas  ergo,  cuius  latum  mandatum  est,  finis  consummationis  est, 
id  est  omnis  bonae  voluntatis  et  actionis,  ad  quam  omne  praeceptum 
referendum  est.  —  Unde  Augustinus  in  Enchir.  (3) :  « Omnia  praecepta 
divina  referuntur  ad  charitatem,  de  qua  dicit  Apostolus  (4) :  Finis  prae- 
cepti  est  charitas  cle  corde  puro  et  conscientia  bona  et  flcle  non  flcta. 
•  Omnis  itaque  praecepti  finis  charitas  est,  id  est  ad  charitatem  refertur 
omne  praeceptum.  Quod  vero  ita  fit  vel  timore  poenae,  vel  aliqua 
intentione  carnali,  ut  non  referatur  ad  charitatem,  quae  est  dilectio 
Dei  et  proximi,  nondum  fit  quemadmodum  oportet  fieri,  quamvis  fieri 
videatur.  Tunc  enim  recte  fiunt  quae  mandat  Deus  et  quae  consilio 
monet,  cum  referuntur  ad  dilectionem  Dei  et  proximi » .  —  His  ver- 
bis  aperte  insinuatur  quis  sit  rectus  flnis  voluntatis  sive  actionis, 
scilicet  charitas,  quae  et  Deus  est,  ut  supra  (5)  ostendimns. 

Quod  Deus  est  flnis  omnis  .bonae  actionis,  quia  charitas  est;  nec 
tantum  Spiritus  Sanctus,  sed  etiam  Christus  et  Pater ;  nec  hi  sunt 
tres  flnes,  sed  unus.  —  Qui  ergo  charitatem  sibi  ponit  finem  Deum 
sibi  ponit  finem;  unde  et  Christum  flnem  legis  ad  iustitiam  dicit 
Apostolus  (6)  esse  omni  credenti.  Et  recte  dicitur  Christus  flnis  legis 
ad  iustitiam,  quia,  ut  ait  Augustinus  in  lib.  Sentent.  Prosperi  (7), 
« In  Christo  lex  iustitiae  non  consumitur,  sed  impletur ;  omnis  enim  per- 
fectio  in  ipso  est,  ultra  quem  non  est  quo  spes  se  extendat.  Finis 
fidelium  Christus  est,  ad  quem  cum  pervenerit  currentis  intentio,  non 
habet  quo  possit  amplius  venire,  sed  habet  in  quo  debeat  perma- 
nere » .  —  Finis  ergo  rectus  atque  supremus  Deus  Pater  est  et  Filius 
et  Spiritus  Sanctus.  —  Neque  hi  tres  sunt  tres  fines,  sed  unus  finis,  quia 
non  tres  Dii,  sed  unus  Deus. 

(1)  De  Trinit.  Lib.  XI.  c.  6.  (4)  /.  Tim.  c.  I.  v.  5. 

(2)  Ps.  CXVIII.  v.  96.  (5)  Lib.  I.  dist.  17.  pag.  777. 

(3)  Cap.  121.  (6)  Bom.  c.  X.  v.  4.  (7)  Sent.  190. 

Quod  omnes  bonae  voluntates  unum  habent  finem,  et  tamen  quaedam 
bonae  diversos  fines  sortiuntur.  —  Sed  quaeritur,  utrum  omnes  bonae 
voluntates  unum  tantum  habeant  finem  ?  —  De  hoc  Augustinus  in 
XI.  llb.  De  Trinit.  (1)  ita  ait :  «  Aliae  atque  aliae  voluntates  suos  pro- 
prios  fines  habent,  qui  tamen  referuntur  ad  finem  illius  voluntatis  qua 
volumus  beate  vivere  et  ad  eam  pervenire  vitam  quae  non  referatur 
ad  aliud,  sed  amanti  per  seipsam  sufnciat;  quemadmodum  voluntas 
videndi  finem  habet  visionem,  et  voluntas  videndi  fenestram  finem 
habet  fenestrae  visionem;  altera  vero  est  voluntas  per  fenestram  vi- 
dendi  transeuntes,  cuius  item  finis  est  visio  transeuntium.  Ad  quod 
etiam  praedictae  referuntur  voluntates » .  Item :  «  Rectae  sunt  volun- 
tates  omnes  sibimet  religatae,  si  bona  est  illa  ad  quam  cunctae  refe- 
runtur ;  si  autem  prava  est,  pravae  sunt  omnes.  Et  ideo  rectarum 
voluntatum  connexio  iter  quoddam  est  ascendentium  ad  beatitudinem, 
quod  certis  velut  passibus  agitur;  pravarum  autem  et  distortarum 
voluntatum  implicatio  vinculum  est,  quo  alligabitur  qui  hoc  agit,  ut 
proiiciatur  in  tenebras  exteriores  (2)  » .  —  His  auctoritatum  testimoniis 
evidenter  monstratur  plures  in  fidelibus  rectas  esse  voluntates,  pro- 
prios  ac  diversos  fines  habentes,  et  tamen  unum  eumdemque,  quia 
omnes  referuntur  ad  unum,  qui  est  finis  finium,  de  quo  paulo  ante 
diximus.  Ita  e  converso  forte  est  et  in  malis. 

Quaedam  huic  sententiae  videntur  adversari.  —  Verumtamen 
huic  sententiae,  qua  dictum  est  fidelium  quasdam  rectas  voluntates 
diversos  fines  sortiri,  et  tamen  ad  unum  referri,  videtur  obviare  quod 
alibi  Augustinus  monet,  ne  scilicet  nobis  duos  fines  constituamus, 
ita  inquiens  in  lib.  de  Sermone  Domini  in  Monte  (3):  « Non  debemus 
ideo  evangelizare  ut  manducemus,  sed  ideo  manducare  ut  evangeli- 
zemus,  ut  cibus  non  sit  bonum  quod  appetitur,  sed  necessarium  quod 
adiicitur,  ut  illud  impleatur:  Quaerite  primum  regnum  Dei,  et  haec 
omnia  adiicientur  vobis  (4) » .  Non  dixit :  «  Primum  quaerite  regnum 
Dei,  et  deinde  quaerite  ista,  quamvis  sint  necessaria,  sed  ait:  haec 
omnia  adiicientur  vobis,  id  est,  haec  consequentur,  si  illa  quaeratis; 
ne,  cum  ista  quaeritis,  illinc  avertamini,  aut  ne  duos  fines  constituatis, 
ut  et  regnum  propter  se  appetatis,  et  ista  necessaria  propter  illud. 
Ergo  propter  regnum  Dei  tantum  debemus  operari  omnia,  non  solam 
vel  cum  regno  Dei  mercedem  temporalem  meditari » .  —  Ecce  hic  aperte 
dicit,  ne  duos  fines  nobis  constituamus,  sed  unum  tantum,  id  est 
regnum  Dei,  cum  supra  dixerit  bonas  voluntates  alios  et  alios  pro- 
prios  habere  fines. 

llic  ostenditur  quomodo,  licet  videantur,  non  repugnent  praedicta. 
—  Haec  autem  sibi  non  repugnare  animadvertit  qui  verbis  praemissis 

(1)  Cap.  6.  (3)  Lib.  II.  c.  16. 

(2)  Matth.  c.  XXII.  v.  13.  (4)  Matth.  c.  VI.  v.  33. 

simplici  oculo  diligenter  intendit.  Qui  enim  dixit,  ne  duos  fines  nobis 
constituamus,  sed  omnia  propter  regnum  Dei  faciamus,  ipse  praemisit 
quod  debemus  manducare  ut  evangelizemus.  Cum  autem  hoc  ita  fa- 
cimus,  actionis  illius  finem  Evangelium  constituimus.  Sed  et  hunc 
finem  ad  regnum  Dei  referimus;  manducamus  enim  propter  Evange- 
lium,  et  manducamus  et  evangelizamus  propter  regnum  Dei.  Duos 
igitur  fines  nobis  in  manducando  constituimus ;  sed  ista  facientes, 
numquid  peccamus?  Absit.  Nam  et  ipse  sic  facere  suadet,  si  dili- 
genter  eius  verba  inspiciamus.  Cum  ergo  ait,  ne  duos  fines  nobis 
constituamus,  fines  in  diversa,  tendentes  intelligi  voluit,  scilicet  quo- 
rum  alter  ad  alterum  non  referatur.  Ita  et  cum  dicit  propter  regnum 
Dei  tantum  omnia  agenda,  nec  cum  ipso  mercedem  temporalem  me- 
ditandam,  ita  intelligendum  est,  ut  non  appetendo  meditemur  cum  re- 
gno  mercedem  temporalem,  ita  quod  non  propter  regnum,  sed  propter 
se,  ut  scilicet  regnum  propter  se  appetamus  et  ista  propter  illud,  si- 
cut  ipse  docet.  Sicut  enim  petimus  vitam  aeternam,  petimusque  etiam 
temporalia  a  Deo,  si  ea  petimus  propter  vitam  aeternam,  non  offendi- 
mus,  neque  sinistra  tunc  scit  quid  faciat  dextera  (1),  quia  mercedem 
temporalem  non  propter  se  meditamur,  sed  propter  regnum  Dei,  ut  sit 
laeva  sub  capite,  et  dextera  in  amplexu  (2).  Alioquin  si  haec  temporalia 
propter  se  quaerimus,  sicut  aeterna,  miscetur  dextrae  sinistra.  Ideoque 
cum  Dominus  dixerit  (3)  :  Attendite,  ne  iustitiam  vestram  faciatis 
coram  liominibus,  ut  videamini  ab  eis,  alibi  ait  (4) :  Sic  luceant 
opera  vestra  bona  coram  liominibus,  ut  glorificent  Patrem  vestrum  qui 
in  coelis  est.  Propter  Deum  ergo  omnia  facienda  sunt,  ut  omnia  quae 
facimus,  omniumque  fines  ad  eum  referamus. 

De  differentia  voluntatis  et  mtentionis  et  finis.  —  Solet  etiam 
quaeri,  quid  distet  inter  voluntatem  et  intentionem  ac  finemf  —  Ad 
quod  dici  potest,  inter  voluntatem  et  finem  certo  atque  evidenti  modo 
distingui,  quia  voluntas  est  qua  volumus  aliquid;  finis  vero  volun- 
tatis  est  vel  illud  quod  volumus,  per  quod  impletur  ipsa  voluntas, 
vel  potius  aliud  propter  quod  iilud  volumus.  —  Intentio  vero  inter- 
dum  pro  voluntate,  interdum  pro  fine  voluntatis  accipitur ;  quae  diligens 
ac  pius  lector  in  Scriptura,  ubi  haec  occurruirt,  discernere  studeat.  — 
Finis  vero  voluntatis  est  delectatio  bona  vel  mala,  ad  quam  nititur 
quisque  pervenire.  —  Unde  Augustinus  super  illum  locum  Psalmi  (5) : 
Scrutans  corda  et  renes,  sic  ait  (6) :  « Deus  solus  scrutatnr  corda,  id 
est  quid  quisque  cogitet,  et  renes,  id  est  quid  quemque  delectet; 
quia  finis  curae  et  cogitationis  est  delectatio,  ad  quam  cura  et  cogi- 

(1)  Matih.  c.  VI.  v.  3.  (4)  lb.  c.  V.  v.  1G. 

(2)  Cant.  c.  II.  v.  6.  (5)  Ps.  VII.  v.  10. 

(3)  Matth.  c.  VI.  v.   1.  (<i)  Enarrat.  in  Psahn. 

tatione  nititur  quisque  pervenire » .  Et  paulo  post :  Opera  nostra,  quae 
sunt  in  dictis  et  factis,  possunt  homines  videre,  sed  quo  animo  fiant 
et  quo  venire  cupiant  solus  Deus  videt,  qui  cum  videt  cor  esse  in 
coelo,  et  non  delectari  nos  in  carne,  sed  in  Domino,  id  est  cum  bonae 
sunt  cogitationes  et  earum  fines,  dirigit  iustum».  —  Idem  super  alterius 
Psalmi  (1)  locum  illum,  scilicet:  In  laqueo  isto  quem  absconderunt 
comprehensus  est  pes  eorum,  dicit :  « Pes  animae  amor  est  qui ;  si 
pravus  est,  dicitur  cupiditas  vel  libido;  si  rectus,  dicitur  charitas. 
Eo  movetur  anima  quasi  ad  locum  quo  tendit,  id  est  ad  delectatio- 
nem  bonam  vel  malam,  quo  se  supervenisse  per  amorem  laetatur  »  (2). 
Finis  ergo  voluntatis,  ut  praemissum  est,  dicitur  et  illud  quod  vo- 
lumus,  et  illud  propter  quod  volumus;  et  intentio  ad  illud  respicit 
propter  quod  volumus,  et  voluntas  ad  illud  quod  volumus :  ut  verbi 
gratia,  si  velim  esurientem  reficere  ut  habeam  vitam  aeternam,  vo- 
luntas  est  qua  volo  reficere  esurientem,  cuius  finis  est  refectio  esu- 
rientis;  intentio  vero  est  qua  sic  ad  vitam  pervenire  volo;  finis  vero 
supremus  est  ipsa  vita,  ad  quam  et  alius  finis  refertur. 

An  illa  intentio  sit  voluntas?  —  Sed  quaeritur,  utrum  intentio 
talis  sit  voluntas,  et  si  voluntas  est,  an  in  hoc  opere  sit  una  eadem- 
que  voluntas  qua  volo  reficere  esurientem  et  qua  volo  habere  vitam 
aeternam?  Videtur  nempe  talis  intentio  esse  voluntas ;  ut  enim  vo- 
luntas  est  qua  volo  reficere  pauperem,  ita  et  voluntas  est  qua  per 
istud  volo  habere  vitam.  —  Et  alia  quidem  videtur  esse  voluntas 
qua  volo  habere  vitam,  et  alia  qua  pauperi  subvenire  volo.  Sed  ista 
ad  illam  refertur.  «  Nam  etsi  hoc  ita  placeat,  ut  in  eo  cum  aliqua 
delectatione  voluntas  acquiescat,  nondum  est  tamen  illud  quo  tenditur, 
sed  hoc  ad  illud  refertur,  ut  illud  deputetur  tamquam  patria  civis,  istud 
vero  tamquam  refectio  vel  mansio  viatoris»  (3).  Et  sunt  istae  voluntates 
affectus  sive  motus  mentis,  quibus  quasi  gressibus  vel  passibus  tenditur 
ad  patriam.  Sicut  ergo  altera  est  voluntas  videndi  fenestras,  ut  supra, 
docente  Augustino,  didicimus,  altera  quae  ex  ista  nectitur,  voluntas 
scilicet  per  fenestras  videndi  transeuntes,  ita  nonnullis  alia  videtur 
esse  voluntas  eleemosynas  dandi  pauperi,  alia  voluntas  habendi  vi- 
tam.  —  Alii  autem  putant  quod  una  sit  voluntas  et  hic  et  ibi,  sed 
propter  subiectorum  multiplicitatem  diversitas  memoratur  voluntatum. 
—  Caeterum  quodlibet  horum  verum  sit,  illud  nulli  in  ambiguum 
venit,  quin  voluntas  ex  suo  fine  pensetur,  utrum  recta  sit,  an  prava, 
an  peccatum.  an  gratia,  et  quin  nomine  intentionis  aliquando  finis, 
aliquando  voluntas  intelligatur. 

(1)  Ps.  IX.  v.  1(3. 

(2)  Enarrat.  etc.  (3)  D.  August.  De  Trinit.  Lib.  XI.  c.  6. 

QUAESTIO  UNICA. 


911.  (*)  —  Proponitur  quaestio.  —  Circa  distinctionem 
trigesimam  octavam  quaeritur: 

Utrum  intentio  sit  actus  solius  voluntatis? 

912.  —  Argumenta  principalia(l).  —  Quod  non:  —  a)  Omne 
per  se  agens  agit  propter  finem,  ex  II.  Physic;  ergo  ex  in- 
tentione. 

b)  Praeterea,  non  est  distincta  visio  sine  intentione  co- 
pulante,  secundum  August.  XI.  De  Trinit.  c.  2:  sed  potest 
esse  distincta  visio  praecedens  actum  intellectus,  et  per  conse- 
quens  omnem  actum  voluntatis;  ergo  intentio  non  erit  actus 
solius  voluntatis. 

c)  Praeterea,  Maith.  VI.  v.  22:  Si  oculus  tuus  fuerit  sim- 
plex,  totum  corpus  tuum  erit  lucidum.  Et  ibidem:  Vide  ergo 
ne  lumen  quod  in  te  est  tenebrae  sint.  Glos.  exponit  oculum 
et  lumen  de  intentione :  sed  oculus  et  lumen  pertinent  ad  in- 
tellectum ;  ergo,  etc.  (2). 

d)  Praeterea,  intentio  includit  relationem  unius  ad  alterum: 
sed  referre,  sicut  et  conferre,  est  solius  intellectus. 

913.  —  Contra  Magister  in  littera  [pag.  848].  Et  praeterea 
August.  XI.  De  Trinit. 

914.  (2)  —  Explicatur  quid  sit  «intendere  ».  —  Respondeo  : 
primo  videndum  est  quid  dicitur  per  hoc  nomen  intendere.  — 


(1)  Solvuntur  ad  n.   916 

(2)  Solutio  desideratur  tam  apud  Waddingum  quam  in  Ed.  Veneta.  Ac- 
cipe  eam  ex  Reportat.  bic,  n.  4:  «  Dico  quod  requiritur  recta  ratio,  si  de- 
bet  esse  recta  visio  spiritualis  et  utilis:  vel  quod  recta  intentio  requiritur 
tamquam  praevia  vel  saltem  communiter  ». 

Tom.  II.  54 

Intendere  enim  dicit  in  aliud  tendere.  —  Hoc  potest  accipi 
generaliter :  sive  ab  alio  habeat  quod  in  illucl  tendat,  sive  a 
se  movente  se  in  illud.  Potest  eiiam  tendere  in  aliquid  sicut 
in  obiectum  praesens,  vel  ut  in  terminum  distantem  vel  ab- 
sentem.  —  Primo  modo  convenit  omnipoieniiae  respectu  sui 
obiecti:  secundo  modo  magis  proprie  sumitur  pro  illo  scilicet 
quod  tendit  in  aliud,  et  non  ducitur  in  illud,  sed  ducit  se  in 
iUud.  Et  hoc  modo  non  potest  esse  alicuius  potentiae  natura- 
lis,  sed  tanlum  tiberae;  quia,  secundum  Damasc.  c.  23.,  appe- 
titus  non  liber  ducitur,  et  non  ducit,  et  ita  est  de  omni  po- 
tentia  naturali. 

915.  —  Solutio  quaestionis.  —  Hoc  ergo  modo  proprie  ac- 
cipiendo  intendere,  prout  scilicet  dicit  in  aliud  tendere  ex  se, 
est  principaliter  potentiae  iiberae.  Sed  cum  iibere  velle  sit 
totius  liberi  arbitrii,  quod  includit  intellectum  et  voluntatem, 
secundum  illam  opinionem  tertiam  [?]  disi.  25,  huius  totius  («) 
erit  intendere :  et  hoc  si  propriissime  sumatur;  et  non  erit 
alicuius  potentiae  respectu  sui  obiecti,  sed  respectu  finis. 

b)  Et  cum  in  omni  volitione,  secundum  Anselmum,  sit  ac- 
cipere  quid  et  cur,  intendere  non  respicit  quid,  sed  cur: 
prout  scilicet  dicit  tendentiam  in  aliquid  ut  distans  per  aliquid 
tamquam  per  aliquod  mediurn. 

c)  Erit  igitur  intentio  actus  liberi  arbitrii  ratione  volun- 
taiis,  et  erit  actus  eius  respectu  eius  quod  vult.  Quod  si  et  vo- 
liti  et  eius  propter  quod  est  volitum  sit  idem  actus  volendi, 
idem  actus  erit  usus  et  intentio ;  si  autem  alius,  intentio  dicet 
formaliter  actum  illum  quo  tendit  voluntas  in  finem,  et  ma- 
terialiier  actum  utendi  quo  refert  aliud  in  istum  finem. 

916.  (3)  —  Solvuntur  argumenta  principalia.  —  a)  Ad  pri- 
mum  argumentum  [n.  912  a]:  patet  quod  procedit  de  inten- 
dere  prout  dicit  tendentiam  alicuius  determinati  et  terminati 
ab  atio. 

b)  Ad  secundum  [n.  912  b]  dico  quod  primarn  visionem 
non  causat  intentio  voluntatis  copulans,  sed  tamen  illam  (&) 
potest  copulare;  et  concedo  quod  in  eodem  instanti  temporis, 
et  ita  firmando  illam  visionem.  Sed  posita  prima  intellectione, 
voluntas  potest  se  convertere  et  avertere  respectu  aliarum  ope- 


(a)  Wadd.  addit :  potentiae.  (b)  Ed.  Ven.  sed  totum. 

rationum  ad  eopulandum  vel  non  copulandum,  et  ita  diversi- 
mode  copulare.  Neganda  est  igitur  ista  maior,  quod  nulla 
visio  distincta  possit  haberi  sine  intentione  copulante,  nisi  in- 
telligatur  *  ista  copulatio  non  esse  actus  concomitans*  (a);  et  hoc 
modo  neganda  est  ista,  quod  visio  distincta  praecedit  tempore 
omnem  intellectionem,  sive  intentionem,  licet  ista  natura  prae- 
cedat.  —  Vel  si  illa  visio,  quae  est  sine  intellectione  et  inten- 
tione  concomitantibus,  potest  esse  sine  intentione  voluntatis  co- 
pulante,  sicut  ista,  cum  qua  concomitatur  intellectio  et  volitio, 
tunc  ne»anda  est  ista  propositio  absolute,  quod  visio  distincta 
non  potest  esse  sine  intentione  copulante.  Nec  istam  negare 
est  contra  Augustinum  ;  vult  enim  *  ipse  *  quod  ipsa  voluntas 
potest  aciem  convertere  ad  obiectum,  et  tendere  in  obiectum; 
sed  non  vult  quocl  nulla  visio  possit  fieri,  nisi  intentio  sic  te- 
neat  et  convertat. 

c)  Ad  ultimum  [n.  912  d]  dico  quod  conferre  per  modum 
iudicii  est  solius  intellectus,  sicut  et  intelligere.  Utendo  autem 
sive  ordinando  referre  unum  amabile  ad  aliud  est  voluntatis ; 
sicut  enim  voluntas  est  reflexiva,  quia  immaterialis,  ita  et  col- 
lativa,  vel  potens  conferre  suo  modo  vel  referre. 


(a)  Wtfdd.  istam  copulationern  non  esse  aetum  coneomitantem 

Cum  voluntas  sit  de  hls  quae  homo  naturaliter  habet,  quare 
peccatum  fore  dicatur,  cum  nullum  aliud  naturale  peccatum  est?  — 
Hic  autem  oritur  quaestio  satis  necessaria,  ex  superioribus  causam 
trahens.  Dictum  est  enim  supra  (1)  voluntatem  inesse  naturaliter 
homini,  sicut  intellectus  et  memoria.  Quae  autem  homini  naturalia 
sunt,  quantumcumque  vitientur,  bona  tamen  esse  non  desinunt;  quia 
non  valet  vitium  bonitateni,  in  qua  Deus  eam  fecit,  penitus  consu- 
mere:  ut,  verbi  gratia,  intellectus  vel  ratio  et  ingenium  ac  memoria, 
etsi  vitiis  ac  peccatis  obnubilentur  et  corrumpantur,  bona  tamen 
sunt,  nec  peccata  nominantur,  sicut  Augustinus  de  ratione,  quae  est 
imago  Dei,  in  qua  facti  sumus,  evidenter  ostendit  in  XV.  lib.  De 
Trinit.  (2) :  « Haec  est,  inquit,  imago,  in  qua  homines  sunt  creati, 
qua  caeteris  animalibus  praesunt;  quae  creatura,  in  rebus  creatis 
excellentissima,  cum  a  Deo  iustificatur,  a  deformi  forma  in  formo- 
sam  mutatur  formam ;  erat  enim  etiam  inter  vitia  natura  bona  » . 
Haec  antem  imago  ratio  est  vel  intellectus.  Cum  ergo  voluntas  de 
naturalibus  sit,  quare  ipsa  non  semper  bonum  est,  etsi  aliquando  vitiis 
subiaceat?  —  Ad  hoc  facile  respondent  qui  dicunt  omnia  quae  sunt 
in  quantum  sunt  bona  esse;  quia  et  ipsam  voluntatem  in  quantum 
est  vel  in  quantum  voluntas  est,  ut  supra  posuimus  (3),  bonum  esse 
asserunt,  sed  in  quantum  inordinata  est  mala  est  et  peccatum. 

Ubi  potest  ab  eis  rationabiliter  quaeri:  Si  voluntas  in  quantum 
inordinata  est  peccatum  est,  quare  ergo  intellectus,  ratio  et  ingenium 
et  huiusmodi,  cum  inordinata  sunt  peccata  non  sunt  ?  Inordinata  vero 
sunt,  sicut  voluntas,  cum  ad  rectum  finem  non  tendunt,  eorumque  actus 
praevaricationes  exsistunt.  —  Ad  quod  illi  dicunt,  voluntatis  nomine 
aliquando  vim,  scilicet  naturalem  potentiam  volendi,  aliquando  actum 
ipsius  vis  significari.  Vis  autem  ipsa,  naturaliter  animae  insita,  nun- 
quam  peccatum  est,  sicut  nec  vis  memorandi  vel  intelligendi ;  sed 
actus  huius  vis,  qui  et  voluntas  dicitur,  tunc  peccatum  est  quando 
inordinatus  est. 


(lj  Dist.  37,  pag.  802.  (2j  Cap.  8.  (3)  Dist.  35,  pag.  793. 

Quare  actus  voluntatls  slt  peccatum,  si  actus  aliarum  potentia- 
rum  non  sunt  peccata?  —  Sed  adhuc  quaeritur,  quare  huius  naturalis 
potentiae  actus  peccatum  sit,  si  aliarum  potentiarum  actus  peccata 
non  sunt,  scilicet  potentiae  memorandi,  cuius  actus  est  memorare,  et 
potentiae  intelligendi,  cuius  actus  est  intelligere?  —  Ad  quod  et  ipsi 
dicunt  quia  alterius  generis  est  actus  ille  voluntatis  quam  actus  me- 
moriae  vel  intellectus;  hic  enim  actus  est  ad  aliquid  adipiscendum 
vel  non  amittendum,  qui  non  potest  esse  de  malis,  quin  sit  malus ; 
velle  enim  mala  malum  est;  sed  intelligere  vel  memorare  mala  ma- 
ium  non  est ;  quamvis  eorum  quidam  etiam  hos  actus  malos  esse  in- 
terdum  non  improbe  asserant.  Memorat  enim  interdum  quis  malum, 
ut  faciat,  et  quaerit  intelligere  verum,  ut  sciat  impugnare.  —  Ecce 
qualiter  solvitur  praemissa  quaestio  ab  his  qui  tradunt  omnia  esse 
bona  in  quantum  sunt.  —  Qui  vero  dicunt  voluntates  malas  peccata 
esse  et  nullo  modo  bona  brevius  respondent  dicentes  actum  volun- 
tatis  non  esse  de  naturalibus,  sed  vim  ipsam  et  potentiam  volendi, 
quae  semper  bonum  est  et  in  omnibus  est,  etiam  in  parvulis,  in  qui- 
bus  nondum  est  eius  actus. 

Quomodo  intelligendum  sit  illud:  et  homo  etiam  qui  servus  est 
peccati  naturaliter  vult  bonum?  —  Praeterea  quaeri  solet,  quomodo 
intelligendum  sit  quod  ait  Ambrosius,  exponens  illud  verbum  Apo- 
stoli  (1) :  Non  enim  quod  volo  illud  ago,  sed  quod  nolo  illud  facio? 
Dicit  enim  quod  «  homo,  subiectus  peccato,  facit  quod  non  vult,  quia 
naturaliter  vult  bonum.  Sed  voluntas  haec  semper  caret  effectu,  nisi 
gratia  Dei  adiuvet  et  liberet » .  Si  homo  subiectus  peccato  est,  vult 
quidem  malum  et  operatur,  quia  servus  est  peccati  (2),  et  eius  volunta- 
tem,  sicut  supra  (3)  dixit  Augustinus,  libenter  facit;  quomodo  ergo  na- 
turaliter  vult  bonum?  An  est  eadem  voluntas,  id  est  idem  motus, 
qua  libenter  peccato  servit,  et  qua  naturaliter  vult  bonum?  Si  non 
est  eadem  voluntas,  quae  ergo  istarum  est,  quae,  cum  homo  iustifi- 
catur,  a  servitute  peccati  liberatur  ?  Ut  enim  superius  (4)  disseruimus, 
gratia  Dei  voluntatem  hominis  liberat  et  adiuvat,  quae  voluntatem 
hominis  praeparat  adiuvandam  et  adiuvat  praeparatam.  Sed  quae  est 
illa  voluntas  f  An  illa  quae  naturaliter  vult  bonum  ?  an  quae  libenter 
servit  peccato,  si  tamen  duae  sunt  voluntates  ?  —  Proposita  est  quae- 
stio  profunda,  quae  varia  a  diversis  expositione  determinatur. 

Alii  enim  dicunt  duos  esse  motus :  unum  quo  vult  bonum  natu- 
raliter.  Quare  naturaliter  et  quare  naturalis  dicitur?  Quia  talis  fuit 
motus  naturae  humanae  in  prima  conditione,  in  qua  creati  sine  vitio 


(1)  Rom.  e.  VII.  v.  19.  (8)   Dist.  '25,  pag.  681. 

(2)  Rom.  c.  VI.  v.  20.  (4)  Dist.  26,  pag.  705. 

sumus,  quae  proprie  natura  dicitur  ;  fuit  enim  homo  creatus  in  volun- 
tate  rectus.  Unde  in  Ecclesiasticis  Dogmatibus  (1)  scriptum  est:  « Fir- 
missime  tene,  primos  homines  bonos  et  rectos  esse  creatos  cum  libero 
arbitrio,  quo  possent,  si  vellent,  propria  voluntate  peccare;  eosque 
non  necessitate,  sed  propria  voluntate  peccasse  » .  Hecte  igitur  dicitur 
homo  naturaliter  velle  bonum,  quia  in  recta  et  bona  voluntate  con- 
ditus  est.  Superior  enim  scintilla  rationis,  quae  etiam,  ut  ait  Hierony- 
mus  (2),  « in  Cain  non  potuit  extingui » ,  bonum  semper  vult  et  malum 
odit.  —  Alium  autem  dicunt  esse  motum  mentis,  quo  mens,  relicta 
superiorum  lege,  subiicit  se  peccatis  eisque  oblectatur.  Iste  motus.  ut 
aiunt,  antequam  adsit  alicui  gratia,  dominatur  et  regnat  in  homine 
alterumque  deprimit  motum.  Uterque  tamen  ex  libero  arbitrio  est. 
Veniente  autem  gratia,  ille  malus  motus  eliditur,  et  alter  naturaliter 
bonus  liberatur  et  adiuvatur,  ut  efficaciter  bonum  velit.  Ante  gratiam 
vero,  licet  naturaliter  homo  velit  bonum,  non  tamen  absolute  concedi 
oportet  bonam  habere  voluntatem,  sed  potius  malam. 

Alii  autem  dicunt  unam  esse  voluntatem,  id  est  unum  motum, 
quo  naturaliter  vult  homo  bonum  et  ex  vitio  vult  malum  eoque  de- 
lectatur;  et  in  quantum  vult  bonum  naturaliter  bonus  est,  in  quan- 
tum  malum  vult  malus  est. 


(1)  Potius  De  Fide  ad  Petrum,  c.  25. 

(2)  Sup.  Ezech.  cap.  I.  v.  7. 

QUAESTIONES. 

917.  ( i  )  —  Proponitur  quaestio  I.  —  Circa  distinciionem 
trigesimam  nonam  *  quaeritur'*  primo: 

Utrum  synderesis  sit  in  voluntate? 

918.  —  Argumenta  principalia  (1).  —  Quod  sic:  —  a)  Sem- 
per  enim  remurmurat  malo:  remurmurare  est  voluntatis. 

b)  Praeterea,  voluntas  necessario  vult  commocla,  secun- 
dum  Anselm.  De  Concordia,  44:  Commoda  non  velle  nequit; 
ergo  aeque  necessario  vult  iustitiam,  quia  iustitia  est  perfe- 
ctio  aeque  conveniens  sibi  sicut  commodum :  sed  illnd  quo 
homo  necessario  inclinatur  in  iustiliam  ponitur  synderensis ; 
ergo  aliquid  est  in  voluntate  quod  potest  poni  synderesis. 

c)  Praeterea,  voluntas  naturalis  necessario  vult  illud  in 
quod  tendit.  —  Quod  patet  ex  XIII.  De  Trinit.  cap.  5,  ubi 
vult  Augustinus  quod  certum  est  omnes  velle  beatitudinem 
propter  inclinationem  naturalem  ad  illam:  quod  non  esset 
certum  si  voluntas  non  necessario  vellet  eam.  —  Ergo  natu- 
raliter  volitum  est  necessario  volitum:  sed  iustitia  est  natu- 
raliter  volita  a  voluntate,  quia  est  perfectio  ita  naturalis  vo- 
luntati  sicut  commodum;  ergo  est  necessario  volita.  Debet  ergo 
illud  poni  in  voluntate  quod  ponitur  necessario  principium  in- 
ciinandi  voluntatem  ad  iustitiam:   hoc  est  synderesis;  ergo,  etc. 

d)  Praelerea,  natura  inferior,  puta  irrationalis,  habet  prin- 
cipium  tendendi  in  illud  quod  sibi  convenit  recte  secundum 
naturam  suam;  ergo  et  voluntas  habebit  necessario  principium 
tendendi  in  iustitiam,  quae  sibi  convenit  ex  natura  sua. 

919.  —  Oppositum  vult  Magister  in  littera  [pag.  853],  ad- 
ducens  Hieronym.,  super  Ezech.,  quod  superior  portio  rationis 
est  synderesis;  ergo  est  in  superiori  portione  rationis;  ergo 
in  intellectu,  qui  intendit  contemplationi. 

(1)  Solvuntur  ad  n.  927. 

920.  (4)  —  Proponitur  quaestio  II.  —  Secundo  quaero: 
Ulrum  conscientia  sil  in  voluntate? 

921.  —  Argumenta  principalia  (1).  —  Quod  sic:  —  a)  Con- 
fidimus  enim  quod  bonam  conscientiam  habemus,  etc.  Ad 
Hebr.  XIII.  v.  18:  bonitas  pertinet  ad  voluntatem;  igitur  et 
conscientia. 

b)  Praeterea,  si  esset  in  intellectu,  tunc  plus  sciens  de 
agibilibus  esset  plus  conscientiatus :  consequens  falsum  est; 
ergo  et  antecedens. 

922.  —  Ad  oppositum:  Eccl.  VII.  v.  23,  Scit  enim  conscien- 
tia  tua  *  quod  maledixisti  ei(2);  *  ergo  etc.  Hoc  etiam  patet  de 
actibus  conscientiae,  quisunt  testificare,  accusare,  iudicare,  etc, 
quae  omnia  pertinent  ad  rationem  et  intellectum;  ergo,  etc. 

923.  —  Aliorum  sententia  proponitur.  —  Hic  dicitur  quod 
lex  naturae  principia  naturalia  agendorum  continet.  (Et  dicit 
quod  synderesis  est  pondus  voluntatis ;  conscientia  vero  est 
eiusdem  habitus  (a))  Quaere  (b). 

Hic  est  primo  *  sciendum  *  quod  non  sunt  idem  in  ope- 
randis  ratio  recta  et  conscientia.  Ex  universalibus  enim  re- 
gulis  operandorum,  quae  sunt  de  dictamine  legis  naturae,  quasi 
ex  propositione  maiori,  et  particularibus  operandis  sumptis 
sub  illis  regulis  universalibus  consilio  rationis,  quasi  ex  rni- 
nori  propositione,  formatur  ratio  recta  operandorum  particu- 
larium.  —  Sed  nondum  ex  hoc  babetur  operandi  conscientia; 
quia  tunc  omnis  habens  operandorum  notitiam  haberet  de  ope- 
rando  conscientiam,  et  habens  maiorem  notitiam  haberet  de 
operando  conscientiam  strictiorem:  quod  falsum  est,  quoniam 
videmus  saepius  habentes  maiorem  operandorum  notitiam  mi- 
norem  habere  operandi  conscientiam. 

Et  hoc  ideo  quia  conscientia  ad  partem  animae  cogniti- 
vam  non  pertinet,  sed  ad  affectivam;  sicut  enim  in  cognitiva 
sunt  tex  naturalis  et  universalis  regula  operandorum,  et  ratio 
recta  ut  particularis,  sic  ex  parte  voluntatis  est  quidam  uni- 


(a)  Deest  in  Ed.  Ven 

(b)  Ed.  Ven.  eitat  Henrie.  Quodlib.  I.  q.  18,  ex  quo  excerpta  sunt  se- 
quentia  usque  ad  n.  942,  quae  Waddingus  addita  dicit,  Veneta  vero  editio 
in  textu  affert.  (1)  Solvuntur  ad  n.  928. 

(2)  Vulg.  et  Wadd.:  quia  ct  tu  crebro  maledixisti  aliis. 

versalis  motor  stimulans  ad  opus,  secundum  regulas  univer- 
sales  Jegis  naturae,  et  dicitur  synderesis,  quae  est  in  volun- 
tate  quaedam  naturalis  electio,  semper  concordans  cnm  natu- 
rali  dictamine  legis  naturae.  —  Et  ideo  dicitur  synderesis, 
hoc  est  conelectio,  a  syn,  quod  est  con,  et  deresis,  quod  est 
electio.  —  Et  quidam  motor  particularis  stimulans  ad  opus 
secundum  dictamen  rationis  rectae,  et  dicitur  coyiscientia, 
quae  est  in  voluntate  quaedam  electio  deliberativa  semper  con- 
cordans  cum  dictamine  rationis  rectae.  Et  ideo  dicitur  con- 
scientia,  hoc  est  cum  scientia,  quia  electio  in  voluntate  deli- 
berativa  concordans  cum  scientia  in  ratione  recta. 

924.  ( 2 )  —  Impugnatur  praefatus  niodus  ponendi  synderesim. 

—  Contra  istud  arguitur  primo  de  synderesi:  —  a)  Quia  si 
ipsa  habeat  actum  elicitum  necessario  tendentem  in  bonum,  et 
resistentem  rnalo,  et  nihil  tale  est  in  voluntate,  ergo  ipsa  non 
est  in  voluntate.  —  Probatio  assumpti :  quia  dist.  1  I.  Lib. 
[n.  193]  ostensum  est  quod  voluntas  non  necessario  fruitur 
fine  ostenso,  nec  aliqua  (potentia  vel  (a) )  vis  vel  habitus  in  ea  po- 
test  esse  principium  necessario  fruendi;  igitur  nec  principium 
necessarium  concorditer  volendi  principiis  practicis  quae  su- 
muntur  a  fine. 

b)  Praterea,  si  esset  aliqua  talis  potentia  vel  vis  vel 
portio  in  voluntate,  quae  actu  elicito  necessario  tenderet  in 
bonum  et  resisteret  (b)  malo,  ipsa  esset  suprema  in  tota  volun- 
tate,  quia  ipsa  respiceret  finem  ultimum,  a  quo  sumuntur  prima 
principia  practica ;  igitur  in  potestate  eius  esset  ipsa  voluntas 
secundum  quamlibet  vim  et  portionem  eius  inferiorem,  ita 
quod  ipsa  movente,  portio  vel  vis  inierior  obediret  sibi,  et  con- 
formiter  moveretur;  igitur  ipsa  impediret  omne  peccatum  in 
voluntate,  quia  sicut  ipsa  nocessario  moveretur,  ita  tota  vo- 
luntas  necessario  moveretur  ad  eius  motum,  et  ab  ea;  et  si 
tota  voluntas  esset  recta,  nullum  esset  peccatum  in   voluntate. 

925.  ( 3 )  —  Impugnatur   etiam  modus  ponendi  conscientiam. 

—  Contra  aliud  de  conscientia  arguitur:  —  a)  Primo,  quia  ha- 
bitus  appetitivus  non  generatur  ex  uno  actu,  sed  ex  uno  syl- 
logismo  practico:  deducendo  evidenter  aliquid  conclusum  ex 
primis  principiis   practicis  fit  conscientia;   igitur  non   est  ha- 


\a)  Deest  in  Ed.  Ven.  (b)  Ed.  Ven.  addit:  in. 


858  LIB     II.    DIST.    XXXIX.    QUAESTIONES    I.    ET    II. 

bitus  appetitivus  acquisitus.  —  Patet  etiam  quod   non    est  in- 
natus,  neque  portio,  nec  vis. 

b)  Praeterea,  quod  natum  est  causari  ab  aliqua  causa 
noi)  potest  causari  ab  alia  nisi  virtualiter  contineat  perfectio- 
nem  illius  causae:  habitus  voluntalis  natus  est  causari  ab  actu 
voluntatis  sicut  a  propria  causa;  igitur  non  potest  causari  ab 
alio  actu,  nisi  iste  actus  contineat  in  se  virtualiter  actum  vo- 
luntatis:  sed  actus  intellectus  non  potest  continere  in  se  vir- 
tualiter  actum  voluntatis,  secundum  istum,  *  Quodllb.  I.  q.  14.*, 
quia  actus  voluntatis  est  perfectior;  igitur  non  potest  intel- 
lectus  per  actum  suum  causare  in  voluntate  tale  pondus  quod 
sit  quasi  habitus  voluntatis. 

c)  Praeterea,  aut  potest  voluntas  istud  pondiis  non  reci- 
pere,  et  tunc  intellectus  non  erit  causa  eius  sufficiens.  causa 
enim  sutficiente  agente  sequitur  effectus,  maxime  quanclo  pas- 
sivum  est  debite  approximatum :  aut  non  potest  non  recipere, 
et  tunc,  stante  illa  consideratione  actuali  in  ratione,  non  potest 
voluntas  istud  pondns  deponere,  quia  non  minorem  necessitatem 
habet  ratio  in  conservandj  pondus  causatum  quam  in  causando. 

d)  Praeterea,  ant  necesse  est  volnntatem  agere  secundnm 
illud  pondus  datum,  aut  non.  —  Si  sic,  igitur  non  est  libera, 
quia  agens  huius  ponderis  est  naturalis  causa;  igitur  et  ef- 
fectus  eius  erit  forma  naturalis ;  igitur  necessario  agens  secun- 
dum  illud  pondus  non  libere  agit,  quia  non  est  in  potestate 
eius  sic  vel  aliter  agere.  —  Si  non  necesse  est  agere  secun- 
dum  istud  pondus,  quod  etiain  videtur  velle  Apostolus  ad  Rom. 
*  Quod  non  est  ex  fide  peccatum  est,  c.  XIV.  v.  23,  est  voluntas 
discordans  a  ratione  errante  *,  secundum  illam  Glos.  Quidquid 
est  contra  conscientiam,  etc. ;  ex  quo  patet  quod  peccatum 
aliquod  potest  committi  contra  conscientiam ;  et  tunc  seqnitur 
quod,  stante  conscientia  perfecta,  potest  voluntas  velle  oppo- 
situm  eius  quod  dictatur  secundum  illam,  et  ita  nunquam  per 
actum  voluntatis  corrumperetur  iste  habitus:  quod  videtur  ab- 
surdum,  ponendo  quod  sit  habitus  voluntatis. 

'J26.  ( *)  —  Quaestionum  solutio.  —  Ad  quaestiones  istas :  —- 

a)  Si  synderesis  ponatur  aliquid  habens  actum  elicitum  sem  per 

necessario  (a) )  tendentem  in  actum  iustum,  et  resistentem  pec- 


(a)  Deest  m  Ed.  Ven. 

cato,  cum  nihil  tale  ponatur  in  voluntate,  non  potest  ibi  poni; 
igitur  est  in  intellectu.  —  Et  si  sic.  non  potest  aliud  poni  quam 
habitus  principiorum,  qui  semper  est  rectus:  quia  ex  ratione 
terminorum  virtute  luminis  intellectus  naturalis  statim  intel- 
lectus  acquiescit  illis;  et  quantum  est  tunc  ex  parte  intelle- 
ctus,  liberum  arbitrium  naturn  est  concorditer  velle  istis  prin- 
cipiis,  licet  prout  deficit  reliqua  causa  partialis,  libere  non 
velit,  quia  non  est  ibi  aliqua  necessitas. 

b)  Secundum  hoc  etiam  conscientia  potest  poni  habitus 
proprius  conclusionis  practicae ;  secundum  cuius  actum  nata 
est  conformari  electio  *  recta  *  (a)  in  agibilibus;  et  ita  dicitur 
stimulare  ad  bonum  in  quantum  liberum  arbitrium  totum 
habet  unam  causam  partialem  recte  dispositam,  et  sequeretur 
recta  et  bona  volitio,  nisi  esset  defectus  alterius  causae  partialis 
concurrentis,  scilicet  voluntatis. 

927.  ( 5 )  —  Solvuntur  argumenta  principalia  quaest.  I.  — 
a)  Ad  prirnum  argumentum  [n.  918  a]  dico  quod  *  synde- 
resis  *  remurmurat  ostensive,  quia  ostendit  bonum  esse  volen- 
dum,  et  in  hoc  est  occasio  remurmurandi  contra  malum. 

b)  Ad  aliud  [n.  918  b]  dico  quod  voluntas,  quae  est  po- 
tentia  libere  agens,  non  necessario  vult  commodum,  sicut  nec 
necessario  vult  iustum,  actu  elicito.  Tamen  si  isla  una  po- 
tentia  consideratur  ut  habet  affectionem  commodi  tantum,  et 
non  ut  habet  affectionem  iustitiae,  id  est  in  quantum  est  appe- 
titus  non  liber,  non  esset  in  eius  potestate  sic  non  velle  com- 
modum;  quia  sic  praecise  esset  appetitus  naturalis  naturae 
intellectualis,  non  liber,  sicut  appetitus  bruti  est  appetitus  na- 
turalis  naturae  sensitivae.  —  Dico  igitur  quod  illa  propositio 
Anselmi',  commoda  non  velle  nequit,  debet  intelligi  non  de 
tota  potentia,  quae  modo  libere  potest  non  velle,  non  tantum 
commoda,  sed  etiam  iusta,  quia  libere  potest  haec  et  illa  velle 
et  non  velle;  sed  debet  intelligi  de  illa  in  quantum  praecise 
affecta  ajfectione  commodi,  hoc  est  ut  considerata  sub  ra- 
tione  talis  appetitus:  non  tamen  includendo  in  appetitu  tali 
libertatem.  Sed  hoc  modo  nullum  actum  elicit  in  nobis.  Ideo 
dixi  in  solvendo  [nn.  924  et  926]  quod  (b)  synderesis  est  aliquid 
habens  actum  elicitum. 


(a)  Wadd.  recte.  (b)  Ed.  Ven.  addit:  si. 

c)  Per  idem  ad  tertium  [n.  918  c]:  quod  voluntas  natu- 
ralis  ut  necessario  tendit  in  volitum  non  habet  actum  elicitum 
circa  illud,  sed  ipsa  est  tantum  inclinatio  quaedam  in  tali 
natura  ad  perfectionem  sibi  maxime  convenientem.  Et  ista  in- 
clinatio  necessario  est  in  natura,  licet  actus  conformis  huic 
inclinationi  et  naturae  non  necessario  eliciatur;  actus  enim  non 
elicitur,  sive  conformis  qui  dicatur  naturalis,  sive  difformis 
qui  dicatur  contra  naturam,  nisi  a  voluntate  libera,  quae 
quantumcumque  velit  oppositum  eius  ad  quod  est  inclinatio, 
nihil  minus  est  necessaria  illa  inclinatio  ad  illud  ad  quod  in- 
clinat,  quia  stat,  stante  natura. 

d)  Ad  ultimum  [n.  918  d\  dico  quod  haec  sola  natura 
est  libera  et  habens  modum  agendi  superiorem  omni  alia  na- 
tura  creata. 

928.  (6)  —  Solvuntur  argumenta  principalia  quaest.  II.  — 
Ad  argumenta  secundae  quaestionis  [n.  921  a]  dico  quod  habi- 
tus  intellectus  practici  dicuntur  boni  vel  mali  propter  conve- 
nientiam  eorum  ad  voluntatem,  sicut  e  converso  voluntas  po- 
test  dici  recta  vel  curva  propter  convenientiam  eius  ad  actum 
rectum  vel  non  rectum  speculativum,  qui  est  formaliter  in  in- 
tellectu.  Tamen  bonitas  est  voluntatis,  sicut  rectitudo  intel- 
lectus;  sed  bonitas  magis  transumitur  ad  intelleclum  practi- 
cum  quam  speculativum. 

b)  Ad  aliud  [n.  921  b]  responderi  potest  per  illud  Philos. 
VII.  Ethic.  cap.  3,  quod  in  passionibus  exsistenies  quidam 
dicuni  *  deficiationes  [sic]  et  *  verba  aenigmatica ;  sciunt  au- 
tem  nequaquam.  Et  ita  posset  concedi  quod  simpliciter  sciens 
scientia  practica,  non  tantum  sciens  dicere  verba,  est  conscien- 
tiatus,  et  magis  sciens  magis  conscientiatus.  —  Et  hoc  maxime 
videtur  debere  dici  ab  illo  cuius  opinio  est  iam  improbata;  quia 
secundum  eum  in  eodem  instanti  temporis  in  quo  est  voluntas 
mala  ratio  excaecatur,  ut  sic  nullus  habeat  minus  de  conscientia, 
etiam  si  pertineat  ad  voluntatem.  Est  igitur  argumentum  com- 
mune  sibi,  sicut  alii  parti,  et  solvi  potest  sicut  modo  praedicto. 

TEXTUS  MAGISTRl  SENTENTIARUM. 

An  ex  fine  omnes  actus  pensari  debeant,  ut  simpliciter  boni  vel  mali 
dicanturf  —  Post  haec,  de  actibus  adiiciendum  videtur,  utrum  et  ipsi 
ex  fine,  sicut  voluntas,  pensari  debeant  boni  vel  mali?  —  Licet  enim, 
secundum  quosdam,  omnes  boni  sint  in  quantum  sunt,  non  tamen  absolute 
dicendi  sunt  omnes  boni,  nec  omnes  remunerabiles,  sed  quidam  simpli- 
citer  mali  dicuntur,  sicut  et  alii  boni.  Nam  simpliciter  ac  vere  boni  sunt 
illi  actus  qui  bonam  habent  causam  et  intentionem,  id  est  qui  voluntatem 
bonam  comitantur  et  ad  bonum  finem  tendunt.  Mali  vero  simpliciter 
dici  debent  qui  perversam  habent  causam  et  intentionem.  —  Unde  Am- 
brosius  ait  (1) :  «  Affectus  tuus  operi  tuo  nomen  imponit  » .  Et  Augusti- 
nus,  super  Psalm.  XXXI  (2) :  « Nemo  computet  bona  opera  sua  ante  fi- 
dem.  Ita  enim  videntur  mihi  esse  ut  magnae  vires  et  cursus  celerrimus 
praeter  viam ;  quia  ubi  ipsa  fides  non  erat,  bonum  opus  non  erat ;  bonum 
enim  opus  intentio  facit,  intentionem  fides  dirigit.  Non  valde  attendas 
quid  homo  faciat,  sed  quid  cum  facit  attendat,  quo  lacertos  optimae 
gubernationis  dirigat » .  —  His  testimoniis  insinuari  videtur  ex  affectu 
et  fine  opera  bona  esse  vel  mala.  —  Quibus  consonat  quod  Veritas  in 
Evangelio  (3)  ait :  Non  potest  arbor  bona  fructus  malos  facere,  neque 
arbor  mala  fructus  bonos  facere.  Nomine  arboris  non  natura  humanae 
mentis,  sed  voluntas  intelligitur ;  quae  si  mala  fuerit,  non  bona,  sed 
mala  opera  facit;  si  vero  bona  fuerit,  bona,  non  mala  facit  opera. 

Utrum  omnia  opera  hominis  ex  affectu  et  fine  sint  bona  vel 
malaf  —  Sed  quaeritur,  utrum  omnia  opera  hominis  ex  affectu  et 
fine  sint  bona  vel  malaf  —  Quibusdam  ita  videtur  esse,  qui  dicunt 
omnes  actus  esse  indifferentes,  ut  nec  boni  nec  mali  per  se  sint,  sed 
ex  intentione  bona  bonus,  et  ex  mala  malus  sit  omnis  actus.  Secun- 
dum  quos  quilibet  actus  potest  esse  bonus,  si  bona  intentione  geratur. 
—  Aliis  autem  videtur  quod  quidam  actus  in  se  mali  sint,  ita  ut  non 
possint  esse  nisi  peccata,  etiam  si  bonam  habeant  causam,'  et  quidam 


(1)  De  Officiis,  Lib.  I.  c.  30.  (3)  Matth.  c.  VII.   v.   18. 

(2;  Enarrat.  etc. 

in  se  boni,  ita  ut,  etsi  malam  habeant  causam,  non  tamen  boni  esse 
desinant.  —  Quod  testimonio  Augustini  (1)  confirmant,  qui  dicit  bonum 
aliquando  non  bene  fieri.  «  Quod  enim  quis  invitus  vel  necessitate 
facit  non  bene  facit  » ,  quia  non  bona  facit  intentione,  ut  ait  Augu- 
stinus,  super  Ioan  (2) :  «  Servilis,  inquit,  timor  non  est  in  charitate, 
in  quo  quamvis  credatur  Deo,  non  tamen  in  Deum :  etsi  bonum 
fiat,  non  tamen  bene;  nemo  enim  invitus  bene  facit,  etiamsi  bonum 
est  quod  facit  » .  —  Ecce  habes  quod  aliquis  non  bene  facit  illud 
quod  bonum  est;  facit  ergo  quod  bonum  est  intentione  non  bona.  — 
Ideo  asserunt  illi  quaedam  opera  esse  talia,  quae  sic  bona  sunt,  quod 
mala  esse  non  possunt,  quocumque  modo  fiant ;  sicut  e  converso  quae- 
dam  sic  sunt  mala,  ut  non  possint  esse  bona,  quacumque  ex  causa 
fiant;  alia  autem  esse  opera,  quae  ex  fine  vel  ex  causa  bona  sunt, 
vel  mala;  et  ad  illa  referunt  Sanctorum  testimonia,  quibus  vel  affectu 
vel  intentione  iudicium  operum  pensari  dicunt.  Tripartitam  edunt  isti 
differentiam  actuum. 

Aliter  Augustinus  sentire  videtur,  qui  dicit  opera  hominis  esse 
bona  vel  mala  ex  intentione  et  causa,  praeter  quaedam  quae  per  se 
peccata  sunt.  —  Sed  Augustinus  evidentissime  docet  in  lib.  Contra 
Mendaciurn  (3)  omnes  actus  secundum  intentionem  et  causam  iudicandos 
bonos  vel  malos,  praeter  quosdam,  qui  ita  sunt  mali,  ut  numquam 
possint  esse  boni,  etiamsi  bonam  videantur  habere  causam.  « Interest, 
inquit,  plurimum,  qua  causa,  quo  fine,  qua  intentione  quid  fiat.  Sed 
ea  quae  constat  esse  peccata,  nullo  bonae  causae  obtentu,  nullo  quasi 
bono  fine,  nulla  velut  bona  intentione  facienda  sunt.  Ea  quippe  opera 
hominum,  si  causas  habuerint  bonas  vel  malas,  nunc  sunt  bona,  nunc 
mala,  quae  non  sunt  per  seipsa  peccata:  sicut  victum  praebere  pau- 
peribus  bonum  est,  si  fit  causa  misericordiae  cum  recta  fide;  et  concu- 
bitus  coniugalis,  quando  fit  causa  generandi,  si  ea  fide  fiat  ut  gi- 
gnantur  regenerandi.  Haec  rursus  mala  sunt,  si  malas  habeant  causas : 
velut  si  iactantiae  causa  pascitur  pauper,  aut  lasciviae  causa  cum 
uxore  concumbitur,  aut  filii  generantur  non  ut  Deo,  sed  ut  diabolo 
nutriantur.  Cum  vero  opera  ipsa  per  se  peccata  sunt,  ut  furta,  stupra, 
blasphemiae,  quis  dicat,  causis  bonis  esse  facienda,  vel  peccata  non  esse, 
vel,  quod  est  absurdius,  iusta  peccata  esse?  Quis  dicat :  furemur  di- 
vitibus,  ut  habeamus  quid  demus  pauperibus;  aut  falsa  testimonia  pro- 
feramus,  non  ut  inde  innocentes  laedantur,  sed  potius  salventur?  Duo 
enim  bona  hic  sunt:  ut  inops  alatur,  et  innocens  non  puniatur.  Aut 
quis  dicat  adulterium  esse  faciendum,  ut  per  illam  cum  qua  fit  homo 
de  morte  liberetur?  Testamenta  etiam  vera  cur  non  supprimimus  et 
falsa  supponimus,  ne  haereditates  habeant  qui  nihil  boni    agunt,  sed 


(1)  Confess.  Lib.  I.  c.  12.        (2)  Tract.  41.        (8)  Cap.  7  seqq. 

hi  potius  qui  indigentes  adiuvant?  Cur  non  fiant  illa  mala  propter 
haec  bona,  si  propter  haec  bona  nec  illa  sunt  mala?  Cur  non  ab  im- 
mundis  meretricibus,  quae  ditant  stupratores,  rapiat  divitias  vir  bo- 
nus,  ut  indigentibus  eas  largiatur,  cum  nullum  malum  malum  sit, 
si  pro  bono  fiat?  Quis  hoc  dicat,  nisi  qui  res  humanas  moresque  co- 
natur  et  leges  subvertere?  Quod  enim  facinus  non  dicatur  recte  fieri 
posse,  nec  impune  tantum,  verum  etiam  gloriose,  ut  in  eo  non  timea- 
tur  supplicium,  sed  speretur  et  praemium,  si  semel  concesserimus,  in 
malis  actibus  non  quid  fiat,  sed  quare  fiat  esse  quaerendum,  ut  quae- 
cumque  pro  bonis  fiunt  causis,  nec  ipsa  mala  esse  iudicentur?  At  iu- 
stitia  merito  punit  eum  qui  dicit  se  subtraxisse  superflua  diviti,  ut 
praeberet  pauperi;  et  falsarium,  qui  alienum  corrumpit  testamentum, 
ut  is  esset  haeres  qui  faceret  eleemosynas  largas,  non  ille  qui  nullas ; 
et  cum  qui  se  fecisse  adulterium  ostendit,  ut  per  illam  cum  qua  fecit 
hominem  de  morte  liberaret » . 

Sed  « dicet  aliquis :  ergo  aequandus  est  fur  quilibet  furi  qui  vo- 
luntate  misericordiae  furatur.  Quis  hoc  dixerit  ?  —  Sed  horum  duorum 
non  ideo  quisquam  est  bonus,  quia  peior  est  unus ;  peior  enim  est 
qui  concupiscendo  quam  qui  miserando  furatur;  sed  si  furtum  omne 
peccatum  est,  ab  omni  furto  abstinendum  est.  Quis  enim  dicat  esse 
peccandum,  etiam  si  aliud  sit  gravius,  aliud  levius  peccatum?  Nunc 
autem  quaerimus,  quis  actus  peccatum  sit  vel  non,  non  quid  gravius 
sit  vel  levius » .  —  Intende,  lector,  propositis  verbis  tota  mentis  con- 
sideratione,  quae  non  inutilem  habent  exercitationem ;  et  dignosces 
quis  actus  sit  peccatum,  qui  scilicet  malam  habet  causam;  nec  ille 
tantum,  quia  sunt  nonnulli  actus  qui,  etsi  bonam  habeant  causam, 
tamen  peccata  sunt,  ut  supra  positum  est. 

Ex  quo  consequi  videtur,  quia  non  semper  ex  fine  iudicatur  voluntas 
sive  actio  mala,  sicut  in  illis  quae  per  se  peccata  sunt;  illa  enim 
cum  quis  gesserit  pro  aliqua  bona  causa,  bonum  videtur  habere  finem ; 
nec  ex  fine  voluntas  est  mala,  nec  ex  voluntate  actio  fit  mala,  sed 
ex  actione  voluntas  fit  prava.  In  quibus  aliqui  ponunt  actum  Iudaeo- 
rum,  qui  crucifigendo  Christum  arbitrabantur  se  obsequium  praestare 
Deo(l)\  quia  bonum  finem  dicunt  eos  sibi  posuisse,  scilicet  Dei  obse- 
quium,  et  tamen  voluntatem  eorum  et  actionem  perversam  fore  as- 
serunt. 

De  bonis  autem  nulla  fit  exceptio  in  praemissis  verbis  Augustini, 
quin  omnis  voluntas  bona  ex  fine  sit  bona,  et  ex  flne  et  voluntate 
omnis  actio  bona  bona  est.  Sed  non  omnis  mala  voluntas  ex  fine  mala 
est,  nec  omnis  mala  actio  ex  fine  et  ex  voluntate  mala  est ;  et  omnis 
quae  habet  malam  causam  mala  est,  sed  non  omnis  quae  bonam  ha- 


1)  loan.  e.  XVI.  v.  2. 

bet  causam  bona  est.  —  Ideoque  cum  ex  affectu  dicitur  nomen  im- 
poni  operi,  in  bonis  operibus  generaliter  vera  est  haec  regula;  sed 
in  malis  excipiuntur  illa  quae  per  se  mala  sunt.  Omnia  igitur  ho- 
minis  opera  secundum  intentionem  et  causam  iudicantur  bona  vel 
mala,  exceptis  his  quae  per  se  mala  sunt,  id  est  quae  sine  praevari- 
catione  firi  nequeunt. 

Quidam  dicunt  praedicta  non  posse  fieri  bono  fine.  —  Quae  ta- 
men  quidam  contendunt  nunquam  habere  bonam  causam.  Qui  enim 
aliena  furatur  ut  pauperibus  tribuat,  non  pro  bono,  ut  aiunt,  furatur, 
non  enim  bonum  est  aliena  pauperibus  erogare;  qui  enim  de  ra- 
pina  sacrificium  Deo  offert  idem  facit,  ut  ait  auctoritas,  ac  si  filium  in 
conspectu  patris  victimet  (1),  vel  sacrificium  canis  Deo  offerat  (2) ;  abo- 
minabilis  nempe  Deo  est  impiorum  oblatio  (3).  Ita  etiam  et  hominem 
per  adulterium  a  morte  liberare  malum  esse  dicunt ;  etsi  enim  bonum  sit 
hominem  a  morte  liberare,  tamen  sic  hominem  liberare  malum  esse  asse- 
runt.  —  Ideoque  Augustinum  in  superioribus  dicunt  temperasse  sermo- 
nem  cauteque  locutum,  ubi  ait :  Ea  quae  constat  esse  peccata,  nullo  quasi 
bono  fine,  nulla  velut  bona  intentione  facienda.  Non  enim  simpliciter 
dixit  bono  fine  et  bona  intentione,  sed  addidit  quasi  et  velut,  quia  talia 
non  fiunt  bono  fine  et  bona  intentione,  sed  intentione  quae  videtur 
bona,  et  fine  qui  putatur  bonus,  sed  non  est.  Nec  ideo  excepit  Au- 
gustinus  ista,  ut  aiunt,  quin  causas  habeant  malas,  sed  quia  causas 
habent  quae  videntur  bonae,  sunt  tamen  malae. 


(1)  Eccli  c.  XXXIV.  v.  24:   Qui  offert  sacrificium    ex    substantia  pau- 
perum,  quasi  qui  victimat  filium  in  conspectu  patris  sui. 

(2)  Isai.  c    LXVI.  v.  3:   Qui  mactat  pecas,  quasi  qui  excerebret  canem. 

(3)  Prov.  c.  XXI.  v.  27:  Hostiae  impiorum  abominabiles,  quia  offerun- 
tur  ex  scelere. 

QUAESTIO  UNICA. 


929.  —  Proponitur  quaestio.  —  Girca  clistinciionem  gua- 
dragesimam  quaero: 

Utrum  ornnis  actus  sit  bonus  ex  fine? 

930.  —  Argumenta  principalia  (1).  —  Quod  sic:  —  a)  Au- 
gust.  c.  3,  in  littera  [pag.  861] :  Bonum  opus  intentio  facit. 

b)  Praeterea,  actus  intelligendi  est  verus  ex  principio: 
sed  finis  est  hic  sicut  ibi  principium;  ergo,  etc. 

c)  Praeterea,  bonitas  est  ab  aliqua  una  causa :  nulla  alia 
potest  dari  nisi  finis. 

931.  —  Contra:  August.  Contra  Mendacium,  et  ponitur 
in  littera  [pag.  862],  dicit  quod  multi  actus  non  possunt  esse 
boni,  etiamsi  propter  flnem  bonum  fiant. 

932.  ( 2 )  —  Divisio.  —  Respondeo :  —  a)  Primo  dicendum 
est  de  bonitate  naturali:  —  b)  Secundo  de  bonitate    rnorali. 

933.  —  Declaratur  in  quo  consistit  bonitas  naturalis  actus. 
—  De  primo  dico  quod  sicut  in  corpore  pulchritudo  est  ex 
aggregatione  omnium  convenientium  illi  corpori  et  inter  se, 
puta,  quantitatis,  coloris  et  figurae,  sicut  vult  August.  VIII.  De 
Trinit.,  cap.  4.,  Bona  facies  *  hominis  dimensa  parititer  et 
affecta  ilariter  et  luculenter  colorata,  et  sic  de  aliis  bonis, 
ut  patet  ibi  *,  etc,  ita  bonitas  naturalis,  non  illa  quae  con- 
vertitur  cum  ente,  sed  illa  quae  habet  oppositum  malum,  est 
perfectio  secunda  alicuius  rei,  integrata  ex  omnibus  convenien- 
tibus  sibi  et  sibi  invicem.  Et  omnibus  illis  concurrentibus,  est 
perfecta  bonitas,  iuxta  illud  Dionysii :  Bonum  est  ex  perfecta 
et  causa  integra;  omnibus  autem  istis  deficientibus  et  natura 


(1)  Solvuntur  ad  n.  935. 
Tom.  II  55 

stante  quae  deberet  perfici  illis,  est  perfecte  mala;  quibusdam 
subtractis,  est  mala,  sed  non  perfecte,  sicut  de  pulchritudine  et 
turpitudine  in  corpore.  —  Actus  autem  naturaliter  natus  est 
convenire  causae  suae  efflcienti,  obiecto,  fini  et  formae.  Tunc 
igitur  bonus  est  naturaliter  quando  habet  omnia  convenientia, 
quantum  ad  ista  quae  nata  sunt  convenire  sibi  naturaliter,  et 
concurrere  ad  esse  eius  naturale. 

934.  (2)  —  Deciaratur  in  quo  consistit  bonitas  moralis 
actus(l).  —  De  secundo  dico  quod  bonitas  actus  moralis  est 
ex  aggregatione  omnium  convenientium  actui,  non  absolute  ex 
natura  actus,  sed  quae  conveniunt  ei  secundum  rectam  ra- 
tionem.  —  Quia  igitur  actui  ratio  recta  dictat  determinatum 
obiectum  convenire  et  determinatum  modum  et  alias  cir- 
cumstantias,  non  est  completa  bonitas  ex  solo  fine ;  sed  prima 
ratio  bonitatis  eius  est  ex  convenientia  acius  ad  efflciens,  a 
quo  actus  dicitur  moralis,  quia  libere  elicitus.  Et  hoc  est 
commune  actui  bono  et  malo,  neque  enim  actus  est  laudabilis, 
nec  vituperabilis,  nisi  sit  a  voluntate.  —  Secunda  conditio  est 
ex  obiecto,  quod  si  sit  conveniens,  tunc  est  actus  bonus  ex 
genere,  quia  est  indifferens  ad  bonitates  ulteriores,  quae  su- 
muntur  ex  circumstantiis  specialibus:  sicut  genus  est  indiffe- 
rens  ad  multas  differentias.  —  Post  istud  prima  circumstantia 
est  ipsius  (a)  finis.  —  Nec  ista  sufficit  sine  aliis  circumstan- 
tiis,  sicut  est  circumstantia  formae:  puta,  quod  debito  modo 
fiaf,  quod  pertinet  ad  quartam  circumstantiam.  —  Et  sequuntur 
circumstantiae  magis  extrinsecae,  scilicet  quando  et  ubi  et 
huiusmodi. 

Patet  igitur  quod  sola  bonitas  finis,  etiam  cum  intenditur 
secundum  rectam  rationem,  non  sufficit  acl  bonitatem  actus, 
sed  requiruntur  aliae  circumstantiae,  secundum  ordinem  prae- 
dictum,  ad  hoc  quod  bonitas  sit. 

935.  ( * )  —  Solvuntur  argumenta  principalia.  —  a)  Ad  au- 
ctoritatem  Augustini  [n.  930  a]:  patet  quod  est  ad  oppositum, 
quia  etsi  finis  sit  conditio  principalior  pertinens  ad  bonita- 
tem  actus,  non  tamen  est  sufficiens  simpliciler.  Loquendoetiam 
de  bonitate  meriti,  quae  addit  super  bonitatem  moralem,  illa 


(aj  Ed.  Ven.  primus. 

(1)  Cfr.  Lib.  I.  n.    799  seqq. ;    supra,    n.  457  seqq.    —    Quodlib.  q.  18- 

est  principatiter  ex  fine,  quia  supposita  completa  bonitate 
morali  superadditur  bonitas  meritoria  ex  relatione  debita  istius 
actus  in  finem,  quae  relatio  debita  flt  in  quantum  elicitur  a 
charitate.  —  Et  quoad  hoc  possunt  auctoritates  de  flne  ex- 
poni,  quod  scilicet  bonitas  meritoria  est  ex  flne. 

b)  Acl  secundum  [n.  930  b]  dico  quocl  causa  efficiens  actus 
intelligendi,  illa  quae  est  ex  parte  intellectus  vel  habitus  in- 
tellectus,  naturatiter  agit,  nec  potest  difformiter  agere  ipsi 
obiecto,  et  ideo  semper  recte  agit.  Non  sic  voluntas  semper 
conformiter  agit  suo  obiecto,  quia  est  causa  libera,  non  na- 
turalis.  Quando  igitur  est  rectitudo  ex  parte  principii  moventis 
totus  actus  est  rectus.  Non  sic  hic  ex  parte  finis. 

c)  Ad  tertium  [n.  930]  dico  quod  illa  una  bonitas  inte- 
grat  in  se  perfectiones  omnes  convenientes  actui;  et  non  est 
aliqua  una<  sola,  sicut  nec  pulchritudo  in  .corpore. 


■(LSZdl6>^)> 


DISTINCTIO  QUADRAGESIMA  PRIMA 


TEXTUS  MAGISTRI  SENTENTIARUM. 

An  omnis  intentio  vel  actio  eorum  qui  carent  fide  sit  mala? — 
Cumque  intentio,  ut  supra  (1)  dictum  est,  bonum  opus  faciat,  et  fides 
intentionem  dirigat,  non  immerito  quaeri  potest,  utrum  omnis  intentio 
omneque  illorum  opus  malum  sit  qui  fidem  non  habent?  Si  enim  fides 
intentionem  dirigit,  et  intentio  bonum  opus  facit,  ubi  non  est  fides, 
nec  intentio  bona,  nec  bonum  opus  esse  videtur.  —  Quod  a  quibus- 
dam  non  irrationabiliter  astruitur,  qui  dicunt  omnes  actiones  et  vo- 
luntates  hominis  sine  fide  malas  esse,  quae,  fide  habita,  bonae  exsi- 
stunt.  —  Unde  Apostolus  (2)  ait :  Omne  quod  non  est  ex  fide  peccatum  est. 
Quod  exponens  Augustinus  (3)  ait:  «  Omnis  infidelium  vita  peccatum 
est,  et  nihil  bonum  est  sine  Summo  Bono ;  ubi  deest  agnitio  aeternae 
veritatis  falsa  virtus  est,  etiam  in  optimis  moribus » .  Et  Iacobus  in 
Epistola  Canonica  (4)  ait :  Qui  offenderit  in  uno,  scilicet  in  charitate, 
factus  est  omnium  reus.  Qui  ergo  fidem  et  charitatem  non  habet, 
omnis  eius  actio  peccatum  est,  quia  ad  charitatem  non  refertur.  Quod 
enim  ad  charitatem  non  refertur,  ut  supra  (5)  meminit  Augustinus,  non 
fit  quemadmodum  fieri  oportet,  ideoque  malum  est.  Non  igitur  man- 
data  custodit  qui  charitate  caret,  quia  sine  charitate  nullum  manda- 
torum  custoditur.  —  Unde  Augustinus  super  Epistolam  ad  Gal.  (6) 
ait :  « Custoditionem  legis  dicit  Apostolus  non  inebriari,  non  occidere, 
non  moechari,  et  alia  huiusmodi  ad  bonos  mores  pertinentia,  quae  nisi 
charitate,  fide  et  spe  impleri  non  possunt » .  Nullum  ergo  mandatum 
implet,  nullum  bonum  opus  facit,  qui  fidem  charitatemque  non  habet ; 
Impossibile  est  enim,  ut  ait  Apostolus  (7),  sine  fide  aliquid  placere  Deo. 
Quae  ergo  sine  fide  fiunt  bona  non  sunt,  quia  omne  bonum  placet  Deo. 

Quae praemissae  sententiae  obiiciuntur  ex  verbis  Augustini?  —  His 
autem  obiicitur  quod  supra  (8)  dixit  Augustinus,  scilicet  quod  in  servili 

(1)  Dist.  40,  pag.  861  i 

(2)  Bom.  c.  XIV.  v.  -23. 

(3)  Sent.  S.  Prosperi :  Contra  Iul.  Lib.  IV.  c.  3;  De  gestis  Pelag.  e.  14 
J)e  Civ.  Dei,  Lib.  XIX.  c.  25.  (G)  Ad  cap.  VI.  v.  13. 

(4)  Cap.  II.  v.    10.  (7)  Hebr.  e.  XI.  v.   (5. 

(5)  Dist.  38,  pag.  844.  (8)  Dist.  40,  pag.  862. 

timore,  etsi  bonum  fiat,  non  tamem  bene.  «  Nemo  enim  invitus  bene 
facit,  etiamsi  bonum  est  quod  facit  »  (1).  Hic  enim  bonum  dicit  fieri, 
sed  non  bene,  ab  illo  qui  charitatem  non  habet;  qui  enim  serviliter 
timet  charitate  vacuus  est ;  de  quo  tamen  hic  dicit  quia  bonum  facit, 
sed  non  bene.  Qui  etiam  super  illum  locum  Psalmi(2),  Turtur  invenlt 
sibi  nidum,  ubi  reponat  pullos  suos,  dicit  quod  «  Iudaei,  haeretici  et 
pagani  opera  bona  faciunt,  quia  vestiunt  nudos  et  pascunt  pauperes, 
et  huiusmodi ;  sed  non  in  nido  Ecclesiae,  id  est  in  fide,  et  ideo  concul- 
cantur  pulli  eorum » (3).  —  Quibus  illi  respondent  dicentes  bona  opera 
appellari  huiusmodi  quae  sine  charitate  fiunt,  non  quia  bona  sint 
quando  sic  ftunt,  quod  supra  evidenter  Augustinus  docuit,  sed  quia 
bona  essent  si  aliter  fterent,  quae  etiam  suo  genere  sunt  bona,  sed 
ex  affectu  fiunt  mala. 

Aliorum  sententia  de  praemissa  quaestione,  qua  quaerebatur :  Si 
omnis  actio  eorum  mala  est  qui  ftdem  non  habent.  —  Alii  vero?  qui 
trifariam  distinctionem  actuum  faciunt,  opera  cuncta  quae  ad  naturae 
subsidium  fiunt  semper  bona  esse  astruunt.  —  Sed  quod  Augustinus 
mala  esse  dicit,  si  malas  habeant  causas,  non  ita  accipiendum  est, 
quasi  ipsa  mala  sint,  sed  quia  peccant  et  mali  sunt  qui  ea  malo  ftne 
agunt.  Item  et  illud  aliud,  scilicet  « bonum  opus  intentio  facit,  et 
intentionem  fides  dirigit »  (4),  determinant  dicentes  ibi  bonum  voca- 
tum  quod  remunerabile  est  ad  vitam,  non  quod  illud  sit  solum  bonum 
opus,  imo  et  alia  plura,  licet  non  ea  ratione  qua  illud,  sint  bona. 

Bonum  enim  multipliciter  accipitur,  scilicet :  pro  utili,  pro  remu- 
nerabili,  pro  signo  boni,  pro  specie  boni,  pro  licito,  et  aliis  forte  modis ; 
solaque  illa  intentio  remunerabilis  est  ad  vitam  quam  fides  dirigit; 
sed  non  illa  sola  bona  est,  ut  aiunt.  Nam  si  quis  Iudaeus  vel  malus 
Christianus  necessitatem  proximi  relevaverit,  naturali  pietate  ductus, 
bonum  fecit,  et  bona  fuit  voluntas  qua  illud  fecit  (5). 

Hic  ponuntur  quaedam  Augustini  capitula  quae  retractavit,  non 
quasi  prave  dicta,  sed  quo  sensu  dixerit  insinuans.  —  Post  haec 
investigari  oportet  qualiter  intelligendum  sit  quod  ait  Augustinus 
in  lib.  De  Vera  Relig.  (6) :  «  Usque  adeo,  inquit,  peccatum  voluntarium 
malum  est,  ut  nullo  modo  sit  peccatum,  si  non  sit  voluntarium » ?  — 


(1)  Confes.   Lib.  I.  c.  12.  (3)  Enarrat    in  Psalm. 

i2)  Ps.  LXXXIII.  v.  3.  (4)  Dist.  40,  pag.  861. 

(5)  Ornnia  opera  infidelium  sunt  peccata.  —  Omne  quod  agit  peccator 
vel  servus  peceati  peecatuin  est  (Propos.  2")  et  35  d;vmnatjie  a  S.  Pio  V. 
1  Oet.  1587).  —  Xeeesse  est  infidelem  in  omni  opere  peccare  (Pnopos.  8 
damnata  ab  Alex.  VIII.  7  Dec.    1690).  (6)  Cap.  7. 

Huius  dicti  rationem  Augustinus  aperiens,  in  lib.  Retract.  (1)  dicit : 
« Potest  videri  falsa  haec  definitio :  sed  si  diligenter  discutiatur,  in- 
venitur  esse  verissima.  Peccatum  quippe  illud  cogitandum  est  quod 
tantummodo  peccatum  est,  non  quod  est  etiam  poena  peccati» ,  scili- 
cet  peccatum  primum  hoininis,  quod  fuit  peccatum  et  causa  peccatl, 
sed  non  poena;  «  quamvis  et  illa  quae  non  voluntaria  peccata  non 
immerito  dicuntur,  quia  vel  a  nescientibus  vel  a  coactis  perpetrantur, 
non  omni  modo  possunt  sine  voluntate  committi;  quoniam  et  ille  qui 
peccat  ignorans,  voluntate  utique  facit  quod,  cum  faciendum  non  sit, 
putat  esse  faciendum;  et  ille  qui,  concupiscente  adversus  spiritum 
carne,  non  ea  quae  vult  facit,  concupiscit  quidem  nolens,  et  in  eo 
non  facit  quod  vult;  sed  si  vincitur,  concupiscentiae  consentit  volens, 
et  in  eo  non  facit  nisi  quod  vult;  et  illud  quod  in  parvulis  est  ori- 
ginale  peccatum,  ex  prima  hominis  voluntate  mala  contractum  est. 
Non  itaque  falsum  est  quod  dixi :  Usque  adeo  peccatum  voluntarium 
est » .  etc.  —  Ecce  qualiter  accipiendum  sit  illud,  scilicet  vel  de  primo 
peccato  hominis,  vel  de  omnibus  generaliter  peccatis  mortiferis,  quo- 
rum  licet  quaedam  dicantur  non  voluntaria,  quae  scilicet  per  igno- 
rantiam  vel  per  infirmitatem  fiunt,  eadem  tamen  ratione  ea  possunt 
dici  voluntaria,  qiiia  sine  voluntate  non  committuntur. 

Aliud  capitulum.  —  Illius  etiam  intelligentia  perquirenda  est 
quod  in  lib.  De  Duabus  Animabus  (2)  edidit,  inquiens :  «  Nusquam  nisi 
in  voluntate  peccatum  est » .  Quod  etiam  in  lib.  Retract.  (3)  plane  deter- 
minat  dicens :  «  Potest  putari  falsa  esse  ista  sententia,  qua  diximus, 
nusquam  nisi  in  voluntate  esse  peccatum,  cum  Apostolus  (4)  dicat: 
Quod  nolo,  lioc  facio,  etc.  Sed  peccatum,  quod  nusquam  est  nisi  in 
voluntate,  illud  praecipue  intelligendum  est,  quod  iusta  damnatio 
consecuta  est,  id  est  primum  hominis  peccatum. 

In  eodem  quoque  lib.  De  Duabus  Animabus  (5)  aliud  tradidit  con- 
sideratione  dignum;  ait  enim:  «  Non  nisi  voluntate  peccatur  »,  ipsam- 
que  voluntatem  definit  dicens :  «  Voluntas  est  animi  motus,  cogente 
nullo,  ad  aliquid  vel  non  amittendum,  vel  adipiscendum  » ,  Huius 
dicti  causam  aperiens  et  intelligentiam  pandens,  in  lib.  Retract.  (6)  ait : 
« Hoc  propterea  dictum  est,  ut  hac  definitione  volens  a  nolente  di- 
scerneretur,  et  sic  ad  illos  referretur  intentio  qui  in  Paradiso  fece- 
runt  originem  mali,  nullo  cogente,  peccando,  id  est  libera  voluntate, 
quia  et  scientes  contra  praeceptum  fecerunt,  et  ille  tentator  suasit, 
ut  hoc  fieret,  non  coegit.  Nam  qui  nesciens  peccavit  non  incongruenter 
nolens   peccasse  dici    potest,  quamvis  et  ipse  quod  nesciens   fecit  vo- 


(1)  Lib.  I.  c   13.  (4)  Rom.  c.  VII.  v.   16. 

(2)  Cap.  10.  (5)  Cap.   10. 

(3)  Lib.  I.  c.   15.  (6)   Lib.  I.  c.  15. 

lens  tamen  fecit.  Ita  nec  tale  peccatum  sine  voluntate  esse  potuit, 
sed  voluntas  facti  ibi  fuit,  non  voluntas  peccati;  quod  tamen  factum 
luit  peccatum;  hoc  enim  factum  est  quod  fieri  non  debuit.  Quisquis 
autem  sciens  peccat,  si  potest  cogenti  ad  peccatum  sine  peccato  resi- 
stere,  nec  tamen  facit,  utique  volens  peccat ;  quia  qui  potest  resistere 
non  cogitur  cedere.  Quapropter  peccatum  sine  voluntate  esse  non 
posse  verissimum  est » .  —  Ex  his  liquet  qualiter  superiora  acci- 
pienda  sint. 

Quod  mala  voluntas  est  voluntarium  peccatum.  —  Si  autem  pecca- 
tum  mortale  voluntarium  est,  cum  voluntas  mala  peccatum  sit  mortale, 
constat  ipsam  esse  voluntarium  peccatum.  «  Quid  enim,  ut  ait  Augusti- 
nus  (1),  tam  in  voluntate  quam  ipsa  voluntas  sita  est?  »  Voluntas  itaque 
mala  recte  voluntarium  dicitur  peccatum,  quod  in  voluntate  consistit. 
«  Volunt&s  quippe,  ut  ait  Augustinus  in  eodem  (2),  est  prima  causa 
peccandi,  aut  nullum  peccatum  est  prima  causa  peccandi,  nec  est  cui 
recte  imputetur  peccatum  nisi  peccanti.  Non  ergo  est  cui  recte  impu 
tetur  nisi  voluntati » .  Hoc  autem  de  peccato  actuali  et  mortali  intel- 
ligendum  est.  —  Neque  his  verbis  aliud  voluit  ostendere  Augustinus, 
ut  ipse  ait  in  Retract.  (3),  nisi  quia  «  voluntas  est  qua  peccatur  et 
qua   recte   vivitur  » . 


(1)  De  Lib.  Arb.  Lib.   I.  c.  12;  Lib.  III.  c.  3. 

(2)  Lib.   III.  c.  17. 
(8)  Lib.   I.  c.  9. 

QUAESTIO  UNICA. 

936.  ( ■'  )  —  Proponitur  quaestio.  —  Circa  distinctionem 
quadragesimam  primam  quaeritur: 

Utrum  aliquis  actus  possit  esse  indifferens? 

937.  —  Argumenta  principalia(l).  —  Quod  non:  —  a)  Quia  inter 
habitum  et  privationem  non  est  medium :  bonum  et  malum  sunt 
privative  opposita;  ergo,  etc.  —  Maior  patet,  quia,  X.  Metaph., 
opposita  privative  sunt  contradictorie  opposita  circa  aptum  na- 
tum:  inter  contradictoria  non  est  medium,  IV.  Metaph;  ergo,  etc. 

b)  Praeterea,  ex  actibus  generatur  habitus;  ergo  si  inter 
actum  bonum  et  malum  esset  aliquod  medium,  aliquis  esset 
habitus,  qui  nec  esset  bonus  nec  malus. 

938.  —  Contra:  —  Ambrosius  in  littera  [pag.  861]:  Affectus 
tuus  operi  nomen  imponit:  sed  si  nullus  actus  ex  se  esset  indif- 
ferens,  non  posset  ex  uno  (a)  esse  bonus  per  se,  et  ex  alio  malus. 

939.  ( *2 )  —  Aliorum  sententia  proponitur.  —  Hic  dicitur 
quod  nullus  singularis  actus  est  indifferens;  actus  tamen  in 
communi  (b)  est  indifferens.  Quaere  Bonav.  (c). 

940.  —  Praemittitur  distinctio  —  Aliter  posset  dici  (quod 
aliter  potest  (d) )  esse  de  bonitate  et  malitia  morali,  et  de  bo- 
nitate  meritoria  et  malitia  demeritoria. 

941.  —  Tenet  Doctor  ut  probabile  dari  actus  indifferentes  mo- 
raliter.  —  In  prima  bonitate  et  malitia,  comparando  ad  actum 
naturalem,  videtur  posse  inveniri  actus  indifferens,  qui  scilicet 
habeat  determinatam  speciem  in  genere  naturae,  per  compara- 
tionem  ad  omnes  causas  suas,  et  possit  tamen  habere  indiffe- 
renter  bonitatem  moralem  et  malitiam.  —  Quod  probatur : 


(a)  Wadd.  addit:  actu.  (b)  Ed.  Ven.  in  hoc. 

(c)  Ed.  Ven.  addit:  in  d.  1.   art.   1.  q.  3.  opin.  1,  quam  non  tenet.  Est 
opinio  8.  Thomae  p.  2.  q.  18.  art.  2.  (d)  Deest  in  Ed.  Ven. 

(1)  Solvuntur  ad  n.  944. 

a)  Primo,  quia,  secundum  Philos.  II.  Ethic,  habitus  iusti- 
tiae  generatur  ex  operibus  iustis,  non  tamen  iuste  factis:  iste 
actus  non  est  bonus  moraliter,  quia  non  ex  virtute. 

b)  Similiter  de  actibus  elicitis  post  virtutem  ;  quia  non 
videtur  necessitas  quod  voluntas  habens  virtutem  semper  uta- 
tur  ea  necessario,  sed  tantum  quando  occurrit  passio  ita  ve- 
hemens  quae  subverteret  rationem,  nisi  utatur  virtute. 

942.  —  Et  etiam  meritorie.  —  a)  Secundo  etiam  modo 
loquendo  de  bono  et  malo,  videtur  esse  medium  inter  actum 
bonum  et  malum. 

b)  Supposita  enim  bonitate  morali,  ut  dictum  est  in  quaesi. 
praec.  [n.  934],  meritum  videtur  esse  ex  relatione  ad  finem  debi- 
tum,  quae  relatio  est  ex  charitate  inexsistente.  —  Potest  autem 
actus  referri  ex  charitate  in  finem  ullimum  tripliciter :  —  Uno 
modo  actualiter :  sicut  cogitans  actualiter  de  fine  diligit  illum 
et  vult  aliquid  propter  illum.  —  Alio  modo  virtualiter :  sicutex 
cognitione  et  dilectione  finis  deventum  est  ad  volitionem  huius 
entis  .ad  finem :  puta  ex  cognitione  Dei  pertinente  ad  portionem 
superiorem  portio  inferior  considerat  talem  actum,  puta  poe- 
nitentiae,  esse  assumendum,  et  postea  illum  exequitur  volendo, 
non  tamen  tunc  referendo  in  finem,  quia  nec  tunc  actualiter 
cognoscitur,  nec  diligitur.  —  Tertio  modo  habitualiter :  puta 
si  omnis  actus  referibilis  in  finem  manens  cum  charitate,  quae 
est  principium  referendi,  dicatur  referri  habitualiter. 
( 3 )  c)  Triplicl  autem  modo  potest  dici  actus  non  referri:  —  Uno 
modo  negative  absolute,  quia  non  refertur  actualiter,  nec  virtuali- 
ter.  —  Alio  modo  privative,  quia  non  est  natus  referri,  sicut  pec- 
catum  veniale,  quia  licet  stet  cum  charitate,  non  est  tamen  natum 
cum  charitate  referri  in  finem.  —  Tertio  modo  co?itrarie,  scilicet 
quia  corrumpit  principium  referendi,  scilicet  charitatem,  ut  pec- 
catum  mortale. 

d)  De  istis  duobus  membris  ultimis  certum  est  quod  illi 
actus  sunt  mali,  scilicet  peccatum  veniale  et  peccatum  mortale. 

e)  De  duobus  primis  certum  est  quod  primus  actus  est 
meritorius,  et  satis  probabile  est  de  secundo. 

fj  De  duobus  mediis,  scilicet  de  actu  qui  tantum  refertur 
habitualiter,  et  negative,  id  est  qui  non  refertur,  nec  actualiter, 
nec  virtualiter,  dubium  est  utrum  talis  actus  sit  meritorius,  vel 
peccatum  veniate,  quia  mortale  peccatum  non  potest  esse,  aut  sit 
talis  actus  indifferens.  — .  Si  ponatur  alterum  duorum  primorum 

membrorum,  videtur  quod  homo  exsistens  continue  in  gratia,  vel 
mereatur  continue,  vel  peccet  morfaliter,  vel  saltem  venialiter, 
quia  multos  tales  actus  elicit  continue,  qui  nec  referuntur  actua- 
liter,  nec  virtualiter,  secundum  dictum  modum. 
(*)  g)  Ideo  probabile  videtur  tales  actus  indifferentes  ponere, 
quia  non  habent  sufficienfem  rationem  malitiae  pertinentem 
ad  peccatum  veniale,  quia  possibile  est  nullam  deordinationem 
esse  in  eis  quae  sufficiat  ad  rationem  peccati;  non  enini  tene- 
tur  homo,  nec  tentione  necessitatis,  contra  quam  sit  peccatum 
mortale,  nec  tentione  minori,  contra  quam  sit  peccatum  ve- 
niale,  referre  semper  actum  suum  in  Deum  actualiter  vel  vir- 
tualiter,  quia  Deus  non  obligavit  nos  acl  hoc.  —  Neque  videtur 
esse  in  istis  actibus  sufficiens  ratio  bonitatis,  ut  sint  merito- 
rii,  quia  non  videtur  minor  relatio  sufficere  ad  meritum  quam 
relatio  virtualis,  qualis  non  est  hic. 

943.  —  Corollaria.  —  a)  Sunt  ergo  multi  actus  indifferentes, 
non  tantum  secundum  esse  quod  habent  in  specie  naturae, 
sed  etiam  secundum  esse  quod  habent  in  esse  morali,  et  sunt 
etiam  indifferentes  ab  bonum  meritorium,  quia  unum  indivi- 
duum  potest  esse  tale.  et  aliud  tale. 

b)  Multi  etiam  singulares  actus  eliciti  sunt  indifferentes, 
qui  nec  sunt  tales,  neque  tales ;  et  non  solum  actus  non  humani, 
de  quibus  non  est  sermo,  sicut  movere  barbam,  levare  festucam 
et  huiusmodi,  quae  procedunt  ex  sola  imaginatione,  non  ex  li- 
bero  arbitrio  impellente,  sed  etiam  de  actibus  libere  elicitis. 

944.  (5)  —  Solvimtur  argumenta  principalia.  —  Ad  argu- 
menta.  —  a)  Ad  primum  [n.  937  a]  dico  quod  non  sunt  priva- 
tive  opposita  circa  actum,  loquendo  de  bonitate  et  malitia  mo- 
rali,  vel  etiam  loquendo  de  bonitate  et  malitia  meritoria  et  de- 
meritoria ;  non  enim  est  actus  malus  ex  hoc  solo  quod  caret 
bonitate  tali  vel  tali,  sed  quia  caret  bonitate  quam  debet  ha- 
bere:  non  autem  omnis  actus  debet  habere  talem  bonitatem. 

b)  Acl  aliud  [n.  937  b]  concedo  quod  ex  similibus  actibus 
g<ineratur  similis  habitus,  et  ita  ex  multis  actibus  indifferenti- 
bus  potest  generari  consimilis  habitus  ad  consimiles  actus  in 
genere  immobiliter  inclinans.  Non  tamen  inclinat  ad  eos  ut 
bonos,  nec  ut  malos,  sicut  etiam  ipse  in  se  neque  est  bonus, 
neque  malus,  sicut  nec  etiam  generatur  ex  actibus  bonis  vel 
malis.  Et  ita  inconveniens  ad  quod  deducit  ratio  non  est  incon- 
veniens,  sed  tamquam  verum  concedendum  est. 

An  voluntas  et  actlo  mala  in  eodem  homine  et  circa  eamdem 
rem  sint  unum  peccatum,  vel  plura?  —  Cum  autem  voluntas  mala 
et  operatio  sint  peccatum,  quaeri  solet,  utrum  in  eodem  homine  et 
circa  eamdem  rem  liaec  cluo  unum  sint  peccatum,  vel  diversaf  Ut  si 
quis  voluntate  furatur,  voluntatem  habuit  malam,  quae  peccatum  est, 
et  actum  malum,  qui  item  peccatum  est :  haec  autem  duo  diversa  sunt, 
scilicet  voluntas  et  actio  /  sed  numquid  diversa  sunt  peccata,  an 
unumf  —  Quidam  dicunt  unum  esse  peccatum.  —  Alii  vero  diversa 
esse  peccata  dicunt ;  quia  cum  constet  haec  duo  esse  diversa,  aut 
diversa  duo  peccata  dicuntur,  aut  duo  diversa,  non  peccata.  —  Quibus 
alii  respondent  haec  duo  diversa  esse,  non  peccata ;  non  enim  plura 
peccata  sunt,  sed  peccatum  unum,  quia  una  praevaricatio  vel  inobe- 
dientia  in  utroque  admittitur,  sive  quando  vult,  sive  quando  agit,  et 
unus  est  ibi  contemptus  ;  sed  minor  cum  in  vohmtate  solum  peccatum 
continetur,  maior  vero  cum  voluntati  etiam  operatio  additur;  et  ideo 
maius  fit  peccatum,  sed  non  plura,  cum    voluntas    operi   mancipatur. 

Alia  contra  eosdem  oppositio.  —  Sed  adhuc  eisdem  obiicitur :  Si 
unum  tantum  peccatum  illa  duo  sunt,  cum  quis,  voluntate  mali  prius 
concepta,  deinde  opus  patraverit,  non  pro  aliquo  reus  est,  nisi  pro 
quo  ante  opus  reus  erat,  cum  adhuc  in  sola  voluntate  peccatum  con- 
sistebat ;  nullus  enim  reus  est  aeternae  mortis  nisi  pro  peccato :  sed 
peccatum  aliud  non  est  admissum  actione  quam  prius  admissum  erat 
voluntate;  non  igitur  pro  aliquo  alio  iste  fit  damnabilis  actu  peccando, 
quam,  ante  fuerat,  cum  sola  voluntate  delinquebat.  —  Ad  hoc  etiam 
illi  respondent  dicentes,  propter  peccatum  quidem  tantum  illum  fu- 
rem  reum  constitui;  et  quamvis  eius  voluntas  et  actio  unum  sint 
peccatum,  pro  alio  tamen  reus  factus  est  actu  peccando  quam  prius 
erat  sola  voluntate  deliquendo,  quia  pro  actu  qui  est  aliud  quam  vo- 
luntas,  licet  non  aliud  peccatum. 

Alia  adversus  eosdem  obiectio.  —  Item  et  adhuc  quaestioni  in- 
stant  dicentes,  ideo  haec  duo  diversa  esse  peccata,  quia  diversorum 
legis  mandatorum    praevaricationes    sunt;    alio    enim    mandato    legis 

prohibetur  actio  furti,  scilicet  non  furaberis  (1),  alio  voluntas  furandi, 
scilicet  non  concupisces  rem  proximi  tui.  Cum  autem  haec  duo  di- 
versa  mandata  sint,  quibus  illa  duo  prohibentur,  patet  illa  duo  di- 
versas  esse  praevaricationes ;  diversa  igitur  peccata.  —  Ad  quod  esse 
etiam  illi  dicunt  dlversa  quidem  esse  mandata,  quibus  illa  duo  di- 
stinctim  prohibentur,  ut  Augustinus  docet  super  Exodum  (2),  verumta- 
men  in  illis  non  observatis  una  tantum  praevaricatio  incurritur,  unum- 
que  contrahitur  peccatum,  licet  duo  diversa  illis  prohibeantur ;  sicut 
e  converso  duo  sunt  mandata  clxaritatis,  quibus  duo  praecipiuntur 
diligi,  una  tamen  in  eis  nobis  commendatur  charitas. 

Si  peccatum  ab  aliquo  commissum  in  eo  sit  usquequo  poeniteat? 

—  Praeterea  quaeri  solet,  cum  ab  aliquo  perpetrato  voluntate  pec- 
cato,  voluntas  id  agendi  et  actio  transierit,  nondum  tamen  vera  ha- 
bita    poenitentia,  utrum  illud  peccatum  usquequo  poeniteat  sit  in  eo? 

—  Quod  non  esse  videtur ;  quia  voluntas  illa  quae  prius  fuit  non  est, 
neque  actio,  quia  non  vult  illud  vel  agit  quod  ante  voluit  et  egit.  — 
Sed  non  est  ignorandum  peccatum  duobus  modis  dici  esse  in  aliquo  et 
transire,  scilicet  actu  et  reatu  (3).  Actu  est  in  aliquo  dum  ipsum  quod 
peccatum  est,  ut  actio  vel  voluntas,  in  peccante  est ;  reatu  vero,  cum 
pro  eo,  sive  transierit  sive  adsit,  mens  hominis  polluta  est  et  corrupta, 
totusque  homo  suppliciis  obligatur  perpetuis.  Nec  unquam  est  in 
aliquo  peccatum  actu,  praeter  originale,  quin  sit  etiam  reatu,'  sed  est 
reatu  interdum,  postquam  transierit  actu. 

Quibus  modis  accipitur  in  Scriptura  reatus?  —  Reatus  autem  in 
Scriptura  multipliciter  accipitur,  scilicet:  pro  culpa,  pro  poena,  pro 
obligatione  poenae  temporalis  vel  aeternae.  Si  enim  mortale  est,  obli- 
gat  nos  poenae  aeternae:  si  veniale,  obligat  nos  poenae  temporali; 
duo  enim  sunt  peccatorum  genera,  mortalium  scilicet  et  venialium. 
Mortale  est  per  quod  homo  mortem  aeternam  meretur ;  « crimen  enim, 
ut  ait  Augustinus  (4),  est  quod  est  dignum  accusatione  et  damnatione». 
Veniale  autem  est  quod  hominem  usque  in  reatum  perpetuae  mortis 
non  gravat;  verumtamen  poenam  meretur,  sed  facile  indulgetur. 

De  modis  peccatorum,  qui  multipliciter  assignantur.  —  Modi  au- 
tem  peccatorum  varias  in  Scriptura  habent  distinctiones;  in  qua  di- 
citur  duobus  modis  peccatum  committi,  scilicet   « cupiditate  et  timore » , 


(1)  Exod.  c.  XX.  v.   15  et  17;  Deut.  c.  V.   v.   19  et  21. 

(2)  (luaest.  in  Pentat.  Lib.  II.  q.  71. 

3)  Cfr.  D.  August.  De  Nupt.  et  Concup.  Lib.    T.  c.  26;  Contra  Tulian. 
Lib.  VI.  v.   19. 

(4;   Tn  Evang.  Ioan.  tract.  41. 

ut  Augustinus  tradit,  super  illum  locum  Psalmi  (1)  :  Incensa  igni  et 
suffossa.  His  enim  duobus  modis  dicit  omnia  peccata  mortalia  includi. 
Et  incensa  ea  dicit  quae  ex  cupiditate  male  incendente  oriuntur ;  suf- 
fossa  vero  quae  ex  timore  male  humiliante  proveniunt;  quod  est 
quando  quis  cupit  non  cupienda,  vel  timet  non  timenda.  —  Alibi 
vero  dicitur  peccatum  fieri  tribus  modis,  scilicet  cogitatu,  verbo  et 
opere.  Unde  Hieronymus,  super  Ezechielem  (2) :  «  Tria  generalia  delicta 
sunt,  quibus  humanum  subiacet  genus ;  aut  enim  cogitatione,  aut  ser- 
mone,  aut  opere  peccamus  » .  —  His  aliquando  etiam  additur  quartus 
modus,  scilicet  consuetudinis,  quod  in  quatriduano  Lazaro  (3)  significa- 
tum  est.  —  Dicitur  quoque  homo  peccare  in  Deum,  in  se  et  in  pro- 
ximum.  In  Deum  cum  de  Deo  male  sentit,  ut  haereticus,  vel  quae 
Dei  sunt  usurpare  praesumit,  indigne  participando  Sacramentis,  vel 
quando  nomen  Dei  peierando  contemptibile  facit.  In  proximum  pec- 
cat  cum  proximum  iniuste  laedit.  In  se  vero  cum  sibi,  et  non 
alii,  nocet. 

Quomodo  differant  delictum  et  peccatumf  —  Variam  quoque  ap- 
pellationem  habet ;  dicitur  enim  peccatum  et  delictum.  —  Et  « deli- 
ctum  fortasse  est,  ut  ait  Augustinus  in  Quaestionibus  Levitici(4),  de- 
clinare  a  bono ;  peccatum  est  facere  malum  ;  aliud  est  enim  declinare 
a  bono,  aliud  est  facere  malum.  Peccatum  ergo  est  perpetratio  mali ; 
detictum  desertio  boni.  Quod  et  ipsum  nomen  ostendit ;  quid  enim  aliud 
sonat  delictum  nisi  derelictum,  et  qui  delinquit  quid  derelinquit  nisi 
bonum?  —  Vel  delictum  est  quod  ignoranter  fit,  peccatum  quod  scienter 
committitur.  —  Indifferenter  tamen  et  peccatum  nomine  delicti,  et  de- 
lictum  nomine  peccati  appellatur  » . 

De  septem  principalibus  vitiis.  —  Praeterea  sciendum  est  septem 
esse  vitia  principalia  vel  capitalia,  ut  Gregorius  super  Exod.  (5)  ait, 
«  scilicet :  inanem  gloriam,  iram,  invidiam,  acediam,  vel  tristitiam,  ava- 
ritiam,  gastrimargiam,  luxuriam » ;  quae,  ut  ait  Ioannes  Chrysostomus, 
significata  sunt  in  septem  populis  qui  terram  promissionis  Israeli 
promissam  tenebant.  De  his  quasi  septem  fontibus  cunctae  animarum 
mortiferae  corruptelae  emanant.  Et  dicuntur  haec  capitalia,  quia  ex 
eis  oriuntur  omnia  mala;  nullum  enim  malum  est  quod  non  ab  ali- 
quo  horum  originem  trahat. 


(1)  LXXIX.   v.   17:  Enarrat.   in  Psalm. 

(2)  Ad  Cap.  XLIII.   v.  23.  —  Cfr.  O.  August.  Enchirid.  c.  64. 

(3)  Ioan.  c.  XI.  v.   '49. 

(4)  Quaestion.  in  Pentat.  Lib.  III.  q.  20. 

(5)  Moral.  Lib.  XXXI.  c.  45. 

De  superbia,  quae  est  radix  omnium  malorum.  —  Ex  superbia 
tainen  omnia  mala  oriuntur,  et  haec  et  alia;  quia,  ut  ait  Gregorius  (1), 
«  radix  cuncti  mali  est  superbia » ;  de  qua  dicitur  (2) :  Initium  omnis 
peccati  est  superbia,  quae  « est  amor  propriae  excellentiae  »  (3).  —  Cuius 
quatuor  sunt  species,  ut  Gregorius  ait  (4) :  «  Prima  est  cum  bonum  quod 
habet  quis  sibi  attribuit:  secunda  cum  credit  a  Deo  esse  datum,  sed 
tamen  pro  suis  meritis:  tertia  cum  se  iactat  habere  quod  non  habet: 
quarta  cum, '  caeteris  despectis,  singulariter  vult  videri » .  —  Merito 
ergo  radix  omnis  mali  dicitur  superbia. 

Huic  autem  videtur  obviare  quod  Apostolus  ait  (5) :  Radix  omnium 
malorum  est  cupiditas  ;  quia  si  radix  omnium  malorum  est  cupiditas, 
ergo  superbiae  ;  quomodo  ergo  superbia  radix  est  et  initium  omnis 
peccati  ? 

Quomodo  superbia  dicatur  radix  omnium  malorum  et  cupiditas, 
cum  suyerbia  non  sit  cupiditas?  —  Sed  « utrumque  recte  dictum 
esse  intelligitur,  si  genera  peccatorum  singulorum,  non  singula  ge- 
nerum  utraque  locutione  intelligantur  includi;  nullum  quippe  genus 
peccati  est  quod  interdum  ex  superbia  non  proveniat;  nullum  etiam 
est  quod  ex  cupiditate  aliquando  non  descendat.  Sunt  enim  nonnulli 
hominum  qui  ex  cupiditate  fiunt  superbi;  et  aliqui  ex  superbia  fiunt 
cupidi.  Est  enim,  ut  ait  Augustinus  (6),  homo  qui  non  esset  amator  pe- 
cuniae,  nisi  per  hoc  putaret  se  excellentiorem  esse,  ideoque  ut  excel- 
lat  divitias  cupit ;  tali  ex  superbia  oboritur  cupiditas.  Et  est  aliquis  qui 
non  amaret  excellere,  nisi  putaret  per  hoc  maiores  divitias  habere » (7). 
Ideo  ergo  excellere  laborat,  quia  divitias  habere  amat.  Huic  innascitur 
superbia,  id  est  amor  excellentiae,  ex  cupiditate.  —  Patet  ergo  quod 
ex  superbia  aliquando  cupiditas,  et  ex  cupiditate  aliquando  superbia 
oritur;  et  ideo  de  utraque  recte  dicitur  quod  sit  radix  omnis  mali. 


(1)  Loc.  cit.  (5)  /.   Tim.  c.  VI.  v.   10. 

(2)  Eccli.  c.  X.  v.  15.  (6)  De  Gcnes.  ad  Litter.  Lib.   XI.  c.   15. 
(3;  D.  August.   De  Genes.  ad  Litl.   Lib.  XI    c.   14. 

(4)  Moral.  Lib.  XXIII.  c.  6.  (7)  Ex  Glos,  ad  /.   Tim.  1.  cit. 

QUAESTIONES  I-V.  (l) 

945.  ( i )  —  Proponuntur  quinque  quaestiones  hic  solvendae. 
—  Circa  istam  quadragesimam  secundam  disiinctionem ,  in 
qua  Magister  recitat  dictum  Hieronymi,  in  quo  innuitur  quod 
peccaium  consistit  in  cogitatione,  sermone  et  opere,  quae- 
runtur  quinque:  —  a)  Primo,  utrum  peccatum  possit  esse  in 
cogitationel  (2)  —  b)  Secundo,  utrum  in  sermonelfi)  —  c) 
TertiO,  utrum  consistat  in  opere?(4)  —  d)  Quarto,  utrum  di- 
visio  Hieronymi  de  peccato  sit  sufficiensl  (5)  —  e)  Quinto  pos- 
set  quaeri  de  distinclione  sepiem  peccatorum  capitalium  (6). 

946.  —  Argumenta  principalia  quaest.  1(7).  —  Circa  pri- 
mum  arguitur  quod  non:  —  a)  Quia,  secundum  August,  De 
Duabus  Animabus,  peccatum  nusquam  est  nisi  in  voluntate. 

b)  Item,  De  V er a  Religione:  Peccatum  adeo  voluntarium 
est,  etc. :  sed  non  est  voluntarium  nisi  quia  in  voluntate  vel 
in  potestate  voluntatis:  cogitatio  autem  non  est  in  potestate 
voluntatis,  dicente  August.  III.  De  Lib.  Arb.  cap.  15:  Non 
est  in  potestate  nostra  quin  visis  tangamur ;  ergo  non  est 
in  cogitatione  peccatum. 

c)  Praeterea,  nihil  est  peccatum  nisi  sit  cognitum,  quia 
non  est  peccatum  nisi  votitum,  et  nihil  est  volitum  nisi  co- 
gnitum:  sed  cogitatio  non  est  cognita  vel  intellecta;  quia 
si  sic,  aut  igitur  quando  est,  quod  non  contingit,  quia  tunc 
duo  actus  essent  simul  in  intellectu,  quod  non  est  necesse  ad 
hoc  quod  aliquis  peccet :  nec  antequam  insit,  quia  tunc  de  ista 
intellectione  quaererem,  utrum  esset  infellecta,  vel  non;  et  si 
sic,  iterum  quaererem  de  illa,  et  sic  in   infinitum;    nec    etiam 


(1)  Quas  Waddingus  separatim  enuntiat  cum  argumentis  principalibus. 

(2)  Solvitur  n.  955  seqq.  (5)  Solvitur  n.  975. 

(3)  Solvitur  n.  966  seqq.  (6)  Solvitur  n.  976. 

(4)  Solvitur  n.  970  seqq.  (7)  Solvuntur  ad  n.  965. 

postquam  infuit,  quia  tunc  in  illa  non  esset  peccatum  actua- 
liter:  quod  est  propositum. 

d)  Praeterea,  in  cogitatione  non  est  malum;  ergo  non 
peccatum.  —  Probatio  antecedentis :  quia  si  hoc  esset  verum, 
non  esset  nisi  quia  talis  cogitatio  est  alicuius  mali:  sed  in- 
tellectio  mali  non  est  mala;  habet  enim  Deus  cogitationem 
mali,  in  quo  tamen  non  est  malnm  vel  peccatum:  scientia  etiam 
est  eadem  respectu  oppositorum,  et  respectu  unius  oppositi 
est  bona;  igitur  et  respectu  alterius. 

947.  —  Contra  est  Hieronym.  *  in  littera  [pag.  877]  et 
Super  Ezech.  In  omnem  autem,  etc.  *  —  Idem  etiam  dicit 
August.  XII.  De  Trinit.  c.  12. 

948.  ( '  )  —  Argumenta  principalia  quaest.  11(1).  —  Circa  se- 
cundum,  utrum  peccatum  possit  esse  in  sermone,  arguitur  quod 
non:  —  a)  Utensinstrumento  ad  flnem  illum  ad  quem  est  ordina- 
tum  non  peccat  sic  utendo:  sed  sermo  inventus  est  ad  exprimen1 
dum  mutuae  voluntatis  inditia,  secundum  Platonem  in  Timaeo. 

b)  Praeterea,  si  esset  peccatum  in  sermone,  hoc  esset  vel 
in  quantum  est  vox,  vel  in  quantum  significativa:  non  in 
quantum  vox,  quia  tunc  in  brutis  esset  peccatum:  nec  ut  si- 
gnificativa,  quia  ad  significandum  est  imposita,  et  eius  impo- 
sitio  non  est  peccatum:  tum  etiam  quia  ex  hoc  quocl  est  si- 
gnificativa  non  imprimitur  sibi  aliqua  qualitas;  ergo. 

949.  —  Contra:  —  Matth.  V,  v.  22:  Qui  dixerit  frairi 
suo  Raccha  reus  erit  iudicio  (2);  *  qui  dixerit  fatue,  etc.  *  — 
Praeterea,  lac.  III.  v.  2:  Si  quis  verbo  non  offendit.  —  Item, 
ibi.   v.  6:  Lingua  ignis  est. 

950.  (')  —  Argumenta  principalia  quaest,  111(3).  --  Circa  ter- 
iium,  utrum  peccatum  consistat  in  opere,  arguitur  quod  non :  — 
a)  Quia  quod  non  est  voiuntarium  non  est  peccatum:  opus 
non  est  voluntarium,  ad  Rom.  VII.  v.  19:  Non  quod  volo 
bonum  hoc  *  ago,  sed  quod  odio  malum  illud  *  facio ;  ergo. 

b)  Praeterea,  in  eo  quod  est  commune  brutis  et  homini- 
bus  non  potest  esse  peccatum;  per  illud  enim  commune  non 
possumus  nos  convertere  ad  finem,  nec  averti  a  fine:  sed  in 
multis  operibus  in  quibus  deberet  esse  peccatum  communica- 
mus  cum  brutis;  ergo,  etc. 

(1)  Solvuntur  ad  n.  969.       (2)  Vulg.  concilio.       (3)  Solvuntur  ad  n.  974. 

951.  —  Contra:  —  ln  Psal.(l):  Redclet  unicuique  iuxta 
opera  sua.  Et  Apoc.(2):   Opera  enim,  illorum  sequuntur  eos. 

952.  —  Proponitur  quaestio  IV  (3).  —  Girca  quartum,  utrum 
divisio  D.  Hieronymi  de  peccato  sit  sufficiens,  proceditur 
sine  argumentis. 

953.  ( J )  —  Ostenditur  malitiam  primo  et  formaliter  non  esse 
nisi  in  aliquo  actu  voluntatis  [Vid.  n.  874].  —  Ad  quaestiones  istas 
praemitto  quoddam  generale,  scilicet  quod  malitia  primo  et 
formaliter  non  est  nisi  in  aliquo  actu  voluntatis.  —  *  Probo  * : 
a)  Quia  iustitia  habitualis,  ut  distinguitur  contra  peccatum 
originale,  et  actualis  iustitia,  ut  distinguitur  contra  peccatum 
actuale,  est  in  voluntate;  ergo  peccatum  originale  et  actuale  est 
in  voluntate.  Hoc  satis  patet  per  Anselm.  De  Peccato  Orig.  c.  4. 

b)  Item,  August.  III.  De  Lib:  Arb.:  Causa  *primo*  (a)  pec- 
candi  est  voluntas;  nihil  enim  est  peccatum  nisi  quod  est  in  po- 
testate  facientis,  et  nihil  est  in  potestate  facientis  nisi  quod  est 
in  potestate  voluntatis  eius,  quia  nihil  praeter  hoc  est  impu- 
tabile;  et  ideo  dicit  XII.  De  Civit.  cap.  8  quod  defectus  volun- 
tarios  sequitur  debita  poena.  —  Ex  quo  sequitur  quod  in  solo 
relle  est  peccatum  primo,  et  in  aliis  non  nisi  mediante  velle. 

c)  Praeterea,  omnis  causa  activa  in  universo,  praeter  vo- 
luntatem,  est  naturaliter  activa;  ergo  nulla,  praeter  volunta- 
tem,  est  vituperabilis  propter  suam  actionem;  hoc  enim  patet 
per  August.  III.  De  Lib.  Arb.;  causa  enim  naturalis,  secundum 
eum,  non  agit  nisi  secundum  quod  accipit  ut  agat  ab  alio,  et 
ideo  in  nulla  sua  propria  actione  est  vituperabilis,  et  ideo  in 
nulla  actione  sua  est  peccatum. 

d)  Ex  quo  sequitur  quod  in  cogitatione,  sermone  et  opere 
non  est  peccatum  formaliter  et  primo,  sed  hoc  est  in  solo 
actu  voluntatis. 

954.  ( 2 )  —  Materialiter  tamen  potest  etiam  esse  in  cogita- 
tione,  sermone  et  opere  (4).  —  Secundo  dico  quod,  licet  peccatum 


(a)  Wadd.  prima. 

(1)  XVII,  v.  21,  ubi  Vulgata:  Et  retrlbuet  mihi  Dominus  secundum  iusti- 
tiam  meam,  et  secundum  puritatem  manuum  mearum  retribuet  mihi.  —  Melius 
ad  rem:  Prov.  c.  XXIV.  v.  12;  Eccli.  c.  XVI.  15;  Matth.  c.  XVI.  v.  27; 
Rom.  c.  II.  6.  (3)  Solvitur  ad  n.  975. 

(2)  Cap.  XIV,  v.   13.  (4)  Cfr.  Quodlib.  q.   18,  per  tot. 

Tom.  II  56 

non  possit  esse  formaliter  nisi  in  voluntate  vel  in  actu  eius, 
materialiter  tamen  poiest  esse  in  istis  actibus  dictis,  scilicet 
cogitatione,  sermone  et  opere:  —  a)  Quia,  secundum  Anselm. 
ubi  supra,  voluntas  est  motor  in  toto  regno  animae,  et  omnia. 
obediunt  sibi.  Sicut  ergo  voluntas  tenetur  habere  in  actu  suo 
rectitudinem,  sic  tenetur  habere  illam  in  aliis  actibus  exterio- 
ribus,  ad  quos  cooperatur  ut  motor.  Sicut  igitur  movendo  recte 
potentias  inferiores,  actus  earum  sunt  recti  rectitudine  parti- 
cipata,  ita  etiam  per  oppositum  movendo  non  recte  actus  sunt 
non  recti,  quam  rectitudinem  debet  voluntas  illis  dare,  et 
ita  movendo  eas  non  recte  privat  eas  illa  rectiludine. 

b)  Et  hoc  habetur  expresse  ab  Anselmo,  ubi  supra,  cap.  4, 
ubi  loquens  in  forma  aliarum  potentiarum  dicit:  Dedisti  nobis 
dominum,  *  cui  non  obedire  non  *  possumus,  etc.  Et  dicit 
quod  movet  ahas  potentias  in  nobis  sicut  instrumenta. 

c)  Ex  quo  etiam  sequitur  quod  nullus  actus  possit  esse 
malus,  etiam  maierialiter ,  nisi  qui  potest  imperari  ab  actu 
voluntatis  formatiter  malo. 

955.  ( 3 )  —  Divisio  I.  quaest.  —  Ex  istis  respondeo  ad  pri- 
mam  quaesiionem  [n.  945  a].  —  Ubi  primo  videndum  est  si 
cogitatio  sit  in  potestate  voluntatis  et  quomodo.  —  Secundo, 
quomodo  potest  esse  mala;  primum  enim  est  necessarium  ad 
secundum;  cum  eniin  in  cogitatione  non  sit  fprmaliter  malitia 
vel  peccatum,  ad  hoc  quod  sit  aliqualiter  rnala  oporfet  quod 
subsit  imperio  voluniatis,  ex  qua  subiectione  contrahat  ma- 
litiam  a  malitia  voluntatis. 

956.  —  Rationes  tenentium  cogitationem  non  esse  in  pote- 
state  voluntatis(t).  —  Quantum  ad  primum  non  videtur  quod 
subsit  imperio  voluntatis:  —  a)  Quia  omnis  volitio  requirit 
necessario  intellectionem  naturaliter  priorem,  licet  simul 
duratione.  Quaero  igitur,  quam  cogitationem  potest  imperare? 
—  Non  illam  priorem;  patet.  — ■  Nec  aliam  secundam;  quia  ad 
nihil  movet  voluntas  simul  duratione  nisi  ad  illud  quod  fuit 
praecognitum ;  igitur  si  movet  ad  cogitationem  secundam,  illa 
erat  iam  cognita.    —  Et  sic  posset  procedi  in  infinitum. 

Aliter  deducitur  argumentum  sic:  Si  volunlas  potest  im- 
perare  intellectui  cogitationem  alicuius  obiecti,  tunc  aut  illam 


(1)  Solvuntur  n.  963. 

a  qua  (a)  avertit  intellectum,  aut  illam  ad  quam  convertit 
ipsurn.  —  Non  primum,  quia  tunc  non  averteret  ab  ea.  — 
Nec  secundum,  quia,  ut  dictum  est,  volitio  requirit  in  intellectu 
actualem  cognitionem  simul  duratione,  et  priorem  natura: 
cogitatio  vero  ad  quam  convertit  est  posterior  natura  voli- 
tione  per  quam  intellectus  convertitur  acl  illam.  —  Igitur  non 
videtur  quod  voluntas  possit  imperare  cogitationem  aliquam 
intellectui,  nec  ipsum  avertere  a  consideratione  alicuius  obiecti, 
et  convertere  ad  aliud. 

(4)  b)  Praeterea,  in  per  se  causis  eiusdem  speciei  non  potest 
esse  circulus,  ex  I.  Poster.,  tunc  enim  idem  esset  essentialiter 
prius  et  posterius:  sed  cogitatio  in  intellectu  est  per  se  causa 
requisita  ad  volitionem,  cum  voluntas  non  *  potest  *  velle  nisi 
praecedente  cogitatione  in  intellectu;  ergo  non  erit  e  converso 
voluntas  causa  cogitationis  in  intellectu,  et  per  consequens  nec 
imperabit  illam. 

Dices  quod  cogitatio  in  intellectu  non  est  per  se  causa 
volitionis  in  voluntate,  sed  tantum  causa  sine  qua  non.  —  Con- 
tra :  causa  prior  non  solum  non  habet  esse  a  causa  posteriori, 
sed  nec  ad  actum  suum  praesupponit  actum  causae  posterio- 
ris:  sed  si  voluntas  imperat  cogitationem  in  intellectu,  oportet 
eam  esse  causam  priorem  intellectu;  ergo  non  praesupponit 
actum  intellectus  ut  causam  sine  qua  non. 

c)  Praeterea,  quilibet  effectus  habens  causam  sufflcientem 
potest  causari  ab  ea :  sed  quaelibet  intellectio  habet  causam 
sufficientem,  scilicet  memoriam  perfectam,  ad  cuius  rationem 
non  concurrit  voluntas,  ut  patet  in  Divinis,  ubi  ad  actum  me- 
moriae  perfectae  non  concurrit  voluntas  concausans,  quia  vo- 
luntas  non  concurrit  ad  productionem  Filii,  ex  dist.  6  I.  Libri 
[n.  580];  ergo  non  potest  imperare,  nec  intellectum  movere  ad 
actum  intelligendi.  —  Praeterea,  causa  efficiens  intellectionis 
meae  videtur  esse  obiectum  intelligibile  (b)  cum  intellectu 
agente.  Ex  quo  sequitur  quod  voluntas  non  habet  causalitatem 
super  illam;  quia  causae  naturales  habentes  causalitatem  super 
effectum  communem  causant  illum  iotaliter. 

957.  (5.)  —  Ostenditur  aliquam  cogitationem  esse  a  voluntate 
imperatam.  —  Respondeo  et  dico  quod  oportei  actum  intelle- 


(a)  Wadd.  quo.  (b)  Ed.  Ven.  intellectuale. 

ctus  es.se  in  potestate  voluntatis,  ita  quod  possit   intelleclum 
avertere  ab  uno  intelligibili,  ad  aliud  intelligibile  convertendo : 

a)  Alias  intellectus  staret  semper  in  cognitione  obiecti  per- 
fectissimi  habitualiter  sibi  noti  —  *  Probo  *:  agens  perfectius 
circa  idem  passum  fortius  agit,  et  impedit  minus  perfectum  ; 
patet  de  igne  et  aqua,  quae  si  agant  circa  idem,  ignis  totali- 
ter  impediet  (a)  aquam  in  sua  actione,  ita  quod  non  habebit 
effectum  suum:  sed  obiecta  intelligibilia  respectu  intellectionis 
sunt  causae  naturales  activae,  et  intellectus  agens  et  possibilis, 
si  ponantur  agere  ad  intellectionem ;  igitur  rninus  perfectum 
intelligibile,  praesente  magis  perfecto  intelligibili  movente,  nun- 
quam  moveret,  neque  averteretur  intellectus  ab  illo  magis  per- 
fecto  et  efficacissimo  intelligibili. 

b)  Praeterea,  August.  XI.  De  Trinit.  c.  2  et  XV.  c.  27  dicit 
quod  voluntas  vult  et  copulat  intelligentiam  proli.  Verum  est 
tamen  quod  in  XI.  loquitur  de  sensu;  sed  in  XV.  de  inteltectu. 

c)  Praeterea,  II.  De  Anima:  Intelligimus  cum  volumus, 
scilicet  quorum  notitiam  habitualem  habemus. 

d)  Praeterea,  habitus  est  quo  quis  potest  uti  cum  volue- 
rit,  I.  Ethic;  ergo. 

e)  Dicitur  igitur  quod  aliqua  intetlectio  vel  cogitatio  est 
a  voluntate  imperata. 

1)58.  —  Non  tamen  primam.  —  Et  cum  possit  distingui  co- 
gitatio  generaliter  in  primam  et  secunclam,  de  prima  probo 
quod  non  potest  esse  in  potestate  voluntatis :  —  a)  Quia  ali- 
qua  cogitatio  praecedit  necessario  omne  velle,  saltem  natura: 
sed  quod  praecedit  omne  velle  et  est  prius,  natura  saltem,  non 
est  in  potestate  nostra. 

b)  Hoc  etiam  dicit  August.  III.  De  Lib.  Arb.  cap.  15:  Non 
est  in  potestate  nostra  quin  visis  tangamur. 

959.  ( 6 )  —  Aliorum  modi  expiicandi  quomodo  cogitatio  sit  in 
potestate  voluntatis.  —  Sed  de  secuncla  cogitatione  videtur  diffi- 
cile  quod  sit  in  potestate  nostra,  cum  ad  nihil  videatur  mo- 
vere  voluntas  nisi  ad  cognitum.  —  Et  dicitur  hic  multipliciter : 

a)  Uno  mocto  quod  sufficit  ad  hoc,  quod  voluntas  moveat 
ad  cogitationem  alicuius,  quod  illud  sit  cognitum  solum  habi- 
tualiter,  non  actualiter. 


(a)  Ed    Ven.  formaliter  impediret. 

b)  Alio  modo  dicitur  quod  sufficit  cognitio  vel  cogitatio 
alicuius  obiecti  in  universali,  vel  in  aliquo  simili,  vel  con- 
irario. 

c)  Alio  modo  dicitur  quod  sufficit  cognitio  illius  obiecti 
remissa,  vel  quod  voluntas  remittat  intellectum  ad  cogitatio- 
nem  inexsistentem  (a)  sibi,  et  tunc  illa  cogitatione  remissa  oc- 
currit  aliud  cogitabile. 

d)  Alii  dicunt  quod  intellectus  habet  actum  collativum, 
ita  quod  in  quantum  cognoscit  unum  correlativum  comparando 
ipsum  ad  aliud,  voiuntas  movet  ad  standum  in  cognitione  illius. 

e)  Alii  dicunt  quod  in  potestate  voluntatis  non  est  cognitio 
simplex,  sed  discursiva ;  sed  ex  simplici  movet  ad  discursivam, 
ita  quod  intellectui  apprehendenti  cognitione  simplici  aliqua 
duo  obiecta  voluntas  imperat  collationem  unius  ad  alterum. 

960.  —  Impugnantur  singillatini.  —  a)  Contra  primum 
modum :  impossibile  *  enim  *  est  voluntatem  velle  actu,  nisi  sit 
actualis  intellectio  in  intellectu ;  si  enim  sufficeret  habitualis, 
tunc  dormiens  vel  quantumcumque  distractus  posset  velle  ali- 
quod  notum  in  habitu.  * 

b)  Nec  secundus  modus  valet;  quia  tunc  cum  in  lapide 
intelligatur  substantia  corporea,  intellectio  lapidis  sufficeret 
ad  volendum  avem  vel  bovem,  quia  haec  intelliguntur  in  sub- 
stantia  corporea  ut  in  universali. 

Item,  illa  intellectio  in  universali  vel  est  idem  cum  intel- 
lectione  in  particulari,  vel  (atia(b)).  —  Non  potest  esse  alia, 
quia  sicut  universale  in  singulari  non  est  aliud  quam  singulare, 
sic  nec  intellectio  universalis  in  particulari  est  alia  a  particu- 
lari.  Ergo  est  idem  in  particulari:  sed  per  hanc  non  intelligitur 
nisi  aliquid  determinatum ;  ergo. 

(7  )  Praeterea,  intelligendo  universale  *  possem  (c)  *  velle  quod- 
libet  contentum  sub  universali,  quod  est  volibile  vel  appetibile: 
puta  intelligendo  animal  *  possem  *  d)  velle  ovenr  vel  bovem: 
hoc  tamen  non  possum  sine  specie  propria  ovis  vel  bovis: 
quam  speciem  non  causat  illa  intellectio  universalis,  nec  etiam 
voluntas,  sed  obiectum  singulare  et  intellectus  agens;  igitur 
intellectio  universalis  non  sufficit. 


(«)  Ed.  Ven.  cogitatione  illa  inexsistente. 

(b)  Deest  in  Ed.  Ven.  (c)  Wadd.  possuin. 

(8)  c)  Tertius  etiam  modus  non  est  conveniens;  bene  enim 
concedo  quod  voluntas  potest  remittere  cogitationem  inexsisten- 
tem;  sed  tunc  a  casu  accidit  quod  occurrit  aliud  intelligibile, 
vel  eogitatio  alterius  intelligibilis,  vel  eiusdem  aliter  quam 
prius,  quod  quidem  intelligibile  moveat  intellectum  et  volunta- 
tem,  et  sic  solum  casnaliter,  et  non  per  se  esset  cogitatio(a) 
in  potestate  voluntatis. 

Praeterea,  non  salvat  propositum;  quia  quantumcumque 
voluntas  moveat  ad  aliud  remittendo  priorem  cogitationem, 
hoc  tamen  non  est  per  se  ad  aliquod  determinatum,  quia 
hoc  solum  est  ad  phantasma  fortius  quod  fortius  movet,  et  hoc 
per  accidens,  in  quantum  scilicet  remittit  illam  cogitationem. 

d)  Quartus  etiam  modus  non  sufflcit;  non  enim  semper 
ad  hoc,  quod  voluntas  avertat  intellectum  ab  uno  et  convertat 
acl  aliud,  oportet  quod  cognitio  vel  cogitatio  sit  comparativa, 
quia  unum  obiectum  potest  cognosci  per  se,  sine  comparatione 
ad  aliud,  et  ab  intellectione  illius  potest  voluntas  avertere  in- 
tellectum. 

#  (Item  in  comparatione  non  est  intelleclio  alterius,  sed 
tantum  cointellectio  (b) ). 

(9)  e)  Ultimus  etiam  modus  non  valet;  quia  si  non  est  in 
potestate  (nostra  (b))  illud  sine  quo  non  potest  haberi  discursus, 
nec  etiam  ipse  discursus  erit  in  potestate  nostra:  discursus 
autem  necessario  praesupponit  cognitionem  apprehensivam 
obiecti,  et  illa  simplex  intellectio  obiecti  *  qua  *  (c)  debet  in- 
tellectus  discurrere,  non  est  in  potestate  voluntatis,  ut  proba- 
tum  est  supra ;  ergo  nec  discursus. 

901.  —  Impugnantur  omnes  simul.  —  Item,  contra  omnes 
modos  simul ;  quia  nullus  eorum  potest  assignare  aliquem 
actum  in  intellectu  in  eodem  instanti  cum  volitione,  qui  ad 
hoc  sufficiat.  —  Non  primus,  quia  ille  nullum  actum  ponit, 
sed  solum  cognitionem  habitualem.  —  Nec  secundus,  quia 
volitio  est  in  se  distincta:  sed  actus  vel  cognitio  in  univer- 
sali  est  indistincta.  —  Nec  tertius,  quia  remissio  intelle- 
ctioriis  unius  obiecti  non  ponit  aliquam  intellectionem  alterius 
obiecti  nisi  a  casu.  —  Nec  quartus,  quia  quando  intelligo 
lapidem    absolute    non    habeo    comparationem  praeviam,  nec 


(a)  Ed.  Ven.  cognitio.       (b)  Deest  in  Ed.  Ven.       (c)  Wadd.  ad  quam 

absoluta  intellectio  sufficit  ad  hoc  quod  velit  comparatl- 
vam.  —  Nec  quintus,  quia  in  instanti  in  quo  voluntas  con- 
vertit  non  intelligit  extremum  a  quo  discurrit,  quia  ab  intel- 
lectione  illius  avertit ;  nec  extremum  ad  quod  discurrit,  quia 
illius  intellectio  est  naturaliter  posterior  volitione.  —  Stat  ergo 
difficuttas  praedicta. 

962.  (io)  —  Explicat  Doctor  quomodo  cogitatio  sit  in  pote- 
state  voluntatis.  —  Respondeo  ergo  praemittendo  tres  propo- 
sitiones:  —  a)  Prima,  quod  una  intellectione  perfecta  et 
distincta  exsistente  in  intellectu,  multae  iniellectiones  indi- 
stinctae  et  imperfectae  possunt  inesse.  —  Patet  in  exemplo 
in  visu,  qui  in  pyramide  et  infra  basim  videt  unum  punctum  in 
cono  distincte;  et  tamen  in  eadem  pyramide  et  infra  eamdem 
basim  videt  multa  imperfecte  et  indistincte  (et  tamen  una  est 
tantum  visio  perfecta  istius,  scilicet  super  quod  cadit  axis  pyra- 
miclis  (a) ).  Si  hoc  est  possibile  in  sensu,  multo  magis  in  iniellectu. 

b)  Secunda  propositio  est,  quod  intellectione  inexsistente, 
licet  non  cogniia  ut  obiectum,  potest  voluntas  vette  et  com- 
ptacere  sibi  in  obiecto  iliius  intellectionis  et  in  illa  intelle- 
ctione,  et  non  complacere  sibi.  Aliter  enim  voluntas  non  pos- 
set  copulare  parentem  cum  prole:  quod  est  contra  Augustinum, 
quasi  ubique  in  lib.  De  Trinit. 

c)  Tertia  propositio  est,  quod  votuntate  comptacente 
intetiectioni,  inleltectio  firmatur  et  intenditur ;  ipsa  autem 
non  complacente  vel  nolente,  inftrmatur  et  remittitur.  —  Et 
hoc  declaratur  sic:  agens  quod  est  diversarum  operationum 
et  actionum,  si  circa  unum  et  idem  agit,  fortius  agit  et  per- 
fectius  quam  si  simul  agat  circa  disparata;  virtus  enim  unita 
fortior  est  et  perfectior;  igitur  si  anima  secundum  omnes  suas 
potentias  agit  circa  idem,  ibrtius  et  perfectius  agit  quam  si 
circa  diversa  secundum  diversas  potentias  ageret.  Et  ideo  si 
voluntas  operatur  circa  idem  circa  quod  intellectus,  confir- 
matur  intellectus  in  actione  sua.  —  Et  haec  est  ratio  propter 
quid.  —  Quocl  vero  ita  sit,  patet  per  experientiam  certam, 
sicut  quilibet  potest  experiri  in  se. 

Praeterea,  agens  inferius  perfectius  agit,concurrenteagente 
superiori,  licet  non  necessario  requisito:  sed  voluntas  est  agens 

superius  respectu   intellectus,    licet  non   necessario    requiratur 
ad  actionem  intellectus;  ergo,  etc. 

i  i  )  d)  Dico  igitur  quod  una  intellectione  intellectus  exsistente 
perfecta,  possunt  ibi  esse  multae  confusae  et  imperfectae,  nisi 
illa  intellectio  esset  ita  perfecta  et  actualis,  quod  non  pate- 
retur  secum  aliam.  Illis  ergo  confusis  et  imperfectis  ibi  exsi- 
stentibus,  potest  voluntas,  secundum  propositionem  secundam, 
complacere  in  qualibet  earum,  etiamsi  illa  intellectio  non  fuerit 
cognita  ut  obiectum  actualiter;  et  ex  tertia,  voluntate  com- 
placente  in  aliqua  intellectione,  confirmat  illam  et  intendit.  llla 
igitur  quae  fuit  remissa  et  imperfecta  fit  per  istam  compla- 
centiam  perfecta  et  intensa;  et  sic  potest  imperare  cogitatio- 
nem  et  convertere  intellectum  acl  illam.  Voluntate  autem  no- 
lente  aliam  intellectionem  et  non  complacente  in  ea,  illa  re- 
mittitur  vel  desinit  esse,  et  sic  dicitur  voluntas  avertere  in- 
tellectum  ab  intellectione  illius.  —  *  Et  est  simile,  ut  dictum 
est,  de  oculo,  qui  stans  *  in  comparatione  eadem  ad  aliquod 
corpus  visum,  sine  motu  aliquo,  et  manente  eadem  pyramide, 
potest  virtus  visiva  in  aliuci  punclum,  quod  prius  videbat,  licet 
imperfecte;  nisi  forte  visio  illa  esset  ita  perfecta,  quocl  non 
permitteret  secum  aliam. 

963.  ('2)  —  Solvuntur  rationes  tenentium  cogitationem  non 
esse  in  potestate  voluntatis.  —  Acl  argumenta:  —  a)  Ad  pri- 
mum  [n.  956  a]  dico  quod  volitio  requirit  intellectionem  prio- 
rem  naiura;  sed  sunicit  quocl  illa  intellectio  sit  imperfecta, 
ad  hoc  quod  voluntas  illi    complaceat,  ut  dictum  est  [n.  000]. 

b)  Ad  secundum  [n.  956  b\  clico  quod  non  est  inconve- 
niens  esse  circulum  ubi  causa  superior  non  est  simpliciter 
necessaria,  sed  contingenter  concurrit  cum  inferiori,  et  potest 
effectus  inferioris  esse  sine  illa :  sic  autem  est  in  proposito; 
voluntas  enim  non  est  causa  necessaria  intellectionis.  —  In 
causis  autem  naturalibus  et  necessariis  ordinatis  simpliciter 
illa  propositio  est  vera. 

c)  Ad  tertium  [n.  956  c]  dico  quod  intellectiones  habent 
causam  sufflcientem  memoriam,  quoad  perfectionem  quam 
illa  potest  causare.  Ipsa  tamen  eaclem  causa  concurrente  cum 
superiori,  vel  habente  ordinem  essentialem  circa  illud  circa 
quod    agit,  ipsa  (perfectius    agit  (a) ).  Propter    quem    ordinem 

LIB.    II.    DIST.    XLII.    QUAESTIONES    1-V.  889 

natae  sunt  istae  potentiae  se  invicem  impedire,  cum  circa  di- 
versa  operantur;  ideo  circa  idem  se  intendunt,  et  tunc  sequi- 
tur  operatio  inlensior  et  perfectior.  Unde  quando  intellectus 
*  intelligit  *  (a)  aliquid,  si  esset  operatio  voluntatis  circa  idem, 
et  imaginatio  circa  idem  imaginabile,  et  sensus  circa  idem 
particulare,  ut  puta  quod  esset  praesens,  perfecMor  esset  in- 
tellectio,  quia  potentiae  distinctae  circa  diversa  remittuntur  in 
actionibus  suis. 

Aliter  posset  dici  quod  voluntas  habeat  immediatam 
actionem  super  intellectum.   —  Sed  tamen  hoc  est  difficilius. 

964.  ('3)  —  Deelarat  Doctor  quomodo  peccatum  potest  esse  in 
cogitatione.  —  Sequitur  secundnm  [n.  955],  quomodo  scilicet 
potest  esse  peccatum  in  cogitatione?  —  Ad  quod  dico:  — 
ipsius  voluntatis  sunt  duo  actus,  scilicet  complacentiae  et  con- 
a)  Quod  cupiscentiae ;  et  actus  complacentiae  prior  est,  quia 
prius  complacet  voluntati  ex  dilectione  in  illo  cui  concupiscit 
quam  concupiscat  aliquid  sibi. 

b)  Voluntas  igitur  potest  aliquid  sibi  inordinate  concupi- 
scere  et  complacere  in  illo,  et  etiam  potentiis  inferioribus  po~ 
test  aliquod  inordinatum  concupiscibile  concupiscere,  et  in  hoc 
complacere  in  illo,  et  eodem  modo  potest  quoad  *  actus  *  in- 
tellectus. 

c)  Quando  igitur  voluntas  imperat  cogitationem  alicuius 
illiciti,  qua  vult  quod  obiectum  sit  sibi  praesens  ad  continuan- 
dum  delectationem  et  complacentiam  in  illo,  si  illud  cogitatum 
sit  illicitum,  in  complacentia  plena  illo  modo  praedicto  est 
peccatum  mortale;  et  hoc  non  solum  de  carnalibus,  ut  cogi- 
tare  luxuriam,  sed  etiam  in  actibus  intellectus  respectu  alio- 
rum  obiectorum,  ut  imaginari  et  morari  cum  delectatione  in 
cogitatione  mortis  inimicornm.  Et  sic  patet  quod  cogitatio  de 
obiecto  illicito  procedens  ex  complacentia  voluntatis  in  illo, 
post  deliberationem,  est  peccatum  mortale;  sicut  enim  est  pec- 
catum  mortale  voluntati  concupiscere  sibi  delectationem  de 
obiecto  illicito,  et  illam  etiam  vel  aliam  concupiscere  poten- 
tiae  inferiori,  sic  etiam  est  peccatum  (ad  (b))  hoc  velle  cogita- 
tionem  de  isto  obiecto. 

( 'M  d)  Haec  est  sententia  August.  XII.  De  Trinit.  cap.  12,  et 
Magister  allegat  dist.  24,  cap.  illo,  Itaque,  ut  breviter  sum- 

(a)  Wadd.  intelligeret.  (b)  Deest  in  Ed.  Ven. 


890  LIB.    II.    DIST.   XLII.    QUAESTIONES    I  V. 

mam  perstringam,  etc.  [pag.  670].  Et  quod  Augustinus  ibi 
intelligat  quocl  delectatio  sine  consensu  in  opus  sit  peccatum 
mortale,  patet  per  illud  quod  dicit:  Si  sola  mutier  cogitat  de 
re  iUicita,  totus  homo  darnnabitur,  nisi  Mediatoris  gratia 
interveniente  liberetur;  quod  si  esset  veniate,  posset  sine  gratia 
opposita  liberari.  Ex  quo  (patet  quod  {a))  in  eadern  cogitatione 
potest  esse  peccatnm,  et  non  esse;  quia  quantumcumque  cogi- 
tatio  sit  delectabilis,  cum  tamen  obiectum  (non  (a) )  sit  delectabile, 
non  est  peccatum.  Unde  vir  sanctus  potest  delectari  in  cogita- 
tione  alicuius  peccati,  quod  detestatur. 

e)  Delectari  tamen  in  cogitalione  alicuius  peccati,  quatenus 
obiectum  sit  sibi  praesens,  ut  delectetur  in  illo  ut  in  obiecto, 
est  peccatum.  —  Et  hoc  patet  per  August.  IX.  Trinit.  cap.  10: 
Definire  intemperantiam,  verbumque  eius  dicere  pertinet  ad 
artem  mcrurn ;  esse  autem  intemperantem  pertinet  ad  illud 
quod  in  itla  arte  cutpatur :  sicut  nosse  et  definire  quid  sit 
solecismus  pertinet  ad  artem  loquendi;  facere  autem  iltud 
vitium  est  quod  in  eadem  arte  reprehenditur. 

f)  Sic  ergo  si  cogitatio  placet,  et  continuatur  non  propter 
cogitatum,  sed  ut  per  eam  quis  ad  finem  debitum  deducatur, 
non  est  peccatum;  sed  si  propter  obiectum  illicitum.  ut  in  ipso 
delectetur,  sic  est  peccatum.  Et  isto  modo  sancti  viri  detestantur 
cogitationes  illicitas. 

965.  (15)  —  Solvuntur  argumenta  principalia  quaest.  I.  — 
a)  Ad  primum  [n.  946 a]  patet  per  praedicta;  concedo  enim  quod 
peccatum  forrnaliter  non  est  nisi  in  voluntate  [n.  953];  sed 
materiatiter  potest  esse  in  aliis  actibus  [n.  954];  non  tamen 
nisi  ut  imperantur  a  voluntate.  Unde  prima  cogitatio,  ut  patet 
supra  [n.  958],  non  inducit  peccatum;  sed  totiens  habet  homo 
primas  cogitationes,  quotiens  sibi  occurrunt  diversa  obiecta,  et 
quotiens  surgit  a  somno. 

b)  Ad  secundum  [n.  946  61  concedo  quod  prima  cogitatio 
non  est  in  potestate  voluntatis  [n.  958];  sed  sic  complacere 
cogitationi,  et  sic  acceptare,  et  tenere  intellectum  ibi,  bene  est 
in  potestate  voluntatis. 

c)  Ad  tertium  [946  c]  dico  quod  non  sequitur:  cogitatio  non 
est  prius  cognita;  ergo  nec  volita;  nam  sufficit  quod  actus  co- 


(«)  Deest  in  Ed.  Ven 

gitationis  sit  praesens  in  ratione  actus,  non  in  ratione  obiecti  con- 
siderati,  nec  recte,  nec  reflexe,  ad  hoc  quod  voluntas  velit  illam  et 
complaceat  sibi  in  illa  [n.  962].  Unde  ad  hoc  quod  aliquid  sit  vo- 
litum  sufficit  eius  cogitationem  actualiter  intellectui  inhaerere. 
d)  Ad  ultimum  [946  d\  patet  ex  alio  ariiculo  quaestionis, 
quomodo  scilicet  peccatum  est  in  cogiiatione  [n.  964]. 

966.  (I6)  —  Divisio  II.  quaest.  —  Ad  quaesiionem  secundam 
[n.  945 #]  solvendam,  primo  videndum  est  quomodo  sermo  sit  in 
potestate  voluntatis.  —  Secundo,  quomodo  in  eo  est  malitia. 

967.  —  Ostenditur  sermonem  esse  in  potestate  voluntatis.  — 
Quantum  ad  primum  dico  quod  potentia  motiva  in  homine 
est  in  obedientla  servili  respectu  voluntatis,  quae  I.  Politic. 
vocatur  despotica.  Unde  in  tantum  sibi  obedit,  quod  nullum 
membrum  habile  ad  motum,  nisi  sit  aridum,  resistit  imperio 
voluntatis.  Sed  formare  voces  articulatas  est  actus  potentiae 
motivae.  licet  noii  possit  elici,  nisi  praecedente  actu  imagina- 
tionis  vel  intellectus;  ergo  sermo  est  in  potestate  voluntatis, 
si  lingua  non  sit  impedita,  sed  disposita  ad  motum. 

968.  —  Ostenditur  malitiam  esse  posse  in  sermone  materia- 
liter,  formaliter  vero  in  voluntate.  —  Quantum  ad  secundum  dico 
quod  malitia  vel  peccatum  est  in  sermone  materialiter,  forma- 
titer  vero  in  voluntate.  —  Nam  recta  ratio  iudicat  omnes  actus 
humanos  debere  esse  recte  circumstantionatos  rectitudine  sibi 
debita,  scilicet  participata,  loquendo  de  actibus  poientiarum 
inferiorum:  sed  actus  potentiae  motivae  subest  voluntati;  ergo 
debet  esse  circumstantionatus  et  rectus  rectitudine  sibi  debita: 
ut  quod  transeat  super  materiam  debitam,ut  ordinetur  ad  de- 
bitum  finem,  ut  scilicet  aedificet  proximum,  et  quod  notiflcet 
illud  quod  est  in  conceptu  mentis;  aliter  enim  esset  menda- 
cium.  Ex  defectu  igitur  alicuius  circumstantiae,  quam  debet 
imperare  voluntas,  est  peccatum  et  malitia  formaliter  in  vo- 
luntate,  et  materialiter  in  sermone. 

969.  (17)  —  Solvuntur  argumenta  principalia  quaest.  II.  — 
a)  Ad  primum  argumentum  [n.  948  a]  dico  quocl  usus  insiru- 
menti  ad  finem  suum,  licet  in  se  non  sit  formaliter  malus,  potest 
tamen  esse  malus  materialiter,   \\\  quantum   imperatur   a  (a) 

(a)  Ed.  Ven.  in. 

voluntate,  in  qua  est  malitia  formaliter,  ut  cum  intendit  malum 
flnem.  Si  autem  talis  usus  sit  secundum  dictamen  rectae  rationis, 
non  est  in  eo  malitia  aliquo  modo. 

b)  Ad  secundum  [n.  948  b]  dico  quod  illa  malitia  est  in 
voce  materialiter  prout  est  significativa.  —  Et  cum  dicis 
quod  impositio  ad  significandum  nullam  qualitatem  voci  tribuit, 
concedo :  nec  aliquam  inteniionem,  nec  aliquem  concepium. 

Unde  nihil  valet  quod  dicunt  aliqui,  quod  vox  significa- 
tiva  continef  in  se  conceptum  rei  quem  causat  in  animo  au- 
dientis;  si  enim  hoc  esset  verum,  tunc  vox  significativa  audita 
movere  posset  intellectum  audientis  secundum  illam  intentio- 
nem,  in  quantum  scilicet  est  sic  significativa ;  et  tunc  vox  la- 
tina  significativa  moveret  intellectum  Graeci  audientis  eam  ad 
conceptum  quem  exprimit:  quod  falsum  est.  —  Unde  per 
hoc  quod  est  significativa  nulla  qualitas  sibi  imprimitur,  nec 
aliquem  conceptum  in  se  conlinet :  sicut  nec  in  circulo  cau- 
satur  qualitas  aliqua  de  novo  per  hoc  quod  imponitur  ad  si- 
gnificandum  vinum. 

Ideo  dico  quod  vox  significativa  solum  est  signum  re- 
memorativum  ad  placitum.  Unde  vox  tantum  immutat  sen- 
sum  auditus;  nec  habet  causare  in  sensu  vel  in  phantasia 
vel  in  intellectu  nisi  conceptum  vocis  ex  se.  Auditu  tamen  im- 
mutato  a  voce  significativa,  immutatur  phantasia  et  memoria, 
et  rememoratur  rei  cui  tale  nomen  fuit  impositum ;  et  sic  ex- 
citat  intellectum  ad  considerationem  illius  rei,  cuius  prius  ha- 
buit  notitiam ;  aliter  enim  nihil  moveret,  nisi  res  cui  imponitur 
prius  fuerit  sibi  nota,et  quod  ad  rem  illam  significandam  im- 
ponebatur;  et  sic  reducit  intellectum  ad  actuatem  intellectio- 
nem  rei  prius  notae  habitualiter.  —  Et  isto  modo  potest  esse 
materialiter  malitia  in  voce  ut  est  instrumentum  voluntatis. 

970.  (18)  _  Divisio  III.  quaest.  —  Ad  quaestionem  tertiam 
[n.  945  <?]  solvendam,  videndum  est  primo,  ut  prius,  quomodo 
operationes  aliarum  potentiarum  sunt  in  potestate  volun- 
tatis.  —  Secundo,  quomodo  in  eis  est  malitia. 

971.  —  Operis  significatio  determinatur.  —  Quantum  ad 
primum  dico  quod  opus  accipitur  in  proposito  pro  operatione 
potentiarum  inferiorum,  aliarum  a  potentia  motiva  linguae; 
licet  enim  sermo  sit  quoddam  opus,  distinguitur  tamen  contra 

alia  opera,  quia  secundum  illud  opus  sermonis  maxime  se  ha- 
bet  homo  civiliter  et  politice. 

972.  —  Ostenditur  operationes  potentiarum  inferiorum  esse  in 
potestate  voluntatis.  —  Dico  ergo:  —  a)  Quod  potentia  rnotiva 
est  in  potestate  voluntatis,  ut  supra  [n.  967]  visum  est,  et  si- 
militer  potentiae  sensitivae,  et  etiam  vegetativae,  quatenus  de- 
pendent  a  motiva:  sicut  potentia  (a)  vegetativa  quantum  ad 
nutritivam  requirit  appositionem  nutribilis,  et  similiter  appro- 
ximationem  activi  ad  passivum.  —  Et  secundum  hoc  potentia 
generativa  est  in  potestate  nostra,  et  in  ea  potest  esse  pecca- 
tum  materialiter  in  quantum  ad  actum  inordinatum  praecedit 
potentia  motiva,  quae  est  in  potestate  voluntatis.  Similiter 
etiam  quantum  ad  potentias  sensitwas,  quatenus  operationes 
earum  dependent  a  potentia  motiva.  —  Unde  August.  XI.  De 
Trinit.  cap.  8  dicit  quod  quia  operatio  palpebrarum  necessario 
requiritur  ad  visionem,  et  motus  localis  palpebrarum  obedit 
animae,  eatenus  visio  est  in  potestate  voluntatis. 

b)  Sed  suntne  huiusmodi  potentiae  aliter  in  potestate  vo- 
luntatis  quam  (per  (b))  principium  motivum  ?  —  Dico  quod 
sic,  in  quantum  scilicet  perfectius  possunt  in  actum  suum,  ex 
hoc  quod  voluntas  habet  actum  suum  circa  idem  obiectum. 
Patet  in  visu;  nam,  stante  eadem  dispositione  obiecti  et  oculi, 
potest  visus  imperari  a  voluntate,  ut  absque  motu  locali  in- 
tueatur  nunc  aliquem  punctum  perfectius  quam  prius,  et  hoc 
in  eadem  pyramide  et  infra  eamdem  basim,  propter  copula- 
tionem  voluntatis. 

973.  —  Ostenditur  malitiam  esse  in  operationibus  potentiarum 
inferiorum  materialiter.  —  De  secundo  dico  quod  malitia  est 
in  eis  materialiter,  eodem  modo  sicut  in  aliis  [n.  954],  scili- 
cet  sermone  [n.  968]  et  cogitatione  [n.  964],  scilicet  quando 
non  sunt  cum  debitis  circumstantiis  elicitae,  et  carent  rectitu- 
dine  participata,  quam  debent  habere. 

974.  (i9)  —  Solvuntur  argumenta  principalia  quaest.  III.  — 
a)  Ad  primum  de  Apostolo  [n.  950  a]  dico  quod  illud  clebet  in- 
telligi  quoad  primos  rnotus,  de  quibus  non  video  quod  sint 
peccatum,  quia  praecedunt  omnem  actum  voluntatis,  et  nulla 
ratio  culpae  est  in  aliquo  praecedente  actum  voluntatis.   Dele- 


(a)  Ed.  Ven.  addit:  et  (b)  Deest  in  Ed.  Ven. 

ctationes  vero  quae  sunt  in  voluntate  tamquam  primi  motus 
sunt  peccatum  quando  sunt  de  obiecto  illicito,  ut  quando  vo- 
luntas  delectatur  appetitui  sensitivo,  quia  illae  non  sunt  sine 
actu  rationis  et  voluntatis  praecedente.* 

Si  dicas  quod  primi  motus  sunt  peccata  ex  eo  quod  vo- 
luntas  non  praevenit,  tunc  non  est  peccatum  commissionis, 
sed  omissionis.  Et  sic  illa  opera  quae  sunt  peccata  forma- 
liter  sunt  illa  opera  interiora. 

b)  Ad  secundum  [n  950  b]  dico  quod  appetitus  noster  in 
quo  convenimus  cum  brutis  est  liber  et  rationalis  per  par- 
ticipaiionem;  non  autem  per  actum  suum,  sed  per  actum  ai- 
terius  potentiae,  scilicet  voluntatis,  cui  subest;  et  ideo  potest 
converti  ad  bonum  et  averti  a  bono.  In  brutis  autem,  licet 
sit  appetitus  sensitivus,  non  tamen  est  particeps  rationis  in 
eis  sicut  in  nobis. 

975.  (20)  —  Solvitur  quaestio.  IV.  et  explicatur  peccatorum  divisio 
a  D.  Hieronymo  tradita.  —  Ad  quaestionem  quartam  [n.  945  d\ 
dicendum  quqd  Hieronymus  non  dividit  hic  peccatum  actuate 
formaliter,  nec  subiecium  peccati  formalis,  quia  *  hoc  *  (a)  est 
actus  votuntatis,  et  non  cogitatio,  nec  sermo,  nec  opus  e.vte- 
rius ;  nec  etiam  originale  peccatum,  quia  illud  est  solum  in 
anima;  sed  distinguit  hic  tantum  subiectum  materiate  peccati. 

—  Et  posset  contineri  illa  divisio  peccati  sub  duplici  membro, 
scilicet:  quod  quoddam  est  peccatum  in  actu  interiori:  quod- 
dam  consistit  in  actu  exteriori.  —  Primo  modo  est  peccatum 
cogitatioyiis  —  *  Secundo  rnodo  *  subdividitur;  quia  sic  continet 
locutionem  et  operationem;  quia  locutio  maxime  convenit 
homini  ut  est  rationalis  et  ut  est  homo,  quia  ut  sic  est  com- 
municativus  [n.  971].  —  Et  sic  circumloquimur  actum  exterio- 
rem  per  duo  membra.  —  Et  debet  intelligi  divisio  positive, 
quoad  peccatum  commissionis;  negative  quoad  peccatum  omis- 
sionis,  in  cogitatione,  locutione  et   opere 

970.  (4)  —  Explicatur   distinctio  peccatorum  capitalium  (1). 

—  Circa  *  quintum  *  [n.  945  e\  scilicet  de  *  distinctione  *  pec- 
catorum  capitalium,  est  sciendum:  —  a)  Quod  eius  solutio  patet 
dist.  6  huius  [n.  445],  ubi  quaesitum  fuit  de  peccato  Angeti; 

(a)  Wadd.  hic. 

(1)  Apud  Waddingum  est  Quaestio   V.  ab  aliis  seiuucta. 

voluntas  eiiim  coniuncta  appetitui  sensitivo  nata  est  tendere  in 
clelectabilia  talis  appetitus,  et  maxime  in  maxima  clelectabilia 
et  appetibilia  appetitui  sensitivo  excellentiori  :  sicut  intellectus 
coniunctus  natus  est  intelligere  sensibilia,  et  prius  ea  quae 
sunt  prius  sensibilia.  Voluntas  igitur  nostra,  propter  coniun- 
ctionem  sui  cum  appetitu  sensitivo,  nata  est  tendere  in  dele- 
ctabilia  tali  appetitui. 

b)  Et  secundum  ista  delectabilia  possent  assignari  peccata 
capitalia  carnalia;  spiritualia  autem  secundum  *  id  *  quocl 
est  delp.ctabile  volunlati  in  se,  non  propter  appetitum  sensiti- 
vum.  Peccatum  autem  avaritiae  non  videtur  esse  nisi  circa 
appetibile  ulile,  quod  ordinatur  ad  appetibile  secundum  se  altero 
dictorum  modorum,  scilicet  ad  voluptatem  vel  honorem. 

c)  Secundum  tamen  formalem  rationem  peccatorum  ista 
divisio  septimembris  non  est  sufficiens ;  immo  esset  per  se 
accipienda  distinctio  peccatorum  vel  ex  carentia  vel  ex  obli- 
quitate  praeceptorum,  ita  quod  sicut  sunt  decem  praecepta, 
ita  sunt  decem  peccata  capitalia,  et  ex  oppositione  ad  virtutes; 
et  de  hoc  dictum  est  disi.  6  [n.  445]. 

TEXTUS  MAGISTRI  SENTENTIARUM. 

De  peccato  in  Spiritum  Sanctum,  quod  dicitur  etiam  peccatum 
ad  mortem.  —  Est  praeterea  quoddam  peccati  genus  caeteris  gravius 
et  abominabilius,  quod  dicitur  peccatum  in  Spiritum  Sanctum,  de 
quo  in  Evangelio  (1)  Veritasait:  Qui  peccaverit  in  Spiritum  Sanctum 
11071  remittetur  ei,  neque  hic,  neque  in  futuro.  Et  Ioannes  in  Epistola 
Canonica  (2) :  Est  peccatum  ad  mortem ;  non  pro  eo  dico  ut  quis 
oret.  Qui  enim  peccat  in  Patrem,  remitetur  ei;  et  qui  peccat  in 
Filium,  remittetur  ei;  qui  autem  blasphemaverit  in  Spiritum  Sanctum, 
non  remittetur  ei,  neque  hic,  neque  in  futuro. 

Sed  quaeritur,  quid  sit  illud  peccatum  in  Spiritum  Sanctum  vel 
ad  mortem?  —  «  Quidam  dicunt  illud  peccatum  esse  desperationis 
vel  obstinationis.  —  Obstinatio  est  induratae  mentis  in  malitia  per- 
tinacia,  per  quam  homo  fit  impoenitens.  —  Desperatio  est  qua  quis 
penitus  diffidit  de  Dei  bonitate,  aestimans  suam  malitiam  divinae 
bonitatis  magnitudinem  excedere »  (3),  sicut  Cain,  qui  dixit  (4) :  Maior 
est  iniquitas  mea  quam  ut  veniam  merear.  —  Utrumque  vero  dicitur 
peccatum  in  Spiritum  Sanctum;  quia  Spiritus  Sanctus  amor  est  Pa- 
tris  et  Filii,  et  benignitas,  qua  se  invicem  et  nos  diligunt,  quae  tanta 
est,  cuius  finis  non  est.  Recte  ergo  in  Spiritum  Sanctum  delinquere 
dicuntur  qui  sua  malitia  Dei  bonitatem  superare  putant,  et  ideo  poe- 
nitentiam  non  assumunt,  et  qui  iniquitati  tam  pertinaci  mente  inhae- 
rent,  ut  eam  nunquam  relinquere  proponant,  et  ad  bonitatem  Spiritus 
Sancti  nunquam  redire,  patientia  Dei  abutentes  et  de  misericordia 
Dei  nimis  praesumentes ;  quibus  placet  malitia  propter  se,  sicut  piis 
bonitas.  Isti  nimia  pertinacia  et  praesumptione  peccant,  autumantes 
Deum  non  esse  iustum;  illi  desperatione  Deum  non  bonum  existi- 
mant,  tollentes    in    hoc    turbulentissimo  iniquitatum  mari    portum  di- 


(1)  Matth.  c.  XII.  v.  32. 

(2)  I.  c.  V.  v.   16;  Marc.  c.   III.  v.  29;   Luc.  c.  XII.   v.   10. 

(3)  Glos.  in  Ep.  ad  Rom.  c    II.  v.  5.  (4)  Gen    c.  IV.  13. 

vinae  indulgentiae,  quo  se  recipiant  fluctuantes.  Atque  ipsa  despera- 
tione  addunt  peccata  peccatis,  dicentes  misericordiam  nullam  esse,  et 
quod  super  peccatores  necessaria  damnatio  debetur. 

Utrum  omnis  obstinatio  vel  desperatio  sit  peccatum  in  Spiritum 
Sanctumf  —  Sed  quaeritur,  utrum  omnis  obstinatio  mentis  in  malitia 
obduratae  omnisque  desperatio  sit  peccatum  in  Spiritum  Sanctum? 
—  Quidam  dicunt  omnem  obstinationem  et  omnem  desperationem  esse 
peccatum  in  Spiritum  Sanctum.  —  Quod  si  est,  aliquando  illud  pec- 
catum  remittitur;  quia  multi  etiam  obstinatissimi  et  desperatissimi 
convertuntur,  ut  Augustinus  (1)  ait  super  illum  locum  Psalmi  (2) :  Con- 
vertam  in  profundum  maris,  id  est,  eos  «  qui  erant  desperatissimi »  ; 
et  ibi  (3) :  Mittit  crystallum  suam  sicut  buccellas,  id  est  «  obstinatos 
facit  aliorum  doctores » .  Talium  conversio  ibi  etiam  evidenter  osten- 
ditur,  ubi  ait  (4) :  Qui  educit  vinctos  in  fortitudine,  similiter  eos  qui 
exasperant,   qui  habitant  in  supulchris. 

Secundum  istos  illud  peccatum  dicitur  irremissibile,  non  quin  ali- 
quando  remittatur,  sed  quia  vix  et  raro  et  difficulter  dimittitur.  Non 
enim  solvitur  crystallus,  nisi  vehementi  spiritus  impetu. 

Alii  vero  tradunt  non  quamlibet  obsbinationem  vel  desperationem 
appellari  peccatum  in  Spiritum  Sanctum,  sed  illam  tantum  quam  co- 
mitatur  impoenitentia,  qui  etiam  impoenitentiam  dicunt  peccatum  in 
Spiritum  Sanctum. 

Sed  quia  Augustinus  (5)  dicit  impoenitentiam  esse  peccatum  in  Spi- 
ritum  Sanctum,  cum  sic  obstinatus  est  aliquis,  ut  non  poeniteat,  di- 
scuti  oportet,  an  aliud  obstinatio,  aliud  impoenitentia  sit  in  eo  pec- 
catum,  an  idem,  sed  diversis  modis  commissum?  —  Secundum  istos 
peccatum  illud  dicitur  irremissibile ,  eo  quod  nunquam  dimittatur.  — 
Unde  Augustinus  etiam  dicit  quod  hoc  solum  peccatum  veniam  mereri 
non  potest;  et  Hieronymus  (6),  super  Marcum,  quod  taliter  peccans 
digne  poenitere  non  potest.  Et  ideo  recte  Ioannes  dicit,  ut  non  pro 
eo  oret  quis,  quia  qui  sic  peccat  orationibus  Ecclesiae  hic  vel  in  fu- 
turo  iuvari  non  potest,  habens  cor  induratum  tamquam  lapis,  sicut 
de  diabolo  legitur.  Post  hanc  vitam  qui  valde  mali  sunt  meritis  Ec- 
clesiae  iuvari  non  possunt. 

Quod  aliter  accipitur  peccatum  in  Spiritum  Sanctum.  —  Est 
etiam  alia  huius  peccati  assignatio.  Hoc  enim  peccatum  Augustinus 
definiens  in  lib.  De  Sermone  Domini  in  Monte  (7)  ait :  «  Peccatum  ad 
mortem    est   cum  post  agnitionem  Dei  per  gratiam  Christi   oppugnat 


(1)  Enarr.  in  Psalm.  (5)  Serm.  LXXI.  c.  12. 

(2)  LXVII.  23.         (6)  In  Marc.  c.  III.  v.  29,  et  in  Matth.  c,  XXVII.  v.  4. 

(3)  Ps.  CXLVII.  17.  (7)  Lib.  I.  c,  22. 

(4)  Ps.  LXVII.  7. 

Tom.  II.  57 

aliquis  fraternitatem,  et  adversus  ipsam  gratiam,  qua  reconciliatus  est 
Deo,  invidentiae  facibus  agitatur;  quod  fortasse  est  peccare  in  Spiri- 
tum  Sanctum.  Quod  peccatum  dicitur  non  remitti,  non  quia  non  sit 
ignoscendnm  peccanti,  si  poeniteat,  sed  qnia  tanta  labes  est  peccati 
illius,  ut  deprecandi  humilitatem  subire  non  possit,  etiamsi  peccatum 
suum  mala  conscientia  agnoscere  et  enuntiare  cogatur;  ut  Iudas  cum 
dixit :  Peccavi,  facilius  desperans  cucurrit  ad  laqueum  quam  humili- 
tate  veniam  peteret ;  quod  propter  magnitudinem  peccati  iam  ex  dam- 
natione  peccati  tales  habere  credendum  est  » .  —  Ecce  quaedam  as- 
signatio  peccati  in  Spiritum  Sanctum  vel  aal  mortem  hic  posita  est, 
qua  illud  peccatum  esse  traditur  oppugnatio  fraternitatis  post  agni- 
tionem,  et  invidentia  gratiae  post  reconciliationem ;  quod  species  quae- 
dam  obstinationis  intelligi  potest.  —  Illam  tamen  definitionem  Au- 
gustinus  in  lib.  Retract.  (1)  rememorans,  aliquid  adiiciendum  ibi  fore, 
nec  asserendo  se  dixisse  aperit,  ita  dicens :  «  Quod  quidem  non  con- 
firmavi,  quoniam  hoc  putare  me  dixi.  Sed  tamen  addendum  fuit :  si 
in  liac  scelerata  mentis  perversitate  finierit  hanc  vitam,'  quoniam  de 
quocumque  pessimo  in  hac  vita  constituto  non  est  desperandum :  nec 
pro  illo  imprudenter  oratur  de  quo  non  desperatur » .  —  His  verbis 
insinuatur  peccatum  praemissa  definitione  descriptum  tunc  solum  de- 
bere  dici  ad  mortem  vel  in  Spiritum  Sanctum,  cum  non  habet  co- 
mitem  poenitentiam ;  nec  de  aliquo  peccatore  in  hac  vita  desperandum 
esse,  et  ideo  pro  omni  esse  orandum.  Unde  illud  Ioannis :  Non  pro 
eo  dico  ut  quis  oret,  sic  accipiendum  videtur,  ut  pro  aliquo  pec- 
cante  ad  mortem  vel  in  Spiritum  Sanctum,  postquam  finierit  hanc 
vitam,  non  oremus.  Dum  autem  in  hac  vita  est,  nec  peccatum  illius 
iudicare,  nec  de  illo  desperare,  sed  pro  illo  orare  debemus.  —  Unde 
Augustinus,  De  Verbis  Domini  (2),  de  impoenitentia,  quae  est  blasphe- 
mia  in  Spiritum  Sanctum,  sic  ait :  «  Ista  impoenitentia  vel  cor  impoe- 
nitens,  quamdiu  quisque  in  hac  carne  vivit,  non  potest  iudicari.  De  nullo 
enim  desperandnm  est,  quamdiu  patientia  Dei  ad  poenitentiam  adducit. 
Paganus  est  hodie,  Iudaeus,  infidelis  est  hodie,  haereticus  est  hodie, 
schismaticus  est  hodie,  quid  si  cras  amplectatur  catholicam  fidem  et 
sequatur  catholicam  veritatem  ?  Quid  si  isti,  quos  in  quocumque  genere 
erroris  notas  et  tamquam  desperatissimos  damnas,  antequam  finiant 
istam  vitam,  agant  poenitentiam  et  inveniant  veram  requiem  et  vitam 
in  futuro?  Nolite  ergo  ante  tempus  iudicare  quidquam  (3)  » .  —  Ex 
his  ostenditur  pro  singulis  peccatoribus  in  hac  vita  esse  orandum, 
nec  de  aliquo  esse  diifidendum,  qui  converti  potest  dum  in  hac  vita 
est;  quia  non  potest  sciri  de  aliquo,  utrum  peccaverit  ad  mortem  vel 


1)  Lil).  I.  c.  1<>.         (2)  Serm.  LXXI.  c.  13.         (3)  I.  Cor.  c.  IV.  v.  5. 

in  Spiritum  Sanctum,  nisi  cum  ab  hac  vita  discesserit,  nisi  forte  alicui 
per  Spiritum  Sanctum  mirabiliter  revelatum  fuerit. 

Ex  praedictis  aliquatenus  capi  potest,  quomodo  accipiatur  pecca- 
tum  in  Spiritum  Sanctum,  scilicet  invidentia  gratiae  fraternitatem 
impoenitenter  oppugnans,  quae  utique  obstinatio  esse  videtur,  et  omnis 
impoenitentis  obstinatio  atque  desperatio.  —  Notandimi  vero  est  quod 
non  omnis  qui  non  poenitet  impoenitens  dici  potest,  quia  impoeni- 
tentia  proprie  obstinati  est,  et,  ut  quidam  volunt,  etiam  desperati. 

Alia  assignatio  peccati  in  Spiritum  Sanctum.  —  De  hoc  quoque 
peccato  in  Spiritum  Sanctum  Ambrosius,  in  lib.  de  Spiritu  Sancto  (1) 
disserens,  definitam  assignationem  tradit  dicens :  «  Cur  Dominus  di- 
xerit(2):  Qui  blasphemaverit  in  Filium  hominis,  remittetur  ei;  qui 
autem  blasphemaverit  in  Spiritum  Sanctum,  neque  hic,  neque  in  futuro 
remittetur  ei,  diligenter  adverte.  Numquid  alia  est  offensio  Filii,  alia 
Spiritus  Sancti?  Sicut  ima  dignitas,  sic  una  iniuria.  Sed  si  quis,  cor- 
poris  specie  deceptus  humani,  remissius  aliquid  sentit  de  Christi  carne 
quam  dignum  est,  habet  culpam ;  non  est  tamen  exclusus  a  venia.  Si 
quis  vero  Sancti  Spiritus  dignitatem,  maiestatem  et  potestatem  ab- 
neget  sempiternam  et  putet  non  in  Spiritu  Dei  eiici  daemonia,  sed 
in  Beelzebub  (3),  non  potest  ibi  exhortatio  esse  veniae,  ubi  sacrilegii 
plenitudo  est » .  —  Satis  aperte  hic  explicatur  quid  sit  peccatum  in 
Spiritum  Sanctum.  —  Quod  illi  Augustini  descriptioni  congruere  vi- 
detur,  qua  illud  peccatum  dicitur  esse  invidentia  gratiae  oppugnans 
fraternitatem.  Qui  enim  post  cognitionem  veritatis  Sancti  Spiritus  ve- 
ritatem  negat,  eiusque  opera  dicit  esse  Beelzebub,  potestati,  bonitati 
et  gratiae  Dei  invidere  non  dubitatur.  —  Non  itaque  distinctio  illa 
verborum  sic  accipienda  est,  quasi  trium  personarum  divisae  sint  of- 
fensae.  sed  ibi  genera  peccatorum  distincta  sunt.  Peccatum  enim  in 
Patrem  id  intelligitur  quod  fit  per  infirmitatem,  quia  Patri  Scriptura 
frequenter  attribuit  potentiam',  peccatum  in  Filium  quod  fit  per 
ignorantiam,  quia  sapientia  Pilio  attribuitur;  tertium  expositum  est. 
Qui  ergo  peccat  per  infirmitatem/ vel  per  ignorantiam,  facile  veniam 
adipiscitur ;  sed  non  ille  qui  peccat  in  Spiritum  Sanctum.  —  Cum  autem 
una  sit  potentia,  sapientia,  bonitas  trium,  quare  Patri  potentia,  Filio 
sapientia,  Spiritui  Sancto  bonitas  saepius  assignetur,  superius  (4) 
dictum  est. 


(1)  Lib    I.  c.  3.  (3)  Matth.  c.  XXIV.  v.  28. 

(2)  Matth    c.  XII    v.  32.  (4)  Lib.  I.  dist.  34.  pag.   1143. 

QUAESTIO  L 

977.  (4  )  —  Proponitur  quaestio.  —  Girca  istam  quadrage- 
simam  tertlam  distinctionem,  in  qua  Magister  agit  de  pec- 
cato  in  Spiritum  Sanctum,  quaeruntur  duo:  —  Primo: 

Utrurn  voluntas  possit  peccare  in  Spiritum  Sanctum  ? 

Secundo : 

Utrum  voluntas  creata  possit  peccare  ex  malitia,  vo- 
lendo  aliquid  non  ostensum  sibi  sub  ratione  boni  veri,  id 
est  boni  simpticiter,  vel  boni  apparentis  et  secundum  quid? 

978.  —  Argumenta  principalia  (1).  —  Circa  primum  ar- 
guitur  quod  non :  —  a)  Quia  qui  odit  me  odit  et  Patrem 
meum,  Ioan.  XV.  v.  23;  ubi  dicit  Glossa  quod  qui  peccat  in 
unam  personam  peccat  et  in  aliam.  Et  loan.  XV.  (2)  :  Qui 
diligit  me  diligit  et  Patrem  meum. 

b)  ltem,  si  potest  esse  peccatum  in  Spiritum  Sanctum,  hoc 
erit  peccatum  quod  opponitur  charitati;  quia,  secundum  Ma- 
gistrum,  dist.  17.  lib.  I  [pag.  777],  charitas  est  Spiritus  San~ 
ctus,  et  patet  I.  Ioan.  IV.  v.  16:  Deus  charitas  est:  sed  cha- 
ritati  opponitur  odium:  sed  voluntas  non  potest  odire  Deurn, 
quia  in  eo  nulla  ratio  mali  est. 

c)  Praeterea,  si  est  aliquod  peccatum  in  Spiritum  Sanctum, 
illud  est  irremissibile,  secundum  sententiam  Salvatoris,  Matth. 
XII,  v.  31 :  sed  nullum  peccatum  est  irremissibile,  secundum  Au- 
gust.  I  Retract. ;  ergo  nullum  peccatum  est  in  Spiritum  Sanctum. 

979.  Contra  est  Magister  in  littera  [pag.  896]. 

980.  (2)  —  Declaratur  an  et  qualiter  possit  peccatum  esse 
in  unam  personam  praecise.  —  Respondeo:  hic  primo  videndum 

(1)  Solvuntur  ad  n.  984. 

2)  Quo  in  caplt.  textus  iste  non  invenitur;  at  in  Epist.  I.  Ioan.,  c.  V. 
t.  1,  ita  legitur :  Omnis  qvi  diligit  eum  quigenuit  diligit  et  eum  quinatus  est  ex  eo- 

est  quomodo  potest  esse  peccatum   aliquod  praecise  in  Spiri- 
tum  Sanctum. 

a)  Ubi  sciendum  est  quod  peccatum  est  aversio  a  Deo 
et  conversio  ad  creaturam. 

b)  In  quantum  autem  peccatum  formaliter  vel  virtualiter 
avertit  a  Deo,  et  in  quantum  cedit  in  irreverentiam  alicuius 
personae,  sic  non  potest  avertere  ab  una  persona,  quin  avertat 
ab  alia  virtualiter,  nec  ut  sic  potest  quis  peccare  in  unam 
personam,  quin  peccet  in  aliam. 

c)  Sed  si  intelligatur  quaestio  de  aversione  actuali,  pos- 
set  videri  eadem  ratione  quod  nec  aversio  actualis  posset  fieri 
ab  una  persona,  nisi  actualiter  fieret  ab  omnibus. 

d)  Videtur  tamen  mihi  contrarium,  scilicet  quod  posset 
fieri  aversio  actualis  ab  una  persona.  non  ab  alia.  —  Quod 
probatur :  —  Primo  sic:  cum  enim  sint  tres  articuli  respi- 
cientes  distincte  tres  personas,  possibiie  est  aliquem  errare  in 
uno  articulo,  et  non  in  alio,  et  per  consequens  peccare  actua- 
liter  in  unam  personam,  et  non  in  aliam ;  quia  habita  actuali 
consideratione  de  una,  non  oportet  quod  habeatur  de  alia  :  in 
qualibet  autem  persona  invenitur  ratio  ultimi  finis,  quia  ratio 
omnis  boni;  igitur  illi  ut  sic  potest  fieri  reverentia  et  irreve- 
rentia,  non  habila  consideratione  ad  alias  personas. 

e)  Et  hoc  videtur  facere  Ecclesia,  ut  patet  in  Collectis,  in 
quibus  includitur  in  fine  Per  Dominum  nostrum  Iesum  CJiri- 
stum,  etc;  primo  enim  praemittitur  Pater,  ad  quem  oratio 
communiter  porrigitur,  et  in  fine  subnectitur  Mediator,  in  cu- 
ius  nomine  petit  et  orat  Ecclesia.  Unde  si  quis  orando  Per  Do- 
minum  Nostrum  Iesum  Christum,  etc,  intenderet  petere  in 
nomine  Trinitatis,  nihil  peteret,  quia  petitur  in  nomine  Media- 
toris,  qui  Ghristus  est.  Videtur  ergo  Ecclesia  in  orando  orare 
unam  personam,  et  non  aliam  actualiter.  —  Hoc  etiam  patet  in 
illo  Hymno:  Veni,creator  Spiritus,  ubi  multa  ponuntur  quae  non 
conveniunt  nisi  Spiritui  Sancto,  ut  puta  quod  sit  donum,  et  talia. 
(3)  f)  Praeterea,  magis  distinguitur  persona  a  persona  quam 
essentia  a  persona ;  quia  inter  personas  est  oppositio  relativa, 
non  sic  autem  inter  essentiam  e t  personam :  sed  possibile  est 
aliquem  stare  in  actuali  consideratione  essentiae  divinae,  nihil 
cogitando  de  persona,  ut  patet  in  Philosophis;  et  sic  considerare 
essentiam,  non  considerando  personam,  inveniet  in  ea  rationem 

finis  et  bmnis  boni;  et  per  eonsequens  essentiae  ut  essentia  est 
potest  facere  reverentiam  vel  irreverentiam.  non  faciendo  alicui 
personae;  ergo  potest  facere  uni  personae,  non  faciendo  alteri  (1). 

981.  —  Solvitur  obiectio.  —  Dices  quod  non  est  simile  de 
personis  et  de  persona  et  essentia',  quia  personae  sunt  corre- 
laiivae,  et  intellectus  non  potest  habere  actum  circa  unum 
correlativum,  quin  habeat  circa  aliud ;  et  sic  non  potest  fieri 
irreverentia  uni  personae,  quin  fiat  omnibus.  —  Sed  hoc  non 
valet;  quia  quantumcumque  sint  correlativa,  tamen  circa  ex- 
trema  sunt  duo  actus  intellectus:  sicut  patet  de  accidenfe  et 
subiecto;  qui  enim  intelligit  accidens,  non  propter  hoc  intelligit 
subiectum  eadem  intellectione,  licet  actus  comparandi  sit  unus. 
(i)  Praeterea,  Pater  sub  ratione  patris  non  dicitur  correla- 
tive  ad  Spiritum  Sanctum;  igitur  Patri  potest  fieri  reveren- 
tia  actualiter,  licet  actualiter  non  fiat  Spiritui  Sancto.  Et  sic 
possibile  est  quod  actualiter  quis  peccet  in  unam  personam, 
non  peccando  in  aliam  actuatiter. 

Sed  tamen  virtualiter  necesse  est  ipsum  cogitare  de  omni, 
cum  facit  reverentiam  vel  irreverentiam  uni,  et  ita  virtuali- 
ter  facere  idem  omni;  et  si  eliciat  aliquam  opinionem  erroneam 
circa  unam  personam,  virtualiter  elicit  circa  omnes*  quia  ea- 
rum  est  una  bonitas  et  una  sapientia.  Non  tamen  est  necesse, 
si  actualiter  peccat  in  unam,  quod  pecet  actualiter  in  aliam. 

982.  —  Declaratur  quid  sit  peccatum  in  Spiritum  Sanctum.  — 
a)  Sed  isto  modo  non  accipitur  peccatum  in  Spiriium  Sanctum, 
ut  *scilicet*  (a)  aliquis  peccet  in  ipsum,  et  non  in  aliam  personam. 
Sed  dicitur  peccatum  in  Spiritum  Sanctum  non  proprie,  sed 
appropriaie,  ut  quia  peccatum  aliquod  est  contra  appropria- 
lum  Spiritui  Sancto:  secundum  quod  dicimus  quod  bonitas  est 
appropriata  Spiritui  Sancto,  ideo  peccatum  ex  certa  maliiia 
dicitur  esse  peccatum  in  Spiritum  Sanctum:  Patri  autem  ap- 
propriaturpo/£^/a,  ideo  peccatum  ex  infvrmitaie  dicitur  appro- 
priate  contra  Patrem,:  sapientia  autem  appropriatur  Filio; 
ideo  peccatum  ex  ignorantia  dicitur  esse  contra  Filium{2). 
($)  b)  Dico  tamen  breviter  quod  omne  peccatum  quod  est  in 
voluntate,  non  praecedente  periurbatione  vel  passione,  nec  ex 
ignorantia  in  ratione,  est  peccatum    ex  certa  malitia.  Et  sic 


(a)  Wadd.  si.  (1)  Cfr.  Lib.  I  n.   162  seqq.  (2)  Cfr.  n.  988. 

forte  peccavit  Adara,  quia  in  eo  noii  fuit  perturbatio  ex  pas- 
sione  praecedente,  nec  ignorantia. 

c)  Sed  tamen  non  orane  (a)  peccatum  sic  ex  malitia  *  vel  *  (b) 
sine  pertnrbatione  voluntatis  et  ignorantia  rationis  commissum 
est  (c)  peccatum  in  Spiritum  Sanctum;  quia  sic  peccatum  iu 
Spiritnm  Sanclum  non  esset  peccatum  gravissimum;  peccatum 
enim  ex  certa  malitia  potest  esse  contra  praecepta  secundae 
Tabulae,  qnae  non  snnt  gravissima,  quia  tantum  viriualiter 
avertunt  a  fine.  Oportet  igitur  nt  sit  contra  praeceptum  pri- 
mae  Tabulae,  quia  timc  actualiter  et  formaliter  avertit  ab 
obiecto  illo  perfectissimo  et  ultimo  fine.  —  Nec  adhnc  omnia 
praecepta  primde  Tabulae  sunl  in  Spiritum  Sanctum,  quia 
oportet,  ad  hoc  quod  sit  peccatum  gravissimum,  quod  oppona- 
tur  actni  perfectissimo  conversivo  ad  Deum.  Et  sic,  quia 
actus  charitatis,  ut  dilectio  Dei,  est  actus  perfectissimus  con* 
versivus  ad  Deum,  si  haberet  oppositum,  scilicet  odium  Dei, 
hoc  esset  niaximum  peccatum.  Sed  non  credo  (d)  qupd  talis 
actus  charitatis  habeat  oppositum  actum  contrarium;  quia  Deus 
non  potest  odiri  ab  aliqua  voluntate,  ut  *  dixi  in  IV.  dist.  49. 
q.  1:  Utrum  omnes  velint  cle  necessitate  beatitudinem?  *  \e). 

d)  Ergo  peccatum  in  Spiritum  Sanctum  non  est  odium 
Dei ;  quia  formaliter  non  potest  Deus  odiri.  —  Cum  igitur  post 
dilectionem  Dei,  actus  perfectissimus  quo  voluntas  tendit  in  Deum 
sit  actus  spei,  oppositum  eius  erit  peccatum  gravissimum.  Et 
hoc  est  peccatum  desperationis  sive  obstinationis  in  malo 
cum  desperatione  et  proposito  non  poenitendi;  et  hoc  est 
peccatum  in  Spirilum  Sanctum. 

(^)  e)  Et  secundum  hoc  ad  peccatum  in  Spiritum  Sancium 
requiruntur  tria,  scilicet:  quocl  sit  ex  certa  malitia,  quocl  sit 
contra  praeceptum  primae  Tabulae,et  quod  sit  actus  oppositus 
perfectissimo  actui  convei'sivo.  Et  iioc  modo  est  peccatum  in 
Spiritum  Sanctum,  ei  est  finalis  impoenitentia :  non  quia 
homo  decedit  sine  poenitentia,  sed  quia  habet  propositum  de 
nunquam  poenitendo ;  et  oritur  ex  despei-atione. 

f)  Et  sic  dicit  August.,  De  Fid.  ad  Pefr.,  quod  pessimi  ho- 
mines  incidunt  in  hoc  peccatum,  ut  patet  de  Cain,  qui  dixit 
Gen.  IV.  v.  13:    Maior  est  iniquitas   mea   quam  ut  veniam 

(«)  Ed.  Ven.  est.       (o)  Ed.  Ven...  rationis  sit. 

(b)  Wadd.  et.  (d)  Ed.  Ven.  non  concedo.         (e)  Wadd.  dicitur  in  IV. 

merear ;  credidit  enim  misericordiam  Dei  esse  minorem  suo 
delicto;  et  misericordia  Dei  est  bonitas,  quae  appropriatur 
Spiritui  Sancto,  et  ideo  dicitur  peccatum  in  Spiritum  San- 
ctum,  ut  patet  in  littera  [pag.  896].  Eodem  modo  Iudas  Matth. 
XXYII.  v.  3  seqq.,  et  ponitur  in  littera  [pag.  898]  c.  illo:  Est  autem 
peccati  huius  assignatio ;  de  quo  dicit  August.  lib.  I.  De  Serm. 
Domini  in  Monte,  quod  Iudas  desperans  facilius  cucurrit  ad 
ktqueum  quam  *  humilitate  *  veniam  peteret;  et  de  numero 
isto  fuit  Achitophel  ille.  *  De  eo  habetur  II.  Reg.  c.  XVII  v.  23.  * 

983.  ( 7 )  —  Quare  peccatum  in  Spiritum  Sanctum  dicitur 
irremissibile ?  —  Dicitur  autem  peccatum  hoc  irremissibile,  non 
simpliciter;  unde,  secundum  Magistrum  in  littera  [pag.  898],  hoc 
peccatum  non  remittetur  hic,  nec  in  futuro,  quando  non  habet 
poenitentiam  comitem;  sed  hoc  convenit  cuilibet  peccato  mor- 
tali.  Verumtamen  hoc  peccatum  dicitur  irremissimile,  eo 
modo  quo  nullum  aliud  peccatum  dicitur  irremissibile,  dupli- 
citer:  —  Primo{a),  quia  nullura  peccatum  aliud  opponitur  di- 
recte  principio  remissionis  in  remittente,  nisi  istud,  quia 
hoc  solum  directe  aufert  a  Deo  misericordiam,  quae  est  prin- 
cipium  remittendi  peccata,  et  non  dat  sibi  nisi  iustitiam ;  et 
hoc  habet  in  quantum  est  cum  desperatione ;  talis  enim  diffi- 
dit  et  desperat  de  misericordia  Dei.  —  Secundo,  quia  cor- 
runipit  dispositionern  ad  remissionem  in  eo  cui  debet  remitti, 
quia,  sicut  dictum  est  (b)  in  IV.  *  dist.  14.  q.  4.  art.  3  *,  prin- 
cipium  dispositivum  ad  remissionem  peccati  in  peccatore  est 
aliqualis  displicentia  de  peceato  cum  conversione  ad  Deum: 
hoc  autem  peccatum  in  quantum  habet  propositum  de  non  poe- 
niiendo  in  tali  obstinato  tollit  omne  tale  dispositivum. 

984.  —  Solvuntur  argumenta  principalia.  —  a)  Ad  primum 
[n.  978  a\  patet  per  praedicta,  quod  non  potesf  quis  diligere 
nec  odire  unam  personam,  nisi  virtualiter  diligat  vpI  odiat 
aliam;  potest  tamen  actualiter  diligere  unam,  non  diligendo 
actualiter  aliam. 

b)  Ad  secundum  [n.  978  b~\  etiam  patet,  quia  illud  pec- 
catum  est  principaliter  contra  spem.  Et  potest  sic  dici,  etiam 
si  teneatur  opinio  Magistri  de  charitate  [Lib.  I.  n.  809]. 

c)  Ad  tertium  [n.  978  c\  patet  quomodo  est  irremissibiie. 


(a)  Ed  Ven.  addit:  rnodo.  (b)  Wadd.  dicitur. 

985.  —  Proponitur  quaestio.  —  TJtrum  voluntas  creata 
possit  peccare  ex  malitia,  volendo  aliquid  non  ostensum  sibi 
sub  ratione  boni  veri,  id  est  boni  simpliciter,  vel  boni  ap- 
parentis,  et  secundum  quid? 

986.  ( i )  —  Aliorum  sententia.  —  *  Et  *  hic  dicitur  quod 
non,  secundum  auctoritatem  Dionysii,  IV.  De  Div.  Nom.:  Nul- 
lus  operatur  ad  malum  aspiciens  (a). 

987.  —  Impugnatur.  —  Sed  contra  hoc:  —  a)  Quia  tunc 
videtur  quod  voluntas  creata  non  posset  tendere  in  obiectum 
sub  aliqua  ratione,  sub  qua  non  posset  tendere  voluntas  divina; 
voluntas  enim  divina  potest  tendere  in  omne  bonum  subtra- 
ctum  illi  deformitati,  licet  non  in  illam  rationem  malitiae 
concomitantem.  —  Et  si  concedatur  quod  omne  volibile  ab  una 
voluntate  sit  volibile  ab  alia,  quia  omnis  voluntas  habet  obie- 
ctum  aeque  commune,  non  tamen  illud  quod  est  ordinate  vo- 
litum  ab  una  voluntate  est  ordinate  volitum  ab  alia;  quia  or- 
dinatum  velle  non  est  ex  solo  obiecto,  sed  ex  convenientia 
actus  et  obiecti  circa  illam  potentiam  [n.  934];  potest  enim 
convenire  uni  voluntati  aliquis  actus  circa  aliquod  obiectum, 
qui  non  convenit  alteri. 

b)  Aliter  arguitur  contra  illam  opinionem:  quia  ap- 
prehendatur  odium  Dei  ab  aliqua  potentia  intellectiva  creata 
non  errante,  nec  per  consequens  ostendente  illud  sub  ratione 
boni,  sed  tantum  mali.  —  Si  voluntas  potest  istud  velle,  patet 
propositum;  quia  nulla  est  bonitas  in  isto  actu  prior  ipso  actu 
volendi;  si  enim  assignatur  aliqua  bonitas    propter  aclum  vo- 

(a)  Ed.  Ven.  addit:  «  Sanctus  Bonaventura  in  II.  dist.  34.  art.  1.  q.  3 5 
voluntas  tantum  vult  substantiam  actus,  et  accidit  ei  talis  deforinitas  in 
actu,  sicut  de  fodlente  habes  exemplum». 

lendi,  hoc  non  est  in  obiecto  ut  praecedit  actum,  sed  est  in 
ipso  ut  sequitur  actum  volendi.  —  Si  autem  non  potest  in 
illud  malum  ostensum  nisi  sub  aliqua  ratione  boni,  et  non  mali, 
ergo  vel  simpliciter  non  potest  in  illud,  vel  oportet  rationem 
esse  excaecatam  prius  naturaliter:  quod  videtur  inconveniens, 
et  *  contra  art.  parisiensem,  qui  est  *  contra  illud  VII.  Ethic. 
c.  3:  Stante  ratione  universali  et  particulari,  etc. 

988.  (2)  —  De  distinctione  peccati  in  Spiritum  Sanctum  ab 
aliis.  —  Si  teneatur  in  ista  quaestione  quod  sic,  facile  est  distin- 
guere  peccatum  in  Spiritum  Sanctum  ab  aliis  peccatis.  —  Vo- 
luntas  enim.  quia  coniuncta  est  appetitui  sensitivo,  nata  est  con- 
delectari  sibi,  et  ideo  peccans  occasionaliter  ex  inclinatione 
appetitus  sensitivi  ad  suum  delectabile  peccat  ex  passione, 
quod  dicitur  peccatum  ex  infirmitate ,  sive  ex  impotentia,  et 
est  appropriate  in  Patrem,  cui  attribuitur  potentia.  —  Ipsa 
etiam  *  voluntas  *  agit  per  cognitionem  intellectualem;  et  ideo 
ratione  errante,  ipsa  recte  non  vult,  et  peccatum  eius  ex  er- 
rore  rationis  dicitur  peccatum  ex  ignorantia,  et  est  contra 
Filium,  cui  attribuitur  sapientia.  —  Tertium  *  est  *  peccatum 
ipsius  secundum  se,  ex  libertate  sua,  non  *  ex  *  conclelectando 
appetitui  sensitivo,  neque  ex  errore  rationis;  et  istud  recte  est 
ex  malitia,  et  appropriate  contra  Spiritum  Sanctum,  cui  ap- 
propriatur  bonitas  [Vid.  n.  982]. 

Si  tamen  non  ponatur  voluntas  creata  posse  velle  malum 
sub  ratione  mali  (1),  adhuc  potest  assignari  peccatum  ex 
certa  malitia,  quando  voluntas  ex  libertate  sua,  absque  pas- 
sione  in  appetitu  sensitivo  et  errore  in  ratione,  peccat;  ibi  enim 
est  plenissima  ratio  peccati,  quia  nihil  aliud  est  a  voluntate 
alliciens  eam  ad  malum,  sed  ex  pura  libertate,  sine  alia  occa- 
sione  extrinseca,  eligit  sibi  malum  velle;  non  tamen  ex  mali- 
tia,  ita  quod  voluntas  sic  peccans  tendat  in  malum  in  quan- 
tum  malum. 


(1)  De  quo  cfr.  Lib.  I.  n.  194,  supra  n.  437,   et    Lib.   IV.  d.  49  q.  10. 
n.  (4)  seqq. 

TEXTUS  MAGISTRl  SENTENTIARUM. 

De  potentia  peccandi,  an  sit  homini  vel  diabolo  a  Deof  —  Post 
praedicta,  consideratione  dignum  occurrit,  utrum  peccandi  potentia 
sit  nobis  a  Deo,  vel  a  nobis?  —  Putant  quidam  potentiam  recte 
agendi  nobis  esse  a  Deo ;  potentiam  vero  peccandi  non  a  Deo,  sed  a 
nobis  vel  a  diabolo  esse :  sicut  mala  voluntas  non  a  Deo  nobis  est, 
sed  a  nobis  et  a  diabolo ;  bona  autem  nobis  a  Deo  tantum  est.  «  Bo- 
nae  namque  voluntatis  et  cogitationis  initium  non  homini  ex  seipso 
nasci,  sed  divinitus  parari  et  tribui,  in  eo  Deus  evidenter  ostendit, 
quia  nec  diabolus,  nec  aliquis  Angelorum  eius,  ex  quo  in  hanc  cali- 
ginem  sunt  detrusi,  bonam  potuit  vel  poterit  resumere  voluntatem; 
quia,  si  possibile  foret  ut  humana  natura,  postquam,  a  Deo  aversa, 
bonitatem  perdidit  voluntatis,  ex  seipsa  rursus  eam  habere  potuisset, 
multo  possibilius  hoc  natura  haberet  angelica,  quae  quanto  minus 
gravatur  terreni  corporis  pondere,  tanto  magis  hac  esset  praedicta 
facultate  »  (1).  Non  igitur  homo  vel  Angelus  a  se  voluntatem  bonam 
habere  potest,  sed  malam.  —  Similiter  et  de  potentia  inquiunt,  per  si- 
militudinem  voluntatis  de  potentia  boni  vel  mali  disserentes,  quod  illa 
sit  a  Deo,  non  ista. 

Auctoritatibus  astruit  potentiam  peccandi  esse  a  Deo.  —  Sed  plu- 
ribus  Sanctorum  testimoniis  indubitanter  monstratur  quod  potestas 
mali  a  Deo  est,  a  quo  est  omnis  potestas.  Ait  enim  Apostolus  (2) :  Non 
est  potestas  nisi  a  Deo ;  quod  non  de  potestate  boni  tantum,  sed  et 
mali  intelligi  oportet,  cum  Pilato  etiam  Veritas  dicat  (3) :  Non  haberes 
in  me  potestatem,  nisi  datum  esset  tibi  desuper.  « Malitia  nempe  ho- 
minum,  ut  ait  Augustinus  (4),  cupiditatem  nocendi  per  se  habet ;  po- 
testatem  autem,  si  ille  non  dat,  non  habet » .  Ideoque  diabolus,  ante- 
quam  aliquid  tolleret  Iob  (5),  dicebat  Domino :  Mitte  manum  tuam,  id 
est,  da  potestatem,  « quia  etiam  nocentium  potestas  non  est  nisi  a 
Deo,  sicut  Sapientia  ait  (6) :  Per  me  reges  regnant,  et  tyranni  per  me 

(1)  D.  Fulg.  De  Fide  ad  Petr.  c.  3.       (4)  Enarr.  in  PsaVm.  XXXII.  senn.  3. 

(2)  Pom.  c.  XIII.  v.  1.  (b)Iob.  c.   I.  v.   11. 

(3)  Ioan    c.  XIX.  v.   11.  (6j  Prov.  c.  VIII.  v.  15-D5. 

terram  tenent.  Unde  Iob  de  Domino  ait  (1) :  Qui  facit  regnare  hypo- 
critam  propter  perversitatem  populi.  Et  de  populo  Israel  dicit  Deus  (2) : 
Dedi  eis  regem  in  ira  mea»  (3).  —  «  Nocendi  enim  voluntas  potest  esse 
ab  hominis  animo;  potestas  autem  non  est  nisi  a  Deo,  et  hoc  abdita 
aptaque  iustitia »  (4)  ;  nam  per  potestatem  diabolo  datam  iustos  Deus 
facit  suos.  —  De  hoc  etiam  Gregorius  in  Moralibus  (5)  ait:  «  Tumoris 
elatio,  non  potestatis  ordo,  in  crimine  est.  Potentiam  Deus  tribuit, 
elationem  vero  potentiae  malitia  nostrae  mentis  invenit.  Tollamus  ergo 
quod  de  nostro  est,  quia  non  potentia  iusta,  sed  actio  prava  damna- 
tur  » .  —  His  auctoritatibus  aliisque  pluribus  evidenter  ostenditur 
quod  non  est  potestas  boni  vel  mali  cuicumque  nisi  a  Deo  aequo, 
etsi  te  lateat  aequitas. 

An  aliqaando  resistendum  sit  potestatif  —  Hic  oritur  quaestio 
non  transilienda  silentio.  Dictum  est  enim  supra  quod  potestas  pec- 
candi  et  nocendi  non  est  homini  vel  diabolo  nisi  a  Deo:  Apostolus 
autem  dicit  (6)  quod  qui  potestati  resistit  Dei  ordinationi  resistit.  Ctim 
ergo  diabolo  sit  potestas  mali  Dei  ordinatione,  eius  potestati  non  esse 
resistendum  videtur.  —  Sed  sciendum  est  Apostolum  ibi  loqui  de  sae- 
culari  potestate,  scilicet  Hege  et  Principe  et  huiusmodi;  quibus  non 
est  resistendum  in  his  quae  iubet  Deus  eis  exhiberi,  scilicet  in  tri- 
butis  et  huiusmodi.  Si  vero  princeps  aliquis  vel  diabolus  aliquid  ius- 
serit  vel  suaserit  contra  Deum,  tunc  resistendum  est.  Unde  Augu- 
stinus,  determinans  quando  sit  resistendum  potestati,  ait  (7) :  «  Si  ali- 
quid  iubet  potestas  quod  non  debeas  facere,  hic  sane  contemne  po- 
testatem,  timendo  maiorem  potestatem.  Ipsos  humanarum  rerum  gra- 
dus  adverte.  Si  quid  iusserit  curator,  numquid  faciendum  est,  si  con- 
tra  Proconsulem  iubeat?  Rursus,  si  quid  ipse  Proconsul  iubeat,  et 
aliud  iubeat  Imperator,  numquid  dubitatur,  illo  contempto,  illi  esse 
serviendum?  Ergo  si  aliud  Imperator,  aliud  Deus  iubeat,  contempto 
illo*  obtemperandum  est  Deo  » .  —  Potestati  ergo  diaboli  vel  hominis 
tunc  resistamus,  cum  aliquid  contra  Deum  suggesserit;  in  quo  Dei 
ordinationi  non  resistimus,  sed  obtemperamus ;  sic  enim  Deus  prae- 
cepit,  ut  in  malis  nulli  potestati  obediamus. 

Iam  nunc  his  intelligendis  atque  pertractandis  quae  ad  Verbi  In- 
carnati  mysterium  pertinent,  integra  mentis  consideratione  intendamus, 
ut  de  ineffabilibus  vel  modicum  aliquid  fari,  Deo  revelante,  valeamus. 

(1)  Tob.  c.  XXXIV.  v.  30.  (5)  Lib.  XXVI.  c.  W. 

(2)  Ose.  c.  XIII.  v.   11.  (6)  Bom.  c.  XIII    v.  2. 

(3)  D.  August.  De  Natura  boni,  c.  32.  (7)  Serm.  LXII.  c.  8. 

(4)  Id.  De  Genes.  «rf  Litt.  Lib.  XI.  c,  3. 


DOCTORIS  SUBTILIS  AC  MAKIANI 

QUAESTIO  UNICA. 


089.  (')  —  Proponitur  quaestio.  —  Utrum  potentia  pec- 
cancll  sit  a  Deo? 

990.  —  Argumentum  principale(l).  —  Videtur  quod  non, 
secundum  Anselra.,  De  Liber.  Arbit.:  posse  peccare  non  est  li- 
bertas,  nec  pars  libertatis ;  ergo  ex  hoc  quod  Kberum  arbi- 
trium  est  a  Deo,  non  est  potestas  ab  eo  peccandi:  *  sed  non  est 
a  Deo  per  hoc  quod  aliquid  aliud  a  libero  arbitrio  est  a  Deo  *; 
ergo  nullo  modo  est  a  Deo. 

991.  —  Gontra:  —  Magister  adducit  in  littera  fpag.  907] 
*  quod  licet  posset  peccare  *  (auctoritates  cap.  2,  et  allegat 
Paulum  ad  Roman.  XIII.  v.  1.  ubi  vult,  quod  non  est  potestas 
nisi  a  Deo  (a) ), 

992.  ( 2 )  —  Distinctiones  praeviae.  —  Respondeo  :  aut  po- 
tentia  peccandi  dicit  immediatum  ordinem  ad  actum  peccandi, 
aut  dicit  ipsum  fundamentum  huius  ordinis,  ratione  cuius 
habens  illud  dicitur  potens  peccare.  —  Si  primo  modo,  aut 
ordo  est  ad  actum  subiractum  deformitati,  aut  ad  illam  de- 
formitatem  quae  est  in  actu. 

993.  —  Solutio  quaestionis.  —  a)  Si  primo  modo,  ille  ordo 
est  a  Deo,  sicut  et  utrumque  extremum  ordinis,  et  ad  illud  etiam 
subtractum  Deus  habet  potentiam,  quia  ipse  illud  causat,  et 
non  tantum  voluntas  creata,  secundum  unam  opinionem  [Vid. 
nn.  866  b,  906  o]. 

b)  Si  secundo  modo,  iste  ordo  ad  peccare  nihil  est,  sicut 
et  terminus,  scilicet  peccare,  nihil  est,  et  ideo  non  est  a  Deo. 

c)  Si  autem  loquamur  de  fundamento  huius  ordinis,  dico 
quia  aliquid  positivum  est  fundamentum  illius  ordinis  utroque 


(a)  Deest  in  Ed.  Ven.  (1)  Solvitur  ad  n.  995. 

modo  sumpti;  sicut  enim  (a)  in  potentiis  passivis  idem  estpro- 
ximum  subiectum  habitus  et  privationis,  ita  potentia  acliva 
llbera  defectibilis  est  immediatum  subiectum,  agendo  et  defi- 
ciendo,  oppositorum:  agendo  quidem  reciitudinis,  deficiendo 
autem  peccati ;  et  istud  absolutum  est  propria  potentia  respectu 
utriusque,  eo  modo  quo  potentia  potest  esse  respectu  eorum, 
scilicet  effective  et  clefective.  —  Hoc  modo  potentia  peccandi  est 
a  Deo,  hoc  est  illa  natura  qua  (b),  habens  est  potens  peccare  : 
potens  quidem  non  efflciendo,  sed  deficiendo ;  cuius  tamen  de- 
ficere  istud  positivum  est  proxima  ratio. 

994.  —  Solvitur  obiectio.  —  Et  si  obiicitur  quod  volunlas 
semper  deficit,  in  quantum  est  ex  nihilo,  non  per  aliquid  po- 
sitivum  in  ea,  respondeo :  esse  defectibile,  id  est  esse  verti- 
bile  in  nihil,  consequitur  omnem  creaturam,  quia  est  ex 
nihilo;  sed  esse  sic  defectibite,  scilicet  peccando,  est  proprium 
huic  naturae  et  consequitur  eam  ratione  qua  Jiaec  natura  spe- 
cifica,  quae  potest  esse  principium  oppositorum,  agendo  sci- 
licet  et  deficiendo. 

995.  ( 3 )  —  Solvitur  argumentum  principale.  —  Ad  Anselmum 
[n.  990]  dico  quod  libertas  absolute  est  perfectio  simpliciter ; 
unde  formaliter  ponitur  in  Deo,  secundum  eumdem;  libertas 
in  nobis  est  limitata.  —  Potest  tamen  considerari  secundum 
rationem  eius  formalem,  sine  illa  limitatione,  et  tunc  non  est 
perfectio  limitata,  sed  perfectio  simpliciter.  —  Exemptum: 
sapientia  est  perfectio  simpliciter,  et  illius  (c)  ratio  absolute 
est  in  nobis:  non  tantum  sic,  sed  cum  limiiatione,  ita  quod 
sapientia  nostra  includit  duo,  quorum  alterum  est  perfectio 
simpliciter,  alterum  non.  —  Ita  dico  quod  haec  voluntas  huius 
speciei  quae  est  in  nobis  includit  Hbertatem,  quae  est  per- 
fectio  simpliciter;  sed  non  eam  solam,  sed  cum  limitatione, 
quae  limitatio  non  est  perfectio  simpliciter.  —  Ratione  primi 
non  convenit  sibi  peccare  posse,  nec  est  fundamentum  proxi- 
mum  huius  ordinis  ad  deficere  actualiter;  sed  ratione  secundi, 

—  Ita    igitur    exponenda   est   auctoritas  Anselmi :  quia    posse 
peccare  nihil  est  libertatis,  ut  libertas  est  perfectio  simpticiter. 

—  Nec  aliud  probat  ratio  sua  per  hoc  quod   non  est    in  Deo. 

—  Si  autem  accipiatur  ista  libertas  causata,  secundum  ordinem 


(a)  Ed.  Ven.  addit:  est.         (/>)  Wadd.  quam.         (c)  Ed.  Ven.  addit:  et. 

suum,  adhuc  non  est  aliquid  eius;  sed  ut  dicit  fundamentum 
proximum  huius  ordinis  est  aliquid  ipsius.  —  Sicut  autem  ista 
potestas  est  aliquod  ens  positivum,  ita  est  a  Deo;  quoniam  ex 
Ipso  et  in  Ipso  et  per  Ipsum  sunt  omnia,  *  Ipsi  *  honor  et 
aioria  in  saecula  saeculorum.  Amen 


In  Ed.    Veneta: 

realem  minorem  unitate  numerali.  — 234  Ostenditur  substan- 

tiam  materialem  ex  natura  sua  nen  esse  individuam.  —  235. 

Explicatur  qualiter  possit  intelligi  naturam  esse  de  se  indiffe- 

rentem  ad  unitatem  singularem.  —  236.  Coroliarium.  —  237. 

Obiectiones.    —  238.  Solvuntur.    —    239.  Solvitur    argumen- 

tum  principale.  —  240.  Solvitur  argumentum  prioris  opinionis    223-232 

QUAESTIO  II. 

UTRUM    SUBSTANTIA    MATERIAUS    PER    ALTQUID   POSITIVUM  INTRINSECIM 

SIT   DE   SE   INDIVIDUA? 

241.  Proponitur  quaestio.  —  242.  Argumentum  principale.  —  243. 
Contra.  —  244.  Exponitur  sententia  tenens  substantiam  ma- 
terialem  non  esse  individuam  per  aliquod  positivum.  —  245. 
Intellectus  quaestionis.  —  246.  Ostenditur  individuum  non 
constitui  formaliter  per  negationem  vel  privationem.  —  247. 
Corollarium.  —  248.  Solvitur  argumentum  principale  .     .     .    233-236 

QUAESTIO  III. 

AN   SURSTANTiA    MATERIALIS    PER    ACTUALEM    EXSISTENTIAM   SIT   INDIVIDUA 
VEL   RATIO   INDIVIDUANUI   ALIQUID   ALIUD? 

249.  Proponitur  quaestio.  —  250.  Exponitur  sententia  tenens  sub- 
stantiam  materialem  per  actualem  exsistentiam  esse  indivi- 
duam.  —  251.  Impugnatur.  —  252.  Solvitur  argumentum 
praeexpositae  sententiae 237-238 

QUAESTIO  IV. 

UTRUM    SURSTANTIA    MATERIAUS   SIT    PEH    QUANTITATEM    INDIVIDUA" 

VEL   SINGULARIS? 

253.  Proponitur  quaestio.  —  254.  Argumenta  principalia.  —  255. 
Contra.  —  256.  Exponitur  seutentia  tenens  substantiam  ma- 
terialem  esse  singularetn  et  .  individuam  per  quantitem.  — 
257.  Proponuntur  quinque  viae  ad  ostendendum  quod  nec 
quantitas  nec  quodcumque  aliud  accidens  potest  esse  ratio 
individuationis  substnntiae  materialis.  —  258.  Explicat  Do- 
ctor  quid  intelligat  per  individuationem  sive  unitatem  nume- 
ralem  sive  singularitatem.  —  259.  Ex  identitate  rationis  nu- 
meralis  ostenditur  nullum  accidens  esse  principium  indivi- 
duationis.  —  260.  Idem  ostenditur  ex  ordine  substantiae  ad 
accidentia.  —  261  Idem  ostenditur  ex  ratione  coordinationis 
praedicamentalis.  —  262.  Exponitur  alius  sententiae  supra 
impugnatae  dicendi  modus.  —  263.  Impugnatur.  —  264. 
Ostenditur  specialiter  quantitatem  non  esse  principium  indi- 
viduationis  substantiae  materialis.  —  265.  Arguitur  speciali- 
ter  contra  rationes  illiua  opinionis.   —  266.  Corollarium.  — 

267.  Solvuntur  rationes    prioris    opinionis.    —    268.   Solvitur 

obiectio.  —  269.  Instantiae.  —  270.  Solvuntur.  —  271.  Sol- 

vitur  ultima  instantia.  —   272.  Solvuntur  argumenta  princi- 

palia 239-256 

QUAESTIONES  V.  ET  VI. 

UTRUM  SUBSTANTIA  MATERIALIS  SIT  HAEC  ET  INDIVIDUA  PER  MATERIAM  ?  —  UTRUM 
SUBSTANTIA  MATERIALIS  SIT  INDIVIDUA  PER  ALIQUAM  ENTITATEM  POSITIVAM, 
PER    SE   DETERMINANTEM    NATURAM    AD    SINGULARITATEM  ? 

273.  Proponitur  quaestio  V.  —  274.  Argumentum  principale.  — 
275.  Contra.  —  276.  Exponitur  sententia  tenens  substantiam 
materialem  esse  individuam  per  materiam.  —  277.  Impugna- 
tur.  —  278.  Proponitur  quaestio  VI.  —  279.  Argumenta  prin- 
cipalia.  —  280.  Oppositum.  —  281.  Aliorum  sententia.  — 
282.  Duplex  eiusdem  sententiae  intellectus.  —  283.  Impugna- 
tur  quoad  primum  intellectum.  —  284.  Impugnatur  quoad  se- 
cundum  intellectum.  —  285.  Ostenditur  substantiam  mate- 
rialem  esse  individuam  per  aliquam  entitatem  positivam  per 
se  determinantem  naturam  ad  singularitatem.  —  286.  Sol- 
vitur  obiectio.  —  287.  Declaratur  quid  sit  entitas  individua- 
lis  per  simile  ad  differentiain  specificam.  —  288.  Solvitur 
obiectio.  —  289.  Deciaratur  quae  sit  entitas  individualis.  — 
290.  Solvuntur  argumenta  principalia  quaest.  VI.  —  291. 
Solvuntur  argumenta  sententiae  expositae  n.  281.  —  292. 
Solutio  quaest.  V.  —  293.  Solvitur  argumentum  principale 
quaest.  V.  —  294.  Solvuntur  argumenta  sententiae  tenentis 
substantiam  materialem  esse  individuam  per  materiam     .     .    257-276 

QUAESTIO  VII. 

UTRUM    SIT    POSSIBILE   PLURES    ANGELOS   ESSE    IN    EADEM    SPECIE  ? 

295.  Proponitur  quaestio.  —  296.  Argumenta  principalia.  —  297. 
Oppositum.  —  298.  Exponitur  sententia  tenens  non  posse 
plures  Angelos  esse  in  eadem  specie.  —  299.  Ostenditur  pos- 
sibile  esse  plures  Angelos  esse  in  eadem  specie.  —  300.  Co- 
rollarium.  —  301.  Solvuntur  argumenta   principalia     .     .     .    277-286 

QUAESTIO  VIII. 

UTRUM  ANGELUS  POSSIT  SE  COGNOSCERE  PER  ESSENTIAM  SUAM,  ITA  QUOD  ES- 
SENTIA  SUA  SIT  RATIO  COGNOSCENDI,  SINE  ALIQUO  REPRAESENTANTE  PRAE- 
CEDENTE   ACTUM    NATURALITEK? 

302.  Proponitur  quaestio.  —  303.  Argumenta  principalia.  —  304. 
Contra.  —  305.  Exponitur  sententia  tenens  essentiam  Angeli 
esse  principium  totale  suae  intellectionis.  —  306.  Impugna- 
tur.  —  307.  Exponitur  sententia  tenens  Angelum  cognosccre 

se  per  habitum  scientialem.  —  308.  Impugnatur.  —  309.  Osten- 

ditur  Angelum  posse  se   intelligere   per  essentiam   suam.  — 

310.  Obiectiones.  —  311.  Solvuntur.  —  312.  Solvuntur  argu- 

menta  principalia 287-301 

QUAESTIO  IX. 

AN  ANGELUS  HABEAT  NOTITIAM  NATURALEM  DISTINCTAM  ESSENTIAE  DIVINAE? 
313.  Proponitur  quaestio.  —  314.  Argumenta  principalia.  —  315. 
Contra.  —  316.  Exponitur  sententia  tenens  Angelos  non  ha- 
bere  naturaliter  notitiam  distinctam  essentiae  divinae.  — 
317.  Exponitur  sententia  tenens  Angelum  cognoscere  essen- 
tiam  divinam  per  essentiam  suam  propriam.  —  318.  Impu- 
gnatur  prior  sententia.  —  319.  Impugnatur  sententia  altera. 
—  320.  Cognitio  abstractiva-intuitiva.  —  321.  Explicatur 
quo  sensu  Angelus  possit  habere  naturaliter  cognitionem 
abstractivam  divinae  essentiae.  —  322.  Persuadetur  poni  de- 
bere  speciem  distincte  repraesentantem  essentiam  divinam, 
licet  abstractive.  —  323.  Solvitur  obiectio.  —  324.  Solvun- 
tur  rationes  prioris  sententiae.  —  325.  Solvuntur  rationes 
alterius  opinionis.  —  32G.  Solvuntur  argumenta  principalia.    302-315 

QUAESTIO  X. 

UTRUM  AD  IIOC  QUOD  ANGELUS  COGNOSCAT  QUIDDITATES  CREATAS  ALIAS  A  SE 
REQUIRATUR  NECESSARIO  QUOD  HAREAT  PROPRIAS  ET  DISTINCTAS  RATIONES 
COGNOSCENDI   EAS  ? 

327.  Proponitur  quaestio.  —  328.  Argumenta  principalia.  —  329. 
Contra.  —  330.  Exponitur  sententia  tenens  Angelum  cogno- 
scere  omnes  quidditates  rerum  per  unuin  habitum  scientia- 
lem.  —  331.  Adducuntur  rationes  pro  praefata  sententia.  — 
332.  Exponitur  sententia  tenens  non  oportere  ponere  in  An- 
gelo  proprias  rationes  respectu  quidditatum  creaturarum  sin- 
gularum.  —  333.  In  quo  predictae  sententiae  coincidant.  — 
334.  Contra  praefatas  sententias  ostenditur  rationem  creatam 
unam  esse  non  posse  rationem  cognoscendi  plures  quiddita- 
tes.  —  335.  Impugnatur  specialiter  prima  sententia.  —  336. 
Ostenditur  Angelum  ad  cognoscendum  distinctas  quidditates 
habere  distinctas  rationes  cognoscendi.  —  337.  Solvuntur  tria 
priora  argumenta  principalia.  —  338.  Solvuntur  rationes  pri- 
mae  sententiae.  —  339.  Solvitur  obiectio.  —  340.  Solvuntur 
rationes  alterius  sententiae.  —  341.  Solvuntur  duo  postrema 
argumenta  principalia.  —  342.  Solvitur  ultima  ratio  alterius 
sententiae 316-332 

QUAESTIO  XI. 

ITRUM   ANGELI   POSSINT   PROFICERE   ACCIPIENDO  COGNITIONEM  A    REBUS? 
343.  Proponitur  quaestio.    —    344.  Argumenta   principalia.  —  345. 
Contra.  —  346.  Exponitur  sententia  tenens  Angelum  non  ac- 

cipere  cognitionem  a  rebus.  —  347.  Quae  tatnen  sententia 
tenet  Angelum  cognoscere  singularia.  —  348.  Impugnatur 
praedicta  sententia  quoad  primam  partem.  —  349.  Impugna- 
tur  modus  quo  praefata  sententia  explicat  Angelorum  cogni- 
tionem  de  singularibus.  —  350.  Exponitur  sententia  tenens 
Angelum  sine  habitu  scientiali  concreato  nih.il  intelligere. 
—  351.  Impugnatur.  —  352.  Ostenditur  Angelum  posse  pro- 
ficere  in  cognitione  rerum  accipiendo  ab  eis  aliquam  noti- 
tiam  actualein.  —  353.  Solvuntur  argumenta  principalia.     .    333-344 

Distinctio  quarta. 

Textus  Magistri  Sententiarum 345-346 

QUAESTIO  UNICA. 

UTRUM   INTER   CREATIONEM    ET  BEATITUDINEM  ANGELI  I50NI  FUERIT  AUQUA  MORA  ? 

354.   Proponitur  quaestio.  —  355.  Argumenta   principalia.   —    356. 

Contra.  —  357.  Solutio 347 

Distinctio  quinta. 

Textus  Magistri  Scntentiarum •     .     .     .    348-349 

QUAESTIO  I. 

UTRUM    ANGELUS   PRIUS  MERUIT  BEATITUDINEM  QUAM   EAM   ACCEPERIT? 

358.  Proponitur  quaestio.  —  359.  Argumenta  principalia.  —  360. 
Ad  oppositum  —  361.  lmpugnatur  sententia  Magistri  te- 
nentis  Angelos  fuisse  beatos  antequam  beatitudinem  merue- 
rint.  —  362.  Ostenditur  Angelos  meruisse  beatitudinem  prius 
quam  eam  receperint.  —  363.  Solvuntur  argumenta  princi- 
palia 350-353 

SOLVITUK    QUAESTIO   DIST.   IV :    UTRUM   INTER   CREATIONEM   ET   BEATITUDINEM 
ANGELI   BONI   FUEKIT   ALIQUA   MORA? 

364.  Divisio 353 

Articulus  I.  Quot  erant  morae  ponendae  ciroa  Angelos.  —  365. 
Sententia  I.  ponens  duas  moras.  —  366  Sententia  II.  ponens 
tres  moras.  —  367.  Sententia  III.  ponens  quatuor  moras.  — 
368.  Propositio  I.  —  369.  Propositio  II.  —  370.  Proposi- 
tio  III.  —  371.  Propositio  IV.  —  372.  Propositio  V.  —  373. 
Corollarium.  —  374.  Propositio  VI.  —  375.  Corollarium.     .    353-356 

Articulus  II.  Quantae  fuerint  istae  morae.  —  376.  Praesupponitur 
moras  Angelorum  fuisse  diversa  nunc  aevi.  —  377.  Decla- 
ratur  quibus  corrcspondebant  instantia  aevi  in  tempore  no- 
stro  continuo.  —  378.  Ostenditur  secundam  moram  in  se  non 
fuisse  instantaneam  vel  indivisibilcm.  —  379.  Solvuntur  ar- 
gumenta  principalia.  —  380.  Praemittitur  solutio  ad  ratio- 
nem  sententiae  tencntis  duas  tantum  fuisse  Angelorum  moras    357-359 

381.  Proponitur  quaestio.  —    382.  Argumenta  principalia.    —   383. 

Oppositum 360-361 

Articulus  I.  An  Angeli  potuerint  esse  in  primo  instanti  beati  vel  mi- 
serif  —  384.  Ostenditur  Angelos  bonos  potuisse  esse  beatos 
in  primo  instanti.  —  385.  Ostenditur  Angelos  malos  potuisse 
esse  miseros  in  primo  instanti  miseria  poenae.  —  386.  Prima 
aliorum  ratio  ad  probandum  Angelos  non  potuisse  in  primo 
instanti  peccare.  —  387.  Impugnatur.  —  388.  Secunda  alio- 
rum  ratio.  —  389.  Impugnatur.  —  390.  Tertia  aiiorum  ra- 
tio.  —  391.  Impugnatur.  —  392  Quarta  aliorum  ratio.  — 
393.  Impugnatur.  —  394.  Ex  praedictis  rationibus  arguit  Do- 
ctor  ad  hominem.  —  395.  Quinta  aliorum  ratio.  —  396.  Im- 
pugnatur.  —  397.  Sexta  aliorum  ratio.  —  398.  Impugnatur. 
—  399.  Septima  alioruin  ratio.  —  400.  Iinpugnatur.  —  401. 
Octava  aliorum  ratio.  —  402.  Impugnatur.  —  403.  Nona 
aliorum  ratio.  —  404.  Impugnatur.  —  405.  Sententia  Doctoris    361-370 

Articulus  II.  Utrum  Angeli  boni  de  facto  fuerint  beati  in  primo  in- 
stanti,  et  mali  miserif  —  406.  Ostenditur  Angelos  malos  non 
fuisse  beatos  in  primo  instanti.  —  407.  Neque  fuisse  in  primo 
instanti  miseros  vel  malos.  —  408.  Eadevn  asseruntur  de  An- 
gelis  bonis 371 

Articulus  III.  Uberius  explicantur  morae  Angelorum.  —  409.  Ex- 
ponitur  sententia  tenens  duas  tantum  fuisse  Angelorum  mo- 
ras.  —  410.  Sententia  Doctoris.  —  411.  Solvuntur  argumenta 
principalia.  —  412.  Solvitur  ratio  sententiae  tenentis  duas 
tantum  fuisse  moras  Angelorum 371-375 

Distinctio  sexta. 

Textus  Magistri  Sententiarum 376-378 

QUAESTIO  I. 

UTRUM    ANGELUS   MALUS    POTUERIT   APPETERE    AEQUALITATEM    DEI  ? 

413.  Proponitur  quaestio.  —  414.  Argumentum  principale.  —  415. 
(Jontra.  —  416.  Exponitur  sententia  tenens  Angelum  maluin 
non  potuisse  appetere  aequalitatem  Dei.  —  417.  Ostenditur 
Angelum  malum  potuisse  appetere  aequalitatem  Dei.  —  418. 
Sed  volitione  tantum  complacentiae,  non  vero  efficaci.  —  419. 
Soivuntur  rationes  contrariae  sententiae.  —  420.  Solvitur 
argumentum  principale 379  384 

421.  Proponitur  quaestio.   —  422.  Arguinenta  principalia.   —   423. 

Oppositum.   —  424.  Divisio 385-386 

Articulus  I.   Ostenditur  quae  fuit  malitia  in  primo  Angelo  peccante. 

—  425.  Actuum  voluntatis  distinctio.  —  426.  Eorumdem 
actuum  ordo.  —  427.  Ostenditur  primum  actum  inordinatum 
Angeli  fuisse  velle  amicitiae  respectu  sui  ipsius.  —  428.  Et 
primam  velle  concupiscentiae  deordinationem  fuisse  immode- 
ratum  appetitum  beatitudinis.  —  429.  Corollarium.  —  430. 
Obiectiones.  —  431.  Affectio  iustitiae  —  commodi.  —  432. 
Sine  libertate  non  datur  peccatum.  —  433.  Qualiter  potuerit 
Angelus  peccare  in  appetendo  beatitudinem.  —  434.  Solvun- 
tur  obiectiones  supra  propositae.   —  435.  Solvitur  instantia. 

—  436.  Alii  Angelorum  pravi  actus.  —  437.  An  possibile  sit 
odium  Dei? 386-396 

Akticulus  II.  Explicatur  ad  quod  genus  peccati  pertinebat  malitia 
Angeli.  —  438.  Divisio.  —  439.  Exponitur  sententia  tenens 
immoderatum  amorem  amicitiae  Angeli  fuisse  superbiam.  — 
440.  Ostenditur  immoderatum  amorem  ainicitiae  Angeli  non 
fuisse  superbiam  proprie  dictain.  —  441.  Bene  vero  luxuriam. 

—  442.  Vel  etiam  praesumptionem.  —  443.  Neque  immo- 
derata  concupiscentia  beatitudinis  fuit  proprie  superbia.  — 
444.  Neque  alii  pravi  actus  Angeli  fuerunt  superbia.  —  445. 
Solvitur  obiectio.  —  446.  Solvuntur    argumenta    principalia. 

—  447.  Explicantur  rationes   fundamentales 396-400 

Distinctio  septima. 

Textus  Magistri  Sententiarum 401-405 

QUAESTIO  UNICA. 

UTRUM   MALUS   ANGELUS   VELIT   NECESSARIO   MALE? 

448.  Proponitur  quaestio.  —  449.  Argumenta  principalia.    —   450. 

Ad  oppositum 406-407 

Articulus  I.  Proponuntur  et  impugnantur  aliorum  sententiae.  —  451. 

Proponitur  I.  sententia.   —  452.  Proponitur  II   sententia.  — 

453.  Impugnatur    conclusio    praedictarum    sententiarum.    — 

454.  Impugnatur  specialiter  I.  sententia.    —   455.    Impugna- 

tur  specialiter  II.  sententia.   —  456.  Divisio 407-414 

Articulus  II.  De  gradibus  bonitatis  et  malitiae.  —  457.  Triplex  bo- 

nitas  moralis  distinguitur.  —  458.  Triplex  malitia  distingui- 

tur.  —  459.  De  actu  indifferenti 414-417 

Articulus  III.  Explicatur  quae  bonitas  possit  inesse  volitioni  Angeli 

damnati,  vel  si  aliqua   malitia  necessario   insit.   —   460.  An- 

gelus  malus  potest  elicere  actum  bonum  ex  obiecto.  —  461. 

Non  vero  actum  meritorium  in  sensu  compositionis.  —  462. 

In  sensu  autem  divisionis  habet  potentiam  realem  in  ratione 

principii    passivi    respectu    actus    meritorii.    —    463.    Habet 

etiam,  in  sensu  divisionis,   principium    activum    partiale   vo- 

litionis  meritoriae.   —    464.    Nequit    tamen    acquirere   aliud 

principium  partiale  seu  gratiam.  —  465.  Nec   potest   se  di- 

sponere  ad  gratiam.    —  466.  Corollarium.    —    467.    Angelus 

malus  habet  potentiam,  ut   differentia    entis,    ad    merendum 

remotam,  non  vero  proximam.  —    468.  Habet    etiam    poten- 

tiam  logicam  seu  non  repugnantiam  intrinsecam,  cum  repu- 

gnantia  tamen  extrinseca.  —  469.  De  potentia  Dei  ordinata 

repugnat  Angelum    malum    posse  mereri.   —    470.  Solvuntur 

obiectiones.  —  471.  A  quo  sit  obstinatio  malae    voluntatis? 

—  472.  Corollarium  alterum.  —  473.  Duplex  exponitur  sen- 
tentia  negans  Angelum  malum  posse  aliquem  actum  morali- 
ter  bonum  elicere.  —  474.  Impugnatur  prima  sententia.  — 
475.  Impugnatur  sententia  altera.  —  476.  Sententia  Doctoris 

—  477.  Solvuntur  argumenta  principalia 417-429 

Distinctio  octava. 

Textus  Magistri  Sententiarum 430-433 

QUAESTIO  UNICA. 

UTRUM    ANGELUS   POSSIT   ASSUMERE   CORPUS,   IN   QUO   EXERCEAT   OPERA   VITAE  ? 

478.  Proponitur  quaestio.  —  479.  Argumenta  principalia.  —  480. 
Ad  oppositum.  —  481.  Explicatur  quid  sit  Angelum  assu- 
mere  corpus.  —  482.  Quale  corpus  possit  Angelus  assumere. 

—  483.  Quales  motus  et  operationes  in  corpore  assumpto 
possit  Angelus  agere.  —   484.  Solvuntur   argumenta   princi- 

palia 434-438 

Distinctio  nona. 

Textus  Magistri  Sententiarum 439-442 

QUAESTIONES  I.  ET  II. 

UTRUM    ANGELUS   SUPERIOR    POSSIT   ILLUMINARE   INFERIOREM  ?    —    UTRUM^UNUS 
ANGELUS   POSSIT    INTELLECTUALITER    LOQUI    ALTERl ? 

Articulus  I.  Proponuntur  quaestiones  cum  argumentis  principalibus. 

—  485.  Proponitur  quaestio  I.  —  486.  Argumenta  princi- 
palia  quaest.  I.  —  487.  Contra.  —  488.  Proponitur  quaest.  II. 

—  489.  Argumenta  principalia  quaest.  II.  —  490.  Oppositum    443-446 
Articulus  II.   Aliorum   solutio   acl  jjropositas   quaestiones.    —    491. 

Divisio.  —  492.  Exponitur  sententia  tenens  Angelum  cogno- 

scere  singulare  per  universale  concreatum  suo  in.tellectui.  — 

493.  Iuxta  eamdem  sententiam  explicatur  modus  quo  Angelus 

cognoscit  singulare.  —  494.  Et  quomodo  singulare  ab  uno  An- 

gelo  cognitum  posset  alium  latere.    —    495.    Item,    quomodo 

singulare    fit   Angelo    patens    per  aliquam  rationein   quando 

alius  loquendo  ei  exprimit  illud.  —   496.   Exponitur  aliorum 

sententia  de  illuminatione  Angelorum. 446-451 

Articulus  III.  Praefata  aliorum  solutio  impugnatur.  —  497.  Impu- 
gnatur  sententia  tenens  Angelum  cognoscere  singulare  per 
universale  concreatum  suo  intellectui.  —  498.  Impugnatur 
modus  explicandi  quomodo  singulare  ab  uno  Angelo  cogni- 
tum  potest  alium  latere.  —  499.  lmpugnatur  modus  expli- 
candi  quomodo  singulare  fit  Angelo  patens.  —  500.  Impu- 
gnatur  aliorum  sententia  de  illuminatione  Angelorum.  —  501. 
Exponuntur  aliae  praefatae  sententiae  difticultates  ....    451-455 

Articulus  IV.  Doctoris  sententia.  —  502.  Ostenditur  Angelum  loqui 
Angelo  causando  in  eo  conceptum  immediate  illius  obiecti 
de  quo  loquitur.  —  503.  Instantiae  —  504.  Ostenditur  An- 
gelum  distantem  posse  causare  conceptum  in  Angelo  distante. 

—  505.  Quod  tripliciter  confirmatur.  —  506.  Solvuntur  instan- 
tiae  supra  propositae.  —  507.  Obiectio.  —  508.  Secunda  ra- 
tio  principalis  ad  ostendendum  Angelum  loqui  Angelo  cau- 
sando  in  eo  conceptum  immediate  illius  obiecti  de  quo  lo- 
quitur.  —  509.  Explicatur  quid  gignatur  in  intellectu  au- 
dientis  ab  Angelo  loquente.  —  510.  Explicatur  qualis  intel- 
lectio  sit  auditio.  —  511.  Corollaria.  —  512.  Explieatur  ordo 
auditionis  ad  visionem.  —  513.  Explicatur  quomodo  possit 
Angelus  loqui  uni  et  non  alteri.  —  514.  Corollarium.  —  515. 
Proponitur  dubium.  —  516.  Solvitur  quaestio  I.  —  517.  Sol- 
vuntur  duo  dubia 455-466 

Articulus  V.  Solutio  argumentorum.  —  518.  Solvuntur  argumenta 
principalia  I.  quaest.  —  519.  Solvuntur  duo  priora  argu- 
menta  principalia  II.  quaest.  —  520.  Solvitur  III.  argument. 
princ.  II.  quaest.  —  521.  Solvuntur  rationes  adductae  ad 
probandum  Angelum  non  intelligere  nisi  per  species  innatas. 

—  522.  Solvitur  ultimum  argumentum  principale  quaest.  II. 

—  523.  Solvuntur  argumenta  sententiae  tenentis  Angelum 
cognoscere  singulare   per    universale   concreatum    suo   intel- 

lectui 466-477 

Distinctio  decima. 

Textus  Magistri  Sententiarum 478-479 

QUAESTIO  UNICA. 

UTRUM    OMNES   ANXtELI   MITTANTUR? 
524.  Proponitur  quaestio.  —  525.  Argumentum  principale.  —  526. 
Oontra.  —    527.  Ostenditur  omnes   Angelos   mitti   ad   extra 
vel  ad  intra.  —  528.  Solvitur  argumentum  principale.     .     .    480-481 

Distinctio  undecima. 

Pag. 
Textus  Magistri  Sententiarum ■    482-484 

QUAESTIO  UNICA. 

UTRUM   ANGELUS   CUSTOIUENS   POSSIT   EFFECTIVE   ALIQUID   CAUSARE 
L\   INTELLECTU   HOMINIS   CUSTODITI  ? 

529.  Proponitur  quaestio.  —  530.  Argumenta  principalia.  —  531. 
Contra.  —  532.  Exponitur  opinio  Avieennae.  —  533.  Ab  aliis 
impugnatur.  —  534.  At  minus  efficaciter.  —  535.  Impugna- 
tur  a  Doctore.  —  536.  Divisio.  —  537.  Declaratur  quid  non 
possit  Angelus  effective  causare  in  intellectu  hominis  custo- 
diti  —  538.  Corollarium.  —  530.  Ostenditur  Angelum  posse 
docere  hominem  perfectius  quam  alius  homo.  —  540.  Decla- 
ratur  quid  possit  Angelus  in  hominis  intellectu  circa  phan- 
tasmata.  —  541.  Declaratur  quid  possit  Angelus  circa  intel- 
lectum  possibilem  hoininis.  —  542.  Solvuntur  argumenta  prin- 
cipalia 485-492 

Distinctio  duodecima. 

Textus  Magistri  Sententiarum 493-496 

QUAESTIO  I. 

UTRUM    IN   SUBSTANTIA   GENERABILI   ET   CORRUPTIBILI   SIT    ALIQUA 
ENTITAS   POSITIVA   REALITER   DISTINCTA    A   FORMA? 

543.  Proponitur  quaestio.  —  544.  Argumenta  principalia.  —  545. 
Contra.  —  546.  Aliorum  sententia.  —  547.  Impugnatur  pri- 
mo.  —  548    Impugnatur  secundo.  —  549.  Impugnatur  tertio. 

—  550.  Solvuntur  rationes  praefatae  sententiae.  —  551.  Po- 
tentia  obiectiva-subiectiva.  —  552.  Aliorum  sententia  circa 
potentialitatem  materiae.  —  553.  Impugnatur.  —  554.  Do- 
ctoris  sententia  circa  entitatem  materiae  primae.  —  555. 
Obiectiones.  —  556.  Solvuntur.  —  557.  Declaratur  quomodo 
materia  realiter  distinguitur  a  forma.  —  558.  Declaratur 
quomodo  materia  et  forma.  constituunt  unum  simpliciter.  — 
559.  Conclusio  Doctoris.  —  560.  Obiectio.  —  561.  Solvuntur 
argumenta  principalia 497-511 

QUAESTIO  II. 

UTRUM   PER   ALIQUAM    POTENTIAM   MATERIA    POSSIT   ESSE   SINE   FORMA? 

562.  Proponitur  quaestio.  —  563.  Argumenta  principalia.  —  564. 
Contra.  —  565.  Sententia  I    negativa.  —   566.  Impugnatur. 

—  567.  Sententia  II.  negativa.  —  568.  Exponitur  III.  sen- 
tentia  negativa.  —  569.  Sententia  Doctoris  tenentis  non  esse 

contradictionem  quod  materia  sit  sine  forma.  —  570.  Sol- 
vuntur  dubia  et  instantiae.  —  571.  Solvuntur  argumenta 
principalia.  —  572.  Solvuntur  rationes  III.  sententiae.  — 
573.  Obiectio 512-520 

Distinctio  decimatertia. 

Textus  Magistri  Sententiarum 521-524 

QUAESTIO  UNICA. 

UTRUM    LUX   GIGNAT   LUMEN   TAMQUAM    PROPRIAM   SPECIEM   SENSIBILEM  SUI  ? 

574.  Proponitur  quaestio.  —  575.  Argumenta  principalia.  —  576. 
Contra.  —  577.  Divisio.  —  578.  Declaratur  quid  sit  lux.  — 
579.  Declaratur  quid  sit  lumen.  —  580.  Declaratur  qualiter 
lumen  a  luce  gignatur.  —  581.  Solvitur  obiectio.  —  582. 
Solvuntur  argumenta  principalia.  —  583.  Declaratur  amplius 
qualiter  lumcn  a  luce  gignatur 525-532 

Distinctio  decimaquarta. 

Textus  Magistri  Sententiarum 533-535 

QUAESTIO  I. 

UTRUM    CORPUS   COELESTE   SIT    ENS   SIMPLEX? 

584.  Proponitur  quaestio.  —  585.  Recitatur  sententia  Philosopho- 
rum  tenentium  corpus  coeleste  esse  simplex.  —  586.  Eecita- 
tur  sententia  Theologorum  tenentium  corpus  coeleste  esse 
compositum  ex  materia.  —  587.  Kecitatur  doctrina  Theolo- 
gorum  circa  animationem  coeli -    536-540 

QUAESTIO  II. 

LTRUM    ALIQUOD   SIT   COELOJ    MOBILE,    ALIUD   A    COELO   STELLATO? 

588.  Proponitur  quaestio.  —  589.  Argumenta  principalia.  —  590. 
Oppositum.  —  591.  Divisio.  —  592.  Ostenditur  illud  in  quo 
omnes  Astrologi  concordant.  —  593.  Ostenditur  illud  in  quo 
Astrologi  discordant.  —  594.  Solvuntur  argumenta  principalia.    541-547 

QUAESTIO  III. 

UTRUM    STELLAE   AGANT   IN    IIAEC   INFERIORA? 

595.  Proponitur  quaestio.  —  596.  Argumenta  principalia.  —  597. 
Contra.  —  598.  Solutio  quaestionis.  —  599.  De  influxu  cor- 
porum  coelestium  in  elementa.  —  600.  De  influxu  corporum 
coeiestium  in  mixta  imperfecta  —  601.  De  influxu  corporum 
coclestium  in  mixta  perfecta  inanimata.  —  602.  De  influxu 
corporum  coelestium  in  animata.  —  603.  Solvuntur  argu- 
menta  principalia 548-554 

Distinctio  decimaquinta. 

Pag. 
Textus  Magistri  Sententiarum 555-557 

QUAESTIO  UNICA. 

UTRUM   IN   MIXTO   REMANEANT   ELEMENTA   SECUNDUM    SUBSTANTIAM   IN    ACTU? 

604.  Proponitur  quaestio.  —  605.  Argumenta  principalia.  —  606. 
Contra.  —  607.  Sententia  Avicennae.  —  608.  Impugnatur  a 
Commentatore.  —  609.  Sententia  Commentatoris.  —  610. 
Instantiae  ipsius  Commentatoris.  —  611.  Eiusdem  responsiones. 
—  612.  Impugnat  Doctor  responsiones  Commentatoris.  —  613. 
Ostenditur  elementa  non  manere  in  mixto  secundum  substan- 
tiam.  —  614.  Explicatur  sententia  Aristotelis  tenentis  ele- 
menta  manere  in  mixto.  —  615.  Explicatur  quomodo  mixtum 
ex  elementis  generatur.  —  616.  Sententia  Doctoris,  quod  ele- 
menta  manent  in  mixto  virtualiter.  —  617.  Solvuntur  ratio- 
nes  ad  oppositum.  —  618.  Solvuntur  rationes  Commentatoris.    558-565 

Distinctio  clecima  sexta. 

Textus  Magistri  Sententiarum 566-568 

QUAESTIO  UNICA. 

UTRUM   IMAGO   TRINITATIS   CONSISTAT   1N   TRIBUS    POTENTIIS    ANIMAE 
RATIONALIS   REALITER    DISTINCTIS  ? 

619.  Proponitur  quaestio.  —  620.  Argumenta  principalia.  —  621. 
Contra.  —  622.  Ponitur  I.  sententia  tenens  intellectum  et 
voluntatem  esse  duas  potentias  realiter  distinctas  inter  se  et 
ab  essentia  animae.  —  623.  Ponitur  II.  sententia  tenens  in- 
tellectum  et  voluntatem  esse  partes  essentiales  animae.  —  624. 
Probatur  I.  sententia  ratione.  —  625.  Confirmatur  auctori- 
tate.  —  626.  Solvitur  ratio  prima  I.  sententiae.  —  627.  Sol- 
vitur  ratio  secunda  I.  sententiae.  —  628.  Solvitur  ratio  tertia  I. 
sententiae.  —  629.  Solvuntur  tres  postremae  rationes  I.  sen- 
tentiae.  —  630.  Exponitur  II.  sententia  tenens  intellectum  et 
voluntatem  esse  partes  animae  realiter  distinctas  inter  se, 
quamvis  non  ab  essentia  animae.  —  631.  Impugnatur.  —  632. 
Exponitur  III.  sententia  tenens  potentias  esse  idem  essentiae 
animae,  distinctas  tamen  inter  se  realitate  relativa.  —  633. 
Impugnatur.  —  634.  Sententia  Doctoris  tenentis  potentias 
animae  non  distingui  realiter  inter  se,  nec  ab  essentia.  — 
635.  Corollarium.  —  636.  Solvitur  instantia.  —  637.  Osten- 
ditur  potentias  animae  distingui  formaliter  inter  se  et  ab  es- 
sentia.  —  638.  Corollaria.  —  639.  Explicantur  auctoritates 
n.  630  adductae.  —  640.  Solutio  quaestionis  —  641.  Solvun- 

Tom.  II.  59 

tur  argumenta  principalia.  —  642.  Auctoritates  pro  I.  sen- 
tentia  adductae  aliis  auctoritatibus  infirmantur.  —  643.  Ex- 
plicantur  auctoritates  pro  I.  sententia  adductae 569-585 

Distinctio  decima  septima. 

Textus  Magistri  Sententiarum 586-589 

QUAESTIO  I. 

UTRUM   ANIMA   ADAE   FUIT   CREATA   IN   CORPORE? 

644.  Proponitur  quaestio.  —  645.  Argumenta  principalia.  —  646. 
Contra.  —  647.  Exponitur  error  tenentium  animam  esse  de 
substantia  Dei.  —  648.  Impugnatur.  —  649.  Exponitur  sen- 
tentia  tenens  animam  esse  ex  materia,  et  tamen  creatam.  — 

650.  Ostenditur  possibile  esse  animam  creari  sine  corpore.  — 

651.  Secundum  doctrinam  Philosophi  non  demonstraretur  ani- 
mam  creari  propria  creatione.  —  652.  Exponitur  sententia 
tenens  animam  fuisse  creatam,  formato  iam  corpore.  —  653. 
Solvuntur  argumenta  principalia 590-593 

QUAESTIO  II. 

UTRUM    PARADISUS   SIT   LOCUS  CONVENIENS  HABITATIONI  HUMANAE? 

654.  Proponitur  quaestio.  —  655.  Argumenta  principalia.  —  656. 
Contra.  —  657.  Ostenditur  Paradisum  fuisse  locum  conve- 
nientem  habitationi  humanae.  —  658.  Aliorum  sententia  de 
situatione  Paradisi.  —  659.  Impugnatur.  —  660.  Sententia 
Doctoris.  —  661.  Solvuntur  argumenta  principalia ....    594-596 

Distinctio  decima  octava. 

Textus  Magistri  Sententiarum 597-600 

QUAESTIO  UNICA. 

UTRUM    IN    MATERIA    SIT    RATIO   SEMINALIS   AD   FORMAM 
NATURALITER   EDUCENDAM   DE  IPSA  ? 

662.  Proponitur  quaestio.  —  663.  Argumenta  principalia.  —  664. 
Contra.  —  665.  Ostenditur  rationem  seminalem  non  esse  ma- 
teriam,  nec  potentiam  passivam  materiae.  —  666.  Exponitur 
sententia  tenens  rationem  seminalem  esse  actum.  —  667.  Im- 
pugnatur  primo  quoad  modum  salvandi  quod  in  generatione 
non  sit  creatio.  —  668.  Solvitur  primum  argumentum  prin- 
cipale.  —  669.  Impugnatur  secundo  quoad  modum  salvandi 
quod  generatio  sit  naturalis.  —  670.  Solvitur  IL  argumentum 
principale.  —  671.  Prosequitur  secunda  impugnatio.  —  672. 
Corollarium.  —  673.  Ostenditur  non  requiri   rationem    semi- 

nalem  in  agente  aequivoco,  nec  in  univoco  immediate  agente. 

—  674.  Declaratur  quid  est  semen.  —  675.  Declaratur  quid 
est  ratio  seminalis.    —    676.    Explicatur  ad  quid  est  semen. 

—  677.  An  semen  sit  principium  alterativum?  —  678.  De- 
claratur  in  quibus  est  ratio  seminalis.  —  679.  Explicatur  Divi 
Augustini  doctrina.  —  680.  Solvuntur  argumenta  principalia. 

—  681.  Explicatur  ratio  fundamentalis.  —  682.  Declaratur 
costam  Adae  non  fuisse  semen  nec  rationem  seminalem  res- 

pectu  productionis   Evae 601-612 

Distinctio  decima  nona. 

Textus  Magistri  Sententiarum 613-616 

QUAESTIO  UNICA. 

UTRUM   IN   STATU   INNOCENTIAE   IIARUISSEMUS   CORPORA   IMMORTALIA? 

683.  Proponitur  quaestio.  —  684.  Argumenta  principalia.  —  685. 
Contra.  —  686.  Aliorum  sententia  exponitur  et  quo  sensu  ad- 
mitti  possit  determinatur.  —  687.  Doctoris  sententia.  —  688. 
Mortis  causae  ab  intrinseco  describuntur.  —  689.  Causa  im- 
mortalitatis  ab  aliis  assignata  reiicitur.  —  690.  Alia  causa 
a  Doctore  assignata.  —  691.  Ostenditur  quod  in  statu  inno- 
centiae  non  fuisset  corruptio  ob  defectum  alimenti.  —  692. 
Neque  propter  dispositionem  contrariam  continentis.  —  693. 
Neque  ob  violentiam.  —  694.  Corollarium.  —  695.  Solvuntur 
argumenta  principalia.  —  696.  Explicatur  ratio  fundamen- 
talis.  —  697.  Solvitur  ratio  alterius  opinionis 617-622 

Distinctio  vigesima. 

Textus  Magistri  Sententiarum 623-626 

QUAESTIO  I. 

UTRUM    FILII   PROCREATI   IN   STATU   1NNOCENTIAE   FUISSENT   STATIM 
CONFIRMATI   IN    1UST1TIA? 

698.  Proponuntur  quaestiones.  —  699.  Argumenta  principalia  I.  quaest. 

—  700.  Oppositum.  —  701.  Duplex  confirmatio  in  gratia  distin- 
guitur.  —  702.  Ostenditur  non  posse  peccare  viatori  non  compe- 
tere.  —  703.  Bene  vere  de  facto  non  peccare.  —  704.  Solvuntur 
quaestiunculae.  —  705.  Solvuntur  argumenta  principalia      .    627-630 

QUAESTIO  II. 

UTRUM   IN   STATU   INNOCENTIAE    FUTSSENT   ILLI   SOLI   GENITI 

QUI    NUNC   SUNT   ELECTI  ? 

706.  Proponitur  quaestio.  —  707.  Argumenta  principalia.  —  708. 
Oppositum.  —  709.  Ostenditur  in  statu  innocentiae  illos  so- 

luinmodo   fuisse    nascituros   qui    modo    electi    sunt.   —    710. 

Solvuntur    instantiae.    —    711.    Solvuntur    argumenta    prin- 

cipalia 631-633 

QUAESTIO  III. 

UTRUM   FILII   IX   STATU   INNOCENTIAE   CREVISSENT   IN   CORPORE 
ET   SCIENTIA   SICUT   MODO  ? 

712.  Proponitur  quaestio.  —  713.  Solutio  quaestionis 633 

Distinctio  vigesima  prima. 

Textus  Magistri  Sententiarum .     .     . 634-637 

QUAESTIO  I. 

UTRUM   PECCATUM    HOMINIS    PRIMUM   IN.  STATU   INNOCENTIAE 
POTUIT   FUISSE    VENIALE? 

714.  Proponitur  quaestio.  —  715.  Argumenta  principalia.  —  716. 
Oppositum.  —  717.  Exponitur  sententia  tenens  primum  Adae 
peccatum  non  potuisse  esse  veniale.  —  718.  Impugnatur.  — 
719.  Peccatum  mortale  —  veniale.  —  720.  Conclusio.  —  721. 
Solvuntur  rationes  alterius  opinionis.  —  722.  Solvuntur  ra- 
tiones  fundamentales 638-641 

QUAESTIO  II. 

UTRUM    PECCATUM    ADAE    FUERIT   GRAVISSIMUM  ? 

723.  Proponitur  quaestio.  —  724.  Argumenta  principalia.  —  725. 
Oppositum.  —  726.  Divisio.  — 727.  Ostenditur  primum  Adae 
peccatum  non  fuisse  inordinatuin  amorem  sui,  sed  inordina- 
tum  amorem  amicitiae  uxoris.  —  728.  Ostenditur  peccatum 
Adae  non  fuisse  maximum.  —  729.  Ostenditur  peccatum  Evae 
gravius  fuisse  peccato  Adae.  —  730.  Solvuntur  argumenta 
principalia 642-646 

Distinctio  vigesima  secunda. 

Textus  Magistri  Sententiarum 647-651 

QUAESTIO  UNICA. 

UTRUM    PECCATUM    PRIMI    HOMINIS    FUERIT   EX   IGNORANTIA? 

731.  Proponitur  quaestio.  —  732.  Argumenta  principalia.  —  733. 
Contra.  —  734.  Peccati  ex  ignorantia  distinctio.  —  735.  An 
et  qua  ignorantia  Adam  peccaverit?  —  736.  Solvuntur  argu- 
menta  principalia 652-653 

Distinctio  vigesima  tertia. 

Pag. 
Textus  Magistri  Sententiarum 654-656 

QUAESTIO  UNICA. 

UTRUM   DEUS   POSSIT   FACERE   VOLUNTATEM    CREATURAE   RATIONALIS 
IMPECCABILEM    PER    NATURAM ? 

737.  Proponitur  quaestio.  —  738.  Argumenta  principalia.  —  739. 
Oppositum.  —  740.  Aliorum  rationes  ad  probandum  impos- 
sibilem  esse  creaturam  impeccabilem  per  naturam.  —  741. 
Impugnantur.  —  742.  Ostendit  Doctor  Deum  non  posse  fa- 
cere  voluntatem  creatam  impeccabilem  per  naturam,  bene 
vero  per  gratiam.  —  743.  Solvuntur  argumenta  principalia.    657-664 

Distinctio  vigesima  quarta. 

Textus  Magistri  Sententiarum , 665-671 

QUAESTIO  UNICA. 

UTRUM    PORTIO   SUPERIOR   SIT   POTENTIA   DISTINCTA   A    PORTIONE  INFERIORI? 

744.  Proponitur  quaestio.  —  745.  Argumenta  principalia.  —  746. 
Oppositum.  —  747.  Ostenditur  tam  portionem  superiorem 
quam  inferiorem  plures  complecti  potentias.  —  748.  Singu- 
las  vero  potentias  easdem  esse  in  portione  superiori  et  infe- 
riori.  —  749.  Solvuntur  argumenta  principalia 672-677 

Distinctio  vigesima  quinta. 

Textus  Magistri  Sententiarum 678-684 

QUAESTIO  UNICA. 

UTRUM    ALIQUID   ALIUD    A    VOLUNTATE   CAUSET   EFFECTIVE    ACTUM 
VOLENDI    IN    VOLUNTATE? 

750.  Proponitur  quaestio.  —  751.  Argumenta  principalia.  —  752. 
Ad  oppositum.  —  753.  Exponitur  sententia  tenens  phan- 
tasma  esse  causam  eflPectivam  volitionis.  —  754.  Exponitur 
sententia  tenens  causam  activam  volitionis  esse  obiectum  ut 
cognitum.  —  755.  Impugnatur  conclusio  utrique  sententiae 
communis.  —  756.  Impugnatur  specialiter  I.  sententia.  — 
757.  Solvitur  ratio  prima  I.  sententiae.  —  758.  Solvitur  in- 
stantia.  —  759.  Solvitur  ratio  secunda  I.  sententiae.  —  760. 
Solvitur  tertia  ratio  1.  sententiae.  —  761.  Aliorum  solutio 
ad  rationem  quartam  I.  sententiae  infirmatur.  —  762.  Sol- 
vitur  a  Doctore  ratio  quarta  I.  sententiae.  —  763.  Solvuntur 
instantiae.  —  764.  Solvitur    ratio  quinta    I.    sententiae.    — 

765.  Solvuntur  rationes  II.  sententiae.  —  766.  Ostenditur 
nihil  aliud  a  voluntate  esse  eausam  totalem  volitionis.  —  767. 
Ostenditur  indeterminationem  voluntatis  non  esse  ex  parte 
intellectus.  —  768.  Solvuntur  argumenta  principalia    .     .     .    685-704 

Distinctio  vigesima  sexta. 

Textus  Magistri  Sententiarum 705-711 

QUAESTIO  UNICA. 

UTRUM   GRATIA   SIT   IN   ESSENTIA   ANIMAE,   VEL    IN   POTENTIA? 

769.  Proponitur  quaestio.  —  770.  Argumenta  principalia.  —  771. 
Oppositum.  —  772.  Exponitur  sententia  tenens  gratiam  esse 
in  essentia  animae.  —  773.  Prima  huius  sententiae  impu- 
gnatio.  —  774.  Impugnatio  secunda.  —  775.  Conclusio  Do- 
ctoris.  —  776.  Solvuntur  argumenta  principalia 712-716 

Distinctio  vigesima  septima. 

Textus  Magistri  Sententiarum 717-721 

QUAESTIO  UNICA. 

UTRUM   GRATIA   SIT  VIRTUS? 

777.  Proponitur  quaestio.  —  778.  Argumentum  principale.  —  779. 
Contra.  —  780.  Aliorum  sententia.  —  781.  Impugnatur.  — 
782.  Ostenditur  gratiam  formaliter  esse  charitatem.  —  783. 
Opinio  Magistri  Sententiarum.  —  784.  Obiectio.  —  785.  Co- 
rollarium.  —  786.  Solvitur  argumentum  principale ....    722-724 

Distinctio  vigesima  octava. 

Textus  Magistri  Sententiarum 725-727 

QUAESTIO  UNICA. 

UTRUM   LIBERUM   ARBITRIUM   HOMINIS   SINE  GRATIA    POSSET 
CAVERE   OMNE    PECCATUM    MORTALE  ? 

787.  Proponitur  quaestio.  —  788.  Argumenta  principalia.  —  789. 
Contra.  —  790.  Doctrina  communis  proponitur.  —  791.  Ab 
aliis  explicatur.  —  792.  Ostenditur  ad  vitanda  peccata  non 
requiri  gratiam  habitualem.  —  793.  Ostenditur  non  esse  obli- 
gationem  servandi  praecepta  ex  charitate.  —  794.  Impugnan- 
tur  aliorum  explicationes  doctrinae  communis.  —  795.  Sol- 
vuntur  instantiae.  —  796.  Solutio  quaestionis.  —  797.  Sol- 
vuntur   argumenta  principalia 728-733 

Textus  Magistri  Sententiarum 734-736 

QUAESTIO  UNICA. 

UTRUM   IUSTITIAM    ORIGINALEM   IN   ADAM    NECESSE   SIT   PONERE   ALIQUOD 
DONUM   ESSE   SUPERNATURALE ? 

798.  Proponitur  quaestio.  —  799.  Argumenta  principalia.  —  800. 
Contra.  —  801.  Exponitur  sententia  tenens,  praeter  dona  in- 
fusa,  ponendam  esse  in  voluntate  quamdam  rectitudinem  na- 
turalem  amissibilem  per  peccatum.  —  802.  Impugnatur.  — 
803.  Sententia  Doctoris  tenentis  iustitiam  originalem  fuisse 
donum  supernaturale.  —  804.  An  per  iustitiam  originalem 
tolleretur  omnis  rebellio?  —  805.  An  iustitia  originalis  con- 
ferebat  immortalitatem?  —  806.  Solvuntur  argumenta  prin- 
cipalia.  —  807.  Solvuntur  rationes  I.  sententiae 737-744 

Distinctio  trigesima. 

Textus  Magistri  Sententiarum 745-750 

Distinctio  trigesima  prima. 

Textus  Magistri  Sententiarum 751-754 

Distinctio  trigesima  secunda. 

Textus  Magistri  Sententiarum 755-759 

QUAESTIONES  AD  DIST.  XXX-XXXII. 

Articulus  I.  Proponuntur  quaestiones  et  argumenta  principalia.  — 
808.  Proponitur  quaestio  I.  dist.  XXX.  —  809.  Argumenta 
principalia.  —  810.  Contra.  —  811.  Proponitur  quaestio  II. 
dist.  XXX.  —  812.  Argumenta  principalia.  —  813.  Contra. 
—  814.  Proponitur  quaestio  dist.  XXXI.  —  815.  Argumenta 
principalia.  —  816.  Contra.  —  817.  Proponitur  quaestio  dist. 
XXXII.  —  818.  Argumentum  principale.  —  819.  Contra.     .    760-763 

Articulus  II.  Exponitur  et  impugnatur  I.  via.  —  820.  Divisio.  — 
821.  Explicatur  ab  aliis  qualiter  ab  anima  contrahitur  in- 
fectio  in  carne.  —  822.  Explicatur  ab  iisdem  qualiter  semi- 
natur  caro  infecta.  —  823.  Et  qualiter  a  carne  infecta  infi- 
ciatur  anima.  —  824.  Demum  qualiter  anima  ab  infectione 
illa  liberetur  per  Baptismum.  —  825.  Corollarium.  —  826. 
Impugnatur  aliorum  explicatio  ad  I.  —  827.  Impugnatur 
aliorum  explicatio  ad  II.  —  828.  Impugnatur  aliorum  expli- 
catio  ad  III.  —  829.  Impugnantur  simul  aliorum  explicatio- 
nes  ad  tres  praefatos  articulos.  —  830.  Impugnatur  aliorum 
explicatio  ad  IV 763-768 

Articulus  III.  Exponitur  et  propugnatur  II.  via.   —   831.  Divisio. 

—  832.  Declaratur  quid  sit  peccatum  originale.  —  833.  Sol- 
vitur  obiectio.  —  834.  Corollarium.  — 835.  Ostenditur  quem- 
libet  secundum  legem  communem  propagatum  ab  Adam  con- 
trahere  peccatum  originale.  —  836.  Obiectio.  —  837.  Instan- 
tia.  —  838.  Iustitia  potest  esse  debita  dupliciter.  —  839.  De- 
claratur  qualiter  contrahatur  peccatum  originale.  —  840.  De- 
claratur  qualiter  peccatum  originale  remittatur  per  Baptismum.    768-773 

Articulus  IV.  Solutio  argumentorum.  —  841.  Solvuntur  argumenta 
principalia  quaest.  I.  dist.  XXX.  —  842.  Solvuntur  argu- 
menta  principalia  quaest.  II.  dist.  XXX.  —  843.  Solvitur 
argamentum  n.  813  a  propositum.  —  844.  Solvuntur  argu- 
menta  principalia  dist.  XXXI.  —  845.  Explicantur  argu- 
menta  in  oppositum.   —  846.  Explicatur  quaedam  auctoritas. 

—  847.  Solvitur  argumentum  principale  dist.  XXXII.  —  848. 
Solvitur  dubium 774-778 

Distinctio  trigesima  tertia. 

Textus  Magistri  Sententiarum 779-784 

QUAESTIO  UNICA. 

UTRUM    PECCATO   ORIGINALI   DEBEATUR   SOLA   CARENTIA    VISIONIS 
DIVINAE   PRO   POENA? 

849.  Proponitur  quaestio.  —  850.  Argumenta  principalia.  —  851. 
Oppositum.  —  852.  Ostenditur  damnatos  ob  solum  peccatum 
originale  nullam  habituros  poenam.  —  853.  De  cognitione 
damnatorum  ob  solum  peccatum  originale.  —  854.  An  bea- 
titudinem  in  particulari  noscant?  —  855.  Solvuntur  argu- 
menta  principalia 785-788 

Distinctio  trigesima  quarta. 

Textus  Magistri  Sententiarum 789-791 

Distinctio  trigesima  quinta. 

Textus  Magistri  Sententiarum 792-796 

Distinctio  trigesima  sexta. 

Textus  Magistri  Sententiarum 797-801 

Distinctio  trigesima  septima. 

Textus  Magistri  Sententiarum .     . 802-805 

QUAESTIONES  AD  DIST.  XXXI V-X  XXVII. 

Articulus  I.  Proponuntur  quaestiones  cum  argumentis  principalibus. 

—  856.  Proponitur  quaestio  dist.  XXXIV.  —  857.  Argu- 
menta  principalia.  —  858.  Contra.  —  859.  Proponitur  quae- 

stio  dist.   XXXV.   —   860.   Argumenta   principalia.   —   861. 

Oppositum.  —   862.   Proponitur   quaestio   dist.   XXXVI.   — 

863.  Argumenta  principalia.  —  864.  Contra.  —  865.  Propo- 

nuntur   quaestiones   I   et   II  dist.  XXXVII.   —   866.   Argu- 

menta  principalia   quaestionis  I.   —   867.  In   oppositum.    — 

868.  Ordo  tractandorum  praefigitur 806-810 

Articulus  II.  Solvitur  quaestio :  «  Utrum  peccatum  sit  per  se  cor- 
ruptio  bonif  »  —  869.  Ostenditur  peccatum  esse  formaliter 
privationem  boni.  —  870.  Triplex  aliorum  sententia  circa  bo- 
num  quo  peccatum  privat.  —  871.  Ostenditur  peccatum  non 
esse  formaliter  privationem  illius  boni  in  quo  est.  —  872. 
Neque  privationem  gratiae.  —  873.  Neque  privationem  ha- 
bituum  acquisitorum.  —  874.  Sed  privationem  rectitudinis 
actualis  quae  deberet  inesse  actui.  —  875.  Quod  auctoritati- 
bus  confirmatur.  —  876.  Et  ratione.  —  877.  Proponuntur 
tres  quaestiunculae  de  peccato.  —  878.  Explicatur  quaiiter 
peccatum  sit  aversio  a  fine  ultimo.  —  879.  Explicatur  quo- 
modo  peccata  mortalia  distinguantur  specie.  —  880.  Expli- 
catur  quomodo  unum  peccatum  potest  esse  gravius  alio.  — 
881.  Corollarium.  —  882.  Solvuntur  obiectiones  adductae  ad 
probandum  peccatum  esse  formaliter  privationem  naturae  vel 
gratiae.  —  883.  Solvuntur  argumenta  principalia  dist.  XXXV.    811-818 

Articulus  III.  Solvitur  quaestio :  «  Utrum  peccatum  sit  a  bono  sicut 
a  causa  f  »  —  884.  Ostenditur  peccatum  esse  a  bono  tam- 
quam  a  causa.  —  885.  Duplex  proponitur  sententia  circa  mo- 
dum  quo  bonum  potest  esse  causa  peccati.  —  886.  Impugna- 
tur  I.  sententia.  —  887.  Impugnatur  II.  sententia.  —  888. 
Proponitur  III.  sententia  circa  modum  quo  bonum  potest 
esse  causa  peccati.  —  889.  Impugnatur 818-823 

Articulus  IV.  Solvitur  quaestio:  «  Utrum  voluntas  sit  causa  totalis 
sui  actus  f  »  —  890.  Proponitur  quaestio.  —  891.  Adducuntur 
rationes  pro  sententia  tenente  voluntatem  esse  totalem  et  imme- 
diatam  causam  suae  volitionis.  —  892.  Auctoritates  pro  eadem 
sententia.  —  893.  Corollarium.  —  894.  Obiectio  duplex  contra 
praefatam  sententiam.  —  895.  Solutio.  —  896.  Praefata  senten- 
tia  impugnatur.  —  897.  Corollarium.  —  898.  Ostenditur  formale 
peccati  non  habere  causam  efficientem,  sed  deficientem     .     .    823-831 

Articulus  V.  Solvitur  quaestio:  «  Utrum  peccatum possit  esse  a  Deof  » 
—  899.  Adducuntur  rationes  ad  probandum  voluntatem  di- 
vinam  non  posse  esse  causam  peccati.  —  900.  Obiectiones 
contra  praefatas  rationes.  —  901.  Deciarat  Doctor  quomodo 
voluntas  divina  nequit  esse  causa  peccati.  —  902.  Solvitur 
obiectio.  —  903.  Solvuntur  obiectiones  supra  positae  .     .     .    831-838 

Articulus  VI.  Solutio  argumentorum.  —  904.  Solvuntur  argumenta 
principalia  dist.  XXXIV.  —  905.  Solvuntur  argumenta  prin- 
cipalia  I.  quaest.  dist.  XXXVII.  —  906.  Solvuntur  rationes 
fundamentales  eiusdem  quaest 838-840 

cati?  »   —  907.  Ostenditur  omne  peccatum  esse   poenam.  — 

908.  Solvitur   obiectio.   —   909.    Ostenditur   unum   peccatum 

esse  poenam  alterius.  —   910.    Solvuntur   argumenta  princi- 

palia  dist.  XXXVI 840-844 

Distinctio  trigesima  octava. 

Textus  Magistri  Sententiarum 845-848 

QUAESTIO  UNICA. 

UTRUM   INTENTIO   SIT   ACTUS  SOLIUS  VOLUNTATIS? 

911.  Proponitur  quaestio.  —  912.  Argumenta  principalia.  —  913. 
Contra.  —  914.  Explicatur  quid  sit  «intendere».  —  915. 
Solutio  quaestionis.  —  916.  Solvuntur  argumenta  principalia.    849-851 

Distinctio  trigesima  nona. 

Textus  Magistri  Sententiarum 852-854 

QUAESTIONES. 

UTRUM    SYNDERESIS   SIT   IN    VOLUNTATE  ? 

917.  Proponitur  quaestio  I.  —  918.  Argumenta  principalia.  —  919. 
Oppositum.  —  920.  Proponitur  quaestio  II.  —  921.  Argu- 
menta  principalia.  —  922.  Ad  oppositum.  —  923.  Aliorum 
sententia  proponitur.  —  924.  Impugnatur  praefatus  modus 
ponendi  synderesim.  —  925.  Impugnatur  etiam  modus  po- 
nendi  conscientiam.  —  926.  Quaestionum  solutio.  —  927.  Sol- 
vuntur  argumenta  principalia  quaest.  I.  —  928.  Solvuntur 
argumenta  principalia  quaest.  II 855-860 

Distinctio  quadragesima. 

Textus  Magistri  Sententiarum 861-864 

QUAESTIO  UNICA. 

UTRUM   OMNIS   ACTUS   SIT   RONUS   EX   FINE  ? 

929.  Proponitur  quaestio.  —  930.  Argumenta  principalia.  —  931. 
Contra.  —  932.  Divisio.  —  933.  Declaratur  in  quo  consistit 
bonitas  naturalis  actus.  —  934.  Declaratur  in  quo  consistit 
bonitas  moralis  actus.  —  935.  Solvuntur  argumenta  prin- 
cipalia 865-867 

QUAESTIO  UNICA. 

UTRUM   ALIQUIS   ACTUS   POSSIT   ESSE   INDIFFERENS? 

936.  Proponitur  quaestio.  —  937.  Argumenta  principalia.  —  938. 
Contra.  —  939.  Aliorum  sententia  proponitur.  —  940.  Prae- 
mittitur  distinctio.  —  941.  Tenet  Doctor  ut  probabile  dari 
actus  indifferentes  moraliter.  —  942.  Et  etiam  meritorie.  — 
943.  Corollaria.  —  944.  Solvuntur  argumenta  principalia     .    872-874 

Distinctio  quadragesima  secunda. 

Textus  Magistri  Sententiarum 875-878 

QUAESTIONES  I-V. 

945.  Proponuntur  quinque  quaestiones  hic  solvendae.  —  946.  Ar- 
gumenta  principalia  quaest.  I.  —  947.  Contra.  —  948.  Ar- 
gumenta  principalia  quaest.  II.  —  949.  Contra.  —  950.  Ar- 

ponitur  quaestio  IV.  —  953.  Ostenditur  malitiam  primo  et 

quaest.  —  967.  Ostenditur  sermonem  esse  in  potestate  vo- 

materialiter,  formaliter  vero  in  voluntate.  —  969.  Solvuntur 
argumenta  principalia  quaest.  II.  —  970.  Divisio  III.  quaest. 

—  971.  Operis  significatio  determinatur.  —  972.  Ostenditur 

tatis.  —  973.  Ostenditur  malitiam  esse  in  operationibus  po- 
tentiarum  inferiorum  materialiter.  —  974.  Solvuntur  argu- 
menta  principalia  quaest.  III.  —  975.  Solvitur  quaestio  IV. 
et  explicatur  peccatorum  divisio  a  D.  Hieronymo  tradita.  — 

976.  Explicatur  distinctio  peccatorum   capitalium     ....    879-895 

QUAESTIO  II. 

Textus  Magistri  Sententiarum .     .     . 907-908 

QUAESTIO  UNICA. 

